
TVIRTAVALIS KUDIRKA 


Ketvirtis amžiaus sukako, kaip nebėra tarp mūsų Lietuvos 
Varpininko daktaro Vinco Kudirkos, o jo dvasia iš mūsų vis 
nenyksta. Štai nebežinau, kelintoje vietoje ir kelintasis minios 
būrys, daugingas būrys, pilnintelėse salėse atsidėję ir su pa- 
garba neseniai klausė, kas ir koks buvo lietuvių Tautos himno 
autorius ir jo kompozitorius. 

Kuo gi jis minias patraukė, už ką jam Lietuvos visuomenė 
šiandien reiškia pavėlintą ačiū ačiū? Ar užjo genialumą, kuriuo 
lietuvių tauta galėtų pašviesti Europai? Visai ne. Vincas Ku- 
dirka nebuvo genialiu apsigimęs; jis tebuvo talentingas. Ana, 
jis buvo dainų harmonizatorius ir net kompozitorius; bet vis 
tai jam, tarpininkaujant dabartiniam daktarui, o andai stu- 
dentui Jonui Staugaičiui', taisė lenkas muzikas Rzepko?. Ana, 
„laisvomis valandomis“ yra parašęs ar išvertęs 20 eiliuotų da- 
lykėlių, bet poetinių vaizdų platumo, fantazijos lakumo nė 
viename nėra parodęs. Jis labai sklandžiai ir iškilmingai mokė, 
kaip reikia dirbti, kaip nesnausti, kaip, vėtrai vieną pastogės 
stulpą išgriovus, neiškrikti, bet tuojau į jo vietą kitą statyti. Ir 

taip panašiai. Visa tai ritminga didaktika, lygiai tokia pat kaip 
ir proziniai jo feljetonai „Tėvynės varpai““. Kudirka ir savo 
eilėse buvo publicistas. Ana, jis mėgino beletristikos ir pasa- 
kojime. Bet be antrosios pusės „Tilto atminimų“, kurie tikrai 
„bella““, visur ta pati aštri, pikta, sąmojinga satyrinė publi- 
cistika. Mokslo srityje nė tolygių rašinių nėra davęs. Savo pro- 
fesijoje nieko nepasižymėjo. Lakumu organizuoti, kurstyti kaip 
kiti agitatoriai taip pat ne. Net toje pat publicistikoje, be penketo 
feljetonų, tikrai gražiu, pusiau beletristinių, nėra palikęs nieko, 
kuo galėtume pasigirti: štai kokį publicistą lietuvių tauta yra 
davusi! Europos nė tuo nesuįdominsi. Na, Vincas Kudirka su 
visais visokeriopais savo talentais - muzikos, poezijos, apy- 
sakos, feljetono, mokslo, profesijos - buvo tik vidutinis gabus 
Lietuvos darbininkas. Net ir jauname take, kurį jam teko minti, 
pozityviai dirbant visuomenei, jis nebuvo savaimingas, bet tik 
visuotinės to laiko srovės padaras. Ir vis dėlto tas vidutinis žmo- 
gus, regi, kokių daro stebuklų: nesutaikomus lietuvius taiko 
„Vardan tos Lietuvos vienybė težydi!“, neleidžia savęs užmiršti 
nė po 25-rių metų, kaip yra iš jų tarpo išsiskyręs. Kur užmiršti: 
dar verste verčia eiti jo pėdais, imtis pavyzdį iš praeities, kuri 
mums, dabartiniams, yra ir paties Kudirkos laikas, taigi imtis 
pavyzdį iš jo paties. Tai Vincas Kudirka - didvyris, nebe vidu- 
tinis Žmogus. 

Visa tai yra padaręs ne genijus, bet darbingumas. Ir, nujau, 
bene tikras yra paradoksas, būk genijų visai negemą, tik jie 
pasidarą; kaip ir didžiausias pasaulio išminčius šv. Augustinas? 
yra išsitaręs: Si non est vocatus, fac te vocatum -jei nesi pašauktas, 
darykis pašauktas. 

Darbingumui reikia tvirtos tvirtos valios, patvaros, o tas 
tvirtumas tedygsta iš darbo pamėgimo ir iš meilės to objekto, 
kuriam darbas yra skiriamas. Vincas Kudirka pamilo Lietuvą 
ir jai atidavė likučius savo amžiaus, nuo 30—41 metų, likučius 
savo tuberkulos ėdamos sveikatos, per ištisus vienuolika metų 
(1888-1899) vieno tesigailėdamas, kam taip vėlai, jau 30 m. 
būdamas, tesusigriebė ir tepajuto visą svarumą naštos, kurią 
geram, ištikimam piliečiui ant kukšteros užkrauna pareiga. 


Vinco Kudirkos valios tvirtumas visokeriopai pasireiškė, 
pareikšdamas didžiausius kontrastus, nustebindamas nebū- 
tomis galimybėmis. 

Antai į Marijampolės gimnaziją trylikos metų vaikiukas 
patenka tiesiai iš grynai lietuviško sodžiaus, išauklėtas tikrų 
lietuvių tėvų, niekaip kitaip nekalbėjęs, tad nė nemokėjęs, kaip 
tiktai lietuviškai. Prirengė jį pradedamoji rusų mokykla, vi- 
durinio mokslo tiekė rusų gimnazija, šlifavo lenkiškoji ar tik 
lenkuojanti Marijampolės visuomenė. Dabar perdėm lietuviš- 
koji Marijampolė Kudirkos laikais tebebuvo perdėm lenkiška. 
Kas tik kiek tiek švariau dėvėjo ar gyveno, tas jau ir lenkas 
buvo. Jauno vaikino sielą storai amalgamavo dvi svetimos kul- 
tūros; tiek storai, jog ėmė nebesimatyti gimtosios, lietuviško- 
sios, kultūros. Regėjos, mokykla su visu sunkiu ir galingu savo 
aparatu padarys Vincuką rusą visa siela ar bent rusą makštį 
(futeralą), o Vincas tapo lenkas. Kas jį galingai palenkė į tą pusę, 
toliau pamatysime. 

Be viso to, į lenkus Vincą įterpė jo išvaizda ir talentai. 

Vincukas, sveiko sodžiaus padarėlis, buvo nepaprastai gra- 
žus ir simpatingas jaunikaitis. Žiūrėk jo 1881 metų fotografiją 
jubiliejiniame „Varpe““. Jis buvęs tiek skaistaus ir dailaus vei- 
delio, jog net vyriškieji ieškoję progos pamatyti bernaitį, kurs 
yra skaistesnis už mergaitę. O pačios mergaitės tarė: „Smaz- 
livyj!“, „Przystojny!“ ir ėmė jį akimis gaudyti. Neilgai trukus, 
Vincas jau buvo lenkių draugės būtinasis narys, nes sparčiai 
persiėmė gera, taisyklinga ir geru ištarimu lenkų kalba ir pa- 
reiškė devyneriopą savo talentą. Vincas parodė iš tėvo pavel- 
dėtą didelę kavalieriaus fantaziją, didelį temperamentą, gy- 
vumą, sportsmeno vikrumą, visai ne tokį, kokiu pasižymi sun- 
kios narių mechanikos žemdirbių vaikai. Tad Vincas tuojau 
tapo čempionas visuose žaidimuose ir šokiuose. Namų darbo 
smuiką, kurį buvo atsivežęs, čia pakeitė tikra skripka, o jo 
griežimą — skripkavimas, ir Vincas tapo moksleivių orkestro 
narys. Mokėjo gyvai pačirpinti ir solo. Vincas atsivežė ir labai 
gražų, nors ne smarkų, tenoriuką; veikiai pramokęs gaidas 
skaityti, tapo dainų vedėjas pirmabalsis ir choro dirigentas. 

Muzikantas, šokėjas, dainininkas, žaidikas, iškalbus, sąmojin- 
gas, dešimtimis šen ir ten į mergelių albumėlius barstąs eilučių 
poetas, - Vincukas tapo centrinė figūra visų Marijampolės va- 
karėlių, viešųjų ir privačių; visi aplink jį spietėsi, iš jo žodžio 
iniciatyvos laukė; visų lenkiukų „pan Vincenty“ tapo idealas ir 
garbinamasis stabas. Į jį dūsavo pačios skaisčiosios, pačios po- 
niškiausios panelės; jį į akis ir už akių gyrė, su juo mielai drau- 
gavos, pažinties ieškojo - jį admiravoš akimis ir atvira kalba. 

Kai žmogų ėda jo priešininkai keiksmais ir koneveikimais, 
kaijo autoritetą, garbę ir šiaip gerą vardą bei gerus norus griau- 
na polemikomis, melais ir šmeižtais, - visam tam galima atsi- 
turėti ir nepalinkti. Bet kai jaunutės mergaitės ima tave iš visų 
pusių garbinti ir su savo palankumais pirštis, tai ir brendusį 
filosofą gali pagaliau sukvailinti, ne tik keliolikos metų pus- 
bernėlį ar jau 20 metų kavalierių. (Vincas gimnaziją išėjo jau 
23 m.) Kaip visi su tuberkulos infekcija, Vincas buvo gerai 
paerzintų nervų, iš to net nebenatūralus jo gyvumas, žymiai 
linkęs į erotizmą. Tačiau visa tai Vincui maža tekliudo spar- 
čiai žengti pirmyn moksluose, daug skaityti, daug rašyti, net 
„Klamstwos“? laikraštį leisti, bręsti protu, turtėti žiniomis ir 
gimnaziją baigti su sidabro medaliu. Atkaklios ožio-lietuviuko 
sielos būta lenkybės pridengtoje Kudirkaičio krūtinėje, jei visa 
tai nepadarė jo „bawidamku“““, tuščių donžuanėliu, kvailu fan- 
faronu, tuščiagalviu mokslo nevykėliu. O nepadarė! 

Vincas paprato tarp lenkų. Jam čia buvo gera, „miał uzna- 
nie“! bet ir pats teikė savo simpatijų lenkams. Prieš jį stovėjo 
du lageriu. Vienas rusų, galingos valdančios imperijos atstovų. 
Jie tiek pasitikėjo savo galybe, jog manė šeštąją dalį pasaulio 
suvienodinsią, padarysią rusišką ir pravoslavišką, vienu savo 
brutalumu, jokiu nesiskaitymu su kitataučiais; į jų globą buvo 
patekę 111 tautų. Sekdami administraciniame brutalizme prūsų 
politikus, rusai buvo uždraudę lenkams, lietuviams, gudams, 
rusinams jų kalbą mokykloje, teisme ir administracijoje; buvo 
panaikinę Lietuvoje visus nerusiškus laikraščius; buvo visų 
tautų katalikus užrašę „lico polskavo proischoždenija“/2, atsa- 
komus už visus politiškuosius tikrųjų lenkų žygius, buvusius 

ir būsimus, užtat nustojusius ir visų kitų pilietinių teisių. Iš 
antros pusės stovėjo skriaudžiamųjų partijų lageris bendru 
vardu - lenkai. Kuriuo linkti? Didumas Marijampolės lietuvių 
maturistų tyčia važiavo į Maskvą: ten jiems rusų valdžia buvo 
įsteigusi stipendijų. Kudirka tarė: timeo Danaos et dona ferentes — 
bijau danajiečių, nors jie ir dovanų neštų“. Jis nuvokė šias 
stipendijas esant sudarytas „lenkams“ suskaldyti, iš dabartinių, 
„lenkų“ rusams padaryti. Ir atmeta stipendiją, kuri jam, me- 
dalistui, neabejotinai būtų tekusi. Jo sumetimai buvo klaidingi: 
rusų stipendija nepažemino lietuvių stipendiatų, nes jiems ypa- 
tingų reikalavimų nedėjo; jos net davė Lietuvai tikrai prašmat- 
nių inteligentų. Ir mums ne tai rūpi. Mums įdomūs Vinco Ku- 
dirkos motyvai, dėl ko jis bevelijo be skatiko išvažiuoti bet tik 
į Varšuvą, ne aprūpintam į rusų „matušką“'“, į Maskvą. 
Varšuvoje jis patenka, kurgi daugiau, į pažangiųjų tarpą, 
pasidavusiam pozityvizmui; padeda net „Proletariatui“ dirbti, 
nors pats nebuvo nei marksistas, nei „Proletariato“ šalininkas. 
Už tai buvo pavarytas dvejiem metam iš universiteto. Teskai- 
tė pažangiųjų lenkų laikraščius ir paskui net bendradarbiavo 
„Glose“!*, Rodės, Vincą Kudirką taip pat ir liksiant tarpe lenkų, 
gal žymiu jų laikraščių bendradarbiu (buvo gi pats gyvas pub- 
licistas). Tai reiškė jo nesiįdomavimas lietuvių dalykais: nei 
„Aušra“, kur tos jo iš lenkų kalbos verstinės eilutės „Dėl ko 
žydai nevalgo kiaulienos“! tebuvo patekusios, nei Aišbės lietu- 
viška literatūra!“ nei pagaliau Maskvos studentų „Lietuvių 
draugija“, kur reiškėsi tautinių lietuvių gyvenimėlis. Ją buvo 
Kudirka pašiepęs, išsipravardžiavęs „Towarzystwo wzajemnej 
adoracji“, ne darbo, ir už tai Jablonskio buvo ekskomuni- 
kuotas?!, visiems rodės, ant visados. Ir kai visa tai darės, kai 
Gaidamavičius”, ne Kudirka, „Varpą“ leisti sumanė ir jo krypti 
apibrėžė, Vincas Kudirka stoja pirmuoju ir vienatiniu to laik- 
raščio organizatorium; savo galvon skolinasi pinigų, korespon- 
duoja su leidėjais ir administratoriais Prūsų Lietuvoje, rengia 
numerius, net koreguoja. Na, virsta net laikraščio redaktorium, 
vis dar tebestudentaudamas. Ir tos publicistikos žagrės jau 
nebepaleidžia iš rankų iki pat mirčiai pakertant. 

Kuriuo stebuklu išaiškinsi šį neregėtą kontrastą? Tiktai tikrai 
lietuviškos sielos sveikumu. Tokiu sveikumu, kurs tesi nepa- 
siduoti net taip didelėms svetimųjų kultūrų įtakoms, kurioms 
buvo patekęs Vincas Kudirka ir išbuvęs kiaurai per 17 metų. 
Tai labai ilgas laikotarpis ir dar tokiu amžium, kada jaunuolio 
siela dar nėra susidėjusi, kada jis dar neturi susidaręs savo 
dvasinių ir moralinių brangenybių. 

Ir dar vienas nepaprastumas. 

Kudirka, per visą savo amžių buvęs miestietis, supratęs vien 
tik su inteligentais, net atostogų metu tegyvenęs su jais (su 
kunigais) ar su dvarininkais, inteligentiškai jautęs ir galvojęs, 
visus inteligentų įpročius gavęs, patenka į mažą Lietuvos mies- 
čiuką. Jis, jau išėjęs publicistų stažą, daug rašo, bet širdžiai ir 
protui atgaivinti čia beveik nieko neturi. Anais laikais sodiečiai 
geriau pasiturėjo, mėgo paūžti, pokylius kelti, tai sutiktuves, 
tai išleistuves, tai baigtuves. Progos rasti nesunku, norint pasi- 
mylėti. Ir mėgo į tuos pokylius vežiotis kunigus ir daktarą, tuos 
vienatinius sodžiaus ponus - saviškius, kurie turėjo „paslau- 
ninti“ sodiečio pokylį lygu generolai ruso pirklio pietus. 

Kudirkai tie lietuvių pokyliai labai patikdavo. Jis mielai 
važiavo visur kviečiamas, varė stiklelį lygiai su tvirtais sodie- 
čiais, aistriai su jais šoko, dainavo, pypkes rūkė, troškyje ir 
dūmuose ilgas valandas buvo. Smarkiai pradėjus įsigalėti tu- 
berkuliozui, kada reikia kuo normaliausio gyvenimo, kuo ty- 
riausio oro kvėpuoti, tai buvo pakirtimas kūno sveikatos. Tai 
aišku. Neaišku tik tai, kaip jis nenugrimzdo į sodžiaus dugną, 
kaip jis nesumužikėjo, nesuvulgarėjo, netapo alkoholikas, nors 
ir namie rusai valdininkai į tai jį stumte stūmė, traukte traukė, 

Ir vėl mums čia retą atsitikimą paaiškins nepaprastai tvirta 
jo valia, nepaprastas jutimas savo pareigu, kurių apleisti ne- 
tesėjo priversti niekas, nei draugė, nei alkoholis. Atėjo darbo 
valanda - Kudirka bonvivanas tapo, kas yra: publicistas, lite- 
ratas; savo darbą atidirba naktį, jei dieną buvo praūžęs. 

Kudirka dirbo, nejuokavo; tuo savo darbu buvo pirmaeivis, 
dėl to jis turėjo moralės teisės taip šiurkščiai bartis ant kitų 
savo draugų inteligentų, kam jie neseka juo, darbininku, o ne 

gražių obalsių žodžiais mėtytoju. Jis nešaukė: „Vyrai, pirmyn, 
o aš paskui jus!“ Jis šaukė: „Vyrai, šenjuo, paskui mane!“, nes 
kai jūs nedirbsite savo tėvynei, nedirbsite dykai, nelaukdami 
užmokesnio, teks samdytis žydeliai. Jie už honorarą prirašys, 
bet tai bus nelygu raštams, parašytiems piliečio pareigą einant. 
Kudirka darbininkas - gairė lietuviams inteligentams, ne Ku- 
dirka - storų tomų autorius. Iš jo raštų demokratai negalėjo 
susidaryti sau programos; ją tepadėjo sudaryti darbštus to so- 
džiaus inteligento gyvenimas. Niekur Kudirka nėjo, tyčia pa- 
sigavęs kurio tikslo: propagandos, tyrimo ar kita ko. Bet kur 
tik nuėjo į rimtą ar linksmą draugę, visur jis buvo — Vincas 
Kapsas, visur jis ėjo tautos žadintojo ir kėlėjo pareigą: aiškino 
belaisvę lietuvių padėtį, kėlė nepasitenkinima ta padėtimi ir 
norą ją pakeisti, aiškino žmogaus teises ir prievoles, barstė 
visokeriopų žinių, ir visur ir visiems su Vincu Kapsu buvo 
šviesu, visi visur jo draugėje brendo. 

Pagaliau Vincas Kapsas tampa ligonis, nebepagalis iš namų, 
net iš lovos išeiti. Tolimas paprūsės Naumiestis ir tolimasis 
pamiestis ties Širvinta. Jokio gelžkelio. Draugai toli, čia pat 
inteligentų nėra. Tampa vienišas, nuo visos visuomenės atsi- 
skyrėlis, lyg visų užmirštas. Jį ir laidojo bloguoju, žvarbiuoju 
rudens oru, pačiais purviniausiais keliais vos keletas pažįstamų 
miestelėnų. 

Vincas Kudirka ir čia atsistojo kontraste su tikrenybe. Jis 
savo sieloje susidarė kosmosą, į kurį įtilpo visa Lietuva su visais 
jos reikalais, su visais vargais ir rūpesčiais, su visais skriau- 
džiamaisiais vargšais. Kūnu atsiskyrėlis, dvasia Kudirka gy- 
veno pilnu lietuvių tautos gyvenimu. Jo širdis tvaksėjo į ritmą 
su tautos širdimi. Jis vis rodė, kur yra ar randasi spraga, pro 
kurią gali tautai žalos įeiti. Rodė ir ragino, kad kuo greičiausiai 
imtų užtaisinėti tuos prairimus. O atliekamu laiku, nors nebe- 
pakrutėdamas, tas vienas rankas bepajudindamas, dar vis rašė 
rašė, turtindamas lietuvių teatro repertuarą; teatro, kurio nėra, 
bet kuris turės susidaryti, kai bus kas rimta pavaidinti. 

Nei rusai, nei lenkai, nei nuošalys, nei atsiskyrimas, nei 
mirtingoji liga Vinco Kudirkos neišdarkė, nepadarė tuo, kuo 

jis nebuvo apsigimęs, nes tame žmogaus belikusiame skelete 
žėrėjo karštos meilės pilna siela ir pilietinių savo uždavinių 
supratimas, tvirta valia vykinamų. Dvasios nepavergsi, ji, jei 
brendusi ir ideale sutvirtėjusi, varžtų nežino. 

Ir liko Kudirka pavyzdys: jaunuomenei, kaip galima utile 
dulci jungti”, naudinga sutaikinti su tuo, kas malonu, be nuo- 
stolio protui ir širdžiai, o visiems, kaip galima tiek sustiprėti, 
kad nebejaustumei jokių kliūčių, - reikia stipriai mylėti, nuolat 
savo meilės objektu rūpintis; visa ko kita savaime rasis. 

„Iš praeities tavo sūnūs lai stiprybės semias“. Ir pirmon 
galvon iš to pat Vinco Kudirkos - Kapso! 


MYRIO PAMINĖJIMAS 
1858 m. gr. mėn. 31 d. + 1899 m. lapr. mėn. 16 d. 


Vieną sykį atsitiko man būti prie gaisro. Vidunakčiu išgirdęs 
širdį skeliantį retą, bet nepaliaujantį varpo balsą, šokau iš lovos 
ir šiaip taip apsigerbęs puoliau pro duris kuo norint gelbėti į 
nelaimę patekusių žmonių, buvo aišku - miestelį ugnis aplankė. 
Prišokęs prie pat ugnies, nustėrau: mane užgavo ne tiek mil- 
žiniška to baisaus gaivalo, ugnies, galybė, kiek ūkininkė, kurios 
trobą ugnis štai iš visų pusių rijo ir nebuvo jokių priemonių jai 
užgesyti; o ką būtų ir bepridėję, jei ugnis visus bukantus jau 
išlaižė. Pusplikė moteriškė, kaip anas druskos stulpas ties de- 
gančia Sodoma% stovėjo įbedusi akis į pleškančią triobą. Nei 
truputį pakeltos rankos, nei pamėlynavusios lūpos nejudėjo, 
tik iš akių žėrėjo aštri liepsnelė. Nėmaž neatsisukdama, juste 
pajuto mane besiartinant ir vis nejudėdama šiurkščiu, girgž- 
dančiu balsu ištarė: „A-a, kad dega, kad laižo!.. kaip drožte 
drožia... Per valandą nieko nebeliks... A-a, kad dega“... - kartojo 
lyg pasigėrėdama, jog taip sparčiai dega sausa trioba. Nu, ma- 
nau, bus nelaimingoji nustojusi proto. Paėmiau už rankos, pa- 
vedžiau šalin nuo ugnies ir liepiau sėstis, nusigrįžus į antrą 
pusę, kad nebesimatytų. Nesipriešino, atsisėdo, vis kaip su- 
stingusi. Guosti nedrįsau. Laukiau. Kiek palaukus, visą nelai- 

mingos kūną nupurtė virpulys, ir ji širdį skeliančiu balsu su- 
šuko: 

- Jėzus, Marija, Jo Mylistėle, juk tai visas mūsų triūsas gaiš- 
ta!.. — Ir apsikabinus mano kelius ėmė verkti. Neužmiršiu tos 
valandos. 

Kone taip pat, kaip anoji padegėlė, nustėrau, išvydęs len- 
kiškuose laikraščiuose paminėtą d-rą Vincą Kudirką mirus. 
„Mirė... Nu tai kas, kad mirė? - nesamoningai kartojau. - Mirė 
gi štai Vytautas Juškevičius, mirė kan. Sil. Gimžauskas, mirė 
kun. Al. Burba“ ir daug daug kitų, kuriais buvome patikėję. 
Tai dėl ko gi negalėjo numirti Vincas Kudirka?.. Jau kad miršta 
mūsiškiai, tai miršta!.. Turėk tik laiko nekrologus jiems rašyti...“ 
Vos kuriam laikui praėjus, kitaip ėmiau galvoti: „Dar vieno 
netekome... Dar vieno... tik šiuo kartu visa savo galva kitus 
praaugusio...“ „Nebliko...“ — ir šiandien tariu, o širdis vis liūd- 
nesnė daros. 

A. a. daktarą Vincą Kudirką asmeniškai pažinau. Tebeat- 
menu, kaip prieš penketą metų malonėjo jis aplankyti tą vieną 
tuo metu apsčią mūsų inteligentų koloniją. Žinojau ir „Varpo“ 
ji esant darbščiausį rėmėją; akyvai todėl žiūrėjau jam į sulysusį 
smulkų ponišką veidelį. Jis bepradėm krunksėdamas nuolat 
nervingai gerbė nuo kaktos aukštyn ilgus sausus plaukus, kurie 
vėl driko į tą pat vietą, už akių. Mūsų akys atvirai, drąsiai 
valandėlei susidūrė ir... tuojau pajutę vienas antram simpatiją, 
ėmėm prie alaus stiklo pasitikėdami šnekučiuoti. 

Dar atmenu jam pagerbti iškeltus pietus, visas su ašaromis 
iškalbėtas kalbas ir savo, gailiuos, ne laiku prisegimą, būk jisai 
pradėjęs karą su lietuvių krikščionybe, atsiskyręs nuo lietuvių 
didumo, kurio gimtos tikybos neatskirsi. Neatsakė nė vienam, 
sakės negaluojąs; vis dėlto matės ir jis persiėmęs valandos 
kilnumuų; ir jis, ir mes jautėmės paskutinį kartą broliškai be- 
sišneką visų mūsų širdims maloniausiomis lietuvystės temo- 
mis. Tebesididžiuoju gavęs iš jo, už akių, Žinoma, „šaunaus 
kunigėlio“ vardą, nors aš priderėjau į priešingą jam, ne lietu- 
viui, žinoma, bet „revoliucionieriui“, būrį. Iš savo pusės paskui 
taip dr. Vincą gerbiau, jog ilgainiui, pats ėmęsis.savarankiškos.. 

publicistikos, nors jis mane kartkarčiais užgaudavo, savo kar- 
tumu apkartindavo, neparašiau jam nė vieno lygiai kartaus 
žodelio, o bent penketą straipsnių, pilnų šiurkščių jam žodžių, 
suturėjau, bijodamas sugildinti sergančią jo širdį. Bevelijau 
netekti gana žymių bendradarbių, tų, kurių raštus atmečiau. 
Gaili man jūsų, autoriai, bet kitaip padaryti, atsiprašau, nega- 
lėjau. Jei bus jūsų malonė, nors dabar grįžkite pas mane - aš 
negi pritariau neva nabašninko nuomonei, jog lietuvis tada 
tebus geras lietuvis, jei griaus krikščioniškąją tikybą ir žmonėse 
skleis raštus, priešingus religijai. Tuos dalykus, pasiremdamas 
pačiu „Varpu“, aš vis dėlto paskiau panagrinėsiu??. Aš tik atlei- 
džiu tą „blogąją“, mūsų išmanymu, pusę, atmindamas, jog 
„geroji“ ją šimtą kartų atsveria. Ar tai juokai: turėjo devynerius 
talentus ir nė vieno nepragaišino. Jis laikraštininkas ir poetas, 
mokslavyris ir agitatorius, muzikas ir... Nebuvo literatūroje nė 
vienos šakos, kuri būtų buvusi jam svetima. 
Ilgas, dar nepilnas jo veikalų sąrašas tai paliudys. 


1. Laisvos valandėlės. Eilės. 

2. Lietuviškos kanklės. 2 dali. Dainos su gaidomis. 
3. Pasakos pagal Krylovą. 

4. Viršininkai. Paveikslėlis. 

5. Tiesos eilėms rašyti. 

6. Keistutis. Asnyko tragedija. 

7. Narimantas. Vrubliauskienės tragedija. 

8. Mindaugis. Slovackio. 

9. Orleano mergelė. Schillerio tragedija. 

10. Vilius Tell. Schillerio tragedija. 

11. Kainas. Bairono misterija. 

12. Vėlinės. Trečioji dalis Mickevičiaus „Dziady“. 
13. Jurgis Durnelis. Brolio apysaka. 

14. Pagieža. To paties. 

15. Užsimerkus. Iš Bellamy. 

16. Rusvos dulkės. Marijos Rodzevičiūtės. 

17. Žvirbliai. Adolfo Dygasinskio apys. 

18. Vaitiekus Smaigas. Baluckio. 

19. Girtuoklis. Z. K. Z.2š 

Ir daugybė kitokių smulkesnių raštų, polemiškų, kritiškų, 
politiškų, moksliškų, po kuriais buvo „Varpe“ ir kartais „Ūki- 
ninke“ parašai: Vincas Kapsas, V. K., O. D. ir K., V. Perkūnas, 
o dažnai ir visiškai be parašo. Bet kas suskaitys kiekvieną bertą 
eilutę vedančio laikraštį! O „Varpą“ juk jis vedė. „Ūkininką“ 
bent pravedė. 

Jo muzikos veikalus paminėsim šiuos spausdintus. 


„Du kontredansu. Z litewskich ludowych motywów”. 
„Varpelis. Valcas. 

„Dėdienė. Polka. 

„Sudiev. Mazurka. 

„Bum-čik-čik! Mozūras. 

7. Nemuno vilnys. Valcas. 

8. Tańce Warszawskie. 


ARARUNA 


Rankraščiuose, sako „Ūkininkas“, tebesą: 


1. Seselės-Lelijėlės. Valcas. 

2. Rombinkalnio karalaitė. Polka. 
3. Meilužė. Polka. 

4. Staccat. Polka. 

5. Vis-á-vis. Galopadas. 

6. Witold. Galop. 


Stilių a. a. dr. Vincas turėjo lengva, aiškų, griežtą, o reikalui — 
labai karčiai juokingą. Prūsų Lietuvos laikraštijai jis padarė 
didelę įtaką. Iš jo mokės kariauti patys jo priešai. 

Būdamas krikščionis, tikėdamas amžiną gyvenimą numirus, 
didžiausiu nerimu bėgau akimis per „Ūkininko“ 12 nr., ieško- 
damas žinios, beg krikščioniškai pabaigė pilną vargų ir nuopel- 
nų, ale tik žemišką gyvenimą, atsitraukęs nuo Šv. sakramentų. 
Ir Viešpačiui ačiū - neužsivyliau. Nekas mandragalvoti tebegy- 
venant; ale kada reikia peržengti gyvenimo slenkstis ir pradėti 
anas paslaptingasai, bet aiškiai Jėzaus apreikštasai gyvenimas 
anapus karsto, kurio nė vienas galvočius dar neįstengė ištirti 
ir neįstengs, tai liaujas mandravimai. Daktarui Grabauskui, 
buvusiam mirimo laiku, paklausus a.a. d-rą Vincą, ar nereiktų 


kunigo parvesti, atsakęs: „Būtų gerai“. Už dvejeto valandų 
atvyko kunigas ir aprūpino Šv. sakramentais, tais krikščionių 
ženklais. Turime vilties, jog nabašninkas gailėjos per žmonišką, 
o visiems gimtą silpnybę, nusidėjimų Dievui ir šv. Bažnyčiai. 

Krikščioniškai mirusiam lietuviui-darbininkui pagerbti „Tė- 
vynės Sargo“ redakcija pakvietė pusėje šio mėnesio 4 kunigus; 
jie maldingai pagiedojo egzekvijas ir paaukavo šv. Mišių auką 
už a.a. Vinco vėlę. Mes, krikščionys, parodėme krikščionišką 
savo dėkingumą už geležinę jo valią, už tai, kad paskutinį savo 
vieką dėjo tėvynei Lietuvai. Tas žmogus, suimamas nelaisvėn, 
sirgdamas džiovos liga nuo pat universiteto laikų, niekuomet 
nenusiminė. Vaikščioti ir kalbėti nebegalėjo, ale nuo rašomojo 
stalo nepasitraukė ir plunksnos iš savo rankų nepaleido; ir kitų 
nesiliovė raginęs į darbą. Dr. Kudirka mirė, bet jo darbai, jo 
pavyzdys mums liko ir ilgai ilgai pergyvens ji ir nepaliaus 
raginę mus, sveikuosius tinginius, darbuotis tėvynės labui. 

A. a. dr. Vincas Kudirka gimė Paežerių k., Vilkaviškio par., 
iš lietuvių, kurie „kapsais“ yra vadinami. Jo motina Elžbieta 
Butkevičiūtė jauna mirė. Tėvas Motiejus vedė antrą pačią. Vin- 
cui nebuvo gera pas tėvą, nors ir pasiturintį. Trūko jam ir moks- 
lus einant. Mokės Starapolėje?. Baigęs 6 klases, įstojo į Seinų 
kunigų seminariją. Antrais metais išstojo, vėl sugrįžo į gim- 
naziją; pabaigęs ją, įstojo į Varšuvos universitetą, į filologijos 
skyrių; metus pasimokęs, perėjo į medicinos skyrių ir baigė jį 
1889 m. Būdamas universitete, pakliuvo į kalėjimą 1885 m. už 
priderėjimą į slaptą draugiją; universitetas už tai atstatė ji nuo 
mokslo dvejiem metam. Iki 1894 m. liuosai praktikavo Šakių 
miestelyje, Naumiesčio ap. Paskui važinėjo po šiltesnius kraš- 
tus, į Krymą, į Abaziją?!. Paskutinius 2 1 /; metų gyveno Nau- 
miestyje. 1895 m. vėl buvo jį suėmę žandarai ir nuveždinę į 
Kalvarijos kalėjimą, bet, matydami silpną jo sveikatą ir maty- 
dami, jog ir be to jis veikiai numirs, paleido. Ilgai tačiau žudė 
tyrinėjimas. Priešingai rusų policijos norams, dr. Kudirka dar 
ketverius metus gyveno ir darbavos. 

Būda dr. Vincas turėjo švelnų, linksmą, taktingą ir tvirtą; sykį 
ką pasižadėjęs, jau nebeatsisakė. Prie gimtojo krašto neapsako- 

mai prisirišęs. Nors ne kartą turėjo progos gauti šiltą vietą Mas- 
kolijoje, tačiau nė per galvą jam nedriūktelėjo mintis skirtis nuo 
savųjų ir, nei koksai kareivis, išliko savo vietoje iki paskutiniam 
atsidusimui. Patsai sąžiniškai eidamas savo pareigas, reikalavo, 
kad ir kiti taip elgtųsi; baisiai pyko ir nekentė tų lietuvių, juos 
vadino renegatais, kurie, daug pažadėję, sumynė savo pažadus, 
ligos laikais nebegydė; gyveno draugų šelpiamas. 

Dirbdavo dr. Vincas labai nuosekliai, nesiskubydamas, nesi- 
mėtydamas nuo vieno dalyko iki kito, nuo vieno darbo prie 
kito; bet kurį dalyką gerai apsvarstydavo. Rašė lietuviškai ir 
lenkiškai slapyvardėmis: Szeszupski, Nemunas, W.K. 

Mirdamas tikrai galėjo pasakyti: ką tesėjau, netingėjau pa- 
daryti. O mes, likusieji, kurią dalį savo sveikatos, laiko ir turtų 
skiriame savo tėvynės reikalams? Tinginiai, bent mokėkime 
vertinti kitus dirbančius ir save aukojančius! 

Daugiau apie V. Kudirką žr. mano atskirą leidinį „Vincas 
Kudirka-Vincas Kapsas“, 44 p.” 


MARCELINAS ŠIKŠNYS 
(EMŠA-ŠIAULĖNIŠKIS) 
G. 1874 M. 


CHRONOLOGIJA 


1874 m. gegužės 2 d.! Marcelinas Šikšnys gimė Notėniškių 
kaime, Šiaulėnų par., iš Jono Šikšnio ir Marcelės Kryžanaus- 
kaitės. Mokės Šiaulių valsčiaus mokykloje. 

1884-1893 m. išėjo Šiaulių gimnaziją. 

1893-1897 m. išėjo fizikos-matematikos fakultetą Maskvos 
universitete. 

1898 m. atliko kariuomenės prievolę Kaune Uralo pulke ir 
pradėjo tarnauti Rygoje Iždo rūmuose (Kazionnaja Palata) val- 
dininku ypatingiems reikalams. 

1899-1915 m. pramokytojavo Rygoje miesto realinėje mo- 
kykloje, dėstydamas matematiką. Kataliko rusai jo neavansavo, 
nors tai buvo žymus mokytojas ir pedagogas. 

1915-1918 m. pramokytojavo Voroneže Martyno Yčo lie- 
tuvių gimnazijoje?. 

1918 m. sugrįžęs į Vilnių, įstojo mokytoju į lietuvių įsteigtą 
gimnaziją, paskum prasiminusią Vytauto Didžiojo gimnazija. 

Nuo 1922 m. veda tą gimnaziją iki šiol. 


BIBLIOGRAFIJA 


Poezija.1.Smulkieji eilėraščiai 1895 m. pradedami spaus- 
dinti „Varpe“ ir „Ūkininke“; daug vėliau „Rygos Garse“ ir, 
rodos, vienerios eilutės „Ąžuolėlis“ „Draugijoje“. Jų tačiau tenai 
nesuvokiau. Viso apie 20. 

2. „Žalgirio mūšis“. Poema. 1 giesmė. „Rygos Garsas“, 1910 m. 
geg. mėn. Nr. 36, 39, 42, 43, 45. 

Dramos.l. „Pilėnų Kunigaikštis“. Tragedija 5-iuose veiks- 
muose (siužetas iš Kraševskio apysakos „Kunigas“). Antrasis 
išleidimas. Parašė M. Šiaulėniškis. Ryga. 1911 m. 89 p. 

2. „Sparnai“. Drama 3-uose veiksmuose. M. Šiaulėniškis. 
Ryga. 1907. 44 p. 

3. M. Šiaulėniškis. „Likimo bausmė“. Dramatiškas vaizdelis. 
Ryga. 1911 m. 30 p. 

Vadovėliai.1.Lietuvių Mokslo Draugijos leidinys*. „Arit- 
metikos ir algebros terminų žodynėlis“. Sutaisė M. Šikšnys. 

Slovar arifmetičeskich i algebraičeskich terminov. Sostavil 
M. Šikšnis. Vilnius. 1919 m. 47 p. 

2. M. Šikšnys. „Geometrija“. Aukštesniųjų mokyklų vado- 
vėlis. Planimetrijos pirmoji dalis. Trečiasis leidimas. „Švyturio“ 
B-vės leidinys’. 1923. Kaunas. Vilnius. 79 p. 

3. Item. Planimetrijos II dalis. III leidimas.141 p. 

4, Item. III dalis. Stereometrija. Antrasis leidimas. 1923. 124 p. 

5. M. Šikšnys. „Elementarinė Algebra“. Sistematinis kursas 
ir uždavinynas. I dalis. Bendrieji dėsniai ir pirmieji keturi svei- 

kujų racionalinių tiekybių veiksmai. Trečioji laida. 1926 m. 
„Švyturio“ B-vės leidinys. 100 p. 

6. Item. II dalis. 204 p. 

7. Item. III dalis. „Radikalų veiksmai“. Antrojo laipsnio ir 
aukštesniųjų laipsnių lygtys. II pataisytas leidimas. Autoriaus 
lėšomis. Vilnius. 1926. 200 p. 

8. Item. IV dalis. Neapibrėžtoji analizė. Ištęstosios trup- 
menos. Progresijos. Logaritmai. Junginiai. 

Newtono binomas*. Funkcijos ir jų grafikos. Išleista auto- 
riaus ir K. Stašio? lėšomis. Vilnius. 1926. 259 p. 

Publicistika. 1. Velnio tiltas ant Nemuno. „Ūkininke“ 
1895 m. 22 nr. 2. Mūsų teatro reikalai. M. Š. „Rygos Garse“ 
1909 m. 9 nr. 3. Dėl Žemkalnio paaiškinimo. M. Š. Ib. 11 nr. 
4. Atviras laiškas mūsų artistams. M. Šikšnys. Ib. 29 nr. 5. At- 
sakymas p. Kraujučių Stasiui. Emša’. Ib. 33 nr. 6. Kauno guber- 
nija (statistika). Ib. 7 nr. 7. Lietuva pavojuje. M.Š. (Emigracija). 
Dar keletą Emšos kritikų ir recenzijų aptinkame „Vilniaus Ži- 
niose”. J. Jablonskis vienoje savo kalbos dalykų brošiūroje tyčia 
ar netyčia sulietuvino Emšą į Imšą. 

Daugiau, rodos, niekur kitur Šiaulėniškis nebespausdino nei 
publicistiškų, nei beletristiškų savo raštų. 

Kalbėdami apie lietuvių kultūros centrą Rygoje“'", mes jau 
esame minėję, kaip Rygoje buvo susidaręs lietuvių mėgėjų vai- 
dinti būrys, gana ilgai ir plačiai garsėjęs Lietuvoje ir tarp Rusijos 
lietuvių. Tai buvo vadinamoji „Linartų trupė“, arba tiesiog Li- 
nartų kompanija, nes vyriausias jos sutelkėjas, sumanytojas ir 
režisierius buvo notaras Jurgis Linartas, pats gabus vaidintojas, 
ir tragingosioms rolėms vaidinti gabi jo žmona Joana Jančaitė- 
Linartienė!!. Vaidilos buvo daugiausia Politechnikos studentų 
lietuvių „Vilties“ draugijos” nariai ir valdininkai su savo šeimo- 
mis: P. Pundzevičius, VI. Skardinskas, J. Šimoliūnas, A. Žilins- 
kas, Breimerienė, Juzė Visockaitė, Charžauskas, Buivydas, Ja- 
hulevičius, Brazauskas, Žilevičius, Zagrzeckas, abudu Griga- 
liūnu ir kiti!*. Gabūs pavaidinti, jie visi buvo tikri dramos meno 


* „Lietuva“, 1927 m., 26, 30, 32, 33 nr. 

mėgėjai, net jo gerbėjai; tai į bet kurį vaidinimą ruošdavos kaip 
į kurį šventą, kilnų darbą, rūpestingai, sąžiningai, didžiausiu 
pasišventimu idėjai, tvirčiausia disciplina savo tarpe. Per ilga 
šitie mėgėjai tiek išsilavino techniškai, jog ėmė prilygti profesio- 
nalams, o dažnai net juos pralenkti. Bent jų pačių nusimanymu, 
kurį dažnai pareikšdavo drąsia kritika vaidintojų amatininkų. 

Kiek vėliau mes pamatysime Rygos lietuvių trupę buvus, 
ypač jos režisūrą, ir savotišką kūrėją menininką, visai nesi- 
laikiusią šablono; tai dalimi ji buvo pažangi, moderninė. Jai 
sekės tam tikromis priemonėmis padaryti efektų; ji pagaudavo 
žiūrovus, o svarbiausia, kad pagaudavo ir pačius autorius dra- 
maturgus. Rygos lietuvių garbei, kad jie turėjo du žymiu savo 
dramaturgu: Marceliną Šikšnį-Šiaulėniški ir Petrą Pundzevičių- 
P. Petliuką. Jiedu tiekdavo saviškei trupei repertuaro ir patys 
visą savo širdimi dalyvavo artistiniame darbe: leido savo kū- 
rinius „gadinti“ statant, ką rusai vadina „perevoploščat“'“; ar- 
šiai ėmės su Vilnium dėl Rygos teatro garbės ir nuopelnų. (Čia 
kalbu apie M. Šikšnį ir jo polemiką su Gabrielium Landsbergiu- 
Žemkalniu.)5 Tuodu vyru stipriai įsipynė į Rygos lietuvių gy- 
venimą ir apie juos tenka plačiau pakalbėti. 


ŠIAULĖNIŠKIS EILININKAS 


Taip kiekvienas beveik rašytojas, taip ir Marcelinas Šikšnys 
literatūroje debiutavo eilėmis pat pirmais studentavimo laikais, 
kaijam tebuvo vos dvidešimt metų, bet ir ne anksčiau. Iš gimna- 
zijos laikų mes neturime nė vieno M. Š. kūrinėlio. Užtat 1895 m. 
turtingi jo eilių, mielai maloniai spausdintų „Varpe“ ir „Ūki- 
ninke“ Tilžėje. Šių laikraščių redaktoriui, garsiajam literatui 
Vincui Kudirkai Šiaulėniškio eilutės tiek patiko, jog atsakyda- 
mas jam viešai sušuko: „O, kad visi mūsų poetai taip rašytų!“** 
Vadinas, V. Kudirka M. Šiaulėniškį palaikė pavyzdiniu ano 
laiko poetu. Pagyrimas itin reikšmingas ir kitą silpnesnės valios 
kūrėją būtų paskatinęs poezijai specialiai pasišvęsti. M. Š. nepa- 
sidavė pagundai ir savo eilutes terašė ypatingais momentais, 

kada ji stipriai pagaudavo patriotinis šišas. Tai iš viso mes tesame 
iš M. Š. gavę apie 20 eiliuotų trumpų kūrinėlių, tame skaičiuje 
keletą ilgėlesnių verstinių, ir ilgoką pirmą giesmę poemos „Žal- 
girio mūšis“, sumanytos parašyti šešiomis dalimis. Visos tuo 
vienu Šiaulėniškio pseudonimu arba M. Š. kriptonimu. 

Šiuo atžvilgiu Šiaulėniškis ir Vincas Kapsas abudu lygiu - 
neabejotinai poetingu, bet šią dovaną tereiškusiu gangreit vie- 
noje prozoje ir visai mažai tekalbėjusių „dievų kalba“. Tik kai 
Vincas Kapsas save yra pavadinęs: „juk ir aš, atsiprašant, poe- 
tas“ ir sąmoningai laiko negaišo eiliuodamas, tam darbui te- 
skyrė „laisvas valandas“"', tai Šiaulėniškį brutaliai sutrukdė 
šeimyninė katastrofa: skarlatina, tą vieną dieną pakirtusi jam 
abejetą pirmųjų pačių mylimųjų vaikelių. Abudu tėvu tiesiog 
ėjo iš proto, ką jau čia bekalbėsi apie žaidimą poezija. Buvo 
sustingę, gavo gydytis. 

O poetinių galimybių būta. Iš pradžių M. Š. savo eilėse ne- 
pareiškė ypatingų gabumų: nei fantazijos lakumo, nei kalbos 
turtingumo, nei stiliaus lankstumo, nei rėmų laisvumo bei jų 
rinktinumo. Jei „Varpui“ vis dėlto jos rodės geriausios, tai gal 
vien dėl to, kad kiti rašė dar silpniau. Tačiau savo romantinę 
tėvynės meilę M. Š. juo toliau juo reiškė galingiau. Matės, kaip 
rašytojas pats bręsta, vis daugiau mokslo gaudamas, vis dau- 
giau gyvenimo pritirdamas, lygiagrečiai bręsta, rimtėja ir jo 
poetiškieji bandymai. Eiliavimo forma vis gerėja, pagaliau duo- 
da „Žalgirio mūšį“. 

Šiaulėniškis - maironininkas. Tik kai Maironis romantiškai 
patriotinius obalsius skelbė draudžiamuoju laiku, kai buvo 
kovojama pati smarkioji kova dėl spaudos laisvės, Šiaulėniškio 
romantinis patriotizmas lyg dar labiau padidėjo, kad spauda 
jau buvo gauta. M. Š. visą įkvėpimą semias iš tų pat Lietuvos 
vargų, kurių ji nestigo ir spaudą laimėjusi. Tendentiškam pat- 
riotizmui skelbti gana buvo progos ir reikalo ir tada, kai, re- 
habilitavus lotyniškąsias lietuvių raštenybės raides, buvo imtasi 
jau gerokai šakoto kultūros darbo. Kai Maironis pūtė patrio- 
tinius savo trimitus, šaukdamas į kovą, Šiaulėniškis vis galin- 
gesniais tonais lydėjo jau pati dirbamą tautinės kultūros darbą. 

Savo uždavinį šiame žygyje Šiaulėniškis formulavo dar 1900 m. 
(„Varpo“ Nr. 5) eilutėmis: 


Tautai sopulius širdingus, 
Abejonę naikinu. 
- Dievo pranašas teisingas ~ 
Aš jos viltį gaivinų; 
Rūpesčiams jos atsidavęs, 
Trokšdams jai dienų saldžių, 
Sunkų jungą jos pagavęs, 
Velku kantriai ant pečių; 
Ir iš mano karšto jausmo 
Gimstanti srovė eilių 
Atsiliep' ant balso šauksmo 
Mūs nuvargintų brolių. 


Ta savo uždavinį poetas vykina ir daug vėliau, būtent 1909 m. 
(„Rygos Garso“ Nr. 1): 
PIRMYN, LIETUVA! 


Broliai lietuviai, visi iš vieno 

Vardą Tėvynės kelkim aukštyn; 

Šviesa ir mokslas tegul kasdiena 

Rodo lietuviams kelią pirmyn. 
Pirmyn, Lietuva! drąsiai ženk pirmyn! 
Ir tavo garbė teskamb“ garsyn! 

Meilė tarp mūsų tegul gyvuoja, 

Rankas paduokim vienas kitam; 

Dirbkim, greta sustoję, 

Tikslui pasiekti visi vienam! 
Pirmyn, Lietuva! drąsiai ženk pirmyn! 
Ir Tavo garbė teskamb“ garsyn! 


Ir vykino daug anksčiau, būtent dar 1895 m. („Ūkininko“ 
Nr. 4): 
TURĖKIME VILTĮ! 


Po metų metai skubina, bėga, 

Ir ten begaliniuose amžiuose žūsta... 

O žmonės aplinkui vis snaudžia ir miega, 

Ir, regis, nenor da iš miego pabusti... 
Nerūpi daugumui aplinkui kas daros: 
Nemato neturtėlio brolio turtingas; 
Vagis ten teisingą į kalinį varo, 
Ir silpną begėdiškai spaudžia galingas... 

Vai, žmonės, jūs žmonės, tarp žvaigždžių, tarp jūrių 
Rubežių nežino jau jūsų gudrybė! 
Bet klausiu, ar daugel iš tų didžių būrių 
Suprant, kas teisybė, laisvė ir lygybė? 
Nedaugel da tėra tokių iki šiolei, 
Bet vis, laikui bėgant, jie dingsta... 
Turėkime viltį, lietuvninkai broliai, 
Nes niekas taip greitai nenyksta. 


Dar paminėsime dvejetą Šiaulėniškio eilučių jo ideologijai 
pareikšti. 1895 m. („Varpo“ Nr. 8) aptinkame patį pirmąjį tos 
rūšies dokumentą, taikomą prieš caro valdžią: 


ESTŲ PATRIOTAMS 


- Jau nėra jungo vokiečių, 
Gyvent liuosai mes galim! 
Visi mes trūsti turim. 
- Bet pasakykit man, - tariau 
Aš estų patriotams: 
Ar estams bus šiek tiek geriau 
Po jungu gudo stotis? 


Tai garsas rusų reformų Pabaltijyje vokiečių viešpatavimui 
ten panaikinti'*. 

1895 m. Šiaulėniškis yra davęs spaudai daugiausia eilučių. 
Su šiais metais begali susilyginti 1900 m. Be pacituotų, dar 
aptinkame sakmę „Pelė ir Žiurkė“ (Nr. 6) ir „Senos dainos ir 
naujos giesmės“ (Nr. 9): 


Oi, lietuviška dainele, 
Dukter amžių tu žilų! 
Tu žalia kaip ta rūtelė 
Po mergelės langeliu. 


Kas, sakyk man, nedainuoja? 
Ar kas džiaugjias, ar dejuoja - 
Tu visiems ramumą duodi, 
Visi šaukias prie tavęs. 


Ir kiekvienas randa žodį 
Tavyj mielą dėl savęs: 

Tu linksma ir verksminga, 
Tu dora ir širdinga, 

Tavo gaida glosto širdį. 
Dainuoj sens ir jauns tave, 
Dieną naktį tave girdi 
Ir laukuose, ir name!.. 


Antra dalis keliskart ilgesnė ir kelissyk silpnesnė, polemikos 
pobūdžio. Autorius prieš dainas pastato bažnytinę giesmę su 
bauginimais pragaru ir daugybe pragarinių vulgariškų atri- 
butų, kurie visai neharmonizuoja su Dievo vardu — 


Pilno meilės ir malonės, 
Kurs taip myli savo žmones. 


Šiomis giesmėmis jaunas kunigas liepęs pakeisti dainas ir 
net iš sakyklos išdėjęs tuos, kurie dainas dainuoja. Polemika 
nevykusi, nes čia turbūt bus paimtas epizodas iš ganytojų kovos 
su nibrais, o ne su dainomis, kurių pirmieji gerbėjai buvo ir 
tebėra kaip tik kaimų kunigai. Čia buvo silpnas ir vienatinis 
Šiaulėniškio garsas kovų su „klerikalizmu“. Šiaip jau Šiau- 
lėniškis ne priešas kunigų; bent jais savo širdies nėra užsikrėtęs. 

Tačiau populiarus Šiaulėniškis tapo jau šiais pirmaisiais 
literatūrinės savo karjeros metais kitomis antagonistinėmis 
eilutėmis, sekimu pažangiojo rusų jaunimo mėgiamųjų, visur 
dainuojamųjų: „Nazovi mnie takuju obitel“"?. Tos rūšies revo- 
liucinių ar tik revoliucijos pasiilgimo dainelių rusų jaunuomenė 
dainuodavo daugybę, o su ja ir surusėjusi mūsų jaunuomenė. 
Šiaulėniškis atitiko jautriąją stygą ir susyk pasidarė jai savas 
(„Varpas“, Nr. 11). 


GIESMĖ 


Pasakyk, mano mylimas krašte, 
Ar vietelė kur yr Lietuvoj’, 
Kad būt galima žmones ten rasti, 
Kurie linksmi be vargo gyvoj'? 

Visur vargsta tie mūsų žmonelės, 
Jų vargams nematyt pabaigos; 
Bet ateis, žmonės tiki, dienelė, 
Kada viskas kitaip čionai stos! 

Še, žiūrėk, kaip jie prakaitą lieja! 
O dėl ko? Dėl kitų vis naudos! 

Bet dabar jau tylėt sau padėjo, 
Pako! viskas kitaip čionai stos. 
Jie gilioj pasinėrę tamsybėj', 
Skaityt knygas laisvės jie netur; 
Bet jie tik“, kad ateit tur liuosybė, 
Ir atėjus ji švies, kaip kitur! 
O, laime! Šitas brangus vardelis, 
Kada šviesi tujei lietuviams? 
Kada mūsų artojas brolelis 
Netarnaus svetimiesiems dievams? 
Užtai dirbkit, kaip galit, iš vieno, 
Kam da brangus yr" vardas Lietuvos, 
Kad apšviesti lietuvį kas vieną, - 
Ir tada laimingai jie gyvuos! 


Šitos gana silpnos eilutės tiesiog maironiškai veikė mūsų 
jaunuomenę, kai ji paslapčiomis būriavosi, gegužines rengė, 
net kai demonstravo; veikė taip pat galingai kaip ir „baronietė“: 
„Anei rašto, anei druko mums turėt neduoda, sako: tegu bus 
Lietuva ir tamsi, ir juoda“?0. Šiomis gyvo reikalo eilutėmis Šiau- 
lėniškis ypač yra laimėjęs garbės vietos tarpe tų, kurie stiprino 
draudžiamojo laiko jaunimo dvasią. 

Iš tų pat metų turime dar „Ateitis“ („Varpo“ 43 p.). 

Net versti M. Š. tesiima patriotinio turinio eiles. Iš Lenau 
turime išverstą „Jonas Žiška“?! („Varpo“ 1897 m. Nr. 1). Eilia- 
vimas silpnokas. Ir jau daug, daug sumaningiau iš armėnų 
kalbos („Varpo“ 1900 m. Nr. 1): 


ARAKSO AŠAROS?? 


Arakse!.. vaikščioju nuliūdęs 

Ant tavo miegančių krantų, 

Garsių dienų šaukiu paveikslą 

Iš dugno amžių praeitų. 

Vienok neklauso drumstos bangos... 


Poetas pareiškia noro, kad vėl Arakso pakrantėmis būtų 
ramu, vėl rožės žydėtų, lakštingalos čiulbėtų. Į tai Araksas 
atsako: 

Ir kam dabar dabint save? 


Kieno turiu ramint akis? 

Matau vaikus nelaisvę kenčiant, 
O priešus valdant šias šalis... 
Išvijo priešai mano sūnus, 
Tėvynę spaudžia nelaisvė... 


Šios ilgokos eilios, romantiškai tikrai stiprios, mums yra 
minėtinos, kad įkvėpė Šiaulėniškį parašyti („Varpo“ 1900 m. 
Nr. 22) - 


NEMUNAS 


Lyg tarp žolelių dobilėlis, 

Lyg tarp mergaičių jaunas bernužėlis, 
Nemunas didis tarp upių upelių 

Bėga banguoja per mūsų kraštelį. 

Kas gal bangų jo bėgį sulaikyti? 

Kas gal Lietuvos būvį išnaikyti? 
Nemunas - širdis Lietuvos krūtinėj: 
Kolaik jis bėga, dar gyvuos tėvynė! 
Kaip širdin mūsų lašelis už lašo 

Iš viso kūno gyslos kraują neša, 

Taip Nemunėlin iš visų šalelių 

Daugel subėga upiu ir upelių. 

Jos jam apsako, neslepiant teisybės, 
Apie mūs“ vargus, dėjas ir linksmybes; 
Ir jis jų žodžius sau į širdį dėdams 

Į plačią jūrą neša jas globėdams, 

Jei žinią linksmą koks atneš upelis, 
Tuoj nudžiugs mūsų Nemunas senelis; 
Tada jo srovės visai nebanguoja, 
Krantus tik glosto, prie savęs vilioja. 
Bet jeigu rūsčią kur išgirsta žinią, 
Baisus tada jis: jo stipri krūtinė 

Veržias į viršų; bangos krantus graužia, 
Kriokia, putoja, žmogui plaukus šiaušia! 
Taip šitas milžins da tėvynę myli! 

Jei ją kas skriaudžia, pirmas jis netyli. 
O, Nemunėli! subausk savo vaikus: 
Gana jiems snausti per taip ilgus laikus! 


Tėvynė Lietuva Šiaulėniškiui iš tikrųjų brangi ir miela. Ką 
jis pakalbėjo apie tėvynę, ne pliki žodžiai, ne tušti epitetai, - 
taijo paties principai, įkalbami, kad ir kitiems būtų jie principai. 

Už romantiškai švelnios ir ramios nuotaikos Šiaulėniškio eilu- 
tėse, kaip kiekvieno nepagedusio lietuvio širdyje, glūdi pasi- 
ryžimas neatsisakyti kas savo. Šiaulėniškis visas savo eilutes 
rašė pakilia nuotaika ir ta nuotaika, ne sumaningumu eiliuoti, 
ne kilnumu pasakytųjų žodžių, užkrėsdavo skaitytojus, ypač 
dainuotojus. Jautriąsias stygas kanklindamas, poetas stipriai 
jaudino publiką, versdamas tikėti daugiau nemelaginga jo šir- 
džia, jausmų gražumu ir dėl to atleisti jam visus eiliavimo 
trūkumus ir šlubavimus. Šiandien menkas eiliavimo meninin- 
kas jau nebepaperka skaitytojų jautrumu. Šiaulėniškis buvo 
savo laiko poetas ir jam papirkti sekdavos. 

Poetinę savo kūrybą ir visą poetinį savo žygi Šiaulėniškis 
apkepurėjo „Žalgirio mūšiu“, nutrauktu pačioje pradžioje. Pa- 
ralyžiuotais jausmais nelaimingas tėvas jau nebegrįžo prie ly- 
rikos, nors per ilga apsiprato su savo nelaime. 

Labai ilgai M. Š., atlikęs privalomąsias savo pareigas, sėdė- 
davo, galvą delnais susiėmęs, nebeatsiliepdamas į nieka gyvą. 
Išliko ta viena giesmė. 

„Žalgirio mūšį“ autorius pavadino poema, tačiau tai būta 
plačiai sumanyto istoriško epo. Taip leidžia spręsti išlikusi 
pirmoji giesmė, apgiedanti, kaip lietuviai ruošės į karą su kry- 
žiuočiais. Pasakojimo dalys mūsų nenustebina: jos proziškos, 
žodžio meno ten nedaug ar beveik visai nėra. Užtat paprastą 
pasaką autorius ataudžia, išmargina tokiais aprašymais ir gies- 
mėmis, kurių poetinė konstrukcija daug pranašesnė už visa 
kita, ką tik Šiaulėniškis yra eilėmis parašęs, ne tik už poemos 
ar epopėjos apmatus. Šitas gražiąsias ar tik įstabiąsias vietas 
išrankioję, mes čia paduodame skaitytojams pasidžiaugti ir 
įsitikinti, jog Šiaulėniškio tikrai turėta prašmatnus, nors ne 
originalus, poetiškas talentas, pasiduodas lavinti iki pakan- 
kamo geram eilininkui laipsnio. Mūsų visų nelaimė, kad šis 
lavinimas ūmai ir netikėtai sustojo. Krivių krivaičio maldas, 
daug trumpesnes, matome parašytas pirma „Pilėnų kunigaikš- 
čiui“, tik paskui suvartotas „Žalgirio mūšiui“, žymiai jas pra- , 
plėtus. , 

DUBYSA 


Dubysa it mėlyna juosta, 

Jaunos mergaitės išausta, 
Žemaičius puoš“, jos krantus glosto 
Srove, niekur nesudrumsta. 

Gili plati pirmyn ji bėga 

Tarp pievų, tarp puikių laukų, 
Tarp neįžengiamų miškų, 

Kurie nuo amžių snaudžia miega, 
Nuo vėjo tyliai ūždami, 

Vos vos linguodami viršūnes; 
Nebudina pikti jų šunes, 

Miškinį žvėrį vydami. 

Ten auga eglės, aukštos, smailios, 
Prie jų ir pušys, žalios, dailios; 
Ten puikiai paupiais žaliuoja 
Aukšti ir stori ąžuolai, 

Audrų baisiausių neatboja 

Tie amžių mylimi vaikai. 


VAKARAS 


Saulutė leidžiasi. Sutemo. 

Nuslinko vakars iš dangaus. 

Įkaitusi per dieną žemė 

Atvėso tuoj; it nuo lietaus, 

Žolė sušlapo nuo rasos. 

(Ryto“ reik laukt giedros dienos.) 
Pakilo mėnuo. Tuoj nušvito 

Laukai ir upė, ir miškai. 

Koks puikus vakars! Viens už kito 

Visur nutilo jau balsai. 

Ir upė tyli. Tik iš reto 

Žuvis sus'pliauškins, atsilieps, 

Paleis vandens nuo savęs ratą 

Ir nusigandus pasislėps... 

Ir miškas tyli. Tik pakilus 

Pelėda sykį sudejuos, 

Bet susigės tuoj ir nutilus 

Vėl prisiglaus kur prie šakos... 

Ir žmonės tyli ties žinyčia, 

Matyt, jie laukia ko svarbaus... 

MERGELĖS DAILIOS LIETUVOS, 


Kas gal prilygti jūs’ gražybei! 
Kas viens joms garbę atiduos 
Viso pasaulio šio platybėj. 

Akelių jūsų mėlynumo 
Net aiškus dangus gal skaugėt. 
Prie jūs’ veidų baltų skaistumo 
Tik aušrą galima pridėt. 

Kur rasi kitą tokią šalį, 
Kurios mergaitės vakarais 
Dainuotų taip dailiai darželyj' 
Linksmais ir skaisčiais balsais. 

Ar rasi kraštą, kur nešioja 
Vainiką rūtų ant galvos? 

Kur šitą ženklą taip godoja 
Jaunos mergaitės nekaltos? 

O, dailios Lietuvos mergaitės! 
Kas toks prieš jumis išturės? 
Nors tai ir būtų koks dievaitis, 
Visa širdim jus pamylės! 


VAIDILUČIŲ DAINA 


Ugnele šventa, 
Šventa ugnele! 
Mes tave kurstom' kas diena; 
Ir tavo darbus, 
Galybę tavo 
Žino iš mūsų kas viena. 
Kam nebaisi tu, 
Nepavojinga? 
Tokio nematė dar svietas! 
Virsta į nieką 
Pats priešas tavo — 
Vanduo, ant tavęs užlietas. 
Žmogaus pastogės, 
Šventos žinyčios, 
Viskas į pelenus virsta, 
Ir didi giria 
Žaliuoja nuo amžiaus, 
Žūsta nuo tavęs nekirsta. 
Jei aplankysi 
Tu kada norint 

Širdį jaunosios mergelės, 
Tai ir ji žūsta; 
Žūsta nuo tavęs 

Tankiai ir jaunas bernelis. 
Ugnele šventa, 
Šventa ugnele! 

Mes tave kurstom kas diena 
Ir tavo darbus, 
Garbę tavo 

Garbin iš mūsų kiekviena. 


KRIVIŲ KRIVAITIS GINTAUTAS 


Kada lietuviški valdovai 
Užmiršo dievus jau senus 
Ir pamėgdžiodami jiems ponai 
Tikėti ėmė į kitus; 
Kada žinyčią Vilniaus šventą 
Žmonėms užgynė jie lankyt, 
Kada ant Neries upės kranto 
Bažnyčias ėmė jie statyt. — 
Nuo laiko to ant visados 
Mūs’ didis Gintautas turėjo 
Su sostapilim Lietuvos 
Jau atsisveikint. Negalėjo 
į Vilnių jis ramiai žiūrėt: 
Jam Lietuvos ateitis buvo 
Matyti aiškiai: jau Lietuvą 
Jis matė gimstant; išgelbėt 
Jau vargiai ją dabar kas gali... 
Ir verksmas apėmė senelį, 
Kada jis kartą paskutinį 
Pamatė pilį Gedimino. 
Ir karčiai ašaras jis liedams, 
Paliko Vilnių, taip kalbėdams: 


VILNIAU! 


Vilniau galingas! O, amžins paminkle garsaus Gedimino! 
Vieta šventoji! O, širdis lietuviškos žemės mieliausia, 
Viens tu lyg saulė po Lietuvą platinai šviesą ir mokslą, 
Gindams dievus, žinyčias ir šventą tikėjimą seną; 

Viens tu atremdavai priešus bokštais ir sienomis savo; 
Priešas šarvotas nebaisus Lietuvai buvo su tavim!.. 

Bet ir pats nejutai į bjauriausias žabangas įkliuvęs... 


Vilniau! O, brangus mūs“ Vilniau! atmink, ką darai nelaimingas: 

Dievus, mūs' amžinus dievus nužemint, atmest tu drįsai! 
Pats ilgainiui gailėsies, tą žingsnį taip baisų padares, 
Smarkią rūstybę dievų pajusi, varguose paskendęs... 

O, nemirtingi dievai visagaliai! Jūs pilni malonės, 

Ašaras karčias aš lieju ir siunčiu karščiausias jausmų maldas: 
Neatstumkite jūs nedėkingo lietuviško miesto, 

Kurs jums garbę didžiausią mokėjo kitkart atiduoti. 

Kad jis, pajutęs po laikui taip sunkų apsirikimą, 
Nešdamas junga sunkiausią, savo kraujuose paskendęs, 
Veltui ieškos pagalbos, nesulaukdamas josios nuo nieko, - 
Jūs, nemirtingi dievai, atkreipkit ant jo savo akį, 

Vyrus jam duokit stiprius, kurie savo darbu ir žodžiu 
Tikrą parodytų kelią to krašto likimui pagerint. 

Tu gi, aukščiausias Perkūne, kas vasarą griauk debesuose! 
Visam svietui primink, kad dievai Lietuvos dar gyvuoja!.. 


Su žodžiais tais ant visados 

Iš Vilniaus Gintauts iškeliavo; 
Krašte žemosios Lietuvos 

Jis prieglaudą sau ramią gavo. 
Nuo laiko to tas kraštas visas, 
Užpuolus ligai ar vargams, 

Tuoj prie krantų plačios Dubysos 
Susieina melstis dievams. 


RYTAS 


Naktis jau baigėsi. Rytuose 
Pirma saulutė bėgdama, 
Tartum jai kelią rengdama, 
Paslėpta rūbuos' raudonuose 
Pakilo aušra; ir nuo jos 
Žvaigždelė viena už kitos 
Tuoj ėmė žūti begalinėj, 

Kad saulei šviečiant atsilsėt; 
Vienintelė tiktai aušrinė 
Prieš ją neliauna dar žibėt. 


KRIVIŲ KRIVAIČIO MALDA 


O, Aukapirmi, Perkūnę aukščiausias, dievaiti mūs“ didis! 
Dangų ir žemę tu purtai, gyvendams aukštai debesuose! 
Viens tu pagimdei viską ir vienas gali pražudyti! 
Deginam tau ant garbės žilą ožį, pelėdą ir kiaulę! 

Aukas priimdavai tas visados nuo mūsų maloniai, 

Teikis gi ir dabar nuo savo tarnų jas priimti! 

Pykai, senas dievaiti, prieš veidą išblyškusį tavo 

Dreba kas gyvas, nes jaučia verksmingą galą. 

Jautį tau riebų aukojam: atlyžk tik, dievaiti, ant mūsų. 
Smarkus ir stipras kovoje, garsingas Kove, dievaiti! 
Kerštui atlygint į kovą drąsius tu suvedi žmones, 
Pergalę duodams narsiems, bailiausius žudydams ant amžių. 
Žirgą aukaudami puikų, tą gyvulį tau maloniausią, 
Meldžiame mes iš tavęs pagelbos baisioje kovoje. 

Dailus dievaiti Patrimpe, nuo pradžios amžių vis jaunas, 
Jo sesulė Gražuolė vis linksma, graži ir maloni! 

Koki, kurs duodi mums skalsą! Dosninga deive Javine! 
Kore ir Laima, garbingi dievai, kurie laiminat žmones! 

O visi nemirtingi dievai, nemirtingos dievaitės! 

Garbino jus lietuviai nuo pradžios svieto ik šiandien, 
Garbina jie ir dabar, taipogi garbins per amžius, 
Degindami gausias aukas, kas turi ką tiktai geriausio. 

Še ir dabar susirinkę ir balsu šaukdami vienu, 

Jūsų tikriausi tarnai, mes siunčiame karštas jums maldas: 
Neapleiskite mūs! tikrus tarnus gelbėkite savo! 

Priešus piktuosius sudrauskit, padėkit už mus jiems atkeršyti 
Pergalę saldžią mums duokit kovoje su priešu baisioje! 


Saulutė šviesi patekėjo. 

Jau ėmė gesti aukurai. 

Ir nuo žinyčios tuoj pradėjo 
Žemaičių skirstytis būriai. 

Ant žirgų savo greitakojų 
Viens kitą stengdamies aplenkt, 
Namo greičiau visi jie jojo 

Į karą baisų savęs rengt. 


ŠIAULĖNIŠKIS DRAMININKAS 


Lyrika Šiaulėniškis tepažaidė penketą metų, bestudentau- 
damas. Poezijos jis niekad nelaikė tikrąja savo profesija. Jo 
paties pasisakymu, eilutės retkarčiais jam gimdavusios lyg 
savaime, kada būdavęs patriotizmo pagautas. Šiaulėniškio jau- 
no būta labai jautraus, į viską visa širdžia, jei ne darbais, atsi- 
liepiančio sangviniko, kupino visa to, kas sudarytų kūrybos 
pagrindą. Jo būta pilno švelnių jausmų, kilnių pasielgimų. Jie 
virte virė, kaskadomis tryško kūrybiškai, ligi tik jis, atkarei- 

viavęs, laisvas stojo į savitą ir savaimingą gyvenimą. Per sekantį 
dešimtmetį jis darbuojasi jau kitoje srityje - dramaturgijoje. Iš 
pradžių ir ši kūryba, kaip ir lyrika, jam silpniau sekas, paskui 
geriau; duoda dvejetą klasinių dalykėlių, kurie pavelija drąsiai 
spręsti Šiaulėniškį galėjus virsti žymiu dramininku. Bet ir tai, 
ką jis šiūptelėjo tuo trumpu laiku, pavaidino žymią rolę visoje 
mūsų kultūros istorijoje, ne viename tik Rygos centre. 

Marcelinas Šikšnys „pilnu žmogum“ patapo anksti, vos 25 
metų. Tai pats simpatingiausias amžius, kada gražieji, nekal- 
tieji, gyvenimo dar neaplankytieji jausmai tebešviečia pilna 
skaistybe, o protas jau visai subrendęs. Jaunystės turtingas M. Š. 
pradėjo mokytojauti Rygoje ir lygiagrečiai dirbti literatūrinės 
kūrybos darbą. Doras, skaistus, mylimas ir mylįs, laimingai 
anksti vedęs, buvo pilnas entuziazmo ir idealizmo. Jaunumo 
ir šeimynos laimė jį sprogdinte sprogdino; visą tokią savo sielą 
jis dėjo į savo kuriamas dramas. 

Tebebuvo nedalijamas, daug dievų dar neturėjo, tai vargu 
rasime kitą kūrėją, kurs savo dramų peripetijas būtų taip pats 
pergyvenęs kaip M. Š.; lyg tai, ką jis kūrė, būtų buvę jo paties 
gyvenimo situacijos, lyg tai jis savo jausmus būtų reiškęs herojų 
lūpomis. M. Š. rašydamas sielojęsis iš tikrųjų, baime drebėdavęs 
dėl savo veikėjų likimo, tikrai ir aiškiai pykdavęs ant savo 
sudaromų niekšų (krivių) ar skaisčiais jausmais gaubdavęs 
savo apoteozuojamą Lietuvą, jos gamtą ir žmones. 

Instinktas kurti Marceliną Šikšnį buvo apėmęs kaip tik tuo 
laiku, kai jo patriotizmas įsiliepsnojo karščiausiai, noras lie- 
tuvių kultūrai tarnauti ~ uoliausiai, o laiko buvo labai maža. 
Tai buvo pati pradžia pedagoginio darbo realinėje mokykloje. 
Pamokų daugybė, o mokytojas dar neįpratęs, nieko neprityręs; 
reikia pačiam daug ruoštis, teorija atsiminti, praktikos metodė 
susidaryti. O matematiką M. Š. mėgo iš pat jaunų dienų; mate- 
matika buvo tikras jo pašaukimas; šiam mokslui jis tarnavo ne 
kaip samdinys. Tai pašaliniams darbams belikdavo nebent nak- 
tys. Ir M. Š. kūrė naktimis, dažnai iki aušrai švintant. 

Nuolat, tuo pradėjimu įsisvajojęs, niekad gerai neišmiegojęs, 
vis šišo pagautas, gyveno aukštai įtemptais nervais, kol galų 

gale juos pertempė, susirgo ir gavo išvažiuoti į kirgizų kraštą 
kumysu atsigauti. Rašyti gydytojai buvo jam griežtai uždraudę. 
Sugrįžęs ėmės mylimojo darbo, bet jis nebesisekė dėl kitų, jau 
paminėtų priežasčių. Beliko tas vienas matematikos darbas 
dirbti, ir to darbo vaisius mes matome lygiai puikius, kaip ir 
beletristikos srityje. Vadinasi, gabus M. Š. žadėjo įvairių gali- 
mybių kaip tikrai talentingas vyras. 

Kuris buvo pirmas dramatinis kūrinys, užsimezgęs Šikšnio 
sieloje, sunku bepasakyti; daugybė temų prašyte prašės įvykin- 
ti, ir jų keletą brendino jis, dar kareivio pareigas eidamas, Kau- 
ne. Vienos užuomazgos subrendo, kitos niekais nuėjo. 

Pirmą dramatinį veikalą raštu sumetė vardu: „Meilę suardy- 
ti - nuodėmę pagimdyti“, 4 veiksmų dramą, ar tik ne 1900 metais. 
Ji buvo dideliu patenkinimu pavaidinta p. Jakševičiūtės (paskui 
Venclauskienės)? ir kitų mėgėjų. Tačiau tai buvo silpnas kūri- 
nys; pats autorius laikė jį vaikišku; pamatęs scenoje, spausdinti 
nepavelijo. Taip jis ir liko rankraštyje, dukart Rygoje pavaidintas. 

Pirmasis jėgų bandymas dramos mene nė negalėjo kaip rei- 
kiant pavykti. Du mylisi, kiti intriguoja, raišo, kol išskiria; ji 
pasipjauna, jis... t. ir t. Vis dėlto gaili palikus, gero siužeto 
neišvysčius, vos įpusėjus darbą. Kai intriga sumanyta, kai visa 
fabula jau aiški, tvirčiau atausti bėra pusė darbo, ir autorius 
gerai padarytų, nebe „vaikiškai“ ją perredagavęs. 

„Pilėnų Kunigaikštis“. Tragedija 5-kiuose veiks- 
muose (siužetas pagal Kraševskio apysaką „Kunigas“). Parašė 
M. Šiaulėniškis, 89 p. Pirmas veiksmas 17 p., 2-as 14, 3-as 17, 
4-tas 1, 6, 5-tas 20. Pirmame veiksme 2 atidangos, 4-tame 2 ir 
5-me 2. Viso 8 atidangos. 

Šitas skaitlines čia tyčia surašiau, kad būtų aiški šios tra- 
gedijos konstrukcija. Ji neilga ir labai smulkiai suskaldyta. Kebli 
pavaidinti ir žymu, kad autorius jos nesugalvojo, bet nedra- 
matinį veikalą tik dialogais surašė, sudramatino. 

„Pil. Kunigaikštį“ Šiaulėniškis pradėjo rašyti dar Kaune, 
vadinas, 1897-8 m., pabaigė jau Rygoje apie 1899 m., o pavai- 
dinta tebuvo 1905 m., jau spaudą leidus. M. Šikšnys, kaip ir 
kiti jo eilės lietuviai inteligentai, išsilavino Vilniaus roman- 

tininkų įtakoje?“, o Juozapas Ignotas Kraševskis ir jo raštai buvo 
jam pranašas ir koranas. Karštu lietuvišku patriotizmu deg- 
damas, Šiaulėniškis rado gatavos medžiagos savo patriotiniams 
jausmams pareikšti, na, ir skolinos iš jo „Kunigą“. 

J. Ig. Kraševskis (1812-1887) šitą senų laikų apysaką parašė 
1881 m., J. A. Vištelio-Lietuvio* raginamas. Vištelis su Kraševs- 
kiu pasižino, susieidavo ir daug ką bendra turėjo. Vištelis vertė 
Kraševskio „Vitolio raudą“ ir kaip tik šiais 1881 m. išleido ją 
Poznaniuje (parašyta: paties Kraševskio lėšomis, nors kitur 
Vištelis sakos išleidęs savomis markėmis). Tiek to, Kraševskis, 
iš pradžių ilgai buvęs litvanologas, paskui persimetė į Lenkijos 
istorija ir tik iš jos bėrė apysakų dešimtimis. Lietuviška nieko 
nebesimatė. Ir štai septynių dešimtų metų senis dar kartą švys- 
teli lietuvišku siužetu: dar kartą blyksteri liepsnele, kuri taip 
skaisčiai degė iki pat 1850 m. „Kunigas“ tai lyg intermedium 
lenkiškoje paskesnioje jo kūryboje. 

Silpnoka tai apysakaitė, bet įdomi kaip ir visos Kraševskio 
istoriškosios apysakos. Ji tapo populiari tarp lenkų, o dar labiau 
tarp lietuvių. Neilgai trukus, pasirodė ir jos vertimas: „Ku- 
nigas“. Puikus apraszimas isz padawymu Lietuwniku. Kasztu 
ir spaust. J. Paukszczio. Plimuth, Pa, 283 p. 1887 m. M. Šikšnys 
bus pasinaudojęs šiuo vertimu. 

Sako, ir Margirio nuotykį Kraševskiui papiršęs Vištelis, kad 
greituoju galėtų parašyti, nedarydamas studijų, kaip tai pa- 
prastai rengės Kraševskis, prieš parašydamas kurią apysaką. 
Margirio istorija lenkuose buvo populiari jau nuo 1855 m., ka- 
da Liudvikas Kundrotas-Kondratovič (Władysław Syrokomla) 
(1828-1862)77 buvo eilėmis išleidęs savo: „Margier. Poemat z 
dziejów Litwy“. Mrowkos?š bibliotekos leidinio Lvove, 136 p. 
Tai bus bene pirmas beletristinis veikalas šia paskui labai po- 
puliaria tema. Epinė jos dalis, pirmoji iš 9 giesmių, pasirodė 
1883 m. „Aušros“ Nr. 3, 65 p., antgalviu: „Margyris“. Giesmė 
iš Lietuwės weikalū, parašyta L. Kundraiczio (Kondratawi- 
czes). Lietuwiszkai iszguldė S. Norkus. 

Kun. S. Narkevičius?, suvalkietis, vertimo darbą padirbo 
ne per puikiausiai, vis dėlto Margirio vardą padarė populiarų 

ir tarp lietuvių. Teisingai lietuviškai ir kilniai skambantį vardą 
„Margiris“ ir vokiškai tariamą Margyr dr. Basanavičius visai 
be reikalo liepė jau sekančiame „Aušros“ nr. pertaisyti į „Mar- 
gis“; šiaip, matyt, jam rodės būsią lietuviškiau, nors neatatiko 
nei vokiečių kronikų transkripcija, nei lenkišką tarimą. „Mar- 
gis“ juojau šuns vardui pritiktų, ne kunigaikščio. P. Milančius, 
Vievio vaistininkas, net tam pasipiktinti brošiūrą yra parašęs. 

Pats S. Norkus tik klaidingai sulietuvino Kondratavičiaus 
pavardę. Kad poetas nebuvo Kondratovič, tai jau konstatuota 
pačių lenkų. Žr. „Kurjer Niedzielny“?]; jis sako, poetas vadinę- 
sis: Kondrat, ir nurodo tėvų kilimą iš Kulių parapijos. Ten va- 
dinasi Kundrots, žemaičiams trumpai ištariant Kondrots. 

Kaip Šikšnys panaudojo Kraševskio apysaką, taip Žemaičių 
kunigaikštis H. Drucki-Lubecki?? panaudojo Liudviko Kund- 
roto „Marger'io“ poemą, sudramatindamas ją į „Tak umierali 
litwini“, Vilniuje 1907 m. pavaidintą dideliu dvasios pakilimu. 
Autorių tada karštai sveikino taip lenkai, taip lietuviai ne tiek 
paties veikalo, kurs, literatūros matu matuojant, nėra visai 
vykęs, kiek gražios tendencijos, paglosčiusios lietuvių sąmonę. 
Lietuviškai jis išėjo vardu: „Kun. H. Druckis-Liubeckis: „Taip 
mirdavo Lietuviai“. 5 veiksmų istoriška drama. Laisvai vertė 
Petras Vaičiūnas. Kaunas. 1924 m. 19 p. 

Dar Margirio istoriją scenai panaudojo amerikietis lietuvis, 
nors keista pavarde: Nagornoskis**, parašęs ilgiausį eiliuotą 
veikalą „Pilėniečiai“. Ji buvo Rygoje pavaidinta, sudarius ku- 
piūrą. To veikalo visame Kaune nėra, tai ir patikrinti negalėjau, 
kuo Nagornovskis naudojosi. 

Labai galimas daiktas, kad ir kita kuri tauta panaudojo šį 
įdomų lietuvių istorijos epizodą poemai, epopėjai, dramai ir 
apysakai parašyti, nes Margiris - istoriškas asmuo, ir herojiška 
mirtis jo ir jo įgulos, bevelijusių nusižudyti neg svetimiems į 
nelaisvę atsiduoti, faktas, įrašytas 1336 m. vasario 25 d. Istorijos 
tikrumo atžvilgiu šis istorijos faktas pranašesnis yra už Kon- 
rado Walenrodo klastos istoriją?*: šiam poeto fantazija gali pri- 
mesti ką nori, kas jis iš tikrųjų buvo ir ko norėjo. Margirio 
istorija tepavelija fantazijuoti, kaip visa įvyko lietuvių tautos 

garbei. Margiris ir jo įgula norėję savo mirtimi sustiprinti tautos 
atsparumą nuožmiems Lietuvos puolikams kryžiuočiams. Jo 
uždavinį literatūra kartoja dabartinei tautos dvasiai sustiprinti. 
Ir jos pastangos duoda itin gerų vaisių: Margirio literatūra 
įdomi ir naudinga. 

Belieka atviras klausimas, kur tatai atsitiko faktas, parodęs 
kultūringajam pasauliui, jog lietuviai turi teisės vokiečius iden- 
tifikuoti su pačiais velniais ir su jais nesibičiuoliuoti. 

Vokiečių įsirašytasis vardas Pillen ar Pullen to mums nepa- 
aiškina, nes jis visai ne tikrinis vardas, o bendrinis: pilis, pilys, 
kurių didesnių ar mažesnių, mūrinių, medinių ar žeminių buvo 
didelė daugybė palei visą sieną su vokiečiais ir palei visas 
plaukiojamąsias upes, tas vienatijas anuo laiku susisiekimo 
arterijas, ypač palei Nemuną ir Nerį. Jei pilies žodis ne vardas, 
tai geografinės vietos jis mums neparodo. Beletristai ir patys 
istorininkai vieni mena ją buvus kur arčiau vokiečių, kiti nu- 
kelia ją daug toliau, į Punią, Alytaus apskrities panemunėje. 
Nei Joh. Voigt savo „Geschichte Preussens“, nei David Lucas 
„Preuss. Chronik“, nei August von Kotzebue „Preussens ältere 
Geschichte“* žinoję Margirį nieko tikro nepasako apie jo gyve- 
namaąją vietą - sargybą. Todėl L. Kundrotas „Pullen“ leidžia 
lygiomis teisėmis dėti į Punią, kaip ir į „Piliunų“ kaimą pa- 
šešupyje; jo poemai tai esą vis tiek pat. Dr. J. Basanavičius savo 
rašte „Apie senovės Lietuvos pylis“, parašytame 1881 m., pirmą 
kartą išspausdintame Klaipėdos „Lietuviškoje Ceitungoje“*? 
1882 m. ir pakartotame „Aušroje“ 1883—4 m., oskyrium 1891 m., 
55 p., sako: „Pabaigoje viešpatavimo didžiojo Lietuvos kara- 
liaus Gedimino Užgiriniame Trakte, o Trempų, arba Trempinių, 
paviete riogsojo ne per toli nuo kryžiokų rubežiaus stipriai 
įtaisyta ir tvirta pilė, ant kurios bei ant visos Trempų aprubės 
vyresniu perdėtiniu buvo paskirtas garbingas, o stiprus vyras 
vardu Margis“. Šitą pilę Basanavičius nori turėti ties Pajevoniu 
ir pravardžiuoja ją savo papratimu niekuo nepagrįsta „Pelenių 
pile“. Mūsų beletristai, Šiaulėniškis ir paskui jį Nagornovskis, 
tą istorišką vietą vadina Pilėnais. Iš to tačiau neaišku, ar Šiau- 
lėniškio Pilėnų kunigaikštis reiškia tos vietos kunigaikštį ar tos 

vietos žmonių, gyventojų, vadą, kaip sakoma: anykštėnų, ku- 
piškėnų kunigaikštis. Laikant „Pilėnus“ žmonėmis, o ne vieta, 
Nagornovskio nukaltasai terminas „pilėniečiai“ būtų lygiai 
netikęs, kaip būtų pasakymas - kupiškėniečiai. Šiaulėniškiui 
ir Nagornovskiui būtų pakakę pilies kunigaikštis ir piliečiai, 
nukeliant tai kur sau kas nori. Daugumas mano tinkamiausią 
gintis, tad panašiausią į tiesą esant Punios pilį Punelės ir Ne- 
muno santeklyje; kronikininkų „Pillen“ ar „Pullen“, rodos, tai 
patvirtina. 

Pagaliau beletristiniam veikalui tai iš tikrųjų ne taip jau labai 
ir svarbu, nors ir įdomu būtų žinoti, kur kas atsitiko; gana, kad 
tikrai atsitiko. Fenimoro Coopero?š „Paskutiniojo Mohikano“ 
ir kitų apysakų vietos taip pat neieškojome žemėlapyje, kai 
dideliu susidomėjimu skaitėme pigiai sensacingas jo apysa- 
kaites iš indėnų kovų su baltaisiais kolonistais, užplūdusiais 
jų kraštą ir be niekur nieko pasisavinusiais jį. 

Margirio faktas turiningas pats savaime ir pasėkomis. Jis 
giliai idėjingas. Padėti galvą už tėvų žemę, už jų šventybes — 
laisvę, tikėjimą ir dievaičius - tiek kilnu, jog jam nusilenkia 
puikiausi protai, kilniausios širdys ir vaikų vaikams mielai jį 
rodo pavyzdžiu, kaip reikia pasielgti kritiškais tėvynei mo- 
mentais. 

Kam gi labiau turėjo nusilenkti ir jaunas karštas patriotas 
idealistas Marcelinas Šikšnys-Šiaulėniškis, jei ne Margirio fak- 
tui? Tai visą savo lietuvių istorijos meilę, jos pagerbimą, visą 
garbingos ateities laukimą savo tautai sumanė išlieti į kūrinį, 
nupintą, jam matės, iš tikriausios istorijos tikriausių detalių, 
nors medžiagos savo tragedijai tesiėmė iš to vieno beletristinio 
veikalo „Kunigas“. Tai buvo stipriausias Šikšnio gyvenimo 
tarpas jaunystės sielos ir kūno pajėgomis, poetingumu, pirmąja 
meile Paškevičiūtės“", bet silpniausias meno prityrimu. Vos tik 
pakilęs nuo mokyklos, kad ir aukštosios, suolo, specialinęsis 
visai kitoje mokslo šakoje, o meno tiek nesidomėjęs, kiek jam 
reikėjo eilutėms rašyti, M. Š. griebės lengviausiai įveikiamos 
temos, jau kito nupintos pasakos, gryniausio epo ir iš jo manė 
sudarysiąs gerą dramatinį veikalą, nieko sava nebedėdamas į 

fabulą, tik papuošdamas lyrika. Į epą neįdėjo jokių dramatinių 
elementų. Nesudūręs jokių sielos priešingybių, neišvedęs pa- 
reigų kovos su tikrenybe ar su kuo kitu, Šiaulėniškis negalėjo 
duoti literatiškai vertingo veikalo. Jo „Pilėnų Kunigaikštis“ taip 
ir liko, kaip ir apysakoje buvęs, gryniausias epas, tik atpa- 
sakotas dialogais, kaip ir „Aušros Sūnūs“, ir vis dėlto pavaidino 
labai žymią rolę mūsų kultūros istorijoje. 

Vaidinimai. „Pilėnų Kunigaikštį“ Linartai ir Ko. pradėjo 
vaidinti rudenį pačių karščiųjų 1905 m., kada Latvijoje ir Lie- 
tuvoje buvo jau prasidėjusi Mažoji revoliucija, o drauge ir di- 
dysis tautiškas apsisprendimas. Patriotinei to laiko lietuvių 
nuotaikai itin pritiko giliai patriotinis „Pil. Kun.“ turinys; tai 
jis tuo pradėjimu buvo pavaidintas Rygoje 4 kartus ir Min- 
taujoje 1 kartą ir tapo populiarus ne vienoje Latvijoje tarp lietu- 
vių, bet ir visur, kur tik rados lietuvių: Kaune, Vilniuje, Petra- 
pilyje, Voroneže ir provincijoje. Latvijos lietuvių patriotizmą 
šie sumaningi vaidinimai pakėlė iki tokio laipsnio, jog jo užteko 
jiems iki pat Didžiajai revoliucijai, iki pašaukiant visus nebe 
Lietuvoje esančius lietuvius į Seimą Petrapilyje“, kad ten poli- 
tiškai apsispręstų. (Žr. dr. Dom. Bukantą XIV t.)*! 

Be karštai patriotinio, didele meile Lietuvos surašyto turinio, 
„Pilėnų Kunigaikštis“ tapo mėgiamiausis lietuvių scenoje vai- 
dinti veikalas dar ir dėl to, kad jis tuo tarpu tebuvo vienatinis 
lietuvių repertuare mūsų pačių pasirašytas didelis, visą vakarą 
užimąs veikalas; vienatinis istorinis ir pirmutinis specialiai 
agitacinis, nors nejutai, kad tendencija tau per nevalią kišama. 
Mėgėjai jį vaidindavo ne visur tuo pat gabumu, bet visur di- 
džiausiu pasisekimu; ne per daug reikalaujančius žiūrovus 
„Pilėnų Kun.“ pilnai patenkindavo, nes pakeldavo jausmus, 
paveikdavo juos, ką ne bet kuris, kad ir gerai parašytas, scenos 
veikalas padaro. Jei atsiranda bendra vaidintojų ir žiūrėtojų 
nuotaika, tai veikalas geras, nors literatinės kritikos ir neiš- 
laikytų. 

Vaidintojų nuomone, „Pil. Kun.“ turtingas judesio; vaidin- 
tojams duoda gana progų parodyti gyvumą ir daug vietų, kur 
galima labai plačiai pavartoti didelis butaforijos turtas. Rygos 

latvių teatrai: Laikinasis, Nacionalis ir Labdarių draugijos, kur 
buvo „Pilėnų Kunigaikštis“ vaidinamas, buvo turtingi buta- 
forijos, visokių rekvizitų, kokių tik nori apdarų bent 60 sta- 
tistų stilingai aptaisyti. Sumaningam režisieriui Jurgiui Linartui 
čia būdavo platu vietos pritaikinti ir savo kūryba. Tai ir stilizavo 
čia dvikovas, mūšius minia, aukurų naktį, saulės tekėjimą, 
piemenų dūdavimą, lakštingalų čiulbėjimą, gaisrą ir daug kito- 
kių scenos efektų, kuriais galima buvo gausiai iliustruoti Lie- 
tuvos malonumai ir žadinti patriotiniai žiūrėtojų jausmai. 

Ir to negana. J. Linartas buvo pasidaręs teksto kupiūrą, visą 
veikalą saviškai susceninęs; palikdamas autoriaus fabulą, kai 
ką buvo sutrumpinęs, kai ką pakeitęs, daug ko sava pridėjęs. 
Ginant pilį, pačiu kritinguoju momentu, kai Laimutė iškilmin- 
gai įteikia naują kalaviją klūpančiam Rymui, kad nuneštų jį 
Margiriui, nėmaž to nelaukdamas išgirsti Tautos himną. Tai 
nieko, kad XIV amžiuje jo dar nemokėta: jis vis tiek darė milži- 
nišką įspūdį karo nuotaikos gavusiai publikai. Griausmingai 
prasidėjęs ir vis silpnėdamas, darė įspūdžio, lyg minia kareivių 
giedodama puola priešininką. Gale II akto, kai Jurgis, Rymas 
ir Laimutė pasiruošia bėgti iš vokiečių nelaisvės, buvo įdedami 
paties režisieriaus J. Linarto žodžiai: „Į tėvynę grižt norėčiau“, 
kuriems Al. Kačanauskas*2 buvo sukomponavęs gaidą. II akto 
V scenoje, kai Jurgis netyčia išgirsta lietuvišką Laimutės dainą, 
įkvėptiems jo žodžiams: „O ko, o ko, balseli, nutilai“, A. Kača- 
nauskas yra davęs taip pat itin vykusią kompoziciją. Ji yra 
skyrium išleista. 

Linartinių efektų prišpikuotasis Šiaulėniškio veikalas publi- 
kai būdavo toks įdomus, toks širdį pagaunąs, jog ir ilgasis 
Švento monologas - Margirio istorija Jono Šimoliūno kalboje 
būdavo puikus; jis ir iš viso neblogai vaidindavo. Pats kompo- 
zitorius Kačanauskas gražiu savo baritonu ir gerais gestais 
puikiai pavaidindavo Krivio rolę. 

Taip tai „Pilėnų Kunigakštis“ anais laikais kultūrino lietu- 
vius, ypač rygiškius; jis tuolaik tiek pat svėrė kaip šiais „Aušros 
Sūnūs“ (žr. apie šį raštą „Židinyje“ 1926 m. Nr. 12)“. Aš net ir 
dabar pasiilgstu anų garsiųjų vaidinimų, kiek tiek balaganinių, 

kiek tiek nusidedant tikrajam scenos menui, už tai taip grynų 
ir naivių, tokia gryna intencija duodamų, jog visa neigiama 
buvo lengvai atleidžiama ir užmirštama. Kaip gerai, manau 
sau, būtų vėl pamačius rygiečių kompaniją saviškai bevaidinant 
„Pilėnų Kunigaikštį“ mūsų Valstybės teatre!“ Tik gal jie dabar 
manęs nebepatenkintų, o ir patys, sugyžę, nutukę, apsivylę, 
nusivylę gyvenimo įkarštyje, nebeduotų tiek betarpiškos nuo- 
taikos, kiek pirma, kai tebebuvo gryni. Gal dabar geriau bebūtų, 
kad vaidintų tikrieji artistai, tik pasikvietę scenos „kustarį'* 
J. Linartą su visu jo sumanumu, - „Pil. Kun.“ bene padarytų 
vėl malonaus epizodo, bene pakeltų vėl patriotizmo, kurio šian- 
dien, nujau, ar ne daugiau esame reikalingi kaip anuomet. 

Štai propedeutika, prirengiamosios žinios į Margirio isto- 
riškąją literatūrą. 

„Pilėnų Kunigaikščio“ turinys. „Pilėnų Kun.“ 
dabar nebepigiai beaptinkamas ir vargu bau jis bus greit pakar- 
totas. Tai aš čia atpasakosiu jo turinį, apsčiai išrašydamas cha- 
rakteringųjų ir gražiųjų jo vietų, — taip tik tegalima įvertinti 
veikalas, jo paties nemačius nei scenoj, nei knygoj. 


1 veiksmas. Kryžiuotis brolis Bernardas apsimeta nuolankiu, nesutinka 
būti jokiu vyresniuoju Ordine, vis dėlto jį valdo kaip tinkamas; net priešinas 
pačiam Grosmeisteriui. Šis kaip tik pasitaikė žmoniškas, tikros vienuoliškos 
dvasios; jis moko savuosius elgtis su stabmeldžiais meiliai ir doriai, tai ir 
neturėsią priešų. Nepulkite, neplėškite lietuvių, tai ir jie nepuls; dar krikštysis. 
Bernardas su visais broliais kitokios nuomonės: stabmeldžiai reikią naikinti, 
ne krikštyti, ir paketina tokį Grosmeisterį pašalinti, nunuodyti, kad nebe- 
kliudytų. Bernardas su klebonu auklėja imtini Jurgi; bet Jurgiui išaugus vyru, 
pradeda neberimti, kad jis nuolat serga jiems nesuprantama liga - melan- 
cholija. Sumano jį išvežti į kaimą. O Jurgį yra sujaudinęs kitas imtinys, Rymas, 
savo pasakomis apie Lietuvą, jos gražybes, jos dievaičius, nieko nežinodamas, 
kas yra Jurgis. Jurgis įniršta ant vokiečių. 

Na, kryžeiviai! 
Jeigu tas viskas, ką girdėjau, buvo, 
Tai pirmas jūsų priešas esu aš. 
Jurgis ima slėptis nuo savo auklėtojo Bernardo. Užtat Rymo - 
Kaip saldžiai lūpose jo skamba žodžiai: 
„Dievai, tėvynė, vyras, Lietuva, 
Tėvai, mergaitė, žirgas, kova, kardas...“ 


O, kaip turbūt anas malonus kraštas, 
Kurio kelius vos žodžius pažinau 
Ir tuoj prie jo aš taip prisirišau, 
Kad apie jį jau negirdėt man sunku! 
Turbūt nesvetimas jam kraujas mano... 
Prakeiktas Ordine! tu auginai 
Mane, lyg klėtkoj paukštį uždarytą! 
Tu mane gydai - aš gi vyste vystu, 
Kaip ta žolė be saulės ir rasos. 
Tavo globojimas - man smūgis baisus; 
Linksmybės tavo - sopulys tik man; 
Pats tavo oras - man nuodai pikti. 
Kad tai ne tu, aš šiandien sveikas, laisvas 
Ant greito žirgo su draugais tikrais 
Ties Nemunu skrajočiau po miškus... 
Jurgiui vis tie patys draugai: Bernardas, Silvestras, klebonas, pakyri; tepa- 
siguodžia vienu Rymų; net jo dievais labiau tiki, ne krikščionių Dievu. 
„Tegul Perkūnas smarkus juos ištranko“, — 
velija Ordinui Rymas. Tuo pat persiima ir Jurgis. 
Į kaimą Jurgi turi lydėti Šventas. Jį Rymas šitaip apibūdina: 
Tai dar piktesnis už Bernardą pati! 
Tegul jį Pikuolis praryja tuoj! 
Suprasi pats, koks tai paukštelis dailus: 
Lietuvis būdams, jis prieš lietuvius 
Su vokiečiais vis laikosi iš vieno; 
Žaltys, kad jiems patikt, įsitikėt, 
Saviškiams stengiasi skaudžiau įgelti. 
JURGIS 
Jeigu tik man jis padarys ką pikta, 
Kaip šuniui galvą jam nukirsiu tuoj! 
RYMAS 
Koks smarkus tu! Tai mūsų kunigaikščiai 
Tokie vis smarkūs vyrai! Tu taipogi, 
Matyt, ne iš prastų: pažįstu dvasią. 
Rymas nežino, kas Jurgis, tačiau jį ima vadinti kunigaikščiu. Jurgis tik jautė, 
nuo jo Ordiną kažką slepiant. Rymas žadas bėgti su Jurgiu ir dar su kai kuo. 
RYMAS 
Ir vėl sugrįšime į tėvynę mielą, 
Kur pasiliko broliai ir tėvai; 
Tr vėl tą kraštą pamatysime brangų, 
Kurį dievai taip myli amžinai, 
Kuriame vien laimė tik žydi saldi, 

Kur nematyt nei ponų, nei vergų, 

Kur tarp žmonių gyvuoja meilė šventa... 
Kaip puikios amžinos tos girios žalios, 
Kokių ten paukščių nėra ir žvėrių; 

Kaip garsiai ten balsai lietuvių skamba, 
Kada būriais išėję jie medžiot, 

Visi kaip viens užtrauks medžioklės dainą! 
Bet šis viskas per nieką bus prieš tą, 

Ką ausys mūs išgirsta vakare, 

Kada ant kranto tylinčio upelio 
Susirenka mergaitės mūsų skaisčios, 
Kokių čionai visai tu nematei. 

Ir kaip pradės šitas būrelis linksmas 
Dainuoti dainas vieną už kitos, 

Tai jų klausydamos kasviens užmiršta 
Ir rūpesčius, ir vargus, ir ligas; 

Ir rodos, nors be galo jos dainuotų, 
Nepasakytų nieks, kad tai gana: 

Toki galybė dainos nepasakyta. 


JURGIS 
O, Ryme, Ryme! kaip greičiau pasiekt 
Tą tolimąjį kraštą! Kaip aš laukiu 
Dienos, kuomet iš čion išsiliuosuosiu! 


2 veiksmas. Rymas stovi ties šuliniu ir piktinasi, kaip kryžiuočiai 
girtauja ir ištvirkauja. Ateina Laimutė, dainuodama lietuvišką dainą. Rymas 
džiaugiasi daina ir dainininke, gaili jos, kad ją verčia dainuoti negražias 
vokiškas ir pasižada ją ginti. Kaip tik vienas kryžiuotis ima kabinėtis prie 
Laimutės ir traukti ją į smuklę, Rymas jį nutveria už sprando ir išgauna jo 
pasižadėjimą daugiau Laimutės nebeliesti. Laimutė dėkinga ir dar jam dai- 
nuoja. Tai išgirsta Jurgis. Jis sužavėtas. 


O ko, o ko, balseli nutilai, 

Kur čion pirm tai skambėjai saldžiai, meiliai? 
Iš kur padangėj šioj atsiradai, 

Kur vien tik tarška pančiai, rykštės, peiliai? 
O, kiek ta daina, pirmkart išgirsta, 

Man suteikė jėgos neapsakytos! 

O, kiek per valandėlę trumpą tą 

Širdis laimės pajuto nematytos! 

Ir kaipgi turi būti ten gerai, 

Kur skamba vis lietuviškos dainelės! 
Palaiminti laukai tie ir miškai, 

Kur auga taip dainuojančios mergelės! 

Šventas kliudo Jurgiui susieiti su kuo nori. 

Šiandien aš jums neduosiu 

Lietuviškai plepėt: ar tai gražu 

Kalbėti taip, kaip tie laukiniai žmonės... 
Čia vėl girdisi Laimutės daina, ir Šventas atsimaino. 

Kas tai? Iš tikro, lyg lietuviška tai daina? 

Apsirikau gal?.. Ne! tai iš tiesų! 

O, kaip malonu, jau dabar pasenus, 

Išgirsti tą, ką tankiai taip jaunam 

Girdėti tekdavo... ten... Lietuvoje... 
Šventas susigraudina ir ima verkti. 

O, kunigaikšti mano! aš lietuvis! 

Iš tikro aš buvau juk išgama, 

Bet šita daina mane atgaivino. 

Dabar jau aš ne Bernardo šuva, 

Kokis pirm tai buvau, bet tikras tarnas 

Tik tavo vieno! Tik tu man atleisk. 

Kur tu ir aš su tavim drauge eisiu. 

Į Lietuvą nuvesiu tave pats 

Ant pražūties kryžeiviams prakeiktiesiems; 

Juk jie norėjo tave suvartot 

Ant nelaimės brangios tėvynės mūsų... 

O, kunigaikšti, žodį tik ištark!.. 

Ar man atleisi, kunigaikšti, kaltis, 

Kurių aš tiek prieš tave padariau? 

Ką prieš tėvynę nusidėjau mielą! 


JURGIS 
Bet tavo gyslose, matyti, bėga 
Lietuvio karštas kraujas, kurisai 
Užsidegė nuo dainos tos iš naujo. 
Šventas su Jurgiu pasibučiuoja. Atleidžia jam ir Rymas ir pristato abiem 
Laimutę. Šventas nusako visiems, kaip Jurgis (Margis) buvo pavogtas iš Pilėnų. 
Visi susitaria pabėgti. 


3 veiksmas. Pabėgėlius suima lietuviai. Žyniui Meraniui patinka Lai- 
mutė, tai ją atskiria nuo kitų ir pristato prie aukuro, kur galėtų nekliudomai 
jai meilintis, nes vyrus nutarė sudeginti kaip vokiečius. Laimutė piktinasi ir 
barasi. Ji pasisako mylinti Jurgį. Vaidilutės rengia laužą aukoms - vokiečiams 
sudeginti. Kriviui liepus, atveda nelaisvius. Jie sakos lietuviai esą. Merūnas 
tyčia netiki, kad galėtų jais nusikratyti. Laimutė užstoja vedamus, peiliu graso, 
bet ir ją suriša. Laimei, atjoja į žinyčią pati kunigaikštienė Rėda pasimelsti 
prieš eidama ant kryžiuočių. Rėda sūnaus nepažįsta, mena jį esant šnipą ir 
bailį. Jurgis užsigauna, prašo paleist rankas ir įsitikinti, ar jis bailys. Rėda 

liepia atrišti, kaujas su Jurgiu, norėdama pati jį užmušti; bet Šventas paakina 
ją, kad pasižiūrėtų kakle apgamo ženklo. Pažįsta Margi. Jis dabar nebe Jurgis. 
Išduoda Merūno planus ir imasi Laimutę. Krivis neduoda, reikią sudegint 
žmogus. Rėda rodo Merūną, bet už jį prašo Laimutė. Margis atleidžia ir visi 
joja į Pilėnus. 
KRIVIS 

Nelaimės didžios kris ant Lietuvos, 

Kokių iki šiol dar svietas neregėjo! 

Nužeminti žinyčios tarną taip, 

Dievams paskirtą auką net atimti, 

Nebuvo niekad to! Tai jau per daug! 

Dievu kantrybė turi savo sieną 

Ir baisu tam, kas peržengt nori ją. 


4 veiksmas. Bernardas, Silvestras, komtūras. Iždininkas ragina Gros- 
meisterį eiti karan su lietuviais, nes geros talkos susilaukę. Grosmeisteris 
nesuprantajo tikslo: laukta pavojaus, o jo nesama; tai meluota. Tad karo nebus. 
Visi iš jo tyčiojas, kad talkininkus sukvietęs puotauti. Bernardas prašo hos- 
pitalierio Silvestro nuodų - pelėms. Susirenka puota. Kilnūs svetimšaliai 
vaidijas. Bernardas Grosmeisteriui įpila nuodų į taurę. Kyla mieste gaisras - 
užpuolė Jurgis pabėgėlis. Grosmeisteris miršta, - jo vietą paima komtūras. 
Jurgis padega paruoštą kelionei į Lietuvą plaustą. Įveda suimtą Šventą. Jis 
apsimeta mirštąs, paskui pabėga. Jo uždavinys tyčia įsiutinti priešus. 


5 veiksmas. Pilėnų kovotojai puotauja, gerą pradžią padarę. 


RIAUBA 
Aš pats dabar stebiuos iš savęs: 
Juk senas, rodos, aš ir spėkos menkos, 
Bet vos tik Margį bėgant pamačiau 
Ant priešo pirm visų, kaip kraujas mano 
Lyg degt užsidegė ir nežinau, 
Kaip stojosi viskas, tik pajutau 
Save jau tarp priešų su Margiu drauge... 
O, puiki valanda! Juk galvos jų 
Tuomet taip krito, lyg nuo medžio lapai, 
Atėjus šalčiui. 
Šventas, slaptu urvu išeidamas, pagauna Bernardą ir jį atsiveda į Pilėnus. 
Bernardas žeminas, atsiprašinėja Jurgi. 


MARGIS 
Tai tu, šunię!.. 
Ne, ne! pakelt prieš tave ranką savo 
Aš negalių; nors tu ir piktadarys, 
Bet mane auginai; užtai ir sunku 

Užmušti man tave! Tegul ne aš, 
Bet sąžinė tau tiesdariu palieka. 
Bernardas veidmainiškai apsimeta norįs Jurgi gelbėti, giria vokiečių spė- 
kas. Rėda duoda jam kalaviją ir prašo pabandyti lietuvių spėkas. Ateina 
pasiuntiniai - Silvestras su kitais. 


SILVESTRAS 
Išrinkti Ordino atėjom mes, 
Idant tave pasveikint, kunigaikšti! 
Mūs’ Ordinui nesvetims tu, ir jis 
Už garbę laiko sau, kad kitą kartą 
Ir tu tarp jo brolių skaiteis; už tai 
Koks šiandien džiaugsmas apėmė visus, 
Kaip mes tave pamatėme mūšyje. 


JURGIS 
Tik gaila, kad prisiėjo susitikti 
Kovoje mums. 
Silvestras įteikia sąlygų raštą, rašytą Bernardo. 


MARGIS 
Žalčiai! 
Jūs norite, kad aš jums parsiduočiau? 
Kad pilį jums išduoč'? Kad jus praleisč'? 
Kad nieko nesakyč", Lietuvą plėšiant? 
Ir jūs už šitą prižadat palikt 
Pilėnuose mane už kunigaikštį! 
Kaip jūs išdrįsote man taip rašyt? 
Aš ne šuva! ne toks, kaip jūs, niekšai! 

(Meta sudraskęs laišką.) 

Žinokite dabar, kad aš apskelbsiu, 
Ne jūs man, sąlygas: išeikit tuoj 

Iš Lietuvos! Atpildykit viską, 

Ką privogėt per laiko tiek nuo jos! 
Daugiau į ją nė kojos neįkelkit! 
Tai mūsų sąlygos taikos! Be to 
Pilėnai nepaleis ginklų iš rankų! 

Margis pasiuntinius paleidžia, Bernardą bausmei pasilieka. Bernardas atsi- 
prašinėja, kad nežudytų. Visi pasiryžę ginti pilį, kol gyvi, žudydami kryžeivius 
kuo aršiausiai. 

Į kunigaikščio kiemą atbėga Rymas nuraminti Laimutės. 

Nėra ko bijoti 

Tamstai, nes matyt, kad gelbi 

Nuo pavojaus jį (Margirį) mūs dievai aukšti. 
Iš tikro! jis juk baimės n'išpažįsta: 

Kur vokiečių daugiau tik pamatys, 
Tuoj puola ten ir tuoj gaujoje juju 
Pasineria... bei ne ant ilgo! Še 

Jau jis kitoj jų pusėj pasirodė, 

Palikęs platų taką už savęs; 

Taip mišką kad užtinka vėjas smarkus, 
Išverčia su šaknimis jo medžius 

Ir lekia sau tolyn galingas, baisus... 
Kaip puiku paskui Margio kovon sekti! 
Smarkumą jo iš to suprasi tamsta, 

Kad jis, kapodams vokiečius baisius, 
Sutrupino į juos net kardą kieta! 

Atgal į sienas veržiasi eiti ir Laimutė ir nunešti Margiui sveiką kardą. Jai 

kardo paieškoti nubėgus, 

RYMAS 

Deive! 
Man pasakyk, ar tu matei tokį, 
Kurs už mane labiau tave mylėtų? 
Nors tu dabar jau ir kitam tekai, 
Bet tave myliu dar vis po senovei. 
Kaip man tuomet tu širdį raminai, 
Kad buvom nelaisvėj, ir kiek praleidėm 
Mes su tavim saldžių ten valandų! 
Kaip gaila, kad tuomet aš n'išdrįsau 
Tau viską pasakyt, dabar jau vėlu... 
O, kaip dabar tą laiką sugrąžint! 
Kad tai žinota būt, tai ten verčiau 
Palikęs būčiau tarp... bet ne! Ką kalbu? 
Ir kaip galėjau mintį tą daleist? 
Ko netrenkia už tai Perkūns į mane? 
Atleiskite tą nuodėmę, dievai, 
Nes meilė protą man visai aptemdė! 
Dabar aš tuo laimingas būsiu, kad 
Matysiu laimę jos su garsiu vyrų; 
Už tai gi dirbsiu, kaip galiu, kad tik 
Nuo pavojaus ją išgelbėt. 

Pavojumas didėja. Rymas su Laimute skubinasi į sieną. Išeina iš rūmo 
Rėda ir stebisi, kam čia ragas šaukia. Atbėga kareivis ir paskelbia sieną esant 
pralaužta. Kyla gaisras. Rėda pati imasi kalavijo gelbėt pilies. Krivis sako, tai 
esąs dievų kerštas; reikią melstis, kad jie malonę sugrąžintų. 

(Krivių maldą žiūrėk viršiau „Žalgirio mūšyje“.) 

Margis atneša sužeistą Laimutę ir vėl pabėga gintis. Paskui nubėga ir Lai- 
mutė atsigavus. Pilis pilna priešų. Krivis belaukia stebuklo, o Perkūnas jo 
nedaro. 

Dieve Perkūne, kurs svietą valdai ir valdysi per amžius, 
Tu tiktai vienas gali mūs“ pilį dabar išgelbėti, 
Nes jau matyt, kad dabar narsumas mūs“ vyrų per nieką. 
Teikis užmiršt ir atleist valdovo mūs’ nuodėmę baisią: 
Ja atpildys jis tau šimteriop, kad tik gyvas išliktų... 
Puldams štai prie tavęs dabar, šaukiu aš balsu graudingu: 
Dieve Perkūne, atleisk! nerūstauk taip baisiai ant mūsų! 
Dieve Perkūne, gelbėk! gelbėk mus, o, dieve Perkūne! 
Rėda sakos, jei mirt, tai tik nuo kardo, o Margis prideda: užtai gi mirkim 
nuo savo kardo! Ir pirma krivis, paskui Rėda ant laužo nusiduria. Margis 
bučiuodamas nuduria žmoną. 
MARGIS 
Prakeikti vokiečiai! Šita pilis 
Kaip kaulas atsistos gerklėje jūsų; 
Ją rydami, užspringsite jūs lyg šunes! 
Žinokite už tai, kad Lietuva 
Jau turi savo apgynėjus narsius, 
Kurie niekam neduos jos skriaust ir plėšti 
Jūs, peržengę tiktai per mano kūną, 
Į Lietuvą įeisite! Žengdami 
Suklupsite, bet ir sau ten galą raste! 
(Nusiduria) 
Svetimtautis grafas atėjęs stebisi: 


Pavyzdžio tokio istorija dar nežino. 

Man pasakojot jūs apie kokius ten laukinius žmones lietuvius; bet dabar 
visai ką kitą aš matau! Visiems aišku, tai padaryti gali ne laukiniai ir net ne 
paprasti žmonės, bet tiktai didvyriai, karštai mylintieji savo tėvynę, verti 
aukščiausios garbės. Toliau aš nebeisiu nė žingsnio; atėjau kovoti su laukiniais 
stabmeldžiais, neradęs gi jų, aš einu sau namo ir po tam, ką mačiau, visur 
šauksiu: Garbė Lietuvos didvyriams! Garbė! 

Kryžiuočiai nusiminę. 


Sumetimai. Šie „Pilėnų Kunigaikštyje“ pasitaikomieji 
gražumėliai, lyrika, nepadeda jam išsilaikyti literatinėje aukš- 
tumoje. Neišvaduoja nė scenos priemonės padaryti efektams. 
Efektų gauti esti lengviau, neg duoti literatinių vertybių; čia 
tik mechaninis darbas, o čia kūrybinis; be to, taisyklingai, kaip 
to reikalauja dramos menas, konstruojamas. 

Kaip tik šito meno Šiaulėniškis mums ir nedavė. Gavęs iš 
Kraševskio gražius epinius apmatus, Šiaulėniškis jų neataudė 
dramatiškai; apysaką sudarkė, o dramos nepadarė. 

Veikėjai vos vos tepaliesti, dramatiškų susirėmimų beveik 
nėra, viskas įvyksta be galo pigiai. O dramatinėms padėtims 
pinti vietos labai daug. Čia Grosmeisteris pasistato priešais 
visam Ordinui ir žūna jo nugalimas: reiktų scenoje pamatyti 
daug tos savitarpės kovos, o ne tą vieną jos galą - nunuodijimą. 
Kaip dabar yra pirmas veiksmas, Pilėnų kunigaikščiui nupiešti 
visai mažai tereikalingas. Geriau būtų buvę sudramatinus Jur- 
gio būklę, kai jis suserga nostalgija, gimtojo krašto pasiilgimu, 
kai ima dvasia vargti nelaisvėje, o jo kaip tik neleidžia į laisvę. 
Jurgiui labai jau piga buvo šią nelaisvę sutraukyti. Tikrenybėje 
galėjo taip būti, bet literatūroje nesirodo įtikėtina. 

Rymo santykiai su Jurgiu dirbtiniai, aiškiai nenatūralūs. Jis 
apaštalauja savo lietuvybę - vokiečiui, visai nežinodamas, kad 
Jurgis - lietuvis. Tai jam nebūtų pasisekę. Rymas supagonina 
Jurgi, iš mažens išauklėtą krikščioniškai, pavyzdingai prak- 
tikuojantį, tikrai Dievą garbinusį: dabar Jurgis ūmai ima šauk- 
tis stabmeldžių dievų, vis dar nežinodamas, kad bent jie yra jo 
buvę. Jurgis per ūmai atvirsta, vos tik išgirdęs lietuvišką gra- 
žios mergaitės giesmę. Tai per stebuklinga. Ir kodėl Marien- 
burgo lietuviai imtiniai iki šiol negirdėjo Laimutės dainų, kurias 
ji laisvai gatvėje gieda, eidama į viešą vietą, i šulinį, o išgirdo 
ja vien autoriui reikiamuoju momentu? Grynas niekšas, iš- 
davikas Šventas ūmai tampa tikrai šventas. Laimutė puikus 
tipas, tik apie ją daugiau patiriame iš kitų atsiliepimų apie ją. 
Rėda mums virto istorišku asmeniu, pirmaja lietuve, kuri ne- 
būtų padariusi gėdos nė anglų sufražisčių vadui ponaitei Pank- 
hurst*“. Rėda — negalima virago (bobvyris), pajėgianti bet kurį 
vokietį nugalėti dvikovoje. O kaip reikia, kritiškiausiame pilies 
gynimo momente ji ramiai sau sėdi savo rūme ir, tik pilies 
sienas išvertus, ji išeina - paklausti, kas čia darosi, kam trukš- 
maujama, ir tik dabar imasi gerai pavaldomo kardo, kai jau 
popiet šaukštai. 

Per nemalonų įspūdį daro kryžiuočių niekšybei pavaizdin- 
ti pavartoti vienuoliai. Tai pamfletas vienuoliams. Kryžiuo- 
čiai, nors Ordinas, buvo pirmon galvon kareiviai, ne asketai. 
Iš to buvo daug negerumų. Kas apžadus padaro, tas juos tegali 

išlaikyti klauzūroje, užsidaręs, o palaidas, landžiodamas po 
karčemas, pridarys gana niekšybių. Jais ir dera operuoti, kai 
reikia gauti efektų. O visa bloga sukrauti ant žmonių, kurie 
habitais*7 apvilkti, dėti jiems į lūpas burnojimų Kristaus dės- 
niams yra pamifletas, daugiau nieko. Ir šitokių pamiletų yra 
paleidęs ne tas vienas Šiaulėniškis, bet kone visi, kurie tik 
vaizdavo blogąsias kryžiuočių puses. 

„Pilėnų Kunigaikštis“ stinga dramatinių situacijų. Jis pilnas 
psichologinių nenuoseklumų. Tai ir jo vertybė daugiau pilieti- 
nė, ne literatinė. 

„Vytauto vainikavimas“. Lygiai tuo pat žygiu, kaip 
buvo rašomas „Pilėnų Kunigaikštis“, Šiaulėniškis planavo antrą 
tos pat rūšies romantiškai patriotinį scenos veikalą nebe sko- 
lintuoju siužetu - „Vytauto vainikavimas“. Netenka abejoti, jog 
šis veikalas, sumanytas savaimingai ir nupinamas savitai, būtų 
kur kas geriau pasisekęs neg „Pil. Kun.“. Autorius nebūtų var- 
žęsis svetima pasaka, būtų kūręs visa iš savęs. Deja, jis taip ir 
liko nepabaigtas, Šiaulėniškiui nusvirus kiton kūrybos pusėn, 
rodos, bene tik tikrojon. 

„Sparnai“.Drama 3-iuose veiksmuose. M. Šiaulėniškis. 
Ryga. 1907. 44 p. „Savo Patarėjai ir Kritikui Liucijai Š. šį veikalą 
aukoja autorius“ (savo žmonai). Recenziją žr. „L. Ūkininke“ 
1908 m. Nr. 5 L. Giros“. 1 veiksmas 11 p., 2-15 p., 3-16 p. 

Romantininkas patriotas, kol jaunas buvęs, Šiaulėniškis vy- 
ras virsta pažangiu demokratu visuomenininku. Bent idėjoje, 
nes praktikoje Marcelinas Šikšnys nebuvo nė yra visuomenės 
veikėjas ir jos problemų sprendėjas, kaip dabar tai suprantame: 
organizatorius, kovotojas, t. ir t. Man neteko patirti, kurie veiks- 
mai taip griežtai jį pasuko kiton kryptin. Nelaimės ir nesvei- 
kavimas - ne tam tikę. Menu savo esmėje Šiaulėniškį palikus 
tokį pat tautininką kaip pirma ir tik duoklę sumokėjus gražiajai, 
poetizuojamai demokratinei laisvės idėjai, kuri galų gale negi 
prieštarauja tautinei idėjai; dar jai padeda. 

Turinys. 1 veiksmas. Ties Goštauto vasarnamiu. Ka- 
pitalistas pramonininkas Norvila, turtingas dvarininkas Rim- 
kus ir du seniai stebisi, kaip docentas mechanikas, pasidirbęs 

sparnus, drąsiai lakioja. Vieni bailinasi ir lemia bloga, kiti ne. 
Studentai garbina savo universiteto profesorių, pasiryžę iš- 
mokti iš jo skrajoti. Jiems pritaria Liberta Laisvaitė: „Tada galė- 
sime visi kaip paukščiai liuosai skraidyti po padanges; per 
nieką bus visi pančiai, suvaržymai, sienos, kalėjimai, persekio- 
jimai! Tautų varžymasis ir susirėmimai net išnyks; visi žmonės 
paliks tada lygūs“. Lygybės idėja visiems patinka. Tiesa, ir tarp 
paukščių esama nelygybių, bet dėl to, kad jie kvaili; žmonės 
savo protu stengiasi panaikinti skirtumus; į tai rodo kelią Goš- 
tautas. Lai gyvuoja Goštautas, šaukia Fama Aukštaitė ir visi. 
Eama neša jam uždėti vainiką. Seniams, XIX. š. liekanoms, ne- 
patinka, kad jaunuomenė taip sparčiai apsikrečia naujenybėmis 
ir dedasi su abejotinomis ypatomis. Vieni seka Fama, kiti Lais- 
vaite. Kapitalistai sumoja iš tų sparnų, to naujo išradimo, biznį 
pasidaryti, gavę iš neturčio mechaniko privilegiją. Goštautas 
myli Famą, docentas medikas myli Mildą Norvilaitę ir jos pini- 
gais ketina sau kliniką įsisteigti. Egoistui gydytojui Jautakiui 
pritaria žingeidė Milda. Jos gi brolis Algirdas sekioja paskui 
Laisvaitę. Mildai rūpi ir sparnai iš Goštauto nusipirkti, ir aukš- 
tai lakioti; Jautakiui taip pavojinga ir net juokinga moteriškai 
taip keliaujant. Profesorius Cirkelis sveikina Goštautą, praneš- 
damas - Mokslo akademija už išradimą išsirinkusi jį garbės 
nariu. Goštautas titulo nepriima, nes išradimas dar netobulas, 
net nepabaigtas; antra, jo ieškojimo tikslas ne turtų dauginimas, 
ne tyrinėjimas ir ne garbė (Fama nuliūsta tai girdėdama), tik 
žmonių dvasios aukštyn pakėlimas, iš purvyno traukimas, — 
išliuosavimas prislėgtos žmonijos. Jaunuomenei tai patinka; ir 
Mildai. „Rodyk tik mums kelią, ir mes, jaunuomenė, eisime su 
tavim visur, kur tik vesi”. Goštautas žadąs darbuosiąs išvien. 
Visi džiūgauja, dainuoja. Goštautas savo Famos nebemato; jį 
sužavi Laisvaitė, visai kitokia moteriška. Fama gundo jį niekam 
sparnų neduoti, tik pačiam lakioti, kad kiti pavydėtų. Goštautui 
aišku: „Ne mane myli, tu myli mano garbę; ne sparnų idėja 
tave surišo su manim, o garbė - tai tik dailus žaislas mažiems 
vaikams ir minkštos duknos seniams“. Dėl to jųdviejų takai 
skiriasi. Fama verkia atstumta, pasiryžusi vis dėlto jį mylėti. 

Famą atstoja Goštautui jo dvasios draugaitė Liberta (laisvė). 
Goštautas susitaria drauge su ja darbuotis. 

2 veiksmas. Goštautas dirbtuvėje moko studentą Algir- 
dą Norvilaitį apskaičiavimų, kaip galima tobuli sparnai pasida- 
ryti. Algirdas užsidegęs dirbti. Liberta sugrįžta tuščiomis, nieko 
iš žmonių negavusi pavalgyti, nes algos Goštautui nesiunčia; 
jis graužias blogai išlaikąs Libertą, nes ligi tik ką gavęs algos, 
tuoj viską išleidžiąs mechanikai. Liberta vėl velija, kad tik Goš- 
tautas būtų sveikas ir ją vieną temylėtų. Jų vargas baigsiąsis, 
Cirkeliui pasišalinus ir katedrą užleidus Goštautui. Bet ateina 
ministerio depeša - Goštautas visai atstatytas iš universiteto. 
Ne iš pavydo; pavydas iššaukia konkurenciją, o ji tobulina žmo- 
nes; bet iš niekšumo, manant, jog pašalins sau pavojingą kon- 
kurentą; jie svajoja, neduodami teisės kalbėti iš katedros, už- 
kimšią gerklę ir prislėgsią idėją. Veltui: dar du trys mėginimai, 
ir sparnai bus paleisti į svietą, ir tada ne jums, seni profesoriai, 
daktarai, magistrai, sulaikyti jų idėją! Visa tai Goštautas tuoj 
užmiršta, nes jam ateina laimingas sumanymas pritaisyti spar- 
nams dvigubus klapanus, kad neužsidarinėtų ir aparatas ne- 
svyruotų. Nori pripirkti klapanų, bet - pinigų nėra, valgyti nie- 
ko nėra ir niekas neskolina Libertai. Goštautas sumano eiti 
skolintis iš savo draugo garsaus mediko Jautakio - atžagareivio. 
Bet ateina firmos atstovas Norvila ir dvarininkas Rimkus. Pa- 
siūlo lėšų naujam išradimui pabaigti, bet kad išdirbinėjimo pri- 
vilegija būtų jiems perleista už 50 tūkstančių. Goštautas nepar- 
duoda. „Aš, kuris visą savo gyvenimą paskyriau darbuotis 
žmonių laisvei ir gerovei ir visą laiką tekovojau prieš visokias 
nelygybes ir privilegijas, dabar turiu pats užkirsti kelią drą- 
suoliams darytis sau sparnus, naudotis išradimu!“ Libertai 
kapitalistų pasiūlymas patinka; jai matos galima esą ir pinigai 
paimti, ir žmonijai darbuotis. Liberta Goštauto nepažįsta; jam 
nei žmonos, nei vaikų; jam vaikai - sparnai. Liberta prikiša, kad 
pasikarščiavęs vėl paliks be pietų. Pinigus paėmus, privilegijos 
būtų galima ir neduoti - apgauti arba atiduoti sparnus jau 
tokius, kokie yra; ką tau kenks, kad kas galvą nusisuks? Goš- 
tautas dabar tik supranta, jog su Liberta (laisve) jie viens antram 

svetimi. Melagystė - niekingų vergų ginklas, o Goštauto siekiai 
neturi apgavimo, nei kompromiso, nei abejotinos vertės įran- 
kių. Liberta nusimena, vis dėlto klauso Goštauto, rengia jam 
sparnus bandymams. Studentai, patyrę Goštautą atstatytą, o 
Jautakį už menkniekius pakeliamą profesorium, rengiasi strei- 
kuoti, boikotuoti, demonstruoti. Sugrįžta seniai vertelgos ir 
Jautakis su savo sužadėtine Milda. Milda domisi išradimais, 
jos gi Jautakis tuo nesidomi ir Goštauto paleidimą aiškina, kad 
kurstęs studentus. Kapitalistai vėl siūlo pinigų, Goštautas nesu- 
tinka. Milda užsidega sparnų idėja: „O, kaip tai turi būti ma- 
lonu, iškilminga, puiku lakstyti ore liuosai, drąsiai, kur tik nori: 
aukštyn iki pat padangių!“ Rimkus išjos tyčiojas, Jautakis irgi, 
nes jis nieko nemato aukštesnio už kojos pūslių gydymą. Milda 
prašo tėvą, kad jai nupirktų sparnus. Goštautas neparduoda, 
viską darydamas veltui, tad ir Mildą išmokysiąs lakioti. Tėvas 
bijo, kad duktė neapsikrėstų naujomis idėjomis, bet sutinka, 
kad ji pradėtų su Norvilu lakstyti rytoj. Milda skubinas pasi- 
sakyti broliui Algirdui, kaip jai linksma, kad ir ji galės prisidėti 
prie to darbo, kuris turi duoti laimės visai žmonijai. Goštautas 
pažįsta, jog tik Milda turi tyrą idėją, tai ir ateitis - jos. 

3 veiksmas. Prieš Norvilų namus. Milda laukia Goštau- 
to, kurs užtrunka, betaikindamas aparatui apšildymą. Milda 
sakos persiskyrusi su Jautakiu. „Ir kaip aš galėjau mylėti jį, tokį 
niekingą, tokį siaurų pažiūrų, taip bijantį kiek tiek pakilti aukš- 
čiau iš buržuaziškų papratimų. Jis ne arelis, ne tas, kurs sten- 
giasi pasiekti dangaus aukštybes, kurs nori aplėkti pasaulio 
platybę ir kurs visa tai gali padaryti“. Goštautas pagautas pasi- 
žada tik su ja viena žengti pirmyn, rodydamas žmonijai laimės 
kelią. Sparnai Mildai - liuosybės ženklas. Liberta mato Goštautą 
besibučiuojant su Milda, jai demonstruoja ir jai tarnauti atsisa- 
ko. Goštautas ją sustabdo - Mildos siekiai ir troškimai esą 
aukštesni už Libertos. Jos idealas - kuo plačiausiai suprantama 
meilė; Libertos gi siekis ~ laisvė ~ tiktai įrankis tam idealui 
pasiekti. Goštautas su Liberta prirengė laisvės įrankį, sparnus, 
bet tiktai su Milda lėks prie aukštojo idealo. Goštautas dabar 
supranta, jog Liberta tik paprasta, eilinė darbininkė, kuri, nors 

gera, ideališka, žmonijai neparodys laimės kelio, neduos jai 
išganymo. Tai padarys tik Milda. Ir išeina su ja daryti pirmųjų 
žingsnių - skraidyti. Pasirodo žmogus juodais, su dalge - atei- 
nąs - pjauti. Milda, pasitikėdama Goštautu, ryžtasi su juo lėkti, 
išvysti naujų horizontų, naujos šviesos, patirti naujų jausmų; 
patys išmėginę, kitiems atidengsią. Milda pasisako tėvui esanti 
susižadėjusi su Goštautu. Tėvas sujudintas, dabar tik supratęs 
jų siekius: ant meilės ir laimės neturi būti privile- 
gijų. Išeina skraidžioti nuo aukšto kranto. Rimkus daro ciniškų 
pasiūlymų Libertai, ta atmeta: „Kaip lengvai nuperkami, taip 
lengvai parduodami jo jausmai“. Studentai, patyrę Goštautą 
susidėjus išvien su buržujais, apšaukia jį išdaviku ir skubinas 
jam langus išdaužyti. Rimkus tikisi dabar privilegiją Norvilą 
gausiant ir užsidirbsiant milijonus, tad derasi savo dalies; bet 
Norvila jau nebesvajoja apie tai. Goštautas ir Milda gražiai 
lakioja, laimingi, bet Milda apsiverčia ir krinta; jai užlekia kelią 
Goštautas ir išgelbėja, bet pats prasiskelia galvą. Atneštas lai- 
mina Mildą ir Algirdą meilės ir mokslo neštų, liepia ir Libertai 
prie jų dėtis. „Algirdas gerai žino mano sparnus - jis juos su- 
teiks žmonijai, kad kiltų prie laimės ir meilės“ ir miršta, kaip 
mirė jo pirmtakūnai Andrė ir kiti. 

Sumetimai. Šiaulėniškis reiktų vadinti „Sparnų“ auto- 
rium - tiek jie yra jam literatiškai pasisekę. Vyriausias veikėjas 
Goštautas, pasiryžęs tarnauti aukštai žmoniškai idėjai, yra iš 
visų pusių kliudomas pabaigti darbą. Čia materializmas kišas, 
čia reakcininkai, čia pavydas ir konkurencija, kova negeromis 
priemonėmis, čia nekritinga jaunuomenė. Visi jie čia pat, sce- 
noje, prieš akis nuolat sudarinėja dramatines padėtis, kol jį 
nugali ar, tikriau, kol pats krinta bedirbdamas, kliūčių ne- 
bodamas. Visi dalykai tampriai surišti, akcija eina sklandžiai, 
niekur nėra disonansų, nenuoseklumų, netikrumų. „Sparnai“ — 
geriausias savo rūšies veikalams pavyzdys, klasinis veikalas — 
skaitytinas ir nagrinėtinas klasėje. 

„Sparnai“ parašyti ibseniškai* - simboliškai; gale kiek mae- 
terlinckiškai - nujautimas mirties, žmogus juodais. Autoriaus 
šiuo tarpu pasiduota naujai įtakai ir pradėta dirbti nauja, mo- 

derniška kryptimi. Jei šis pastarasis Maeterlincku pasekimas 
yra veikalui ir jo akcijai nebūtinas, epizodiškai primegztas, tai 
bent simbolizmas yra išlaikytas griežtai ir itin inteligentiškai. 
Veikėjas idėjininkas čia pat akyse psichiškai evoliucionuoja, 
pirma garsenybės skatinamas, paskui laisvės, galop susigriebęs, 
jog tik su meile tesės žmoniją palaiminti. 

Pirmeiviškoji „Sparnų“ idėja, atgalainė ministerija, atsili- 
kęs universitetas, drąsi kovotojo kalba davė kai kam progos 
pamanyti Šiaulėniškį parašius šį veikalą socialistine krypti- 
mi. Tačiau taip nėra: socializmas remiasi daugiausia teisin- 
gumu, lygybe, o čia vyrauja meilė. Ir žiūrėtojai nesuprato šio 
veikalo socialistiškai. Ir iš viso „Sparnų“ nesuprato dėl jų trū- 
kumų. 

Pirmiausia yra gerokai rezonavimų. Iš klasikinio dramos 
veikalo išvados plaukia ne formuluotos, bet savaime: žiūrėtojai, 
ką išvydę, patys formuluoja. Skaitydamas gi rezonavimą, įsi- 
dedi jį ir nusiteiki taip, kaip autorius nori; žiūrėdamas, jei 
rezonavimo frazę praleidai, veiksmas nuotaikos nebepataiso: 
„Sparnai“ nėra tiek sceningi, kiek „Pilėnų Kunigaikštis“, kurs 
tuo viską atperka. „Sparnai“ ir „Pilėnų Kunigaikštis“ — dvi 
priešingybės, įrodančios, kaip literatiškai aukštos vertės dra- 
matinis veikalas scenai gali visai netikti ir antraip. 

Be to, sparnai turėjo būti laisvos idėjos simbolis, o jie čia 
visai sukonkretinti. Jokios butaforijos priemonės netesės pa- 
daryti sparnų, kurie darytų įspūdžio, kad juos pasirišus bus 
galima palakioti, kaip pūslę pasirišus, paplaukioti. Popieriniai 
sparnai, dar mergaitės lopomi adata, vis bus komiški ir netesės 
simbolinti. Taigi „Sparnus“ vaidinant, vyriausioji, gražiausioji 
autoriaus idėja, kaip ir veikalo konstrukcija, genda. Nieko ne- 
gelbsti Rygos režisūros sumaningai imituoti propelerio ūžimai, 
vaidintojų pasilipimai aukštyn pro langus žiūrėti, kaip „skrai- 
džiojama“ - skraidžiojimas nepasisekė. Ir geras veikalas reikėjo 
atidėti, vieną kartą tepavaidinus, nei vaidintojams, nei žiū- 
rovams jų nesupratus. 

Pagaliau „Sparnai“ parašyti per daug lakoniškai. Tiek daug 
akcijos, tipų, peripetijų išdėstoma per keliolika puslapėlių. 

Situaciją autorius gali išvaduoti, tik dvigubai, trigubai praplėtęs 
veikalą ir visai pašalinęs sparnus iš žiūrėtojų akių. Tegul sau 
jie lieka, kaip ir buvę, vien simboliai. 

M. Šiaulėniškis. „Likimo bausmė“. Dramatiš- 
kas vaizdelis. Ryga. 1911 m. 30 p. 

Pirma ėjęs „Rygos Garse“?*, Rygoje buvo pavaidintas bent 
triskart, Kaune (moksleivių) bent dukart, kartą ar daugiau Pet- 
rapilyje ir kitur. Trys vyriausieji asmens: Džon Greidž, jo žmona 
Ona ir ypač jo „uošvė“ Meškauskienė pavaidinti labai sunku, 
reikia labai gero prityrimo ir talento; užtat pavykus, įspūdis 
milžiniškas. Talentingoji vaidintoja Joana Linartienė parody- 
davo tokį pergyvenimą, tokį tragizmą, jog net pati spazmuoti 
gaudavo. Ir visi vaidintojai nervinosi. Įspūdis tiesiog nebe- 
išdildomas, kaip išklausius, ką padarė fatumas graikų karaliui 
Aidipui, suvesdamas jį į porą su savo motina?! 

„Likimo bausmė“ ir sudaryta nusižiūrėjus į Sofoklio kū- 
rinius??. Šaulėniškio „likimas“ - tai graikų fatum, o paimtas iš 
tikro atsitikimo. 

Neturtė našlaitė Ona, atvykusi į Ameriką duonos užsidirbti, 
išteka už turtingo meisterio Džono Greidžo, turi su juo sūnelį 
ir abudu nepasakomai laimingi: Ona, kad tokį gražų gyvenimą 
jai vyras sudarė, vyras, kad pažino tikrą meilę ir virto labai 
doru žmogum. Tik jį graužia sąžinė. Jis kitkart mylėjosi su dora 
mergaite, paliko ją su mergyte, pabėgo nuo jų į Ameriką ir 
užmiršo globoti, nors neužmiršo atminti. Štai jis su žmona 
parsikviečia Kaziukui sūneliui bobutę. Ji atvažiuoja ir pasirodo 
besanti Jono Grigaičio buvusioji mylimoji. Vadinas, jis buvo 
vedęs tikrą savo dukterį ir su ja prigyvenęs Kaziuką. Marijona 
Dailiduonytė-Meškauskienė išeina iš proto, Jonas nusišauna. 
„Tai Dievo bausmė už mudviejų nusidėjimą“. jonas susiprato 
esąs Dievo atmestas purvo gabalas, kam buvo sumindęs gražius 
pirmuosius meilės jausmus. 

Veikalas visais atžvilgiais, ir literatiškai, ir sceniškai, vykęs, 
beveik tobulas, nors toks trumpas, tik vienaveiksmis. Puikus 
doros sensas ir gyvai pavaidinamas. Šiuo veikalu Marcelinas 
Šikšnys apvainikavo save ir visą savo literatinį darbą, nes dau- 

giau nieko nebeparašė. Išvargęs karo laiką, sugrįžo tėvynėn 
visai kitokio darbo dirbtų. 


MATEMATIKAS 


Nepriklausoma tapusi, tautinę valstybę susidariusi Lietuva 
pasijuto reikalinga didelio pedagoginio darbo. Kaip iš po sama- 
nų išdygusios gimnazijos ir kitos mokyklos ūmai pareikalavo 
iš negausingų savo mokytojų vadovėlių, mokslo terminologijos, 
savotiškos metodologijos. Ir M. Šikšnys, rimčiausias matema- 
tikas, gavo rašyti matematikos terminų žodynėlį ir matematikos 
vadovėlius, dalyvauti „būrelyje mokytojų“, kurie nustatė termi- 
nus mūsų mokyklai“. Žr. „Aritmetika“. Mokslo pra- 
džia ir terminai (Mokytojo reikalui). Kultūros ir Švie- 
timo Sekcijos leidinys. Voroneže. J. Jablonskio vertimas 1917 
ar 18 m. 

Parašė sistematinį algebros kursą keturiomis dalimis, geo- 
metrijos vadovėlį gimnazijoms trimis dalimis. Vieni buvo iš- 
spausdinti ten pat Vilniuje Lietuvių Mokslo Draugijos lėšomis 
(šiuo kartu L. Mokslo Dr. geriausiai patarnavo tautai), kiti jau 
Kaune. Mechaniškas tai darbas, tai tiesa, tačiau reikalauja di- 
delio atsidėjimo. M. Šikšnys ir matematikos darbus dirbo per 
kelerius metus lygiai tokiu pat uolumu ir visa širdžia, kaip 
kitkart patriotizmo, o paskui ir gryno meno dalykus. Ir vėl kuo 
tik neprarado sveikatos. 

M. Šikšnys — rimčiausia mūsų matematikos mokslo pajėga. 
Gaila, kad dirba ne universitete; iš jo galima būtų susilaukti ir 
grynojo, teoretinio, mokslo raštų, nes tai yra tikrasis jo pašau- 
kimas. Beletristas jis mums tepasirodė pripuolamai, nors paliko 
mūsų literatūroje nemaža žymių ir tokią pat širdies ir proto 
auką - tautiškai kultūriniam mūsų atgimimui. 

PETRAS PUNDZEVIČIUS 
(P. PETLIUKAS) 
G. 1880 M. 


BIOGRAFINĖS ŽINIOS 


Inžinierius Petras Pundzevičius gimęs augęs yra Kreipšių 
vienasėdyje, Skapiškio parapijoje, 1880 m. liepos 1 d.! (krikš- 
tytas Pandėlyje) iš Juozapo Pundzevičiaus ir Grasildos Vinkš- 
nelytės. Kreipšiai nebuvo Pundzevičių nuosavybė; tai buvo 
Skapiškio parapijos beneficiumas?. Juozapas Pundzevičius bu- 
vo tik paėmęs juos valdyti iš klebono Kurtyūskio* (Kurtinaičio, 
suvalkiečio, kažin kaip atklydusio į Žemaičių vyskupiją), kurs 
ūkiu visai neužsiėmė, nė savo arklių nelaikė. Juozapas tiekdavo 
jam, bet tik pareikalavus pakinkytą vežimą ir kitką iš ūkio; be 
to, vedė parapijos raštinę. 

Kreipšiai Skapiškio, arba, tikriau, Mituvos, paežerėje. Šis 
ežeras praistorinės reikšmės. Jis turi du „alku“: Mažąjį Alką ir 
Didįjį Alką - dvi salas, kurių tačiau vietos gyventojai salomis 
nevadina ir iš viso to žodžio nežino, nors netoliese yra Salos 
(dvaras). Šis tik tikrinis vardas. Skapiškėnų alkas arba žemaičių 
alka, dabar jau atspėta, reiškia aukurą, šventyklą ar iš viso 
šventą vietą. Bet ir tiek. Tikresnių žinių, kas čia buvo kitkart 
daroma, nebeliko žmonių padavimuose. 

Į Kreipšius Pundzevičius atkilo prieš 1880 m. iš kito vie- 
Pundzevičių gyvenamosios vietos, netekęs jos. Štai kaip tai 
buvo atsitikę. 

Pundzevičiai buvo laisvi žmonės, ne baudžiauninkai. Senų 
pasakos seka laisvuosius žmones čia iš kažin kur iš toli, iš Aust- 
rijos ar iš kur kitur, atkilus. Ir pati Pundzevičių pavardė, kaip ir 
Stadzevičių, sunkiai pasiduoda lietuviška kilme aiškinama. Ta- 
čiau Pundzevičiai visa to neatmena, visados yra buvę grynai 
lietuviškų, ne kitokių tradicijų. Juozapo tėvas, o gal ir senelis, 
kaip ir pats Juozapas, buvo dvaro vaitai, jokio kito atlyginimo 
negaudami, kaip tik pavelijimą išsidirbti sau pragyventi tiek 

žemės, kiek ištesės. Pundzevičiai visokių dirvonų ir skynimų 
buvo sukultūrinę apie 80 ha ir juos nebežinia kelios kartos valdė 
tikru įsitikinimu, jog tai teisingai sunkiu darbu per ilgiausi laiko- 
tarpį kelių kartų uždirbta nuosavybė. Niekas jų ir netrameno, 
jokios pretenzijos į jų koloniją nekėlė, jokios nuomos ar činšo 
nereikalavo iki pat 1863 metų agrarinės reformos, kada bau- 
džiauninkai gavo teisės per 49 metus išpirkti savo gyvenamąsias 
ir valdomas vietas. Laisvieji žmonės tos teisės negavo, liko sve- 
timi savo gyvenamosioms vietoms, paliktoms dvarininkų nuo- 
savybe, išleidžiama nuomon kontraktais ar parduodama už gy- 
vus pinigus iš laisvų į laisvas rankas. Paskutinieji anų dvarų 
valdytojai sulenkėję prancūzai grafai Choiseul de Gouffier* dabar 
pareiškė savo pretenzijas ir į Laibiškį, nes Juozapas Pundzevičius 
jau ir nebevaitavo. Per ilgą laiką teismo keliu Pundzevičius buvo 
varu išvarytas iš didelės savos vietos ir pavirto nedideliu nuo- 
mininku Kreipšiuose, paskui, po 18 metų, Mirabelėlyje ties pat 
Skapiškiu per 7 metus, kol Senatas? galutinai išsprendė Laibiškį 
sugrąžinti. Byla tęsėsi apie 30 metų. Ji Senato išleista atskiru 
leidiniu. Pundzevičiai į Laibiškį besugrįžo apie 1905 m. 

Visą šitą bylą vedė patsai Juozapas Pundzevičius, gerokai 
pamokytas žmogus. Jis buvo išėjęs keturias klases Panevėžio 
gimnazijoje ir tik 1863 m. revoliucijos sutrukdytas. Teismą ir 
bylas jis mėgo, mielai patarnaudavo savo žiniomis ir kaimy- 
nams; stodavo jų gintų, tačiau veltui, dažnai negaudamas nė 
faktinųjų išlaidų kelionėms į teismą. 

Besimokydamas Panevėžyje, Juozapas Pundzevičius iš oro 
pusės gavo lenkiškosios kultūros: lenkiškai mokėjo gerai, turėjo 
ir skaitė lenkiškų knygų, net lenkiškieji poteriai jam paliko, išmo- 
kus jų mažystėje. Iš vidaus tačiau jis paliko koks ir buvęs - tikras 
lietuvis, niekuo nesiskyrė nuo kitų, nemėgo ir nesiduodavo „po- 
nu“ vadinamas ir namie su žmona ir su vaikais tekalbėjo lietuviš- 
kai. Jo žmona, taip pat vaitaitė, tik kitų dvarų, lenkiškai irgi mo- 
kėjo, bet ir ji per ilga grynai lietuviškoje buityje gavo tai pamiršti. 

Pundzevičius, Šlapelis, Janulionis“, visi moksladraugiai, bu- 
vo pereiginiai tipai į grynai lietuviškus inteligentus, domėjosi 
savais dalykais, įrodinėjo savo kilties lietuviškumą ir t. t. Iš 

lenkiškumo jiems bepaliko nusimanymas, jog aukščiau kultū- 
rintis tegalima lenkiškai; tad tiems, kurie ketina eiti į mokslus 
ir tapti ponais, būtinai reikėjo mokėti lenkiškai. Ir Petrelį tėvas 
Pundzevičius pradėjo mokyti lenkiškai skaityti ir kalbėti. Buvo 
net pavartojęs senovinę pedagoginę priemonę, kad Petras su 
tėvu vien tik lenkiškai kalbėtųs: ant lentos parašė „Osioł jes- 
teš“7ir, Petrui nepasisekus išlaikyti lenkiškumas, užkabino jam 
ir notą linguae’ įmetė į degančią ugnį. Petras ir be to lenkiškai 
dailiai išmoko ir paskui su tėvu lenkiškai korespondavo, nors 
kalbėtis su juo šiaip jau nesikalbėjo lenkiškai. Tėvas jį į tai ver- 
tė - reikalu, ne mada, ne idėja, nes ir pats, nors klebonijoje visi 
gaudavo lenkiškai kalbėti, kai reikdavo oficialiai, kitų prie- 
šakyje klebonas sveikinti, panegirikus tuo reikalu rašė ir sakė 
lietuviškai. Tai jau jo sveikas tautinis instinktas diktavo, nes 
kaimynavo, santykius palaikė su visai kitos krypties lietuviais 
inteligentais ir kunigais. Juos tai Petras paskui parodė farse 
„Neatmezgamas mazgas“ 1 scenoje (feldšerį Gavėną-Gavė- 
navičių ir kleboną Styrą-Styravičių). Feldšeris sako: 

„Kalbėti lenkiškai — tai geras daiktas. Tu (duktė), žinoma, 
to nesuprasi, nes nei tu, nei tavo močios nabašninkė, o mano 
brangiausia prietelka, nemokėjo. Amžiną atilsį klebonas Dara- 
tavičius visados sakydavo: „Dominiku, Dominiku, ucz dzieci 
swoje po polsku, żeby baslami niebyli!“? 

Ir daugiau farse pavartotasis lietuviškai lenkiškas žargonas 
buvo paimtas iš gyvosios kalbos, o ne paties autoriaus iškrai- 
pytas. 

Janulionis, mokydamas visos apylinkės vaikus, kur „geres- 
nių“ Žmonių - lenkiškai, paprastųjų kaimiečių - lietuviškai, 
yra padaręs anai apylinkei nemaža kultūrinio darbo. Jis gi ir 
Petrą pramokė pradžios mokslų. Su tuo Petras ir įstojo į Lie- 
pojos gimnaziją, kurią išėjo 1892-1900 m. Rygos Politechnikoje"? 
buvo pradėjęs eiti Architektūros skyrių, bet paskui persimetė į 
Inžinerijos skyrių ir baigė jį 1914 metais. 

Šitie keturiolika metų, Petro Pundzevičiaus pragyventi Ry- 
goje, yra itin pažymėtini savo reikšme lietuvių kultūrai. Rygon 

buvo suplaukę bent kelios dešimtys tūkstančių lietuvių, dau- 
giausia kauniškių, uždarbiauti fabrikuose. Jais menkai kas rū- 
pinosi, kol nesusidarė keletas lietuvių meno, susišelpimo ir 
kitokių draugijų: „Kanklių“, „Žvaigždės“! ir k., kol Politech- 
nikos studentai 1904 m. nesudarė savos tautiškai kultūrinės 
draugijos, vėliau, 1908 m., „Vilties“? vardu rejestruotos. Šel- 
„pimas ir susišelpimas, švietimas ir švietimasis, menas, tautiškai 
šeimyninis gyvenimas subūrė negausingą Rygos lietuvių inte- 
ligentiją: P. Mašiotą, M. Šikšnį, J. Linartą“s, keletą valdininkų, 
pramonininkų ir šiaip jau pusinteligenčių šeimynų. O visų jų 
kitas (cementas) buvo studentija. Vikrūs, jauni, talentingi vy- 
riukai tiko visam kam. Jie tiko chorui, tiko vaidinimams ir 
visam kam savybėje, atstodami vyresniuosius inteligentus, ku- 
rių trūko. Jie buvo puikiausi sumanytojo dalyko agitatoriai 
gyvu žodžiu ir raštu. Jauniems pabėgioti po 4-7 kilometrus per 
dieną iš vieno galo miesto į kitą buvo niekai. Ir fabrikų dar- 
bininkai buvo sutraukiami į koncertų ir vaidinimų sales. 

Garsūs būdavo pačių studentų kas metai ruošiamieji va- 
karai-spektakliai. „Vilties“ draugijos ambicija buvo padaryti 
spektaklis, su kuriuo joks kitas negalėtų susilyginti. Tad pa- 
tiekdavo savo svečiams tikrų meno vertenybių - labai gražių 
choro koncertų ir labai įdomių scenų vaidinimų. Rygiečių cho- 
ras, vargonininko Aleksandro Kačanausko (dabar mūsų kon- 
servatorijos profesoriaus) vedamas, pasižymėdavo itin gerais 
balsais, geru išlavinimu ir susigiedojimu. Kas Rygoje nežinojo 
seksteto iš vyrų: Pundzevičiaus, A. Kačanausko, J. Linarto ir 
Lukavičiaus ir 2 moterų: Jozefinos Visockaitės ir Jonės Linar- 
tienės?55 Pridėk prie jų bosą Braždį““ ir k. Šiam chorui teko garbė 
pirmajam pridainuoti į gramofoną lietuviškų liaudies dainelių 
ir taip jų paskleisti ne tik Rygoje ar kitur tarp lietuvių, bet ir 
tarp svetimtaučių Europoje ir Amerikoje. Šitam faktui jau suėjo 
20 metų. Rygiečių choro balsai (mūsų kalbamasis autorius tu- 
rėjo nepaprastai gražų tenoro balsą) ir iš gramofono daro gero 
įspūdžio; o moterų dueto: 

Jau saulelė leidžias artyn vakarėlio, 
Uždengė šviesumą užu debesėlio, 

pats mačiau, mūsų sodietės moters negalėdavo klausyti neaša- 
rodamos. 

Scenai Rygoje tarnavo du būriu: Jakavičiaus" ir nieko bend- 
ro su juo neturinčių inteligentų, kuriems režisavo J. Linartas ir 
P. Pundzevičius, Linartai, Šimoliūnai, Grigaliūnai ir „Vilties“ 
studentai tautininkai. Jie išvažiuodavo gastroliuoti į kitus Lat- 
vijos miestelius, kur daugiau buvo lietuvių, į Liepoją ir Min- 
taują. Su rygiečiais buvo pradėta viešai lietuviškai vaidinti 
Latvijoje, kai kitur nebuvo galima su lietuviškumais nė pasi- 
rodyti. Skaityk M. Šikšnio straipsnius lietuviškojo teatro rei- 
kalais „Rygos Garse“ 1909 m.!* Jie pirmieji pavaidino „Amerika 
pirtyje“ 1899 m., „Pabaigtuvės“'? 1902 m. ir k. ir jau nesiliovė 
vaidinę bei rengę vis naują lietuvišką repertuarą. Pradžioje 
lietuviškojo teatro rygiečiams atitenka pati garbingoji vieta. 

Į scenos meną rygiečių lietuvių žiūrėta tikrai kaip į šventai 
kilnų kultūros ir gražios pramogos dalyką ir dirbta stebėtinai 
sąžiningai. Statomas dalykas buvo bent po 30 kartų repetuo- 
jamas. Nors režisieriai buvo du ir abudu su savo pagaliukais, 
tačiau scenos darbą dirbdavo neapsakomai pavyzdingai su- 
tartinai, be mažiausių savitarpių nesusipratimų. Vienas vaidila 
mėgo išgerti, bet ir jam niekados nepasitaikė įsigerti, jei tik buvo 
priešakyje scenos darbo; visados atsiklausdavo, ar jau laisvas 
ilgesniam laikui. 

Rygos Politechnikos studentai, susibūrę į „Vilties“ draugija, 
buvo visi tautininkai, tautinės kultūros pionieriai. Socialistinės 
krypties studentų arba visai dar nebuvo, arba kad ir ėmė rastis 
(Vl. Požela, Bielinis)”, su jais nesidėjo, bevelydami su artimes- 
niais jiems internacionalistais dirbti. Jų laikraštis „Vilnis“?! tik 
karo laiku pasirodė. „Vilties“ draugai tad nebuvo kairieji. Nie- 
kados nebuvo kairys ir Petras Pundzevičius. Jis fabrikuose buvo 
savas, pažįstamas žmogus, bet toli gražu ne politikos, ne eko- 
nomijos agitatorius, luomų kiršintojas ar kapitalistų ujėjas. Visa 
tai jam nėmaž nerūpėjo, nes jis buvo paskendęs scenos menan. 
Fabrikuose ieškojo abiejų lyčių jaunimo, kurs būtų gabus, o 
nebuvo gana apsišvietęs. Suradęs subūręs mokė juos sąmo- 
ningai skaityti ir atpasakoti, o paskui mokė iš atminties viešai 

deklamuoti. Kiek vargo ir pasišventimo! Po keliolika kartų 
kartoti vieniems, paskui keletą kilometrų bėgti į kitus to pat 
darbo dirbti. Pažįstamieji nebepažindavo savo nemokšų - taip 
jie imdavo inteligentiškai rodytis scenoje. Ilgai pasidarbavus 
P. Pundzevičiui, fabrikų jaunimas geresnį gaudavo tautinės 
kultūros pagrindą neg socialistinis „susipratimas“ luomiškai 
egoistinėje šviesoje. 

Štai kaip P. Pundzevičius vaizduoja savo trūsą komedijoje 
„Velnias ~ ne boba“ I v. scenos dialogu. 


GRAIBUS. (Visas sušilęs. Deda žemėn didelį ryšulį. Šluostosi prakaitą.) 
Tu mano vietoje būtum senai išdvėsęs. Ko toks pergedęs, da klausia! Jau 
kelinta diena, kaip, nelyginant koks šuva, liežuvį iškišęs, lakstau dėl to vakaro. 
O kurgi da galas! Uch!.. Jūs sau per spektaklį sėdėsite, pilvus ištempę, salėje, 
o man ir tuomet atilsio nebus: rangykis, kad tave tuoj, po būdelę. 

TINDŽIULIS. Tu ir sufleruoji? 

GRAIBUS. O kas gi daugiau? Visur aš. Kai choras dainuos, įsižiūrėk gerai — 
ir ten mane pamatysi... Dainuoju bosu, kad tave tuoj! (Rėkia). Do-o-o-do! 
Netiki? Ū, ant kojų vos besituriu... 

TINDŽIULIS. Tai ko gi vis stovi? Sėskis, pasilsėk! 

GRAIBUS. Gerai, tuoj. Surado mat vyras laiką!.. Aš sėdėsiu, o Vincas 
vakare gal be kelnių ant scenos išeis?.. Bekampis - ką gi, gal nykštį žįs isi- 
kandes, kai pypkos nepristatysiu? 

TINDŽIULIS. Šitoks ryšulys! Jeg da ne visa? 

GRAIBUS. Gražiai visa! Kad visa turėčiau, tai gal negeroji čia man nešiotų? 

TINDŽIULIS. Ir daug da ko trūksta? 

GRAIBUS. (Numojęs ranka). Visa neišrokuoti. Ištisą litaniją surašė, kad 
juos velniai!.. Ir kadgi nors gaunami daiktai būtų! Dabar ir moteriškus ap- 
daralus - ir tuos man suieškot pavedė. (Įnirtęs) Moteriškus!.. a, kad tavę tuoj... 
Surask tu dabar, kad geras, nors tegu Agotai tinkamą sijoną... Na, sakyk: kur 
aš jį gausiu? A? O daiktas tarytum prasčių prasčiausias. 

(Visa tai padaryti Gr. apsiimąs tik dėl to, kad kiti atsisako ir negalima esą 
pasakyti: tesižinai.) 

GRAIBUS. Tai tavo nuomone, spjauk ant visa, nieko nereikia... Tesižinai... 
Suprask gi, kad tave tuoj, kad jeigu visi taip manytų kaip tu, tai nieko pasauly 
nebūtų. Amžinai nieko. Ne tik jau mūsų vakarų su spektakliais, bet ir tavęs 
nebūtų. 

TINDŽIULIS. Labai tai man jūsų spektakliai. 

GRAIBUS. Jūsų spektakliai! O kas gi tu toks? Totoris? mongolas? japonas? 


Yra ir daugiau ko panašu tame pat veiksme. Šitie dialogai 
dėl spektaklio ruošimo patys malonieji visame veikale, geriau- 
siai pavykę, nes autoriaus rašyti iš širdies, paties geru patyrimu 


ir tokia gera nuotaika tais spektakliais, jog geraširdis Graibus 
norėtųsi pabučiuoti. Gražiau ir nebereikia parodyti, kaip žmo- 
gui malonus šis vargas, nors jis apsimeta pykstąs ir kreitėja, 
kad per daug darbo vienam užduota. 

„Vilties“ draugija savo vakarus rengė, žinoma, kad turėtų 
iš jų pelno bent Politechnikai už mokslą užsimokėti. Susipra- 
tusių gi lietuvių tuo laiku Rygoje tebuvo kokia dvidešimts 
šeimynų. Jie ir patys laukė meniškų pramogų. Pilkoji publika 
tekdavo atvilioti, jiems įkalbėti būtinumą lankyti spektaklius. 
Ir studentai tą darbą itin gerai ir sąmoningai atlikdavo. Man 
yra vienas jų plakatas iš 1912 m. sausio 28 d. Be paprasto anonso 
štai ko ten dar randame prirašyta: 

„Neapsiriksime tvirtindami, kad kiekvienam lietuviui rūpi 
žinoti, kaip senų senovėje jo bočių gyventa. Kaip malonu skai- 
tyti, užėjus knygose savosios senovės aprašymai. Kaip smagu 
girdėti apie tai, kas kitkart Lietuvoje dėjosi mokyklose arba ten 
kur aprūkusioje sodžiaus bakūžėlėje, klausytis kretančio, žilo 
senelio pasakojimų apie didžius anųjų laikų karžygius, jų siel- 
vartus ir džiaugsmus... Bet daug įdomiau visa tai pamatyti savo 
akimi teatre...“ 

Daugiau, plakatas gana smulkiai išdėsto vaidinamojo „Kerš- 
to“? turinį. 

Jau tas visas plakatas, iškaišiojamas tūkstančiais į rankas, 
duodavo geros šviesos kito ko neskaičiusiai publikai. 

Vaidintojų buvo tarp rygiečių mėgėjų susiradę gabių. Be 
Pundzevičiaus, Linarto, Skardinsko, Giedraičio, Grigaliūnię- 
nès? ir kitų, iki šiol kalbama apie Jonę Linartienę: jei ji būtų 
gavusi nors kiek specialio dramos meno mokslo, ji tokiuo savo 
natūraliu nuvokimu dramatinių pozicijų būtų pralenkus visas 
dabar pasireiškusias dramos artistes, ypač tragiškose rolėse. 

Bet nebuvo lietuviškai scenai repertuaro. Tai patys mėgėjai 
vaidintojai gaudavo ir dekoracijas pasipiešti, ir grimą pasi- 
daryti, ir perukas nusivelti, ir repertuarą pasitiekti. Iš kitų kalbų 
ką ne ką išversti buvo piga. Sunku buvo su nevykusiais origi- 
naliais raštais: jie tekdavo Pundzevičiui arba Linartui prisitai- 
kinti; „autorius pagadinti“, sakydavos. Gaila, nė vienos rygie- 

čių vaidintos pjesės kupiūros mes neturime savo rankose, ir 
vargu bau kuri Rygos draugija tebeturi jų savo archyve. O jos 
būtų dabar įdomios ir žinotinos. Sakysime, Vaižganto dvidalė 
komedijėlė „Nepadėjus nėr ko kasti“ (žr. V. Raštų V tomą) buvo 
per trumpa vaidinti. Žr. L. Giros recenziją „Lietuvos Ūkininke“ 
1908 m. Nr. 874. Tai Pundzevičius ėmė ir pridirbo jai trečią dalį. 
Kol perdirbo per ilga Nagornoskio*? „Živilę“, Pundzevičius su 
J. Tūbeliu? pravertė du mėnesiu. Taip pat A. Fromo-Gužučio 
„Eglę - Žalčių Karaliene“ ir k. 

Pagaliau imtasi ko ne ko originalaus pasitiekti. Grupė vilti- 
ninkų studentų, beviešėdama svėdasiškiuose pas draugą Pel. 
Vizbarą?, sutaria negrįžti Rygon, ko nors nesulipdžius scenai. 
Kaip kiti yra bandę šios naujos kūrybos darbo, nėra žinios. Mes 
težinome, kaip Pundzevičius, sėdęs 10 val. ryto, iki 10 val. 
vakaro alpdamas ir stingstamais pirštais ekspromtu išliejo 24 
puslapių farsą „Neatmezgamas mazgas“, tuojau gi ir 
pavaidintą. Tai atsitiko 1901 ar 1900 metais. 1908 m. mes ga- 
vome iš P. Petliuko ir „Velnias - ne boba“. 

Lietuvių teatro istorijos rašytojas, jei atsiras antras Žem- 
kalnis (rodos, toks jau ir pasirodo: tai prof. Balys Sruoga)”, 
šitam Rygos laikotarpiui gaus paskirti nemaža šiltai, širdingai 
parašytų lapų, o Pundzevičiui - žymią vietą lietuvių drama- 
turgijoje. 

1914 m. rugsėjo 20 d. Petrą Pundzevičių, jau diplomuotą 
inžinierių, mobilizavo eiliniu kareiviu ir išlaikė kareiviu iki 
1915 m. vasario 23 d. Dabar Gardine pakėlė jį „zauriad-pra- 
porščiku“? - karo metui oficierium, be specialinio karo mokslo, 
be kvotimų. (Taip darydavo visiems, kurie buvo išėję šiaip jau 
didžiuosius mokslus.) Trylika mėnesių prabuvo Mogiliovo dru- 
žynos adjutantu??. Dalyvavo visuose mūšiuose, traukiantis nuo 
vokiečių pro Lomžą, Gardiną, Kauną, Vilnių, Širvintas. Jo dalis, 
ta viena dalis tegynė Kauną per dvi savaites. 1916 m. imta 
armijoje ieškoti „specu“, kurių ėmė trūkti. Atsiminta, jog ir 
Petras Pundzevičius — inžinierius, ir perkelta jis į Antrosios 
armijos štabą, į Inžinierių dalį, vargusią paskui Dolginave, Nes- 
vyžiuje, Slucke ir Bobruiske. Čia rusų armijai ėmus bolševikėti, 

kai niekas joje nepalaikė drausmės ir tvarkos, lenkai, išsiskyrę 
iš rusų armijos, sudarė savo legionus ir, vilniečiui Daubarui- 
Musnickui*! vadovaujant, ėmė šeimininkauti visame Bobruiske. 
Jo komendantu paskyrė sulenkėjusį Rusijoje lietuvį, kupiškietį 
kapitoną Vaitiekūną (dabar dvarininką). Visą rusų armijos la- 
gerį, visą jo turtą ir amuniciją pasisavino. Kvietės ir inžinierių 
Pundzevičių, kad paliktų legionuose, bet jis nesutiko ir 1918 m. 
gegužės 28 d. sugrįžo į Vilnių. Čia per tris mėnesius nieko 
negalėdamas duoti Vilniui, vokiečiams belaikant jį okupuotą, 
parvažiavo į tėviškę, kur su kitu savo broliu Stasiu?2, dabar 
išėjusiu Karo akademiją Pragoje, mūsų Generalinio štabo pul- 
kininku ir pulko vadu, perleido bolševikų okupaciją. 1919 m. 
gegužės mėn. bolševikams pabėgus, abudu karininku Pun- 
dzevičiu Kupiškio komendantūroje įsirašė į Lietuvos armiją. 
Petras buvo paskirtas į karo butų skyrių, kur ir iki šiol tebe- 
tarnauja jau pulkininko-leitenanto rangoje. 


P. PUNDZEVIČIUS RAŠYTOJAS 


Petras Pundzevičius-P. Petliukas negausus rašytojas: jis, ma- 
tėme, daugiau gyvojo darbo dirbėjas. Mūsų literatūroje jis bet- 
gi paliko žymių trejopų: poezijos, beletristinio vaizdo ir dra- 
mos. 

Ar daug Petliukas sugaišo laiko, rašydamas poezijas, aš 
nežinau. Mano redaguotame „Tėvynės Sarge“ terandame vie- 
nerias, parašu: P.33 


ANT ĄŽUOLO KELMO 


Kitkart čia ąžuolas švilpdamas ūžė, 
Muistydamas puikią savo galvužę, 
Nors griausmai trenkė, žemė drebėjo, 
Amalas-žaibas raižė blizgėjo, 
Padange skrisdams. (Matė jį žmonės 
Kibirkštis mėtant iš po pašonės.) 
Nieko ant žemės jis nebijojo — 

Priešą sutikęs, šakom's tik plojo. 
Trukdė jis vėtras, siautė jis vėjus, 

Didžiai su trenksmu audrai užėjus; 
Viesulus gaudė, sugaudęs blaškė; 
Lietus smarkiausius int šalis taškė; 
Krušus rupiausius be baimės skaldė; 
Kaip tik galėdams, gynė ir valdė 
Jis visą girią. Visi tai matė. 

Užtat kiekvienas garsiu jį statė, 
Didžiu galiūnu, be jokios baimės, 
Teikiančiu giriai visokias laimes, — 
Žodžiu, nuo vieno krašto lig kito 
Visi godojo ąžuolą šitą. 

Toks buvo kitkart. Praslinko laikai — 
Senus galiūnus laidojo vaikai: 
Žiūriu, ir ąžuolo jau nebeliko, 
Medžių karaliaus. Kurgi galiūnas? 
Argi stipresnį priešą sutiko? 

Va štai pavirtęs guli jo kūnas... 
Kirvis lietuvio jo nepakirto, - 
Kodėl galiūnas amžių pavirto? 
Jam nepamėgo laiko virtimas: 
Brangus senovės jam palikimas. 
Širdžiai nelengva buvo pajusti, 
Jog šventenybės rūbai nusiausti, 
Garbė ir šlovė jo paniekinta, 

Ir taip suteršta amžina, šventa 
Valdžia Praamžiaus. 

Ir plyšo širdis, krūtinė trūko, 

Ir paskutinį kartą sušuko. 

Balsiai sušuko: lai gird' Lietuva, 
Kad šventi kitkart ąžuolai griūva, 
Griūva be vėjo! 

(Papročiai mainos): 

Nyksta senovės gražiosios dainos. 
Argi jos savo jau pragyveno, 

Ar joms pabodo, ar jau paseno? 
Lai girdž' Lietuva, jaučia ir mato 
Ir, kol nevėlu, paramčius stato. 
Skardžiai sušukęs, virto... nutilo... 
Ant balso šito medžių pakilo 
Atbalsiai verksmo. Po visą girią 
Greitai išlakstė verksmingos žinios 
Apie galiūno ąžuolo myrį. 

Verkė balsingai žvėrelių minios, 
Verkė paukšteliai, lizdų nustoję, 

Ant sauso stuobrio grečium sustoję, 
Didžių ir mažų bent kelios eilios, 
Tykiai čiulbavo daineles dailias. 
Užvis labiausiai verkė medeliai, 
Kaip tėvams mirus, likę vaikeliai. 
Verkė, net alpo, lapai drebėjo, 
Norint nė jokio nebuvo vėjo. 
Veikiai širdims jie grynoms pajuto 
Kuo lig šiol dėl jų ąžuolo būta... 
Toj’ dabar vietoj, 4žuols kur buvo, 
Laimė tarytum kieno pražuvo: 
Taip skurdžiai tyku, balso nė jokio, 
Jei tik upelis kreivokas kriokia, 

O tam upely, žmonės kaip šneka, 
Ašaros našlaičių verkiančių teka... 
P(etliukas) 


Eilutės nekvalifikuoja autoriaus poezijos menininku. Tačiau 
jos pakankamai duoda inteligentiško poetiškumo, kurs taip 
reikalingas, toks svarbus esti geroje apysakaitėje. Dėl to savumo 
užmiršti rimavimo ir grynai poetingojo stiliaus trūkumus: žiūri 
į tą epinį veikalėlį kaip i poetingaji galvojimą, senio ąžuolo 
nebetekus. Yra ir neblogas aforizmas: 


Balsiai sušuko: lai gird' Lietuva, 
Kad šventi kitkart ąžuolai griūva, 
Griūva be vėjo... 


P. Petliukas perdėm beletristas menininkas. Realieji speku- 
liatyvieji dalykai jam visai abejingi. Žurnalistikoje jis, žiūrėk, 
nebus nė mėginęs paimti balsą net pačiais skaudžiausiais, net 
jo mėgiamojo scenos meno dalykais. O Petliuko nuotaika, links- 
ma, lengva, neužgauli, tikrai aukštaitiškai geraširdė pašaipa. 
Ji pasireiškia apysakaitėse, bet itin žymiai pasireiškė jo ko- 
medijose. 

1901 m. gruodžio 1 d. Vilniaus „Aušrai“, J. Jablonskio suma- 
nytajai bendrovei?* taisyklinga kalba naudingoms knygelėms 
leisti, jis dovanojo poetingu vardu parašytą agitacinę knygelę 
„Ir pasklido garsas po Lietuvą plačią“, 16 p., „Aušros“ leidinys, 
Vilniuje, 1905 m. Antrą jos dalį „Aušros“ redaktorius bus kur 
nudėjęs, nes ji niekur nepasirodė. 

Brošiūrėlė vaizdina, kas atsitiko, „tuojspaudą leidus, prieš 
pasirodant šioje pusėje lietuvių laikraščiams“; dėsto lietuvių 
kaimiečių džiaugsmą, spaudos laisvės susilaukus. Knygada- 
rys Kazys Brylius pasakoja savo kaimynams, kiek svarbus yra 
spausdintas žodis. Kalvis Drulėnas pajunta didelį nerimą, kad 
jis paseno, nemokėdamas skaityti. Susigraužęs, nusiminęs, net 
kiauliškai pasigeria ir trukšmą namie padaro, ko niekad nebuvo 
atsitikę. Prasiblaivėjęs ir nurimęs, bent tuo pasiguodžia, kad 
savo sūniuką išmokė; jis dabar jam skaitys laikraščius. 

- Pasibučiuokime, vyručiai. Tegyvuoja mūsų spauda! 

- Kas iš mūsų, vyručiai, miega, saulei užtekėjus, tą tinginiu 
vadinam. - Raginasi lietuviai skaityti. 

Pasakojimėlis parašytas labai lietuviškai, pilnas sąmojingų 
skapiškėnų posakių. Štai, be ko kita, kaip beletristas aprašo 
rudens meto dienos trumpumą. 

Ojeigu dar apsidrąsinęs užsuksi kai kur pasismaginti, tai, žiūrėk, tik porą 
stikliukų dar nesumetei ir visai dar nesuspėjai intsikalbėti su prietelium, - ir 
jau sutemo. Ir tamsumas, kad jį bala, toks... 


Vaizdai, kaip lietuviai kaimiečiai maldaknygę čiupinėja, 
kaip tvarkosi ir valosi į kleboniją eidami ir k., reiškia gilų auto- 
riaus pastabumą ir sugebėjimą tinkamai vaizdą pavartoti. 

Vaizdų „Rogės ir važelis“, „Velykų naktis“, įdėtų į „Lie- 
tuvos Ūkininką““, Vilniuje po 1909 m. aš dar neaptikau. Užtat 
galiu pažymėti du tautiniu vaizdu iš „Rygos Garso“: „Bubinas“, 
1909 m. Nr. 3 ir 4, ir „Pakūčiojus“, 1911 m. Nr. 52. 

„Bubinas“ - tragingas vaizdas, kaip galingas žmogus, gy- 
venimo sutryptas, tą vieną pasitenkinimą randa, artistiškai bu- 
binuodamas per didžiąsias šventes, ypač per Velykas; kaip ner- 
vingas ir visai nelietuviškas, atseit, tautinių papročių ir tradicijų 
neišmanąs klebonas šiurkščiai pašalina jį nuo bubinavimo. Bu- 
binamušys pasišalina susigriaužęs, apserga ir numiršta. 

Štai kaip sumaningai Petliukas aprašo bubino mušimą. Ta 
vieta prašyte prašosi į chrestomatiją. 


Skardžius gi vis aršiau aršiau mušė. Pripratusios jo rankos taip vikriai 
mostikavo, kad susiliedamos net iš akių žuvo. Rodėsi, kad štai tuoj, da vienas 

stipresnis sudavimas, - ir sprogs apkaustytas macinzinis katilas. Ir bubinas 
gi klausė jo. Stebėjos kaimynai, aplink sustoję, bet ir buvo ko stebėtis. 

Ten iš tolo girdėti vos tik permanomas minkštas, neryškus tarytum griaus- 
mo dundėjimas. Jis vis artinas, aiškėja, kietėja. Štai jau jis visiškai nebetoli; 
jau, rodos, palietė laibutes pūpuoliuotas medžių šakeles, ir jos krustelėjo, 
sudrebėjo. Užkerėtas tuo dundėjimu, pakeli aukštyn akis... 

O čia kad suterškės, kaip tik ant pačių galvų, sakytum, rūsčiai drūtas, 
visiškai aiškus perkūno spyrimas... Valandėlė - griausmo ir vėl nebėra, tik jo 
atbalsis lekia padange tolyn ir, išsiskirstęs kažin kur tolumoje, kimsta ir nyksta. 
Tuo tarpu pažemiu skrenda jau naujas malonus tirštas ūkas, laksto po visus 
užkampius, skrieja apie gryčias ir neprašomas lenda vidun pro atvirus langus, 
nešdamas visiems ir namie likusiems linksmą naujieną - „Eina Velykos“. 

Užmirė bubino aidas. Dar vienas staigus dunkstelėjimas, ir Skardžius 


nustojo. 
Štai keletas etnografinių ir poetinių vaizdelių. 


„Pakūčiojus“. Sočiai kūčių privalgę ir visi iš vieno, stati, iškilmingai su- 
kalbėję keletą „ant visokių intencijų“ poterių, išėjom iš užustalės. Apie stalą 
ruošėsi tik moterys, kraustė indus ir nesubaigtus Kūčių gardėsius. Vyrai 
trepinėjo po gryčią - kas pypkos ieškojo, o kas ir taip sau gromulojo, dantis 
krapštydamas... Visi buvo tokie gražūs, švarūs, išsiprausę, susišukavę, - tokie 
patenkinti, laimingi. Ir visoje gryčioje taip buvo smagu ir ramu, matant šienu 
papuoštą stalą... Tie patys visų veidai dabar atrodė kur kas dailesni. Net 
senelio giliosios raukšlės tarytum pranyko nuo veido ir jis pats daug jaunesnis 
atrodė... Ir man, atmenu, taip buvo tuomet linksma, toks gerumėlis apėmė 
visą mano sielą ir tvinksėjo po visas gyslas, kad norėjosi tuos gražius, gerus 
veidus... oi, ne - visą platų pasaulį, glėbin apkabinus, stipriai ir karštai pa- 
bučiuoti... 


Pasakininkui paklausus, ar klausytojai pažino Riukos Bal- 
tazarą, 


Net ant pečiaus seneliui parūpo: pakrapštė jis pakauši, lyg kaltas jaus- 
damasis, kad Riukos Baltazaro nežinojo, ir pasiteisino... 

Vilkų stauguriavimų nebesigirdi. Tik kelios žvaigždelės mirkčioja iš aukš- 
tybės, lyg šaipydamos tarpu savęs, int jį žiūrėdamos... 

Tamsu pasidarė kaip Dundulio pirtyje. 

„Bubinas“. Buvo didžiosios subatos vakaras... Koks gražus, tylus, ma- 
lonus pavasario vakaras! Saulei užsėdus, atsidrąsinęs mėnuo pamažu iškiša 
iš užu miško savo užkaitusį veidą ir prasišiepęs linksmai pažvelgė ant nu- 
rimusios žemės. Skaistus jo žvilgesys atsimušė ant balto bažnyčios mūro ir 
sublizgo langų stikluose. Melsvas dangaus gobtuvas, išsagytas nesuskai- 
tomomis, vos įžiūrimomis žvaigždelėmis, dunksojo nepasiekiamoje savo 
aukštumoje; kylančio mėnulio spindulių ir saulėleidžių mišrioje šviesoje 

jisai tarytum pleveno liūliavo, kaskart vis besimaudydamas spalvos ryš- 
kume. 
Gražus buvo vakaras. 


Dramatinius veikalus Petliukas yra parašęs du. 1901 m. aš 
tikru malonumu esu į „Tėvynės Sargą“ įsidėjęs priedą pirmąjį: 
„Neatmezgamas mazgas“. Farsas vienoje veikmėje. Parašė Pet- 
liukas, 22 p. Paskui aš jį antrą kartą, autoriui sutikus ir peržiū- 
rėjus, išleidžiau drauge su „Velnias ~ ne boba“, dviejų veiks- 
mų komedija, Vilniuje 1908 m. „Vilties“ išleidimu 12 nr., 66 p., 
pirma ėjusia per laikraštį. 

„Neatmezgamasai mazgas“, vienaveiksmė kome- 
dija, 24 p. Kaimo feldšeris Kanapinskis lenkuoja ir tuo didžiuo- 
jasi. Jo duktė Marytė (jaunoji karta) visa tai laiko nuobodžiais 
niekais. Pribuišė Burokienė ateina vaistų sumuštai kiaulei, o 
Kanapinskis mano, ji pati esanti sumušta. Komiškas nesusi- 
pratimas, o vis dėl to, kad lenkiškai nemoka. Komiškas ir nuolat 
kartojamas lenkiškas klebono Daratavičiaus pamokslas per 
jungtuves: „Ir užmegsiu mazgą, kurio ir aš pats negalėsiu at- 
megzti“. Marytė turi meilužį advokatą Vijurką; V. ją lanko. 
Žydas vilioja iš Marytės pinigus už menkniekius. Kanapinskis 
pyksta, meta liuiką į žydą, o pataiko į girtuoklį Margelį, irgi 
lenkuojantį kaimietiį. Šis šaukia: 

- O-o, pane kvalčeže! Zabilaš mnie pšez samego pakaušia. 


KANAPINSKIS. Netrauks perkūnas! Ko lendi, kur nereikia! 
MARGELIS. Moja žona zakvorovaušy na gumba. 


Pačiam Kanapinskiui tokia „lenkiška“ kalba nebepatinka. 


MARGELIS. Kas man užgins (lenkiškai kalbėti), kad moku? Aš su pačiu 
grafu Makarskiu kalbėjaus lenkiškai. Pirma išgėriau, išgėriau, o paskui kal- 
bėjaus... (neturįs) an basel, ani žabiec, ani matek. 


Kanapinskiui išvažiavus į ligonį, pro langa įšoka Vijurkas 
ir prašo Marytę degtinės, nes iš meilės gerklė išdžiūvusi. Vijur- 
kas pasisako būtinai vesiąs Marytę, o pats galvoja gauti su ja 
pastovią vietą ir nebesivalkioti. Jiedviem besimeilaujant, ima 
kliudyti balsai už durų: nežinomo, Burokienės, paskui netikė- 
tai sugrįžusio Kanapinskio su Margeliu. Vijurkas apsimeta 

apalpusiu. Degtinės smarvę, kurią tėvas užuodė įėjęs, Marytė 
aiškina degtine šlaksčiusi apalpusį. Feldšeris ruošia Vijurkui 
vaistų. Marytė jam padeda, pakišdama vitrijolio. Vijurkas pa- 
sergsti ir puola Kanapinski, kam jį norėjęs nužudyti ir baido jį 
kalėjimu. Kanapinskiui nusigandus, Vijurkas atsileidžia, gau- 
damas atlyginimo - Marytę. Kanapinskis sutinka sumegzti dar 
vieną neatmezgamą mazgą. 

Veikalėlis gyvai parašytas. Daug juokingų šposų, tyčia tai- 
komų kaimui pajuokinti. Ir autoriui tai sekės. Kaimas „Neat- 
mezgamąjį mazgą“ tuoj pamėgo ir, kur tik buvo susidariusi 
mėgėjų vaidintojų kuopelė, visur tą farsą pavaidino; dažnai ne 
po vieną kartą. Tai ir to farso reikšmė tenka mums vertinti 
praktika, ne viena literatine vertybe. 

Literatiškai ji labai jeibinga. Pirmiausia Marytė, iš pradžių 
autoriaus lyg antitezė beidėjinei senajai kartai pastatyti ir taip 
juokingosios senųjų pusės kontrastu dar labiau pabrėžti, pati 
virsta farsiška, net nemalonia cinišku tėvo apgaudinėjimu. O 
jauti, kad ji gera širdyje, neblogas ir jos pamylėtasis šunad- 
vokatis, tik jiems neduota tinkamos rolės. Daugiau, Margelio 
girtavimas per gausus čia pat scenoje. Būtų pakakę, kad jau 
girtas, kitur prisisprogęs pasirodytų. Klounadai to būtų sočiai 
užtekę. O rimtas ūkininkas, girtas būdamas, klounu virtęs, tipas 
lietuviuose paprastas. Kai veikalėlis literatiškai nėra prašmat- 
nus, tai į detalių trūkumus nekreipsime dėmesio. Veikalėlio 
makaronizmai veikiai pavirto gyvos kalbos priežodžiais ir to- 
liau veikė neg pats vaidinimas, pašiepdami negudrų svetim- 
taučių beždžionavimą. Tad šis farsas netuščias; jis giliai idė- 
jingas - per sceną šalinti visuomenės trūkumams. 

„Velnias - ne boba“, dviveiksmė komedija. 42 p. 
1 veiksmas. Tindžiulis valdininkas gėrėjas savo būkle ir rengias 
vesti Onytę. Pavyzdžiu laimingo šeimyninio gyvenimo ima 
Keraitį ir jo žmoną Mortą. Kaip tik Keraitis telegrama pasi- 
skelbia atvažiuosiąs. Užeina pakeliui lietuviškų spektaklių ren- 
gėjas Graibus, pasišventėlis viešam lietuvių kultūros darbui. 
Iškoneveikęs Tindžiulį parazitą, atseit, jam nepadedantį darbo 
dirbti, raišo Tindžiulį, kad nesiskubytų vesti. Sako: 


- Kaip yr, taip yr, tu dabar vis žmogus, o paskui, žiūrėk, kad nepavirstumei 
sumirkusia nagine. — Pats esąs to patyręs. Tindžiulis netiki. Bet pasirodo - jo 
idealas Keraitis bebėgąs nuo „idealės“ pačios į Ameriką. Jis visai niekais 
pavirtęs, piktos bobos emansipantės užjodytas. Prisiskundusį, prisiverkšlenusį 
Keraiti Tindžiulis nusiveda į spektaklį ir ten ūžia su juo, primokydamas pačios 
neklausyti. Bet atsiveja Morta, gavus atsisveikinamąjį jo laišką, atsiveja ne 
tiek vyrą, kiek 400 rub., kuriuos, „radęs Joniuko pančekėlėje“, išsivežė, jos 


nepavelytas. 


2 veiksmas. Keraitienės nusistatymas paimti ant vyro, to 
„lekiu sėklos“, viršų ir priversti jį, kad jos klausytų. Savo esmę 
ji gražiai pareiškia scenoje su Graibum. Šiojo klasta išgelbėti 
Keraitį nuo pačios įtūžimo nepasiseka: Keraitis pakliūva pačiai, 
nebesiseka jam nė išmoktas pasipriešinimas ir jis grįžta namo 
vėl pačiai vergauti. Tindžiulis siunčia atgal savo sužadėtinei 
žiedelį, bijodamas gauti velnią, ne bobą. 

Komedija vykusi. Yra vyriausioji idėja - neverta vesti — ir 
nuoseklūs įrodymai. Tipai labai aiškūs ir originalūs. Yra akcijos. 
Komedija tiktų klasei, nors yra keletas trūkumų pačioje konst- 
rukcijoje. Tindžiulio savim pasigėrėjimo monologas yra nepro- 
porcingai ilgas; jis vaidinant paprastai esti praleidžiamas. Ir 
minėtasai Tindžiulio su Graibum dialogas, skyrium kuo ge- 
riausis, visumoje irgi yra neproporcingas. Nei Graibus, nei 
Tindžiulis nėra vyriausieji komedijos asmens: tai ir jų charak- 
teristikai nėra reikalo skirti daug žymios vietos. Pati idėja yra 
ginčytina, tai įrodo pats savim autorius, vedęs bobą, toli gražu, 
ne velnią, turi vaikų ir vėl toli gražu ne toks nelaimingas kaip 
Keraitis. Nevedimo idėją yra gana papeikę Jakštas ir Vydūnas. 
Tačiau tai tik nesusipratimas: nėvedimo idėja čia paimta juo- 
kams padaryti, komedijai, o ne filosofinei ar gyvenimo tiesai 
įrodyti. 

Šiaip jau komedija konsekventingai išvystyta, viskas čia 
tikslu ir reikalinga, ir „Velnias - ne boba“ stoja literatine savo 
vertybe šalia Šiaulėniškio „Sparnų“. Ji parašyta nebe taip 
skubotai, kaip anasis farsas, sąmoningai, atsižvelgiant į dramos 
meno reikalavimą. 

Tikdama gimnazijoms, nagrinėjant šios rūšies veikalus, 
„Velnias - ne boba“, lygiai kaip ir „Neatmezgamas mazgas“, 

šiandie nebevaidinami tikrųjų mūsų teatrų scenose. Mūsų dra- 
mos menas yra nuo Petliuko autoriaus ir režisieriaus laikų 
žymiai pažengęs: vaidinti ieškoma prašmatnesniu turiniu ir 
forma veikalų. Tačiau matuodami tuodu veikalu anų laikų 
Rygos matu, kaip ir jų autorių, mes gauname joms nusilenkti: 
teatro menui Lietuvoje Petliukas savo veikalais yra gerai ir 
garbingai patarnavęs. „Velnias - ne boba“ ilgai vaikščiojo palei 
mūsų scenas miestuose ir „scenas-klojimus“ kaimuose. 

Be originalių dramų Petliukas yra dar išvertęs Činarovo 
„Brangusai pabučiavimas“, „Vilties“ išleidimas Nr. 18, Vilnius 
1910 m., 24 p.” 


PIJUS MIČIULIS 
1882-1923 


Rugsėjo mėn. 2 d. Kauno ligoninėje mirė Pijus Mičiulis, ir 
4 d. man teko jis iš Vytauto bažnyčios nulydėti į kapus. Pernai 
pavasarį ištremtas grupėje „33“ lietuvių iš Vilniaus!, tris mė- 
nesius pagyveno pas mane. Dabar tik aš jį arčiau pažinau, nors 
iš tolo ir pirmiau teko jis matyti Rusijoje bei sugrįžus po karo 
Vilniuje. Nors Vilniuje pasikvietė mane pabūti jo kūdikio krikš- 
to tėvu, santykiai tarp mūsų liko vis dėlto tolimi. Ir jie nepa- 
gerėjo net arti sugyvenant. Pirmiau tam buvo vienų aiškinimų, 
dabar atsirado kitų. Ir kai nabašninko atminimas ims eiti į 
istoriją, mes tai priminsime. Dabar gi pamėginkime duoti apie 
P. Mičiulio asmenį objektingų žinių. 

„Lietuvos Žinios“ 197 nr. davė P. Mičiulio jo paties surašyta, 
visai patikimą gyvenimo atmainų surašymą?. Savo žiniomis 
papildžius, bus jis toks. Aukštuosius mokslus M-lis ėjo Mask- 
vos universitete Filologijos fakultete, bet diplomo negavo. Mė- 
gino eiti ir juridinio fakulteto mokslus, bet taip pat ne iki galo. 
Grįžęs Vilniun, užsiėmė literatūra. Čia jis parašė pirmąjį lietu- 
viškąjį kabaretą, pajuokiamus, linksmus, gyviems taikomus 
kupletus, kuriems netrūko skonies ir sumaningumo. Be to, jo 

buvo paskelbta du dramatiniu veikalu: 1) „Erškėčių taku“, pen- 
kių veiksmų drama. „Teatras“, Nr. 13-15, Vilnius, 1913, 181 p. 
(39+41+36+22+15)3, ir 2) „Sugriuvęs gyvenimas“, trijų veiksmų 
drama. Pirmojo dramatinių veikalų „Blaivybės“ konkurso premi- 
juota. Vilnius, 113 (25 + 21 + 20). Karui prasidėjus, grįžo Mask- 
von ir dirbo nukentėjusiems dėl karo šelpti komitete, 1916 m. 
nukilo Minskan centro įgaliotiniu, kur galop 1918 m. tvarkė trem- 
tinių grąžinimą. Ten koncentravosi didžiosios tremtinių masės. 
Vokiečiams pasitraukiant iš Lietuvos, vėl grįžo Vilniun drauge 
su suorganizuota Lietuvių Sanitarinės Pagalbos Draugija, jos Po- 
liklinika“, kurios buvo šeimininku ir valdybos nariu. Šalia to bu- 
vo Lietuvių klubo prezidiumo nariu ir mišrosios Lietuvių-gudų 
komisijos pirmininkus, kiek tiek rašinėjo laikraščiams ir kurį laiką 
buvo atsakomuoju „Głos ludu“*redaktorium, net jį tvarkė. 

Niekur M-lis nevaidino vedamosios rolės, bet nesišalino 
jokio lietuvių susispietimo ir jų darbo. Lenkai negalėjo jo nepa- 
stebėti kaipo „wszęedobylskio“? ir, tremdami lietuvių ir gudų 
veikėjus, nepaliko ir jo. Kaune atsiradęs, ilgai rinkosi sau kar- 
jerą, nedaug ką teduodamas, bet daug reikalaudamas, tad nie- 
kur nepristodamas prie nuolatinio darbo. Per dukart buvo įsto- 
jęs į „Lietuvos Žinių“ redakciją, bet ir ten neilgam. 

Pijus Mičiulis buvo gimęs 1882 m. Ožkabalių kaime, Vilka- 
tuju mokslų, matęs daugelį darbo rūšių, bet visa dirbo lig tik 
tam laikui, nujausdamas kažką nuolatinį kur kitur, bet taip ir 
neprisiartinęs prie tojo nuolatinio darbo. Rodės tingis, bet dabar 
visai aišku: jo būta liguisto, su valios, energijos atrofija. Pas 
mane pavestą jam dviejų veiksmų „Pajacų“ operą? vertė, išti- 
somis dienomis sėdėdamas, daugiau nei šešias savaites, o pa- 
daryti buvo galima per kelias dienas. 

O gabus tai buvo vyras. Ypač nuosekliai nupasakoti. Gau- 
siakalbis, lėtas, tuo savo dėstymo nuoseklumu ir pilnumu buvo 
net įkyrus, ypač gyvoj kalboj, kur daugiau mėgstamos gyvos 
ekspliozijos, o ne upelio čiurlenimas. Rašte tačiau tai gali virsti 
dideliu pliusu, jei rašytojas tesivaldo ir teduoda tiek, kiek tema 
reikalinga. 

Tam pavyzdžiu teesie pirmasis, aukščiau paminėtasis dra- 
matinis veikalas „Erškėčių taku“. Tai ilgoka pasaka. Tema siau- 
rai užsibrėžta. Diegelis, pažangus studentas, repetuodamas 
Tiškos berniuką, įsimyli jo dukrą Onytę, bet neapkenčia paties 
tėvo. Šisai atgalainis, storžievis, negailestingas, visus kankina; 
ir kai visi jo lenkias, vienas Diegelis rėžia jam teisybę į akis ir 
bevelija iš jo namų išvažiuoti neg nusilenkti. Tai dramatinei 
pozicijai nupiešti suvartota ta viena peripetija - dėl tarno. Šiaip 
jau yra daug kalbos apie pedagogiją, berniuko auklėjimą. Tuo 
jis imponuoja vaiko motinai, vis dėlto nei jos, nei mylimosios, 
nei auklėtinio neklauso, išsiveržia į studentų skurdą, kur be- 
velija susirgti, neg kam vėl lenktis. 

Draugų išsiųstas į Jaltą, ten patyręs savo padėtį prieš pat 
atvažiuojant sužieduotinei, bevelija nusiskandinti, neg jai toks 
pasirodyti. Onytė buvo taip pat bepadaranti, tik draugų įspėta, 
kokį įsakymą paliko sužadėtinis, sutinka su savo likimu - erš- 
kėčių taku eiti į šviesią ateitį. 

Pakartoju, šitas pajėgų bandymas literatūros dirvoje liudija 
mums P. Mičiulį turėjus vieną gerą sąlygą rašyti, būtent iškal- 
bingumą. Drama tačiau meno atžvilgiu silpna, jos dalys nepro- 
porcingos, jos veikėjai nevienodai pakankamai apibūdinami; 
visa daro įspūdžio gerų apmatų, kuriems atausti neteko kant- 
rybės. 

Kalba graži, sklandi. Tačiau neišvengta klaidų ir solecizmų: 
viešnia jo čia vadinama - svetė, gyvenimas kur kas čia neteisingas, 
7; su laiku, kame dalykas, ką sakysi, Broniuk (čto skažeš), kas link, 
duokim sau, laike pamokinimo, 29; bežadžiai, sujudintai, pagelbėsiva 
sau ant nelaimės, paslėpė kišenėn stiklinę (priačet), 101; skaitau 
priederme (sčitaju), pasiremia komodan, t. ir t. 

Jau visai kitokis antrasis dramatinis veikalas „Sugriuvęs 
gyvenimas“. Tiekiamas „Blaivybės“ reikalui", šis veikalas ten- 
dencingas, pieštas per stipriomis spalvomis, daug rezonavi- 
mo, dėl kurių sodiečiai veikėjai rodos dirbtini, per inteligen- 
tiški. Vis dėlto dalių proporcingumu ir visa literatine struktūra 
tai geras skaityti dramatizuotas veikalas. Jo nevaidina tik dėl 
to, kad nuobodokas ir iš pradžių daug kalba apie nesamą sce- 

noje girtuoklį ūkininką, dėl kurio griūva gyvenimas. Kaip „Erš- 
kėčių taku“ rodės nenatūrali motinos rolė, kuri advokatauja 
įsimylėjusiai dukteriai pas jos mylimąjį, taip čia darbininko 
Jono rolė, kurs įsimylėjęs girtuoklio dukrą ir tą pačią alkoho- 
likę, pasiryžęs yra savo sutaupytus šimtelius atiduoti girtuok- 
lio sūnui dubos likučiams išgelbėti. Nesceningas ir trečiasis 
veiksmas, kur filosofuojama apie atsiradimą „dugne“. Tai nelie- 
tuviška; tai rusų „na dnie“!!, kur girtuokliai atsiduria, kol pa- 
tenka į kriminalą. 

Vis dėlto tai gilus savo mintimis veikalas, skaistus žyb- 
telėjimas labai žymaus dramatinio talento; indėlis į mūsų skai- 
tomąją literatūrą. Jei taip sparčiai būtų Mičiulis lavinęsis per 
tuos dešimtį metų, būtų galop davęs Europos mato veikalų. 
Jis sakydavos turįs jų. Bet kada rašytų? Rodos, daugiau nebus 
nieko pabaigęs, nors tai žadėjos „ Švyturiui“!2 padarysiąs. 

Mes neturime Mičiulio „Lietuviškojo Kabareto“ (jis, rodos, 
bent ištraukomis buvo išspausdintas), tai negalime jo įvertinti 
poezijos ir eiliavimo atžvilgiu. Tačiau paliktosios albumuose 
eilutės ir vienos įdėtosios į „Sugriuvusį gyvenimą“ (67 p.) liu- 
dija Mičiulį turėjus ir dainiaus dovanos. Pacituokime Kazinkės, 
advokato-bosiako“, deklamaciją. 

Ne!.. Gana jau man kentėti! 
Karčias ašaras šalin! 

Laikas keikti, ne mylėti... 
Graudi pasaka tolyn! 
Pančius degančios krūtinės, 
Laisvę mylinčios širdies, 
Vilties, gal jau paskutinės... 
Plėškit!.. raukit iš šaknies! 
Lai putoja ši stiklinė! 

Prie manęs, draugai, visi! 
Mums čion Mūza dilgėlinė 
„Juvenalų“ nebaisi! 

Ei! kankles rankon man duokit! 
Stygos - gyvos! Suskambės... 
Iškilmingai uždainuokit — 
Širdy viltis pražydės. 

Jūs, Satyrai ir Vakchankos, 
Sėbrai svaigstamų puotų, 

Būkit šiandien man prielankūs, 
Susitelkite kartu! 

Jūs, kartybės aklos meilės, 

Čion užsnūskite greta! 

Baigias viskas... 

Mano laimės laidotuvių ši puota... 
Ir daina ši paskutinė 

Lyg kaip gulbės sudejuos. 

Kulkos persmeigta krūtinė 

Ten... padangės debesuos! 


Tie, kuriuos teko Mičiuliui mokyti, su dideli pasigėrėjimu 
atsimena tą jo darbą, pedagoginius sugebėjimus. Apie vaikų 
auklėjimą jo galvota. Tai liudija „Erškėčių taku“ veik. 1-3 dia- 
logas su Tiškiene. 

Temperamento buvo lėto, bet choleriško; įsimylėjęs buvo 
gražią savo barzdą, karpomą asiriečių mada, dėl to buvo šau- 
kiamas Nabuchodonosoru'*. 

Tam kartui gana pažymėti, jog Pijui Mičiuliui, „Sugriuvusio 
gyvenimo“ autoriui, yra kertelė mūsų istorijoje". 

Pijus Mičiulis mėgino eiliuoti. Gaila, kad maža kuo tepa- 
sirodė. O būta jo originalaus jumoristo. Minėtame „Lietuviš- 
kame Kabarete“ Vilniuje buvo pavaidinta viena dalis P. Mi- 
čiulio: 

„Piktžolių trejanka“, parašyta trimis dalimis. Šita 
trejanka Mičiulį iš vieno sykio padarė tarp vilniečių lietuvių 
populiarų. Buvo ketinta, jau autoriui mirus, ir Kaune pastatyti 
tą „Trejanką“, bet lietuviškasis kabaretas Kaune neprigijo. 

Be to dar yra likę: 

„Liaudies priešas“, Ibseno!“ sekimas, juodraštyje, 
120 p. Ir dar šiokių tokių nuotrupų. 

GABRIELIUS LANDSBERGIS 


(ŽEMKALNIS) 
+ 1916 M. 


„Lietuvos Balsui“! telegrafu duota trumpa žinutė: pasimirė 
Žemkalnis. 

Jokių smulkmenų. Nori tikėk, nori ne. Ir netikėtumei žmo- 
gus, ir atstumtumei nuo savęs visas tos rūšies žineles — teesie 
jos visos neteisingos! Bet jei teisingos, nebeatstumsi; jei kas 
mirė, nebeprikelsi. 

Pamažu atsigaivelės mūsų tėvynė; da gal pražydės ligi šiol 
nematytais žiedais. Bet visa to nebematys daugelis pačių gerųjų 
jos sūnų ir dukterų, kurie it Moizės?, vedę Tėvynę į pažadėtąją 
laisvės ir laimės gadynę, gavo pačioje jos angoje sustoti, iš tolo 
ja bepalaiminę. Jų tarpe štai ir vienas karščiausių Lietuvos 
mylėtojų - Gabrielius Landsbergis. 

Jo paveikslui parašyti reiktų daug varsų. Aš jų tiek neturiu. 
Ir iš tų, kurių yra, kai kurios tamsesnės laikinai tenka atidėti. 
Per ilga gal kas ir jas suvartos; o gal ir visiškai pamos ranka 
taręs: 

- Tuščia jų, nesvarbu; paveikslas ir be jų aiškus. O kad bent 
kiek šviesesnis už tikrąjį, tai tik naudai dar likusiųjų čia pavargti. 

A. a. Gabrielius Landsbergis, Šiaulių apskrities Linkuvos 
parapijos bajoras ir dvarininkas?, buvo vienas nedaugelio tų, 
kurių susiprantant, jog jie tebėra lietuviai, taip karštai kitados 
troškome, o dabar imame bijoti. 

Pirmiau mums rodės, kad sulenkėjusiems mūsų bajorams 
ėmus virsti lietuviais, ūmai prašvis nauja politikos būklės ga- 
dynė; ūmai gausime daug inteligentų darbininkų, daug šviesių 
šeimynų, kurios taps centrais augančiai mūsų jaunuomenei; 
na, ir daug turto, be kurio vis negalime nieko tvirto įsisteigti - 
nei mokyklų, nei draugijų. 

Sudėtinė jaunosios Lietuvos siela, žinoma, veikė į bajorus, 
ir jie bent kiek atsiliepė. Iš savo srities davė bent kiek žmonių 
darbininkų ir šeimynų. Davė, ir lietuviai jų nusitvėrė. Tik ar 
visais pasidžiaugė? Oi, ne! l 

Vakarykštieji „lenkai“, bent lenkų tradicijomis išpuoselėti, 
da vakar privilegijuotieji, per ilgus amžius savotišką būdą ga- 
vę, - susilieti susiliejo su liaudies Lietuva, su demokratija; pri- 
imti priėmė jos idealus, - tik dažnai kitų akims. 

Patyrinėjus neilgą jų veikimą lietuvių visuomenėje, lengva 
pasergėti, kad tie ūmai atvirtę lenkai bajorai daugiau savo 
raugu užraugia naująją lietuvių sritį, neg patys jos raugu už- 
siraugia. Kalbos pasisavinimo čia toli gražu neužtenka. 

Visa savo esybe palikę pirmykščiais, tik prisidengę nauja 
frazeologija, tie nauji lietuvių liaudies talkininkai dažnai tik 
drumsčia ir stabdo jos tautybės augimą, neg kelia. Ir Lietuvos 
liaudžiai dažnai baisu, kai į jos tautybės šventyklą pradeda eiti 
žmonių su savais dievaičiais, kai pasergsti, jog tiems naujikams 
visai nešventa, kas pamatiniam tautos sluoksniui šventa. 

Bet jei pasitaiko laimingų išimčių, tai jau tikrai esti kuo 
pasidžiaugia. Tokia išimtimi laikau ir Gabrielių Landsbergį. 

Savo klasės ir giminės jeibėmis ir savumais, žinai, ir jis ne- 
tesėjo nusikratyti - tai kelių kartų darbas, ne vieno gero noro; 
tai paliko jo, taip sakant, privatiniams dalykams. Bet sukurs- 
tytas ir įtrauktas į tam tikras lietuvių visuomenės gyvenimo 
vėžes, jis visą jau laiką išliko nuosakus ir savo apsiėjimais 
lietuvių tautybei visai ištikimas. 

Gabrielius Landsbergis buvo „litvomanas“. Taip tie mūsų 
išvirtėliai bajorai, kurie buvo Lietuvą paniekinę, pakrikštijo 
tuos savo brolius bajorus ir ne savo brolius demokratus, kurie 
pirmieji buvo užsiliepsnoję nauja idėja - nužerti nuo lietuvių 
sielos pelenus, kuriais kaimynai buvo ją apkasę, ir įpūsti jiems 
tautinį susipratimą. Pravardžiuodami „lenkai“ manė „lietu- 
vius“ pašaipa užmušią. Silpnavalius ir užmušė. Tik ne tokios 
tamprios dvasios žmones kaip G. Landsbergis. Jis mielai priėmė 
primetamą jam manijos ligą ir drąsiai pasakė savo srities žmo- 
nėms: 

- Taip, aš nuolat kliedu Lietuva, aš sergu dvasia; tačiau tik 
dėl to, kad jūs tuo „nesergate“, kad jūs tebesate viso šimtmečio 
atgalainiai, kad jums neprisiima naujos gadynės čiepai, kad 
jaunoji Lietuva ima jumyse matyti savo priešininkus, o ne bro- 

lius ir bendradarbius! Susipraskite ir imkite pagaliau Lietuvos 
likimu sielotis; susirkite ir jūs ta manija, nes tai garbės ir prie- 
dermių „liga“. 

Nepermaldaujamo, neatkalbamo, jokių pasaulyje didybių 
nebijančio, jokių pelnų ir malonių sau iš jų nelaukiančio pra- 
našo būdu Gabrielius Landsbergis skelbė lietuvybės susipra- 
timą tarp bajorų. Ne tik skelbė, bet drįso tiesiog to iš visų 
reikalauti ir už priešinimąsi Lietuvos didumui grasyti istorijos 
bausmėmis. 

Agitavo, rėmės, pykos, nedarydamas jokių kompromisų, 
nepripažindamas lietuvybės dalyke jokių pusėtinumų. Tad 
veikiai įgijo bajorų tarpe tokių priešininkų, kad toliau nei gy- 
venti, nei darbuotis su jais nebegalėjo; gavo su Karpiais ir kitais, 
su kuriais rišo jį daug ryšių, persiskirti“. 

Kaip ten buvo, taip. G. Landsbergio nuopelnas, kad pirmas 
susiėmęs ant savęs bajorų perkūnus, paliko jau pralaužtus le- 
dus į ta sritį kitiems jau po mažesniais perkūnais. 

Ištižusioms mūsų šviesuomenės šeimynoms G. Landsbergis 
taip pat buvo kietos uolos pavyzdys. 

Mes turime nebemaža mokytų žmonių; tik neturime inteli- 
gentingų šeimynų. Ir tas dalykas neina geryn. Kaip ėdė mūsų 
išponėjusių brolių šeimynas svetimtaučių vėžys, taip ir tebeėda. 
Giliausias lietuvio jaunikio mokslas, prakilniausios idėjos, tvir- 
čiausi pasiryžimai šipuliais suskyla, susidūrus su moteriška 
svetimtaute, nors ji būtų gryniausia bemokslė tarnaitė, visu kuo 
už savo vyrą lietuvį mažesnė. 

Žinomasai iš senų senovės lietuvių lėtumas - tai tikra jų 
vyriškumo „lepšystė“, tai tikra mūsų tautos gangrena ir skau- 
džiausia nelaimė. Kai kiti sumyšta su svetimos rasės žmonėmis, 
tai tik savo rasę pagerina. Mūsiškiai, vienu gyvulių instinktu 
tegyvendami, o ne savo išauklėtu ir kombinuojančiu protu, nei 
sau nesusiieško laimės, nei tautos nepalaimina: jie nepasigerina, 
bet žūva. 

Niekuo, nei meile nepaperkamų principų žmogus, radikalas 
mylimajai idėjai, kuriai buvo pasiryžęs tarnauti, G. Landsbergis 
radikaliai sureformavo ir savo šeimyną. Vedė voluinietę lenkę, 

nepaprastai kantrią, dorą ir gero, garbingo būdo žmoną, ligi 
tol nė žodelio lietuviškai negirdėjusią. Sugyveno. Bet ligi tik 
pradėjo vaikų rastis?, Gabrielius griežtai pareikalavo, kad jo 
šeimyna būtų lietuviška. Vilniečiai pasigėrėdami juokdavos, 
kad Gabrielius tą šeimynos reformą padaręs per tris dienas: 
pareikalavęs iš savo žmonos, kad per tą laiką gautų būtinai 
lietuvaitę žindyvę ir pati pakaktinai pramoktų vaikus lietu- 
viškai šnekinti. 

Kaip ten buvo, taip. Gana, kad Gabrielius Landsbergis davė 
Lietuvai, nors iš lenkės gimusius, tačiau tvirtus lietuvius vai- 
kus, kurie nebe šiandie darbuojasi Lietuvos naudai. 

G. L. buvo labai karšto, nenumaldomo kraujo, ir to savo 
temperamento kone ligi pat senatvei nenustojo. Gal jau baigė 
eiti 70 metų, grynai balta barzda, vaizdus, lyg Mateikos pa- 
veikslų senuolis*. Senas kūnu, paliegęs, dažnai susergąs, dvasia 
tebebuvo lyg jaunas, Linkuvos laikų. Jam teberūpėjo visa, kas 
tik paliečia mylimą Lietuvą ir darbą jos naudai. Tebesidžiaugė, 
kai girdėjo kokį sutartinį darbą, nežiūrėdamas, kas jį dirba. 
Tebepyko ant „srovių“ srovelių, už kurių galvos darbas nėjo 
taip sparčiai, kaip jis norėjo. 

Pasiskaityk Žemkalnio (tokia jo buvo pravardė raštuose) 
publicistikos straipsnių, rašytų prieš 10-12 metų ir dabar -— 
beveik nepajusi skirtumo; nei protas nepailsęs, nei būdas, visų 
senių tai bendra jeibė, neapkartęs, nei plunksna neapsunkėjusi. 
Tas pats Žemkalnis: gabus, iškalbingas; karštas kovotojas už 
Lietuvą ir jos gerovę plunksna, kaip gyvas, karštas buvo ko- 
votojas už ją žodžiu. 

Brangintina buvo jo drąsa, net šiurkštumas - žodžiu ir raštu 
lygiai atvirai pasakyti tikrą tiesą, ką jis mano apie šį ar tą atsi- 
tikimą ar pasireiškimą viešame mūsų gyvenime. Pats pažangos 
žmogus, nepataikavo tariamiesiems „pirmeiviams“. Pats ti- 
kintis katalikas, lankąs bažnyčią, nepataikavo tariamiesiems 
„klerikalams“. Žemkalnis nevizgino uodega, kad vieni ar kiti 
pavadintų ji savo žmogum. Jis buvo sau žmogus ir gana. 

Jausmų neskirstė į dvi dali. Kas jam pamėgo, žmogus ar jo 
darbas, tam atidavė visą savo meilę ir pagarba, tą į akis ar už 


akių gyrė. Kas nepatiko, kam nepritarė, to neužmiršo per visą 
savo amžių, į akis ir už akių peikė ir barė, kad ir iš jo būtų 
daug gerumo prityręs buvęs. 

Publicistikoje jo plunksna nemaža svėrė. Jis visados mokėjo 
savotiškai pasvarstyti ir apibūdinti dalyką. Tad redaktoriai ne 
sykį dėjo tokias aštrybes Žemkalnio straipsnių, kokių iš kitų 
rašytojų nė už ką nebūtų priėmę. Žemkalnis reikėjo matuoti 
kitokiu matu. 

Ne mokslo, bet publicistikos reikalu buvo parašęs ir istorijos 
veikalėlį apie lietuvius ir lenkus*: juo norėjo pasiekti išsigi- 
mėlius bajorus, kurių negalėjo pasiekti gyvu žodžiu. 

Šakotos sielos buvo Žemkalnis. Lietuvių tautininkas, agita- 
torius, publicistas, - viso to, rods, buvo gana, kad mirdamas 
jaustųsi gyvenęs, nepelėjęs, kad jo jausmai, lyg tekąs vanduo, 
mainės ir naujinos, duodami ir jam pačiam naujumo. 

Bet tikras jo talentas ir pašaukimas buvo dramos dailė. Nei 
gražus jau amžius, nei kiti būtinieji darbai dėl duonos nekliudė 
Žemkalniui ruoštis, mokytis rolių, vaidinti arba režisuoti kokį 
labiau tinkamą scenos veikalą. 

Temperamentas, įspūdingumas, jautrumas, vikrumas leido 
Žemkalniui suprasti rolę ir ją tinkamai atvaidinti. Kai kurių jo 
vaidintų rolių tiesiog negali užmiršti, k. va: Pietro Karuzo“. 

Dramos dailėje jis tiesiog buvo paskendęs. Jei nevaidino ir 
nerežisavo, tai rašė scenai veikalus, kurių tinkamų taip maža 
dar teturime. Ir čia jam pusėtinai sekės. Jo „Blinda“ ir „Birutė“ — 
populiarūs veikalai, dažnai vaidinami, ilgai nebus užmiršti". 

Štai greituoju apmesti apmatai, kurie tęviršt teks atausti. 
Štai dugnas, kuris reiks gyvai nuvarsoti, susilaukus patogaus 
laiko, kada bus galima prieiti prie tam tikrų šaltinių. 

Ta pluoštą charakteringų žinių apie a. a. Gabrielių Lands- 
bergi-Žemkalnį dedu ant kapo jam kaipo savo prieteliui, su 
kuriuo santykiai per keliolika metų dažno susidūrimo vieną 
sykį tebuvo susidrumstę ir tai nelabai ir neilgam laikui. O jis 
buvo smarkus - daug nereikėjo. 


* Žemkalnis. „Lenkai ir lietuviai nuo 1228 m.“ Chicago, 1899, 64 p.? 

Jei karas neprarijo šen ir ten mano palaikiotų laiškų, aš 
duosiu keletą, kurie geriau nušvies pati jų rašytoją Gabrielių, 
neg aš tai sugebėjau padaryti trumpame nekrologe. 

Kad ne karas, ir tauta būtų padėjus jam vainiką už tai, kad 
paliko savo buvimo šioje pakalnėje žymę, kuri mūsų visuo- 
menėje ir literatūros istorijoje neišdils. 

Amžiną atilsį geram Lietuvos sūnui! 


VILIMAS VYDŪNAS 


60 m. amžiaus ir 30 m. literatūros darbo suėjus 


APIE VYDŪNĄ YRA RAŠĘ 


1. Jis pats „Lietuvos Albume“, 425!, 

2. Jis pats „Gairių“ 1924 m. Nr. 1: „Meno esmė ir jos dirvo- 
nai“, „Menasir kultūros eiga“, „Kuri drama mums reikalinga“. 

3. Jis pats: autoatestacijos jo knygų įžangose. 

4. Jis pats „Darbymečio“ 8 nr., 67 p. P. Biržio „Sielos sparnų“ 
recenzijoje. 

5. Jis pats „M. L. Lietuvių šventėje“. 

6. Jis pats „Lietuvos“ 1927 m. 206 nr. 

7. Jis pats „Naujo Žodžio“ 1928 m. 1 nr. „Tikrasis Vydūnas“. 

8. Jis pats „Darbymečio“ 3 nr., 54 p. „Atsakymas Siraku- 
zinui“. 

9. Prof. Česnys „Ateities“ 1911 m. 423-30 p., 490-98 p. „Dėl 
Vydūno minčių „Jaunime““. 

10. B. Sirakuzinas „Jūrių Varpų“ recenzijoje, „Skaitymų“ 
1921 m. 5 kn. 

11. J. Kindaras „Žvaigždžių Takų“ recenzijoje „Škaitymų“ 
6 kn. 

12. J. Dobilas „Skaitymų“ 10 kn., 82 p. „Mintys ir pastabos, 
kaip Vydūną suprasti“. 

13. J. Vilūnas „Naujojoje Gadynėje“ 1922-1923 m., 1, 2-3 nr. 
„Vydūno kūryba“. 

14. Vaižgantas „Laisvėje“ 1920 m. 18 nr. „Tautos Gyvatos“ 
recenzijoje. 

15. Vaižgantas „Krašto Balse“ 1922 m. 24 nr. „Likimo Ban- 
gų“ recenzijoje. 

16. Vaižgantas „Židinyje“ 1926 m. 4 nr. Apie misteriją. 

17. V. Bičiūnas „Židinyje“ 1927 m., 7-8 nr. „Kovos dėl Lietu- 
vos laisvės motyvai Vydūno raštuose“. 

18. „Lietuva“ 1927 m. 204 nr. „Vydūnas“. 

19. „Lietuvos Aidas“ 1928 m. 43 nr. įžanginiame Krauso ir 
L. S. str. 

20. „Trimitas“ 12 nr. F. Kiršos str. 

21. „Lietuvos Žinios“ 68 nr. 

22. „Rytas“ 68 nr. Kirtiklio ir Matusevičaitės str.2Ir kiti laik- 
raščiai, minėdami sukaktį. 


ĮŽANGA 


Mechaniškai sumesti kurio autoriaus kūryba nėra keblus 
uždavinys: visi daviniai čia pat, kitur jų ieškoti netenka. Sun- 
kiau įvertinti, nagrinėjant iš esmės: tam dalykui tenka pažinti 
pati kūrėjo nuotaika ir kuriomis sąlygomis ji yra susidariusi. 
Pirmiausia reikia suvokti atskirų kūrinių kiltis - genezė, jų 
laiko nuoseklumas, kūrėjo pasiruošimas ir kieno jam padaryta 
įtakos. 

Vydūnas, kai kam tai rodos nuliekamas dalykas, turi pa- 
girtiną paprotį chronologiškai precizuoti savo kūrinius. Nagri- 
nėtojui tai tikra mokslo dovana. Turėdami tikras parašymo 
datas, mes iš karto atsirandame nuoseklumo vagoje. 

Sunkiau yra patirti antras dalykas - kūrimo aplinkybės, nes 
Vydūnas savo gyvenimo ir savo mokslo visai neprecizuoja; jo 
autobiografija „Lietuvos Albume“ neduoda mums nė vienos 
datos, kada ir kur jis yra pradėjęs vieną ar kitą savo gyvenimo 
ir darbo dėl duonos laikotarpį, kada ir kur ėjęs mokslus, kurios 
įtakos šiuo metu buvo žymiausios. 

Šito defekto neatitaiso nė pats paskutinis paties rašytojo 
prisipažinimas, būtent straipsnis š. m. „Naujo Žodžio“ Nr. 1: 

„Tikrasis Vydūnas““. Vis dėlto jis duoda mums tikrų tikriausio 
pagrindo, kuo remtis, sprendžiant Vydūno mokslavyrio, Vy- 
dūno menininko kūrybą. Savo autobiografijoje V. pasisako į 
vokiečių universitetus išvažiavęs ruoštis dėstyti vidurinėse 
mokyklose fransų ir anglų kalbas (ir įgijęs teises, jas dėstė per 
visą 35 m. mokytojavimo laiką). „Bet vyriausiai studijavau 
filosofijos istoriją ir tikybos, kultūros, istorijos, meno, gamtos 
mokslų ir teisių filosofiją, literatūros ir meno istoriją. Be to, dar 
studijavau sociologiją ir sanskrito kalbą ir sekiau dar tūlas kitas 
man reikalingas mokslo šakas“. Šitą gana keistoką įvairių rūšių 
mokslo sugrupavimą (jie dėstomi keliuose fakultetuose) V. 
šitaip apibūdina minėtame savo straipsnyje: „Mano mokslas 
yra visiškai kitas negu paprastai mokslo žmonių. Universite- 
tuose ėjau mokslus vien su tuo tikslu, kad susipažinčiau su 
galutinomis įvairiausių (!) mokslų žiniomis. Nesimokinau, uni- 
versitetuose būdamas, kvotimams, nežiūrint tų, kuriuos aš pats 
sau išdaviau. Todėl aš gal ir tikro paprasto mokslo neturiu. 
Vienok... rodos, kad šių dienų aukščiausius Europos kultūros 
išmanymus visai gerai pažįstu ir matau, kad jie nepasiekia tai, 
ką senovės kultūros yra pažinusios“. 

Vadinas, V. bus mums šviesus autodidaktas, gyvas protas, 
pilnas iniciatyvos įdėti į mokslus korektyvų. Kitas dalykas, ar 
tai jam pasisekė ir ar galėjo pasisekti, pirma neatsistojus visų 
tų mokslų aukštybėse, kol pamėgins juos peraugti. Net deri- 
nimas moderninio mokslo pasiektų išdavų tam, „ką senovės 
kultūros yra pažinusios“, rodos nuliekamas darbas ir netikslus: 
naujieji mokslai ir Vydūno pamėgtasis indų pažinimas, bu- 
dizmas arba teosofija ne tos pat rūšies, kad būtų galima juos 
lyginti ar vieną kitu papildinėti; antra, senovės kultūra galima 
pažinti ir visai skyrium, kaip žydai savo kultūrą, savo talmu- 
dizmą visai savaimingai pažįsta savo studijų įstaigose; moder- 
niniai mokslai ir filosofinės sistemos iš dalies net tam kliudo. 

Jei mokslinė to uždavinio pusė tenka gana skeptiškai trak- 
tuoti, tai antras V. prisipažinimas įgyja mūsų akyse nepaprasto 
svarbumo, pastato jį tikroje lietuvių tautos kultūrinimo vietoje 
ir šioje srityje sudaro tikrus V. nuopelnus, už kurius jis ren- 

giamasi šioje aukštoje įstaigoje universitete ir plačioje visuo- 
menėje pagerbti. Būtent: „Kalbu apie labai nepaprastus daly- 
kus <...> apie pačius svarbiausius, apie pagrindinius žmogaus 
gyvenimo klausimus. Žmonės, negyvendami žmoniškai na- 
tūraliai, tai esti dorovingai, negali prieiti gyvenimo slėpinių 
<...> Manoma, žmogus galįs išminties įgyti mokslus eidamas, 
o mokslas nieko nereiškia, jeigu žmogus nesistengia gyventi 
dorovingai <...> Aš iš lietuvių tautos laukiu, kad ji vykintų 
žmogaus ir tautos gyvenimo prasmę, tai esti, kad ji siektų aukš- 
tesnio, tobulesnio žmoniškumo <...> visa to, kas kelia lietuvių 
tautą ant aukštesnio žmoniškumo kultūros laipsnio <...> Pats 
lietuviškumo išlaikymas yra antros eilės dalykas. Jis yra forma. 
O man rūpi esmė. Ir aš noriu dirbti ne kelių žmonių (vadinas, 
ne tai vienai Mažajai Lietuvai - T.), bet dvasiniam visos lietuvių 
tautos labui“. 

Čia mes galėtume pasakyti, kad Vydūnas laužias į atviras 
duris. Į ką gi daugiau žmoniją visos krikščioniškosios religijos 
skatina, jei ne į „siekimą aukštesnio tobulesnio žmoniškumo“, 
jei ne į kultūrą, kuri suprantama prasmėje sušvelnėjimo, su- 
žmoniškėjimo, ramybės ir dvasiškumo? Šimtus priemonių tam 
rekomenduoja krikščioniškosios religijos, ypač katalikiškoji 
askezė. Bet jei Vydūnui budizmo pasiektasis gyvenimo ir po 
mirties slėpinių pažinimas rodos aukštesnis, su tuo kaip su 
faktu turime skaitytis ir anksčiau ar vėliau subalansuoti, ko ir 
kiek Vydūnas, šiuo keliu eidamas, bus palikęs tautiškai lietuvių 
kultūrai. Uždavinys platus, nes tam tenka panaudoti visa pusė 
šimto jo parašytųjų veikalų, be to, ką jis skelbia gyvu žodžiu 
atsitiktinai, bet dažnai paskaitomis ir nuolat savo vedamosiose 
Prūsų lietuvių draugovėse. 


V. RAŠTŲ LOBYNAS 
CHRONOLOGIŠKAI 


1898. Pasiilgimas Veldėtojo. Drama. Rankraštis. 
1899. Numanė. Vienveiksmė komedija. 30 p. Išspausdinta 1911. 


. 91- 


1899. 
1899, 


1899. 
1899. 
1902. 
1902. 
1904. 


1904. 
1905. 


Jonuks. Dviveiksmė Joninių komaida. 64 p. 1908, 1920. 
Vėtra. Tragaida viename veiksme. 31 p. (Prabotšiū še- 
šėliu). 1908 m. 

Ne sau-žmonės. Drama viename veiksme. 39 p. (Prabot- 
šiū šešėliu). 1908 m. 

Šventa Ugnis. Mysteria trijose dalyse. 87 p. (Prabotšiū 
šešėliu). 1908. 

Ruomuva. Triveiksmė tragaida. 159 p. (Amžinos Ugnies). 
1912. 

Tėviškė. Vienveiksmis dramatiškas veikalas. 52 p. 1908. 
Birutininkai. Dviveiksmė komedija. 79 p. 1910. 
Lietuvos Aidos. Klänge aus Litauen. 76 p. 1904. 

Virai. Vieno veiksmo komaida. 40 p. 1923. 


1905 ir 1906. Šaltinis. Kas antra menesi išeinas raštas pavestas 


1907. 
1907. 
1907. 
1907. 
1908. 
1908. 
1908. 
1908. 


1908. 
1909. 
1909. 
1909, 


1909, 
1910. 
1910. 
1910. 


1910. 


gilesniam givasties (givibes) išpažinimui. 

Mirtis ir kas toliau? 48 p. 1907, 1920. 

Slėpiningoji Žmogaus Didibė. 62 p. 1907, 1921. 

Visatos (visumos) sranga. 63 p. 1907, 1921. 

Kur prots? Komedija vienu veiksmu. 64 p. 1907. 
Žmonijos kelias. 52 p. 1908, 1914. 

Likimo kilmė. 100 p. 1908. 

Anga. 15 p. (Prabotšiū šešėliū). 1908. 

Vaidilūtė. Triveiksmė tragaida. 95 p. (Amžinos Ugnies). 
1912. 

Piktoji gudribė. Komedija vienu veiksmu. 51 p. 1908. 
Apsišvietimas. 80 p. 1909. 

Gimdimo slėpiniai. 102 p. 1909, 1919. 1921. 

Namū ugnelė. Vienveiksmė drama. 51 p. (Amžinos Ug- 
nies). 1912. 

Lietuvos varpeliai. 1909. 

Mūsū uždavinis. 188 p. 1910, 1921. 

Mūsū Laimėjimas. Mystėria. Trys veiksmeliai. 48 p. 1913. 
Lietuvos pasakėlė. Vienveiksmis dramatinis poemas. 30 p. 
1913. 

Smarkusis Kruša. Vienveiksmė komedija. 28 p. 1913. 


1911-14 Jaunimas. Mėnesinis laikraštis skiriamas jauniesiems. 

1912. 


1912. 


1912. 


1912. 


1914. 
1914. 
1914. 
1915. 


1916. 
1916. 
1918. 


1919. 
1919. 
1920. 


1920. 
1920. 


Liepsnū Rito ir Vakaro Giesmės. Regėjimai. (Amžinos 
Ugnies). 5 ir 8 p. 1912. 

Sigutė. Iš Lietuviū pasakos sumanita vienveiksmė mys- 
tėria. 32 p. 1914. 

Vargšas ir Besotis. Vienveiksmis Žaismas. Sumanitas iš 
žmoniū pasakos. 26 p. 1914. 

Vadovas lietuviū kalbai pramokti. Führer zur Erlernung 
der Anfangsgründe der litauischen Sprache. 132 p. 1912, 
1924. 

Jūrū Varpai. Triveiksmė mystėria. 126 p. 1920. 

Ragana. Vieno veiksmo mystėria. 38 p. 1918. 

Kaimo didviris. Apisakėlė. Iš „Jaunimas“. 20 p. 1914. 
Naujovė. Lietuviū labui skiriamas laikraštis. 48+40+36 
p.=124 p. (Trys leidinėliai). 

Litauen in Vergangenheit und Gegenwart. 
Deutsch-Litauischer Wortschats. Dingęs. 

Alfred Tennyson. Enokas Arden. Iš Anglū kalbos vertė į 
Lietuviū kalba Vidūnas. 39 p. 1918. Eilėmis. 
Einführung in die litauische Sprache. 144 p. 1919. 
Vergai ir Dikiai. Keturiū veiksmū tragaida. 126 p. 1919. 
Tautos Givata. Filosofiški-sociologiški aiškinimai. 152 p. 
1920. 

Samonė. Rankraštis. 

Žvaigždiu Takai. Triveiksmė pasakos drama. 56 p. 1920. 


1921-25 Darbimetis. Laikraštis tautos dvasiai tvirtinti. 14, 5, 


1922. 


1922. 


1923. 
1927. 


9-7, 8, 9. 

Likimo Bangos. Penkiū veiksmū drama. Iš pasakū âm- 
žiaus. 120 p. 1922. 

Karalaitė. Triveiksmė drama iš Žemaitiū pasakos. 78 p. 
1925. 

Varpstis. Triveiksmė drama. 70 p. 1923. 

Mažosios Lietuvos Lietuviū Šventė, su giesmėmis, kal- 
bomis ir dainomis. Klaipėdoje 1927 mt. antra Sekminiū 
diena. Birželio 6-ją, 4 val. 56 p. 

Be dvejeto pačių pirmųjų raštų, visus kitus yra išleidusi 
„Rūtos“ bendrovė“. 

Rūšimis. Filosofiško turinio. 1. Mirtis ir kas toliau. 2. Slėpi- 
ningoji Žmogaus Didybė. 3. Visatos Sąranga. 4. Žmonijos Ke- 
lias. 5. Likimo kilmė. 6. Apšvietimas. 7. Gimdymo slėpiniai. 
8. Mūsų uždavinys. 9. Tautos gyvata. 

Laikraščiai: 1. Šaltinis. 2. Jaunimas. 3. Naujovė. 4. Darby- 
metis. 

Misterijos: 1. Šventa Ugnis. 2. Mūsų Laimėjimas. 3. Sigutė. 
4. Jūrių Varpai. 5. Ragana. 

Dramos: 1. Ne sau žmonės. 2. Tėviškė. 3. Anga. 4. Namų 
Ugnelė. 5. Lietuvos Pasakėlė. 6. Žvaigždžių Takai. 7. Likimo 
Bangos. 8. Karalaitė. 9. Varpstis. 

Tragedijos: 1. Vėtra. 2. Ruomuva. 3. Vaidilutė. 4. Vergai ir 
Dykiai. 

Komedijos: 1. Numanė. 2. Jonuks. 3. Birutininkai. 4. Vyrai. 
5. Kur prots? 6. Piktoji Gudrybė. 7. Smarkusis Kruša. 8. Vargšas 
ir Besotis. 

Dainos su gaidomis: 1. Lietuvos Aidos. 2. Lietuvos Varpeliai. 
3. Liepsnų Ryto ir Vakaro Giesmės. 4, Lietuvių Šventė. 

Apysakos. 1. Kaimo Didvyris. 2. Enokas Arden. 

Lietuvių kalba ir istorija: 1. Vadovas lietuvių kalbai pra- 
mokti. 2. Einfūhrung in die lit. Sprache. 3. Litauen in Verg. u. 
Gegenwart. 


TAUTIŠKOJI IR FILOSOFIŠKOJI KRYPTIS 


Susirašytoji Vydūno kūrinių chronologija štai ką mums pa- 
reiškia. 

Iki 1905 m. Vydūnas kuria grynai tautiškąja kryptimi. Pra- 
dėjęs kurti 1898 m., per septynerius metus jis parašo keturias 
komedijas: „Numanė“, „Jonuks“, „Birutininkai“ ir „Vyrai“, 
„Prabočių šešėlių“ trilogiją: „Vėtra“, „Ne sau žmonės“, „Šventa 
ugnis“, dvi dramas: „Pasiilgimas Veldėtojo“ ir „Tėviškė“, vieną 
tragediją „Ruomuvą“ ir surenka pirmą pėdą dainų su gaidomis 

„Lietuvos Aidos“. Viso vienuolika veikalų, kurie bendroje su- 
moje iki šiol išspausdintųjų 48 sudaro ketvirtą dalį. Kiek vėliau 
(1908-9 m.) „Ruomuvai“ pridirbo „Namų Ugnelę“ ir „Vaidilu- 
tẹ“, kurios dvi savo kryptimi netoli nužengusios nuo savo pro- 
totipo. Ir visa trilogija „Amžina Ugnis“ yra lyg pereiginė nuo 
grynai tautiškosios kūrybos į kūrybą, labai žymiai nudažomą 
teosofybės tendencijomis. Kad ne „Liepsnų Ryto ir Vakaro 
Giesmės“, visa „Amžina Ugnis“ tektų daugiau priskirti tautiš- 
kajai kūrybai neg teosofiškajai, tautiškai Vydūno romantikai. 

Teosofybe Vydūnas bus užsikrėtęs tik tada, kai, nutraukęs 
mokytojavimą liaudies mokykloje, ėmė važinėtis po aukštąsias 
mokyklas, ruošdamos mokytojauti vidurinėse mokyklose (pir- 
ma įgijus tam reikiamą cenzą). 1905 m. V. įsteigė tam tikrą perio- 
dini leidinį „Šaltinis““, „gilesniam gyvasties išpažinimui“, vadi- 
nas, teosofijai skleisti tarp lietuvių ir ima populiarinti dr. Franzą 
Hartmanną, „kurio raštai aukštą išpažinimą paliudija“, „Theo- 
sophischer Wegweiser“, „The Theosoph. Forum“, „The world“, 
„Theos. Ouarterly““, „didį raštą ne kurios Helenos Petrovnos 
Blavatsky”, įstabiausį dalyką XIX amžiaus“, Secret Doctrine — 
Paslėptą Mokslą — Geheimlehre ir kitus tos pat rūšies raštus. 

„Šaltinis“, leistas per dvejus metus, buvo lyg pasirengimas 
teosofijos mokslą paskleisti brošiūromis. Per sekančius dvejus 
metus, 1907-9, V. paberia mums visą jų eilią: „Mirtis ir kas to- 
liau“ (vertimą iš Blavatskaitės), „Slėpiningoji Žmogaus didy- 
bė“, „Visatos sąranga“, „Žmonijos kelias“, „Likimo kilmė“, 
„Apsišvietimas“. Ir daugiau prie populiarinimo teosofijos gry- 
name pavidale nebegrįžta. Vėliau parašytieji veikalai: „Gim- 
dymo slėpiniai“ (1909), „Mūsų Uždaviniai“ (1910), „Tautos 
Gyvata“ (1920), (apie „Sąmonę“ nieko nežinome) rodo kitos 
rūšies mokslavyrių sociologų, gamtininkų, filosofų įtaką; jų eilė 
paminėta labai ilga. 

Labai intensyvus darbas 1905-10 m. skleidžiant teosofiškąjį 
mokslą, viso 20 leidinių (12 nr. „Šaltinio“) mums gana įrodo 
Vydūno planingai dirbta tarptautinis teosofų darbas, o ne as- 
meninė tam tikrų idėjų propaganda. Na, „asmeninė“, nes ir 
pats buvo įsitikinęs, bet tik pakurstytas iš šalies šiaip, ne kitaip 

savo rajone veikti tam tikrą dalį žmonijos; kaip jo tėvas dirbo 
protestantų misijų darbą ar belgai dirba tarptautinį katalikų 
misijų darbą. 

Mums tai pravartu konstatuoti, griaunant vieną labai mu- 
myse įsikerėjusią nuomonę, būk Vydūnas esąs kažin koks vie- 
natinis tos rūšies žmogus, lietuvių tautos padaras. Tarptautinių 
teosofų bendruomenėje mūsų Vydūnas yra toks pat eilinis ti- 
pas, kaip kuris mūsų pranciškonų ar kontempliacinių ordinų 
(sozercatelej)“ narys. Jis mums įstabus tik dėl to, kad tarp mūsų 
ilgai buvo jis tas vienas, neskaitant keleto moterų. Šiandien jau 
matau vieną kitą studentą, norintį juo pasekti, bet ir tai tik iš 
dalies. 

Nei pats Vydūnas teosofas, nei jo filosofinio turinio raštai 
nėra originalūs; visų jų be jokios išimties genezė lengva susekti; 
ji ir neslepiama. Tai tik trumpi populiarinimai tų raštų, kurių 
Europos ir Amerikos literatūros turi storais tomais. 

Mums čia nebus vietos, tegul tai kiti kitur padaro, daug 
ginčytis, ar Vydūnas pasirinko tikrąjį žmoniškumo kelią, ar 
teosofinės priemonės yra viršesnės už katalikiškąją askezę ir 
iš viso ar teosofija toks jau originalus ir naujas dalykas. Daug 
kam šių dienų Europos tikėjimą, būtent krikščionybę, aiškinant 
atsiradusią evoliucijos keliu iš Azijos, iš Oriento, tikybų, teo- 
sofai mums nebeturi ko nauja pasakyti: visa tai mes galime 
aptikti krikščionybėje. Bereikia tik pasirinkti šis ar tas iš dau- 
gelio būdų vykinimo vieną ar kitą ordiną, kurių tiesioginis 
uždavinys - asmeniškai tobulėti ir kitus tobulinti, kai bendroji 
masė palieka inertinė ir daugiau materialybe susisielojusi. Teo- 
sofai bus tada tik dar vienas, bet jau nebekrikščioniškas, pa- 
saulinis „ordinas“ dvasiškai ir visūmeniškai tobulintis, pana- 
šus savo tendencija krikščioniškiems vienuolių ordinams. 


TEOSOFIJA 


Kas gi pagaliau toji teosofija? Ar tai dar vienas filosofinis 
pasaulėvaizdis šalia dualistinio teizmo, deizmo, neoplatonizmo 

ir monistinio idealizmo, kosmoteizmo, ateizmo, akosmizmo, 
politeizmo, natūralizmo, giloteizmo, pagaliau panteizmo? Taip 
ir ne. 

Teosofija, arba panteizmas, tai toks monizmas, kurs Dievą 
identifikuoja su gamta. Teosofija — tad ne ateistiškas mokslas, 
bet ir ne krikščioniškas. Tos progos pasigavus, pravartu bus 
paaiškinti viršiau paminėtieji pasaulėvaizdžiai. 

Jų nemaža. Tai reiškia, kaip žmonių protai nerimsta, aptikę 
kurią sunkiai išsprendžiamą problemą. 


PASAULĖVAIZDŽIŲ SCHEMA 


I. DUALISTINIS PASAULĖVAIZDIS 


1. Teizmas(Theos), arba monoteizmas, paprastoje krikš- 
čionių teologijoje pasaulį ~ visumą (visatą) - wszechświat — 
vselennaja? - deda skyrium nuo Dievo; Kūrėją skiria nuo kū- 
rinio; Dievas, visa ko kūrėjas, yra skirtingas ir skirtinas nuo 
visumos. Pasaulėvaizdis dualistinis keimarinis: Dievas ir visa 
kita, tačiau tai viena, nes esti nuolatiniame santykyje (apvaiz- 
das); Dievas reiškiasi savo kūriniui stebuklais. 

2. Deizmas (Deus) priešingas teizmui; vaduodamasis tuo 
vienu protu, tiki vieną Dievą, kurs esąs visa ko paskutinė prie- 
žastis, tačiau nesusiliejąs su visuma (priešingai panteizmui), 
nieko bendra, jokių betarpiškų ir nuolatinių santykių su visuma 
neturįs, nepaprastu būdu, stebuklais, jai nesireiškiąs. 

3. Neoplatonizmas. Platono idėjų mokslas, papildytas 
Aristotelio“ ir rytiečių mokslais, būk žemesnės formos plaukią 
iš aukštesniųjų. Pirmosios krikščioniškosios eros entuziazmas 
mėgino dieviškąjį pradą pasiekti ne tiek protu, kiek jausmu ir 
tirti jį ypatingu viršprotišku organu. Aukštasis pradas - dievy- 
bė. Logos idėjų sankrova. Žmogaus ir pasaulio siela (vėlė?) ge- 
ma iš logoso ir yra dieviška būtybė. Tačiau dėl žemės džiaugs- 
mų ji pasižemina iki laikinosios patektės. Tų džiaugsmų atsisa- 
kant, kurių patiriame visais savo pajautimais, galima vėl iškilti 
iki dieviškajam pradui anuoju ypatingu būdu, dar čia žemėje 

tebesant. Dievo, tiesa, pažinti negalima, tai nors per akimirką 
pamatyti. Entuziastiškai (graikų 1.) siekta, kad asmeninė žmo- 
gaus sąmonė identifikuotųsi su dieviškąja sąmone, ir visa, kas 
laikina, virstų amžina. Hen to pan!!= viena, kurs betgi yra visa. 


II. MONISTINIS PASAULĖVAIZDIS 


1. Akosmizmas, idealizmas, indų filosofija (Vedanta) 
skelbia pasaulį esant Bramos emanaciją. Pasaulio buvimą sky- 
rium visai atmeta; už Dievo pasaulis tik tariama buitis. 

2. Kosmoteizmas gamtą daro Dievu. 

3. Ateizmas sako gamtą esant be Dievo. 

4. Akosmizmas -Dievą be gamtos. 

5. Politeizmas Dievą mato gamtos reiškiniuose, betjos 
nekelia iki dievinimo. 

6. Natūralizmas gamtą dievina; Dievą pripažįsta visu- 
moje, o ne visumą — Dievu. 

7. Giloteizmas dievina pačią medžiagą, iš kurios viskas. 

8. Panteizmas; jo tėvas, anot vienų, Spinoza”, anot kitų, 
jis tik senesniųjų plagiatorius: pan - visa, Theos - Dievas. Anti- 
tezė teistiškajam ar deistiškajam dualizmui. Toks monizmas, 
kurs Dievą identifikuoja su gamta. Teologai panteistus tik dėl 
to vadina bedieviais, kad jie nepripažįsta asmeninio Dievo 
skyrium nuo visumos. Šiaip ar taip, panteizmas Dievo buvimą 
pripažįsta: jie visai ne ateistai, nei politeistai, nei natūralistai, 
nei giloteistai; vis dėlto tai ne anasai monoteizmas, kurs visumą 
deda šalia Dievo ir yra dualistinis. Identifikavimas Dievo ir 
visumos, nors sudaro - viena, dar nesudaro monoteizmo. 


III. PAGALIAU TEOSOFIJA 


Theos sophia definiuojama - gilusis pažinimas Dievo ir 
dieviškųjų dalykų, pasiekiamas filosofavimu. Teosofija dedasi 
viena tai tepadaranti; vadinasi, giliau Dievą ir pasaulį pažįs- 
tanti, neg pažįsta teologija ir filosofija; esanti aukštesnė už jas. 
Dievui ir visumai pažint teosofai, kaip ir neoplatonikai, panau- 
doja mistiką: dieviškosios šviesos padedami, jie betarpiškai 

įsižiūri į Dievą. Dėl to visas mistikines sistemas vadina teosofija, 
ypač panteistines, glaudžiai susijusias su neoplatonizmu. 

1875 m. New Yorke įsikūrė Theosoficial Society, Teosofų 
draugija, siekianti visuotinės žmonių brolybės, savo pagrindan 
dėdama indų panteistinę religiją. Jos apaštalai buvo pulkinin- 
kas Olkotas, rusė Elena Blavatskaitė ir socialdemokratė Anni 
Besante, o Vokėje - Franz Hartmann ir Gūbbe-Schleiden*?. Teo- 
sofų draugija skelbė bet kuriame žmoguje įkūnytą dieviškąjį 
pradą, vieną ir visuotinąjį. Viso gyvenimo uždavinys - sugrįžti 
prie to prado - sudvasiškėti. Tačiau šis procesas negalįs įvykti 
per vieno žmogaus gyvenimą, siela turinti kelissyk atsigimti. 
Tačiau teosofija nėra teoretinis pasaulėvaizdis; ji daugiau vi- 
daus treniruotė, sportiškai kalbant, kad įgytume tos slaptingos 
išminties, apie kurią kalba genčių apaštalas Povilas! savo pir- 
mame rašte korintiečiams (2, 6-8): „Mes, tiesa, skelbiame iš- 
mintį tarp tobulųjų, tačiau ne šio pasaulio išmintį, nė šio pasau- 
lio kunigaikščių, kurie nenaikinami. Mes skelbiame pilną pa- 
slapčių Dievo išmintį, kuri buvo paslėpta, kurią dievas yra 
paskyręs pirm amžių mūsų garbei. Jos nepažino nė vienas šio 
pasaulio kunigaikštis“. 

Vydūnas „Šaltinio“ 1905 m. 3 nr. šitaip atpasakoja dr. Franz 
Hartmanno teosofijos „išpažinimą“. 

„Teosofija, aukščiausia išmintis ir teisybės išpažinimas, nėra 
joks mokslas, kurs iš raštų išmokamas kokiais sakiniais ir žo- 
džiais, joks tikėjimas, kurs remiasi senais raštais ir pasakojimais, 
visokiais išvedžiojimais arba išrodymais, - ji yra teisybės apsi- 
reiškimas viduje ir jos pačios išpažinimas... Apie Dievą nieko 
negalime, jei ne Dievas pats mumyse apsireiškia ir Jo dvasia ir 
Jo šviesybė taip gyva ir veikianti mumyse kaip Jame. Tolimas, 
nuo mūsų atsitraukęs Dievas nėra pažįstamas, kaip ir šviesa, 
kurią matyti negalime, nėra mums šviesa... Nėra galima dau- 
giau tikro tikybos išpažinimo pasisavinti, kaip kas mumyse iš 
savęs nusimano... Tikroji tikyba, tikrasis žinojimas, arba teoso- 
fija, nėra joks mokslas, bet dvasiškas, dieviškas gyvastis žmo- 
guje... Apie teosofiją taipo jau negalima išpažinimą suteikti, 
kaip ir nė apie sąmonę, šviesybę, tamsybę, gyvastį, amžių ir 

Dievą. Kiekvienam reikia savo patyrimu išpažinimo to viso 
įgyti... Labai dažnai žodis „teosofija“ statomas šalia žodžio 
„filosofija“. Tačiau tuodu žodžiu savo turiniu visai nesuly- 
ginamu. Žodis „teosofija“ reiškia dievišką išmintį, o žodis „filo- 
sofija“ — išminties pamėgimą, meilę (šią mokslais galima iš- 
reikšti). Dieviškos išminties negalima pasisavinti, kaip kad ir 
žmogaus sąmonė ir išmintis neišgalvojama. Kas išminties netur, 
negaljos pasidarydinti... Dieviška išmintis yra visados žmogaus 
artybėje ir laukia, kad ji jame apsireikšti galėtų... Žmogus turi 
Dievop kilti... Dieviška išmintis yra šviesa, su kuria žmogus 
apšviestas arba krikščionis pastoja ir be kurios nėra jokios tiky- 
bos, jokios tikros filosofijos, jokio tikro išpažinimo ir jokio aukš- 
tesnio mokslo...“ 

Kiek čia pasakyta hartmaniškai, kiek vydūniškai, sunku 
išpainioti. Ir iš viso šis teosofinis individualizmas nepasiduoda 
aiškiai formulacijai. Tarp krikščionybės bei teosofijos didysis 
skirtumas ir yra, kad pirmoji bando viską formuluoti, o antroji 
tik nusimanyti. 

Taip dalykams esant, atkrinta mums noras ir reikalas sky- 
rium nagrinėti Vydūno teosofybė, nes vydūniškumo lietuviš- 
kame teosofavime nėra: jis — internacionalis, bendras. Ir kas 
panorėtų jį pažinti, geriau padarys, siekęs pirmųjų teosofijos 
šaltinių, originalų, Hartmanno ir Blavatskaitės, o ne antrinių, 
žinomas dalykas, blogiau lietuviškai išreikštų. 


VISUOMENIŠKOJI KRYPTIS 


Visas Vydūno originalumas, tad ir jo reikšmė tarptautybei — 
tautiškoji, lietuviškoji beletristinė jo kūryba; grynoji ir ta pačia 
teosofybe nudažytoji. Vydūnas be reikalo ginas tos rolės, kurią 
jis pavaidino Mažojoje Lietuvoje kaip tik šitąja kūryba. Tegul 
sau jis gyvena gimtajame krašte vien dėl to, „kad žmogus, 
pertraukdamas sąryšį su savo kilme, savo tėvais, protėviais, 
gadina savo dorovę ir intelektą, trukdina savo dvasios, sielos 
tarpimą, praleidžia veltui savo amžių“. Jei jis tikrai „nori šitą 

pat supratimą žadinti, kad ir kiti jo artimieji to nedarytų“, tai 
jis „patriot svojego otečestva“?, Tilžėgalos kultūrintojas. Jo fi- 
losofijos raštų ten nepaskaito, užtat girdi, kai jiems kalba, savo 
kūrinius vaidina, savo kompozicijas gieda. 

Visas pirmutinis, ir gana ilgas, Vydūno visuomeninis darbas 
buvo tęsimas pirmųjų prūsų aušrininkų romantininkų dr. Vi- 
liaus Bruožio ir dr. Jurgio Sauerveino, „Birutės“ 1885 m. įstei- 
gėjų, darbo, kad Vydūnas apsiėmė vesti jos vyrų chorą ar bend- 
rai nuo 1898 m. „Birutės“ vardu veikė su savo dar 1895 m. 
įsteigta „Giedotojų draugija“'*. 

Jo „Birutininkai“ — to bendro darbo išdava. O ir skyrium 
nuo 1907 m. dirbdamas, V. visas buvo paskendęs į prūsų kultū- 
rinimo darba: jis jai per metus sušaukdavęs po 60 susirinkimų, 
surengęs apie 100 viešų koncertų ir teatrų, pavaidinęs apie 20 
tautinių veikalų; na, dirbo labai intensyviai, pats mokydamas 
giedoti ir vaidinti, pats tiekdamas savo teatrui repertuaro: 5 
misterijas, 9 dramas, 4 tragedijas, 8 komedijas, 2 dainų su gai- 
domis rinkiniu, 1 vadovėlį lietuviškai pramokti etc. 

„Draugijos dvasia pareina nuo vedėjo. O aš manau, tik rei- 
kėtų pagaliau ir man nors mažumą pripažinti supratimo ir 
tautos ir dailės dalykuose, - sakos V. įžangoje į „Birutininkus“, 
savo kūrybos motyvus šitaip formuluodamas: „Birutei“ nesi- 
sekė lietuvius nuo aukštos vokiečių kultūros traukti į žemą 
lietuvių kultūrą; į pažeminimą, ne į paaukštinimą. Tad reikėjo 
veikti pavyzdžiais, kad tikrai garbės verta būti lietuviais“. Ir 
piešia tokius pavyzdžius beletristiškai. 

Visomis savo komedijomis Vydūnas veikia vien tik nesusi- 
pratusią Mažosios Lietuvos liaudį, karčiai ir skaudžiai pašiep- 
damas jos nutautimą ir nenorą susiprasti, nes jie iš tikrųjų yra. 
Neišmanėliams atsverti jis duoda tautiškai susipratusių pozi- 
tyvių tipų, nutautusių tėvų atsigodusių vaikų, kurie drąsiai 
protestuoja ir naujovišką savo valią stato prieš senovišką. („Nu- 
manė“). Bendrai žmoniškų tipų Vydūno komedijose beveik nė 
vieno nėra; jo praktikai M. Lietuvoje jų nereikė. 

Oir „Tėviškės“ dramą jis dedikuoja visiems, „kurių širdyse 
Tėviškės balsas nors mažą sužadina atgarsį“. Veikėjas Kavolė, 

tėviškės gaivintojas, radęs namie daug bloga, pila ištisas upes 
kartumo, nuliūdimo, nusiminimo ir rūstybės, kad jis „įsidėjęs 
į širdį, į skausmo vidurį numylėtąjį vaizdelį“, dabar randa jį 
„judošių, parduotą už pinigus“. Vydūnas čia „revoliucininkas“: 
jis kursto vaikus mokyti lietuviškai, mylėti savo tėvų kalbą, 
nors bažnyčiose ir mokyklose ji pažeminta. Visame kaime be- 
liko viena susipratėlė Gritutė su motina, ir jos uždavinys - vi- 
sas kaimas atgaivinti. „Kas Tėviškei tvirtas (pastovus), visados 
tvirtas. Ir tai čia dora ir palaima“. 

Būdo tvirtybei pavyzdžių, galiūnų, tautybės ideologų Vydū- 
nas duoda nešykščiai. Tautvydas „Angoje“ kalba šitaip, tautos 
pasiilgęs: 

Tesusiliejie su gyvenimu tėvynės 
Gyvybė mano visiškai! 

Duok man tautos išgirsti aidą 

ir susirasti savo balsą, 

kurs čia praskambėjo amžiuose. 
Lai būna jis garsiausia aidija 

ir balsiai tesuskamba po pasaulį. 
Tautoj aš būsiu Tavo kanklės. 


Tas pats Tautvydas „Šventojoj Ugny“ atsilaiko tautos atsiža- 
dėjusiam lietuviui Versčiui, visai be tautiško jausmo Pūsliui ir 
Aniokui. 

Lietuva - didi kapai. 

Čia kaulai ne numirėlių - 

Gyvieji stojas mudviem iš kapų, 
Bet reik drąsos, reik ir tvirtumo, 
kad iš kapų sužadinus gyvumą. 
Bet kas tėvynei jau numiręs, 

tas pragaran tegrimzta... 

Taip Lietuvoj naujai prašvis 
tėvynės meilė, tikras žmoniškumas, 
žmonių širdy šventa ugnis... 

Tai šventajai ugnelei 

neduoki niekuomet užgest širdy... 
Vyruži, pats negyvas, 

tai ir tėvynė negyva... 

O darbas mano čia 

augint stebuklą ~ 

vienybės liepsną kurstyti... 

Idėjiškai ir praktiškai Vydūnui nieko nebuvo ir nėra svetima, 
kas tautiška, lietuviška. Juk ir ta pačia teosofybe jis „nori dirbti 
dvasiniam visos Lietuvių tautos labui“. Tad lietuvių folkloras, 
jų kalba, jų istorija, jų visi padavimai Vydūnui ne vien pasigė- 
rėti ir tuščiai pasididžiuoti dalykai, bet ir jais operuoti. Jis savo 
veikalams temų ieško ir randa tautos turte. Vydūnas dramati- 
zuoja lietuvių ir žemaičių pasakas: „Piktoji gudrybė“, „Lietuvos 
pasakėlė“, „Sigutė“, „Vargšas ir besotis“, „Ragana“, „Žvaigž- 
džių takai“, „Likimo Bangos“, „Karalaitė“. O „Mūsų Laimė- 
jimu“ simbolizuoja ištisą didį istorijos nuotykį — Žalgirio mūšį. 
„Ragana“, „Žvaigždžių takai“, „Likimo Bangos“ - Europos 
literatūroms liudys, kaip aukštai sugeba lietuviai simbolizuoti 
idėjas, kaip giliai jausti savo tautos sielą. 


VYDŪNAS MŪSIŠKAS 


Nei menininkas Vydūnas, nei mokslininkas nėra Europos 
mato; bet to ir nereikia, kai jis mums patiems yra žymus 
dydis. Jokiu būdu negalima sutikti, būk Vydūnas nelietuviš- 
kai galvojąs ir nieko lietuviška nepasakąs. Ne! Kaip kitkart 
lietuvių tauta, jo žodžiais tariant, pajuto Ruomuvos sugrio- 
vimą ir reagavo, taip ir Vydūnas, ištikimas tautos sūnus, 
skaisčiai pajunta, ypač Mažosios Lietuvos, „ruomuvėles“ griū- 
vant ir šoka visu savo talentu ir žinojimu jų gelbėtų. Dar 
„vaikas būdamas ir pastebėjęs, kaip doriškai yra vokiečių 
silpninami lietuviai, kaip jiems pareiškiama panieka, pasi- 
ryžau savo amžių tam skirti, kad lietuviai galėtų jaustis garbės 
vertais žmonėmis. Iš pradžių nežinojau, kaip tai pradėjus, ir 
tiktai progai pasitaikius, prisipažinau lietuvis esąs“. Vos pra- 
dėjęs mažmožius lietuviškai rašyti („Pasiilgimą Veldėtojo“), 
jau sintetina, kaip tauta pasiilgsta didžiojo poeto ir kaip jis, 
dainų ir pasakų vadinamas, parvyksta tėvynėn. Tai vaizdinti 
lietuvių tautai tampa jam „amžiaus tikslu“ ir jis to uždavinio 
nebepaleidžia, kurdamas „Probočių Šešėlius“, „Amžiną Ugnį“ 
ir daug kitų veikalų. Taip lygina per ilgus amžius lietuvių 

tautai darytą žeminimo skriaudą, kurios ji nepelnė. „Kad 
mūsų prabočių tikyba (suprask - visi papročiai) taip jau būtų 
žema arba net kvaila buvusi, su tuo negaliu sutikti. Nebūtų 
lietuvių dora pasirodžiusi tokiais gražiais paveikslais, kaip 
tai iš istorijos, iš dainų yra matyti“. Vydūnas pranašo akimis 
mato tą senovinę dorą atgimstant: „Turbūt nebetruks per ilgai, 
daugumas lietuvių išmanys, jog dar svarbiau, neg politinė, 
yra dvasios gyvenimo nepriklausomybė. Gyvens jie, kaip 
Dievas liepė. O jeigu iš jų gims vaikų, tieji bus savo tautos 
žiedai.“ Žr. „Gimd. Slėp.“ (35, 50). Vydūnui, rodos, galima 
visi lietuviai padaryti „noro ir valios didžiūnai“, kad paskui 
„galėtume žvalgytis, kur pasaulyje tokių dvasios ir kūno 
milžinų būtų, kaip yra Lietuvoje“. (68 p.) Ir visus lietuvius 
šaukia, kad norsgi patys nesigamintų tokių raštų, kurie tik 
„bjaurina brolių ir seserų sielas, kas stabdo dvasios galiūnų 
visimą. Rašykime, tik kas juos skaidrina ir skaistina!“ (34 p.) 
Pats jis nebesiskiria nuo tautos: 

O, suprantu, gyvai matau! 

Tesusiliejie su gyvenimu tėvynės 

gyvybė mano visiškai. 

Kad kas praėjo ir kas bus, 

many gyvai sukiltų ir galingai! 

„Probočių Šešėlių“ Tautvydas ir Visuomis, „Amž. Ugnies“ 
Galminas, „Tėviškės“ Kavolė, „Žv. Takų“ Manis, „Mūsų Laimė- 
jimo“ Rimvydas, „Raganos“ Arvydas, „Jūrų Varpų“ Argaudas, 
„Likimo Bangų“ Vyrvaldas ir net „Vergų ir Dykių“ Kantvy- 
dis - tai vis tas pats Vydūnas. Visi, visi jie mums giminės, artimi 
dvasia, reiškėjai mūsų neramios dvasios, pasiilgimų poezijos, 
kultūros ir laisvės. Neprisiduoti, kad lietuvių literatūros kūrėjas 
Vydūnas yra mūsų senosios ir naujosios kartų dvasios sinte- 
tintojas ir reiškėjas, būtų lygu atsisakyti nuo lobio paveldėjimo 
ir atgal jį į nežinios žemę pakasti. 

Ne! Vydūno kūryba - mūsų tautos kūryba. Kas kita, ar pa- 
kankamai vykusi, ar sumaninga struktūra, ar paskutinių dienų 
aukštumo kalba. Jei visos tos sąlygos būtų išlaikytos, Vydūnu 
gėrėtusi pasaulis, kai dabar mes patys juo tesinaudojame. Ir 

naudojamės pasididžiuodami. Ne taip seniai, 1910 m., p. Čiur- 
lionienė, be Daukanto, Valančiaus, Kudirkos, „tikrus savybius“ 
mūsų literatūroje tematė du: Gerbačiauską ir Vydūną („Lie- 
tuvoje“, 83)". Aštuoneriais metais vėliau tepridėjo trečią. „Tik- 
roji meno literatūra teprasideda poeto-teosofo Vydūno veika- 
lais ir didelio masto lyriku Vincu Krėve“ („Lietuvos literatūros 
istorijos konspektas“, 1918, 50 p.)'8, 


MAZGAS 


Pabaigiam prof. Stasio Šalkauskio žodžiais („Sur les confins 
de deux mondes. Essai syntetigue sur le probleme de la civi- 
lisation National en Lithuanie“, 271 pusl.)*: 

„Naujoji Lietuva, išaugus ir subrendus, nebegalės tenkintis 
siaurais vienpusiškais Rytų bei Vakarų idealais; ji stengsis juos 
pakeisti savais naujais, kuriuose Rytų ir Vakarų civilizacijos 
kraštutinumai dingtų aukštesnėje sintezėje ir tuo būdu virstų 
nauju pažangos etapu, praskambėtų nauju Lietuvos žodžiu, 
svarbi ne vien mums, bet ir Rytams bei Vakarams, o per juos ir 
visai žmonijai. Anos plačios sintezės trys skelbėjai dabartinėje 
literatūroje: Vydūnas dramoje, Čiurlionis dailėje ir muzikoje 
ir A. Dambrauskas filosofijoje“. 

Vadinas, yra žmonių, net filosofų, kurie Vydūno kūrybą 
nukelia į daug platesnes erdves, neg mes tą darome. Nejaugi 
veltui? Manau, ne; pats kūrėjas įtikins mus, kai spauda paskelbs 
rankraščiuose tebesančius raštus: 1. „Kultūros kūrimas“, filo- 
sofiška studija; 2. „Sveikata, Jaunuma, Grožė“, filosofijos higie- 
nos studija; 3. „Ugnyje“, 5 veiksmų dramos veikalas su atvarta 
ir užvarta iš Didžiojo karo, siužetas iš vieno vokiečių leitenan- 
to pasakojimo; 4. „Jūraitė“, 3 veiksmų muzikalinė drama, ku- 
riai, pridėjus muziką, galėtų būti opera. Ir daug kitų, pradėtų 
ir tebesančių sąmonėje. 

Jakštas konstatuoja Vydūną tebemokant gyvenimu džiaug- 
tis, esant optimistą, dėl to ir pajėgiant duoti literatūrai teigia- 
mumų. Vydūnas to neužsigina. 

„Ką, man 60 metų? Kas jums tai sakė? Aš dar visai jaunas if 
visai neturiu noro sukaktuvininko ir garbingojo senio vardą 
nešioti. Kur čia sukaktuvės, kad aš dar tik pradedu gyventi? 
Kai turėsiu 75 ar 100 metų, tada galėsim apie sukaktuves kal- 
bėti“. O nuo pirmojo jo kūrinio „Pasiilgimas Veldėtojo“, pirmą 
kartą vaidinto Tilžėje 1898 m., štai sueina lygiai 30 metų. 

Šitaip aš subalansavau Viliaus Storastos-Vydūno, 60 metų 
vyro, kūrybą, idant tai būtų mums lyg konspektas, tekus deta- 
liau nagrinėti jo kūrybos Romantybė bei Simbolybė, jo misteri- 
jos, dramos savumai ir būdas - idėjas vaizduoti apysakų forma. 


GABRIELIA PETKEVIČIŪTĖ 
(BITĖ) 


ŠALTINIAI 


Apie Gabrielią Petkevičiūtę, vieną pačių pirmųjų mūsų be- 
letrisčių, žurnalistę, pedagogę ir žymiausią visuomenės veikėją 
moterį, rodos, nėra dar nieko rašyta, net trumpai. Jos asmuo ir 
darbai, nelyginant anglų konstitucija, ir nerašyta tebėra gyva 
Lietuvos visuomenėje. Gal tik vieną kitą kartą mes aptinkame 
ją ilgėliau paminėta; tai M. Biržiškos „Ogniwo'je“!ir Tetznerio 
„Dainoje“?. Daugiau nieko. Todėl visa, ką aš čia pasakysiu, bus 
pirmosios žinios. Aš jų atsidėjęs parinkau mano vedamajam 
Humanitarinių mokslų fakulteto Rašliavos muziejėliuis. Tai vie- 
natinis tikras žinių šaltinis, nes sudarytas iš pačios literatės lūpų 
arba iš jos korespondencijos, kuria ji mane pasitikėdama pa- 
gerbdavo. 

Surinkęs visa tai, ką tik čia paduodu, o galima dar daugiau 
surinkti, aš žemai savo širdyje nusilenkiau tam luošam, men- 
kasveikačiam darbo milžinui ir teigiamai Lietuvos pajėgai. O, 
kad mes taip suprastume savo pareigas visuomenei, kaip jas 
suprato Gabrielia Petkevičiūtė. 

PETKEVIČIAI 


Gabriela Petkevičiūtė, bajorė ir dvarininkė, yra gimusi Pu- 
ziniškio dvarelyje 1861 m. kovo 18 d.* iš Jono Leono Petke- 
vičiaus, gydytojo, ir Malvinos Chodakauskaitės iš Smilgių. 
Puziniškis už 17 kilometrų nuo Labos, tiek pat nuo Gustonių 
gelžkelio stočių, Smilgių parapijoje. Turi 105 dešimtines (apie 
tiek pat ir ha) smėlynės, kur vešliai tedera pušynai. 

Puziniškį Gabrielios senelis Felicijonas Petkevičius yra pir- 
kęs iš stambaus dvarininko Bialozoro. Pirkos girios galą, žmo- 
nių vadinamą „gyvatynę“. Kodėl ta vieta imta vadinti Puzi- 
niškiu, nėra žinios. Žmonės paskui pajuokdavo daktarą Petke- 
vičių, jis dėl to savo dvariuką ėmęs pravardžiuoti „ puziniškiu“, 
kad Povilas Puzinas“, avantiūristas-ekonomistas, be galo daug 
pinigų jam suėdė: daug žuvo Puzino įsteigtame ir visokiomis 
aferomis pražlugintame Vaškų banke; pats Puzinas buvo taip 
išmokęs padirbti dr. Petkevičiaus parašą, jog šis nė nebemėgino 
jo išsiginti; bevelijo gera valia sumokėti geras sumas. 

Ypatingas tai buvo anasai dvarininkas ir bajorų vadas p. Pu- 
zinas: jis daug sutaupytų pinigų, dvarininkų ir šiaip jau ūki- 
ninkų, išeikvojo savavališkai, kaipo banko direktorius, ir už 
tai pateko į Sibiriją; tačiau reta kas meta jį akmeniu, nes jis turėjo 
daugybę kuo geriausių sumanymų, kuriuos, kad būtų tesėjęs 
įvykinti, tikrai būtų palaiminęs savo kraštą. Gaila, kad buvo 
nesuvaldomai plačių užgaidų. 

Felicijonas Petkevičius buvo vedęs kaimietę Janulytę (Janu- 
levičiūtę) iš Rozalimo. Ar dėl to. mezalianso“, dėl tos luomų 
nelygybės, ar kad Felicijonas buvo šiaip jau niekai, jo sūnus 
Jonas Leonas, Gabrielios tėvas, apie savo tėvelį niekados nekal- 
bėdavo, nenorėdavo nė užsiminti jo. 

Dr. J. L. Petkevičiui buvo dar dvi seseri. Karolina buvo nu- 
tekėjusi už Bonifaco Jokūbausko. Iš jų buvo anasai Krakėse la- 
bai populiarus gydytojas Felicijonas Jokūbauskas; dr. Petke- 
vičius, dėdė, jam padėjo mokslus išeiti, laikė artimiausiu ir 
mylimiausiu gimine. Felicijonas mokės su Gabrielia drauge, 
labai su ja sutiko ir paliko per visą savo amžių ištikimas jai ir 

jos „Žiburėliui“7. Vadinas, niekados neprieštaravo, kaip kai kas 
kitas, jos darbams ir mielai šelpė jos sumanymus. Antras jų 
sūnus Stanislovas būtų buvęs taip pat gydytojas, bet, bebaig- 
damas mokslus, išėjo iš galvos. Trečias sūnus Andrius, išėjęs 
Rygos politechniką, buvo paskui Petrapilyje Vavelbergo banko 
vedėjas; jis tebėra gyvas Lietuvoje, be užsiėmimo. 

Antra dr. Petkevičiaus sesuo Regina, palikusi senmerge, 
nukaršo jo šeimoje. Ji pavaidino žymią neigiamą rolę Gabrielios 
ir kitų daktaro vaikų auklėjime. Apie ją kiek žemėliau. 

Be Gabrielios, daktarui Petkevičiui buvo dar penketas vaikų, 
išaugo tačiau ir žymias roles šeimynos gyvenime tepavaidino 
trys sūnūs: Ladislovas, Jonas ir Leonas. Ladislovas buvo išsigi- 
mėlis, darė tragingą gyvenimą pačiam sau ir visai šeimai. Apie 
ji paskėliau. Jonas buvo visų gabiausias. Bet išėjęs Technologijos 
instituto chemijos skyrių, ėmės architektūros ir, dvejus trejus 
metus inžinierium tepabuvęs, mirė visų gailimas. Leonas pasi- 
rinko tėvo amatą, buvo gydytojas ir paveldėtojas tėvo per visą 
amžių laikytos pozicijos Joniškėlio valstybinėje ligoninėje. Tie- 
sa, ne iš karto sutiko būti ten populiaraus tėvo pavaduotoju, 
nes nusimanė jo, kaip vien reikiant, neatstosiąs: po jo visi kiti 
gydytojai bus netikę. Tai tarė: 

- Tegul joniškėliečiai pirma pagyvena su kitais, tada ir aš 
būsiu geras. 

Ir pradėjo daktarauti Krakėse, kur buvo tuo laiku pasimiręs jo 
kuzinas Felicijonas Jokūbauskas; paskui Pasvalyje. Ir tik dr. And- 
riejauskui iš Joniškėlio išsidanginus, paėmė čia vietą. Karo metu 
buvo pabėgęs į Rusiją. Sugrįžęs užsikrėtė dėmėtąja šiltine ir mirė. 


MOKSLO METAI 


Gabrielia Petkevičiūtė iki ketverių metų augo Puziniškyje; 
metus prabuvo Čelkių kaime pas savo senelę Chodakauskienę, 
žmoną šventą, tikrą demokratę, visų žmonių giriamą, puikiau- 
siai gyvenančią su sodiečiais. Paskui jau visus jaunus savo 
metus pragyveno su tėvu Joniškėlyje. Čiagi ir pirmąjį mokslą 


- 108 - 


pradėjo eiti pas Lauryną Ivinskį. Apie jos santykius su tuo 
pirmuoju savo mokytoju skaityk mano Ivinskio paskaitoje, 
„Dirvos“ leidinyje’. Su Ivinskiu čia taip pat būdavo kaip ir pas 
senelę Chodakauskienę: visi ją kalbina lenkiškai, ji visiems 
atsakinėja lietuviškai; tik kai kiti tai pakęsdavo, pedagogas 
Ivinskis gaudavo imtis tam tikrų priemonių jai priversti prie 
svetimų kalbų mokslo. Pagaliau lenkų kalba nė nebuvo Petke- 
vičiams svetima; ją vartojo griežtai visi iki pat numirštant. Tiek 
tik, kad ir lietuvių kalba Petkevičiams, daugeriopai su jais 
susigiminiavusiems Chodakauskiams ir dar kai kuriems mūsų 
bajorams, ypač Žemaičių bajorams, nebuvo abuoja ir vengtina 
kaip didumui bajorų, persimetusių į svetimas kalbas ir nutrau- 
kusių visus ryšius su Lietuvos liaudimi. 

Iš Joniškėlio mažametei „Elciai“ (sutrumpinta iš Gabri-el- 
ciai) teteko pusė metų prabūti svetur pas kitą senelę Choda- 
kauskienę Pasvalio parapijoje, taip pat labai demokratingą ba- 
jorę. Motina nenoromis leido į ją savo dukrelę iš savo namų. Ji 
abejojo, begu būsią gerai tokią jauną atiduoti į svetimus namus. 
Ji, girdi, laiku paprasianti gyventi visuomenei, ne savo pačios 
namams, ne savo šeimynai. Tėvas tokių abejojimų neturėjo. Jis, 
vos tik baigęs medicinos mokslą Kijevo universitete, drauge 
su kitais dviem savo draugais, dr. Chmieliausku ir dr. Mose- 
vičium, buvo apsižadėjęs niekur iš Lietuvos nevažiuoti, jai 
tarnauti, jos kultūrą kelti. Sulig anų revoliucijų laikų (jie visi 
dalyvavo 1863 metų insurekcijoje) visi trys laikėsi obalsio: „Tas 
ne inteligentas, kurs netarnauja savo liaudžiai“. 

Daktaro J. L. Petkevičiaus namai tad buvo perdėm demokra- 
tingi, nors bajoriški. Jis vienodai apsieidavo su grafu kaip ir su so- 
diečiu; į jo namus atėję visi lygiai sėdos už stalo greta kits kito. 

Jo namuose tarnai būdavo per visą savo amžių ir tapdavo 
šeimynos nariais; griežčiausiai buvo saugoma, kad vaikai po- 
naičiai ne tik nenusidėtų tarnams, bet nė šiurkštaus žodžio 
jiems neištartų. Tai atsitikus, be jokių apeliacijų reikėdavo tuo- 
jau atsiprašyti ir ne vienais žodžiais: dar reikėdavo jiems ran- 
ką, o labiausiai prasikaltus, net koją pabučiuoti. „Prisilaižėm 
mes rankų ir kojų“, - karčiai atsiviepdamas, paskui neskaniai 

vaikystės laikus minėdavo brolis Leonas. Tėvas, supykęs ant 
vaikų už kuri ne taip garbingą jų pasielgimą, teturėdavo vieną 
papeikimą: „Padarei kaip tikras bajoras... Taip tebūt padaręs 
bajoras“. Paaugusiems jo vaikams pagaliau tai pradėjo nebe- 
patikti; jie protestavo prieš tokius tėvo išsireiškimus; girdi, jei 
bajorai tokie niekai, tai reikėjo valstiečiu užsirašyti. Nuo to laiko 
tėvas liovės bajorus postponavęs, kai buvo blogoje nuotaikoje. 

Vaikų dienos Elciai išėjo meiliai, jos buvo šviesios, nieko 
nesudrumstos; juo šviesesnės atmintyje, kad veikiai pakitėjo, 
greit pasibaigė, motinai mirus. Elcia našlaitė liko 8-9 metų. 
Tėvai čia buvo padarę vieną klaidą; būtent, patys būdami au- 
galoti ir stambios kūno sudėties, teturėdami tą vieną dukrelę, 
kiti visi vaikai buvo berniukai, norėjo ją išauklėti lepnią, smul- 
kią ir moteriškai liauną, silpnai ją maitino, tyčia pieną per daug 
atskiesdami vandeniu, ir tokiomis pat kitomis priemonėmis. 
Viskas pasibaigė kaulų minkštėjimu: dvylikos metų, sveika, 
graži, energinga, gyviausio temperamento, kaip tikras berniu- 
kas, Elcia ėmė sirgti, jos nugarakaulis ėmė krypti ir visą stuo- 
menį deformuoti. Tėvas, nors gydytojas, nesiėmė jokių prie- 
monių tam sustabdyti, mechaniškai suvaržyti kūnelį. Rengės 
rengės kur išvežti, kad kas kitas pagydytų, ir teprisirengė, kai 
Elcia buvo jau Gabrielia, turėjo 30 metų. Dar ir tada Varšuvos 
medikai ėmės ją operacija pataisyti: kaulai tebebuvo minkšti, 
bet Gabrieliai tada nebebuvo laiko gaišti ir gydytis. Taip ir liko 
luoša, kuprota, be sveikatos, o dėl to nudirbo per savo amžių 
daugiau darbų neg visos kitos, turėdamos arklio sveikatą. Luo- 
šumas neleido jai ištekėti ir susidaryti savo šeimyną; taip ji ir 
liko su visais šeimyniniais savo palinkimais svetimų vaikų 
globėja ir auklėtoja. Visuomenė tuo tiek laimėjo, kiek nelaimi 
ir iš genijų. 

Lauryną Ivinskį pakeitė Smagužauskių namai Linkuvos Pa- 
mūšyje. Čia buvo samdoma savoms dukterims guvernantė; prie 
jų buvo priimta ir Elcia Petkevičiūtė. Čia ją sutiko visai kitokia, 
senbajoriška, dvasia, žmonių atsilikusių, dar nepamiršusių bau- 
džiavos. Viena Smagužauskaitė, paskui Puzinienė, sakydavo, 
tai tik kunigų, kurie patys iš chlopų, esąs prasimanymas, jog 

visai žmonijai buvęs tas vienas protėvis Adomas; ne, chlopų 
protėvis turėjęs būti vienas, o šlėktų kitas. Kaip mokėjo, taip 
vaikai savo tėvų dvasią formulavo. Kitaip išauklėtai Elciai tai 
buvo nepakenčiama ir savo draugei, Adomo bajoro šalininkei, 
už tai vieną kartą kirto per veidą. 

Elcia buvo labai jautri, net gerokai nervinga, kad ir bernio- 
kiškai siausta. Sapnuoja ji vieną sykį vabalus. Jie visus sukan- 
džiojo, sugilo, tik vienos mamos ne; tačiau jos tėvelis pasakė ~ 
viena motina temirsianti, kiti visi pagysią. Taip ir būta. Motina, 
kuri visados asistuodavo savo vyrui gydytojui, kai tas slaugė 
ligonis, užsikrėtė dėmėtąja šiltine ir mirė. Ilgai ilgai slėpė tai 
nuo Elcios Pamūšyje. Ką būt ir pridėję: per pavasario potvynį 
iš Smagužauskų nebuvo galima pasiekti Joniškėlio. Elcia tačiau 
ir nepasakyta jautė atsitikus nelaimę; ir motinai, ne kam kitam; 
visą laiką buvo liūdna, vietos sau nerasdama. Mirštanti mama 
gavo nesamąją savo dukrelę palaiminti bent savo žiedeliu, 
kuriame buvo išgraviruotas čenstakaviškės Dievo Motinos pa- 
veikslėlis. Šis brangus paminklas buvo išlikęs iki pat šio di- 
džiojo karo ir tik dabar dingo. 

Tėvai Petkevičiai buvo senovės bajorai, patriarchalūs; reli- 
ginga motina mirdama kitaip nemokėjo laiminti, kaip dievo- 
tai, dideliu pasitikėjimu Apveizda. Ji buvo gerai išauklėta, Vil- 
niuje buvo išėjusi gerą mokyklą. Tėvas, atiduodamas Elciai 
motinos žiedą, tarė iškilmingai: „Dabar tu būsi penketui savo 
brolių motina“. Paskutiniajam broliukui tebuvo pusė metų, o 
antrajai „motinai“ — devinti ar dešimti metai. Iš tikrųjų gi mi- 
rusią Motiną ėmė pavaduoti teta Regina, geros širdies, labai 
dievota pana, bet senmergė ir labai kvaila. Tėvo niekados ne- 
simatė namie. Jei teta geroj nuotaikoj, vaikai laiku bus pašerti. 
Jei ko papyksta, išeina sau į bažnyčia, ir daryk ką darąs. Gy- 
venimas pasidarė visai nebepakenčiamas. Į Petkevičių namus 
teta Regina įnešė dar vieną nebūtą ten dalyką. Ji mėgo kalbė- 
ti religijos temomis ir vis apie tą patį: kas nekatalikas, tas vi- 
sai ne žmogus, gyvas skiriamas į pragarą. Šios labai perdėto 
katalikiško uolumo paraiškos tik kompromitavo vaikų aky- 
se tradicinę, visados gerbtą pakančią katalikybę ir davė visai 

nepageidaujamų rezultatų: Regina ne tik neuždegė auklėjamųjų 
vaikų religiniu uolumu, bet nė nepalaikė juose tradicinio reli- 
gingumo, greičiau atvėsino. 


OTTO DOWIAT 


Vaikams ėmus augti, daktaras Petkevičius pasamdė jiems 
atskirą guvernierių, išėjusį rusų gimnaziją Šiauliuose, Otoną 
Daujotą (Otto Dowiat). Tai buvo labai geras mokytojas, bet 
gyvenimo nevykėlis, nekokios doros žmogus. Jis gerdavo deg- 
tinę per pačias pamokas, o šeštadieniais ir savo mokiniams 
duodavo patraukti; tačiau tik tiems berniokams, kurie per sa- 
vaitę gerai mokės. Elciai gi duodavo saldainių. Jis buvo libe- 
ralas, netikįs, pirmeiviškų pažiūrų, tai nuolat ir baisiausiai 
kirsdavosi su teta Regina. Be to, senas kavalierius, o visados 
su pretenzijomis prie panų. Gabiesiems geras, o nepaspėjan- 
tiems žiaurus mušeika ir keikūnas. Mušės kumštimis, šaukė: 
„Tau arkliai ganyti, ne mokytis“, o pasiskųsti nebuvo galima, 
nes reikėjo laikytis principo: 


Choćby cię smolono w smole, 
Nieopowiadaj nigdy, co się dzieje w szkole. 


Na, vaikai tylėjo, bijodami jo žiaurumo arba kalpoko parašu: 
Rex asinorum, Regina asinorum”. Dr. Jokūbauskas, pusbrolis, 
kurs drauge mokės pas Daujotą, ir tapęs gydytoju negalėdavo 
ramiai, dantimi negrikštelėjęs, atminti to nelemto mokytojo. 

Svavalinga, gyva Elcia mokėdavo ir jam įkyrėti, kaip tik pa- 
darydama priešingai jo reikalavimui. Kartais net sugėdindama. 

Daujoto mokslo rezultatai vis dėlto buvo geri. Felicijoną 
Jokūbauską, jau 16 metų, prirengė į ketvirtą klasę, ir jis įstojo į 
Šiaulių gimnaziją. O tą patį mokslą Elcia išėjo, tebūdama vie- 
nuolikos metų. Vargšui Felicijonui sunku buvo suskubti su 
Elcia, nors buvo be galo darbštus, ramus, tylus ir geras vaikinas 
ir mokslo draugas; jis buvo sunkios galvos. Elcia iš Daujoto 
gerai išmoko rusiškai ir matematikos. Tai jai buvo labai nau- 

dinga netikusiose šiais atžvilgiais vokiečių mokyklose; tai duo- 
davo jai pirmenybės. Vienas mokytojas sakydavo: „Nieko taip 
man negaila, kaip kad tu ne berniukas“. 

Lietuviškieji tautiški palinkimai šiuo tarpu sustiprėjo. Iš 
inteligentingų ir lietuviškai patriotingų dviejų savo bobučių 
Chodakauskienių, kurios, nors lenkų kultūros buvo, tačiau 
buvo ir griežtai „tuteišos“, Elcia buvo išmokusi daug patrio- 
tinių eilių, kaip va: 


Ksiąžę Witold neprožnowal na litewskim tronie: 
Pierś do boju zahartowat, a do miecza dłonie”. 


Ir kitokių tokių, o vienos bobutės seselė Naramauskaitė, 
vienuolė, mokydama Elcią melstis, susakydavo visas Lietuvos 
garsenybes ir liepdavo prašyti Dievą, kad ir jai pavelytų būti 
tokia garsia. 

Tautybės klausimus tad iškeldavo vaikai ir Daujotui. Len- 
kybės ir lietuvybės klausimus jis šitaip skyrė: kieno pavardė 
turi galūnę - wicz, tai neabejotinai ir iš senų senovės - lietuvis, 
o kieno - ski, tas neabejotinas - lenkas. Sulig tos formulos Petke- 
vičiai turėjo būti lietuviai, o jų broliai Jokūbauskai - lenkai. 
Bet praktikoje, žinoma, tų skirtumų nebuvo ir „lenkas“ brolis 
Jokūbauskas neturėjo kuo didžiuotis prieš savo brolius „lie- 
tuviukus“. 


KAIMYNAI 


Petkevičiuose, kaip jau sakėme, nebuvo jaučiama nė luomų 
skirtumo. Ir ne tik Petkevičiuose. Visoje Joniškėlio apylinkėje 
visi gyveno išvien: kunigai, dvarininkai, sodiečiai ir laisvųjų 
profesijų inteligentai. Pavyzdžiui, žydams tebeturint svaigalų 
„otkupą“!?, tebelaikant jiems karčemas, dažnai reikdavo lici- 
tuoti nusigėrusieji valstiečiai. Tai kun. Vaitkevičius, Joniškėlio 
klebonas“, daktaras Petkevičius, ligoninės viršininkas ir sani- 
tarijos dabotojas, dvarininkas Karpis“, jų mecenatas, drauge 
nuvažiuodavo, viską supirkdavo, sumokėdavo nusigėrusio 
skolą ir atiduodavo šeimininkui atgal, kad pamažu išsimokėtų 

ir savo vaikų nepaleistų ubagais. Ištiko kaime ugnis, ši kom- 
panija vėl visa ten. Daktaras vieną sykį net gerokai apdegė 
begelbėdamas. 

Ta kompanija buvo tiesiog savo pareigų pedantai. Reikia, 
sakysime, Elciai išvažiuoti į Mintaują po Kalėdų atostogų, o 
čia 30° R šalčio. Na, kaip čia veši tokiuo oru vaiką? O nevežti 
negali - pasivėluos. Štai pats klebonas Vaitkevičius atvažiuoja, 
įsidėjęs į roges dvejas duknas (patalynes); įkiša tarp jų mergytę 
ir pats veža penkias mylias, pakeliui vis klausdamas: „Elcia, 
ar dar gyva?“ Vaitkevičiaus tradicijas taip pat gerai laikė jo 
vietininkai: žinomas pamokslininkas ir rašytojas“ kun. Antanas 
Bartkevičius ir Rimkevičius“. Tad Gabrielia Petkevičiūtė, nors 
progresistė, liaudininkė demokratė ar dar kairiau, ir dabar 
nesuprantanti dabartinės luomų nesantaikos ir jų keršto dva- 
sios. Itin geri santykiai buvo su valstiečiais Bizauskais; ypač 
draugavo su jais brolis inžinierius. 


PAS SAKENAITES 


Trys baronaitės Sakenaitės, tokios pat davatkos kaip teta 
Regina, tik liuterių tikėjimo, laikė mergiotėms bendrabutį, vie- 
nai Sakenaitei vedant mergiotėms mokyklą, vadinamą „Doro- 
thea-Tochterschule“. Bendrabutyje režimas buvo smarkesnis 
neg vienuolyne. Keltis reikėjo 6 valandą, 5, net 4 ryto. Valgis 
buvo ir menkas, ir neapstus sulig principo: „Ein voller Magen 
studiert nicht gern“, plenus venter non studet libenter““. Pasi- 
vaikščioti visai neleisdavo; girdi, kai išaugsite, prisivaikščiosite. 
Po pamokų klasėje būdavo po 2-3 pamokas privačiai: muzikos, 
prancūzų, anglų kalbų virš programos. Visos mergiotės iš to 
bendrabučio išlakstė. Beliko viena pati Elcia ir kantriai išbuvo 
ištisus trejus metus. Ji prisirišo prie Sakenaičių, nors su jomis 
tesimatydavo per pamokas ir pietų metu ir tai pritirdama viso- 


* Žr. „Pamokslai apie šv. Sakramentus“. Kaštais kun. A. J. Kaminsko. She- 
nandoah Pa, 1901 m., 138 p., su Vaižganto prakalba. Kiti rankraščiai L. M. Dr. 
knygyne; aš juos ten esu palikęs. 

kių nemalonumų, kaip va: radus krėslus užimtus senmergių 
favoritų šunaičių ir kačių, nevalia buvo jų nuvaryti, reikėjo kito 
krėslo pasiieškoti ir kitur atsisėsti. Buvo čia ir gerumų. Čia Elcia 
išmoko gražiai vokiečių kalbos ir istorijos. Bet tai neatsvėrė 
blogumų. Elcios sveikatai čia buvo duotas paskutinis smūgis: 
ji čia dar labiau susilpnėjo, čia prasidėjo nugarkaulio krypimas. 

Daujoto laisvamanybę Sakenaitės čia tik patvirtino. Jos buvo 
Liuterio” laikų fanatikės, nė kiek nepažengusios, niekieno ne- 
apmalšintos. Liuterio išsipravardžiavimą, būk Romos Papa esąs 
patsai įsikūnijęs velnias, jos laikė dogmatu ir skelbė didžiausį 
nepakentimą katalikų tikėjimo. Griežtai kaip teta Regina. O 
knygų čia nebuvo leista skaityti, nes tai laiko esąs gaištas ir 
atitraukimas nuo privalomojo darbo, nuo pamokų kalimo iš 
vadovėlių. Ir Elcia savo vadovėlius skaitė ir skaitė, vis iš pra- 
džios. Na gi, ir mokėjo juos atmintinai, buvo pirmoji visų tarpe 
ir kėlė didelio pavydo. 

Elciai sustabdyti mergaitės latvaitės, kurios dėjos taip pat 
baronaitėmis, na, ir tikrosios baronaitės štai ką buvo prasima- 
niusios. Jos įkalbėjo direktrisei, kad sarguliuojančią ir iš viso 
silpnos sveikatos Elcią priverstų laiku eiti gulti. Mokykloje bu- 
vo kalimo sistema; tam reikėjo daug laiko. Visos mokinės laisvai 
„kaldavo“ iki 12 valandos nakties, o Elciai liepdavo gulti 9 1/3 v. 
Čia neapsakomai užgavo savimylę ir garbės godžią Elcios širdį. 
Ji nusimanė negalėsianti viską perskaityti, tad ir žinoti, ir lik- 
siant užpakalyje, ne priešakyje, kaip lig šiol. Tad pergudravo 
drauges. Liepiama gulti, gulo, bet kad per labai neįmigtų, į 
pašones pasidėdavo po pliauskę. Iki kitos draugės suguls ir 
sumigs, Elcia jau bus numigusi ir galės nematoma keltis, išbėgti 
iš to kambario ir mokytis. Ir buvo gi negudrioms draugėms 
dyvų, kad trukdoma draugė ir neskaičius geriau už jas moka. 

Sakenaičių mokykla buvo poniška, jos, nors proletarės, bu- 
vo aristokratės, sustingusios savo formalumuose kaip Aigipto 
mumijos. Viena buvo įsimylėjusi savo mokyklos mokytoją, bet 
bevelijo likti ssnmergė, neg ištekėti už žmogaus, kurs „buerger- 
lich“*8, Į galą devynioliktojo amžiaus Kuršo miestuose tebe- 
silaikė viduramžių žmonės, lygiai vokiečiai, lygiai mūsų krašto 

bajorai. Tai ir aš pats gavau patirti, kai gale 1893 metų Min- 
taujoje apsigyvenau“. 

Viskas čia buvo atgalainiška. Net gydymas. Sakenaitės vi- 
sas savo auklėtines ir nuo visų ligų vienodai gydė kažin kokiu 
kurį laiką populiariu būdu - bonšatyravimu, „bonšatir, bon- 
šatyren“?, Nežinia, ką reiškia šitas žodis ir iš kurios kalbos 
buvo atklydęs. O buvo tai instrumentas, kaip ir pastačius tau- 
res odai sukapoti. Tik jis odą badė be taurių, nekapojo. Ligi 
tik galvą ar pilvą suskaudėjus, Sakenaitės tuoj „bonšatyravo“ 
pečius ir sprandą ir subadžius patepdavo vėl universališku 
„Lebensoel“. Daktaras Petkevičius, tai patyręs, griežtai už- 
protestavo prieš tokį žiniuonišką gydymą ir įsakė, susirgus 
Elciai, šauktis daktaro. Sakenaitės paklausė, bet pašaukdavo 
homeopatą. 

Išėjusi Dorotheaschulę, Gabrielia, vos tik 15 metų, išlaikė 
kvotimus ir gavo teisę mokytojauti Kuršo liaudies mokyklose. 
Ji daug išmoko tada, kada kitos draugės išbėgiojo iš to nelemto 
bendrabučio ir ji viena bepaliko tuščiame kambaryje su pelėmis 
gyventi. Knygos buvo jos vienatinės draugės. 


HOHERE SCHULE 


Mokytojos teisėmis nesinaudodama, Gabrielia įstojo į aukš- 
tesnę mergaičių mokyklą, vadinamą „Höhere Trinitatis Tėch- 
terschule“*!, Čia ji pasirodė be galo mokyta, geriausia mokinė; 
kur tau: mokytoja! Mokykla tai buvo demokratiška. Ją Gabrielia 
pasirinko, nors draugės latvaitės spėjo ją pasirinksiant ponišką 
Otto mokyklą. Patyrusios, kokiame nežmoniškame Sakenaičių 
bendrabutyje Gabrielia gyvena, draugės varu perkėlė ją į bend- 
rabutį prie Trinitatisschule. Ilgai Gabrielia verkė savo baro- 
naičių; netjai buvo siūloma atgal sugrįžti. Vis dėlto nebegrįžo, 
nes čia gyvenimą rado visai žmonišką. 

Pasirenkant mokslo kelius, tėvas Petkevičius nepavaidino 
jokios rolės. Jis sakydavo: „Duodu jums pinigų, o rūpintis tuo, 
kokie jūs būsite žmonės, neturiu laiko - patys manykitės“. Jis 

tik velijo, kad jo vaikai būtų geri žmonės. Tėvui mirus, rasta 
ypatinga jo „korespondencija“ su nabašninke žmona. Pasiilgęs 
jos, raštu kalbėdavos su ja, lyg rašydamas jai laišką į dangų ar 
bevieliu telegrafu siųsdamas jai savo pageidavimus. Tarp kita 
ko, ten buvo parašyta: „Proś Boga, mój aniele, by nasze dzieci 
wyrosły na chwałę Bogu, na pożytek ludziom“? Tai bendroji 
gyvenimo programa šito doro mistiko ir drauge realisto. 
Aukštoji Trinitatisschule turėjo kelias klases. O „prima“, 
vadinas, paskutinioji, buvo dvejų metų kurso. Penktuoju se- 
mestru reikėjo kvotimai laikyti vyrų gimnazijoje, kas norėjo 
gauti „matūrą“, liudijimą išeitos pilnos gimnazijos, duodantį 
teisės stoti į aukštąją mokyklą, į universitetą. Šioje mokykloje 
buvimas- tai šviesiausios Gabrielios dienos: daug gerų žmonių, 
gerų, išmintingų draugių, gerų knygų, gerų mokytojų. Na, 
buvo ir silpnų mokytojų, o silpniausias ~- tai pačios direktrisės 
vyras matematikas. Gabrielia buvo gera matematikė. Ir visi 
Petkevičiai pasižymėdavo matematiškaisiais gabumais ir pie- 
šimu. Direktorius Kulbergas sakydavo: „Kad nors vieną vaiką 
turėčiau tokį kaip Gabrielia“. Su nevykėliu matematiku ji tad 
gaudavo nuolat susikirsti; kai girdėdavo kuriuos absurdus, 
gaudavo su tais nesutikti. Mokytojui Gabrielia buvo lyg rakštis, 
ir jis primygtinai įkalbinėdavo jai, kad ji, negaišdama laiko, 
kol išeis visą kursą, jau dabar laikytų matūros kvotimus, nes 
esanti pilnai pasirengus. Norėjo greičiau ja nusikratyti. Bet tė- 
vas Petkevičius griežtai buvo pasakęs, nesukakus 18 metų, nie- 
kur neišleisiąs aukščiau mokytis. Tai nebuvo kur skubintis. 
Gabrielia išklausė visų semestrų ir tik tada laikė matūros kvo- 
timus. Tų kvotimų mergaitės neapsakomai bijojo. Tai iš 60 mo- 
kinių telaikė 4. Gabrielia tuos kvotimus išlaikė 1878 metais. 


PRADŽIA GYVENIMO 


Buvo benorinti stoti į matematikos fakultetą ir tėvas buvo 
jau besutinkąs. Bet pasimaišė tėvo draugas dr. Kliukauskas, 
Kauno kunigų seminarijos paskui gydytojas, žmogus siauras 

buvęs universitete, nepagudrėjęs ir gyvenime. Jis tad iškal- 
bingai įrodė draugui Petkevičiui, kad jo duktė „niech siedzi w 
domu“. Na, ir atsisėdo Joniškėlyje savo tėvo gydytojo ir ligo- 
ninės vedėjo padėjėja, pasitenkindama gautuoju mokslu, pra- 
dėjus gyventi. 

Bene per 1885 metus Deltuvoje, Tiškevičiaus dvare, Ukmer- 
gės apskrityje, veikė bitininkavimo ir sodininkavimo kursai. 
Juos vedė daržininkavimo mokyklą Varšuvoje išėjusi Macule- 
vičiūtė2. Žinomosios lenkų rašytojos Ožeškienė ir Konopnic- 
kienė? buvo patiekusios „ziemiankoms“?* pakvietimą, kad jos 
imtų šioje ūkio šakoje dirbti. Gabrieliai namie nerimstant, vis 
veržiantis į universitetą, tėvas pakišo jai anąjį atsišaukimą, 
sakydamas, tokį „universitetą“ tesutinkąs jai duoti, ne kitokį. 
Ir Gabrielia noromis nenoromis turėjo imtis tų amatų. Pasi- 
mokiusi Deltuvoje pusę metų, pati parašė bičių knygelę. Tai 
buvo pirmas jos lietuviškas raštas, deja, kažin kur dingęs. Taigi 
šie 1885 m. G. P. biografijoje yra minėtini, kaip pradžia jos 
literatūros veikimo ir Bitės slapyvardės vartojimo. Dabar mes 
taip ją ir vadinsime, nes ir ta slapyvardė itin reikšminga: Gab- 
rielė Petkevičiūtė per visą savo amžių buvo Bitė darbininkė, 
savo pareigų vergė. 


RELIGIJA 


Tetos Reginos religinius absurdus Gabrielia mokėjo įvertinti; 
jautė, jog jos fanatizme nėra tiesos ir jos neapykantos religija 
nėra verta pagarbos ir sekimo. Tai pilnai pritardavo Daujotui 
mokytojui, kurs visa tai pačiai dievobaimingajai bedievei stačiai 
i akis rėžė ir iš jos tyčiojosi. Sakenaitės pabaigė savo įtaka dildyti 
visa tai, kas buvo jai iš svetimų žmonių į protą įkritę. Kad būtų 
pagyvenusi giliai ir protingai religinga motina, ji, be abejo, būtų 
kitaip išauklėjusi vienatinę savo dukrelę, kuri taip natūraliai 
tampa savo motinos draugė. 

Tais keleriopais veiksniais gauname išaiškinti faktą, jog Gab- 
rielia, nors kitų knygų negaudavo pasiskaityti pas Sakenaites, 

kone vaikas, ar ne 12 metų būdama, jau gavo pasiskaityti David 
Strauss'o „Der alte und der neue Glaube“7 ir pati tapo skeptikė. 
Ir ji, perėjusi į aukštesnę mokyklą, atsisakė lankyti katalikų baž- 
nyčią ir katalikų kapeliono Danieliaus Rimkevičiaus pamokas“. 
Kilo skandalas, pasipiktinimas; norėta ji iš mokyklos pavaryti, 
bet nepavaryta. Ir gerai atsitiko. Čia Gabrielia gavo susidurti 
su kitu mokyklų kapelionu kun. Jaselskiu?, paskui klebona- 
vusiu ir mirusiu Siesikuose. Jo būta šviesaus kunigo ir ne tiek 
gal tolerantingo, kiek išmintingo. Jis matė, jog tikėjimo varu 
neįvarysi tam, kurs priešinasi. Nevertė tad Gabrielios, kad lan- 
kytų būtinai katalikų tikėjimo dėstytoja: vaikščiok sau į liuterių 
evangelikų tikėjimo dėstytoją; nevertė, kad lankytų būtinai 
katalikų bažnyčią: vaikščiok sau į kirchą®. Gabrielia taip ir darė. 
Tačiau nieko geresnio neaptiko pas protestantus ir sugrįžo į 
Jaselskį. Nuojo nesislėpė su jokiais abejojimais, jam sakės visus 
priekaištus; galų gale mokyklą apleido, dar būdama katalikė. 

Gabrielios tėvas katalikas, bet ir liberalas progresistas buvo 
šalininkas naujalenkių. Jis laikė bedieviškąjį „Przeglad Tygod- 
niowy“*!, kurį kun. Bajoriūnavičius?? tvirai iš sakyklos keik- 
davo. Gabrielia, žinoma, pritarė tėvui, ne kunigui ir nė nemanė 
jo už tai skandinti pragare. Ir iš viso jai išganymo dalykas ne- 
buvo toks lengvas išspręsti. Ji daug lankė ligonių ir mirštančių. 
Vieni mirė religingai, didele viltimi, kiti nieko negalvodami 
apie būsimąjį gyvenimą. Ir jai rodės negalima skandinti žmo- 
nių, kuriems neteko gauti pakankamų instrukcijų ir šviesos. 

Lesingo „Natan der Weise““* ir pačios patyrimai išdirbo 
Gabrielioje praktikos religiją: ta religija bus geriausia, kuri la- 
biau sugeba išmokyti, kaip žmonės, ypač liaudis, mylėti ir pati 
myli. Toje meilėje turi reikštis Dievo dvasia; būtent spaudžia- 
masis pirmon galvon atstovauja Dievą. Gailestingumo darbams 
ir paskyrė visą savo amžių, nesvarstydama, kuri konfesija „ge- 
resnė“. Konfesijos jai tapo bereikšmės. „Dievas yr, tai nėra 
abejojimo“. Dabar dar sakos Gab. Pet.: „Jo galybė reiškiasi; bet 
ašjos nesuprantu ir precizuoti nesugebu. Ir Jo Apveizda reiš- 
kiasi tikslume; tai aš daug kartų esu prityrusi. Tai ir be kon- 
fesijų, rodos, galima Jo valia vykinti“. 

Petkevičių visa šeimyna susidarė iš vienų vyriškų. O jie, 
žinai, ne davatkos. Vis dėlto tėvo kabinete ar gulimajame kabėjo 
krucifiksas; jį vežiojos, kitur iškildamas. Brolis Jonas, inžinie- 
rius, mirdamas, atsikvietė kunigą ir buvo aprūpintas sakra- 
mentais. Tėvas taip pat. Tiesa, jis lyg nelabai tuo rūpinosi; bet 
kai jam draugas gydytojas priminė, jog tautos tradicijomis gy- 
venus, per visą amžių veikus į liaudį vien teigiamai, kaipgi 
būtų, kad savo mirtimi imtų ir paveiktų neigiamai? Tėvas nusi- 
lenkė tradicijai ir paprašė sakramentų. 

Tėvas ir išpažinties eidavo kas velykinė. Vieną sykį kviečiasi 
ir Gabrielią važiuoti išpažinties ir labai nustebo, kai ta pasisakė 
jau senai nebeinanti. 

- O aš tą pareigą atlikdavau, be ko kito, kad tavęs nepa- 
piktinčiau... 


JONIŠKĖLYJE 


Iš mokyklos gyvenimui Gabrielia pasiėmė daug didelių min- 
čių, daug kilnių pavyzdžių pasišventimo ir karžygiškumo: Vi- 
liaus Tellio, Joannos d'Arkietės ir kitų tokių?“. Jos pasiryžimas, 
nervai buvo „aukštai nustatyti“, kaip skripkos stygos: iš jų ga- 
lima buvo lengvai gauti aukštų tonų. Ligi tik sugrįžo namo, 
tėvas liepė jai tarnauti liaudžiai ir iš viso - visuomenei. Gab- 
rielia mielai ir rodžiai ėmės mokyti visus, kas tik pakliuvo, 
lietuvius ir žydes, vokiškai ir rusiškai. Iš Gabrielios Petkevi- 
čiūtės pradžią mokslo yra gavę veik visi iš anos apylinkės išėję 
mūsų inteligentai. Pirmoji, kuri teko mokyti lietuviškai, buvo 
kun. Juozo Genio” seselė, be galo dora sodietė. Tai paskatino 
Gabrielę ieškoti ir kitų tokių žmonijos perlų, nesigailėti šviesos, 
kad per ją iškiltų aikštėn. Jos mokiniai dabartinieji kunigai: 
Lindė, literatas ir mokytojas, Šeižys, poetas, a. a. Genys, Tinte- 
ris, Jarašiūnas, Šalučka, Bizauskas“. Pralotas Paliulionis?? (taip 
reikia tarti), smilgietis, visa tai matė, buvo artimas daktaro P. 
draugas. Buvo ir daugiau, net labai daug, gangreit visi, kurie 
tik Petkevičius pažino, draugų ir palankių žmonių. Jie visi su- 

sitelkdavo Petkevičiuose per daktaro vardines ir kita proga, ir 
taip visoje apylinkėje darėsi vienoda orientacija daugelyje daly- 
kų. „Aušros“ jiems nebuvo tekę matyti, jai pasiduoti ar jai prieš- 
tarauti. Tad „tuteišais“ kaip reikiant buvo savaime susiorien- 
tavę. Petkevičiai gal kiek daugiau. Daktaras su savo Gabrielia 
buvo lietuviai gimę ir to neužsigynė; dažnai abudu pasikalbė- 
davo, jog ir lietuviams reiktų savo laikraščio, kaip kiti kad turi, 
tik abudu neišmanė, kaip tai padaryti. Aišku tebuvo, kad reikia 
lietuviai šviesti, gaminti kuo daugiausia inteligentų. Tada gimė 
ir pirmoji idėja - šelpti nepasiturinčius mokslo ieškotojus. Iš to 
susidarė „Žiburėlio“ draugija, pradžioje tesusidedanti iš vienos 
sumanytojos Gabrielios Petkevičiūtės: ji švietė, ji gi ir šelpė. 

„Krikštytam“ „Žiburėliui“ jau suėjo 30 metų, o jis bent pen- 
kerius metus ir nekrikštytas išgyveno. Jo krikšto metrika „Var- 
pe“. Jis tad gimė dar Joniškėlyje. 

Joniškėlyje gi ir jaunuomenė ėmė spiestis aplink Bitę. Palan- 
gos Teatro (1900 m.) bylos metu?" tą faktą jau plačiau žinojo, jei 
žandarai teiravosi, kam tiek jaunuomenės lanko Petkevičių namus. 

Atsitiko ir visai netikėto idėjinio darbo. Ligoninė Joniškėlyje 
buvo valstybinė, o jos štate?? visai nebuvo rusų. Gydytojas buvo 
Petkevičius, apsieinąs be feldšerio, pirma su savo žmona, pas- 
kui su dukterimi. Gydyti pavirto šeimynine Petkevičių tradicija. 
Žmonės nevaizdavos bent kurio Petkevičiaus negydančio. Tė- 
vas net mirdamas įsakė Gabrieliai gydyti: „Mano vaike, gydysi 
žmones“. - „Kaip aš gydysiu tokiais savo nervais“, - mėgino 
paprotestuoti Gabrielia. - „Gydysi. Tik akių neliesk, o kitką 
visa daryk“, - pakartojo daktaras. Tėvo įsakymas ar tik prana- 
šavimas įvyko. Kai karo metu visi daktarai buvo mobilizuoti, 
o kiti išbėgiojo, žmonės reikalaute reikalavo, kad Gabrielia 
gydytų, kaip dera Petkevičiams, ir ji gavo vokiečių okupacijos 
metu net feldšerio kvotimą išlaikyti ir paskui tuos pat vokiečius 
gydyti. 

Ir vaistininkas Joniškėlyje buvo ne rusas: Holm buvo Danijos 
pilietis, tolimas nuo bet kokios rusifikavimo tendencijos, pilnai 
pritapęs prie Joniškėlio draugės; jis mėgo išgerti, o šiaip jau 
buvo žmogus niekam nekenksmingas. Ir štai vaistininką Holmą 

ištinka stabas. 40 metų pasidarbavęs Joniškėlio ligoninės ap- 
tiekoje, nebegali dirbti. Reiks susilaukti kokio pikto ruso, kurs 
visą ilgais metais sąmoningai sudarytąją nuotaiką galės sudar- 
kyti. Ir daktaras Petkevičius tarė: „Lietuvaitės visos turi būti 
„Gražinės“*: reikale ir ginklą turi paimti į rankas. Nebėra vais- 
tininko, tu, Gabrielia, būsi jo vietoje vaistininkė, atstosi Holmui 
suparalyžiuotąsias kojas“. Ir Gabrielia Holmo vardu ir jo kont- 
roliuojama iš lovos, devynerius metus eina vaistininkės pa- 
reigas, stovi tautinėje pozicijoje, kad neįsibrautų nepageidau- 
jamas svetimtautis. 

Vaistinė, ligoninė, ligonių lankymas ne ligoninėje, vaikų 
mokymas, namie šeimininkavimas, įkyri ligelė, - visa tai nėmaž 
negadino Gabrieliai kuo geriausio ūpo. Linksmos tad buvo jos 
jaunos dienos. Joniškėlio draugė buvo didžiulė: vienų Petke- 
vičių šešetas jaunimo, Holmų šešetas, Karpiai ir kiti. Gabrielia 
buvo būtinasis narys visų ekskursijų, visų pasivažinėjimų, pasi- 
žmonėjimų ir kitų pramogų. O jų būdavo dažnai. Ji buvo pir- 
moji kovotoja aštriu ir sąmoningu liežuviu, sklandžia kalba. Ji 
būdavo visos draugės inspiratorė ir gaivintoja; ji gyvasis anos 
provincijos nervas, labai reikalingas ir naudingas, bet... tik 
aname krašte. Iš pradžių Gabrielia plačiau nepasireiškė, kol 
ištiko vienas netikėtas dalykas. 


„VARPAS“ 


Arne 1889 m. ateina Dubikaitis, inžinieriaus Petro Vileišio“, 
gelžkelių ir tiltų statytojo, „podriadčikas“'?. Jis mažas būdamas 
sirgo akim ir buvo kurį laiką Joniškėlio ligoninėje. Dr. Petkevi- 
čius pakviesdavo jį pažaisti su jo vaikais. Paskui Dubikaitis vis 
aplankydavo Petkevičius, kiek tik kartų atvykdavo į savo kraštą. 

Šiuo kartu jis atnešė ir kiškio pyrago — pirmąjį „Varpo“ 
numerį. Pas Petkevičius būdavo visokių visokiausių gaivalų. 
Bet šis naujo lietuviško laikraščio numeris visiems padarė neti- 
kėtai didelio įspūdžio. O patys Petkevičiai, taip tėvas, taip 
duktė, pabaigtinai susiorientavo lietuviškai. 

Per draugingus apylinkės visų luomų susirinkimus daktaro 
vardadieniais atsirado naujų temų kalbėti; būtent tų, kurių iki 
tam laikui niekas nepaliesdavo, - tautos klausimai. Imta net 
atvirai skaityti „Varpui“ ir „Lietuvos Ūkininkui“*? parašytieji 
straipsniai, parduolioti lietuviška literatūra, rinkti jai spaus- 
dinti ir platinti pinigai ir t.t. 

Reikalas plėtės. Per ilga vieno tokio susirinkimo per metus 
pasirodė jau per maža, tai prasimanyta antras, per N. metus, 
neva Leono gimimo dieną. Ir buvo vėl šokama, valgoma, bet ir 
svarstoma, girdint visiems luomams ir - šnipams. Petkevičiai - 
naujo visuomeninio judėjimo centras, ėmė garsėti. Tie, kurie 
keliavo po Lietuvą, ieškodami susipratėlių lietuvių, jau nebe- 
galėjo Petkevičių beaplenkti. 

1896 m. čia pirmą kartą pasirodė a. a. Povilas, Višinskis su 
Kalniečiu““, dabar Valst. Tarybos nariu, abudu baigusiu Šiaulių 
gimnaziją. Leonas Petkevičiukas buvo vyresnysis jų draugas, 
tai ir progos buvo užeiti. Višinskis nešės pirmąjį Žemaitės rank- 
raštį. Ji įdavė Bitei, paaiškindamas: 

- Viena mūsų sodžiaus bobelė, jau sena, užsispyrė rašyti ir 
įdavė man štai šitą raštą... 

Bitė tuojau kibo šito rašto skaitytų, Višinskio padedama. Ta- 
čiau darbas nevyko: Bitė maža temokėjo žemaitiškai, o Višins- 
kis nedaug temokėjo aiškinti, tai maža tepadėjo suprasti. Teko 
Bitei rankraštis pasiimti į Rygos pajūrį ir ten paskaityti drauge 
su J. Jablonskiu, V. Kudirka, M. Lozoraičiu, rodos, ir su A. iš B.** 

Višinskis šiuo atsilankymu daug ko papasakojo Bitei apie 
sunkią, tiesiog nepakenčiamą Žemaitės būklę. Bitė dabar pir- 
mą kartą pasiuntė iš „Žiburėlio“ kasos keletą grašgalių Že- 
maitei bent žvakei ar lempai nusipirkti, nes ta rašytoja nė tų 
primityvių reikmenų neturėjusi. Žemaitė netruko ir pati ap- 
lankyti Bitę. Bitė atsilankė. Ir prasidėjo ta širdingoji komityva““, 
kuri čia pat Joniškėlyje pasireiškė net bendroje dramatinėje 
kūryboje. (Puziniškyje jos dvi jau dirbo katra sau.) Dvi Moteri" 
yra parašiusi keletą veikalėlių scenai. Apie „Velnią spąstuose“ 
ir „Parduotąją meilę“ skaityk naujame Bitės veikale „Iš mūsų 
kovų ir vargų“, „L. Žinių“ leidinys“. 

To negana. Gabrielia, beskaitydama „Varpą“ (jo jau pati ieš- 
kojo), aptiko Vinco Kudirkos feljetone pabaidymą - jis žydą 
samdysiąs lietuviškiems raštams rašyti, jei patys lietuviai nesi- 
imsią plunksnos. „Tėvynės Varpai“* taip paveikė į jautrią Gab- 
rielios širdį, jog ji, niekados neketinusi, nei nesvajojusi pati 
rašyti, ėmės plunksnos. Nemokėjo lietuvių rašto, kalbos, dar 
neturėjo išsidirbusi rašymo technikos, vis dėlto drąsiai kibo į 
tajai naują darbą, pradėdama jį nuo beletristikos, visai mažais 
dalykais. Paskui sekė ilgėlesniai dalykėliai. 1893 ar 4 m. parašė 
„Vilkienę“, silpną apysakaitę, Jablonskio ir kt. perredaguotą. Dar 
kiek pirmiau parašė „Jurgis Baltaragis“, „Kova“ ir kitas smulk- 
menas. Pasirašydavo Volunge ir dar kitaip, kad daugiau rodytųsi 
rašytojų. Paskui, Kudirkai mirus, ir visai be parašo leido „Pasi- 
kalbėjimus“; jie turėjo atstoti nabašninko „Tėv. Varpus'. 

G. P. „Krislai“, Vilnius, 1905 m., 69 p., „Aušros“ išleidimas, 
yra susidarę kiek vėliau, 1901-5 m. 


PUZINIŠKYJE 


Į Puziniškį gyventi Bitė atvyko 1901 m. kovo mėnesyje. Tė- 
vas daktaras iš Joniškėlio ligoninės atsistatydino kiek vėliau, 
1902 m. Šis Bitės gyvenimo laikotarpis itin turiningas ir vai- 
singas. Čia ji ūkininkauja, šeimininkauja, tėvą karšina, vaikus 
moko, našlaičius globoja, moksleiviją proteguoja, literatūrą 
skleidžia ir pati daug rašo jau tokių dalykėlių, kurie sudaro jai 
geros beletristės vardą. Štai keletas charakteringų „istorijų“ iš 
šio laiko. 

Atvykęs į Puziniškį, daktaras Petkevičius gavo gydyti ir 
vieno grytelninko (taip ten vadina mažos trobelės ir mažo skly- 
pelio žemės savininkus) Kasperavičiaus šeimyną. Pats Kaspe- 
ravičius mirė šiltine. Jo žmona buvo vaikams pamotė. Tai vyrui 
mirus, pasiskerdė tą vieną kiaulę, susiėmė kitus daiktus ir kar- 
ve vedina pabėgo, palikdama ketvertą pavaikių pamiškėje vie- 
nus pačius. Kuriam laikui praėjus, į daktarą atėjo kaimynai 
pasitarti, kas gi dabar bus daryti su tais vaikais. Prigirdę šu- 

linėlyje paskutinį indą uzboną, vandens besisemdami, antai 
trobelėje kepasi bulbių valgyti, tai dar trobelę padegsią ir patys 
sudegsią. Vyriausias aštuonergis, mažiausias treigys. Petkevi- 
čiai pasiėmė auklėti patį mažąjį ir nesveikąjį, rachitiką didžgalvį 
Antaniuką - jam sunkiausia būtų buvę svetimuose žmonėse 
augti. Petkevičiais pasekė kiti kaimynai sodiečiai. Ir dabar tie 
vaikai jau visi suaugę vyrai. Vienas Amerikoje. Antanukas gerą 
mokslą išėjęs. 

Neilgai trukus, Bitė, iki tol iš šalies ir tik pripuolamai šelpusi 
Žemaitę, dabar visiškai ją atsigabena pas save, duoda jai gerų 
sąlygų gyventi ir rašyti. Taigi Bitei Lietuva skalna, kad turi tokį 
Žemaitės literatūros palikimą. 

Puziniškyje itin intensyviai ėmė veikti „Žiburėlis“, virstas 
vis didesne draugija neturtingai moksleivijai šelpti. Gaujos 
„moksliškojo proletariato“ apspinta labdarę. Yra daug vertų 
sušelpti žmonių, yra daug ir nevertų. Visokių daug. Ir nors 
„Žiburėlio“, destis, Bitės uždavinys nebuvo privaisyti „pir- 
meivių“ ar „atgalainių“ — šelpiamųjų tarpe buvo ir klierikas 
Viskantas? — vis dėlto aplink Petkevičiūtę spietės daugiau „pa- 
žangioji“, kairesnioji jaunuomenė. Ketinta šelpti gabesnieji, 
tačiau dažnai buvo apsirinkama. Kaipgi išvengsi klaidų? Daug 
tad yra, kas labdarę užvylė, kas daug žadėjo, o maža tedavė. 
Buvo ir tokių, kuriems atsakyta pašalpos, žinai, visiems negi 
išteksi, arba mažai tešelpta, o jie išaugo didvyriais. Paskui 
suinteresuotuosius pašalpomis sekė ir šiaip jau idėjingoji jau- 
nuomenė; šitieji dažniau, kiti ne taip dažnai lankė. 

Studentija ir visą Petkevičių „publiką“ kiek atmainė. Iš Joniš- 
kėlio pusės kai kuriems dvarininkams buvo per toli keliauti į 
Puziniškį. Kiti ir visai nebeatkeliaudavo, nes daktaras su duk- 
terimi, nukilę į kitą vietą, iš čia senųjų savo pažįstamų ne- 
beaplankė. Jiedu dabar lankė artimuosius kaimynus, naujus 
žmones. Ir Puziniškyje, kaip ir Joniškėlyje, per daktaro vardines 
niekados nebūdavo mažiau kaip 80 svečių. Bet dabar didumą 
jų jau sudarydavo studentija. 

Bitė pati nebuvo turtuolė ir netapo turtuolė. Ji gyveno iš 
tėvo, tiesa, gerai pasiturinčio inteligento, bet toli gražu ne 

kapitalisto. Be to, mėgstančio kartais didelėmis sumomis, po 
tūkstantį ir du tūkstančiu, sušelpti reikalinguosius. Visos dak- 
taro taupos, likusios kitų neišgrobstytos, vos išteko mūro gy- 
venimo sienoms pastatyti. Taigi dėl bet kokių mažmožių įkyrėti 
tėvui, kurs mokėdavo skaityti pinigus, buvo nepatogu. Be visa 
to, ir pati Bitė buvo nepriklausomas nė nuo ko asmuo, tai ir 
nuo tėvo priklausyti buvo jai nepakenčiama. Tai dabar griebės 
prasimanyti savo pajamų šaltinį. 

Dabar ji ėmės itin intensyviai vartoti kitados gautas bitinin- 
kavimo žinias ir susilaukė kuo puikiausių rezultatų. Turėjo 
daugiau ne 50 avilių, medaus nors maudykis, tai ir savų pinigų 
lietuvių ir kitiems reikalams gana. 

Bitės darbštumą tėvas čia pernelyg išnaudoja. Be vyrų ir 
moterų ūkio, be bityno, ji čia turi dar aptieką vesti. Tetušis gydo, 
o Bitė vaistus taiso. Darbo buvo nemaža. Ūkis buvo iš nauja 
statomas, tai tekdavo ir naktimis ant vežimų trankytis. Visa to 
toks buvo galas: Bitė pradėjo nebeatsisėsti, o atsisėdus nebe- 
galėjo atsistoti. Gydytojai įguldė ją į lovą dviem savaitėm. Ver- 
kia gulėdama: kas bus su ūkiu, kas bus su bitėmis?.. 

Išgulėjo dvi savaiti, ne geriau; paskui pusę metų. Panevėžio 
gydytojas Vytartas nutarė - jau nebevaikščiosianti. Nuvežė į 
Varšuvą. Ten gydytojų konsiliumas priteisė trejus metus lovoje 
gulėti, nes organizmas nuo pat jaunų dienų per sunkiai dirbęs 
ir nervai esą pavargę. Kad liga nebegrįžtų, reikia atsižadėti 
kūno darbų ir greito judėjimo. Gabrieliai gulint lovoje, bitės 
mirė ir mirė. Tik karo metu bitynas vėl buvo beatsigaunąs; jis 
vėl buvo išaugęs iki 16 avilių, dabar vėl beliko apie 8. 

Žemės ūkį ir gulėdama turėjo vesti Bitė, nes tėvas, kiek geras 
buvo gydytojas, tiek niekai ūkininkas; to amato jis visai ne- 
žinojo, niekados per visą savo amžių juo nesivertė. 

Baigdamas savo amžių, daktaras Petkevičius, jau suaugusių 
vaikų kurstomas, pasidavė pagundai pasistatyti didžiulius mū- 
ro namus dviem aukštais, kuriems planą buvo padaręs sūnus 
Jonas. 

Aukšte, jo sumetimu, turėjo būti keturi visai atskiri butai, 
kiekvienam broliui po vieną. Apačioje tėvui ir bendrieji kam- 

bariai. Planas tėvui patiko; o statyti netinkamus mažam Puzi- 
niškio nuošaliui namus paskatino daugiausia mylimojo, labai 
prašmatnaus sūnaus architektoriaus mirtis. Jo sumanytasai 
namas-palociukas turėjo būti lyg monumentas jo kūrėjui. 

Tam namui statyti buvo pavartota viena itin maloni Petke- 
vičiams medžiaga. Senelio pirktasis Puziniškis „apmedžioti“, 
miškas pasėti teko pačiam tėvui. Jis, grįždamas iš mokyklos 
mažas berniukas, liepiamas prisirinkęs maišą nukritusių nuo 
pušų ževelių (konkorėžių); namie juos išdžiovinę krosnyje, 
išdaužę grūdus ir jais apsėję gerą smėlynės galą. Per 60 su 
viršum metų toje geroje pušims augti vietoje išaugę tokie me- 
džiai, jog jie buvę jau galima sijomis dėti. Tiesa, buvo tai dar 
jaunokos sijom dėti pušys; vis dėlto daktaras užsimetė jomis 
pasinaudoti, statantis mūro namus. Grindys ant jų padėtos 
linksi, bet tai nemažino seneliui daktarui džiaugsmo, jog jis 
sulaukė tokių savo darbo išdavų. 

Rūmelį įtaisant, Gabrielia gavo ir savo bitpinigius, ir kitus 
pelnus sudėti. Taigi ji lyg didesnę paveldėjimo dalį turėjo. Be 
to, ji, kaipo pati vyresnioji sesuo, anksčiau gerą vidurinį mokslą 
išėjusi, visus savo brolius mokė, į žmones išleido. O Leoną, 
kurs blogiau mokės, atostogų metu dar repetavo, kad pataisas 
išlaikytų. Tad su juo itin geri buvo santykiai. Visus brolius 
pastačius ant kojų, išleidus į žmones, Puziniškis, rodės, liks, 
kaip ir buvęs, komuninė vieta visiems čia retkarčiais spiestis 
prie šeimyninių tradicijų, o vyresnioji Gabrielia, neapsirūpinusi 
senatvės, bus šeimos patriarchas iki gyvos galvos. Tokia buvo 
visos šeimos nuotaika; visi ją laikė nepašalinama iš Puziniškio. 
Ir ji čia elgės kaip šeimininkė, kaip motinos pavaduotoja jos 
testamentu. Ką norėjo, priiminėjo, ką norėjo, globojo ir maitino; 
auklėjo nelaimingojo brolio našlaičius, Kasperavičių Antaniu- 
ką, Žemaitę, spietė aplink save kone visą pažangiąją Lietuvos 
jaunuomenę. Gabrielios rankose Puziniškio dvarelis buvo lyg 
kuri visuomeninė įstaiga; savo reikalui Gabrielia niekuo nesi- 
naudojo. Bet kai palociukas atsistojo, brolio gydytojo Leono 
širdyje atsirado žiauraus pavydo, visai nebelietuviškos nuo- 
taikos. Jis ėmė nebekęsti savo sesers-motinos Gabrielios ir visų 

jos lietuviškųjų ir visuomeniškųjų darbų. Nekentė auklėtinio 
lyg įsūnio Antuko, nekentė aštrialiežuvės Žemaitės, kuri į jam, 
tiesa, dažnai įgildavo. Užmiršo, jog sesuo studentavimo laiku 
lopė jo kasą savo bitpinigiais. Lyg nelabojo gundomas, brolis 
Leonas ėmė degti nepalankumu seseriai Gabrieliai juo smar- 
kiau, juo labiau Lietuvos visuomenė džiaugės ta savo darbuo- 
toja, juo aukščiau ją kėlė. Itin smarkiai tai prasidėjo po Lietuvių 
moterų kongreso Vilniuje 1908 metais, kada Gabrielia Petke- 
vičiūtė buvo pakviesta tam kongresui pirmininkauti. Kaip tai? 
Ji, teišėjusi kokią ten mokyklapalaikę, vaidina visuomenėje 
tokią rolę, garsėja visoje Lietuvoje, o jis, gydytojas, ligoninės 
viršininkas, universiteto mokslo, lieka ūksmėje, visų užmirštas, 
tikriau, niekados nepasergėtas! Karčiai, net spazmatiškai jis tai 
prikaišiojo seseriai, lyg visa to ji būtų kalta buvusi. Bet tėvui 
tebesant gyvam, vis dar buvo pakenčiama. Padėtis visai pa- 
blogėjo, tėvui mirus 1909 m. Tuo pat laiku kito brolio, Ladis- 
lovo, šeimyna visai iškriko, ir jis tapo nelaimingas. 


DAR VIENA NAŠTA 


Tai neturtis brolis Ladislovas; ne tiek neturtis kiek sugle- 
bėlis. Jis gimė 1862 m., neišnešiotas, vos 7 mėnesių. Tokie vaikai 
retai išauga, kaip vien reikiant, ir Vlado galvoje kas darėsi, 
niekas niekados negalėjo atspėti. Todėl Petkevičių gyvenimas 
visados buvo pilnas siurprizų iš jo pusės. Jam buvo Maksvos 
specialistų pripažintas nepaprastas talentas piešti. Tai patyręs, 
Vladas daugiau nebeėmė teptuvėlio į rankas. Maksvoje lankė 
kažin kokią ten vidurinę mokyklą - nebaigė mokslo. Mūsų 
šalies rusai gražiuodavos jo rusiška kalba - tuo nepasinaudojo. 
Maksvoje prasimokė 10 metų - niekas nepasisekė. 

Nesisekė jam ir gyvenime. Širdies buvo geros. Reikalingam 
atiduos paskutinius marškinius ir pats vaikščios be marškinių. 
O paklausus, dėl ko tu be marškinių, ramiai atsakys: „Tai iš 
kur ašjų imsiu?“ Kiek jis Bitei pridarydavo sielvarto, tai sunku 
ir apsakyti, kai teko jam biudžetas siaurinti. Važiuodama į 

Puziniškį atostogų, pripirkdavo jam, ko tik buvo reikalinga. 
Vasarą vaikščios čebatuotas, o kai rasa rytą, tai ir kaliošuotas. 
O rudenį... Gabrielia karo pradžioje buvo palikusi kaime. Už- 
ėjus šalnoms, visi ėmė bulbes kasti; ji, vaikai ir pas ją buvę 
studentai, a. a. Juodišius ir tebegyvas Petras Narutavičius“', 
išėjo rinkti, o Ladislovas arti. Gabrielia žemažiūrė; mato Lado 
labai baltas kojas ir eina žiūrėti; gi jo esama baso. - Kodėl tu 
basas? - Suplyšo čebatai ir kaliošai. 

Mieste būdama, Gabrielia paprastai turėdavo labai mažą 
butą, o Ladas papiroso iš burnos nepaleisdavo, tai pas save 
laikyti nebuvo galima. Bevelijo prie jo laikyti tarnaitę. Dirbdavo 
vargšas kaip paprasčiausias darbininkas sakydamas: „Kad tik 
tau kiek gyvenimą palengvinčiau, kad mūsų vaikai ko pra- 
moktų“. Tačiau nė tarnaitės nemokėdavo prižiūrėti, kad ji bent 
skalbinius ir drabužius laikytų tvarkoje. 

Kol Bitės tėvas buvo jaunesnis, jokiu būdu nepavelijo jam 
vesti. Kai sukako 80 metų, jau buvo galima jam tai šį, tai tą 
įkalbėti. Tai kitų žmonių patariamas, pavelijo jam išeiti užku- 
tiomis. Bitė verkė, matydama tą nenuoseklumą. Jaunosios dva- 
relis (135 deš.) buvo praskolintas. Tėvas Petkevičius išmokėjo 
visas skolas, davė visą ūkį, baldus, padarynes, javus, sėklas; 
net pačiai jaunajai kraitį nupirko. Iš jos dėl visa ko paėmė vek- 
selių bent ant keturių tūkstančių. Žmona jauna, graži, bet kone 
tokio pat būdo kaip ir vyras Ladas. Kas galėjo iš visa to išeiti? 
Nežmoniškai vargdami, nors buvo nuolat iš Puziniškio šel- 
piami, prigyveno ketvertą vaikų, kurių trejetas paliko. 

Buvo malonus ir suktas kaimynas; jis suprato, jog čia galima 
padaryti geras gešeftas. Na, ir padarė, nors ne taip plačiu maš- 
tabu, kaip to norėjo: galando dantis ir ant Puziniškio. Brolis 
Ladislovas buvo iš žmonos dvaro iškviestas. Kiek laiko pra- 
leidus, vyresnysis jo sūnelis Jonas, išblyškęs, išdžiūvęs, tuomet 
septynelgis, luošasai mažutis padarėlis, atšlubuoja šaukdamas: 

- Pasakiau mamai, kad su tuo latru negyvensiu! Paėmęs 
botagą, sudaužiau jiems lempą, kelius stiklus languose ir atėjau 
pas papą. 

Kaip buvo tas ubagėlis atstumti nuo tėvo ir nuo savęs? 

Mirė nelaimingoji Ladislovienė kaip tik karo paskelbimo 
dieną, palikdama, be Ladislovo vaikų, dar ketvertą iš kito vyro. 
Ant motinos ką tik užkasto kapo prie tetos Bitės prisiglaudė ir 
kitu du Ladislovo vaiku: 

- Nepalik mūsų čia... 

Prie tos neapsakomai tragiškos scenos buvo Mikolienės Bir- 
žiškienės?? sesuo Vanda. Jos dvi įsisodino tą dvejetą vaikelių ir 
parsivežė. Buvo nedrąsūs, apdriskę, ydo apnikti vaikučiai; ro- 
dės, ir ubagų vaikai buvo geriau apvilkti. Pats mažasis sep- 
tynelgis sirgo nervais ir širdies liga. Pasakojos „tas ponas“ jį 
mušdavęs, kur pakliuvo, botkočiu, o didįjį tik vaikydavęs, nes 
jam pasisekdavę išsprukti. 

Kas buvo daryti? Advokatai ir kaimynai patarė, žmonai 
mirus, kad Ladislovas sušauktų liudininkus ir išmestų aną 
„poną“ iš dvaro. Ladislovas, aišku, nepajudino nė pirštu. Bitei, 
dar nepasilsėjusiai nuo dramos, su broliu Leonu pergyventos, 
būtų vėl tekę veltis į bjaurumą, o jos nusistatymu svarbesnis 
vaikams geras pavyzdys ne kaip turtai. Eiti ten ir skandalyti, 
dar tų vargšelių motinai tebesant ant lentos, negalėjo, nes visa- 
dos gailėjo tos nelaimingos Magdalenos kūdikio protu, įkliu- 
vusios į gyvenimo spąstus. 

Visi sakė, kitaip elgdamosi pražudysianti vaikų turtą. O Bitė 
manė: „Tegul mane teisia, kas ir kaip nori (to gero jai pakako), 
o sielos nebjaurosiu tuo, prieš ką visi mano jausmai šiaušias. 
Kas mūsų be kaltės, be nuodėmės?“ Ir pasižada juoba savo 
rankom dirbti tų vaikų naudai, kaip ir kiek tesėdama, bet eiti 
tuo keliu, kurs jai nebjaurus, nedaro gėdos. Taip ir nenuvažiavo 
to pono išmestų iš vaikų dvaro. 

Teismo keliu stengės nors dvarą atgauti. Manta, žinoma, 
žuvo. Kiekviename žingsnyje buvo rasta tokio purvo, kad net 
minėti bjauru. Vyresnioji to pono duktė buvo pakrikštyta Pet- 
kevičių pavarde. Būta noro ir kitus vaikus Petkevičiui primesti. 
Bitė gavo teismu pabaidyti. Tuos vekselius, kurius dr. Petke- 
vičius tėvas buvo iš Ladislovienės paėmęs (4000 r.), atidavė 
Bitei, padėdamas ant jų savo parašą ir įprašydamas, kad tik 
pats Ladislovas nesibylinėtų savo vardu su žmona. Šis „ponas“ 

įgundė Ladislovienę teisme pareikšti abejojimą, begu tik tėvo 
parašas esąs tikras. Laimė, kad tėvui pasirašant buvo liudyto- 
ju- Žemaitė ir Andrius Jokūbauskas, kurie tai gavo priesaika 
patvirtinti. O ekspertai vieni rado tèvo ranką, kiti rado ne tėvo. 

O pasibaigė šita byla šitaip: už 4000 rub. Bitė gavo 400 r. 
pinigais; juos įdėjo į iždinę laikinai advokatams atsilyginti, o 
jie karui prasidėjus išplaukė į Rusiją... 

Vaikams sugrįžus iš Rusijos, jie tebereikėjo mokyti, o oku- 
pantai, ypač bolševikai, taip iššlavė Puziniški, jog veik pusę 
metų teko visiems su Bite sausa duona misti. Tad sutarė žūtbūt 
apsigyventi Panevėžyje ir gyventi visi iš tos vienos Bitės algos: 
ir pavalgyti, ir apsivilkti, ir mokytis. Prie Bitės jau globojamųjų 
brolvaikių ir Antano prisidėjo dar vienas, nepaprastai talen- 
tingas, bet visiškai neturtis Bernardas Buračas“. Bitė jį surado 
ir iš sodžiaus pasiėmė. 

Anasai „ponas“ tuo laiku kritingu pasiūlijo Petkevičiams 
7 ar 8 tūksiančius rublių ar auksinų, kad brolis Ladislovas pa- 
sirašytų atsisakąs nuo dvaro. Kitokios išeities nebuvo; reikėjo 
priimti. 

Tokiuo būdu buvo galutinai likviduotas Ladislovo ir jo vai- 
kų turtas. Į dvarą bekibti Bitė nebematė galimybės, su tuo „po- 
nu“ toliau tąsytis, bylinėtis nebeteko ji kantrybės ir nervų. Tai 
mokytojos alga ir tie gautieji likučių tūkstančiai per kelerius 
metus gynė Bitės šeimynėlę nuo galutino suvargimo. 

Ladislovas Petkevičius mirė vos apie 1922 m. paralyžiuotas: 
sumanė žmogus panešioti kumeliuką. 

Čia vėl ilga istorija. Puzino įsteigtasis Vaškų bankas veikė 
ir paskelbus jo bankrotą. Veikė, žinoma, blogai, nes Rusijos 
valdžia, steigdama savas taupomas kasas, privačių neberėmė, 
tyčia nebekontroliavo, kad jos savaime žlugtų. Taip tragingai 
žlugo, daug valstiečių taupmenų paglemždama, Rokiškio kasa, 
taip Vaškų ir k. 

Vaškuose štai kas buvo atsitikę. To banko vedėjai buvo pa- 
siėmę turbūt nelegaliai vieną ar du tūkstančiu, ne daugiau, 
rublių. Pajutę reviziją, puolė prie d-ro Petkevičiaus pinigų pra- 
šyti, ojei pinigų neturi, kad duotų raštą, jog jis iš to banko tiek 

ir tiek yra pasiskolinęs. Daktaras ir šiuo kartu patikėjo ir reika- 
laujamu būdu gerus savo pažįstamus savo parašu uždengė nuo 
revizijos. Revizija praėjo. Dr. Petkevičius, kiek pinigų betu- 
rėdamas, visus išeikvojo mūrui Puziniškyje statyti, ūkiui su- 
kurti, Ladislovui užkurioms išleisti. Tuo gi tarpu banko ponai 
ėmė akiplėšiškai reikalauti, kad jis savo dokumentą iš banko 
išpirktų, nes kitaip jie licituosią daktaro turtą. Bitė įsiprašė brolį 
Leoną, jau taip pat daktarą, kad prie to neprileistų, su tais 
ponais pasikalbėtų arba pats jiems sumą sumokėtų, nes kam 
vargšui tėvui toks nesmagumas iš piktų žmonių? 

Bitė su broliu Leonu visados buvo geri draugai, nors ne- 
begyveno kartu, ir jųdviejų būdai kitoki; katras sau veikė kitaip. 

Leonas pavedė dėdei Antanui, Smetonienės tėvui Choda- 
kauskiui, kad jis kaip nors sučiuptų Bitės tėvelį Petkevičių 
Panevėžyje ir prikalbėtų jį, kad Bitei duotų kontraktą dvylikai 
metų ant Puziniškio ir visos savo mantos „zaprodažną““*. Juk 
ar šiaip, ar taip virstų dalykai, jau seniai buvo nutarta Puziniškį 
liksiant Bitei iki gyvos jos galvos. Dr. Petkevičius tėvas taip ir 
padarė, o daktaras Petkevičius sūnus sugrąžino dėdei visas 
išlaidas, tuos dokumentus darant. Visa tai buvo padaryta, kad 
banko ponai nebegalėtų licituoti Puziniškio už tėvo skolą. 

Visa to Bitė nė nežinojo. Ji, kaip prigauto tėvo duktė, savaip 
elgės; ji nurašė tiems ponams baramąjį laišką, kurs turbūt taip 
paveikė, jog daugiau tie banko ponai nė nebeišsižiojo apie 
tariamąją skolą. Kontraktą ant Puziniškio ir mantos „zapro- 
dažną“ Bitei įteikė pats brolis Leonas. Bitė iš viso to tik pa- 
sijuokė, o būta tai tikslaus atsitikimo. 

Po Lietuvių moterų suvažiavimo Kaune, kai brolis Leonas 
visai įniršo ant sesers Bitės, jis privertė tėvą, kad testamentą 
parašytų jo naudai, nes kitaip, tėvui mirus, jis imsiąs dvarelį 
skelti, savo dalies ieškodamas. Tėvas ilgai spyrėsi, bet sutiko 
ta sąlyga, kad brolis Leonas rūpintųsi seseria Bite ir broliu 
Ladislovu ir padėtų jiemdviem vaikus auklėti. Testamentą ra- 
šant, tėvas neapsakomai nervinos, Bitės nuo savo lovos neat- 
leido. Tai brolis Leonas su Andrium Chodakauskiu rašė, ką 
norėjo. Bitė, nenervindama tėvo, nieko nesakė, nors Žyman- 

tienė“ barė ją už tai. Paskaičius testamentą, tėvas atsakė: „Nie- 
rozumiem“““, tačiau, visiems prašant, kad pasirašytų ir nesi- 
nervintų, pasirašė. „Viskas bus gerai“, - kalbėjo Bitė, o brolis 
Leonas tuo laiku buvo šilkinis. 

Tačiau tėvui mirus, Leonas ėmė baidyti Bitę, jei ji nepa- 
siliksianti Puziniškyje jo šeimininkės rolėje, tai atimsiąs iš jos 
anąjį kontrakta ir „zaprodažną“, kuriuos pats buvojai įteikęs. 

Dėl visa to Bitė ėmė baisiai nervintis. Turėdama jau apie 50 
metų, suprato, jog vis dėlto gaus vienomis savo pačios jėgomis 
pasitikėti. Jai aišku buvo, jog jei dabar jau neužteks valios stip- 
rumo iš namų išeiti tarnautų, paskui bus jau per vėlu; taps 
vergė, nebe sau žmogus. 

Brolis Leonas dėjo ir daugiau sąlygų. Būtent, kad Bitė tuoj 
iš namų išvarytų Žemaitę ir auklėtinį Antaną Kasperavičiuką; 
kad atstatytų urėdą, kurs vedė laukų ūkį nuo pat to laiko, kaip 
Bitė buvo susirgusi, ir pati apsiimtų ūkininkauti; kad atsisvei- 
kintų su broliu Ladislovu ir jo vaikais ir atsitvertų nuo jų kinų 
mūru. 

1909 m. rudenį Bitė išsikraustė iš Puziniškio į Vilnių, palik- 
dama senąjį urėdą, Žemaitę ir brolį Ladislovą Puziniškyje. (Vai- 
kus pasiėmė jau 1919 m.) O broliui Leonui parašė be teismo 
kontrakto ir zaprodažnos jam neatiduosianti. Ten Vilniuje Bitė 
ir išbuvo iki pat karo pradžios. 

Žemaitė jautė, kiek dėl jos nesmagumų kenčia Bitė, nerimo, 
dairėsi; nuvažiuodama į Joniškėlį, dar Leoną sukiršindavo. 
Galų gale apsigyveno Bulotuose*?. Bulotai dar pirmiau kvietės 
pačią Bitę, bet kur jai buvo vaikai dėti? Tai savo vieton pasiūlijo 
jiems Žemaitę. 

Leonas norėjo su seseria Bite bylinėtis, bet Smetonienės tėvas 
ji nuo to atkalbėjo ir dar vienas visai mažas dalykas, kurs teis- 
me nebūt buvęs gražus, o liudytojų buvo. Tad putojo, keikės: 
„Osiodtam, okietzam! Nie jej tam w redakcji siedzieć!” Tiesiog 
nesuprantamas apsėdimas. Spėjama ne be įtakos iš šalies, iš 
uošvienės. 

„Kaip dabar netikėti Apveizdos stebuklingumu? - sakos pati 
Gabrielia Petkevičiūtė. - Nors ta istorija su banko ponais. Kad 

ne jie, kaip aš tada būčiau galėjus vaikus ir brolį iš vargo gel- 
bėti?! Protas per silpnas tą galybę suprasti!“ 

O tokių atsitikimų Bitės gyvenime būta ir daugiau. Sakysime, 
į Vilnių ji atkilo su auklėtiniu Antuku ir mažu brolvaikiu. „Lie- 
tuvos Žinios“ ją priėmė į redakciją, nedaug jai tesėdamos mokėti. 

Būklė buvo nepavydėtina. Baldų nėra, pinigų nėra, alga 
menka, burnos trys valgyti, du mokyti. Tokiuo kritingu mo- 
mentu padėjo Bitei pati Apvaizda. Taip ji ir pati sakos. Po 
daugelio metų pasirodė, jog jos vardu pas Panevėžio advokatą 
Liutkevičių“" esama padėta du tūkstančiu rublių skolos tėvui, 
už kurią anuo laiku tiek daug buvo savo tėvą krimtusi, kam be 
atodairos, taip jai tuomet matės, mėto pinigus. O čia nebūta — 
be atodairos. Iš kišenės jie būtų išnykę, pragyventi, o paskolin- 
ti - išliko kritiškam momentui. „Argi ne stebuklai? Argi ne 
Apvaizdos ranka?“ - sakos dėkinga Bitė. 

Vėl užėjus Bitei labai juodai ir sunkiai dienai, viena mote- 
riškė, Montvilienė, įteikia jai visą tūkstantį rublių: ji buvusi iš 
tėvo daktaro pasiskolinusi be jokio dokumento ir dabar grą- 
žinanti jo dukteriai. Ir Bitė tiki, esanti tokia neregima, bet aiškiai 
jaučiama jėga, kuri globoja gerus, teisingus žmones. 


KARO METU 


Išlydėjusi du savo moksleiviu su kitais moksleiviais ir jų mo- 
kyklomis į Rusiją, pati sugrįžo į Puziniškį. Bijojo tokiuo laiku pa- 
likti brolį Ladislovą ir tokią šeimą, jau 4 vaikus, vežtis kur į miestą. 

Puziniškio apylinkės žmonės dar nebuvo užmiršę Petke- 
vičių tradicijos gydyti; tai netekę kitų gydytojų, kurie visi buvo 
išlakstę, pulkais ėmė eiti į „Puziniškio panelę“, šaukdamiesi 
pagalbos ir net jos reikalaudami. 

- Kone ko, o gydyti tai jau nebenoriu ~ nervai nebeleidžia, - 
atsikalbinėjo kaip galėdama Bitė. 

Žmonės ėmė pykti. Tad sumetė, karo metu dar žmones prieš 
save sukelti bus amžina prapultis. Pagaliau nusimanė daugiau 
išmananti kaip visos bobelės, kurios gydo homeopatija ar var- 

dija. Vokiečiai baudė visus, kas gydymu užsiėmė. Žinoma, 
galima buvo kyšiais jiems įsiteikti, bet to kelio griebtis Bitė 
nepanorėjo. Tad pasiskelbė žandarams gydanti, nes to žmonės 
reikalaują. Žandarai įsakė pasiskelbti Vilniuje kuriam ten Medi- 
cinalratui“?, Parašė ten, pasisakydama, ką maždaug moka ir iš- 
mano, ir gavo įsakymą egzaminuotis. Pasidavė. 

Ypatingas tai buvo „egzaminas“. 

- Ką Tamsta darysi tokiame atsitikime? 

- Šiaip ir taip. 

- Kodėl taip, ne kitaip? 

- Taip mano tėvas daktaras darė, o aš iš jo prisižiūrėjau ir 
žinau praktiškai; teorijos aš neišmanau. 

Ir vokiečiai nusijuokę gavo pripažinti Bitę turint šimtą kartų 
daugiau prityrimo, tikslesnių žinių neg diplomuotieji feldšeriai. 
Paskui tie patys vokiečiai kviesdavos ją kuriame atsitikime. 
Visa tai ji yra surašiusi į atskirus karo atminimus, paskelbtus 
„L. Žiniose““!. 

Daktaravimas išgelbėjo Bitę ir nuo bolševikų. Jie buvo atėmę 
Puziniškio mišką. Nuvažiavo Gabrielia į komitetą ir klausia: — 
Ar žinote, ką aš karo metu dariau? - Žinome. - Ar dėlto gausiu 
miško pirktis? - Gausi. - Tai aš gausiu iš žmonių susirinkti 
tuos pinigus, kurių aš iš jų bloguoju metu neimdavau. Man ir 
dabar dar yra liaudies mokykla... - Bolševikai suminkštėjo ir 
davė kuro mokyklai. 

Vokiečiai, kuriems teko stovėti Puziniškyje, prisirišdavo prie 
p. Gabrielios ir verkdami skirdavos. Tebeatmena ją ir dabar, 
siunčia raštus, fotografijas, kviečia viešėti. Anuo laiku, kai buvo 
Puziniškis krečiamas, patys vokiečiai raštus išnešdavo, o pa- 
vojui praėjus, sugrąžindavo. Raštai rašyti buvo draudžiama. 

Be tų karo atminimų G. P. dar yra parašiusi didžiulę apy- 
saką“?, 

Seniau tėra rašiusi „Varpui“ ir „Ūkininkui“, niekam dau- 
giau. Paskui vėl į „Liet. Žinias“, savo partijos organą, niekam 
daugiau. Ji - liaudininke demokratė. 

Tikroji G. P. profesija - mokytojavimas. Tuo pradėjo 1878 m. 
gyvenimą, tuo ir iki paskutinių laikų užsiėmė Panevėžyje, pirma 

gimnazijoje, paskui privačiai. Savo brolius galėdavo priruošti 
į penktą klasę. Puziniškyje būdama, net turėjo Smilgiuose savo 
agentą Bataitį“?, kurs padėdavo jai raštiškumą skleisti ir ten, 
kur pati nepasiekdavo. G. P. Bataičiui prirašydavo į sąsiuvinius 
lazdų ir raidžių; jis tai padalydavo sodžių jaunuomenei, o šešta- 
dieniais surinkdavo atgal ir atnešdavo mokytojai parodyti. Taip 
vargo lietuviai anuo draudžiamuoju laiku. Gale metų gerie- 
siems rašytojams G. P. dovanodavo po maldaknygę. 

Literatiškieji G. P. užsiėmimai negalėjo palikti nežinioje. 
Teko jie maskuoti. Tad su Povilu Matulioniu“* ar jam tik tarpi- 
ninkaujant įsirašo į Imper. Russkoje Geografičeskoje Obščest- 
vo“, renka jam lietuvių liaudies medicinos medžiagą (tai tuo 
laiku, kai dirbo aptiekoje) ir gauna už tai sidabro medalį. 

Čia ypatingai yra pažymėtina, kad G. P., pati dirbdama 
keleriopą kultūros darbą, niekados nesijautė viena pati tą darbą 
dirbanti. Visi, rodės, jai padeda, ji tesanti viena akelė to dar- 
bininkų kultūrininkų tinklo, kuriuo apsitiesė visa Lietuva. Ji 
buvo solidarė darbininkė ir mylėte mylėjo visus, net nepažįs- 
tamus, kultūros veikėjus, gynė juos, užstojo nuo priekaištų ir 
užpuolimų. Kaip luomo kivirčo, taip ir partinio dabartinio 
iškrikimo ji nebesupranta. Nors ji partinė, visuomenės gerovė 
jai super omnia“. Dabar G. P., girdime, vėl apsigyvenusi Puzi- 
niškyje, kur ji nebebuvo ketinusi gyventi. Broliui Leonui ten 
įsitvirtinus vienatiniu Puziniškio paveldėtoju, bet mirus jam ir 
jo žmonai, paliko vienatinis mažametis jo sūnus našlaitėlis 
Puziniškio paveldėtoju. Leonas buvo vedęs Chodakauskytę, 
tolimesnę savo pusseserę, kaip ir Sofija Smetonienė“". Bitės mo- 
tinos ir S. Smetonienės tėvo tėvas buvo Kazimieras Choda- 
kauskis, turėjęs brolį Aleksandrą; jo tatai anūkę vedė Leonas; 
ir jo sūnų dabar anojo Aleksandro sūnus su savo žmona ir jų 
duktė, Leono žmonos sesuo, nutekėjusi už Maldučio. Šita Cilė 
Chodakauskytė-Maldutienė ir yra teismo paskirtoji globėja 
Puziniškio paveldėtojo. Ji ima visą nuomą. Po karui pasibaigus 
kontraktui, pasibaigė ir visos Bitės teisės į Puziniškį. 

Bitei palikta valdyti mūras ir sodyba, vadinas, sodas, kie- 
mas, kiek daržų, viso labo dvi dešimtini žemės. Be to, vasarą 

turi teisės ganytis karves, dvi aveles ir vieną arklį. Žiemą geri 
žmonės tuos gyvulėlius maitina. Kol brolis Ladislovas buvo 
gyvas, tai jis tuos gyvulėlius liuobdavo; pievą šienaut pasisam- 
dydavo kitur. Tai Ladislovas su vaikais ir Antukas drauge ją 
nušienaudavo. Buvo ir žiemą pieno. Laikydavo ir kiaulių. Da- 
bar viską reiktų svetimose rankose tvarkyti, o tai neužmoka. 
Tai Puziniškyje belaikė žmogų rūmui su knygyno ir baldų 
likučiais daboti ir daržui dirbti. 

Gyventi ten Bitė dėl daug priežasčių negalėjo. Pirmiausia 
abu du jos globojamu Petkevičiuku nesveiku... daug iš tėvo 
paveldėję. Juos versti, kad galva dirbtų, nedrąsu. (Trečias jų 
broliukas, turėjęs baisų norą mokytis ir jau buvo Dotnuvoje 
antrame kurse, pats nusižudė). Jie reikalingi yra Bitės globos. 
Jonas turi šiokią tokią vietelę, ir reikia nemaža Bitės pastangų, 
kad kaip nenusiteikęs visa ko nemestų. Bronelis dar mokosi. 
Nuojų skirtis negalima. Ką gi su jais sodžiuje darytų? Daugiau, 
Bitė sodžiuje turi turtuolės vardą, nes iš nieko nesiskolina, o 
tiek vaikų ir dar svetimų, žmonės sako, „gražiai augina“. Ir 
kas kam galvoje, kur Puziniškio pelnas eina, kai Bitė gyvena 
palociuje ir niekas jos apdriskusios nemato? Rūmo stogas kiau- 
ras, per jį lyja, o remontuoti nėra lėšų. Maldučiai irgi nesirūpina. 
Kaip tik Bitė Puziniškyje pasirodo, ten takai neužželia; plaukia 
tik plaukia žmonės visokių visokiausiais reikalais, taip pat kaip 
ir Panevėžyje. Dėl Puziniškio tebeeina byla. Ladislovo sūnūs 
gal ir gaus pusę, o Bitei tektų 14 dalis. 

„Dabar visą laiką, kiek tik begaliu, laikau savo rankoje 
plunksną. Žinau, jog su manimi užmerks amžinai akis ir daug 
puikiausių mūsų atgijimo istorijos lapų. Tačiau kiek besuspė- 
siu, kas gali žinoti? Sveikata menka, krūtinėje vėl kažin kas 
ima knistis. Visa viltis, kad mūsų šeimynoje, taip iš tėvo, taip 
iš motinos pusės, visi arba jauni mirė, arba ilgai gyveno. Jauna 
nemiriau, nors nuolat giltinė tykojo manęs. Ergo... gal su- 
spėsiu ir apie Žemaitę parašyti“. 

MARIJA PEČKAUSKAITĖ 
(ŠATRIJOS RAGANA) 
G. 1878! 


ŠALTINIAI 


Pirmas ir paskutinis šaltinis Marijai Pečkauskaitei aprašyti 
būsiu aš pats. Todėl už pilną žinių tikrumą pilnos atsakomybės 
nesiimu. O patikrinti gyvajame šaltinyje negaliu, nes kai tuo 
reikalu vieną, antrą ir tretį kartą užpuoliau pačią rašytoją, ga- 
vau galų gale štai kokį arbūzą: 

„Iš tikro, tamsta pjauni mane be peilio! Mano prigimtis kęste 
nepakenčia viešumos... Toks jau „laukinumas“, nieko nepa- 
darysi. Gal nebūtų tiek nemalonu, kad būtų apie ką kalbėti. 
Žinau, kad pas mus daug reliatyvų; vis dėlto aš per mažai turiu 
nuopelnų. Antra vertus, ir apie didžiausius žmones reikia, 

mano nuomone, kalbėti kuo mažiausiai, jiems tebesant gy- 
viems. 

Kas kita apie jų veikalus. Ir apie mano „veikalus“ kalbėk 
sveikas kaip ir kiek benorėdamas ~- jie paleisti viešumon, tai 
kiekvienas turi teisę juos kritikuoti. 

Fotografijos pažadėti negalėjau, nes nuo maro metų nebesi- 
fotografavau ir neketinu, nes nemėgstu savo fizionomijos. 

Nepyk, kad neatsakau - niekaip negaliu, tiesiog koktu man 
ir gana. Ką nori, tą daryk. Nereikia jokių Žinių apie mano as- 
menį — tai mano vadinamajai „kūrybai“ absoliučiai vis tiek. 

Visados esu savimi nepatenkinta, žinaus nieko neišmananti 
ir neįstengianti. Dėl to negaliu prisiversti pertaisyti savo raš- 
tus - viskas netinka. Kaip palyginsiu tai, ką parašiau, su tuo, 
kas yra manyje, tai desperacija ima... Beveik niekados neskaitau 
savo išspausdintų raštų...“ (Iš Hum. m. fak. muziejaus)“. 

„Rokundas“ trumpas - reikia tenkintis kitados per ilgus 
pažinties metus gautomis žiniomis ir pačiais Šatrijos Raganos 
raštais, kur numanu bus aliuzijų į jos pačios dalykus. Tai, sakau, 
labai netikra, nes kūrėjas - melagis, nors ir iš savęs imasi temų. 
Šiaip jau seniai pažindamas Pečkauskus, aš turiu ir iš kitur 
gausių apytikrių žinių, kurios pravartu žinoti, nors pati rašytoja 
to ir nenorėtų. Dalimi aš jau esu jas paskelbęs 1919 m. „Nepri- 
klausomojoje Lietuvoje“ ir 1921 m? 


PEČKAUSKAI 


Svetimtaučiai yra mums davę nemaža prašmatnių Lietuvos 
ir lietuvių mylėtojų ir darbininkų jų kultūrai. Laisvi nuo isto- 
rinių, tautinių ir konvenansinių prietarų, jie jau trečioje, kartais 
net pirmoje kartoje tampa visa širdžia palinkę lietuvių pusėn, 
pamėgę mūsų kraštą ir kalbą ir atsidėję mums talkininkauti 
kultūros ir politikos darbuose. Dažnas jie nė nebeatsimena kitos 
tėvynės; ta jam tampa tikra tėvynė, kur jo lopšys buvo, kur jis 
augo, kur jo tėvai ir bočiai kaulelius paguldė. Tokie ir Pečkaus- 
kai iš vyro pusės. 

Pečkauskai - Mogiliovo gubernijos gudai, iš pradžių ka- 
talikai, paskui virtę pravoslavais. Mogiliovo gub. nebėra Peč- 
kauskų katalikų; jų bėra Lietuvoje. 

Guduose Pečkauskų būta labai turtingų; jų ten turėta bent 
keliolika dvarų žemės, tačiau per kuriuos ten politikos per- 
versmus viskas pralaimėta, ir Marijos senelis Lietuvoje atsi- 
radęs jau bežemis. Lietuvoje jam pasisekė - jis vedė dukterį 
vieno didžiausių Lietuvos turtuolių Važinskų, turėjusių dvarų 
keliose gubernijose, ne tik Žemaičiuose. Paskutinieji Važinskai 
tik dabar pabaigė išmirti Iščolnoje, Lydos apskrityje. Tiesio- 
giniai ir vienatiniai paveldėjai jų „vymoročnych imienij“* yra 
Pečkauskai; bet lenkais virtę, Važinskai nebeprisipažino gi- 
minės esą sulietuvėjusiems Pečkauskams ir visus savo turtus 
užrašė lenkų labdarybės įstaigoms. 

Pečkauskas senelis iš Važinskų kraičio gavo nemažą Venių 
dvarą su palivarkais Pavandenės parapijoje. Jis turėjo keletą 
sūnų: Leonardą (jis mirė džiova, nevedęs), Anupra (Marijos 
tėvą), Vincentą ir Jokūbą. Vincentui išėjus užkuriomis į Žeben- 
kavos dvarą Varnių parapijoje, Anupras paveldėjo Labūnavos 
palivarką, o Jokūbas - fundum,?, Venius. 

Anupras Pečkauskas į Labūnavą vedė žmoną Šiukštaitę, tų 
vėl turtingų medingėniškių Šiukštų. Šiukštai — tikri žemaičiai; 
netjų herbe - Žemaičių herbas - Meška. Tačiau istorinio likimo 
ironija, gudai Pečkauskai greičiau už juos susiorientavo lietuvių 
pusėn; gal dėl to, kad gudai visados buvo lenkų antagonistai, 
nors su jais giminiavos. Visa, kas tuščia, kas nerimta ar net 
doriškai bloga, tai buvo jiems - lenkų, lenkiška. Anupras iš 
pat pradžių buvo griežtas priešas 1863 m. lenkmečio ir paliko 
kuo smarkiausias jo kritikas. 

Bene apie jį aptinkame „Sename dvare“ dialogą (33). 


- Bet jau tiktai jokios unijos su lenkais, saugok Dieve! Pirmas tam pasi- 
priešinčiau, kaip kitąsyk Katkevičius. Gana jie mus užkrėtė savo netvarka ir 
įtraukė į pražūtį. Geriausia mums būtų jungtis su baltarusiais, nes jų ir būdas 
panašus į lietuvių. O tie koroniažai ~ kas tai per nesimpatingi žmonės! Tas jų 
putlumas, tas jų noras visur pirmininkauti tiesiog nepakenčiamas. O „blaga“? 

- Tiesa, tiesa! - atsako tėveliui klebonas. ~ Straszne blagiery, straszne 
blagiery. 

- Ir kaip keista: taip, rodos, esame sulenkėję, o koks pobūdžio skirtumas 
lig šiol užsiliko! Susieisi su koroniažu ir tuojau jauti, kad jis tau taip svetimas, 
kaip koks vokietis ar prancūzas. 

- A my sobie nie damy w kaszę dmuchač, nie damy, proszę pana, kaip 
sakydavo tas, žinai, koroniažas, kunigaikščio įgaliotinis. 

- Kaipgi! Jie visur turi būti ponais, o mes jų liokajais, chudopachotki. Kaip 
jie mus vaizduoja literatūroje? Kiekvienas lietuvis tai „poczciwy dureń“. O 
kaip reikia, jų garsiausieji vyrai - toks Mickevičius, Kosciuška, Kraševskis ir 
kiti - vis lietuviai ir baltarusiai. O visi tie jų branginamieji Jagėlonai kas tokie? 
ar lenkai? 

Tėvelis užsidegė, nes be galo nemėgo koroniažų. 

Ne kitokio būta ir bočelio. Jis, sakysime, liepdavo vaikams dainuoti „Biru- 
tę“ ir pats pritardavo jai. Bočelis mėgsta žemaitiškai kalbėti; su tarnais niekad 
kitaip nekalba. Turi savo bibliotekoje vyskupo Valančauskio, savo bičiulio, 
knygų su jo paties parašais, dažnai varto „Žemaičių vykupystę“ ir sako: 

- Starożytny język. Kad būčiau jaunesnis, imčiau jį studijuoti nuodugniai, 
nuo pat sanskrito. 

Jų anūkai, dabartinioji visų Pečkauskų karta, visi susipratę 
lietuviai katalikai, net patriotai, nors lenkiškai rusiškos kul- 
tūros. 

Žemaičių bajorija iš viso daug kuo skyrėsi nuo aukštaičių 
bajorijos. Pirmiausia daug rimtesniu savo būdu ir daug tvir- 
tesniu nusimanymu savo kilties iš žemaičių, ne iš kelmo. Že- 
maičių bajorai, nors ir pačios aukštosios kilties, drąsiai dedasi 
žemaičiais, nors ir lenkų kultūros; nenutolsta nuo žmonių, 
gryniausiai kalba vietos tarmėmis, nors namie, savo reikalui, 
vartoja lenkų kalbą. Tačiau daug yra ir tokių, kurie nė ta lenkų 
kultūra negali pasigirti, ypač kiek žemesnės kilties ir mažesnių 
turtų, nes lenkiškai visai nemoka. Šitokių buvo gana daug, ir 
jie tuo visai nenusimindavo. „Esam žemaičiai, tai ką jau čia 
bepadarysi“, - atsakydavo šypsodamies, neva susigraužę dėl 
savo nelenkiškos kilties. Bijotų Poškos, Viduklės Stanevičiai, 
Telšių Klementai, Tverų Račkauskiai, raseiniškių Kasakauskiai, 
Rietavo Oginskiai“ - ne retenybės. Pridėk čia Dručkius-Liu- 
beckius (vienas jų autorius „Tak umierali litwini“, P. Vaičiūno 
versta lietuviškai)", Svazelius, net Ledochovskius ir Broel-Plio- 
terius, nekalbant apie negrafus ir nekunigaikščius. Bet visa tai 
atgyventų laikų reiškiniai. Dabar daug jų nebėra, o kokių dar 
yra, nebežinome, dažnai jie ir patys nebežino, ar jau pripažinti 

lietuviškąjį valstybiškumą, ar vis dar jį neigti dėl agrarinės 
reformos, kuri jiems tokia skaudi. 

Grįžtame prie Labūnavos Pečkauskų. Stanislava Šiukštaitė 
Anuprienė buvo tipinga bajorė žemaitė, kitus Šiukštus pra- 
lenkusi šiuo atžvilgiu. Ji nesudarė su savo vyru, ne lenku pat- 
riotu, disonanso. Nors jos vyro namuose buvo kalbama len- 
kiškai, kaip ir jos tėvų namuose, vis dėlto čia lygiomis buvo 
kalbama ir žemaitiškai. Stanislava, ypač paskutiniais laikais, 
buvo tikra patriotė; ji nebuvo nutolusi nuo gimtojo savo Že- 
maičių krašto, ji žinojo visa, kuo tas kraštas sielojosi, kuo susi- 
rūpinęs, kam deda visas savo pastangas. Jautė visą rusų spau- 
dimo sunkybę, lietuviškos spaudos draudimo barbarybę ir rea- 
gavo tam, norsgi atsidėjus skaitydama draudžiamuosius lietu- 
vių raštus, ligi tik jie pasirodydavo. Jei bent didumas Lietuvos 
bajorijos būtų nors tiek padėję mums anąjį sunkųjį spaudos 
draudimo laiką perkęsti, kaimo santykiai su dvaru būtų likę 
daug kitokesni, negu dabar kad yra. 

Šatrijos Ragana savo „Viktutės“ dienyne šitokį duoda tėvų 
paminėjimą. 

- Tamsta neleisk Viktutei užsiimti tomis lietuviškomis knygomis... Aš, 
būdama tamstos vietoje, tuojau sudeginčiau visas tas knygas - gali bėdą 
užtraukti, - sako mamatei viena viešnia bajorė. O ji į tai šypsodama: 

- Aš neturiu tokių baisių norų. Priešingai, džiaugiuos, kad mano duktė 
mokosi savo tėviškės kalbos... 

Nesiliauju dėkavus Dievui, kad man davė tokius tėvus. Didesnė dalis 
mūsų dvarininkų nekenčia „litvomanų“ ir yra labai priešingi lietuvių judė- 
jimui. O mano tėveliai kad nors žodį pasakytų prieš tai. Mama gerai supranta 
visą naudą ir svarbumą to jauno kilimo, pripažįsta jam tiesą ir visur išreiškia 
savo palankumą. Tetušis neitrališkas, blogai nekalba, tik bijo, kad manęs 
nepagautų maskoliai. 


Tėvas buvo linkęs į despotizmą, šaunaus būdo, bet labai 
geros širdies ir sąžiningas žmogus; visų labai mylimas ir ger- 
biamas: ir prastų žmonelių, ir giminės, ir dvarininkų. „Sename 
dvare“ aprašytasis teismas dėl bičių - tikras faktas. 

Abudu tėvai buvo tikri demokratai; nėra buvę atsitikimų, 
kad jie būtų kada pasipūtę, kad kada nors būtų paniekinę „chlo- 
pus“. Bet visa Anuprų Pečkauskų šeimyna buvo netikusi prak- 

tiškam gyvenimui, visur ir visados pasiduodavo gudresniems 
„Šio pasaulio vaikams“. Visiems Pečkauskams materializmas 
buvo tolimas ir koktus. Tokia pat yra ir Marija; tai pamatysime 
vėliau. 

Labūnaviškiai Pečkauskai tad lietuviškumo atžvilgiu buvo 
pralenkę net geriausius savo luomo atstovus, kurie, kai patys 
netesėjo naujųjų laikų idealo suprasti, bent jaunajai kartai ne- 
gynė tą idealą mylėti. Neva bardamies, neva niurnėdami, jie 
sekė jaunąją kartą, per ilga atsileisdami iš savo skepticizmo. 
Pečkauskams nebuvo ko nė atsileisti, nuo ko atlyžti: jie patys 
leido nauju keliu savo jaunuomenę, tiesiai ar netiesiai, į tos 
vietos patriotizmą. Tokiems pažangiems ar tik geros, sveikos, 
neiškrypusios širdies bajorams nuopelnas, kad mes dabar tu- 
rime savo eilėse bajorų, nepasidavusių lenkų tautininkų vy- 
liams - parduoti Tėvynę Lietuvą lenkams. Lenkams jie išmuš- 
davo iš rankų geroką ginklą prieš lietuvių separatizmą. 


M. PEČKAUSKAITĖS BIOGRAFIJA 


Marija Pečkauskaitė gimė Medingėnuose 1878 m. vasario 
mėn. 24 d.!, bet augo Labūnavos dvare, Pavandenės parapijoje, 
žemaičių tarpe ir žemaičių atmosferoje. Nuo pat mažens taisyk- 
lingai kalbėjo žemaitiškai, visiškai gerai žemaičiuodama išta- 
rime. Žemaičių kalba jai lygiai įgimta tėvų kalba kaip ir lenkų. 
Iš pat mažens tegirdėjo žemaičių pasakas, žemaičių dainas, visą 
jų folklorą; visu tuo prasiturtino savo sielą ir vaizduotę. Tad 
Marija P. yra mūsų kultūros, ne kieno kito padaras, grynai 
mūsų žmogus; nes mažystės sritis ir jos dvasia įspaudžia ypa- 
tingą žymę visame žmogaus būde. Jos nebeišdildo kitos kul- 
tūros, kurių vėliau gaunama. 

Apie tautiškumą štai ką randame „Viktutės“ dienyne. 


Pamėgo man tos dainos nuo pat kūdikystės, ir daug jų išmokau. (9) 

Pirmą sykį išgirdus, jog atvažiavo daktaras, ji ne kita ką pamanė kaip: „O 
gal duos Dievas, turės ir lietuviškų knygų? Gal bus lietuvis patriotas, su kuriais 
taip trokštu susiartinti? (4) 

Kalbėti lietuviškai moku šiaip taip, bet rašyti, kaip reikia, gramatiškai, nė 
trupučio... Taip norėčiau išmokti lietuviškai, taip man ta kalba reikalinga!.. 
Mokyti (beraščius) lenkiškai per sunku. O kad ir lengviausia būtų, argi turėtų 
kas tiesą nutautinti kurią tautą, liepti jai išsižadėti savo praeities, kalbos, būdo? 
Mokyti lietuvius lenkiškai, versti juos lenkais, primesti jiems lenkiškumą, — 
ar tai ne ta pati idėja, kuria apimti rusai primeta mums savo kalbą, naikindami, 
kas yra lietuviška... Lietuviai - tauta, taip labai skiriantis nuo lenkų, tokį kito- 
nišką turinti būdą, - mokyk juos dabar, jog Lenkija ~ jų tėvynė, lenkiška kalba 
turi būti jiems visų brangiausia, tai reiškia, mokyk, kad savo prigimtą lie- 
tuvišką pamestų, kad savo senovės dainas pakeistų lenkiškomis... Dieve! ar 
tai ne judošystė būtų, ar ne didžiausia niekšystė? O prie tokių išvadų reikia 
prieiti logiškai, nes negalima būti kartu lenku ir lietuviu. (10) 

Argi galiu pasakyti su ranka ant širdies, kad esu lenkė aš, kurios tėvai ir 
bočiai Lietuvoje gimę ir mirę, kurie taip myli Lietuvos žmones, Lietuvos 
dainas, kalbą, girias ir laukus?.. 

Reikia taip pat jausti, kaip tos vietos žmonės, taip pat kalbėti, tą pat mylėti. 
Žmonėms apšvietimo duoti pareiga kiekvieno inteligento. Bet šviesti tegalima 
prigimta kalba, ergo, reikia ji išdirbti, rašyti lietuviškai, išleidinėti laikraščius, 
reikia triūsti apie išdirbimą savo literatūros. 

Antra, sugrįžti prie lietuvystės, tai žmogaus pareiga mylėti savo tėvynę. 
Lietuviška kalba užmiršta, neišlavinta, nėra jokios lietuviškos literatūros; bet 
ar dėl to turime jos išsižadėti? Sūnus, apleisdamas sergančią, suvargusią 
motiną, daro didesnę niekšystę, kaip apleisdamas ją laimėje. Mūsų tėvai 
paklydo, pametę savo kalbą; mūsų pareiga atitaisyti jų kalčias. (10) 

Kas klysta, tegul klysta: ta idėja šventa ir aukšta, tai visomis pajėgomis 
stengsiuos jai tarnauti. (11)? 


Anuprui ir Stanislavai Pečkauskam buvo ketvertas vaikų: 
Marija, Sofija, Steponas ir Vicentas. Pati vyresnioji Marija 
1885 m. gavo pirmą mokytoją. Ji buvo vilnietė, žinomojo ad- 
vokato Sumoroko seselė. Bet jau prieš tai septynergė Marytė 
buvo išmokusi skaityti; kada, nė pati nemokėjo pasisakyti, tik 
labai anksti. Jau penkergei Marytei tėvas parsiųsdindavo vaikų 
laikraštuką „Wieczory rodzinne““?. Labai gabiai Marytei vaikui 
mokslo metai nesudarė jokių nemalonumų, nei sunkenybių. 
Visa jos kūdikystė - auksinė, saulėta. Buvo be galo lepinama, 
ypač tėvo. Visa šeimyna karštai mylėjosi. Be gerų tėvų, jai dar 
buvo daugybė gerų dėdžių ir gerų tetučių, vis davinėjančių jai 
visokių dovanėlių, daugybę žaislelių. 

Antra guvernantė buvo varšuvietė. Jos Mariją gražiai išmokė 
lenkiškos literatūrinės kalbos, bet nieko nepagadino, kas įgimta 

buvo. Tik keturiolikos metų pusmergė 1892 įstoja Petrapilyje į 
III klasę šv. Katrynos gimnazijos!*. Mokslas ir ten jai sekėsi, 
buvo antra mokinė. Tačiau Petrapilio oras blogai paveikė į silp- 
najos sveikatą; Anuprų Pečkauskų vaikai visi buvo silpnasvei- 
kačiai, tuberkulininkai. Be to, vis „ilgėjos namų ir savųjų“. 
Sugrįžus namo, prasirgo visus metus, o pasveikus, namie ėmės 
eiti gimnazijos kursą su mokytojais ir mokytojomis. Iš jų dabar 
gerai pramoko rusų, vokiečių ir pusėtinai prancūzų kalbos ir 
skambinti fortepijonu. Be to, atsidėjus dirbo ūkyje. 

„Viktutė“ šitaip rašo apie tuos dalykus. 

Aš negaliu gyventi, rankas sudėjus; nesuprantu, koks tai ir gyvenimas 
būtų! Esu neturtinga, dėl to reikia man būtinai darbuotis ir veltui duonos 
nevalgyti. Bet jei būčiau ir labai turtinga, nesėdėčiau, nieko nedirbdama... 
Reikia mums susivaržyti... 

Ak, ta muzika! kaip ji man širdį pagauna! Nuo pat mažens, kaip tik atminti 
galiu, darė ji man tokio įspūdžio, kaip niekas kitas... Mokinaus lengvai ir 
didžiu noru... Jutau šiokį tokį gabumą ir vis mąsčiau palikti artiste. Norėjau, 
pabaigus pensiją, važiuoti į konsevatoriją, bet... artistinė karjera išgaravo iš 
galvos. Visų pirma įsitikrinau, jog medžiaginis mano tėvų būklas yra gana 
blogas. Dvaras, nors savas, užstatytas banke, reikalauja daug darbo ir pasi- 
šventimo, kad nekliūtų į maskolių rankas. Mano edukacija pensijoje atsiėjo 
gerus pinigus, o aš žinodama, kaip jie sunkiai tenka tėveliam, argi galėjau 
reikalauti dar daugiau? Antra, pradėjau abejoti, ar iš viso verta paskirti savo 
amžių artistiškai karjerai. Galop įsitikinau, jog neverta, nes yra daug nau- 
dingesnių užsiėmimų. Naudinga ir muzika. Ašjos neneigiu. Gerai numanau, 
kiek naudos, kiek laimės davė žmonėms tokie genijai - Šopenas, Bethovenas 
ir daug kitų. Bet aš - ne genijus, tai viena; o antra, nors ir mėgstu svajoti, 
vienok veliju reališkas savo triūso pasėkas... Veliju, sėdėdama namie, dar- 
buotis ir mažinti išlaidas, kad žemės galą neišleistume į neprietelių nagus; 
veliju išmokyti nors keletą žmonių rašyti ir skaityti, nors keliems palengvinti 
sunkų gyvenimą... 

Tėvas buvo žmogus ramus, niekur nėjo, su niekuo nesusi- 
dėjo, negėrė, tad pinigų veltui neskleidė. Bet buvo silpnas ūki- 
ninkas ir dar silpnesnio šiaip jau būdo žmogus. Kai buvo reika- 
lingas ko nusipirkti, tai vis dar pridėdavo, ne nuderėdavo; vis 
jam rodėsi, per pigiai užprašyta; rodė bajorišką savo dosnumą 
(hoiność). Lengvai duodavos ir apgaunamas. Tad Labūnavą vi- 
sai nugyveno ir gavo paleisti iš savo rankų nuomininkui, o pats 
1887 m. išsinuomojo iš kun. Druckio-Liubeckio Užvenčio dvarą. 

Užventis turėjo gilios, daug reiškiančios įtakos visam Ma- 
rijos P. gyvenimui. Čia tik ar ne į VI klasę perėjęs užventiškis iš 
Ušnėnų kaimo, kur ir Julija Žymantienė gyveno, Povilas Višins- 
kis atostogų metu mokė vyresnįjį jos brolį Steponą ir jai pačiai 
padėjo eiti gimnazijos kursą. P. Višinskis čia jau nuo 1891 m. 
teorino jai tėvynės meilės idėją, lietuvybę, kuri savaime jau buvo 
ir klestėjo Marijos sieloje, ir pastūmėjo ją į samoningą lietuvišką 
patriotizmą. Čia 1894 m. atsirado Kazimieras Adomas Bukantas 
ir pravikaravo daugiau nei trejus metus. Su juo drauge ėmė 
kasmet atsirasti jo brolis daktaras Damininkas Bukantas, tuomet 
dar studentas gamtininkas, ir jo draugai studentai, Kalnietis ir 
kiti. Dam. Bukantas, jau medikas, lankydavo Pečkauskus Šiau- 
liuose ir Veniuose, kur iš Šiaulių visi važinėdavo vasaroti. Buvo 
iš ko pasirinkti „Viktutei“ susipratėlio lietuvio inteligento tipas. 


O gražus! gražesnis dar kaip aną sykį klebonijoje. Maža svarbumo turi 
man Žmogaus gražumas, vis dėlto malonu pažiūrėti į gražų veidą. Aš tai labai 
mėgstu, kaip mėgstu gražumą visur ir visame... 

Jonas (taip „Viktutė“ vadina Povilą Višinskį)“ atvažiavo pas mus visoms 
atostogoms mano broliuko mokyti. Jo tėvai sodiečiai, jis - studentas. Susi- 
draugavau su juo ir daug valandų praleidova kartu. Patiko jis man tuo, kad 
išlavintas, daug skaito, daug galvoja, geidžia ir ieško ko kita, ne pašokti, ne 
gerą vietą gauti ir pilvą sau sotinti. Pas mus čia tokių nedaug, labiausiai tarp 
dvarponių sūnų. Priguli jis prie taip vadinamų „litvomanų“, vadinas, myli 
savo tėvynę ir kalbą“. (43) 

Mokslas namie tik į sveikatą buvo Marijai; į kūno ir sielos 
sveikatą. Kūnu nesuvargo taip, kaip kiti jos broliai, miesto 
mokyklose būdami: jie visi jauni išmirė. Dvasios gi ryšiai su 
gimtuoju kraštu niekados nenutrūko. Tik trumpam laikui caro 
Mikalojaus II vainikavimo metais (1896)'* ji buvo išvažiavus į 
Varšuvą, į bitininkystės kursus, Sugrįžus į Užventį, čia įsteigė 
savo bityną ir ėmė plačiai ūkininkauti. Tačiau neilgai. 1898 m. 
čia pasimirė tėvas, palikdamas kuo blogiausį ūkį. Jį pataisyti 
jauna ūkininkė nebeturėjo vilties, nes ūkiui pagerinti reikėjo 
kapitalo, o jo nebuvo, tai teko ūkis likviduoti, o likvidavus, 
pasirodė, jog beveik nieko neliko. 

Tai padaryti privertė dar ir kitas reikalas. Šiaulių gimnazi- 
ją ėjo vyresnysis brolis Steponas, antras — Vincas ruošės stoti į 

gimnaziją. Gyvais pinigais jų išlaikyti mieste nebetesėjo; rei- 
kėjo pačiom su motina važiuoti į Šiaulius ir ten berniokus mo- 
kyti. Motina šeimininkavo, Marija per 1899 m. davinėjo pri- 
vatines pamokas. Bet paskui gavo pamokytojauti privačiose 
bajorų šeimose: 1900 m. pas Laucevičius Mūruose, 1901-4 Pa- 
vandenėje. 

1900 m. Šiauliuose mirė vyresnysis jos brolis Steponas, VII 
klasės gimnazistas. Tas smūgis tikrai sulaužė jautrią Marijos 
sielą, ir ji niekados jau nebeatsitaisė. Steponas buvo ideališkas 
bernaitis: be galo gabus ir mokslus, nepaprastai muzikalus. 
Kartais pasiėmęs smuiką valandomis improvizuodavo tam- 
siame kambaryje sesers Marijos duodamomis temomis. Marija 
mylėjo jį be galo be krašto. Vargiai bebuvo ir bėra pasaulyje 
antra tokia sesuo, kuri taip stiprai mylėtų savo brolį. Jis tatai 
nupieštas „Sename dvare“ Nikos asmenyje. Stepukas tikrai 
buvo nepaprastas berniukas. Pečkauskų tarnai Užventyje sa- 
kydavo, jis „rodos, karalaitis“: toks švelnus, toks mandagus, 
sąmojingas, linksmas, gyvas, prirašydavo visokių monologų, 
rengdavo vaidinimus; kaip ir sesuo komponavo epopėjas, rašy- 
davo laiškus. 

Povilo Višinskio sumanymu, Marija, tokia gabi ir moksli, 
turėjo gauti aukštesnio mokslo užsieniuose, Šveicarijoje. Su jo 
supuola ir Andriaus Dubinsko“ nuomonė; jis rekomendavo 
Mariją Pečkauskaitę „Motinėlei''“, draugijai aukštesnius moks- 
lus einantiems šelpti. „Motinėlė“ mielai pritarė tam, paskyrė 
stipendiją, ir Marija pradžioje 1905 m. atsirado Ciuriche, kur 
profesoriavo pasaulio garsenybė pedagogijos srityje dr. Fr. V. 
Foerster'is, Zaičikas" ir kiti. Per tris semestrus gėrė to garsaus 
pedagogo dvasią, nuodugniai tyrė jo skelbiamą auklėjimo sis- 
temą. Gerai mokėdama kalbų, Ciuriche Marija klausė per tris 
semestrus vokiško dėstymo. Paskui persikėlė į Friburgo kata- 
likų universitetą, kur dar vieną semestrą klausė prancūziško 
dėstymo. Ir tik po dvejų metų tesugrįžo namo. 

Šveicarijoje Marija pabaigė savo veikalėlį vaikams „Vincas 
Stonis“, pavyzdį, kaip elgtis ir mokytis (Vilniuje, 1906 m., 143 p.), 
parašytą mokytojaujant Pavandenėje. 

Be pedagogikos, M. P. itin atsidėjus klausė Šveicarijoje lite- 
ratūros. Tai labai subrendino jos talentą, kuris ir pirmiau buvo 
žymiai pasireiškęs „Viktute“, parašyta mokytojaujant Mūruo- 
se pas Laucevičius 1900 m. Tai davė Marijai ypatingą euro- 
piškumo žymę, kurios nematome kitose kad ir talentingose 
mūsų rašytojose. Kiekvienas M. Pečkauskaitės mažmožis yra 
inteligentingai dailiškas ir meniškas, jei ne grynai moksliškas. 
1907 m. sugrįžo iš Šveicarijos. Kun. A. Milukas pasiūlijo M. P. 
įsteigti Vilniuje lietuviškų, daugiausia amerikoniškų, knygų 
krautuvę. Tai buvo didžiausia klaida: Marija P. ir prekyba - 
lygu ugnis ir vanduo. Knygynas teko 1909 m. likviduoti'*. 

Diplomo M. Pečkauskaitė neturėjo jokio. Ji mokėjo daug. 
Rimtai buvo išėjusi gimnazijos kursą, dabar štai 4 semestrus 
klausė universitetuose. Jos mokytumas buvo jaučiamas kalboje 
ir raštuose. Vis dėlto ji neturėjo teisės oficialiai paimti kurią 
valstybinę mokyklą vesti. Tai ryžosi tų teisių gauti. Prie pirmos 
gimnazijos Vilniuje, beprekiaudama knygomis, išlaikė kvo- 
timus „na zvanije domašnej učitelnicy“'5; tai daugiau kaip ma- 
tūra, nes duoda teisės direktoriauti vidurinėse mokyklose. Ly- 
giai prieš 20 metų, 1906 m., įsikūrė suvalkiečiuose katalikų 
draugija „Žiburys“? kuri užsiėmė labdarybe ir švietimu. Mari- 
jampolėje jis laikė mergaičių progimnaziją; šitą mokyklą dabar 
1909 m. pavedė vesti Marijai Pečkauskaitei. Karui kilus, vokie- 
čiams užeinant, progimnazija drauge su savo vedėja 1915 m. 
iškilo į Trakus. Gi matydama, kad ir iš čia teks trauktis kur į 
gilumą Rusijos (taip ir buvo: progimnazija atsirado pirma Sie- 
noje, paskui Tambove), M. P. bevelijo per vokiečių frontą, per 
Rygą ir Mintaują, prasimušti atgal į Lietuvą, kur Židikuose, 
Telšių ap., buvo likusi sena, paliegusi jos motinėlė ir taip pat 
netvirtos sveikatos seselė Sofija, vienatiniai gyvi belikę artimi 
ir karštai mylimi asmens. Kaip tik ji čia buvo reikalinga - gavo 
pabaigti nukaršinti ir numarinti savo motutę. Ji mirė gale tų 
pat 1915 m. 

Marijos motina buvo beveik šventa, kantrybės ir savęs išsiža- 
dėjimo idealas, visados visiškai sutinkanti su Dievo valia - ir 
labai maldinga. Kai Vilniuje mirė antras ir paskutinis jos sūnus 

Vincas, motina tokia ramybe priėmė iš Dievo rankos tą žmonių 
žodžiais neišreiškiamą smūgi, kad d-ras Bagdonas?!, matyda- 
masją tuomet, paskui parašė Marijai, pirmą kartą savo gyveni- 
me matęs tikrą krikščionę ir supratęs, kas tai yra krikščionystė. 

Šiauliuose motinai vienai pačiai gyventi buvo sunku; ji ne- 
mokėjo verstis ir neturėjo pakankamai stiprios sveikatos. Bet 
šiuo tarpu 1902 m. pavasarį kun. Kazimieras Bukantas gavo 
Gryvos filiją, jam reikėjo šeimininkės, tad ir paprašė apsigyventi 
pas ji ponią St. Pečkauskienę. Ji sutiko. Kun. Kazimieras buvo 
jai kaip tikras sūnus, jai kuo geriausiai atsidėjęs iki pat jos 
mirties. Vaikai irgi džiaugės, kad dabar turės kur susirinkti 
šventėms ir kad motinai nebereiks rūpintis duonos kąsniu. 
Vincas taip mylėjo kun. Kazimierą, jog parvažiuodamas atos- 
togų, niekur kitur nenorėjo viešėti, tik pas jį. 

Bukantų ir Pečkauskų šeimos seniai pasižino. Kun. Kazi- 
miero dėdė Adolfas Bukantas ir Marijos P. motinos brolis buvo 
gimnazijos draugai, viešėdavo Medingėnuose dar tada, kai 
Stanislava Šiukštaitė tebebuvo dar netekėjusi. 

1910 m. mirė antras Marijos brolis Vincas, agronomijos aka- 
demijos studentas. Ir jis buvo retas žmogus: lietuvis, patriotas, 
toks pat kaip ir Steponas, idealus ir nė kiek nematerialistas. Jis 
būtų buvęs naudingas. Jau studentaudamas, bendradarbiavo 
„Vienybėje“ ir „Šaltinyje“??, jų ūkio skyriuose. Yra jo ir skyrium 
išleista knygelė „Kaip gyvena augalai ir kuo reikia tręšti žemę“. 
Rusiškai parašė agronomas A. A. Zubrilin, vertimą peržiūrėjo 
ir XI skyrių ir užbaigą pridėjo agronomas Vincas Pečkauskis. 
Kaune. 1908 m. Šv. Kazimiero Dr.” leidinys Nr. 43, 50 p. Vin- 
cas buvo Marijai daugiau kaip brolis; greičiau sūnus; daug 
jaunesnis, jos išmokytas, į gimnaziją prirengtas, pinigais šel- 
piamas. 

Marija vėl manė negalėsianti pakelti šios nelaimės. Dievas, 
jos pasigailėjęs, apleido ją sunkia širdies ir inkstų liga, pagyti 
nebuvo vilties; vis dėlto vargais negalais pagijo, bet jau atbu- 
kusiais nervais, jog šiaip taip pakėlė tą naują skausmą. 

Tėvo, brolių džiovininkų, motinos mirtys iš M. P. veržte išveržė 
keletą stiprių, nors nedidelių kūrinėlių: „Saulei užsileidžiant“, 

„?“, „Nusiminimas ir viltis“ ir k. Juos mes vėliau pamatysime. 
Čia pakartosime elegiją br. Steponui mirus. Ji buvo dukart 
išspausdinta: „Varpe“ ir „Rygos Naujienose“ 1915 m.” 

Visados mėgau ir mėgstu svajoti apie ateitį, tik toje ateityje nė sykio nebuvo 
vietos mano vyrui... Vis tik mąsčiau darbuotis daug ir naudingai praleisti 
gyvenimą... Bet mintis, jog galiu ištekėti, niekados man neparėjo į galvą. Ar 
dar apie tokius niekus svajoti? (9) 

Taip ir paliko M. P. darbuotis žmonių labui: mokyti vaikus, 
skaityti šeimynose, tiekti padorių jiems pasilinksminimų - tau- 
tiškai pašokti ir padainuoti, egleles padaryti, boboms laiškus 
rašinėti į Ameriką („Vincas Stonis“). Ir buvo nuolat, iš pat jaunų 
dienų pačiame sodžiaus gyvenime, pažino jį kaip vien reikiant 
ištisai visą kaimiečių psichologiją ir jų tarmės ypatybes („Se- 
name dvare“). M. P. dėl to taip moka vaizduoti sodžiaus scenas 
ir būdus, kad gerai žino jo skurdą ir vargą. Židikuose įsteigtoji 
šv. Vicento à Paulo draugija? ir jos ligoninė vainikuoja visą 
visuomeninį M. P. darbą. 

Dar aptikus gabų 11 metų vaikiuką Antaną Kazakauską?“, 
pasiėmė jį mokyti ir auklėti; dabar jis jau Louvain'o univer- 
sitete, valstybės stipendiatas. 

Pedagoginiai M. Pečkauskailės gabumai, apsčios teoretinės 
pedagogikos žinios, pasireiškusios literatūroje, paskutiniaisiais 
trejais metais „Naujojoje Vaidilutėje“??, kurios ji yra vyriausia 
bendradarbė, visa tai tieste tiesia jai kelią į mokymo dirvą 
kurioje didesnėje mokykloje. Bet kuri mokykla atidarytų jai 
savo duris, kad M. P. vėl apsiimtų ją vesti. Aiman, silpna jos 
sveikata nebepavelija jai vėl pradėti sunkų pedagogo darbą 
blogose sąlygose, kurios neatskiriamos tuo tarpu nuo mūsų 
mokyklų. 


M. PEČKAUSKAITĖ RAŠYTOJA 


Vaikų gabumai ir palinkimai labai anksti pasireiškia. Dar 
labai maža būdama, Marytė mokėjo skaityti, atmintinai dekla- 
muodavo visas poemėles. Turėjo daug gražių knygų ir gyveno 

daugiausia fantazijos pasaulyje. Tėvui ji nemaža įkyrėdavo, 
išrašydama visus jo nutveriamus popierius. Tėvas pyko, bet 
ką padarys, kad Marytės galva visados buvo pilna visokių 
prasimanytų ar girdėtų istorijų, kurias kažin kas vertė ją išdės- 
tyti raštu. Nei tai buvo apysakos, nei dramos; daugiausia praš- 
matniųjų žmonių laiškai, žinoma, ir save priskaitant prie tųjų 
prašmatniųjų žmonių, nors ne tikroje savo rolėje. Greičiau tai 
buvo epopėja - begalės žmonių nuotykių, situacijų ir k. ko. 

Ir nuo pat mažens Marija ėmė svajoti apie darbą Lietuvoje 
ir ne kitaip kaip plunksna, nors kai kurie nuo visuomenės sro- 
vių atsilikę jos gentys buvo iš pradžių tam labai priešingi, kol 
priprato, ir, matydami neperlaužiamą jos valią, atsileido. Atsi- 
leido ir visiškai, kai išvydo, jog Marijos pasiryžimai duoda itin 
žymių vaisių, jog jos darbas garsėja, - ji, mokyta pedagogė ir 
žodžio dailininkė, daro žymios įtakos lietuvių mokyklai, lite- 
ratūrai ir literatams. 

Pedagogikos srityje M. P. veiksmo pėdsakai itin 
žymūs. Be kitų mažesnių raštų 1912 m. „Draugijos“ 65 ir 70 nr. 
ir „Moteryje““, ji lietuvių mokyklai yra davusi žymų univer- 
siteto lankymo paminklą - Foerster'io auklėjimo metodę ir 
sistemą. Dar 1912 metais, bedirektoriaudama Marijampolėje, 
„Žiburio“ progimnazijoje, ji savo lėšomis paskelbė veikiai iš- 
gaudytą puikų veikalą ir puikų leidinį: „Dr. Fr. V. Foerster'is. 
Jaunuomenės auklėjimas. Knyga tėvams, mokytojams ir dva- 
siškiams. Lietuviškai parašė M. Pečkauskaitė. I tomas. Seinai, 
402 p. in 8° maj.“ Dešimčiai karo metų praėjus, Lietuvių vals- 
tybei susidarius ir savų mokyklų prisisteigus, pati Švietimo 
ministerija savo lėšomis išspausdino: „Dr. Fr. V. Foersteris. 
Jaunuomenės auklėjimas. Knyga tėvams, mokytojams ir dvasiš- 
kiams. Vertė M. Pečkauskaitė. Kaunas, 1922 m., 543 p.“, tokio 
pat formato. Tas leidinys pakartoja pirmąjį, tačiau nebe laisvai 
atpasakodamas Foersterio mokslą, bet griežtai, kad nebebūtų 
jokio abejojimo, bene tai lietuviškas prasimanymas. Ir papildo 
antruoju tomu. Per dvejus trejus metus 5 000 egz. šios didžiulės 
ir brangios knygos buvo vėl išgrobstyta, ir dabar Švietimo mi- 
nisterija rengia trečią jos leidimą. 

Šiuos leidinius sekė Fr. V. Foersterio „Seksualė etika ir sek- 
sualė pedagogija“, 1923 m., 139 p., tokio pat formato, „Vilties“ 
Dr.” leidinys, Šiauliai. Vertė M. Pečkauskaitė. 

„Auklėjimas ir auklėjimasis“, ėjusi per visus 1925 m. „Lie- 
tuvos Mokykloje“ ir tebeinanti. 

„Kristus ir žmonių gyvenimas“, tebėra rankraštyje. 

Vis tai vertimai Foersterio veikalų. 

„Jaunuomenės auklėjimas“ ir kiti M. Pečkauskaitės patiek- 
tieji specialieji raštai yra tuo tarpu vienatiniai pedagogikos 
vadovėliai ir drauge pedagoginės priemonės visiems, kuriems 
rūpi auklėjimas. Čia tiek yra žinių apie kalbamuosius dalykus, 
lyg kokioje specialioje enciklopedijoje. 

Patriotiškai auklėti jaunuomenei M. P. sudėstė daug raštų. 
Tačiau aiškiu programiškumu itin pasižymi raštas-pašnekesys 
1903 m. „Tėvynės Sargo“ 7 nr. „Apie tėvynę“, dėl ko ir kaip 
reikia mylėti tėvynė, 13 p. Be sumanaus išdėstymo, kaip ne- 
sektini yra Lietuvos ponai ir kaip mylėtina yra gimtoji kalba, 
yra čia ir asmeninės nuomonės. 

Lenkų ir maskolių kalba yra mums visiškai svetima, nes ir jie patys yra 
svetimi ir skiriasi nuo lietuvių visu kuo. Lietuvos ponai labai blogai padarė, 
išsižadėdami savo prigimtos kalbos. Ateis laikai, gal ir neužilgo, kada supratę 
tai, atmes jie lenkišką kalbą, o ims vartoti lietuviškąją kaip senovės laikuose. 

Pedagoginėje mūsų literatūroje M. P. sudarė žymų etapą ir 
davė smarkų impulsą tyrinėti vaikų sielą, pažinti jų indivi- 
dualybę ir ją pasukti tinkamu dvasios lavinimo keliu. Ypač gi 
pažinti bendra vaiko psichės būklę ir kaip ji, psichė, įvairuoja, 
kad galėtumei tai panaudoti, surasdamas priemonių jeibėms 
pašalinti. 

Fridrichas Vilhelmas Foersteris, gimęs 1869 m. Berlyne ir 
ten mokslus ėjęs, yra dabar žymiausias pasaulio pedagogas, 
stojęs greta Pestalozzio ir Froebelio“", gal dar juos pralenkęs. 
Tai tikras Dievo malone pašauktasis pedagogas, savo akylumą 
ir pastabumą rimtai, gal kuo rimčiausiai, praturtinęs teoriniu 
mokslu. 

Jo tėvas”? Berlyno universiteto profesorius ir astronomijos 
direktorius buvo vienas žymiausiųjų atstovų filosofijos kryp- 

ties, vadinamos „etikos kultūra“, kurios principas yra — visai 
atskirti etiką nuo religijos ir įvesti ji gyvenime į religijos vietą. 
Tuo principu jis auklėjo ir savo sūnų, be jokios religijos. 

Pavėlavęs, kaip ir pozityvizmo moksle, tos „etinės kultūros“ 
propagatorius mūsų literatūroje ir visuomenėje yra dr. Jonas 
Šliūpas“, ką ne ką iš tos srities išvertęs į lietuvišką, daugiausia 
gi žodžiu skelbiąs. 

Išėjęs filosofijos ir socialinės ekonomijos mokslus dviejuose 
universitetuose, parašęs disertaciją „Apie Kanto etikos evoliu- 
ciją“ ir laimėjęs daktaro laipsnį, Fr. Foersteris ėmė savaimingai 
tyrinėti darbininkų judėjimą ir nepilnamečių nusikaltėlių klau- 
simą, pats globodamas neturčius. Daug keliavo po svetimas 
šalis; Amerikoje ir Anglijoje studijavo pedagogiją ir socialinį 
gyvenimą. Galų gale apsigyveno Ciuriche Šveicarijoje ir įsteigė 
etikos kursus visokio amžiaus klausytojams. Penkerius metus 
čia praktikavo, kaip yra ir turi būti auklėjamas žmogaus būdas 
(charakteris). Kai 1901 m. Ciuricho universitetas ir politechnika 
pasiūlijo jam filosofijos privatdocentūrą, Fr. Foersteris jau buvo 
labai rimta mokslo pajėga. 

Rimtai ir savaimingai betyrinėdamas, kaip ir kas sudarinėja 
žmogaus charakterį, tas liuteris* ir bedievis pamažu nukrypo 
nuo savo tėvo „etinės kultūros“ ir pakrypo į krikščionybę ir 
ypač į katalikybę. Tai jis skelbė raštais ir gyvais žodžiais bere- 
liginiame Ciuricho kantone. Užtat universiteto ir kantono val- 
džia nekėlė jo aukščiau docento, atskirų klausimų aiškintojo. 
O tuo tarpu daugumas Europos universitetų nuolat rungės, 
kviesdamies į save. Kai keliolika metų pradocentavęs mylima- 
jame savo Ciuriche, galų gale aiškiai išvydo protestantus ir 
bedievius neišleisiantjo į platesnį mokslo kelią, labai nenoromis 
išvyko iš Ciuricho ir atsirado viename garsiausių Europos uni- 
versitetų Mūnchene. Bet kaip iš Ciuricho jį išgraužė bedieviai 
ir protestantai už jo simpatijas katalikų tikėjimui ir už tai, kad 
pats tiki, taip ir iš Mūncheno išėdė vokiečiai nacionalistai. Da- 
bar Foersteris niekur nebeprofesoriaująs. 

Keliolika jo parašytų mokslo veikalų išversta į visas pasaulio 
kultūringas kalbas ir tokios populiarios, jog kai kurie leidimai 

buvę per dešimtį dienų išpirkti, o kitų per trejus metus išėję po 
dešimtį leidimų. 

Gerbėjas praeities patyrimų, Fr. Foersteris yra visai naujas, 
modernus mokslavyris, pilnas pažangiųjų troškimų. Vaikų sie- 
los specialistas, artistas žadintojas vaiko dėmesio ir visų jo 
sielos stygų sujaudintojas, - štai koks Foersteris pedagogas. 

Viena ištikimiausių Foersterio mokinių yra tatai mūsų Ma- 
rija Pečkauskaitė. Ji - geriausias mediumas Foersteriui savo do- 
ros mokslą paskleisti Lietuvoje. Altruistinė jos siela, rimtas pa- 
žinimas mūsų liaudies ir inteligentijos psichologijų, brendusi 
praktika prieš pradedant klausyti filosofo, — visa tai Mariją P. 
padarė mums tikru lietuviškuoju Foersteriu, lyg antiteze dr. 
J. Šliūpui ir jo „etinei kultūrai“. 

Ji sako: „Šviesti, šviesti, šviesti ir viskas būsią gerai - pasku- 
tiniaisiais laikais ir prityrimais pavirto abejojimu stebuklinga 
vieno mokslo galia viską pataisyti ir sutvarkyti. Dabar aišku, 
jog mokslas, neparemtas dora, yra namai, pastatyti smiltyse. 
Tik būdas lavinti daug sunkiau, neg šviesti protas...“ 

Foersterio išauklėta, gabi M. P., nors pati nebepajėgia jau- 
nuomenę auklėti, netyli ir savo patyrimus bei kombinacijas 
toliau dėsto mūsų žurnaluose: „Naujojoje Vaidilutėje“, viena- 
tiniame žurnale, skiriamame mergaitėms, ir „Lietuvos Mokyk- 
loje“*. Kiek šioji yra jau davusi rimtos medžiagos mūsų pe- 
dagogikai ir jos istorijai, visi žino. 

Pavartę „N. Vaidilutę“, mes čia rasime daugybę Marijos P. 
straipsnių, didaktinių ir beletristinių, originalių, iš Foersterio 
ir iš kitų atpasakotų, vis ta viena giliai dorinančia tikybine 
kryptimi. Ir visa tai talentingai, sklandžiai, iškalbingai ir rimtai 
filosofiškai. Jauti autorę esant rimtai filosofiškai išsilavinusią 
ir nebergždžią: gautosios žinios gimdo joje daug minčių, daug 
originalių sumetimų. Ir visa tai nenuobodžiai išdėstyta, nes 
specialistė pedagogė M. P. yra lygi tam žodžio dailininkė ir iš 
viso dailininkė, visur ir visame kame ieškanti estetikos šalia 
etikos. Ima ji, mentorė, ką nors pamoksliškai mergaitėms įkal- 
binėti. Rodos, reiktų žiovauti. O skaitai tuos straipsnius lyg 
noveles, — tokia dailia forma jie apvilkti, taip parinkta jiems 

dailus pavyzdys. 5 metų mergaitė, sakysime, viena būdama 
pirklio krautuvėje, nori pasiimti dvi vyšni, bet vos tik jas pa- 
laižius padeda atgal, tai duoda Marijai P. temą parašyti iš viso 
apie valios lavinimą. Daugiau, Naujiems metams pažymėti 
ji travestuoja anglų patarlę „times is money“ į „laikas-išga- 
nymas“, laikas-karalius. Taip ir kitur panašiai. Štai kai kurių 
straipsnių pavadinimai, aptinkamų „N. Vaidilutėje“. 

1. Žolynų žiedai ir mergelių žiedai, 1922 m. 

2. Kame mano ašarų pradžia ir kame pabaiga, 179 p. 

3. Amžinybės aidai, 223 (apie meilę). 

4. Apie elgimąsi 241 ir 1923 m. 9, 67, 112, 162, 207, 259, 312. 

5. Du veidrodžiu, 108 (kūnui ir sielai pamatyti). 

6. Vyšnios, 156 (valios lavinimas). 

7. Drebančios rankos, 203 (apie neskleidimą tėvų sunkiai 
uždirbamo skatiko). 

8. Vaidilutės, 249 (mergelės namų aukure). 

9. Chamas, 299 (apie chamizmą). 

10. Naujus metus pradėjus, 1924, 1 p. 

11. Būkite savimi, 149 (apie moteriškumą). 

12. „Bobiškumas“. 

13. Ugdymas moteriškumo koedukacinėse mokyklose, 161. 

14. Vaidilutės, sukruskite, 224. 

15. Šv. Teresės patarimai. 

16. Iš Kristaus istorijos (keletas Papino vaizdų). 

17. Karalius laikas. 1925, 1 p. (išganymas). 

18. Knyga, 40, 135 (gera ir bloga, estetiška). 

Pridėk čia keletą knygų recenzijų. 

Dar Foersterio ir jo sistemos visai nepažinusi, vien privačiai 
temokytojaudama, M. P. pareiškė tikrąjį savo talentą — daili- 
ninkės pedagogės. Ji rašo lyg ciklių raginimo į šviesą, į patrio- 
tizmą. 

„Į šviesą — per ašaras“ („Vilties“ leidinys, 1898 m., 50 p.), 
kaip vaikiukas veržės pramokti skaityti, ir lyg visa to tąsa „Vin- 
cas Stonis“ (P. Vileišio leidinys, Vilniuje 1906 m., 143 p.), kaip 
lyg tas pat vaikiukas veržias iš neturto į mokyklą, kad, gavęs 
daugiau žinių, pats galėtų kitų vaikus mokyti rašto ir tėvynės 

meilės, - tai patys pirmieji tos rūšies pedagogiškai beletristiški 
M. P. raštai. Paduodama lietuviukui schema, kaip elgtis, kad 
būtų šviesiau, doriau ir sąžinei ramiau. Tendencija, be abe- 
jojimo, kiek sumenkina šiuos raštus dailiškosios struktūros 
atžvilgiu, vis dėlto jie įdomūs, nes labai turiningi ir įvairūs. 
Dar „Iš daktaro pasakojimų“, koks Antukas buvo mokslą mylįs 
altruistas. 

Mokslui ir mokyklai buvo skiriami dar šie M. P. raštai: „Lie- 
tuvos senovės septyni paveikslai“ (P. Višinskio leidinys, Vil- 
niuje 1905 m., 39 p.) ir „Istorijos pasakos“ (Seinuose, 1907 m., 
54 p.). Iš tų abiejų ir iš ištraukų iš „Vinco Stonio“ pamokų, 
kurios ten įterptos Edmundo de Amicis” būdu („Cuore“), isto- 
riškai pasakiško turinio, paskui susidarė naujas leidinys, viso 
17 dalykėlių: „Lietuvos senovės istorijos pasakos“, parašė Šat- 
rijos Ragana (Šlapelienės knygyno“ leidinys, Vilniuje 1920 m., 
91 p.), bene paskutinis spaudinys, pažymėtas šiuo pat 1893 m. 
vartota Šatrijos Raganos pravarde. Daugiau autore ima pasi- 
rašinėti ta viena tikrąja pilna savo pavarde ir vardu. 

Pridėk čia dar kai kuriuos raštus; „Iš mūsų karionės“, „Vai- 
kai“ („Šaltinyje“), šiokių tokių straipsnių „Vilniaus Žiniose“ ir 
ką ne ką Amerikoje. 

Bitininkavimo kursai Varšuvoje irgi nepaliko bergždi. Tą 
savo mokslą M. P. išdėstė jau gyvendama Šiauliuose (1899 m. 
„Tėvynės Sargo“ atskiriamas priedas Nr. 11): „Biczių Kninge- 
lė“, paraszė Szatrijos Ragana, 84 p., su piešiniais. Skyrium Sar- 
giečių kalendoriuje“? 1899 m. „Apie bičių ligas“, parašė Bičiu- 
lė. Paskui knygelę perredagavo sulig paskutinių šios ūkio šakos 
mokslų ir priemonių į „Lietuvos Bitininkas“, 1922 m. Lietuvos 
ūkio ministerijos išleistą, tuojau išpirktą ir dabar štai vėl pakar- 
tojamą. Knygelės kalba rinktinio taisyklingumo, tad ji, ta kny- 
gelė, lygiai gražiai gali patarnauti ir stilistikos pavyzdžiu. 

Dailioje lietuvių literatūroje Marija Pečkaus- 
kaitė lengvai paėmė pirmą vietą, nes turėjo daugiau už kitus 
estetinio jausmo ir skonies. S. Čiurlionienė pirmuosius jos raši- 
nėlius randa 1895 m. „Varpe“, bet bene bus jų buvę jau nuo 
1893 m. kuria kita slapyvarde? 

Aiškiai Šatrijos Raganos beletristinius raštus „Varpe“ teap- 
tinkame 1895 m. „Margieji atsiminimai“, „kur jauti sielą, bet 
dar negalvoji nieko gilesnio apie autorės gabuma“. Šitą aiškią 
datą aš imu kaipo pradžią viso raštiškojo Raganos darbo; tad 
bus jo visų viso 30 metų, labai rimtas laikotarpis, davęs ką ne 
ką rimto ir vertingo. ' 

1896 m. Š. Ragana daro didelį žingsnį pirmyn plačiai šian- 
dien žinomu svajojimu „Dėl ko tavęs čia nėra?“ „Pats jo gražu- 
mas yra toje nepagaunamoje ilgėjimos dvasioje ir tame nuliū- 
dime: dabar tavęs čia nėra, o juk buvai ir tuomet, kai fortepijono 
stygos skambėjo ir kai saulė leidėsi, ir kai saulė vidudieny 
stovėjo... o dabar aš viena. Dėl ko, o dėl ko tavęs čia nėra?“ Tai 
visai naujos rūšies veikalėlis „Varpe“. 

1900 m. „Jau vakaruose užgeso saulėlaidai“. Keli paveiks- 
lėliai, be galo ramūs, šilti, rausvi. 

1901 „Vasaros naktis“, mirusio brolio Stepono liūdnas minė- 
jimas, rauda ant jo kapo. Lyrika - tikriausias Š. R. savumas. Žr. 
„Iš mūsų literatūros“ - „Pirmasis dailiosios literatūros apsireiš- 
kimas” „Varpe“, 1913, 152-7 p.* 

Prieš 1896 m. „Varpe“, o gal kai kas ir „Ūkininke“, dar bus 
pasirodę: „Paveikslas iš lietuvių gyvenimo“, „Pirmas pabučia- 
vimas“, „Idilija“, „Kalėdų vakaras“; dar kuris mažmožis iš šių, 
keliolikos trumpų poezija proza rašinėlių: „Našlės skatikas“, 
Pasaka. Fragmentas. Rudenį. Šiandieną. Pabrėkšnyje. Nepasa- 
ka. Surinktos ašaros. Daugiau „T. Sarge“ 1900 m. Nr. 2 - „Barbe- 
lė“, Nr. 6 - „Agnieška“ (pagal vokišką), „Kalėdų vakaras“ (pa- 
gal anglišką), 1902 m. Nr. 4- „Pasakyk matušei“ (pagal Emma 
Vely), Nr. 10 - „?“ ir „Našlės skatikas“. „Dirvoje-Žinyne“ 1900 
Nr. 1 — „Saulei nusileidžiant“, 1902 m. - „Nusiminimas ir vil- 
tis“ ir „Viktutė“; 1903 m. - „Iš mūsų karionės“, „Rudens diena“. 
1905 m. „Vilniaus Žiniose“ — „Vincas Stonis“, „Pertraukta idi- 
lja“, „Ant garlaivio“. Peterburgo „Kalendoriuje“ - „Sulaukė“. 
Amerikoje - „Iš daktaro pasakojimų, Rudens diena“, „Sulau- 
kė“, Shenandoah, 1907, 69 p. „Šaltinyje“ — „Vaikai“, Vilniaus 
„Viltyje“ - „Adomienė“, „Į šviesą“, Kauno „ Draugijoje“ 1907 m. — 
„Dėl Tėvynės“ ir skyrium, 35 p., ir 1909 Nr. 27-28 - „Lemta“. 

„Moteryje“ - „Brėkštant“, „Irkos tragedija“. Kažkoks Aidas 
(lietuvio bočių). „Vaire“ — „Šveicarijos įspūdžiai“. Ir pačiais 
paskutiniais laikais neapsakomai populiarūs vertimai: H. Sen- 
kevičiaus „W pustyni i puszczy“ - „Dykumose ir giriose“, 
apysaka, I ir II dalis (šiosios 187 p.) 1921 m., vertė M. Pečkaus- 
kaitė, „Švyturio“ b-vės leidinys, ir Boleslovo Pruso „Sargyba“, 
1924 m., 187 p., „Vilties“ leidinys Šiauliuose. 

Pirmieji Šatrijos Raganos parašais raštai yra „Varpui“ ati- 
tekę, tarpininkaujant P. Višinskiui. Autorė savo raštus greičiau 
jam pačiam skyrė, visai nesidomėdama, kur ir kaip juos suvar- 
tos. Tuomet M. P. dar nieko neišmanė apie krypčių skirtumus, 
nes tebebuvo vos keliolikos metų. Lygiai jai vis tiek buvo, kai 
vieną kartą su svečiais pravažiuojant pro Šatrijos kalną, jie, 
pasityčiodami iš didžiausių, juodų jos plaukų ir juodų didelių 
akių, praminė ją viena raganų, kurios Luokės Šatrijoje renkas 
tarybauti ir šabatauti. Neilgai trukus tačiau susiorientavo. Į tai 
paveikė pats P. Višinskio asmuo. Apie tai „Viktutė“ žymi savo 
dienyne: „Jonas, kaip jaunikaitis pabaigos XIX amžiaus, niekais 
laiko visa, ko negali savo pirštais pačiupinėti. Mane gi tarsi 
kas durte duria, girdint tokias nuomones apie tai, ką laikau 
šventu. Apmauda ima, jog žmogus nesupranta tokios aiškios 
teisybės...“* 

Ji galutinai nusviro tikinčiųjų tautininkų pusėn. Jiems ir 
paliko jau visados ištikima, bedavinėdama iš pradžių didumą, 
o paskui ir visus savo raštus „Tėvynės Sargui“, „Žinyčiai“ 
(paskui „Dirvai-Žinynui“) į Tilžę ir į Shenandoah, „Draugijai“ 
į Kauną, „Vilniaus Žinioms“, „Vilčiai“, „Vairui“ į Vilnių, „Šal- 
tiniui“ į Seinus galop „Naujajai Lietuvaitei“*!, „Lietuvos Mo- 
kyklai“, „Moteriai“ į Kauną. 

Dabar jai 48 metai, pats gražumas subrendusio ir pilnai 
nusistovėjusio talento. Ir jis štai ima reikštis iki tol neregėtu 
žodžio menu: „Sename dvare“ („Skaitymų“ 17 ir 18 knyga), 
„Mėlynoji Mergelė“, „Ant Uetlbergo“, „Anuomet“ („N. Vaidi- 


* „Viktutė“ — apysaka, ne autobiografija; kūrinys, išmislas; vis dėlto bent 
medžiagos mes ten aptinkame imtos iš tikrųjų gyvenimo nuotykių. 

lutė“, 1925). Dar pirmiau, 1920 m., kiek silpnesni forma, užtat 
stiprūs simbolizmu „Pančiai“, dramatizuotas raštas, Kaune, 
45 p. 

Itin įdomus faktas, kad Šatrijos Ragana niekados rimtai ne- 
žiūrėjo į beletristinius savo raštus. Jie atsirasdavo lyg atsitik- 
tinai, lyg savaime, visai nenumatytu laiku, nenumatoma, nesu- 
planuota tema; išplaukdavo iš jos sielos, lyg kuriai dvasinei 
funkcijai paveikus. Psichologiškai tai labai svarbu, nes autorė, 
betarpiškai duodama gryno savo jausmo, šviežiai gautų įspū- 
džių vaisius, duoda betarpiškus, nedirbtinius savo sielos ir 
širdies dokumentus. Mes jais apsčiai naudojomės šioje paskai- 
toje ir dar apsčiau teks pasinaudoti, kai kalbėsime apie autorės 
vidaus nuotaiką - religinį ir dorinį principą, tradicijos mėgimą 
ir gerbimą, mišinį bajoriškųjų ir demokratiškųjų elementų, este- 
tiką, kaip esminį jos kūrybos stimulą ir kt. 

Šatrijos Raganos raštai, nors jie būtų silpnesni, ypač iš eilės 
pradedamųjų kūrinių, nors kažin kaip pati autorė neigtų ir 
nepasidavinėtų įkalbama, kad visą savo literatinį bagažą vie- 
name rinkinyje parodytų, nėra tos dienos dalykai, tai dienai 
skiriami ir tuojau pamirštami. Smulkiausiais gyvenimo klau- 
simais ji labai domisi, labai atsidėjusi seka lietuvių publicistiką, 
žino visus iškylančius klausimus ir kas kaip juos riša. Tačiau 
pati nėra nė karto pasiryžusi tarti ir savo žodį šiuo ar tuo klau- 
simu. Nedrįsta ar jautri dailininkės širdis neapsiveža kratinėti 
gyvenimo šiukšles, kartais ir purvelius. Krikštolinę savo sielą, 
visai gyvenimo nepaliestą, išlaikė dailei ir mokslui - nesute- 
pamiems, neerzinantiems dalykams. 

Sekti, kaip M. Pečkauskaitė - beletristė — bręsta ir tobulėja, 
yra didelė satisfakcija. Argi maža pasitenkinimo matyti, kaip 
dailininkė tavo akyse kyla, gerėja, kasmet geresnių duodama 
savo minties ir jausmo vaisių pavidale pabaigtinai nucizeliuotų 
novelių? Jos su auklėjimo tendencija; jos dažnai atstoja straips- 
nius ir redaktorius jas deda vedamuoju straipsniu, o straipsnius 
paskui. Visai teisingai. 

Be paminėtųjų raštų, štai kurių dar randame. Susidariusioje 
Lietuvos valstybėje M. Pečkauskaitė nesiekė pažaisti politikos 

rolę, nors ji ir tuo atžvilgiu turi pakankamai kvalifikacijų, bet 
tenkinosi grynuoju kultūros darbu drauge su Lietuvos mo- 
terimis. Ligi tik jos ėmė pasireikšti specialiais leidiniais, M. P. 
tuoj imame rasti juose nuo pat pradžios. 

„Moteris“ pradėta leisti 1921 metais. Čia Nr. 2 randame M. P. 
„Brėkštant“, eiliuotą raštą apie pikta. Apie jį žemiau. 

Nr. 4: „Kureiname“. (Varykime chamą iš mūsų sielų). Para- 
šė: O. S. 

Nr. 10: „Gyvasis reikalas“. (Šviesti - reiškia kultūrinti, ne 
vien mokslinti). 

Nr. 11: „Eormos ir manieros“. (Geros manieros stiprina kil- 
niuosius sielos jausmus). 

1922 m. „Moteryje“ berandame tą vieną M. P. straipsnį. 
Būtent Nr. 7: „Moteris ir valstybė“. (Mūsų moters tesinaudoja 
rinkimų teisėmis, o valstybinis darbas šakotas). 

Daugiau M. P. pereina į vieną „Naująja Vaidilutę“, kur deda 
straipsnius ir beletristinius kūrinėlius. 

1. „Pasitaikė proga“, 1922 m., 65 p. (Karo vaizdelis, pasišven- 
timas). 

2. „Moterų teisė“. Kalėdų apsakymėlis, 1923 m., 49. 

3. Legenda apie šv. Petro motiną, 57. 

4. Šv. Panelės legendos-Našlaičių ašaros, 97. 

5. „Kraitis“, 303 (Šykštavimas labdarybei). 

Iš atminimų: 

6. „Dvi mokytoji“ (siluetai), 1924 m, 19, 57. 

7. „Kaip būdavo seniau“ (20 metų spaudos grąžinimo sukak- 
tuvėms paminėti), 171. 

8. „Praeities valandėlė“, 185 (Profesorių siluetai). 

9. Žemaičių Ateitininkų konferencijos įspūdžiai, 209. 

10. „Mėlynoji Mergelė“, 1925 m., 1. 

11. „Ant Uetlbergo“, 50. 

12. „Anuomet“, 100. 202 (novelė iš spaudos draudimo laikų). 

Taip palaidieji straipsniai, taip ir šitos išblaškytos novelės 
prašyte prašos, kad autorė juos surinktų į vieną knygą. Ji būtų 
turininga, idėjinga, vienoda kryptimi parašyta, nors nevienodos 
literatinės vertybės. Jaunuomenei daug būtų džiaugsmo ir jos 

dvasiai maisto. O kad būtų silpnesnių, tai kas? Bene patys 
talentingieji rašytojai kuria vien tik šedevrus? Iš daugybės raštų 
į klasę ir į literatūrą vos po keletą tepakliūva. 

Ėmus exinteruoti*2Šatrijos Ragana, gautume didelį ir įdomų 
raštą parašyti, nors ji neveiki pati save pareikšti. Tragingaisiais 
gyvenimo momentais ji ir pati pasireiškia itin stipriais jausmais. 
Jei Š. R. būtų mėginusi savo pajėgų poezijos srityje, ji būtų 
davus stiprių dalykų. Imkime, pavyzdžiui, klausimą, kurį ji 
vienu tarpu buvo sau pasistačiusi, lyg ėmusi svyruoti, ar ištesės 
tarnauti idealui. 


Naktis buvo tyki ir šilta... dangus apsėtas žvaigždėmis... oras kvepėjo 
leukonijomis ir rezetomis... Prieš mus, toliau į pakalnę, paišėsi kontūrai aukštų 
medžių, o dar žemiau, lyg šv. Jono kirmėlėlės, blizgėjo šen ir ten mažos 
liepsnelės, — tai žvaigždės atsimušė upelio vandenyse ir drebėjo jo vilnyse. Iš 
už upės, nuo pievų, ėjo plonas balselis vandens vištos... o aplink mus viskas 
miegojo: miegojo žemi namai, miegojo aukštas beržas, nuleidęs lig žemės savo 
ilgas šakas, miegojo jaunos eglelės, susitūpusios eilėj patvoriais... 

Palenkiau savo galvą jam ant pečių, o jis tyliai, tyliai šnibždėjo man į ausį 
meilės žodelius... 

Prisigėrusi laimės, klausiau tų tylių šnabždėjimų ir jutau, jog jeigu kas 
man duotų nelaimę ir laimę, nelaimę paimčiau sau, o laimę jam atiduočiau... 
kad turėčiau gyvastį ir mirtį, duočiau jam gyvastį, pasilikdama mirtį sau... 

Jutau širdyje tokią meilę žmonių, tėvynės, viso, kas gera ir gražu, jog gatava 
buvau ant didžių aukų jiems, ant didžių darbų... kartu su juo ranka, kaip čia 
sėdėjome, eičiau ant vargų ir darbų, ant ašarų ir audrų, drąsiai statydama jiems 
kaktą... Nieks neapšaldytų širdies mano, nieks neišvestų iš kelio į idealą... Širdis 
augo, augo ir plėtėsi krūtinėje - rodėsi, dar truputį, ir perplyš.-. 

O į ausi plaukė man vis tylūs žodžiai, o iš už upės pritarė jiems vis plonas 
balsas vandens vištelės, o auksinės žvaigždės drebėjo vis upės vilnyse. 

Viskas praėjo... Vienai reik stoti su vargais, darbais, ašaroms ir audroms į 
kovą... Ar neapšals širdis? Ar nepasilenks kakta? Ar visados tiesus ir aiškus 
žibės kelias į idealą? 

Kas gi jai padėjo išlikti pačiai savimi, tokiai, kokia buvo iš 
pat pradžių, nenusiminti tarp vargų ir priešingybių? Religija. 
Giliai religingos motinos išauklėta, M. P. visados buvo ir paliko 
giliausio, kuo gyviausio tikėjimo, uoli katalikė, mylinti bažnyčią 
. + "i ` , "M n . . 
ir sakramentus. Mistinė svajotoja, kiek melancholikė (pirmiau 
labiau), kiek nusiminėlė, spėjant iš daugelio jos raštų, kuriems 
temos būdavo parenkamos itin liūdnos ir net desperatiškos. 

Barbelė - ligonis; ji miršta ir nepalaidota ten, kur jos širdis 
traukė. Agniešką Dievas persekioja vien kryžiais: atima vyrą, 
aštuonetą vaikų; atspėdama ir paskutinį krisiant kare, ji pati 
miršta. „Kalėdų vakarą“ Onytė verkia, netekus geros mamos, 
rašo jai laišką į dangų, kad ją atsiimtų nuo pamotės. „Pasakyk 
matušei“, beištaria mažam kūdikiui geras tetušis, skęsdamas 
po ledu. „Našlės skatiką“ deda į dėžutę skurdžius. „Saulei 
užsileidžiant“ dar karta peržiūri savo gyvenimą beviltis džio- 
vininkas. T. ir t. 

Kiek svėrė Š. Raganai religija, tegal įrodyti šis jos vaizdelis. 


NUSIMINIMAS IR VILTIS 


Kada vėjas vaitoja ir daužosi už langų, blaškydamas paskutinius pagel- 
tonavusius lapus, kada žemė su juodais laukais ir plikais medžiais lyg lavonas 
išrodo, o dangus užklotas storais, pilkais, nepermatomais debesiais, švinu 
spaudžia ir slegia, - liūdnumas apima žmogaus širdį, o ilgėjimas ir apatija 
bangomis plaukia ant jo... Klausimai, kuriuos kiekvienas galvojantis žmogus 
stato sau savo gyvenime, neramina ir spaudžia tada visų didžiausiai. Kam 
gyventi? Koks yra gyvenimo siekis? Kur priežastis jo būvio ant žemės? Kam 
tiek kentėti, vargti ir darbuotis? Kam mylėti, jei paskui širdis plyšta iš skausmo, 
atsisveikinant ant amžių?! 

Klausimai tie lyg žalčiai apsuka tave ir spaudžia. Girdi juos vėjo vaitojime, 
matai geltonuose lapuose, junti drėgname ore... 

Kaip sunkiai susirgęs, nebetverdamas savo skausmuose, mėgina kiekvieną 
vaistą, vildamos pamažinti sopulius; kaip skęstantis grobstos už kiekvieno 
daikto, ieškodamas paramties, taip žmogus, suspaustas anais klausimais- 
žalčiais, nusiminęs, ieškai, bėgioji mintimis, norėdamas rasti norints kibirkš- 
tėlę, galinčią tas tamsybes išblaškyti. 

Žmogus užgimė ant svieto iš netyčių; visas jo gyvenimas aklas atsitikimas; 
jokio siekio gyvenime nėra, nebent tas, jog numiręs kūnu savo įtręši žemę... 

Kas tas visagalintis „atsitikimas“?! Kokią teisę jis turėjo duoti man gyvybę, 
vesti mane per tiek ašarų ir nelaimių, atimti brangiausius asmenis?.. Kokią 
teisę? Kam turiu jam pasiduoti?! 

Argi tai yra šviesa? O, ne! tai dagi ne kibirkštėlė jos! Tai dar didesnė 
tamsybė, nuo kurios plaukai atsistoja ant galvos, o ranka nenoromis ieško 
revolverio... 

Gyvenimo prasmė jo estetinėje pusėje; tame, kas stiprus, didelis, gražus. 
Atsiduoti tai pusei gyvenimo, laikyti ir stiprinti ją savyje ir ne savyje, tobulinti 
lyg sutvėrimo virš žmoniško didumo ir gražumo, - štai uždavinys ir siekis 
mūsų būvio“. 

Gyvenimo siekis - stiprume ir gražume... Bet kaip mes nepasišvęstume 
estetiniam kultui, mes nerasime jame apgynėjo prieš tą abelną ir neaplenkiamą 

faktą, kurs niekina visą tą dieviškumą stiprybės ir gražumo, faktą, jog galas 
kiekvienos stiprybės yra negalė, o galas kiekvieno gražumo čia ant žemės yra 
bjaurumas. 

Ir vis tamsybė aplinkui... tamsybė stora, juoda, nepermatoma, neišma- 
tuota... 

Ir junti save Žmogus esant menka laivele, išmesta ant jūrių platybės. Juoda 
naktis apsiaučia tave iš visų šalių; vėjai tave blaško ir mėčioja, audra ūžia, 
leidžia perkūnijas, šaltos bangos puola ant tavęs... O tu vargsti, riejies su 
visomis baisybėmis ir nežinai nieko: nei nuo kokio krašto plauki, nei į kurį 
skubinies... nei kas tave čionai į tas jūrias stūmė, nei iš kur ir kokiam tikslui 
tos audros, vėjai ir bangos... 

Argi ir nėra šviesos ar nėra siekio ir vilties? 

Tarp bangų ir vėjų ūžimo girdi balsą: „Aš esmu, kursai esmu“. 

Ir nuo balso to kaip nuo saulės eina šviesa ir šiluma: apšviečia jis kelią 
menkos laivelės. Ir aišku darosi tau, kas tave įstūmė, iš kurio krašto išplaukei; 
matai aiškiai kraštą, prie kurio eini, ir taką, tiesiausiai vedantį prie jo. 

O klausimai tie baisūs, tamsūs klausimai lyg stori mazgai atsiriša taip 
lengvai dabar. Žinai, jog tave nusiuntė čionai ant svieto Dievas, Dievas geras, 
teisingas, nepabaigiamas, visagalintis; nusiuntė dėl to, idant prisitaisytumei 
prie amžino gyvenimo su Juo... 

Ir kaipo vaikas, taisydamos namie į mokyklą, turi mokytis pagal pastatytos 
programos, idant ant egzaminų galėtų išduoti rokundą iš to, ką turėjo pereiti, 
ir tapti priimtu į mokyklą, taip ir tu turi pildyti programą, Dievo paliktą pildyti 
kuo tikriausiai, idant kuo geriausiai išduotumei savo rokundą ir būtume! 
priimtas į tą savo siekį - į amžiną gyvenimą... 

ir neklaidžioji jau lyg aklas, nežinodamas, kas tau daryti, nes aiškiai girdi 
savyje tos programos žodžius: „Mylėsi Dievą tavo iš visos širdies tavo, o artimą 
tavo kaipo pats save“. 

Ir neklausi jau, dėl ko tiek turi kentėti, vargti ir darbuotis... Kada širdis 
tau plyšta iš skausmo, kada pavargus linksta galva žemyn ir spėkų netenka, — 
plaukia prieš tave paveikslas Dievo-Žmogaus, pasilenkusio po sunkumu 
kryžiaus, ir skamba tyliai jo žodžiai: „Kas manęs neseka, nėra manęs vertas!“ 

Ir stiprinasi širdis, galva aukštyn pasikelia, naujos spėkos pribūna... Ne- 
baugu jau naujų vargų ir nelaimių, nes matai, jog toks yra kelias prie siekio, 
o siekis taip galingas, jog sulyginant su juo, kelias tas rodosi rožėmis iš- 
barstytas... 

Ir nenusimeni jau išleidęs savo mylimiausius į „anąjį kraštą“, nes Dievas - 
teisingas, geras, ir amžinasis, pasakė: „Aš esmu iš numirusiųjų prisikėlimas 
ir gyvybė: kas mane tiki, neregės mirties ant amžių“. 


KAI KURIE ŠATRIJOS RAGANOS RAŠTAI 


Viršiau aš mėginau suminėti visą Š. Raganos literatinį ba- 
gažą. Jis, regime, nemažas, surinktas į knygas ir išleistas sky- 
rium, jis nemaža imponuotų. Gaila, kad autorė tokia nesukal- 
bama. Reiktų tad jie bent trumpiausiai atpasakoti visuomenės 
žiniai: ji privalo nepalikti nežinanti ir neįvertinanti 30 metų 
nepailstamo autorės ir pedagogės darbo. Bet tai imtų daug 
vietos. Pasitenkinsime tad atminę tik kai kurius atskirus Š. Ra- 
ganos leidinėlius, nes jie daugiausia sudarė autorei tinkamą 
vardą ir paskyrė jai mūsų literatūroje tinkamą vietą. 

Šatrijos Raganos talentas nuosekliai brendo, iki davė „Se- 
name dvare“, „Mėlynoji mergelė“ ir „Anuomet“, o jos kryptis 
pilnai ir stipriai pasireiškė jau 1900-1901 m. novele „Viktutė“, 
90 p. 

„Viktutė“. Šatrijos Ragana sakydavos nemokanti pa- 
rinkti savo novelėms tinkamo vardo, nes nerašanti laiku su- 
galvota tema. Tad savo emanacijos visados tenka „pakrikštyti“ 
paskui ir lengviausiu būdu - didžiojo veikėjo vardu. Taip atsi- 
rado „Viktutė“, „Adomienė“, „Agnieška“, „Vincas Stonis“. 
Taip kitados, labai seniai, teisinosi man autorė, kai aš reiškiaus 
nepatenkintas bereikšmiais jos raštų vardais. Daugiau to nebe- 
buvo; autorė „išmoko“ gražiausius savo raštus krikštyti ir poe- 
tingai, ir sintetingai. Tiek to dėl paties vardo. Veikalo vertybę 
sudaro jos turinys. 

Pirmieji Marijos Pečkauskaitės bandymai rašyti, patekę į 
„Varpa“ ir „Ūkininką“ Šatrijos Raganos parašais ar kitaip, ne- 
įstrigo skaitytojams atmintin. Juos rašė keliolikos metų pus- 
mergėlė, gabi stilistė, iškalbi, lyrinių jausmų kupina, vis dėlto 
dar nebrendusi nei mokslu, nei gyvenimo prityrimais. Jos vardą 
susyk plačiai pagarsino pirmasis didesnis jos kūrinys „Viktutė“, 
parašytas jau pilno amžiaus žmogaus, kuriam jau teko per- 
gyventi ne vienas žmoniškumas, bet dar tebebuvo likęs visas 
jaunystės naivus švarumas - labai daug neegoistinės, nekūninės 
(taip bent rodos iš pradžių) meilės, labai daug nekonkretizuoto 
ir nerūšiuoto altruizmo. 

„Viktutė“, išspausdinta kun. Miluko Amerikoje bendrame 
mudviejų žurnale „Dirva-Žinynas“ (jo „Dirvai“ susiliejus su 
mano „Žinyčia“)“ 1902 m. ir skyrium 1903 m., ten pat gal nepa- 
darė tinkamo įspūdžio ir tiek nereiškė, kiek atplaukusi į Europą. 
Šviesioji mūsų jaunuomenė iki tol neturėjo lygiai gero bele- 
tristinio skaitymo, tai griebės jos, skaitė skyrium ir bendrai 
(prof. Mykolo Biržiškos liudijimu) ir buvo labai patenkinta. 
Jaunuomenę tenkino jau tuomet sulyginti nebebloga Raganos 
lietuviška kalba, bet ypač - patriotinis jos turinys. Aukštuosius 
mokslus einančiai mūsų jaunuomenei, labai dažnai iš dvarų 
dvarelių kilusiai ar iš lenkiškai kalbančių miestelėnų bei biu- 
rokratų, pradėjus tautiškai orientuotis į mūsų pusę, „Viktutė“ 
buvo tautinė programa, kaip į socializmą krypstant - Erfurto 
programa“. „Viktutė“ pagavo jaunuomenės širdis labai grynu, 
niekuo neapsimetant, širdingumu, neveidmanišku tikrumu, o 
ne suktai gudriais tendencijų formulavimais. Autorė išdėjo 
„Viktutėje“, ką jaučia Lietuvos bajorės širdis, prasidėjus tautinei 
visuomenių krypčiai. Jaunoji bajorijos karta pradeda „jausti“ 
naujas pareigas gimtajam savo kraštui ir jausmais dėtis su jau- 
nąja kaimiečių karta, vadinas, demokratėja, padidindami Lie- 
tuvos visuomeninį kolektyvą, turintį aiškius uždavinius - siekti 
pamintų savo teisių ir kultūrinės, bent pirmai pradžiai, laisvės. 
Obalsiai gražūs, naudingi ir tokie natūralūs; tai kam čia dar 
kokių įrodymų? Tik džiaukis, kad „ mūsųjų“ daugėja. Ir kaimas 
džiaugės susiprantančiu Lietuvos dvaru ir vien bebuvo nu- 
stebęs, jog visų dvarų susipratimas eina taip lėtai, kai gyve- 
nimas žengia tokiais šuoliais. Kaimo inteligentija lyg skriste 
skrido pro dvarus, aiškiai jau matydama juos atsiliekant ir 
atsiliksiant, patapsiant svetimus tautai ir nebereikalingus. Dva- 
ras tai žinojo, bet temokėjo pykti ir pravardžiuotis, o tokiais 
pasyvumais negali sustabdyti laiko bėgio, negali pasukti sau 
tinkamon kryptin srovės, kuri ten rausiasi, kur mažiausia jai 
priešinas. 

„Viktutės“ rankraštis buvo įteiktas man pačiam, pirmai as- 
meniškai pažinčiai, kad įsidėčiau į savo žurnaliuką „Tėvy- 
nės Sarga“ ar į „Žinyčią“. Bet mūsų resursai baigės, pinigų 

nebebuvo, visi laukė nebeabejotinai ateinančio spaudos paliuo- 
savimo. „Tėvynės Sargą“ kurį laiką tvarkė A. Milukas, ilsė- 
damasis Europoje; pinigų iš manęs nebegaudavo; mėginau iš 
kun. Balvočiaus-Geručio*? pasiskolinti 1000 rublių, notarialiai 
užstatydamas jam savo ūkį, bet nedavė. Tai visa susirinkusi 
medžiaga abiem žurnalam teko atiduoti A. Milukui, kad ją 
suvartotų savo leidiniams Amerikoje ir mums čia „gatavą“ 
atbogintų. Su kita medžiaga jam atiteko ir „Viktutė“. 

Tiesą pasakius, aš „Viktutės“ neįvertinau kaip vien reikiant: 
nebuvau tikrai atsidėjęs įsiskaitęs, o gal dar nė neišmaniau tuo 
laiku. Pirmoji pusė man pasirodė pernelyg šabloninė savo for- 
ma - dienynu, kurs nereikalauja sugalvoti atatinkamą įdomią 
fabulą ir ja pritraukti skaitytojo dėmesį, o pritraukus.ataudais 
daug pasakyti. „Viktutėje“ metmenų visai nebuvo; vieni atau- 
dai, visiškai palaidi: čia biškis autobiografijos, apie savo šei- 
myną, čia biškis ūkio, čia muzikos, dainos, mechaniškai su- 
varstyta, kaip „Vendravojančio kromninko“*. Tai man buvo 
pasirodę per piga dailiajam veikalui, ir aš net nepaskaičiau 
rankraščio iki galo ir pats nustebau, kai gavau jį jau išspaus- 
dintą. Kas man buvo pasirodę pensioniška, kaip rašo mergelės, 
tebebūdamos pensione, silpnoka, visa tai čielybėje sudarė har- 
moningą pilnumą, visa pasirodė šiuo ar tuo atžvilgiu tikslu; 
palaidumas nebe tiek kenkė; jau nebesirodė, jog tai pripuolamai 
sužymėti į dienyną inteligentės galvojimai apie bet ką. 

Veikalo struktūrai to reikta. Iš pradžių chaotingas visa ko 
mišinys. Paskui pasipainioja Jonas, broliuko repetitorius; jis 
praplečia Viktutei akiratį. Viktutė pamato savo krašto liaudį, 
bemokslę, bet norinčią šviesos, kurios jai žiaurus Rusijos reži- 
mas neduoda. Liaudies švietimo pareiga ima pilietiškai gulti 
ant demokratingiausios inteligentijos. Bet iš liaudies kilę inte- 
ligentai bėga svetur duonos ieškoti, čia namie savoji duona 
valgyti jiems draudžiama; o tie, kuriems tos duonos nė valdžia 
negali išplėšti, stambieji žemininkai, dvarininkai inteligentai 
sustingę senoviniame luominiame ir kultūriniame prietare. Jie 
tenkinasi tuo, kad yra ko bijoti (rusų valdžios), kad yra kuo 
dėtis ir nejausti skolos liaudžiai, kurios ji štai štai revoliucijos 

keliu pareikalaus. Patys susirgę politikomanija-lenkomanija, 
pačius jų neramintojus pravardžiavo litvomanais ir dar didesnę 
bedugnę kasė tarp savęs mažumo ir liaudies didumo. 

Juo pastabesnės buvo sveikųjų Lietuvos bajorų sielos, kur 
atbudo tautinė sąmonė, juo malonesnis buvo tas reiškinys, kad 
jis kaimo inteligentijai, čia likusiai kur ne kur ir svetur iške- 
liavusiai, bet širdimis tėvynėje esančiai, lengvino rusų prie- 
spaudos sunkumą ir drąsino nesiliauti kovojus dėl savo teisių. 
Visokie daktarai, menininkai, studentai mielai glaudžias į ba- 
jorų luomą, mielai veda sau žmonas iš jų, nereikšdami jokios 
luominės neapykantos, kaip tai skelbdavo patys netikusieji 
dvarininkai. 

Taip tatai šalia repetitoriaus studento Jono „Viktutės“ no- 
velėje atsistoja retas tėvynėje lietuvis inteligentas daktaras An- 
tanas. Viktutė iš Jono mokosi, bet savo simpatijas atiduoda 
Antanui - jis konservatyvesnis, labiau atatinka bajorei ir giliai 
tikinčiai moteriškei. Šis apysakaitės herojus neturi savo pavar- 
dės; net ir jo vardas sunku aptikti pasakoje, - jis sintetintas 
naujosios gadynės demokratinių inteligentų tipas, į kurį svyra 
bajorija. Drauge jis simbolizuoja nebe ilgai betrukus aikštėn 
išeinančius liaudies inteligentus, kurie imte pasiims į savo ran- 
kas valstybės ir visuomenės vairą, kurių nori nenori teks klau- 
syti. 

Daktaras iš pradžių taikosi į dvaro buitį, nieko negriauna, 
ko negali sugriauti - įsisenėjusios senųjų tradicijos; bet jis dirba 
teigiamą darbą - auklėja jaunąją bajorijos kartą sulig savim, 
kad galėtų su ja susidėti lygiomis į visokeriopas sąjungas, į 
šeimyninę, ūkišką ir kitokias. Lenkuodamas tarp vyresniųjų, 
jis aiškus naujosios gadynės tautininkas lietuvis tarpe jaunųjų; 
litvomano vardo jis nebesibaido, net juo didžiuojasi, duodamas 
jam normalią karštai tėvynę mylinčio piliečio reikšmę. Daktaras 
geras, švelnus, gailiaširdis, kaip pati autorė: myli biednuomenę, 
lengvina jos vargus, neneigia religijos ir bažnyčios kaip Jonas. 

Prasidėjusi, auganti bręstanti Viktutės simpatija, gerai su- 
tikta jaunikaičio, ir sudaro visą novelės turinį; simpatija betgi 
motyvuota tais neva palaidais gabalais, kurie sudaro fabulai 

foną, patogų pasireikšti abiejų psichei. Labai nežymiai dviejų į 
kits kitą svyrančių jaunų žmonių pasiilgimas ir jų sielų ekzos- 
mos ir endosmos, kol galų gale visiškai susivienodina ir su- 
tampa abiejų gyvenimo idealas ir pasiryžimas jo siekti, sudaro 
dvilypę fabulą - erotinio ir patriotinio pobūdžio. 

Štai keletas to proceso etapų. 


Buvau labai užimta tuo laiku, vienok kasdiena radau valandą pasimokyti 
lietuviškai. Norėčiau praryti visas lietuviškas knygas ir gramatikas, kad tik 
greičiausiai nejausčiau gėdos, nė sąžinės graužimo, jog, būdama lietuvaitė, 
lietuviškai nemoku (45). 

Dieve, kaip malonu skaityti gražius veikalus savo kalboje! (53). 

Aš statau prieš naudą (lenkiškos kalbos. T.) - priedermę. O priederme 
laikau išmokti prigimtos kalbos (59). 


Dvarininkė Viktutė ir daktaras Antanas susižada, turėdami 
daug aukštesnių tikslų neg paprastas fiziologinis poravimasis. 
Daktaras sako: 


Viktute, sergėk mus, Dieve, būti tik vardu lietuviais. Jokiam žmogui ne- 
valia būti tik vardu savo tėvynės sūnumi; mums, lietuviams, ypač. Mes esam 
pionieriai, o pionieris turi imtis kiekvieno darbo ir neprivalo pailsti nė valan- 
dos. Aukšta, stora siena prieš mus; turime naudotis kiekviena skylele įleisti po 
mažutį spindulėlį. Kas kiek gali, kas kaip išmano, teleidžia... Kad tik greičiau 
sugriautume ta amžiną sieną, kad tik greičiau atsidustume liuosai, plačiai... 

Griausiva ir mudu, Viktute, suvienytomis spėkomis <...> O pavojingas 
tai darbas <...> gal reiks dangintis kur nors už devynių kalnų ir miškų <...>. 
Reikės - važiuosiva ir lauksiva sugrįžimo, o sugrižę — vėl griausiva. 

Važiuosiva, Antanėl, ir lauksiva... 


Viktutė visa tai apoteozuoja: 


Sutinku jo akis, žiūrinčias į mane, ir jaučiu tiek noro ir spėkų dirbti, 
naudingai gyventi ir tiek laimės... Aiškus ir lygus guli prieš mane gyvenimas. 
Gal ir daug ašarų jis man rengia, gal nesykį nelaimė lyg juoda baidyklė užstos 
man kelią - niekis tai, tam gyvenimas. Bet žinau, jog jis, tas mano išrinktasis, 
neužvils manęs niekados, jog jam padedant ir šalia jo nepersapnuosiu amžiaus 
ir nepaklysiu iš kelio, vedančio į idealą... 


„Viktutė“, pradžioje autorės autobiografija, paskui virsta 
brangiais istoriniais Lietuvos luomų santykių dokumentais, 
apvilktais beletristine forma; ir iš viso bundančios į inteligen- 
tiškąjį ir pilietiškąjį gyvenimą Lietuvos dokumentais. Nemint, 

kodėl mūsų inteligentija taip buvo tą novelę pamėgusi, atleis- 
dama autorei visus jos trūkumus; nemint, kodėl ją mielai at- 
minčiai kits kitam dovanodavo. 

„Viktutė“ lietuvių literatūroje laiko tvirtai savo poziciją; 
daug reiškė pirma ir dar nenustojo savo reikšmės nė dabar. 
Tad nėra jokio abejojimo, jog „Žinijos“ sumanytasis jos atspaus- 
dinimas bus lygiai mielai sutiktas kaip ir pirmas prieš 23 metus. 

„Sename dvare“, „Skaitymų“ 17ir 18 knygose, 88 p.“ 
Kūrinys tokios pat konstrukcijos kaip ir „Viktutė“. Tik palaidi 
„Viktutės“ epizodai pažymėti dienomis, ir daugumas jų veda 
į Viktutės susiartinimą su daktaru Antanu. „Sename dvare“ 
tokie pat epizodai iš mažens atminimų yra dar palaidesni. Taigi 
ir nagrinėjant šį gražų sudėtinį raštą, tenka daugiausia įsižiūrėti 
į kiekvieną skyrium ir tik apie bendrą pačios autorės, Irusios, 
nuotaiką pasakyti. Štai tie aprašomieji dalykėliai: 1) Dovanėlė 
mamaitei, 2) Mamatė ir rožės, 3) Sodiečių godumas ir tėvelių 
teismas, 4) Švari bobutytė, 5) Baisu, kad reiks mamatei mirti, 
6) Motutė sodietes gydo, 7) Kryžiaus dienos, 8) Poetinga mama- 
tė ir protingas tėtušis, 9) Vasarą daubose, 10) Žydelis krom- 
ninkas, 11) Broliukas-ricieris, 12) Klebonas ir politika, 13) Ja- 
navičius, 14) Nemunu mėnesienoje, 15) Šienapjūtėje, gražioji 
Domeikienė, 16) Knygnešys-dievadirbys, 17) Pas bočelius: Pran- 
ciška daržininkė, 18) Bočelis, 19) Bajorų vestuvės, 20) Kazelės 
mirtis, 21) Mamatės užrašai. 

Bene gražiausi, bent charakteringiausi, bus — vasarą ne- 
nupjautoje pievoje, graudingos šermens draugės Kazelės ir 
juokingos bajorų vestuvės. 

Bendros tendencijos ar bendros idėjos šiame M. P. veikale 
nėra. Ji nė ne patriotė-tautininkė kaip „Viktutėje“, ne pedago- 
gė - mergaičių auklėtoja kaip „N. Vaidilutėje“, nei savo melan- 
cholijos reiškėja kaip kituose leidiniuose. Ne, čia rašytoja prieš 
savo 48 metų akis statos mažystės įspūdžius ir stengiasi juos kuo 
tikriausiai įvaizdinti, net tomis pat vaikiškomis priemonėmis. 
Mažutė Irusia be saiko myli savo mamą, gailiai verkia tik atmi- 
nus, jog kada nors jos nebeteks; tai brangina laiką — niekur 
nesiskiria nuo jos. Irusia, giliai religingai mamatės išauklėta, į 

įkyriuosius klausimus randa religijoje atsakymą; religija daro 
ją labai dorą, stabdo nuo visa ko bloga, verčia viską mylėti. Ir 
visa, ką tik ji aplink mato, gamtoje ir žmonėse, jai vien tik miela; 
niekas nedrumsčia jos sielos, net ir ta drama, kuri jos mamatę 
daro nelaimingą, pro jos akis prašliaužia lyg rūkelis. 

Betgi gaili, kad Irusia - ne didesnė, kad dar nepajėgia su- 
mesti. Tada įjos pasaulėvaizdį būtų įėję to ramaus romantinio 
elemento, kurs, kaip „Viktutėje“, švelniai būtų nudažęs visą 
pasaką. Mamatės neįvykęs romanas su Janavičium, krikščionės 
ir moteries aukštai suprastos pareigos daro mamatę rymietę 
matroną, ištikimą vyrui, bet labai nelaimingą žmoną to, su 
kuriuo likta jai sugyventi, bet nelikta jai bendrai su juo svajoti. 
Jai belieka retkarčiais su jaunystės idealu pagroti ir giliais pasi- 
ilgimo žvilgsniais apsidalyti. Bet ir vyras jai pavydi ir scenas 
daro. Kiek daugiau to tylaus pasiilgimo ir mėnesienos nerimo, 
kiek daugiau kovos, - ir veikalas būtų per tą debesinį roman- 
tizmą rodęsis lyg vaivorykštėje. Būtų įdėta kiekbrendusio žmo- 
niškumo, ne vien nekalto vaikiškumo. Ta pati bekraštė mamatės 
meilė būtų pagilėjusi, kad Irusia būtų daugiau savo mamatę 
supratusi. 

Na, gražu ir be to. Vaizduose yra tikrų poezijos diemenčiukų 
ir kilniausių minčių. Imkime keletą, pavyzdžiui: 


- Raudoniems saulėlydžiams begęstant, baltų rožių sidabrinės akys žiūri 
į mane pro langą... 

Ir nuskyniau vieną baltą rožę, ir glaudžiu prie žiedo karštą kaktą... Motin 
mano! ar ne tavo rankos - baltos, meilios, kvapios ir švelnutės — taip mane 
meilingai glamonėja? 

Ar ne tavo tai rankelės brangios? 

Ašaromis apsirasojo žiedas ... 

O pro langą sidabrinės akys žiūri vis. Ir jųjų kvapo bangos audžia seną 
seną aukso sapną. 

Mamatė tarė: 

-O kai čia sėdėsi, atmink mamatę, ir vien geros ir gražios mintys teateinie 
į tavo galvelę. 

Irusia mąsto: juk negali būti minčių, geresnių už tą, kaip patiekti džiaugs- 
mo savo mamatėi. 

- Žinai, Irute, tas meilus kvapas - tai rožių kalba. Ir ta savo kalba pasakoja 
jos apie tokias grožybes, kokių niekados nėra mačiusios žmonių akys, apie 

tokius balsus, kokių niekados nėra girdėjusios žmonių ausys, ir apie tokią 
laimę, kokios niekados nėra patyrusios žmonių širdys. 

- Visas kambarėlis pilnas kažkokio meilaus, ypatingo kvapo. Tiesiog 
kvepia pasaka. Įėjus tenai ir tai keistai atmosferai mane apipūtus, rodos man 
visados, kad jau pasakos neklausau, bet pati „pasaką dirbu“. 

- Kiekvienas negeras darbas esąs vinis, kurią kalama į šventą Viešpaties 
Jėzaus kūną. 

Žengiame eže tarp žaliai sidabrinių, nesenai išplaukusių rugių siena. 
Jaunučiai, stovi jie kuklūs, tiesūs, rimti, lyg tų Dievo bernaičių pulkai, reng- 
damies ištikimai dirbti pono paskirtąji darbą. Tik kai kurie neūžaugos išdy- 
kėliai, žiūrėk, ims ir brauktelės tau per veidą. Bet taip meiliai, kad, švelniai 
paėmus juos pirštais, neiškenti nepriglaudus lūpų prie jų aksominių galvelių. 

- Tėvelis sako, kad man esanti gėda pasakomis tikėti, nes aš jau nebesanti 
tokia maža. Ten, dideliame pasaulyje, gal iš tikro jau nieko nebėra, bet čia, 
tame stebuklingame daubos pasaulyje, tikriausiai tebegyvena pasaka. 

- Rodos man, kad ir mano ausys gėrisi konvalijomis, - tarė mamatė, 
dėstydama bukietą. - Rodos, skamba man iš jų kažkokia tyli, be galo subtili 
melodija. 

- Ar jos dainuoja, mamate? — paklausė Jonelis. 

O Nika pasilenkė prie mamatės kelių, pridėjo ausį prie puokščių ir klau- 
sėsi, pakėlęs aukštyn savo didžiules, pailgas, juodas akis, šalia baltų konvalijų 
atrodančias dar juodžiau. 

- Girdžiu, mamate! Tarsi kas griežtų tylitėlaičiai ant plonučių stygelių. 

— Mano tu brangioji plonute stygele, - tarė mamatė ir pabučiavo tas jo 
akis, taip pat kažkokias gėles nežemiškas. 

- Žinot, vaikeliai: gėlės - tai žemės šypsena iš džiaugsmo, kad ją Dievas 
sutvėrė ir didiems dalykams paskyrė. Žiūrint į ją, ima šypsoti ir žmogaus 
siela. O nuo tos šypsenos, kaip ledas nuo saulės, nyksta visa, kas sieloje pikta 
ir bjauru. 

- Kai norėsiu negražiai pasielgti, žinau, ką darysiu, - tariau. — Pažiūrėsiu 
į gėles ir imsiu juoktis, ir piktas noras sutirps. Taip, mamate? 

- Tikriausiai, Irusia. 


„Sename dvare“ - grynos poetinės kūrybos dalykas, be jokių 
pašalinių sumetimų, kam tai daroma. Moralinė jo prasmė labai 
gili; tačiau ji susidaro savaime, kad mamatės ir Irusios moralinė 
skaistybė per graži. Kad aš būčiau galingas, aš „Viktutę“ su 
„Sename dvare“ paleisčiau visoms mokykloms skaityti ir iš jų 
rašiniams temų imtis, nes tai - klasiniai dalykai savo forma ir 
turiniu. 

Pančiai, 43 p. Nedidelis simbolinis dramatizuotas vaiz- 
delis keturiais nelygiais veiksmais. Vienatijis tos rūšies visoje 

Š. Raganos kūryboje. Vienas mūsų hiperkritikas jį niekais nu- 
dėjo: neradęs, ko norėjęs, ir radęs, ko nenorėjęs. Dėltoir visiems 
jis esąs „nepriimtinas“. Tokią rezoliuciją galėjo rašyti tik labai 
didelis... kritikas. Paprastiems gi skaitytojams, nežiūrint visų 
ten esamų trūkumų, „Pančiai“ tikrai gražus ir idėjingas kūri- 
nėlis, aiškia kūrybine žyme; skiriamas pasiskaityti, ne vaidinti, 
kaip Krėvės dramatizacijos, jis patenkina estetinį skaitytojo 
skonį, įjudina vaizduotę ir duoda, tikrai sakau, neužmirštiną 
meilės pančių vaizdą. Kuris čia beletristinis veikaliukas, iš tų 
mažųjų, palieka tiek atminimo? Tad jis ne tik „priimtinas“, bet 
skaitytinas ir komentuotinas. Kas tokios medžiagos patiekė, 
tas - kūrėjas, kad ir silpnoką būtų pavartojęs formą. 

Štai „Pančių“ turinys. 

Adomas, gyvendamas gyvenimo pabalyje, kur žmonės 
klimpsta ir skęsta, norėdami pasiekti „baltuosius rūmus“ ir 
rožių sodą (raskažius), per ilgus metus atsidėjęs statė aukštame 
kalne puikų, gausiai apšviečiamą, kad visų akis patrauktų, 
bokštą ir liedino ypatingą varpą; „iš kieto lyg negailestingas 
žodis vario ir iš gryno lyg motinos ašara sidabro nulieta jo 
krūtinė, o širdį įdėjau jam auksinę“, - sako kūrėjas. 

Tavo varpas, Adomai, ne tik rodys keleiviams pakraipą, kuria jie privalo 
eiti. Jis skambės taip kilniai ir gražiai, kad visus juos patrauks į save. Išgirdę 
ji, tikriausiai nebekryps nei kairėn, nei dešinėn, nei berūpės jiems baltasis 
rūmas, - sako kūrėjo draugas. 

Svarbu ne tai, kiek sušauksiu; svarbu tai, kad šauksiu, pats atsigėręs iš 
amžinųjų ir raminančių vandenų versmės... Pusę sielos jau įdėjau į varpa, 
dabar antrą pusę dėsiu į skambinimą. 

Adomas, pabaigęs su draugais įtraukti varpą, vakarą ruošias 
pirmą kartą juo paskambinti, bet ateina kliudytojai. Buržujų 
atstovas, stebėdamasis Adomo talentu, vilioja jį žemyn nusi- 
leisti į miestą priimti jo architektoriaus vietą, geriau pastatyti 
biržos rūmus, turėti baltos duonos, nekontroliuojamų pelnų 
ir... moterų, jei stos į partiją. Demokratų atstovas rengias pažiū- 
rėti, begu tik kūrėjo darbas nebus kenksmingas respublikai, ar 
nežadins valstybei priešingų minčių; rengiasi suvalstybinti 
bokštą, kad jis neišviliotų žmonių iš senųjų sėdybų, jei Adomas 
nestos į jų partiją. Adomui pasisakius jau esant Amžinybės 

partijoje, abudu atstovu palaiko ją neteisėta, nes niekur neįre- 
jestruota, ir baido karu, užpuolimu su gauja, jei geruoju nesu- 
tiks nusileisti į pakalnę: minia sugriausianti jo bokštą ir sudau- 
žysianti jo varpą. Adomas už tokias kalbas pasižada nustumti 
atstovus nuo kalno; bevelija karą. Pasiuntiniai išeina piktuoju. 
Tik viena pilietė palieka jam rožių, nieko nesakydama. Už ją 
kalba - pats kvapas. Adomas jos rožes godžiai uosto, gėrisi, 
tačiau susigriebęs meta jas šalin į pakalnę. 

Ateina motina ir sesuo vadinti Adomo į pakalnę. Motiną 
čia į kalnus atvarė pasiilgimas sūnaus. Vilioja jį pabūti namie, 
pakaršinti ją, pasidžiaugti patogumais ir vėl sugrįžti į tą šaltą 
savo bokštą. Adomas bučiuoja motinai kojas, ją myli, bet ir jai 
nepasiduoda, nes atsiskyrėliu būti pašaukęs jį pats Dievas, ir 
paleidžia motiną be vilties jį kada bepamatyti. 

Orožių kvapo vis neužmiršta, šoka nuo kalno jų susieškoti, 
o jų neberadęs, pats pasileidžia į rožių sodą, į baltąjį rūmą jų 
pasiskinti ir sugrįžti. Bet jį nutveria bevagiant rūmų karalienės 
draugės ir nuveda į jos teismą. Adomas pažįsta karalienę; tai 
ta pasiuntinybėje buvusi pilietė, palikusi jam rožių, kai nepa- 
sisekė jis nusivilioti į pakalnę. Čia Adomui šoka mergelės, 
karalienės pažai deklamuoja, arfa skambina, rožių vainikais jį 
apipina, ir jis nebesiskubina grįžti namo. Jis laimina valandą, 
kurijį čia atvedė, o karalienei skiriant jam bausmę - tris dienas 
pabūt pas ją pažu, jis gera valia sutinka būti „lig pasaulio galo 
ir per visą amžinybę“. Bet štai girdis neramūs draugų balsai. 
Jie šaukia Adomą: jo bokštą ir varpą puola gaujos. Adomas 
nori iššokti pro langą; niekas jo nelaiko, tik karalienė pakužda 
jam į ausį: „Palik, o mylimasis...“ ir jis palieka, bejėgis, beištaręs 
skausminga: „O, varpe, o, varpe mano“. 

Ko netesėjo padaryti vyliai ir giminystės kraujas, tai padarė 
pats meilės instinktas. Jei visa tai būtų buvę surašyta eilėmis, 
būtų buvusi kuo puikiausia poema, ir visi trūkumai būtų buvę 
nebežymūs. Bet „Pančiai“ gražūs ir prozoje. 

„Lietuvos senovės istorijos pasakos“,91 p. 
Tai trečia jų padauginta laida, visų svarbiausia knygelė jau- 
nuomenei, kuri vos pradeda pažinti savo tėvynę ir jos praeitį. 

Š. Ragana čia yra davusi 17 vaizdų. Būtent: „Kaip išrodė mūsų 
žemė senų senovėje“, „Kokia buvo mūsų bočių tikyba“, „5e- 
novės lietuviai“, „Brutenis ir Vaidevutis - Lietuvos didvyriai“, 
„Živilė“, „ Apie Vilniaus įkūrimą, „Gražinė - narsioji kunigaikš- 
tienė“, „Lietuvė didvyris“ (kuri iš kalėjimo išvadavo Vytautą), 
„Žemaičiai drąsuoliai“, „Pilėnų gynimas“, „Lietuvių krikštas“, 
„Vytautas ~ mūsų didvyris“, „Žalgirio mūšis“, „Lenkų gudry- 
bė“, „Alduonė - gailiaširdė kunigaikštytė“, „Birutė - gražioji 
vaidilutė“, „Kęstutis - Žemaičių gynėjas“. 

Labai lengvai, suprantamai ir beletristiškai sklandžiai nupa- 
sakoti žilosios mūsų senovės garbingieji atsitikimai. Puiki, tai- 
syklinga, dr. J. Šlapelio pridabota kalba ir graži patriotinė nuo- 
taika padaro tą knygutę mielai skaitytiną net vyresniesiems. 
Čia nieko neperdėta; nėra jokio patoso, jokių deklamacijų; vis 
dėlto jauti, jog tai yra nupasakojusi tikra savo Tėvynės Lietuvos 
duktė, kuriai miela, jog yra kuo pasididžiuoti tėvynės praeityje, 

Knygelė Kaune gaunama ir turi užkariauti sau vietos eilėje 
pačių gerųjų pradedamajai mokyklai vadovėlių. Kur ne kur ji 
jau ir rado sau prideramą vietą. 

Istorijos tikrumo atžvilgiu gal negerai, kad pasekta tuo šal- 
tiniu, kurs Pilėnus (Pillen) deda „prie pat Prūsų sienos“. Šian- 
dieną jau visi sutinka, jog pilėnai žmonės ir kronikų „Pillen“ 
yra Punios pilė panemunėje, aukščiau Birštono ir Nemajūnų. 
Taip pat nenatūralu, jog Margis, iki 20 metų išaugęs krikščionių 
tarpe ir neabejotinai pakrikštytas, ramina savo žmoną - tuojau 
būsią pas dievaitį Perkūną. Čia trūksta mokslinės precizijos, 
bet juk tai poetiniai padabinimai, ne grynoji istorija; iš tos kny- 
gelės žėri patriotiniai jausmai, kurie, šildydami širdis, tiek pat 
naudingi kaip ir mokslai, kurie peni protą. 

Veikaliukas giliai pedagogiškas. 

„Vincas Stonis“, 143 p., yra lyg tąsa ar praplėstas „Į 
šviesą per ašaras“ — tas pats mažo berniuko veržimasis į mokslą. 
Bet kai „Į šviesą“ berniukas tesiveržia pramokti skaityti, „Sto- 
nis“ jau veržias tiek daug žinių gauti, kad ir pats galėtų paskui 
mokytojauti. Dvaro panelė, susipratusi lietuvaitė bajorė, lyg 
pati Š. Ragana, sumaningai tiekia vaikams naudingų ir pat- 

riotiškų žinių. Vincukas džiaugias, vis ko nauja patirdamas, ir 
bręsta geru sąmoningu savo tėvynės gerbėju ir mylėtoju. Jis 
myli savo kraštą, nors jam teduoda skurdaus gyvenimo, myli 
jo praeitį ir didžiuojasi ja. Galų gale, kai išeivis tėvas pamėgina 
ir visą šeimą nusigabenti į Ameriką, Vincukas pasipriešina ir 
patį tėvą priverčia sugrįžti namo ir čia, pagerinus ūkį, gyventi. 
Keturios istorijos pasakos, paskui pakartotos Vilniaus, Seinų 
ir vėl Vilniaus atskiruose leidiniuose, čia pavartotos tokioje pat 
rolėje, kaip de Amicis šventadienių pasakos „Cuore“ knygoje. 
Knygelėje, ypač į pabaigą, nemaža žemaičių sodžiaus buities 
vaizdų, švenčių aprašymo ir kitokios etnografinės medžiagos. 
Didaktinė tendencija eina kiek į nenaudą dailės veikaliukui. 
Vis dėlto sodžiaus moksleivijai tai skaitytina knygelė. 
„Mėlynosios mergelės“ aš nesugebėsiu atpasako- 
ti - jos reikia pačiam pasiskaityti „N. Vaidilutėje“. 
Tiek buvo Marijos Pečkauskaitės 30 metų literatūros darbas 
vaisingas. Pareikškime tad jai lietuviškai dėkingą širdį už vi- 
sas jos pastangas žmonėmis daryti mūsų tautą. 


Š. RAGANA EILIUOTOJA 


Š. Ragana - lyrikė. Tai esame sakę. Daug jos kūrinėlių, sura- 
šytų proza, skundžiasi, kam nebuvę sueiliuoti. Eiliuoti linksta 
ir pati autorė. Tad visai be reikalo ji valdos. Tam įrodyti imkime 
jos „Brėkštant“: 

Leidos saulė. Tai buvo ta valanda, 
kada mėlyna skraiste apsigobęs 

ein ilgesys. Tyliais artinas žingsniais 
ir tyliai sėdasi ant namo slenksčio, 


mistiškas savo akis ašarotas 
begalėn liūdnai įsmeigęs. 


Štai kaip ten įvaizduotas „Piktas“. 


Ir žvilgterėjau. O Dieve, o Dieve, 
ką mano akys ten vargšės pamatė! 
Ant blizgaus sniego juodavo baisūnas: 

apskritos milžino akys kaip girnos: 
degė baisingai ugnim neregėta. 


Nieko daugiau nebemačiau, nebžiūrėjau: 


pasibaisėjusios akys užsimerkė, 

vien tik drebėjau lyg apušės lapas, 
glausdamos bailiai prie Jojo krūtinės. 
Tuomet Jis ištiesė mylinčią ranką 

ir apkabino mane. Ir akimirksniu 
baimė išnyko lyg rūkas nuo saulės. 
Ir atsimerkus ėmiau vėl žiūrėti. 

Visą viršūnę beveik tas baisūnas 
buvo užgulęs. Ant grynų gryniausio 
sniego paklodės juodavo jo kūnas 
nuogas ir plikas, blizgąs tarsi žiurkių 
uodegos - bryzas sunkus ir beformis. 
Šonuose skurliai didžiuliai kybojo, 
tarsi seni, apdulkėję, aprūkę 
vortinkliai. Baisūs sparnai tatai buvo. 
Kaklo nebuvo. Galva dideliausia, 

lyg ritulys, ant pečių tiesiog augo, 
tokia plika ir juosva, kaip ir kūnas, 
žmogaus veidu; o tame veide platūs, 


lyg kokie vartai, nasrai juodoms lūpoms. 


Piktjuokis buvo sustingęs ant juju, 

ir smailūs dantys blizgėjo baisiai. 

Virš tų baisiųjų nasrų dar baisesnės 
akys - ugnies kamuoliai pragarinės. 
Stangios, bevokės. Bet kažką jos matė, 
kažkokius spendė spąstus ir klastingas 
mezgė pinkles - valandėlei nerimo. 
Priešakio kojoms trumpoms pasirėmęs, 
lyg šuo, sėdėjo baisūnas. Spindėjo 
smailūs ir stiprūs nagai lyg plieniniai, 
Riogsojo taip nejudrus ir bežadis 

lyg ta uola. Kad bent vienas judėjimas! 
Nieko. Visa jo gyvybė subėgo 

į tas akis. Ir tai buvo baisiausia: 

tas nejudrumas akmens ir tos akys, 
degančios gyvastim. Bet pažiūrėjus 
dar, pamačiau, kad šmėkla vis judėjo 
baisiai, nepaprastai: 

lyg jūrės, potvynio laikui atėjus, 
tvindamos kyla ir eina iš krašto, 
paskui atslūgę, vėl traukias ir mąžta — 

taip ir baisūnas čia tvino, čia slūgo. 
Plėtės iš lėto sparnai vortinkliniai, 
pūtėsi kūnas, blizgėdami augo 

plieno nagai. Tuomet pragaro akys 

dar labiau degė, ir džiaugsmo liepsnelės — 
žalios lyg fosforas, melsvos, raudonos — 
įvairiaspalvės jose šokinėjo, 

tarsi tos pelkių ugnelės klajūnės. 

O plačios žiotys dar juokės piktesniai, 

o smailūs dantys nuožmiau dar švytavo. 
Ir vėl suspaudė baisa šaltapirštė 

širdį man. Rodės, jis skėsis ir skėsis 

ir bjauriu kūnu pripildys pasaulį, 
vortinklių skurliais apdengs visą žemę, 
o klaikios akys iššoks iš to džiaugsmo. 
Iš jojo kaktos - ugnies lytum pilsis 

ir degins visa, kas bėgti norėtų 

iš po juodųjų sparnu. 

Ir išsigandus į brangųji veidą 

vėl žvilgterėjau. Bet jis kaip ir pirma 
buvo ramus ir saulėtas. 

Ne! neaprėps tas baisūnas pasaulio, 
kolei nors vienas bus veidas kaip šitas! 
ir štai žiūrėki: jau slūgsta, jau mąžta, 
jau į senąsias ribas atgal traukias. - 

- O, mylimasis, kas yr tas baisūnas? 
Kam gi liepi man akis juoju sotint? 

- Tai yra piktas. - Atsakė jis tyliai: 

Ir supratau dabar visa... O Dieve! 


Juk tai gabalas Dantės pragarinių vaizdų“. Jis prašyte pra- 
šos, kad jį pavaizduotų ant drobės dažais. Būtų sensacinis mo- 
komasis paveikslas, koks baisus ir bjaurus yra ~ piktas (zło). 
Metrika puiki, o rimų nė nereikia. 

Dariš „Našlaičių ašaros“ (Šv. Panelės legendos). 


Oi, liūdna liūdna gyventi našlaičiui! 
Karti duonelė, riekta ne matušės ... 
Tat gailios teka dažnai ašarėlės 
Našlaičių vargšų; padažo jos kąsnį, 
Pamotės rankos kietos jiems paduotą... 


(Našlaites lanko Šv. Motina ir kitos motinos). 

Žemėj naktis. Sidabriniu voaliu 

Veidą uždengus, ji skęsta svajonės“. 

Tokia tyla ir ramybė aplinkui, 

Kad žvaigždeles girdi mirgant ir kuždant, 
Kuždant vis žemei, kaip kilti prie jųjų... 

O žemė klausos ir tylitėlaičiai 

Retkarčiais dūksi. Ak, puikios žvaigždelių 
Paslaptys, tik kad tiek sunkios, tiek sunkios... 
Taip aukštai žvaigždės, toks tolimas kelias... 
Kaip graži žemė nakties valandoje! 

Nuo pievų kyla aukštyn baltas rūkas, 

Lyg ilgesys žemės siunčiamas dangui, 

Ir dobilėliai saldžiai saldžiai kvepia. 

Pilna stebuklų, kur tik pažiūrėsi: 

Menkos trobelės puikiais virto rūmais, 
Kelias dulkėtas - raikščiu sidabriniu. 

Tuo sidabriniu taku ein Marija. 

Žvaigždės taip spindi ant žydro apsiausto, 
Kaip tos aukštai. Dangaus tarsi sklypelį 
Ėmus atkirpo Ji tam savo rūbui... 


Aplankiusios vaikus, jų tėvus ir pamotes, visiems per sapną 
ką gera įkvėpusios, 
Paskui vėl renkas šventasis būrelis. 
Ašaroms žiba jų dangiškos akys: 
Ak, kodėl žemėje meilės taip maža! 
Ak, kodėl žmonės taip žemėn įstrigę, 
Šliaužioja niekad galvos nepakėlę 
Į tas erdves begalines, žvaigždėtas. 
Ir neapykantos pilnos jų širdys 
Verčia tą gražią, tą nuostabią žemę 
Kits kitą giliančių žalčių lindyne. 
Tarsi nežino nei yra girdėję, 
Kad laimių laimės vien meilė teduoda...*? 
Mokslo kooperacijos b-vė „Žinija“ išleido Marijos Pečkaus- 
kaitės raštų šešius tomus. 
I. Motyna-auklėtoja. Su Vaižganto rašyta biografija. XVI+176 p. 
II. Sename dvare. Apysaka. 243 p. 
III. Brėkštant - Našlaičių ašaros - Pančiai - Anuomet - Irkos 
tragedija - Dėl tėvynės - Kraitis - Mėlynoji mergelė. 266 p. 
IV. Vincas Stonis - Iš daktaro pasakojimų - Į šviesą - Pasi- 
taikė proga - Petrukas ir Marytė - Dirbkime savo darbą. 230 p. 

Rimties valandėlė. Knygelė jaunoms mergaitėms. 252 p. (23 
dalykėliai). 

VI. Viktutė - Sulaukė - Vaikai - Dvi mokytoji - Moterų tei- 
sės - Ant Uetlbergo - Praeities valandėlė. 247 p. 

Viso: su viršum 1400 pusl. 


SOFIJA PRZYBYLAUSKIENĖ 
(LAZDYNŲ PELĖDA) 
1867-1926 


„KLAIDOS“ AUTORĖ 


Tai ilgiausia jos apysaka. Sofija Ivanauskaitė per nesusi- 
pratimą buvo ištekėjusi už visai neverto žmogaus, kurs ją su 
dvejetu vaikučių pametė ir emigravo į Ameriką. Dėl to ji per 
visą amžių nemėgo vadintis vyro pavarde, bevelydama ne itin 
estetingai pasirinktą Lazdynų Pelėdos pravardę. 

Lazdynų Pelėda - darbščiausia mūsų rašytoja beletristė, vis 
dėlto ji nesusilaukia rimtos savo veikalų kritikos; juos trumpai 
tepamini. Geras laikas, kad jau kas ypatingai susidomėtų ta 
knygų šūstimi, kurią jau ji yra patiekusi lietuvių literatūrai. 
Kritikams ir biografams štai jos atvaizdas ir keletas davinių iš 
jos gyvenimo ir darbų. Jie gauti iš pačios autorės. 

Sofija Tribuliauskienė, taip ją vadina kaimynai, neištardami 
lenkiškai skambančios pavardės, gimė 1867 m. rugsėjo 16 d.! 
Paragių dvare, Tryškių parapijoje, iš tėvo Nikodemo Ivanaus- 
ko? ir motinos Karalinos Pečkevičiūtės; abu bajorų kilmės. 

Kūdikystę praleido Monachijume?, Bavarijoje, kur tėvas ėjo 
ar net išėjo Dailės akademiją; paskui Varšuvoje, galop Šiau- 
liuose. Tik vienuolikos metų su tėvais sugrįžo į savo Paragių 
dvarą, kur ir mokslo tegavo namie iš savo tėvo. 

1891 m. nutekėjo už Rapolo Przybylausko (visai ne lenko) į 
Meškių-Gadoniškių dvarelį. Susilaukė ketverto vaikų, kurių 
du beliko gyvu. Dabar tas vienas sūnus. 

Rašinėti buvo pradėjusi lenkiškai. Bet, kaip ir Žymantienė, 
susipažinusi su lietuviais studentais, ypač su Povilu Višinskiu, 
greitai persimetė į lietuvius ir ėmė darbuotis lietuvių literatūros 
dirvoje. 

Pirmasis lietuviškas jos veikalas „Našlaitė“ dabar jau antru 
atveju išleistas. Paskui sekė visa eilė pasakojimų: „Judošius“, 
„Sugriautas gyvenimas“, „Klajūnas“, „Vienas iš daugumo“, 
„Burtininkė“, „Davatka“, „Pavasario rytmetį“, „Mūsų ponai“, 
„Iš po žemės šventos“, „Kaliniai“. Tai originališkai. 

Išvertė Šecho (Wystouch) „Mokytojas iš Nazareto“. Pagal La- 
gerloef parašė: „Bažnyčioje“. Petrui Vileišiui yra įdavusi audi- 
mo knygą, originališkai parašytą, su piešiniais, bet ji taip ir liko 
kažin kur neišleista, L. Andrejevo vertimą „Raudonasis juokas“; 
kai kurios A. Niemojevskio legendos“. Kiti rankraščiuose Prū- 
suose tebesą užsimetę. Dar daugiau pas save tebeturinti. 

„Vilčiai“ pradėjus eiti"; nuo pat pradžios yra jos feljetonistė. 
„Vilties“ skaitytojai yra jau gavę puikius jos pasakojimus: „Mo- 
tulė paviliojo“, „Stebuklingoji tošelė“, „Poilsis“ — tikra dailių 
dailė lietuvių literatūroje, „Naujas viršaitis“ - pagal Kundratą“, 
„Ir pražuvo kaip sapnas“. Šie penki dalykai ir skyrium „Vilties“ 
išleisti Nr. 4, kaina 50 kap. Galop per „Vilties“ feljetonus perėjo 
ir skyrium tapo Nr. 13 išleista didžiausia lietuvių literatūroje, 
520 p., dabartinių laikų apysaka „Klaida“. Kaina 1 rub. „Viltis“ 
ir daugiau turijos rankraščių. 

Jei kas sumanytų visa tai išsyk išleisti, o būtų labai geistina, 
susidarytų apie penketą storų tomų. Tai ne bet koks indėlis į 
mūsų literatūrą. 

Iš visa ko matos, Lazdynų Pelėdos talentas dar toli gražu 
nėra išsisėmęs. Duok Dieve pagyventi - susilauksime dar ne 
vieno turtingo žemaitiška kalba rašyto jos veikalo. 


KOVO 17 D. LAIDOJANT 


Sofija Ivanauskaitė-Pšibilauskienė mirė gimtame savo tėve- 
lio Nikodemo Ernesto Ivanausko Paragių dvare, Tryškių par., 
Telšių apylinkėje. Vadinas, grynų gryniausių žemaičių krašte, 

tų, kuriuos labai mažai tepalietė svetimosios kultūros. Bet dva- 
ras, sakysite, lenkiškas; dvarai moka izoliuotis nuo didumo gy- 
ventojų. Aukštaičiuose moka, Žemaičiuose nemoka. O Paragiai 
nė to tiek nemokėjo: jie, nors nemaži, turėjo 300 ha, niekados 
nebuvo pastatyti dvariškai, destis, pasiturinčiai, ištaigingai. Tė- 
velis Nikodemas nusimanė esąs ar būsiąs dailininkas. O laisvo- 
sios profesijos kiekgi bendra turi su vergavimu žemei? Tad dvarą 
dirbo nuomininkai ir vis blogiau dirbo, o jo savininkas neva 
mokės Vokioje?, neva dirbo sugrįžęs Šiauliuose; iš tikrųjų gi ir 
čia gyveno bohemiškai, studentiškai, visai maža ką begauda- 
mas iš nemažo dvaro. Galų gale teko ir visai sugrįžti namo, kur 
gyvenimas apleistas, žemelė užleista, kur savo inventoriaus jo- 
kio. Reikėjo verstis vis menkesniais nuomininkais ir tenkintis tuo, 
ką malonėjo tie duoti. Jokių kontraktų nebuvo dirbama, į nieką 
nuomininkai nebuvo verčiami, kad ką pagerintų. Nuomininkai 
tik kurį laiką eksploatavo Paragius ir paskui metė nebenau- 
dingus plotus. Tėvas idealistas; pats bajoriškai šlovingas būda- 
mas, manė ir kitus tokius esant ir būsiant, bent duotąjį žodį ir 
apsiėmus laikysiant. Ir vieną kartą apviltas atsargesnis nebuvo. 

Jo sūnus gavo mokslo; būtų galėjęs būti vidurinės mokyk- 
los mokytoju; tačiau ir jis savo darbo nepadirbo, pamėgo išsi- 
gerti ir savo reikalams patenkinti ėmė naikinti dvarą, dalimis 
parduodamas jį. Pagaliau mirė neturtis, nepasinaudojęs savo 
mokslo cenzu. 

Jo duktė Sofija, plačių norų ir užsimojimų, nutekėjo į pali- 
varką, kur žemės buvo 60 ar 100 ha. Ir vėl, daugiausia iš neturto, 
vyras Pšibilauskis gavo eiti į Ameriką, o Sofija su dviem vaikais 
į Vilnių rankpelniauti. Skurdas, skurdas, skurdas, ko tik nepa- 
sibaigęs badu, kad kun. Krupavičiusš nebūtų jos sušelpęs ir 
uždarbio kuriam laikui davęs. 

Po karo Sofija norėjo bent sūnų Stasį pastatyti ant kojų. Kiek 
tik gaudama honorarų, viską dėjo į ūkį, arklių pirko, vežimų... 
Nepastatė. Geriausios širdies sūnus, paslankus visuomeninin- 
kas, populiarus jaunikaitis, savo gyvenimą aprūpinti visai ne- 
tesi, ir dabar išjo palivarko belikę 10-12 ha, o vaikų jau trejetas 
(trečią jau žmoną vedęs, nors 30 m. dar neturi). Tad daugiausia 

žiūrėjo į motiną. O toji motina galų gale jau buvo tapusi „tur- 
tinga“: mūsų valstybė mokėjo jai 300 litų mėnesiui pensijos. 
Sodžiuje iš tiekos galima sočiai gyventi, o Sofijai buvo lygiai 
toks pat skurdas kaip ir pirma. Gailiaširdė, minkštaširdė, nuo 
pat pradžios linkusi ir marškinius atiduoti reikalingam, ji ir 
dabar miršo, jog pati dar labiau už kitus reikalinga. Tad ta 
pensija jos nėmaž nešildė, pirm laiko pragyvenama, vien sko- 
loms mokėti imama. 

Ir dirbo nabagė, kol pagalėjo, juodžiausią darbą, dirbo daržą, 
sodinos daržovių, kaupė jas ir ravėjo ir tuo beveik mito, nes 
nuomininkas duos kokių pelų pūrą, ir žinokis. Nė kuro nepri- 
tesėdavo. O čia džiova beisigalinti. Reikėjo ištaigesnio gyve- 
nimo, bent sočiai maitintis, nešaltai gyventi. Visa to nebuvo. 
Nuo šio rudens Sofija visai atgulė į lovą, nieko nebepadirb- 
dama, vos paskutinį savo kūrinį beidavusi Klaipėdos „Rytui“? 
spausdinti. Kovo mėnuo galų gale pribaigė ją, kaip pribaigia 
visus silpnuosius. 

Apatijos buvusi paimta tik paskutiniais laikais ir tai dar 
turėjusi vieną prošvaistę: ministeris Krupavičius, važinėdamas 
ten reikalais, užsukęs aplankyti. Nabašninkei tai buvęs balza- 
mas; ji daug energijos ir nusiraminimo iš to gavusi. Jos dėkin- 
gumui nebuvę galo. Ir iš viso, ką tik gera paskutiniais laikais 
buvusi prityrusi, tai tik iš kun. Krupavičiaus. Tarės ir pensiją 
tik jo pastangomis gavusi. Gerai, kad bent vienas tautietis tiesė 
pašalpos ranką tautos dailininkei ir nuėmė nuo tautos dalį 
skolos savo tarnautojai, nors netvarkiai. 

Beveik visa tai aš dar anksčiau žinojau iš pačios nabašninkės. 
Ji nepaprastu blaivumu analizavo savo giminės būdą ir būklę, 
matė, iš kur visas blogumas ir kur išeitis iš to. Viena tik nepa- 
baigdavo apibūdinti - savęs pačios, jog ir ji pati yra tikra „Iva- 
nauskaitė“, bejėgė būklę gerinti savo energija, kurios tiek ji 
reiškė visuomenėje, mieste, grumtis su dideliu žemės varstotu 
dėl geresnės būklės. Puikiai įvertinusi padėtį, ji tuo ir tenkinosi. 
Kad Sofija būtų žemės ūkiui atidavusi tiek energijos, kiek ji 
aikvodavo mieste, palaikydama savo ir vaikų egzistenciją, ji 
būtų galėjusi karieta važinėtis. 

Visa tai keistais paveikslais pynėsi man atmintyje, kai Kauną 
pasiekė pirmoji žinia, jog Sofija pabaigė savo žemės kelionę. 
Pažįstu ją nuo pat Didžiojo Vilniaus seimo 1905 m.” Susiei- 
davome dažnai. Daug girdėjau jos žodžių, nemaža turiu ir 
laiškų, lygiai tiesių, kaip ir gyvieji žodžiai. Ir šiurpas ėmė pagal- 
vojus, kaip tai Apvaizda, kai kiekvieną padarėlį aprūpina galia 
palaikyti savo gyvybę, žmogui kartais neduoda tos galios ir 
visai bejėgi paleidžia vien kankintis; kankintis, kaip kankinos 
Tantalas:"! stovėti ant turto ir jo nepasiimti, išmanyti, ko reikia, 
ir nieko nepadaryti. Atrofija valios, bajoriškoji degeneracija ar 
kaip tai pavadinti, kai žmonės skursta ant 300 ha, o mažažemis 
esti sotus iš 30 ha; kartais net esti turtingas tiek žemės turė- 
damas. 

Miela man buvo apsiimti Humanitarų fakultetui pabūti jo 
delegatu, paskutinį kartą patarnaujant einančiai į kapą. Jau 
rankose vainikas parašu: „A. a. Lazdynų Pelėdai-Rašytojai Hu- 
manitarų fakultetas“. Prof. Pr. Dovydaitis su tokiuo pat vai- 
niku: „A. a. Lazdynų Pelėdai-Rašytojai Teologų-Filosotų fakul- 
tetas“. Studentas Pankauskas su „Ryto“ redakcijos vainiku. Dar 
mums įduoti nuvežti vainikai: „Mūsų tautos Gaivintojai Sofijai 
Pšibilauskienei-Lazdynų Pelėdai „Lietuvos“ redakcija“ ir „A. a. 
mūsų brangiai Lazdynų Pelėdai Sofijai Pšibilauskienei „Mo- 
teries” redakcija”. 

Gėlės vis naujos žydės, 
Amžini žodžiai kapą lydės. 

Tad iš sostinės į tolimus Tryškius vyksta trys delegatai su 
penkiais vainikais. Bet kur tie Tryškiai? Pavasario laiku jie labai 
toli būdavo. Dabar, sako, visai paartėję: traukiniu gali pasiekti 
pačią rinką. O-o, tai gerai! Duokš, ponia, bilietą antros klasės į 
pat galą! Prašom ir būk Lietuvos geležinių kelių istorijoje — 
pirmas pasiėmęs iš miesto stoties bilietą į Tryškius, iki šiol 
nežinotą stotį. Buvome nusiteikę. Bet kely gera nuotaika krito. 
Žinovai išdėstė mums ne taip jau gerus dalykus. Šiauliuose 
reiksią palaukti šešios valandos. Iš Šiaulių į Tryškius važiuosią 
2-3 valandas. Tryškių stotis esanti už septynių kilometrų miš- 
kuose ir nebent vilkai reiksią kinkytis, kad nuvežtų. Ir taip į 

pamaldų laiką nepateksią. Telefonas pasakė mums tikriau būsią 
pasiekus Papilę, iš ten autobusu. Būta tikriau. 5 val. buvome 
jau pas svetingą Tryškių kleboną Stankaitį!?, gavome tris valan- 
das šiltai pasnausti ir nesugyžę dalyvauti pamaldose. Užmir- 
šome permokėję už 50 kilometrų antrai klasei, kurios ten dar 
nė būti nėra; užmiršome nakties šaltį, trankų kelią, nepatogumą 
vainikus vežti. Mums švietė kovo mėnesio saulutė, dar šalta, 
bet jau skaisti, reipinanti akis, mirginanti orą; o pulkai špo- 
kiukų reiškė tuoj prasidėsiančią gamtos gyvybę. Šalia to - rašy- 
tojos mirtis. Bažnyčioje ji aukštame katafalke, kone palubėje. 
Galėtų pro langus toli pamatyti ir pasidžiaugti. Bet šis pato- 
gumas nebe jai. Tas pat Tantalo tragizmas. 

Sodietiškas karstas sodietiškai popierėliais blizgiais pada- 
bintas. Kuklūs tos vietos vainikėliai iš žieminių žaliumynų. „Aš 
miegu, bet širdis budi. Tavo, Drauge, kilniausiai atminčiai Zo- 
fija ir Juozas Banevičiai“ ir „Ilsėkis ramiai, geriausia Drauge! 
Rubaževičienė ir Beresnevičaitė“. Mes katafalką apdėjome pui- 
kiais miestiškais vainikais; itin gražus ir brangus „Moteries“ 
redakcijos. Ir vėl man ėmė vaidintis ta pati priešginybių trage- 
dija: sodietę savaip puošia miestas, tūkstantį duoda jai, kai 
nebereikia, o gyva ligonis už tą tūkstantį būtų... Nieko nebūtų. 
Taip reikia, ir galas. 

Padarėm tryškiečiams sensaciją, sudarėme jiems kitokią 
nuotaiką ir užuminėm jiems mįslę. Per kelias dešimtis metų jie 
matė Paragių „Tribuliauskienę“ niekuo nesiskiriant nuo pa- 
prastų kaimo moterų. Į miestelį ji ateidavo su klumpiais, apsi- 
taisiusi neturtinga; miestiškų išmislų, skrybėlių ir kita ko ant 
jos niekas nematė; ji pati ravėdavo; gaudavo pinigų ir duonos 
skolintis (daugiausia iš klebonijos); rūkė kaip ir kiti sodiečiai 
smarkiausią ir paprasčiausią savo sėtą taboką; ūkio nežiūrėjo 
kaip ir kiti pagalam nusigyvenę bajorai. Na, Tribuliauskienė 
jų akyse nestovėjo nė vienu laipsniu aukščiau už juos, vadinas, 
nesirodė „poniškiau“ toje prasmėje, kuria sodiečiai reiškia fana- 
beriją ir pretenzingumą, kas laidojant ypač pasireiškia. O čia 
dabar ji guli kone palubėje, taip aukštai; klebonas pavartojo jai 
padabinti visą bažnytinį kilniųjų laidotuvių aparatą; kaip di- 

džiausiai turtuolei, prastas karstas skęsta brangiuose rinkti- 
niuose vainikuose, sostinė atsiuntė savo „profesorius“ jos pa- 
gerbti... Už ką gi tai, Pone Dieve? 

Ji rašė! Nejaugi tryškiečiai iki šiol nežinojo, ką nabašninkės 
asmenyje turėjo, nors tas asmuo niekuo didžiu nesidėjo? Žino- 
ti - kur bus nežinoję. O skaityti neskaitė, tai kaip ir apie ką rašė 
nežinojo ir tuo visai nesidomėjo. Juk rašyti toks pat dykas galas 
kaip kvietkus dirbti, pagražinimus daryti, paveikslėlį piešti, 
fortepijoną skambinti ar kitą panašų, ko griebias dykaduoniai 
bajorai. Tai, bra, ne arti, ne pjauti, ne kulti! Iš to duonos nebus! 

Taip man įvaizdino rašymo rolę vienas šviesesnis tryškietis. 
Labai sodietiška. Nabašninkė šitos kalkuliacijos nebuvo ap- 
tikusi. Kad būtų aptikusi, būtų papiešusi dar vieną vaizdą sau 
lygiems bajorams papeikti. Bet gana koneveikė ir be to, gana 
daėdė bajorams, piešdama gangreit vienus tik neigiamumus, 
nerasdama jiems nė vieno gero žodžio. Bajorai Pelėdos raštus 
skaitė ir palankūs jai už tokią blogą viešai skelbiamą nuomonę 
negalėjo būti. Nekreitėjo ant jos tik labiau sudemokratėję; jie 
mokėjo autorei tai atleisti už jos talentingumą ir sugebėjimą 
bent neigiamai kalbėti raštu. Ir dažnai teisingai didžiavosi, 
„liaudžiai“ davę švietėją rašytoją, daugintoją lietuvių litera- 
tūros. Sodietės vaizde kaimynai bajọrai mokėjo matyti inteli- 
genciją ir visai ne sodietišką nuotaiką — kriticizmą, nepasi- 
tenkinimą daugiau dvasios jeibėmis ar trūkumais, kaip turto 
ir patogumų. Jie suprato Pelėdos sielos tragingas priešginybes 
ir daugiau už sodiečius baisėjos, kai bajorai, inteligentai, dai- 
lininkai slenka vis žemyn, pagaliau visai žlunga į neturtą - ant 
turto, ant didelių žemių sėdėdami. Puikūs idėjiniai raštai, kru- 
vini protestai prieš degeneraciją ir... medice, cura te ipsum“; 
bejėgumas. Paskutiniu savo veikalu, spausdintu „Ryte“, Pelėda 
dar syki papliekė artimus sau žmones. Sk. „Dramblevičius“". 

Įstabūs tipai, ypatingas likimas. Geriausios širdies, šlovin- 
giausi žmonės, gryniausi idealistai; tėvas, sūnus, duktė, anū- 
kas, - visi gyvenimo nevykėliai, nors apdvanoti gražiais menų 
talentais. Ir sušelpti jų negali; jie tegali gyventi pilnoje kitų glo- 
boje, auklėjami lyg kokios egzotinės gėlės šiltadaržyje, norint, 

kad gražiai žydėtų. Kad mes būtume turtingi, gautume tokius 
plastikus kaip N. E. Ivanauskas, tokius rašytojus kaip Lazdynų 
Pelėda laikyti valstybės pensionieriais. Kitaip jiems, tiems talen- 
tams, baugu bus pasižiūrėti į realųjį gyvenimą net iš katafalko 
aukštybių. 

Iškilmingosios pamaldos vesti ir į kapus lydėti teko man, 
vyresniam. Prieš išlydėdamas aš, be ko kita, pasakiau. 

Mirti lemta visiems. Tik tas miršta laimingesnis, kurs jau- 
čias padaręs, kas jam buvo Aukščiausio skirta, kurs ne tik dygo 
augo, bet ir žydėjo, ir vaisių davė. A. a. Sofija Ivanauskaitė, 
jūsų kaimynė bajorė dvarininkė, rodos, būtų dar galėjusi pagy- 
venti: ji dar nebuvo suėjusi 60 metų. Tačiau kai žiūri į išvargtus 
jos vargus, į padirbtus darbus ir į tą baisiąją jos ligelę džiovą, 
sakai: gyvenimas ją gana prikankino ir jei kuo Dievui buvo 
nusidėjusi, čia jau atkentėjo, ir Aukščiausias, atsiimdamas ją į 
savo karalystę, meilę jai parodė. Sumesdami jos vargus ir dau- 
geriopus sielvartus, mes esame tikri ją nebebūsiant varginamą 
aname pasaulyje. 

Kas ir kokia buvo Paragių a. a. Sofija Ivanauskaitė-Pšibi- 
lauskienė, aš nesistengsiu jums atpasakoti, nes nors aš esu 
beveik jos vienaamžis ir pažįstu ją nuo 20 metų, vis dėlto ne- 
žinau tiek, kiek jūs patys žinote, matę ją diena dienon šalia savęs 
per 50 metų. Aš čia tik viena pažymėsiu: a. a. Sofijai Lazdynų 
Pelėdai (tikrosios jos pavardės daug kas nė nežino) mirus, 
nuliūdo Lietuvos sostinė, nuliūs, kai išgirs, ir visi lietuviai. Jūs 
matote, aukščiausioji Lietuvos mokykla atsiuntė į tas liūdnas 
iškilmes savo atstovus; laikraščiai, kur ji bendradarbiavo, savo 
atstovą ar bent vainikus; Lietuvos valstybė mokėjo jai pensiją. 
Nejaugi jūs neklausiate, už ką gi vis tai kliuvo tolimiems jūsų 
Tryškiams? Gi štai už ką: nabašninkė buvo rašytoja; rašė daug, 
prirašė keturias storas knygas, ir dar bus keletas, kai susirinks 
palaidi raštai. Ką ji pasakė tose knygose? Ji sakė, kas turtingas, 
tas privalo būti gailestingas ir teisingas - neskriausti neturčių; 
kas nelaimingas, tą visi privalome užjausti ir užstoti. O Dievas 
davė jai talentą taip vaizdžiai nusakyti, jog visi, kas klauso, 
ima peikti, kas peiktina, ir užjausti, kas to vertas. Ir visa tai ji 


- 186 = 


parašė žemaitiškai, grynai ir labai sąmojingai. Jūs patys žinote, 
kaip ji mokėjo vaizdžiai kalbėti: tars ~ ir prilipo. Iš a. a. Sofijos 
mokos žemaitiškai gražiai parašyti net tie, kurie kitus to moko. 
Ypatingiausia gi, kad ji, lenkiškai dvare ir mieste, net svetur, 
išauklėta, rašė tačiau žemaitiškai. Tai jai įsakė daryti jautri jos 
širdis ir nusimanymas, jog visi, kas daugiau ko turi, privalo 
duoti mažiau turinčiam; kas turto turto, kas šviesos šviesos. Ji 
nebuvo nutolus nuo žmonių sodiečių, ji buvo - Lietuvos žmo- 
gus. Kai mūsų bajorijai prikišama, kad jie lyg svetimi tapo 
tėvynei, jos kalbą užmiršę arba skyrium užsidarę, tai Sofija 
Ivanauskaitė, Marija Pečkauskaitė, Gabrielia Petkevičiūtė, Julija 
Boguševičiūtė!?, Sofija Kymantaitė ir daugybė vyrų savo dar- 
bais reiškė, jog Lietuvos bajorų luomas vis dėlto mums savas, 
ne svetimas. Ne visi taip daro? Ne visi. O mes patys lietuviai 
ar visi savimi rūpinamės? Tiktai rinktiniai, ir jie vieni gelbsti 
kitus. Taip pat ir bajorai: jei jie davė mums a. a. Sofiją, tai jie 
mūsų tautai nebergždi. 

Lietuva gerųjų savo vaikų neužmiršta, juos gerbia ir gerbs. 
A. a. Sofijos atvaizdas kabės garbingose vietose, o jai paminklas 
Tryškių kapuose atsistos kilnesnis, neg tai padarytų kuris vie- 
nas žmogus. Ir garsėsite jūs, tryškiečiai, visoje Lietuvoje, davę 
mums rašytoją. Štai dėl ko a. a. Sofijai yra padarytos ypatingai 
gražios laidotuvės. 

Nabašninkės palydėtų buvo paleisti visi mokyklos vaikai. 
Jie nešė vainikus. Ir susidarė geroka procesija puikiomis įvai- 
rumu vietomis į kalniuką už Tryškio upelio. O saulė šviečia, o 
oras mirga, o špokiukai laksto. Graudu tokiu laiku minėti mirtį, 
nebuvimą. 

Kapuose prof. Dovydaitis išdėstė, kam ir ko dėl Lietuvos 
jaunuomenė lankys Tryškių kapus, kaip dabar lanko artimosios 
Papilės Simano Daukanto atilsio vietą. Ir dar sykį pažadėjo, 
kad tų laikraščių pastangomis, kuriuose nabašninkė dirbo, atsi- 
stos čia gražus paminklas. 

Darsklandžiai kalbėjo stud. Pankauskas", ir ceremoniją bai- 
gėme sunkiomis širdimis, lyg vis dėlto ne visa tepadarę, kiek 
reikėjo, lyg vis dėlto likę nabašninkei daug kalti, per mažai jai 

davę, tebesant jai gyvai. Paskutiniais laikais, kai L. Pelėda pati 
mums nebesivaidino, žiūrėk, vienas tik kun. Krupavičius bus 
ja beatminęs. Kiti nieko nežinojo, jog žymi Lietuvos darbininkė, 
ne šio realaus pasaulio padaras, kankinas tuberkula ir baigia 
savo dienas didžiausiame trūkume. 


LIUDVIKA DIDŽIULIENĖ 
1856-1925 


Stanislovas Peliksas Akmenskis-Gedgaudas-Dydziul (taip 
jis iš XVII amž. rašomas, ne: Dydžul) Griežionių vienasėdžio 
65 ha savininkas (tarp Indrioniškio ir Viešintų, Anykščių par.) 
yra senovinis Lietuvos bajoras, herbo „Hypocentaurus““, 
g. 1850 m., kiek mokęsis Panevėžio gimnazijoje prieš pat su- 
kilimą 1863 m., paskui pas Indrioniškio kunigą. Be ko kito, šitas 
kunigas jauną Didžiuliuką padarė bibliofilą, o artimi draugiški 
santykiai su poetu kunigu Antanu Baranausku padarė jį dar 
lietuvybės mylėtoją. Tad jo bibliomanija turėjo lietuviškumo 
pobūdžio, kol prasidėjęs aiškesnis lietuvių judėjimas, „Aušrai“ 
pasirodžius, padarė jį litvomanu. Apie tai skaityk jo žmonos 
Liudvikos Didžiulienės „Knygnešyje“?. 

Pagarsėjęs Lietuvos patriotas tautininkas, nors neveikiai, 
laimėjo buvusio grafo Tizinauzo Salų vaitijos (dvarų) vaito 
Antano Nito, išliuosuotojo baudžiauninko, ir Petronėlės Pu- 
teikytės dukters Liudvikos Nitaitės ranką. Ji taip pat buvo 
lietuviškosios nuotaikos, nors auklėta, ano laiko papratimu, 
lenkiškai. Nitų šeimynoje abidvi kalbos buvo vartojamos, lenkų 
ir lietuvių. Be to, neaukšta tėvų padėtis leido Liudvikai nenu- 
tolti nuo lietuvių kaimiečių. Ir ji išliko tikra lietuvaitė, nors 
nutekėjus už bajoro. Visuomenės dalykuose Liudvika Žmona 
su savo žmogum Stasiu? sudarė porą labai vienodų nuomonių, 
o „Varpas“ ir varpininkai (J. Jablonskis ir k.) įsuko ją į dar 
stipresnį lietuvių veikėjų verpetaą neg „Aušra“ ir aušrininkai 
Stasį Didžiulį. Padarė ją literatę, lietuviškai auklėjusią savo ir 

kitų vaikus Mintaujoje“. Gal akcentuodama savo solidarumą 
su savo vyru, literatūroje ji ėmė pravardžiuotis Žmona. Apie 
ją čia ir bus kalbama. 

Liudvika Nitaitė Didžiulienė-Žmona gimė 1856 m. balan- 
džio 21 d. Roblių ūlytėlėje Kamajų parapijos, krikštyta Salose. 
Nuo ketvirtų metu su tėveliais gyveno Vaitkūnų galuūlyčyje, 
Salų paežerėje. Didžiausias dvaro namas pastatytas prie pat 
vieškelio iš Svėdasų Rokiškin dvariškiams gyventi. Du galu 
po tris didžiulius kambarius, didžiausia daržinė ir arklidė, 
karvidė, viskas po vienu stogu. Dabar šis trobesys nugriautas, 
bet išstovėjo iki paskutiniųjų laikų. Gyveno nebe dvariškiai: 
policijos urėdninkas ir šiaip jau šlėktiški inamiai. 

Didžiausias Juodžio, arba Dviragis, ežeras. Jo aukštai iški- 
lusioje saloje puikūs grafų Marikonių rūmai, pastatyti Vilniaus 
katedros ar Masalskių rūmų stiliuje su kolonomis“. Prieš rūmus 
didžiulis kastas tvenkinys kūdra dekoracijai. Iš šono šventorius 
su bažnytėle ir didžiausias vaisių sodas, apaugęs milžiniškais 
jovarais. Jų ir dabar tebėra. 

Rūmai užpakaliu žiūrisi tiesiog į ežerą. Toliau didžiausios 
tamsios eglių girios. Aplink ežerą kaip zerkolą daugybė kaimų. 
Gražus, geras vieškelis, kuriuo daug važiuoja į Panemunėlio 
stotį (tai gelžkelį nutiesus, arba į šiaip jau miestelius, pirmiau). 
Čia pat kapai, upeliūkštis, paežerės pievos neregėtai aukšta žole. 
Viskas darė tą vietą itin gražią, poetingą ir vaikams žaisti įdomią. 

Liudvikos tėvelis buvo žmogus geraširdis, ramus, teisingas; 
visa širdžia, visa siela atsidėjęs tarnavo savo ponams, bet ir 
valstiečių nežemino ir reikale visados jiems padėdavo. Jis buvo 
raidus („okazaty“)7 vyras; dėl to buvo paleistas iš vergijos, 
pamokytas ir ėjo visokias dvaro administracijos pareigas: tai 
raštininko, tai tijūno, tai galop vaito. Namie jis būdavo labai 
retai: vis raitas ar važiuotas lankydavo jo priežiūrai pavestąją 
vaitiją — dvylika kaimų ir šešius dvarus. Kas šeštadienis po- 
sėdžiai Salose, kas siekmadienis posėdžiai Rokiškyje. 

Liudvikos motina buvo žiauri moteriškė. Jos vardo nei pavar- 
dės Žmona savo autobiografijoje nepaliko užrašius. Disciplinos 
iš rankų neleido; Liudviką už menką daugįi, dar visai mažutę, 

pliekė negailestingai. Tėveliui minkštai protestuojant, teisinosi 
Liudvika esanti atkakli ir nedora; ką tik bloga padaranti, nepri- 
sipažįstanti, meluojanti begėdiškai; tai ir lupsianti, kol patai- 
sysianti. O dažniausiai būdavę auklės, ne vaikai kalti. 

Ypač smarkiai motina grėsė ir nepaklausius lupė už lankymą 
kaimo vaikų. Kaimiečių vaikų nė savo name neprileisdavo prie 
savųjų; juos pavalgydinus, tuoj siųsdavo namo. Motina ponia 
nešės, nors buvo sodietė. Geresnių dienų Liuda susilaukė, kai 
visas aukles pakeitė tikroji tėvelio motina, moteriškė prasta, 
bet išmintinga ir vaikelius mylinti. Ji niekados vaikų neskundė 
tėvam, dar juos užtarė, pati gražiai mokydama. Ir vaikai nieko 
bloga nebepadarė. Iš tos savo bobulės Žmona prisiklausiusi 
daugybės pasakų ir dainų. Šias dainas paskui surašė ir Lietuvių 
Mokslo Draugijai Vilniuje pavedė. Paskui 213 jų padainavo 
sąvo žentui, antrajam dukters Vandos vyrui, vokiečiui Jurgiui 
Albrechtui, muzikui". Jis rūpestingai harmonizavęs jas per ištisą 
pusę metų ir išsivežęs jas į Štutgarto konservatoriją. O Vede- 
nisovas? norėjęs jas čia pat Jaltoje išleisti. Tačiau esą vilties, kad 
šios dainos grįš į Lietuvą. 

Nenuoramą Liudutę tėvai, kad jai neberūpėtų bėgioti į kai- 
mą, į paežerę ar į kapus, sumanė prispausti prie darbo - ėmė 
mokyti iš seno lenkiško elementoriaus skaityti ir lazdeles rašyti. 
Skaitymo mokslas jai lengvai davės; ji paskaitė lenkišką ele- 
mentorių ir maldaknygę. Lietuviškai nebuvo iš ko mokytis nei 
pačiai, nei mokyti kitus vaikus. Be to, lietuviškai niekas poniš- 
kesnis nenorėjo kalbėti, kad nebūtų „po chlopsku“, „po po- 
gańsku“®., Lavinos iš pripuolamai gaunamų lenkiškų knygučių 
ir iš katekizmo. Iš to itin įsidėjo Dievo ir artimo meilės įsakymą. 
Ji vykinusi per visą savo amžių; niekad nieko nenuskriaudžiusi, 
visad stengdavusi kitiems padėti. 

Tėvelį Rokiškio dvarui padarius urėdu, komisorium, motutę 
akmistrine, Liuda čia gauna progos pramokti rusiškai, latviškai 
ir vokiškai. Mėgo giedoti ir mergaites iš atminties mokyti iš 
kantičkos bažnytinių giesmių. Tai vakarais. Kas penktadienis, 
šeštadienis ir sekmadienis lankydavo bažnyčia, ilgai ten pra- 
būdavo, paskui vakarais kalbėdavo šeimynai Evangeliją ir pa- 

mokslą. Na, rodė palinkimą davatkauti. Kiek mokės (tai dar 
devynerių metų) pas vokiečio malūnininko vaikus ir Kamajuos 
pas vokietes siūt, megzt ir visokių gražių darbelių. Ateidavo 
rusas mokytojas ir eksklierikas. Iš jų mokės rusų ir lenkų gra- 
matikos, aritmetikos. Gyveno poeto kun. Antano Strazdo gyve- 
namame miestelyje, tad rinko jo dainas ir padavimus apie jį. 
Strazdo dainų rinkinį turėję ir tėvai. Visa tai paskui buvę nu- 
siųsta į „Varpą“ ir per ji į Ameriką. 

Liuda jau drąsiai kalbėjo penkiomis kalbomis, mokėjo geriau 
suskaityti už tėvelio padėjėją urėdėlį. Tėveliai pripirko audeklų 
ir visokių gijų rankų darbams. Liuda karpo, siuva, mezga ir... 
skaito, skaito; pati sėjos ir ravėjos darželį. Tėvelis pristato ją 
prie aludario, kad viską surašinėtų. Ten vėl turėjo daug laiko 
skaityti. Išmoko alų daryti. Tėveliai giria ir džiaugias. Dar liepia 
išmokti virti, kad būtų pilna šeimininkė. Ir Liuda lanko dvaro 
virėją, nes, anot tėvelio, bet kuris darbas geras, o tinginystė — 
visa ko bloga šaltinis. 

Liuda dirba, dar ir vaikus moko. Bet lietuviškų knygų nėra, 
o kas turi, tas taip jas brangina, jog nė nemano skolinti kitiems. 
Iš to rūpesčio išvadavo ją valsčiaus viršaitis, kurs reikalais 
važinėdavo į Vilnių ir į Kauną: ėmė parvežti knygų. 

Dvylikos metų Liuda verpė, audė, pati audeklą įsitaisy- 
dama, kepė pyragus, virė. Kamarninkui vedus Vilniuje mo- 
kyklą išėjusią paną, tėvelis atidavė jai Liudą mokytis „visų 
dalykų“ nuo 10-3 val. Mokytoja buvo gera, dirbusi dvaruose, 
ruošusi iš šešių klasių. Ji mokėjo reikiamų knygų parsisiųsdinti. 
Liuda mokės prancūziškai ir kita ko, nė pasivaikščioti neidama, 
tik vakarais bernam paskaitydama Aleknavičiaus „Pasakas“, 
vaikams viršilos atvežamas Valančiaus knygeles. 

Čia pirmą kartą pamatė Baranausko „Gromatą iš Petrapi- 
lio“12, eilių rinkinį. Skaito ją skaito; kiekvienas žodelis toks 
gražus, toks malonus. Nusirašė ją visą ir laiko paslėpus lyg 
kokią šventenybę, bet kam nerodydama. Liudos patriotizmui 
labai pritardavo mokytoja Karpuškaičia M-ienė; ji padėdavo 
apgailestauti, kad lietuviai senovėje pasisavino lenkų kalbą ir 
Mickevičius su Kundrotu” gavo rašyti nebe lietuviškai. 

Keturiolikos metų jau ji - pana, svajoja ištekėti ir būtinai už 
lietuvio inteligento. Už senio neteka, svajotasis nebesilanko. 
Tad ir vėl nugrimzda į savo knygas. Dabar gauna pažinti kun. 
Antano Vienažinskio eilutes; jomis dar labiau susidomina, jas 
surenka, susirašo ir paskui išsiunčia per Tilžę į Ameriką. Jai 
padeda Panemunėlio klebonas Jonas Katelė". Ji vis labiau ilgė- 
jas tokių laikų, kada atsirastų daugiau poetų, ne vienų kunigų, 
kad inteligentai nebevirstų lenkais ir rusais, bet giedotų savo 
gražybes. Mėgina ir pati ką ne ką versti į lietuvių kalbą, prita- 
riant, pagiriant kun. Katelei, iš Šilerio, Heinės, Mickevičiaus, 
Polio, Kondratavičiaus, Lermontovo”, o parodyti nėra kam, o 
išspausdinti taip pat nėra kur... Teko jos parodyti tik Bara- 
nausko auklėtiniams kunigams. A. Poviloniui!“ net nuorašą 
įteikė. Kame jis dabar? 

Tėvelius, ilgai tarnavusius grafui, atstatė, reikalaujant vie- 
nam Vilniaus mecenatui, grafo plenipotentui, už tai, kad vadi- 
nas Nitas. Tada jie, tėveliai, pasisamdė palivarkėlį tarp okolicų. 
Kaimynai jai nepatinka. Tad imasi vaikus mokyti. Vienatiniai 
draugai - klebonas Mauricas Narbutas ir mokyta jo seselė. Pas- 
kui Stasys Didžiulis, kurs tiekė jai daug gerų knygų. Be ko kita, 
Baranausko kalbamokslį, kurį tuojau panaudojo savo raštuose. 

Nuomojamas dvarelis buvo parduotas, tėvelis vėl išėjo ki- 
tam didžponiui tarnauti į Daugailių par. Ir Liuda, keletą metų 
vilkinusi savo ištekėjimą už St. Didžiulio, pagaliau susituokė 
su juo Daugailių bažnyčioje 1877 m. rugpjūčio 25 d. ir atvažiavo 
į Griežionis Anykščių par. 

Atvažiavus „svetimon šalelėn“, pasijuto įklimpus, giliai įklim- 
pus maurynėn: ištekėjimas teikė jai užsivylimo, ne svajojamos 
laimės. Bet tėveliams rašydavo gražius laiškus: ką gi pridės? 
Įgrimzdo į didžiulį vyro knygyną, dar daugiau - pareikalavo 
parsiųsdinti praktikai reikalingų knygų medicinai, veterina- 
rijai, higienai, daržininkystei, vaikų auginimui ir auklėjimui. 
Ėmė studijuoti ir tame rado ramybės. Pajėgė jau ir Smiles'o bei 
Spencerio veikalus skaityti!š. 

Sunkiausia buvo lietuvio patrioto namai lietuviški padaryti. 
Šeimyna jos nesuprato, įtarė ją „prastą“ esant, kad visus ver- 

čianti lietuviškai kalbėti. Vis dėlto apvertė namus saviškai. Juos 
lankė A. Baranauskas; vyskupu likęs, net vieną jos vaiką krikš- 
tijo ir pietų buvo ir laimino jos šešetą vaikų, kurie dainavo tai 
iškilmei Žmonos sudėstytą dainelę. 

Būdavo Didžiuliuose ir daugiau šviesių svečių: kun. A. Povi- 
lonis, paskui pralotas; kun. A. Karosas, paskui vyskupas; kan. 
KI. Kozmianas, vyr. sūnaus krikšto tėvas”. Vasarą vaišingai 
Liudvikai Didžiulienei būdavo daug džiaugsmo, nes svečiai 
pralinksmindavo pilką jos gyvenimą. Itin didelės įtakos turėjo 
kun. A. Baranauskas. St. Didžiulis su svečiais aptardavo politi- 
kos dalykus, literatūros reikalus ir vykintinuosius sumanymus. 

J. Jablonskiui ir M. Čepui?? patariant ir net to reikalaujant, 
L. Didžiulienė apsiėmė su aštuonetu vaikų iškilti į Mintaują ir 
sudaryti ten lietuvišką inteligentišką šeimyną lietuviams gim- 
nazistams auklėti. Tais laikais Mintaujos gimnazijoje buvę 51 % 
lietuvių. Liudvika Didžiulienė buvo energinga ir tvirta, tad 
prieš prasidedant mokslui atsigabeno į Mintaują su visu aštuo- 
netu savo vaikų. Svetimieji laikomieji moksleiviai padėjo jai 
gyventi ir vaikus rengti į klases. Susidaro labai geri santykiai 
tarp moksleivių ir jų šeimininkės, bet vargų buvo; buvo ir skur- 
do; juos tegali nugalėti nebent viena pasišventėlė vaikams — 
motina. 

Ir tapo L. Didžiulienės butas centru visiems Mintaujos lietu- 
viams moksleiviams. Atvažiuodavo ir iš kitur studentai ir gim- 
nazistai; jie jautėsi svečiais pas gimines. Buvo rimtų pasikal- 
bėjimų ir gerų skaitymų. Didžiulienės auklėtiniai gerai mokės, 
gimnazijos direktorius tai pasergėjo ir jos bendrabutį reko- 
mendavo. 

Bet papūtė žiaurus vėjas. Lietuviai evangelikai, savo kunigų 
patariami, ėmė iškilti į vokiečius, jų kalbos mokytis; lietuviai 
katalikai į lenkus, kad jie neva katalikiškiau auklėją jaunuo- 
menę, o pas Didžiulienę — liberališka; ten gauna prieglaudos 
politikos nusidėjėliai, ten skaito draudžiamus laikraščius ir 
knygas (lietuviškas). Vis dėlto vargais negalais visi jos vaikai 
gavo vidurinio ir net aukštojo mokslo. Atlikus motinos pa- 
reigas, Didžiulienė sugrįžo į Griežionis. 

1905 m. St. Didžiulis ir jo du sūnu, reakcijos persekiojami, 
atsidūrė kalėjimuose ir ištrėmime. Kiti buvo išteisinti, kiti pa- 
bėgo, o tėvas sugrįžo per bolševikų revoliuciją į dukterį Jaltoje, 
kur ir motina jau buvo. Į Lietuvą besugrįžo, karui pasibaigus. 
St. Didžiulis, 75 metų, nebepavaldydamas rankų ir kojų, Liud- 
vika Didžiulienė, 70 metų, su „angina pectoris” — skaudžiuoju 
dusuliu, kuriuo šių metų spalio 25 d. mirė, priėmus Š. Sakra- 
mentus, ir mano bei Indrioniškio klebono J. Kazakevičiaus?! 
X-27 d. palaidota ten pat aukštuose senkapiuose, iš kur regi- 
nys - per 20 kilometrų aplink. Vieta - poetingiausia Lietuvoje, 
kaip tik atatinkama didžiai Lietuvos mylėtojai ir jos darbi- 
ninkei. 

Liudvikos Didžiulienės-Žmonos palikimas lietuvių litera- 
tūrai nemenkas. Ji bendradarbiavo „Varpe“, „Ūkininke“, „Lie- 
tuvių Laikraštyje“. Daugiausia ji pagarsėjo dar draudžiamuoju 
laiku savo „Lietuvos Gaspadine, arba kaip suvartoti Dievo 
dovanas“, „Ūkininko“ priedu, antrą kartą O. v. Mauderodės? 
leidiniu, ir savo kūriniais scenai, kurie buvo mielai vaidinami, 
nors ne visi spaudoje pasirodė. Daugiausia žinomi šie: 

Žmona. „Lietuvaitės“, 3 veiksmų 4 paveikslų kome- 
dija. Jono Rinkevičiaus?“ išleidimas. Vilnius, 1912 m., 48 p. 

Štai bibliografinės žinios apie Žmonos raštus, spausdin- 
tus, tebelaukiančius spaudos ir nežinia kur žuvusius. Sąra- 
šas, rodos, bus pilnas. 


APYSAKOS 
„Varpe“ 


1. „Tėvynės sūnus“. 
. „Dėl tėvynės“. 
3. Antra dalis romano. 


N 


„Lietuvių Laikraštyje” 


4. „Vagių veislė”. 
5. „Atgajėlė“. Buvo dalimis siunčiojama „Varpui“. Jo tvar- 
kytojas Mikolainis-Noveskis? rašė autorei: „Rašykite, rašykite 

„Atgajėlę“ - taip labai ji man patinka. Viena panelė, ją beskai- 
tydama, atgijo, atgis jų ir daugiau. Rašykite“. Ji buvo visa para- 
šyta, bet Noveskis, išvažiuodamas į Ameriką, išsivežė ją ten, ir 
dabar nebėra žinios, ar ji buvo išspausdinta, ar ne. 
6. „Ne pagal Jurgio kepurė“. Buvo skiriama „Varpui“, bet 
dingo. 
7. „Svetimi giminės“. 
8. „Likimo Žaislai“. 
9. „Juzuko vargai“. 
10. „Pietų saulelė visas ligas gydžia“. 
11. „Lietuvių sanatorijos vaizdeliai“. 22 v. 
12. „Krymo vaizdeliai“. 
1. Chamala. 
2. Vynuogyne. 
3. Apleista saklia. 
4. Mėlynas dangus - mėlynos jūrios. 
5. Pravadninkas. 
13. „Magaryčios“. 
Visi tie dalykai tebėra rankraščiuose. 


DRAMOS IR KOMEDIJOS 


1. „Lietuvaitės“, 5 veiksmų komedija. Vilniuje. Buvo vai- 
dinta Petrapilyje, Rygoje ir kitur. 

2. „Vakaruškos“, 5 veiksmų drama iš sodiečių gyvenimo. 
Buvo pažadėta ir prirengta Rygai. Tuo tarpu atvyko Mintaujon 
ukrainų trupė ir pastatė ten „Nieščastne kochanje“**. Visai pa- 
našią į „Vakaruškas“. Autorė susisielojo tuo ir savo veikalo 
niekam neberodė. Jis tebeguli archyve. 

3. „Dėl žemės sklypo“, 3 veiksmų dramatiškas vaizdelis. 
Buvo nusiųstas Vilniun p. Strazdui?'. Jis buvo paketinęs iš- 
spausdinti ir derėjos dėl honoraro, bet, ištikus karui, nutilo. 
Kur ją dėjo, kitką H. M. Muziejui atiduodamas, nėra žinios. 

4. „Pasiskubė“, 1 veiksmo komiškas vaizdelis. Spausdintas 
Petrapilyje „Balso“ priede. Sodžiui patinka. 

5. „Bile aukščiau“, 4 vaizdelių pjesė iš gyvenimo. 

6. „Katei žertas - pelei smertis“, 5 veiksmų drama. Dr. Jurgis 
Šlapelis, radęs tame rašinyje nemaža medžiagos žodynui - 
gražių senovinių sakinių, kuriam laikui pasiliko pas save rank- 
raštį. Paskui jį rusai krėtė ir daug rankraščių pasiėmė. Dingęs 
ir tas rankraštis. 

7. „Saldi meilė“, komedijėlė, skiriama 4 klasės mokiniams. 
Buvo vaidinama šeimyniniuose vakarėliuose. 

8. „Totorių mergaitė, arba Duokite man liuosybę“, 4 veiks- 
mų drama, parašyta rusų kalba. Kryme jai sekas. Išversta į 
totorių kalbą. 

9, „Vilkas“, mažiems vaikams komedija. 


KNYGELĖS 


1. „Lietuvos Gaspadinė, arba kaip suvartoti Dievo dovanas“. 
„Ūkininko“ priede; antrą kartą išspausdino nupirkęs Otto v. 
Mauderodė 3000 egz. 

2. „Jurgis Kastriotas“?. Žmonai parinkus medžiagą, vertė 
vyresnioji jos duktė „Ūkininko“ priedui. 

3. „Dainos Kunigo Antano Vienažinskio“. Noveskiui reda- 
guojant, buvo nusiųstos „Ūkininko“ priedui, bet apie tai nuty- 
lėta; kitais metais pasirodė jos kun. J. Žebrio“ išleistos. Taigi 
be mano ir Žebrio nuorašų, būta dar trečio, Žmonos nuorašo. 

4. „Dainos ir giesmės kun. Strazdelio“. Toks pat likimas 
buvo ir tos knygelės, tik ją kitas kas išleido, matyt, kitu eg- 
zempliorium pasinaudodamas. 

5. „Lietuvos liaudies medicina, visokios žmonių ligos, vais- 
tai nuo jų, užkalbėjimai, rūkymai“ ir k. p. Visokios priemonės, 
vartojamos prie gimdyvių ir gimstančių vaikų. Žolelės, varto- 
jamos liaudies medicinoje, jų vardai lietuvių, lenkų ir lotynų 
kalbomis. Tą knygelę parašius, Žmona dovanojo ją J. Basa- 
navičiui jo 60 metų sukaktuvėms paminėti. J. B. padėjęs ją 
Vilniaus Mokslo Dr. knygyne iki geresnių laikų. 

6. Rinkinys dainų - ten pat. 

VARIA 


1. Paminėjimas Kunigo Kanauninko Kleofo Kozmiano*", mi- 
rusio pas Kunigą Kneipą?? Voerishofene, „Ūkininke“. 

2. Žinelės iš plačios pasaulės ir šis tas, „Varpe“. 

3. Kalba, kalbėta pirmajame mano sukviestame Šiauliuose 
Moterų veikėjų susirinkime 1905 metuose. 

4. Paskaita, skaityta Rusų ratelyje apie Lietuvą istorinę, apie 
dabartinę, apie jos inteligentiją ir jos liaudį, taipogi apie ža- 
vėtinas ir nei su vienos tautos dainomis negalimas būti suly- 
ginamomis dainomis. 

5. Jaltoje 1919 metuose paskaita apie Lietuvą ir lietuvius, 
prirengta vienam znaimiam lietuviui, pasižadėjusiam skaityt 
lenkų ratelyje Jaltoje. Referentui išnykus, paskaita liko nepa- 
skaityta. 

Daugiau apie L. Didžiulienę žr. „Ką aš beatmenu“, atskirą 
leidinį, 179 p.” 


JUOZAPAS LIDEIKIS 
(ALDONAS) 
1860-1898 


1898 m. rugsėjo bene 26 d.! teikės Viešpats pašaukti į save 
dar vieną „gerą“ lietuvį, Suginčių filialistą kun. Juozapą Lideikį, 
vos 38 m. amžiaus suėjusį, o 15 kunigystės. Nelaimei, man 
neteko su juo seniau gerai pasipažinti, dėl to nieko nuo savęs 
negaliu pasakyti apie jo jaunystę ir darbavimąsi kunigu. Iš 
pradžių tiek težinojau, kiek iš vieno savo draugo, o nabašninko 
amžininko tebuvau girdėjęs, būtent, jog dar klieriku būdamas 
nepaprastu pamėgimu mokęsis lietuvių kalbos, o ir išėjęs iš 
seminarijos to dalyko nepaliovęs; taip, kad iš kunigų, vyskupo 
Baranausko mokinių?, retas tegalėjęs su juo susilyginti tame 
dalyke, o gal ir nė vienas, be kun. Damininko Tumėno?. Draugo 
liudijimai labai sudomino mane pažinti šisai lietuvių kalbos 

žinovas ir autorius eiliuotų sakmių, nepaprastai gyvai parašytų, 
Aldono parašu. 1897 m. 3 nr.4 aš įdėjau pirmają puikią jo sakmę: 


KATILAS IR PUODAS 


Ėmė sykį barti Katilą Puodas: 
„Dėl ko tu, kūmai, visada toks juodas?“ 


10 nr. įdėjau lygiai gražią, tik daug ilgesnę (tai visas jos 
trūkumas): „Senuolis ir Giltinė“. „Kaip ašaka sudžiūvęs nuog 
vargų senuolis, dirbęs per kiaurą dieną, kiūtino ant guolės, 
nešės žagarų naštą“, bet pailso, „sėdos ir į niūksantį girios 
žiūrėdamas kraštą“, pradėjo net ant Dievo rūgoti, išskaityda- 
mas savo vargus. Puikus, nors sakmei ilgokas, jų aprašymas, 
kurį baigia: 

Medžiai ir žolės iš Dievo lėmimo 
Turi laimingesnį kur kas prigimimą; 
Medžius pjūklas, žoles dalgis pjauna, 
Manęs gi nė Giltinė nerauna. 

O, Giltinaite, kada gi ateisi? 


Į tuos žodžius štai ir beesanti Giltinė. Persigando Senis, 
pamiršo visus savo vargus, besuka galvą, kaip čia geriau išsi- 
melavus. Giltinės šaukęsis, girdi, ne kam kitam, tik kad padėtų 
jam žagarus namo parnešti. 

2 nr. šių metų yra trečia: „Voras pas Perkūną“. „Buvo kitą 
kartą žmogus nedoras, vardu Voras. Visiems darė pinkles“. 
Pamatęs, kad piemenys bevalgydami pribarstė trupinių, su- 
rinko juos ir sukukuliavęs kukulį nunešė parodyti Perkūnui, 
reikalaudamas, kad prasikaltusius paverstų vabalais. Tačiau 
Perkūnas, supratęs Vorą kitiems tinklą tiesiant, trenkė su tuo 
pačiu kukuliu į sprandą; ir „iššoko Vorui kupra, kaip kepalas 
didumo“, išmetė iš dangaus ir patį paversdamas vabalu, įsakė 
visur tiesti pinkles. 


Ei, jei ir nūnai Perkūnas už melagystę taip tvotų, 
Kiek tai pas mumus būtų kuprotų! 


5nr. turime „Laumę“. Vargšė moteriškė, prasidarbavusi per 
kiaurą dieną, vakarop užmiršo pabarėje kūdikį. Puikus motinos 
baimės aprašymas: 

Baugu nabagei paliko: 
Nelabieji naktimis tyko, 

Ant kalvos raganos tupi, 
Nelaikiai braido pagal upę; 
Aitvaras ant uždarbės skuba; 
Iš akies tyko rūstus Buba; 

Ant kapų, kaip žmonos nutyla, 
Vėlės ant vaisių sukyla; 

Kur dingtum, veliną išvydus?“ 

Nugalėjus savo baimę, motina bėga į kūdikį, randa jį besū- 
pojamą Laumės ir apdovanotą. Nuovydi, bet turtinga kaimynė, 
išgirdusi tai, taip pat nunešė savo kūdikį Laumėms paauklėti, 
bet rytą rado jį nužudytą. 

Nepadėjus, neieškok po pievas; 
Sergėkis nelaimės, sergės ir Dievas. 


Dar turime platų Aldono aprašymą Utenos klebono Vyš- 
niausko laikų“. (Žiūr. ji „Tėvynės Sargo“ 1899 m. 4-6 nr.) Ten 
yra lietuvių literatūros istorijai žinių apie Karoliną ir Otoną 
Praniauskus". 

Suprantate, kad trokšte troškau susipažinti su a. a. kun. 
Juozapu. Atsitiko tai iš netyčių. Pakliuvęs i didelį būrį visokio 
amžiaus kunigų, maža tekreipiau domės į didelį, pusėtinai 
pilną, ne per gražaus veido, vis drėgnomis lūpomis kunigą, 
kol teko greta atsisėsti. 

- Li-dei-ko, - tarė iš lengvo, ištiesdamas ranką. Aš neatsa- 
kiau jam lygiai ceremoniališkai, bet stačiai puoliau jam ant 
kaklo, ir prasidėjo tarp mūsų viena tų karštų kalbų, kur ne tiek 
žodžiais, kiek blizgančiomis akimis kits kitam sakėmės, vienas 
antrą suprantą, vienas antram pritarią. Ta diena buvo mu- 
dviejų, nė vienos valandos nesugaišova su kitais. Skirdamasis 
dar dovanojo „Tėvynės Sargui“ paskutinį skatiką. (Filiją turėjo 
vieną menkiausiųjų.) Atsiminiau tada dar vieną jo ištesėjimui 
nemažą auką, kada buvo į jį kreiptasi, renkant pašalpą nu- 
skriaustam lietuviui. 

Lietuvio vardui visados lenkė galvą, nors flegmatiškas jo 
temperamentas neleido jam plačiau darbuotis ir bruzdėti. Kaip 
kun. Juozapas buvo romus, taip ir jo eilios rašytos neįsikarščiavus; 

jausmai nestaigiai pasireiškia, eilios ramiai sudėliojamos gra- 
žiam tikslui. Tokie tik žmonės gali įsiklausyti į lietuvių šnekas, 
sugaudyti ypatingus kalbos savotiškumus, surasti kalboje seno- 
vės palaikus ir padavimus, metamorfozą arba gyvų žmonių 
virtimus visokiais daiktais. Tada pažadėjo man atsiųsti dar 
keletą jau parašytų sakmių. 

— Kaip tik, sako, susitiksiu A. Jakštą, tuoj paprašysiu, kad 
peržiūrėtų, nes eilių lygumu dar niekas su Jakštu nesusilygino, 
ir turėsi. 

Dėkavojau širdingai, laukiau nekantriai, bet jau nebesu- 
laukiau nieko. Jo sakmės man atiteko jau per Jakšto rankas. 

Taip pat buvo pasižadėjęs tuojau pradėti rašyti, ką jau buvęs 
įštyręs, kokios įtakos yra padariusios Utenos apylinkėje lenkiš- 
kosios parapinės mokyklos, o paskui maskoliškosios. Jau tu- 
rėjęs ir medžiagos prisirinkęs. Jo nuomonė apie mokyklas ir jų 
lyginimo metodas buvo tiek naujas ir keistas, jog būtume gavę 
nepaprastą indėlį į pedagoginę literatūrą ir pagražinimą mūsų 
laikraščio. Kur dingo ir tasai rankraštis, nebeteko patirti. At- 
minkite, kad visi Aldono palikimai yra mūsų, todėl netrukite 
mums įduoti. O drauge papildykite mūsų žinias apie a. a. kun. 
Juozapą Lideikį, jo gimtą vietą etc., kad galėtume papildyti ši 
trumpą paminėjimą. 

Tegul tau, Aldonai, bus lengva tėvynės žemelė, kurią tu 
prasta savo širdimi taip mylėjai! Tau, nuolankusis Dievo tarne, 
per visą savo amžių ūksmėje prabuvusiam, nesistiepusiam 
aukštyn - Viešpats Dievas bent danguje išaukština, kad mes, 
kurie čia tebesidarbuojame, turėtume vienu daugiau užtaryto- 
jų. O jog kun. Lideikis garbės ir turtų negeidė, tai vėl galiu 
patvirtinti. 

— Kunige Juozapai! - sako, man girdint, vienas jo viršinin- 
kas, - pristačiau tave klebonu. 

Manė jį pradžiuginti, o kun. Juozapo veide nesukrutėjo nė 
viena gyslelė. Lyg sakyte sakė: pristatei, tai važiuosiu klebo- 
nauti ir lygiai vienokiai eisiu savo pareigas kaip ir iki šiol. 

Garbė ir meilė tau, geras kunige ir geras lietuvi! Ilsėkis 
amžinai danguje ir mūsų atminimuose!š 

Kun. Juozapas Lideikis (taip tikrai skamba jo pavardė) gimęs 
1858 m. spalio 30 d? Rožų kaime, Gruzdžių par., iš tėvo ūkinin- 
ko Roko Lideikio ir Marijonos Dobrikiukės. Gimęs prieš pat 
mūsų žmonių paleidimą iš po ponų, kun. Juozapas nieko neat- 
minė apie baudžiavos laikus. Savo mažas dienas atgyveno, kaip 
ir kiti kaimo vaikai. Pirmąjį didesnį įspūdį yra jam padarę vadi- 
namieji „blogieji metai“!?, kad peralkę žmonės iš gilumos Že- 
maičių plūdo į Pakuršę, gelbėdami savo gyvybę. Kiek tiek pa- 
ūgtelėjusį Juzuką tėvai atidavė į Gruzdžių pradžios mokyklą, 
o 1871 m. įstatė į Šiaulių gimnaziją. Ne per turtingiems tėvams 
sunku buvo tesėti. Dėl to 1877 m. išėjęs penkias klases Šiau- 
liuose, Juozapas leidos į Maskoliją, kur tuo laiku buvo iš reali- 
nių gimnazijų padarytos realinės mokyklos pritaikomųjų moks- 
lų, ir ėjo gandų, kad, patraukiant daugiau mokinių, nereiksią 
už mokslą mokėti. Juozapas atsidūrė Vologdoje, paskui Jaro- 
slave, bet 1878 m. sugrįžo Lietuvon, jau nėra žinios dėl ko, ir 
įstojo į Žemaičių seminariją Kaune. Pavasarį 1883 m. įsišventė 
kunigu. Šv. Trejybės dieną Gruzdžių bažnyčioje atlaikė pir- 
masias šv. Mišias ir išvažiavo į Šėtą vikaru. 

Tau buvo apsigimęs silpnais plaučiais, sunkus buvimas semi- 
narijoje dar labiau susilpnino ir kunigu likęs ėjo vis silpnyn, 
ne geryn. Nuolat tarės su gydytojais. Jiems patariant, maudės 
Palangoje. 1890 m. namie gydės vynuogėmis, o vasarą išvažiavo 
į Ufą gydytis kumysu. Rudenį nuvažiavo į Krymą ir Jaltoje 
prabuvo visus metus. Pasiilgęs savo krašto, pajutęs ir sveikatą 
geresnę, 1892 m. pargrįžo į Žemaičius, į N. Žagarę vikaru. Čia 
rado sunkaus darbo: klebonas buvo ligotas, nuolat važinėjos į 
gydytojus, pas kun. Kneippa!: Bavarijoje praleido visą vasarą. 
Tai kun. Juozapas buvo kaip ir vienai vienas visoje parapijoje. 
Kaip tyčia ir laikai pasitaikė neramūs: užėjo smarki cholera; 
papataikauti sau nebuvo galima nė manyti. 

1895 m. vasario mėn. kun. Juozapą perkėlė administrato- 
rium į Suginčių filiją Utenos par. Toji filija viena menkesniųjų 
vietų Žemaičių vyskupijoje: žemės nėra, tik daržai, ir tie smil- 
tynėje, kur nieko daugiau neauga kaip tik bulbės, ir tos ne 
visados dera. Apylinkės žmonės taip pat neturtingi, minta tik 


< 201 = 


bulbėmis ir grikiais. Tai ir kalėda esti menka; be to, Suginčiai 
nė cirkulo” neturi, jie pačiame Vilniaus gubernijos ir vyskupijos 
pasienyje. Kitam žmogui - su tokiais reikalais būtų neužtekę, 
bet kun. Juozapas lopės kaip galėjo; dar tesėjo viską apleistą 
taisyti: perstatė špitolę, iškasdino šulinį, nes vandens reikėjo 
iš toli vežtis, o žmonės vasaros metu ir visai negaudavo atsi- 
gerti. (Prie bažnyčios nėra jokio gyventojo.) Įtaisė nemaža baž- 
nytinių rūbų, nudažė altorius, apdengė bažnyčią, įtaisė indų. 
Buvo net norėjęs bažnyčią padidinti, tik maskoliai neleido. 
Užvaisė sodą ir k. k. Jo darbštumą galėjo išvysti aną vasarą 
aplankęs vyskupas, ir tikrai nebūtų palikęs neatmokėjęs, ale 
Viešpats patsai pasikvietė jį atsiimti mokesčio už vargus. 

Buvo tad geras ir rūpestingas kunigas. Be to, kaip ir dera, 
rūpinos savo tėvyne ir gimta savo kalba. Jau seminarijoje, at- 
menate, atsidėjęs mokės kalbos ir jos rašybos; nesiliovė ir namo 
su savo draugais sugrįžęs. Su pirmaisiais savo draugais Jonu 
Šliūpu ir Aleksandru Burba rinko visokius daiktus, žodžius ir 
k. Paskui su tais savo draugais pasiskyrė: Jonas Šliūpas išva- 
žiavo į Ameriką, Burba į Vilniaus vyskupiją kunigu; tačiau ir 
skyrium būdami, visi jie, žinome, nesiliovė dirbę lietuvystei, 
kaip kas išmanė ir mokėjo. 

Kun. Juozapas rašė sakmes ir kitokius raštus, „Tėvynės Sar- 
gas“ tai spausdino. Leido į mokslą vieną savo brolį. Neužmiršo 
nė tėvų, iš kurių buvo iščiulpęs tiek prakaituoto skatiko. Atsi- 
mokėdamas jiems, savo tėviškėje įtaisė puikų sodą, kad jie 
turėtų pelno; šelpė kiek tesėdamas ir kitokiuose reikaluose, 
nors, tiesą pasakius, nedaug tetesėjo. 

Taip gražiai pragyvenęs, paliko gražų savo vardą, gerą atsi- 
minimą žmonėse, kuriems tarnavo, ir pasiskyrė vietą Lietuvos 
knygoje... 

Vienas žmogus atsiuntė mums dar keletą nežinomų a. a. 
kun. Lideikio sakmių ir jo laišką 1891 m. sausio 15 dienos. 

Malonus drauge! Neturėdamas ką geresnį Tau parašyti, siunčiu dvi sakmi. 
Būdamas Jaltoje, sudūmojau jų penketą. Tavo velijimu pamečiau mitologiškąjį 


apmatą, o ėmiau iš prigimties. Tiesa, tokios sakmės geriau bus suprantamos, 
kaip anos anksčiau Tau atsiųstosios... Rašei kun. Domininkas" pasiėmęs 

Istoriją rašyti. Ši metą man atsiėjo kaimo jaunimui skaityti istoriją, Skir- 
muntaitės parašytą!“. Skaitant tas vietas, kur Lietuvos kunigaikščiai kits kitam 
galą darė, jaunimas piktinos; regi, niekam verti buvo Lietuvos valdovai... Dėl 
to ir kunigo Domininko istorija turi būti trumpa ir paskirta nemokytiems 
žmonėms, vadinas, kad istorija, kiek galima, dvasią sukeltų, pakurstytų; 
papiešk jam, kad rašytų taip, kaip antai Daukantas. Tavo kun. Juozas. 


Be išspausdintų sakmių, dar turime: 1. „Gužas“ —- mitolo- 
giškais apmatais. Iš prigimties: 2. „Piemuo ir Skruzdės“.3. „Bi- 
telė-amžininkė“. 4. „Varnai sūdžiomis“. 5. „Jautis ir Arklys“. 
6. „Gužai ir Lapė“. 

Visos gana gerai sumanytos, tik kurios ne kurios per ilgos 
ir dar su trūkumais, kurie, nuo siuntėjo betariant, sulaiko jų 
spausdinimą, kol bus prideramai ištaisyta visa tai, ko pats 
autorius nesuskubo padaryti. Nedrįsdami imtis to darbo be tam 
tikro sugebėjimo, spausdiname ką ne ką sutrumpindami, nieko 
neperdirbę. Tegu sau sugebantieji pasinaudoja sumanymais ir, 
jei pavyks, dailiau ištaiso, atmindami, kad sakmės, tai didelė 
mokymo priemonė“. 

„Kunigas-lietuvis“, taipjį pavadino ir jo draugas bei 
artimasis jo bendradarbis A. Jakštas „Žinyčios“ Nr. 1. A. Jakš- 
tas čia duoda apsčiai Lideikio korespondencijos, kuri itin įtiki- 
namai parodo kun. Juozapo jautrumą patriotizmo ir tikėjimo 
dalykuose. 

Įdomu, kad a. a. kun. Lideikis ypatingai buvo susisielojęs 
gera bažnytine muzika ir gerais giedojimais, pats nebūdamas 
muzikas. Ieškojo gerų tekstų, skatino Jakštą versti, o Kauno var- 
gonininką Kalvaitį komponuoti'*. Taip iš Jakšto žodžių (vers- 
tinių), Kalvaičio muzikos, o Lideikio lėšų atsirado pirmos lietu- 
viškos mišios „ant paminklo sukaktuvių penkių šimtų metų 
nuo apkrikštijimo Lietuvos, paskirtos kun. Strazdeliui sudėtojui 
„Pulkim ant kelių“. Tilžėje išdavėjo kaštu spaustos pas Weyerį 
et Arnoldtą, in 4“, 20 p. 

Ir pats mėgino versti, tik tai jam menkiau sekės, neg sakmes 
rašinėti. Vis dėlto pavyzdžiui nurašome vienerias „Sveika Ma- 
rija”. 

BITELĖ 


Dievas, leidęs bitelę, tarė: 
- Mano ranka mandagią tave padarė: 
Kojos greitos, sparnai lakūs, kūnas dailus; 
Pati maža, bet gylys tavo smailus, 
Ale mokėk tą gylį valdyti: 
Jis tave pačią gal nužudyti. 
Kad kas pro avilį eis - 
Griežk, birbk, į plaukus įsivelk, 
Ale negelk! 
Bet kad smailižius ar lokys medaus kopti geis... 
Negailėk savo gylio 
Dėl kožno lendančio vagilio. 
Nėra ką sakyti - bitelės klauso Dievo valès: 
Avilyje labai puikus rėdas... 
Bet ir pas jas yra svavalės. 
Ėjo per sodą pypkius diedas. 
Bitelei smardus kvapas nepatiko, 
Prilėkė ir stačiai int veidą ištiko. 
Diedas gylį ištraukė, ką bitis įkando, 
Patrynė su ranka žandą 
Ir nuėjo. 
O bitelė gasavo, birbėjo, 
Apalpo, sopulių prityrė, 
Krito ant lapo 
Ir ten rado kapą: 
Neužilgo mirė. 
Oi, mokėk gylį valdyti, bitele mano!.. 
Kas skaito, tegul ir išmano. 


JAUTIS IR ARKLYS 


Jautis išganas arė, 

Bernas žambrį valdė ir jautį varė. 

Jautis buvo jaunas - trečią žiemą mitęs, 
Nuog sunkaus darbo sulysęs, sukritęs, 
Visas sprandas nudilęs, pečiai prasitrynę, 
Per pavasarį beariant molynę. 

Žemė kieta, takų takais suminta, 

Lietum suplakta, saule išdžiovinta. 
Diena labai karšta; sparvos, akliai kanda; 
Sunkus medžio jungas spaudžia jauną sprandą, 
Kojos šliejasi, putos ant snukio kabo, 
Gyslos ištįso, visi sąnariai dreba, 

O gašnus bernas vis varo ir varo — 

Nori pastarą užbaigti barą. 

Jautis tarė arkliui, kurs antrame varste 

Medinėmis akėčiomis žemę žarstė: 

- Žirge, mane pavaduok, arti padėk, 

Pailsėti duok, nuilsusio pasgailėk! 

Matai, traukiu iš viso vieko, 

Išskleidžiau jau paskutinę spėką. 

Jei niekas nepadės, sylos neišturės. 

Sako žmonių patarlė sena: 

Sotus alkano neišmano. 

Ir arklys nuilsusį draugą 

Vietoj pašalpos žodžiais slaugo: 

- Ark, ark! Kaip suarsi pastarąją lysvę, pailsėsi, 
Šalto vandenio atsigersi, žalios žolės priėsi. 

Jautis, prakaitu apsimerkęs, 

Akys krauju paplūdę, tartum apsiverkęs, 

Nuolat traukė žambrį, bet nebedaturėjo, 

Krito, dvasią išleido, kraujas nasrais ėjo... 

Arklį arklan įkinkęs bernas 

Ir, nors jau kranksėjo varnas, 

Nesigailėjo ir niūkti, ir pliekti, ir barti. 
Užbaigęs varsną, jaučiui skūrą nulupo, 
Arklą, ekėčias prikinkė, skūrą uždėjo ir pats sėdo. 
Nuo sunkumo arklys kartkartėmis klupo. 

Ir nuolat dejavo: - Ui, bėda man, bėda! 
Kodėl nepadėjau jaučiui, būčiau jį išgelbėjęs. 
Bėda! Niekas negirdi aimanų mano ir klaikų! 
Ak! suprantu ne laiku, ne laiku! 


PIEMUO IR SKRUZDĖS 


Eglynėj, 
Gyvulių stovynėj 
Kupsojo kupstas skruzdyno. 
Piemuo papietavęs 
Ir paraliavęs 
Užmigo ant samanyno. 
Skruzdės aplipo sprandą 
Ir piemeniui įkando. 
- Uždegsiu raganas! - piemuo papykęs tarė. 
- Vaike! - viršininkas piemenį barė: 
- Nedegink skruzdyno: 
Skruzdės nuog gyvačių gina! 
Piemuo nepaklausė, 
Uždegė skruzdyną ir degantį rausė. 

Skruzdėms išnykus, 
Laužams palikus, 
Slankiojo gyvatės ant skruzdžių tako. 
Metai sukako, 
Vėleg piemuo atginė ant stovynės 
Ir užmigo skaniai, pavalgęs iš abrinės. 
Tiktai iš po kūlyno tiesiai į sprandą 
Piemeniui gyvatė įkando. 
Viršininkas žaizdą liežė, druska trynė, plovė, 
(Ui, kiek buvo raudų: 
Oi, skaudu, man skaudu!) 
O sprandas tinti vis neliovė 
Ir dūšią iš kūno varė. 
- Vaike! - mirštančiam viršininkas tarė: 
- Deginai skruzdyną, buvai pakerštingas; 
Matai, kaip kerštas yra pavojingas! 


VARNAI SŪDŽIOMIS 


Visokių paukščių ant seimo buvo. 
Aprokavę savo bėdas, 
Aprinko urėdus: 
Trys varnai į sūdžias pakliuvo. 
Pavasaris atėjo, 
Žasyčiai išriedėjo. 
Varnos žąsyčius ėmė pešti 
Ir int lizdus vaikams nešti. 
Žąsys varnas sūdan apskundė: 
Ieško teisybės — varnų runde. 
Bet varnas varnai akies nekirs, 
Sėbras sėbrą ir už piktą pagirs. 
- Mes, - tarė sūdžios, - varnai, 
Teisybės tarnai, 
Jumus, žąsys baltos, 
Randame visu kuo kaltas! 
Jūs, rėkūnės nedoros, 
Jūsų klegesio pilnas oras. 
Varnos gerą darbą pildo, 
Kad jumus nutildo! 
Begu ir mūsų sūduose ne toki teisybė? 
Sūdija, jei ne pažintis, gentys, tatai girtybė. 
O kur sūdžia - ne sermėgė, bet žiponas, 
Ten teisybę gali rasti tiktai ponas. 
Jei nuog pono, nuog barono vargšas ieško tiesos, 
Tokią tiesą suka biesas! 

VORAS PAS PERKŪNĄ 


Buvo kitą kartą žmogus nedoras, 
Vardu Voras. 
Visiems darė pinkles, visus apkalbėjo, 
Aliai vienam veikė piktai, kiek galėjo. 
Kartą piemenys valgė pusrytį iš abrinės 
Ir pribarstė trupinių ant stovynės. 
Voras, surinkęs trupinių kaupą, 
Iš jų duonos kukurį taupo; 
Sutaupęs pagrandį, pas Perkūną nukako 
Ir taip jam sako: 
- Matai, tėti, kaip piemenys pasileido! 
Dievo dovaną kepalais kepalais svaido! 
Ė, verta, verta už tokias nedorybes, 
Kad juos baustų tavo devynios galybės, 
Kad nedorą jų kūną 
Trenktų žaibas perkūno, 
Ojų vėlės 
Mažutėlės, 
Jei tavo galybei patiktų, 
Lai žemės vabalais liktų! 
Susiraukė veidas Perkūno: vylių suprato; 
Suprato, jog Voras piemenims tinklus stato. 
- Ant tavęs, - tarė, - teišsipildo tavo lėmimas: 
Tu ir visas tavo prigimimas 
Būste vabalai žemės, 
Statysite spąstus visiems ore, 
Bet piemenims neklius: bus tai musių „korė“. 
Voras dar į ginčą rėmės, 
Bet Perkūnas rūstingas rankosna kepalą ėmė, 
Kupron kepalu trenkė ir Vorą nuo debesų nutrėmė. 
Iššoko Vorui kupra, kaip kepalas didumo, 
Ir kojos iškrypo nuo kryčio smarkumo. 
Ei! jei nūnai perkūnas už melagystes taip tvotų. 
Kiek tai pas mus būtų kuprotų! 


LAUMĖ 


Gale kaimo buvo grytelė, 
Tenai gyveno įnamėlė; 
Turėjo kūdikį sūnų, 
Linksmutį, skaistutį valiūną. 
Vieną kartą, grėbdama šieną, 
Kūdikį pas kupstą padėjo. 

Grėbė, grėbė kiaurą diena, 

Vakarop namol skubėjo 

Ir nė trikti nepatriko, 

Kaip kūdikis pas kupstą liko, 

Saulė nusileido žemėn. 

Žmonės smarkiau miegan įniršo. 

Vargšei dingstelėjo dėmėn, 

Kad savo kūdikį užmiršo. 

Baugu begrįžti prie vaiko, 

O ilgu laukti dienos laiko. 

Baugu nabagei paliko: 

Nelabieji naktimis tyko, 

Ant kalvos raganos tupi, 

Nelaikiai braido pagal upę, 

Aitvarai ant uždarbio skuba, 

Iš akies tyko rūstus Buba, 

Ant kapų, kaip žmonės nutyla, 

Vėlės ant vaišių sukyla; 

Kur dingtum veliną išvydus - 

Jis šaukia lig gaidžiams negydus. 

Nuo tų dūmų ant pakaušio 

Vargšei plaukai pasišiaušė. 

Šitai girdi Laumė liūliuoja, 

Liūliuoja, vysto ir supsto, 

Kur kūdikis liko pas kupstą, 

Nusigando, širdis plastuoja, 

Visa dreba lyg epušės lapas, 

Šiurpuliai bėga per kūną, 

Krūtinėj net apmirė kvapas. 

„Dievuliai žudo laumė sūnų!“ 

O Laumė lopšį sluoksnų pina, 

Lopšį po medžiu kabina, 

Auklėj, čiulba ir sūpuoja, 

Vaiką migdo ir niūniuoja: 

„Čiūčia liūlia užmiršuolėlį, 

Čiūčia liūlia netyčiuolėlį!“ 
Ryto kūdikį, laumės auklėta, 
Rado linksmutį, lopšelin įdėtą, 
Gražiausiais vystyklais suvyniotą, 
Brangiais brangumynais apdovanotą. 

Vargšės laimę turtinga kaimynė išvydo 

Ir net dantimis sugriežė iš pavydo. 

- Kam jai, - tarė, - dovanos? Kam brangumynai? 

Kas iš to, kad verguitį ir gražiai vysto? 

Man priderėtų! Mane godoja kaimynai. 
Jei mano kūdikis taip suvystytas liktų, 
Toks valinys ir vystyklai tikte pritiktų. 
Vakarop kaimynė turtinga 
Nunešė savo vaiką pas kupstą: 
- Lai tave laumė apdovanoja, 
Lai tave, - tarė, - vysto, lai supsto, 
Lai aukuoja ir dainuoja, 
Kad rytą bekrykštaujantį rasčiau 
Ir namol su dovanomis parneščiau. 
Naktis užėjo, 
Žmona klausės, stovėjo. 
Bet laumė neliūliuoja, 
Tiktai rūsčiai niūniuoja: 
- Čiūčia liūlia tyčiuolį, 
Čiūčia liūlia liekuolį! 
Ir kūdikį rytą 
Atrado nužudytą. 
Motina kūdikį garbsto, rauda. 
(Žinoma, motinai širdį skauda) 
Ir žyniui skundžia kaimynę savo: 
- Ta ragana, ta mane apgavo! - 
Žynys tarė: - Artimui nepavydėk, 
Ko neuždirbai, įgyti nenorėk: 
Nepadėjus, neieškok po pievas: 
Sergėkis nelaimės, sergės ir Dievas. 


GUŽAS 
Kitą kartą šmeižlės žmonėms didiai įkyrėję. 
Pasaka sako, žmonės pas Praamžių nuėję, 
Kad šmeižles išnaikintu, iš Praamžiaus geidė. 
Praamžius paklausė ir išnaikinti leidė. 
Driežus, gyvates iš kur tik pakliuvo, 
Visas šmeižles, kiek tik pasaulyje buvo, 
Surinkę žmonės int labai didelį indą, 
Viršum medžiais užgrindo. 
Kad darbo kas nepažaistų, 
Šmeižlių neišleistu, 
Pristatė sergėti Gužą, 
Žmogų jauną ir dužą. 
Gužas - akyvas: žinoti jam reikia, 
Ką, matai, šmeižlės inde veikia. 
Prilipęs pakėlė vieną grindą... 
Bet nusigandęs puolė - šmeižlės visos išlindo 

Ir po girias, po lieknus pasklido. 
Žmonės nelaimę išvydo, 
Nuvedė Gužą Praamžiui ant apskundimo. 
Ir iš Praamžiaus lėmimo 
Gužas varlių rykiu liko. 
Blogai vargšui nutiko! 
Nuog to meto, šeimyną susitelkęs, 
Su plikais rietais, nusimovęs kelnes, 
Rinkdamas šmeižles po tyrus ir pelkes, 
Braido it vokiečiukas velnias. 


SVEIKA MARIJA 


Sveika Marija, Dievo Motina, 
Maldaujam Tave, Švenčiausia Pana! 
Malonę Tavo kožnas t'ingyja. 
Melskis už mumis, Sveika Marija! 


Pana Švenčiausia, Pana be kalčių, 
Gink nuo pavietrės, ligų limpančių! 
Tu kaip stebuklinga rojaus lelija, 
Attolink marą, Sveika Marija! 


Kuri penėjai Išganytoją, 

Tu būk ir mūsų Aprūpintoja. 
Alkis varguolių tenesmūtnija, 
Gelbėk nuo bado, Sveika Marija! 


Kuri raudojai Sūnaus mirštančio, 

Tu būk patieka varguos verkiančių. 
Gailėk (želėk) suspaustų sunkia vergija, 
Gelbėk žūstančius, Sveika Marija! 


Pana pakarni, rami, maloni, 

Saugok nuog barnių tu mūsų žmones. 
Auklėk pakajų mūsų šalyje, 

Atgrėsk nuog kerštų, Sveika Marija! 


Pana nekalta, čysta, be grieko, 
Priglausk tu savo šventon apiekon; 
Ko prašai Sūnų - visa ingyji, 
Sušelpk ir mumus, Sveika Marija! 


Karalien dangaus, tarp cherubinų, 
Priimk meldimą Adomo sūnų! 
Pažvelk į jausmus mūsų širdyje, 
Išklausyk balso, Sveika Marija! 

JUSTINAS ZUBRICKAS 
1869-1925! 


Šių metų rugsėjo mėnesio 12 d. Klaipėdoje ūmai pasimirė 
buvusis per penkerius metus Lietuvos valstybės kontrolierius, 
paskutiniu laiku Lietuvos banko Kretingos skyriaus direktorius 
Justinas Zubrickas, lietuvių laikraštijoje žinomas J. Turčiniškio 
pravarde. Rugsėjo mėn. 16 d. jo kūną pro Kauną pravežė į 
gimtąjį jo šoną, Naumiestin, kur ir buvo palaidotas. Paskutinį 
kartą patarnauti savo veikėjui apsiėmė savo lėšomis pati vals- 
tybė. Kauno stotyje velionis buvo nepaprastai pagerbtas - ypa- 
tingomis „lauko mišiomis“ ir pamokslu susirinkusiems veik 
visiems aukštiesiems valstybės vyrams, giminėms ir šiaip jau 
pažįstamiems. Tai teko padaryti man, o Naumiestyje palaidojo 
prof. prel. Grigaitis?. Visi periodiniai mūsų leidiniai įsidėjo labai 
palankius atminimus apie šį vyrą darbininką. Tačiau visa tai 
atsidavė standžiu oficialumu. Vieni greituoju dar nesusigriebė, 
kiti tebeieško medžiagos charakteringiems epizodams pareikš- 
ti, o dar kiti, matyt, bus pilnai pasitenkinę oficialiu korektin- 
gumu aukštam valdininkui. Rodos, bene tas vienas A. Sm. 
„Lietuvio“ 38 nr. 11 p. bus giliau įvertinęs a. a. Justino Zub- 
ricko asmenį ir jo reikšmę Lietuvai. 

O asmuo tas daugeriopai įdomus, pats savaime ir tuo, kad 
su juo ankštai susijusi yra istorija penkerių metų pačios svar- 
biosios naujos mūsų valstybės įstaigos — išlaidų reguliacijos, 
kontrolės. 1919 m. vasario 23 d. Aukštasis Valstybės Tarybos 
Prezidiumas pavedė J. Zubrickui, tuo laiku Prekybos ir pra- 
monės banko direktoriui Vilniuje ir jo skyriaus įsteigėjui Kaune, 
organizuoti Kontrolę. „Ir prisirišau prie tos įstaigos, nes čia 
nuo pradžios iki galo mano rūpestis, mano sumanymas, mano 
darbas... Gavau įstaigą tik su vienu žmogum, su kurjeriu, o 
palieku didžiulę, su trimis departamentais, su daugeliu sky- 
rių... Čia man teko susidurti su visokiais spekuliantais ir blogos 
valios žmonėmis; ne vienas jų nustojo vietos, ne vienas pateko 
net į kalėjimą; kovojau nuolatinę įtemptą kovą, begindamas 
valstybę nuo išnaudotojų... Atskiri žmonės manęs neįveikė, 

neįveikė ir kr. dem. partija, kuriai aš kliuvau...“ — rašo J. Zub- 
rickas, paleistas iš Ministerių Kabineto. Zubricko rolei mūsų 
valstybės ūkyje turės būti per ilga surašyta didžiulė dokumen- 
tais iliustruota knyga. Mūsų reikalui to nereikia. 

Mums itin įdomus J. Zubrickas pats savaime, o medžiagos 
jam pažinti yra jis pats palikęs autobiografijoje, įdėtoje „Ernesto 
Galvanausko Ministerių Kabinetas (VII)“, 1922, 43-45 p.‘ 

Tipingas senosios kartos lietuvis inteligentas. Neturtingų 
kaimiečių vaikas Turčinų kaimo Naumiesčio par., gimęs 1869 m. 
ir augęs vaikingoje šeimoje, iš tėvo savamokslio užsikrečia noru 
gauti mokslo žinių. Trumpu laiku kaimo mokykloje pasiruošia 
į Marijampolės gimnaziją; tris klases ten išeina pirmuoju mo- 
kiniu. Bet Marijampolė - mažas miestas, o beturčių moksleivių 
daug; tad uždarbio ieškoti iškyla į didesnį miestą, į Kauną; 
tačiau iš VI klasės gauna atgal sugrįžti ir čia 1891 m. baigti. 

Kaune jis kiek tiek uždirba; bet dviese su broliu gimnazistu 
minta menkai. Dar vargingiau studentauja Petrapilyje matema- 
tikos fakultete. Nuvažiavęs tik su keletu rublių, teuždirbdamas 
15 rub. mėnesiui, jis butui teskiria 3 r., o pietums 6 kapeikas; 
dangos perkasi senų daiktų rinkoje. Gerai išvaręs pirmą kursą, 
Zubrickas pamėgina išsimušti į platesnį karjeros kelią - įstoja į 
Kalnų institutą; bet ten katalikams procentinė norma, konku- 
rencijos neišlaiko, o protekcijos nėra. Ir sugrįžta atgal į uni- 
versitetą, dabar jau advokato ar teisėjo karjerą darydamas. 
1896 m. baigia, bet, jurisprudenciją metęs, prilimpa prie Vals- 
tybės banko, iš pradžių be algos, paskui už 37 r. 50 kap. mė- 
nesiui. Čia tarnyba pastovi, nors nepelninga. Zubrickas sunkiai 
kyla aukštyn, kol po 20 metų tampa vyresniuoju buhalteriu su 
250 rub. mėnesiui. Tai galas karjeros. Bet ir tą suardo ištikusi 
revoliucija. 1918 m. birž. 2 d. pirmuoju ešalonu Z. pabėga į 
Vilnių. Čia jam pavedama sudaryti Prekybos ir pramonės ban- 
kas. Sudaro banką Vilniuje ir jo skyrių Kaune ir atsiranda Lie- 
tuvos valstybės priešakyje, bet ir čia neilgam. 

Rimtai mokytas, sumanus dalyko specialistas, darbštus, są- 
žiningas, Zubrickas vis dėlto visur ir visados tėra vargo pelė, 
be jokio skaistumo. Aplink jo vardą nežaibuoja žaibai, negriau- 

džia perkūnai; nesimatė, kad kada nors būtų valstybiniu auto- 
mobiliu bent per Kauną pervažiavęs. Net iš paskutinės pamėg- 
tosios vietos tylomis išvažiavo, į provinciją ištremiamas. Tik 
privatinis laiškas dabar pareiškė, kaip jam buvo skaudu. Ta- 
čiau ir naują, nors daug žemesnę vietą banke, tiek vėl pamėgsta, 
jog geresnės už ją nebemato visame pasaulyje, net tame pat 
Ministerių Kabinete, kur už jokius turtus sakos nebenorįs grįžti. 
Ypatingas žmogus, gana retas dabarčiuo egzempliorius, be 
jokių didelių aspiracijų pasitenkinąs savo paties sąžiningai 
einamomis pareigomis. Jis it sliekas tylomis leidžia per savo 
proto ir širdies aparatus valstybės darbus; akuračiai dirba pave- 
damąjį jam darbą ir yra tikras, jog iš jo pusės valstybės aparate 
neklibterės nė vienas račiukas. Tylus pareigų ėjėjas, nesikišąs į 
jokius partijų ginčus, Zubrickas ne vadas, net ne meteoras pa- 
dangėje, bet ta pozityvė, kuriamoji galybė, kuri leidžia „va- 
dams“ mandrauti ir save svietui rodyti. Vadai, per kurį laiką 
pašūkavę, dingsta, o Zubrickai lieka juodajam darbui dirbti. 
Neturtas nuo pat gimimo ir per visą amžių. Kaip neapkarsti? 
O čia rusų carizmo žiaurumai. Kaune caro dieną Zubrickas savo 
draugus katalikus nusiveda katalikų, ne pravoslavų bažnyčion. 
Už tai gauna „vilko bilietą“, trejukę iš elgimosi ir yra išvarytas 
iš gimnazijos; vos per mokytojų protekciją buvusioji jo gimna- 
zija atgal priima. Universitete jis nepridera į jokias revoliucines 
konspiracines draugijas; vis dėlto policija puola jį 1894 m., su- 
naikina visą literatinį jo turtą, per tris mėnesius laiko kalėjime. 
Zubrickas ir dabar neapkarsta, nes jo būta poeto, mokėta į 
dienos dalykus žiūrėti sub specie.:. lituanicitatis. Zubricko mo- 
kėta maldytis. Gyvenimas jam maža tedavė, neišlepino, neiš- 
blaškė ir pavelijo likti su pasislėpusiais to laiko lietuvio inte- 
ligento idealais; kur eisi, kur būsi, tarnauk lietuvių kuopelėms. 
Ir jis tarnauja. Studentaudamas, susidarius Petrapilio lietuvių 
studentų savitarpinės pašalpos draugijai“, jis pirmininkauja jos 
mokslo ratelyje. Susidarius Petrapilio Lietuvių ir Žemaičių 
labdaringąjai draugijai, Zubrickas čia sekretoriauja: uoliai pa- 
deda lietuviams ruošti šeimyninius vakarus, skaito pamokas 
darbininkams Šv. Kotrynos kursuose*. Karo metu dirba lietuvių 

tremtinių komitete", globoja jų našlaičių prieglaudą. Gyvas lie- 
tuvių kultūros nervas, išpuoselėtas „Varpo“ gadynės laikais, 
kada susipratusi moksleivija pasislėpdama, gaudoma, kratoma 
skaitė lietuviškus laikraščius ir kitus skatino juos skaityti. Tų 
pat skaitymų Zubrickas ir mokslus išėjęs turėjo ir į juos atsi- 
liepdavo savo raštais. Anot. A. Sm., „velionis plaukė visur su 
atgimstančia lietuvių srove, visur tarp savųjų ir svetimųjų jis 
rodėsi lietuvio veidu, neslėpdamas jo nei šiokios, nei tokios 
karjeros akivaizdoje“ **. 

Poeto gyslelė darė Zubricką iš pradžių romantišku tėvynės 
mylėtoju. Jau gimnazijoje jis apgieda Lietuvą ir šiaip jau eilutes 
rašo; žinoma, rusiškai; universitete jau jis moka rašyti lietu- 
viškai. Tuos raštus tai rusai bekratydami sunaikino, tai lenkai 
pagrobė, 1920 m. bėgant iš Vilniaus, tai geri lietuviai patriotai 
pasiskolindami nebeatidavinėjo. Vis dėlto J. Turčiniškio eilių, 
jei viską spausdinta surinktume, būtų tomelis. 

Pirma Turčiniškis savo eilutes tespausdino Amerikos lietu- 
vių laikraščiuose, o paskui veik visuose Europos lietuvių laikraš- 
čiuose: „Šaltinyje“, „Vilniaus Žiniose“, „Aide“, „Tiesos Karde“, 
„Lietuvoje“, „Laisvėje“, „Kariškių Žodyje“, „Trimite“, kalen- 
doriuose, „Ūkininke“, „Lietuvos Ūkininke“, „Varpe“, „Lie- 
tuvos Žiniose“!!, 

Zubrickas buvo labai geros nuomonės apie savo kuriamąsias 
eiles ir tai dažnai su pasigerėjimu bet kam pareikšdavo. Pa- 
prašytas pašvęsti amerikiečių dovanotąjį nepriklausomajai Lie- 
tuvai varpą, aš savo kalbą ėmiau ir sumetravau!?. Taip esu su- 
griešijęs dar keletą kartų, nors niekados neturėjau pretenzijų 
pasižinti su mūza. Man jau einant su bažnytiniais rūbais į bokš- 
tą, Zubrickas užėjo už akių ir tarė: „Tavo balsu, o mano eiles — 
tai būtų įspūdžio!..“ Jo būta atsinešta gatavos Laisvės Varpui 
eilutės; jas man siūlijo. Aš išdidžiai atsakiau ir pats mokąs 
eiliuoti! Tačiau aš tik lūpomis nusijuokiau; širdy gi pamaniau: 
doras, naivus inteligentas — kaip jam norisi, kad visi girdėtų, 
kurios mintys siautė jo galvoje ir kurie jausmai virė jo širdyje! 

Turčiniškis buvo gana miklus savo mintis dėstydamas met- 
ruoti. Gaila tik, kad, įsivėlęs į šabloną, jau nebepajėgė ne tik 

nieko originalaus duoti, bet nors ko įvairesnio. Vaizduotė Turči- 
niškio turėta siaura; savo kūrybai jo semtasi temos vis iš tos 
pat srities, pilietinės, iš niekur daugiau. Iš gamtos vienas kitas 
posmas tepaimamas tai pačiai pilietinei minčiai pareikšti. Met- 
ruota vis tais pat tripėdžiais daktiliais ar amfibrachijais: 
"Ke-lias ū-/ mái Lietu-/va iš kapu. 
Pa-ldi-min/-ti jūs, ku /-rie Aūš-rą/ iš-vy-dot. 

Metrikai Turčiniškis retai tenusideda. Užtat jo rimai yra 
ordinariški, nerinktiniai ir dažnai nepilni: galingai — triukš- 
mingai, žaibai - stabai, uolų - salų, keičia - neleidžia. Turči- 
niškis darė didele klaidą rimuodamas; berimės jo eilės būtų 
daug malonesnės. 

Pačiame minčių išreiškime matome vėl tik vieną priemonę - 
inventorizuoti jas visiškai palaidas, nė kiek nesukombinuotas. 
Imkime vienas pačių „poetiškųjų“ Turčiniškio eilių. 


LIETUVOS PRISIKĖLIMAS 


„Varpas prabilo skardžiai ir galingai, 

. Trenkia perkūnijos, plaka žaibai, 
„Rūmai kalėjimo griūva triukšmingai, 
Dulkėmis virsta iš molio stabai. 
Temsta dangus, spinduliai saulės gęsta, 
. Vyksta audringa kova milžinų. 

„Senas pasaulis kraujuos savo skęsta — 
„Kelias ūmai Lietuva iš kapų. 


SNANSUBBLNRM 


Ir kaip pradeda eiliuoti patį Lietuvos prisikėlimą, tai pa- 
virsta gryniausiu prozininku, atpasakotoju dalyko ir ūpo: 
Lietuvą priešai nor karstan grąžinti, 
Akmenį sunkų ant kapo užversti, 
Nori senoviškai dvasią kankinti, 


Nor jos vaikus jiem tarnaut priverst. 
Bet Lietuva pasiryžus be baimės... t. ir t. 


Turčiniškio eiliavimo būdas tai įkyriai vienodas, jog kas yra 
pasiskaitęs Tysliavos įdėtają į „Sūduvą, suvalkiečių poezijos 
antologiją, devynerių Turčiniškio eilių, tas ramiai sau gali 
daugiau ir nebeieškoti jų jūroje viršiau surašytųjų laikraščių, 
kurie dėjos jo eilutes. 

Kurie būtent laikraščiai dėdavos Turčiniškio eilutes? Nė 
vienas literatūros laikraštis jų nesidėjo; dažnai bevelydamas 
jaustines kurio mažamokslio eilutes neg šio inteligento galvo- 
tines. Argi Turčiniškis visai nejautė rašydamas? Jautė, kur bus 
nejautęs, tik ir jautė jis, kaip ir galvojo, vien tik lietuviškai- 
politiškai. Justino brolio, lenkuose likusio inteligento, liudijimu, 
Justinas jau studentu būdamas eiliavęs to laiko lietuvių vargus 
ir aspiracijas. Sulaukęs nepriklausomos Lietuvos, jis vėl nė 
žingsnio nebežengė šalin nuo jos reikalų. Štai „Sūduvon“ įdė- 
tujų Turčiniškio eilių temos: Lietuvos prisikėlimas, Nepriklau- 
somybė, Tautos šventė, Pranui Mašiotui!“, Nenusileiskim (len- 
kams Vilniuje), Aušrininkams, Gamtos prisikėlimas (Lietuvos), 
Sienai sugriuvus (tarp Lietuvos ir Klaipėdos), Šeštosios sukak- 
tuvės (Lietuvos nepriklausomybės). Dar minėjome Laisvės Var- 
pa. O galėtume stačiai pasakyti: Zubrickas, ir šefu būdamas 
dideliausioje įstaigoje, gyveno laikraščių, ir tai oficiozų, ūpu ir 
sielvartais ir kiekvienam atsitikimui tuojau reagavo eiliuotu 
savo feljetonu. Dėl to tai politikos laikraščiai mielai dėdavosi 
Turčiniškio eiles vieton politikos ar agitacijos straipsnių. 

Ir tie eiliuotieji feljetonai darė įspūdžio, net įtakos: jie agitavo 
skaitytojus širdingiau ir karščiau mėgti nepriklausomybę ir 
neabejoti, jog savo pajėgomis mes įstengsime ją apginti nuo 
visų kad ir labai galingų priešų. Iš J. Turčiniškio eilių kvepia 
itin tvirtas nusimanymas, jog Lietuvai atėjo laikas būti nepri- 
klausoma, kaip ateina laikas gimti; jokia galybė to proceso 
nebesustabdys. O tą valandą sudarė mums senovė ir jos vei- 
kėjai; jie buvo tradicijoje, o dabar ji virsta vėl tikrenybe. 

Kelias ūmai Lietuva iš kapų. 
Kelias didvyrių šešėliai garbingi. 
Lietuvai grįžta senovės laikai. 


Tautai tuo besidžiaugiant, savo šventės bešvenčiant — 


Tegul sugiedos visur himną galingą 
Nuo Klaipėdos iki Gedimino pilies. 


Bet giedoti maža. Daugiau reikia: 

Šalin sabotažą, šalin kivirčus! 
Valio nepriklausoma mūsų tėvynė! 
Valio jos gynėjai, valio jos valdžia! 

Turčiniškis — legalistas, tvarkos žmogus ir, kaip sakėme, 
įtempto darbo kiekvienam pavestoje srityje. Tušti ginčai jam 
ne vertenybė. 

Jei mini Vilnių, o Vilnių jis mini dažnai, nes kas gi dabar 
artimesnis begali būti už Vilnių, kuo labiausiai susisieloję esa- 
me, jei ne Vilnium? - tai apie jį kalba, kaipo apie kadaise tėvų 
mūsų prarastą rojų. Mylėdamas tėvynę jis myli kiekvieną jos 
sūnų, nes juo pati tėvynė dalimi pasireiškia. Apie Pr. Mašiotą 
jis sako: 

Šiandien didžiuojas tavim suvalkiečiai: 
Garbę ir vardą Tu jų palaikai! 


O apie aušrininkus kalba, net lyg pavydėdamas jiems tos 
laimės, kad jiems teko būti aušrininkais — 


Palaiminti jūs, kurie „Aušrą“ išvydot, 
Ir sveikinot ją su pirmais vyturiais! 


Šitokie feljetonai, nors jie politikos straipsnio pavidalu ra- 
šyti, neturi paskęsti jūroje laikraščio smulkmenų: eiliuotoji jų 
forma juos išgelbės ir anksčiau ar vėliau susikaups į vieną 
leidinėlį. Ir būsimoji bent viena karta tikrai mielai juos pa- 
skaitys. Ir atgaivins Turčiniškis toje kartoje pereitos kartos 
širdies troškimus. Neeiliuotieji gi straipsniai taip ir liks pa- 
skendę, nors kai kurių rašytojų straipsniai-feljetonai esti labai 
pravartu paleisti atskiru leidiniu, kaip va A. Smetonos — kal- 
bos dalykui’. Aš drįsau paleisti paskutiniųjų metų savuosius, 
M. Biržiška savuosius lenkiškuosius, Vilniaus klausimui skirtus 
(„Na posterunku“)'“. Aš dar turiu surinkęs a. a. Juozo Kubiliaus 
feljetonus, tik, deja, man nėra lėšų jiems išleisti”. O J. Turči- 
niškis lėšų paliko, tai jo paties pinigais galima padaryti jam 
geresnį paminklėlį-leidinį negu kur užkampyje bestovis pa- 
mMinklėlis-akmuo. 

KAZIMIERAS ŽITKEVIČIUS 
(VINCAS STONIS) 
G. 1893 


„Ašarėlės“. Eilėraščiai. Kaunas, 1924, 118 pusl. Ateiti- 
ninkų susišelpimo fondo leidinys. 

Pirmieji naują eilių leidinį yra pasergėję A. Jakštas (sk. „Klai- 
pėdos Žinių“ priedą iš birž. 15 d.) ir T. V., žinomas knygų 
kratytojas, be jokio reikalo nuolat keičiąs savo parašus (sk. 
„Gairių“ Nr. 2, 145-146 p.)!. 

A. Jakštas pasakė: „Stonio poezija turi grynai klasiško po- 
būdžio. Ritmo ir rimo dėsniams jis niekur nenusideda. Grožis 
ir idealas jam šventenybė“. Ir formos nebeliesdamas, daugiau 
atpasakoja turinį, kur paieško prieštaravimų. Stonio lyrika, sako 
jis, „savo esme yra švelni, jautri, kantri, kartais linkstanti pasy- 
vuman, lengvai pasiduodanti liūdesiui ir maža teparodanti 
gyvos energijos. Tai yra silpnoji autoriaus pusė“. Ir pataria 
Stoniui apgiedoti „plieniškus darbus“. 

T. V., prikišęs A. Jakštui „naivų „gražiosios“ poezijos pro- 
tegavimą“ ir tokiuo būdu jaunųjų dainių gadinimą (tai bus 
antras, be manęs, gadintojas), iš tikrųjų su Jakštu sutinka. Ir 
T. V. sako reikią „nusikratyti naivaus sentimentalumo dulkes“, 
„įvairiais gražumėliais pasaldintą švelnumą, sentimentalų liū- 
liavimą, negyvą švelnumą, peržengti negyvo ir nereikalingo 
sentimentalumo slenkstį“ ir imtis... Čia T. V. pataria visai ką 
kita neg Jakštas; būtent V. Stonis turįs „specialintis liaudies 
dainoje, nes tik jos atmosferoje jis jaučiąsis savas“. 

Ka gi nabagas V. Stonis dabar padarys? Jei paklausys A. Jakš- 
to ir ims giedoti „plieniškuosius darbus“, atlyš nuo liaudies 
dainos. Jei paklausys T. V. ir ims sukaliotis toje vienoje liaudies 
dainos srityje, tai kaip jis apsieis be sentimentalumo, kai liau- 
dies dainų lyrika yra perdėm ašaringa, sentimentali? 

Ne, čia kažin kas ne taip. Kritikai čia bus neatspėję autoriaus 
sielos. T. V. ir pats atvirai pasisako „negalįs suprasti, kodėl 
„tokia yra V. Stonio kūryba“; „rasit pati V. Stonio siela yra 

pasirodžiusi artima tik tajam sentimentališkai švelniam ža- 
vėjimui“, kuri veik kiekviename eilėraštyje poetas bando pa- 
sakyti. Neatspėjus gi kūrėjo sielos, kaip galima kištis su savo 
neprašomais ir nelaukiamais patarimais? Ir iš viso, ar galima 
pasakyti kūrėjui: tu nebūk pasyvus, tu neliūdėk, - tu būk plie- 
ninis; arba nesiimk to, kas tavo širdį nors atsitiktinai užgauna; 
tu apsivilk storais liaudies dainos kailiniais, kad visa, kas tik iš 
tavęs išgaruoja, paliktų čia pat, tuose kailiniuose. 

Proto dalykuose galima duoti gerų ir teisingų patarimų. 
Antai prof. Endzelinis? pakreipė prof. Būgą gausias savo žinias 
suvartoti lietuvių kalbos žodynui sudaryti, ne Europai mokyti. 
Vadinas, prof. Endzelinis nė nemėgina neigti to, kas yra Būgos 
esmėje; tik tai, kas jame yra, pataria perkrauti, nieko nekeičiant, 
taip sakant, į kitą lentyną. Mūsų kritikai vis bando pakeisti 
kūrėjų sielos esmę, idant kūrėjai pataptų panašūs ~ jiems pa- 
tiems, kritikams: idant jų skoniu vadovautųsi, jų protu pro- 
tautų, jų širdimis jaustų ir „naiviais“ receptėliais kurtų. „Nai- 
vus“ čia ne vienas Jakštas; lygiai naivus (kai davinėja recep- 
tėlius, ne šiaip jau), yra T. V. ir kiti. Vyručiai „taisytojai“! Argi 
jūs galėtumėte man, „gadintojui“, nuo pat pradžių žmonių 
kūrybos parodyti nors vieną kūrėjėlį, kurį būtų kas iš šalies 
išmokęs kurti? Tai padaryti negalima. Kūrėjai, talentai, ką jau 
besakyti apie genijus! Iš šalies tegalima pamokyti darbo tech- 
nikos, pakreipti jį į savo „mokyklą“. A. Jakštas ir T. V. čia giliau 
siekia: jiedu nori, kad V. Stonis nebūtų tai, kas yra, kad V. 
Stonis, kuklus, Gonzaga? pasekęs dvasiškis, išeitų į gatvę su 
pagaliu mojuoti ar kita daryti. 

Tai kritikos iš viso, ir čia sakomosios ypačiai, vertybės esama 
labai problematiškos. Ji tegali paliesti netikruosius kūrėjus, 
atskirti grūdus nuo pelų, spręsti talento laipsnį, meniškumą ar 
naudingumą. Kritikai-jury, kurie sprendžia, ar duotasis kūrinys 
tinka į tautos muziejų ar kurį kitą, ar netinka, o ne tai, kam 
kūrėjas taip, ne kitaip deivės koją ar ranką pakėlė. Jei kritika 
imasi tai spręsti, tai jau aišku darosi, jog tik ieško įrodymų, dėl 
ko kūrinys yra netikęs; sugriauna jo vertybę ir daugiau su juo 
nebesiskaito. 

Liudas Gira gali nurimti*. Aš čia neduodu jokių galutinų 
kritikos definicijų. Aš čia tik progos pasigavęs dar kartą „pa- 
šūkauju“, anot Balio Sruogos?, kad mes, „kritikai“ ar kratikai, 
nebūtume, savo pačių nuomone, tokie autoritetingi, kad su 
kūrėjais nesielgtume taip „obcesovo““, taip familiariai netapš- 
notume jų per petį: „Molodiec, brat! Vot by tebie iz etoj bočki 
podpustit!“7 Arba griautų kuriuo kitu sumetimu, nieko bendra 
neturinčiu su asmenine kūryba. Keletas Pompėjos skulptūrų 
ir piešinių reikią uždengti laikyti; niekas jų nereprodukuoją; 
bet nė dievočiausiam žmogui dar nėra parėjusi mintis jas su 
kūjeliu daužyti ir sunaikinti įrodymą, „dėl ko teisingasis Dievas 
sugriovė Sodomą ir Pompėją'ė. A. Jakštas turbūt sudaužytų, o 
T. V. imtų ir permaliavotų.... 

Man rodos, labai pozityvus darbas imti kūrinį tokį, koks jis 
yra, ir pirmon galvon panagrinėti, koks jis yra, kad išeitų aikš- 
tėn gera ir bloga. Tada ir be nagrinėtojo išvadų bus aišku, kuri 
vieta jam skirtina. Na, tegul sau bus padaryta ir išvados, kas 
yra, tik ne išvados, kas turi būti. Jei kas to nori, lai pats tesukuria 
savo ištesėjimu ir išmanymu; bus daugiau senso neg iš plepališ- 
kų patarinėjimų. Neįtikintas „Skaitymų“ prieštaravimais, čia 
pakartoju senovinę savo nuomonę“. 

Kai aš teesu literatūros dėstytojas, ne kritikas, kai nesidedu 
daugiau išmanąs ir aukštesnis esąs už pačius kūrėjus, tai lyg 
man ir leistina buvo kiek „pašūkauti“. Atsiprašau, kad drįstu 
prieštarauti autoritetams, vos tenujėgdamas, kaip pavyzdingai 
yra kūrinys nagrinėtinas, nesugebėdamas pats kurti. „Wer den 
Dichter will verstehen, muss in Dichters Lande gehen“*9. Pamė- 
ginkime pirma nueiti į Vabalninką, kur V. Stonis - kun. Kazi- 
mieras Žitkevičius, dabar Lietuvos universiteto studentas (yra 
ir antras kunigas studentas Žitkevičius, bet tik Jurgis)", yra 
gimęs 1893 m. gruodžio 17 d., tad jau sukakęs 31 metus”. 

Vabala - upelis. Vieta lygių lygi, kaip ir visa pakuršė. Nei 
kalnų, nei miškų, nei vandenų. Nebent balos, kur varlės kran- 
kia. Miestelėnai - tie patys sodiečiai ūkininkai. Žemė gera, naši. 
Tad yra iš ko alučio pasidaryti. Alus, kaimynų pasižmonėjimas 
prie jo, bažnyčia su savo pamaldomis - tai visas darbštaus 

gyvenimo paįvairinimas. Perdėm melancholinga. Motina Žit- 
kevičienė baisiai religinga, rūpestingai pamaldi našlė, pilnai 
atsidėjusi Dievo valiai, teisinga, mokanti ašaringai atgailoti 
žmoniškas savo silpnybes, vengianti nuodėmių, sentimentali. 

Didumas eilėraščių, patekusių į „Ašarėlių“ rinkinį, parašyta 
Vabalninke, savo šeimoje, iki 1923 m. pradžiai. Čia sudėta ma- 
žiau kaip trečdalis V. Stonio kada nors parašytų eilių: keliolika 
yra karo metu žuvusios, kitos pačiam autoriui savo forma ar 
turiniu rodės silpnesnės, ypač didumas seniau parašytųjų. Ku- 
nigaujant taip pat didžioji eilėraščių pusė gimė Vabalninke 
atostogų metu ir tik keletas Kaunui teko: „Į Golgotą“, „Gėlę 
nuskynus“, „Nemylėki“, „Kelionėje“, „Kalėdos“, „Pūgai siau- 
čiant“, „Rudenį“ ir dar vienos kitos. Kaunas, kur visi tiek dirba 
savo pašaukimo darbą, kūryba užsiimti labai nepatogu, nors 
šišas dažnai svilina. Darbai katedroje, kurijoje, universitete 
suryja visą laiką ir visą energiją. 

Man paklausus, kaip autorius kūrė, V. Stonis kukliai atsakė: 
„Rašiau, kaip jaučiau, kaip mokėjau, nieko nesistengdamas“. 
Vienas originaliai, kitas Maironies įtakoje ar liaudies dainų 
sužavėtas. Fecit, quod potuit!?; su tuo reikia skaitytis ir tik su 
tuo: panagrinėti, ko ir kaip duota, o ne ko „ privalėta“(?) duoti. 
Autorius tiek kuklus, nepretenzingas ir nedrąsus, jog išklausęs 
visų šiurkščių „čiuptelėjimų“, vargu bau beišdrįis daugiau ką 
skelbti. Ir kritikos bus čia pridaryta žalos lietuvių literatūrai, o 
ne naudos. 

Svajinga melancholija, ramus ramus sentimentalumas ~ tai 
visas V. Stonio gyvenimo ir kūrybos fonas. Jei į tą foną kūrėjas 
bus įdėjęs keletą vaizdų, jei jiems kurti bus pavartojęs artistišką 
formą, tai kas čia bloga, kad visa atsitiko sentimentalumo fone? 
Kam jis kliudo, kam kenkia? Už ką jis, tas fonas, šalintinas? 

Paskirkime keletą puselių autoriaus gyvenimui pažinti, jei 
norime suprasti, dėl ko V. Stonis toks, ne kitoks rašytojas. Bio- 
grafines žinias aš čia įrašau, pačiam Stoniui prieštaraujant, nes 
be jų aš neapsiimu jo kūrybos suprasti. 

Drauge su Kaziu Žitkevičiuose augo dar dvi sesutės ir bro- 
liukas; taigi iš eilės jis buvo ketvirtasis. Kadangi vyresniajam 

tėvelis buvo ūkį paskyręs, motina, antrojo sūnaus susilaukusi, 
karštai pasimeldė, kad Dievas duotų jam kunigėliu tapti. Pir- 
mieji kūdikystės metai V. Stoniui prabėgo rūpestingoje motinos 
globoje. Nors po Kazio dar ketvertas vaikų Žitkevičiam gimė 
ir taip visas būrys nenuoramų vaikų susidarė, mama visus 
puikiai valdė. Pati būdama giliai religinga, pirmiausia savo 
vaikeliams stengėsi įkvėpti religingumo dvasią. Kai jos žodžiai 
atatinkamo įspūdžio vaikams nepadarydavo, tai ir „beržo ko- 
šelės“ nepasigailėdavo. Tad su pirmaisiais kalbos žodžiais Žit- 
kevičiukai išmoko poterių ir pamatiniausių tikėjimo tiesų. 

Kaziui šeštus metus einant, tėvukas nupirko jam lenkišką 
elementorių, o mama, prie jo pasodinusi, ėmė abėcėlės ir „sle- 
bizavojimo“ mokyti. „Slebizavoti“ Kazys greit išmoko; bet pri- 
reikus žodžius paskaityti, prasidėjo tikros bėdos: nei tinkamai 
žodžių ištarti, nei jų reikšmės išmokti Kazys nepajėgė. Len- 
kiškai tuose namuose niekas nekalbėjo, nors tėvukas kalbėjo 
neblogai, sulyginant su kitais sodiečiais; mama kiek silpniau. 
Nė „beržo košė“ negelbėjo. Ir įsitikino mama, jog Kazys „ponu“ 
padaryti bus sunku, ir padavė jam „Šaltinį“!4. Skaitymo moks- 
las tuojau patobulėjo: per du mėnesiu Kazys jau visas litanijas 
ir svarbesniąsias maldas paskaitė. Lenkiškai buvo bandyta mo- 
kyti tik dėl to, kad tada jau buvo tokia mada. 

Devintiesiems meteliams stojus, Kaziui prasidėjo nauja ga- 
dynė: jam iš siauro šeimynos ratelio pavyko į platesnį pasaulį 
išsinerti. Dar vasarą tėvai leido jam prisidėti į bažnyčios chorą, 
nes turėjo labai švelnų ir skardų diskantą. O rudenį nuvedė į 
mokyklą. Nuo to laiko žiemą mokydavos, vasarą ganydavo ir 
ten piemenų mokslus ėjo; o kiek tik būdavo liuoso laiko, bėg- 
davo į choro repeticijas arba į bažnyčią mišioms patarnauti. 

Japonų karas ir revoliucija Kazio „mokslus“ kiek sutrukdė, 
tad mokyklą baigė vos 1906 m. Motinos svajonė jį į kunigus 
leisti vėl atgijo, bet dabar kitokių kliūčių atsirado. Žitkevičiai 
turėjo 34 dešimtines žemės, bet turint tokią didelę šeimynėlę, 
galas su galu sumegzti buvo sunkoka. Tad pasitarę pasitarę 
tėvai ėmė ir Kazio mokslo klausimą likvidavo. Kazys ėmė pra- 
šytis, kad bent vargoninku jį padarytų. Motina tada, paglosčiusi 

ji per galvelę, tarė: „Nesirūpink, vaikeli, Dievulis leido į pasaulį, 
Dievulis ir dalelę skirs“. Ir pasiuntė jį į lauką šieno grėbti. 

Tai buvo Kaziui smūgis, nes mokytis jis labai norėjo. Pa- 
rapijinį Vabalninko knyginėlį jau senai buvo kiaurai ištyręs ir 
žinučių nebebuvo iš kur semtis. Be to, ir jo sveikatėlė iš mažens 
buvo labai menka, tai ūkio darbai nekaip jam tesisekė. Atsimin- 
damas savo svajones apie mokslą, dažnai apsiverkdavo ir nie- 
kaip nesitikėjo mokslus pabaigsiąs. Žinodamas, jog Dievas gali 
kitaip dalykus apversti, melsdavos ir kažin ko pasiilgęs laukė. 

Tuo laiku Vabalninke klebonavo kun. Bizauskas, dabar tėvas 
pranciškonas“. Jis kažkaip įsistebėjo Kazį ir ėmė tėvams ikal- 
binėti, kad leistų jį į mokslus. Nors tėvai visaip išsikalbinėjo, 
tačiau per ilga sutiko mokyti. Pasiruošusį pas pradžios mo- 
kytoją, Kazį rudenį 1908 m. tėvelis nuvežė į Panevėžį ir įstatė į 
antrą klasę miesto keturių klasių mokyklos. Naujas gyvenimas 
sužadino naujas Kazio viltis ir svajones. 

Čia mokslas Kaziui sekės vidutiniškai. Jis pamėgo literatūrą 
ir daugiausia jos įdomavo. Mokyklos knygyne esamus belet- 
ristikos, ypač poezijos raštus kone visus perskaitė; susipažino 
su visais žymiausiais rusų rašytojais. Labiausiai jam patiko 
Lermontovas ir Nekrasovas'“. Pirmasis sužavėjo Kazį savo for- 
mos sklandumu ir muzikalumu, antrasis turinio paprastumu 
ir nuoširdumu. Bet itin pamilo Maironį ir jo įtakai, kaip niekieno 
kito, pasidavė. Tačiau jei kuo paskui bus pasekęs, tai pirmaisiais 
dviem; Maironiu ir Puškinu” tik netyčiomis. 

Skaitydavo ir mokslo knygas, bet be jokios tvarkos. Itin 
mėgo astronomiją, tiesiog persirgo „astronomijos šiltine“. Tre- 
čioje klasėje susirūpino tikybų klausimu. Motinos įskiepytąsias 
pažiūras draugai ir brošiūros iš pamatų pajudino. Religinio ūpo 
krizį dar labiau pagilino susidaręs Panevėžy „Aušrininkų“ 
būrelis?š, į kurį Kazys tuoj pateko. Ir kažin kuo visa tai būtų 
pasibaigę, kad ne „Ateities“ laikraštis”. Pirmąjį jo numerį pa- 
skaitęs, Kazys rimtai pagalvojo ir iš „aušrininkų“ kuopelės 
išsibraukė. Vėliau, atsiradus daugiau „Ateities“ šalininkų, įkūrė 
ir ateitininkų kuopą. Taip tatai tikybinis krizis Kaziui laimingai 
pasibaigė. Tiesa, abejojimų rūkai ir paskui dar kankino bent 

dvejus metus, bet „Ateities“ skelbiamieji idealai nebeleido į šalį 
nukrypti ir mokyklą 1911 m. baigė ateitininku. 

Keturių klasių diplomas, išmargintas ketveriukėmis ir viena 
kita penkiuke, nemaža Kazį nudžiugino, bet ir naujų rūpesčių 
atsirado: veržte veržės klausimas, kas gi toliau bepradėti? Ne- 
turtas neleido aukštesnį mokslą eiti, o į kunigų seminariją stoti 
dar nedrįso, nors giminės ir kaimynai, ten esant, būtų šelpę. 
„Ateities“ obalsis „visa Kristuje atgaivinti“ viliojo tapti kunigu, 
bet tikybiniai abejojimai buvo tiek gilias žaizdas padarę, jog 
baisu buvo, kad neatsinaujintų. Nutarė lukterėti ir kunigo pa- 
šaukimą giliau patyrinėti. 

Visa tai sprendė dvejus metus. Tėvai buvo palikę jam pil- 
niausią laisvę apsispręsti ir pašaukimą išsirinkti. Kazys tuo 
tarpu mokytojavo, vaikus rengė į mokyklas, pamokomis per 
visas dienas užsiėmęs. Maža belikdavo laiko ir skaityti. Užtat 
įsitraukė į visuomeninį darba. Kaip tik tuo laiku Vabalninke 
buvo gerų organizatorių: kun. Fabijonas Kemėšis, dabar Ūkio 
akademijos profesorius, kun. Kaz. Krikščiūnas, dabar Pasvalio 
dekanas??. Susidraugavęs su jais, Kazys galutinai nusistovėjo, 
galutinai išsprendė savo pašaukimo klausimą. Antrų metų atos- 
togomis vis tvirtesnis atsirasdavo noras Dievui pasišvęsti. Tad 
1913 m. sausio mėn. Petrapilyje išlaikęs vaistininko mokinio 
kvotimus tų pat metų pavasarį įstojo į Žemaičių kunigų se- 
minariją ir baigė ją 1919 metais gegužės mėn. 

Nors paklierikavo šešerius metus, bet mokytis teteko ket- 
veri. Du kursu išėjus, vokiečiai okupavo Lietuvą ir dvejus me- 
tus sugaišino: Kazys juos prabuvo Vabalninke, kol sugrįžus 
vyskupui ir seminarijos profesoriams, 1917 m. rudenį seminari- 
ja vėl pradėjo veikti. 

Tie dveji metai Kazimierui paliko daug skaudžių ir baisių 
atminimu. Karas sunaikino kone visą Vabalninko miestelį ir 
didžiają pusę parapijos; skurdas ir badas kaip šmėklos baugino 
žmones. Be to, baisūs okupantų žiaurumai ir neteisybės, ciniš- 
kas visų teisių mindžiojimas, tamsi viso krašto ateitis užgesė 
optimizmą, palaužė didžiausius optimistus. Kazimierui dar 
teko nelaimė kasdieną girdėti mušamų ir šunų kramtomų žmo- 

nių klyksmai, nes šalia Žitkevičių gyveno žandarmerija. Ir verk- 
davo, ir melsdavos, ir skaudžiai kentė nelaimingas klierikėlis, 
kad buvo bejėgis. Bet ir visuomenei dirbo kiek tik galėdamas. 
Jaunimui padedant, per visą laiką redagavo paslapčiomis lei- 
džiamą „Jaunimo Draugo“?! laikraštuką; jį mielai skaitė ir paau- 
gusieji, o kai kurie numeriai net Žemaičius pasiekdavo. Ak- 
tyviai dalyvavo visose Vabalninko organizacijose, kone visą 
laiką joms paskirdamas. Buvo sudaręs slapta akciją prieš vokie- 
čius ankštame saryšyje su Panevėžiu, iš kur ateidavo direktyvų, 
o vėliau ir proklamacijų. Vieną sykį tik tik nepateko už jas į 
žandarų rankas, bet pavyko išsisukti. 

Kunigu Kazimieras įsišventė 1919 m. gegužės 12 d., Vabal- 
ninkui tebesant bolševikų rankose. Atlaikęs primicijas pas savo 
draugą Gelgaudiškyje, kunigauti ėmė Kauno priemiestyje Šan- 
čiuose. Pirmieji žingsniai buvo sunkūs. Daugiau kaip du treč- 
daliu žmonių buvo nuo vokiečių pabėgusių į Rusiją. Prasidėjo 
jų grįžimas. Tremtiniai iš Rusų atsivežė skurdo, vargo ir ligų. 
Visuose Šančiuose ėmė siausti dėmėtoji šiltinė; retas kuris na- 
mas buvo be ligonių. Per dieną reikėdavo bent po dešimtį ligo- 
nių pėsčiam apeiti ir po dvi tris eksportacijas atlikti. Nuolat 
ašaros ir skurdas gerokai apardė kunigui Kazimierui dirgsnius, 
o čia vienam teko visa visuomeninio darbo našta vilkti. Vėliau 
dar prisidėjo mokyklos, po 4-5 pamokas kasdien, ir kareivių 
ligoninės reikalai, tai ne tik dienos, bet ir nakties pritrūkdavo. 

Ligonius belankydamas, pats užsikrėtė dėmėtaja šiltine ir 
penkias savaites prasirgo. Bet pasveikęs, tuojėmės to pat darbo. 
Toks įtemptinas veiklumas galop pakirto kun K-ro sveikatą - 
ėmė grėsti džiovos pavojus ir kitoki. Gydytojai įsakė pakeisti 
gyvenimo sąlygas. Kun. Kazimieras tačiau ramiai laukė, kol 
tos sąlygos savaime pakitės. 1921 m. liepos mėn. buvo vyskupo 
paskirtas „Pavasarininkų“? vadu; dar vėliau paskirtas Katedros 
vikaru, „Pavasario“? redagavimą pavedus kun. Kapočiui?“, o 
jo pareigas kurijos raštinėje prisiėmus kun. Žitkevičiui. 

Naujos gyvenimo sąlygos pagerino sveikatą ir leido 1922 m. 
kovo mėn. pradėti lankyti Lietuvos universitetą. Pagrindiniu 
dalyku pasiėmė literatūrą, šalutinėmis šakomis ~ filosofiją ir 

meną. Paskui, vis labiau įsiskonėdamas, ėmė labiau krypti į 
filosofiją ir apologetiką. 

Su filosofija ėmė susipažinti iš straipsnių, skelbiamųjų „Atei- 
tyje“, „Draugijoje“? ir kituos leidiniuose lietuvių kalba. Kitomis 
kalbomis yra pažinęs Čelpanovą, Losskį, Fulje?s; be to, ką semi- 
narijoje yra trumpai išėjęs filosofijos kursą, kiek reikia teologijos 
mokslui. Lengvai skaito rusų, lenkų, lotynų, esperanto kalbo- 
mis. Mėgina ir prancūzų bei vokiečių kalbomis. 

Poezija „sirgti“ jis pradėjo dar pradžios mokykloje būdamas. 
1911 metais kun. Kemėšis vogčia nusiuntė kai kurias Stonio 
eilutes A. Jakštui; šisai įdėjo jas į „Ateities“ Nr. 4. Paskui jų 
ėmė rastis 1912 m. „Ateity“, „Draugijoje“ prieš pat karą pasku- 
tiniųjų keturių numerių sąsiuvinyje buvo jau gerokas pluoštas, 
„Pavasaryje“, Vilniaus „Tėvynės Sarge“, Kauno „Laisvėje“, 
„Darbo žmonių“ ir „Lietuvių“ kalendoriuose ir kituose lei- 
diniuose. Bet daugiausia buvo „Ateityje“. Pasirašydavo: K. Žit- 
kevičius, K. Žitkus, K. Ž., V. Stonis, V. St., Bijūnėlis ir dar kitaip. 
Pastaruoju laiku daugiausia pasirašo V. Stoniu, pasiėmęs tą 
pravardę iš Š. Raganos veikalėlio?. 

(V. Stonio turima ir rupesnių dalykų sumanytų, keletą ver- 
timu: „Kunigų idealas“ ir k.) 

Kalbamą rinkinį V. Stonis ar, tikriau, jo leidėjai yra praminę 
„Ašarėlės“ ir turėjo daugiau teisės tai padaryti neg kitkart 
Juozas Margalis taip pat „Ašarėlėmis“ praminęs visai neašarin- 
gas savo eilutes”. V. Stonis čia davė mums 54 eilėraščius, su- 
skirstytus keturiomis dalimis: „Ašarėlės“, „Sielos godelės“, 
„Saulutės pasakos“, „Kryžkeliais“. Visi pavadinimai reikšmingi 
ir stilingi. Autorius, mėgindamas savo eilėraščius suskirstyti 
turiniu, sudarkė jų chronologiją, o turiniu sugrupuoti jam vis 
dėlto nepasisekė. Kiek aš stengiausi surasti skyrių skirtumų, 
vis dėlto nepavyko, nes kai kurie dalykėliai veržte veržiasi iš 
vieno skyriaus į kitą; kaip va: „Liūdna man, Dieve“ iš IV į I. O 
kai „Saulutė pasakoja“ „Nokturną“, tai gana keista: naktis ne 
jos kompetencija; saulutė menka žinovė nakties bylos. Ir iš viso 
lyrikų skirstymas rūšimis gal yra tinkamas mokykloje daryti, 
ne leidinyje, ir tai dar nedideliame. Jos pačios savaime natūra- 

liau susiburia kūrėjo ūpais. Taigi bene teisingiau būtų kūrėjo 
pergyvenimais matuoti jo širdies akordus, jo dainas, o ne adver- 
niškai: daina - jausmo duktė, tai faktas; bet daina niekados 
nebuvo ir nebus autoriui matas, nes jei būtų matas, nebūtų 
sukurta, tik atvaizduota, tik fotografuota. Kūrėjo jausmas duo- 
da daug daugiau ar daug mažiau. Bairono poemose?? daugiau 
duota, neg gali ištesėti jausti žmogaus širdis; o kiti, kurie labai 
daug jaučia, šykštūs yra visa tai kaip ant delno išnešti viešajam 
teismui. 

Viršiau atpasakotame V. Stonio curriculum vitae% pakanka 
davinių suprasti, kuria nuotaika bus parašęs šias ar tas eilutes, 
nežiūrint jų chronologijos. Pilkas neprašmatnus gyvenimas. 
Nėra įsibėgėjimo, nėra ir žymių kliūčių. Bet pilna aštrių dagių, 
netikrumo, stovėjimo „Golgotoje“, kur kiti kenčia. Maža saulė- 
tumo. Net tada, kada kūrėjas apsimeta patenkintu, saulė trum- 
pam laikui tešvysteli. Tokių kaip „Saulei užtekėjus“, 117, kitų 
nė nėra. Jos per gražios, kad susilaikytumei nenusirašęs: 

Šviesk man, rytmečio saulele, 
Šviesk skaisčiau, — 
Vėliai pamestąjį kelią 
Pamačiau. 
Tiek klajojau aš be žado, 
Be dalios, 
Kol siela laimužę rado 
Pagalios. 
Ne veltui per visą naktį 
Nerami 
Man širdis neliovė plakti 
Viltimi... : 
Ne veltui rasoms nukritus 
Ant žolių, 
Atsiklaupęs meldžiau rytus 
Spindulių... 
Šviesk man, rytmečio saulele, 
Šviesk skaisčiau, — 
Vėl aš pamestąjį kelią 
Pamačiau... 


Pamatyt pamatė, bet ir tiek. Jei nuo to momento būtų virtę 
geryn, kūrėjas nebūtų vartojęs ašarėlių džiaugsmo lyrikoms 

rašyti; tam būtų buvę kitokio rašalo. Manęs visai neapgauna 
kūrėjo pasiryžimas plaštake lankyti žemę, gerti šviesą, vien tik 
džiaugtis žeme, kaip vaizduojamės, džiaugiasi patekę į para- 
dyzą?!. „Ašarėlių“ (7) programa neatitinka turinį. Nusirašykime 
ir jas - jos maestriškai sukurtos. 


Nusijuokus saulė kėlės, 
Debesėliai ją lydėjo, 
Ir netyčia pražydėjo 
Pievužėlėj pirmos gėlės — 
Ašarėlės. 
Kad lankytų jas plaštakės, 
Laukė liūdnos iki ryto, 
Bet tik rasos joms tekrito 
Ir neramios tyliai plakės 
Mėlynakės. 
Cit, gėlelės pirmutinės, — 
Puošias lankos, žydi sodas! 
Jums dainuosiu savo godas 
Ir nešiosiu prisiskynęs 
Ant krūtinės. 
Mano gailios dainužėlės 
Lanko žemę kaip plaštakės... 
Siekit dangų, mėlynakės, 
Žerkit perlais, pirmos gėlės - 
Ašarėlės!.. 

Aiman, jos žėrė - ašarėlėmis; ne, tai per minkštai pasakyta: 
jos žėrė gyvenimo ir širdies tragizmu. Visai nėra reikalo daryti 
eksinteracija?? kūrėjui ir išvilkti aikštėn tuščiai žingeidaujančiai 
miniai, kas buvo asmeninės kūrėjo tragedijos pradžia ir finalas; 
iš draminių ir traginių poezijų susidaro bet kieno gyvenimas. 
Ir šito tragizmo pilna V. Stonio eilėse. T. V-tą Stonio eilės teliū- 
liuoja; mane gi šiurpai krato, skaitant Šitokias vietas: 

Nors rūstūs perkūnai begąsdintų žemę, 
Nors krauju pritvinktų padangės aptemę - 
Neblykščiau prieš nieką! 

Bet jaučiant, kaip šąla kas kartą krūtinė, 
Kaip meilė vis gesta, jau ta paskutinė, 
Baisu man palieka! (10) 


Vienui vienas palikau... 
Nėr man draugo, nėr širdelės <...> 

Nuo manęs pabėgo žmonės <...> 
Bus skruostai dažnai rasoti, 
Meilės trokš dvasia nesoti; 
Trokš vis ilgesio pilna <...> (13) 


Ir liūdės. „Farysu“ jis lakios: 


Liūdesy, tu į mano namus 
Tylomis ateini neramus. (21) 
Gailės, kad meilės nesurado 
Vien meilės troškusi širdis, 
Kad sielai amžinojo bado 
Jau niekas tau nenumaldys. (35) 
Liūdna man, Dieve, taip liūdna be galo, 
Rodos, į širdį nagus kas suleido; 
Skaisčios svajonės kaip rytmečio sapnas nubalo, 
Vienos tik ašaros tylios bemirga ant veido. (111) 


„Žvaigždei nukritus“ ne liūliavimas, bet nusiminėlio rauda, 
kad nė maldos jo neišgirs, o „Aušros belaukiant“ (108), tai tik 
gerai slepiama tragedija, kada: 


Aplink tamsu, klaiku ir juoda 

Ir nėr kas ranką man paduoda. 
Belieka kažin kokie „tolimieji gandai“ (114). 
Nežinau, kas esi ir iš kur atėjai <...> 
Nors Tavęs nežinau, nežinau, kas esi. 
Tavo veido skaistaus niekados nemačiau <...> 
Gal nors Tavo šešėlis mane aplankys, 
Ir daugiau nebebus man širdis alkana. 


Gal... Tačiau greičiau - ne... Ir liks pilnas tragizmo „Aras“ (68): 


Į dangaus saulėtą plotą, 

Debesėliais pašarvotą, 

Žiūri aras neramus. 

Žvilga akys jam sužibę, 

Stiebias liūdnas į beribę, 

Klega savo troškimus. 
Debesėlių plaukia baras... 
Sudūmojo dūmą aras, — 
Niekam jos nepasakys... 
Tik staiga į saulę šviesią 
Audringai sparnus ištiesia, 
Jon įsmeigia jis akis. 

Susimąstė plačios dausos 

Ir maldų galiūno klausos 
Gilios ramios amžinai... 

Ar manai, drąsuoli, kilti? 
Palydėk svajonę - viltį! 

Cit!.. Tau pančiuose sparnai... 

Bereikia daugiau pasakyti? Kas iš to neatspėja tragizmo, to 
ir tarškinimas pančiais nesujudins. 

Skaitant V. Stonį, reikia turėti plonų jausmų; nelyginant 
Nadsoną“. Kitaip tuščiai paskambės ir tokie stiprūs jo dalykai 
kaip „Audėja“ (69), „Nevėžis“ (59), stipresnis už M. Vaitkaus? 
„Upytę“, „Kauno pily“ (19) (norėčiau ir čia išsirašyti). 

„Mūšio lauke“, 41, kunigas autorius Requiem gieda, ne vaiz- 
duoja kovą už gyvybę. Ar girdėjai, kaip brolis ar sūnus kunigas 
gieda Reguiem prie brolio ar motinos lavono? Jis rauda: jo sieloj 
patys švelnumai ir jokio keršto patrankai ar bakterijai, kuri juos 
užmušė. Est modus etiam in lectura““. 

Tariamojo sentimentalumo fonas nė kiek nekliudo čia stip- 
riai vaizduoti turinį. Tai yra pasergėjęs ir T. V., džiaugdamasis 
„Akmenėliu“ (46) (aštuoni puslapiai) ir „Karo daina“ (šeši pus- 
lapiai), nemažomis poemomis. Jomis kūrėjas pasirodė giliai 
pastudijavęs lietuvių dainas ir pamėginęs dainų įmonėmis pinti 
tragizmą. Jam tai sekės. T. V. ir daugiau tokių bevelytų susi- 
laukti iš V. Stonio, tik... atmetus juodvarnėlį, žirgelį, o pakeitus 
juos „šimozomis“, „čemodanais“ ar kitomis naujųjų karų prie- 
monėmis. Bet tada nebebus dainiškai parašyta. Contradictio 
in adjecto, mości panie T. V.!36 

V. Stonis ir maironiškai ar puškiniškai, ne tik dainiškai, ga- 
lėtų rašyti. Skaityk: 

Nemylėki manęs, našlaitėlio dalios, 
Bekeliaujančio tolimą kelią... (107) 


Ar „Pavasarį“. 

Bet gerai daro pats savimi palikdamas: tame V. Stonio origi- 
nalumas ir malonumas. Ne visi nuo jo su tokia panieka atsi- 
trauks kaip T. V. Yra ir bus skaitytojų, kurių širdys plaks į 
sutartinę su kūrėjo širdimi. Suum cuique”. 

Na, pusė eilučių silpnesnių; tik kuris gi eiluotojas yra davęs 
vienų stiprumų? Nė pats Maironis nėra jų davęs. Be to, V. Stonis 
dažnai paperka labai vykusia, tiesiog puškiniška ar lermonto- 
viška forma. Aš štai negaliu gana atsiskaityti „Pavasario“ (75): 


Dar ką tik žiema nerami 
Pyškėjo skaldydama tvoras, — 
Nūnai blaiviai nušvitęs oras, 
Saulutė rieda dangumi. 
Dailiai pasipuošė laukai, 
Žiedų vainikais apsikaišė, 

O čia jau beskrenda į vaišę 
Bitelių ir drugių pulkai. 
Aukštai pakilęs vyturys 
Giesmelę nuostabią pradėjo, 
Net pačios lankos suaidėjo, 

Ir atsiduso pagirys. 

Žvelgi į mėlynus skliautus, — 
Dangus kaip krikštolas skaistus, 
Tr jeigu angelas praskristų, 
Budri akis ir jį išvystų. 


Argi tai negražu? 


Saulutė šviečia taip linksmai, 
Miškai Aukščiausiam himną šnera... 
Klausau, stebiuos ir taip man gera, 
Ir nyksta sieloje skausmai... 


Pagaliau kiekvienam turint kitokį „atlieptuvą“, poezijų skai- 
tymas yra tiek subjektyvus dalykas, jog aš nė tų savo pergy- 
venimų negaliu kitiems įpiršti; svetima siela - patamsis, ap- 
graibomis tegali orientuotis. Tai verčia poezijas skaityti itin 
atsidėjus, „sąžiningai“, kiek begalima, geriau save palenkus 
jausti autoriaus širdies plakimą. Ir ne visados bus kaltas au- 
torius, kai jo kurie ne kurie nepajus, nes jie šaltai tesvarstys 
sudedamąsias kūrinio dalis. Reikia genijaus, kad visus vienodai 
kniūpsčius parblokštų prieš save. 

Visos V. Stonio eilutės man buvo mielos skaityti; net dauge- 
lio vienodumas neįkyrus: negalima lyrikų skaityti tuo pradėjimu, 
dozėmis po keliolika gabalų! Gana vienam kartui po keletą. Ir 

autorius, kaip ir A. Vienažindys, „Kaip berželis svyruonėlis“, 
vienui vienas palikęs, tik ilgesio pagautas, raminasi daina (13), 
o ne amatą iš jos darosi. 

V. Stonio stilizavimas lengvutis, kalba natūrali, natūraliai 
krintančiais kirčiais; rimai gražūs, įvairūs. Vos kur ne kur pa- 
stebėsi mažų netobulumų: vėsulas (ie), skyna (i), laisvųjų lau- 
kų ~ant rankų (31); „Atsidusus giliai krūtine“, o kuo gi daugiau? 
Įkyresnis per tankus, kaip Maironies, vartojimas žodelyčio be 
vieton te ar tiesiog trūkstamai siliabai užkimšti, nors čia jai 
nebūtų vietos. „Vienos lūpos tik bealda“ (?) (112). 

Ašarėlių tai tikrai lyg būtų per daug. Jei tai kūrėjo sielos 
atvaizdas - nieko nepadarysi, Bet jei tai pigi jaunučiuko poeto 
įmonė, tai ji savaime atkris, autoriui vyru tapus. Kiti švelnumai, 
pripratus prie lietuviškų dainų, nė neužgauna rašte, kaip jie 
neužgaudavo ir gyvoje kalboje tam tikrų patriarchalių, šiandien 
jau baigiančių nykti tipų. Su savo švelniu, dainišku stilium jie 
būdavo itin malonūs. 

Įdomu, kuo daugiau mus Vincas Stonis pavaišins. Aš lyg 
jaučiu, tai nebebūsiant - ašarėlių; autorių nutrypsiant kur link. 
Pamatysim, pakalbėsim, laiku neužsakydami jam, kad mums 
malonėtų padirbtų lyriku - secundum cor nostrumės. 


DU DRAUGU, DU POETU 


Kun. Antanas Bartkevičius! ir kun. Vicentas Šliogeris, abudu 
Žemaičių bajoraičiai, abudu Šiaulių gimnazijos auklėtiniai, abu- 
du Varnių seminarijos Žemaičių vyskupijos kunigai, per visą 
savo amžių išlaikę tamprius draugės ryšius, stiprinamus tuo 
pat poetišku palinkimu. Net savo kūrinėlius surašinėjo į tą patį 
sąsiuvinį. Spaudoj paskelbti man teteko maži jųdviejų kūrybos 
trupiniai", vis dėlto tiekėjas medžiagos lietuvių literatūros isto- 
rijai negali jųdviejų nepaminėti bent kaip tipingus lietuviškojo 
romantizmo padarus. Šių dienų katalikų kunigija, kitaip nusi- 
teikusi, tokių originalų nebeduoda. 

Šaltiniai. 1. Lietuvių Mokslo Draugijos rankraščiai. 2. Vaiž- 
ganto įžanga į „Pamokslai apie šv. Sakramentus“. 3. Kun. Juozo 
Genio A. B. nekrologas „Przegląd Katolickiame'““. Liudijimai: 
4. Kan. Jono Staševičiaus*,5. Juzefos Bartkevičiūtės, 6. Gabrielės 
Petkevičiūtės, 7. Direktoriaus Vaclovo Šliogerio?, 8. Kun. My- 
kolo Šeižio-Dagilėlio“. 


ANTANAS BARTKEVIČIUS 
1835-1894 


Biografija ir asmuo. Kun. Antanas Bartkevičius, 
bajorų sūnus Klemenso Bartkevičiaus ir Onos Vaitkevičiūtės, 
gimęs 1835 m. Eržvilko parapijoje nuomojamame dvarelyje, 
augo gi Šiaulėnų parapijoje, kur tėvas komisorium tarnavo 
maršalkai Šematai (Szemiott). Čiagi ir primicijas laikė. Pavi- 
karavęs trejetą mėnesių Žagarėje ir pustrečių metų Šiauliuose, 
22 metus klebonavo Šakynoje ir 9 Joniškėlyje, kur ir mirė 1894 m. 
liepos 11 d? 

Paminėsime keletą atsitikimų iš kun. Antano gyvenimo, 
kuriuos tebeatmena žmonės. 

Kun. Antanas Bartkevičius, nors šiaip jau lenkiškos kultūros, 
šeimoje dažniausiai kalbėjęs lenkiškai, buvo tikras ano drau- 
džiamojo laiko kunigas lietuvis. Uolus Katalikų Bažnyčios at- 
stovas, jis rūpestingai ganė „lietuviškąsias“ savo aveles nuo 
„Maskoliškųjų“ vilkų obrusitelių. Stovėjo smarkiausioje opo- 
zicijoje svetimai rusų valdžiai, kuriai nuolat buvo prikaišio- 
jama egoistiniai tikslai - rusų kultūra, pravoslavų tikėjimas. 
Lietuvos piliečiai nematė jokių rusų administracijos darbų tie- 
sioginei šio krašto naudai. Iš to atsirado ir aštrios bei smarkios 
opozicijos katalikiški laikraščiai: katalikiška „Lietuvos ir Že- 
maičių apžvalga“ ir vėliau „Tėvynės Sargas“. 

Kun. A. Bartkevičius, Šakynos klebonas, tilžiškių laikraščių 
skaitytojas ir skleidėjas, kalėdodamas pas vieną ūkininką Ry- 
mavičių (tos giminės tebėra gyvas kun. dr. Vicentas)š, aptiko 
taip visų katalikų nekenčiamus rusiškai spalvotus šventųjų 


- 233 + 


paveikslus rusiškais parašais. Nesusivaldė ir sudraskė juos. 
Kažin kaip tai patyrė policija, ir sprauninkas atbildėjo klebono 
tardytų. Kun. Antanas aptaisė mažą savo seselę Juzefą pieme- 
naite (ji tebėra gyva Šaukėnų klebonijoje) ir pasiuntė į Ry- 
mavičius sulošti komedijos. Tai pavyko; Rymavičiai sakė nieko 
tokio nebuvę, o paveikslus štai vaikai sudraskę, bežaisdami jų 
spalvotumu. Kun. Antanas begavo sprauninkui pakišti statinę 
sviesto. 

Užtat už kapų koplyčios remontą ir bažnyčios šventoriaus 
aptvėrimą, neturint valdžios pavelijimo, gavo sumokėti 400 
rub. pabaudos. 

Su Joniškėlio koliatoriais dvarininkais Benediktais Karpiais? 
klebonas Bartkevičius ypačiai sutarė. Karpis, klebonas, dr. Pet- 
kevičius (Bitės tėvas) buvo trijulė, kuri valdė miestą ir apylinkę, 
davinėjo jai toną ir globė. Štai miršta Karpio motina liuterių 
tikėjimo. Sūnus nori pagerbti savo motiną vienatinėje čia esa- 
moje šventykloje - katalikų parapijos bažnyčioje. Jos klebonas 
atsisako pagerbti svetimo tikėjimo nabašninkę bažnytinėmis 
apeigomis (to iš jo reikalavo kanonai) ir už tai gauna iš Karpio 
skaudžiai plūstantį raštą. Tokį nepelnytą smūgį gauti iš mylimo 
kaimyno buvo itin sunku, ypač kad kun. Antanas sirgo širdies 
liga. Tas smūgis, sako, pabaigęs jį įvaryti į grabą. Jis Karpių 
nebelankė nė tada, kai pas juos atostogavo vyskupas M. Pa- 
liulionis!? ir jam reikėjo oficialė vizita padaryti: „Pani Marszał- 
kowos“ velionis!! stovėjo siena. Nebepadėjo nei užsieniai, nei 
lenkų Nalęeczėw!2 - mirė. 

Tik kun. Antano mirtis jį sutaikino su Karpiu: jis dalyvavo 
savo buvusiojo draugo laidotuvėse. Gedulo mišias laikė pats 
vyskupas Paliulionis su savo sekretorium kun. A. Karosu (vė- 
liau taip pat vyskupu)”, pamokslą sakė kilnus kan. Jonas Skir- 
muntas, kurs iš šalies prikišo vyskupui ganytojui, reiksiant 
atsakyti už savo valdomus kunigus, už jų likimą. 

Su knygnešiu J. Bieliaku-Bieliniu“ kun. Bartkevičius palaikė 
nuolatinius santykius, tik reikalavo, kad jis neplatintų „bedie- 
viškųjų“ leidinių ir smarkiai barės, aptikdamas jų pas Bielinį. 
„Bedieviškas“ čia reikia suprasti gangreit ne katalikiškus lei- 

dinius. Gerojo, jo nuomone, turinio knygas kun. Bartkevičius 
dykai dalijo. Atvažiuodamas į Joniškėlį, dar atsivežė 200 egz. 
„Šiaulėniškio senelio“'* ir čia juos paskleidė. 

Taigi klebonas Antanas Bartkevičius buvo draudžiamojo 
laiko lietuvių kultūrintojas, to laiko pažangus inteligentas. Tai 
didelis jo nuopelnas lietuvių visuomenei. 

O ką jis davė draugei? Pirmiausia davė visiems ganomie- 
siems, savo namams ir draugams kaimynams taikos. Buvo ra- 
mus, švelnus, mandagus dvasiškis ir labai draugingas. Paliko 
gerą atminimą. 1895 m. Joniškėlio parapija minėjo metines su- 
kaktuves, kaip yra miręs mylimas ir gerbiamas jų klebonas, 
tėvas ir vargšų ar nelaimėn įkritusių globėjas. Žiūr. Gabrielės 
Petkevičiūtės biografijoje”, kaip minėtoji trijulė gelbėjo vargšų 
girtuoklių šeimas nuo ubago lazdos. Paminėti susirinko daugy- 
bė žmonių. Buvo vertas ir įvertintas. 

1886 m. paskirtas Joniškėlio klebonu, savo pareigas ėjo tikrai 
kunigiškai, visiems švietė pasišventimo pavyzdžiu, buvo ne- 
godus, visuomenės labą visados dėjo aukščiau asmeninių rei- 
kalų, jai vienai tetarnavo visomis savo pajėgomis. 

Uolus Dievo garbės kėlėjas, rūpestingas vėlių ganytojas, 
kun. Antanas buvo lygiai rūpestingas Dievo namo tvarkytojas 
ir viso, kas tik tą namą liečia. Atvykęs į suirusį savo pirmtakūnų 
lizdą, tų, kurie stigo noro ar drąsos pakelti vargus ir rūpesčius, 
kun. Bartkevičius menkais savo pelnais tenkino ir jo rektoriau- 
jamos bažnyčios reikalus; parapiją tada tesitelkė, kai pats ku- 
riam reikalui nebeištesėjo. 

Jau pirmaisiais klebonavimo metais pamūrijo kleboniją ir 
pastatė naujus ūkio trobesius. Paskui atnaujino bažnyčią, įtaisė 
naujus vargonus, apmūrijo šventorių ir geležine tvora jį ap- 
tvėrė, atnaujino koplyčią, t. ir t. Iki pat savo dienų galo neliovė 
fabrikavęs. Visa tai sudarydavo kun. Antanui daug keblumų 
ir nemalonumų, vadinamųjų kryžių, kurių dalį viršiau esame 
paminėję. Tačiau gilaus tikėjimo pamaldus klebonas mokėjo iš 
to pasisemti tvirtybės tiems kryžiams nešti. Kun. Bartkevičiaus 
asmenyje esame netekę, be pagyrų, pavyzdingo kunigo gany- 
tojo. Ir iki šiol tarp joniškėliečių tebėra gyvas atminimas to 

tylaus heroizmo, meilingumo, teisingumo ir pasišventimo; ge- 
radario, nelaukusio, kad jam atsimokėtų geru už gera. Labdarys 
kilniausia to žodžio prasme, kun. B. neskirstė žmonių luomais, 
tautomis, kiltimis. 

B. rašytojas. Pirmon vieton dėdamas savo pašaukimo 
dalykus, kun. Bartkevičius nebuvo patriotas ar politikas šių 
laikų prasmėje, nebuvo teoretiškai apsisprendęs, veikti pasiry- 
žęs, programą susidaręs. Jis buvo normalus lietuvis tautietis, 
ištikimas Dievo ir artimo tarnas, visu savo veiksmu įrodąs savo 
pagarbą Lietuvai, lietuvių kalbai ir tai konfesijai, kuriai atsto- 
vavo. Imkime kad ir jo skelbiamąjį Dievo žodį lietuviškai. Pa- 
mokslo sakytų kun. Antanas ėjo gražiai pasiruošęs; ne tik me- 
džiagą susirašęs, bet ir ją sutvarkęs, lyg būtų spaudai nešęs, ne 
klausytojams. Lietuviškai mokėjo, tai įgimta buvo jo kalba šalia 
lenkiškosios. Savaimingai ėmęs gyventi, kun. Bartkevičius gy- 
veno lietuviškai, nors bajoriška jo šeima gyveno lenkiškai. Rašė 
sklandžiai, kiek tuo laiku buvo mokama: grynai, taisyklingai, 
nors neišvengdamas lenkiškosios sintaksės. 

Vieną pluokštą kun. A. Bartkevičiuus pamokslų aš išspaus- 
dinau Amerikoje: „Pamokslai apie šv. Sakramen- 
tus, parašyti kunigo Antano Bortkevičiaus. 
Kaštais kun. A.J. Kaminsko. Shenandoah, Pa. 
V.J. Stagaro spaustuvėje, 1901 m., 138 p. Viso XVIII 
pamokinimų. 

Daug didesnį pluokštą pamokslų apie tikėjimo tiesas esu 
padėjęs Vilniuje Lietuvių Mokslo Draugijos muziejuje. Jie būtų 
lengva perredaguoti, o katekizminių pamokslų turime nedau- 
giausia. 

Pamokslų pluokštus aptinkame daugelio kunigų palaikuo- 
se. Jie suvartojami makulatūrai. Dažnai šypteli, aptikdamas tos 
rūšies literatūros: vargstama klerikalų, o dykam galui... O tai 
pagarbos verti palaikai; jei pasenę spaudai, tai bent Rašliavos 
muziejuje” palaikytini. Aš pereitų kartų kunigijos rašliavą vi- 
sados vartau su pagarba ir patenkinimu. Jų gausumas dar reikš- 
mingesnis: juk tai spaudos draudimo laikų tikroji mūsų lite- 
ratūra. Ji gal ne tiek svarbi literatūriškai kiek morališkai. Juk ji 

kuo aiškiausiai įrodo mūsų tautą turėjus savo inteligentiją; gal 
ne taip aukšto mokslo laipsnio, kiek tvirto atsparumo lenkiškai 
ir rusiškai kultūrai. 

Ko lenkai ir rusai geidė? Antai Jadvyga Juškytė" viename 
nespausdintame savo atminime rašo: „Užvažiavome į Gailiušių 
Stradomskį, šviesų senelį, daugiau ne 80 metų. Jis buvo įsiti- 
kinęs lenkas, kaip ir kiti apylinkės bajorai. P. Gabrielė Petkevi- 
čiūtė pasakė senoliui, kad du mūsų draugės studentu (P. Vi- 
šinskis ir P. Avižonis) visai nemoka lenkiškai. Stradomskis 
nenorėjo tikėti, kad galėtų kas išeiti gimnaziją, lankyti univer- 
sitetą, nemokėdamas lenkiškai. Višinskiui priėjus pasisveikinti, 
Stradomskis tarė rusiškai: „Penkius šimtus metų su Lenkija 
pragyvenote ir lenkiškai neišmokote!“ Į tai Višinskis taip pat 
rusiškai atsakė: „Penkius šimtus metų Lietuvoje pragyvenote 
ir lietuviškai neišmokote“. Stradomskis prisipažino kaltas esąs 
ir padavė ranką Višinskiui ir Avižoniui. Ir visą laiką kalbėjosi 
su jais - rusiškai. (Rašliavos muziejuje — Kelionė į V. Kudirką.) 

Spaudai autorių garbei buvo tiekiama svetimomis kalbo- 
mis - to reikalauta. Ką gi nespausdinta aptinkame, tai buvo 
neabejotinai sava lietuviškos sielos, lietuviškos inteligencijos 
produkcija, Tai tikrojo lietuviškumo tirštimai, tai lietuviškos 
buities šneka; išorine lenkiška forma pareikštieji - tik skysti- 
mai. Tautiškai lietuvišką buitį ir šventyklose buvus pareiškia 
mums tų nabašninkų dvasininkų pamokslai. O kun. Antanas 
Bartkevičius su gausiais savo pamokslais stovi pirmose eilėse 
tų nespausdintų dvasiškos literatūros darytojų. 

Kun. Bartkevičius, be visa ko, dar Šmidto katekizmo vertė- 
jas??. Buvo vyskupo Motiejaus Sietyno?! narys, mėginęs daly- 
vauti ne tik dvasiškojoje literatūroje, bet ir poezijoje. Jis kores- 
pondavo su savo vyskupu Valančium, su savo draugais pro- 
fesoriais: kun. Antanu Baranausku (paskui vyskupu), su Justinu 
Dovydavičium (paskui rektorium)??, su ištremtais į Sibiriją ku- 
nigais, ypač gi tamprius santykius palaikė su kun. Vicentu 

liogeriu: su juo rinkdavo ir pinigus knygoms leisti. 

Prof. A. Baranauskas būdavo dažnas Bartkevičiaus sve- 
čias, garbės svečias, jo buvimą net eilėmis apdainuodavo. Žiūr. 

žemiau. Tuo pat atsimokėdavo ir A. Baranauskas. Čia įdedame 
vieną charakteringą jo laišką kažin kam nuplėšta data. Laiškas, 
žinoma, lenkiškai rašytas: anuo laikų viešumas buvo lygus 
oficialumui. 


N. b. p. J. Chr. 

Najdroższy Xieže Proboszczu! 

Zlapawszy chwilkę kilka słów krešlę. Winszuję Świąt, życzę wszelkich 
łask od Pana Boga. 

Rekopisy otrzymałem w całości obydwa. Ostatni, przeznaczony dla Pa- 
sterza, wręczyłem Mu w sam dzien Imienin, polecając przytėm, aby surową 
krytyką nowego Poety nie zrażał, ale chętną odezwą raczėj zachecit. Przyrzekl. 
Był rad i mówił, że Oni owszem tego pragnie, aby było wielu piszących i sam 
się chwalił, że caty Psałterz przełożył wierszem. 

Składam moję uszanowanie całej Szanownej Rodzinie i polecając się tas- 
kawemu sercu i modlitwom zostaję najprzywiązańszym kollegą i sługa. 

Twój X. Antoni Baranowski”. 


Kurie ir kokie buvo tiedu rankraščiai, vienas įteiktas prof. 
Baranauskui, antras vyskupui Valančauskui, mes nežinome. 
Be pamokslų aš kitąkart esu į savo rankas gavęs sąsiuvinį eilė- 
raščių, kuri taip pat esu padėjęs L. M. Dr. bibliotekon Vilniuje; 
tik ką ne ką pavyzdžiui kūrybos esu įsidėjęs į „Tėvynės Sargą“ 
1899 m. 3, 4, 5 nr. Tai ir dabar čia pakartoju, nieko daugiau 
rankose šiuo tarpu neturėdamas. Bet ir iš viso šitie pavyzdžiai 
bene bus patys geriausieji Antano Bartkevičiaus kūriniai. Juos 
ir A. Baranauskas, matyt, neaukštai vertino, nors ir nebaidė 
autoriaus nuo Mūzos. 


ŽEMAIČIŲ VYSKUPUI 


Akrostiks 


(Gaida kaip „Wilija naszych strumieni...“)24 


V-iešpats mums davė malonų tėvelį, 

O vardas Ano didis dėl Bažnyčios; 

L-ai tik Žemaičiai sergst dorybės kelį, 

O balso klauso piemens avinyčios. 
N-iekuomet nekris, bet vaikščios šviesybėj, 
C-zionaj tarp savęs gyvens vis vienybėj; 
Z-okoną Dievo ves su darbais doriai: 
A-mžius ant svieto praeis jiems padoriai. 

U-ž Tėvą mūsų melstis nepaliaukim, 
S-iųskim prie Dievo širdingąjį ačiū, 
K-ad tokios loskos iš dangaus sulaukėm, 
J-og Apaštalą turim iš Žemaičių. 
S-augok Jį, Dieve, nuog kožnos nelaimės, 
V-esk keliu Tavo švento tarnavimo, 
Y-dant galėtų mus mokyt be baimės 
S-zventą užturėt mūsiep Tikėjimą. 
K-aipo lig šiolei su Petru vienybėj 
U-žlaikai skaisčiai Tavo avinyčia, 
P-riduok mums drąsmės gyventi dorybėj, 
S-augotis bloga ir mylėt Bažnyčią. 

1872 m. sausio 20 d. 

Skaityk pradines raides iš viršaus apačion, gausi: Volon- 


czauskis Vyskups. 


KUNIGUI BARANAUSKUI 


ant paminklo aplankymo mūsų šalies. 
Akrostiks 


B-ūk šlovinta mums, Lietuva! 
A-nykščiai, džiaukitės vienybėj, 
R- aštas sūnaus nepražuvo, - 
A- nt svieto tebžyd grožybėj! 
N-epažeiskit mūsų šalies, 

O nežinant, nekalbėkit! 
V-iešpats duoda visiems dalis, 
S-zlovint Aną tik skubėkit, 
K-ad yra svietui malonus 

I-r Lietuvoj gimęs sūnus. 


Skaityk pradines raides iš viršaus apačion, gausi: Bara- 
novski. 
Į ŠV. KAZIMIERĄ 


Šlovingiausis Lietuvos Patronai, 
Dūšia ir kūnu mūsų giminaitis! 
Tu mūsų maldas atiduok Ponui, 
Tegul už tarnus mumis paskaitys! 


Melskis už mumis prie Aukščiausiojo, 
Kad dirvos mūsų vaisių išduotų; 


Nuo bado, maro lai mus saugoja 
Ir kad Lietuvoj blogai nebūtų. 

Dievo apveizda kad mus gelbėtų, 
Vienkart ir šalį, kurią mylėjo, 
Laimę, tvirtybę miestai turėtų 
Lietuviai viltį Taviep padėję, 
Kursai šlovinai giesmėj Mariją, 
Širdyse mūsų sušildyk vierą, 
Kad loskos Dievo gausiai įgiję, 


Ir mes šlovintum Motiną gerą. 


O trokštam tiktai to užmokesnio, 
Idant laimintų mus Viešpats Dievas, 
Kad mums išmelstų loską didesnę 
Marija Pana pas Dangaus Tėvą. 


VICENTAS ŠLIOGERIS 
1833-1913 


Biografija ir asmuo. Kun. Vicentas Šliogeris, bajorų 
sūnus Ignaco Šliogerio ir Birontaitės, gimęs 1833 m. Karklėnų 
parapijoje, Kepalių okolicoje, kur jo tėvai turėjo nedidelį nuo- 
savų ūkį, 40 dešimtinių su visomis ganyklomis ir Kražantės 
pelkių pievomis. Darbštūs ir patriarchalūs tėvai taupė ir savo 
sūnų Vicentą leido į Šiaulių gimnaziją. 1854 m. gavęs brandos 
atestatą, Vicentas toliau mokės Varnių kunigų seminarijoje 
drauge su Rodavičium?, kurs buvo pasiųstas į akademiją, o 
paskui tapo prelatu. V. Šliogeris daugeliu atžvilgių buvo prana- 
šesnis už draugą Rodavičių ir turėjo matūrą, retenybę anų laikų 
klierikams. Vis dėlto į akademiją nebuvo pasiųstas. O dėl ko, 
nėra davinių. 

Pilno formuliaro neturėdami, mes tegalime paminėti kurias 
ne kurias vietas, kur kun. Vicentas darbavos. Bene Vilkijoje jis 
sulaukė 1863 m. revoliucijos ir buvo suimtas. Vyskupas Valan- 
čius aukštos doros kunigėlį, talentingą pamokslininką ir links- 
mą žmogų aukštai vertino ir padėjo daug pastangų jam iš mas- 
kolių išvaduoti ir vyskupijoje palikti. Išvaduoti išvadavo, bet 
su sąlyga, kad dvejus metus kalės Kretingos vienuolyne, ne 
paprastame kalėjime. Išėjęs iš vienuolyno, buvo Pajūryje. Apie 

1880-86 m. buvo klebonu Meškuičiuose, 1887-92 Laukžemėje, 
1893-1904 m. Laižuvoje; pagaliau nukaršo Alsėdžių altarijoje. 
Mirė 1913 m. pradžioje bal. mėn.” 

Drąsus, pilnas energijos kitąkart buvo kun. Vicentas. Ak- 
menėje net anais policijos teroro laikais mokėjo pristavą savo 
rankom išmesti iš klebonijos. Laižuvoje klebonaudamas, dar 
yra pasakęs žavintį pamokslą jaunimui, kad jis mylėtų gimtąjį 
savo kraštą, ir labai džiaugės, kad mylimiausias iš visų aštuonių 
jo sūnėnų ir seserėnų Vaclovas Šliogeris”, išėjęs Maskvos uni- 
versitetą, gavo mokytojo vietą arti Lietuvos, arti Alsėdžių, kur 
jis karšo, Liepojoje, o ne kur Rusijoje ar dar toliau. Vadinas, 
Lietuva ir lietuviai jam buvo galvoje, o nusistatęs ir nusiteikęs 
tebebuvo senoviškai. Anot jo, nei lietuviškų knygų nevertėjo 
spausdinti; vienas vargas, jas draudžiant, o čia parankėje yra 
pigių ir gerų lenkiškai katalikiškų skaitymų. Duoti jų Lietuvos 
liaudžiai ir pakaks. 

Ta priešingybė tenka mums išaiškinti ne jo polonomanija, 
jis nebuvo lenkintojas ideologas, bet trūkumu drąsios iniciaty- 
vos, energijos kovoti su tokiomis priešingybėmis, kurios pirmai 
pradžiai rodės visai neįveikiamos. Kun. Vicentas buvo palūžęs. 
Revoliucijos metą minėjome. Geras, širdingas žmogus, plačiai 
apsišvietęs, nuo pat pradžių, gangreit, niekieno, vyskupui Va- 
lančiui mirus, nebepaglostomas, nebepriglaudžiamas, nebe- 
skatinamas veikti. Jautės dvasiškosios vyresnybės užguitas, po 
tolimuosius ir tamsiuosius užkampius stumdomas; tad nu- 
siminęs, įbaugintas, išvaikėjęs, sergąs persekiojimo manija. 
Ypač bijojo ir nekentė Viekšnių dekano Zaleskio“, kurs ir iš 
tikrųjų stengėsi, kada tik galėdamas, įgnybti. Matės, tarp jų 
tebesama kurių ten iš senesnių laikų sąskaitų. 

Draugų, be kun. A. Bartkevičiaus, neturėdamas, mažai nein- 
teligentingų giminių ir vyresnybės tesuprantamas, kun. Vi- 
centas 1880 m. suserga nervų uždegimo liga. Ėmė gydytis hid- 
ropatija ir tam tikru režimu. Pagijo, bet... virtęs atsiskyrėliu, 
klebonijos vienuoliu, net su savo padėjėju vikaru besusitin- 
kančiu tik už valgomojo stalo, nors su jais jau buvo galima daug 
ko bendra turėti. Dar prisimetė sintulys (astma). Jis pats jautės 

ir sakės pagaliau pasidaręs nuobodžiu, nors seniau buvęs toks 
meilus ir vaišingas savo draugams kunigams. Nebenusilenk- 
davo nė taip jo kitados mėgiamu ūkiu, savo paties sumanumu 
gautais produktais, ypatingais valgiais ir gėrimais. Šliogerio 
sūriai nasruose tirpdavo, naminis jo kališanas buvo tikras užsie- 
niečių delikatesas. 

Š. literatas. Kun. Vicentas Šliogeris pasižymėdavo itin 
giliu, inteligentingu jumoru, kurs klausytojus versdavo giliai 
susimąstyti. Plieninių plunksnų nepripažindamas, kad jos ran- 
ką gadiną, iki pat dienų galo rašė žąsies plunksna, tad stambiai, 
veiksliai, kaligrafiškai, kad net miela malonu žiūrėti jo auto- 
grafai. O per savo amžių nemaža buvęs jumoristiškai aprašęs 
visokių gyvenimo nuotykių, pašiepęs intrigantų ir neišmanėlių 
žygius. Visą pluoštą tos rūšies eilėraščių buvęs paveldėjęs my- 
limasis jo auklėtinis Vaclovas Šliogeris, dabartinis Šiaulių vyrų 
gimnazijos direktorius, bet karo metu juos pametęs, be vilties 
surasti. O gaila. 

Vicento draugas kun. A. Bartkevičius, vieną kartą sveikin- 
damas jį vardadienio, sudėstė jam pagerbti akrostiką; ta forma 
kaipo „fraška“?? buvo anais laikais itin mėgiama lenkų eili- 
ninkų. Mums čia svarbu patirti, kad kun. Šliogerio eiliavimai 
nebuvo antraeilės rūšies. 


W-szak ten nekiamie, kto prawdę głosi 

I słuszność, komu potrzeba, mówi. 

N-iebierz, Łaskawco, to za (nepaskaitomas žodis) 
C-hwalę Twej lutni - bošmy druhowie. 

E, mój najdroższy! Tego nieskryjesz 

N-igdzie, co tkwi w Twej duszy! 

T-alent, choć i zaryjesz, 

I-ednak on sam się najaw wyruszy. 


S-žuchaj więc głosu Twej miłej lutni, 

Z-agraj nam piosnkę, co z serca płynie, 

L-ej nam pociechę, bo myśmy smutni, 

A nam z radości serce rozptynie, 

G-dy usłyszymy, że brat nas cieszy 

I zlewa balsam bratniej miłości. 

E-j, niewiem, który z nas niepośpieszy 
R-aczyć Cię stowem, pelnem wdzięczności! 

Skaityk pradines raides iš viršaus apačion, gausi: Wincenty 
Szlagier. 

Šio akrostiko autografas pas p. Juzefą Barkevičiūtę. 

Kun. Antanas nebūtų parašęs tokiuo pagavimu apie kun. Vi- 
cento kanklius ir jų reikšmę klausytojams, kad nebūt pats prity- 
ręs veikimo jo giesmelių, plaukiančių iš širdies ir guodžiančių 
nuliūdusius. Tai aliuzija į linksmą jų turinį, į jumoristiką. 

Per visą savo amžių mėgęs literatūrą, ypač poeziją, kun. 
Šliogeris pagaliau atsirado lyg atatinkamoj jo palinkimą vieto- 
je - Laižuvoje. Čia dirbo ir mirė populiariausias Lietuvoje daini- 
ninkas kun. Antanas Vienažindys (miręs 1892). Jo atmosfera 
tebekvepėjo pavadaksčiais; ji įkvėpė ir Mikalojui Dagilėliui 
parašyti sonetą „Ant Vienužio kapo“ ir k. k?! O tas „Dagilėlis“ 
buvo dabar Šliogerio vikaras kun. Mykolas Šeižys, taip pat 
literatūros mėgėjas, jos žinovas ir kūrėjas. Su Šeižiu Šliogeris 
tad tiek ir teturėjo kalbos - vis apie literatūrą, kiek kartų susiėjo 
valgomajame kambaryje. Tačiau ir šiam literatui neišsiduodavo 
Šliogeris ir pats mokas eiliuoti bei prieiliavęs nemaža. Tik ret- 
karčiais, lyg juokuodamas, ką ne ką atmintinai pasakydavo 
metriškai, o tai būta citatų iš jo eilių. Kun. Šeižys tėra gavęs tą 
vieną kun. Šliogerio autografą ir tai ypatingomis aplinkybėmis. 

Draugui literatui ir draugui parapijonui kun. Julijonui Lin- 
dei-Dobilui iš Šimbarko vikaru avansuojant į labai menką Kur- 
šo filijėlę Feliksbergą, kun. Šeižys lenkiškai sueiliavo jam keletą 
„išganingų“ patarimų, kaip dabar jam reiks savarankiškai gy- 
venti. Be ko kita, 


„aby żyć statecznie, 
Musi mieć gospodynię sacerdos koniecznie”. 


Toliau išdėstė visas klebonijos šeimininkių cnatas. „List do 
księdza Julijana% paliko ant rašomojo stalo vikariate. Seniukas 
Šliogeris, užėjęs į vikariatą, eiliuotą raštą pasergėjo, nesusilaikė 
jo nepaskaitęs ir aptiko kaip tik tą vietą. (Manau, vikaras bene 
tyčia bus jam tai palikęs.) Supyko palaikęs tai pasityčiojimu iš 
savęs ir čia suimprovizavo prierašą-reprimandą?* jaunam savo 
bendradarbiui. 

Bój sie Boga, wstydź się ludzi! 
Bo któż kogo tak brudzi, 
zniesławia i spotwarza? 

Idziesz wszakže do ottarza, 
Wznosisz ręce do modlitwy. 
Czyž te hece i gonitwy 
Niezaciąžą ci na duszy? 

Czyż twe serce się nieskruszy? 
Mówić prawdę nie jest grzechem 
Może odpowiesz z uśmiechem. 
Lecz i prawda ma swe względy 
I przycina swe zapędy“. 

Vidurio nebėra. O pabaiga sąmojinga: „za brudzenie“ baus- 
mė esanti labai didelė: 

Jak powiada Dante stary, 
Wyjatkowa jest, bez miary, 
Gdyż ten jezyk, co tak ptužy, 
Djabiom na potarcie stužy“. 

Kad senelis vikaro Šeižio laišką Julijonui priėmė sau adre- 
suotą, pats lyg išsidavė. Kai laiško autorius jam pasidžiaugė, 
radęs sąmojingą prierašą, ir paklausė jo genezės, Šliogeris atsa- 
kė jam trečiuoju asmeniu: „Kiedy on wyraźnie z nas żartuje“. 
Šeižys buvo tikrai patenkintas ir dėkojo jam, kad atsikirto. 

Menkas tai epizodas, vis dėlto, manau, reikšmingas. Jei Vi- 
centas Šliogeris, kad ir šešių dešimtų metų, būtų arčiau susi- 
pažinęs su naujųjų laikų lietuviais rašytojais, jis nebūtų iškentęs 
nerašęs lietuviškai platesnei auditorijai ir būtų davęs nemažos 
vertės forma ir turiniu eilėraščių. 

Dabar tenkinuos tuo, ką nusirašiau iš ano minėtojo kun. 
Antano Bartkevičiaus sąsiuvinio eilėraščių. Netvirta ir neaiškia 
ranka kun. Antano prirašytuose lapuose kur ne kur labai žymu 
žąsies plunksna stambiai prikaligrafuota kažkieno K.V. S. Ma- 
tės, tai kolektyvus darbas, susitarimas rašyti į bendrą sąsiu- 
vinį. Štai kun. Antanas savo ranka įrašo giesmę „Į šv. Kazimierą“, 
o kun. Vicentas savo ranka prirašo savo vertimą žinomosios 
šv. Kazimiero parašytosios Marijos giesmės „Omni die dic Ma- 
riae”. Lyg abudu būtų paketinę pagerbti tą patį Lietuvos patro- 
ną Kazimierą. K. V. S. eiliavimas daug sklandesnis. Štai jis. 

Naktį dieną 
Trūkiu vienu 
Garbink vardą Marijos! 
Pakelk balsą, 
Garsink skalsą 
Loskų šaukiantiems prie Jos. 
Ji paskirta 
Mums už tvirtą 
Apgynėją Motiną, 
Užtat šaukti 
Juo Jos laukti 
Galim kožną adyną. 
Neregėta, 
Nei girdėta, 
Kad ką stumtų nuo savęs. 
O, Marija! 
Lai nebijo 
Griešninks glaustis prie Tavęs. 
Sūnus Tavo 
Ji igavo 
Pelnu smerčio ant Kryžiaus. 
Esu niekas, 
Kalčia, griekas, 
Bet šauktis vienok ryžaus. 
Turiu viltį, 
Kad įpilti 
Ir man teiksis malonę; 
O garbinsiu 
Ir šlovinsiu 
Ir aš tave, o Poni! 


Kun. A. Bartkevičiui pamėginus verst sakmes ir taip pat 
nelabai pavykus, kun. Vicentas Šliogeris šalia kai kurių padėjo 
tų pačių sakmių savo vertimą, vėl daug geresnį. Štai dvejos, o 
daugiau tame sąsiuviny nė neradau. 

VILKAS IR ŠUVA 
Laisvai pagal A. Mickevičių 
Vilks išbadėjęs ir biškį dar klišas 
Susitink šunį, vadinamą Brišas, 
Ir kaip jį matė tik menku šunyčiu, 

Tai susišokęs dabar iš netyčių, 

Labai stebėjos, iš kur tas jo dailis: 

Kaipo nulaistytas tvyskaliavo kailis, 

Pats kaip suputęs, nudribęs paliaukis, 

Pilys kaip peniukšlo ir nosé kaip kaukis. 

Tas, pasigailėjęs mizerystės kūmo, 

Spyrė jį eiti su savim į rūmą. 

Tuo tarpu gyrės, kiek yra maloniu 

Daiktu taip lengvai tarnauti prie žmonių: 

Tą apdraskyti, kitą tik aploti, 

Prie ponų glaustis, uodegą vizgoti. 

Ir juo garsinies tu vardu nelabo, 

Juo daugiau pelnais per tat viso labo: 

Mėzgalių, kaulų, plaučių, duonos plutų, 

Bile tik dantys ir sveikata būtu! 

Pilkis jau uodė visus tuos skanėsus. 

Bet kas atsitink, jam nosį ištiesus? 

Brišas kažin kaip kriptelėjo sprandą, 

Ant kurio šlubis įspitrėjo randą, 

Užklausė staigiai: „Kas gi tai per ženklas?“ 

Brišas atsakė: „Niekai! Tai paminklas, 

Kai ji dienomis vien pririštą laiko, 

Kad taip sargesniu būtų nakties laiku“. 

Šlubis, išgirdęs šitokią naujieną, 

Vienu tik šūksniu padrikt į tankmyną. 

Ir šveitė potam, kiek bebuvo galios, 

Kad tik pasprukti nuo tokios nevalios. 
Taip kits bevelij nors sunkiausiai žūti, 
Bile tik kokiu šuniu nebūti! 


VILKAS IR AVYS 


Vilks, pavydėdams piemeniui tos laimės, 
Kad avis savo visados be baimės 

Gal ir nukirpti, kitą ir papjauti, 

Ojis ret kada gal kurią prigauti, 
Mėčiojo tada šiokias tokias pinkles. 
Potam, pridengęs biškį savo kinkles 

Ir čiaupdams nasrus, im gūdžioti avis, 
Kaip nieko dora joms Viešpats nedavęs. 
Piemuo pats blaško ir šunimis pjudo... 
Kiek tai išpultų mainyti tą būdą!.. 

O kad papultų į ano apieką, 

Tai ir mažiausi neatbotų nieko... 

Susitar tada, piemenį atmetus, 

Toje apiekoj pabūti nors metus. 

Pradžioj ir džiaugės, įsigijusios kūmą, 

Bet neužilgo užein tokia džiuma, 

Kad visos tirpsta, tik... naguose vilko. 

O kad į mišką pastarąją vilko, 

Tai bekriokdama vargšė kuo neplyšo, 

Bet nasrų vilko tuomi neužkišo! 
Taip išein, klausius liežuvėlio dailio - 
Beskųsdams vilnų, nustoja ir kailio. 


MYKOLAS ŠEIŽYS 
(MIKALOJUS DAGILĖLIS) 


G. 1874 M. 
BIOGRAFEINĖS ŽINIOS 


Kun. Mykolas Šeižys, dabar Pandėlio klebonas, gimęs 1874 m. 
rugsėjo 20 d.! Šykštonių kaime, Joniškėlio parapijoje. Jo tėvas 
Baltramiejus ir motina Ieva Gutauskaitė iš Stačiūnų turėjo čia 
27 dešimtines geros žemės ir buvo pasiturį ūkininkai. Dabar 
Šeižiai jau įsikūrę vienkiemyje. 

Tėvas buvo žmogus iškalbingas, mėgo pajuokauti ir kalbą 
nusakyti sakmiškai. Prieš žemės reformą buvusius dvarininkų 
ir jų kumečių santykius jis vieną kartą šitaip nusakė: 

- Ponams ir pačiame pragare bus geriau. Sėdės sau dervos 
katiluose, įsirėmę pašones, o jų darbininkai ir čia gaus jiems 
po katilais šakalius dėlioti. 

Motina, priešingai, visai tyli, rami, dievota lietuvė. 

Tėvas buvo raštingas, tebeatminė, kaip Joniškėlyje gyveno 
Laurynas Ivinskis?, nors mokės jau iš Žukausko?, nebe iš Ivins- 
kio; šiojo tik „Kalendorius“ laikė ir skaitė. „Metalinga““ ir Jo- 
niškėlyje buvusi būtinoji ir stebuklingoji anų laikų pedagoginė 
priemonė svetimų kalbų išmokyti: Šeižio tačiau ir ta priemone 
neišmokę. O vyriausias dėstymo dalykas buvęs gražiaraštis, ka- 
ligrafija tikraja to žodžio prasme. Ištisomis dienomis reikdavę 

žąsies plunksna vadžioti ne tik savaime gražios raidės, bet dar 
„viksenimais“ padabintos. Vaikai mokyta tikros grafikos, kad 
sugebėtų padėti gražius antgalvius dokumentams. 

Dabar ūkininkauja kun. Mykolo brolis, irgi žmogus nesu- 
griuvęs, vyras prašmatnus, mechanikas, visa ko sugebąs pats 
pasidirbti, kariuomenėje išmokytas šaltkalvis. Sveikatinga ir 
sutartinga šeimynėlė. 

Augalotas, dužas vyras ir kun. Mykolas, deja, drauge su 
kunigyste paveldėjęs ir neurasteniją, kuri ilgam sutrukdė visus 
gražiai jo pradėtus darbus dailiojoje lietuvių literatūroje. 

Pačią pradžią mokslo Mykolas Šeižys gavo iš raštingo savo 
tėvelio. Paskui 1886-1890 m. mokės Kuldigos (Kurše) gimnazi- 
joje, kur jo dėdė kun. Tomas Paltarokas? latviams ir vokiečiams 
klebonavo. Gyvenimo sąlygos klebonijoje buvo geros, vaikas 
buvo sotus, aprūpintas, gerai prižiūrimas; tad ir vokiečių kalba 
dėstomų mokslų mokės gerai. 1890-91 mokslo metus išbuvo 
Mintaujos vokiečių gimnazijoje; bet, pasiryžęs tapti kunigu, 
metė vokiečių mokyklą ir nukilo į Panevėžį visa ko persimokyti 
rusiškai. Taip pasiruošęs, 1893-98 m. išėjo kunigų seminariją 
Kaune. 

1898 m. gegužės 31 d. įsišventęs kunigu, vikaravo Laižuvoje 
iki 1902 m. ir Vilkijoje iki 1904 m. Čia tai ir susirgo minėtąja 
neurastenija ir invalidu Lenkuose prasigydė 1904-7 m.; papili- 
cio Naujamiestyje tuo laiku buvo hidroterapijos įstaiga“. Trejų 
metų pastangos išėjo niekais: gydytojai vandeniu atsisakė begy- 
dyti ir nebedavė vilties, kad pagytų. Sakė nyksiąs jau visą am- 
želį, kurs tačiau dėl to nesutrumpėsiąs. 

Pargrįžęs vikaravo Balninkuose 1907-9 m.; pagaliau buvo 
pakeltas savarankiu Saudininkų kuratu. Ten prabuvo iki pat 
mūšių su vokiečiais, 1909-14 m. vokiečiams palei Dubysą įsi- 
stiprinus ir čia ilgai mušusis, apylinkė buvo evakuota. Par- 
važiavęs į tėviškę, kun. Mykolas pasiėmė čia pat vos už trijų 
kilometrų esančią Grūžių dvare koplyčią tvarkyti ir ten pra- 
darbo 1914-20 m. Aptvarkęs trobas ir rajoną, pateko Pandėlin 
klebonu. 

LITERATINĖS ŽINIOS 


Dailiosios literatūros dirvoje kun. Mykolas Šeižys pradėjo 
dirbti dar draudžiamuoju laiku Mikalojaus Dagilėlio vardu. 
Kitaip, man rodos, tą vieną kartą tėra pasirašęs: būtent Šiaudų 
Bajoru sonetą „Ant Vienužio kapo“ „Tėvynės Sarge“?. Ir niekur 
daugiau nebenukrypo nuo „Tėvynės Sargo“ ir „Žinyčios“, man 
tuodu žurnalėliu redaguojant“. Iš jo kūrinėlių, tuose dviejuose 
leidiniuose išspausdintų, per ilga susidarė atskiras rinkinėlis 
„Dainos ir Sakmės“*, 58 p., kurias aš gi gavau suredaguoti ir 
„Tėvynės Sargo“ lėšomis išleisti. Pats autorius tenkinos ta viena 
spausdinto autoriaus garbe, kurios itin karštai troško. Pinigų 
redakcijoje kaip visados nebuvo; vis dėlto aš mielai paklausiau 
primygtino autoriaus reikalavimo sudaryti atskirą Mikalojaus 
Dagilėlio „veikalą“ nors iš nedaugelio puselių, nes per jas man 
švietė skaisti Dagilėlio menininko ateitis. Jis man rodės būsiąs 
talentingiausias iš visų iki tol buvusių eilininkų, nebent vieno 
Maironies nepralenksiąs. M. Dagilėlis tuojau pagavo širdis savo 
dainelių ir sonetų eiliavimo lengvumu, paprastumu, tiesiog ele- 
gancija. Apie ano laiko sakmes to nebuvo galima pasakyti. Šei- 
žys vos dabar tepasirodė pilnu lygiai elegantišku ir sąmojingu 
sakmininku, pravarde Virga Ferrea (Geležinė Lazda - tvirtos 
valdžios ženklas) „Ryto“ ir „Panevėžio Balso“ laikraščiuose“. 

1909 m. šis leidinėlis buvo pakartotas Šv. Kazimiero Drau- 
gijos Nr. 71, vardu: „Dainos-Dainelės“, eilių rinkinys, 96 p. Tik- 
riau, iš pirmojo leidinio tebuvo paimtos labiau vykusios daine- 
lės, visas kitas ir sakmes išleidžiant, o pridedant naujų. Buvo 
paketinta teduoti parinktųjų iš visos M. Dagilėlio kūrybos „dai- 
nelių“, kurių, be sakmių, yra daugiausia prirašęs; bet nesusilai- 
kyta ir šalia jų duota nemaža gražių vertimų iš Puškino, V. Po- 
lio, Kolcovo, Lermontovo, Antanevičiaus!! ir kitų neįvardytų 
lenkų poetų, dvejos baladės, keletas sonetų ir šiaip jau lyrikų, 
ne dainų rūšies. Kitų, išmėtytų „Tėvynės Sargo“, „Žinyčios“, 


* Prūsai šį leidinėlį yra pakartoję, nieko kaip visados nepasiprašę pavelijimo. 
Be kitų, ir 1903 m. 

o paskui, šiems sustojus, „Draugijos“, „Vaivorykštės“, „Vie- 
nybės“!! laikraščiuose, negalėta ar nenorėta paimti. 

Mikalojaus Dagilėlio talentas pasireiškė savaime, jam su- 
brendus. Iš pradžių M. D. lyg visai nesiruošė būti literatu poetų; 
pirma lyg nė nejautė palinkimo dievų kalba kalbėti. Iš jaunų 
dienų tegalima pažymėti vos dvejetas nedrąsių bandymų ką 
ne ką parašyti sakmiškai, satyriškai ar, tikriau, jumoristiškai, 
ką jis buvo iš savo tėvelio paveldėjęs. Vos pabandęs, liovės 
visam savo mokslų metui, iki 24 m. amžiaus. 

Tik jau brendęs jaunikaitis, pačiu gražiuoju svajojimo laiku, 
vėl atsigrįžo į dailę ir nepaprastai ją pamėgo. Manau, tam itin 
smarkiai padėjo rastoji Laižuvoje poezijos atmosfera. Neseniai 
1892 m. čia pasimirė tikras liaudies dainius kun. Antanas Viena- 
žindys-Vienužis. Šešeri metai nestengė išdildyti jo čia klebo- 
navimo pėdsakų. Gražus paminklėlis parapijos kapinėse buvo 
centras, kur visų lankančių akys krypo ir dabar dar tebekrypsta. 
Graži mūro bažnyčia ir mūro špitolia tebebuvo gyvi paminklai 
Vienažindžio darbų ir vargų šitame gražiame kampe tarp Lietu- 
vos ir Latvijos. O jo būdo savumai tebėra antroje kartoje gyvai 
pasakojami. Laižuviškiai tebeatmena ir savo kleboną dainių 
poetą, kaip jis, pabaigęs savo tos dienos darbus, jau saulei 
sėdant, koją pro langa familiariškai iškarinęs, dainuodavo savo 
paties sudėtąsias daineles, pritardamas armonija; kaip mielu 
noru mokė jų ir kitus, kas tik į poeziją buvo linkęs. Rastasis 
klebonas Vicentas Šliogeris buvo taip pat gabus eiliuotojas 
lenkiškai ir lietuviškai'?. M. Dagilėlis net mainėsi eilėmis su 
savo klebonu Šliogeriu. Žr. žemiau. 

Dialogas „Wobec niebezpieczeAstwa“, krotochwila w jed- 
nym akcie", buvo gražiausias ir maloniausias nepaprasto sąmo- 
jingumo pavyzdys, deja, žuvęs; nebeturiu ir aš savo kopijos; 
ją, kaip ir knygas, bus kurie geri draugai užmiršę sugrąžinti. 
Pas ką tai randasi, malonėkite atsiųsti man ar autoriui. Buvo 
bent kelios kopijos. 

Tokioje klebonijos ir parapijos nuotaikoje poezijos Mūza 
netruko aplankyti ir kun. Mykolą. Pajutęs jos įkvėpimą, ir pats 
pašventė Laižuvos užkampį dievų kalba (trečias iš eilės kunigas 

poetas)". Pirmą kartą pritirto įkvėpimo vieta visiems palieka 
miela maloni minėti; tai ir M. Šeižys Laižuvos iki šiol nepa- 
miršta ir mielai ją tebemini. Čia jis tebebuvo sveikas, jaunas, 
turėjo daug laisvo laiko; čia jam, vikarui, parapijos šeimininko 
tik padėjėjui, dar niekas kitas nerūpėjo ir nekliudė. Tad daug 
skaitė keliomis kalbomis, o gerų knygų iš Przeciszewskių"? 
bibliotekos atveždavo nuo to krašto kilęs Stulgių klebonas kun. 
Antanas Skinderis (gim. 1869 m., įsišventęs 1892 m.)!*, taip pat 
rašytojas, deja, tik medicinos knygų. Tokių yra prirašęs arti 
dvidešimties. 

Kun. Mykolas čia pažino Europos klasikus, itin pamėgo 
lenkų literatūrą ir gražiąjos kalbą, kurią tiek tobulai pasisavino, 
jog lenkiškai net sklandžiau eiliavo poezijas; išdailinta litera- 
tiška kalba, žinai, patogiau reikšti lanksčios ir plonos mintys. 
Tad iš pradžių labai daug rašė lenkiškai, nors pats buvo susi- 
pratęs ir deklaruotas lietuvis tautininkas ir su savo draugais 
niekaip kitaip nekalbėdavo kaip tik lietuviškai; ir spaudai rengė 
taip pat tik lietuviškai. Mes čia pavyzdžiui vis dėlto įsidėsime 
ką ne ką iš lenkiškojo M. Dagilėlio eiliavimo. 

Pirmieji tad bandymai „padainuoti“ buvo įkvėpti čionykščio 
Vienužio. M. Dagilėlis pasidavė bendrai laižuviškių nuotaikai 
ir ėmė kartoti jei ne pačias Vienužio daineles ir vaizdus, tai 
bent jo temas. Tačiau neilgam; veikiai liovės vergavęs kitam; 
norsir likęs Vienužio antrininkas, jo mokinys M. Dagilėlis ėmė 
saviškai ir savaimingai dainuoti, dažnai jau pralenkdamas savo 
pavyzdį. 

Vienužio kūrybai tai didelė garbė ir didelis jai pliusas, kad 
tesėjo sudaryti atskirą „Laižuvos poezijos mokyklą“; į ją tenka 
priskirti dar vienas antras to laiko jaunųjų poetų. 

M. Dagilėlis, iš Vienužio užsikrėtęs liaudiškumu, ir paskui 
daugiausia pasiduodavo tik tų poetų įtakai, kurių kūryba buvo 
artimesnė liaudies kūrybai: Kolcovo, Polio. Juos mėgo kartoti, 
iš jų skolintis. 

Palygink su Kolcovu: „Linksma šienpjovėliui pjaut žalias 
šienelis“, 36 p., ir „Greit dienelės bėga, greit amželis plaukia“, 
70 p. 

Pirmą išspausdintą savo kūrinėlį kun. Mykolas Šeižys iš- 
vydo tilžiškiame „Tėvynės Sarge“, 1899 m. Nr. 7. Labai pa- 
prasta, kad pirmų pirmiausia pagerbė savo pranokėją-pavyzdį 
kun. A. Vienažindį. 


ANT VIENUŽIO KAPO 


Didi valanda smerčio užstojo: 
Užmigo dainius mūs' numylėtas! 
Paties mums Dievo buvo žadėtas, 

Bet šiandien šalta žemė užklojo. 


Tarp žalių medžių margi paukšteliai 
Brangiajam dainiui dainų pavydžia. 
Galvas svyruoja, linguoja, žydžia, 

Puošdami kapą, gražūs kvietkeliai. 


Saldžiai, Didvyri, gali ilsėti: 
Lietuva brangi kolaik gyvena, 
Pakol širdyse meilė kutena, 

Nenustos vaikai Tavęs mylėti. 

Šiaudų bajoras 


Charakteringiausia Vienužio imitacija buvo „Daina apie mū- 
sų vargus“, ib. Nr. 11. Sulygink su Vienužio: „Karvelėli, paukš- 
tužėli, ko gi tu burkuoji?“ 


Gegutėle, paukštužėle, 
Ko gi tu dejuoji? 
Kokia bėda širdį ėda, 
Kad liūdnai ūkuoji? 


Gal tėvynę tau išplėšė, 

Kad taip tu nuliūdai, 

Ar prieglaudos sau nerandi, 
Kad verksmu paplūdai? 


Plačios lankos, žalios girios — 
Ten tavo tėvynė. 

Atgaivinti tau balseliui — 
Rasa sidabrinė. 


Jei pailsai, tu nutūpsi 
Ant klevo šakelės; 
Čia užmigsi, čia ilsėsi, 
Sulauksi dienelės. 

Gal nujaučiat jūs, paukšteliai, 
Visus mūsų jausmus? 

Gal ir jūsų širdį spaudžia 
Širdies mūsų skausmas? 


Jūs nežinot, paukštužėliai, 
Kaip mums sunku yra; 
Net dejuoti mums užginta, 
Nors ašaros byra. 


Vienat vieną turim laimę, 
Kai negalim tverti, 

Su berželiu svyruonėliu 
Galim apsiverkti. 


Lengviau būtų ant širdelės, 
Kad galėt kalbėti, 
Savo bėdas ir nelaimes 
Kitiems iščiulbėti. 
Bet kur rasim tokį draugą, 
Kurs mumus užjaustų, 
Prie karštos savo krūtinės 
Vargdienius priglaustų? 
Kur tad biedni pasidėsim, 
O kam padejuosim? 
Tei tik savo visas bėdas 
Dievui atiduosim. 


Tai Vienužio parafrazė. Dagilėlis jų nebejsidėjo į 2 leidinį. 
Vienužizmų aptinkame visur, kur M. D. dainuoja ar verkšlena: 
„Oi, sunku našlaitei ant šio margo svieto“ (33), „Oi, tu lakštu- 
tėle, kodėl tu nečiauški“ (35), „Ko gi man liūdna, ar ko pasilgau“ 
(57) ir k. . 

Baigdami apie Laižuvos laikus ir jų įtaką, dar pasidžiaukime 
sonetu jos upei apgiedoti. 


ANT VADAKSTIES UPĖS 


Angulo saulė ir vakars užstojo; 
Vėsioj pakalnėj jau rūkas paplito; 

Iš aukšto miško mėnuo išsirito; 
Naktis šešėliais pasaulį nuklojo. 
Ramu čia sėdus svajoti lig ryto! 

Ei, mintys spiečias ir ten... ten lakioja, 

Kai dar lietuviai, kryžiuočiai kovojo — 
Ant šitos vietos kaip mušė viens kita! 


Bet amžiai bėga. Upelė srovena... 
Kur jūs, kryžiuočiai? Kur laisvė? - Pranyko! 
Nors nėr kryžiuočių, bet vargai mums liko... 


Mano tėvyne, taip garsi iš seno! 

Tavo senobėn aš mintimis skrendu, 

Nes ten sau galią ir paguodą randu. 
1902 m. „Žinyčia“, 3. 


1900 m. „Tėvynės Sargas“ jau pilnas sakmių, pasakos „Že- 
maitis ir velnias“, eilių „Ko gi man liūdna“, lietuvio malda 
pabaigoje XIX amž. vik., ir dainų. Jų itin gausu „Sargiečių Ka- 
lendoriuje 1901 m.“!7 

Kaip kurios sakmės M. Dagilėliui ir tada jau tiek pavyko iš 
Ezopo savotiškai, ne per Lafontaine'ą ar Krylovą atpasakoti", 
jog ir dabar jos verta pavyzdžiui žinoti. Pirmon galvon dedu 


OŽYS IR VILKAS 


Ožys ant stogo 

Žemo, patogo 
Pašokęs 

Ir iš atokės 

Vilką išvydo 

Ir šitaip ožio balsu pragydo: 
- Oi, tujen vilkas, 
Oi, siutęs pilkas, 

Melagis. 
Oi, suktas vagis! 
Koks tu nususęs, - 

Ar tave kipšas yra kur tąsęs?!. 
— Ne! - ožiui vilkas — 
Atsakė pilkas: 

- Čia stogas 
Ožiui patogas. 
Drąsiai sau keiki, 
Kada kentėti man, vilkui, reikia. 


Šita sakmė lyg reikštų klebono V. Šliogerio eiliavimo įtaką. 
Palygink jo „Naktį dieną trūkiu vienu“. 
Itin geros pedagoginės prasmės yra sakmė 

VĖŽYS-TĖVAS IR JO VAIKAS 


Vienakart vėžys savo vaiką 
Barė, kam taip užsilaiko; 
Kam, kad kiti visi eina 
Pirmyn tiesiai, kaip atsieina, 
Jis per visas kiauras dienas 
Traukias atbuls tiktai vienas. 
— Cit, tėveli! - vaikas sako, - 
Sūnus seka tėvo taką. 

Bitų vaikas ir darytų, 
Darant tėvus kad matytų. 


Dar 
VĖŽYS 


Vėžys, ant jūros kranto išbridęs, 

Puikiausias lankas priešais išvydęs, 

Leidės sau vienas pasižmonėti. 

Po žalias pievas pavaikštinėti, 

Bet uliavoti jam čia neteko — 

Kapt ji už sprando lapė ir sako: 

— O tu, ką Dievas leisdams parėdė 
Po jūrias plaukyti, 

Kaip gali pievas mano braidyti? — 

Tai taręs, vėžį suėdė. 


Iš 1901 m. įdomiausia bus 


MUSĖ 


Pratėgu sukinkytas ketvertas sartokų 
Šauniai vežimą keliu traukė 

Taip, jogei ratų, pasagų ir vokų 

Aukštyn sukeltos dulkės plauktinai net plaukė. 
Regėdama musė, kas tai dedas, 

(Mat, ji ant arklio sprando tuokart rados), 
Pasakė su didybe: 

— Ot, kokią ašen dulkių pakėliau daugybę! 


Tos pasakos aiškint, manding, neverta. 
Juk girdžiam, kaip ne kartą 
Žmogus ant svieto anič nieko 
Gero 
Savo broliams nepadaro, 
Bet girtis nesibijo grieko. 


+ 255 + 


„T.S.“, „Žin.“, „Dirva-Žinynas“, Nr. 8, „Draugijos“ 1907 m. 
5 nr., 1908 m., 24, 1909 m. 25, 26, 27, 29 nr., 1910 m. 41, 42 nr., 
„Vienybės“ 1908 m. 2 nr., „Žin.“ 3—4. Vis eiliuoti kūrinėliai. Pro- 
za teaptinkame satyrišką „Vincas Pilvazas, žinomas Pirduliškio 
geradėjas. Darbai ir žygiai“ ir „Mūsų tėvynainiai“ (bajorai). 
Laižuva galėjo M. Dagilėlio talentą kriptelėti, bet pagrindė 
ji gimtoji vieta ir iš tėvo paveldėtas būdas. Vieta lygi, rami, be 
kalnelių, be upelių, be nieko, kas dabina, užtat sočiai maitina. 
M. Dagilėlio kūryboje tad beveik neaptinkame ypatingų gamtos 
aprašymų. Kiek pasidžiaugia Nemunu, lyg pro šalį praplauk- 
damas, kiek tėvynės laukeliais. Šiaip jau M. D. operuoja dau- 
giau savo vidaus dalykais; jausmais, kurių sukelia praeitis ir 
tam lygūs veiksniai, o ne pati gamta ir jos gražybės. Gamta 
tepadaro M. Dagilėlį melancholiką. Paklausykime nors šios jo 
dainos. 
Oi, vargeli mano, 
Kietširdėli mano, 
Kaip man sunku tave vargti, 
Tu mano vargeli! 
Anksti rytą kėlęs, 
Einu į laukelį, 
Gieda, čilba vyturėlis, 
Plasnoja sparneliais. 
Neplasnok sparneliais, 
Pilkas vyturėli! 
Negraudink giesmelėms savo 
Vargšo vargdienėlio! 


Vai, Dievuli mano, 
Dievulėli mielas! 
Prakaituodams vos uždirbu 
Sau kąsnelį duonos! 


Bepig tam paukšteliui, 
Bepig vyturėliui! 
Jam saulytė meiliai šypsos, 
Jis sotus, laimingas! 
O, kad taip iškilčiau 
Su tuo vyturėliu! 
Laisvas lėkčiau į saulytę, 
Vargo nebmatyčiau!.. 

Kitų mūsų poetų galėtume taip pat paklausti, kaip kitą kartą 
vyskupas Niedzialkauskis*? klausė lenkus: „Dla czego u nas w 
poezji niema stowikow?“?9 M. Dagilėlis iki šiol paliko ištikimas 
senosioms romantinėms tradicijoms: jam dar yra lakštingalų 
ir jo kūrybai jos ne be reikšmės. Dar prieš trejetą metų aš esu iš 
M. Dagilėlio laimėjęs autografą — 


LAKŠTUTĖ 
Vaižgantui 


Jau rytų šone 
Skaisti, maloni 
Rasuže prausta, 
Aušrelė rausta. 


Visur taip tylu: 
Dar miegą gilų 
Nieks nenubaido 
Nuo aušros veido. 


Dangus nublanko. 
Po žalią lanka 
Ūkai pasklidę 
Aušružę lydi. 

Pro žalią kerą 
Tylutė šnera 

Ir mirga ryte 
Srauni upytė. 

Tai tame krūme 
Lyg savo rūme 
Jau jau sučiulbo — 
Lakštutė ulba. 
Imk imk žagrelę, 
Plak plak dalgelę, 
Gana kirmyti - 
Aušra matyti! 

- Jurgiuk, jau rytas, 
Miegas nuvytas, 
Mesk savo landą, 
Gink gink jau bandą. 
Lakštutė čiulba, 
Lakštutė ulba: 
Kelkis, miegali, 
Stok į darbelį! 

Jau rytų šone 
Skaisti maloni, 
Rasuže prausta 
Aušrelė rausta. 
M. Dagilėlis 
1925 m. IV. 15 
Pandėlys. 


Jei kas pasakytų, tai nereiškia pažangos nuo A. Strazdo ir 
J. Miglovaros laikų”, labai klystų. Pažanga reiškia eiliavimo 
technika ir tos gilybės romantiškojo patriotizmo, kurio pilna 
M. Dagilėlio kūriniuose. Forma ir turiniu M. Dagilėlio sonetams 
graži vieta mūsų literatūroje. Štai dar vienas iš senesniųjų”. 


ANT KRANTO PILICOS 


Stoviu ant lenkų žemės, regiu puikią šali! 

Prieš mane gražios pievos, šaly paukščiai šneka; 
Ten toli dunkso miškas, čia Pilica teka, - 

O ko gi man taip liūdna, Dieve Visagalis? 


Išsiilgę mano mintys ten į žiemius skrenda: 
Paveikslai, širdžiai brangūs lyg kad užkerėti, 
Sukildami galvoje, neleidž atsilsėti — 

Kai žiūriu anan šonan, tik ramumą randu! 


Ten aš regiu pas gryčią, kaip sėdi ir klauso 
Mūsų dainos graudingos - tėvas, motinėlė... 
Ramiai jie šnekučiuoja. O mėnuo auksinis 


Per dangų tyliai slenka... Spinduli jis gausų 
Beria ant Mūšos, krūmų - apšvieč bakužėlę... 
O, Lietuva! man liūdna: aš ilgiuos tėvynės! 


Nowe Miasto 
1904 m. 


NOWE MIASTO 


Stoję na polskiej ziemi, polski kraj oglądam. 
Przedemną, jak kobierzec, cudna okolica: 

Tam czarnieje lasanek, tu płynie Pilica, 

A ja có§ jestem smẹtny, w sercu czegoś żądam. 
Myśli moje stęsknione, hen, na północ plyną. 
Najdroższe sercu obrazy jakoby zaklęte 
Powstają w wyobrażni, budząc czucia święte, 
Unoszą mego ducha nad tamtą krainą. 

Tam widzę stuchajacych na progu ojezystym 
Piešni swojskie, litewskie braci, ojca, matkę: 
Siedzą sobie i gwarzą... A księżyc na niebie 


Wschodzi cichy, tagodny. On blaskiem srebrzystym 
Ošwieca Muszę, lasy i ubogą chatkę. 
O, Litwo! ja tu smẹtny, bo tẹskniẹ do Ciebie... 


Sonetas, parašytas įtakoje A. Mickevičiaus „Krymo sonetų“. 

M. Dagilėlis per mažai supopuliarintas mūsų visuomenėje. 
Tai jam skriauda, nors jis to visai nesiekia; skriauda ir pačiai 
dirbančiai menams mūsų inteligentijai. Kiek mūsų kompozi- 
torių ieško gerų žodžių ir „neradę“ ar nepaieškoję dažnai menk- 
niekius ima savo muzikai, kurią jie pražlugina. O M. Dagilėlio 
prašyte prašos muzikos: „Aš myliu tėvynę, šalį didžiavyrių“, 
„Oi vargeli mano, kietširdėli mano“, „Sudiev tau, mylima mer- 
gyte”, „O sunku našlaitei ant šio margo svieto“, „Oi, tu lakštu- 
tėle, kodėl tu nečiauški“, „Ei, temo sutemo, širdelė nuliūdo“, 
„O kur, o kur, graži paukštele“, „Ten už jūrių už marelių, 
svetimam krašte“, „Ko gi man liūdna, ar ko pasiilgau“, „Greit 
dienelės bėga“, „O širdele bėdinoji, ko taip liūdi, ko vaitoji“, 
„O Visagali, kai vargų šalį apleisiu“, „Ei gryčiute samanota“. 
Taip pat ir metų laikai. 

Maironies įtaka M. Dagilėliui sulyginti mažiausia. Vis dėlto 
ir to jis neišvengė. Sunku susilaikyti nepakartojus skaitytojų 
džiaugsmui šios elegantiškos maironiškos baladės. 


GEGUTĖ 


Ko tie dunda miškai? skamba gaudžia ragai? 
Per lygumą balsai jų plaukia... 

Tai Kęstutis narsus prieš kryžiuočius - savus 
Bajorus kovotojus šaukia. 

Laužai dega šviesiai, renkas vyrų apsčiai — 
Bežiūrint pulkai susidaro. 

Nėr ko laukt, atidėt - tik šaukimas girdėt: 
Vyručiai, į karą, į karą! 

Trys broleliai jauni skuba bėg tekini 
Ir žirgus bėruosius balnoja. 

Sesės gaila savos, bet reik gint Lietuvos — 
Sudiev! tik pasakė ir joja. 

Saulė žengė skaisti, ir kryžiuočių plati 
Minia pasirodžius užgriuvo. 

Kirčiai skrido žaibais, raudo žemė kraujais, 
Jaunuomenės tūkstančiai žuvo. 


Nors sutemo naktis ~ ūžė, staugė mūšys, 
Vaitojo galiūnų krūtinės. 

Bet kryžiuočiai minės: jie daugiau nebnorės 
Lankyti lietuvių tėvynės! 

Gaudž trimitai garsiau, karas užbaigtas jau, 
Jau pergalė skelbiama šaliai. 

Skamba dainos linksmai, joja brolių pulkai — 
Nejoja tik mūsų broleliai... 


Jau pavasaris švint, ant žiedų rasa krint, 
Vieversiai savo giesmę užtraukė; 

Tik sesutė jauna liūdi, rauda viena, 
Parjojant brolelių vis laukia. 

Čiulb paukšteliai miškuos, laksto žvengia laukuos 
Žirgeliai laisvi, be jojikų. 

Ei, dalele! Karštoj žuvo broliai kovoj 
Nuo kardo kryžiuočių plėšikų! 

Ir sesytė jauna - ji našlaitė viena — 
Į girią nuliūdus išėjo, 

Tarp berželių žalių, tarp kvapniųjų gėlių 
Brolelių kareivių gedėjo. 

Bet nerimo širdis, po šiai dienai dar vis 
Brolelių tebrauda sesutė: 

Mat, iš skausmo jinai, kad dejuot amžinai 
Pavirto į raibą gegutę... 

1909.1V.16. 


Tai graži duoklė maironizmui. 

M. Dagilėlis dar yra parašęs baladę „Nupuolęs dainius“ ir 
ilgoką, 11 p., pasaką „Eglė Žaltienė“. 

Iš lėtos savo motinos kun. Mykolas yra paveldėjęs lėtumą, 
kurį dar laiduoja jo augalotumas: trumpažmogiai besą ūmūs 
karštuoliai, pikti, visi gi ilgažmogiai esą lėti geraširdžiai, ne 
tiek pikti. Iš tėvo, gi jau sakėme, paveldėjo palinkimą, vokiškai 
tariant, „fabulieren“2, sakmiškai rašyti; vadinas, nieko asme- 
niškai neužgaunant, net nieko neparodant, apie žmonių jeibes, 
trūkumus rašyti bendrai, lyg iš tolo, juoku nudedant žmonių 

būdo negerumus, lyg tai būtų daugiau kvaila, neg nedora, neg 
bloga valia. Samojingumas, sugebėjimas duoti visam tam ata- 
tinkamą formą daro M. Dagilėlį įdomų ir nenuobodų net ten, 
kur meno atžvilgiu jis silpnokas. 

Gailėdamies netekę savo rūšies šedevro „Wobec niebez- 
pieczefstwa“, mes čia duosime lygiai tos pat rūšies vieną maka- 
ronistišką nuotrupą. Balninkuose atostogas praleido Vilniaus 
seminarijos klierikas. Klierikai turi iš savo klebonų nusivežti 
paliudijimą, ar padoriai, ar klierikiškai, vadinas, sulig regulos 
viešėjo. Klebonas a. a. Vėžys“, žmogus labai kuklus, nekoks 
raštininkas ir galvočius, tą jam per sunkų darbą - lenkiškai 
parašyti seminarijai liudijimą — pavedė labiau raštingam savo 
vikarui M. Šeižiui. Šisai apsiėmė ir neilgai trukus pakišo kle- 
bonui pasirašyti. Kun. Vėžys jau buvo bepasirašąs, tik pasergėjo 
eiliuotą formą ir ėmė skaityti. Paskaitęs prapliupo juoku, kaip 
jo ketinta atestuoti Vilniaus seminarijai savo parapijonas klie- 
rikas. Tad pasirašė pats autorius. 


TESTIMONIUM 


Ninieszym testor, iž Alumn Stasiūnas, 
Który wakacyje przepędzał u nas, 
Wedle reguły sobie zachowywał. 
To jest: jadł bene, longe wypoczywał; 
Słowem, że duxit sybaryckie życie, 
To też wyglada teraz znakomicie. 
Aže to ważne, o tem niema mowy: 
Wtenczas duch dzielny, gdy jest brzuszek zdrowy. 
Przeto do nauk, wszczętych w Imię Boże, 
Wcale secure użytym być może. 
Pro Parocho Bolnicensi 
Vicarius Dagilėlis”. 
Bolniki 
1907.1X 4. 


Pažymėtinas kun. Mykolo Šeižio autoriškas kuklumas. Pra- 
simena „dagilėliu“. (Jis reikia skirti nuo Stanislovo Dagilio, 
tikros pavardės.)* Dagilėlis, nors giesmininkas paukštelis, vis 
dėlto ne pati lakštingala; toli gražu ne; dagilėlis tik ypatingomis 
valandomis, prieš lietų ar ką, intensyvėja. Vientisa jo giesmelė 

daugiau reiškia gerklės perštėjimą neg komplikuotą meną. Tai 
mums primena anąjį kitą poetą Dagilį, kurs dėjosi pačios Ap- 
vaizdos jam buvę skirta menka daina: „Juk aš tik - dagilis“7. 

Aš manau, mes visai kitokios pasigausime nuomonės apie 
Mykolą Šeižį, kai gausime į savo rankas trečią jo raštų rinkinį: 
ką autorius yra prirašęs iki šiol nuo 1909 m. 

Mikalojaus Dagilėlio metrika labai taisyklinga ir įvairi; jo rit- 
mui nieko neprikiši ir rimai neordinariški. M. D. bando visokių 
metravimo formų ir visas lygiai laisvai pavartoja. Pavyzdžiui: 


Jambas: O, kėnkliai máno brėngūs, ddinininko tūrtas. 
Chorėjas: Skriskit mylimės dainėlės. 

Amfibrachis: Tėvilių žemėle, tau giesmę giedėsiu?š, 
Daktilis: Atgulo sdulė ir rūkas paplito. 

Ir su kombinacijomis: Ūkanios dienos, vėjai vėjus gaudo. 


Bet mėgiamiausi - jambai ir chorėjai, dvipėdžiai, nors neap- 
sakomai gražiai pavartoja ir keturiapėdžius: 
O Visagdli, kai vargų šalį... 
Ypatingai pažymėtinas vykęs Dagilėlio bandymas pavartoti 
hegzametrą, tiesa, tas vienas bandymas, bet gaila, kad ne dau- 
giau. Pakartoju jį iš „Žinyčios“ 1902 m. Nr. 5. 


DIEMANTAS IR KRIKŠTALAS 
Sakmė 


Vienas vagis kažkaip iždą turtingą valdovo išplėšė, 

Diemantą, taipgi krikštalą radęs sau pasigavo. 

Betgi deivė Laimė bebėgant jį, matos, apleido: 

Draug su krikštolu deimantas krito ant žemės. 

Tapę palikti, juodu šalimais ant kelio gulėjo. 

Pastiras deimantas - tas buvo nė kiek nešlifuotas, 

Juto didžia, be saiko vienok, jis savo vertybę. 

Krikštalas mūsų varsoms įvairiomis kiek galint spindėjo, 

Džiaugės, linksminos, jogei pirmas pakels jį praeivis. 

Taip ir nutiko. Krikštalas tapo praeivio pakeltas, 

Deimantas dulkėms tuo tarpu užraustas ant amžių. 
Ir tu, mielas keleivi, panašių pavyzdžių patyrei: 

Talentas, dora su mokslu tampa nesykį užmirštu, 

Kad šiaudų ant urėdo draugijoje kūlį pastato. 


Dar keletas pavyzdžių. 

MANO KANKLIAI 


O, kankliai mano brangūs, dainininko turtas! 
Ramioj kertelėj glūdžiant, kur šiaurinis vėjas 
Tiek daug nevirkdo girių, viesulais užėjęs, 
Man pajautos atbudo, prigimties įkurtos. 


Kaip tik stygas nepratus ranka palytėjo, 

Balsai iš lengvo tylūs ir meilūs pasklido; 
Mačiau, kaip dainų angels prie manęs nuskrido. 
Širdis pajuto ugnį - ašaros riedėjo. 


Ir štai dabar aš, dainius, sveikinu žvaigždelę, 
Šviesios aušrinės laukiu su linksmybės širdžia. 
Mane padangėms plaukdams tylus mėnuo girdžia, 
Kada užtraukiu skardžią nuo širdies dainelę. 


Ojei kartais suskausta man baisiai krūtinę, 
Aš pamylėtus savo kanklius pasiėmęs 

Ir akį į padangę verkiančią atrėmęs, 
Dainuoju - ir gegužio švinta man aušrinė. 


Skambėkit, mano kankliai, jūs mano brangybe! 
Visa jūs mano sielos laimė ir paguoda. 

Kaip jūs man niekas tokio džiaugsmo čia neduoda. 
Ir ašara prie kanklių turi man saldybę... 


„Žinyčios“ 1902 m. 4-5 nr. 


ŠIENPJOVIO DAINA 


Linksma šienpjovėliui 
Pjaut žalias šienelis, 
Linksmina paukšteliai 
Mano kietą dalį. 


Jau aušrelė šypso - 
Užtekės saulytė! 
Pasiėmęs dalgę, 
Eisiu į gojelį. 

Nors galvužė svyra, 

Ieško pasilsėlio, 

Bet aš - šienpjovėlis, 

Reikia prakaituoti! 
Pasipustęs savo 
Aštrią skudrunėlę, 
Nuverčiau kaip rūtos 
Šimtą pradalgėlių. 

Man plati krūtinė 
Palengvėl alsuoja. 
Dieve, duok sveikatos, 
Žolelės priskinsiu! 
Ai, žibo sužibo 
Už žalios girelės, 
Skaisčioji saulutė 
Žemai užtekėjo. 
Čiulbo, oi, sučiulbo 
Margieji paukšteliai, 
Ir rasa sužvilgo 
Skaisčiuos žolynėliuos. 
Linksma šienpjovėliui 
Pjaut žalias šienelis - 
Linksmina paukšteliai 
Mano kietą dalį... 


MANO ŠIRDŽIAI 
O, širdele bėdinoji, 

Ko taip liūdi, ko vaitoji? 
Pakentėk, nurimk! 
Reikia vargti čia ant svieto, 
Neaplenksim kelio kieto, 
Sunkią naštą imk! 


Čia ant žemės, čia taip šalta, 

Širdžių tiek ledais sukalta, - 
Šilumos bent kiek! 

Dega meilė, deg ugninė, 

Ji sušildo man krūtinę - 
Man gana ir tiek! 


Meilė duod man aukštą norą: 
Širdyse gaivinti dorą, 

Kiek galiu, stengiuos; 
Draug su broliais aš dejuoju, 
Su jais verkiu, jiems dainuoju, 

Raminu varguos. 


O, širdele bėdinoji, 

Ko taip liūdi, ko vaitoji? 
Dar bent kiek palauk. 

Kai užšvis kita aušrelė, 

Praskambės sena dainelė, 
Tik nenuogąstauk! 

Tarsi: Tėve, aš mylėjau, 

Dirbau beldžiau, kiek galėjau, 
Teko man čia vargt! 

Teko teko jau kentėti — 

Laikas kūnui pasilsėti, 
Akeles užmerkt. 


PANTUKAS?? 
Anykščių šilelio akmuo 


Būk sveikas, o Pantuke, milžine senovės! 
O kas iš smertinų tą žilą laiką mena, 

Kai ant tavęs lietuviai dovenas kūreno — 
Kada pilna tėvynė buvo galios šlovės! 


Štai stoviu pakeleivis, brylių nusiėmęs. 

Ne tai, kad prieš šventumą - bet prieš daiktą seną, 
Kurs tiek man atminimų prote išaukleno: 
Lietuvninkai kaip eglės, kaip su priešais rėmės. 
Arčiau tavęsp prieisiu, milžine tėvynės! 

Iš kur tu pelenuotas ir krauju rasotas? 

Bene vaidelė auką čia naujai nudūrė?.. 


Ne, milžine! Tai brolių... kraujas šios gadynės: 
Tai priešas, mūsų laisve iki šiol nesotas, 
Ant aukuro tėvynės laužą mums sukūrė! 


1410-1910 


Praslinko amžiai, lyg būti nebuvę. 
Galiūnai ilsis už laisvę kariavę, 

Nuo „juodo Kryžiaus“ brolių paliuosavę, 
Nugriovę priešų pikčiausių vergovę... 
Praslinko amžiai... Ką pergalė davė? 
Prieglobstin „brolių“ anūkai pakliuvę... 
Nebteko žado... Garsieji lietuviai, 
Didvyrių sūnūs - bernauja „Warszawie“. 


Praslinko amžiai... Nuo Žalgirio lauko 
Dvasia pakyla pratėvio Galiūno. 

Ji ragin sūnus į naują imtynę... 

Štai linksmi gandai pavasario plauko: 
Kelias sodietis, kurs tamsoje tūno - 
Žalgirį mini atgimus tėvynė! 


1914.VII-9. „Draugijos“ N 42%. 

ATĖJO VELYKOS 


Kelkis, lietuvi! Jau gana miegoti! 

Pradeda švisti - laiks į darbą stoti! 

Štai mokslo laukas neužsėtas, dykas... 
Kelkis, lietuvi, atėjo Velykos! 


Nors šiaurys dūksta, bet tu nebijoki, 

Oras blaivesnis — tu į darbą stoki! 

Kas kad dar tamsu, dunkso girios plikos... 
Kelkis, lietuvi, atėjo Velykos! 


Kelkis, varguoli, kurs tiek snaudei metų 

Po sparnu savo ponų biurokratų! 

Imkis už mokslo, štai kame dalykas! 
Kelkis, lietuvi, atėjo Velykos! 


Kėlėsi Kristus. Didžturčiai valdovai 

Ir vargšai būrai šiandien lygūs ponai! 

Kas kitaip skelbia, tasai apgavikas! 
Kelkis, lietuvi, atėjo Velykos! 


Kėlėsi Kristus, vergus išvadavo, 
Žuvo tamsybė, šviesa viršų gavo! 
Švieskis, artojau — tavo žus skriaudikas... 
Kelkis, lietuvi, atėjo Velykos! 
1907. „Draugijos“ N 5. 


Nuo trejų metų M. Dagilėlis persimetė į politikos sakmių 
žanrą, ir tai jam itin gerai vyksta meno atžvilgiu, nežiūrint 
asmeninio jo nusistatymo. Štai keletas paskelbtų „Panevėžio 
Balse“ 1928 metais. 

Skelbia ir lyrikos. Ir ji labai kitokia neg aprašytoji prieškari- 
nio laiko. Ji daug gilesnė arba tiesiau pritaikinta kaimiečio sielai. 


ŠIKŠNYS 


Seniau su paukščiais žvėrys karą darė 

Ir trukšmą didelį ir nemalonų varė. 
Šikšnys, norėdamas visiems įtikti 

Ir kvailiu taip pat nepasilikti, 

Visaip jis veidmainiavo: 

Tai paukščiu - paukščius ginti stojo, 

Tai vėl pele - prieš paukščius jis kovojo — 
Ot, tarsim, šoko ten, kur uždarbio sau matė. 
Nutiko, jog aikštėn iškilo ta niekšystė, 

Ta šikšnio judošystė. 

Vieni tuoj ir kiti paėmę jį iškeikė. 

Kaip matome, ir šiandien šikšniui reikia 
Nuo paukščių, gyvulių bendravimos atstoti 
Ir tik nakčia bei sutemoj lakioti. 


Ne vienas valdininkas - tai plačiai patirta — 
Jau iš pelės šikšnosparniu pavirto... 


„Panevėžio Balsas“ 1928 m. 38 nr. 


Pandėlys. 


ARKLYS IR BIZŪNAS 


Policininko žirgas gyrės 

Esąs labai protingas ir prityręs, 

Gerai numanantis jojiko krypti, 

Kur trauktis ir ką pult ir trypti... 
Bizūnas tarė kabantis prie balno: 

- Turi tu protą, betgi man jį skalna; 
Kai aš per šoną tau užtvoju - 

Tau protas! tu sakai: jau joju!.. 

— Nutilk! - policininkas ėmęs įsikišo, 
Kuris bizūną sau nuo balno rišo: 

- Arklys, bizūnas - neprotingi, 

Tiktai ministerio įsakymai reikšmingi: 
Jei jie be proto — aiškinti nereikia — 

Jie pirmenybę arkliui ir bizūnui teikia. 


1926.XII.7 „P. B.“ 39 nr. 


Pandėlys. 


LIETUVIS IR KOMUNISTAS 


Lietuvis kartą klausė komunisto, 
Įsikarščiavusio marksisto: 

— Kam jūsų mokslas yr naudingas? 
Čia komunistas iškalbingas 
Sustojo, 

Pagalvojo, sėdęs parymojo 

Gal kokią valandą 

Ir sako: - Velnias jį ten randa! 

Bet žuvus carui, 

Tikrai naudingas komisarui!.. 


1926.XI.18 „P. B.“ 47 nr. 


NAUJAKURYS 


Kažkoks naujakurys nusprendęs laukus arti. 
Reik tiesą tarti: 

Dažnai naujokams šitaip atsitinka, — 
Netikusius prie arklo traukikus parinko, 

O būtent: šunį, vilką, katiną ir lokį. 

Ir tu parink būrelį toki! 

Žiūrėk, kai šuva velka - katinas sulaiko, 
Lokys nagais įdrėkst pačiam artojui taiko 
Ir skersas vis į mišką žiūri, 

O vilkas tyko, ką pasmaugti turi... 

Arimas nė iš vietos! 

Artojas mato, jog neišvengs dalies sau kietos, 
Bebėgdamas lauku tik šaukia: „Bėda, bėda! 
Su tais galvijais arti: šieno jie neėda...“ 


Politikoj varydami prakeiktą barą, 
Panašią žmonės koaliciją sudaro. 


Pandėlys. 
1926 XI. 18. 


MYKOLAS BIRŽIŠKA 


IR SUTAPO SU SAVO TAUTA... 


(Minint 25 m. sukaktį prof. Mykolo Biržiškos mokslo, 
politikos ir visuomenės darbo.) 


GERBIAMAS PROFESORIAU SOLENIZANTE! 


Bet kuriai visuomenei nemaža džiaugsmo susilaukus kurio 
savo darbininko vadinamojo jubiliejaus; tos progos pasigavusi, 
ji pati apžvelgia ilgėlesnį savo pragyventą laiką, tą, kuriuo šis 
ar tas daugėliau prisikrovė nuopelnų. Taip natūralu ir jokiu 
būdu netuščia, kad tos progos pasigavus pareiškiama prasišo- 
vusiam aikštėn savo nariui pagarbos ir dėkingumo. Joks rim- 
tas visuomenės darbininkas nepavydės savo visuomenei to 
džiaugsmo, dėdamasis kuklumu ir pasišalindamas tam laikui 
iš viešumos. Ypač nepavydės to džiaugsmo mums, kurie vos 
tepradedame savom kojom vaikščioti dar nepramintais savai- 
mingos kultūros keliais. Prašom ir dabartinį solenizantą nepa- 

bėgti iš mūsų susirinkimo ypač dėl to, kad aš, kiek tesėdamas 
ir išmanydamas, stengsiuos objektingai konstatuoti darbo gene- 
zi, o ne panegyriką sakyti. Ketindamas paliesti kiek asmeniš- 
kaiintymiškų ir šeimyniškų dalykų, aš tyčia paties nesiteiravau, 
nors su nieku nesislepiu, viską viešai darydamas. Aš pasiten- 
kinau vien tuo, ką pats esu pastebėjęs, kokių išvadų pasidaręs 
per tą ilgoką pažinties laikotarpį su juo ir su jo šeima. 


GERBIAMIEJI DRAUGAI, PROFESORIAI IR STUDENTAI! 


Susirinkome paminėti pirmojo, sidabrinio, jubiliejaus, kaip 
populiarus mūsų Almae Matris! ordinarinis profesorius My- 
kolas Biržiška darbais susižadėjo su lietuvių tauta. Jo dvidešimt 
penkerių metų mokslo, politikos ir visuomenės darbai tebėra 
mūsų akyse, tai apie juos pačius kalbėti nėra reikalo. Lygia 
dalimi nė apie pačius jo gyvenimo etapus: šiuos plačiai paskelbė 
mūsų spauda. Žiūrėk kad ir „Studento“ 7 nr., „Lietuvos Aido“ 
201 nr. ir k.2 

Kur kas įdomiau pasekti pradžių pradžia, kurie tautos ir 
gyvenimo veiksniai padarė mums to tipo veikėją, kokį matome 
Mykolo Biržiškos asmenyje; būtent sveikos dvasios tipą. 

Šiuo pasakymu prašom nepasityčioti. Aš kalbu toli gražu 
ne paradoksais. Prof. Mykolas Biržiška itin patvarus, dauge- 
riopai produktingas veikėjas. Jam lygių šiuo atžvilgiu gerai 
pasidairę savo tarpe terasime; ne tiek dėlto, kad iš viso nesame 
šarpuolių darbštuolių tauta, kiek kad laiko ir politikos sąlygos 
neleisdavo mums dvasiškai normaliai bręsti ir auklėtis. Dėl to 
didumas mūsų nesame reikiamoje produktingam ir sveikam 
darbui psichinėje pusiausvyroje. Daug tepadirba žmogus, turįs 
gerą „apetitą“ dirbti, savo dirbamojo darbo nesibodėjęs; va- 
dinas, turįs visai sveiką, normalų dvasinį aparatą. 

Yra nemaža pažymėtinų ir įsidėmėtinų prof. Mykolo Bir- 
žiškos gyvenimo aplinkybių, kurios teigiamai jį paveikė. Joms 
visoms susekti ir išnagrinėti reiktų gilesnės studijos. Aš tesu- 
gebėsiu pažymėti ir pareikšti vos keletą lengviau iš šalies pa- 
stebimų. 


- 269 . 


INTELIGENTŲ ŠEIMA 


Prof. Mykolas Biržiška eina 47-tus metus“, bet spaudoje 
mokslo ir publicistikos darbais ėmė rodytis 22-ais savo amžiaus 
metais. Kitur tai normalu; mūsų buvusiomis gyvenimo sąly- 
gomis tas tepasirodydavo tokiame amžiuje mokslui ir princi- 
pams reikšti pribrendęs, kam teko retoka laimė gimti ir augti 
inteligentų šeimoje; vadinas, anksčiau pradėti stiprinti savo 
inteligencija. Aš pats pradėjau rašyti 21-mais metais, bet, pamė- 
ginęs dvejetą metų, pasijutau dar nepasiruošęs tam darbui ir 
griežtai lioviausi keletai metų‘. Besugrįžau 26-tais m. amžiaus. 
Šiuo atžvilgiu prof. Mykolas Biržiška buvo laimingesnis už 
kitus mus, lietuvius. Jo tėveliai abudu buvo aukštojo mokslo: 
tėvelis medikas, motutė pedagogė. Itin laimingas profesijų susi- 
skirstymas vaikams gerai auklėti - fiziškai ir dvasiškai. 

Patekę į gimnaziją trys inteligentiški Biržiškiukai, kurių 
vyresnysis, vadas ir pavyzdys, buvo Mykolas", lengvai eina 
vidurinį mokslą, nevargdami, niekur nesuklupdami. Tai labai 
svarbu formuojant savo būdą. Niekados tiek neprinervinama, 
kiek vaikščiojant pamokų nepasiruošus, nesant tikram savo 
žinojimo, kenčiant moralią dėstytojo inkviziciją. Bloga, kai kant- 
rusis dėstytojas per nevalią pešiojas šiokių tokių žinojimo li- 
kučių, kad galėtų tai nors trejuke pažymėti; dar blogiau, kai 
nekantrusis tyčiojas (izdevajetsia) iš nemokėjimo per pamokas 
ar per egzaminus. Šiais atvejais sudrikinti nervai nebeatsitaiso 
per visą amžių. Rusų pedagoginė literatūra turi aprašiusi aukš- 
tos rangos generolą, bene akademijos profesorių, kurs pusry- 
čiaudamas imdavęs lėkštėmis svaidytis tais būtent rytais, kada 
pasapnuodavęs tebesąs gimnazijoje, tebeatsakinėjąs pamokas 
ar tebekvočiamas ir tebežeminamas pedagogų. 


LAIKU ĮSIGYTI PRINCIPAI 


Mykolas Biržiška lavinas ir bręsta laisvai, ramiai, normaliai. 
Tai padeda jam anksti sveikai susiorientuoti gyvenimo situa- 
cijoje. Čia turime aukštai pagerbti jo tėvelius, kad jie to proceso 

nesutrikdė savo užmačiomis, kaip tai darydavo kiti tėvai to 
pat luomo, tos pat kultūros. 

Biržiška — tėvas - buvo tikras šilališkis žemaitis, biržių gy- 
ventojas, biržiškis; tos pavardės yra ten ir daugiau. Pereitų laikų 
nutautintinė kultūra bent lietuviškas pavardžių galūnes vertė 
šiaip ar taip pakeisti, kad slaviškiau skambėtų. Tai ir Biržiškis — 
bajoras gavo vadintis: Biržiško ar Biržiška. Tai mažmožis. 

Motina - panevėžietė lenkė Rodzevičiūtė“. Abiejų tėvų gimta 
namų kalba - lenkiška; motinos vien tiktai lenkiška, tėvo - šalia 
žemaitiškos; abieju gimta kultūra - lenkiška ir rusiška, su žymia 
prevalencija pirmosios: rusiškoji kultūra netesėjo anuliuoti len- 
kiškosios ir paimti šios vietą. Lietuvos bajorus, tiek grynus, 
etniškus lietuvius, tiek su didesne ar mažesne lenkiškojo kraujo 
priemaiša, stipriai veikė lenkų katalikų politikos idealai. Lie- 
tuvos lenkai, lietuvlenkiai ar dar kitaip paskui šaukiami, didžia- 
vosi savo prasimanytu pasivadinimu: gente lituani, natione 
poloni?. Čia būtų pravartu kartais pridėti: protu ir privatiniu 
gyvenimu laisvamaniai, gi viešuoju, visomis tradicijomis ka- 
talikai, tų tradicijų negriovėjai - diplomatiniais sumetimais. 

Biržiškus tėvus bajorus lietuviškoji kiltis ir rusų auklėjimas 
tiek niveliavo, kad jie tesėjo nebepasiduoti tautiniam ir socia- 
liniam lenkų psichozui. Lenkų ar rusų kultūra Biržiškams tė- 
vams buvo priemonė jaunajai kartai „žmonėmis“ daryti, o ne 
vergavimas toms kultūroms. 

Jei Biržiškai tėvai būtų buvę be savų idealų, apie juos šioje 
vietoje ir šiuo atsitikimu nebūtų tekę nė kalbėti: negi dėsi kam 
nuopelnu to, kas savaime yra pasidarę. Laimei, Biržiškai tėvai, 
primo?, abudu buvo ištikimi, sąmoningi katalikai, neišverčiami 
iš katalikiškos gyvenimo vagos ir bažnytinės praktikos nė to- 
kiais gyvenimo faktais, kurie kitus „bedievius“ padaro. Nuty- 
lėsiu kieno; patys suprantate, kad man nepatogu tai konsta- 
tuoti; secundo’, buvo aukštos lenkiškos politiškos orientacijos, 
ypač motina. 

Taip dalykams stovint, labai nuostabu, kad kai vaikus paga- 
vo visai kitokia neg tėvų laiko dvasia, laisvės, dvasinės ir socia- 
linės revoliucijos dvasia, tėvai nereagavo prieš. Lietuviškuose 

Šiauliuose, kur Biržiškiukai mokės, šitoji dvasia gavo objektą — 
pavergtą ir kultūriškai taip skriaudžiamą tautą, kaip nebuvo 
skriaudžiama jokia kita iš šimto vienuolikos Rusijos imperijos 
tautų. 

Jaunieji Biržiškai su tolygiais kiltimi ir sociale būkle Šal- 
kauskais, Bytautais, Šilingais*? ir kitais susiorientavo lietuviškai 
ir — kitas stipriau, kitas silpniau - socialistiškai; bet tik iš pra- 
džių; paskui tai bent kiek pakitėjo. Rodės, susidūrimas su tė- 
vais, konservatoriais katalikais ir lenkais patriotais, bus neiš- 
vengiamas Biržiškuose, kaip jis buvo neišvengiamas tarp tėvų 
ir vaikų ir kitose dėl kitokių priežasčių šeimose, net tose, kur 
skirtumai nebuvo tokie žymūs. Čia Biržiškuose senoviškumas 
galėjo atsistoti prieš moderniškumą, konservatizmas prieš pa- 
žangą, du tautiškumai vienas prieš antrą, religija prieš laisva- 
manybę. Biržiškai tėvai turėjo jaustis, aš juos pažindamas tuo 
visai neabejoju, užgauti giliuosiuose savo jausmuose, ir vis 
dėlto, tai dar nuostabiau, kapituliavo jaunajai kartai. Taip pa- 
sielgti tegalėjo labai plačių nuomonių, gilių protų inteligentai; 
tokie tik tesėjo tarti savo ainiams: jums teks gyventi naujaisiais 
laikais, tai ir orientuokitės naujoviškai; mes, kitoniškų laikų 
padarai, jums ne teisėjai... 

- Norėjau savo vaikus išauklėti gerus katalikus, o jie išaugo 
laisvamaniai; norėjau padaryti juos stiprius lenkus patriotus, 
o jie pasidarė stiprūs lietuviai patriotai, - guodės man prieš 
keliolika metų pati motina, bet šypsodamos, matyt, nebeskau- 
džiama širdimi, visai nebeturėdama į savo vaikus pretenzijų, 
kam jie - neklaužados. Nieko nepadarysi: laiko aplinkybės 
savaip veikia jaunąją kartą. 


VAIKAI ŠVIEŽINA TĖVUS 


Taip ir vėl nesudriko jaunųjų Biržiškų moralė pusiausvyra 
dėl tautiškųjų ir sociališkųjų idealų. Nepagedo nė santykiai su 
tėvais. Anaiptol, tėvai, kontroliuodami socialinį ir moralinį savo 
vaikų veikimą, tegalėjo visu tuo džiaugtis, gėrėtis ir laiminti 
juos, kad savo aukšto mokslo ir prašmainių gabumų nepavar- 

tojo egoistiniams, o dar pikčiau — žalingiems tikslams; savo 
darbu kuria, ne griauna. Matė jautė esant ir būsiant tokių, kurie 
su jų vaikų principais ir darbais nesutiks, bet nebūsiant tokių, 
kurie jų negerbs. 

Naujaisiais tautiškais ir sociališkais idealais jaunieji Biržiš- 
kai pašviežino ir savo senuolius: buvusieji Lietuvos lenkai da- 
bar savaime tampa jau deklaruoti Lietuvos lietuviai. Iki šiol 
liaudžiai terezervuojama lietuviška kalba Biržiškų namuose 
pamažu įgyja pilietybės teisių, lygių su lenkiškąją; ne pasiafi- 
šuoti pažangumu, bet esmiškai. Ir atsirado dar viena lietuvių 
inteligentų šeima, viena iš pirmųjų, kurios davė jaunų dar- 
bininkų lietuviškos kultūros srityje, naujų kovotojų dėl savų, 
dabar jau lietuviškai tautiškų teisių. Taip tatai tikrų žemaičių 
bajorų kultūros lenkiškumas nėmaž nepakenkė jų vaikų kul- 
tūros lietuviškumui. 

Seniesiems Biržiškams bajorams neteko dėl to griaužtis. 
Šiaip ar taip, lietuvybė jiems buvo artimesnė už rusybę, o vaikų 
lietuviškumas kaip tik ir gelbėjo juos nuo rusiškumo, kurio taip 
nemėgo ne tik Lenkijos, bet ir Lietuvos bajorija, tiek daug rusų 
imperializmo nuskriausta. Aiškiai matės vaikus neskęstant ru- 
sicizmo tvane kaip tik dėl to, kad jie buvo nusitvėrę lietuviš- 
kosios išsigelbėjimo lentos, ne lenkiškosios; buvo paėjėję kito- 
niška kryptimi. 

Šeimyniniuose Biržiškų santykiuose paskui matome retoką 
pasireiškimą, kad dvi kartos — pilnai patenkintos viena antra, 
kad abidvi, jaunuomenei tarpininkaujant, įsipareigoja šviežiuo- 
sius, kilniuosius žmonijos siekimus. Socialinis liberalizmas, 
nebespaudžiamas aklo konservatizmo, padarė, kad senieji ir 
naujieji Biržiškai bajorai iš širdies džiaugės matydami, kaip 
viena dalis žmonijos, lietuvių tauta, sparčiai bręsta, iki pasi- 
juntant nebe vergais kitų, iki pasiilgstant laisvės, pirma tik 
kultūrinės, o paskiau ir politinės, kuri turėjo ateiti tiesiojoje 
konsekvencijoje iš kultūrinio subrendimo. 

LIETUVOS BAJORŲ NUOPELNAS 


Biržiškai nebuvo tie vieni bajorai, prisidėję prie Lietuvos 
krašto didumo, prie liaudiškosios Lietuvos. Jie tik padaugino 
Petkevičių, Pečkauskų, Putvinskių, Ivanauskų, Landsbergių, 
Bukantų, Kymantų ir didelės daugybės smulkiosios ir vidutinės 
turtais mūsų bajorų šeimų. Tai buvo faktų įrodymas Vladis- 
lovui Gizbert-Studnickiui, redaktoriui „Naród a państwo“! ir 
jo artimiesiems, kad lietuvių tauta - „naród, nie sam lud“, 
nes... be ko kita, turi ir savąjį bajorų luomą. Pasenusi tai socia- 
linė lenkų ideologija; aš už ją savo galvos neguldau: tepažy- 
mėjau atsitiktinai, kas kitą kartą buvo aktualu, ką šiaip ar taip 
lietuviškoji demokratija gavo griauti. 

Aš Biržiškų ir kitų mūsų visuomenės darbininkų asmenyje 
tematau eilinius socialinius darbininkus ir vienodai džiaugiuos, 
bet kur aptikdamas gerų darbininkų. 

Šieji dalykai pažymėtini ne man, bet visam mūsų bajorų 
luomui. Kad jis, bent jo didumas, nebūtų apsvaigęs lenkiš- 
kuoju valstybiškumu, kad būtų laiku savo širdimis pajutęs 
aną garbingą žmonišką pareigą šokti pulti talkon bet kam 
laisvėjančiam, - kokia skaistybe dabar jis žibėtų mūsų vi- 
suomenės priešakyje, kokia pagarba lietuvių tauta būtų gau- 
busi jį savo krašte, kaip garsinusi ir gyrusi pasaulio demok- 
ratijos akyse!!! Aggi buvo jam, tam Lietuvos bajorų luomui, 
siūlijama tautos vadovybė labai pigia kaina: „tylko bądžcie 
naszymi” — tik būkite mūsų, ne svetimi mums atėjūnai! Deja, 
jam pačiam; drįstu sakyti, deja, ir mūsų tautai: jos apšviestasis, 
kultūringasis, turtingasis, na, aukštasis luomas atsakė: „Prze- 
nigdy!“ - amžindien ne! Ir nebeteko po savo kojom pagrindo. 
Jei mūsų bajorija laiku būtų sudemokratėjusi, kaip sudemok- 
ratėjo Biržiškai ir kiti paminėtieji, šiandieną Mykolo Biržiš- 
kos asmenyje gal būtume šventę garbingą visos mūsų bajo- 
rijos ilgėlesnių metų darbuotės sukaktį. Tikrai skaudi Lietuvos, 
Latvijos, Estijos bajorijoms žemės reforma taip pat būtų, abe- 
joti netenka, paėjėjusi visai kitokia kryptimi, jos ir jos valstybių 
naudai. 

Man rodos, visas prof. Mykolo Biržiškos mokslinis ir visuo- 
meninis veikimas bene bus daugiausia pagrįstas paminėtaisiais 
veiksniais. 


SOCIALISTINĖ KRYPTIS 


„Revoliucijos banga daugumą vyresnių gimnazistų įtraukė 
į socialdemokratų partiją, nes kitokios nė nebuvo“, - sako Pet- 
ras Klimas, minėdamas savo išeitos Marijampolės gimnazijos 
sukaktį. Žr. „Lietuvos Aido“ Nr. 197-9'4, P. Klimas - beveik am- 
žininkas M. Biržiškos; ir jis šiemet sukako 20 metų, kaip daly- 
vauja raštijoje. Tai tą patį galima pasakyti ir apie Šiaulių gimna- 
ziją Biržiškų laiku. Ta bendra neišvengiama būtenybe ir Mykolas 
Biržiška su draugais labai anksti tampa marksistai. Reikėjo laukti, 
kad jis taps internacionalistas ir ten pastoviai švies teoretizuo- 
damas socializmą. Ag jis taip ir darė. Studentavimo laikais jis 
rašo vien tik socialistų laikraščiams ir kalendoriui: „Naujai Ga- 
dynei“, „Žarijai“, lenkiškam „Echo“. Net pats su A. Janulaičiu?* 
redaguoja, visą trečdalį prirašydamas, „Visuomenę“!?, 

Šiuose raštuose mums netenka pažymėti ką nors itin charak- 
teringa. Vargu bau ir pats autorius dabar taip aukštai tebever- 
tina anuos pradedamuosius savo darbelius, kaip kitą kartą 
vertino savo „Visuomenę“, kuri buvusi „przynajmniej choč 
jedno porządne pismo litewskie“'š. Tiesa, lietuvių laikraštija 
tuo laiku dar nebuvo rimtai pasireiškusi. 

Kuriam laikui praėjus, ir pačioje lietuvių socialdemokratų 
partijoje Mykolo Biržiškos kaip ir nebeliko. Čia būtų ilga kalbos, 
kodėl jis tuo tarpu nebeaktingas socialdemokratas, bepalik- 
damas tačiau jų šalininkas. Šiandien aš jį tebesivaizduoju apsi- 
gimusį tautinės ne intertautinės krypties visuomenės darbi- 
ninką. Šiuo atžvilgiu M. B. tipas. Šios rūšies žmonių, aplink 
apsidairę, mes ir daugiau aptinkame. Netoli siekiant, buvęs 
partijos narys prof. Augustinas Janulaitis, arti stovėjęs, nors 
partijoje nebuvęs, prof. Mykolas Romeris?; o toliau pasiekus, 
daug daugiau, visi buvusieji maskviečiai aušrininkai („Auš- 
rinės“ grupė)? ir k. 

Šita mūsų tautiečių ar tik piliečių grupė, išbandžiusi gyveni- 
mą, susiorientavo iš antros pusės. Būtent kai socialdemokratija, 
ta, ortodoksinė, nuo didžio siekia mažo, padėdama susidaryti 
internacionalui, jo gėrybėmis stengias aprūpinti ir atskiras pa- 
laidas tautų tauteles, tai mūsų visuomenininkai M. Biržiškos 
tipo, jei jie dirbtų grynai romantiškai idėjai, pasakytų: rengiame 
atskiras tautas, kad jos, patobulėjusios kultūroje, tiktų Europos 
internacionalo šeimai. Vadinas, priešingai, nuo mažo siektų 
didžio. Nuo tokio „socializmo“ ir aš, tautininkas, nesikratyčiau, 
nes jis ištikimai tarnautų savo tautai, keldamas jos kultūrą, o 
ateitį palikdamas būsimųjų laikų konjunktūroms, - tuo pasi- 
naudoti, kas faktinai sugebės duoti, ne vien žadėti, maksimum 
gerovės ir moralės sveikatos. 


PILIETIŠKUMAS 


Aš čia bent kiek paliečiau gerbiamojo Jubiliato intima ar- 
cana?!; tai galima padaryti: veikėjas pats viešumoje rodos. Negi 
paslapčiomis ir negi pro rakto kiaurymę tai darau. Gilinantis į 
arcana, galima būtų manyti, kad socializmas, ant prof. M. Bir- 
žiškos ir kitų jam lygių, yra tik antplūdis, laiko bangų nešamas, 
o gimtąjį pagrindą sudaro, ir jis palieka nėmaž nepajudintas, 
tautiškumas. Jei šis terminas būtų kam abuojas, kaip atmenąs 
per didelį jo išaugimą, kada jis visa kita pradeda jau nukalėti, 
tai galima jis pakeisti kitu, priimtinesniu pavadinimu - tos 
vietos pilietiškumas. Mėsa ir kaulais iš tos vietos molio, visa 
savo psiche iš tos vietos etninio gaivalo M. Biržiška ir jam lygūs 
nė nepajėgtų nutolti nuo gimtos srities ir nutolti kažin kur į 
svetimybes. Tos rūšies piliečiai, kilus to krašto revoliucijai, 
pirmieji imasi ginklo ir stoja ant barikadų; tos rūšies žmonės ir 
be revoliucijos stoja priešakyje savojo vadinamojo užpečkio, 
savo krašto reikalų priešakyje ir gina juos aukštesniu savo 
išmanymu ir instruktuoja minią, kad ji būtų išmoningesnė. Tai 
visai nereiškia, kad jie siekia vadovybės. Ne! Jie tik didieji savo 
visuomenės darbininkai, kuriems per ilga tiek pat bus garbės 
atiduota, tiek pat įvertinta, kaip ir vadams. Net daugiau, nes 

vado uždavinys ir rolė laiku apibrėžta, o vyriausių visuomenės 
darbininkų rolė neturi pabaigos. Tam dalykui itin charakterin- 
gas prof. Jablonskio išsitarimas prieš Vincą Kudirką. 

- Ar Vincą Kudirką demokratai varpininkai laikė savo ly- 
deriu? - paklausiau. 

— Ne! - nesvyruodamas atsakė, - jis tik daugiau už kitus 
rūpinosi demokratiškaisiais tautos dalykais. 

Vyriausias darbininkas, ne vadas. O Vincas Kudirka šian- 
dien vis tiek tautoje dominuoja, pirmąją joje vietą pelnęsis 
pagrindiniais, pozityviais darbais tautos kultūrai. Be to, tas 
vienas lyderiavimas nebūtų ilgai išlaikęs aukštumoje. 


VADAS 


Ir prof. Mykolas Biržiška iš viso tėra vyresnysis tautos darbi- 
ninkas, ne vadas; darbštuolis, pats dirbas, ne komandierius, 
ne užvedėjas kitiems darbo. Tačiau kurį laiką jis buvo tikras 
vilniečių vadas, pareiškęs tiek takto ir tiek diplomatinio nusi- 
manymo, kiek gana tikrajam diplomatui. Tai buvo pradžioje 
varžytynių dėl Vilniaus, 1919-20 m. Tam įrodymų, ir labai 
gausių įrodymų, ieškokis trijuose jo leidiniuose „Na poste- 
runku wileńskim“: I - 127, II - 158, III - 202 p.22; viso arti 500 p. 
publicistikos straipsnių, kuriais jis dėl Vilniaus kovojo su len- 
kais okupantais savo leidžiamuosiuose laikraščiuose: „Głos 
Litwy“ nuo 1919 m. V-15 d. - XI-1 d., o šį uždarius, „Echo 
Litwy“ iki 1920 m. VII-14%. Įdomi tai istorijos medžiaga ano 
laiko, o gal ir dabartinio, lenkų-lietuvių santykiams parodyti, 
nors rašyta paskubomis, nakties metu, per dieną privargus ki- 
tus visokeriopus darbus bedirbant. Tos rūšies literatūros mes 
teturėjome vieną leidinį: „Ze stosunkėw litewsko-polskich“. 
Głosy Litwinów. Audiatur et altera pars. Wydane staraniem 
J. K. (Jono Kriaučiūno)". Warszawa, 1907 r., 231 p., in 8° maj.” 
Ir dabar įdomu skaityti, kaip Mykolas Bižiška, kaip jį apgailes- 
taudami lenkai vadindavo „ten litwin o polskiej kulturze i w 
dodatku szlachcic“*, iš visų pajėgų stengės išlyginti kelią tų 
dviejų valstybių ar bent tautų susipratimui (I, 3)7. Jo uždavinys 

čia buves: 1) iškelti aikštėn „nici wiążące Wilno stołeczne Z ca- 
tą Litwa, z Litwą budzącą się do życia niepodlegtego“?8 (4); 
2) „szczera praca demokratyczna, zespalająca wszystkie naro- 
dowości Litwę zamieszkujące i podporządkujące „sprawę wi- 
leńską” interesom całej Litwy demokratycznej” (4); vadinas, 
kova dėl ištisos Lietuvos, o ne dėl kurio atskiro jos luomo. 
„Precz z podwórkami: niech będzie jeden plac duży, obszerny, 
na którym swobodnie i wygodnie pomieścimy się wszyscy“*" 
(9); 3. „Wilno nasze, to śliczne, kochane Wilno!” (9), „gdzie 
każdy ulicznik wileński czuję się (zbałamucony) wyższym od 
najinteligentniejszego litwina“®! (19); tad 4) „Mówiac z litwina- 
mi, możecie podsuwać rozmaite „sojusze wojskowe“ lub pewne 
porozumienie polityczne”, lecz nigdy - uniję!“?? (17), nes „gdy 
do litwinów zwracają się polacy z propozycjami unjowemi, 
federalistycznemi lub innemi, jedną zwykle słyszą odpowiedź: 
„Nie wierzymy! gdziešcie byli przedtem?“ (19) 

Politikos programa, matome, nesukta, kuo liberališkiausia, 
bet griežtai apibrėžta; ta, kurios konsekventingai iki šiol tebe- 
silaiko visos mūsų valdžios. Jokių nusileidimų, kova dėl Vil- 
niaus iki galo, iki laimėjimo! 

Prof. Mykolo Biržiškos vadovybė Vilniuje buvo tiesi. Iš jos 
lenkai mokės pažinti lietuvius — ar jie pasiduos vyliam, ar ne. 
Mūsų respublikos vadai prof. M. Biržiška pasitikėjo ir, kada 
teko Suvalkuose pabaigtinai derėtis dėl Vilniaus 1920 m. liepos 
12 d., jį pasiuntė”. 

Prof. M. Biržiška vadovavo Vilnijos lietuviams lietuviškai 
valstybiškai nusistatęs. Juo malonesne širdimi jis tai darė, kad 
ta Vilnija ir šiaip jau buvo artima jo širdžiai: jis vedęs vilnietę 
lietuvaitę, lenkiškos kalbos, kaip ir jis pats pradžioje, Bronislava 
Šėmytę“, kuri betgi buvo lietuviškai susiorientavusi ir pritarė 
Mykolo B., studento, idealams; abudu lietuviškai mokės iš to 
pat vadovėlio, „kaip tautiškai lietuviškai apsispręsti“, - iš Šat- 
rijos Raganos „Viktutės“. Paskui juokės - ta knyga buvusi pavo- 
jinga, nes, beskaitant ją, suvedusi juos į porą. Sąmoningai idė- 
jiškai sudarę lietuvišką šeimą, Mykolai Biržiškai šiandien viena 
stipriausių mūsų visuomenės šeimų. O tamprūs jų santykiai 

su gimtuoju Vilnium ir Vilnija kitados paskatino kauniečius 
pastatyti prof. M. Biržiškos kandidatūrą į Seimą““, kad, patekęs 
deputatu, daugiau turėtų galios ir progos ginti „to sliczne, 
kochane Wilno“*?, 

Tai, ką mes randame leidiniuose „Na posterunku wilef- 
skim“, yra labai daug - apie du šimtu straipsnių ir kuo ne tiek 
pat temų, kuriomis buvo nagrinėjami lietuvių lenkų santykiai. 
Vis dėlto tai tik maža dalelė prof. M. Biržiškos darbų Vilniui ir 
Vilnijai vaduoti. Daug daugiau dar nėra išėję aikštėn ir politikos 
aplinkybėmis dar negali išeiti. Mes juos žinome, o lenkai jaučia, 
jei M. Biržiškos buvimas Vilniuje buvo jiems tiek abuojas, kad 
prasimanę kliaučių ištrėmė jį už savo kordono drauge su kitais 
32 lietuviais ir gudais, kurie rodės žymesni jų priešininkai kovoje. 

Lenkai nebepirmą kartą pavartoja tą neriterišką kovos būdą 
su smaugiamaisiais Vilnijos nelenkais. 1910 m. aš pats esu pri- 
tyręs to likimo, buvau ištremtas iš Vilniaus vyskupystės**. 

Prof. M. Biržiška tautos ir valstybės vado kvotimus išlaikė 
ir turi pasitikėjimo ateičia. Quis scit, co za górą?® Kas žino, 
kaip netolimoje ateityje virs dalykai. Prof. M. Biržiška tebėra 
nuolatinis pirmininkas sąjungos Vilniui vaduoti...“ Jo politikos 
rolė dar nelikviduota. 


PEDAGOGAS PROFESORIUS 


Vis dėlto mums jis ne tuo imponuoja ar bent ne tiek. Tai tik 
buvo pilietinė, taip sakant, gamtiška jo pareiga - stoti priešakyje 
savo tautos ant ginamųjų barikadų ir būti sargyboje, „na poste- 
runku“, iki galima pabūti: dalyvauti paskelbime Lietuvos ne- 
priklausomybės, dalyvauti pirmojoje Lietuvių konferencijoje 
Vilniuje ir Tautos Taryboje, antrame Ministerių Kabinete — 
švietimo ministeriu, pirmininkauti Vilniuje jo gi sudarytame 
Lietuvių komitete, kurs ir iki šiol tebegyvuoja*!, etc. 

Esminis Mykolo Biržiškos dalykas - mokslas ir visai ne in- 
ternacionalis, bendrasis visiems, kurio galima gauti ar duoti bet 
kurioje pasaulio mokslo įstaigoje, bet lietuviškas mokslas. Net 
tuo žaliuoju jaunystės laiku, tebestudentaujant, kada pirmon 

galvon buvo dedamas Marksas”, dar ir šiandien jo nepanie- 
kintas, vadinas, kada jauna širdis visa atsideda pamiltam da- 
lykui, - pro jo tarpupirščius, taip sakant, lenda gimtieji daly- 
kėliai - tautiškas lietuvių apsisprendimas, jų teisės, literatūra 
ir jos darytojai nuo seniausiųjų laikų. 

Jis nevaržomas veda tam tikrą skyrių M. Romerio redaguo- 
jamoje „Gazeta Wileūska““, tai daugiau reiškia neg jo darba- 
vimasis socialistams, kurių, tiesą pasakius, Lietuvoje kaip ir 
nebuvo. Vokiškojo Forscher'io** atsidėjimu jis kvočia lenkų, 
rusų, vokiečių literatūras, seniausią jų laikraštiją, iš visur ran- 
kioja lietuvių literatūros žinių trupinius, krauna juos į didelę 
krūvą ir stengiasi jais nušviesti lietuvių senovės literatūrą. Kiek 
čia padėta triūso, kiek tam sugaišta laiko, lengva patirti ir drau- 
ge nustebti, paėmus lenkų „Wielką Encyklopedyję Ilustro- 
waną““ ir rusų enciklopediją, kur buvo populiarinta tarp sve- 
timtaučių lietuvių literatūros istorija. Iš visa to vėliau susidarė 
ir patiems lietuviams ilgai vienatijis, o ir iki šiol pagrindinis to 
mokslo vadovėlis: „Mūsų raštų istorija“. I dalis ligi 1864 m. 
1925 m. II leidimas, 139 p. 

Dar labiau imponuoja, kaip tas pats socialdemokratas M. B. 
pažįsta lietuvių tautiškąsias dainas. Skaityk jo „Dainų istorijos 
vadovėlį“, trečią leidimą 1925 m., 111 p., „Dainų literatūros 
istorija“, antrą leidimą 1923 m. (I-1919 m.) su 385 literatūros 
veikalais - šaltiniais tam dalykui, „Dainų takais“, „Gamtos 
prilyginimai lietuvių dainose“ iš van der Meuleno“. Kiek bend- 
ra turi šitie prof. M. Biržiškos tyrimo objektai su marksizmu? 
Šisai jam tėra lyg namų dalykas, pačiam sau principas, o visuo- 
menei jis beduoda šiaip jau mokslo. 

Vilniuje įsteigęs Vytauto Didžiojo vardu gimnaziją ir ją ve- 
dęs, 1923 m. šiapus demarkacijos atsiradęs, vėl veda didžiausią 
mūsų „Aušros“ gimnaziją“. Jis tad yra pirmas nepriklausomos 
Lietuvos savaimingo vidurinio mokslo pradėtojas ir drauge su 
Klimu“ prie Vilniaus Lietuvių Mokslo Draugijos sudarytojas 
komiteto vadovėliams paruošti“. Pats, be viršiau minėtųjų, 
parašo dar „Lietuvos geografijos“ vadovėlį ir „Lietuvos istorijos 
pradžiamokslį““?, 

Pagaliau, kuriantis Lietuvos universitetui, taip sakant, „udar- 
nyj batalion“*! organizatorių argi galėjo be M. Biržiškos apsieiti? 
Jis dalyvauja Humanitarinių mokslų fakulteto užuomazgoje, 
paskui profesūroje lietuvių literatūros katedros vedėju, paskui 
veda fakultetą trejus metus būdamas jo dekanu, paskui ir visą 
Lietuvos universitetą veda, būdamas jo prorektorius ir rek- 
torius. 

Tiek ordinarinis profesorius Mykolas Biržiška yra pasinėręs 
šiandien į Lietuvos universiteto darbus iš viso, o dar daugiau į 
savo vedamos katedros reikalus. Nėra metų, kad jis spaudai 
nepaskelbtų vieno antro rašto iš lietuvių literatūros istorijos ir 
metodikos; čia „Lietuvių literatūra Vilniaus universiteto metu“, 
čia apie Kr. Donelaitį, čia apie Antaną Baranauska, čia „Rink- 
tiniai mūsų senovės raštai“ - medžiaga lietuvių raštijos mokslui 
aukštesniosiose mokyklose, 1927 m., 244 p. pag. frac.” 

Jis dėsto ką ne ką iš slavistikos, bet vis tam pačiam lietuvių 
literatūros istorijos tikslui. Jis mickevičininkas (žiūr. „Iš Adomo 
Mickevičiaus raštų“, II paveiksluotas leidimas, 1927 m., 287 p.) 
atspausdina daugiau propagandos tikslais J. I. Kraszewskio 
„Dajny piešni litewskie“, 1919, 49 p., ir „Witoldowe boje“, Wil- 
no, 1919, 200 p.” 


PAGINA” 


Visa, ką prof. M. B. daro, mums rodos tik antriniai dalykai, 
antrinės jam pačiam reikšmės šalia pirminių - lietuvių tautos, 
lietuvių valstybės, lietuvių mokslo, - visų lietuvių dalykų tebe- 
gyvųjų ar jau nuėjusių į praeitį. 

Ir sutapo prof. Mykolas Biržiška su lietuvių tauta, pirma 
tik potenciale jos kultūra, su snaudžiančia tauta; pakirdo drau- 
ge su ja, atliko drauge su ja visus žygius į nepriklausomybę ir 
dabar štai, apgaubtas meile ir pagarba, toliau dirba pagrindinį 
tautos ir valstybės darbą - pedagogikos ir mokslo srityse. 

Tai valio solenizantas! Daug metų gyventi ir antra tiek nuo- 
pelnų laimėti sau, o naudos jo visa širdimi mylimai lietuvių 
tautai! 

EDUARDAS VOLTERIS 
Jo 70 metų amžiaus sukakčiai atminti 
(Skaityta L. Universitete per iškilmes kovo 21 d.) 


Gerbiamasis Jubiliate! Magnifice Rektor!? Gerbiamieji iškil- 
mės Dalyviai! 

Lietuvos Alma Mater? šiuo kartu sukvietė Jus, Gerbiamieji 
jos nariai ir studiozai, pasidžiaugti laimingai sulaukus 70 metų 
amžiaus sukakties seniausiojo amžium savo profesoriaus Edu- 
ardo Aleksandraičio* Volterio, pagerbti Jo ir Jo asmenyje jam 
lygių mokslavyrių, kurių mums, lietuviams, Apvaizda buvo 
davusi aniems sunkiesiems spaudos draudimo, tautos spaudi- 
mo laikams palengvinti. 

Gražioji dabar garbinamojo Jubiliato jaunystė sutapo su 
pačiu sunkiuoju lietuviams laiku, 1883-1904 m., kada mes, 
lietuviai, ėmėm sparčiai apsispręsti tautiškai, sparčiai reaguoti 
į naujus iš Vakarų Europos įsiveržiančius į mus tautybės ir 
individualybės obalsius ir principus. Šitie 20 metų yra ir patys 
gausingieji Jubiliato darbais. Pilnas energijos ir pasiryžimo 
mokslui dirbti, jis likimo bangos buvo pastūmėtas (aš laikau 
tai išmintingos Apvaizdos tikslu parodyti skriaudžiamiems 
savo palankumą) į lituanologijos sritį ir jai, tai mokslo šakai, 
ištikimas paliko jau per visą savo amžių, tapo mums nebe sve- 
timas ir pats lyg lietuviu virtęs, jei ne prigimtimi, tai visa savo 
siela, visa širdimi. Kuris lietuvis gavo pasekti jo darbuotę, 
kuriam teko maloni pareiga jam padėti, visi jį sutikdavo, vaišin- 
davo ir palydėdavo lygu geriausį lietuvių tautos prietelį. Ne- 
mint, kodėl ir mes dabar tą patį savo palankumą jam ir gilų 
dėkingumą manifestuojame tautos akivaizdoje. 

Darbuodamasis lituanologijos dirvoje, Jubiliatas Volteris 
nebuvo palaidas, tas vienas savo rūšies. Sena, istorinė lietuvių 
tauta, turinti istorinę ilgų amžių tradiciją, turėjusi valstybinę 
savo organizaciją, savo didvyrius, pagaliau išlikusią gerai kon- 
servuotą, mažai temodernizuotą kalbą, - sutelkė mūsų praeities 
ir dabarties pažinti didelę daugybę mokslo ir dailės žmonių. 
Jų skleidžiamoji mokslo šviesa ramino mus ir drąsino gyventi 

ir nelygią kovą su okupantais kovoti. Mokslo šviesoje mūsų 
pačių liktis buvo skaisti, mes ėmėm sąmoningai elgtis, sąmo- 
ningai ginti savo teises egzistuoti, visokeriopai lavintis, mūsų 
pasąmonėje glūdėjo tvirtas įsitikinimas, jog mes laimėsime, jog 
liktis atsimainys mums geran. Tokios drąsos ir pasitikėjimo 
savim mes nebūtume tiek turėję, o gal ir visai nebebūtume 
turėję, kad ne tie mokslo vyrai ir menų žmonės. Teesie tad am- 
žina garbė ir džiaugsmas mokslui ir menui su daile, kad jie 
bent vieni palieka aukščiau gyvenimo neteisybių ir visokiausių 
šlykščių ir net mirtingų suktybių! Prietelingi mums suomiai 
džiaugias, kad jų tautinės literatūros kūrinys „Kalevala“ daug 
prietelių gavo pačiai suomių tautai; mes lygia dalimi džiau- 
giamės, kad skaisti mūsų istorija ir senovinių formų turtinga 
kalba davė ir pačiai tautai tokių prietelių - akademikus Šach- 
matovą, Fortunatovą, Lamanskį“ ir jų bendradarbį Eduardą 
Volterį. Ir šiandien dar mes negalime jų minėti nesusigraudinę, 
nors kai kurie jau yra nebe su mumis, jau mirę. 

Taip veikė mus grynojo mokslo vyrai. O kaip jis, tasai beša- 
liškasis, teisingasis mokslas, veikė juos pačius? Kaip Šatrijos 
Raganos gėlės saugo nekaltą širdį nuo piktų minčių, taip moks- 
las ir bet kuri dailė gina jų adeptus nuo politikos, sakiau; o 
pridėsiu, kad bešališkumas, kurio gerai jie patiria, verste juos 
priverčia stoti silpnesniųjų ir skriaudžiamųjų pusėje. Šlovin- 
gesnio dalyko už asimiliavimąsi su silpnesniais aš nežinau. 
Kraševskis, gudas-lenkas, kurs tačiau — 

Stupy zabija, 
Gdzie (Litwy) granice: murem ją ogrodzę 
Od Polski waszej’. 

Baudouin de Courtenay’, prancūzas-lenkas, kurs nuolat pro- 
testuoja, kai lenkai stengiasi kaimynus sau panaudoti, „jako 
materyał etnograficzny“". Sauerweinas, anglas-vokietis*?, kurs 
vedžiojas prūsų lietuvių delegacijas į Berlyną, kovodamas už 
lietuvių mokyklų teises. Vokietis-latvis Volteris, kurs globoja 
jaunus lietuvius, kovotojus su didžiausia Rusijos imperija. Na, 
kas gali būti šlovingesnio? Parodykite ir daugiau tokių, „et 
laudabimus eos!“*! 

E. Volteris, bedirbdamas lietuviškąjį mokslo darbą, tiek asi- 
miliavosi su lietuviais, jog rimtai ėmė abejoti, nujau, begu tik 
Volteriai, kilę iš Karaliaučiaus, nebus lietuvių, ne vokiečių 
kilties. Aš nesu linkęs tą spėjimą įrodinėti, kaip įrodinėjama 
lietuviškoji Kanto kiltis“; man svarbu konstatuoti dabartinė 
Jubiliato vidaus nuotaika, kuri daugiau sveria už faktinają kilti. 
Laisvai apsisprendęs lietuviu, visą savo amžių jiems paskyręs, 
ko gi jis negalėtų būti „lietuvis“, jei jau būtinai norėtume padėti 
tašką ant „i“? Šiaip jau mums gana jo asmens ir jo darbų. 

Mums svarbiau, kad Volteris buvo mūsų talkininkas, o ne 
kas jis iš tikrųjų yra. Juo svarbiau, kad tų talkininkų buvo ne 
per daug, kai teko mums sunkus, vargiai pakeliamas darbas — 
išlaisvinti tautinę kultūrą, susigrąžinti prarastąsias pilietines 
teises, kurios buvo pajustos esmines esant naujam mūsų gyve- 
nimui, - sugriauti didžiosios okupavusios mus tautos tironiją. 

40 metų nauja „Babilonijos vergovė“ - lietuvių kultūros 
vergovė; 1865 m. uždraudus mums spaudą, tuo metu, kai tik 
tik buvo nukritę baudžiavos pančiai, mūsų būklę Rusijos impe- 
rijoje darė daug sunkesnę neg rusų piliečių, neg kitų „inorod- 
cų“*: mus dvigubai sunkiau smaugė monarchinė centralistinė 
tironija: mes buvome ir dvasios vergai, ne tik socialiniai vergai. 
O mes jau norėjome būti sąmoningi savo buities kūrėjai, sąmo- 
ningai dalyvauti bendroje valstybėje ir sąmoningai krauti į 
bendrąją žmonijos iždinę visa, ką tik turėjom originalaus savo 
sieloje. Mūsų tai buvo jau stiprai pajusta, ir Rusijos užmačios 
nudirti mums tautinį kailį ir tikybą, paversti rusais ir pra- 
voslavais buvo jau gerokai pavėluotos, kaip pavėluotas ir mė- 
ginimas pačius rusus sutrukdyti jų progrese. 

Tai buvo visa mūsų „politika“. Tokiai mūsų politikai drąsiai 
galėjo pritarti visi, kurie tik ėmė laisvėti ar kurie, pagrimzdę į 
mokslą, šioje sferoje jautėsi laisvi esą. Ed. Volteriui už akių, 
žinoma, buvo kai kada prikišama, būk jis neišvengęs rusų po- 
litikos ir bent kiek padėdavęs jai mūsų nenaudai; bet tai netiesa, 
tai aš Čia ištisa eile jo gyvenimo faktų įrodysiu. 

Kalbėsiu: 1) apie Jubiliato kiltį ir mokslą, 2) apie jo mokslo 
darbus ir 3) apie jo santykius su gyvaisiais lietuviais. 

Eduardą Volterį galėtume senoviniu būdu pavadinti gente 
germanus, natione lettonus9, į rusų ir vokiečių mokslo iždyną 
nešusiu lituaniką. Kaip visa tai atsitiko, kaip toks konglomeratas 
susidarė? 

Volteriai yra kilę iš Karaliaučiaus. Gale XVIII šimtmečio 
vienas jų, žymus laivininkas, turbūt pirklybos reikalais atkelia- 
vo į Ryga ir čia jau pasiliko. Čia jam, matyt, pusėtinai sekės, jei 
nemažą savo vaikų tesėjo išmokslinti, o dvejetą net latvių pasto- 
riais padaryti. Vyresniji Joną Kristupą Volterį Latvijos švietimo 
ministerija savo „Izglitibas Ministerijas Mėnessraksts“!* 1926 m. 
Nr. 1 ir 2 mini tautinių Kuršo mokyklų tėvu - „Kurzemes skolu 
tēvs“. Jis pirmas vokiečių pavyzdžiais ėmęs organizuoti Kuršo 
mokyklas, pirmas sudaręs joms aukštesniąją mokytojų semi- 
nariją. Pastoriavęs Cyravoje ties Ošpūte, Liepojos apylinkėje. 

Išjo brolio pastoriaus yra gimęs Aleksandras Volteris, aptie- 
kininkas Rygos pamiestėje Hagens kalne, šiapus Dauguvos. 
Vedęs savo pusseserę Matildą Volterytę, Rygos pirklio dukterį, 
Aleksandras davė mums dabartinį Jubiliatą Eduardą. 

Eduardas Volteris tad yra gimęs 1856 m. kovo 6/19 d. ar, 
tikriau, 6/18, nes tada tebuvo 12 dienų skirtumo tarp dviejų 
kalendorių", Latvijoje, bet vokiečių šeimoje; tai reiškia, kaip ir 
pas mus, poniškoje inteligentiškoje draugijoje. Kaip pas mus 
aukštesnysis luomas buvo ar dėjos lenkais, taip ir Latvijoje 
aukštesnysis luomas buvo ar bent dėjos vokiečiais. Pastoriai 
daugiausia buvo gabenami iš Karaliaučiaus ar radikaliai suvo- 
kietinami patys latviai, nes jie priklausė išimtinai nuo vokiečių 
baronų, kurių rankose buvo bažnyčių patronatas. Visi buržujai 
miestelėnai privalėjo mokėti ir namie bei viešai kalbėti vokiškai. 
Vokiečių kalba Latvijos inteligentams ir buržujams buvo tiesio- 
gina, įgimta, o latviška tik iš šalies paveldėta, iš liaudies, iš 
tarnų, kurie sudarė didumą krašto gyventojų ir pačioje sostinėje 
Rygoje sudarė gerą trečdalį. 

Volteriai - Kuršo švietėjai - juoba buvo artimi latviams; 
padarytieji latvių naudai darbai paliko jų šeimai tradiciją, jog 

ji yra latviška, nors to laiko sąlygomis griežtai ir atvirai apsi- 
spręsti šios, ne vokiečių, tautos esant nebuvo reikalo. Tai teko 
padaryti tik jų vaikų vaikui Eduardui, ir jis tai padarė gana 
vėlokai, patekęs... į Maskvą. Tai atsitiko subėgus ypatingiems 
edukacijos keliams. 

Vidurinį mokslą Eduardas išėjo ten pat Rygoje vokiečių 
Gouvernementsgymnasium!š 1875 m. Aukštojo mokslo eiti bu- 
vo nuvykęs į Leipcigą, kur tuolaik profesoriavo garsusis litua- 
nologas Leskienas*?. 1875-77 m. per keturius semestrus pas jį 
išklausė pilno kurso lietuvių-latvių-senprūsių kalbos, bet ga- 
vo sugrįžti kariuomenės prievolės atlikti. Kareiviauti jam ne- 
teko; vis dėlto į Leipcigą nebesugrįžo ir keturius likusius se- 
mestrus 1877-79 m. prasimokė Dorpate (Tartu); gale metų gavo 
diplomą rusų kalbos ir literatūros kandidato, nors rusiškai labai 
silpnai mokėjo ir rašto darbą apie rusų kalbą gavo parašyti 
vokiškai. 

Dabar, universitetui rekomenduojant, Švietimo ministerija 
paskyrė E. Volteriui stipendiją po 1200 rub. metams, kad jis per 
2 metus prisiruoštų profesoriauti, būtent dėstyti slaviškąją filo- 
logija (i ją įeidavo ir lietuviška kalba). Volteriui pradėjus itin 
gerai darbuotis, ta ministerijos stipendija buvo dar dukart prail- 
ginta, vadinas, iki šešelių metų. Tobulindamasis moksluose, Vol- 
teris šiuo tarpu važinėjo į garsiuosius mokslavyrius Rusijoje ir 
užsieniuose. Tad pirmiausia atsirado Charkove pas prof. Al. At. 
Potebnią%. Ten rusų universitete pabaigė 1880-81 m. klausyti 
tų mokslo dalykų, kurių jam kaip tik trūko jo specialybei. 

Prof. Potebnios moralė įtaka Volteriui paliko visam amžiui 
ir gangreit nustatė jam tautiškai idėjinį pasaulėvaizdį. Potebnia 
buvo mažarusis, mokėjęs ir lietuviškai, ar labai palankus lietu- 
viams, protegavęs mūsų Joną Jušką2!. Jis buvo tautų tolerantas. 
Atsargiai, moksliškai, ne agitatoriškai, Potebnia vis dėlto skelbė 
leisti mažosioms Rusijos tautoms laisviau gyventi savotišku 
gyvenimu, nes jos, ypač jo giminės mažarusiai, jei nebūtų „jak 
bob pri dorozi“?2 spardomi ir mindomi, būtų daug našesni 
mokslui ir kultūrai. Po Leskieno Potebnia buvo antras litua- 
nologas, kurio klausė E. Volteris. 

O persiimti Potebnios mokslu ir idėjomis Volteriui buvo laiko 
ir visokių galimybių, gyvenant jo namuose ir nuolat jį lankant 
privačiai. Potebnia gi buvo ir vyriausias oponentas, kai Volteris 
1883 m. kovo 13 (25) dieną gynė rusų kalbos ir literatūros ma- 
gistro disertaciją „Razyskanija po voprosu o grammatičeskom 
rodie“23, žinoma, jau rusiškai parašytą. Antras įdomus jo opo- 
nentas buvo buvusis bulgarų ministeris Drinov?. Iš jo Volteris 
mokės bulgarų kalbos, su juo skaitė tekstus. Profesorius politikas, 
naujos eros tautininkas, tik ką pasiliuosavęs iš turkų tironijos, 
Drinovas darė ir neagituodamas įtakos studentams, ypač ne- 
rusams, į tam tikrą krypsnį - tautiškumą. O nuo tautiškumo iš 
viso iki tautinės idėjos dabartinėje prasmėje nebebuvo toli. 

Tačiau galutinai sutvirtėjo tautinėje latvių idėjoje Volteris, 
tik patekęs į Maskvą filologijos studijuoti pas Fortunatovą ir 
visuotinos literatūros pas prof. Storoženko?. Storoženko buvo 
irgi mažarusis ir labai garsus savo dalyko mokovas. Drauge 
su šitais profesoriais Volteris susipažino su daugybe prašmat- 
nių, galingų Rusijos vyrų. Laikas buvo geras ~ Puškino iškilmės, 
atidengiant jam paminklą? Rautai, vakarai, paskaitos. Čia skai- 
to mistikas Dostojevskis” ir alpina moteris. Čia garsiausieji 
slavianofilai: Aksakovas, aristokratas ir turtuolis Košelevas, 
Jurjevas, Samarinas?. Samarinas jau buvo parašęs savo knygą 
„Okrainy Rossii“, kur gynė latvius nuo vokiečių. Slavianofilams 
buvo aišku, kiek žalinga yra vokiečių įtaka latviams — rusiškojo 
valstybiškumo atžvilgiu. Tad bet kurios pastangos atsiturėti 
vokiečiams jiems, slavianofilams, rodės pageidaujamos, nes 
davė galimybės naujai rusiškai įtakai jiems daryti. Latviai tau- 
tininkai susipratėliai Treilands, Barons? ir kiti tokie buvo sla- 
vianofilų itin mylimi ir proteguojami. Tokioje tirštoje tautiškoje 
atmosferoje ir mūsų Jubiliatas galų gale gavo pabaigtinai latviu 
apsispręsti, jei norėjo palikti artimas rusų mokslavyriams ir 
politikos sferoms. Mokslavyriams jis buvo brangintinas „bal- 
tas“, letto-lietuvis, kurių kalbos, kaip būtinosios pagalbinės 
kalbotyrai, reikėjo mokėti, studijuojant slaviškąją filologiją. 

Pradėjęs pas Leskieną studijuoti serbų ir chorvatų kalbas, 
Petrapilyje dabar paklausė Jagičo?? paskaitų (Jagič ir lietuviškai 

išmanęs). O daugiau slavistikos patyrė, protarpiais 1883-6 m. 
nuvažiuodamas tai į Galicijos Lvovą, tai į chorvatų Zagrebą 
(Agram), tai į čekų Prahą pas Geitlerį ir katalikų kunigus moks- 
lavyrius Kalčič ir Rački; šis net kandidatas Vilniaus vyskupu 
buvo, tik atsisakė pasinaudoti rusų valdžios protekcija. 

Vasaromis Volteris pradėjo savo keliones po artimųjų savo 
kaimynų kraštus. Tad 1882 m. aplankė Latgalą. (Taip Būga 
reikalauja tarti Latgalą ir Žiemgalą kaip Baisogalą.) O 1883 m., 
prof. Bezzenbergerio?? rekomenduojamas, apvažiavo Prūsų Lie- 
tuvą, kur jau ėjo „Aušra“. 

Taip rimtai ir daugeriopai prisirengusį E. Volterį 1885 m. 
Petrapilio universitetas priėmė privatdocentu ir pavelijo jam 
skaityti lietuvišką ir latgališką kalbotyrą ir etnografiją; pri- 
vatdocentu jis ir išbuvo ten ištisus 33 metus. O kad privat- 
docentams Rusijos universitetai algos nemoka, tad, pasibaigus 
aniems šešeriems metams komandiruotės, teko imtis uždarbio, 
kad galėtų pragyventi, ir įstojo į Mokslų akademijos knygyną 
knygininko padėjėju, paskum ir pačiu knygininku. Knygyno 
direktorius tuomet buvo akademikas Kunikas“?, Silezijos vo- 
kietis ar greičiau lenkas, žmogus rimtas, grynas mokslavyris. 
Jis Volterį pasiėmė lyg įsūnį, į ypatingą savo globą ir buvo jam 
itin naudingas, leidžiant lietuviškus draudžiamomis raidėmis 
tekstus, ypač Daukšos katekizmą: kad ne Kunikas, ta svarbi 
mums knyga nebūtų išvydusi saulės šviesos?*. Po Kuniko direk- 
torius buvo akademikas Šachmatovas, su kuriuo jau labai ilgai 
teko Volteriui bendradarbiauti. 

Knygininkas Volteris čia gaudavo ne didžiausią algą ir nuo- 
latinį butą, tai svarbiausia, ir jo nė karto nebepamainė. Kas 
lietuvių nežinojo to jo buto kieme 7 Linijos Nr. 2-20! Tiek apie 
pasirengimą dirbti. 


II 


Savo mokslu ir patyrimais gerb. mūsų Jubiliatas pradėjo 
vaidintis dar labai jaunas tebebūdamas; būtent 1883 m. sugrįžęs 
iš pirmųjų savo kelionių, jis visa, ką buvo tose ekskursijose 

pastebėjęs ir ką įdomaus radęs Latgaloje ir Lietuvoje, viešai 
pranešė Rusų Geografų draugijai”. Draugija labai apsidžiaugė, 
radusi dar vieną labai rimtą ir judrų jauną mokslavyrį ir čia 
pat jį išsirinko tikruoju savo nariu. Šitų santykių su ta rimta ir 
net pačių lietuvių labai gerbiama mokslininkų draugija jau 
nebenutraukė, kartkartėmis laikydamas ten savo pranešimus 
ar dalyvaudamas jos leidžiamojoje „Živaja Starina“*. Pagaliau 
R. G. dr. suteikė jam mažąjį aukso medalį už mokslo darbus 
lietuvių etnografijos srityje. 

Rusų Geografų draugijos remiamas ir jos rekomenduojamas, 
privatdocentas Volteris rasdavo visur atviras duris ir gerą pa- 
galbą. Tad suorganizavo tris didžiules ekskursijas, itin gau- 
singas surinktais vaisiais iš etnologijos ir bibliologijos. 

Pirmąją ekskursiją padarė, padedant Varšuvos ir Vilniaus 
mokslų apygardų globėjams. Jos rezultatai itin gausūs. Toje 
ekskursijoje jis surado vieną pačių svarbiųjų senosios mūsų lite- 
ratūros paminklų, antrą po garsiosios Vuikos „Postillos“37: „Ka- 
techizmas arba mokslas kiekvienam krikščioniui privalus. Para- 
šytas per D. Jokūbą Ledesmą Theologa Societatis Jesu. Išguldy- 
tas iš Liežuvio Lenkiško ing Lietuvišką per kunigą Mikalojų 
Daukšą kanoniką Žemaičių. Išspaustas Vilniuje Metuose užgi- 
mimo Vieszpaties 1595. 60 p. 

Vargais negalais šito katekizmo 100 egzempliorių, akade- 
mikui Kunikui griežtai reikalaujant, buvo atmušta ir tuojau 
pačių lietuvių išgrobstyta. Neapsiėjo be didelių susidūrimų. 
Dvasiškosios pravoslavų akademijos profesorius gardinietis 
Kojalavičius%, kurs dėjosi lietuviu ir buvo parašęs pravosla- 
viškai šovinistiškai tendentišką Lietuvos istoriją, interpeliavo, 
quo jure? tai padaryta tuo laiku, kai griežtai yra draudžiama 
pavartoti bent viena lotyniška raidė lietuvių spaudos leidiniuo- 
se. Reikėjo jam nurodyti aukščiausias pavelijimas iš 1880 m. 
mokslo reikalui pavartoti tas raides. Paskui Kojalavičius antrą 
sykį puolė Volterį Geografų draugijoje, kad jis valsčiuose pro- 
paguojąs „latinicą“*“, dirbąs nevalstybinį darbą, net nežinąs, 
kuriomis raidėmis lietuviai žymisi pakelių akmenis ir t. t. Šiuo 
kartu ramus ir nuolaidus Volteris P. Matulionies ir J. Maironies, 


+ 289 - 


dalyvavusių posėdyje“, palaikomas ir pakurstomas, griežtai 
atsikirto — gausias išeiti iš tos mokslininkų draugės, kur poli- 
cija įvedama. Ir išėjo. Geografų dr. griežtai atsisakė paklausy- 
ti Kojalavičiaus ir išmesti iš draugijos Volterį, kurs, vokiečių 
mokslo būdamas ir daug kalbų, slaviškų ir lietuviškų, išma- 
nydamas, esąs vienatinis tos rūšies jos darbininkas. 

Duodama 100 egz. Daukšos katekizmo, Mokslų draugija 
išspausdino 500 egz. visokių Volterio pastabų iš litvanologijos; 
86 p. įžangos, gale žodyną ir obrazcy litovskich govorov“. Vi- 
so 187 p. bendru vardu: „Litovskij Katechizis N. Daukši. Po 
izdaniju 1595 goda vnov perepečatannyj i snabžennyj objasne- 
nijami E. Volterom. Priloženije k 23-mu tomu Zapisok Imp. 
Akademiji Nauk“. 2 knižka. SPB. 1886 m. 

Tai bene bus pats didysis mūsų Jubiliato mokslo veikalas, 
susidaręs iš medžiagos, surinktos per ekskursijas 1882, 4 ir 5 m. 
į Vilniaus, Kauno ir Vitebsko gubernijas. Itin svarbi čia gauta 
etnografinė medžiaga iš Vilniaus gub., kurios lietuviškųjų tar- 
mių dar niekas nebuvo kaip reikiant tyręs. E. Volteris aplankė 
visus kampelius, kur tik lietuvių gyventa Lydos, Ašmenos, 
Trakų ir Švenčionių apskrityse. Čia pat E. Volteris sutraukė 
kas tik buvo iki tol rašyta, įvertinant antrą didžiausią mūsų 
literatūros paminklą Daukšos vertimą „Postilla Catholicka“ 
1599 m.; supopuliarino šį veikalą, suįdomino juo Mokslų akade- 
miją ir taip prirengė ją, kad po keliolikos metų, sulaukus 300 m. 
tos knygos sukakties, pasiėmė ją stereotipiškai atspausdinti; 
aiman, per 25 metus to darbo nepabaigė ir dabar tėra atmušta 
608 p., iki 456 p. originalo. Kopijavo ją Seinų klierikai, vado- 
vaujant prof. kun. J. Laukaičiui, o vežiojant Dubinskiui“. Tai 
buvo milžiniškas darbas ta kopija, nes reikėjo kopijuoti labai 
atsidėjus. 

Daukšos katekizmą atspausdintą recenzavo patys žymieji 
filologai: B. Hakusch „Archiv für slav. Philologie“, A. Brūck- 
neris „Kwartalnik historyczny“, Bystroń, Akielewicz ir k, 

Be to, pasirodė dar du Volterio spaudiniu iš tos pat eks- 
kursijos: „Ob etnografičeskoj pojezdkie po Litvie i Žmudi lie- 
tom 1887 g. Priloženije k 61 tomu Zapisok Imp. Akademiji 

Nauk“, 158 p., ir 1890 m. „Materialy po etnografiji latyšskago 
plemeni v Vitebskoj guberniji“. 

Tai buvo etnografinė plačiai sumanyta ir energingai įvykinta 
ekskursija. 

Antras buvo taip pat plačiai suorganizuotas darbas, ne eks- 
kursija, buvo, padedant trijų lietuviškųjų gubernijų, Kauno, 
Vilniaus ir Savalkų, gubernatoriams, statistinis. Jam programą 
Volteris buvo sudaręs drauge su Povilu Matulioniu ir paskelbęs 
„Kalendar Siev.-Zap. Kraja“*. Jis davė taip pat labai žymių 
vaisių, tačiau spaudon tepateko „Statistika narodonaselenija 
Suvalkskoj guberniji“**. Žinios iš Kauno gubernijos liko vietoje 
statistikos komitete, ir kažin kur nusivalkiojo. O žinias iš Vil- 
niaus gubernijos paglemžė Vilniaus gubernijos bajorų vadas 
grafas Adomas Broėl-Plioteris*'; jis išvežė tą labai įdomią tautų 
statistiką į Krokuvą ir ten įdavė sunaudoti kažin kuriam ten 
anonimui. Mums tos žinios būtų buvusios itin brangios, nes 
paskutinės patikrintos nesuinteresuotų žmonių, koks Vilniaus 
gub. yra tautų %. 

Trečia suorganizuota ekskursija buvo 1888-9 m., archeolo- 
ginė. Šiuo tarpu Volteris kasinėjo kapus ir pilis ties Alytum ir 
Slanimu. Gautoji medžiaga tebeguli Archeologijos komisijoje, 
kurios pavedamas yra tą darbą dirbęs*. 

Ketvirta į knygynus. Iš tos ekskursijos sugrįžęs, parašė kaip 
visados apyskaitą „Otčet o pojezdkie po bibliotekam Avstriji i 
Germaniji“*?. 

Spaudos draudžiamuoju laiku mes teturėjome du žmogu, 
kuriuodu darė prieinamus mums bent senuosius, baigiančius 
išmirti lietuvių literatūros raštus; tai buvo Karaliaučiaus profe- 
sorius ir mūsų universiteto garbės profesorius Adalbertas Bez- 
zenbergeris, atspausdinęs nemaža senovinių Prūsų lietuvių 
knygų, ir Petrapilio un. privatdocentas E. Volteris, atspausdinęs 
Rusijos lietuvių literatūros pavyzdžius to pat laiko kaip ir prūsų 
pavyzdžiai. Daugeliui rusų inteligentų, žurnalistų tie spau- 
diniai buvo tokios pat reikšmės kaip šio D. karo metu lituanika 
Vakarų Europai: ir šie, ir tie gavo patirti, kas iš tikrųjų yra tie 
„litovcy, litwiny, Litauer“. Net šviesesnieji rusai nežinoję, jog 

tautos branduolį sudaro Rusijos lietuviai, ne Prūsijos, kurių 
literatūra seniau buvo žinoma. 

Be to, lietuviškai bibliografijai Volteris yra padaręs daug gera, 
rinkdamas žinias apie senąsias mūsų knygas ir recenzuodamas 
visa, kas tik pasirodo apie lietuviškus dalykus rusų, lenkų ir vo- 
kiečių kalbomis. E. Volterio raštai dažnai rodydavosi visokiuose 
rusų ir vokiečių periodiniuose leidiniuose, kaip va: „Zapiski Imp. 
Akademiji Nauk“, „Žurnal Ministerstva Narodnago Prosvešče- 
nija”, „Živaja Starina“, „Izvestija Imp. Russkago Geografičeskago 
Obščestva“, visose „Pamiatnyja knižki litovskich gubernij“, „Iz- 
danija Russkago Bibliologičeskago Obščestva“**. Šios draugijos 
buvo net vicepirmininku ir gavo jai paskaityti „Pervaja dekada 
litovskoj pismennosti“?! (1904-1914); parodė kreivąją, kaip dau- 
gėjo lietuviškų spaudos leidinių per pirmąjį dešimtmetį, nuėmus 
nuo lietuvių lotyniškų raidžių draudimą Lietuvoje ir Amerikoje. 
Daugiau, „Enciklopedičeskij Slovar izd. Brokgauza i Jefrona“, 
„Mitteilungen der litauischen literarischen Gesellschaft“, „Ar- 
chiv für slavische Philologie“, „Zeitschrift für vergleichende 
Literatur“, „Beiträge zur Kunde der indogermanischen Spra- 
chen“?2. Šiuose gal dar kai kur ir kituose leidiniuose pasitaikę 
Volterio raštai buvo daugiausia nedideli, nuo keleto iki keliolikos 
puslapių. Užtat jų daug ir labai įvairių; jie, surinkus į vieną, su- 
darytų didžiulį tomą iš 300-400 puslapių. Ir šis tomas būtinai 
reiktų mums susidaryti: tiek ten žinių, kur ir apie ką lietuviška 
rašyta, kur ir kas lietuviška tebėra gyva. Prof..Vaclovui Biržiškai?? 
sumanius sudaryti leidinį (o jo mums jau būtinai reikia) ala Glo- 
gerio „Księga rzeczy Polskich““*, Volterio žinios visos ten pareis. 
Volterio nebus daug originalaus patirta; užtat sužinojus kieno, 
kur ir kas kalbėta, pridaryta nemaža brangintinų, jau tikrai ori- 
ginalių išvadų, kaip va: apie „sajanus““?, Nalšėnus, Latava ir k. 

Visu tuo turtu mielai naudotųsi Lietuvos universiteto stu- 
diozai. Kiek begalima pilną E.Volterio bibliografiją yra sudarę 
jo klausytojai; ją čia pat rasite. Tai darbas rimtas, vis dėlto 
negi atstos pačių raštų. 

Potebnia, Porzezifskis, Donelaitis, Stankevičius, Širvydas, 
Sprogis, Bartsch, Bezzenberger, J. Juškevičius, Treilands, Geit- 

leris, Mikuckis, Rėza, Jaunius ir daugybė raštų, autoriais nepa- 
žymėtų, buvo Volterio išnagrinėta”. 

„O rezultatach etnografičeskoj pojezdki k Prusskim litovcam 
letom 1883 g.“, „Predvaritelnyj otčet o pojezdkach po Litvie i 
Žmudi 1884, 5, 6i 7 godach“, „Programma dlia ukazanija oso- 
bennostej govorov Litvy i Žmudi“, „Ob izučeniji litovskago 
jazykaiplemeni“, „Litovskaja pečatv XVI viekie“, „O značeniji 
litovskago jazyka dlia russkoj archeologiji i paleontologiji“ — 
tai apie lietuvišką kalbą. Kas buvo Volterio rašyta apie rusų ir 
latvių dalykus, mes čia neminime. 

Iš lietuvių istorijos minėtini: „Gdie iskat ziemliu Nalščans- 
kuju“, „Ojatviagach“ ir k. 

Iš etnografijos: „Lit. legendy o ženskich charakterach“, „K 
voprosu o „sajanach“, „Ob izučeniji semejnago byta litovsko- 
žmudskago naroda“, „Obzor trudov po litovskoj etnografiji“, 
„Statistika plemennago sostava narodonaselenija Sievero-Za- 
padnago kraja“, „Litovskija legendy“, „Über das litauische 
Haus“, „Mythologische Skizzen“, „Žmudskija gorodišča i drev- 
nija uročišča Telševskago ujezda“, „Einfluss Westrusslands auf 
Litauen von der 12 Jahrhundert“. 

Pridėk čia nemaža visokių bibliografinių, bibliologinių, ar- 
cheologinių ir kitokių raštų. 

Lietuviškai Volterio rašytų raštų aptinkame „Švietimo Dar- 
be“ (apie autentiškumą trečiosios S. Daukanto istorijos), 
„Žvaigždėje“ („Aušros“ paminėjimas), „Tauta ir Žodis“, „Lie- 
tuvių Tauta“, „Lietuvoje“ (archeologiniai nesusipratimai, po- 
lemika su prof. V. Biržiška dėl knygyno ir k.). Tiek aš esu pa- 
tyręs Jubiliato mokslo darbų. Jų turbūt bus besą daugiau. 


III 


Belieka mums pasižiūrėti gerb. Jubiliato buvusių santykių 
su tikraisiais lietuviais inteligentais provincijoje ir Petrapilyje. 
Tokios dangybės žinių, kurių E. Volteris yra davęs spaudai 
ir mokslo įstaigoms, vienoje kurioje vietoje negi rasi. Jų reikėjo 
ieškoti visur, kur tik buvo numanu esant, pas atskirus žmones, 

privačiuose ir valstybiniuose knygynuose, valstybės įstaigose, 
ypač valsčių valdybose, ir kitur. Turėdamas rimtų ir patikimų 
rekomendacijų, Volteris laisvai lankė visus tuomet nors kiek 
prašmatnesniuosius lietuvius inteligentus, kurių daugiausia 
buvo kunigų. Aplankė kan. S. Gimžauską, didįjį lietuviškų 
knygų kolporterį* ir rašytoją; Žasliuose ir Gardino vienuolyne 
kun. L. Burba, didįjį protestantą prieš lenkų kultūrą ir rašytoją, 
ir kitus, ne taip įgarsėjusius. Iš pradžių viskas buvo gerai. Bet 
kai nauja lietuvius rusų administracija ėmė itin terorizuoti, šieji 
ėmė laikytis atsargiau, visus, kurie iš Rusijos atvažiuoja Lietu- 
vos pažinti, įtarti, begu tik jie grynais mokslo tikslais Lietuvą 
lanko, begu tik jie nerenka tuo pačiu mokslo žygiu ir tokių žinių, 
kurios gali būti spaudėjams naudingos, o lietuviams pražūtingos. 
Ėmė įtarti E. Volteri, Kazaniaus profesorių Aleksandrova”, pas- 
kum archijerejum Arsenijum tapusį, ir kitus, kad jie savo lan- 
dumu iešką žinių, kas ką rašo, kas ką ir kur lietuviškai spausdina 
draudžiamomis raidėmis, kas šelpia spaudinius ir kas juos kol- 
portuoja, ir visa tai praneša aukštajai Rusijos administracijai. 
Pirmieji demonstratyviai atsisakę bepadėti E. Volteriui, dr. Bra- 
zaičio H. M. F. muziejėliui liudijimu, buvę kan. S. Gimžauskas 
ir kun. Valavičius, abudu vilniečiu“. Taip pat vyskupas A. Ba- 
ranauskas ir prelatas A. Povilonis*! patarinėję dėl visa ko būti 
atsargiems su visais tais ekskursantais iš Rusijos į Lietuvą. 
Dalyką itin pablogino E. Volterio parašu išėjęs vertimas 
„Božestvennaja Liturgija sv. Joanna Zlatousta. Dieviška Litur- 
gija šv. Jono Auksaburnio“, in 4°, 41 p.“ Rusų pravoslavų kė- 
sinimaisi surusinti ir supravoslavinti lietuvius jau buvo aiš- 
kūs. Tai reiškė primetimas lietuviams savo „graždanskij šrift“3 
ir daugybė kitų administratyvių varžymų. Bereikėjo šalia „cer- 
kovno-prichodskich učilišč““* pavartoti ir pačią cerkvę. Galop 
pavartota ir ji. Jonas Šliūpas savo „Apšvietos“ 487 p. džiaugs- 
mingai pragydo: „Katalikiška Lietuva neilgam bepateks““. O 
lietuviai katalikai tikrai nusigando ir gerokai įtūžo ant R. Vol- 
terio už tarpininkavimą ar talkininkavimą „obrusiteliams“. 
Kitas čia pasakys, aš ne toje vietoje, netinkamu laiku būsiąs 
pajudinęs visus tuos neigiamumus. Tačiau aš taip padariau 

sąmoningai ir visai gera valia. Užsienių spaudoje buvo visa tai 
labai nepalankiai E. Volteriui paminėta. Lietuviai tai žino ir be 
manęs. O aš čia pakartojau, norėdamas taip dalyką išdėstyti, 
kad šitų neigiamumų nebeliktų mūsų sąmonėje kaip tik tuo 
laiku, kada mes Jubiliatą Volterį garbiname. 

Pirmiausia turiu čia pasakyti, jog „Liturgiją“ yra išvertęs 
totoris Krečinskis““, liaudies mokytojas, tas vienas gerai mokėjęs 
lietuviškai, o ne Volteris. Obrusiteliai šį vertimą iš Krečinskio 
buvo seniai pirkę ir tik ieškojo, kas jį peržiūrėtų, ištaisytų ir 
papildytų. Vienintelis tam darbui, rusams rodės, tikęs žmogus 
bus jaunas litvanologas E. Volteris, ir jis buvo priverstas tą 
darbą padirbti. Tačiau pats pakankamai nemokėdamas lietu- 
viškai, Volteris pasitelkė į darbą 5. Baltramaitį“", žmogų ne- 
mokytą ir rašybos visai neišmanantį, ir su juo atliko tą darbą. 
Pats Volteris čia daugiausia pasidarbavo, taikydamas lietuvių 
garsams keistai modifikuotas trilypes rusų raides. Bet iniciatyvą 
tam dalykui buvo padaręs mūsų gi Jonas Juška (žr. jo „Opyt 
primenenija russkoj azbuki k litovskomu jazyku“, 1867)**; ant- 
ras - Fortunatovas savo Liudvinavo dainų rinkinyje. Žiūr. ma- 
no paskaitą „Liet. literatūra rusų raidėmis“*?. Šituo savo darbu 
E. Volteris neįtiko nė patiems rusams. Jiems baisus buvo jų 
azbukos darkymas; o Vilniaus protojerejui nepatiko nė pats 
vertimas, kam caras Aleksandr Aleksandrovič išverstas: Alek- 
sandraitis, forma, anot jų, mažybinė. Volteris gavo net oficialiai 
teisintis šią formą esant seniai vartojama rubricelėse nuo pat 
Valančiaus laikų, tad ji nereiškianti mažybinimo. 

Ir praktikoje šis liturgijos vertimas paliko bereikšmis ir nieko 
lietuviams nepakenkęs. Visoje Lietuvoje galis lietuviškai atlikti 
rusų pravoslavų pamaldas teatsirado vienas Kolainių popas 
Eugenijus Rozovas, Lietuvoje gimęs, ir tas vieną sykį pamėginęs 
nusispjovęs: taip nederėjusi lietuvių kalba. Rozovas buvęs geras 
žmogus, inteligentingas, buv. medicinos studentas, humanus. 
Jis mėgdavęs apylinkės žmonėms gerai daryti, neskirstydamas 
jų tikėjimais; tad visiems dalydavęs ir vaistų. Bet kai pamėgino 
uoliai pamisionieriauti tarp žemaičių, kai pragydo savo cerk- 
vėje lietuviškai, iš jo pradėję nebeimti nė tų vaistų, įtardami ir 

juos esant pravoslaviškus. Taip kitkart minėjo jį „Apžvalga“ 
ar „Sargas“, nebeatmenu. 

Pagaliau visas leidinys buvęs sunaikintas, kai Povilas Ma- 
tulionis įrodęs, jog vertimas visai netikęs. Baltramaičio, sa- 
kysime, buvo parašyta: „už švenčiausį riedantį Sinodą“; tai 
turėjo reikšti: „za Sviatejšyj Pravitelstvujuščij Sinod”, o išėjo: 
„za katiaščijsia“. 

Kitų faktų nė to tiek neturime, kurie liudytų etnografą Vol- 
terį kieno pasitikėjimą apvylus ar kuriam savo padėjėjui pa- 
kenkus. O priešingų tam įtarimui faktų yra daug. 

Antai ar tik ne jis pirmas kalbėjo Geografų draugijoje, jog 
tautos reikia būtinai pakęsti; kalbėjo taip, kaip ir jo mokytojas 
Potebnia. Kadangi Geografų draugijos posėdžių protokolai 
buvo skelbiami, tai juos tuojau pasergėjo lietuviai, ir dr. Vin- 
cas Pietaris” mušė Volteriui telegramą, sveikindamas jį drąsios 
iniciatyvos. Tą patį Volteris paskui pakartojo ir vokiečių „Mit- 
teilungen der litauischen literarischen Gesellschaft“. Tai viena. 

Mūsų ginče su lenkais Volteris minėtųjų slavianofilų kryp- 
timi visados stojo mūsų, silpnesniųjų, pusėje ir tai reiškė atvi- 
rai, stačiai publicistiškais straipsniais Lietuvos generalguber- 
natorių oficioze „Vilenskij Vestnik“"., kurio jis ketino būti net 
redaktorius. Ir intrigos prieš tų straipsnių autorių buvo daro- 
mos mūsų „lenkų“, ne kieno kito: žiūrėkite, jūsų tyrinėtojas 
bendrai veikia su jūsų spaudėjais - netikėkite juo! Intriga buvo 
žalinga mums patiems, jei kas, patikėjęs ja, nesiėmė kuo dau- 
giausia panaudoti savo reikalui tokio rusams žinomo ir jiems 
ištikimo asmens kaip Volteris. Tai antra. 

1894 m. „S. Peterburgskija Vedomosti“ pasirodo visiems lie- 
tuviams inteligentams gerai žinomas, plačiai pagarsėjęs Volterio 
straipsnis prieš Vonsiackį „Zabytyja žertvy raspoliačenija'“?, 
apie aukas, suėmimus, trėmimus ir kalinimus (Vaičaičio, Dani- . 
liausko ir k.) tuo laiku, kai naujas caras Mikalojus II” važinėjo į 
Varšuvą ten lenkų ramintų. Volteris priminė rusų carui ir visuo- 
menei, jog reiktų neužmiršti neparaminus ir lietuvių, nes visados 
„kogda Polša pliašet, Litva plačet“?, o džiaugsmu pašokinėti 
lietuviams neleidžiama, supančiojus laikant jų kojas. Tai trečia. 

Buvo ir daugiau mums palankių Volterio straipsnių tame 
pat kunigaikščio Espero Uchtomskio laikraštyje", tai apie lietu- 
viškos kalbos dėstymą užsienių universitetuose, tai apie terorą 
ir klastas, kurių griebiasi valstybės administracija Lietuvoje. 
Jis gi privertė Švietimo ministeriją pagaliau paskelbti Aukš- 
čiausią pavelijimą katalikams melstis lotyniškai, nebūtinai ru- 
siškai. Ta pavelijimą buvo Departamento direktorius Aničkov 
savavališkai sulaikęs; Volteris, sužinojęs tai iš lietuvių, išguitų 
iš Mintaujos gimnazijos, davė žinią kun. Uchtomskiui, o šis 
šūkterėjo viešai, ir Dep. direktorius iškrito iš savo vietos. Tai 
ketvirta. 

O penkta, šešta, taip ir toliau bus Volterio darbai lietuvių 
literatūrai ir asmeniniai jo santykiai su Petrapilio lietuviais 
inteligentais, ypač su Lietuvos jaunuomene, einančia Petra- 
pilyje aukštuosius mokslus. 

Lietuvių-latgalių etnografijos dėstytojas Volteris buvo reika- 
lingas savo mokslui gyvosios medžiagos tų klausytojų, kurie 
yra kilę iš anų kraštų. Be to, be klausytojų kam gi dėstysi. Ir 
lietuviai, nors po nedaug, idėjos dėlei rūpinosi, kad šito dalyko 
dėstymas nenutrūktų. Užtat su tais, kurie domėjosi pr.-docento 
dėstymo, jis buvo daugiau kaip dėstytojas; jis buvo jiems drau- 
gas, prietelis ir globėjas, rodė daug širdies, ne tik noro ko nors 
išmokyti. 

Iš pat pradžių artimiausieji jo draugai studentai buvo latviai: 
dabar garsusis poetas Plekšan-Rainis, latgalis, dabar bolševikas 
Stučka, advokatas Ansbergis, prof. Smitas, senatorius Kalots, 
dr. gen. Snikeris, Blesse ir k. Suomis prof. Mikkola ir jo žmona 
Maila ir Nieminen, rumunas Bohdane. Paskui veik visai juos 
atstoja patys vieni lietuviai: dzūkas Luckus (t), Ad. Spurga, 
„Amerika pirtyje“ autorius Vilkutaitis-Keturakis (t), Gavėnas, 
du Jankevičiu (vienas +), Andrius Bulota, Rupšys, Ad. Varnas, 
P. Višinskis, Karūžas, Rokas Šliūpas ir daug kitų. Iš Latgalos 
Trasuns, Kinzuls, Kempiš““. 

Artimiausi jam buvo Augustinas Voldemaras, kurs Vol- 
teriuose ir gyveno, ir Kazimieras Būga". Juk tai Volteris ištraukė 
ji iš Vyriausiosios fizikos observatorijos, kur valdininkavo, ir 

pristatė jį sekretorium prof. Jauniui, kad surašytų visą jo žinyną, 
ypač gi dialektologines žinias, kurias taip sumaningai buvo jis 
pradėjęs skelbti (žr. jo „Ponevežskije govory“) ir gramatiką”. 
Akademikas Fortunatovas visa tai norėjo turėti Mokslų akade- 
mijos leidiniuose, išleista žmoniškai, tinkamais ženklais ir tin- 
kama redakcija. Tiems dalykams M. akademija buvo asignavusi 
lėšų quantum satis”. Gramatikos korektūra buvo pavesta irgi 
Būgai. Volterio nuopelnais faktinai mes turime Jauniaus mokslo 
darbus paskelbus. Tik Volteriui pradėjus, ėmė Būgos domintis 
ir kiti Petrapilio lietuviai, kurie jį stumte išstūmė aikštėn. Vol- 
teris gi Būga ir Šlapelį įstatė Juškos žodyno redaguoti®. 

Štai kokią atestaciją duoda doc. Volteriui „Kelionės po Euro- 
pa ir Aziją“ autorė Pranaičių Julė, „Žvaigždės“ redaktorė Ame- 
rikoje?!. Imame tik mintis. 

Skaudžiojoje mūsų tėvynei gadynėje Ed. Volteris glausdavo 
prie savęs visus persekiojamus lietuvius studentus, šelpdavo 
juos kiek galėdamas, palaikydavo jų sielose lietuviškųjų dalykų 
meilę. Jo butas Vosyliaus saloje buvo atdaras bet kuriam lietu- 
viui, tėvo pastogė jaunuomenei. Ten po kelissyk per savaitę 
susirinkdavo studentai ir visokių profesijų žmonės laisvai pasi- 
tarti apie svarbiuosius einamuosius lietuvių dalykus ir kaip 
čia ir kas viešai padarius. Neturčiams lietuviams studentams 
Volteris dažnai buvo ultimum refugiumė?. Volteris lietuvius 
studentus jungė tarp savęs ir visus su šelpiamosiomis draugi- 
jomis. Kiekvienam buvo lygiai mandagus, lygiai meilus; nieko 
jis nepažemino, duodamas pajusti jo neturtą; su visais rasdavo 
linksmos, šviesiu veidu kalbos, kuri tiek jaunuomenę pritrau- 
kia, kiek šalta, rūsti, piktu veidu kalba atstumia. Lietuviai visa 
tai mokėdavo įvertinti ir mokėjo jam, į save susilaukę, meile, 
pagarba ir tradiciniu vaišingumu atsimokėti. Studentui Pr. 
Vaičaičiui tiek jis yra gera daręs, jog tas poetas net trejas savo 
eiles jam yra parašęs. Sk. jo raštus“. 

Volteris pats nebuvo konspirantas, visados veikė atvirai, 
kaip dera valstybės žmogui. Bet jo svečiai konspiravo ir su visu 
tuo nuo svetingo šeimininko nėmaž nesislėpė. Volteris buvo 
au courantšžvisų lietuvių sumanymų ir pastangų. Jei būt norė- 

jes, daug būt bloga padaręs. Jei tačiau niekam bloga nepadarė, 
tai jis žmogus teisus. Jautrioji jaunuomenė juo pasitikėdavo, 
davė tam kuo geriausią atestaciją. 

Rinkosi pas Volterį ir kiti žmonės, kunigai, profesoriai, val- 
dininkai, visuomenininkai: Maironis, Jakštas, Būčys, Naujokas, 
Totoraitis, Grigaitis, Jaunius“?, pasauliečiai, draugijų nariai. Ar- 
timiausia sugyveno su mažaturčiais savišalpininkais, jų pir- 
mininku Bručkum, aptiek. Didensku ir jo Ko. Vieniems patar- 
davo, kitus užtardavo, kitiems darbo ir uždarbio duodavo; kai 
ką ir pinigais sušelpdavo. 

Antai studentai sumanė padidinti lietuvių teatro repertuarą, 
išleisti ištisą lietuvišką teatrališką knygyną ir Volteriams įkal- 
bėjo, kad visam tam dideliam dalykui aukotų pinigų. Žadėjosi 
patys leidinius išparduoliosią ir išdėtus pinigus sugrąžinsią. 
Bet kaip reikė, žinoma, toli gražu ne visa sugrąžino. Ed. Volterio 
tad lėšomis yra išėję trys to knygyno leidiniai Petrapilyje: 

Nr. 1. Keturakio „Amerika pirtyje“, 

Nr. 2. Voldemaro vertimas „Audra giedroje“ ir 

Nr. 3. Vaižganto „Sceniškieji vaizdeliai“**. 

Šiems leidiniams buvo pritaikinti Jauniaus ir Būgos kurį 
laiką vartota rašyba su „į“ sambalsioms minkštinti. 

Daugiau, Volterio pastangomis išleista „Puškin v litovskom 
perevode“ su žodynėliu skyrium, M. akademijos leidinys“. Ir 
be galo daug reikšmės turėjusi ir tebeturinti, dėstant lietuviškos 
kalbos istoriją ir jos dialektologiją „Litovskaja chrestomatija — 
lietuviška chrestomatija“ dviem dalim, 1893 ir 4 metų, irgi 
M. akademijos leidinys. Atminkime, jog visa tai padaryta dar 
nepasibaigus draudžiamajam laikui. 

Šitie E. Volterio darbai, patiekti tiesioginiai naudotis - lietu- 
viams, ne tiems mokslo vyrams, kuriems teįdomu tyrinėti mu- 
mijos, geriausia mums įrodo, jog Volterio daugiausia dirbta 
lietuvių, ne rusų naudai. Geriausiai tai paliudijo „Trudy Var- 
šavskago Statističeskago Komiteta“, kurie įrašė šiuos žodžius: 
„Sochrani nas Bog ot takich litovskich patriotov kak Volter — 
vrag russkoj azbuki!“*š 

Aš pabaigsiu šią savo gerb. Jubil. darbų apyskaitą greičiau 
neg paskaitą paminėjimu paskutiniųjų jo gyvenimo etapų. 

Prieš pat karą atlikęs ekskursiją į Makedoniją paskutinį kar- 
tą, jau bolševikų valdžios metu, Mokslų akademijos knygyno 
Slavų skyriaus jis buvo komandiruotas į slavų kraštus, į Prahą, 
Belgradą, Lvovą rinkti knygų dubletų ir organizuoti lenkų 
skyriaus. 1918 m. gruodžio mėn. pakeliui sustojo Vilniuje, kur 
jau lietuviai viešpatavo, nors ir vokiečiai dar nebuvo išėję, ir 
paliko čia net bolševikams užeinant. Pirma su A. Voldemaru, 
dabar su V. Biržiška Volteris dirba, tvarkydamas viešąjį Vil- 
niaus knygyną“?. 1919 m. rugpjūčio mėnesio 30 d. atvyko drau- 
gę su lietuviais į Kauną, kur prezidentas Smetona pavedė jam 
Lietuvos knygynų reikalą ir padarė direktorium viešojo kny- 
gyno ir pirmininku Valstybinės archeologinės komisijos”, o 
Tadui Daugirdui?! mirus, ir Kauno miesto muziejaus direk- 
torium. Šias pastarąsias pareigas ir dabar tebeeina. 

Lietuvos universitete profesoriauja nuo pat jo išdygimo pa- 
vidale Aukštųjų kursų”. 

Tariuos nesuklysiąs pasakęs, jog mūsų Alma Mater laiminga 
yra, kad gali gerb. savo narį prof. Ed. Volterį pagerbti, jam 
gražaus 70 m. amžiaus susilaukus, savo rūmų sienose, o ne iš 
tolo esantį ir palinkėti jam drauge su jo žmona Aleksandra 
Višinskaite, su kuria yra pragyvenęs jau 40 metų, dar ilgų metų. 
Miela ir tikslu yra čia paminėti ir p. Aleksandrą, kuri, būdama 
panevėžietės lietuvaitės duktė, nejautė aversijos nuo savo tau- 
tiečių lietuvių, niekados nedarė disonansų namie, niekados 
nekliudė savo vyrui pareikšti šias ar tas savo simpatijas. 

Valio mums, Jubiliatai Volteriai! 


VYTAUTAS JUŠKEVIČIUS 
1870-1896 


Dievo Apveizda turbūt tiria lietuvių kantrybę, kaip kitados 
šv. Jobo!: tai tiekdama jiems savo malonių, tai vėl atsiimdama. 
Visokių yra reikalų, visokių reikia ir pašalpinių malonių. Svar- 

biausias šios dienos lietuvių reikalas - ištraukti savo tautą iš 
gilumos tamsybių, nudengti nuo jos užmiršimo ir paniekos 
skraistę. Tą svarbų uždavinį tegali atlikti rinktiniai žmonės; 
tie, kurie atsidėjimu tėvynei, meilės karštumu ir savo žodžio 
galybe vienu kartu atriša akis taip saviesiems, taip ir sveti- 
miesiems. Toks buvo ir a. a. Vytautas Juška, arba Juškevičius. 
Kas Lietuvoje dar nežino garsios mokslavyrių Juškų giminės, 
dovanojusios tokiuos du vyrus kaip kunigas Antanas ir gim- 
nazijos mokytojas Jonas? Šisai Jonas, nors tolimose vietose, 
pirma Jekaterinburge, Permės gub., o nuo 1875 m. Kazaniuje, 
tačiau su Antanu nenutraukė ne tiktai broliškų, bet ir patrio- 
tiškų ryšių. Kun. Antanas visą amžių rinko visokius mūsų 
tautos palaikus: dainas, papročius, žodžius, o didelis jam padė- 
jėjas buvo brolis Jonas. Jų pastangomis išleistas didžiausias 
dainų rinkinys, aprašymas lietuviškų veselijų; dabar spaus- 
dinamas lietuviškai-rusiškas žodynas*. 

Tiemdviem broliam mirus, regėjos, užgeso Juškų žvaigždė; 
bet štai trumpam laikui vėl ji žybtelėjo Jono sūnum Vytautu. 
Kovo 16 d. prieš Petrapilio universiteto filologijos fakulteto 
narius stojo jaunas, vos 26 metų magistrantas privatdocentas 
sulyginamosios kalbos ir pirmą kartą skaito. 

Trumpu laiku pažino jį Petrapilio mokslo vyrai. Mokslų 
akademija išleido jį patyrinėti dzūkų kalbos Suvalkų gub.; prof. 
Fortunatovas? perleido jam redagavimą dėdės kun. Antano 
žodyno. Tuo tikslu buvo atvykęs į Veliuoną, kur daugiausia 
tam žodynui buvo surinkta žodžių, tyrė žodžių kirčius ir prie- 
gaides. Ateinančiam semestrui paskelbė kursą „Obzor zvukov 
i form litovskago jazyka“*. Petrapilyje igyja pažinčių, padaro 
įtakos mokytojų būriui. Ruošias, Mokslų akademijai padedant, 
sušaukti litvanologų kongresą aptarti lietuvių rašto ortografijai. 
Ir štai šitokiu svarbiu momentu mirtis nukirto visus jo suma- 
nymus, o gyvų likusių lietuvių vilti veikiai pašokėti aukštyn. 
Gaili! Širdį gelia... Geriau būt buvę jo visai nepajusti, neg išvy- 
dus pradžiugus, visą viltį su juo sukergus, vienu matu vėl jo 
nebetekti. Na, ką darysi. Vėl lauksime, kada Apveizda užstatys 
jo paliktą tuščią vietą. 


+ 301- 


A. a. Vytautas Juška gimęs 1870 m. rugpjūčio 19 d? Į gim- 
naziją Kazaniuje pradėjęs vaikščioti tik 1884 m. tiesiai į 5 klasę, 
nes iki tam laikui, silpnas būdamas, mokęsis namie pas tėvą, 
karštą lietuvį, mokslininką litvanologą, nenorėjusį, kad jaunas 
Vytautas iš mažens priprastų prie svetimtaučių. Išėjęs gimna- 
ziją, įstojo ten pat, Kazaniuje, į universitetą, į filologijos fakul- 
tetą, eidamas savo tėvelio pėdais. Mokslas jam sekės; 1890 m. 
iš fakulteto gavo sidabrinį medalį už konkursinį darbą „Istorija 
literatury i jazyka Kašubov““. 

Pabaiges universitetą su diplomu pirmojo laipsnio, norėjo 
palikti ten pat, bet kad nebuvo vakuojančios vietos, atvyko į 
Dorpatą-Tartu ir čia 1894 m. išlaikė kvotimus iš sulyginamosios 
gramatikos. Regima Dievo Apveizda! Atvyksta į Petrapilį, netu- 
rėdamas jokios protekcijos, ir tuojau kaip iš pieno plaukia. Tai 
kam gi jį mums vėl atėmė? Tik tik užtekėjo jo garso žvaigždė, 
kaip vos pirmą kartą paskaitęs, tuojau apsirgo ir bal. 9 d? 
Dievui dūšią atidavė jaunas kaip žiedas. 

Jaunas broli lietuvi! Karšta tavo tėvynės meilė, rūpestingas 
apie jos gerovę tavo gyvenimas nepražus veltui. Tu padėjai 
keletą akmenų tėvynės rūmų pamatan, tai kitiems mažiau be- 
reiks dėti. Ilsėkis sau už grabo, žemei nenusidėjęs! 


HENRYKAS SIENKIEWICZIUS 


I 


Šiomis dienomis Šveicarijoje pasimirė didžiausias lenkų 
rašytojas Henryk Sienkiewicz, gimęs Paliesyje, tatai senovės 
Lietuvos ribose, 1846 m. 

Ar Senkus iš Senkevičių ar Senkevičiai iš Senkų yra kilę, 
kas dabar besuseks? Tai mums ir nesvarbu. Gana, kad tų dvejų 
pavardžių ir dabar tebėra Lietuvoje. Ir patsai nabašninkas jau- 
nose savo dienose, matyt, laikė save Lietuvos piliečiu; žinoma, 
anos „istorinės“ Lietuvos. Net pirmuosius savo raštus pasira- 
šydavo slapyvarde - Litwos. 

Tai buvo tuomet, kuomet ir jis pats, smulkus bajorėlis, tebe- 
buvo persiėmęs paskutinės lenkų revoliucijos demokratizmu: 
1863 metais Senkevičiui buvo jau 17 metų ir jis jau mokėjo jausti 
laiko dvasią. Tad ir pirmieji jo gražiosios literatūros veikalėliai 
visi kvepia užjautimu žemųjų visuomenės sluoksnių. 

Bet keitės laikai, keitės ir žmonės. Jaunas Senkevičius matė, 
kas beliko iš visų lenkų idealų, kaip sunaikinta ir praretinta 
tapo ne tiktai lenkų tėvynė, bet ir sutremta, sumindžiota visa 
lenkų dvasia. Nusiminę žmonės ėmė patys savęs nebevertinti; 
temokėjo patys save niekinti ir apsispjaudyti. Matė visą lenkų 
dvasios silpnumą ir sumanė ją sustiprinti parodymais, ne visa- 
dos gi taip blogai buvę kaip dabar; net pačiais blogaisiais lai- 
kais, kad Lenkų karalija baigė griūti. O kadangi anais laikais 
viešai tesidarbavo ir tekareiviavo vieni bajorai, didieji ir mažieji, 
šlėktos, tai ir ėmė bajorus apoteozuoti kaip dvasios ir kūno 
milžinus. 

Tą darbą bedirbdamas, ir pats S. ėmė didžiuotis savo bajo- 
ryste. Didžiavosi, kad iš motinos pusės buvo giminėje aristokra- 
tų. Priminė aristokratų tradicijas. Garbė ir turtai už jo talentą 
padarė jį tikrai vienu didžiųjų Tėvynės sūnų. Ir visoki demok- 
ratiškumai pabaigė iš jo dulkėti. 

Nabašninko vertintojai tačiau pripažįsta tai ne tik nepakenkę 
nei jam pačiam, nei Lenkijai, kurią stiprinti buvo pasiryžęs, 
bet, priešingai, daug, labai daug jam tame darbe padėję. Aris- 
tokrato didystė, gerojoje to žodžio prasmėje, neleido jam dejuo- 
ti, kai širdį skaudėjo; neleido viešai parodyti nei tai, ką tėvynei 
skauda. Manė pasaulio pagarbą Lenkijai pelnysiąs, parodyda- 
mas ją juoba galingą neg vargšę, ir neapsiriko. 

Kitaip buvo namie su jaunąja karta. Savo laiku ji džiaugėsi 
Senkevičiaus raštų veikėjais. Tačiau juoba palinko ten, kur kiek- 
vienas laikotarpis lenkia - į pusę, priešingą Senkevičiaus ideo- 
logijai. Jie susidarė naujus namų dievaičius ir pasiskyrė nau- 
jus jiems atnašautojus. Priešais Senkevičių atsistojo kitas galin- 
gas - Žeromskio talentas’. Ir būdas rašymo atsimainė. Elegantui 
apsiėjime ir žodžiuose buvo abuoji nevalyvi naujieji rašytoju- 
kai žydeliai. Senkevičius juos sušėrė skaudžiai; jaunikliai jam 

atsimokėjo tuo pat, rašydami šiurkščias kritikas ir įkyrėdami 
koneveikiančiomis, asmeniškai adresuojamomis atvirutėmis. 
Anot Neuwert-Nowaczynskio?, Senkevičius tematė praeitį, jau- 
nieji težiūrėjo į ateitį. Ir Senkevičiaus populiarumas paskutiniais 
laikais visai buvo sumažėjęs pačiuose lenkuose. Populiarumas 
kaipo rašytojo. Jis tebebuvo žodžio dailininkas, bet nebebuvo 
minčių valdytojas. 

Tačiau buvusiųjų Senkevičiaus nuopelnų nei užginti, nei 
užmiršti niekas lenkų negalėjo. Tegu tie Senkevičiaus pamatai: 
religija, tėvynė, šeimyna, kurius dėjo, tvirtai statydamas visuo- 
menės rūmą, bus ir „pasenę ir apipelėję“. Vis dėlto faktas pasi- 
lieka faktu, kad katalikybė ir patriotizmas, auklėjami kaipo 
kiekvienos šeimynos tradicija, lenkus išlaikė aiškaus būdo vi- 
sam pasauliui. Visus lenkų idealus, pralaimėtus, atgaivino ir 
palaikė šeimyna su bažnyčia, vienodai puoselėdama patrio- 
tizmą. 

Ir Senkevičiaus vardas tebeturėjo reikšmės bent visuome- 
niniame darbe. Čia jo, kaipo piliečio, nuopelnai vėl dideliu 
saikų saikėjami. Ar vokietis naikino lenkų kalbą Poznaniaus 
mokykloje, ar lenkų žemę Rytų Prūsuose, jis visur buvo skriau- 
džiamųjų užtarytojas. Karui ištikus, pasikartojo tas pats. Nebe- 
galėdamas besugrįžti iš Austrijos į savo Oblęgorką Kelčių že- 
mėje?, Senkevičius pasitraukė į Šveicarų žemę, kuri į karą ne- 
sikišo. Ir ėmė garsingu savo vardu skelbti pasauliui lenkų nelai- 
mes. Jo vardą išgirdo, ir ne vienas milijonas atplaukė lenkams 
per jo rankas. 

Senu savo papratimu neskirdamas Lietuvos nuo Lenkijos, 
buvo ir Vilniaus lietuviams paskyręs 50 tūkstančių. Tik juos 
suskubo paglemžti Vilniaus „litwinai““. Skaityk apie tai Ky- 
manto bylą su Vilniaus abivatelių komitetu ir išstojima iš jo 
paskutinių dvarininkams ištikimais dar likusių mūsų „demok- 
ratų“ Jono Vileišio, Jurgio Šaulio ir k.’ 

Septynių dešimtų metų senelis nebegalėjo tarnauti Marsui, 
kurio talka svajota galų gale rasti Lenkijai laisvė iš vienų ar iš 
kitų rankų. Ir per visą savo amžių Senkevičius nebuvo „kovo- 
tojas“, kaip tai dabar supranta tą žodį partijos, nes jis visados 

tekovojo savo daile ir visuomeniniu darbu. Jam būtų tikę vardas 
„civilis kareivis“, ne karo kareivis. Kareivis, nes daug užkovojo 
savo tėvynei, prieš tai gal nelaimingiausiai visoje Europoje. 

Tad visiems lenkams, kad ir jo priešininkams, Senkevičius 
kad ir nebuvo vadas, užtat buvo aukščiausis tautinės sąmonės 
kunigas, per ilgus metus atnašavęs ant tėvynės aukuro. Tos 
Senkevičiaus rolės jo viengenčiai neužmirš daug ilgiau neg 
visokių pirmeivių pirmeiviavimus ir jų dengimąsi demokra- 
tizmo skraiste. Ir patys jaunieji pamatys, kad jų nuopelnai vi- 
suomenei tai tik menkos šiukšlelės, sulyginus su senio Sen- 
kevičiaus nuopelnais. 

Kaipgi Senkevičius veikė lietuvius? Centralinis lietuvių 
draugijos komitetas“ šitaip užrašė savo protokoluose. 

„C.K. pripažįsta, kad a. a. Henryk Sienkiewicz buvo didelis 
žodžio dailininkas, kad jis pralobino ne tik lenkų, bet ir viso 
pasaulio literatūrą tokiais veikalais, kurie nepiga bus užmiršti, 
kad davė tokių beletristikos gražybių, kurių gėrė ir lietuviai, 
skaitydami juos originale ir versdamies į savo, lietuvių, kalbą. 
Tad nusprendė pasiųsti komiteto narį kun. J. Tumą dalyvautų 
gedulo pamaldose š. m. 9 d. Šv. Kotrynos bažnyčioje ir išreikštų 
vietos lenkų inteligentams, jog lenkų visuomenę tikrai užjaučia, 
jai nustojus vieno geriausių savo sūnų“. 

Taip, Senkevičius, šiūptelėjęs beletristikos gražybėmis, ilgai 
vertė visus, tad ir lietuvius, užmiršti istorijos teisybes. Ilgai 
lietuviai nieko nesakė, kad S., tematydamas praeitį, nieko ne- 
bemato, kas dabar yra. Ilgai kentė, kad Lietuvoje S. terado 
blogai lenkiškai tekalbančią, bet gerai lenkiškai jaučiančią liau- 
di, o iš etnografinės Lietuvos tepasergėjo vieną kaltūnių-maliką, 
temokantį pakeikti girnas ir tai lenkišku žodžiu „padlos“?. Pa- 
galiau atsirado kritikų ir protestų prieš sulietuvinimą tokio 
„Tvano“ kaip istorijos melo. 

Bet varžytynės su talentu sunkios. Jis ir baramas taiso kelią 
į pačią barančiųjų sielą. Jaunieji lietuviai, tik politikoje atsisky- 
rę nuo lenkų, pasiliuosavo ir nuo kultūrinės jų įtakos. Seniau 
gi mums buvo kitaip. Mes ir menkai dar temokėdami lenkiš- 
kai, griebėmės mados dalykų - skaityti Senkevičiaus trilogiją? 

originale. O ėmęsis jau nebemigome nakčių, nei ką bedirbome 
dieną, kol nepaskaitėme iki galui. Paskaitę gi jautėmės gana gi- 
liai jau perprantą lenkų kalbos dvasią ir jos gražybes. Lietuvoje 
buvo taip pat kaip ir Lenkijoje: vieni džiaugės, kiti peikė Sen- 
kevičių, o jis, lyg tasai vilkas baramas, tik populiaresnis darėsi. 

Senkevičiaus stilius žavėte žavi. Jis ne menkesnis už stilių 
didžiausių pasaulyje stilistų — prancūzų beletristų. Į tokias 
aukštybės iškelti lenkų kalbą Senkevičius teįstengė, sekdamas 
didžiuosius senovės stilistus rymiečius. Per visą savo amžių Sen- 
kevičius neišleisdavęs iš rankų lotynų klasikų; kas dieną prisi- 
versdavęs paskaityti iš jų bent keletą lapelių. O savo aprašymus 
tiesiog kopijuodavęs tai iš vieno, tai iš kito lotynų autoriaus. 

Pabaigtinai Senkevičius Lietuvoje pasipjovė, įkalbamas mū- 
sų „litwinų“, kad parašytų dalykėlį apie dabartinius lenkų su 
lietuviais santykius Lietuvoje. Paklausė ir davė savo „Varpi- 
ninką“?, dalykėlį ir literatiškai nepavykusį, ir įdėjiškai nebe- 
įtikinantį. Lietuvos supratime Senkevičiaus nepažengta nė pė- 
dos geryn. Jo varpininkas - tas pats kaltūnius, tik jau grynai 
lenkiškai bekeikiąs ne girnas, tiesa, tik savo vientaučius, dar 
nemokančius lenkiškai ir neišmanančius senovinių bendrų tra- 
dicijų. Senkevičius niekados nebuvo agitatorius. O pamėginęs 
tendencijos laikytis, tik dailės darbą pagadino ir visą dailininko 
talentą aptemdino. 

Tegu sau Senkevičius ir melagis istorijoje; tegu sau jis ir 
nieko neišmanė Lietuvos. Vis dėlto dailių dailė palieka, ir jo 
veikalus beskaitydami, lietuviai prityrė tiek aistetiško pasi- 
gėrėjimo, kad tų valandų ir mirs neužmirš. 

Taip, su talentais nepakovosi - jie tau ir priešinantis įlis į 
sielą... 

Plačios burnos, orangutangų šauksmai nepavaduos talentų. 


II 


Viršiau bendrais bruožais parašiau, kiek Senkevičius svėrė 
savo, lenkų, tautoje, kaip savo didžiausiu talentu veikė ant 
mūsų, lietuvių, sielas ir kaip jis Lietuvoje pabaigtinai pasipjovė 

savo novele „Dzwonnik“. Čia dabar pavartykime tą novelę 
detalingiau, ypač kad ligi šiolei tas trumpas lenkų ideologijos 
išreiškimas mūsų literatūroje maža tebuvo minėtas arba ir vi- 
siškai nutylėtas. 

Autorius liepia senam varpininkui senos katedros Lenkų 
žemėje ilgėtis savo gimtinės vietos Lietuvoj ir prašyti Dievą, 
kad numirus leistų jo vėlei nuskristi ir palakioti ten nors die- 
nelę. Bet dabar ten nuodėmingu kūnu grįžti nebenori, ilgu būtų 
senovinės Lietuvos. 

Kodėl gi senas šlėktelė varpininkas nebenori matyti dabar- 
tinės Lietuvos? Gi štai dėl ko. 

Atvažiavo į jį iš Gardino sūnėnas Tadziukas. 

- Ar bent kiek lengviau ten mūsų žmonėms? - klausia 1863 
metų revoliucininkas. 

~ Žinoma! Ne tik lengviau, - sako Tadziukas, — bet jau ir 
kariauja. 

~ Su kuo, Tadziuk, su kuo? 

~ Su kuo gi daugiau, su lenkais. 

-Tadziuk, ar tau kartais nėra bent kiek čia? — pabarškino 
sau į kaktą. Kadgi ims paskui pasakoti, kaip Lietuvos žmonės 
susipratę, kaip lietuviai net ir kai kuriose šlėktų okolicose ne- 
benorį būti lenkais, kaip lietuvių kalba plečiantisi, kaip spaus- 
dinama lietuvių knygos ir laikraščiai, kaip jau iš bažnyčių kai 
kurie kunigai varą lenkų pamaldas. 

Vakare jį klausia: 

- Ką manai, kam aš mušiausi ir karėjau pakartas 63 metais? 
Ar ne tam, kad Lietuva būtų laisva, a? O kad ji būtų laisva, tai 
ar nereikštų, kad kiekvienas gali būti kuo nori? Taip ar ne? O 
kas tuomet mušės drauge su manim? Kieno kraujas liejosi miš- 
kuose ir laukuose? Ką dėjo į kalėjimus, ką trėmė, ką korė, iš ko 
atiminėjo dvarus? Iš tavęs? Tai tu nedrįsk kariauti su tuo, kurs 
už tave kraują liejo. Sakai - lietuvių tauta atbundanti. Tai ačiū 
Dievui! Nori lietuviškai kalbėti? Kalbėk! Nori turėti knygų, 
mokyklų, pamaldų? Turėk! Tas, kurs kraujo tau negailėjo, dar 
tau padės, tik jo nekandžiok, nes lygiai su tavimi dejuoja, lygiai 
su tavimi kenčia ir drauge tu tavimi primena savo teises. Ir ką 

gi jis tau padarė? Nubaudė tave už lietuviškąją kalbą, kaip 
Muravjovas už lenkiškąją? Siuntė tave į katorgą už tavo lietu- 
viškają sielą? Atmink dar senuosius laikus. Kas tave pakrikš- 
tijo? Kas tave apšvietė? Kas tave, panie, kaip iš šuns gerklės iš 
vokiečių ištraukė? Ale aš tau pasakysiu, dėl ko tu su juo ka- 
riauji! Tu dėl to su juo kariauji, kad ne taip bijai, nes jam nėra Sibirijos 
nei bizūno! Su kitais sunkiau, su juo lengviau, tai tu nugi ant to, 
nors jis tavo kraujas ir tavo brolis. Ojei taip, tai tu ir nedoras, ir 
kvailas. Nusidėti taip pat lengviau, neg bet ką dora padaryti... Išva- 
žiuodamas jis man pasakė: „Nebevažiuok į mus, dėde, nes tau 
būtų tarp mūsų bloga“. Ašjam atsakiau: jei ten daug tokių bjaurių 
dvasių (pohanych duchów) kaip tu, tai ir nebevažiuosiu... Geriau 
čia minėsiu tą senąją savo Lietuvą... („Dzwonnik“). 

Senoji Lietuva, senoji Lenkija. Įsisvajojęs į senovę, išidea- 
lizavęs ją, dovanojęs jai, ko ji nėmaž nebuvo pelniusi, - Senke- 
vičius nebenuvokia, kas dabar besidaro ir kokios atamainos 
žmonėse beįvyko. Nenuvokia, nes jam vienas tėra gyvenimo 
idealas -jo paties tėvynė ir jos reikalai. Iš „Tadziukų“ jis girdi 
apie jaunų tautų įsivyravimą. Pritaria joms. Negina kalbėti, 
rašyti, spausdinti, mokytis ir melstis saviškai. Negina liežuviu, 
kai reikia žmonėms bešališku pasirodyti. Bet širdžia - ne. Kai 
pamato, jog susipratusi tauta, naudodamosi maloningu lenkų 
pavelijimu, pradėdama atsiminti savo kalbą, ima atsitraukti 
nuo užmestos jai lenkybės namie, mokykloje, bažnyčioje, tai 
tie padėtojai jau - pohane duchy. Apie dvejopumą lenkų saiko 
žino ne tik artimieji kaimynai; vienas man, antras tau. 

Nei iš tos politikinės nedoros, nei iš tautinės netolerancijos 
Senkevičius, lenkas tautininkas, nėra pažengęs nei per nago juo- 
dymą, nors sakosi: „Aš Lietuvoje daug esu buvęs, net rašęs apie 
tuos dalykus, kurie Lietuvoje kitkart buvo atsitikę“ („Potop“). 

Galima dažnai buvoti Lietuvoje: Gardine, Suvalkuose, Aš- 
menoje, Lydoje, net Kauno gubernijoje; ir vis dėlto nepamatyti 
lietuvių, jei išlipęs iš vagono, sėsi į dvaro vežėją ir tuo pat vežėju 
apvažiuosi bent dešimtį kurio pavieto dvarų. Senkevičiaus 
„Lietuva“ ir yra Gardinas, Liaudė" su jos vyžočiais šlėktelėmis; 
tikriau, nei ne bajorais, tik miestelėnais, baisiai blogai lenkiškai 

kalbančiais, užtat labai gerai tikrųjų vietos gyventojų neken- 
čiančiais ir kažin kuo lenkišku besididžiuojančiais. 

Sulyginus su tikraisiais lenkais, ir šieji lenkams palieka dva- 
sios broliai su neužmirštamu Longinu Podbipięta ir Roku Ko- 
valskiu!!, žmonėmis dorais, rimtais (stateczni), atsargiais, tau- 
piais, bet ir nešlovingais, „kytriais“ ir jau visuomet sunkios 
galvos ir arklio sąmojingumo; o końskim dowcipie. Lenkų švie- 
suomenė - lyg tie prancūzai, nieko nežino, kas už jų tvoros 
gyvena. Tai ir tiki in verbo magistri”; tai jaunieji literatai ir 
seka senaisiais, diis majoribus!?, nė vieno naujo lietuvių tipo 
neduodami. O jei ir pamėgina, tai duoda taip pat karikatūrą. 
Weyssenhof „Unia“, „Sobol i Panna““. 

Ir Senkevičius paskutiniame rašte tetesėjo duot... senųjų, 
sučiūmautų, nuvalkiotų anekdotų ir aforizmų, kurie šiandien 
nei bejuokina, nei bemokina. „Litwina zawsze łokieć nad zie- 
mią, a dwa w ziemi“’5; lietuvis, kad ir šlėkta, pakartas ir pa- 
leistas, nemoka savo įspūdžių kitaip formuluoti, kaip tik arklio 
ar Roko Kovalskio galva: „Jeść się kce, wisieć nudno - wiado- 
mo, nie przywykszy““. Bet tas pat arklio sąmojaus varpininkas 
toliau kalba, kaip pats Senkevičius, yra lenkų ideologas, fakto 
analitikas etc. Kame čia logika? Tikru lenko būdu Senkevičius 
šliaužia paviršiu gyvenimo, savo svajonių vėjus gaudydamas 
ir sakydamas - tai pats gyvenimas; jeigu ir netikras, tai niekai: 
juk tai ne lenkų... 

Ką jau besakyti apie tikruosius, ne Liaudės, lietuvius. Ne- 
duok Dieve, jiems pakliūti ant lenkų plunksnos! Pas Julijų Slo- 
vackį jie bus ubagai, žaliomis ropėmis mintantys; pas Sen- 
kevičių skurdžiai, driskiai, kurių apsiaustai „delijos“ - utėliuoti 
kailiniai; net ir puslietuvis architektorius Vyvuolskis/ Krio- 
kuvo paminkle pastatė bekelni lietuvį, smarkiai pučiantį į ragą 
ir šaukiantį į pagalbą... ką gi daugiau, jei ne lenką. 

Nebanalizavo lietuvių, man rodos, tik Adomas Mickevičius 
su savo eilės romantininkais, kurie teieškojo ir rado lietuvių 
liaudies poezijos, ir J. I. Kraševskis su savo eilės istoriosofais- 
romantininkais, kurie teieškojo ir rado lietuvių tautos praeityje 
fantastingumų. 

Be romantininkų, išgarbinusių lietuvių tautą, žinoma, neiš- 
skiriant jokių tautinių jos elementų, jokis lenkas rašytojas ro- 
manistas nėra apie lietuvius pabrėžęs nei vieno doro bruožo; 
naujieji istorijos rašytojai (Szujski) yra davę daug negatyvių. 
Jiems tai nė nerūpi, visur beieškant tik savo, savo ir savo len- 
kiškųjų dalykų (Eliza Orzeškienė „Nad Niemnem“ etc.)!?. Ne- 
davė nė Senkevičius. Tuo atžvilgiu ir senasai jo „Potop“ neuž- 
ima aukštesnės vietos už naująjį „Dzwonnik“. 

Ir ne tik dailiojoje literatūroje Senkevičius - lenkas savimylis 
tautininkas, bet ir publicistikoje, ir visuomeniniame darbe. 

Prieš rinkimus į V. Dūmą jis sakėsi pripažįstąs sroves; jų 
girdi, nebūtų tik tada, jei niekas nieko negalvotų; niekas ir 
nemanąs padaryti vieną ganytoją ir vieną avidę. Tačiau tuojau 
nusuka, kad vis dėlto niekas lenkų negalįs atstovauti, kaip tik 
patys lenkai tautininkai. „Žywioty duchowo nie polskie mato 
mają widokėw przeprowadzenia swych kandydatėw; trzeba 
jednak niežalowač trudu i czasu, by te widoki zeszły na zero“: 
Nei žydams, nei „postępowcams“, bo ich postęp — nie polski”: 
nei socialistams - jokio atstovo, nes „socyalizm krajowego wy- 
robu barbarzyūski i pozbawiony mózgu... niezna innego języ- 
ka, jak język szynkowni, jest okrutniejszy, dzikszy i bezmyšl- 
niejszy, niż gdziekolwiek w Europie, a wogóle tak bezmyšlny, 
że się zabija własnym jadem, jak skorpion <...>? W r. 1863 by- 
ły krwawe nieszczęścia, ale niebyło krwawego błota, jak w 
r. 1905“, kai buvo sukelta ne tautos, bet socialistų netikusi re- 
voliucija („Zjednoczenie narodowe“ )%. 

Liūdniausia, kad tasai lenkų tautos žibintas Senkevičius, per 
kelias dešimtis metų ditirambus lenkams giedodamas, girdint 
visam svietui, stabdė teisingą tautinės lenkų politikos kritiką. 
Kad iš šitokio Senkevičiaus išsireiškimo: „Ta pilna meilės ir 
pakentimo lenko siela per amžius paliko niekados neatsimai- 
niusi. Be rusinų, paskutinėmis dienomis pakirdo ir lietuviai. 
Kaipgi laikosi lenkai? Mūsų spauda, be skirtumo spalvų, ne- 
buvo ir nėra nepalanki jų troškimams. Viešpataujančią mintį 
būtų galima išreikšti šiais trumpais žodžiais: nestatykite ant 
neapykantos mūsų ir mūsų kultūros, būkite mums broliai, ir 

mes jums atsimokėsime meile ir pagalba“ („Odpowiedž na ar- 
tyku! Bjornsona“)2. 

Skaitai žmogus ir nebežinai, nė ką bemanyti, radus pasi- 
kartotą Ščedrino-Saltykovo „taščit i nepuščat“?: būkite patys 
sau, tik... ant mūsų lenkiškosios kultūros, ir mes jums, lietuviai, 
atsimokėsime: Htaskomis, Dybowskiais, Gizbert-Studnickiais, 
Zajączkowskiais, Vilnium, Joniškiu, Rodūne, Asava, Zarasais, 
t. dr t., t. ir t. 

Kad Senkevičius nebūtų miręs, galima būtų buvę paklausti: 
„Czy kpisz, czy o drogę pytasz“?7 O dabar - tiek jau to, tegu 
ilsisi ramybėje. 


ELIZA ORZEŠKIENĖ 


Gegužės 5 dieną, kaip jau esame paminėję 51 nr.*, Gardino 
mieste pasimirė garsiausia šių laikų lenkų rašytoja Eliza Orzeš- 
kienė. Minėtina tai moteriškė, viena iš nedaugelio lenkų vei- 
kėjų, giliausiai užjaučianti liaudies vargus ir jos pažeminimą. 
Pradedant nuo pirmojo savo veikalėlio „Obrazek z lat gto- 
dowych“?1866 m., kone per visus jos veikalus, kurių ji parašė 
labai daug, demokratizmas eina raudonu siūlu. Kiek kartų 
palietė valstiečių santykius su dvarininkais, visados stojo pir- 
mųjų pusėje. Barė ponus už negailestingumą, už savimylą, už 
atsiskyrimą nuo liaudies; išjuokė išlepimą, įsikalbėjimą sau 
nebūtų ligų, kurios teatsiranda per griežtą nieko neveikimą, 
per nuolatinį ieškojimą vien tik sau pamėgimų; kad būtų su- 
maniusi, visus būtų iš puikių, tuštybės pilnų dvarų sukimšusi 
įvalstiečių gryčias, kur žmonės nerangūs, juodom, kaip duonos 
kepalai, didelėm rankom, bet kur širdys patenkintos, jaučiant, 
jog ne veltui gyvena ir duoną valgo. 

Gimusi Lietuvoje, Gardino gub., tą kraštą buvo pamilusi, jo 
dvasią, jo gamtos paslaptis ir apsireiškimus mėgino tirti ir 
suprasti. Jai rūpėjo ne tik tai, ką mato, bet ir tai, kas tėra įsi- 
gilinimu susekama. Ragino ištirti, kodėl žolynėliai taip, o ne 

kitaip vadinasi, kodėl legendos prikergiamos prie vieno ar kito 
daikto; mokė klausytis gimtinės kalbos balsų, kad jie, sykį įsi- 
skverbę, nebeišdiltų iš atminties, kad ir į svetimą kraštą išva- 
žiavus, mokė, kaip nežiūrint galima atskirti vieno medžio šla- 
mėjimą nuo kito - šilkinį jovaro lapą nuo „skūrinio“ klevo lapo 
ir t. t. Ji tai mokėjo tikrai moterišku jautrumu suprasti ir genijaus 
kalba paaiškinti. Tą pačią gamtą patarė ir įnirtumus malšinti, 
ir sužvėrėjusius vaikiukus dailinti. 

Liūdėjo ir nerimo, matydama pavargėlius ir apleistus. Trūsė, 
darbavosi visą amžių globodama mažyčius. Jos iš širdies plau- 
kiąs balsas pajudindavo turtuolių širdis ir atrišdavo kišenes. 

Iš nelaimingujų tarpo neskyrė nei žydų. Juos užtardama 
parašė keletą dailių dailės veikalų, kaip „Mejeris Jozefavičius“, 
„Gedali“S ir k., kuriuos veik visos tautos išsivertė savo kalbomis. 

Buvo didelė moterų veiklumo šalininkė, nors moterų rolę 
gyvenime visai ne taip suprasdavo, kaip dabar supranta viso- 
kios feministės, sufražistės ir kitokios pusmoterės. Karčiai pa- 
juokė dabartinių moterų pastangas „patrankomis kovoti“, paro- 
dydama doros, proto ir būdiškumo galybes, kurios greičiau 
priešus įveikia. 

Nors Lietuvoje gimusi, tikrųjų lietuvių tačiau ji visai ne- 
pažino. Lietuviais vadindavo, kaip ir kiti lenkai, visus žmones, 
kurie tik gyvena istoriškosios Lietuvos ribose. Net ir „lietuviš- 
kiausiame“ jos veikale „Nad Niemnem“* mes nematome lietu- 
vių, nes visi veikėjai - tai lenkai kolonistai, stiprai laikantys ir 
gyvuojantys savo lenkiškomis tradicijomis. Apie nevykusį sce- 
nišką vaizdelį „Pokocilo się i dam nogę““ skyrium pakalbėsime. 

A. a. Orzeškienė tai ne Marė Rodzevičiūtė, ne K. Skirmun- 
taitė“. Vis dėlto gailimės jos mirus, nes ji, kad ir savotiškai ra- 
šydama, visus žmones glaudė prie jautrios savo širdies, visi 
lygiai jos rašiniais gali ne tik džiaugtis, bet ir tobulintis. Už- 
jaučiame ir lenkus, kurie a. a. Oržeškienės netekę, neteko žy- 
miausios savo veikėjos demokratės, kokių nedaug teturi, bet 
kurių lenkams kuo daugiausia reiktų atsverti visiems tiems 
rašytojams, pagarsėjusiems bajorų luomo garbinimais ir jų apo- 
teozavimais. 

SILVESTRAS GIMŽAUSKAS 
1846-1897! 


Apleido šį pasaulį 1897 m. rugsėjo 15 d., besigydydamas 
Varšuvoje, turėdamas 52 m. amžiaus, o 20 kunigystės. Smulk- 
menų iš jo gyvenimo mes dar nežinome. (Žiūr. jų mano pa- 
skaitose 1924 m.)2 Papeikiame jo kaimynus, kad jų mums iki 
šiol nedavė. Pasitaisykite, bus tai geriausias įrodymas, jog da- 
bartinė jaunų lietuvių karta neužmiršta savo pirmtakūnų. 

Kun. Silvestras per visą savo amžių darbavosi tarp vilniečių 
lietuvių keleriose parapijose. Buvo Merkinės dekanas ir numirė 
Bagaslaviškio (Vilniaus ap.) altaristu?, nors amžius dar negalėjo 
jam duoti teisės atsitraukti nuo darbo. 52 metai tai dar ne per 
didelis amžius iš viso; kartais tačiau daug daug gali pergyventi 
per pusamžį ir galop pasenti. Taip buvo ir kun. Silvestrui, nes 
jis buvo... Vilniaus vyskupijos katalikas... lietuvis. Kas žino 
mūsų dabarties būklę, tam sočiai gana bus tų trijų žodžių — 
katalikas, lietuvis, Lietuvoje - pabaigti jo vargų ir kančių istorijai; 
žinoma, jei jis bus geras katalikas, geras lietuvis buvęs. 

A. a. kun. Silvestras savo darbais laimėjo gero kunigo ir gero 
lietuvio vardus, o tokių žmonių vis daugiau reikalauja pa- 
žeminta ir nuskriausta mūsų tėvynė. Dievobaimingų kunigų 
mums netrūksta; kituose kraštuose galėtų už tai iš širdies pasa- 
kyti ačiū Dievui. Ale Lietuvos kunigui negana vieno dievo- 
baimingumo, jei nori sėkmingai žmonėms tarnauti, raginti, kad 
darytų Dievo valią, kad dorai, teisingai gyventų. Dėl ko? Dėl 
to, kad lietuviai, dar taip neseniai išėję iš kūno vergijos, tebėra 
dvasios vergijoje pas maskolius ir lenkus. O jau vergų doru- 
mas menkas! Jungu prispausti, paprastai turi nebejautrią są- 
žinę ir sustingusias smegenis; vergo siela — kieta uola, kur 
pasėtas dorybės grūdas vargiai vešės ir duos gausių vaisių; 
gerai gerai, jei išdygs! toliau regėsime pariečio kerėjimą, o ne 
liekną, žalią medį. 

Šios gadynės lietuvis silpnas lietuvis, silpnas katalikas, ypa- 
tingai pakraščiuose Lietuvos, Vilniaus ir Gardino gub. Ap- 
snūdęs tebėra; vietomis ir pažadintas tebegniūsija, o tai itin 

patinka mūsų nugalėtojams maskoliams. Tesnaudie sau ir te- 
sapnuojie dar per kelias dešimtis metų; jei paskui ir nubus, visa 
praeitis jam matysis kaip sapne, kaip per miglą. Praeityje garsi 
Lietuva ir katalikystė, dabartyje aiški, drūta, išsiplėtusi Mas- 
kolija ir pravoslavija. Ką išsirinks? 

Rytų pakraščiais lietuvių vardas sparčiai nyksta, o prie to 
visomis pajėgomis prisideda ir mūsų bičiuliai lenkai, nes ir jie 
tarias besnaudžiantį lietuvį išvilksią iš savojo kailio ir apvilksią 
lenkiškuoju. Čiūčiu-liūliu, lietuvi! - dainuoja maskolis; čiūčiu- 
liūliu - dainuoja ir lenkas ir katras nuo savęs kaišioja lietuviui 
į panosį chloroformo; tiktai maskolis didesnę dozę. 

Maskolis rūpestingai atitraukinėja šalin visus jau pakirdu- 
sius lietuvius, kad nekeltų triukšmo ir nepažadintų kitų; tatai 
išgena Maskolijon visus mokytus lietuvius. Maskolis gesina bet 
kurią šviesą, kad jos spinduliai nepaerzintų užmerktų akių; 
tatai neleidžia mums turėti savo spaudą - knygas ir gazetas. 
Lenkai, patys netekę valdžios, taip nebegali daryti ir geresnių 
programų lietuviui nutautinti neturi, kaip ta gyva čiūčiu-liūliu 
dainelė, giedama į ausis lietuvių dvaruose ir bažnyčiose. 

Lenkystė su katalikyste sukibus, kaip kūnas su dūšia, sako 
lenkai, net ir tie, kurie patys nebetiki; jiems rodos, katalikystė 
išgaruosianti, atsiskyrus nuo savo kūno. Ale tai baisus melas, 
aklybė gera valia! Mūsų Bažnyčia ne veltui vadinasi katalikiška- 
visuotinė; tai ne su ta viena lenkyste sukimba, kaip su savo kūnu, 
bet su bet kuria pasaulio gimine ir juo tampriau ir pastoviau, 
juo į ju tarpą (katalikystės ir tautystės) mažiau kas kišas. 

Lenkai norėtų katalikystę ir lietuvystę suklijuoti... lenkyste; 
tačiau praktikoje tos trys dalys nėmaž nesutelpa, ir viena veikiai 
išsprunka iš kitų dviejų tarpo: ar lietuvystė, ar lenkystė. Jei 
lietuvystė išsprunka iš lietuvio sielos, jisai palieka naujikas: 
viskas jam darosi svetima, prie nieko dar neprisirišęs; lenkystę 
lengvai išgena maskolystė arba ir kita kuri „-ystė“, kai užsi- 
puola. Ir pasirodo, nelaimei, jog lenkiškaja lietuvių katalikyste 
nepasinaudoja nei lietuvis, nei lenkas: lietuvis lietuvystėje atšą- 
la, o lenkystei maskolystė neleidžia išsikerėti; ji pati išsikerėja 
ir sumenkina pačią katalikystę! Jei katalikystei pats Išganytojas 

pavedė būti visų tautų siela, tai tegul ji ir eina į lenkus jiems 
su lenkiška siela, į lietuvius su lietuviška, į gudus su gudiška, 
t. ir t. Tada bus visiems sveikiausia. 

Nelaimei, tos tiesos nenori suprasti lenkai ir lietuviai, kurie 
lenkais išvirtę, - vaisintojai lietuvių sielose katalikiško mokslo. 
Jiem turbūt rodos - Išganytojas pyksiąs už Jo mokslo skelbimą 
„chamska mowa““. To prietaro visur yra po truputį pasilikę, 
bet daugiausia Vilniaus vyskupijoje; dėl to ten daugiau reikia 
senųjų prietarų griovėjų. Nelengvas tai darbas, kai viena ranka 
tenka griauti, o antra gintis nuo tykančių pačios tavo gyvybės; 
viena ranka ginti lietuvius nuo lenkų, antra nuo maskolių. 

Platus tai karo laukas, kurį apleido nepamirštamas kun. 
Silvestras Gimžauskas. Visi žino, koks jis buvo geras kunigas, 
anot to, sulig Jėzaus širdies. Katalikystę mylėjo, joje patenkančią 
ir amžiną laimę matė. Ją begindamas, užsitraukė smarkų mas- 
kolio persekiojimą; jis kun. Silvestrą išmetė iš dekanų, paskui 
ir visai nedavė vietos, o kai leido kur gyventi, tai visai nemokėjo 
algos. Dievo tarnas užtai nepyko; žinojos dėl Dievo gi kenčiąs 
ir iš Jo kitu laiku dar gausesnio atlyginimo gausiąs. 

Daug smarkesnį smūgį smeigė jam jo draugai kunigai, ypač 
viršininkai; jie persekiojo kun. Gimžauską už ką kita: G. paliko 
lietuvis ir aukštai kėlė tą vardą tarp savo brolių lietuvių išvir- 
tėlių. Labiau už kitus apsišvietęs, didelės išminties vyras aiškiai 
matė, kaip žalinga plėsti tarp lietuvių lenkiškąją katalikystę. 
Jis į lietuvių širdis diegė ne lenkiškai katalikišką mokslą, bet 
grynai katalikišką; laistė jį grynu lietuvišku vandenėliu, šildė 
lietuviškos širdies jausmais ir turėjo teisės laukti, kad jo die- 
gimas veikiau prigis, išdygs ir žalesniu medžiu vešės. 

Pats tyrė lietuvių kalbą, kad kuo gryniausiai mokėtų skelbti 
Dievo žodį, kurs vertas gi gražios formos, vertas, kad jo neterš- 
tume svetimomis atmatomis. Skelbė lietuviams dievobaimin- 
gumą gyvu žodžiu, o atstumtas nuo lietuvių leido jiems bent 
rašytą dievobaimingą žodį. Nabašninkas buvo žinomas ra- 
šytojas ir knygelių leidėjas; tam jis ir savo lėšų nemaža dėjo. 

Kaip karštai kun. Silvestras mylėjo Lietuvą tėvynę, reiškia 
mumsjo dainos, jų daugybė tarp žmonių vaikščioja nuorašuose; 

reiškia istoriškosios jo giesmės „Lietuvos Bičiulio“ knygelėje, 
kur jis aprauda garsią Lietuvos praeitį Lydos miesto griuvė- 
siuose; reiškia ditirambai visam Lietuvos kraštui, už kurį, nuo 
jo, nesą pasaulyje patogesnio. Rasit, pavyks mums kuris tų 
raštų suvokti ir paskelbti. 

Švietęs pavyzdžiu begyvendamas, ir numiręs paliko mums 
pavyzdį; o dalį mažo savo turtelio paskyrė mylimosios Lietuvos 
reikalams, knygoms. Ir mums („Tėvynės Sargui“) teko šimtinė. 
Dėkavojome už tai raštais, nėmaž nežinodami, jog jau iš ano 
pasaulio į mūsų dėkingas širdis bežiūri. Atmokėk gi, Viešpatie, 
amžinu atilsiu tam, kurs Tavo ir tėvynės vardu kariavo be 
paliaubos! 

Kun. Silvestras nebuvo tas vienas kunigas, neužsigynęs lie- 
tuvio vardo; jis tik buvo vienas iš pačių pirmujų. Prie garsin- 
gesniųjų ir taip pat persekiojamųjų reikia priskirti ir tebegy- 
venantį garsųjį kun. Ambrazevičių?, kuriam „Krajuje““ net Auš- 
ros Vartų klebonas Fronckevičius? nuplėšė šlovę, prikišdamas 
jam, kad jis, gindamas lietuvių reikalus, rišąsis prieš savo vys- 
kupą su generalgubernatorium. Tą nešlovę „Kraj“ gavo atloti. 

Kun. Silvestro Gimžausko eilės buvo ir keletas jaunesniųjų 
kunigų, jo dvasios auklėtinių, ir a. a. kun. Aleksandras Burba“. 


SILVESTRO GIMŽAUSKO BIBLIOGRAFIJA 
(V. Biržiškos žiniomis) 


1. Linkmenës 1870 metu, Leipzig, 16 p. 

2. Drin szlektu apilinkes mana. Pamokslas ape letuwiszka le- 
žuwi. Wargomatis, 1871. 

Šį pamokslą iš Švenčionių 1871 m. IV. 10 atsiuntė Pet. Moks- 
lo Akad. Ist.-fil. skyriui (Zap. Imp. Ak. N. 19 t.). 

3. Haydn: „Pasaulio kūrimas“, Oratorija, 1877. 

4. Ant nauju metu Lietuvai dovaniale. 1879 m. gale. Leipzig. 
28 p. 

5. Žodzej isz givės kafbos letuviu Linkmeniszkiu (1875-79). 
Bank. „Tauta ir Žodis“, 1923. 


- 316 = 


6. Lietuvos Bicziuolis. B. v. ir m. Klaipėdoje, 1881 m. 26 p. 

Trakjėnams. Pra Lidos mūrus pravažiėjunt. Vitauta, Lietu- 
viškas karalius. Rauda apė Motėju Žiemaicziu Viskupu 1875 m. 
Raudos „Paliauk“ gaida, Židu Rauda. 

7. Metine Dowaneta del Lituwninku ir Zemaiczu parasze Mai- 
nionis del brolu ir seseru savo. Wilniuje. Kasztu ir spaustuwieje 
Juozapa Zavadzkia, 1879 (Krokuvoje. Anczyco sp. 1881). 32 p. 

Daina apie Kantrio agtale. (Rasziau m. 1885 17 d. lapkr. m. 
Mainionis). Priedas parašu: Jonas Czapunis. Dievas iszmoke kaip 
Dieva pažinti, daina. Sueilis apie pasikalbėjimą. Iszriszimas 
apie kalba. (Kl: Koki katba ira geresne, ar lietuviszka, ar že- 
maitiszka). Metine dowanela antra neužilga kelaus ing swietą. 
Krokuvoje. 

8. 1885 m. Prieszauszris. Pawesta ant „Byruties“ gero. Kra- 
kowo. Ižspaudimas ir uždeimas W. L. Anczyca ir draugistes. 
1886. 29 p. (500 m. 1386 Lietuviu pr. Evang. 1886.) 

9. Metine Dovanele antra del Lietuvninkų ir Zemaiczu parasze 
Mainionis del brolu ir seseru savo. Vilniuje. Kaszta spaustuvėje 
Juozapa Zavadzkia. 1891 (Tilžėje, M. Jankaus sp.). 11 p. 

Metine dovanele antra. Bucziavimas kudikiu. Žodis antras. 
Pradžia ubagu ir vagiu. Balsas. Pranasziste. 

10. Pradzomokslis Lietuwiszko spaudraszczo ir rankraszczo su 
pridejimu Skaitmanio. Parasze Endre Mainionis Lietuwis. Spau- 
dimas pirmas. Warszawoje. Spaustuwe kunigu Misionoriu pas 
Sz. Kryžu. 1862 (Tilžėje, 1888, E. Veyerio spaustuvėje). 67 p. + 1. 

11. Juokaunos dainos. Tevyniszkos dainos. Tilžėje. Spauda M. 
Jankaus. 1892. 18 p. Ir žydams už „Lietuvos Bicziuolio“ perse- 
kiojimą. Mauszos vargai. Isz „Auszros“ (Betgi, betgi prigyvenot). 
Litvomano daina. Isz priežasties Ivinskio mirimo. 

12. Pradžiomokslis rankos raszto. Sudėtas dėl Lietuvos jaunu- 
menės. J. Mainionis. 1862 (Tilžėje, 1892, O. v. M. sp.). 19 p. 

13. Juokaunos dainos. Bitėnai, 1893. 30 (32) p. 

14. Trys tevyniszkos dainos. 8 p. 1893. 

15. Istorija kataliku Bažnyczios, paraszyta Antano Wapplerio, 
perguldyta Kunigo Kanauninko V. Plymouth, Pa. Spaustuvėje 
Juozo Paukszczio. 1892. 287 +III. 

16. Malda prie Švencziausios Marijos Snigenos. O. v. M. Tilsit, 
apie 1895 m. 4 p. Pasirašė: K. E. Mainionis. 


ALEKSANDRAS BURBA 
1855-1898! 


Plymoutho klebonas mirė 1898 m. kovo 27 d. Nabašninkas 
buvo žinomas dar karštesnės, neg kan. S. Gimžauskas, širdies 
Lietuvos mylėtojas. Gimė 1855 m. spalio 30 d. ir augo Pailių 
kaime, Kruopių par. Ūkininkų Aleksandro Burbos ir Onos Bu- 
davičiūtės sūnus. Nuo pat mažens nabašninkas buvo įsimylėjęs 
lietuviškas knygas. Vos pramokęs skaityti, nepraleido nė vienos 
knygos, kurią tik galėjo savo kaimynuose aptikti, neperskaitęs. 
1873 m. nuvyko į Šiaulius ir mokės „švedu“; 1877 m. išlaikė 
kvotimus prie Vilniaus gimnazijos ir įstojo ten pat Vilniuje i 
kunigų seminariją. 

„Nežinau, kodėl, - sakos kun. Aleksandras, - betjau iš mažų 
dienų buvau prisirišęs prie lietuvybės, ir pats to nesuprasda- 
mas. Kada mane motina išmokė lietuviškų poterių ir įsakymų, 
mano tėvas buvo panorėjęs mokyti ir lenkiškai, bet aš nuo to 
atsiprašiau su ašaromis. Kada buvau Šiauliuose, kur visi moki- 
niai lietuviai stengės pramokti lenkiškai, ir man ta mintis buvo 
pradėjusi lįsti į galvą. Nusipirkau maskoliškai - lenkišką žodyną 
ir, šiek tiek pramokęs, pradėjau poterius kalbėti lenkiškai ir mal- 
daknygę skaityti lenkišką. Tas mano atsimainymas tačiau neil- 
gai pateko, nes po kelių mėnesių lenkiškąją sudeginau, o grįžau 
atgal prie lietuviškos maldaknygės ir jau su bet kuriuo lietuviu, 
ar jis to norėjo ar nenorėjo, besikalbėjau lietuviškai <...> Semi- 
narijoje savo draugams visad rodydavaus lietuvis, parašydamas 
šiokių tokių dainelių. O vasaros metu <...> dainas apie Lietuvą 
dainuodavau arba dažniausiai lietuviškas knygeles paskaityda- 
vau ir nesykį iš Lietuvos istorijos šį bei tą pasakodavau...“ 

Kunigu Al. Burba įšventė Žemaičių pavyskupis Aleksandras 
Beresnevičius? Kaune 1882 m. spalio 13 d. Tuojau buvo paskirtas 

Žaslių vikaru, veikiai pakeltas Vidiškio filialistu, o 1884 m. geg. 
26 d. vyskupas Hrynievickis* davė jam valdyti Labanoro klebo- 
niją Švenčionių ap. 1886 m. lapkričio mėn. maskoliai jį naktį 
suėmė ir nudangino į Gardino vienuolyną dvejiem metam už 
lietuvystės skelbimą ir išleido vos 1888 m., bet klebonu būti 
nebeprileido. Po keleto mėnesių vos patvirtino Adutiškio ka- 
mendorium. Čia vėl ėmė jį persekioti už lietuvystę. Kaimynas 
dvarininkas Bartkevičius nuvažiavo į gubernatorių ir apskundė 
kun. Burbą kaipo pavojingiausią žmogų. Tuojau kun. B. buvo 
perkeltas į Valkininkus vikaru. 

Matydamas persekiojimams nebūsiant galo, kun. B. nebeva- 
žiavo į Valkininkus, bet išdūmė į Ameriką. Čia gavo lietuvių- 
lenkų parapiją Plymouthe, Pensilvanijoje. Po kelių mėnesių 
atsiskyrė nuo lenkų ir sudarė grynai lietuvišką parapiją. 

A. a. kun. Aleksandras mums pavyzdys, kaip daug gali 
padaryti žmogus, atsidėjęs kuriai idėjai. Tarnavimas Dievui ir 
Bažnyčiai paprastai nesugaišina viso kunigo laiko. Tiesa, esti 
tokių laikų, kad per kiauras dienas tenka sėdėti bažnyčioje arba 
ratuose. Bet dažniausiai kunigo užsiėmimai baigiasi iki pietų. 
Kam sunaudoti popietuvė, jei prie ligonio ar į mokyklą neiš- 
veža? Daugumas sėdi už knygų, kad nebūtų nuobodu, o kiti, 
kad gavus daugiau mokslo, labiau išsiplėstų protas ir leistų 
kitus geriau pamokyti. Kas bent kiek sugeba, imasi plunksnos, 
rašo knygas, gazetas žmonių naudai. 

Paklauskite tokių kunigų, kur jie gauna tiek laiko? Ką atsa- 
kys? Atsakys, jog ir velykiniu laiku gali rasti porą valandų sau 
pačiam, ir išjuoks tuos, kurie, kviečiami į darbą, išsikalbinėja, 
teisinas didumu parapijos, daugybe darbo, t. ir t. Darbščiam 
žmogui visam kam gana laiko: ir bažnyčios reikalų neapleidžia, 
ir daug ko kita dar padaro, jei nekimba nuolat prie žaliojo 
stalelio“. 

Iš tikro kun. Aleksandras savo laiko negaišo; tai įrodo jo 
kelionės po Ameriką, sudarinėjant lietuviškas parapijas. Apie 
tai jis išleido knygelę: „Peržvalga lietuvystės darbų Ameri- 
koje“?. 

Išvertė iš svetimos kalbos plačią „Bažnytinę istoriją“?. 

Parašė dvi poemas: „Ponas Bartkus“ ir „Senkaus Jurgis“š. 

Savo lėšomis visa tai spausdino ir daugybę dykai dova- 
nodavo. Išspausdinęs savo „Bažnytinę istoriją“, visiems klieri- 
kams paskyrė jos po vieną egzempliorį; kauniškiai įbailinti 
tuomet negalėjo jų parsigabenti ir atsisakė, nenorėdami, kad 
pražūtų brangios knygos. Paskui kiekvienas jų gavo, bet tame 
tarpe kun. Aleksandras galėjo nemažai nuliūsti dėl to tariamojo 
jaunuomenės atšalimo lietuvystės dalykams. 

Paskui kun. A. Burba išleidinėjo pamokslų laikraštį „Valtis“, 
vienkart redaguodamas „Vienybę Lietuvininkų”. 

„Išguldymas Lekcijų ir Evangelijų“? iš „Valties“ sudarė 
paskui didžiulę knygą, daugiau ne 800 pusių. Gaunamas ir 
dabar. 

Ale kas viską suskaitys? Jo kaimynai amerikiečiai turi pa- 
reigą sužymėti visus jo žingsnius, nes kas žingsnis, tai pavyzdys 
buvo. 

Turėjo daug neprietelių ir priešų, o tai, vokiečių patarlė sako, 
esą daug garbės. Žmogus niekam vertas niekados neįgis daug 
priešų, nes vieni jį niekins, o kitiems nė neteks sukibti su tuo, 
kurs amžinai nieko neveikia, bet dar darbuojasi; kas kariauja, 
o kariauja ne su malūnais, bet su tikrais, ne tariamais priešais, 
tam priešų gana. 

Tačiau mirus tam nepailstančiam darbininkui, išnyko visi 
priešai: visi lygiai nulenkė savo galvas jo nuopelnams. Kun. 
Burba pavyzdys, jog ne visados baisu pūsti prieš vėją. Kad 
pradėjo darbuotis tarp vilniečių, sukilo perkūnai po visą šalį; 
kun. Burba daugiau triukšmo pridarė neg kun. Gimžauskas. 
Ponpalaikiai šunis kabinėjo ant jo, ypatingai, kad išvažiuo- 
damas iš Liverpulio (Anglijoje), atsiuntė atsisveikinimo eiles! 
visiems savo neprieteliams ponpalaikiams, lietuviams, virtu- 
siems lenkais, ir per „Varpą“ išplatino. Teko tada ir mums anas 
atsisveikinimo lakštelis, tik nevienokį jis darė įspūdį. Kai vieni 
džiaugės, rankas trynė ir piktai sakė: „A, gerai gerai“, kiti vai- 
pės apsimesdami dievobaimingumu ir prikaišiojo: „Reikėjo 
bent vardų neskleisti po pasaulį“. Dar kiti nebenorėjo autoriui 
nė kunigo vardo bepalikti. 

Kun. A. Burba ir Amerikoje pūtė prieš vėją. Ir ten šunis ant 
jo karstė savieji ir svetimieji. Ir koks visa to galų galas? Kai 
apie kun. Burbos priešus paliko tik... truputis pagedusio kvapo, 
apie kun. A. B. su garbe kalba visa Lietuva. Šlovė jam ir garbė, 
kol gyvuos lietuviai pasaulyje, o aname pelnyta Dangaus kara- 
lystė, kurią čia skelbė!! 

Amerikiečiai, atsiminkite: iš jūsų laukiama plačios nabaš- 
ninko biografijos ir išsemiančių žinių! 


ANTANAS KAUPAS 
1870-1913 


Amerikos lietuviai katalikai neturi daug savo laikraščių. 
Užtat didžiajam jų laikraščiui „Draugui“! nėra lygių visoje 
Amerikoje. Jis tiek duoda mokslo žinių ir gražiojo skaitymo, 
taip budriai seka visų lietuvių kolonijų gyvenimą Amerikoje, 
jog gydytojas Graičiūnasžvieną kartą sušuko: „Vienoje „Drau- 
go“ redakcijoje tiek yra inteligencijos (apšviesto proto), kiek 
visų kitų Amerikos lietuvių laikraščių redakcijose drauge“. 
Tegul sau gerbiamasis daktaras ir bus gerokai perdėjęs. Vis 
dėlto pasiliks tiesa, kad „Draugas“ labai gerai ir gyvai anuo 
laiku buvo vedamas Amerikos laikraštis. 

Tokį „Draugo“ laikraštį padarė sutartinis Amerikos kata- 
likų darbas. Vieni nesigailėjo pinigų jam sušelpti, kiti nesi- 
gailėjo vakarų laiko jam parašyti apie visa, kas tik įdomaus 
atsitiko jų kampelyje. Pagalios pačioje redakcijoje buvo, tuo 
tikslu nuo savo Pittstono parapijos atsisakęs, labai mokytas ir 
prisityręs redaktorius kunigas Antanas Kaupas. Kas savaitė jis 
atsiliepdavo į visus opiuosius to laiko klausimus ir taip juos 
išnagrinėdavo, kad nė pikčiausi priešininkai neturėdavo ko 
beatsakyti. Nepykdamas, nesibardamas, nesipravardžiuoda- 
mas, jis mokėjo nuosakiais įrodymais ir giliu dalykų žinojimu 
prispirti kiekvieną prie sienos ir užčiaupti jam burną. Nebent 
tas beviauksėjo, kuriam jokiuo mokslu nieko neįrodysi, kuris 

vis tiek putosis, blaškysis ir koliosis, nepajėgdamas kitaip at- 
siturėti. 

Užtat ir kun. A. Kaupo garbė, taip Amerikoje, taip ir Lie- 
tuvoje, vis didėjo. 

Toks tai Amerikos lietuvių kultūros šulas štai šiais 1913 m. 
pasimirė, vos 43 m. amžiaus eidamas. Pats gražumas amžiaus. 
Bet argi to žiūri mirtis? Ji ne iš eilės griebia, bet vis kuo naige- 
riausius pirma. Kokie griozdai kerėblos gyvena sau po šimtą 
metų, nors ir nenaudingi. 

Nuliūdę sekėme trumpas, o baisias žinias, „Draugo“ pakar- 
čiui skelbiamas. Liūdna ir dabar, didžiojo Lietuvos rašytojo 
netekus. Dar liūdniau, kad nė jo kaulelių gal nebeatsigabensime 
į Tėvynę, kurią jis taip mylėjo ir kuriai jis visą savo amželį, 
kiek begalėdamas, tarnavo mokslu ir gabumais. 

A. a. kun. Antanas Kaupas gimė 1870 m.3 Gudelių kaime, 
Ramygalos par., gausingoje šeimoje; turėjo keletą brolių ir ke- 
letą seserų. Pats buvo vyriausias, juo visi kiti pasikliovė: štai 
išeis mokslus ir visiems likusiems padės. Antanas mokės Šiau- 
lių gimnazijoje, buvo labai gabus, daug skaitė ir galvojo drauge 
su dabartiniu inž. Bielskiu*. Bet pavarytas iš šeštos klasės, metus 
pasvyravęs namie, atvažiavo Kaunan į kunigų seminariją. Ma- 
nau, greičiausia šeimyniniais, ne kitais sumetimais; kunigauti 
jis ne per daugiausia norėjo, bet kunigavo ištikimai. 

Štai pluoštas mano atminimų. 


IŠ KAUNO KUNIGŲ SEMINARIJOS 


„Stėwki wybieram“*. Ruduo 1888 m. Pirmamečiai klierikai 
baisiai nusiminę. Bažnyčios istorijos ir liturgikos profesoriai 
atėjo į auditoriją, pakalbėjo lotyniškai, užvedė iš vadovėlių po 
porą puslapių išmokti ir išėjo. Išmokti - lotyniškai - iš pirmos 
dienos! To iš mūsų nė aukštosiose klasėse nereikalaudavo — 
keikiasi naujikiai. 

Aš atsidėjęs skaitau istoriją (skaityt jau buvau pramokęs), 
nors nė vienintelio žodžio nesuprantu. Skaitau ir dvasioje ren- 

giuosi iš seminarijos bėgti. Mano kambarėlio draugas, keturias 
gimnazijos klases išėjęs, rodos, turėjo būti neblogas lotynų 
kalbos žinovas. Tačiau jis nė žiūrėti į knygą nežiūri ir balsiai 
rengiasi iš seminarijos bėgti. 

- Aš vis tiek neišmoksiu, - sako. 

- O aš išmoksiu! - piktai erzinu draugą. 

- Kur ne! Daug tu savo realinėje išmokai lotyniškai... - pa- 
šiepia mane. 

Man pikta. 

— Nagi išmoksiu! - sakau. 

— Gal lažybų iš penkių kapeikų eisiva? — siūlo apkartęs 
draugas. 

- Eikiva! 

Susilažinova, ir aš ėmiau „kalti“, net putos iš burnos tiško. 
Netrukęs nė valandos, sakau: 

- Še knygą - sek! 

Ir išpleškinau lekciją atmintinai nuo galo lig galui, baisiau- 
sius kirčius dėdamas, baisiausiai žodžius susukdamas, kai ku- 
rių išleidžiamų žodžių nepajusdamas. Labai gaila, kad tuo metu 
nebuvo parankėje nė vieno senovės rymėno! Būtų buvusi scena: 
vienas barbaras negailestingai darko krikštolinę lotynų kalbą, 
o antras barbaras didelėm akim nustebęs garbina jį už tai! Nu- 
kankintas tokia scena, arba pats rymėnas būtų negyvas kritęs, 
arba mudu užmušęs už tokį paniekinimą „dievų kalbos“. 

Ašir pats jaučiau niekus darąs. Jau buvau besiekiąs į kišenę 
penkkapeikio. Bet nustebau: draugas pats man atkišo savo 
„penkeklį“, didžiu įsitikinimu pagirdamas: 

- Kad aš taip galėčiau - nebėgčiau... 

Pasidarė lyg drąsiau. Dabar reikėjo suprasti, kas išmokta. 
Reikėjo griežtai kiekvienas žodis išversti. Į kurią kalbą? Į ru- 
sišką, lietuvišką — žodynų nėra. Guli štai kaip žąsis didelis 
Babrauskio žodynas“ lenkiškais aiškinimais. Dviguba bėda: nei 
žodžio surasti, nei suradus suprasti; ką jau besakyti atminti! 

Taip nabagai lietuviukai, nei lotyniškai, nei lenkiškai ne- 
mokėdami, ištisomis dienomis žuvo žodžiaudami. Jų žargonu 
tai vadinosi - „stowki wybieram“. Taip per ištisus metus, kol 

priprasdavo prie tos kalbos. Dieve, kaip tai buvo nuobodu ir į 
„mokslą“ nepanašu! 

Man jau pirmomis dienomis sekės. Laikau užgulęs „Bab- 
rauskį“ koridoriaus lango angoje ir keikiuos. Tik girdžiu iš 
užpakalio pajuokiantį, bet neskaudu balsą: 

- „Stowki wybierasz?” 

- „Wybieram“, kaip utėles iš kailinių tankiais gaurais... Kad 
jie skradžiai!.. Štai reikia man „latum“. Randu kažką panašu, 
bet senso nebetenku. 

— Tai ieškok „ferro“, - sako. 

Suradau ir pažinau irregularį veiksmažodį, o drauge ir drau- 
ga Antaną Kaupa. 

Nuo tos valandos aš prikibau prie jo it erkė. Jis man dykai 
turėjo kasdieną išversti lekciją, padėti žodžius užrašyti ir net 
kartais pamokos išklausyti. 

Ir sukrito mūsų širdys. 

Antanas ramus, vienodas, nusistovėjęs, nors metais jau- 
nesnis, lyg be temperamento. Aš karštapėdis, nekantrus, rėks- 
nys ir akiplėša. Ir nebliko tarp mūsų jokių paslapčių. Drauge 
džiaugėmės, drauge pykome ar liūdome. 

Pamilo Antaną ir kiti draugai. Visiems jis buvo geras, išti- 
kimas, niekam nepavydus, greitas padėti. Nei aukštas, nei že- 
mas, nei gražus, nei ne; liesas, plačiaburnis, vis lyg temptų 
lūpas išilgos, kaip kokį skausmą kęsdamas. Kitiems matėsi, lyg 
ką jis slėpė. Taip manė ir inspektorius prelatas Eduardas Ba- 
rauskas* ir juo netikėjo. „Skrytny, pandziej'?. 

O buvo tai neteisinga. Tiesa, jis nebuvo greitas išeiti ant tako 
ir kiekvienam viską išpažinti. Bet su kuo prieteliškai šnekėjosi, 
ničnieko neslėpė; ir tu tai jautei. Visi tai jautė ir prie jo linko. 
Tiesiog ji pamylėjo taip kaip nieko kito. Tai paskui ir parodė 
net ir vyresnieji kursai. 

Buvo tikrų slapukų, ypač iš žemaičių. 

— Juozai, iš kur ir kur trauki? - šauki tokiam, pradžiugęs, 
kad sutikai. Bet „Juozas“ tyli; ir tau gėda. Ne laiku susigriebi, 
jog tau ir iš tikro nėra nė mažiausio reikalo toje valandoje su- 
sekti, „iš kur ir kur“. Tokių nemėgo draugai; ir visi tie ne- 

mėgiamieji pasirodė gyvenime nesimpatiški ir net neištikimi 
žmonės. Jaunimo, kaip kūdikių, širdys širdis per storą uždangą 
atspėja ir jaučia, kaip plaka - šaltai ar prietelingai. 

Vyriausybės akyse daug Antanui gadino gimnazijos laikai, 
kadajis, lengvai pasidavęs vieno „pirmeivio“ įtakai, mėgdavęs 
prieš tikėjimą kokius niekus paplepėti. Sako, vieną kartą net 
viešai, savo miestelyje. Daug juk nereikia. Korespondencija su 
tuo tikėjimo niekintuoju, kurs paskui ir visiškai atsisakė nuo 
katalikybės; keletas to žmogaus neatsargių pagyrimų Antano, 
kaip „vienatinio doro ir išmintingo klieriko“, pabaigė dalyka. 
Antrais metais vyresnybė patarė jam išeiti iš klierikų. 

Antanas nebuvo koks „bedievis“; nebuvo tam nei laiko iki 
18 metų. Taip jis tikėjo ir visa darė kaip ir kiti. Ir labai buvo 
susigriaužęs, kai teko nusivilkti ilgas žiponas - jis tikrai norėjo 
likti kunigu. Nemažiau buvo susigriaužę ir jo draugai. Tai bu- 
vo sensacija, tiesiog skandalas, žinia, kad mylimąjį jų draugą 
atstato. Umai ėmė darytis smarki opozicija. Bet prieštarauti 
savo vyresnybei dvasiškių įstaigose netinka. 

Tad kitu būdu demonstravo. 

Vieni paslapčiomis pyko ir barėsi ant vyresnybės, kiti rinko 
„nuskriaustajam“, kaip rodės, pašalpą, kiti licitavo jo daiktus. 
Tokiu būdu išvažiuojantį Antaną draugai aprūpino taip gausiai 
kaip nieko kito paskui - 400 rublių. 

Ir dar buvo viena priežastis, kurią težinojova mudu su An- 
tanu ir trečias inspektorius, dėl kurios Antanas, nors gailėda- 
masis, apleido Kauną ir ant inspektoriaus nerūgojo. Bet tai tuo 
tarpu mums nereikalinga. Bent kiek vėliau, aplankęs mus iš 
Peterburgo, Antanas pasisakė man dar turįs vieną pateisinimą 
savo vyresnybės. 

- Girdi, gal ir gerai, kad man neleidžia būti kunigu: aš per 
šaltas, nepoteringas. Kiti, žiūrėk, eina išpažinties — ir verkia; o 
aš ne. Eina prie Švenčiausio ir džiaugiasi ar labai rimti esti, o 
aš ne. Manęs niekas nesušildo. Kažin kaip būtų buvę darbuotis 
parapijoje. Ot, kad man sektųsi išeiti aukštieji mokslai! Aš kny- 
gą mėgstu. Bene paėjėčiau mokslo keliu... 

Taip svajojo išstojęs. Bet ir seminarijoje matėsi, kad jis knygų 
pelė. Imkime, kad ir lietuvių kalbą. Tuomet degino mus savo 

lekcijomis prof. Jaunius". Kalbos pramokti tuomet buvo didysis 
ir pirmutinis „gero“ lietuviuko uždavinys. Aš ėmiau mokytis, 
persirašinėdamas „visas“ Jauniaus skaitytas lekcijas; Antanas 
griebėsi Schleicherio ir jo išleistų Duonelaičio poezijų", kurias 
sau, praktikai, kopijavos. Greit jis „persiėmė Jaunium“, pamilo 
lietuvystės dalykus ir tuo jau visą savo amžių atsidavė. Tai 
buvo geras mokinys gero profesoriaus. 


AMERIKOJE 


Į Peterburgą Antanas išvažiavo ketindamas prisiruošti prie 
kvotimų iš visos gimnazijos, tikriau, iš dviejų paskutiniųjų 
klasių. Šiaulių gimnazijoje Antanas buvo labai gerai išsilavinęs. 
Rodės, kad tai bus nesunku padaryti. Tačiau kitaip atsitiko. 
Politika sukliudė. Ir pasileido keliauti po platųjį svietą, i Ang- 
liją. Be kalbos kokio jis galėjo laukti užsiėmimo? Juodam darbui 
jis, menkos sveikatos, visiškai netiko. 

Pirmutinę žinią apie jį aš gavau iš Detroit. Atsiuntė man 
paveikslėlį tos kolegijos, džiaugėsi filosofijos ir gamtos moks- 
lais, gyrė ypač fiziką. Iš to laiško, to aš nebeturiu, ypač man 
įstrigo pabaiga. Žiūrėk, sako, kokiais keliais eina žmogaus gy- 
venimas. Veržiaus į kunigus - mane atstūmė. Laikiau tai Dievo 
ranka. Veržiaus į mokslininkus - nesisekė. Išėjau keliauti po 
visą pasaulį. Apsukau Vokiečius, Belgiją, Anglija, Škotiją, Ka- 
nadą, gerą dalį Šiaurės Amerikos Jungtinių Valstybių. Mėginau 
visokių darbų, visokių profesijų - nesisekė. Štai viena lietuvių 
kolonija duoda pinigų ir liepia man taisytis jiems „kunigu“ būti. 
Pasvyravęs sutikau. Ir štai aš vėl kolegijoje. Kai aš norėjau — 
manęs nenorėjo. Matyt, taip jau man buvo skirta. O kai skirta, 
tai bėk aplink visą pasaulį — vis savo likimą užbėgsi. 

Kolegijoje jis mokosi atsidėjęs, įsišvenčia ir atvažiuoja į Wil- 
kes-Barre, Pa. klebonauti. Čia gražiu savo pasielgimu įgyja gera 
nuomonę savo parapijonų ir vyskupo, kurs, neilgai trukus, 
paveda jam labai sunkią vietą Scrantone, Pa. Daugiau nė de- 
šimtį metų čia darbuojasi. Pastato naują mūro bažnyčią; dėl 

jos valdymo, tikriau, dėl to, kas bus tos bažnyčios savininkas, 
kyla neregėtos rietenos tarp parapijonų. Bažnyčią uždaro, ir 
kun. Antanas, neįveikęs opozicijos, turi pasitraukti į gretimą 
Pittstoną. Kiek jis ten per tas rietenas iškentė, vieni jo nelaimingi 
nervai težino. 

Vieną kartą, šišo pagautas, aš jam parašiau smarkiai egzal- 
tuotą laišką; visu kuo džiaugiaus, ypač kentėjimais „dėl Tėvy- 
nės“ ir sielvartais. „Nervai! - atsako man. - Kepenos! Nieko 
daugiau. Tai aiškiai matau. Ir man jos pagenda. Tada aš kelioms 
dienoms važiuoju į New Yorką, aplankau vieną kitą teatrą, 
pasibastau ir grįžtu nurimęs“. 

Toks brutalis, kaip man matės, geriausių mano jausmų pa- 
niekinimas labai mane užgavo, ir aš ilgai jam neberašiau; ir 
paskui nepasisakiau kodėl. Dabar man pačiam rodos, kad dau- 
gelis dalykų, kuriuos padarome taip ar kitaip, dažnai pridera 
nuo nuotaikos, o ne nuo įsitikinimo, apžadų-principų ar kito 
ko aukšto. 

Amerikoje kun. Kaupas savo šviesiu protu, savo sugebėjimu 
rašyti veikiai pasidarė „pirmuoju tarpu lygių“. Susivienijimas 
Lietuvių Amerikoje??, tuomet dar nesuskilęs į dvi dali, renkasi 
ji savo pirmininku, lyg prezidentu visų Amerikos lietuvių — 
tiek tuomet pirmininkas reiškė; „Lietuviška katalikiška moki- 
nimo draugystė „Motinėlė“? turi jį per ilgus metus savo sekre- 
torium. Visi katalikų sumanymai laukia jo darbo. Jis turi išdės- 
tyti principus referatais, jis paskui turi palaikyti sumanytojo 
dalyko gyvybę nuolatiniais rašymais į laikraščius. Jis visur turi 
būti valdyboje. Ir nors nepirmininkaudamas, vis dėlto griežti 
pirmuoju smuiku. Jis per keliolika metų esti šulas Amerikos 
lietuvių katalikų. 

Išsidirbo kietą kantrybę, diplomatišką taktą, tylėjimą, skai- 
tymąsi su savo darbais ir žodžiais. Nenoromis tapęs dvasiškiu, 
žiūrėk, esti geriausiu kunigu; niekur jokio papiktinimo, niekur 
niekas jo vardo nevalkioja. Katalikai jį minėjo gerbdami, prie- 
šininkai skaitėsi su juo kaipo su rimta galybe. Ar gailėjosi jisai, 
likęs dvasiškiu, to nė man nėra prisipažinęs. Nesiskundė ir ėjo 
savo pareigas, kaip pridera rimtam, sąžiningam žmogui, kurs 

gera valia tas pareigas prisiėmė. Ir nekentė tų, kurie tuose 
dalykuose vadavosi taisykle „ad libitum“ “*. 

Grynas, plačių nuomonių liberalas, mokytas sociologas, su 
laisvamanybe ar bedievybe, kas tą patį reiškia, kovoja pozi- 
tyviai, instituciją statydamas prieš instituciją, organizaciją prieš 
organizaciją. Asmenis gerbia, jų neužliečia, nekolioja, neže- 
mina. Su pirmąja savo nelaimių Scrantuose priežastim, su dr. 
Jonu Šliūpu apsieina taip, kad ir šisai jo nepeikia. Vieno tik dr. 
Jonas negali kun. Antanui dovanoti, kam jis, netekęs kantrybės, 
parašė, kad ŠI. nesąs išėjęs medicinos fakulteto, bet tik vidurinę 
Medical school of Maryland Baltimorėje, o praktikuoti teisę jam 
išsirūpinęs Philadelphijos universiteto chemijos profesorius 
lenkas Szczerbowski ar kaip ten. Tai buvo netiesa, o buvo, taip 
manoma, gal dėl to, kad J. Šliūpas, baigęs Baltimorėje medi- 
cinos mokslą, dar išvyko į Niujorką tobulintis savo mokslo 
šakoje. Žiūr. „University of Maryland 1807-1907 by E. F. Cor- 
dele 422-3 p. („Lietuva“, 1924 m., 200 nr.)5, 

Ilgainiui tačiau vis labiau ėmė įsitikinti, jog tau, kunigui, 
tikėjimo priešininkai „vis kirs, nors kažin kaip norėtum nuo jų 
atsipirkti“'*. Vis dėlto savo išdirbto takto neatmainė, ir jo kro- 
nikos, kas savaitė skelbiamos, lig pat paskutiniosios buvo smar- 
kios turiniu, ne forma: graves in re”. Dėl tojų įtaka, įtikinanti 
pajėga, nėmaž nemažėjo. Vienam Šliūpui mokėjo tokiu pat 
matu kaip ir jis katalikams. 

Tiek daug dirbęs laikraščiuose, tiek daug prirašęs savo 
„Laiškų“ — Karvojaus ir Patrimpo"“, rodės, jis gyvas publicis- 
tas, pamilęs savo amatą. Bet stebėkitės: jo neapkęsta šisai ama- 
tas! Skaityk paskutinį jo laišką. Jo per visą savo amžių linkta 
prie gilesnių studijų, kurioms kliudė publicistika. 

Parodyk savo knygyną — aš pasakysiu, kas tu esi; neklys- 
tume, taip pakeitę patarlę: parodyk savo draugus, žaislus ir 
t. t. Kun. Antanas turėjo daug knygų. Visas jo kabinetas buvo 
užstatytas gražiomis žemomis spintomis. Visos knygos gražiai 
aptaisytos, švarios. Matyt, skaitė jas, gražiai ir atsargiai laiky- 
damas, kaip pridera kultūros žmogui. Jis apsitaisydavo net 
„Viltį“; trūkstamų numerių vis prašydavo iš redakcijos. Ir vis 

sunkiųjų mokslų knygos: iš sociologijos daugiausia, iš istorijos, 
gamtos. Sociologijoje jis tiesig specializavosi. Tasai skaitymas 
jam buvęs tikra pramoga. 

- Ar pasižįsti su mokslo vyrais, tavo mylimojo dalyko spe- 
cialistais? ar dalyvauji jų draugijose? - paklausiau draugą An- 
taną, užpernai viešėdamas pas jį Pittstone. 

- Su mokslo vyrais pasižįstu. N., N. (neatmenu pavardžių) 
vis vilioja dalyvauti jų taisomose konferencijose. Ir norėčiau: 
tai ir pačiam įdomu ir naudinga būtų. Bet kur to laiko už dau- 
gybės smulkių rūpesčių? Štai kai atsikratysiu redaktorystės, 
tai pradėsiu ką rimta rašyti ir mokslavyrių reiks tada pasitarti. 

Mūsų sociologijoje vis dėlto a. a. kun. Kaupas paliko ne bet 
kokią žymę. Imkime kad ir „Draugijoje“ spausdintuosius: „Evo- 
liucija ar revoliucija“, tomai I-III; „Visuomenės psychologija“, 
t. XII, XV ir kt. 

Amerikoje išėjo „Socializmo silpnos pusės“, „Dirvos-Žiny- 
no“ Nr. 3-4, 1903. Baltramaitis"? tą vieną temini. O mūsų kny- 
gininkų Zavadzkio-Šlapelio katalogai?? - šio pastarojo šių me- 
tų „Priedas“ ničnieko nemini. Lyg pasaulyje nebūtų buvę nei 
Antano, nei Selimo, nei Karvojaus, nei Patrimpo. Kad bentgi 
„Karvojaus Laiškai“ ir „Patrimpo Laiškai“ būtų Vilniuje! 

Rašyti a. a. kun. Kaupas pradėjo tik atsidūręs Amerikoje, 
tiktai iš bėdos, dėl pinigo. Iš pradžių vien tik vertė, rodos, 
pirmajai „Lietuvai“? iš B. Pruso ir k. Pasirašydavo Antanas ir 
Selimas. Vieną net originalę pasakaitę yra parašęs; ji bene pa- 
vadinta „Antanukas“?2. Viename laiške jis man gyrėsi literatūra 
jam jau davusi 40 doll., kitame laiške, jog jau davusi 72 doll. 
Nedaug. Bet kai nei to tiek neturėjo, gerai buvo ir šitiek. 

Lietuvos laikraščius ir jos likimą jis sekė kaip įsimylėjęs. 
Lietuvos pulsu jis gyveno. Mėgo „Vilniaus Žinias“. Paskui 
„Draugiją“ ir „Viltį“. „Draugijai“ duodavo mokslo straipsnius, 
„Vilčiai“ - publicistikos, rašydavo jai apie lietuvių būklę Ame- 
rikoje. „Viltyje“ be šių metų randame: 

1. „Vidurinis kelias“, Patrimpas. Nr. 1 (36). 

2. „Amerikos lietuviai kunigai ir daromieji jiems prikai- 
šiojimai“, Amerikos Kunigas. Nr. 118-9 (153-4). 

3. „Nesutikimai Amerikos L.R.K. susivienijime“, P. A. T. Nr. 
140 (175). 

4, „Nauja Lietuvių Teatrininkų Draugija“, P. A. T. Nr. 178 (213). 

5. „Pennsylvanijos kietose anglyse. (Kelionės įspūdžiai)“, 
Patrimpas. Nr. 53, 54 (238, 9), 61, 64, 68. 

Šių metų laiškai? 

Daugiau nesuvokiau. 

„Vilniaus Žiniose“ buvo „Apie Amerikos Partijas“ ir dar 
kai kas. 

Pilną sąrašą Amerikoje spausdintų kun. Kaupo raštų, ne 
tiktai skyrium, bet ir visuose laikraščiuose, mes tikėjomės iš- 
vysti pačių amerikiečių patiektą. Dar maloniau būtų išvysti - 
pilną tų raštų rinkinį knygose. Jo raštai - ne tos dienos straips- 
niai: jų įtakos būtų ilgam laikui. Nors agitacijos tikslu reiktų 
pasirūpinti, kad šisai sumanymas įvyktų: kad susidarytų ko- 
mitetas tiems raštams surinkti ir lėšų rasti. Paskutinis į Euro- 
pa atėjęs ir „Draugijoje“ bei „Šaltinyje“ spausdintas kun. Kau- 
po raštas benebus „Šv. Kazimiero seserys Chicagoje“. „Dr.“, 
t. XVIII. 

Kun. Kaupas, kaip ir kiti tikrieji mūsų didvyriai, buvo kone 
visiškai nebylys. Su draugais ir svečiais jis maža tekalbėjo, per 
susirinkimų tarybas taip pat. Miniai gyvu žodžiu išaiškinti nors 
mažiausį dalykėlį - buvo jam kankynės, tiesiog negalėjo. Neuž- 
miršiu scenos per mūsų prakalbas Pittstone. Ji buvo taip juokin- 
ga, kad nekrologe aprašinėti visai netinka. Ji gana teisingai 
buvo aprašyta kuriame ten Amerikos socialistų laikraštyje. 

Jo tikras liežuvis buvo ne burnoje, bet pirštuose, nusitvė- 
rusiuose plunksną. Duok jam valandą laiko, jis tau rašomosios 
mašinos greitumu pribers ant kelių lakštų ir kai ims skaityti iš 
savo rašto, tik stebėsies gražumu kalbos, nuoseklumu minčių, 
turtingumu turinio ir greitu apėmimu paduotos temos. Tuo 
žvilgsniu ir privatiniai jo laiškai it ištisi gerai sudaryti straips- 
niai į laikraštį. 

„Kas liko pasakyti, pabaigsi sakyti patsai“. Kreipiasi į mane 
draugas Antanas paskutiniame laiške, lyg jausdamas, kad man 
teks pabaigti giedoti jo giesmelė... Kažin... 

Seniau Lietuvoje vis skambėjo Pennsylvanijos miesčiukai: 
Scranton, Wilkes-Bare, Plymouth, Kingston, Shenandoah, Ma- 
hanoy. Dabar beskamba Chicago, N. York, Boston, didieji mies- 
tai, kur didž. kolonijos vienoje vietoje, kur didžiosios organiza- 
cijos, kur ir didieji laikraščiai. Ilgai svyravęs, apleido Wilkes- 
Barre ir „Draugas“ ir, pasiėmęs Pittstono kleboną, nukilo į 
tolimąjį Chicago. Nukilo ir... liko našlaitis: redaktorius Kaupas 
vargu bus kuo kitu lygiu beatstoti... 

Chicagoje kun. Kaupas gal nė metų nepagyveno. Jau pereitą 
mėnesį „Draugas“ paskelbė - redaktorius išvažiavęs į sanatoriją 
nervų pasigydytų. Toliau jau nuolat skelbė trumpus, bet baisius 
biuletenius, kuriuos nuliūdę sekėme. 6 d. š. m. n. kal. išvažiavo 
gydytis į šv. Bernardo ligoninę Chicagoje. 11 d. grįžo atgal 
namo, nes sveikata nesitaiso, ir ligonis nebesitiki pasveikti. Gy- 
dytojai susekė vėžį stemplėje. Sveikata vis eina silpnyn - ligonis 
ramiai rengiasi mirti. Nuo 19 d. ligonio sveikatos vos kibirkštėlė 
beliko: beveik nebešneka, dideliu vargu vos keletą lašų vaisto 
benuryja skaudėjimui krūtinėje apmalšinti. Kol daugiau galėjo 
šnekėti, vis prašėsi, kad už jį kiti melstųsi. Ir katalikai meldėsi. 
Bet Dievas kitaip lėmė: 27 d. pirmadienio rytą pasišaukė į save. 
Trečiadienio vakarą išlydėjo nabaštiką į šv. Jurgio bažnyčia; 
ketvirtadienio rytą gedulo mišias atlaikė pats Jo Malonybė 
Chicagos Arkivyskupas J. E. Ouigley, D. D., ir išlydėjo į šv. 
Kazimiero lietuvių kapines. Finita vita...” 

Palaimintas Dievas, kad duoda mums talentingų žmonių! 
Tebūnie gi ir gailestingas tiems, kurie Jo duotų talentų neužkasė 
į žemę, bet pelnė sau ir kitiems! Tokių eilės buvo ir a. a. kun. 
Antanas Kaupas. 


JO PATIES LAIŠKAIS APIBŪDINTAS 


Tik ką mirus Amerikoje vienam didžiųjų mūsų rašytojų 
mokslavyrių veikėjų kun. Antanui Kaupui - An-Kas, K.A.K., 
Selimui, Karvojui, Patrimpui - kiekvienam parūpo gauti bent 
kiek žinių, kaip apie jo spausdintus raštus, taip ir apie jį patį. 

Aš apie jį, ligi tik jam mirus, rašiau 1913 m. „Vilties“ 135-142 
nr., „Rygos Garso“ 87-8 nr., „Vairo“ 1914 m. 1 nr. Dabar tegul 
jis pats pakalba savo laiškais, kurių keletą štai į mane rašytų 
sulasiau iš krūvos senų rankraščių. Daug jų anais laikais gau- 
davau naikinti. Bet ir tai, ką štai čia perrašysiu, tik ką ne ką 
apleisdamas, kas įžeidžia asmenis, labai įdomu, nes nemaža 
duoda žinių, kaip apie jo būdą, taip ir apie jo vargus rūpesčius. 
Paskutinis gi laiškas tiesiog pranašingas: artimą savo mirtį 
numanė prieš pustrečių metų. 


1. Wilkes=Barre, Pa., Kovo 1, 1897. 
Malonus Drauge! 


Išgirdęs, kad Tau prisieina atsidurti Amerikoje? (išvengti ištrėmimui 
ištisiems penkeriems metams į Rusiją), nudžiugau. Mums mat prispirtinai 
reikia kunigo ir jokiuo būdu negalime jo gauti. Siūlijosi, tiesa, G.*“, bet aš jo 
nenorėjau. Mums reikia jaunų, darbščių ir energiškų, tokių kaip Tu. Taigi 
gavęs šitą laišką, tuojau, nieko nelaukdamas, imkis savo mantą po pažasčia ir 
brauk per sieną. Reikia, tiesa, turėti dimissoriales??, bet jas paskui gausi; taip 
pat reikia Propagandos leidimo, bet juo pasirūpins vyskupas. Rytoj matysiuos 
su juo ir pasakysiu apie Tave. 

Mums nereikia kunigų per daug dievotų arba liurbių arba paisančių 
pinigu, bet energingų, taktingų ir teisingų, t. y. mokančių vesti parapijos 
reikalus. Atvažiuok ir būsi perlu tarpe mūsų kunigų. Gausi dailią Scrantono 
parapiją, netoli nuo manęs. Ten apie 300 šeimynų (2000 žmonių). Parapija 
kun. P. pagadinta, bet Tu su mūsų patarimais sutaisytumei ją per vieną 
mėnesį. Tokio mums kunigo reikia kaip Tu! Važiuok užtai. Darbo pas mus 
daug, tik darbininkų nėra, Messis guidem multa etc.? Užsipelnysi ne tik 
Dievui, bet ir Amerikos lietuvystei. Tiktai pasiskubink, nes visokių pašlemėkų 
netrūksta taip čia, kaip ir pas jus: tokių juk daugiausia važiuoja iš jūsų į mus. 
Nebijok, neprapulsi, o kiek naudos padarysi, tai pats Dievas težino; mes gi 
tiek težinome, kad iš Tavęs galime tikėtis didelių darbų. Važiuok stačiai į 
mane, o jau mano galva bus, kad Tave vyskupas priimtų. Vyskupas ir taip 
mus spaudžia, kad rastume kunigą. Radau Tave, rytoj vyskupui pasakysiu 
kuo geriausią rekomendaciją. Tiktai važiuok tuojau, jeigu Tau miela Bažnyčia 
ir lietuvystė. Kelionei turėk 200 rb. Aš parašysiu kun. Žindžiui““, kad važiuoji, 
tai patiks Tave New Yorke. Nebijok nieko. Už 1 1/-2 mėnesių tikiuos pa- 
matysiąs Tave pas save. Nerašau daug, nes nežinau, ar Tu tebesi Mosėdyje. 
Pirmiau rašyk man grometą. Važiuok, važiuok! 

Tavo kun. A. Kaupas 

P. S. Pasitiksiu Tave geležinkelio stotyje. 

2. Wilkes=Barre, Pa, Kovo 29, 1897. 
Mio caro!’ 


Skubinuosi atsakyti. Apie Tave jau kalbėjau vyskupui; ne seniui, tik jau- 
niui: mat du turime. Pristačiau kaipo vieną geriausių kunigų vyskupijoje. Liepė 
kuo veikiausia Tave atitraukti. Vyskupo toks plenas: mane perkelti į Scrantoną, 
nes, sako, aš, kaipo senesnis amerikietis, labiau esąs apsipratęs su vietinėmis 
sąlygomis, greičiau atmegsiąs Gordijaus mazgą, kurį Scrantono parapijoje 
užmezgė kun. P.; o Tave į mano vietą. Darbo nebijok - neturėsi jo. Mano 
parapijėlė rami — sielavartų neturėsi; maža - gyvęsi sine cura“?: išpažinties 
turėsi kasnedėl 8-15 žmonių, be velykinės; į ligoni 2-3 sykius per mėnesį; 
daugiaus - daryk, ką nori. Pinigų, tiesa, nesusikrausi, bet pragyvęsi gerai. 
Kalba nesirūpink: su vyskupu kalbėsi lotyniškai, o angliškai nebūtinai rei- 
kalinga. Kun. Burba“, sakysime, jau aštunti metai apsieina be jos; ir aš pats, 
nors penkti metai gyvenu Amerikoje, vienok da negaliu gerai susišnekėti, o 
apsieinu ir reikalus atlieku. 

Turėsi ir draugystės. Į kun. Burbą nuvažiuoti ima 20 min.; į Pittstoną 
geležinkeliu 15 min., o tramvajum 30-40 min., į Scrantoną, kur gal gyvensiu, 
ima geležinkeliu 50 min. Čia pat turėsi lenką bei slovaką (geras žmogus) 
kunigą. Ko gi daugiau benori? Inteligentų svietiškių lietuvių nėra, bet jų ir 
nereikalinga: iš nuobodumo nenumirsi. O jeigu norėsi užsiimti literatūros 
darbais, romumo bei laiko nepristigsi. Taigi važiuok, nelaukdamas decizijos 
iš Petrapilės*: čia būsi naudingesnis ir reikalingesnis. Pasiutusiai esi rei- 
kalingas. Mūsų vyskupai, nudegę keletu perėjūnų, nebelabai nori ką bepriimti 
į savo vyskupijas; ir mes patys nelabai geromis akimis žiūrime į kiekvieną 
homo novus“, kurio nepažįstame. Šiandie važiuoju į keturiadešimtę“? į Phila- 
delphiją; tenai pristatysiu Tave susirinkusiems kunigams, kurie, neabejoju, 
prisidės prie mano prašymo, kad atvažiuotumei. 

Skundiesi stingas mokslo. O aš Tave užtikrinu, kad mokslu visa galva 
dar peraugsi mus visus, kurie Europoje mokinomės, o amerikiečių nėra ko 
bijoti. Tokių kaip tu mums daug reikia. 

Rašė man G., klausdamas, ar galįs jis atvažiuoti į mus i seminariją. Pa- 
tariau, kad važiuotų į Krokuvą arba į Louvain, o paskui, išėjus seminariją, į 
Angliją ar į Braziliją. Į tokį pat kun. G. paklausimą liepiau jam sėdėti namie. 
Netinka jie mums. 

Važiuok, pasiskubink, nes paskui bus per vėlu. Neužmiršk pasiimti iš 


vyskupo exeat. 
Tavo kun. A. Kaupas 


P. S. Jei tačiau nepaklausiau taip karštų kvietimų ir tėvynės neapleidžiau, 
tai kaltas Adomas Jakštas, tikriau, šita štai ištrauka iš jo laiško, kurią tebelaikau 


kaipo brangiausią relikviją. 
J. T. 

„Kada dvi kariuomeni kaujasi, tai galutinis pergalėjimas dažniausiai pri- 
guli nuo to, katra kariuomenė pirmiausia atlieka be vado, nes, netekę vado, 
kareiviai tuojau į visas šalis išsiblaško ir tenka giltinei ar neprieteliui. Todėlei 
kiekvieno tikro vado pirmiausia priedermė yra nesitraukti nei žingsnio nuo 
sargybos, stovėti ten „iki paskutiniam kraujo lašui“. Ir iš tikro, ko priešininkas 
labiausia trokšta? To, idant niekur nerastų užimtų sargybų. Tatai kas iš savo 
valios nuo sargybos pasitraukia, tasai, galima sakyti, eina draug su prie- 
šininku, nes priešininkui to tik ir tereikia, kad niekur budrių sargų nebūtų, 
kad priešingos pusės kareiviai be kariuomenės viršininkų paliktų. Na, o koks 
gi doras kariuomenės viršininkas gali daryti tai, kas priešininkui patinka?“ 


3. Scranton, Pa., Bal. 13, 1905. 
Mano miels Juozai! 


Ačiū už atsaką! Dabar laukiu žinios iš Uosio*. Tas žmogus, matyt, labai 
darbštus ir pilnas gerų norų; tik dėl ko jis užsiima rašymu daugiausia be- 
spalvių straipsnių ir nieko neitikinančių pamokymų? Ką tik pradėtas „Žvaigž- 
dėje“*? jo įtikinėjimas jaunuomenės, kad nebūtų bedieviai, juk tai bėrimas 
žirnių į sieną... 

Aš vėl gydaus. Daktaras sako, jog dabartinė mano liga vadinasi „neuri- 
tis“. Kadangi angliškai beveik visų ligų vardai turi galūnes - itis, tai negaliu 
pasakyti kas tai do paukštis tas neuritis; žinau tiktai, kad ji artie rišasi su 
nervais. Dabar jaučiuosi geriau; bent sopuliai išėjo iš šono. 

Šiaip sielavartų pilna; to gero, žinai, niekur nestinga. Girdėjau, kad Tau 
nekaip Vadaktėliuose. Ar negalėtumei vykti į mus? Kunigų mes stingame, 
kad ir atvažiuoja. Tiesa, daugiau atvažiuoja „švedų““]; jie bus kunigais tik už 
kokių 5-6 metų... Gyvenimas čia liuosesnis, o dirva darbuoties daug platesnė 
ne kaip Lietuvoje. Apsimąstyk! 

Prenumeruoju abudu jūsų laikraščiu. „Vilniaus Žinios“ daro labai meilų 
įspūdį; bet kas yra „Lietuvių Laikraščiui“ 74? 

Šiuo tarpu lik sveikas! 

Tavo kun. A. Kaupas 


4. Scranton, Pa., Bal. 18, 1905. 
Mylimas Brolau! 


Nesupratote manęs. Pas mane yra bene 9,37 doll. „Tėvynės Sargo“ prenu- 
meratos. Schoenkė“ man siųsdavo po 50 egz. kiekvieno numerio ir aš nuo 
savęs siuntinėdavau norintiems po vieną egz. už dollarą metinės prenu- 
meratos. Yra keletas prenumeratorių, kurie yra man užsimokėję, bet laikraščio 
negavę. Tie iš manęs reikalauja arba „Tėv. S.“, arba pinigų atgal. Tad ir 
klausiau jūsų, kas daryti: ar pinigai grąžinti, ar gal už tuos pinigus duosite 
kokį kitą laikraštį („T. S.“ nebeleidžiant). Dabar matau, kad reiks pinigai 
grąžinti. 

Mes stebimės, dėl ko jūs, kunigai, nesirūpinate įsisteigti savo laikraštį. 
Tu, tiesa, sakai, kad, esant tokiam geram laikraščiui kaip „Vilniaus Žinios“, 
kito ir nereikią. Bet žinokite, kad „pirmeiviai“ stengiasi iš paskutiniųjų „V. Ž. 
paimti į savo rankas, ir tik P. Vileišis yra tam truputį priešingas; bet šitą žmogų 
radikalai gąsdina įvairiais būdais. Nėra tad ko stebėties, kad „V. Ž.“ svyruoja, 
nežinodamos, į kurią pusę virsti; matyt, vis dėlto virs į priešingą kunigams 
pusę. Tas pat su „Lietuvių Laikraščiu“ bus, nors šiuo tarpu visokie - istai yra 
mostelėję ant jo ranka. Girdėti, Smilga noris jį parduoti. Dėl ko gi kunigams 
jis nenupirkus? Turėtute tuomet laikraštį, kuriame galėtute liuosai išreikšti 
savo mintis. „Vilniaus Žiniomis“ ilgai nesidžiaugsite - jos vis tiek jūsų straips- 
nius deda didžiu nenoru... 

Aš nežinau (juk jau 12 su viršum metų kaip esu Amerikoje), bet iš kitų 
girdžiu, būk pas jus, ypač Suvalkų gub., vadinamoji „šliūptarnystė“ labiau 
esanti prasiplatinusi ne kaip Amerikoje; būk esą tokių parapijų, kur jaunimas 
neinąs į bažnyčią, o per pamokslą bepasilieką tiktai keletas bobų (? J. T.); būk 
vargonininkai platiną tarp žmonių socialistiškus raštus; būk Šliūpo, Dembs- 
kio“ ir kitų bedievių rašiniai esą labiau skaitomi Lietuvoje ne kaip Amerikoje... 
Nežinau apie tai nieko; eina tokia paskala. Jeigu ji būtų teisinga, tad būtinai 
turite įsisteigti savo laikraštį tokiems apsireiškimams naikinti; jeigu neteisinga, 
tad ir taip neapsieisite be jo. Jūsų snūduriavimas būtų didelis nusidėjimas ne 
tiktai Bažnyčiai, bet ir tautai. Juk mūsų priešininkai, nors tarp savęs pešasi, 
vienok neapleidžia progos užkirsti „ilgaskverniams“ per pakinklius. Ir kirs, 
nors kažin kaip norėtum nuo jų atsipirkti. Priversti gerbti savo asmenis ir 
teises turite laikyti laikraštį, vedamą sumaningai; laikraštį, kuriame būtų 
mažiausia poezijų, apysakų ir kitokių vaikščiojimu po padanges (tokiais 
daiktais aš jau nebetikiu), bet daugiau žinių apie viską: atsitikimus, svetimas 
nuomones ir t. t.; žinių aktuališkų, gerai sudėstytų ir skaitytojams įdomių. 
Nereikia tam dalykui ilgų straipsnių nei moksliškųjų išguldymų, — reikia, kad 
žmonės pamėgtų skaityti jūsų laikraštį. 

Tame visa paslaptis... Bet, rodos, toli nusivariau: jūs juk žinote, ką darote... 


Rašyk man dažniau. 
Tavo kun. A. Kaupas 


5. Scranton, Pa., Geg. 20 d., 1905. 
Miels Broliuk! 


Didžiai maloniai perskaičiau Tavo laišką. Mat vis suraminimas šitame 
pilname ašarų ir vargų pasaulyje. 

Žinai, pas mus daugiau rūpesčių ir nesmagumų, nors didesnė liuosybė 
kaip pas jus. Šituo pasakymu nenoriu Tavęs nubaidyti nuo Amerikos. Važiuok, 
Brolau, į mus, nes yra neužimtų vietų... nors, kaip suskaito kun. J. Žebrys“, 
apie dešimtį lietuvių kunigų yra be vietos. Iš to gali suprasti, koks pas mus 
gyvenimas: jeigu su žmonėmis geruoju, tad gyvenk parapijoje, kiek nori; jeigu 
ne, tad nei vyskupas, nei niekas negelbės: būk be žmonių ir be... parapijos. 

Žinoma, be ištempimo nervų visuose susipykimuose su parapijonais neap- 
sieisi. Iš to kyla neurastenija, neuritis ir kitokios ligos. Atsimink dar ir tai, 
kad gyvename miestuose tarp protestantų, kurie, pamatę šalia savęs katalikų 
kunigą, ima čiaudėti, ir suprask, jog tyrame ore per dažnai rodyties negalime, - 
tai ir vėl bus priežastis, dėl ko gadiname sau nervus... Galir geriau, kad nenori 
važiuoti į Ameriką. 

Mes tikimės didelių atmainų pas jus, nors toks švelnus laikraštis kaip 
„Osvoboždenije“* paskutiniame numeryje sako, jos neįvyksią be kraujo pra- 
liejimo, be revoliucijos... Nežinau, kaip ten bus; bet jeigu atmainos atsitiktų, 
tai gal kada susimislijęs atvykčiau į „senąją tėvynę“ pataisyti nervų. Tad ir 
Tave aplankyčiau. Tada ir jūs leistumėte savo laikraštį, į kurį aš pats nura- 
šyčiau retkarčiais korespodencijėlę... 

Apie „Vilniaus Žinias“ daug rašo užsienių lietuvių laikraštija. Pirma 
džiaugėsi, kad „pirmeiviai“ buvo paėmę ją į savo rankas, dabar spjaudo ant 
jų ir žada boikotuoti. „Raudoniesiems“ didžiausias piktumas, kad „V. Žž.” 
skaitytojų skaičius vis auga ir auga, nors jie jas boikotuoja. Matyt, pats „ponas“ 
jau yra sutraukęs su jais ryšius, nes 100 ir kelintame numeryje išrėžė pamokslą 
apie „savasties šventumą“*. Jeigu norite, laikykitės ju, t. y. „V. Ž.“: vis geriau 
turėti plačiai skaitomas laikraštis už save ne kaip prieš save. 

Rašau šitą laiškelį greituoju, dėl to ir išeina „galimatijos“**. Kita sykį pa- 
rašysiu geriau. Šiuo tarpu veliju Tau visokeriopos kloties, sveikų čebatų ir 
stiprų nervų; tų ypač. 

Tavo kun. A. Kaupas 


P. S. Laiško pradžioje prirašiau daug neteisybių apie mūsų gyvenimą. 
Netikėk jomis! 


6. Scranton, Pa, Oct. 10, 1905. 
Miels Drauge! 


Vienas vaikinas (buvęs Kauno seminarijoje)“ atsiuntė man šiandien Tavo 
laišką, kurį rašei jam iš Vadaktėlių 9-15 šių metų. Tai duoda man progos 
pasiklausti Tavo nuomonės apie jį. Jis atvažiavo į mane neprašytas. (Kun. 
K.5 buvo rašęs į mane pirmiau, jog atvažiuos toks ir toks; girdi, nuvesk jį i 
vyskupą, net paprašyk, kad priimtų į savo vyskupija.) Gerai. Atvažiavo, 
prisistatė švariai; o kad tuo tarpu buvau pradėjęs katechizuoti vaikus, tai 
pavedžiau tą darbą jam: mokyk vaikus ir gyvenk pas mane!.. Popierius iš 
Kauno seminarijos jis turi nelabai gerus; taigi turėjau pasiimti ant savęs 
išlaidžius jo paskutiniųjų metų mokslui. Mat mūsų vyskupas priima visus į 
vyskupiją; bet jeigu kas yra „schwach““, tai kitam liepia už tą „schwach“ 
užmokėti... Apsiėmiau mokėti pats, tikėdamasis turėsiąs sau vikarą ir pagal- 
bininką. Bet būsimasis „pagalbininkas“ pagelbėjo, tiesa, nenorėdamas tiktai 
suerzinti mano žmones. 

Buvo šitaip. 

Pabaigoje vakacijų jis sumanė vaidinti teatrą; ir dar kai ką: „Žilė galvon, 
velnias uodegon'“*. Toje pjesoje reikėjo dviejų merginų. Gavome jas. Bet ar- 
šiausia, kad pats sumanytojas vaidino kažin kokio kavalieriaus rolę. Merginos 
nelabai norėjo vaidinti su juo: reikėjo jas patraukti prie teatro. Tam tikslui 
sumanyta pasivažinėjimas-ekskursija į kalnus. Tačiau jis pasibaigė taip nelem- 
tai, kad ir ligšiol atsiliepia ant manęs. Ekskursantas, nelabai mokėdamas laikyti 
vadeles, sulaužė vežimą, pats susikūlė ir merginas apdaužė. Tiek to, nuvertė- 
me atsakymą ant pakinkymų; bet kilo šnekų, ir jis nebegalės būti pas mane. 

Rašau tai dėl to, kad turiu skrupulų dėl to vaikino. Vaikinas, rodos, geras 
ir darbus, bet pašėlusiai šiurkštus ir nesuvaldomas. Viską daro ir kalba neap- 
mislijęs. Jeigu kas pasidaro negerai, ar su, ar be jo kalčios, kaltybę sumeta ant 
kitų žmonių. Man labiausia jame nepatinka visiškas trūkumas atsakomybės 
pajautimo. Tai toks „motutės sūnelis“, kuriam rodosi, jog visi žmonės yra 
padaryti jam. 

Pamislyk: lietuviškos rašybos nemoka ir to nė kiek nesigaili, nes tai nuo 
jo priguli, ar ant „e“ dėti spaugelis ar ne... Man labai nesmagu buvo pasergėti 
ta dėmė; nes jeigu Žmogus nesitaikymą prie įvestos taisyklės viename dalyke 
nelaiko jokiuo prasikaltimu (mat galį būt ad libitum), tai nelaikys prasikaltimu 
nė kituose dalykuose. Aš tiesiog bijau, kad maksimą „ad libitum“ taikys prie 
savo priedermių, doriško ir draugiško gyvenimo. Yra tai rudis indigestague 
molles9?, iš kurios dar galima būtų šiek tiek padaryti, bet reikia ilgo laiko ir 
geležinių rankų. 

Su juo dabar yra šitaip: pas mane jis būti negalės, kitas klebonas jo nelaikys; 
parapijai valdyti, jei išleistume į kunigus, jis, bent kaip dabar yra, netikęs... 
Kadangi, jei kuomet ir įsišvęstų, jis tegalėtų būti mano atsakymu, ~- gali su- 
prasti, kokiame kebliame padėjime atsiradau. Tu jį pažinojai nuo seniai: gal 
parašysi, visiškai konfidencionališkai, savo nuomonę apie ji?.. 

Tavo straipsnius „Kalendarz'e Nadbaltycki'ame““*, „Vilniaus Žiniose“ ir 
kituose laikraščiuose perskaičiau dideliu pamėgimu. Vieną tiktai nesmagumą 
gal Tau padarysiu: kam Tavo lenkiškuose raštuose tiek daug provinciona- 
lizmų, kad vietomis primena kalbą, kurią čionykščiai lenkai juokais vadina 
„poszediszy““. Bet rašyk, žmogeli, nes Tavo raštai visados įdomūs ir naudingi. 

Dabar iš Lietuvos privažiavo tiek kunigų, kad jau vietų nebetenka ir 
pradeda vienas po kitu duobes kasti...5* Tu turi įtaką ant kitų kunigų: pasakyk 
jiems, kad velyk sėdėtų namie, nes mūsų vyskupai „grinorius““? jau bepriima 
tiktai in extrema necessitate; jie bevelija turėti jaunų vaikinų ir lavinti juos 
Amerikos seminarijose. 

Mūsų, čionykščių lietuvių, gyvenime vėl persilaužimas — vėl mes pasi- 
dalinsime į naujas partijas. Priežastis, kaip ir visados, Šliūpas. Tas žmogus 
atsisakė nuo „revoliucionierių“ kasininkystės ir išsimetė iš socialistų partijos“?. 
<...> vietinė vyriausybė paliepė Šliūpui atsisakyti nuo kasininkystės, pamesti 
socialistus ir už bausmę prisirašyti prie respublikonų partijos - kitaip jo žentas, 
kurs turi gerą tarnystę prie Emigrantų namų, į 10 valandų neteksiąs vietos... 
Šliūpas paklausęs. 

Gali numanyti, kad toks pasišventimas idėjos mamonai sukėlė didelį 
sumišimą jo pasekėjų eilėse. Tą atsitikimą galima būtų pakabiai išnaudoti, jei 
būtų tinkamas agitatorius ir vadovas; tik, nelaimei, tokio žmogaus mes netu- 
rime. Tačiau galima spėti, kad „šliūptarniai“ ir patys pradės tarp savęs, neilgai 
trukus, pešties ir skaudžiai praretins savo eiles. Šleivai slepiama baimė, kad 
taip iš tiesų bus, matyti ir socialistų „Kovos““ laikraštyje. Žiūrėsime, kas bus. 


Bet reikia ir nustoti plepėjus. Sudiev! 
Tavo kun. A. Kaupas 


7. Scranton, Pa, Oct. 24, 1905. 
Mylimas Drauge! 


Tavo pastarasis laiškelis yra taip mums įdomus, kad nusiunčiau jį „Žvaigž- 
dei“*!. Ar negalėtumei daugiau tokių atsiųsti? 

Brūcknerio knygos recenziją padariau nuolaidžią tyčia - prieš Žilinską“?. 
Mat tas žmogus susimanė būtinai iš gotų padaryti lietuvius ir bene visą 
Bostono knygyną jau išvertė, beieškodamas medžiagos savo teorijai prirodyti. 

Šiuo tarpu esu pilnai užimtas studijavimu Amerikos lietuvių. Jau partijas 
esu aprašęs ir skaidau į laiškus, kurių bus 5, gal 6. Nenusigąsk, kad ten Šliūpas 
bus minimas labai dažnai, bet kitaip ir būti negalėjo: ilgai mąstęs, įsitikinau, 
kad tas žmogus mūsiškių brolių gyvenime daugiau svėrė, didesnę rolę vai- 
dino, ne kaip ligšiol yra manoma. Ir pamislyk tiktai: Šliūpas neturi nė energijos, 
nė patvaros; mažiausiai nepasisekus, meta šalin darbą; sulygink: pereitą 
savaitę, susilaukęs Lietuvos socdemokratų kritikos... Nė patvaros, nė vadovo, 
nė organizatoriaus dovanų, - vienok Amerikos lietuvių gyvenime vaidina 
didelę rolę. Šito fenomeno aš ligšiol negaliu sau išsiaiškinti. 

Socializmo ir apskritai sociologiškųjų dalykų nenustoju studijavęs. Pasi- 
darė taip, kad skaitymas apie panašius klausimus priguli prie smagiausių 
mano pramogų. Gali numanyti, jog jau galiu šiek tiek orientuotis tuose klau- 
simuose. Dėl to tai man didelė gėda skaityti kun. Š.*? straipsnius ir, antra 
vertus, didžiai nesmagu klausyties nuobodžių atkartojimų senų Markso pa- 
klydimų... Misliji, kad nematau ir gerų pusių socializmo, tik jos iki šiol tebėra 
teorijoje; praktikoje jos ligšiol tebesilygina = 0 arba baigiasi juokingais darbais, 
(galėčiau pasakyti daug faktų), arba geriausiame atvejyje turi negatyvinę vertę, 
kaip pav. Rusijos teroristų darbai. Neseniai viename anglų laikraštyje, už- 
miršau, koks žydas prirodinėjo, būk teroristai - tai didžiausi esą Rusijos 
geradariai, nes...“ 

Jogei socializmas įvyks, aš neabejoju (koks socializmas? Red.), bet tvirtai 
tikiu, kad įvyks jis ne taip greitai, ne tokioje formoje ir ne tokiuo būdu, kaip 
ištikimieji marksistai skelbia. Apie tai kitados rašiau „Patrimpo Laiškuose“; 
juos šiuo tarpu palioviau rašęs. Juk ir patys socialistai nėra vienodų nuomonių; 
juk ir tenai eina evoliucija ir dar kokia!.. Tiktai mūsų Šliūpams, Širvydams, 
Kapsukams, Lizdeikoms et consortibus“, nežinau, dėl ko rodosi, jog visą 
socializmą randi sutilpusį Markso „Kapitale“... Skaitant jų raštus, ne kartą 

ateina į galvą, jog širdyje jie mintija kitaip, jog visa tai tik gyva komedija... 
Štai dėl ko apie gerąsias socializmo puses, kaip klausi, nerašau. 

Bijau, kad ir taip daug atėmiau Tau laiko; todėl sudiev! Rašyk dažniau. 
Anasai jaunikaitis“*atsiutė man Tavo į jį rašytą laišką. Apie jį norėčiau patirti 
daugiau; parašysiu Tau neilgai trukus. 

Tavo kun. A. Kaupas 


8. Scranton, Pa, Gruodžio 30, 1905. 


Girdėjai jau, kad Amerikoje renkamos aukos... Už tuos pinigus mūsų 
radikalai dikčiai susipešė. Socialistai norėjo visa supilti L. S. D. P. krepšin, 
aplenkiant net „draugiečius“; Šliūpas užsispyrė, kad reikią juos padalyti 
tarp visų „veikiančių“ partijų. Taigi teko ir demokratams. Dėl tokio aukų 
paskirstymo komitetas pairo, Šliūpas nuo socialistų atsimetė ir pasigarsi- 
nęs, jog jis ir toliau pasilieka tautiškame komitete, paskelbė karą, anot jo, 
pseudosocialistams. Kilo sumišimas. Laisvamaniai, kuriems socializmas yra 
tik priesaga prie bedievystės, stojo už Šliūpa ir jam tiktai siunčia surink- 
tas aukas; socialistai, kuriems bedievystė tiktai priesaga prie socializmo, 
palaikė „Kovos“ pusę ir aukas tesiunčia „Kovos“ ir „Vienybės Liet.“ re- 
dakcijoms. 

Tais sumišimais pasinaudojo pirmučiausia bene kun. Ž.7 ir, manding, 
susižinojęs su dr. B.“, sujudino savo apygardą (Naująją Angliją, kur jis kara- 
liauja) aukoti „tėvynės reikalams“. Dar pirmiau, atitraukdamas aukotojus nuo 
šliūpinio komiteto, jis rinko aukas konkursui lietuviškiems vadovėliams pa- 
rašyti ir, kaip žinai, surinko 500 doll. Amerikoje, mat pinigų yra, tik reikia 
mokėti juos paimti <...>6°. 

Beveik tuo pačiu laiku Chicagos liberalai, vadovaujant d-rui Graičiūnui“,, 
susidarė sau komitetą aukoms rinkti našlėms ir našlaičiams šelpti Lietuvoje. 

Tai matydami, Scrantono vyskupijos kunigai lietuviai, atitraukdami aukas 
nuo socialistų ir laisvamanių, susidarė savo komitetą: 

Prezidentas kun. V. Vizgirda, Plymouth”. 

Sekretorius kun. A. Kaupas, Scranton. 

Kasininkas kun. J. Kuras, Forest City”. 

Pirmą nedėldienį po Naujų metų padarysime mezliavą savose bažnyčiose, 
paaiškinę pirma jos tikslą ir persergėję žmones prieš visokius -istus. Paskui 
pasiųsime po žmones rinkėjus. Tikimės, kad mus parems ir kitų vyskupijų 
kunigai. Aš, kaipo heroldas kunigų, kurie laikosi prie „Žvaigždės“, esu pri- 
statytas oficiališkai rašyti apie judėjimą. Ateinančių metų pirmame „Žvaigž- 
dės“ numeryje jau bus net trys straipsniai, griauną visokių Šliūpų, Lizdeikų 
etc. autoritetą. Tas numeris bus išsiųstas visiems Kauno ir Seinų vyskupijų 
kunigams. Aš rengiu seriją „Patrimpo Laiškų“ apie dabartinį Lietuvos pa- 
dėjimą. Jų tikslas — sujudinti žmones duoti aukų tėvynės kultūros reikalams 
ir neduoti Šliūpams etc. Taigi gal ir pasakysiu juose ne vieną hereziją. Tu jas 
dovanok: kurstymuose tai išvengti negalima. <...> 

Dabar mes apie tai, kas verta sušelpti, nieko nežinome, todėl šaukia- 
mės ištikimų žmonių Lietuvoje. Aš rašau į Tave, kiti parašys į savuosius 
pažįstamus. Mes nežinome, kam siųsti pinigai. <...>74 

Atsakyk man kuo greičiausia, ar galėsi mums tame dalyke padėti; taip 
pat parodyk ir kitus žmones, kuriais galima būtų pasikliauti. Aprašyk tikrąjį 
stovį Lietuvoje, nes iš Amerikos laikraščių reiktų spręsti, jog lietuviai susidarė 
net savąją... respubliką. Man akis skauda. Šiaip esu sveikas. Daug visokio 


labo ir Tau, ir Lietuvai! 
Tavo kun. A. Kaupas 


9. Scraton, Pa., Vasario 10, 1906. 
Mylimas Drauge! 


Ačiū už žinias! Padarys jos revoliuciją mūsų politikoje. Nes mat rinkome 
aukas, bet patys nežinojome, kam jas rinkome... 

Neseniai kun. Ž. sumanė visų lietuvių suvažiavimą Philadelphijoje (va- 
sario 22 d.). <...>5 

Šitasai suvažiavimas aiškiausia būtų išnaudotas radikališkųjų partijų savo 
naudai. Todėl kompromiso keliu buvau užsiminęs kun. Ž., kad katalikai 
(kunigai ir katalikų draugijų bei parapijų atstovai) laikytų susirinkimą at- 
skiroje salėje ir tiktai delegatus paskirtų susižinoti su Šliūpo susirinkimu. Tuo 
pačiu tarpu atėjo tavo laiškas, kurs metė šiokią tokią šviesą ant tikrojo Lietuvos 
padėjimo. Ir, be to, kilus rūgonėms ant „laisvamaniškai-katalikiško kongreso“, 
nesunku buvo nusukti dalykus taip, kad bendro visų partijų suvažiavimo 
nebūtų. Kun. Milukas davė „Žvaigždėje“ pipirų bendrojo seimo sumanyto- 
jams, o mes sušaukėme ateinančiame utarninke privatinį lietuvių kunigų 
suvažiavimą, kuriame turbūt nutarsime ignoruoti Philadelphijos suvažiavimą 
ir trumpu laiku sušaukti katalikų kongresą. Kongresas galės įvykti jau už 
dviejų mėnesių. Tuo laiku jūsų katalikiškos organizacijos galėtų pranešti 
mums apie savo uždavinius, siekius ir veiksmus. Galėtumėte iš mūsų pasi- 
pelnyti, nes viename tik Mahanojuje pažadėta aukų netoli 1300 doll. Mano 
nuomone, dabar nemažiau 3000 doll. laukia išsiuntimo. <...>76 

Tai tokios pas mus tokelės. Rašyk daugiau. Tikiuosi, kad išliksi gyvas. 

Ar žinai, gaila Lietuvos! 


Daug visokio labo! 
Tavo kun. A. Kaupas 


P. S. Nesistebėk, kad bendruose tėvynės reikaluose pas mus nėra vienybės. 
Gyvename svetimoje šalyje, niekas mūsų čia nespaudžia, - taigi ir nėra veiks- 
nio, kurs trauktų krūvon priešingus kits kitam elementus. 

10. Scranton, Pa., Kovo 24, 1906. 
Mylimasis! 


Tikiuosi, kad „skrajojantys būriai“? praėjo pro Tave nieko bloga nepadarę. 
Rašau užtat šitą laišką. 

Ačiū už pranešimą truputį artesnių žinių apie Lietuvos padėjimą. Rašiau 
į kun. J. melsdamas, kad duotų mums žinią apie darbštumą kiekvienos 
Lietuvoje veikiančios partijos. Atsakymo dar nesu gavęs. Katalikų kongresas 
bus balandžio 17 d. Reiks skaityti referatas apie dabartinius Lietuvos reikalus, 
o čia informacijų man labai trūksta. Ypatingai reikėtų man žinoti, ką darė ir 
ką padarė soc.-demokratai, nes mūsiškė visuomenė apie juos daugiausia šneka. 
Bet gal šiokį tokį referatėli sulipdysiu. 

Iš Philadelphijos seimo” nebūtų kas daug buvę, jei ne diskreditavimas jo 
„Žvaigždėje“. Dabar rengiama parodyti, kad, vat, bus didelių daiktų. Tuo 
tikslų kun. P.® (prezidentas) tapo gražiai nustumtas į kampeli, o jo parapijoje 
sukelta maišatys: net patys jo parapijonai nenori girdėti apie komitetą, kuriame 
pirmininkauja de nomine®, bet renkasi sau atskirą komitetą. 

Ir iš mūsų kongreso didelių daiktų negalima tikėtis, nes viešoji nuomonė- 
opinija pakabiai yra gręžiama prieš jį. Tačiau keletos šimtelių, o gal ir kelios 
dešimtys, teks ir tėvynei. 

Aš susilaukiau didelių ergelių savo parapijoje, kurioje klebonauju jau 9 
metus. Atsirado net partija, kuri nori mane išvaryti. (Kasdieninė Amerikos 
lietuvių duona!) Jei ne geri žmonės, kurie sakosi galvą už mane paguldysią, 
būčiau gal ir sveikatos nustojęs: taip, žinai, nesmagu kęsti nekaltai. Bet turiu 
viltį, kad opoziciją pergalėsiu, nors gal atsimes šiuo tarpu keletas šimtų 
žmonių nuo parapijos. 

Daugiau nieko nauja. Beje, bijome didelio streiko kietujų anglių kasyklose. 
Jei jis ištiktų, nukentėtų daugiau lietuvių - 16 lietuviškųjų parapijų. 

Daug labų dienų! 

Tavo kun. A. Kaupas 


11. Pittston, Pa., Oct. 3, 1908. 


<...>5 Kun. Kasakaitis papasakojo apie taip monstruališkas nuomonės, 
kokias Lietuvos kunigai turi apie Amerikos kunigus, kad neišlaikiau ir pa- 
rašiau repliką. Jos įdėjimas „Viltin“, man rodosi, niekam nepakenks, o nuo- 
skauda, daroma mums viešai, nors truputėlį bus atitaisyta* <...>% 

Daug viso labo „Vilties“ redakcijai. 


Su pagarba 
Kun. A. Kaupas 


* Amerikos Lietuviai kunigai ir daromieji jiems prikaišiojimai. Amerikos ku- 
nigas Z. „Vilties“ Nr. 118-9 (153-4) 1908 m. 

13. Pittston, Pa., Vas. 19, 1909. 


<...>% Siunčiu žinelę apie teatrininkus“ ir apie mano bažnyčios sudegimą. 
Teatrininkai atėjo man padėti, vaidino sudegusios bažnyčios naudai. Už tai 
atsidėkoju jiems nors keliais žodžiais „Viltyje“. Tiesa sakant, jie verti didesnio 
pagyrimo. 

Bažnyčios sudegimas mane labai sunervino ir užkrovė ant manęs sunkią 
naštą, kurios gal nė nepakelsiu. Vienatinio daikto dabar bereikalauju - už- 
jautimo ir supratimo, kad iki kolai bažnyčia bus pastatyta, negalėsiu užsiimti 
literatiškais darbais... 


Viso labo gerbiamajai „Vilties“ Redakcijai velydamas, 
kun. A. Kaupas 


14 Pittston, Pa., Kovo 9, 1909. 


<...>% Bestatant naują bažnyčia, man prisieina turėti daug rūpesčių ir 
vargų. Toms visoms nelaimėms palengvinti savo redakcijai sumaniau aprašyti 
Pennsylvanijos kietųjų anglių sritį. Ketinu tą darbą atlikti pavidale laiškų iš 
kelionės po kietųjų anglių apylinkes. Bus gamtos aprašymų, kasyklų istorijos, 
žmonių gyvenimo būdai ir t. t. Užmokesčio už tatai iš „Vilties“ jokio neimsiu. 
Atsakykite, ar turiu tą darbą pradėti? 

Su didžiausia „Vilties“ Redakcijos pagarba 

kun. A. Kaupas 


15. Pittston, Pa., Bal. 8, 1909. 
Mylimas Juozai! 


Ačiū už laišką ir fotografiją! Ką, ar jau pražilai? Iš fotografijos taip išrodo, 
lyg būtum susilaukęs baltų plaukų. Brolau, ir ant mano skalpo jau ne vienas 
žilas plaukas. Pasenau taip, kad nei „pikčerio“?* nesinori „mušties“. Aptingau 
taip, kad nei laiškų nesinori rašyti. Susimanau parašyti kokį ilgesnį straipsnį, 
bet baigti jų jau nesinori. Tokių pradėtų, bet nepabaigtų turiu gal kokius 7-8. 
Jau turbūt esu atgyvenęs savo amžių ir už metų priderėtų man paklausyti 
Oslerioš? patarties ir leisties save užchloroformuoti. Nebėra jau tiek energijos 
kiek pirmiau; tiek noro pasišvęsti, pasidarbuoti, pasipriešinti nevydonybėmsl!.. 
Et, kad bent sektųsi gyventi! Bet kur tau! Scrantone visados turėdavau eibę 
nesmagumų. Perkeltas Pittstonan, metus gyvenau ramiai; bet štai bažnyčia 
sudegė. Žmonės padarė mane padegėju ir vagimi. Dabar priseina vėl kautis 
su savais žmonėmis, bet jau spėkų mažiau. Pagaliau nėra nei noro. Be to, ir 
sveikata daug mažesnė: nuolatos kokia nors „kvaraba“. Finansinių sunkenybiu 
(niekados nebuvau šykštus - kiekvienas galėjo mane apgauti), kaip vandenį 
semk! Tokiuo būdu atsiranda nervų įerzinimas, netikrybė ateities, žodžiu, 


* Nauja Lietuvių Teatrininkų Draugija, P. A. T. „V.“, Nr. 28 (213). 

liga, kurią dabar mokslo žodynas pradeda vadinti psichastenija. Aršiausia, 
kad tai aš žinau ir tokį padėjimą jaučiu. Kas liko pasakyti, pabaigsi sakyti 
pats, jei rasi truputėlį laiko šitam dalykui paskirti. 

Apie Pennsylvanijos angliakasyklas esu parašęs tik įžangą. Palaikiau 
reikalingu padaryti straipsnį kelionės aprašymo pavidalu. Taigi raštas pra- 
sideda aprašymu kelionės iš Nau Yorko į Wilkes-Barre. Tą dalį atsiųsiu ne- 
trukus“. Paskui eis kiti dalykai, bet pirm to turiu gauti vieną knygą. Tikiuosi 
ją gauti vietiniame viešame knygyne. Taigi aprašymą tos Pennsylvanijos 
dalies, kur gyvuoja 16 lietuviškų parapijų, dirba ir vargsta netoli 75 tūkstančių 
mūsų tautiečių, pradėsi gauti taip pat netrukus. 

Esu priverstas baigti šitą laiškelį, nes šaukia mane prie kitų darbų. Foto- 
grafijos negaliu nusiųsti, nes neturiu**. Apie „Vilties“ pajus pašnekėsiu su 
kunigais prie artimiausios progos. Tikiuosi daugiau parašyti po Velykų. 

Daug visokio labo! 

Tavo kun. A. Kaupas 


16. Pittston, Pa, Apr. 24, 1909. 
Broliuk! 


Siunčiu antrą pluoštą apie mūsų Pennsylvaniją. Rašau greituoju, taigi 
aistetikos ir į tat panašių daiktų čia neieškok. Per daug rūpesčių turiu su naujos 
bažnyčios statymu. 

Norėjau daugiau rašyti, bet laiko trūksta. Paminėsiu tiktai, kad kun. Jono 
Žilinsko raštai „Viltyje“ apie pasnikus, velykines kviteles (Nr. 8-9, 1909 m.), 
išeivybę (Nr. 14, 35, 63) ir kitokie (Nr. 129-30) mus labai juokina. <...>88 

Šiuo tarpu: sudiev: 

Tavo kun. A. Kaupas 


17. Atlantic City, N. J., Hotel Bothwell, 4/23/11. 
Broliuk! 


Pakvitavimą nuo priėmimo 302,25 doll. (Vadovėlių konkursui siųstų. 
K. J. T.)? esu gavęs prieš porą savaičių. Ačiū už jį, nes Susivienijimo vyriausybė 
jau seniai klausinėjo manęs apie jį. Klaida buvo banko: jie ten sumaišė mano 
vardą su mano kaimyno Paučos vardu. (Ilgai aš nežinojau, kieno tai pinigai ir 
kam. K. J. T.). Bet viskas gera, kas baigiasi gerai, kaip sako Shakespeare... 


* Pennsylvanijos Kietose Anglyse (Kelionės ispūdžiai). Žiūr. „Vilties“ Nr. 53 
(238), 54, 61, 64, 68. 

** Neilgai trukęs betgi atsiuntė labai gražų portretą su parašu: „Savo mylimam 
ir gerbiamam draugui, kun. J. Tumui - kun. A. Kaupas. Pittston, Pa., Birž. 11, 
1909", 

Rašau Tau iš Atlantic City, kur ilsiuosi jau trečia diena. Atlantic City tai 
lyg būtų Lietuvos Palanga, tik tuo skirtumu, kad čia ant vietos gyvena 60 000 
žmonių, o vasarą būva svečių kasdien 200-300 000. Neįtikėsi, koks čia oras 
tyras ir sveikas. Tik trečia diena čia ir oras vakar buvo bjaurus, tačiau jaučiuosi 
kitas žmogus. Už 10 dienų būsiu visai atsinaujinęs. Be tyro oro nervus malšina 
ir sveikatą grąžina pasivaikščiojimai ant okeano krašto, kasdien koncertai ir 
kitokios pramogos, ypač užmiršimas namų ir jų rūpesčių. 

Nors dar tik 41 metai amžiaus praslinko, o žmogus jau jautiesi, jog gra- 
žesnę gyvenimo dalį jau esi pragyvenęs, jog grabas nebetoli. Kažin dėl ko 
neramios mintys vis kankina: tai rodosi, kad pabaigsiu gyvenimą bepročių 
namuose, tai elgetnamyje; o ir atsiskyrėlio namelis girioje, tarp kalnų, šalia 
upelio mirksi dažnai akyse. Gal net nervai, gal ateities netikrybė (pas mus, 
žinai, niekas, nėra tikras savo rytdienos), gal kitkas... Vis dėlto nesu šioje 
valandoje tokiame bjauriame padėjime, kokiame buvau 1908 m., kuomet 
turėjau dirgsnius taip sudarkytus, jog kone išėjau iš galvos. Nuo ano laiko 
žinau, kas tai hipnosis, kas autogestija, kas spiritus immundus ir spiritus 
objurgationis? ir kitokie dalykėliai, apie kuriuos mėgsta rašyti psichologai ir 
psichiatrai, bet kurių esencijos nesugeba perimti. Žinau bet, kaip tik apie tai 
pradedu ilgiau mąstyti, jaučiu, kad einu iš galvos. Baisių dalykų yra pasaulyje. 
Velyk apie juos nei nekalbėti... 

Ar žinai, iš ko tas viskas išeina? Man rodosi, kad iš nereguliariško gyve- 
nimo ir nuolatinio mėtymosi nuo vieno daikto prie kito. Jeigu turėtum vieną 
darbą, tai lengvai prie jo priprastum; tavo gyvenimas galėtų plaukti lygiai 
kaip mašina. Bet jei turi parapiją valdyti, laužyti galvą, iš kur ir kaip surinkus 
pinigus, jei turi pildyti įvairias kunigo priedermes, nevienodai kelties, nevie- 
nodai eiti gulti ir dar priedo uždeda ant tavo sprando laikraščio vedimą, - tai 
vis kas norints turi pagesti. Ypač prie to paskutinio darbo neturiu pašaukimo 
ir jo nekenčiu. Gali suprasti, dėl ko turėjau važiuoti į pamarį ir čia ieškoti 
sveikatos <...>?! 

Turiu porą šimtelių; tuos laikau juodajai dienai, o polisai (esu apdraudęs 
savo gyvenimą 15 tūkst. dol.) vis dar nesibaigia. Turiu nemenką parapiją, bet 
turiu ir plačią giminėlę, o pats žinai, jog kunigo giminės negali išvaryti iš 
savo galvos įsitikinimo, kad kunigas ir kunigo pinigai - giminėms... Pikta 
kaip kada, bet ką darysi, ypač jeigu <...>” Apskritai lobininkų tarp Amerikos 
kunigų lietuvių nėra. Buvo Abromaitis“ ir tas gyvais pinigais turto neturėjo. 
Paliko dvi farmi vertybės, kaip sako, apie 400 tūkst. doll.*, bet kas iš to, kad 
teko jo broliui, kurs yra bevaikis ir turi pačią lenkę. Tai mat ir krauk kunigas 
pinigus!.. Kitas tai J. Ž.**, kurs regimai gimęs po laiminga žvaigžde. Jo kapi- 
tolas siekia 50 tūkst. doll., idėtas į gerą „biznį“ ir neša gerą nuošimtį?s. 

Pas mus tarp lietuvių palaidi barščiai. Nė viena partija neturi vadovo. 
Jonas Šliūpas <...>% nebeturi jau pasekėjų. Pagalios niekados nė nebuvo va- 


* Paskui pasirodė, kad nei ketvirčio nebūta verta. K. J. T. 

dovu. Socialistai riejasi tarp savęs. Katalikams būtų gera proga iškilti aukštyn 
ir atgauti savo įtaką, bet tarp kunigų nėra vienybės nei išdirbto veikimo plano. 
Pagalios ir vadovų nėra. <...>” 
Rašyčiau daugiau, bet jau pavargau. Reikia eiti pasivaikščioti tyrame ore. 
Sudiev. Parašysiu daugiau kitą syki. 
Sveikatos ir ilgo amželio! 
Tavo kun. A. Kaupas 


Čia rašyba palikta autoriaus“. 


KUN. A. KAUPO CHRONOLOGIJA 


1870 m. gimė Gudelių kaime Ramygalos p. 

1881-1887 m. mokės Šiaulių gimnazijoje. 

1888-1890 - Kauno kunigų seminarijoje. 

1892-1896 - Detroito kunigų seminarijoje ir klebonauja Wil- 
kes-Barry, Pa. 

1897-1907 m. klebonauja Scrantuose, Pa; čia pastatė baž- 
nyčią. 

1907-12 m. klebonauja Pittstone, Pa; čia pastatė antrą baž- 
nyčią. 

1912-13 m. Chicagoje redaguoja „Draugą“. 

Kun. A. Kaupas vienas įdomiausių lietuvių inteligentų tipų. 
Apie save jis rašė „Draugijos“ redaktoriui: „Pamačiau gyve- 
nimą tokį, koks jis yra, ne koks turėtų būti. Buvau arti susidūręs 
su studentais, su bedieviais, anarchistais, tamsuoliais, t. ir t. 
Pats dirbau pjovyklose, mačiau, kaip kiti dirba dirbtuvėse ir 
kasyklose. Du sykiu buvau seminarijoje, pažinau Katalikų baž- 
nyčios mokslą. Kitados gyvenau tarp darbininkų, o dabar gy- 
venu iš darbininkų, - tai tos klasės pastangos pagerinti savo 
būvį man ypatingai rūpi. Nesu nei agitatorius, nei vadovas. 
Tai ir palieka man ne kas kita, kaip žiūrėti, domėtis, tyrinėti ir 
surašinėti“. 

Jis vienas tad teisingai yra pavaizdavęs mums Amerikos 
lietuvių gyvenimą iš viso ir Amerikos lietuvių darbininkų ypa- 
čiai, nes jis savo akimis matė, visur dalyvavo, kas tik buvo jo 
laiku Amerikos gyvenime pasireiškę. 

A. KAUPO BIBLIOGRAFIJA 


Daugybė parašytų veikalų ir publicistikos straipsnių davė lie- 
tuviams teisę kun. Antaną Kaupą vadinti „šulu Amerikos lietuvių 
katalikų“, „stambiu gynėju Katalikų bažnyčios“. Jis yra parašęs: 


„VILNIAUS ŽINIOSE“ 
1. Apie Amerikos partijas ir dar kai ką. 
VILNIAUS „VILTYJĘ“ 


2. Vidurinis kelias, Patrimpas, 1 (36) nr. 

3. Amerikos lietuviai-kunigai ir daromieji jiems prikaišio- 
jimai, Amerikos Kunigas, 118-19 nr. 

4. Nesutikimai Amerikos L. R.-K. Susivienijime, P. A. T., 140 nr. 

5. Nauja Lietuvių Teatrininkų Draugija, P. A. T., 178 nr. 

6. Pennsylvanijos kietose anglyse. (Kelionės įspūdžiai), Pa- 
trimpas, 53, (238), 54, 61, 64, 68. 

KAUNO „DRAUGIJOJE“ 

7. Evoliucija, ne Revoliucija, 2-5, 7-9, 11-12 nr. 

8. „The Independent“, 12 nr. (1907 m.). 

9. Antras Amerikos Lietuvių Katalikų Kongresas, 13 nr. 

10. Vienybė, 14 nr. 

11. Sociologija: vardas, hystorija, tikslas ir vieta, 17 nr. 

12. Laiškai iš Amerikos, 17-19 nr. 

13. Eugenika, 18-19 nr. 

14. Su tikėjimu ar be tikėjimo, 20 nr. 

15. Šis tas apie celibatą, 20 nr. 

16. Vakarinės mokyklos Amerikoje, 20 nr. (1908). 

17. Visuomenės psichologija, 25, 27, 44, 60 nr. 

18. Lietuvių išeivystė Amerikon, 31-32 nr. (1909 m.). 

19. Šv. Kazimiero sesers Amerikoje, 1912 m. 

RECENZIJOS 

20. F. Wirgt. Scientific Confirmation of Old Testament His- 
tory. 

21. „Spindulys“, sav. iliust. laikraštis, 6 nr. 

22. Boredom by Maxim Gorky, 11 nr. 

23. The Catholic Encyklopedia, 11, 12, 13, 18-19 nr. 

24. The Annals of the American Academy of Political and 
Social Science, 13 nr. 

25. J. Baltrušaitis. Revoliucija. Jos prasmė, priežastys ir pa- 
matas, 15 nr. 

26. James Mackaye. The Economy of Happiness, 17 nr. 

27. Dr. A. Civinskas. Socialistai. Kas jie? Iš kur atsirado? Ko 
nori? 18 nr. 

28. Rev. J. A. Dewe. History of Economics or Economics as 
a Factor in the Making of History, 22 nr. 

29. W. D. B. Bliss and Rudolph Ph. D. The New Encyklopedia 
of Social Reform, 24 nr. 

30. W. Graham Sumner. Folksways a study of the sociologi- 
cal importance of usages, manners, customs, mores and mor- 
als, 34 nr. 

31. Socialism. Tract four the Times, 71-2 nr. 

32. Rev. J. Husslein S. J. The Church and Social Problems, 
71-2 nr. 

33. Sir Bertram C. A. Windle. Tracts and Theories, Beinge 
Consideration of Some Biological of to day, 79-80 nr. 

34. Amerikos laikraščius: The Arena, The Independent, Oct. 
1907, Charities and the Sommons, Oct. 1907, turinys. 

AMERIKOS „LIETUVOJE“ 

35. Robinzonas Kruzis. Ir skyrium. 

36. Akyvi apsireiškimai sviete. Ir skyrium. 

37. Filosofas iš Pagubrio, iš E. Souvestre. 

38. Susišelpimas, iš Smiles. 

39. Daugybė straipsnių. 

„VIENYBĖJE LIETUVNINKŲ“ (Nr. Nr.) 

40. Pavyzdžiai airių gyvenimo, iš French. 

41. Mikalojaus pirmi metai. 

SHENANDOAH, PA. „GARSE“ 

42, Padėjimas Lietuvių Tautos Rusų Viešpatystėje, Lelyvos- 
Matrosovo. Ir skyrium. 

43. Nesipriešink, komedija. Ir skyrium. 

44. Žentas del parodos, komedija. Ir skyrium. 
45. Aštrūs Skeptiko straipsniai. 
SKYRIUM 

46. Milukiada, satyra. 

47. Šimelio Kručko gyvenimas, satyra. 

„ŽVAIGŽDĖJR“ (SELIMAS, PATRIMPAS, KARVOJUS, K. A. K.) 

48. Karvojaus Laiškai, straipsniai apie bėgančiuosius klau- 
simus. Skyrium atmušė „Lietuvių Katalikų Tikėjimo Tiesos 
Draugija“. 

49. Patrimpo Laiškai, mokslingesnieji inteligentijai skiriami 
straipsniai. Skyrim išleido kun. A. Milukas. 

„DIRVOJE-ŽINYNE“ 


50. Socializmo silpnos pusės (1903). Ir skyrium. 
51. Knygų recenzijos. 


„DIRVOJE“ 


52. Tvanas, H. Sienkiewicz'iaus, du tomai. 

53. Antanukas, iš B. Pruso, ir k. Ir skyrium. 

54. Julijus Cezaris, W. Shakespeare. Vertė Selimas, III akto 
II sc. Eilėmis. 

55. Pergyventos valandos (Karvojaus Laiškai), 1906 m. 


„TĖVYNĖS SARGE“ 
56. Ieškok aukso širdyje. Origin. apysaka. 
ANGLIŠKAI 


57. Labd. Dr. žurnale apie Amerikos lietuvius. 

58. International Correspondence School Dr. dalyvavo. 

59. Catholic Encyklopedia - apie Lietuvą ir Amerikos Lie- 
tuvius. 

Žymesnių K. A. K. atminimų yra dar davę: 

„Draugija“ (K.A. Dambrauskas), 1913 m., 83-84 nr. 

„Žvaigždė“ (K.A. Milukas), 45 nr. 

„Draugas“, 45 n. Pakartota „Viltyje“ 133—4 nr. 

„Moksleivis“, 12 n. 

Ir kiti katalikų laikraščiai. 

KAZIMIERAS JAUNIUS 
1849-1908! 


Kunigas Kazimieras Jaunius, buv. Petrapilio kunigų aka- 
demijos profesorius, sulyginamosios kalbotyros daktaras. Va- 
sario 25 d. „Viltis“ gavo iš Petrapilio telegramą: 

„Šiandien rytą, širdžiai plyšus, pasimirė profesorius Jau- 
nius“. 

Nebetekome vienatinio gilaus lietuvių kalbos tyrinėtojo ir 
karščiausio jos mylėtojo. Kalbotyros mokslas nebeteko vieno 
stipriausio savo šulo. Europos mokslavyriai kalbininkai nebe- 
teko patarėjo. 

Prof. Jaunius nedaug ką teparašė, vis dėlto darė didžiausios 
įtakos mūsų rašto kalbos išsiplėtojimui. 

Ar beišsigalės kas iš mūsiškių jį atstoti? 

Neturėdami rankose, jokios medžiagos nabašninko gyve- 
nimui aprašyti, prašome jos tų, kurie arčiau pasipažino Kaune 
ar Petrapilyje. 

Garbintojai susirgusio prof. Jauniaus nuopelnų buvo pradėję 
rinkti jam pašalpą... per vėlai... Nešelpę laiku, pradėsime gra- 
žiais žodžiais garbinti... Kaip visados... 

Amžiną atilsį! 

Petrapilio rusų laikraščiai „Novoje Vremia“ ir „Rieč“? ryto- 
jaus dieną, kaip kun. K. Jaunius mirė, paskelbė pamaldas 26 ir 
27 d. šv. Katarinos bažnyčioje, 28 d. 11 valandą rytą gedulin- 
gąsias mišias ir laidotuves Vyborgo kapuose. Tuo gi tarpu 
„Viltis“ tą pačią dieną, bet jau vakarą gavo telegramą: „Gedu- 
lingosios mišios už a. a. kunigą Jaunių bus šv. Katarinos bažny- 
čioje ketvirtadienį (vasario 28 dieną). (Antradienio vakarą, kūną 
bažnyčion atvežus, tik mišparai buvo už nabašninką.) Iš ten 10 
valandą greituoju traukiniu lavoną išsiųsime Kaunan, kur nu- 
važiuos penktadienį 3 valandą. Prof. Matulevičius“ 3 

Nes iš Kauno „Draugijos“ redaktorius kun. Al. Dambraus- 
kas telegrafavęs, kad petrapiliečiai kūną atsiųstų Kaunan. 3 val. 
po pietų 29 d. kauniečiai priims iš traukinio; kovo 1 d. atlaikę 
mišias Karmelitų bažnyčioje, palaidos Kauno kapuose. 

Profesorius P. Būčys“, atsiuntęs trumpą telegramą (žr. vir- 
šiau), papildo ją šiomis žiniomis: 

Kunigas Jaunius iki vasarai 1907 m. gyveno Akademijoje, nors profesorium 
jau nebebuvo. Vasarą praleido kolonijoje Nikolajevka, 30 varstų nuo Petrapilio 
ant Nevos kranto. Rudenį sugrįžo ir apsigyveno prie šv. Katarinos bažnyčios. 
Bet vienu tarpu ten pritrūko vietos. Nabašninkas tada pasisamdė kambarėlį 
vadinamojoje „Peterburgo pusėje“ Nr. 8-10, gyvenimas 6. Ten jis gyveno nuo 
rugsėjo mėnesio iki numirė. 

A. a. kun. Jaunius prieš kelerius metus jau buvo gavęs širdies ligą. Jis 
gydydavos pas d-rą Sirotininą. Kojų sutinimas buvo atslūgęs, bet pilna svei- 
kata nebesugrįžo. Taip jis gyveno keletą metų. 

Dabar prieš keletą dienų kun. Jauniaus nabašninkas ėmė skųstis, kad jam 
galva sukantis. Tris dienas jis visai nėjo valgytų! Apsivelkant viršutiniais 
drabužiais, labai skaudėję nugarą. Skundėsi viduriais. Vakar vakarą (24 d.) ir 
šįryt visas buvo nelinksmas: ir sėdėti buvo sunku, ir lova lyg netokia. Vis 
dėlto atsikėlė šįryt ir ėmė rašyti. Apie 10 val. pasidarė labai negera. Gyvenimo 
savininkas nubėgo gydytojo pašauktų. Gydytojas atėjęs jau rado numirus apie 
11 val. priešpiet. 

Lietuviams reikia pasirūpinti, kad neišsiblaškytų labai brangi nabašninko 
biblioteka: joje surašyta kun. Jauniaus mokslo vaisiai. Tik jie reikia tvarkon suvesti. 


P. Kazimieras Būga, a. a. kun. Jauniaus mokinys ir vienatinis, 
galima sakyti, jo mokslo metodos paveldėtojas, atsiuntė šių 
biografijos žinių: 

Kun. Kazimieras Jaunius gimė gegužės 6 dieną 1849 m. Lembo sodžiuje, 
Kvėdarnos parapijoje, Raseinių apskrityje, Kauno gubernijoje. Dvasiškąją Aka- 
demiją išėjo 1882 metais. Nuo 1885 metų lig 1892 buvo mokytoju lotynų kalbos 
ir kanoniškųjų teisių Žemaičių seminarijoje Kaune. Tuo pačiu laiku turėdamas 
homiletikos katedrą, skaitė lietuvių kalbos mokslą. Iš šių lekcijų susidarė 
„Lietuvių Kalbomokslis“, kurį dabar spausdina Mokslų akademija. 

Nuo 1899 m. lig galui 1906 m. skaitė graikų, lotynų ir senovės žydų kalbas 
Petrapilio Dvasiškojoje akademijoje. 

Kun. Jauniaus gyvenime regime tris biblijinius septynerių“ metų laiko 
tarpus: vieną, paskirtą mokslams, antrą pedagogikai ir trečią - praktiškiems 
dvasiškiems ganytojo darbams. 


Vasario 28 dieną, tuo pačiu laiku, kuriuo ir Petrapilyje buvo 
gedulingosios mišios, „Vilties“ redakcija kėlė Šv. Mikalojaus lie- 
tuvių bažnyčioje Vilniuje iškilmingas mišias, kurias atlaikė re- 
daktorius J. Tumas; paskui pasakė trumpą pamokslą-atminimą. 
Penktadienį gi išvažiuoja Kaunan į laidotuves „Vilties“ atstovu. 

Vilniaus lietuviai siunčia gražų vainiką šiuo antrašu ant 
juodai-balto kaspino: „Lietuvos mylėtojui ir mokslo vyrui kun. 
Kaz. Jauniui - Vilniaus lietuviai“. 


KUN. JAUNIAUS LAIDOTUVĖS KAUNE 


Vasario 29 d., kaip ir buvo sumanyta, a. a. kun. Jauniaus 
kūnas buvo atvežtas greituoju traukiniu atskirame gedulin- 
game vagone 3 val. popiet. Atlydėjo Žemaičių kapitulos kanau- 
ninkas Petrapilio dvas. akademijos inspektorius kun. d-ras 
Jonas Maculevičius (Maironis) ir šv. Katarinos bažnyčios ka- 
mendorius teol. kand. P. Kavaliauskas?. Vagonas platformoje 
išstovėjo iki 6 val. vakaro, nes šv. Juozapo draugijos darbinin- 
kaiš, turį savo chorą, pareiškė norą dalyvauti eksportacijoje, o 
fabrike kaip tik apie tą laiką tebaigia darbą. 6 val. nuvažiavo 
vagzolan vežimas, traukiamas arklių, tam tyčia pasiūtais už- 
dangalais; o paskum vežimą nuėjo ir keliolika kunigų. 

Važiuodamas Kaunan su Vilniaus lietuvių vainiku, tariaus 
išvysiąs laidotuves, kokias dažnai tenka mieste matyti: gal kiek 
tiek didesnį būrelį prietelių ir pažįstamų, gal kiek didesnį baž- 
nyčios tarnų skaičių. Bet saldžiai apsirikau. Ant ploto prieš 
vagzolą liūliavo tikra jūra žmonių galvų; į sales dideliausiu 
vargu tegalėjai prasimušti. Per platformą pereiti - nė dviejų 
žingsnių. Tūkstančio žmonių minia atėjo pasitiktų brangiojo ir 
senai tėvynėje bematytojo svečio. 

Sužibo bažnyčios tarnų letarnios, sužibo žvakės minios ran- 
kose; švytruoja vakaro tamsoje, sniegelis iš dangaus iš lengvo 
krenta, lyg ir dangus, prisidėdamas prie pagarbinimo to, kurs, 
gyvas būdamas, per maža garbės teprityrė, - barstė visam ėji- 
mui kelią. 

Minia visados ūžia, nerimsta, verda. O dabar kaip užžavėta, 
kaip įbesta į žemę, stovi, laukia, laukia ir tyli. Ir tas neprastas 
jos tylėjimas perima tave šiurpuliu. Kokia, manai, galybė tesi 
minią nuraminti, vienodu jausmu perimti? Mirtis, atsakai, prieš 
kurią dreba ir galvas lenkia net pati minia... 

Štai pasirodė iš vagono vainikai. Vienas, du, trys... dešimtis. 
Griebia juos nešti lietuviai, griebia ir lenkai. Išsitiesia ilga eilė 
vienų vainikanešių. Pasirodo ir puikus petrapiliečių įtaisytas 
grabas. Minia vienu matu nusiima kepures; kelios dešimtys | 
choro giesmininkų skardžiais balsais pragysta psalmę „Mise- 
rere“?. Skardas atsimuša vagzolo rūmuose, skamba, kartojasi... 
Iškilminga! Ką gi tai minia pasitinka? Pirmutinį savo tėvynės 
sūnų... Tik jis antai gulomis svyruoja, nešamas viršum minios 
galvų... Ir skurdu, skurdu darosi ant širdies, ir krenta nepra- 
šoma ašara po kojų to solenizanto. 

Konduktas, kanauninko Maculevičiaus vedamas, užima visą 
platų Mykolo prospektą (dabar Vytauto). Tramvajai sustoja. 
Langai ir balkonai pilni nustebusių miestiečių, pirmą kartą 
matančių taip lydint „lietuvį“. Kur ne kur girdi lenkišką aiškaus 
pavydo balsą: „Wspaniale, grandyožnie... Oto, jedność tych 
naszych litwomanów!“™. 

Priėjom Karmelitų bažnyčią. Minia užliejo šventorių, už- 
tvenkė bažnyčios duris. Reikė geros valandos, kol susiprato 
padaryti gyvąasias grandines ir praleisti procesiją vidun. Viduje 
aukštas katafalkas, nuo pat lubų gelumbės, aplink tikras miškas 
žolynų ir gyvujų žiedų, šimtai vaško ir elektros žiburių... kaip 
pasakos karalaičio rūme. 

Brangujį svečią pasitiko lietuvių ir lenkų kalbomis „Vie- 
nybės“ redakcijos narys kun. Pranas Žadeikis (dabar Skuodo 
dekanas ir Telšių v. garbės kanauninkas)". Paskui kunigai su- 
stoję pagiedojo gedulinguosius mišparus ir „Viešpaties Angelas 
apreiškė“ - lietuviškai. 

Kovo 1 dieną nuo pat ryto Karmelitų bažnyčia buvo pilna 
žmonių. 10 val. kunigams pagiedojus egzekvijas, kun. Kavaliaus- 
kas, Petrapilio dvasiškių atstovas, pasakė pamokslą lenkiškai. 
Paskui Karmelitų klebonas kun. Olšauskis!? su asistencija išėjo 
mišių laikytų. Po mišių lietuviškai prakalbėjo „Draugijos“ re- 
daktorius, nabašninko draugas - profesorius kun. A. Damb- 
rauskas, kuris iš senų senovės pažindamas nabašninką, geriausia 
galėjo išdėstyti žymiąsias jo ypatybes. Tikimės išvysią tą kun. 
D. pamokslą išspausdintą, nes jis daug medžiagos duoda norin- 
tiems nabašninko būdą permanyti", 

Pradėjome eiti į kapus dar iškilmingiau, su dar didesne 
minia žmonių negu vakar. Vėl kone per visą kvartalą išsitiesė 
eilė vėliavų, letarnių, vainikų; jų suskaičiau 11: vieną iš Vil- 
niaus, du iš Petrapilio ir 8 iš Kauno, šiais parašais: 

1. Lietuvos Mylėtojui ir Mokslo Vyrui kun. Kazimierui Jauniui - Vilniaus 
lietuviai. 

2. Garbingam Mokslavyriui nuo Draugų ir Gerbėjų (Petrapiliečių). 

3. Petrapiliečių be skirtumo lietuvių; parašo ant varinės skardos nepasisekė 
nusirašyti. 

4. Brangiam Vientaučiui kun. K. Jauniui — Žemaičių Vyskupijos kunigų 
Savišalpos Draugija. 

5. Kun. Kazimierui Jauniui, garsiam mūsų kalbos žinovui, nuo raidžių 


statytojų Sal. Banaičio spaustuvės'“. 
6. Garbingam Mokslo Vyrui kun. Jauniui - nuo Kauno, mokinančiosios 


jaunuomenės (mok. kursų ir mok. seminarijėlės). 
7. Garbingam mūsų kalbos žinovui kun. Jauniui - nuo Lietuvių Ratelio 


Kaune”. 
8. Garbingam Mokslo Vyrui - nuo Dainos Draugijos*“. 
9. Mokslo vyrui a. a. kun. Kazimierui Jauniui - šv. Kazimiero Draugija". 
10. Kun. profesoriui Jauniui garsiam Mokslo Vyrui ir Lietuvos Mylėtojui — 


„Saulė“'š, 
11. Clarissimo et Carissimo Magistro observantissimus discipulus S. B. L. 


(Seminarijos mokytojo kun. Br. Liauso)?. 


Giedojo ir šiandien darbininkų choras. 

Ant kapų taip pat spaudės kaip ir bažnyčioje. Duobė iškasta 
pačioje gražiojoje vietoje, prie pat takelio nuo vartų į koplyčią, 
kur labai pritiks gražus paminklas. (Nors aš lietuviams patar- 
čiau paminklą įtaisyti Žemaičių katedroje??, kur jau yra, nors 
menkas, vyskupo Valančiaus pam.). 

Įleidus kūną į duobę, teko man pasakyti paskutiniai atsi- 
sveikinimo žodžiai lenkiškai ir lietuviškai. Paėmiau Eccl.” 31, 
8-9 žodžius: „Palaimintas (turtuolis, vyras), kurs atrastas be 
dėmės, kurs nenuėjo paskui auksą ir neturėjo vilties piniguose 
ir turtuose. Kas jis, ir mes jį girsime, nes jis padarė stebuklingų 
dalykų savo gyvenime“. Ir stengiaus įrodyti dar vieną a. a. kun. 
Jauniaus ypatybę - visišką nebranginimą to, ką per amžių am- 
žius didumas žmonių brangina - turtų; jo nesirūpinimą savimi, 
neieškojimą „šiltos vietelės“, nelenkimą sprando prieš tuos, nuo 
kurių priklauso aprūpinimas turtais ir garbės ženklais. Tasai 

rinktinis žmogus tesekė tikrąjį savo pašaukimą, tesirūpino ne- 
sunaikinti tikrojo, Dievo jam duotojo, mokslo talento. Tėvynė 
atsakė jam vietos, nes kuris gi žmogus buvo pranašas savo 
tėvynėje? Atsakė, tai pasitraukė šiaurėn, vis dėlto nesiliovė 
tarnavęs tėvynei, keldamas ir dailindamas jos kalbą. Sunkinus 
ji gyva esant, gėdėjaus pasakyti lietuvių vardu: tegul bus tau 
Lietuvos žemelė lengva... nebent jis pats atleistų ir pasidžiaug- 
tų, kad jo pamylėtoji tauta nors viename dalyke nesidavė ki- 
toms tautoms pralenkti - savo „pranašų“ persekiojime... 

Skurdu buvo iškilmingai laidoti apleistasai mokslo varguo- 
lis, skurdu ir tiesos žodžiai sau pasisakyti ... 

Įsidedu čia minėtinas vieno poeto eilutes — 


ANT KUN. JAUNIAUS KAPO 


Štai liepos šakutė... Žiemos valandoj 
Ji pumpurą krovė, auklėjo; 

Pavasario saulės meilioj šilumoj 
Ji sprogti, žydėti žadėjo... 

Bet aš ją nuskyniau... Išnyko sapnai, 
Kaip nyksta ant Nemuno ledas... 
Sugriuvo gyvenimas; džiūsta liūdnai... 
Mirtis amžinybėn ją vedas 

Ir tu lyg šakutė... Tu troškai šviesos, 
Tu krovei jai pumpurą brangų 
Ir laukei, kad dienos šiltesnės pastos, 
Jis sprogęs paskleis mokslo bangą... 

Bet iro gyvenimas: Laumė piktai 
Pailsusi verpti nutraukė!.. 

Nutrūko svajonės; iširo sapnai... 
Ir žemė tave glėbin laukė... 

Bet ne! neišverš ji iš mūsų tavęs! 
Tu kelsies iš to tamsaus kapo, 

Nes pumpurs nevys! Nes auklėsim jį mes! 
Jis sprogęs išskleis meilų kvapą! 
Sm. Stepas? 

Pataisa. Būga čia apsiriko: prof. Jaunius dėstė moralinę teolo- 
giją, ne kanonų teisę ir visa kita paminėta. Nebent iš pat pradžių 
būtų kurį laiką dėstęs kanonus, kol atvyko Petras Barauskis.* 


LIGA 


Kun. Jaunius tik apkartęs širdį galėjo pasakyti: „Draugai ir 
mokiniai, kuriuos taip mylėjau, neatsiliepė“. Būtų atsiliepę, kad 
būtų ką nors žinoję. Mes, jo mokiniai, gavę žinią, jog kun. 
Jaunius tyčia yra paskirtas į „universiteto miestą“, idant turėtų 
ten ir knygyną, ir mokslo vyrų, buvome visiškai ramūs. Ma- 
nėme, jei ne Kaune, tai Kazanėje jis galės plėtoti savo žinias ir 
raštus. Kun. Juozas Genys?*, Mintaujos kapelionas, pradžioje 
1895 m. administracijos išsiųstas į Kazanę, 12 d. sausio mėn. 
aprašė man, tuomet Mintaujos vikarui, savo kelionę ir kaip ten 
apsigyveno. Apie kleboniją ir kleboną štai ką jis pasakojo. 


Tiesiai iš gelžkelio nuvažiavau į kleboniją. Atsiradau tamsioje priemenėje 
ir, radęs lyg varpeliį, ėmiau traukyti. Niekas neatsiliepė. Visur tamsu, tik 
suterenose, matyti, šviečia. Prieinu prie lango pabarškinti ir matau: vienas 
totoris sėdi, o antras jam galvą skuta. Tfiu, tu biaurybe! Apsisukau ir nu- 
važiavau nakvoti į viešbutį. Po dviejų dienų apsigyvenau klebonijoje. Užėmiau 
kun. Jauniaus būstą iš penkių didelių kambarių su priedais. Vaikščioju ten 
kaip tyruose. Tarnauja totoris. „Nekrikštyta dūšia“, anot ruskių, atrodo baisus, 
kaip girinaitis. Viršuje gyvena kapelionas kun. Baikauskis, vikaras kun. Šim- 
kevičius?, skyrium nameliuose šalia kapų. Arbatos geriame katras sau, pietų 
imame iš lietuvių bobučių iš Baisogalos parapijos, kurios čia nuo 1864 m. su 
vyrais gyveno ir, jų nebetekusios, pasiliko. Kunigai čia neturi jokių pelnų. 
Sindikatas klebonui moka 50 rb., vikarui 30 rb.; iš to jie ir minta. 

Kun. Jaunius dabar ligoninėje. Ji ten laiko policija kaipo pamišėlį, nors jis 
ne visiškai toks. Ciesoriaus mirties dienoje jis neatlaikė pamaldų. Už tai norėjo 
išsiųsti, bet kad buvo žymių, jog ne visiškai nujėgiąs, tai laiko jį čia ir tiria. 
Dievas težino, kuo tai pasibaigs, nebent tikru pamišimu, nes čionykščiai 
kunigai pasakoja, kad jau visi metai imanti melancholija ir verkiąs, turįs haliu- 
cinacijų, girdįs kažin kokį balsą, kurs jį persekiojąs ar liepiąs žmogų užmušti, 
ir t. t. Kai jis visiškai nusimanąs, pats tai pasakojąs. Rengiamės jo lankyti... 


Daugiau iš kun. Genio nei iš kito ko jokių žinių nebebu- 
vau gavęs iki pat to laiko, kada panaitė Jadvyga Juškytė“ iš 
Pernaravos dvaro parvežė kun. Jaunių į Vilkijos Zadarnauskius. 
Tuomet tik sukrutome gydyti savo mylimąjį mokytoją. Ėmėme 

dėti pinigus. Jų aš turėjau susirinkęs bene 300 su viršum rublių. 
Liepojos klebonas kun. Jonas Vizbaras” pažadėjo vakacijų laiku 
veltui užleisti savo būstą ligoniui, o klebonas kanauninkas 
Roppas* buvo apsiėmęs maitinti. 

Visa, kas buvo mūsų, jo mokinių ir draugų, padaryta, aš, 
gavęs žinią, kame kun. Jaunius esąs, labai atsargiai ir švelniai 
jam nurašiau, apsiimdamas visa aprūpinti, bet tik panorėtų 
gydytis. Į tą mano laišką jis atsakė man, tuomet jau Mosėdžio 
vikarui, ištisu laišku, kurį čia atmušame kaipo dokumentą, 
palaikydami net, kiek galint, originalo rašybą. 


Kvėdarna. 1897 m. Gegužės m. 25 d. 
Maloningasis kunigėli! 


Tamstos raštą, 8 dienoje šjo Gegužės mėnesies rašytą, apturėjau ir su didju 
širdies djaugsmu parskaitjau: malonu regėti, jog manens varguonsę ir ne- 
laimėje geri žmonės neužmiršta! Vienog reikja man atsisakyti nuo to, kan 
Tamsta savo meilingamę raštę teip karštai man įgyrei ir įkalbinėjei; aiškjaus 
sakant, aš negalju važjuoti maudytuns į Liepojų dėl keleto nemažun prie- 
žastjun, labjausjai dėl to, kad prašiau par Arcivyskupą iš Departamento biljoto 
ne į Liepoju, bet į Palanga ir viljuos apturėsjans tan biljotą iš Petrapilės apei 
15 dieną atjantjo Birželjo mėnesies. Todėl prašau Tamstos, maloningasis ku- 
nigėli, mano vardu pasakyti atjų kunigui kanauninkui baronui Ropp'ui ir 
kunigui kapeljonjui Vizbarui už jun gerą norą ir išreikšti jiems mano širdgilą, 
jog negalju naudoti iš jun svetymeilės todėl, kad maudytuns reikja man buui- 
tinai važjuoti į Palangą. 

Tolesnei prašau pasveikinti mano vardu savo kleboną, mano meilingą 
moksladraugi,* ir pasakyti jam, jog ar važjuodamas į Palangą ar iš Palangos 
grinždamas, užvažjuosju į Mosėdį pas jus apsiląnkytų. 

Nuo savo motynėlės išvažjuosju atjantjo mėnesies pradjoje ir vyksju i 
Raudėnus pas kunigą Dembski”, kurs man labai daug gero padarė ir tolesnei 
žada daryti; pas jin lauksju biljoto iš Petrapilės atsjuntjant ir drauge su juo 
rupinsjuos apei reikalingus mano sveikatai pataisyti pragumus. 

Dar kartą sakydamas Tamstai, maloningasis kunigėli, atjų už gerą širdį ir 
gerą norą sušelpti manę, prašau nesupykti ant manens, kad aš negalju išpildyti 
Tamstos patarimo apei Liepojų. 

Su Dievu! 
Kunigas Kazymieras Jaunjus” 


Jauniaus dvibalses: i, u, su e, o viršuje rašome gretimai. 
Spa?! 


* Kun. P. Venckevičių?. K. J. T. 

Tuomet aš vėl daviau jam žinią, jog mums vis viena, kame 
jis gydysis, bet tik išgytų; jog mes ir Palangoje ji aprūpinsime, 
nors ir brangiau atsieis. Toliau ligoniu rūpintis, man prašant, 
apsiėmė jau Palangos klebonas kun. Juozapas Šniukšta3?, kurio 
vardu ir siunčiau surinktąsias iš draugų pašalpas. 

Sveikatai maždaug pasitaisius, kun. Jaunius ėmė profeso- 
riauti Akademijoje. Ir mes, jo mokiniai, tik džiaugėmės jo 
darbu, kol pradėjo eiti iš Peterburgo vėl liūdnos žinios. Pirmą 
tokią žinią aš gavau iš Kaz. Būgos 1906 m. V-26 d.: „Prof. 
Jaunių iš akademijos varo laukan”. Bet ir tos žinios veikiai 
nutrūko. K. Būga tikrai pradėjo mus raginti, kad imtume Jau- 
nių į globą, tik tuomet, kai jau buvo per vėlu, kai jau mirtis 
už durų jo laukė. 


KAIP KAZ. JAUNIUS MOKĖS 
TELŠIŲ PROGIMNAZIJOJE 


Šios žinios niekas nebuvo paskelbęs. Ją man papasakojo vie- 
nas rusas Mojsejevas, vienas tų simpatiškų svetimtaučių, kurie, 
gimę ir augę Lietuvoje, beveik niekuo nebesiskiria nuo lietuvių. 

Nuo Mojsejevo betariant, Kaziukas Jaunius buvęs Telšių 
progimnazijoje I-III klasėje dvejus, 1861-63 metus. Valdžiai 
Telšių progimnaziją per lenkmetį uždarius, K. Jaunius su drau- 
gais nusikėlė į Kauno gimnaziją. 

K. Jaunius buvęs labai mokslus ir atidus. Viską kuo pui- 
kiausiai suprasdavęs ir mokėdavęs, tačiau kitų niekados nepa- 
mokydavęs, nors kažin kaip jį prašydavę. Užsidarydavęs vienas 
pats klėtyje ir nieko neprisileisdavęs, nors kažin kaip jį mal- 
daudavę. Savo knygų taip pat niekam neskolindavęs. Todėl ir 
vadindavę jį draugai „kytru“. 

Šiaip jau buvo tvirtas, augalotas, kūniškai ir protiškai išsi- 
plėtojęs ir linksmas vaikinas. Tikrai žemaitiško būdo. 

Telšių progimnazija buvo perdirbta iš bajorų „ szkoła po- 
wiatowa““š. 

20 METŲ SUĖJUS 


Jau dvidešimt metų, kaip mirė Kauno kunigų seminarijos 
ir Petrapilio kunigų akademijos lietuvių ir senovės kalbų pro- 
fesorius kvėdarniškis žemaitis kun. Jaunius. Keletas žodžių jam 
atminti. 

Vadinamoji uždara auklėjimo įstaiga gyvena ypatingu gyve- 
nimu. Pirmiausia ji visa turi bendrų simpatijų ir antipatijų 
auklėtojų ar mokytojų, kai atvirose įstaigose jų turi katra klasė 
skyrium. 

Mano laiku, 1888-92 m., kun. Jaunius visų buvo gaubiamas 
meilės, pagarbos ir nusistebėjimo aureole. Gyveno jis trijose 
nedidelėse celėse senoviniame Bernardinų vienuolyne, tame 
jo korpuse, kur auditorijos ir bažnyčia, vadinamame domus 
prima, nes buvo dar domus secunda ir domus tertia?*; šis dabar 
ketinama nugriauti ir jo vietoje pastatyti vieša biblioteka bei 
bažnytinis muziejus. Vidurinis kambarėlis buvo kaip ir vesti- 
biulis, nusivilkti ir arbatauti, kairėje gulimasis, dešinėje salio- 
nėlis svečiams priimti. Kuriame profesorius dirbo, nežinau, nes 
klierikų jis neįsileisdavo. Budėtojo raportą priimdavo, pravėręs 
duris; pro durų plyšį iškišdavo ir savo paskaitos lapą nusirašyti, 
jei kas jos nebuvo gavęs. Ir šiaip jau jis jokių santykių su auk- 
lėtiniais nepalaikė, niekados į jų reikalus nesikišo, mokyklos 
administravime nedalyvavo, o vadinamosios pedagogų tarybos 
kaip ir nebuvo: valdė autokratiškai vicerektorius (inspektorius) 
prelatas Eduardas Barauskas, podbiržietis bajoras, klierikų va- 
dinamas „Bismarku“. Jaunius nieko nežinojo, kad tarp auklė- 
tinių fermentuoja tautinė dvasia, kad jaunoji dvasininkų karta 
pasiduoda laiko nuotaikai ir sparčiai dirba, tautiškai apsispręs- 
dama. Nesidomėjo nė ką visos Lietuvos jaunimas, susikonspi- 
ravęs grupėmis, veikia užsienių laikraštijoje. Naujieji lietuvių 
raštai Jauniui nebuvo literatūra, nė kuriam galui naudingi. Jų 
kalba buvo kuo blogiausia, o tendencija jam visai svetima. Jau- 
niui beturėjo vertės senieji lietuviški leidiniai; juos teskaitė, iš 
jų tesimokė. Lietuviškos spaudos draudimo faktas jo nėmaž 
neslėgė; prunkštavo tik kad tarmėms aprašyti neleidžiama lo- 

tyniškųjų rašmenų ir jam tenka į rusišką tekstą dėlioti lietu- 
viškus garsus, pažymėtus dviem ir trimis raidėmis. Užsienių 
kalbininkai dėl to gaudavo tų Jauniaus raštų pasidaryti savišką, 
europišką transkripciją. Neidavo kunigas Kazimieras nė mišių 
laikyti, nors bažnyčia buvo čia pat ir nė kepurės nereikėjo imtis. 
Laikė tik Sumas, kai buvo jam eilė; ir tai reikėjo jam atminti, 
kad užsimiršęs nepavalgytų. Šiaip jau kasdien pramiegodavo 
mišių laiką, vėlai atgulęs. Jo celėse žiburėlis geso vėliausiai. 
Profesorius Jaunius dirbo specialųjį darbą, tą vieną darbą, 
nei savo laiko, nei savo sielos neskaidydamas. Jis dėstė moralinę 
teologiją; dėstė puikiai, labai sklandžiai lotyniškai. Buvo itin 
iškalbingas ir lotyniškai mokėjo geriau nei kurios kitos kalbos. 
Miela buvo klausytis, naudinga mokytis. Vis dėlto visi, taip 
auklėtiniai, taip profesūra, taip vyskupijos kurija, manė Jaunių 
esant par excellence*“- homiletikos arba dvasiškosios iškalbos 
mokytoją; prie jos gi nuo pabaigos septyniasdešimtųjų metų 
buvo prikergtas ir lietuvių kalbos mokslas - vienatinis visame 
pasaulyje moksleiviams privalomas. Ta retenybė (Marijampolės 
gimnazijoje lietuvių kalba buvo menkiau dėstoma, nes neturėjo 
tokių žymių dėstytojų, kaip buvo kun. Antanas Baranauskas, 
paskui kun. Antanas Karosas”, abudu anykštėnai) turėjo ypa- 
tingo prestižo. Ar kas lietuviškai mokės atsidėjęs, ar ne, - vis 
tiek laikė tą mokslo dalyką itin svarbiu ir lietuviškajai širdžiai 
artimu, net esminiu lietuviams skiriamoje mokykloje. Ir patys 
jo dėstytojai buvo lyg centrinės figūros, nors centriniai teturėjo 
būti teologai, specialiai teologiškoje mokykloje. Taip sutvarkė 
laiko dvasia ir reikalas: šiokia ar tokia jaunuomenė, ji visa jautės 
pirmon galvon lietuviškai patriotiška, stojanti į sunkią kovą 
dėl tautinės kultūros. Vicerektorius Barauskas tai matė, piktai 
prunkštavo, kad klierikai galvas ir širdis daugiau lietuvybe 
užsikemša, ne askeza ir dogmatika; po jo smarkiai su tuo ne- 
geistinumu dvasiškių auklėjime kovojo vicerektorius kanau- 
ninkas Pr. Kriškijonas, gente latgalietis, natione lenkas*š; viskas 
buvo veltui, lyg žibalo pilstymas į įsiliepsnojusia tautybės ugnį. 
Taip politinėms sąlygoms susidėjus, prof. Jaunius be jo- 
kių pastangų, be jokių ypatingų nuopelnų virto lietuviško 

tautiškumo simboliu. Auklėtiniai nieko daugiau nematė, tik 
tai, kad Jaunius yra pilnai, nedalomai pasišventęs „lietuviš- 
kam“ mokslui. Ir nieko daugiau nelaikė Jauniui privalomu, kaip 
tik tą mokslą; mokslą, ne mokymą. 

Tiesą pasakius, prof. Jaunius lietuviškai mokė blogai, visai 
ne metodiškai, per 6-7 metus nė vieno karto nepradėjo vėl iš 
pradžios. Vieniems pradėjo gramatiką nuo būdvardžio, kitiems 
nuo veiksmažodžio, kitiems nuo pusės veiksmažodžio. Nedėstė 
rašybos, daug kas jos ir neišmoko; nedavė jokio kompendiumo 
vartotinųjų taisyklių. Jis pakarčiui rodės seminarijos auditorijai, 
ko pats toliau išmokęs, ką ištyręs ir štai į lapą surašęs. Ir dėstė 
pagaliau ne tiek tą lapą, kiek tas filologines gilybes, kurios ta 
proga pasireiškė lyginamojoje kalbotyroje, visų žmonijos kalbų 
komplekse. 

Neapsakomai atsidėjęs tiriamajam dalykui, kuo giliausiai 
įsitikinęs tikrumu gautųjų rezultatų, turtingas Žinių ir aukso 
burna, profesorius ne mokė, bet darė reveliacijas, pranašavo, 
lyg kilte kilo katedroje į orą. Žiūrėjo aukštyn, nematė auditori- 
jos, mojavo rankom, lyg ką matydamas nesutinkant, nepažino 
nė vieno klausytojo per visą mokytojavimo laiką. Ir susidary- 
davo grynojo mokslo atmosfera. Net kuo mažiausiai išmoks- 
lintam vaikėzui, klausant Jauniaus, vėrės kažin kokie platūs 
tyrimo horizontai, rodės kažin kas ten garbinga, gilu, skaistu, 
paslaptinga. O viso to centro vaidila - Jaunius; rodės, vienatinis 
genijus ir tiek jau pasiekęs, kiek kitas genijus per vieną amžių 
pasiekti negali. 

Žemaičių vyskupas Mečislovas Leonardas Pallulon-Paliu- 
lionis? pasidavė įkalbamas, būk prof. kunigas, kurs nei semina- 
rinės tvarkos nesilaiko, kurs silentium“ neigia, su savo svečiais 
vėlų vakarą gerdamas alų ir balsiai kvatodamos, kurs pramiega 
mišias ir nesimeldžia, - yra seminarijoje anomalija. Prisidėjo ir 
tai, kad iš jo pareikalauta katekizminės terminologijos: girdi, 
dirba dirba katekizmus, o vis kitokius; reikalauja purizmo kal- 
boje, o nieko dar nėra nusistovėjusio. Tai tiesa. Bet Jaunius 
nepajėgė būti - katechetu, dėstyti pačią pradžią tokio mokslo, 
kurį genijai - Tomas Akvinietis“ ir k., yra jau suformulavę. 

Vyskupui nebuvo brangintinas „kunigas“, kurs neužsiima 
tiesiogiais kunigiškais dalykais, ir Jaunių atstatė nuo profe- 
soriaus pareigų. Be to, kai Jaunius nesutiko eiti kaimo kunigo 
pareigų ir bevelijo net iš Žemaičių vyskupijos išsibraukti, vys- 
kupas nieko nesakė; tokius kunigus jis bevelijas vagonais eks- 
portuoti. O Žemaičių kunigų seminarija, netekusi profesoriaus 
Jauniaus, liko lyg be ašies tekinys: riedėti riedėjo, bet neturėjo 
apie ką suktis, kol susirado prof. Šimaitis*2, ir visa klierikija 
jam atidavė Jauniaus meilę, pagarbą ir prisirišimą. Gaila, ir tas 
genialus mokovas ne laiku mirė. Ir visa vyskupija, išvažiavus 
Jauniui kur kitur dirbtų, lyg pabiednėjo, lyg saulės neteko na- 
mie ir gavo savo akis kreipti į šiaurę, kur ji dar skaisčiau ėmė 
šviesti. 

Prof. Jaunius savo celėje užsidaręs jautėsi gerai, niekur ne- 
vaikščiojo į miestą, jokių artimų pažinčių neieškojo. Jį pati 
telankė mokslo žmonės, brolis daktaras Pr. Jaunius ir tos pat 
seminarijos rusų istorijos profesorius Kastantinas Paulaučius 
Gukauskas“, privertęs Jaunių ką ne ką iš savo mokslo duoti 
spaudai. Nieko tad nepiktino kuo nors įtariamų; jaunimui nė į 
galvą nepareidavo „kaltinti“ prof. Jaunius, kad jis nesilaiko 
regulos: jis buvo susidaręs išimtiną, savotišką kokoną, kuriame 
turėjo būti tiek ir tiek mokslo laiko; niekas iš Jauniaus neuž- 
sikrėtė „blogu pavyzdžiu“; jis gyveno savo gyvenimu, klierikai 
savo. Atstačius net blogiau darės; vieni skundės vyskupu Pa- 
liulioniu, kaltino jį, kad dar negana esąs apsisprendęs lietuvis; 
patys ištikimieji jam ieškojo „pamatuotų“ priežasčių, nes tai, 
ką matė ir žinojo, jiems nebuvo pamatavimas. Niekam tai nėjo 
į sveikatą. 

Pats profesorius jautės nuskriaustas. Atsisveikinti su moki- 
niais jam buvo pavesta bažnyčioje, presbiterijoje, kur poterius 
kalba. Nuotaika buvo nežmoniškai nejauki. Ją galima būtų tik 
rusiškai apibūdinti „splošnoje nedoumenije“**. Už pastatyto tam 
tikslui staliuko atsisėdo profesorius Jaunius, visas raudonas, kaip 
tik ką iš perenės ar gavęs didelės slogos. Rankoje išsinešė nosinę, 
kuri, matės, buvo jam labai reikalinga, o jis tyčia nevartojo pil- 
nai nosiai. Kalbėjo ilgai, šniurkštavo, betiksliai minėjo šventus 

vardus. Nei atsiprašinėjimo, nei testamento, nei jausmų pareiš- 
kimo. Kam visa tai buvo padaryta, nieko nesupratau ir nieko 
nemoku pakartoti iš tos ilgos kalbos. Kažkas ten slėpės nepa- 
sakomas, nenorimas ar neleidžiamas pasakyti. Nei kaltinimas, 
nei teisinimas. Nesigraudino nė klierikai, bet buvo labai sunku, 
kaip sunku, matės, buvo pačiam kalbėtojui. Prof. Jaunius neno- 
romis skyrėsi su Kaunu ir lyg jauste jautė savo katastrofą. Pa- 
skirtas į universiteto miestą, į Kazanių, klebonauti, o mokslu tik 
iš šalies užsiimti, neteko proto. Rado jį kapuose bešaudantį iš 
revolverio (ar tik nenorėjo nusižudyti?) ir visai išdrikusiais ner- 
vais ligonį mokytoja Jadvyga Juškytė, pargabeno jį atgal Lietu- 
von į gailestingų žmonių globą: generolo Z. ir draugo klebono 
Vitalio Dembskio“. Ilgai buvo sukiužęs, kol ryžos išvažiuoti 
Petrapilin ten viešai paskaityti lekciją, atidariusią jam duris į 
Akademija; tačiau dvasios prostracija ir čia pasikartojo, ir pro- 
fesorius ir čia nebedaug bedavė mokslui. Ką K. Būga suskubo 
išpešioti, buvo jau tik nuošimčiai iš kapitalo, Kaune susikrauto. 

Gydytis užsieniuose aš jam buvau sudaręs iš jo mokinių 
malonės stipendiją. Jo laišką tuo dalyku, rodos, esu jau pa- 
skelbęs „Vaire“*. 

Mokslą tirti, gerbti, net jį apoteozuoti mane išmokė prof. 
Jaunius, šisai tipingas „gelertas-foršeris“, anot prūsų“. 


JUOZAPAS AMBRATZIEJUS 
1855-1915 


Birželio 17 d. palaidota Vilniaus Rasos kapuose, pirma pa- 
maldas atlikus lietuvių Šv. Mikalojaus bažnyčioje, kun. J. Amb- 
raziejus, miręs 14 d. naktį Vilniuje. Gimęs 1855 m. Suvalkijoje, 
1880 m. įšvęstas kunigu Seinuose. 1905 m. leido mėnesinį „Lie- 
tuvos Bitininką“, paskui dvisavaitinę „Šviesą“!. Parašė bičių 
knygelę lenkiškai, lietuviškai-lenkiškai-rusišką žodyną?. Vienas 
pirmųjų ir uoliausių lietuvybės kėlėjų Vilniuje, daug dėl jos 
iškentėjęs. Daug rūpinosi lietuvių spaudos atgavimu. 

Kun. Ambraziejus lietuvių gyvenime išvarė labai plačią va- 
gą. To neprivalės užmiršti mūsų kultūros istorijos rašytojai. 
Gaila tik, kad asmeniniai jo dalykai labai aptemdo viešuosius 
dalykus ir neleidžia kol kas ramiai atiduoti jam, kas pridera. 
Praeis tačiau kiek laiko. Kam reikės blogybių, susiieškos jų. 
Kam reikės gerumų, praeis nepamatęs blogybių. 

Nabaštiko silpnybė - tai nepastovumas, blogas, šiurkštus 
būdas ir ne per didelis dabojimas, kas yra šlovinga. By tik būtų 
garbinga ir naudinga. Sako, dėl nemokamų skolų reikėję jam 
išsinešdinti iš Seinų vyskupijos į Vilniaus vyskupiją. Čia pat 
vėl tie piniginiai dalykai daug jam šlovės pagadino. 

Dėl to dalyko didumas lietuvių paskutiniais laikais nuo jo 
visai atlyžo. Niekas jo nebelankė, niekas nebežinojo, jog kun. 
Juozas jau metai kaip paralyžuotas. Niekas jo neužtarė, kai vys- 
kupas Roppas3 atėmė iš jo teises eiti kun. pareigas. 

Nabaštikas, persekiojamas ir ujamas, iš pradžių visiems rū- 
pinosi atsimokėti lygiu už lygų. „Šviesą“ jis leido pinigais Drau- 
gijos atgavimo lietuvių kalbos teisių Vilniaus vyskupijos baž- 
nyčiose, tikriau, tam tikslui iš Amerikos atsiųstais. Betgi pavertė 
išimtinai savo asmeniniu laikraščiu. Niekas tad jo nebeskaitė, 
pinigai išsibaigė, ir „Šviesa“ užgeso. 

„Šviesoje“ jis kovojo su visokiais tikrais ir pramanytais nevi- 
donais: su didikais, kurie jį skriaudė, ir su mažais žmonėmis, 
kurie kuo nors jam nepatiko. Bet vis taip išeidavo, kad skriau- 
džiamoji Lietuva ir lietuviai tai - jis, Ambrazevičius, vienatinis 
lietuvių atstovas, jų tautos kentėtojas, kone mistiškas jų ka- 
ralius. . 

Save laikyti už tą pati su Lietuva, savo reikalus - Lietuvos 
reikalais, persekiojimą jo - Lietuvos persekiojimu jį vertė taip 
jau susikrovęs kietame prote vienašališkumas. Jis buvo iš pra- 
džių vienas lietuvis Vilniuje, susipratęs ir į susipratusius bandęs 
kitus vesti. Jis buvo vienatinis, kurs choleriko temperamentu 
drįso griaužti dėl lietuvystės galvas visiems vyskupijos di- 
dikams. Jį vieną teskaitė politiškai ištikimu baisieji anų laikų 
Lietuvos generalgubernatoriai, jo vieno teklausė ir teklausė. 
Todėl jam visai nesirodė dideliu perdėjimu paskutiniame 

„Šviesos“ numeryje įtikinėti Lietuvą, jog lietuvių spaudą ga- 
vęs tik jis. 

Kietas, jis negalėjo niekam nusilenkti. Jis tegalėjo lūžti. Vys- 
kupui Roppui jį suspendavus, atsiskyrė nuo žmonių, užsidarė 
vienas, tepriimdamas ligonius, kuriuos gydė brangiais, neva 
savo pramanytais vaistais. Ir į bažnyčią Rožančiaus sukalbėti 
beatbėgdavo tada, kai jau nebuvo žmonių, popiet, apie antrą. 
Glaudės kur į koplyčią ir vėl greit, į nieką nežiūrėdamas, bėgo 
atgal. Į lietuvių susirinkimus nebėjo, nes turbūt nebepakenčia- 
ma buvo, kad jam apsenus, aikštėn išėjo nauji žmonės, naujais 
būdais veikią, su nauja tautine ideologija, su naujais ir kovos 
principais. 

Taip, kun. Ambraziejus - lietuvybės pionierius Vilniuje. Už 
tai pridera jam pagarbos žodis. Gaila tik, kad nelabai skirdamas 
pragumų, negali mums pavyzdžiu būti. 


JONAS KATELĖ 
1831-1908 


Tikra gėda panemunėliečiams, kad jie nepaduoda laikraš- 
čiams žinios apie mirtį savo klebono kun. Jono Katelės. Skai- 
tydami lenkų „Kurjere“ tą liūdną žinią!, nenorime tikėti. 

Žemaičių kapitulos garbės kanauninkas Panemunėlio ties Ro- 
kiškiu klebonas pasimirė gegužės 8 d.? Jis buvo gimęs 1831 m., 
kunigu įsišventęs 1856 m., Panemunėlio klebonu buvo nuo 
1865 m. Užpernai šventė savo kunigavimo aukso jubiliejų. Ir 
tada lietuvių laikraščiai nedaug apie jį terašė. 

O vertas yra gero paminėjimo. Vyskupas Valančius savo 
„Pastabose pačiam sau“ šitaip mini kun. J. Katelę: „1863 m. 
Zarasų klebonas M. Skorupskis* buvo suimtas, o paskui į 5i- 
biriją išsiųstas; klebono pareigas gavo eiti vikaras kun. Jonas 
Katelė; jis nestengė prie savęs žmonių patraukti ir nemokėjo 
ūkininkauti. Pašalinau kun. Katelę“ - į Panemunėlįs. Čia visai 
kitaip jam klojos: ir žmones patraukė, ir ūkininkauti mokėjo. 

Panemunėlis anuo laiku buvo labai tamsus kraštas. Medinė, 
menka bažnytėlė, menkučiai klebonijos trobesiai, jokio mies- 
telio. Bet štai atsiranda kun. Katelė. Kompanija pro miestelį 
praveda geležinkelį. Viskas atgyja. Žmonės pralobsta ir apsi- 
šviečia. 34 metus padirbėjęs, kun. Katelė susilaukė to, kad pa- 
rapijoje nebeliko beraščių. Mokė, ko tik galėjo: aritmetikos, 
geografijos, skaitė jaunimui poezijas. Prie pirmosios Komunijos 
neleisdavo nė vieno vaiko, kol jis nepasirodydavo jam, kaip 
rašo. Įdomu būdavo žiūrėti, kaip vaikai prie klausyklos eidami, 
nešasi kartu ir sąsiuvėlius. Bažnyčioje ir namie nuolat ragino 
žmones Šviestis. Jau senas būdamas, dirbo taisė teatrus, taisė 
savo klebonijoje sceną ir, sukvietęs svečius, gėrėjosi, kaip jo 
parapijonai deklamuoti ir vaidinti moka. 

Pradžios apšvietimo skleidėjams jis pirmas parodė pavyzdį. 
Paskui ėmė juo sekti ir kiti kunigai. 

Didis tai buvo Lietuvos mylėtojas, nors grynai „lietuviš- 
kosios“ kultūros nepripažindavo. Mokė taip, kaip galėjo leng- 
viau išmokyti. Daugumą lietuvių jaunuomenės jis išmokė len- 
kiškai ir taip su ja kalbėdavos. Aš vieną kartą papeikiau jį už 
tai į akis. Atsakė, jam vis tiek esą, ar šiokia, ar tokia kalba. Ta- 
čiau toli gražu nebuvo lenkintojas savo parapijos. Jei galėjo ką 
aikštėn iškelti, tai kėlė lietuvius, ne ką kitą. 

To negalėtume pasakyti apie mokytuosius jo gimines: jie 
taip ir paliko lietuviai „lenkų kultūros“. 

Iš senovės Žmogaus ir negalima daugiau reikalauti. Vis dėlto 
jis paliko lietuvių atminime neišdildomą žymę; padarė tiek, 
kiek niekas iš jo eilės kunigų nėra padaręs. 

Literatūroje nedaug žymių tepaliko. Neturėdamas savo vai- 
kams vadovėlių, kun. Juozą Žebrį įprašė parašyti geografijos 
pradžiamokslį“. Jis ir parašė. Buvo tai pirmas tos rūšies vado- 
vėlis, bet ir nelemčiausias. Vis dėlto jį kopijuodavos ranka, 
hektografu, kol pasirodė spausdintas ir pasismaugė. 

Su Povilu Matulioniu sustatė pirmą lietuvių kalba Arit- 
metikos uždavinyną, nuo jų betariant: Užduotiną?. Tai buvo 
dar „Aušros“ laiku. Šis jau daugiau nusvėrė. 

Lenkiškai žurnale „Tygodnik Powszechny“, 1877 m. 30 nr., 
pirmas iškėlė aikštėn kun. Antaną Strazdą-Drozdovskį, sugre- 
tindamas jį su lenkų Karpiūskiu. Aš tą jo raštą atpasakojau 
„Tėvynės Sarge“, 1896 m. 11 nr., 33 pė 

Tą vieną dalykėlį spaudai parašęs, tiesa, gražiai, literatiškai 
parašęs, kun. Jonas Katelė pagarsėjo žymiu literatorium, nes 
kiti nė to tiek nesiėmė to amato. 


KIEK ATMINIMŲ 


Panemunėlio klebonas Jonas, Kazimiero sūnus, Katelė, pa- 
kunigavęs čia 34 metus, buvo gimęs Suvainių kaime, Palėve- 
nėlės apylinkėje, Kupiškio valsčiuje. Seminariją išėjo Varniuose. 
Lenkmetį? praleido Zarasuose. Revoliucijoje dalyvavo ir buvo 
sunkiai įtartas, tačiau prieš reviziją visus įrodymus suskubo 
sunaikinti. Iš revoliucijos laikų liko jam geriausias ir nuolatinis 
draugas, gudrusis Skorupskis, tremtinys į Sibiriją ir sugrįžęs i 
Žiemgalos Laukesa. Skorupskis gi ir palaidojo draugą Katelę. 

Turėjo ir šiaip jau draugų kunigų, savo padėjėjų moky- 
mo darbe vikarų. Geriausias padėjėjas buvo kun. Aleksandras 
Štombergis, dabar Saločių klebonas, gimęs 1854 m., a. a. Pe- 
rekšlis, miręs Suvainiškyje, kun. Povilas Dogelis, dabar Kauno 
metropolijos garbės kanauninkas“. Bet buvo ir idėjos priešų. 
Antai Rokiškio klebonas ir dekanas Kvedaras-Fiodorovič!! ka- 
žin kodėl laikėsi nuomonės, kad kaimo moterų visai nereikią 
mokyti. Tad nereikią nė mergaičių mokyti. Paklausus, ką gi 
mergaitės turi veikti, dar dykos būdamos, Kvedaras atsakęs: 
geriau tegul kaulus bėgiodamos po laukus rankioja, tai bent 
cukrui virti bus naudinga. Kun. Katelė sakė, pačios mokėdamos 
skaityti ir rašyti stipriau švies ir savo vaikus. Ir Kvedarui nei- 
giant reikalingumą šviestis, Katelė nekantriai atšovęs: 

- Tai, tavo nuomone, moterims galvos visai nereikia; gana 
kojų - vaikams gimdyti? 

Kun. Katelė tą savo dialogą su kun. Kvedaru dažnai dideliu 
pamėgimu kartojo. 

Vasarą Panemunėlio gimnazija būdavo sode. Jis pats, kun. 
Katelė, buvo jį pasodinęs ir labai gražiai išvedęs. O žiemą namie 
po kaimus. Pramokęs vaikus, turėjo ir padėjėjų iš jų tarpo. 
Uoliausi buvo: Kupetyčia, davatka, senmerge likusi, ir Jonas 
Šarkauskas iš vienasėdžio. Jie vaikščiodavo po kaimus, išne- 
šiodavo popieriaus, rašalo ir kitos rašymo reikmenės. O kny- 
gomis aprūpindavo parapiją knygnešys Šukys. Vis tai gerieji 
klebono prieteliai. 

Jų tarpe žymią vietą per labai ilgus metus laikė kairiųjų 
pažiūrų amatininkas Otonas Juozas Širvydas??. Jis buvo igy- 
vendintas bažnyčios plytnyčios name jos sargu ar administra- 
torium; iš čia skleidė knygas, taisė jas, Katelės namų teatrui 
vertė repertuaro: „Kada bus pietūs“ iš lenkų kalbos ir k. Pa- 
saulėvaizdžio skirtumai nekliudė Katelei palaikyti artimus san- 
tykius su Širvydu. Tai buvo labai gabus savamokslis, paskui 
pagarsėjęs „Vienybės Lietuvninkų“ redaktorius O. J. Širvydas, 
J. Šliūpo bendramintis. 

Spaudos draudimas gerokai sukiršino kun. Katelę, nors jis 
nebuvo tautininkas ir lenkų kalbą laikė lygiomis. Paskui jis ėmė 
laikytis „Tėvynės Sargo“ taktikos, aktingai priešintis rusams 
administratoriams. Atmenamas šis jo šposas. 

Vyskupas pasiuntė kleboną Katelę į Pandėlio parapiją su- 
taikinti nesugyvenusios poros. Kun. Katelė atliko įsakymą, bet 
ruskiai prikibo, kam jis savo parapijos sieną peržengęs, neat- 
siklausdamas apskrities viršininko, ir padėjo jam 50 rub. baus- 
mės. Katelė buvo pasiturįs, bet mokėti neteisingai dedamą 
bausmę griežtai atsisakė. Policija gavo paskelbti jo turto lici- 
taciją, gavo vežtis policijos antstolį, būrį urėdninkų. O tuo tarpu 
licitacijos diena buvo pagarsinta labai plačiai. Kaimynai vals- 
tiečiai mylėjo kun. Katelę; taip pat ir dvarininkai. Suvažiavo 
minia. Buvo daug kalbos, daug įnirtimo prieš rusus smaugėjus. 
Licitacijai prasidėjus, Rukšių dvaro nuomininkas Vaitkevičius 
iš pirmo karto padėjo 50 rub. už kurį ten ūkio daiktą, ir „licita- 
cija“ pasibaigė, gerokai surevoliucinus apylinkę. 

Priešinga rusams dvasia kilo. Kun. Dogelį ėmus skųsti dėl 
lenkų kalbos mokykloje, prieš mokytoją Krainį pasidarė 

nusistatę visi mokiniai. Krainys, taip jį tardavo lietuviai, buvo 
ir šnipas. Mėgo šliaužioti palangėmis, ar kur nesimoko lietu- 
viškai. Mergelių siuvėjų bendrabutyje mokės lietuviai, priete- 
liams pasaugojant. Vieną kartą pašto sargas pasergėjo jį vakaro 
tamsoje siuvėjų palangėje ir prišokęs šėrė jam per snukį. Ne- 
pažinęs kas, Krainys ėmė teirautis mokinių, ar jie nepatyrė, kas 
ji mušęs. 

- Reikėjo palaukti antro karto, tai būtumei pats pažinęs, - 
sąmoningai atšovė vienas berniukštis. 

Labai charakteringa. 

Kun. Katelė buvo išmokęs rašyti ir Kubiliūtę; net plunksną 
jai tam atminti buvo dovanojęs. Paskui, kai ji ištekėjo už Kubi- 
liaus ir išauklėjo sūnų Juozą, paragino jį leisti į mokyklą ir šelpė 
ji. Apie ji skyrium kalbame knygoje „Juozo Kubiliaus Raštai“. 

Drauge su kun. Jonu aukštuosius mokslus ėjo dar trys jo 
broliai. Du buvo girininkai apie Kostromą ir vienas veterinaras. 
Šis vertės savo amatu apie Pandėlį, nevedęs girininkas tik mirtų 
besugrįžo Kupiškin, o vedęs Ambraziejus turėjo didelę šeimą, 
deja, Rusijoje išauklėtą. Kiti ten liko. Dvi dukterys ištekėjo už 
lenkų dvarininkų Oertelio ir Martusevičiaus ir davė lenkiškas 
šeimynas; sūnus, patekęs į Lietuvos valstybės tarnybą, atvirto: 
į lietuvius. Duktė Bronislava, medikė, buvo a. a. Juozo Ku- 
biliaus įtakoje beatvirstanti, bet, patekus į lenkų šeimą, vėl ap- 
sisprendė lenke. 

Seniau Katelės rašydavos „Kocietio“. 


KAZIMIERAS JASĖNAS 
G. 1867 M.! 


BIBLIOGRAFINĖS ŽINIOS 


Kun. Kazimieras Jasėnas rašo lietuviškai tikrąja savo pa- 
varde ir pravarde Brunavietis - vokiškai, latviškai ir lenkiškai. 
Lietuviškai yra parašęs: 

1. Patarėjas Lietuviams Katalikams svetur. Parašė kun. Kaz. 
Jasėnas Mintaujos klebonas. Ryga. 1915 m. Narkevičiaus ir Ja- 
nulevičiaus spaustuvė. 244 p. Su 40 iliustracijų: Petro Kalpoko, 
klasikų tapytojų ir fotografijų. Pirma dalis: Tautos ir tėvynės mei- 
lė. Antra dalis: Tikėjimo reikalai. Trečia dalis: Tikėjimo ginklai. 

2. Kun. Kazimieras Jasėnas. Visuotinė meno istorija. I. Archi- 
tektūra. Mintauja, 1923 (-1927). 572 p. albuminio formato, 686 
iliustracijos. 

II tomas. Plastika ir tapyba. Mintauja, 1928. Tuo tarpu tėra 
išėjęs 1 sąsiuvinys 72 p., 105 pav., H sąs. 73-144 p. 

RANKRAŠČIAI 


3. Birutės duktė, dviejų veiksmų drama iš Lietuvos praeities. 
Veiksmo vieta - Palanga. Siužetas paimtas iš prancūzų literatūros. 

4. Trys gražuolės, vieno veiksmo komedija iš Lietuvos da- 
barties. Siužetas paimtas iš vokiečių literatūros. 

5. Ir jinai atrado, komedija versta iš vokiečių kalbos. 

Visi trys scenos veikalai buvo vaidinti Mintaujoje dideliu 
pasisekimu. 

6. Ona gera žmona, arba tikras dievobaimingumas ir bigoterija. 

VOKIŠKAI 


7. Der Weltkrieg und Litauen, von Kasimir Brunavietis, lei- 
dinys Sekretariat Socialer Studentenarbeit, 1916. 
Dėjo korespondencijas į „Dūna-Zeitung“. 
LATVIŠKAI 


8. Jelgawas weza katolu basniza. 
9. Gods Deewam aukstiba. Maldaknygė. 
PATARĖJAI JAUNIMUI 

10. Jaunekleem par peemińu, vertimas. 

11. Grehku sudseschanas Sakramnents. 

12. Deenestneezėm par peeminu, vertimas. Lenkiškai. 

13. Kalendarz Nadbalticki na rok 1905. Mitawskiego Rz. K. 
Towarzystwa Dobroczynnošci. 144 p. 

Spaudos draudimo laiku buvo užmokamas Petrapilio „Kraj“? 
korespondentas, pravarde Brun. 

BIOGRAEINĖS ŽINIOS 


Kun. Kaz. Jasėnas gimęs pakuršėje, Saločių par. 1867 m. 
rugsėjo 18 d., toje apylinkėje, kur žmonės lygiai gerai moka 
lietuviškai ir latviškai. Tai ir Kazimierui šios dvi kalbos buvo 
įgimtos; tai daug nulėmė jo karjeroje. 

Jau aštuonerių metų pateko į latvių Mintaujos (Jelgavos) 
miestą, į vokiečių gimnaziją. Tad ir vokiečių kalbą gavo tobulai 
pažinti. Kunigų seminariją išėjo 1885-89 m. Kaune, kur kalbų 
turtą padidino, tobulai išmokęs lenkiškai ir gerai rusiškai bei 
lotyniškai. 

Kunigu įsišventė 1890 m. ir trumpai pavikaravęs Tryškiuose 
(1890-92 m.) ir Jelgavoje (1892-93 m.), brendęs, rimtai nusi- 
stovėjęs jaunas kunigas patenka klebonauti latviams, iš pradžių 
Laminiuose (Lyvenhofe), Talsų ap. (1893-96), paskui Brūnavoje 
ties Bauske (tuomet mūsų pusėje buvusi latvių parapija) 1896- 
1902 m.; pagaliau sugrįžta į savo lyg ir gimtinę Mintaują-Jel- 
gavą, kur 1927 metais lapkričio 20 d. šventė 25 metų sukaktį, 
kaip valdo šią katalikų parapiją. Šventė katalikai ir nekatalikai, 
asmeniškai dalyvaudami pamaldose paties Jubiliato pasistaty- 
toje gotiškoje bažnyčioje ir garbės raute Amatninkų bendrovėje. 
Visi norintieji pagerbti Jubiliatą galėjo įeiti laisvai. Dalyvavo 
Rygos arkivyskupijos, Jelgavos miesto ir gimnazijos atstovai 
ir Lietuvos pasiuntinys. 

Šios progos pasigavę, latvių laikraščiai, ypač katalikiškieji, 
„Jaunais Semgalietis“, 262, 263 nr., „Semgales Balss“, 262 nr., 
„Pehdeja Brihdi“?, 216 nr., ir k., vieni pažymėjo kun. K. Jasėno 
pedagogikos darbą latvių mokyklose, kur jis dėstė lotynų, vo- 
kiečių, prancūzų, o pastaraisiais laikais ir lietuvių kalbą Min- 
taujos gimnazijoje ir Latvių-lietuvių draugijoje Rygoje. (Lietu- 
vių kalbos pamokos Jelgavos gimnazijoje yra įvestos Švietimo 
Ministerijos.) Kiti ypačiai žymėjo parapinį jo darbą. 

Čia pat pramokęs dar prancūzų kalbos, klebonas Jasėnas 
atliko keletą rimtais tikslais kelionių po visą Europą. Būtent, 
buvo paskatintas pastudijuoti architektūros meną, o tos progos 
pasigavęs, ir visuotinį meną. Jam teko Jelgavoje pastatyti nauja, 

kilni, imponuojanti katalikų bažnyčia. Įgudęs visa daryti rimtai 
ir pamatingai, jausdamasis atsakomas esąs dabarčiai ir istorijai, 
kun. Jasėnas drįso nugriauti kuklią senovinę bažnytėlę tik tada, 
kada pasijuto galis pastatyti įstabų katalikams ir nekatalikams 
pastatą. Ir ištesėjo. Jo pastangomis Latvijos kraštas gavo vieną 
pačių gražiųjų gotikos stiliaus šventyklų, kuri ir pačius kata- 
likus žymiai pakylėjo nekatalikų nuomonėje. 

Reikalo verčiamas, pamilo meną, juo dabar gyvena, jį stu- 
dijuoja Latvijoje, Lietuvoje ir svetur ir savo lėšomis, niekeno 
nepadedamas, duoda lietuvių literatūrai jo istoriją. Kun. Jasėno 
klebonija - tai gangreit menininko dirbtuvė, kur randasi retai 
kur aptinkamas dailės knygynas, ne svečiams parodyti gražius 
jo apytaisus, bet pačiam juo naudotis. Ir tapo klebonas vyriau- 
sias dailininkas-statytojas, specialistams tepavesdamas tech- 
nikos darbą. Ir išlygino visus piniginius apsiėmimus. 

Jelgavos parapija, kitkart gausinga, dabar sumažėjusi iki 
4000 parapijonų, vis dėlto ji tebėra viena žymiausių katalikų 
parapijų Latvių krašte. Mintaujoje teko ir man kunigauti 1894- 
5 m., tai atmenu, koks ten buvo įvairumas, jei ne sunkumas 
parapijinio darbo lietuviams (jų buvo daugiausia), lenkams, 
latviams ir vokiečiams. Kun. Jasėnas, matėme, buvo kaip tik 
kuo geriausiai pasiruošęs tokiam darbui kalbų atžvilgiu ir taktu 
palaikyti pacem Christi‘ tarp tautų ir tikėjimų. 

Rygos arkivyskupija kun. Jasėno nuopelnus gerai įvertino, 
pasidarydama jį savo kapitulos prelatu ir Šventojo Tėvo Rūmų 
šambelionu. Ir man teko jau apie kultūrinį jo darbą minėti, 
rašant apie kultūrinį lietuvių centrą Mintaujoje („Lietuvos Ai- 
do“ 1928 m. 74-76 nr.)š. 

Monsinjoras Jasėnas tad yra geras katalikų dvasiškis, geras 
Lietuvos patriotas, geras Latvijos pilietis, nes stipras inteli- 
gentas, plačiais kultūros reikalavimais ir giliu jos esmės nu- 
vokimu. Taktingas ir ramus religijos ir kultūros darbininkas, 
sugebas draugingus santykius palaikyti tarp dviejų giminiečių 
lietuvių ir latvių. Nepaneigdamas, kas sava, moka branginti ir 
tai, kas svetima, bet aukšta. Mums tikra garbė turėti tokių 
atstovų svetimose šalyse! 

JUOZAS TUMAS 
1869 


NERAMUSIS MANO AMŽELIS 
(Iš autobiografijos) 


Bevartydamas savo rankraščius, aš aptikau šitą autobio- 
grafiją, parašytą lyg apie kitą asmenį. Aš visai neatmenu, kam 
ir kuriuo reikalu buvo paruoštas šis raštelis. Perrašau savo 
vardu tam, kas to paįdomaus. 

Puikus Malaišos upiūkščio slėnys kryžkelėje Svėdasai-Ka- 
majai, Panemunėlis-Užpaliai tai mano gimtoji vieta: Malaišių 
kaime Alotų valsčiaus', Svėdasų parapijos, pirmiau Ukmergės, 
dabar Rokiškio apskrities. Per Anykščius, Ukmergę važiuo- 
davau į Kauną, per Uteną, Molėtus į Vilnių, pro Biržus į Rygą. 

Juodonių, Yvodų, Graužių, Kovynės, Pakalninės miškeliai, 
Popšutės, Pagrubio, Gaidžio, Valiulio kalneliai, Juodonių pilia- 
kalnis, Alaušo, Beragio, Dviragio, arba Juodžio, Vasinto ežerai, 
Juodžiaus akmuo, Vaduvų, Savičiūnų dvarai, klampios tar- 
pinės balos, smėliakalniai, paversmiai, parūdymės ir daugybė 
kitokių kitiems menkų vietelių mane išauklėjo „Pragiedrulių“ 
autorium, beveik deistine dvasia. 

Gimiau 1869 m. rugsėjo 8 (20) d., šv. Panelės d., 12 valandą - 
per pat Sumą. Entuziastė ir egzaltantė motina Barbora Baltuš- 
kaičia iš Kunigiškių dėl to paskyrė mane, dešimtąjį ir paskutinį 
savo vaiką, kunigu - Dievui tarnauti, žmonėms tarnaujant. 
Mano tėvas Aniūpras, žemo ūgio, bet pečiuitas žmogelis, buvo 
lėtas, darbštus, vidutiniškai pasiturįs kaimo ūkininkas nami- 
ninkas, arba valakininkas; turėjo 24 dešimtines žemės. Šitų 
dviejų žmonių vaizdai - maloniausi „Pragiedruliuose“ II tome. 

Kunigiškių pradžios mokslą išėjau per dvi žiemas, per du 
pusmečiu. Jokis kitas kaimo vaikas to nėra padaręs mūsų kraš- 
te. Mokytojas senatikis Vasylionok, didžiai nustebęs tokiuo „fe- 
nomenu“, davė man entuziastingo pagyrimo lapą; jis daug nu- 
svėrė, stojant man į Dinabarko realinę mokyklą’. Nors Anykš- 
čiuose buvau išlaikęs kvotimus ir laimėjęs atestatą, ttumpinantį 

kareiviavimo prievolę, iš tikrųjų aš rusiškai kalbėti beveik ne- 
mokėjau, o aritmetiką dirbau mechaniškai. Mane gelbėjo tikrai 
didelis pastabumas ir atmintis. Aritmetikos veiksmus dirbau 
kuo geriausiai, visai nesuprasdamas prasmės. O atmintinai ga- 
lėjau per vieną valandą išmokti bet kurią Krylovo? pasakėčią, 
nesuprasdamas jos prasmės. Nieko nemokėjimas tepasirodė 
tada, kai reikėjo išlaikyti konkursinis kvotimas į pirmą klase, 
kai buvo tepriimtas trečdalis kandidatų. Per 3-4 savaites repe- 
titorius surusėjęs pravoslavas latgalietis Krepiš mane daugiau 
išmokė, neg Kolyško ir Vasylionok per dvi žiemas. Dabar tik 
supratau mechaniškų savo darbų prasmę ir 1881 m. daugiau 
savo temperamentu, ne žinojimu, laimėjau konkursa: savo „ly- 
dį“ vyriškosios giminės aš ir rusiškai dariau vyrišku „ščuk“. 
Mokiaus labai gerai, laimėjau stipendiją nuo pat antros klasės 
ir pagyrimą. Vis dėlto šeštoje išleidžiamoje realinės klasėje 
gavau pabūti dvejus metus dėl priežasčių, nieko bendra netu- 
rinčių su mokslu, ir atestatą, kurs duodavo lygių teisių su bran- 
dos atestatu (nestojant į aukštąją mokyklą), telaimėjau 1888 m. 
jau vidutiniškai. 

Nuo penktos klasės per trejus metus gyvenau ir mokiaus 
savarankiškai. Mokytojai mane protegavo; bet per dideli darbai 
po 12 valandų kasdieną sunaikino man sveikatą. Pasidariau 
anemingas ir linkęs prie plaučių ligos. Motina buvo dusulinga. 
Kunigų seminariją pasirinkau ne tiek dėl to, kad tėvai ir seserys 
to labai norėjo, kiek kad rengiaus mirti, o mirti klierikų, už 
kurį meldžias tiek draugų, rodės išganingiau. Be to, Povilas 
Matulionis, Dinabarko filisteris, mane ir Antaną Markelj’, pas- 
kui mokytą girininką, džiova mirusį Kryme, buvo apkrėtęs 
lietuviškumu. Lietuviškai dirbti, su lietuviais gyventi tegalėjo 
gangreit vieni kunigai. 

Lotyniškai nemokėjau nė paskaityti: oe, ae tariau vokiškai. 
Bet kad turėjau teisės įstoti nekvočiamas, tai mane priėmė net 
be papildomo kvotimo iš lotynų kalbos. Šaukiamas į salę nors 
paskaityti, atsisakiau, ir kvotėjai gavo už akių man pastatyti 3. 

Į seminariją įstojau visai sunykęs kūnu, gal dėl to itin ner- 
vingas ir linksmas. Tuo laimėjau draugų ir vyresniųjų simpatiją. 

Bet ėmiau dar labiau nykti ir, antro kurso nebaigęs, gavau išva- 
žiuoti neribotų atostogų. Sugrįžau vos po pusantrų metų. Mo- 
kiaus daug geriau ir tretį kursą išėjau cum laude“. Įsišvenčiau 
1893 m. lapkr. 28 d. sen. kal. 

Dinabarko realinėje 1881-1888 m. mane auklėjo to laiko pa- 
pročiu - griežtai pozityvistiškai. Daug matematikos ir gamtos 
mokslų ir beveik nieko humanitarinių mokslų. Istorija, litera- 
tūra man ten nieko nedavė, o aš kaip tik rašiau neblogiausiai. 
Preobraženskis užrašydavo man: „autor s liubovju otnositsia 
k teme“?. Teko lopytis konspiratyviniuose „lavinimos rate- 
liuose“, kur mitome Buckle'u, Draper'iu, Maleschotu, Lassaliuš. 
Jie man davė nemaža palaidų žinių, gerokai skepticizmo, bet 
ištiso pasaulėvaizdžio nedavė, ar, tikriau, mano nuotaikoje 
materializmas nerado tinkamos dirvos. Savo siela apsigimęs 
buvau aušrininkų tipo tautininkas, ankstyvas Basanavičiaus ir 
P. Matulionies padaras. 

Tautininku, vadinas, susipratusiu lietuviu pasijutau lygiai 
su „Aušros“ atsiradimu, kada per Matulionį pasiekė mus pir- 
mieji jos leidiniai. 

Seminarijoje jau buvau priešakyje tautinių organizacijų, nuo 
1889 m. „Varpo“ ėmėju irjam žinių siuntėju, nors jis, rodos, nesu- 
naudojo, „Žemaičių ir Lietuvos Apžvalgos“ steigėju, o nuo 1890 m. 
jos bendradarbiu, vadinas, spausdinamu rašytoju. 1929 m. ru- 
denį tad lygių lygiai 40 metų, kaip nusitvėriau lietuviškosios 
literatūros. Sekdamas „Liudviku iš Pakėvės“ - Jucevičium?, ėmiau 
rašytis Juozapu iš Popšutės (mano mėgiamojo kalnelio vardas). 

Ant pozityvistinio vidurinėje mokykloje patiesto grunto Ku- 
nigų seminarija Kaune mane išauklėjo romantininku; lenkiškai 
išmokęs, čia aš pažinau didžiuosius Vilniaus romantininkus*". 
Už ryškų, nekompromisinį tautiškumą, manau, tyčia buvau 
ištremtas į Latviją, į Mintaują". Čia susikirtęės su kunigais ir 
dekanu baronu E. von der Roppu!? (paskui arkivyskupu) dėl 
tos pat tautybės, vėl buvau „ištremtas“ į gilumą Žemaičių, i 
Mosėdį Telšių ap., vasarą 1895 m. 

Čia su draugais kunigais įkūriau „Tėvynės Sargą“, jam vie- 
nam bedirbau ir kolportavau'“. 1896 m. su brolfū Jonu pakliu- 

vau“, Brolis trejus metus išsėdėjo Petrapilyje politiniam kalėjime 
„Kresty“! ir dvejus metus išbuvo ištremtas į Besarabiją. Aš sė- 
dėjau namie areštuotas, buvau generalgubernatoriaus admi- 
nistratyviškai nuteistas penkeriems metams ištremti į Rusiją, 
bet, Vidaus reikalų ministeriui to sprendimo nepatvirtinus, 
1898 m. buvau dar giliau „nutremtas“ į Žemaičius; būtent į Ku- 
lius, tarp Plungės ir Gargždų, nebetoli Prūsų sienos. 

Nuolat sekamas, pakratomas, variau karštai opozicinį „Tėvy- 
nės Sarga“ dviem dalim: „pavojingąaja“ ir „nepavojingaja“'“. Įstei- 
giau ir redagavau „Žinyčią“!", skiriamą inteligentams skaityti. 

Rietavo kunigaikščiui Bagdonui Oginskiui pasiskundžius"“, 
kad aš prieš ji rašąs „Ūkininke“ (aš ten nesu įdėjęs nė mažiausio 
rašinėlio), 1901 m. buvau „pabaustas“ Micaičiais, Kuršėnų baž- 
nytėle tyrame lauke. Sudarius čią plačią bajorų Labdarių drau- 
giją, klebonas Antanas Eidėnas-Eidymtt?? įskundė rengimu „kru- 
vinosios revoliucijos“, o Jonas Grūžauskis?? - kurstymu jo dar- 
bininkų nedirbti akordinio darbo. Dėl to per 24 valandas gavau 
1902 m. vasarą atsidurti Vadakčiukuose, tarp Panevėžio Nau- 
jamiesčio ir Krekenavos. Čia Krekenavos policija areštavo mano 
paštą, mane vėl krėtė, o Žemaičių konsistorija teisė ir, žinoma, 
išteisino. (Be kun. St. Stakelės?!, aš tebuvau antras formaliai 
teistas.) Be to, policija iškėlė bylą už „Karpių dvarų rengimą 
parceliuoti“?. Formaliai pabaustas nebuvau, bet netekau teisės 
kada nors avansuoti: pristatytas į Salamiesčio filiją, nebuvau 
patvirtintas. 

1905 m. panevėžiečių įgaliotas padėjau sudaryti Didijį Vil- 
niaus Seimą, apsukau visas lietuvių vyskupijas ir Petrapilį. Per 
Seimą išrinktas į prezidiumą, užleidžiau tą vietą iš Petrapilio 
Kunigų akademijos atsivežtam prof. Pr. Būčiui*. Seime kal- 
bėjau apie „nekruvinąją“ suomių revoliuciją” - pavyzdį ir lietu- 
viams. Seimininkai tam pritarė. Sudariau pirmąją krikščionių 
demokratų organizaciją Vadakčiukų apylinkėje% ir įvykinau 
ten Didžiojo Seimo ir ypač Valstiečių sąjungos rezoliucijas: 
nuginklavome policiją, uždarėme monopolinę, sušaukiau vals- 
čiaus mitingą ir jo rezoliucijas pirmą kartą lietuviškai įrašėme 
į valsčiaus knygas, dariau daug mitingų apylinkės kaimuose 

ir dvaruose su kumečiais, normuodamas jų santykius su dvari- 
ninkais, organizavau „Penkių teismą“. 

Naujamiesčio klebonui kan. R. Styrai dėl to kurijai pasi- 
skundžius, gruodžio mėn. buvau „pašalintas“ į Miškių (Ščodro- 
bovo)” filiją; bet ir vėl jam paprotestavus (kiti sako - policijai), 
vos po trijų mėnesių, 1906 m. kovo mėn., pačiame polaidyje 
gavau arkliais iškilti už 105 varstų į Veliuonos filiją Pamituvio 
Stakius ties Raudone. Prieš išvažiuojant, buvau suimtas, bet 
kun. A. Antanėliui? uždėjus kauciją, paleistas iki teismui. 

Draugų nutarimu vos po 9 mėnesių buvimo čia 1907 m. 
pradžioje buvau deleguotas į Vilnių dalyvauti P. Vileišio „Vil- 
niaus Žinių“ leidime”. 

Šias jam kuriam laikui sustabdžius, 1907 m. rudenį įsteigiau 
„Vilties“ laikraštį, sudaręs leidėjų bendrovę, ir faktinai jį vedžiau?, 
A. Smetonai pasirašant redaktorium ir duodant toną įžengiamai- 
siais straipsniais. 1908 m. Teismo rūmai Panevėžyje teisė mano 
1905 m. darbusir išteisino. Gynė adv. P. Leonas ir adv. J. Vileišis”. 

1910 m. Vilniaus vyskupijos valdytojas pr. Michalkevičius*? 
griežtai pareikalavo, kad Žemaičių vyskupija atsiimtų mane iš 
Vilniaus, nebepavelytų leisti spaudinius. Vyskupo Cirtauto?* 
paskirtas Laižuvos klebonu Šiaulių ap. ties Mažeikiais, atsi- 
radau čia kovo 1 d. Bet vos šiaip taip susiorganizavęs ūkį, 
birželio mėn. išvažiavau su kun. K. Olšauskiu į Ameriką rinkti 
aukų švietimo draugijos „Saulės“ namams statyti“. Po 4 mė- 
nesių sugrįžęs, 1912 m. apvažiavau Lietuvą, skaitydamas apie 
emigraciją, stabdydamas, kad neemigruotų. 

1914 m. kun. J. Bikinas* pasikvietė mane į Rygą „Rygos Gar- 
se“ sekretoriauti. Tai buvo gerosios to laikraščio dienos; debitas 
buvo rekordinis, 13 000. 1915 m. bal. 17 d. ėmus per Rygą plauk- 
ti karo tremtiniams ir pabėgėliams, su J. Linartu?? ir J. Bikinu 
sudarėme pirmąjį Latvijoje komitetą karo aukoms šelpti. Tuo 
pat tikslu M. Yčo% buvau rudenį pakviestas į Petrapilį vedėju 
Centro Komiteto Dr. nukentėjusiems dėl karo šelpti?. 1916 m. 
tas pareigas atidaviau labiau prityrusiam biuralistui notarui J. Li- 
nartui, o pats tremtinių reikalais atlikau keletą vargingų kelionių 
po Rusiją. Dėsčiau lietuvių literatūrą Voronežo Kursuose“. 

1917 m. dukart buvau deleguotas į Kijevą“, į Tautų kong- 
resą, o jam pasibaigus, rugsėjo 24 d. į antrą Stokholmo kon- 
ferenciją su viso pasaulio lietuvių atstovais. Iš čia nebegrįžau 
į prasidėjusią Rusijoje bolševikų revoliuciją, palikau prie lie- 
tuvių atstovo Stokholme Aukštuolio* tarpininkavimo biuro, 
norėdamas grįžti į vokiečių okupuotają Lietuvą. Kai kam 
įskundus mane „socializmu“, vokiečiai neįsileido. 1918 m. pra- 
džioje kovo nukilau pas lietuvių atstovą Kopenhagoje J. Sa- 
vickį® ir vos tik gegužės mėn. gale patekau į Vilnių, į „Lietu- 
vos Aido“** redakciją. 

Kitiems bėgant iš Vilniaus nuo bolševikų, aš pasilikau, per- 
kenčiau 105 d. jų valdymo, sulaukiau 1919 m. lenkų, įsteigiau 
aštriai opozicinį laikraštį „Nepriklausomoji Lietuva““?, per- 
sirgau dėmėtąja šiltine, o 1920 m. kovo m. atvykau į Kauną 
„Tautos“ redaguoti“. Padėjau sudaryti ir redagavau „Trimitą“* 
(9 nr.) Restauravau Vytauto bažnyčią, parinkdamas jai aukų, 
ir nuo 1920 m. rugpjūčio 15 d. laikau čia pamaldas. 1921 m. 
pakeltas Žemaičių Katedros garbės kanauninku. 

1922 m. esu pakviestas lektorium į Lietuvos universitetą, o 
nuo 1923 m. pripažintas už mokslo darbus - docentu. 1928 m. 
papuoštas D. L. K. Gedimino ordino 2 laipsniu. 


ANTANO ŽUKAUSKO-VIENUOLIO 
50 MET. SUK. 


(1882-1932) 


Antanas Žukauskas, anykštėnas, kurio 50 metų amžiaus su- 
kaktį minime, iki šiol daugiau buvo žinomas Vienuolio pravarde; 
ja pats pasirašinėdavo gausingus savo beletristinius kūrinius. 

„Vienuolių“ Antanas Žukauskas tapo, kai ištiko jį šeimyni- 
nis priepuolis, kai liko gyvnašlis. Turėjome ir kitą „Vienuolį“ 
tik su priedu: Jaunutis; tai J.A. Herbačiauską. Jis sakos iš es- 
mės esąs vienuolis. 

Apie Antaną Vienuolį teko man iš visai patikimų šaltinių 
patirti keletą davinių, kada ir kas padarė jam įtakos, sudarė 
būdą ir įmasino dirbti literatūrai. 

Antanas Žukauskas yra gimęs Anykščių parapijoje Užuo- 
žerių kaime iš tėvo ūkininko. Motina buvo vyskupo Antano 
Baranausko tikro brolio Jono duktė iš Anykščių; ji savo dėdės 
vardu ir sūnų pakrikštijo Antanu. 

Baranauskai buvo uolūs, ištikimi katalikai, o Žukauskienė 
dar uolesnė, kaip ir visos moterys; tai nieko dyvų, kad ir savo 
sūnų norėjo matyti tokio pat garso ir pamaldumo kaip dėdė 
vyskupas ir poetas. Dalimi jos norai įvyko: sūnus Antanas nuėjo 
savo senelio Antano takais bent kūrybinėje literatūroje ir ne- 
mažiau pagarsėjo palikdamas tikintis. 

Baranauskų, Žukauskų ir kitų giminių, net artimųjų priete- 
lių, kaip va: Stanislovo Felikso Gedgaudo-Didžiulio Griežio- 
nyse!, namai buvo pilni Lietuvos garsenybės - vyskupo Anta- 
no Baranausko. 

A. Baranauskas mokinys, valdininkas, klierikas, studentas 
laiškus adresuodavo savo tėvams, kam gi daugiau? O tie neva 
laiškai tai buvo tik ką pražydę poetinės jo sielos žiedai. Ligi tik 
ką sumanęs, A. B. tuoj siuntė anykštėnams, kur skaitydavo ne 
po sykį, ne atsidėję, bet tiesiog godžiai, dešimtimis kartų, kaip 
kolosėnai, romėnai ir k. Povilo Tarsiečio gromatas?. 

Baranausko giminių, daugiausia laisvųjų žmonių, būta kul- 
tūringos nuotaikos, nors ir bemokslių; jų mokėta su prideramu 
pietizmu priimti ir globoti garsaus žmogaus palaikai. Geriausia 
atmintis ir giminiškiausia širdis turėta Antano Baranausko mo- 
tinos Pavilonytės; jos išmokta ir nebepamiršta visi, net patys il- 
gieji sūnaus Antano eilėraščiai-giesmės ir dažnai jos giedota. 

Ėmus Baranauskų duboje šeimininkauti Antano broliui Jo- 
nui, jo šeimai teko paveldėti visos garsiojo poeto tradicijos; tokia 
pat gera atmintimi ir muzikalumu pasižymėjo ir jos dukraitė 
Jono duktė Žukauskienė; ji iš savo senelės išmoko visų Antano 
Baranausko giesmių, jų gaidų ir daugiau jų nebeužmiršo. 

Tai buvo itin reikalinga priemonė lietuviškosioms tradi- 
cijoms laikyti. Lietuvoje dar XIX amžiui pasibaigus galvoje 

tekdavo laikyti taip liaudies kūryba, taip naujoji inteligen- 
tų kūryba. Sako, taip buvę ir prieš 2-3000 metų, tik tada iš- 
tisas knygas mokėdavę atmintinai, netesėdami kopijuotis 
rašto, o dabar Lietuvoje — neturėdami laisvos spaudos. Dau- 
giau buvo lietuviškojo rašto naikintojų (rusų valdininkų) 
kaip jų saugotojų. Žiaurūs, kultūroje atsilikę, rusai administ- 
ratoriai neišmanė tokių paprastų žmogaus teisių, kaip na- 
mų ir korespondencijos neliečiamybė. Rusijoje kitataučiai, 
ypač lietuviai, lenkai, buvo tiesiog „vnie zakona““, kaipo ne 
sykį pasireiškę maištininkai. Naikindami „kramolu“ (maiš- 
tingumą), rusai šnipavo, konfiskavo be jokių ceremonijų kas 
tik pakliuvo. 

Itin originalų to dalyko vaizdą mums paliko Liudvika Di- 
džiulienė savo knygoje „Ką aš beatmenu““, kaip krėsdavo jos 
viršiau paminėtąjį vyra, kunigo Antano Baranausko prietelį, 
bibliomaną ir draudžiamųjų lietuviškų knygų skleidėją; 166 p. 
ji mini, kaip net kopija „Gromatos iš Petabarko““ už didelius 
pinigus, už 300 rublių, tekę išpirkti iš policijos pristavo. Kopi- 
ja nebuvo pasirašyta; pats autorius reikalavo, kad jo pavardė 
nebūtų dedama po jo giesmėmis, ir visi jau gerai buvo pamo- 
kyti, kiek pavojinga esti dokumentuoti bet kuris lietuviškas raš- 
tas. Pagaliau nebuvo nė reikalo valkioti Baranausko vardas: 
vis tiek visi žinojo, kas jis ir ką yra parašęs. 

Žukauskienės atminties buvo didelis nuopelnas, kad mes 
paveldėjome smulkiuosius Antano Baranausko raštus taip pa- 
saulinio, taip ir religinio turinio; ji išsaugojo tą vieną dvasiš- 
kuju giesmių originalą, dabar laikomą V. D. U. bibliotekoje Raš- 
liavos muziejuje“. 

Būsimasis mūsų beletristas Antanas Žukauskas tokiuo bū- 
du augo nors po šiaudiniu kaimo stogu, vis dėlto literatinėje, 
kūrybinėje, nuotaikoje poeto-vyskupo dviguboje atmosferoje, 
labai anksti visu tuo persiėmė ir visa tai išlaikė per jaunas savo 
dienas. Dievobaiminga vyskupo giminės būtis stipriai pavei- 
kė berniuką; buvo ir jis dievobaimingas ne tik namie, prie ma- 
mos, bet ir Liepojos gimnazijoje, aptiekose, kur tarnavo ir uni- 
versitete, kur ėjo provizoriaus mokslą. 

Antano Žukausko laikais studentija, tad ir lietuviai studen- 
tai, buvo arba griežtai betikybiniai ar bent dideli indiferentai 
tikybos dalykuose, bažnyčion neidavo, savo susirinkimus lyg 
tyčia sušaukdavo sumos laiku, t. ir t. A. Žukauskas laikėsi nuo- 
šaliai nuo jų; savo kambario sienoje lietuvių papročiu laikė 
šventųjų paveikslus ir rožančių; už tai kitų buvo pravardžiuo- 
jamas „davatka“. Jis to nesigynė ir tesidraugavo kone su tais 
dviem: Pr. Dovydaičiu ir Vytautu Endziulaičiu“, pionieriais 
naujos renesansinės katalikų srovės. 

Nors gyvenimas gerokai sudriko, mūsų beletristas Vienuo- 
lis esmėje liko tos pat nuotaikos, tų pat principų. Niekas kitas 
rašytojas, neišskiriant nė pačių kunigų, grynai beletristinėje 
kūryboje nepavartoja tiek ir taip tikrų lietuvių tikybinės nuo- 
taikos vaizdų kaip A. Vienuolis. 

Tiesa, retkarčiais jis pasigauna ir kunigų sielos ir parodo 
jos neigiamybes, tikriau, momentinius jos puolimus; vis dėlto 
kiek kitokesni ir tie neigiamieji kunigų tipai neg Žemaitės pieš- 
tieji! Kai Žemaitė malte sumala kunigus, Vienuolis niekados 
nepamiršta, kad ir jie žmonės. Neigiamybių bet kuriame luo- 
me gana, tik kunigų neigiamybės ryškesnės, nes jie pašaukti 
kovoti su neigiamybėmis, o ne pasiduoti joms. Norint tikrąjį 
gyvenimą pažinti, netenka nieko slėpti, kas neįžeidžia pado- 
rumo. Negi tą vieną Vienuolį silpnavaliai religijos atstovai nuo 
savęs atstūmė, o paskui ir nuo pačios religijos, prie kurios pri- 
valėjo traukti. Arži, tendencinga kunigų luomo be jokių atžvil- 
gių apologija tik pablogina jų dalyką. Nepateisinamųjų daly- 
kų nepateisinsi; geriau taip daryk, kad jų visai nebūtų ar būtų 
kuo mažiausia, vien atsitiktinai. Draugo V. Endziulaičio puoli- 
mai Vienuolio rašto „Užžėlusiu taku“ ir dar kai kurie panašūs 
atsitikimai tik pastūmėjo Žukauską kairėn nuo kunigų, tačiau 
ne nuo Bažnyčios; jie neišblaškė griežto Vienuolio nusistaty- 
mo prieš bloguosius kunigus, o pagarbos geriesiems principo 
dvasiškiams. Toks jis ir dabar tebėra. Su kunigais pasiginčija, 
o jo raštuose niekur neaptiksi nė krislo prieš patį tikėjimą - 
visur jį mini su derama pagarba; nebent būtų kuriuo atveju 
tamsos jis sukarikatūrintas. 

Yra rašęs prieš Vatikaną, tačiau tik politikuodamas kaip ir 
Vaižgantas“ ar patys katalikiškiausi laikraščiai, gindami poli- 
tines savo teises, kreipdami Vatikaną nuo polonofilybės, ne nuo 
tikybos. 

Vienuolis iš kunigų tebereikalauja, kad jie tebūtų griežti am- 
žinųjų, nepereinamųjų, tiesų apaštalautojai kitiems ir jų vykin- 
tojai patys; savim rodytų kaimiečiams ir miestelėnams aukš- 
čiausią tobulybės laipsnį - skaistumo, romumo, gailestingumo, 
atlaidumo, teisingumo, žmoniškumo, religijos dalykams pa- 
sišventimo etc. etc. Prieš Antano Žukausko akis tebestovi tvirtu 
pavyzdžiu jo senelis vyskupas bendravardis Antanas. Kokiuo 
pietizmu mūsų rašytojas laiko Baranausko paminklėlius ir tra- 
diciją, liudija visiems jau žinomas muziejėlis-klėtelė Žukaus- 
kų sėdyboje. 

Tautiškumo vysk. Baranauskas jaunam A. Žukauskui savo 
asmeniu nedavė. Antano motina buvo savo dėdę vyskupą ip- 
rašiusi, kad jos Antaniuką išleistų į mokslus, ir nuvežė jį į Sei- 
nus. Antaniukas savo senelį pasveikino lietuviškai: Tegul bus 
pagarbintas Jėzus Kristus. Vysk. Baranauskas primygtinai at- 
kirto lenkiškai: Na wieki wieków? Amen! matyt, ir vaiką įtaręs 
„litvomanija“. Tik paskui, nematydamas to užsispyrimo (An- 
tanukas mokėjo ir lenkiškai), ėmė su juo kalbėtis ir lietuviškai. 

Antanas V. mokytis pradėjo 1895 m. Anykščių mokykloje, 
o galutinai prisiruošė į pirmą klasę pas savo kleboną „Ferdy- 
nanda Usselį“ - tikriausią žemaitį Ūselį!?; kurs tačiau ir savo 
giminaičius, ir Antuką Žukauską kreipė „do polskiej wiary““, 
nes rengė būti „ponais“ inteligentais. Anykščių parapijos ta- 
čiau klebonas Ūselis nei lenkino, nei būtų tesėjęs tai daryti - 
toks jau čia grynas kraštas. 

Liepojoje A. V. prasimokė 1895-1900 m. Vyskupas Baranaus- 
kas leido į mokslus ir daugiau giminaičių’, tai ėmė nebetesėti 
ir Antanas gavo pasitenkinti keturiomis išeitomis klasėmis. Iš 
penktos klasės išėjęs, gavo įstoti tarnautoju į aptieką, pirma 
Maskvoje. Liepojoje Antano Žukausko tautiškumą palaikė Jur- 
gis Linartas“ ir Jonas Biliūnas, taip pat anykštėnas, paskui 
pagarsėjęs rašytojas. Maskvoje gi Stasys Šilingas““, įsteigėjas 

laisvamanių moksleivių organo „Aušrinė“*. J. Biliūnas ir St. Ši- 
lingas buvo pirmieji, pradėję A. Žukauską daryti kūrėju. 

A. Žukauskas ir dabar nepamiršo tos širdingos St. Šilingo 
įtakos. Pirmąjį savo raštų tomą Vienuolis 1920 m. dedikavo ne 
kam kitam, tik St. Šilingui šiais jausmo žodžiais: 


Tai buvo senai: dar ūkanos pynės, širdy dar miegojo jausmai. 
Bet įžiebei Tu „Aušrinę“ ir dainiaus žodžiais sušukai: 
Į darbą, broliai, vyrs į vyrą, 
Šarvuoti mokslu įstabiu! 
Paimsim arklą, knygą, lyrą 
Ir eisim Lietuvos keliu!" 
Ir pradėjo jaunos sielos, jautrios širdys skristi į skaisčiosios „Aušrinės“ 
dailės aukurą. 
O Tu jas ugdei, plėtojai, globojai. 
Susitikova. 
Ir sužadinai manyje jausmus. Ir pasinėrė mano siela „Aušrinės“ spindu- 
liuose, jos skambančių stygų melodijose. , 
Ir tapome mudu dailės draugai. 
O, kokie brangūs tie mano laikai! 


Nors „Aušrinė“ tuo laiku buvo kairiojo jaunimo organas, 
A. Žukauskas išliko nepartinis ir ne laisvamanis, tik jo bendra- 
darbininkas, tautininkas. Ir dabar iš esmės tebėra nepartinis 
tautininkas, patriotas. 

„Aušrinėn“ A. Vienuolis yra įdėjęs: „Grįžo“, „Kalėjimo įs- 
pūdžius“, pirma parašytus dienyno lytimi, paskui tik perdirb- 
tus apysakos pavidalu; daugiau, „Prakeiktuosius vienuolius“ 
ir dar kažką. O prie „Aušrinės“ ėjusiuose „Earmaceuto reika- 
luose“!7 — „Alleluja“ ir k. Visa tai dabar yra Raštų I tome". 

Išterminavęs Maskvoje reikalaujamus trejus metus ir išlai- 
kęs provizoriaus padėjėjo kvotimus, tarnavo vaistinėse Kalia- 
zine, Tverės gub., ir Kaukaze, Železnovodske, Tiflise ir Vladi- 
kaukaze. Per 1905 metų revoliuciją pateko į kalėjimą Tiflise; 
ten pradėjo rašyti minėtinus savo „Įspūdžius“. 

Tačiau pirmąjį savo rašinį, korespondenciją iš Tifliso, para- 
šu A. Ž. yra išspausdinęs Petrapilio „Lietuvių Laikraštyje“" 
1905 m. Nr. 11, 141 p., vasario 17 d. Tą dieną 1930 m. suėjo 
25 m., kaip Antanas Žukauskas-Vienuolis tarnauja lietuvių kul- 

tūrai gabia savo plunksna. Antras iš eilės raštas buvo eiliuo- 
tas. Vienas Vilniaus savaitraštis, bene „Tėvynės Sargas“ 0 pa- 
žymėjo jį tinkamu spausdinti, tačiau kažin kodėl neišspausdi- 
no ir pražudė. Trečias iš eilės raštas „Amžinasis smuikininkas“ 
buvo Vaižganto dideliu džiaugsmu priimtas, mielai pagirtas 
ir pavasarį 1907 m. įdėtas į „Vilniaus Žinias“, kurias jis tuo 
laiku vedė. Tiesą sakant, tai šis kūrinys pradėjo rimtą Antano 
Žukausko-Vienuolio beletristinę karjerą, paskatindamas jį dau- 
giau plunksnos nebedėlioti šalin. Tad mes neklysime, švęsda- 
mi 50 m. amžiaus sukaktuves, jei prie jų pridėsime ir 25 m. 
rašto darbo sukaktuves. 

Gyvendamas gražiajame Kaukaze, kurio pažintų jis tyčia 
ten nukeliavo, atostogų metu ir šiaip laisvomis nuo tarnybos 
dienomis A. Ž. atsidėjęs lankydavo įžymesnes vietas ir žmo- 
nes, nes, stengės pažinti jų buitį ir prisirinkti folkloro. Dukart 
pėsčias perėjo 402 kilometrų Gruzijos karo kelią (Vojenno-gru- 
zinskaja doroga) nuo Vladikaukazo iki Tifliso ir atgal. Kauka- 
zo gamtos sužavėtas, parašė pagarsėjusias mūsų literatūroje 
legendas, iš pradžių eilėmis (jos, sakėme, žuvo), paskui tas pa- 
čias proza; spausdino jas žurnaluose ir skyrium. 
nas Ž. sugrįžo į Maskvą ir įstojo į universitetą, į farmacijos 
skyrių gauti provizoriaus laipsnio. Ir gavo ji 1910 m. Čia bebū- 
damas, įsirašė į Lietuvių studentų draugiją, dalyvavo jų laik- 
raštyje?', atostogomis per dukart aplankė Krymą. Ir čia gautus 
įspūdžius, kaip ir Kaukaze, minėtinai aprašė. Dalyvavo vi- 
suotiniame Maskvos lietuvių gyvenime; per keletą metų sek- 
retoriavo Lietuvių šelpimosi draugijoj??. Nesiliovė ir rašęs, tai 
„Lietuvos Žinioms“, tai „Vaivorykštei““. Didžiojo karo metu 
tebetarnavo Maskvoje Fereino vaistinėje”, bendradarbiauda- 
mas to paties Šilingo „Santaroje“?,jau dešinesniame už „Auš- 
rinę“ laikraštyje, ir Petrapilio „Lietuvių Balse“ (1917 m.)26. 

1918 m. sugrįžęs Vilniun, dalyvavo kun. Krupavičiaus* „Tė- 
vynės Sarge“, 1919 m. pabėgo nuo bolševikų Lietuvon. Ukmer- 
gėje norėjo savanoriu įstoti į pulk. Kubiliaus? dalį, bet nieka- 
dos nekareiviavus muštrą pradėti buvo sunku. Tai pulkininkas 

išsiuntė jį su savo raštu į Kauną, į spaudos biurą, kur A. Žu- 
kauską pristatė prie „Lietuvos“? dienraščio. Čia jis rašė kores- 
pondencijas, kronikas, buvo karo korespondentas fronte, rašė 
feljetonus ir daug ką daugiau. 

Albinui Rimkai sumanius leisti liaudininkų savaitinuką 
„Saulėtekis“??, Vienuolis davė jam į 1 nr. „Parapijos įgaliotinio 
pasipasakojimą“. „Saulėtekio“ tepasirodė tas vienas nr. 

1920 m. A. Ž. buvo korespondentu prikomandiruotas prie 
taikos delegacijos į Maskvą ir prabuvo ten visą mėnesį, ra- - 
šydamas reliacijas „Lietuvai“. Pabaigoje tų pat metų Švietimo 
ministerijos Knygų leidimo komisijos?* sekretorius. V. Krėvė- 
Mickevičius Žukauską pasikvietė darbuotis toje komisijoje. 
Šiuo tarpu A. Vienuolis daugiausia prirašė, nes buvo aprūpin- 
tas, buvo ramu; komisijos sekretorius vien tik skatino rašyti. 
Tad rašė „Skaitymams“, „Laisvei“, redagavo „Veją“??, kur pra- 
dėjo tebetęsiamus feljetonus „100 m. sukaktuvėms paminėti“. 

1922 m. Trečiųjų teismu atgavo kitkart jo vardu Anykš- 
čiuose įgytą koncesiją laikyti aptiekai ir nuo to laiko pasidarė 
nuolatinis gimtosios savo parapijos gyventojas ir... nuolatinis 
savo farmacijos amato vergas. Darbas aptiekoje suėda jam lai- 
ką, o su padėjėju dirbti neužsimoka. Tačiau ir šiuo tarpu daly- 
vavo savo raštais tai „Lietuvoje“, tai „Lietuvos Žiniose“, tai 
žurnaluose. 

Vaistininko verslas užsimoka. Tad Antanas Žukauskas aukš- 
tame Šventosios krante išsistatė puikius rūmus ir gėrisi iš jų 
pasakingai gražiomis miestelio apylinkėmis, pilnomis gražių 
tradicijų. Čia gyveno daug žymių kunigų; be A. Baranausko ir 
Kl. Kairio, A. Povilonis ir A. Karosas? dar daugiau pasaulie- 
čių inteligentų, paminėtų ir nepaminėtų. 

A. Vienuolio raštų išėjo jau šeši tomai. 1 tomas, 347 p., 
1920 m. Šis „taisytas“ St. Dabušio.?* Taisyklingumo atžvilgiu 
tai gerai, bet tikrumo ne: Dabušis yra žymiai pakeitęs Vienuo- 
lio anykštėno stilių kaip ir pirmiau M. Pečkauskaitės „Auklėji- 
mo“ knygos. „Švyturio“ b-vės“ leidinys. 

II tomas, 1922 m., 195 p. Autoriaus leidinys. 

III tomas, 1925 m., 266 p. „Kultūros“ b-vės?7 leidinys. 

TV tomas (19287), 208 p. „Vairo“ b-vės*s leidinys. 

V tomas, 1930 m., 255 p. Autoriaus leidinys. 

VI tomas, 1932 m. „Kryžkeliai“. Romanas. Vytauto D. ko- 
miteto Literatūros konkurso jury sprendimu pripažintas lai- 
mėjęs pirmą vietą. Vytauto D. komiteto“ lėšomis. 

Dar yra bendrai su Jablonskiu vertęs antrą kartą Dygasins- 
kio „Žvirbliai“. Pirma karta juos išvertė V. Kudirka“. 

O kad jubiliatas tėra pusamžis, tai galima iš jo tikėtis antra 
tiek darbų. Padėk, Dieve! 


VLADAS KAROLIS RAČKAUSKAS - 
KAROLIS VAIRAS 
1905-I-10-1930 


Karolis Vairas, literatūros darbą pradėjęs dirbti Petrapilyje 
Antano Smilgos „Lietuvių Laikraštyje“: 1905 m. sausio 10 d., 
per dvidešimt penkerius metus paliko tokių žymių, kurių ne- 
galima nematyti. Karolio Vairo vardas seniai yra atplaukęs į 
Lietuvą iš anapus vandenyno, iš Šiaurės Amerikos Jungtinių 
Valstybių, kur jis daugiau nei dvidešimt metų gyveno ir dirbo. 
Karolis Vairas - mūsų išeivių veikėjas, visuomenininkas, pub- 
licistas, o tik paskui literatorius: vertėjas, apysakininkas ir eili- 
ninkas. Be skambančio vardo, be vienų kitų atsitiktinai paskai- 
tytų eilučių, vienos kitos pasimaišiusios Lietuvoje knygelės, 
daugiau mes nieko apie Vairą-literatorių nežinome. Taigi, bent 
šios progos pasigavęs, bent sidabrinį jubiliejų, kaip Karolis Vai- 
ras susižadėjo su mūza, švęsdamas, aš paduodu žiupsnį bib- 
liografinių ir biografinių žinių apie jį. 

Žurnaluose ir almanachuose, daugiausia Amerikoje, galė- 
tume aptikti nemaža Karolio Vairo apysakų ir eilėraščių. Jie 
mums visai nepasiekiami, o pasiekti jau metas: literatūros is- 
torikas nerimsta neįtraukęs į savo lapus rašytojo, jau 25 metus 
beveik nesiskyrusio su literatūra nė tada, kada teko kitu kuo 

dėl duonos verstis. Bent Karolio Vairo beletristika ir poezija 
jau būtų metas surinkti ir išleisti Lietuvoje, nebe Amerikoje, 
kad galima būtų įvertinti jo talentą ir šioje darbo srityje. 

Skyrium Karolio Vairo tėra išėjusios šios originaliai para- 
šytos knygos: 

1. „Eilėmis ir Proza“. 

2. „Amerika“, arba rinkinys įvairių faktų, žinotinų Ameri- 
koje gyvenantiems ir čion atkeliaujantiems lietuviams. Surin- 
ko V. K. Račkauskas, „Tėvynės“ redaktorius. Išleido „Jaunoji 
Lietuva“? Chicagoje, 1915 m., 289 p.; tad šią „Ameriką“ skirki- 
me nuo Gineičio „Amerikos““, išleistos 1924 m. 

3. „Girininkas Pašakarnis“ ir kitos apysakos. 

4. „Kunigas Vladislovas Dembskis“. Jo gyvenimas, raštai ir 
darbai. „Tėvynės“ spauda New Yorke, 165 p. Biografinė me- 
džiaga surinkta dr. Jono Šliūpo ir dalimi spausdinta „Naujoje 
Gadynėje“. Monografiją išleisti sumanė ir spaudai prirengė 
V.K. Račkauskas. Redakcijos komitete be jo dar buvo J. Šliūpas 
ir J. O. Širvydas, o prenumeratą jai surinkę socialistų laikraš- 
čiai „Keleivis“, „Laisvė“ ir „Tėvynė“. Žr. Vaižganto Raštų XI t. 
221 p“ 

Daugiausia Karolis Vairas yra paleidęs į knygų rinką kom- 
piliacijų ir vertimų. Paminėtini šie: 

1. „Dievo Žvaigždė (Dievas gema)“. Istoriška iš Kristaus lai- 
kų apysaka pagal Wallace'o veikalą „Ben Hur“. Iš lenkų kal- 
bos vertė Karolis Vairas, Vilnius. Juozapo Zavadzkio lėšomis 
ir jo sp., 1907 m., 210 p. 

2. „Magdalės Marija“. 

3, „Didysis Pasaulio Karas“. 

4. Mazzinio „Žmogaus Pareigos“. 

5. „Kitas Karas“. 

6. Kirkpatricko „Karas ir ko dėlei?“ 

7. Voltaire „Kandidas“. Vertė Karolis Vairas“. Antra laida. 
1922. Išleido „Dirva“, Cleveland, Ohio, 142 p. 

8. Prosper Merimėe: „Baltramiejaus N aktis“. Istoriška apy- 
saka. Vertė Rčk. Išleido J. Naujokas. Spauda „Vienybės Lie- 
tuvninkų“, Brooklyn, N. Y., 1909 m., 202p. ? 

9. „Lenkų apaštalavimas Lietuvoje“. 

10. Rabindranatas Tagore. „Gitanžali“. Iš anglų kalbos ver- 
tė Karolis Vairas. „Vaivos“ b-vės leidinys. Kaunas, 1924, 64 p. 

11. „Daržininkas“. 

12. Gorkio „Ant dugno“. 

13. „Nereikalingo žmogaus gyvenimas“. 

14. „Išpažintis“. 

15. „Universitas“, Nr. 17. H.W. Longfellow. „Hiavatos Gies- 
mé“. Išvertė V. K. Račkauskas- Karolis Vairas. Kaunas, 1929 m. 
255 p. 

16. Dragomanovo „Rojus ir pažanga“. 

17. Marchlevskio „Politiškoji ekonomija“. 

19. „Kultūros“ bendrovės leidinys. „Pasaulio istorija“ arba 
aiški gyvybės ir žmonijos istorijos apybraiža. Pirmas tomas. 
Parašė G.H. Wells. Autoriaus leistas, vertė V.K. Račkauskas. 
Rašant teikė patarimų ir redakcijos pagalbos Mr. Ernest Bar- 
ker, Sir H.H. Johnston, Sir E. Ray Lankester ir prof. Gilbert Mur- 
ray. Paveikslus piešė J.F. Horrabin. Spaudos darbą tvarkė „Kul- 
tūros b-vė, Šiauliai, 1924 (?) m., 292 p. 

19. Tėvynės mylėtojų draugijos leidinys. Tas pats. Antras 
tomas, 1925 m., 300 p. 

20. Tas pats. Trečias tomas. 

21. Howlando „Trumpa civilizacijos istorija“. 

22. Van Loono „Žmonijos istorija“. 

23. Lordo Byrono „Manfredas“. 

24. „Aisopo pasakos“, pagal J. Jakobso ir V.S. Joneso redak- 
ciją surinko ir lietuvių kalbon išvertė Karolis Vairas. New York, 
1914, su R. Heighwayo paveikslais. Gale: „Aisopas arba Pasa- 
kos iš grykonų kalbos perguldytos per D.L. Rhesa su pridėji- 
mu kelių naujų pasakų. Karaliaučiuje, 1824. Išspaustas ir par- 
duodamas pas Augustą Artungą“. Viso XIV ir 346 p. 

Čia pat reiktų suregistruoti ir kitus Vairo spaudos darbus; 
tačiau jie tiek surizgę su visuomeniniais darbais, kad juos ten- 
ka minėti bendroje literatoriaus biografijoje. 

Vladas Karolis Račkauskas, vyresnysis kaimo vargoninin- 
ko sūnus, gimė 1882 m. lapkričio 4 (16) d. Šiaudinėje, Papilės 

parapijos filijoje. Tėvas Juozapas buvo vedęs Kastanciją Kau- 
nackaitę, kitados žymių Kaunatavo bajorų ainę, kurių turtą po 
1831 m. insurekcijos? rusų valdžia konfiskavo, o pačius išsiun- 
tė į Sibirą. 

Mokytis Karolis (jį vadina Karoliu, o ne Vladu) pradėjo Ta- 
raškevičių Šiaudinėje ir Beresnevičių Kalniškiuose, kur augo 
prie savo tetos Kazimieros Kaunackaitės, kilnios sielos ir švie- 
saus proto merginos, tuose dvaruose mokytojavusios. 

Kaimo vargonininko žinomi turtai: jų toli gražu neužte- 
ko trejetui vaikų leisti į mokslus — dviem sūnum ir dukteriai. 
Melchioras šiandien profesoriauja Lietuvos universitete“, jis 
žymus klasikas. Minėtinos jo pašalpos klasikinei literatūrai stu- 
dijuoti: 1. „C. Juli Caesaris belli Gallici“. Lib. III. Įvadas, tekstas, 
žodynas ir paaiškinimai. 2. „Platonas, Sokrato apologija. Kri- 
tonas“. 3. „Titi Livi ab urbe condita”. Lib XXI. Įvadas, tekstas, 
paaiškinimai ir žodynas. 4. Romėnų senybės. 5. „Sententiarium 
dictorumgue libellus“. Neskaitant atskirų straipsnių apie tuos 
pat dalykus. Be to, Šv. ministerijai yra parengęs J.A. Komens- 
kio „Didžiąją didaktiką“?. Įvadas, vertimo redakcija ir žody- 
nas. Žiūr. „Dirva“. Dešimt sėjos barų 46-7 p.š 

Karoliui, vyresniajam, teko labai anksti, gal net per anksti, 
pačiam savim rūpintis, pačiam mokytis, pačiam uždarbiauti 
kitų vaikų mokymu. 

Karolis Račkauskas mokslus ėjo Šiauliuose, Liepojoje, Dor- 
pate (Tartu) ir nuo 1900 m. iki galo 1904 m. Žemaičių kunigų 
seminarijoje Kaune. Atostogų metu mokytojaudavo Užvenčio 
ir Kražių apylinkėse Petkevičių ir Šiukštų dvaruose. Čia teko 
jam susipažinti su Povilu Višinskiu ir iš jo paveldėti stiprius 
demokratiškus ir lietuviškai tautiškus principus. P. Višinskis 
tada mokytojavo Kurtuvėnuose pas grafus Plioterius ir rengė 
senatui garsiosios savo bylos dėl vartojimo lietuviškų rašme- 
nų kasacijos skundą’. Senate Višinskis bylą laimėjo ne vienam 
sau, bet visai lietuvių kultūrai. Sk. doc. J. Tumo „Lietuvių lite- 
ratūrą rusų raidėmis“, 57-62, P. Višinskio bylą”. 

Kunigu tačiau Karolis Račkauskas neįsišventė ir pasitraukė 
į pasauliečių luomą. Man teko matyti, kokia tai buvo katastro- 

fa neturtingai ir giliai religingai vargonininko šeimai, su kuria 
Karolis gavo ir idėjingai susiginti. Dobilas galėtų ta tema antrą 
dramą nupinti". Nemažesnį vargą ir pats Karolis bevelijo vargti. 

Išstojęs iš seminarijos, 1905 m. sausio 10 d. apsiima dirbti 
redakcijoje pirmojo lietuviško savaitraščio, „Lietuvių Laikraš- 
čio“, leidžiamo Antano Smilgos Petrapilyje. Nuo šios datos Vla- 
das Karolis Račkauskas - jau Karolis Vairas, šiuo vardu įstojęs 
į rašytojų menininkų ir mokslininkų ordiną. Daugiausia ta pra- 
varde dėjos ir Amerikos spaudoje. Veikiant pirmai ir antrai rusų 
dūmai!2, K. Vairas buvo „Vilniaus Žinių“ korespondentas iš 
dūmos kuluarų. 

Vis tai buvo atsitiktiniai, nenuolatiniai ir nepastovūs užsiė- 
mimai, o ko geresnio čia nesimatė. Tai K. V. ir ryžosi gale 
1907 m. emigruoti į Jungtines Valstybes. Ne pyragą ir ten ra- 
do. Tuo laiku buvo didelė pramonės krizė, K. Vairui teko pa- 
kęsti sunkaus vargo, kol 1909 m., dr. J. Šliūpui padedant, gavo 
darbo Scrantone, Pa., Lackawanna Trust Company banke, šiam 
bankui organizuojant užsienių skyrių. 

Dabar čia Skrantuose susidarė trijulė vienaminčių: Jonas 
Šliūpas, medikas, Klemensas Jurgelionis (Kalėdų Kaukė)”, pa- 
skui advokatas, ir Vladas Karolis Račkauskas (Karolis Vairas), 
ekonomistas. 

Susitarę jie įsteigė idėjišką laisvamanių organą „Laisvoji Min- 
tis“14, Redaguoti žurnalą apsiėmė K. Vairas, tik neilgai čia tepa- 
dirbėjo, nes 1911 m. VI mėn. Susivienijimas Lietuvių Ameriko- 
je“ per savo seimą Baltimorėje išsirinko jį savo organo „Tėvynės“ 
redaktorium-vedėju. Vadinamas tautiškasis Amerikos lietuvių 
susivienijimas, atsiskyrus katalikiškajam susivienijimui, tais lai- 
kais pergyveno triukšmingą vidujinių reformų krizę ir buvo vi- 
sai nupuolęs: iš 10 000 narių bebuvo likę vos apie 4000, o kasoje 
tebuvo 50 000 dol. kapitalo narių susišelpimo reikalams. 

Čia K. Vairas pavaidino žymią Susivienijimui L. A. teigiamą 
rolę. Susivienijimo valdybai sumaningai padedant, jam pavyko 
įgyvendyti visas organizacijai stiprėti reformas ir suburti dau- 
gybę jaunuolių organizatorių. Po kelerių metų sunkaus darbo 
Susivienijimas Lietuvių Amerikoje tiek susitvarkė ir sustiprėjo, 

kad, K. Vairui 1920 m. iš jo išeinant, turėjo jau 18 000 narių ir 
daugiau nei 700 000 dol. kapitalo. 

Visu K. Vairo darbavimosi Susivienijime L. A. laiku orga- 
nizacija buvo labai gyva. Ji dalyvavo visuose Amerikos lietu- 
vių darbuose Lietuvos reikalams. Karo metu ir tuoj po karo, 
Amerikos lietuviams organizuojant centralinį komitetą, tauti- 
nę tarybą, nepriklausomybės fondą, ji Vašingtone išlaikė at- 
stovybę, teikdama stambių sumų taikos delegacijai Paryžiuje!“ 
ir visokiems Lietuvos komitetams Europoje. Visuose tuose ko- 
mitetuose ir fonduose Vairui ir kitiems Susivienijimo L. A. na- 
riams teko daug vadovaujamų darbų. 

Redaktoriaus V.K. Račkausko laikais, ypač karo metu, „Tė- 
vynė“ buvo vienas rimčiausiai suorganizuotų Amerikos lietuvių 
savaitraščių, nudirbusių nemaža darbo švietimo ir tautinės są- 
monės kėlimo srityse. Tais laikais „Tėvynė“ entuziastiškai rė- 
mė Dr. Basanavičiaus misiją Amerikoje - rinkimą aukų tautos 
namams Vilniuje”. Už šitą darbą redaktorius K. Račkauskas iš 
Lietuvių mokslo ir dailės draugijos Vilniuje gavo gražų padė- 
kos laišką. 

„Tėvynėje“ dirbdamas, K. Vairas, be tiesioginio redagavi- 
mo darbo, be darbo visokiuose visuomenės komitetuose, daug 
laiko ir jėgų dėjo pačiam sau pasilavinti mokslu ir daug rašė. 
Susirūpinęs Amerikos lietuvių būkle, lankydavo jų kolonijas; 
pasakė bent 400 paskaitų ir „prakalbų“, rinko statistikos me- 
džiagą apie Amerikos lietuvius; ją paskuj išleido atskira kny- 
ga. Žiūr. „Ameriką“. 

New Yorke būdamas, K. V. ilgai buvo Amerikos lietuvių 
spaudos draugijos sekretorius. Jai tad išvertė: Ks. Kazimierz 
Prapolanis Kand. św. Teologii: „Polskie apostolstwo w Litwie“ 
(Szkic historyczny 1387-1912 r.). Druk Marcina Kuchty. 1913. 
198 p. Tas pat: „L'Eglise Polonaise en Lithuanie” par L'Abbė 
C. Propolanis. Traduit par J. Gabrys, Directeur des „Annales 
des Nationalitės“. Publiè par les soins du Bureau d'informa- 
tions de Lithuanie à Paris. 170 p. „Lenkų apaštalavimą Lietu- 
voje” spaudos draugija paskleidė tarp Amerikos lietuvių do- 
vanai”, ' 


- 390 + 


Savo rūpesčiu ir savo lėšų pridėdamas, K. Vairas įsteigė lie- 
tuvių skyrių New Yorko viešajame knygyne (New York Public 
Library, 5th Ave). Savo organizacijos nariams pripratinti prie 
skaitymo K. V. per penkerius metus redagavo Susivienijimui 
L. A. almanachus po 220 iki 250 pusi., kur dėjo nemaža me- 
džiagos apie Amerikos lietuvių gyvenimą ir savo beletristikas. 

Be visų tų darbų dar bendradarbiavo visokiuose laikraščiuo- 
se: Chicagos „Lietuvoje“ Šerno-Adomaičio ir B. K. Balučio lai- 
kais??, Ten buvo nemaža K. Vairo trumpų apysakų. Be to, „Lie- 
tuvos Žiniose“, „Jaunojoje Lietuvoje“ ir kit. 

„Tėvynėje“ dirbdamas, išvertė Longfellowo poemą „Hia- 
vatos Giesmė“?!, surinko ir savo lėšomis išleido su komenta- 
rais ir iliustracijomis „Aisopo pasakas“. 

1920 m. pradžioje V. K. Račkauskas pasitraukė iš „Tėvynės“ 
ir išvyko į Lietuvą, amerikiečių Atstatymo bendrovės?? siun- 
čiamas. Kaune padėjo suorganizuoti „Nemuno“ ir „Ringuvos“ 
bendroves ir patiesti pamatus Lietuvos kredito bankui. Grįžęs 
atgal į Ameriką, V. K. Račk. kartu su keliais kitais lietuviais 
(Bučinskiu, Lopatto, A. Strimaičiu) žymiai padėjo sudaryti 
lietuvių banką „Baltic States Bank“, kuriame iki 1923 m. vedė 
užsienių skyrių. Šio banko siunčiamas, gale 1922 m. vėl buvo 
Lietuvoje ir sumezgė bankinius ryšius su Kauno Lietuvos ban- 
ku, su Rygos ir su Vilniaus bankais. Grįžęs į Ameriką, kai patyrė 
banką esant reorganizuojamą į Trust Company ir lietuvius par- 
duodant savo akcijas italams ir graikams, V. K. Račk. pasitraukė 
iš banko ir dalininku prisidėjo prie tautiško savaitraščio „Dir- 
va“ Clevelande, Ohio valstybėje. Ten prabuvo keletą mėne- 
sių. Tais 1923 m. IX. 1 d., a. a. T. Naruševičiaus“ kalbinamas, 
priėmė Lietuvos vyriausybės paskyrimą į pasiuntinybę Lon- 
done komerciniu attachė. 1923 m. X. 10 d. buvo paskirtas pir- 
muoju pasiuntinybės sekretorium. Dviem atvejais ėjo Londo- 
ne pasiuntinio pavaduotojo pareigas chargé d'affaire a. i.?* 
titulu: nuo 1924 m. VII-10 iki X-15 d. ir nuo 1927 m. IV-1 d. iki 
1928 m. IX-15 d. 

V. K. Račkauskas-Karolis Vairas jokiai politinei partijai 
nepriklausė, tačiau Amerikoje padėjo suorganizuoti tautinę 

„Sandarą“?,rėmė ją ir 1922 m. buvo net jos pirmininkas. „San- 
dara“ ir dabar neturi aiškios politinės programos. 

Buvo artimas „Lietuvos“ bendradarbis iš Londono, o dabar 
yra toks pat „Lietuvos Aido“ bendradarbis. Vadinas, buvo 
Amerikoje ir dabar tebėra aiškios tautiškos krypties; iš tautiš- 
kuju motyvų ir visi jo literatiški bei visuomeniški darbai plaukė. 

Poezijos srityje Karolis Vairas pasižymėjo visai gerais ver- 
timais eilėmis iš svetimų kalbų. Apie „Hiavatos giesmę“ žiū- 
rėk žemiau. Dar gražesnis, nors daug kartų kebliau, jo John 
Miltono „Prarasto rojaus“ (Paradise Lost) vertimas. Tą kla- 
sikinį veikalą K. V. turėtų atsidėjęs, greitai ir iki galo eilėmis 
išversti; to iš jo laukia lietuvių literatūra. Dar žinome K. Vai- 
ro vertimus: 1) „Lopšinė daina“ (prie Dvorako humoreskos), 
2) „Broliai, neverkite“ (pagal M. Konopnickienę), 3) „Nakties 
giesmė Amalfyje“ (Sara Teasdale), 4) „Jei mane kur ant kalno“ 
(Rudyard Kipling), 5) „Mano dvasia“ (sekant Mary Adams 
Stears)??, 6) „Dvi našlaitės“ (baladė), skolintu siužetu. Versti- 
nės K. Vairo eilutės daug turtingesnės turiniu ir forma už 
originaliąsias. 

Originaliai kurdamas, K. Vairas neseka modernistais; jis te- 
bėra Maironies padermės. Neiškyla į žymias aukštybės nė vie- 
noje rūšyje, nors mėgina liaudiškai ir neliaudiškai kurti ir imas 
gana įvairių formų. Neturint pilno ar bent artipilnio K. Vairo 
poezijų rinkinio, sunku spręsti apie jo talentą iš viso. Aš čia 
pavyzdžiui parinkau trejetą, mano išmanymu, labiau pavyku- 
sių eiliavimų; jie ir Amerikoje tarp lietuvių labai populiarūs: 
dvi supopuliarino kompozitorius Mikas Petrauskas”, davęs 
joms muziką; o aukštai patriotinę „Tėvynę“ supopuliarino dek- 
lamatoriai: klausytojai visur ir kone per visus vakarus girdė- 
davo, gal ir tebegirdi, šias karšto jausmo eilutes. Žiūr. Mikas 
Petrauskas: „Kanklės“. Penkių metų 1917- 1921 mėnesiniai lei- 
diniai?!. Išleido Lietuvių muzikos konservatorija So. Bostone. 
1) 1917 m. Nr. 6, 7, 8 (spalis, lapkritis, gruodis): „Rudens la- 
pai” — aukštam balsui ir pianui. Žodžiai K. Vairo. 18-30 p. 
1) 1920 m. Nr. 43 (lapkritis): „Rudens melodija“. Duetas ir solo 
su piano palydėjimu. Žodžiai K. Vairo, 154 p.“ 

Karolio Vairo 25 m. sukaktį minėdami, palinkėkime jam, 
kad greičiau surinktų visą savo beletristinę ir poetinę kūrybą 
ir nebesiliautų dirbęs šioje srityje; ypač vertimu anglų klasiki- 
nių veikalų. Jų mūsų literatūra itin reikalinga. 


VYTAUTAS STEPONAITIS 


20 METŲ JO RAŠTO DARBUI SUKAKUS 
G. 1893 M. 


Pulkininkas leitenantas Vytautas Steponaitis, „Mūsų Žiny- 
no“ XVIII tomų ir „Karo Archyvo“! V tomų redaktorius, spau- 
doje ėmė dalyvauti ligi tik atsiradus Maskvoje „Aušrinei“? 
1910 m., skaitant mažmožius, dar pirmiau. Tektų tik pasigai- 
lėti tų lietuvių inteligentų, kurie dar nežinotų, kiek per tą ilgą 
laikotarpį tas kuklus, o kaip žiurkė darbštus žurnalistas yra 
davęs lietuvių istorijai medžiagos. Dvidešimt trys stori, dideli 
tomai archyvinės ir aktualinės medžiagos! Tai ištisa bibliote- 
ka! Kokio darbštumo ir patvarumo reikėjo tai medžiagai surink- 
ti iš slaptų seniau archyvų ar iš išblaškytų po žmones, nuoty- 
kių dalyvius, ir po senus visai neskaitytus periodinius leidinius. 
Jei mokslinė lietuvių karo literatūra šiandien ima garbingą vietą 
gretimai su Europos tautų karo literatūromis, jei net tolimiau- 
si ne Europos kraštai domėjas mūsų karo mokslo leidinių, tai 
daugiausia Vytauto Steponaičio nuopelnai. Platesnei visuome- 
nei, manau, jau laikas patirti, kas gi tasai žurnalistas. 

Vytautas Steponaitts - tikras brolis Edmundo Steponaičio?, 
mirusio 1908 m.; vos 17 metų sulaukęs, jau buvo ėmęs garsėti 
poetu ir plačių aspiracijų žmogum. To pat amžiaus būdamas 
ir Vytautas įžengė į raštų dirvą, lyg pavaduodamas genialų 
savo broliuką pilietinėse ir mokslinėse pareigose. 

Vytautas St. gimė Sintautuose 1893 m. kovo 21 d. iš Simano 
Steponaičio ir Uršulės Žukauskaitės, paskui apsigyvenusių Ša- 
kiuose. Vidurinį mokslą išėjo Kaune, Komercijos mokykloje, o 

aukštesnį Maskvoje, Komercijos institute. Deja, karas sutrukdė 
išeiti visą tą specialųjį mokslą: 1916 m. buvo mobilizuoti stu- 
dentai, ir Vytautas atsirado Odesoje, karo mokykloje. Išėjęs ją 
praporščiku, atsidūrė Turkestane (karo apygardos štabe) ir taip 
išvengė fronto, destis, neprikišo nei sveikatos, nei gyvybės. Iš 
Turkestano iš kariuomenės paleistas podporučiku, 1918 m. sug- 
rįžo į savo institutą baigti mokslo, ruošės egzaminus laikyti, bet 
dabar suskato bolševikai susirašyti caro armijos karininkus ir juos 
kaip kontrrevoliucionierius išžudyti. Vytautas St. gavo pasprukti 
iš Maskvos į Lietuvą. Maskvoje buvo prisidėjęs prie Draugijos 
nukentėjusiems dėl karo šelpti, kurią vedė Petras Leonas“. 

Civiliniu tapęs, rudenį sugrįžo į Kauna, paskui į Šakius pas 
tėvus. Čia neilgai trukus 1919 m. sausio 21 d. vedė medikę Ag- 
nę Ambraziejūtę; bet ligi tik pajuto formuojant Lietuvos ka- 
riuomenę, tuojau, viską metęs ir žmoną, vasario 1 d. savanoriu 
vyresniuoju leitenantu įstojo į 2 pulką, stovėjusį A. Panemu- 
nėje. Vytautas St. jau buvo pasireiškęs rašytojas žurnalistas, 
tai karo vadovybė tų pat metų gegužės m. pasišaukė jį į štabą, 
į literatūros skyrių „Kario“? redaguoti, o 1920 m. ir visą skyrių 
vesti jam pavedė. 

1921 m. pradėjo eiti „Mūsų Žinynas“, karo mokslo ir istori- 
jos žurnalas. Vos du pirmuosius numerius suredagavus J. Lau- 
rinaičiui“, visa redagavimo našta krito ant Vytauto Steponai- 
čio; jis tą naštą pasiėmė ir mielai ją velkia štai dešimtus metus 
(gruodžio m. sukaks 10 m. „M. Žinynui“?). 

1925 m. V. Steponaitis dalį medžiagos iš „M. Žinyno“ ėmė 
išskirti į atskirą neperiodinį leidinį „Karo archyvą“. Jis pasiro- 
do sykį per metus storu tomu. 

Abudu leidiniu, nors „karu“ praminti, deda daugybę bran- 
gintinos ir „civilinės“ mokslo medžiagos, dažnai kartojamos 
kitais reikalais. Tuose leidiniuose dirba šalia karininkų ir pro- 
fesoriai**. 


* Pamėgimas redaguoti pasireiškė dar mokykloje: 1913 m. St. Kaune leido ir 
tvarkė rankraštinį moksleivių laikraštuką „Atgimimas“?. 
** 1926 m. atliko rikiuotės stažą 2 p. p. ir, grįžęs atgal į štabą, buvo paskirtas 
etatiniu „Mūsų Žinyno“ redaktorium. " 

Šalia redaktoriaus V. Steponaičio pasireiškė savo darbais 
darbštusis ir kantrusis specialistas, karo mokslo skyriaus bib- 
liotekos vedėjas Ružancovas su nepaprastos vertybės „Karo li- 
teratūros rodykle“ ir „Lietuvos karo bibliografija“ ir k. 

Buvo padaryta karo leidinių paroda. Na, aplink karo moks- 
lo skyrių susidarė tikrai mokslinė ir knyginė atmosfera, jauti, 
jog čia mokslą ir knygą mėgia ir puoselėja. 

Tarnaudamas, rašydamas pulkininkas leitenantas Vytautas 
Steponaitis randa laiko vis mokytis. Antai 1926 metais išėjo 
Aukštuosius karininkų kursus, 1929 m. jau baigė išklausyti eko- 
nomijos skyrių Juridiniame fakultete ir ruošias laikyti egzami- 
nus, lankydamas tuo pat žygiu pati juridinį mokslą. Dauge- 
riopai išsimokslinęs, tas jaunas pulkininkas duos mums dar 
vertesnių rašto darbų. Tai tegul Dievas padeda jam sveikam 
per kuo ilgiausius metus! 

Čia duodame kiek įžymesnės V. Steponaičio bibliografijos. 

Vytautas Steponaitis rašyti pradėjo dar būdamas Kauno ko- 
mercijos mokyklos mokinys, bene 1908 m. Bet rimtai pasiėmė 
plunksną į savo rankas ir jos nebepaleido, pradėjus „Aušrinei“ 
eiti. Pirmiausia, žinoma, stvėrės dailiosios literatūros. Jos 1910- 
11 m. „Aušrinėje“ aptinkame 7 dalykėlius. Bet su tuo ir pasi- 
baigė beletristinė mokslininko kryptis. 

Daugiau, ima eiti studento specialisto ekonomikos darbai, 
iš pradžių rusų kalba. Tad? 

8. Kooperativno-potrebitielskaja volna v Litvie, „Koopera- 
tivnaja Žizn“, 1914 m., 21 nr. 

9. Kooperativnoje dviženije v Litvie i voina, „K.Ž“,1915 m, 
1 nr. 

10. Centralizacija potrebitelskich obščestv Litvy. „K. Žž“, 
1915 m., 6 nr. 

Daugiau jau vien tik lietuviškai, iš pradžių tos pat specialybės: 

11. Lietuvos fabrikai. „Vairas“, 1915 m. 10 ir 11 nr. 

12. Sindikatų politika kainų nustatymo srityje. Amerikos 
„Jaunoji Lietuva“, 1915 m. 

13. Kai kurie kultūros reikalai biudžeto skaitmenimis. Pra- 
dai ir žygiai“. 1927 m., 2 nr. 

14. Didžiojo karo nuostoliai. „Mūsų Žinynas“, 1923 m. 
13 nr. 

15. Gimimai ir mirimai Lietuvoje. „Varpas“, 1920 m., 6-7 nr. 

16. Kuras ir ekonominis valstybių gyvenimas. Amerikos 
„Jaunoji Lietuva“, 1915 m., ir Amerikos „Ateitis“, 1917 m. 

17. Rusijos interesai didžiajame kare. Amerikos „Ateitis“, 
1917 m. 

18. Lukšių parapija skaitmenimis. „Lietuvos Žinios“, 1913m., 
94-95 nr. 

19. Rusijos pinigynas. Amerikos „Jaunoji Lietuva“, 1916 m. 

20. Lietuvos gyventojų sudėtis amžiais. „Mūsų Žinynas“, 
1924 m., 21 nr. 

21. Be to, su Moravskiu!? 1923 m. redagavo „Lietuvos Ūkį“. 

Apsaugos klausimais „Mūsų Žinyne“: 

22. Prancūzų gen. štabo karininko parengimas. 1927 m., 34 nr. 

23. Prancūzų kariuomenės reorganizavimo klausimai. 1927 m., 
35 nr. 

24. Snaipingas. (Jo plėtimasis anglų kariuomenėj 1915-18 m.). 
1925 m., 26 nr. 

25. Lenkijos gyventojų kariškas parengimas. 1927 m. 36 nr. 

26. Rusų kariuomenės vidaus gyvenimo vaizdai. 1927 m., 
39 nr. 

27. Būsimasis karas ir Lenkija. (Dėl lenkų karo pažiūros į 
Lietuvą). 1925 m., 22 nr. 

28. Lenkijos sienos ir jų gynimo klausimas. 1924 m. 16 nr. 

Ir daugybė smulkių redaktoriaus pastabų, kuriomis papras- 
tai užpildomi žurnalai ir palaikoma įvairių skyrių pusiausvyra. 

Istorijai yra davęs: 

29. Bermontininkai Lietuvoje. „Mūsų Žinynas“, 1921 m. 1 
ir 2 nr. 

30. Medžiaga 1863-64 m. sukilimo istorijai. „Karo Archy- 
vas“, 1925 m., 2 nr. 

31. Šiaulių rajono partizanai. „K. A.“, 1925 m., 2 n. 

32. Atskiras lietuvių batalionas. „M. Ž.“, 1922 m., 5 nr. 

33. Lietuvių dalys lenkų kariuomenėje XIX amžiuje. „K. A.“, 
1926 m., 3 nr. , 

34. Šiaulių gimnazijos užpuolimas. „K. A.“, 1926 m., 3 nr. 

35. Karininko Rimavičiaus nužudymo byla. „K. A.“, 1926 m., 
3 nr. 

36. Nepastebėtos aukos. „K. A.“, 1926 m., 3 nr. 

37. Pirmieji projektai. „K. A.“, 1926 m., 3 nr. 

38. Ginkluotų jėgų klausimas Lietuvos Valst. Taryboje. „K. A.“, 
1926 m., 3 nr. 

39. Kariuomenės organizavimo klausimas Valst. Tarybos lai- 
kais. „M. Ž.“, 1923 m., 11 nr. 

49. Daviniai apie lietuvių skaičių 1857 m. „K. A.“, 1926 m., 
3 nr. 

41. Lietuviai rusų kariuomenėje. „K. A.“, 1928 m., 4 nr. 

42. 1812 m. kapai Lietuvoje. „M. Ž.“, 1922 m., 5 nr. 

43. Nemuno užšalimai ir paleidimai. „Mūsų Senovė“, 1921 m., 
2 kn. 

44. Pačios neištikimybė. Ten pat. 

45. Iš studentijos gyvenimo 1914 m. Ten pat. 

46. Iš žandarų archyvo (5 gabalai). „Mūsų Senovė“, 4-5 kn. 

Įvairių raštų 

47. Laiškai iš Rusijos. Amerikos „Ateitis“ ir „Jaunoji Lietu- 
va“, 1915-17 m. (apie 40 laiškų). 

48. Mūsų dailės prisižiūrėjus. „Laisvoji Mintis“, 1912 m. 
32 nr. 

49. Inteligentas. „L. Mint.“, 1913 metais. 37 nr. 

50. Nelegaliai atsišaukimai. „Knygos“, 1924 m. 

Skyrium atmuštų: 

1. „Varpo“ bendrovės leidinys 3 nr. Ekonominio Rusijos gy- 
venimo bruožai, 1921 m., 61 p. 

2. Amerikiečių lietuvių kariškos aspiracijos XIX amžiaus pa- 
baigoje, 1927 m., 77 p. 

3. Krašto apsaugos ministerijos literatūros dalies leidinys. 
Karininkas S-tis. Karas su bolševikais. Ežerėnų operacijos, 1920 m., 
14 pusl. 

4. Iš Kauno gubernatoriaus archyvo bylų, 1928 m., 17 p. 

5. Naujokų ėmimo rezultatai 1921-1927 m. Iš „M. Ž.“, 1928 m., 
45 nr., 44 p. 

6. Karininkų parengimas Prancūzijoje. Iš „M. Ž.“, 1929 m., 
48nr.,4 p. 

7. Naujas prancūzų pėstininkų statutas. Iš „M. Ž.“,1929 m., 
48 nr., 8 p. 

8. Baltušis-Žemaitis. Karas su bolševikais Lietuvoje 1919 m." 
(Iš rusų kalbos išvertė V. S-tis). Iš „M. Ž.“,1929 m., 56 nr., 18 p. 

9, Žygio fiziologija, 1929 m., 16 p. Iš „M. Ž.“ 

10. Baudžiamosios rinktinės Kaunijoje 1905 m. 1929 m. 25 
p. Iš „K. A.“ V tom. 

11. „Kario“ produkcija 1919-1928 metais. Iš „M.Ž.“, pusl. 8. 

12. Pirmieji kariškojo parengimo kursai pradžios mokyklų 
mokytojams, 1929 m., 18 p. 

13. Gen. Max Hofmano mintys Lietuvos reikalais. 1930 m. 
Iš „M. Ž.“, 58 nr. 


MIKALOJAUS KATKAUS 
80 M. SUKAKTUVĖMS 


Mikalojus Katkus etnografas irjo „Balanos Gadynė", 
vaizdai iš netolimos praeities. „Mūsų Tautosaka“, IV, 1931 m., 
13-186 p. 

1932 m. gruodžio mėnesio 5 d. 80 metų savo amžiaus su- 
kanka ypatingas, o gal tas vienas Lietuvos inteligentas; jis, iš- 
ėjęs aukštąjį agronomijos mokslą, sugrįžo į savo kaimą ir ten 
ant 27 ha žemės pragyveno tikru kaimiečio gyvenimu. Tai Mi- 
kalojus Katkus (Katkevičius). 

Gimė jis 1852 m. gruodžio 5 (17) d. Ažytėnų kaime, Krakių 
valsčiuje. Mokės savo kaime, paskui Dotnuvos mokykloje ir 
dviklasėje Raseinių m. Į Šiaulių gimnaziją įstojo 1866 m., į antrą 
klasę, ir išėjo 1873 m. Vienerius metus pabuvęs Maskvos uni- 
versitete, persikėlė į Petro Akademiją (Petrovsko-Razumovs- 
kąją) ir žemdirbystės skyrių išėjo 1878 m. 

Pradėjo mokytis Dotnuvoje 1861 m. M. Katkus besimoky- 
damas pravertė tad 17 metų ir nenutauto. Kaip pirmą kartą iš 

namų išvažiuodamas supratęs: „Gaila man ne vien grūšių, - 
gaila man viso sodo, sodybos, laukų, upės, takelių, šlaitų, ke- 
lelių; gaila gyvulių; kumeliuką duona šėrinėdavau, o dabar kas 
ji bešėrinės?“ Tai iš širdies ir nebepaleidęs. Jis savo autobio- 
grafijoje toliau šitaip nusipasakoja: 

„Pabaigęs mokslus, šešerius metus basčiausi po Lietuvos 
dvarus; perėjau jų šešius urėdo ar raštininko laipsnyje su šim- 
to ar šimto dvidešimt rublių algos metams ir 1884 metais galu- 
tinai sugrįžau į tėvo ūkį Ažytėnų kaime ir ten tebegyvenu. 

Kad aš nesiterpiau į Rusijos dvarus, neieškojau valdiškos, 
biurokratinės tarnybos, to priežastis buvo prigijimas prie gim- 
tojo krašto; bet kur būdamas kūnu, siela visados gyvenau Lie- 
tuvoje. Buitis Rusijoje rodės man lyg dvasavimas troškiame 
ore, - geidžiau į Lietuvą. 

Ir Lietuvos dvaruose niekur neprigijau. Ir kaip buvo prigy- 
ti?.. Kad iš urėdo greitu laiku taptum kamisorium, reikia karje- 
risto gabumų; aš jų stigau. O ir sulaukęs... tegausi du ar tris 
šimtus rublių metams, nedaugiau. Tokios kamisorių algos Lie- 
tuvoje. 

Mažas laivelis būdamas, plaukiau po mažą vandenėlį. Čia, 
kaip ir atviroje jūroje, yra ramaus laiko, tylaus vėjelio, ramių ir 
malonių valandų; yra audrų, yra pavojų, gresiančių net gyvas- 
čiai. Žmogus gema su tam tikru fiziologiniai jam priklausan- 
čiu pradu; išjo ilgainiui išsirutulioja jo laimės ir nelaimės. Kur 
tik jis būtų, aukštas ar žemas sociales vietas laikytų, visur tą 
pradą nešiojasi su savimi ir visur randa tuos pačius išdavinius. 
Ar aš buvau tik urėdu pastumdėliu, ar aš būčiau išėjęs į tur- 
tuolius, laimių ir nelaimių balansas būtų buvęs tas pats. 

1884 m. parėjau gyventi į savo tėviškę nuo 27 ha žemės. Pa- 
sijutau besąs savo gaivale, lyg vėžys kad vandenyje. Prigimimas 
nepaskundė man sveikatos, reikalingos mano padėtyje. Dirbti 
ūkiškus darbus man ne naujiena, - iš mažų dienų įgavus pa- 
pratimo ir ištvermės, tėvai varydavo mane prie darbo. Saky- 
davo, pamatyk, kaip mes sunkiai dirbame, geriau imsies moks- 
lo. Tuo norėta mane atstumti nuo ūkiško būvio ir per mokslą 
statyti į ponišką būvį. Tik išėjo tiesiog atvirkščiai: darbas man 

ne pakyrėjo, bet pamilo; svajojau ne apie ponišką, tik apie ūkiš- 
ką būvį. 

Išgyvenau amžių sulig sava nuotaika, sulig savu patogu- 
mu. Jeigu ką nuveikiau gera, pasakys kiti. 

Gindamasis, kur eisi, jei ne į teismą. Taigi bylinėjaus su at- 
skirais kaimynais ir sykiu su visu kaimu. Pasėkų buvo gerų ir 
blogų: nesantaikos dėlei Ažytėnų kaimas tarp pirmųjų išsis- 
kirstė į vienasėdžius; jau 1911 metais dirbome ant atskirų skly- 
pu... (Bet) kaimynų dėka buvau du sykiu žandarų krečiamas. 
Mano veikimas spaudos atgavimo kovoje išdėstytas „Knygne- 
šio“ I tome <...>. 

Užėjo 1905 metų revoliucija. Kas tik darėsi apie Krakes ir 
Kėdainius, visur aš buvau prikabintas. 

(Nuolat bylojosi ir su nepriklausomosios Lietuvos milicija 
bei policija.) Atbuvau koncentraciją, atbuvau kalėjimą. (Su Lie- 
tuvos valdžia taip pat nesutiko, kaip ir su rusų valdžia. Paga- 
liau lyg suprato, jog tai pereiginiai laikai.) 

Nuo aukštų kalnų bėga upelis. Ten jo pradžia. Jo vandens 
putoja, kriokia, daužosi į uolas, šokinėja nuo vieno krašto į ki- 
tą, vargina save ir visa, ką patinka kelyje. Vis tai, kol upelis 
įeina į lygumą. Lygumoje teka ramiai, lygiai, į naudą visiems, 
ką tik patinka: gyvuliui, augmeniui, žmogui. Tas upelis - tai 
jaunoji Lietuva: ji nerimsta, ūžia, juda, visuomenės srovės puola 
kita kitą, stumdosi, pyksta, jaudinasi. Atrodo, lyg tokia mūsų 
prigimtis, lyg jau taip ir tegalima gyventi arba visai negyventi. 
Bet ateis laikas, kada Lietuvos piliečiai ras rimties ir ramumo, 
gyvenimas tekės tiksliai ir mūsų valstybė nustos būti netvar- 
kingo gyvenimo reginiu <...>. 

Mano pragyventais laikais skola kaimiečiams buvo kas- 
dienė duona; iš dešimties vienas ar du tegyveno be skolos. Aš 
išgyvenau be skolos, į svetimą kišenę nėjau, tik vis buvau ne- 
pritekliuje... Gyvenau lyg taip bridęs, kad vanduo ligi ausų; 
prigerti nereikia, bet ir išbristi negalima <...>. 

Mano bylos rusų laikais. 

1. Dėl įžeidimo viešoje kalboje vardo Jo Imperatoriškos Di- 
dybės. Ši byla buvo nagrinėjama Vilniaus teismo rūmų 1906 m. 

rugsėjo 21 d. Kaune. Mane išteisino. Gynė teisininkas Stašins- 
kis’. 

2. Dėlei sudarymo Krakių valsčiuje priešvalstybinio komi- 
teto, siekiančio nuversti esamąją tvarką. Byla buvo nagrinėja- 
ma Vilniaus teismo rūmų 1910 m. sausio 29 d. Nubaudė 6 mėn. 
kalėjimo. Gynėjas Augustinas Janulaitis* sugebėjo nuimti nuo 
bylos politinį pobūdį. 

Bylos lietuvių laikais. Visose buvau policijos skundžiamas. 

1921 m. Nr. Nr. 499, 698, 761, 755 ir 781 Grinkiškio nuova- 
dos taikos teisėjo kameroje. Be to, policija surašė man tris pri- 
vatines bylas su Končiene. 

.1922m. ten pat byla Nr. 518. 

1925 m. dvi bylos: Nr. Nr. 176 ir 273“. 

Kritiškai pažiūrėti į Mikalojų Katkų dar negreit ateis me- 
tas. O teks tai padaryti: jis save užfiksavo lietuvių kultūros is- 
torijoje nepaprastu veikalu „Balanos gadynė“. 

P. Vaičiūnas antai „Balanos gadynę“ pavadino akvarelėmis 
pieštą aukštaičių buitį. Aš savu baudu pasakysiu, kad čia išti- 
sa kasykla kaimo buities deimančiukų; to, ko aš ieškodavau, 
mintimis nuolat grįždamas į vaikystės dienas. M. Katkus sa- 
kos prakalboje: „Rašymas suteikė man malonių valandų: aš pa- 
viešėjau ne pas dėdę, ne pas tetą, tik amžinystės dienose, ku- 
rios mane žavi, kaip žavi jos kiekvieną žmogų“. M. Katkus 
realistas, iš Žemaitės eilės. Gamtos vaizdavimas tas pat. Imki- 
me dar vieną - Julijų Anusavičių su jo idilija „Viena vasaros 
diena““ (Vaižganto Raštų XI t., 184-206 p). Visų sieloje esama 
kažko bendra, kas ir tikriausią realybę nudažo romantizmu, 
kai paliečia grynąją gamtą betarpiškiausiais sielos jausmais. 
Vaizdai esti tiek gražūs, kad jokios dirbtinės priemonės gražiau 
nepadaro. Antai kaimo negerovių įpykintas žmogus Katkus, 
kai grįžta į tas dienas, kada dar nereikėjo rietis nei su kaimy- 
nais, nei su valstybės tvarkdariais, teranda visam kam pateisi- 
nimo ir net pagyrimo: „Patarimas už dūminę gryčią“, darbų 
tvarka, tų pačių netaikių žmonių religinės apeigos ir k. k. 

Betarpišku jausmu gaubiama „Balanos gadynė“, nors gry- 
nai moksliškai etnografiškas kūrinys, virsta lyg beletristinių; 

skaitai ir neatsiskaitai ir nekalta vaikiška šypsena nenueina nuo 
lūpų. Chrestomatijų sudarytojams čia daug pavyzdinių dalykų, 
nes M. Katkus nusako sklandžiai ir tiek pat turtinga sosiečių 
(Sassy) kalba“, kaip Žemaitė - telšiečių. Manau, verta paskirti 
vietos nors dviem ilgesnėm ištraukom. 

Kiaulės ėda (54) 


Jau kiaulės buvo namie. Pirmiausia bėgo prie lovio - tuščias; nuo jo į 
prieangi, pas šeimininkę, ir čia nieko gero: po to lakstė visais pakraščiais. 
Pasirodė šeimininkė, gėralo kibiru nešina. Ji turėjo pagalaitį, nes kiaulės, pa- 
mačiusios gėralą, visos kartu puola prie lovio. Dabar reikėjo gerai suktis ir 
pagalaičiu švaistytis, kol gėralą į lovį įpylė, išmaišė. Po to paliko vienas kiau- 
les, kurios iš abiejų pusių apstojo lovį. Senė kiaulė, paragavusi vienoje vieto- 
je, puolė į kitą, bene bus ten gardžiau, iš čia į trečią, ir vis skubėjo negaišda- 
ma. Iš kažkur atbėgo Blisius, pernykštis meitėliukas. Blisiu jis buvo vadina- 
mas dėl to, kad, visas būdamas juodas, turėjo nuo pakaušio ligi snukio baltą 
kaktą. Blisius pribėgo prie lovio, rado visas vietas užimtas. Neilgai galvojo 
Blisius: pakišo snukį po pilvu vienam pavasariniam paršeliui, kurį taip metė 
į aukštį, kad vargšas keliais kūliais nusirito nuo lovio. Nebuvo kada pykti, 
ieškojo kur prilįsti. Čia smegt, čia smegt, bet vietos visur buvo užimtos; mė- 
gino iš apačios: palindo po pilvais ir tolyn tolyn prisimaukė prie lovio; buvo 
matyti tiktai paskutiniųjų kojukių padai. Atsirado antras paršelis, kitų išstum- 
tas, be dalies; bėgiojo iš vietos į vietą, visur mėgino įsiterpti, bet nepasisekė. 
Užtat vienam, laimingai čiulpiančiam gėralą, paršui įkando į šlaunį; tas skaus- 
mą kentė, tūpė prie žemės, bet keršyti už skriaudą nebuvo laiko. 


Argi tai ne tikra biologinė alegorijos pasaka? Ir autorius 
nesusilaiko nepadėjęs čia publicistinio prierašo, nors kitur to 
vengia: 


Žiūrėdamas į tą puotaujančią šeimą, prisijuoki tikru juoku: čia matai gy- 
vą atvaizdavimą kovos dėl būvio, veikiančios žmonių tarpe: sulyginti tuos 
žmones, kurie guodžiausi pelnui ir gobšiausi pinigams. Kaip kiaulės prie lo- 
vio, taip šie žmonės elgiasi prie kasos langelio, dvarponių, valdininkų ir gy- 
dytoju priemenėse ir visur, kur nėra tvarkos, dabotojo. Atėjo padermės žmo- 
gus, ar vyras ar moteris, eilės nežiūri, nori pirmiausia prieiti, mažiausia gaiš- 
ti, daugiausia pelnyti. Žmonių elgesys sukelia pykti, gyvulių elgesys sukelia 
juoką. 

Bet grįžkime prie gyvulių. (Prie tos pat alegorijos. J. T.) Pasivaržiusios iš 
visų pajėgų prie lovio, kiaulės ėjo gulti ir dabar gulėjo didžiausioje santaiko- 
je. Kinis jų minkštas ir švarus, visos gulėjo krūvoje ligi rytojaus pusryčių. 


Dar gražesnis vaizdelis. 

Kiaulės ir šuns santykiai (55) 
Anais laikais šuo privalėjo turėti dvi dorybi: turėjo būti sargus ir geras 


kiaulėms. Geras kiaulėms buvo tas šuo, kuris mokėjo išlydėti svetimą kiaulę 
iš kiemo ar daržo, ją įbauginti, bet nesukruvinti <...> 

Buvo ko matyti ir į ką pažiūrėti. Vaizdas tiktų ir dailininko 
teptukui. 

Pavasariui atėjus, pamatėme dvi kiauli darže. Tuojau: „Kur šuo?“ šaukti 
šunį: „Margiuk, kiaulės!“ Daug rodyti nereikėjo - Margiukas strakt per tvorą 
ir prie kiaulių. Kiaulės atsidėjusios kniso bulves ir nė justi nejuto, kaip šuo 
vienai užšoko ant nugaros. Kiaulė pasisuko, siekė iltimis, šuo nukrito, kiek 
pasitraukė, ir abudu priešu sustojo prieš viens antrą. Kiaulė pasileido bėgti, 
šuo ją vytis, pagavo už kinkos ir sustabdė. Kiaulė žviegė, šuo kramtė ir norė- 
jo geriau nusitverti, tuo tarpu paleido. Kiaulė vėl bėgti, šuo dabar pagavo už 
ausies, ir abudu per daržovių ežias zovada, kaip tik įkerta, susikabinę lėkė 
prie skylės, per kurią įlindo. Čia žmogus dar nuo savęs kiaulei pagaliu pridė- 
jo. Su ta jau atlikta, jau ji pro skylę išlindo, gatvėje ji pilnateisė pilietė. 

„Margiuk, kitą!“ — bet Margiukui nė sakyti nereikėjo, jis nesakomas kirto 
prie kitos. Nelaimingoji gale daržo bėgiojo patvoriu, ieškodama skylės, bet 
veltui: Margiukas ir antrąją pagavo už ausies kaip už rankinės; ir tokiu pat 
būdu atvedęs išlandino per skylę. Žmogus užkišo skylę ir pagyrė Margiuką. 
Šuo pažiūrėjo žmogui į akis, glustelėjo ausimis, vinguriavo uodega. Paten- 
kinti žygiu, abudu nuėjo į trobą, o kiaulės nusiraminusios pasiliko gatvėje, 
apmąstydamos buvusį nuotykį. 

Spręskite, kaip sau norite, „Balanos gadynę“, ar ji mokslo, 
ar dailės veikalas, į kurią rūšį jį priskirti. Ji įdomi, lengvai 
paskaitoma, bet dėsto gyviausią etnografinę medžiagą. Ką be- 
rūšiavę, geriau pasakysime, M. Katkaus esama nepaprastai ga- 
baus dėstytojo, nepaprastai pastabaus, „optiško“, kaip Jurgis 
Baltrušaitis yra atsiliepęs ir apie mane, skaitydamas biologinę 
mano pasaką apie kiaules". Kitas, Vacl. Biržiška, girdamas ma- 
no „Pragiedrulius“, yra išsireiškęs, juos tegalėjęs parašyti „chlo- 
pas“8, būtent kaimo dalyvis. Tiek to dėl manęs. Tą pasakymą 
dar tikriau gali taikyti M. Katkui-autoriui: taip surašyti kaimo, 
to rajono buitį tegalėjo ten gimęs, ten augęs, ten pasenęs mo- 
kytas autorius. Dabar yra siuntinėjami surašinėtojai kaimo bui- 
ties. Tai „kaziorni“? žmonės; jie tegali apgraibomis darbą pa- 
dirbti; dvasios jie nenutvers. M. Katkus gi ir daiktą nutveria, ir 
įvelka jį į to laiko ir tos vietos dvasią. 

Šiuo atžvilgiu vargu bau kuri kita literatūra turi tokios ver- 
tybės veikalų kaip šis M. Katkaus, kaip Kr. Duonelaičio raštai, 
A. Juškos „Svotbinė rėda“. (Ši mažiau; jis daugiau inventori- 
zuoja paprotį.) M. Katkaus veikalas ne tiems vieniems sodie- 
čiams karališkiems tedera. Kur Krakės, kur Svėdasai, o aš ten 
randu daugybę vaizdų, lyg iš Malaišių pagautų. Aukštaičių bū- 
do esama plačiai vienodo. 

Kalbos atžvilgiu M. Katkaus veikalas vėl ištisa kasykla ter- 
minų ir provincializmų; nemažesnė kaip Žemaitės raštai. Žo- 
džiautojams maišas turto. 

M. Katkus -senas mano bendradarbis tilžiškiame „Tėvynės 
Sarge“. Aš tikrai džiaugiuos, sulaukęs ir jo 80 metų amžiaus 
sukakties, ir jo tokio brendusio kūrinio „Balanos gadynės“. 


DRAMATURGAS 
VINCAS NAGORNOSKIS 


Bibliografinės žinios. Dramatinė lietuvių literatū- 
ra turi šiuos Vinco Nagornoskio veikalus. 

1. Tėvynės mylėtojų draugystė Nr. 15. Živilė, duktė Karijoto. 
Istoriška tragedija 5-se aktuose, 8-se atidengimuose. Parašė 
V. Nagornoski's. Plymouth, Pa. Spauda „Vienybės Lietuvnin- 
kų“, 1905 m., 118 p. 

2. Pilėniečiai. Istoriška tragedija penkiuose aktuose, aštuo- 
niuose atidengimuose. Parašė V. Nagornoski. Shenandoah, Pa. 
Spauda ir turtas „Darbininkų Vilties“, 1908, 155 p. 

3. Rutvilė Žemaitijos mergelė. Istoriška tragedija penkiuose 
aktuose, septyniuose atidengimuose. Parašė V. Nagornoski 
Autorius „Živilės“. Išleido Rutvilės kningų spausdinimo bend- 
rovė New York, N. Y. Spauda „Tėvynės“, 1911, 151 p. 

4. Doros Sargas (Vaizdelis iš baudžiavos laikų). Drama tri- 
juose aktuose. Parašė V. Nagornoski. Kaina 50 centų. 1921 me- 
tai Spauda „Amerikos Lietuvio“, 15 Milleury, Street, Worces- 
ter, Mass. 90 p. 

5. Bijūnėlis. Komedija-drama keturiuose veiksmuose, šešiuo- 
se Atidengimuose, su dainomis. Parašė V. Nagornoski. 1925 
metais. Spauda „Amerikos Lietuvio“, 14 Vernon Street, Wor- 
cester, Mass. 123 p. 

6. Revoliucijos Viltis. 1907 m. parašyta ir pavaidinta. Rank- 
raštis. 

7. Vytis Kankenis. Trijų aktų tragedija iš šv. Jurgio gyveni- 
mo. Rankraštis. 

8. Daddy Bill, angliškai. Rankraštis. 

9. Rutvilė, angliškai. Rankraštis. 

Pavaidinta mėgėjų būrelio Baltimorėje Bidžių teatre, pačiam 
autoriui režisuojant, ir kitur. 

Balys Sruoga (profesorius) savo veikale „Lietuvių teatras 
Peterburge 1892-1918", 108 p., mini Jurgio Linarto 1916 m. ko- 
vo 27 d. Petrapilyje pastatytą Živilę'. 

Tikrąjį Nagornoskio veikalų sceningumą lietuviams yra pa- 
rodę Rygoje p. p. Linartai, Jurgis ir Jonė, ir iš Politechnikos 
studentų ir šiaip jau piliečių jų sudarytoji mėgėjų kuopa, įgar- 
sėjusi ne tik gausingoje 40 000 lietuvių kolonijoje, bet ir daug 
plačiau. Apie tai esu rašęs 1927 m. „Lietuvoje“, Nr. 21-31, sk. 
„Lietuvių kultūros centras Rygoje“. 

Be pačių Linartų, kurie imdavo vyriausias roles, drauge ir 
režisuodavo, „Pilėniečius“ yra vaidinę Pauluccio salėje dukart: 
1911 m. sausio 30 d. ir 1913 m. karnavale, o „Živilę“ 4 kartus 
1910-1915 m. bal. 20 d., dukart Romanovų g., Latvių laik. teatre 
ir Rusų teatre, šie dabar garsūs žmonės: J. Tūbelis - ministeris 
pirmininkas, B. Giedraitis - kr. aps. ministeris, J. Šimoliūnas - 
inž. profes., Skardinskas - inž., a. a. J. Visockaitė, Janulevičius - 
pirklys, Putna - dabar bolševikų aukštas karininkas, Charžaus- 
kas - buhalteris, Špakevičius - agronomas, Zagrzeckis - pram., 
Lipčius - direkt., Eidrigevičius - inž., Šliafertas, Landskorons- 
kis - pulkin., Pundzevičius - inž. pulk., Gab. Landsbergytė“. 

Biografinės žinios. Apie patį dramaturgą Vincą Na- 
gornoskį mes nieko nežinojome, kas jis, kiek mokęsis ir kuo 
verčias. Amerikos spauda apie jį nekalbėjo. Vos paskutiniaisiais 
laikais teišgirdau romantišką legendą, kaip žmogus, gimęs 

sulenkėjusioje vietelėje ir kone lenkų šeimoje, patekęs į sveti- 
mą kraštą, į Š. A. Jungtines Valstybes, vedęs svetimtautę ir su- 
daręs nelietuvišką šeimą, pats, kaip kokia oazė svetimoje jūro- 
je, palieka lietuvis tikra to žodžio prasme, griežtai apsisprendęs 
tarnauti tik lietuvių kultūrai ir jų idealams. 

Tokių tipų mano žinyne yra apsčiai; aš juos nupiešdavau, 
kai, dėstydamas lietuvių literatūrą?, užkliūdavau už Vilniaus 
ir Žemaičių romantizmo. Suprantama, kad jų galeriją padau- 
ginti dar vienu man itin malonu ir naudinga. Palasinėjęs žinių, 
aš vieną tikrą tepatyriau, tai jo adresą (Baltimore, Md., 1823 nr. 
Mullbery str.). Visų kitų būta legendinių. Teko kreiptis į patį 
autorių, kad jis, jei dar pavaldo plunksną, malonėtų pats atsi- 
liepti. Ėmėm susirašinėti. Iš tos korespondencijos aš imu du jo 
laišku, pilnu įdomių biografinių ir bibliografinių žinių, ir vie- 
ną dedu štai perredagavęs saviškai, kaip „krajuje““ stilizuoja- 
ma, o antrą palikęs taip, kaip Amerikoje stilizuojama. Jis iškal- 
bingiau prabils mums apie dramaturgo nuotaiką ir intelektą. 


1. V. Nagornoski, 1932 m. sausio 8 d. Jo Mylistai Garbės Kanauninkui 
Juozui Tumui, Kaune, Lietuvoje. 


Aukštai Gerbiamasis Kanauninke! Jūsų Mylistos laišką, rašytą 1931 m. 
gruodžio 6 d., gavau Kūčios dieną; palaikiau jį geriausia dovana Kalėdoms ir 
pasistengiau kuo greičiausia atsakyti. 

Su mano biografija gana keblu: nėra kuo pasigirti. Be to, ir kalbėti apie 
save nenoriu; vengiau to visuomet, sunku kitokiu virsti ir senatvėje. Tiek te- 
pasakysiu. 

Esu kilęs iš sulenkėjusios šeimos, gimęs taip pat sulenkėjusiame Vištyčio 
kaime 1869 m. balandžio 23 d. Iki trylikos metų lankiau tos vietos pradžios 
mokyklą. Tada išsiuntė mane į Ameriką į New Yorką pas seserį. Ji keletą mė- 
nesių siuntinėjo mane į viešąją mokyklą (Public School. J. T.), o paskui prista- 
tė į rūbų siuvyklą. Ten ir skurstu per visą savo gyvenimą paprastu darbinin- 
ku, tremtinys tarp svetimųjų. 

Tėvynės pasiilgimas verste vertė mane ramintis apšvieta, pačiam švies- 
tis. Ir tapau savamokslis. Dar vaikezas būdamas, ieškojau mokslo, kur tik bu- 
vo galima: vakariniuose kursuose, net ir pas dr. J. Šliūpą, kai jis keletą mė- 
nesių laikė privatinę mokyklėlę; paskui pas Pagget, Calvert Hall ir pas 
dr. Į. A. Minor. Šis man buvo tikras mistras; mylėjau jį; pas jį prasimokiau, iki 
prisiruošiau laikyti kvotimus į Hopkins Universiteto Inžinierijos skyrių. Bet 
gavau sustoti mokslus ėjęs. Po metų, būtent 1897 m. birželio 21 d., vedžiau 

Emma Ostendorfaitę, kilimo vokietę katalikę, ir su ja sulaukiau to vieno sū- 
naus Artūro. 

Tais 1897 metais baltimoriečiai lietuviai, kaip ir kitais metais, minėjo vie- 
šomis prakalbomis baudžiavos panaikinimą Lietuvoje. Teko ir man kalbėti. 
Be ko kita, įkalbinėjau saviškiams lietuviams mylėti savo kultūrą, kurti savo 
dramos meną, eiti V. Kudirkos pėdomis. Man pritarė ir nuo tos dienos, bū- 
tent 1898 m. kovo 4 d., pradėjau savo baudžiavą; patarimai teko paremti dar- 
bu. Pradėjau rankiotis pagrindinės medžiagos gimstančiai mūsų scenai, steigti 
teatro ratelį, lavinti vaidintojus, rašyti veikalus. 

Buvo sunkoka. Niekas už tai nemokėjo, net dažnokai persekiojo. Aš visa 
to nepaisydamas dirbau, šventadieniais ir bedarbmečiais naktimis rašiau ir 
1904 m. pabaigiau pirmą savo veikalą „Živilė, duktė Karijoto“. Istoriška tra- 
gedija penkiuose aktuose, aštuoniuose atidengimuose. Tos vietos dramos kuo- 
pelė, man pačiam režisuojant, ėmė mokytis šio veikalo. Per aštuonius mėne- 
sius repeticijos būdavo dažnos ir labai ilgos; kartais trukdavo iki pusiaunak- 
čių; bet visi stengės atlikti savo roles kuo geriausiai, todėl veikalas buvo pa- 
vaidintas 1905 m. gegužės 15 d. Bidžių teatre, o „Vienybės Lietuvninkų“ spaus- 
tuvėje išspausdintas Tėvynės Mylėtojų Draugystės lėšomis. 

Po to sekė „Pilėniečiai“, „Rutvilė“, „Doros Sargas“ ir „Bijūnėlis“. Ir šie 
keturi buvo pavaidinti pirmą kartą ten pat Baltimorėje tos vietos teatro mė- 
gėjų kuopelės, man pačiam vadovaujant, ir išspausdinti visokiose spaustu- 
vėse. Jų kopijos pasisekė surinkti ir jas atskirame pakete pasiunčiu Jūsų My- 
listai. „Živilė“ išparduota. Ne visi mano raštai išspausdinti, tai ir nusiųsti jų 
negaliu. „Revoliucijos Viltis“ tebėra juodraštyje; ją spausdinsiu rašomąja ma- 
šinėle, Kai pabaigsiu, taip pat nusiųsiu, tačiau ne taip greit, nes nebepajėgiu 
sparčiai dirbti. Ta trijų aktų tragedija iš laikų pirmo sukilimo Rusijoje. 

Turiu dar anglų kalba „Rutvilę“ išvertęs ir originaliai parašęs trijų aktų 
dramą iš čionykščio gyvenimo, vardu „Daddy Bill“. Abudu tebėra rankrašty- 
je. Nežinau, ar ir jie tinka mūsų literatūros archyvui. 

Pradėjau rašyti „Vytį Kankenį“, trijų aktų tragediją iš šv. Jurgio gyveni- 
mo. Norėčiau mūsų Vyčių kuopelėms patiekti žaislelį, bet tai turbūt liks tik- 
tai svajonėje; iniciatyvos nėra, jėgos baigiasi. Jei Dievas palaimins, rašysiu, 
kiek galėsiu. : 

Tai ir viskas. Siuvau ir rašiau. Siuvau, kad turėčiau duonos; rašiau, kad 
tarp savųjų galėčiau gyventi vienybėje ir Lietuvos tėvynes meile, kad ir sve- 
timtaučiai matytų, jog ir mes ką ne ką galime ir savą kultūrą tobuliname. Su 
adata turtų nesusikroviau, su plunksna garbės nepelnijau, vienok nerūgoju ir 
ačiuoju Dievui už savo likimą. 

Tamstai reikalaujant, siunčiu ir savo fotografiją iš 1911 m., kai vaidinom 
„Rutvilę“. Prašom man atrašyti, ar būsite paketėlį su knygutėmis gavę. 


Pasilieku su aukšta pagarba Jūsų Mylistai. 
V. Nagornoski 

2. Vasario 10, 1932. Jo Mylistai kun. Dr. J. Tumui, Kaune. 


Aukštai gerbiamas Kanauninke! Jūsų Mylistos laišką, rašytą sausio 23 die- 
ną, gavau, jis mane labai suramino, ačiuoju už jį širdingai; bet su atsakymu 
negaliu pasiskubint, priežastis - silpnėjimas sveikatos; man šia žiema yra sun- 
kesnia negu praėjusia. 

Kas link platesnio paaiškinimo mano kilties, tai tiek galiu pridėti. Aš skai- 
tausi save už lietuvį ir man rodosi, kad mano proseniai nebuvo sulietuvėję 
atėjūnai, bet čiabuviai lietuviai, kurie vėlesniame laike sulenkėjo. Aš tą sau 
šitaip darodinėju. Skiemenuojant mūsų pavardę „Nag-or-nos-ki“ yra aišku, 
kad keras šio žodžio yra „nag“ ir stovi priešakyj, todėl rodo gryną originalę 
pavardę, toliaus, kadangi jis yra paimtas iš tikrų lietuviškų žodžių, tai yra iš 
„nags, nagas, nagutis“, todėl tas keras yra lietuviškas, ir todėl pavardė yra 
lietuviška, jos galūnė nerodo svetimtautystę. Jeigu norėtum ją suslavinti, tai 
reiktų šitaip ją skiemenoti: „Na-gor-nos-ki“, čia turime slavišką kerą „gor“, 
bet jis yra vidury žodžio, todėl užgina grynumą, originališkumą ir rodo pakei- 
timą, perdirbimą. Iš to aš sau aiškinu, kad senovėje koks lenkystės mylėtojas, 
ponas Nagas ar Nagorvitas, ar Nagormantas galėjo lengvai sulenkinti savo 
grynai lietuvišką pavardę, ką ir padarė; o man dabar reikia už tai atkentėti. 

Mainyti pavardę paprastam žmogui buvo lengvas dalykas, bet ne dabar 
svetimtautystės paveldėtojui. Prasižengimą prieš tautą slaptvardis nepaslėps. 
Pasirašymas Nagormanto ant mano tvėrimų nepadarytų jas lietuviškesniais, 
suteiktų tik progą mano priešams sušukti: „Po tuo vardu slepiasi išgama“. 
Dabar, jeigu pirmas puslapis „Pilėniečių“ ar „Rutvilės“ už mano skaitytojui 
panieką ar neapkentą, tai sekantieje puslapiai verčia manyti, kad čia užgano- 
padarymas yra stengiamas ir taip yra. Kartoju tokį pasirašymą, prie kokio 
nuo mažens pripratau, absolutiškai be noro pažymėti, kad štai lenkas atmoka 
Lietuvai skolas, kurias sulenkėjimo maras padarė. Ne, priešingai, jeigu mano 
tvėrimai turi kokią nors vertę, tai prašau Jūsų Mylistos priimti juos į apsauga 
dėl Lietuvos nuo lietuvio. Ir užsitikėdamas Jūsų Mylistos kiltduosnumui ir 
teisingam apkainavimui žmogaus verties prašau aprašyme apie mano kilti 
pasinaudoti aukščiau paduotą etimologišką darodinimą, kad mano pavardė 
suvis nereiškia slavišką paeima, bet lietuvišką; tą paskaitysiu už didelę malo- 
nę ir būsiu dėkingas už tai. 

Kur išmokau lietuviškai... Vištytyje lankant mokslainę paskutinį metą, 
mokytojas pamatė pas mane lietuvišką maldaknygę, kurią kaimiečių vaikai 
man davė, jis patarė man ją skaityti ir retkartais pamokino, ir dar davė rusiš- 
kai-lietuvišką žodynėlį. Amerikoj gyvenau pas švogerį A. Matulevičią; su juo 
turėjau kalbėti lietuviškai, nes jis kitaip nemokėjo. Taipgi ir dirbtuvėje, nes 
dirbo vien lietuviai, jauni vyrukai iš įvairių kraštų Lietuvos, dzūkai, kapsai, 
žemaičiai, ir kiti, jie nuolat vedė ginčus tarp save už lietuvišką kalbą, kadangi 
aš ja prasčiausiai mokėjau, tai jie mane mokino, kiekvienas pagal savo tarmę. 
Bet tie mano profesoriai buvo daugiausiai beraščiai, todėl turėjo daug vargo 
su susirašymu su giminėms tėvynėje, bet turėdami tarp save, anot jų, pamo- 

kytą vaiką, jie privertė mane rašyti jiems laiškus; kaip aš juos parašiau, tai 
nežinau, tačiaus mes gavome ant jų atsakymus ir man juos reikėjo skaityti. 
Tokiu būdu lavinausi lėtai, spangiai, nežinodams, katro klausyti, iki sulau- 
kėm laikraščių, tad buvo lengviau mokytis, ir mokinomės ne aš viens, bet toli 
gražu man prie mokėjimo lietuviškos kalbos. 

Šiuokart neįstengiu parūpinte šiuolaikinės mano fotografijos; gal kada 
nors vėliau tą atliksiu. Bet ar jį iš tikro reikalinga - matyti savo paveikslą ant 
popieros nėra teip malonu kaip girdėti žinutę, kad mano dramas kas nors 
stato ant scenos, kaip tai padarė p. Linartas. Už tai esmi labai jam dėkingas, 
suprantu, kiek jis turėjo padėti triūso režisieruodamas „Pilėniečius“, sunkiau- 
sią dramą atvaidinimui. Už tai neužilgo atsiųsiu daug lengvesnę „Revoliuci- 
jos Vilti“; tik ją neloškite Vištytyje. Mano kaimynams yra parūpintas „Bijūnė- 
lis“, jame jie ir jų pasielgimai yra atpaveiksluoti. Spėju, kad per atvaidinimą 
„Bijūnėlio“ Vištytyje pusę jo bus patraukta prie lietuviško skaičiaus. 

Smagu girdėti, kad Lietuva garsėja, tos linksmos žinutės mes čia, Ameri- 
koje, turėjom laukti net pusę amžiaus, ačiū Dievui, sulaukėm, turime džiaug- 
tis, bet, deja, Vilnius dar lenkų naguose. O Vilnius turi būti mūsų. 

Linkėdamas geriausio pasisekimo ir sveikatėlės pasilieku su aukšta pa- 


garba Jūsų Mylistai. 
Vincas Nagornoski 


Atmušta iš mašinėle rašyto, neturint visų lietuviškų ženk- 
lų. Autorius kur ne kur tepadėjęs ženklelį. 

Kurios rūšies bus dramaturgas romantikas Nagornoskis? Pa- 
vėlavęs aušrininkas romantikas. Sk. mano „Draudžiamąjį laiką“, 
rasi ten tolygių savo galvojimo būdu: Joną Andrių Vištaliauską- 
Lietuvį, Juozą Myliauskį-Miglovarą, Mečislovą Apolonijų Do- 
voiną-Silvestravičių, Žičkauską?. O savo kūrybos technika ir te- 
matika Nagornoskis bus artimesnis mūsų teatro tėvui, „Ponai 
ir mužikai“ autoriui, Aleksandrui Abijetskiui-Fromui-Gužu- 
čiui. Žr. Vaižganto Raštų XII tomą 105 p.’ 

Visi scenos veikalai Nagornoskio visai neblogai sueiliuoti. 
Jei būtų jis turėjęs kurį mokytą, prityrusį režisierių patarėją, 
kai kurių jo veikalų nebūt reikėję nė kupiūrų darytis... 

Apie kiekvieną veikalą teks kada nors ir kam nors skyrium 
pakalbėti. 

CH. N. BIALIK 


1930 m. rugsėjo mėn. 12 d. lietuvių-žydų kultūrinio bend- 
ravimo draugiją! Vinco Kudirkos skaitykloje aplankė žymusis 
hebrajų poetas ir kultūrininkas Chaimas Nachmanas Bialikas?, 
14 d. po pietų didžiausių minių išlydėtas į traukinį. 

Atvažiavo pasipažinti su tautiečiais to krašto, kurs duoda- 
vo ir tebeduoda žymiausių žydų veikėjų, mokslininkų ir rašy- 
tojų, kur gyviausiai eina hebraizmo renesansas, kur Kaunas ir 
lietuviškasis „Jerusalimas“ - Vilnius. 

Su pačia Lietuva p. Bialiko neturėta ryšių. Draugauta su Jur- 
giu Baltrušaičiu, kurs jo poezijas vertė į rusų kalbą; kitąkart 
pasidžiaugta K. M. Čiurlionies kūryba, paskaičius jo monog- 
rafiją su reprodukcijomis, ir tiek. Dabar pamatęs, kad Lietuva 
esanti verta labiau susidomėti ja. 

P. Bialikas gimęs Ukmergėje’, Voložine pradėjęs žydiškai 
mokytis, o mokslus išėjęs Maskvoje. Dabar pastoviai gyvena 
Palestinoje ir, paliovęs kurti, pirmauja ten bendrojoje hebrajų 
kultūroje. 

Draugijai ir jos svečiams p. Bialikas padarė gilaus įspūdžio. 
Bent savo įspūdį aš, tos draugijos narys, noriu pažymėti. 

Pirmiausia paviršutinę išvaizdą. 

P. Bialikas neaugalotas, gerokai nuplikęs, grynai nusiskutęs, 
labai nuvargusiu ir net smarkiai gyvenimo suglamžytu veidų; 
nuvargęs dirbdamas, nuvargęs kauniečių užmylėtas, užkalbė- 
tas. Apsivilkęs kukliai, paprastai, nors lanko viešas įstaigas. 

Pirmam akimirksniui jokių nepaprastumo žymių. Inteli- 
gentas, kaip ir kiti. O vis dėlto tai įstabaus veido tipas: visa 
padaro ypatinga jo šypsena. Plačios lūpos su „simpatiškaisiais“ 
bruožais iš šalių tokiuo gerumu išsitempia, kai šypsos, kaip 
nekalto kūdikio. Man pasirodė, kad tai tipas labai plačiai my- 
linčio, ką nekalta darančio ar romantinėse svajonėse skęstan- 
čio žmogaus. 

Žyduose aš tokį tipą pirma aptinku. Juose yra labai gražių 
dailiškai, labai malonių inteligentiškai, labaidaurių patriarcha- 
liškai, - bet nėra tokių, kokius padaro bitininkavimas ar gėlių 

auginimas. Žydų gyvenimo kova kitokia, kitokia psichika, ki- 
tokia ir veido išraiška. 

P. Bialiko tokia išraiška galėjo pasidaryti besidraugaujant 
su mūzomis. Šelmės tai niekadėjos, o dėl to gražios savo dva- 
sia, kurios teikia kūrėjams. Iš paviršės sprendžiant, p. Bialikas 
turėjo kurti iš širdies, nedirbtinai, ne dėl tuščios elokvencijos. 

Bet siela komplikuota, nors turi vyriausią „motyvą“. Tai ir 
bendroji išvaizda esti dar kitaip pamušta: mandagumas kant- 
rumu, švelnumas žiaurumu, malonumas gudrumu. P. Bialiko 
gerumas pamuštas ~ kančia. Kuria? Ne Weltschmerzu; tikriau — 
Judenschmerzu“. Ir gal ne tuo, kurio turi žydai ties Raudų siena? 
(aš tenjų nemačiau), bet tuo, kuriuo nuolat persiėmęs patriotas 
romantininkas, nuolat kenčia už savo tautos milijonus. Kenčia, 
pratrūksta „Pogromo pasaka“, kur jis, nuo Eug. Škliaro beta- 
riant „su piktumu ir drąsos jėga puola minkštakūnius ir nevy- 
riškus giminaičius, netesiančius atsispirti priešui“ („Sekm.“ 37 
nr.)*; tai palengvina širdžiai; arba tai ūmai nepratrūkus, tenka 
nuolat nešiotis sieloje sunkus akmuo; anot jo paties ~ „muki 
roždenija“7 naujos kultūros. 

Menkas aš psichologas; taip tesugebėjau išsikomentuoti 
p. Bialiko nepaprastą veido ryškumą. 

Taip pagalvoti kiek įdrąsino jo paties kalba susirinkimui. 
Jis dėstė labai „lietuvišką“ žydų kultūros gimimo ar atgimimo 
procesą. 

Pirmiausia literatūra. Nepaprastai pražydusi Biblijos kūri- 
mo laikais ir tapusi pasauline (krikščionims ją pasisavinus), 
pasvidusi ispanų laikais, šiaip jau hebrajiška literatūra per vi- 
sus keturius tūkstančius metų tebuvo religinė literatūra ir tai 
su ilgiausiais žydėjimo protarpiais. Šiaip jau kultūros žydai sė- 
mės iš kitų tautų kultūrų ir patys dėjo savo genijaus ir moks- 
lingumo vaisius į tąsias kultūras. Pasaulinio turinio hebrajiš- 
koji literatūra pradeda reikštis vos prieš 150-160 metų, o su ja 
ir bendroji tautinė kultūra. 

Pradžios data nereiškia intensyvumo datos. Intensyviai kur- 
ti tautinę savo kultūrą, grįžti prie senosios biblinės savo kalbos 
žydai pradėjo vos baigiantis devynioliktam amžiui (susiformavę 

sionizmą). Tautinei kultūrai kelti ir plėtoti reikia nemaža lais- 
vės, kurios tegali duoti savoji teritorija, savivaldybė ar net ne- 
priklausomybė. 

Visa to pavidalą ar užuomazgą keliolikos milijonų žydų 
tauta turi jau Palestinoje, kur tą idėją supratusių žmonių esą 
175 000. Tai labai maža visai tautai atgaivinti: palenkti jai, kad 
vėl atsimintų ir imtų vartoti savąją kalbą, hebrajišką, o ne kitų 
tautų primestines ir dar sudarkytas (žargoną), kad Palestina 
palaikytų savo tautos likimo problemą. 

Šitoje tautos mažumoje pirmauja dabar p. Bialikas, liovęs 
kurti ir pasišventęs hebrajų kalbą ir būdą praktiškai pritaikinti 
mokslams ir gyvenimui. 

Ar kartais nesirodo jam Sizifo pastangos su keliolika šimtų 
tūkstančių ritinti tautinę kultūrą prieš keliolikos milijonų nu- 
tautusių kalną? Jei nesirodo, tai Bialikas - herojus ir dvasios mil- 
žinas. Nemint, kodėl jį taip aukštai įvertino Lietuvos žydija. 

Kaip lietuviams toks veikėjas artimas! Juk tai gyvas mūsų 
Jonas Basanavičius, nė „Palestinos“ neturėjęs, o į tautos rene- 
sansą tikėjęs. Tokie pat ir kiti atgimimo veikėjai. Ir aš, taip kiau- 
rai andai permanes p. Bialiką ir taip iš širdies jam pritaręs. 

P. Bialikas vaizdžiai ir įtikinamai kalbėjo, kad ne tas kul- 
tūrninkas, kurs parazitiškai naudojas svetimomis jau išaugu- 
siomis (pridėsime, ir senstančiomis) kultūromis; bet tas, kurs 
pats yra jos pradėtojas, ugdytojas, krovėjas vis naujų indėlių. 
Tai labai sunku, bet ir taip malonu, kaip nėra malonu niekas 
kitas pasaulyj. „Muki roždenija i radosti“8. Šie pradedamieji 
dalykai nesvarstytini didumu. Bet mažmožis originalus yra 
svarbesnis už didelį šabloną. 

Taip p. Bialikas įkalbinėjąs savo tautiškosios kultūros pio- 
nieriams. 

Ašir kiti su nepaprastu susidomėjimu klausėme p. Bialiko. 
Man rodės, prabilo jis mūsų, lietuvių, kalba ir piešia mūsų, lie- 
tuvių, atgimimo procesą. 

Tegu Dievas laimina tokią idėjingą p. Bialiko ir jo bendrų 
darbuotę. Už tokius jų indėlius į bendrą žmonijos dvasios iž- 
dyną, manau, negalima atsakyti pogromais. 

MARIJA PEČKAUSKAITĖ 


KALBA LAIDOJANT 


Liepos 27 d. sekmadienį Židikuose šv. Onos atlaidai, tačiau 
kapų bažnytėlėje; tad a. a. Marijos Pečkauskaitės-Šatrijos Ra- 
ganos karstas per visą sekmadienį išbuvo parapijos bažnyčio- 
je. Šeši kunigai 7 !/, val. rytą pagiedojo ištisas egzekvijas, o trys 
kunigai tuo pačiu žygiu palaikė mišias už a. a. Marijos vėlę. 
Giedotines gedulo mišias laikė iš Kauno atvykęs kan. Tumas, 
skaitytines kaunietis kun. dr. Pijus Bielskus ir ukrinietis kun. 
Jonas Jogminas!. 

2 val. popiet, pamaldoms kapų bažnytėlėj pasibaigus, kan. 
Tumas išlydėjo į kapus kūną ir ties duobe pasakė: 

„Mieliausieji žemaičiai! Ar seniai jūs bedalyvavote laido- 
tuvėse tokia minia kaip šiandien? Ir ar iš viso teko jums būti 
tokiose laidotuvėse, kur susirinko tos vietos žmonės, atvyko iš 
kitų kraštų Žemaičių žemės, o Lietuvos laikinoji sostinė atsiuntė 
pusę vagono? savo įgaliotinių? Manau, neteko. 

Ir ką gi mes čia dabar laidojame? Generolą? Vyskupą ar dar 
kurį aukštą valstybės žmogų ir jos geradarį? Toli gražu ne. Mes 
laidojam paprastą, labai kuklią mergelę 52 metų Mariją Peč- 
kauskaitę. Šitame Žemaičių kampelyje ji nuolat pragyveno ke- 
liolika3 metų ir buvo žinoma visiems jums, taip tėvams, taip 
vaikams. 

Tai už ką gijūs ir mes pagerbiame tą mergelę? Už tai, kad ji 
Židikams buvo skaisti saulelė, šilta šilimėlė, kurių spinduliai 
plito po Lietuvą. Ką žingsnį žengė, tai a. a. Marija gerai darė. 
Visos tos vietos draugovės susidarė jos pastangomis: ir mokyk- 
la, ir blaivininkai su savo sale, ir Angelo Sargo, ir pavasarinin- 
kai, ir senelių prieglauda jos pačios namelyje. Per visą savo 
buvimą čia a. a. Marija tik taisė, tik gerino, o nieko nesuve- 
džiojo ir nepapiktino. Visus mokė žmonėmis būti, gražiai gy- 
venti, gražias šeimas sudarinėti, gražiai auklėti vaikelius ge- 
rais valstybei piliečiais, gerais Dievo garbintojais. Geri darbai 
atstoja aukštą vietą. 

Marija Pečkauskaitė tik neišsiduodavo, o ji buvo labai aukš- 
to mokslo, ėjusi universitetą, klausiusi garsių profesorių. Be to, 
ji buvo labai talentinga, sugebėjo sklandžiai rašyti mokslo ir dai- 
lės dalykus. Kur gyvas jos žodis nepasiekė, pasiekė rašytasis žo- 
dis. Atsiųs Kaunan kurį didelį raštą, -jis knyga pavirs ir pasklis 
po visą Lietuvą; atsiųs mažesnį -jis ras vietos kuriame kataliku‘ 
laikraštyje, ir skaitys jį keli tūkstančiai. 

Židikuose buvimo laiku ir dar pirmiau gangreit kone iš pat 
pradžių a. a. Marija Pečkauskaitė stengėsi savo gyvenimu ir 
raštais Dievui tarnauti, Jį gerbti. Ji buvo Katalikų Bažnyčios 
išauklėta ir jai ištikima, niekur ir niekaip jos neišdavusi. Dau- 
ginga lydinčiųjų į kapus minia tad lyg reikšte reiškia, jog ja ir 
danguje sutiks Dievo pasiųstasis gausingas angelų būrys: buvai 
Dievui ištikima, atsiimk dabar garbės vainiką! Mes neturime 
jokios abejonės, kad a. a. Marija laimėjo tą garbės vainiką dan- 
guje, kaip ji laimėjo štai tokią daugybę garbės vainikų žemėje. 

Tame mus įtikina dar vienas dalykas. Ta tikra krikščionė, 
pamaldi, labdarė, artimo meilės pilna žmogysta amželį baigė 
kentėtoja kaip šv. Teresė*. Kentė didžiausius skausmus, gen- 
dant kaulams, pirma rankų, paskui kojų. Žmoniškai sampro- 
taujant, tai už visą ilgą, naudingą jos tarnavimą Dievuiir žmo- 
nėms derėjo senatvę jai užtikrinti ramybėje, pagarboje, pūkų 
guolyje. O ką mes matome? Prie viso išsižadėjimo savęs jai te- 
ko pridėti kelerių metų kančios. Tai mums ne naujiena. Mes 
giliai įsitikinę ir daug kartų esame patikrinę, jog ką Dievas la- 
biau myli, tam sunkesnių kryželių duoda, idant teikiamas gar- 
bės vainikas juo būtų skaistesnis. 

Miela tad mums, gyviesiems, palikti tvirtai įsitikinusiems, 
kad mūsų kapuose randasi Dangaus pilietės karstas. 

Taip aš, Bažnyčios atstovas, pasidžiaugiu a. a. Marija. Da- 
bar pasidžiaugsiu ir ją pagerbsiu pasaulietiškai. 

Mane čia atsiuntė aukščiausia Lietuvos mokslo įstaiga, va- 
dinamasis Vytauto Didžiojo universitetas ir jo skyrius, vadi- 
namas humanitarinių mokslų fakultetas“, kad uždėčiau gar- 
bės vainiką ant a. a. Marijos Pečkauskaitės kapo ir pasakyčiau 
jums, kaip universitetas ją vertina. 

Nelaisvėje mes negalėjome puoselėti jokių mokslų. O kai 
palaisvėję ėmėmės, tai viską gavome pradėti iš pradžių. Peda- 
gogikos mokslą rimtai pradėti ir rimtai pavaryti jį pirmyn teko 
a. a. štai Marijai Pečkauskaitei. Ji pati tų mokslų mokės užsie- 
nio universitetuose, klausė garsaus pedagogo Fėrsterio? ir ko 
išmoko, tai, sugrįžusi ir ėmusis mokytojauti, mums atpasako- 
jo storose knygose, pakartotose keletą kartų. 

Mūsų universitete pedagogikos moko dviejuose fakultetuo- 
se: humanitarinių mokslų ir teologijos-filosofijos. Ten kas me- 
tai Marijos Pečkauskaitės vardas kartkartėmis minimas šalia 
Pestalozzio“, Eėrsterio ir kitų žinomų mokslo vyrų. Ir minės tą 
vardą jei ne amžinai, tai per ilgus amžius, kol patys lietuviai 
mokys ir mokysis pedagogikos mokslo istorijos Lietuvoje. 

Be to, įsiprašė mane ir Lietuvių mokytojų daktaro Jono Ba- 
sanavičiaus vardu sajunga, kad ir jos vardu, šios progos pasi- 
gavęs, pažymėčiau, kad be Marijos Pečkauskaitės plačių ir gi- 
lių raštų šios gadynės lietuviai mokytojai visai neturėtų už ko 
rankų užnerti, nei patys išmokti, nei kitų išmokyti, kaip reikia 
maži piliečiai auklėti, brendinti, kad ir blogi taisytųsi, o geri 
kad neblogėtų. Tai grynojo mokslo srityje. 

Bet yra dar literatūra, kuri vadinasi dailioji, beletristika; tai 
pasakojimų ar tiesiog pasakų raštai. A. a. Marija Pečkauskaitė 
jų per visą savo gyvenimą prirašė nemaža. Jų išleista yra pen- 
kerios knygos ir dar, sako, likę. Kai mokslui protu dirbo, čia 
pasakodama autorė jausmu pati gyveno ir kitų gerus jausmus 
kėlė. O rašė vis apie tą pačią - kad žmonės būtų žmoniški, tei- 
singi, Dievą ir artimą mylėtų, kad santarvėje gyventų ir būtų 
be galo, be krašto pasišventę mylimajai, brangiajai ir garsiajai 
pasaulyje savo tėvynei Lietuvai ir žemaičiams. Mes tų dviejų 
nebeskiriame. Tą patį gilų mokslo dalyką pedagogė Marija Peč- 
kauskaitė dažnai dėstė ne sausai protaudama, bet vaizdeliais 
rodydama. O tuose vaizdeliuose tiek yra plonybės, tiek švel- 
numo, tiek taurumo, skaistumo, kiek niekas kitas dabar neira- 
šo; o jei kas ir yra įrašęs, tai tik senesnieji romantininkai. 

Marijos Pečkauskaitės beletristika įdomi bet kam skaityti. 
Skaitai su skoniu ir dar norisi iš pradžių pradėti. Taigi ir kitas 

mokslas, vadinamas literatūros istorija, šiandien jau stipriau 
pamatuotas a. a. Marijos Pečkauskaitės darbais. Ir to mokslo 
dėstytojai, taip universitete, taip šiaip jau mokyklose, mini ir 
minės autorę garbingai. 

Pagaliau dar tarsiu ką ne ką Lietuvos valstybės vardu, nors 
manęs niekas neįgaliojo. 

Lietuvos Respublika a. a. kuklią mergelę Mariją Pečkaus- 
kaitę laikė dideliu žmogum, daug daug turėjusiu nuopelnų sa- 
vo gimtajam kraštui Lietuvai ir jos gyventojams lietuviams. 
Valstybės vyrai džiaugės Marija Pečkauskaite gyva ir liūdi jai 
numirus. Universiteto vyrai Teologijos-filosofijos fakultete da- 
vė Marijai Pečkauskaitei aukščiausią mokslo vardą - filosofijos 
garbės daktaro. Valdžios vyrai, Respublikos Prezidentas pada- 
rè ją Gedimino ordino kavalierium“. O šiaip jau lietuviai pi- 
liečiai laikė ją sau sektinu pavyzdžiu, kaip reikia gyventi ir nau- 
dingu būti. 

A. a. Marija augo tuo laiku, kada jaunoji lietuvių karta pa- 
juto svetimo jungo sunkumą ir nebenugalimą norą išsilaisvinti. 
Pirmiausia laisvą padaryti rusų draudžiamą spausdintą lietu- 
višką kalbą. Marija Pečkauskaitė anksti pajuto lietuvių jau- 
nuomenės siekimų prakilnumą ir jau 17 metų prisidėjo prie to 
darbo rašomu ir gyvu žodžiu. Prisidėjo ir nebepaliovė: kitų gy- 
venimo tikslų nebepasigavo iki galo savo amžiaus — visą savo 
sielą, savo širdį, aukštai išmokslintą protą, visus savo pasiilgi- 
mus paskyrė lietuvių liaudies kultūrai ir niekam daugiau. 

Tai nebūtų dideliai įstabu: tokių buvo labai daug; tiek daug, 
kad net drįso atsiskirti nuo visų ir pasiskelbti nuo šiol sau žmo- 
nėmis. Įstabiau, kad Marija buvo dvarininkė, gimus augus len- 
kiškai kalbančiame dvare ir lenkiškų mokslų išauklėta. Viskas 
lenkiška, o siela - žemaitiška. Sveika savo širdim ji tarė: vis 
tiek, kas aš būčiau, kultūrai tenka tarnauti tai ir to krašto, kur 
gyveni. Jokiu būdu aš negaliu žemaičių mokyti lenkų giesmių, 
lenkų istorijos, kad visa to savo mūsų žmonės dar nemoka, o 
tiek daug visa to yra. Kai gerai mokės, kas sava, svetima patys 
pamatys ir įvertins. 

Marija Pečkauskaitė, kaip ir a. a. Sofija Žvanauskaitė- -Przy- 

bylauskienė"', buvo Lietuvos lenkės, o tiek brangios lietuviams 
kaip retas kuris lietuvis. 

Jos buvo saviškės. Jūs matote, kaip Lietuvos Respublika, jos 
įstaigos, jos piliečiai myli ir gerbia lenkiškuosius savo narius. 
Jūs, čia klausą Lietuvos lenkai, o jūsų čia nemaža, prisipažinkite 
netiesą kalbą, kai skelbiate, būk Lietuva savo piliečiais tepripa- 
žįsta vienus lietuvius. Lietuvai visi lygūs, kurie jai gerai velija, 
kurie jai gerai daro. Tuos gerbia, išskiria ir myli, visai nesiklaus- 
dami, kas esi. Duokite, ponai lenkai, Lietuvos nepriklausomy- 
bei tiek vertybių, kiek yra davę jūsiškiai rašytojai, mokslo vyrai, 
visi būsite aukso raidėmis įsirašyti į širdis ir į istorijos lapus. 

Aimanuojama dėl lietuvių lenkų nesutikimų. Bloga, ka ir 
besakyti. Bet dalyką pagerinti tegalima darbais, ne plikais žo- 
džiais. Juo daugiau bus tokių pilietinių nuopelnų, kaip čia 
laidojamos Marijos Pečkauskaitės ar Tryškiuose palaidotos So- 
fijos Przybylauskienės, juo greičiau įvyks ta pageidaujama san- 
tarvė. Marija buvo tos vienybės pionierius; nekalbėjo - broliai, 
broliai, bet dirbo tikrai broliškai: padėjo mums vargą vargti, ir 
užtat jai dabar atsimokame aukščiausia pagarba. 

Tegul jai Dievas suteikia amžinąją šviesybę!“ 


A. A. PRANAS PENKAITIS 


1932 m. sausio 19 d.! Kaune miręs Pranas Penkaitis buvo gi- 
męs 1877 m. sausio 15 d. Kybartų valsčiuje, Daugėlaičių k. 
Tėvas buvo bežemis ir tarnavo prie geležinkelio; tėvo takais 
teko ir sūnui nueiti - Pranas per 20 metų buvo susirišęs su ge- 
ležinkeliu. 1889 m. išėjęs Kybartų dviklasę mokyklą, daugiau 
mokės pats vienas niekieno nepadedamas. Tik, naudodamasis 
Tuseno ir Langenšeito metode?, išmoko vokiečių, prancūzų, 
anglų ir italų kalbų. Pridėk rusų ir lenkų kalbas; lietuviškai 
temokėjo kalbėti. 1908 m., jau vedęs ir vaikuotas, išlaikė bran- 
dos egzaminus ir 1913 m. išėjo teisių fakultetą. O vis tik pri- 
šokdamas, nes daug teko dirbti šeimai. Mėgo amatus, gavo 

pramokti skobininko, knygrišio, šaltkalvio amatų ir prekiauti; 
karo metu tai jam buvo naudinga: Rusijos pietuose jis C. K. 
nukentėjusiems dėl karo šelpti? suorganizavo lietuviams trem- 
tiniams dirbtuves. 

„Puse metų, sakos Pr. Penkaitis savo autobiografijoje, ma- 
ne baisiai traukė į kunigus, o jei nepasisektų - į vienuolyną. 
Kitaip negalėjau savęs įsivaizduoti, kaip sutanoje, basą, vir- 
ve susijuosusį, skelbiantį Dievo žodį ir šaukiantį žmones prie 
atgailos. Bažnyčią svajojau lenkinti“. Patekęs lenkų įtakon, ir 
rašyti buvo pradėjęs lenkiškai, nes dideliu pamėgimu buvo įsis- 
kaitęs lenkų ir rusų literatūras. O Ševčenka išmokinęs jį pa- 
triotizmo*. 

Lietuviškai rašyti tepradėjo 1905 m., nugalėjęs savo nemo- 
kėjimą liet. literatūrinės kalbos. Išvydęs pirmąji Rusijoje leistą 
„Lietuvių Laikraštį““, ojo nepaskaitydamas, susisielojęs ir ap- 
siverkęs. Atsiminęs ir kitas savo padarytas klaidas ir taip įsi- 
verkęs, jog pati, vaikai, tarnaitė ėmę laužtis į duris; klausia- 
mas, ką skauda, tegalėjęs atsakyti - sielą skauda. „Man negėda 
tuo viešai prisipažinti, nes aš noriu, kad mano pavyzdžiu ir 
kiti išvengtų tų klaidų, kurias buvau padaręs aš, atšalęs nuo 
savo prigimtos kalbos“. Nuo to momento ėmė studijuoti ir lie- 
tuvių kalba, savo gimtąją. Ir 1905 m. pradėjo rašyti „Vilniaus 
Žinioms““ 

1906 m. pirmą kartą, tikrai pažinęs Lietuvą, susižavėjęs Ne- 
munu ir dainomis; tada pamilęs Lietuvą karščiau neg aną lenkų 
senmergę, kuriai rašė eiles, ir iškilmingai prisiekęs grįžti tėvy- 
nén, įgijus kurio specialaus mokslo, ir jai vienai savo kukliu 
darbu betarnauti. Ir grįžo prieš pat karą tik savo nelaimėms: čia 
mirė nepaprastų gabumų devynerių metų dukrelė ir prasidėjo 
karas. Teko vėl vargti Rusijoje, kol susidarė savoji valstybė. 

Tarnavo Užsienių r. ministerijoje, buvo Lietuvos atstovy- 
bės sekretorius Berlyne, paskui švietimo m. juriskonsultu, apy- 
gardos teismo nariu, kol nulūžo koją važiuodamas dviračiu. 
Luošas, nebepataisomas pragyveno paskutinius trejus metus, 
versdamasis advokatūra. 

Paliko žmoną ir sūnų Algirdą Penkaiti, taip pat advokatą". 

Savo raštus daugiausia išmėtė bevažinėdamas po Rusiją. Iš 
to, kas liko ar pasisekė atnaujinti, susidarė trys tomeliai, paties 
autoriaus išleisti: „Pr. Penkaičio Raštai“. Pirmas tomas, 1922 m., 
271 p. Antras tomas, 1923 m., 336 p. Trečias tomas, 1923 m., 270 p. 

Žymesnieji raštai: „Ponas Komitetas“, komedija, „Gaisras“, 
drama, „Skaistis“, apysaka, ir „Kelionių įspūdžiai“. Šiuos aš 
nagrinėjau tiek palankiai, kad autorius-leidėjas įsidėjo tai įžan- 
ga į savo III tomąč. 

Sakydavo dar turįs nepabaigtų raštų ir rengiąs IV tomą. 


PAMINKLAS JERONIMUI RALIUI, 
HOMERO VERTĖJUI 


10 METŲ SUKAKUS 


Dr. Jeronimas Ralys, visą savo amžių mėgęs Homerą ir jį 
lietuvinęs, paliko išleidęs „Odisėją“ ir išvertęs 16'/; giesmių 
„Iliados“. Ji pabaigta versti kitų! ir taip pat rengiama spaudai. 
Žinovai dr. J. Ralio vertimą aukštai vertina, o visuomenė, nors 
vertėjas mirė 1922 m. gruodžio mėn.?, dar niekuo nepažymėjo 
nėjo kapo Jonavoje. Paminklą kapuose bene pastatys giminės. 
O visuomenei derėtų paminklas pastatyti Jonavos mieste, kur 
dr. J. Ralys ilgiausiai praktikavo. 

Homero mėgėjai ir jo vertimų įvertintojai turi šiuo pamink- 
lu susidomėti: tai atsilyginimas vertėjui ir parodymas, kiek pats 
Homeras yra brangintinas, mokslinant jaunąsias kartas. 

Dr. Jeronimui Raliui paminklui pastatyti šių metų kovo 23 d. 
yra susidaręs komitetas iš Jono Garalevičiaus, dr. Jarašiaus (kė- 
dainiškio), dr. Jurgio Aleknos? ir kan. J. Tumo. Komitetas už- 
mezgė santykius su Jonavos miesto valdyba ir inž. Liandsber- 
giu. P. Liandsbergis apsiėmė padaryti projektą nebrangiam 
paminklėliui, Jonavos miestas duoti vietos ir aukų. 

Iki šiol jau yra davę: dr. Jarašius 100 lt., J. Garalevičius 100, 
dr. Gudavičius 100, dr. J. Alekna 100, dr. J. Šliūpas 100, kan. 

J. Tumas 50, p. M. Vendziagolskis 50, dr. Augevičius 50, direk- 
torius Šliogeris 25, Jakstyras? 15, per paskaitą Kėdainiuose 16. 
Iš viso 706 litai. Belieka ir kitiems a. a. dr. J. Ralio profesijos 
draugams gydytojams, mokslavyriams ir visai šviesuomenei 
pritarti, ir paminklėlis dar šiemet išdygs Jonavoje. 

Komiteto kasininkas Jonas Garalevičius gyvena Daugirdo g. 2. 

Lygiai prieš dešimtį metų, būtent 1921 m. rugsėjo 30, šv. Je- 
ronimo dieną, populiarus Jonavos gydytojas Jeronimas Ralys 
pirmą ir paskutinį kartą atšventė savo vardines. Be apylinkės 
draugų gydytojų ir tos vietos aptiekininkų Nasvyčių“, buvo 
kiek giminių ir šiaip jau gerų pažįstamų nuo Jonavos-Kėdai- 
nių. Vardinės praėjo smagiai ir kažin kodėl nepaprastai įstrigo 
svečių atmintin. Pats solenizantas, nors tebedirbo smarkiai, te- 
belankė ligonis mieste ir apylinkėje, o naktimis net iki 4 val. 
tebevertė Homero „Iliadą“, jautės vis silpniau ir tų pat metų 
gruodžio 17 d. pasimirė, tiesa, gavęs nušalti. 

Palaidojau jį gailia širdimi: vasarą buvau buvęs pas jį „Odi- 
sėjos“ spausdinimo reikalu ir radęs blogos nuotaikos. Buvo nu- 
vargęs, per vakarienę nebenorėjo „burnelės“. Nakvojau ir vis 
girdėjau dejavimą, kad „Odisėjos“ vertimas ne taip pavykęs, 
kaip derėtų; kad bespausdinant, jis pats pasidarė daugybę pa- 
taisų; jos teks gale pridėti; bet kas turės kantrybės 270 p. teksto 
pasitaisyti 12 p. „Autoriaus pataisų“? O to dar maža. Aišku, 
kad šią laidą išpardavus, tučtuojau teks imtis tiesiog naujo 
„Odisėjos“ vertimo, ketvirtą kartą, nes „Iliada“ į tą laiką jau 
bus pabaigta. 

Turiu „Odisėjos“ egzempliorių su vertėjo autografu: „Di- 
džiai Gerbiamam Kunigui Kan. Tumui, šio veikalo globėjui, 
Vertėjas. 1921. VI. 29“. Gerai blogai, bet „Odisėjos“ leidimą tvar- 
kiau ir korektūras skaičiau aš". Nedaug tenusimanydamas heg- 
zametravimo, aš vien džiaugiaus ir gėrėjaus tuo, ką dr. Jeroni- 
mas Ralys davė, ir man kiek užgaulu buvo, kai vertėjas mano 
darbu nebuvo patenkintas: jo manyta, kad aš ir paties vertimo 
techniką pagerinsiąs. Aš to nesugebėjau padaryti ir visai neke- 
tinau tos atsakomybės imtis. Man rodės, „Odisėją“ J. Ralys bus 
išvertęs tobulai, tik paklausykite: k 

Vyrą pagarbinki, Mūza, prityrusį vargo didžiausio, 
Ilgąmet jūroje vargusi, šventąją Troją sugriovus. 
Daugio žmonių jisai matė tvirtoves ir būdą pažino, 
Daugel jis jūroj nelaimių prityrė ir skausmo širdingo, 
Gelbėdams savo gyvybę ir savo draugų pagrįžimą. 

Nepamirštama nakvynė. Daktaras įsismagino. Dviese prie 
stalo ir pavakarieniavę, ilgiausias išvakares praleidom drau- 
giškam pašnekesy. Tikriau, jis kalbėjo, aš klausiaus, kaip jis 
Maskvoje studentavo, kaip vargo, versdamasis pamokomis, ir 
tuo dalijosi su didele vieno inteligento šeima, buvusia be jokių 
lėšų. Pasakojo lyg paprastą studento gyvenimo buitį, nėmaž 
nenusimanydamas, kad tai būta aukščiausių heroizmo aktų, 
kilniausių artimo meilės pasireiškimų. 

Retkarčiais prasiblaivyti bėgdavęs į populiarų Maskvoje me- 
diką Oleką“, mūsų artistų tėvą, ir ten pareikalaudavęs degti- 
nės. Tai ir visos pramogos. Paskui ėjo praktikos stažas ligoni- 
nėse ir specializavimasis vaikų ligų gydyme. 

Pasakojos viską perpindamas anekdotais ir nuotykiais, lyg 
tai būtų buvę kabarete, o ne šiurkščiame gyvenime. 

Jovališkas kalboje, jis vieną kartą buvo įsišokęs. Ariogaloje 
pavaduodamas savo kolegą mediką, turėjęs aplankyti vieną su- 
sirgusią moteriškę, bet neturėjęs laiko. O ligonio globėjai nepa- 
prastai įkyriai vilkte vilkę Ralį, kad tučtuojau eitų. „Nepadvės 
žydė“ ar kaip ten taręs neklausydamas. Už tai ariogališkiai žy- 
dai buvę susitarę jį boikotuoti, nežinau kiek ilgai. 

Vadinas, tada dar nebuvo pažinę, kokios žmoniškos širdies, 
kiek pakenčiamumo turėjo tas žmonių slaugytojas. Jam nebuvo 
graiko nė judėjo; jam tebuvo tas vienas darbo objektas - ligo- 
nis. O Jonavoje tiek susidraugavo su žydais, kad net „sužydė- 
jo“. Jis didžiausia pagarba kalbėjo apie mozeizmą, skaitė Mo- 
zės knygas, rasdavo ten gerų medicinos patarimų ir gėrėjos, 
kad pasaulyje yra žmonių, kurie nejuokais praktikuoja savo 
kontfesiją, - tai žydai. Apie žydų tikėjimą dr. J. Ralys kalbėjo su 
didžiausiu įkvėpimu, aukšta mistika ir mokslišku nusimany- 
mu. Kur čia jam žeminti žydų tauta! 

Jonava - viena geriausių medikui praktikuoti vietų. Pasi- 
liuosavus jai, dr. Ralys čia mielai atkilo, bet darbo negreit ėmės. 

Sakės neturįs teisės, dar neprisispecializavęs ginekologijos. Ir 
išvažiavo visai pusei metų. 

Tuo tarpu atsidarė Kaune aukštieji, universitetiniai, medi- 
cinos kursai. Vaikų ligoms dėstyti Lietuvoje tuo laiku tebuvo 
tas vienas specialistas dr. J. Ralys. Tačiau kai jį draugai pasik- 
vietė, atsakė, kad esąs teoriją primiršęs, kad su viena praktika 
imtis skaityti lekcijas nesą galima. Rimtai sutarus, teksią jam 
pirma gerai prisimokyti. Šito epizodo ir dabar dar neužmiršta 
dr. Alekna? - tiek Ralys imponavo savo sąžiningumu. 

Didžios sielos būta to žmogaus vargingame luošo, kuprio 
neūžaugos pavidale. Kai dėdami į duobę paskutinį kartą atsi- 
vožėm karstą pasižiūrėti, nabašninkas rodės toks mažutis ma- 
žutis, kaip vaikas, ir man netilpo makaulėje, kaip tokiame ma- 
žame kūne tilpo tokia didelė siela. 

Dr. Jeronimo Ralio būta poeto visoje to žodžio prasmėje; ne 
tik sugebėta eiliuoti, bet ir jausta vidaus akstinas eiliuoti, poe- 
zijos srityje gyventi. Kaip tai atsitiko, nebepamenu. Atmenu 
tik nusipasakojimą, kad jį, dar gimnazistą, ligi tik pramokęs 
graikiškai, pavergęs Homeras, senoji klasikinė poezija. Jai pa- 
likęs ištikimas ir tada, kai klasikizmą metęs, ėmęsis gamtamoks- 
lio, medicinos, labai tolimos nuo poezijos, jai ištikimas paliko 
ir iki grabo lentos. 

Laisvai ir dažnai skaitydamas Homerą, dalimis jį vertęs į 
lietuvių kalbą. Vienas galas suhegzametruotas patekęs į „Var- 
pa“. Tačiau kuris ten jo redaktorius, bene Bagdonas, jei ne Ku- 
dirka, piktai jį pajuokęs, jo hegzametravimą išniekinęs ir pata- 
ręs „poezijomis“ visai nežaisti, nes jos jam nepasiseksią, geriau 
korespondencijas rašyti!?. Ag ir metęs kuriam laikui savo Ho- 
merą. Tačiau į galą medicinos mokslų vėl sugrįžęs prie jo ir 
ėmęsis nuosekliai versti jo veikalus. „Odisėją“ buvęs kone vi- 
są išvertęs ir pražudęs. Nenusimindamas, bet ir niekam nebe- 
sisakydamas, ėmęsis darbo iš pradžių ir pabaigęs. Taip tad, 
sakės, „Odisėją“ buvęs triskart išvertęs ir tik trečiuoju kartu 
išmokęs, kaip teksią versti ketvirtą kartą. 

Pažymėtina ir nuostabu. Benediktinų kantrybė ir meniškas 
sąžiniškumas kaip sąžiniškas buvo ir tikrojoje savo profesijo- 

je. Gamtininkas turėjo būti pozityvistas, o jis tapo mistikas ir 
svajotojas. Gamtai lyg teskyrė kūną, o daug didesnę savęs dalį 
skyrė tam, kas romantiškai dabina gamtą - senovės poezijai. Ir 
kone keliaklupsčias tarnavo Mūzai, kaip gerieji tapytojai, sa- 
ko, keliaklupsti piešę madonų šedevrus. Geras klasikos žino- 
vas prof. VI. Šilkarskis, dr. Ralį, poetą vertėją, deda kone ly- 
giomis su rusų poetu vertėju Žukausku!!. Man Ralio vertimo 
technika rodos aukštesnė už Žukausko techniką, nors kiti ir 
pajuokia tą mano profaniškumą. Kai man mieliau skaityti, tai 
ir geriau, kad ir ne taip subtelinga. Ralys - negi profesionalas 
poetas, specialiai to meno nebuvo studijavęs. 

Mistikon siekus, tenka pripažinti, kad Dalmatijos Stridonie- 
čio Jeronimo? dvasia stipriai paveikė jo bendravardį lietuvį Je- 
ronimą Ralį. Ne veltui gi lietuviai mano, būk patrono vardas 
išauklėjąs tai, ką vaikas paveldįs iš krikšto tėvų. Tegu sau. Pa- 
našumas didelis. Dalmatietis Jeronimas, išsimokslinęs Romo- 
je, Galijoje, Graikijoje, Palestinoje, atsiduria Sirijos tyruose, kur 
nekliudomas skęsta Šv. Rašte. Lotynų, graikų, hebrajų, chal- 
dėjų kalbų žinovas, filosofas, teologas, gražbylys, atsidėjęs 
verčia į lotynų kalbą šventąsias knygas: Senajį Testamentą iš 
hebrajų, Naująjį Testamentą iš graikų kalbos. Lietuvis inteli- 
gentas ir tarp žmonių randa nuošalius, kur pats vienas gyvena 
graikų gyvenimu ir jų gamtos vaizdavimą atpasakoja dabar- 
ties lietuviams. Abudu Jeronimai įsimylėję senovės literatūrą, 
abu pasiryžę įpiršti ją naujiesiems laikams ir naujajai tautinei 
kultūrai. 

Aukštas asmeninis lyginamasis svoris, padarytieji žmonių 
labui darbai laidojimo dieną buvo teisingai įvertinti: jį į kapus 
nulydėjo didelės minios krikščionių ir, nujau, bene dar dides- 
nės minios žydų. Gaila, kad visa tai buvo veikiai užmiršta ir 
kad ne pastangos dr. Jarašiaus ir giminės Jono Garalevičiaus, 
kauniečio, gal nebūtų susilaukta paminklo, nė dešimčiai metų 
praėjus. 

Dabar jis stovės kapuose. Taip ir taikė inžinierius architek- 
torius Netiksa. Deja, nei inž. V. Liandsbergis paminklo nesup- 
rojektavo, nei Jonava lėšų bei geros vietos nedavė. 

Paminklas vaizduoja didžiulį betoninį sarkofagą. Iš galo 
aukštas obeliskas. Jame iškaltas kryželis ir parašas. „Homero 
vertėjas daktaras Jeronimas Ralys“, antrame gale puikiai stili- 
zuoti akmeniniai spelčiai gražiam studento uniforma (kitokių 
portretų nė neliko) atvaizdui ant porceliano ir datos: 

1876. IX. 28. - 1921. XII. 188, 

Paminklas kilnus, Jonavos kapams didelė pagraženė. O bu- 
vo manyta taip sustilizuoti, kad tiktų rinkoje. Jonavai, deja, ne 
kam kitam nuostolis, kad neskyrė tam savo geradariui, tai gar- 
senybei tinkamos vietos, neprisidėjo aukomis: Jonava būtų taip 
pat pasipuošusi, kaip pasipuošė Daukanto paminklu Papilė. 

Jonavos iškilmėse tad Jonavos miestas nedalyvavo: dalyva- 
vo parapijos, turgaus dienos žmonės ir tolimi svečiai. Užtat 
Jonavos klebonas P. Vaitiekūnas!‘ tokias pamaldas už a. a. Je- 
ronimą surengė bažnyčioje, tokią procesiją į kapus su mokyk- 
lomis ir karo muzika, kokios turbūt nėra dar susilaukęs nė vie- 
nas Lietuvos didvyris. 

P. S. Daugiau žiūrėk Vaižganto Raštų IV t. 228 p. ir „Odisė- 
jos“ 275 p.” 


A. A. JONAS MAIRONIS-MAČIULIS 
(Vaikams paskaita) 


Taip vadinos tik ką miręs didelis žmogus. Jis buvo didelis 
ne tik dėl to, kad buvo aukščiau už kitus pakeltas: buvo prela- 
tas, buvo profesorius, labai mokytas, bet kad ir didžių darbų 
daug nudirbo. 

Kunigas Maironis nudirbo dvejus didelius darbus. Dvide- 
šimt trejus metus jis vedė Žemaičių kunigų seminariją Kaune. 
Vadinas, auklėjo kunigais jaunus bernaičius. Jam teko pradėti 
auklėti juos lietuviškai. 

Jūs, vaikai, nepatikėsite manim, kai pasakysiu, kad visame 
Kaune, net didžiojoje dalyje visos Lietuvos, visai nebuvo žy- 
mu lietuvių. Kaune ir kituose miestuose Kalbėdavo rusiškai, 

lenkiškai, žydiškai; jei norėjai išgirsti lietuviškai, turėjai važiuo- 
ti į kaimą. Bet ir kaimas buvo pradėjęs mišti; buvo pradėję ras- 
tis daug atėjūnų svetimtaučių; o ir tie patys kaimiečiai, svetur 
pabuvoję ir tėvynėje matydami, jog kas tik miestiškesnio, tai 
ne savaip bekalbant, imdavo ir patys, kaip mokėdami, švebel- 
nioti svetimaip. 

Atpratinimo darbas teko pradėti dirbti nuo poniškesnių, nuo 
mokytųjų, nuo kunigų, kadjie nebeniekintų savo gimtosios lie- 
tuviškos kalbos. Teko kunigų seminariją padaryti lietuviška 
mokykla. Seminarijos rektoriaus Maironies laikais ir pradėta 
mokytis visų dalykų lietuviškai ir lotyniškai, ir melstis lietu- 
viškai; taip, kaip dar mažus mama išmokė. Krypo ir nukrypo: 
klebonijose kaimiečiai ėmė matyti dvasiškus savo vadus jau 
savus žmones, kaip iš kaimo, lietuviškai kalbančius. Tai ir pa- 
tys įsidrąsino nebeniekinti savo motinų kalbelės. 

Antras didysis didžio žmogaus Maironies darbas buvo, kad 
jis daug rašė ir vis tokių dalykų, kurie širdį graudina: poezijų, 
dainų, pjesių vaidinti, eilėmis nusakymų (epa). Viso to labo 
susidarė trys knygos. O skyrium: 132 lyrikos, 4 epai ir 5 dra- 
mos. Viso 141 gabalas ir gabaliukas. Pirma visi jie vaikščiojo 
po laikraščius, po knygas. Šimtai tūkstančių juos skaitė, viena 
bajorė lenkams juos vertė; tai ponia Stefanija Jablonskienė, tik 
ne lietuvių kalbos profesoriaus žmona, bet kita. 

O ką Maironis įkalbinėjo klausytojams? Jis du dalyku te- 
brangino: Dievą ir Tėvynę. Prigiedojo giesmių Dievui ir Šven- 
čiausiajai Mergelei Marijai; prigiedojo pačiam sau, dainiui, 
žmogaus meilei. O daugiausia prigiedojo savo Tėvynei Lietu- 
vai. Savo gimtają šalį Maironis labai mylėjo ir labai liūdėjo, 
kad ji buvo nelaisva, kad ją buvo užvaldę pirma lenkai, paskui 
rusai, dar vėliau vokiečiai. Seniau būta didžiavyrių, o dabar jų 
nebėr. Bet jų gali būti; jų atsiras, jei mokslus einantieji įsižiū- 
rės, kaip seniau būta. Taip ir buvo. Jaunimas mokės, kaip se- 
niau lietuvių gyventa, ir panoro vėl būti nepriklausomi ir tapo 
nepriklausomi. 

Visa tai vadinasi tautinės lietuvių dvasios atgimimu, o Mai- 
ronis vadinamas Atgimimo dainium. 

Kaip jis nerimo ir buvo nuliūdęs, kai Lietuva buvo nelaisva, 
parodys bent ši mėgstama dainelė. Ji reikia išmokti atmintinai. 


Miškas ūžia, verkia gaudžia, 
Vėjas žalią medį laužo; 
Nuliūdimas širdį spaudžia, 
Lyg kad replėmis ją gniaužo. 

Girios tamsios, jūs galingos, 

Kur išnykote, plačiausios? 

Dienos praeities garsingos, 

Kur pradingote, brangiausios? 
Miškas verkia didžiagirių: 
Baisūs kirviai jas išskynė; 
Verkia Lietuva didvyrių: 

Jų neprikelia tėvynė. 

Kas mums praeitį grąžintų, 

Ir jos garsą ir jos galią? 

Kas tuos kaulus atgaivintų, 

Kur po žemėmis išbalę? 


Liūdna, bet nusiminti nėra ko; tik reikia užtraukti naują gies- 
mę ir - 
Drąsiai, aukštai, 
Pakils balsai: 
Išauš kita gadynė! 
Užgims darbai, 
Prašvis laikai, - 
Pakils jauna tėvynė! 


Maironis daug kam atvėrė akis, kad matytų, kokia graži Lie- 
tuva, kokių gražių kalnų ir upių turi. 


Graži tu mano, brangi tėvyne, 
Šalis, kur miega kapuos didvyriai; 
Graži tu savo dangaus mėlyne! 
Brangi tiek vargo, kančių prityrei. 
Kaip puošnūs slėniai sraunios Dubysos 
Miškais lyg rūta kalnai žaliuoja; 
O po tuos kalnus sesutės visos 
Graudžias malonias dainas ringuoja. 
Ten susimąstęs tamsus Nevėžis 
Kaip juosta juosia žaliąsias pievas; 
Banguoja, vagą giliai išrėžęs; „ 
Jo gilią mintį težino Dievas. 

Maironis mokėjo ir papliekti, kas negeras saviškis, kas ne- 
doras, Dievo ir tėvynės nemyli, kas ją parduoda ar išsižada, 
kas ištvirkauja, laiką ir turtą nenaudingai leidžia. 

Maironis labai mylėjo Lietuvos sostinę Vilniaus miestą ir 
kitus šaukė jo neužmiršti. 

Ko taip nuliūdai? Ko ant krūtinės 
Ašara krenta graudi? 

Gailiesi amžius didžius atminęs? 
Praeitį brangią liūdi? 

Žiūrėk, rytuose aušra jau teka, 
Pabudę paukščiai pagiriais šneka; 
Laikai juk mainos: slėgė pikti, — 
Nušvis kiti 

Lietuvai mūsų tėvynei. 

Ir Vilnius sugrįš. 

Aprašinėjo ir senus vietų padavimus (balades rašė): „Mil- 
žinų kapai“, „Šatrijos kalnas“, „Medvėgalio kalnas“, „Dyvitis“, 
„Užkeiktas Skapiškio varpas“, „Ant Punios kalno“, „Jūratė ir 
Kastytis“, „Čičinskas“. Kai kuriuos ir jūs jau esate skaitę arba 
pasiskaitykite. 

Maironis gaivino tėvynę, bet vis prašė, kad ir Dievas padė- 
tų ir laimintų. 

Apsaugok, Aukščiausis, tą mylimą šalį, 

Kur mūsų sodybos, kur bočių kapai! 

Juk tėviška Tavo malonė daug gali! 

Mes tavo per amžius suvargę vaikai. 

Neapleisk, Aukščiausis, mūsų ir brangios tėvynės, 
Maloningas ir galingas per visas gadynes. 


Maironis yra parašęs dar dvi knygas: „Lietuvos istoriją“ ir 
„Literatūros istoriją“4. Taip pat vieną mokytą knygą lotyniš- 
kai?. Kiek tiek ir palaidų straipsnių. 

Dainius Jonas Maironis gimė 1862 m. spalių mėn. 21 d.“, taigi 
baigė eiti 70 metų. Gimė Pasandravio dvare, Šiluvos parapijo- 
je, oaugo savo tėvų vienasėdyje Bernotuose, Betygalos parap., 
netoli nuo Dubysos upės. 

Vaikučiai, sukalbėkite amžiną atilsį už tą, kurio raštais jūs 


džiaugiatės! 

MAIRONIUI MIRUS 
(Radio paskaita) 


Kuo atsilyginsiu Viešpačiui už visa, ką Jis 
man yra padaręs? 
Aš atsiteisiu Viešpačiui savo apžadus vi- 
sos jo tautos akivaizdoje. 

Ps. 115, 12, 14. 


1932 m. birželio 28 d. Dievulis pasišaukė į savo teismą gar- 
sųjį Lietuvos atgimimo dainių Joną Maironį-Mačiulį. O mes jį 
balzamuotą pasidėsime į Bazilikos rūsį. Tik ką buvo vyresny- 
sis metropolijos kapitulos prelatas-arkidiakonas, „ėmė išgany- 
mo taurę, šaukės Dievo vardo“ (ib.)?, buvo žibintų apšviečia- 
mas, o štai jau jis tamsoje, paslėptas nuo saulės spindulių. 
Nejaugi ir nuo tautos akių? Argi mes savo dainių Maironį taip 
ir užmiršime kaip ir kitus mielus mūsų širdžiai žmones? Ne! 
Maironies mums neteks užmiršti — taip giliai jis mums įsiskver- 
bė į atgijusią tautinę dvasią. 

Žmonės, dairydamies sau talkininkų, kai užeina blogoji, daž- 
nai neatsargiai prasitaria: „Jau gal ir pats Dievas mus užmiršo“. 
Ar kurią tautą Dievas pamiršo, tenka apsidairyti. Jei kuriai siun- 
čia savo „pranašų“, tos yra nepamiršęs. Jis ir nieko nepamiršta. 
Pranašų siunčia bet kuriai tautai, kuriai tik skiriama žymus dar- 
bas nudirbti. Tai tie neramintojai, kurie tautą kelia ir varo prie- 
kin į bet kurią pažangą. Tautų kultūros pažanga taip pat neap- 
siėjo be skatintojų. Jie šaukė: „Kelkite, kelkite, kelkite““. Ir tauta 
kratės snauduliu, dirbo tai, ką rodė jos „pranašai“. Toks prana- 
šas buvo Vincas Kudirka, toks ir Jonas Maironis. 

Pranašo žymė - pasiuntinystė. Dievas duoda jam negesa- 
mą dvasią, liepsnojančią širdį ir liežuvį kaip geluonį. Šildyk, 
degink, net gelk, - visa daryk, kad tik tauta žengtų priekin, 
ten, kur jai skiriama. Lietuvių tautai - į tautinį apsisprendimą, 
į pilietinę laisvę, į politinę nepriklausomybę, į dorą ir šviesą. 

Jonas Maironis gavo daug. Pirmiausia jis buvo pasiturįs, tad 
gavo mokslo, kiek norėjo, net paties aukštojo. Su tuo mokslu ir 
pavydėtinai tvirta sveikata jis gavo aukštas ir plačias dirvas 

gyventi - jaunimą auklėti ir tą dirvą gyveno, tuos dirvonus 
kilojo lygiai 40 metų: 15 m. akademijoj ir 25 m. seminarijoje. 

Jonas Mačiulis tiek daug buvo gavęs, kad iš tikrųjų pasibai- 
sėjęs galėjo sušukti: „Kuo gi aš beatsilyginsiu Viešpačiui už 
visa, ką jis man yra suteikęs?“ (ib.). Ir dar labiau būtų tekę jam 
pasibaisėti, jei savo misijos nebūtų atlikęs; siųstas nebūtų nu- 
ėjęs, lieptas - nepadaręs. Ačiū Ponui Dievui, taip nebuvo. Die- 
vo pranašas Maironis galėjo sakyti: „Aš atsiteisiu Viešpačiui 
savo apžadus visos Jo tautos akivaizdoje“. 

Ir teisės ištikimai. O apžadus savo tautai „išganymo taure, 
Dievo vardu“ ir kultūra Jonas Maironis anksti buvo padaręs, 
dar tebestudentaudamas Kijeve Šv. Vladimiro universitete“. Ir 
jau nebesiliovė teisęsis savo tautai Dievo akivaizdoje ar Die- 
vui tautos akivaizdoje. Tebesimoko kunigų seminarijoj Kaune 
(1884-88), o jau rašo pilną tautos meilės, pagarbos ir vilties jos 
istoriją. Tebesimoko akademijoje Petrapilyje (1888-92), o jau 
griaudžia tautos atgijimo obalsiais ir drasko ant savo krūtinės 
rūbą, kad ne visi jį girdi. 

Aš norėčiau prikelti nors vieną senelį 
Iš kapų milžinų 
Ir išgirsti nors vieną, bet gyvą žodelį 
Iš senovės laikų. 
Gal poezijos naują pasemčiau šaltinį, 
Tik ne tą šiandieninį, 
Kurs ir dvasią, ir rūbą paskolintą gavo. 
Oi, ne savo, ne savo! 
Sudrebėtų kapai!.. Ne kapai didžiavyrių, 
Užmigdytų tarp girių, 
Tik užmirusios mūsų krūtinės be žado, 
Be idėjos, be vado... 

Šaukė praeitį dabartin: buvo žemaitis romantikas, ir išpra- 
našavo ją sugrįžtant. Turėjome nuosavą valstybę ir vėl turime. 
Išpranašavo nuslenkančią naktį, atgimstančią viltį ir kurią ro- 
lę pavaidins mums mūsų praeities didvyris Vytautas karalius. 

Jo garsūs darbai, 
Kaip perkūno žaibai, 


Aplėks mūsų nuskriaustą šalį, 
Prižadins kaimieti 

Ir rūmų pilietį, - 
Pabus, kas pabusti dar gali! 
Pranašavo ir Vilniaus vargus, ir jo būtinumą nepriklauso- 
majai Lietuvai. 
Nuo čia lig Dono, lig Maskvos 
Skelbei tu vardą Lietuvos. 


Buvai ir būsi mūsų, mūsų... 
O, Vilniaus neužmiršk lietuvi! 


Rašė poetines proklamacijas, kėlė jaunąją kartą į veiklą. 


Petys gi į peti, na vyrai, kas gali, 
Sustoję į darbą už mylimą šalį 
Prikelkime Lietuvą mūsų! 


Arba: 


Gražu už tėvynę pavargti, kentėti; 
Palaimintas darbas šalies prigimtos! 
Laimingas, kurs pradedant aušrai tekėti 
Su broliais į darbą kaip milžinas stos! 


Visų Maironies raštų objektas tėra vienas: „Lietuva Tėvy- 
nė“, yra pasakęs antras mūsų didvyris, taip pat jau a. a. prof. 
Kazys Būga“. 

O, tu vieną širdies raktą radai 
Slapta savo skausmo galybe!.. 


Sakės pats poetas. Tautos kentėjimai atrakino poeto širdį, 
irji nebeužsivėrė, dažnai paties poezijos meno nenaudai. Mai- 
ronis gydo tautą, sveikina, gina nuo blogybių. Kunigas, teolo- 
gijos daktaras, profesorius, moralistas maitinasi ir kitus mai- 
tina pilietinėmis temomis; net ir poezijai jam tinka politinė 
ekonomija, ateizmas, visuomeninės srovės ir partijos. Visa, kas 
tik, jo nuomone, kenkia Tėvynei, jis bara, pajuokia, su visu kuo 
kovoja, polemizuoja, - vis tomis pat poezijos priemonėmis. 
Mokslu tarnauja poezijai, poezija — tėvynės sveikatai. 

Iš to susidarė visa Maironies darbuotės programa: rodyti 
visiems tautinio atgimimo pavyzdžius, įtikinėti, jog Lietuva dar 
nėra negyvėlė ir atgimti dar gali, ieškoti jai vadų iš savųjų tar- 
po, įgraudinti, kad Lietuvoje nebebūtų tautos užsigynėlių. 

Ugninė agitacija už Lietuvos atgaivinimą susyk sudarė Mai- 
roniui garbingą vietą gyvojoje lietuvių visuomenėje. Bet pranašo 
paskyrimas jau įvykdytas, jau visa padaryta taip, kaip to trokšta 
ir dar daugiau. Argi Maironiui lemta, kaip ir kitam eiliniam vei- 
kėjui, darbą padirbus, eiti po velėna ir nebekliudyti kitiems? 
Taip, pilietines savo temas jis atgyveno. Bet jį pergyveno ir ilgai 
bus nepamirštamos jo dainos. Jas rašyti Maironiui itin sekės. Mu- 
zikai joms mielai komponavo gaidas, o šviesioji jaunuomenė, jau 
antra jos karta, mielai jas tebegieda ir dar ilgai tebegiedos. Kas 
jūsų nėra dainavęs ar bent girdėjęs dainuojant: 

Kur bėga Šešupė, kur Nemunas teka... 
Eina garsas nuo pat Vilniaus... 
Ramios, malonios vasaros naktys... 
Graži tu, mano brangi tėvyne... 
Sunku gyventi žmogui ant svieto... 
Miškas ūžia, verkia, gaudžia... 
Užmigo žemė... 

Tupi šarka ant tvoros... 


Ir daug kitų. Kas jų nemyli. Nebent svetimos mergelės, ne 
savosios, nes jų: 

Akutės melsvos, rankos baltos, 
Bet širdys jų kaip ledas šaltos. 

Dainavo Strazdas, dainavo Vienažindys, dainavo Maironis. 
Ir nebėr jų. Nebėr jų gyvų. Gal dabartinė karta jų ir nebepasi- 
ges. Betjų eilės jaunimui, šitie dainiai buvo gyvybės eleksyras. 
Maironies netekę jo eilės vyrai jaučias lyg nuo kažko atplyšę, 
anot P. Vaičiūno betariant. Dainių tegali įvertinti jo amžinin- 
kai; tie, kurie drauge su juo virpėjo tais pačiais susigraudini- 
mais, kurie baime tirpo dėl tų pat nelaimių, kurių širdys salo 
tais pat laukimais. Dabar kiti žmonės, kiti reikalai, kitų tenka 
dairytis ir pranašų skatintojų. 

Su a. a. Jonu Maironiu ir dar su vienu antru jo draugu užsi- 
voš vienas mūsų kultūros laikotarpis, užvirs kad ir labai giliai 
jų išvaryta vaga. Užvirs gyvenimo dirvone, bet ne istorijoje. 

Maironiai - poetai pranašai - paliks atmintyje: Ačiū Dievu- 
liui, kad mums jų davė! Teduodie jų ir kitoms kartoms, net dar 
gausiau! Nepavydėsime. 

P. S. Keletą žodžių taręs Lietuvos visuomenei bent per ra- 
dio, jaučiuos išpildęs nabašniko, savo prieteliaus ir vienamin- 
čio, pakartotą prašymą, kad, jam mirus, aš, jo biografas, pasa- 
kyčiau žodį“. 


MAIRONIES VAIZDAS 
APGRAIBOMIS 


(Klierikams paskaita) 


Per keliolika metų kas spalių 20-ta diena Kantų šv. Joną! 
skyrėme ypatingu garsaus mūsų dainiaus Jono Maironies-Ma- 
čiulio globėju. Meldėmės per mišias, vakare džiūgavome semi- 
narijos salėje. Kiek čia gražių žodžių jam jūs, jauni tėveliai, pri- 
sakydavote! Kieką jis įkvėpė patiems sukurti gražių poezijos 
dalykėlių. Paskui diduomenė buvo priimama erdviuose jo pa- 
ties salonuose. Būdavo linksma ir džiugu, kad ir mes savo tar- 
pe jau turime garsų ir galingą vyrą, gyvenantį nuosavame is- 
toriniame palociuje, ištesiantį vaišinti po kelias dešimtis svečių. 

Šiemet bene paskutinį kartą Kauno Metropolijos kunigų se- 
minarijoje atšvęsime vardines buvusiojo garsaus jos rektoriaus 
Maironies, ir tai jau apsigaubę gedulo šydu; rektoriaus-poeto 
nebėra gyvo... 

Kaipgi tai atsitiko? Ag jūs dar atostogų išvažiuodami ma- 
nėtės sugrįžę teberasią tuos pačius mūrus, tuos pačius žmo- 
nes. Drauge su jumis kaimu atsikvėpti buvo pabėgęs ir jūsų 
rektorius; bet jau trečią dieną sugrįžo jis mirties patalan. Dulk- 
telėjo momentas ir jo nebeliko: 1932 m. birželio 22 d. anksti 
rytą...? 

Patuštėjo dvasiškojo daigyno darželis, nebeliko dvasios, kuri 
savimi pripildinėjo visus pašalius; nebeliko to, kurio sieloje bu- 
vo neramybės dvasios, ragintojos visur kurti, ką tik beveikiant. 
Kol jausmai tebevirė, tebekunkuliavo, kūrė dailias žodžio for- 
mas; kai jausmai ataušo, protas beliko, senasis, estetinis fonas, 
kūrė dailias statybos formas. k 

Prelatas Jonas Maironis-Mačiulis jums, kunigėliai, ir visam 
Kaunui paliko tokį architektoniškai dailų kampelį, kokio galė- 
tų pavydėti bet kuris gražus miestas. Tik apsidairykite, kokia 
graži, kokia tiesiog kilni pažiūrėti dabartinė jūsų mokykla ir 
auklėtinamis. Tiesa, kad apačioje bevaikščiodami visa to ne- 
pastebite: visumai apimti reikia tolimesnio punkto, iš jėzuitų 
stogo ar iš Aleksoto aukštumos. Ir ne tik graži, bet ir sveika, ko 
duoda moderninės patogumų priemonės - centralinis vanduo, 
centralinė šilima. Mano laikais ir kai pats Maironis čia klieri- 
kavo, buvo mums skurdu, bent trečdalis auklėtinių džiova su- 
nykdavo; maža bebuvo likę ir man iki kapo. 

Didis Kauno statytojas prelatas Maironis žadėjos pristaty- 
siąs už visą milijoną; deja, nebetesėjo; didžius jo sumanymus 
pabaigs vykinti jaunasis energingas jūsų rektorius?. Bet ir tai, 
ką jau M. paliko, bus amžinas jam pačiam paminklas, kaipo 
kultūros skiepytojas tiems, kurie paskui patys kultūrą gaus 
išnešioti po periferijas. Jūs čia per septynerius metus pamėgsi- 
te kultūros patogumus, pajusite jų būtinumą ir paskui nebeap- 
sieisite nors be minimumo jų. Maironies pastangomis, skoniu 
ir žinojimu jūs čia apsikrėsite. 

Be didžio statytojo, netekot jūs, auklėtiniai, savo rektoriaus 
Maironies asmeny nemažesnio tvarkdario. Tai jums gal ne tiek 
buvo žymu, o jo buvo palaikoma seminarijos raida. Nuo jūsų 
prokuratoriaus betariant, jūsų rektorius mėgdavęs apibėgti jūsų 
teritoriją ir tada, kada jūs jau miegojote, nenujausdami nė už 
ką atsakingi, ir pasergėdavęs mažiausią netvarką, neprigesusį 
žiburį ar ką. O kad matytume, kaip sutvarkyti laukai ir trobe- 
siai seminarijos dvarelyje! 

Koks gyvenimas, toks ir mirimas. Žiūrėkite, kaip laiku, dar 
1930 V. D. metais, ir smulkiai, nieko nepamiršdamas, a. a. jūsų 
rektorius prelatas Maironis surašė visiems kunigams privalomą 
turėti testamentą. Kaip visa pramanyta, kur turi atsirasti bet 
kuris daiktas didžiulio, gausingo jo turto! Iš kur jam tiek gėry- 
bės? Gal verslu, kuriomis spekuliacijomis įsigijo? Nieko pana- 
šu: tai ne poeto nuotaika. Visas Maironies turto sekretas, kad 
niekados neturėjo skolų, o eidamas aukštas tarnybas, gaudavo 

ir algas aukštas; buvo taupus, tvarkingas, neblaškė, tai ir sudėjo. 
Ar taip sudėjo kapitalą, kaip sudeda šykšteivos? Ne. Už pini- 
gus pirkos istorinį Pažaislio Patsų? palocių, perdirbo jį ir... do- 
vanojo jums, vyreliai, klierikams naudotis, kad pigiau būtų 
mokslus eiti, mažesnėmis skolomis į gyvenimą įstoti. Susirinko 
ir paskui pinigų, tai už juos pastatė Aleksote namelius ir dova- 
nojo Švietimo ministerijai, kad turėtų kur muziejėlį laikyti. 

Gal tuo gimines nuskriaudė? Vargšų giminių Maironis ne- 
turėjo, visą jaunimą išauklėjo ir išmokslino, — tai jų dalis. Tą 
vieną seselę tretininkę Marcelę gausiai aprūpino, ale kad ir ji 
buvo mylimajam savo broliukui atidavus visą savo gyvenimą 
ir net nemažą kraitį. Abudu krovė iš viena ir valdė iš viena. 

Dar didesnį dvasinį turtą Maironis poetas paliko ir tą taip 
pat sutvarkytą kaip ir piniginį. Maironies laiku pasiruošta lie- 
tuviškai numirti, vadinas, niekam nepadarant keblumų ir rū- 
pesčių. Kai 1922 m. skaičiau Universitete apie Maironį jo 60 me- 
tų sukakčiai minėti, kai 1924 m. spausdinau jo monografija’, 
atmenu, kuo aš buvau apsivertęs. Mano knyga, be biografinės 
dalies, kuri lieka iki šiol ta viena, jau paseno, o kitaip būč nusa- 
kęs Maironies kūrybą, kad būč turėjęs galutinai suredaguotus 
ir 1926, 27 ir 30 m. išleistus penkius Maironies Raštų tomus. 

Dabar imi tuos tomus į rankas ir vėl pajunti lyg įėjęs į atsta- 
tytąją Metropolijos seminariją - ir čia tvarkinga, darnu ir visa: 
čia lyrika, čia epas, čia drama, čia istorija, čia literatūra, 937 p. 
eiliavimų, 510 p. prozos. Dabar imkis bet kurį tomą ir rašykis 
pilną, išsemiančią studiją tos vienos knygos, niekuo nebeap- 
sikraudamas. Ėmusis tektų parašyti penkerios ilgos studijos 
ar bent penkios geros paskaitos. Mes teturime pusvalandį ir 
gausime pasitenkinti apgraibomis, taip sakant, patyrę Mairo- 
nį, jo asmenį ir jo bent lyrinį talentą. 

Jonas Maironis sumaniai tegiedojo lyriškai, už tai buvo vi- 
sų lyrikų lyrikas; jo dar neprašoko niekas ir tenka tikrai pa- 
rausti atminus, kad keletas vėjavaikių vaikėzų andai parodė 
jam liežuvį. Maironies lyriku knyga antgalviais nesuskirstyta; 
tačiau įsižiūrėjęs ir čia randi tą patį maironišką darnumą;: vis- 
kas surūšiuota; dvejos eilės teneįtilpo niekur; būtent įžanginė 

ir Roma. Šiaip jau Maironies lyrikų knygoje iš eilės eina: 11 
apie poetą, 15 erotinių dainų, 11 religinių giesmių, 22 patrioti- 
nės, 22 elegijos, 11 pliekiamųjų, 13 vietų vaizdų, 7 sonetai, 8 
baladės ir 6 vertimai iš Rigvedos. Viso 132 dalykai. 

Septynioms dešimtims pragyventų metų to nebūtų daug; 
net ir pridėjus epo ir dramos tomus, tesusidaro trys. Kitiems 
eiliuoti apsigimusiems kūrinėliai yra gausingiau, literatūra iš 
jų paveldi daugiau. Taip jau mums skirta; mes ir iš kitų savo 
poetų po nedaug tesame gavę ir tai dėkui, kad mūsų poezijos 
dirva nedirvonuoja. Visi mūsų senieji poetai kartu su pačiu 
Maironiu nebuvo metrinės kalbos dirbėjai, tik išgiedotojai savo- 
jo jausmo; išgiedojo ir pasitenkino. Strazdas, sakysime, pagie- 
dojo laukų artojams, paramino jiems širdelės, padėjo jiems baž- 
nytėlėj himną pasiųsti į aukštybės; Baronas“ pagiedojo šileliui, 
raudote išraudojo skausmą, to gamtos pagražinimo netekus; 
Vienuolis verkte apverkė neįvykusią meilę. Davė jie kiek ir ki- 
tų mažmožių, bet jie nebecharakteringi. 

Maironis - mūsų lyrikas specialistas. Bet lyrika šakota, tai 
gal Maironis buvo į kurią rūšį ypatingai įklimpęs? Paminėtieji 
Maironies praktikuotų rūšių skaičiai matematiškai mums įro- 
do, kad Maironio proporcingai visose rūšyse dirbta maža pers- 
vara elegijų ir patriotinių. 

Buvo nusistovėję Maironį vadinti tautos pakirdinimo ar net 
atgimimo dainium; ne be pagrindo. Bet jis taip pat smarkus 
romansinis dainius, labai tyro pamaldumo giesmininkas, la- 
bai smarkus visuomenės jeibių rodytojas ir skaudus jų pajuo- 
kėjas; jis geriausia aprašė Keturių Kantonų ežerą, geriausia su- 
minėjo Palangos jūrą ir Drūkšės ežerą; Maironies sonetams 
lygių dar nėra niekas parašęs, nei Gustaitis, nei Putinas; jie pui- 
kiai skamba ir į lenkų kalbą išversti. Maironis yra davęs įrody- 
mų, kad tesėjo šedevriškai kurt bet kurioje lyrikos rūšyje, ne- 
užvaldytas vienos kurios aistros ar tendencijos. Jis toli gražu 
ne erotomanas, kaip jį jo priešai Romai atestavo?,o jis atsikirto 
eilėmis ir dar nepaskelbta eksplikacija; erotinių jo eilučių tėra 
15 iš 132, vos 20 76. Švelnieji jausmai Maironies nelaikė pavergę, 
nors ir smarkiai veikė ir neramino. Be to, jis sugebėjo melstis, 

sielojos visais tėvynės vargais, džiaugės jos gamta ir pats ją 
romantiškai dabino (baladėmis), pats gėrėjos meniškumu ir 
įvairumu savo eilėdaros. Prieš mūsų akis stovi toli gražu ne- 
vientisas poetas; Maironis tiek Dievo tarnas, tiek Mūzų tarnas, 
tiek Tėvynės tarnas. 

Aš paklausiu jus, vyreliai, ar jūs esate aptikę visoje mūsų 
dvasinėje literatūroje kitą tokią sklandžią, tiek gilaus tikėjimo 
ir nuolankumo maldą kaip ši Maironies malda iš kūrinio „Kur 
bėga Šešupė, kur Nemunas teka“? 

Apsaugok, Aukščiausis, tą mylimą šalį, 

Kur mūsų sodybos, kur bočių kapai! 

Juk tėviška Tavo malonė daug gali! 

Mes Tavo per amžius suvargę vaikai. 

Neapleisk, Aukščiausis, mūsų ir brangios tėvynės, 
Maloningas ir galingas per visas gadynes! 


Tėvynės gražumo pagrindan Maironis deda meilės ir mal- 
dos galybe, senųjų amžių gyva tikyba degančias bažnyčias: 
Kai ten prieš sumą visi sutarę 
Griaudžiai užtraukia „Pulkim ant kelių“, 


Jausmai bedievio vėl atsidarę 
Tikėti mokos nuo tų vaikelių. 


Maironis - religiantas. Ką gi bus davęs tėvynei? Mūsų poe- 
tas šiaip apsibūdino ir, nujau, ar tik ne teisingiausia: 
Ne pranašas, aš ne kovot, 
Aš ne žmonių mokint, - 
Aš Dievo įkvėptas giedot, 
Su lyra giesmes pint. 

Ak, ir mes jį gerai pažinome, kad Maironis joks kovotojas. Į 
dabarties krypčių kivirčus nesikišo, bet kurios jų ideologijos 
nedavė ir nepalaikė. Net ir prieškariniais laikais, dar prieš spau- 
dą sugrąžinant, kai maskoliai mus smaugte smaugė, kai savo 
„okrainoms“* nenorėjo pripažinti jokių kultūrinių, net žmoniš- 
kų teisių; kai pats poetas duste duso tuose varžtuose, sunkiai 
galėdamas pareikšti draudžiamosios savo kūrybos origina- 
lumą, ir tada „Maculevičius“ su aukštąja rusų valdininkija buvo 
kuo geriausiuose santykiuose; buvo Svetimųjų tikėjimų depar- 

tamento direktorių favorizuojamas ir išleidžiant iš Petrapilio 
aprūpintas pensija. Lenkai ir iš to buvo jam nukalę priekaištą, 
nors jis išimties nesudarė. Maironiui kas kita buvo žmonės, kas 
kita idėjos, tiesios ir klaidžios. Jis operuodavo vaizduotės, šmėk- 
lų srity. Bet kai jo įtakoje formavosi sielos, tai formavosi ir kar- 
žygiai į realią kovą. Kai imu pavyzdžiui savo santykį su Mai- 
roniu poetu, tai matau jį mane stumiant tėvynę mylėti, dėl jos 
vargti, o save jo klausant. Žmogus ne paukštis; kai gieda, ne 
vien tuščią balsą leidžia, bet ir turinį, obalsius, ir šie virsta gink- 
lais. Negi patys pranašai kovojo — spyriojos, stumdės, bet jų 
įkvėptieji atrėmėjai Dievo ir žmoniškumo priešų. Poetas pra- 
našas tik išdainuoja reikalą kovoti ir už tai vadinas aktingu. 
Padainavo gi Maironis „Sapnų be kančios ir ramumo saldaus“, 
kur pasisakė „tik atilsio vieno, kaip maro, bijąs“. O kiek gyvu- 
mo Maironis įliejo jaunimui! Juk visas jaunimas tebėra sumai- 
ronintas, nesubolševikintas, nesudekadentintas, nors nesustab- 
dytas pažangoje. Pavyzdžiui, kai reikėjo Lietuvai sugrąžinti 
lietuviškas veidas, Kunigų akademijos vicerektorius Maironis 
nesvyravo šūktelėti: 
Griaukime amžiais užverstą sieną, 
Norint gailėtųs jos beprotys!! 

Pagaliau kiek apie Maironį — Mūzų tarną. Atmename jį ne- 
buvus oratorių; buvus mikną ir klausos daltonistą; jis vieno- 
dai deklamuodavo bet kurį savo metrą ir savo paties eilėmis 
nepadarydavo gilesnio įspūdžio. 

Dar jis nebuvo fabulų rezgėjas: jo epų ir dramų siužetai vi- 
sai nekomplikuoti, nekūrybiški. O. betgi Maironis buvo aukštas 
kalbos menininkas. Pirmiausia jis atskirą dalyką labai gražiai 
vaizduodavosi, paskui jį labai gražiai pynė trumpa mistriška 
forma. Maironis kartais perdėm kalbėjo vienais aforizmais ar- 
ba keliais posmais duodavo ištisą kuo taisyklingiausiai sumegz- 
tą poemėlę. Pavyzdžiui, „Eina garsas Prūsų žemės“, pilna gi- 
liausio liūdnumo. 

Maironis yra davęs kūrinių amžinai, pateksiančių mūsų lite- 
ratūroje, per ilga įsiskverbiančių ir į kitas, ne tik į lenkų St. Jab- 
lonskienės, Gabriel Pomian-Biesiekierskio? vertimais. Iš tų bus 


-437 . 


turiningiausia, poetingiausia, maldingiausia „Kur bėga Šešu- 
pė, kur Nemunas teka“, sukomponuota giesmei talentingiau- 
sio mūsų muziko Česlovo Sasnausko“ ir užvaldžiusi visą kul- 
tūrinę jaunimo sielą. Lietuva graži ne kuriais nepaprastumais, 
tik lietuviška šneka, jos dainomis, žalia rūta, gegute, o miela 
tuo, kad mūsų prakaitu laistyta, mūsų krauju ginta su vadu 
Vytautu; ar pavasario diena ar rudens rugiena, ar saulė šviečia 
ar orai aptemę, vis tiek miela. 

Nepaprasto mistiškumo „Oi, neverk, motušėle“. Vienam kri- 
tus už tėvynę, daugiau sūnų lieka; bet kas pačią tėvynę prara- 
do, antros nebeišmels apgailėjęs. 

„Kas tas paslaptis suprastų“ tenka bet kam atmintinai mo- 
kėti, suprasti ir gėrėtis kartojant. 

Atsiras sumaningų, kurie Maironies lyrikai pašvęs storą 
knygą: Maironies siela gili, lyg be dugno ir norai buvo be- 
kraščiai. 

O, kad oro plačiau kiek pasemt krūtine! 
Kiek ten jausmo gilaus, nepradėtų jėgų! 

O tuo tarpu bet kas paklausykime šio mūsų vado, jau iš už 
grabo mus kviečiančio: 

Eime dirbti ir vargti dėl bendrosios naudos, 
Kaip kas moka, numano ir gali... 


Užgiedokime, vyrai, sau dainas linksmas! 
Kaip vyrai keliaukim toliau!.. - 


nors jo netekę. 


MAIRONIS-STATYTOJAS! 


Dideli poeto Maironies salonai savuose rūmuose, buvusia- 
me Pacų palociuje, Muziejaus g. 5, matydavo po kelias dešim- 
tis svečių, kunigų ir pasauliečių, ponų ir ponių. Gražiąją vietą 
imdavo ten mūsų arkivyskupas metropolitas, Popiežiaus nun- 

Šeimininkas būdavo itin malonus, svetingas; pats eidavo ap- 
link stalą, pats ragindavo vaišintis. Jis džiaugdavos svečiais 
kaip niekas kitas. Žymią dalį sudarydavo jo sesers Lipčiuvie- 
nės vaikai, jau su savomis šeimomis. Ne dažnai, bet vieną kitą 
kartą per metus, neaplenkiant nė vienų vardinių, per šv. Joną 
Kantiškį spalių 20 d. Mėgo ir pats pavalgyti ir paragauti. 

Maironies salonai gražūs; ne tiek turtingi stilingais baldais, 
kiek gausiai dekoruoti vertingais dailininkų paveikslais, ori- 
ginaliais ir brangiai kopijuotais. Tarp paveikslų daug jo paties 
portretų ir bareljefų. Gangreit visi mūsų dailininkai yra Mai- 
ronį portretavę, jo paties įsakymu, gerai užmokami. Yra ir šiaip 
jau brangių paminklinių daiktų, senų laikrodžių. Tik bibliote- 
ka menkoka - knygų Maironis nerinko nei iš savo specialybės 
mokslo, nei iš meno srities, o abi jam buvo tokios artimos. 

Būtų klydęs, tačiau kurs pašalietis, jei patyręs tokio pertek- 
liaus, tokios prabangos, būtų pamanęs mūsų poetų karalių 
esant išlaidų. Iki tam buvo toli gražu: nabašninkas kun. Jonas 
buvo labai taupus ar net šykštus. Jis labai nemėgo (o kas gi tai 
mėgsta?) kaišiojimo galvų įjo butą su visokiomis rinkliavomis 
ir dažnai juos šiurkščiai pavarydavo. Taip pavarė ir gailestingą- 
sias seseles, ir jos, rodos, ruošės sabotuoti Maironį ligonį. Atme- 
nu, buvo kūmas Stasio Šimkaus? berniukui, o aš krikštijau. 
Honoraro man padėjo 5-litį sidabrinį; tiek, kiek biednuomenė 
moka. Aš pasižadėjau tą auką jo vardu įrašyti. Neatsakė nieko. 

Neolithuanams studentams išdėjo 1000 ir ateitininkams stu- 
dentams* 1000; o buvo labai pasipiktinęs, kai, reikalui ištikus, 
tie patys ateitininkai paprašė aukotojus, kad pridėtų dar po 
10 %. Kiti davė po 400, aš 1000 ir dar prašo - šimto. 

Visų tų niekų būtų buvę galima ir neminėti, kad jie nebūtų 
tokie charakteringi. Tai ne niekai, bet stipraus būdo reiškiniai. 
Su niekais neprasidėk, o kam geram negailėk. 

Neišlaidus Maironis dar Petrapilyje susitaupė pinigų, pir- 
kos Kaune apleistą Pacų rūmą ir visą jį restauravo moderniš- 
kai. Paskui į tuos savo rūmus sukaupė katalikų organizacijas, 
galop visą didelį namą su dideliu sodu dovanojo Kunigų semi- 
narijai, dvigubai padidindamas jos teritoriją. Tai bent dovana! 

Muravjovas?, sugrūsdamas klierikus į mažutį kiemelį, į se- 
nus vienuolyno rūmus, buvo didesnis budelis neg kardinda- 
mas revoliucionierius. Ankšta gyventi, trošku, — gyva liga, ir 
klierikai nyko džiovomis. Rekreacijoms nebuvo vietos. Proku- 
ratorius profesorius (dabar prelatas) P. Januševičius“ atpirko 
keletą trobesių, dievai žino, kuria teise atsiradusių vienuolyno 
žemėje, ir kiemelį padidino dvigubai. Bet senieji namai paliko 
tie patys. 

Maironiui tai žeidė akį nuo pat pradžios; jis nerimo laikyda- 
mas uždarą mokslo įstaigą tokioje nekultūringoje menkybėje, 
susargindamas mokslo ieškantį jaunimą. Ir ėmė taupyti. Bet ka- 
ro metu daugiau reikėjo žiūrėti duonos; po karo yra tekę paleis- 
ti auklėtinius namo, nes nebuvo kuo išmaitinti. O kai ėmė Lie- 
tuvoje gerėti, rektorius Maironis vėl ėmė taupyti. Įkalbamas, kad 
toks didelis ponas, kelių įstaigų viršininkas, turėtų savo auto- 
mobilį, griežtai atkirsdavo: „O ką žmonės pasakys? Neturtė įs- 
taiga turi taupyti: yra per daug spragų užtaisinėti“. Ir taupė. 
Sekė, kad rūmuose kur žiburys be reikalo nedegtų. Ir sutaupė. 

Pirmiausia perdirbo sugriuvusią lūšną Muziejaus g. 7 nr. Iš 
jos padarė tris butus, duodančius pelno. Paskui ėmė ruošti res- 
tauraciją vadinamųjų pirmųjų rūmų (1926 m.). Atstatė du aukš- 
tu ant dviejų esamų, įtaisė centralinį šildymą už 74 000, įvedė 
vandenį patogumams už 20 000. Viso tai fabrikai išdėjo apie 
300 000. Iš iždo gavo pašalpos 50 000, ir visi stebėjos, kaip ište- 
sėjo su tokia maža suma, kai kitur tokie pat darbai dvigubai 
brangiau atsieiną. Dirbta gaspadoriškai, darbus vedant suma- 
niam prokuratoriui kun. J. Petrošiui?. Tad gera dalis nuopelno 
jam tenka priskirti. 

Seminarija turėjo folvarką Tryškių par. Jį sumainė su mūsų 
vyriausybe ant Šakių, 5 kil. už Neries. Ten Maironis-Petrošius 
viską iš nauja išstatė ir ėmė gauti iš ten savo darbams darbinin- 
kųir arklių. 1929-31 m. padirbtas dar didesnis statybos darbas. 
Nugriauta tretieji rūmai, o antriesiems antstatyta du aukštu. 
Dar ir fligelis keturiais aukštais bendrabučiams. Gauta gran- 
diozinis stilingas pastatas, atsiėjęs daugiau kaip 400 000, o pa- 
šalpos iš vyriausybės tegauta 39 000. Užtat folvarko arkliai pa- 

dirbę čia už 20 000. Dar Jo Ex. Metropolitas paaukojo 40 000. Ir 
medžiagos gauta iš vyriausybės papiginta kaina. 

Šitame korpuse telpa ne tik bendrabučiai, bet naujai įreng- 
ta per du aukštu biblioteka ant puikių lentynų ir pati didžioji, 
talpesnė už ateitininkų, salė susirinkimams. Dabar auklėtiniai 
turi visus kultūrinius patogumus ir skųstis ant nehigienišku- 
mo nebegali. Jei žinotų, kuriomis sąlygomis mes ten pat mo- 
kėmės, kas dieną poterėlį kalbėtų už a. a. taupų buvusi savo 
rektorių Maironį. Dabar jam teatsilyginta Šakių palivarką pra- 
minus - Maironiškiu. 

Ir to negana. Maironis užsibrėžė pastatyti tretį korpusą nuo 
varpinės, nugriovus du pristatytu prie Šv. Trejybės b. trobesė- 
liu. Apačioje tarnams ir parliatorium? (lankytojams priimti), 
antrame aukšte - rektoratui, o trečiame bažnytiniam archyvui 
ar tikriau -bažnytiniam muziejui, tąsai to, kurs dabar rengiamas 
buvusiojoje bibliotekoje Šv. Trejybės klebonijos rūmuose. Į čia 
įeiti bus pro geležinius vartus, pro galą Šv. Trejybės bažnyčios. 

Tai nelabai tinkamoje vietoje, bet būtų davę daug reikiamų 
patalpų. Šituo savo planu a. a. prelatas Jonas buvo tiek susisie- 
lojęs, kad net po paskutinės operacijos, skausmuose, vos gy- 
vas, savo prokuratorių, tokį pat pramuštgalvį statytoją kun. J. 
Petrošių graudino, kad jau šiemet ruoštų medžiagą ir pavasarį 
pradėtų statyti. 

Statyti Maironiui buvo lyg koks prieprotis. Skųsdavos, kad 
nė vienų metų jis neturėjęs gryno oro: vis uždulkinta kalkėmis 
ir žemėmis. Neva pyko ir kreitėjo, o iš tikrųjų ir Palangoje atos- 
togaudamas ilgėjos tos dulkynės; naujai atvykusių teirauda- 
vos, kiek jau padirbta ir nerimo tai pamatyti savo akimis. 

Statymu Maironis gėrėjos ir mieste. Antai vieną kartą su- 
tinku jį ankstokai begrįžtanti iš atostogų. Paklausus, kuriam 
galui, atsakė rimtai susirūpinęs: „Palikau pradėtus kloti sen- 
miesčio trotuarus, tai rūpi pasekti, ar jau daug nudirbta“. 

Dar 1930 m. surašytame testamente a. a. Maironis Švietimo 
ministerijos ir Metropolito žinion atidavė savo statomus namus 
ir plecių Aleksote, priešpriešais Fizikos-chemijos institutą. Tą 
dviejų aukštų namą jis skyrė Maironio vardu muziejėliui, kur 

turėtų būti sugabenti visi jo palaikai iš dabartinių namų Mu- 
ziejaus g. 5. Ištesėjo. Namas pabaigtas. Bereikia muziejiškai jis 
įtaisyti. 

Kaune juokais yra „statytoju“ pravardžiuojamas vienas ne- 
vykęs statytojas, nors šiaip jau šaunus veikėjas. O prelatą Joną 
Maironį tenka visai rimtai vadinti - Kauno atstatytoju, kai su- 
skaitome, jog visa ko jis yra pristatęs beveik už visą milijoną 
litų. Pagaliau ir visą savo turtą pavedęs katalikų įstaigoms, baž- 
nyčioms, draugovėms. 

Didesnio aukotojo visuomenės reikalams visoje Lietuvoje 
nerasi. Kūrė dvasiškai ir materiališkai, ir tai turės būti gražiai 
pažymėta tarp kitų daugeriopų a. a. Maironies nuopelnų. Dėl 
to ir pasistengiau tai ypatingai pažymėti atskiru straipsniu. 


MAIRONIS IR VILNIUS 


Šitai ir Vilnius ant kalvos, 
Graži sostinė Lietuvos, 
Apjuostas Nerio, globoj girių; 
Iš kur dar Algirdas didus 
Net chanus baudė ir gudus, 
Iš kur išėjo tiek didvyrių! 

Kiek atminimų, kiek minčių, 

Kiek čia užburta paslapčių! 
Čia steigia sostą Gediminas; 
Čia didžio Vytauto dvasia 
Lig šiol nuo Panerių nakčia 

Ant žirgo raiteliu vaidinas. 

O, sveikas! Garso spinduliais 
Taip mums brangus! iš čia keliais 
Prabočiai ėjo ginti Prūsų; 

Nuo čia lig Dono, lig Maskvos 
Skelbei tu vardą Lietuvos... 
Buvai ir būsi mūsų, mūsų! 

Sostine prosenių garsi, 
Šiandieną priversta esi 
Užmiršus praeitį vergauti. 

Su lenkais dėjais širdimi, 

Ojie tau priešai svetimi, 
Nor širdį Lietuvai išrauti. 

Kaip sielai amžinas dangus, 
Kiekvienas žingsnis čia brangus. 
Bet jo skundais neatsiimsi: 

Tik darbo prakaitu karčiu, 
Tik kova ir keliu stačiu, 
Tiktai kad pats dvasia atgimsi. 

Arelio dvigalvio naguos! 

Iš miego keldamas varguos, 

O, Vilniaus neužmiršk, lietuvi! 

Čia ne tiktai kad praeitis, 

Čia tavo irgi ateitis! 

Čia kova vedama už būvį! (II, 203-4') 

Jei didysis mūsų poetas Jonas Maironis-Mačiulis nieko dau- 
giau nebūtų parašęs kaip tik šitas eilutes, jau jis būtų laimėjęs 
gražų vardą. Visą gero vaiko širdį čia poetas išliejo grakščio- 
mis įkvėptomis eilutėmis. 

Bet Maironis parašė dar „Vilnius prieš aušrą“ (I, 127). Čia 
poetas giliai sužeistas. „Kur tavo, Vilniau, tie spinduliai, ku- 
riuos skleidei Lietuvai mūsų tėvynei?“ Vilniaus istorijos, Vil- 
niaus kultūros spinduliai liovės mums švietę — naktis Vilnių 
apsupo. Ar galutinai? Ar verkti? Kur ne! Tik nenusiminti. „Žiū- 
rėk, rytuose aušra jau teka... Laikai juk mainos: slėgė pikti, nu- 
švis kiti, Lietuvai mūsų tėvynei“. 

Ir trečias. Jas paveda - 

„Želigovskiui2 Vilnių pagrobus“ (I, 69). Dainius sušunka: 
„Gana lietuviškos kantrybės! Ginkluota kelkis, Lietuva!“ Čia 
visos Lietuvos pyktis išsiliejo ant lenkų, kuriems tiek aukų pa- 
klota ir galop lietuvių širdies pareikalauta. To jau per daug! 

Šias trejas Maironies eilutes privalo mokėti atmintinai bet 
kuris susipratęs lietuvis ir nuolat jas kartoti bet kuriame savo 
susirinkime kaipo tautinį ir valstybinį savo „Credo“ — tikiu, 
kad Vilnių atgausime! 

Maironis inteligentas tebeatmena, kaip iki pat Did. karo ir 
per karą Vilniuje virte virė lietuviškoji kultūra. „Kaip lietuvių 
daržely auga lelijos... taip mūsų draugijos auga Vilniuje nau- 
jos kasdieną ir žydžia“ (IT, 102). Ten visi susipratę lietuviai. 

Skaityk Maironies epą (II t., 118, 204-9, 2703); į Vilnių ir iš Vil- 
niaus plaukė jie visais reikalais. Iš Vilniaus ir pirmiau ėjo re- 
voliucinis išsilaisvinimo judėjimas, Gelgudo žygis (II, 134). Vil- 
nius - kraštinė Lietuvos gairė. „Kur, nuo Vilniaus lig Kuršo ir 
Prūsų, pranokėjų ir prosenių mūsų ilsis brangūs kapuos pele- 
nai“ (II, 156). Dabar mes laisvi? „Bet ar vargai dabar išseks? Jų 
ir tada mums dar užteks, kai Vilniuj plevėsuos jau Vytis“. Vis 
tiek paskutinį žodį Lietuvos šalis tars iš Vilniaus. 


Bet „sursum corda“! Ta šalis, 

Kuri kaip milžinų pilis 

Tiek audrų amžiais iškentėjo, 

Ne tiek pečiais dar išlaikys! 

Dar savo žodį pasakys, 

Jai skirtą amžino Kūrėjo. (II, 295-6) 


Taip lygiai kaip Vytauto-Jogailos laikais tardavo (III. Kęs- 
tučio mirtis), kaip pančiams nuo valstiečio nukritus, laisvei 
prašvitus, čia drąsiau prakalbėjo į Vilnių susirinkę Lietuvos 
vaikai“. Iš čia paplito nebeslepiama, nebedraudžiama literatū- 
ra. II. Iš čia prasidėjo politinis lietuvių gyvenimas, ėmus jiems 
iš čia dalyvauti rinkimuose į Valstybės dūmą. 

Lietuviai ir Maironis, pasiilgę saulės dienų, bunda, kelias, 
džiaugias veidu viešu — 

„Atgimimo tau giesmę nešu“, „Giesmę ištvermės ir vilties 
po sunkios vakarykščios nakties“. 

Nejaugi visam atgimimui tiek reikalingi esame Vilniaus? 
Taip. Maironis - poetas romantikas. Jis puse savo esmės skęsta 
tradicijoje, o praeities tradicija kone visa kaupiasi Vilniuje ir Vil- 
nijoje; ten, kur buvo didieji Lietuvos kunigaikščiai, kur jie su 
priešininkais kovėsi su kardu rankose ar su diplomato plunks- 
na. Lietuvos valstybei atgaivinti Maironiui, o ir mums visiems, 
reikėjo praeities; tos būtent, kur lietuviai rodės savu veidu, kur 
jie veikė savo išmanymu ir ganėtinai įrodė savo sugebėjimą 
būti nepriklausomais net su labai didele valstybe, nuo jūrių iki 
jūrių. Dabartis reikalinga praeities tradicijų. Štai kiek jų pasiil- 
ges poetas. 

Aš norėčiau prikelti nors vieną senelį 

Iš kapų milžinų 

Ir išgirsti nors vieną, bet gyvą žodelį 

Iš senųjų laikų. 

Gal poezijos naują pasemčiau šaltinį, 

Tik ne tą šiandienini, 

Kurs ir rūbą, ir dvasią paskolintą gavo, 

Oi, ne savo, ne savo!.. 

Sudrebėtų kapai!.. Ne kapai didžiavyrių, 
Užmigdyti tarp girių, 

Tik užmirusios mūsų krūtinės be žado, 

Be idėjos, be vado. 

Gal suprastų tada, ką jiems Nemunas šneka, 
Kai nakčia mėnuo teka; 

Ko tos tamsiosios girios griaudingai vaitoja, 
Apie ką jos dūmoja? 


Kas gi daugiau, jei ne romantiškoji poezija, begali lietuviui 
duoti senąjį rūbą, savąjį, ne skolintajį, išmokyti jį tėvynę pa- 
milti? 


Atsibus tėvynės sūnūs - 
Didžią praeiti atminę. 


Štai kam Vilnius mums reikalingas. Materialistai kitaip sa- 
vo progresą grindžia. 

Per Vilnių ir iš Vilniaus kalba į mus Dievo galybė. Ten visų 
nuskriaustųjų ir našlaičių užtarytoja stebuklais garsėjanti Die- 
vo Motina Aušros Vartuose. Į ją atgimimo poetas pirmiausia 
kreipiasi dangaus pagalbos: 


Į Vilniaus brangią mums šventovę 
Taip trokštam pulti Tau po kojų; 
Bet svetimi ten įsibrovę 

Lankyt Tave kelius pastojo. 
Užtark pas Tėvą visagali 

Kad mums grąžintų Vilniaus šalį! 
Juk Vilnius - mūsų Gedimino, 
Juk ten Kazimieras Globėjas! 
Šventos Kalvarijos kalnyno 

Kas aplankyt nesižadėjo 

Mes verkiam Vilnių prisiminę, 
Grąžinki mums tėvų sostinę. 

Per amžius Vilniuj stebuklingai 
Globojai mūsų tėvus, gynei, 

Būk ir vaikams jų maloninga - 
Sostinę sugrąžink tėvynei! 
Užtark, užtark pas Visagalį, 

Kad Jis grąžintų mūsų dalį! (I, 44) 


Yra irjos variantas. 


Pasiilgę Tavęs, Lietuvos motinėle, 

Kuri Vilnių stebuklais gini Aušros Vartų, 
Štai nuliūdę maldaujame rankas iškėlę, 

O, išgirsk, išgirsk mus užtarus tiek kartų 
Nuramink mūsų sopančią, skaudžią krūtinę, 
Sugrąžink mūsų bočių, tėvelių sostinę! (I, 45) 


Maironis maldingas. Jis iš viso be Dievo padėjimo nesiima 
gaivinti tėvynę. Jo maldos žodžiai gali būti pavyzdys bet ku- 
ria kalba kalbamai maldai. 

Apsaugok, Aukščiausis, tą mylimą šalį, 
Kur mūsų sodybos, kur bočių kapai!.. 


Neapleisk, Aukščiausis, mūsų ir brangios tėvynės, 
Maloningas ir galingas per visas gadynes! (L, 61) 


Ir atlyginimą už paklotas už tėvynę galvas Maironis rodo 
paties Dievo laurais vainikuojamas jų galvas ir Jo priglaudžia- 
mą dvasią. (I, 63) 

Štai dar vienas maldingas posmas: 


Kur senas miestas Gedimino, 

Kur eina Nemunas platus, 

Kur mūsų Vytį priešai žino, — 

Kas drįs užpulti tuos kraštus? 
Palaimink, Viešpatie galingas, 
Atremti audras pragaištingas! (I, 67) 


O tokių posmų pirmame Maironies raštų tome - lyrikoje 
gausu. 

Maironis buvo visas sutapęs su Vilnium, nes jis buvo lietu- 
viškosios sielos styga, pirmoji suvirpanti, ligi tik kas tą sielą 
užgauna. % 

VILNIUS (PRIEŠ AUŠRĄ) 


Antai pažvelk! Tai Vilniaus rūmais 
Dunkso tarp kalnų plačiai! 

Naktis jį rūbais tamsiais kaip dūmais 
Dengia! Jis miega giliai! 

Kame tas garsas, kuriuo skambėjai? 
Kame galybė ir pranokėjai? 

Kur tavo, Vilniau, tie spinduliai, 
Kuriuos skleidei 

Lietuvai, mūsų tėvynei? 

Negreit su saule išauš dar rytas! 
Miega aplinkui naktis. 

Tik kartais mėnuo, bailiai išvytas, 
Iš debesų tenušvis... 

Norėtum brangią išvysti pili, 

Kur garsūs amžiai užmigę tyli, 

Kai Vilnius buvo mums kaip akis, 
Kai švietė jis 

Lietuvai, mūsų tėvynei. 

Ko taip nuliūdai? Ko ant krūtinės 
Ašara krinta griaudi? 

Gailiesi amžius didžius atminęs? 
Praeitį brangią liūdi? 

Žiūrėk, rytuose aušra jau teka, 
Pabudę paukščiai pagiriais šneka; 
Laikai juk mainos: slėgė pikti, - 
Nušvis kiti 

Lietuvai, mūsų tėvynei. 


ŽELIGOVSKIUI VILNIŲ PAGROBUS 


Pavojuj motina - tėvynė; 
Ateina audra iš pietų! 

Tai lenkas, išgama tautų, 
Mums neša pančius ir žudynę, 
Dvarų ieškodams prarastų. 
Dar vakar svetimoj vergijoj 
Prieš caro klaupės dievukus, 
Prancūzo nūn globoj puikus 
Mums švaisto gautu kalaviju 
Ir mūsų degina laukus. 

Gana po priedanga brolystės 
Mums čiulpė syvus pasalais! 

Kultūros savo skarmalais 
Mums plėšė kalbą dėl lenkystės 
Ir smaugė savo verpalais. 
Dabar šalin numetę kaukę, 
Ginkluotus siunčia plėšikus 

Ir taško mums kraujais laukus, 
O po Europą visgi šaukia, 

Kad tai ne jų būrys smarkus. 
Gana lietuviškos kantrybės! 
Ginkluota kelkis, Lietuva! 
Dienelė laukia nelengva, 

Bet gelbės dangiškos galybės, 

Ir paskutinė bus kova! 

Petys į petį už tėvynę! 

Nuo Palangos lig Varėnos, 
Sulaukę puotos kruvinos, 

Kaip mūsų proseniai ją gynė 
Taip ginsme sūnūs šios dienos! (I, 69) 


KELETAS MAIRONIES 
BŪDO BRUOŽŲ 


Vienas a. a. kun. Jono Maironies mokinys labai švarios sie- 
los patriotas a. a. Pranas Turauskas! paliko minėtiną liudijimą, 
kokie buvo santykiai tarp seminarijos auklėtinių ir jauno jų pro- 
fesoriaus Maironies 1894 m. 

„Maironį-Mačiulį mylėjome lyg vyresnijį brolį. Jis iš tiesų 
klierikams draugu būti steigėjos ir buvo. Jo išpažintuvė visa- 
dos apgulta. Vyresnieji klierikai įvairiausiais reikalais kreipėsi 
iji. Girdavo jį kaipo teologijos profesorių... Į Maironį aukštes- 
niųjų kursų draugai žiūrėjo kaip į Jauniaus tradicijų gaivinto- 
ją, privalantį mumyse gaivinti sveikąjį patriotizmą“. 

Seminarijos klierikai net mezgė nepertraukiamą savo sim- 
patikų grandinę: vysk. Motiejus - vysk. Gasparas — prof. Jau- 
nius — prof. Maironis — prof. Šimaitis?. Kas per karą pailgino 
šią grandinę ir kas dabar, pokariniu laiku, neBežinau. Nebe- 
girdėti. O Maironis jautė, kurią vietą savo tarpe skiria jam jo 

broliai lietuviai ir pats jų ilgėjos. 15 metų paties gražiojo am- 
žiaus profesoriavo Petrapilio Akademijoje ir vis jam rodės jo 
darbas, tariant, didelis ir skiriamas visuotinosios Bažnyčios 
naudai, vis dėlto yra ne daugiau kaip lesinimas svetimų paukš- 
čių. Taip Maironis man prisipažindavo. 

Tad laukė tik sueinant pusei pensiono laikui (15 m.), kada 
jis turės teisės gauti 100 rub. mėnesiui pensijos, nes seminari- 
jos rektoriaus algos tebuvo 630 rub. metams, kai Akademijoje 
už profesoriavimą ir inspektoriavimą gaudavo 2400 rub. ir ten 
galėjo būti aukštų aspiracijų. 

Lenkų kunigų intrigomis tos aspiracijos neįvyko; gal ir ge- 
rai, nes tai galutinai nukirto sietą, jei kuris dar rišo Maironį, 
tuomet dar Mogiliovo kanauninką, su lenkų idealais. Mairo- 
nis visas pakrypo lietuvių visuomenės link ir jau išbuvo toje 
kryptyje iki pat galo - jai dirbdamas, jai visą save aukodamas. 

Kitas jo mokinys M šitaip mini Maironies atvykimą rek- 
toriautų Kauno seminarijoje 1909 m. Jis pasveikino savo auk- 
lėtinius lietuviškai; tai pirmas buvo atsitikimas, kad aukštas 
žmogus viešoje įstaigoje būtų drįsęs parodyti lietuvių kalbos 
prevalenciją*. Nuo tos valandos, rašo M., mes, lietuviai, paju- 
tom šalia savęs tvirtą sieną prieš lenkiškąją dvasią. Kartą pareiš- 
kęs savo drąsų nusistatymą, Maironis nė žingsnio nebepaslin- 
ko atgal bežadindamas lietuvišką idėją savo auklėtiniuose. 
Lenkų kalbą seminarijoje pakeisti buvo jau lengva, įvyko trum- 
pu laiku ir be kliūčių. Maironis pralaužė ledus seno papročio 
ir įvedė naują - jausti ir gyventi lietuviu. Maironis rektorius 
įnešė į kunigų seminariją daug gyvumo. Šitie 1909-15 m. buvo 
gražieji Maironies darbuotėje rektoriaus rolėje. Paskui ištiko 
karas, sudraskė mokslą, vos puteles jo begalėjai nusemti. O po 
karo prasidėjo naujos srovės, senosios kartos kunigams visai 
svetimos; nei prie jų priprasti, nei su jomis sutapti. Taip ir liko 
Maironis nuo laiko atsilikęs, daugiau pirmykštis tautininkas, 
tautininkų labiau suprantamas ir ant rankų nešiojamas. Val- 
džią jis gerbė, o studentus neolituanus tiesiog mylėjo, jų taktu 
džiaugės, nors pinigais šelpė lygiai abi sroves. Kuris ten ga- 
na tuščios garbės įgeidis (gauti aukštą titulą) padiktavo jam 

viešai atsisakyti nuo neolituanų garbės nario titulo; bet priva- 
čių raštu, girdėjome, patvirtinęs savo permanenciją neolitua- 
nuose. 

Maironiui rektoriui teko ir kunigų seminariją pakelti iki tam 
mokslo laipsniui, kurs lygina klieriką su universiteto studen- 
tu. Dabar seminarijon tegali įstoti gavę matūros liudijimus gim- 
nazijoje ir čia pat seminarijoje, prirengiamojoje jos dalyje, o ku- 
nigu tapti tegali išėję teologijos fakultetą. Dabar kunigų mokslo 
cenzas nebežemesnis už kitų diplomuotų inteligentų, ir tai jau 
jaučiama moksle ir literatūroje. 

Kad Maironis buvo senosios krypties žmogus, įrodo du man 
žinomi atsitikimai. Kai vyskupas Karevičius? 1914 m. per savo 
ingresą oficialia Lietuvoje kalba pripažino lietuvių, ne tradici- 
nę lenkų kalbą, Maironis buvo lyg nusigandęs. Girdi, aš nebūč 
drįsęs taip pasielgti. Ir iš tikro vyskupo Karevičiaus aktas bu- 
vo herojiškas ir stebėtinas. Antrą kartą, kai reikėjo lietuvinti 
Lietuvos vietos ir aš jam padėjau, o už vadinamąjį „Elenchą““ 
buvo atsakomas rektorius; jis mane prašė pirmai pradžiai ne- 
grynai atitaisinėti suslavintas vietovardes; pirmais metais, gir- 
di, kur ne kur, antrais daugiau, trečiais gal ir visiškai žmoniš- 
kai, atseit, kaip tų vietų žmonės taria. Maironis nesugebėjo 
kirsti tą šaką, ant kurios sėdėjo. 

Lenkų tradicija jį tebeslėgė, su lenkais kunigais jis iki pat 
galo tebebičiuoliavos. Pas kan. Jančevskį! ir susirgo mirtinai. 
Idėjiškai Maironis buvo grynas tautininkas lietuvis, o praktiš- 
kai toli gražu ne radikalus tradicijų laužytojas, ir Lietuvos len- 
kai veltui šunis ant jo karstė neva už jo gyvulinį nacionalizmą. 
Tuo Maironis nesirgo ir Lietuvos valstybei legalų žmogų ger- 
bė lygiomis, nesiklausdamas, kurios jis tautos. 

Maironis buvo nepakrutinamų katalikiškų principų. Aš ne- 
su girdėjęs nė vieno žodžio, nė lengvos dviprasmės, kurie būtų 
atsidavę skepticizmu ar „grynojo proto“ diktuojama Biblijos 
ar dogmų kritika. Kitiems atsitinka kartais „povolnodumstvo- 
vat“", taip, ne esmiškai, pavartoti kurią religijos temą anekdo- 
tišku tonu, modo jacoso?. Maironis niekados. Klikrikams dėstė 
teologiją giliu įsitikinimu, net naiviai ortodoksiškai, su klieri- 

kais šventai tarnavo altoriui, su jais šeštadieniais atlikinėdavo 
išpažintį, mirti rengės irgi rimtai. 

Tik taktą drąsiai kritikavo, jokių „ofensyvų“ šventajam, ra- 
miajam tikėjimui nepripažino; vadino tai tiesiog provokacija į 
netikrą kovą, kur galima pralaimėti, o religija iš seno turi ko- 
vos būdų, kurie neužvilia. Aš lankiau Maironį susirgusį, ne- 
šiojau jam knygų naujienas; jis skaitė naujas knygas iki pat ga- 
lo. Vieną kartą užsiminėm į Irlandiją išvykusius į eucharistinį 
kongresą. Matės, kad tai jam nepatinka, kai aplink Švenčiau- 
siąjį Sakramentą trukšmauja. Švenčiausis Sakramentas netinkąs 
priemonei demonstruoti, aplink jį tenka vaikščioti intymiškai, 
„asmeniškai“, susikaupus ir rimtai atsidėjus. Dabar „maldinin- 
kai“ važiuoja svetimų kraštų pigiau pasižiūrėti, veltui vadą tu- 
rint. Tai profanacija šventojo daikto. Jau kad eini į Afriką, į 
Chicago, į Irlandiją Eucharistijos pagerbti, galėdamas tai pa- 
daryti bet kurioje bažnyčioje - keliaklupsčias, rankeles sudė- 
jes, etc. 

Maironis nerimo dėl žmoniškų silpnybių, tačiau nemanė, 
kad jos gali nusmelkti tikėjimą, viltį ir meilę. Tos silpnybės, tie 
žmoniškumai seka žmogų kaip šešėlis; seka į pat sostus, net į 
paties Kristaus vietininko Popiežiaus sostą. Pavyzdžių gana. 
Bet kovotojai gali būti geri katalikai esmėje. Negalima ir nerei- 
kia rejestracijos būdu suskirstyti tikinčiuosius į „gerus“ ir „ne- 
gerus“. Tokios galios niekas niekam nėra pavedęs - tai vieno 
Dievo kompetencija. Nė to tiek nevalia niekam profaniškais 
sumetimais suskirstyti tikinčiuosius į du būriu, nusistačiusiu 
priešingai vienas kitam. Varkime, kovokime su blogu išvien. 

Tokios Maironies taktikos aš nesu linkęs pavadinti apsilei- 
dimu, stoka religinio uolumo. Asmeninės vidaus kovos gali 
būti labai aktingos ir galinčios laimėti Dievo gailestingumą. 
Giliai tikintis krikščionis su visomis savo silpnybėmis, kai su- 
sipranta, esti artimesnis kitiems nusidėjėliams neg tie, kurie 
patys nusimano esą geri, o kiti esą negeri. Tai farizieizmas; nuo 
to Maironis stovėjo labai toli. 

Apie kitus Maironies būdo bruožus gal kiek vėliau, kai at- 
aušime; jų bus ir neigiamų. Tai numatė pats poetas, kai rašė: 

POETUI MIRUS 
Poeto paslaptis, jausmus 
Sejoja kritikai per rėti... 
Išvilkę žmogų akyse, 
Prieš sočią, žiovaunančią minią, 
Prekiauja gyva jo dvasia 
Ir rodo perpjovę krūtinę. 
Išplėšę žingeidžiais kabliais 
Jo širdžiai atilsio ramybę, 
Neklaus, ar pūną kaulai leis 
Paliesti savo šventenybę. 
O, nelaimingas! Įstabia 
Pagerbęs giesme meilės ryta!.. 
Nedovanos tau nei grabe, 
Atvožę amžinatvės plytą. 
Skurdžios gyvatos sūkury 
Neradęs laimės nei ramumo, 
Tu irgi dulkėse turi 
Besigailėt širdies jautrumo! 


PAMINKLAS KAN. SILVESTRUI 
GIMŽAUSKUI KIRDEIKIUOSE 


1930 m. rugsėjo 8 d. Kirdeikiuose ties Utena susirinko 32 
piliečiai ir sumanė pastatydinti čia kuklų paminklą Vilnijos vei- 
kėjui ir rašytojui kan. Silvestrui Gimžauskui. Sumanytojai gar- 
bės pirmininku išrinko Jo Ekscelenciją Kaišiadorių Vyskupą 
Juozapą Kuktą, pirmininku kan. dr. J. Tumą iš Kauno, vicepir- 
mininku Kaišiadorių vyskupijos generalvikarą prel. dr. J. Labu- 
ką, iždininku karo kapelioną Joną Vaišnorą, sekretorium Kirdei- 
kių kleboną Juozapą Breivą, nariais: „Spindulio“ cinkografijos 
etc. vedėją Joną Strazdą, Žemės ūkio ministerijos valdininką Kin- 
durį! ir ūkininką Justiną Gimžauską, kanauninko brolį. 

Taip susidaręs komitetas pradėjo tam tikslui rinkti pinigus 
ir kalbinti dailininkus, kad padėtų sumanymą įvykinti. Sutha- 
nymas pastatyti kan. S. Gimžauskui, šiam žymiam priešaušrio 
veikėjui, kilo 30 m. suėjus nuo jo myrio dienos 1927 m. rugsėjo 

27 d. Tačiau sumanymo niekas neišgarsino. Spaudoje plačiau 
teparašė „Vilniaus Aidas“ Nr. 134 (417)?, nurašydamas mano 
dar 1924 m. paskelbtus biografinius davinius“, nors to nepasa- 
kydamas. Gerai ir tai: kan. Gimžauskas yra vertas to, kad apie 
ji kalbėtume kaip kas moka. 

Kan. S. Gimžauskas-Vargomatis gimęs 1844 m.*Kirdeikiuo- 
se, Linkmenų p., mokės Švenčionių gimnazijoje, Dinabarko rea- 
linėj (išėjo visas šešias klases), Vilniaus kun. seminarijoje, Pet- 
rapilio medikų-chirurgų akademijoje (buvo farmaceutas), vėl 
Vilniaus kun. seminarijoje ir Petrapilio kun. akademijoje drauge 
su Petru Kraučiūnu ir Kaz. Jaunium“. Kunigu įsišventęs, tran- 
kosi po merdėjančius Vilnijos lietuvių kampus: Žytelėje“, Žiež- 
mariuose, Vidiškėje, Kietaviškėje, Valkininke, Trakuose (deka- 
nu), Giedraičiuose ir Bagaslaviškyje. Kunigu tad dirbo nuo 
1878-1897 m., devyniolika metų, ir jo darbo pėdsakai taip Vil- 
nijos lietuvių gyvenime, taip ir priešaušrinėje ir aušrinėje lite- 
ratūroje žymūs ir neišdilsiantys. 

Kur tik buvo, ten rimtai mokė dzūkelius tikrosios Dievo gar- 
bės, tos, kuri eina iš žmonių širdies, ne iš protinių sumetimų. 
Vadinas, pirmas ėmė įmasinti lietuvius taip kalbėtis su Dievu, 
kaip kalbas namie su tėvais, su vaikais. Rodos, kokio čia „nuo- 
pelno“, kad daro taip, kaip reikia. Bet Vilnija, per šimtus metų 
lenkų globoje būdama, ne Dievui buvo skiriama, tik etnografi- 
nei medžiagai lenkams pagausinti. Kaip ten Ponas Dievas įver- 
tino šitokį „ganytojavimą“, tai Jis pats težino. Mes gi matome, 
kad gale XIX šimtmečio pakirdo užmirkdytos kunigų sąžinės, 
ir pirmas, šokęs atpirkti savo pranokėjų apsileidimus, buvo 
kun. Silvestras Gimžauskas, pats tenykštis žmogus, o jo ga- 
nytojas Vilniaus vyskupas Audzijonis-Awdzewicz7 kaip tik už 
tai, už tas dvasiškas, ne politiškas pastangas, pakėlė jį Garbės 
kanauninku. 

Ir nebenurimo sykį tikrojon vagon paleista lietuviškoji dva- 
sia. Kur vienas žmogus nemokėjo lietuviškų poterių, ten da- 
bar kone visi jau poteriauja, lietuviškų pamokslų klauso. 


* Sk. Aušrininkų grupė, 278 p? 

Primus movens?, pirmas stumtelėjęs lietuviškąją kultūrą jos 
vagon yra verčiausias jos istorijoje, garbingiausias jos atmini- 
muose. Kokio pasididžiavimo esti apylinkei davusiai pranašų 
vyrą. Jam pastatytas paminklas veikslioje vietoje: šventoriuje, 
bažnyčioje, kapuose, pakelėje šimtą metų gaivina gyvųjų dva- 
sią, žadina į tą patį darbą, kurį dirbo pranašusis vyras. Manau, 
kad ir Kirdeikiuose, tame gražiame pavilnijo kampelyje, pa- 
statytas paminklėlis vaidins didesnę rolę, neg pavaidina už ak- 
menį šaltesni gyvieji žmonės. 

Tad kviestini yra aukomis statydinti paminklėlį šiam vyrui 
Gimžauskui visi Lietuvos atgijimo gerbėjai, ypačiai gi pavilni- 
jo krašto piliečiai. 

Aukas gali priimti ir informacijų teikti bet kuris komiteto 
narys. 


PAMINKLAS 
KUN. ANTANUI STRAZDUI 


+ 1833 M. BALANDŽIO 11 D.! KAMAJUOSE 


Neilgai betrukę susilauksime dar vienos minėtinos sukak- 
ties - šimto metų, kaip yra miręs populiarusis autorius bažny- 
tinio himno „Pulkim ant kelių visi krikščionys“. Visoje Lietu- 
voje nerasi katalikų bažnytėlės, kur prieš pradedant Šv. Mišių 
auką nebūt pagiedota ta kilni ir reikšminga įžanga į vyriausią 
katalikų apeiga, išreiškianti visus žmogaus reikalus. 


Mus išmokyki Dievą pažinti, 

Pildyt Jo valią ir Jį garbinti. 

Vykdyki žemėj meilę ramybę, 

Mirusiems teiki dangaus linksmybę, 

Gyviems sveikatą, laiką geriausią... 

Nepaisyk kalčių, būk gailestingas... 

Visus mus glauski prie širdies savo... x 
Neleiski niekam nuodėmėj mirti... 

Duok Tave, Jėzau, karštai mylėti, 

Paskui per amžius danguj regėti?. 

Ne įtartinai gilus tikėjimas, ne poetinis įkvėpimas, padikta- 
vo tai autoriui, o autorius — visiems tikintiesiems, ir padarė 
kun. Antaną Strazdą per šimtą metų minėtiną ir dar ilgai mi- 
nėtiną. Po Mišių Strazdo gi knygeles nusitvėrę pamaldieji ėjo 
Kryžiaus kelio stacijas, o namie dainavo jo daineles, tokias ūkiš- 
kas, tokias kasdienines, tokias juokingas ir sentimentalias. 


O, tu Dieve, viso pilnas, 
Kur padėjai plikio vilnas? 
Pats pančekų nenešioji, 
Kam tu plikius nupešioji?* 


Tai apie karčemų lankytojus. 


Duok, Dieve, pakajų, 
Šiokį tokį rojų 
Tam Palšiui. 


Tai — vagiui. 
Varguos skęsdami našlaičiai raminos: 


Eisiu jau aš ant kapelių 
Budinti savo tėvelių - 
Šauksiuos motinėlės 
Balsu gegutėlės, 
Ar neišgirs. 

O kam dar pakenčiamas gyvenimas, tas, Strazdo žodžiais, 
džiaugės gražiąja savo gamta ir jos padarėliais. Čia strazdas 
paukštis sako: 

Kur tik ašiai nukanku, 

Reiškiu Aukščiausio ranką. 

Reiškiu, giedu, linksminu, 

Smūtną žmogų raminu, 
Tiešydamas gražioms giesmelėms... 
Gėreliai, oželiai, 

Kazokėlį šokdami šokdami, 

Štukeles rodydami rodydami. 


Mes apie kun. A. Strazdą temokame anekdotus pasakoti, 
kai jis paliko išvaręs giliausią vagą aukštaičių sielose. Strazdo 
daineles tuo tarpu tie tesupranta, kuriems buvo rašytos, kai- 
miečiai. Išprusę ir dvasia nutautę kaimo šviesuoliai norėtų jas 

nebe kaimiškai matuoti ir nužengia šalin, nes kas dainių nori 
suprasti, turi jo gimtinėj atsirasti?. 

Šiaip ar taip, lietuvių tauta, jos pasiturintieji vaikai, turi pa- 
sižymėti paminklėliais tuos savo žmones, kurie reiškia jos lai- 
ko tarpus. 

1931 m. birželio 7 dieną Kamajuose klebono Antano Kerai- 
čio“ pastangomis buvo sušauktas susirinkimas, kurs iš savo tar- 
po išsirinko komitetą šimto metų jubiliejui paminėti, kai yra 
miręs liaudies dainius, švelniai „Strazdeliu“ tebevadinamas, 
būtent 1933 m. balandžio 11 d. 

Garbės pirmininku išrinkęs kan. J. Tumą, komitetas VI. 11 d. 
šiaip pasiskirstė pareigas: pirmininko - kun. A. Keraitis, vice- 
pirmininko - Pr. Indriūnas, iždininko - Konstancija Indriūnie- 
nė, sekretoriaus - mokytoja A. Dulkytė, narių - mokytojai 
J. Vajega, M. Tilas, M. Būšytė, kandidatų - mokytojai Makuš- 
kaitė ir Pr. Žinka". 

Komiteto uždaviniai: surinkti iš visos Lietuvos lėšų pasta- 
tyti Kamajuose (geriausia naujos milžiniškos bažnyčios prie- 
menėje ar šventoriuje) paminklui ir myrio dieną jį iškilmingai 
atidengti. 

Tai paskelbdamas Lietuvos visuomenei, pažymiu, kad au- 
kos galima siųsti vardu pirmininko kun. A. Keraičio į Kamajus 
arba garbės pirmininko kan. J. Tumo į Kauną. 


KUNIGAI LIETUVIAI, 
RAŠĘE LATVIŠKAI 


JUOZAPAS-SIMEORIJONAS MIELEŠKA, O. PR.' 
1804-1865 


Anno Domini 1804 Die 2 Junij Ego Benedictus Domanski 
Mans. Lack. Baptisavi Infantem nomine Josephum ex legiti- 
mis Conjugibus Patre Josepho Mileszo matre Petronilla Galmi- 
nowna. Levantes de sacero fonte fuerunt Franciskus Szlaustas 

et Barbara Mileszkowna Omnes de villa Knabiki Parochiae 
Vieksznensis filialis Lackoviensis?. 

Kitaip sakant, 1804 m. Leckavos bažnyčioje buvo pakrikš- 
tytas Knabikų kaimo Juozapas Mileška. 

Turtingas Knabikų kaimas stovi netoli Kuršo pasienio aukš- 
tajame Vadaksties upės krante, apaugusiame vešliais krūmais. 
Vadakstis už keleto kilometrų, ties Leckava, įteka į Ventą. Visur 
iš Žemaičių šono stebuklingas platus reginys į slesną Kuršą. 

Tarp žemaičių ir latvių sieną tesudaro platoka, bet negili 
Vadakstis, užversta akmenimis. Ji iš tikrųjų tik tariama siena, 
administracijos linija; šiaip jau abiejų pusių gyventojai laisvai 
maišosi, latviai Žemaičiuose, žemaičiai Latvijoje turi ūkių ir 
ištisų kaimų, tai visa pakurše gyventojai kalba lygiai gerai 
dviem kalbom, žemaitiškai ir latviškai. 

Milieškų pavardę kiti taria: Milieška, Melieška. Esama tos 
pavardės ir kitur Lietuvoje’. Ariogališkis Kauno klebonas, vi- 
sai negiminė pakuršiečiams, vadinasi, Mieleška; kiti jį taria: 
Mieliaška*. Mes rašome, kaip raštuose randame: Mieleška. 

Taigi Leckavos par. Knabikų kaimo, kurs stovi prie pat Lai- 
žuvos parapijos, Mieleškos paskydo daugiau po kaimynus lai- 
žuviškius. Vienas brolis gavo dubą taip pat turtingame Purp- 
lių kaime, sesuo atitekėjo į Auksūdžio kaimą už Karnatauskio 
(kiti taria: Karnitauskio). Antroji sesuo mirė, trečioji liko tėviš- 
kėje ir užsiėmė užkurį Domininką Šidlauskį. 

O kur dingo minėtasis Juozapas? Jis labai anksti dingo iš na- 
mų. Giminės nebemoka pasakyti, kur ir kaip gyveno, kur ir ko 
mokės. Tiek tepasako, kad jis buvęs labai mokslus, gudrus, iš- 
kalbus ir dievotas jaunikaitis. Užtai, girdi, jis buvo dvejais me- 
tais anksčiau įšvęstas kunigu, vadinas, 22 metų, arba 1826 m? 

Juozapas Mieleška mokslą ėjo dominikonų gimnazijoje Že- 
maičių Kalvarijoje ir labai jaunas įstojo į jų ordiną. Buvo Pa- 
parčių ir Vilniaus vienuolynuose. 1825 m. mes jį aptinkame be- 
dirbant Rygoje prie Sopulingosios Dievo Motinos bažnyčios. 
Įsišventė (pr. Stukelio liud., 1. c.)* Zabielų vienuolyne (?) ir ku- 
rį laiką dirbo Latgaloje, Agluonoje; bet nuo 1832 m. gangreit 
be pertrūkio dirba Rygoje. , 

Čia jis kone pirmas sudaro latvių kalba katalikišką literatū- 
rą. Jį šlovino visa Latvija, o ir dabar kun. Silovičius ir jam pa- 
našūs populiarintojai tebekartoja tėvo Simforijono raštus. 

Rygos klebonas buvo Landsbergis ir, kaip visur kitur, jis, 
pasaulietis ganytojas, nesugebėjo sutartinai ganytojauti su vie- 
nuoliais toje pat parapijoje ir toje pat bažnyčioje. Ir sunku bu- 
vo riboti katrųjų teises ir padalyti pajamas. Tad kivirčų turi be 
galo, kol vyskupas visus dominikonus iškėlė į Agluoną Latga- 
loje, tepalikdamas Rygoje Landsbergiui padėti tą vieną tėvą 
Simforijoną (taip jis pasivadinęs vienuolyne) Mielešką. 

Darbštaus tai būta tėvo vienuolio. Jo mokėta daug kalbų, 
sakyta gražūs ir teologiškai rimti pamokslai ir visu atsidėjimu 
trūstasi dėl dūšių išganymo: klausyta išpažinčių kasdieną, lan- 
kyta ligoniai, katekizuota. O kad latviškai kalbėjo kaip tikras 
latvis, tai buvo visur šaukinėjamas pasidarbuoti Dievo avidė- 
je, tai į Alšvangą, tai į Lėnus, tai kitur. 

Daugiausia tėvui Simforijonui tekę darbuotis netoliese nuo 
savo tėviškės Kuršo Lėnuose, tai atšaukiamas į Rygą, tai vėl 
grąžinamas. Paskutinį kartą Lėnuose prasidarbavęs šešerius 
metus ne tik gyvu žodžiu, bet ir raštu. Čia sudaręs latviams 
maldas, kaip lietuviai jas kalba ir gieda: išvertęs valandas, ro- 
žančių, giesmes ir kitką. Iki tol Kuršo latviai katalikai buvę 
visai be šelpiamųjų maldos priemonių, vien smūksodavę baž- 
nyčioje. Dabar tėvo Simforijono kūriniai bus jau įėję į mal- 
daknyges. 

„Ausekla Kalendars 1933. gadam“ 427-8 p. paduoda tėvo 
Simforijono Mieleškos parašytų ar verstų raštų šį rejestrą. Visi 
gotinėmis raidėmis: 

1. Spreddiki uz vissam gadda swehtdeenam un swehtku 
deenam, 1849, in 4°. Riga. 386 Ip. 

2. Zeeniga preestera Toma no Kempenes Tschetras grama- 
tas no pakalstaigaschanas Kristum. 299 Ip. 

3. Kristigi peenahkumi jeb Katkisme. 156 p. 1810 g. Riga: 
Kronadrukatawa. 

4. Stundas par Deeva Mahtes Jumprawas Marijas Beswai- 
nigo eenemschanu. Riga. 1840. g. 20 Ip. 

5. Roschu kronis. Riga. 1843. g. 158 p. (Ši giesmių ir maldų 
knyga sulaukė daugelio leidimų). 

6. Kristigs zelagahjejs. 91 Ip. 

7. Peespiests grehzineeks. 39 Ip. 

8. Krusta zelsch. 47 Ip. 

9. Iskaisitas domas. 38 Ip. Rīgā. 1845 g. 

10. Spredikis jauna gada diena. 5 Ip. Riga. Millera dr. 

11. Swehtas katoliskas Basnizas glihtums, tas ir zeremoni- 
jas, ko Sw. Basniza ieksch wisadeem gadijumeem mehds bruh- 
keht. Riga. 1863. g. Ern. Plates 132 Ip. 

12. Desmit wehra nemschanas preeksch tahdeem, kas no- 
skumschanas un behdas paleek teem par sirds apmeerinascha- 
nu sagadatu. Riga, 1863. g. Ern. Plates dr. 24 Ip. 

Paskutinį kartą iškviestas į Rygą klebono padėjėju, vienuo- 
lis Mieleška rimtai sunegalavo putmenimis; pagaliau buvo sta- 
bo ištiktas ir reikalingas rimto priveizdėjimo. Tad auksūdiškis 
Karnitauskis atvažiavo į Rygą ir ligonį parsivežė į save. Dveje- 
tą dienų paviešėjęs pas seserį Petronėlę, išsiprašęs į tėviškę pas 
seserį Šidlauskienę ir čia pabaigęs karšti keturias savaites. 

Buvę treji blogieji metai, visa ko trūkę, tai ir ligonis nebu- 
vęs ištaigingai aprūpinamas. Užtat vasara buvusi itin giedri, 
karšta; tai ligonį visai dienai išveždavę į pavadaksčių krūmus, 
į aukštąjį krantą, iš kur jis galėjo matyti Latvijos platybes ir 
džiaugtis tuo kraštu, kuriam buvo visą amžių paskyręs. 

Mirė prieš pat šv. Lauryno atlaidus. Tad minių minios da- 
lyvavusių atlaiduose sutiko atlydimą kunigą parapijieti, o pa- 
laidojo tik poryt šalia sesers, kuriai pats buvo kryžių pastatęs. 

Šv. Sakramentais tėvą Mielešką aprūpino artimiausias kai- 
mynas ir prietelius Purplių filijalistas Rimutis?, kitais metais 
nusekęs paskui savo draugą. Purpliai dabar panaikinta Laižų- 
vos filija. 

Leckavos parapijos metrikų knygose rusiškai surašytas šis 
aktas 47 nr.: 

1868 m. rugpjūčio 9 d. Knabikų kaime mirė kunigas Simfo- 
rijonas Mieleška putmenimis, aprūpintas šv. Sakramentais. 
Kunigas Mieleška dominikonų ordino; 65-tų metų, iš Rygos 

vienuolyno. Jo kūną tos vietos klebonas kunigas Petras Šema- 
taššių pat 1868 m. rugpjūčio 12 d. palaidojo Leckavos parapi- 
jos kapuose. 

Tėviškėje pas Šidlauskius teliko vienas garsaus pamoksli- 
ninko ir latvių misionoriaus paminklas - gražus aliejinis port- 
retas. Čia ir įdėta ta jo fotografija. 

Šidlauskiai sakos dar turėję Leckavos klebono A. Vytarto? 
dovanotą lotyniškomis raidėmis spausdintą knygelę; ją buvo 
išspausdinę lėnėnai mylimam ir nepamirštamam savo dūšių 
ganytojui atminti. Dabar tos knygelės nebeturį. Aš kreipiaus į 
Lėnų kleboną, ar jis ko nežino apie tą knygelę, bet atsako ne- 
gavau. 

Paminėtini ir kiti kunigai lietuviai, dirbę latviams. 

Religinė latvių katalikų literatūra seniau beveik visa buvo 
lietuvių dvasininkų padaras. Be kun. J. S. Mieleškos, greituoju 
galime paminėti dar šiuos lietuvių rašytojus, nors jų pavardės 
kiek pakreiptos: 

Gibbeik: Pasaules stastini. Jelgava, 1866. 

Weitt: Marijas mėnesis. 

Weitt: Katoliska A. B. C. 

(Weitas - žemaitis: jis mirė Kalnalyje pas Salantus)". 

Milewski Aleksandrs: Katoliskā mācība jeb Katkisms, Riga, 
1882. (Myliauskis, Miglovaros!? brolis, buvo politikos tremti- 
nys ir kurį laiką gyveno Mintaujoje.) 

Milewski: Vecās derības svēti biblijas stāsti. Jelgava, 1887. 

Macilewicz: Pawuiciešona visaidi sposobi diel zemnieku 
Latviešu. Wilno, 1850. 

Rymkiewicz Daniel: Patiesa ticība. Jelgava, 1887. 

Rymkiewicz J., Ksiądz: Gramatyka łotewska krótko zebra- 
na 1810. 

Wolonczewskis bīskaps: Vecās un Jaunās Derības stāsti (pla- 
ti Biblijos istorija, perdirbta A. Lukšos)"!. 

Lukšo Augustins: Jaunas un Vecās Derības stāsti: 

— Dziesmu grāmata. . 

— Mazais Katolu katkisms. (Čia dvejetas veikalų ir nereligi- 
nio turinio.) 

Latgalių tarme spausdintos knygos parašų neturi, bet jų 
autoriai - lietuviai buvę. 

Kuršas ir Žiemgala 1798 m. buvo pavesti Vilniaus vysku- 
pams globoti. 1849 m. drauge su Zarasų, Panevėžio ir Ukmer- 
gės pavietais atiteko Žemaičių vyskupams ir jų globoje išbuvo 
lygiai 50 metų, iki 1919 m. sugrįžo prie Latvių arkivyskupijos. 
Latvijos arkivyskupijos organizatoriai yra visai neteisingai Va- 
tikanui parašę, būk Kuršas ir Žiemgala „episcopis samogitien- 
tibus propter ecclesiarum suarum paupertatem locus exilii poe- 
nalis pro clero Samogitiensi reputabatur“'?. Nes čia ganytojavo 
ar tebeganytojauja nieko nedėti aukšti inteligentai. 

Monsinjoras Kazimieras Jasėnas“, pastatęs puikią gotinę 
bažnyčią Mintaujoje ir ten baigiąs 30 metų klebonauti. Latvių 
literatūroje jo darbai šie: 

1. Gods Deevam augstiba. Maldaknygė. 

2. Jelgavas veca katolu baznica. 

3. Jaunekleem par peeminu. Vertimas. 

4. Grehku sudseschanas sakraments. 

5. Deenestneezem par peeminu. Vertimas. 

Stukelis, publicistas, aukštas dvasiškis dabartinėje Rygos ku- 
rijoje; Maksvitis, b. Lietuvos konsulas Latvijoje, Lindė, žino- 
mas literatas, Ozoliniai ir k. O seniau: baronas Roppas, pasta- 
tęs bažnyčią Liepojoj, paskui vyskupas, kan. Kriškijonas, du 
Lukšos, Valentas, M. T. Turauskas ir daugybė kitų visai gra- 
žios reputacijos ir pasišventimo kunigų!“ 

Gerb. Skuodo dekanas kun. Pr. Žadeikis! papildo ir patai- 
so mano „Tiesos Kely“ Nr. 8 paduotas žinias apie kunigus lie- 
tuvius, dalyvavusius religinėje latvių literatūroje. 

Matas Kiprijonas Veitas esąs gimęs Vitelių kaime, 
Ylakių parapijoje, o miręs 1923 m. sausio 12 d. Skuode, ne Kal- 
naly. 

Jis - tremtinys į Sibiriją už 1863 m. revoliuciją. Būdamas 
Simbirsko bažnyčios kuratu, jis įteikė Žemaičių vyskupui Me- 
čislovui Leonardui Paliulioniui'* minėtiną savo testamentą. 
„Tiumeny Tobolsko gub. 1905 m. rugpjūčio 29 d. <...> norėda- 
mas padaryti Šimbarko", Kuršo gub. Bauskės ap., parapijonams 


. 461. 


paminklėlį už jų simpatijas ir gerus santykius su manim per 
keturiolika metų mano ten klebonavimo, aš jiems palieku šiuos 
mano verstus ir savo lėšomis išspausdintus latvių kalba vei- 
kalus: 

1. Maldaknygę „Aukso Altorius“ - Selta Altaris, apro- 
buotą vyskupo Aleksandro Beresnevičiaus’ 1899 Kaune, 1879 m. 
lapkr. 22 d., cenzūros leistą 1880 m. vasar. 28 d. Rygoje, ir 

2. Gegužės mėnesio maldaknygę: „Marijas Mehne- 
sis“, aprobuotą Kaune 1877 m. kovo 18 d. Mečislovo Paliulio- 
nio, Žemaičių vysk. Nr. 451, cenzūros leistą 1888 m. liepos 8 d. 
Rygoje. 

Taip pat ir visus kitus religinius mano veikalus ir leidinius, 
jau išspausdintus ar tebelaukiančius spaudos. 

Šiomis salygomis. Spausdinti ir pardavinėti tiems mano vei- 
kalams sudarytinas yra ypatingas komitetas iš Šimbarko para- 
pijonų, jų pačių parinktas, pirmininkaujant ir vadovaujant Že- 
maičių vyskupui M. L. Paliulioniui ar teisėtiems jo įpėdiniams. 
Man mirus, komitetas tampa pilnu mano veikalų savininku, 
leidžia juos, kiek numanys reikalinga egzempliorių, ir pavar- 
toja, saugodamas literatūrinės nuosavybės teises, neleisdamas 
niekam kitam atsispausdinti, dėdamas kainas savo nuožiūra. 
Visas grynas pelnas iš pardavinėjimo mano veikalų eina ko- 
miteto nuožiūra labdarybės tikslams minėtosios Šimbarko pa- 
rapijos...“ 

Testamentas, kun. Veitui 1923 m. mirus, matyt, nebuvo pa- 
duotas kuriam Žemaičių (Telšių) vyskupui, o šio - apygardos 
teismui patvirtinti, o šimbarkiečiams nebuvo atiduoti nabaš- 
ninko literatūriniai palaikai. Juos kan. Žadeikis šitaip aprašo: 

„Kun. Veitas paliko didoką krūvą įvairių užrašų, rankraščių. 
Jam mirus, aš visą tą medžiagą įteikiau Antanui Šilgalniui - 
Damazui Treigiui!*, pasižadėjusiam paruošti ją spaudai. Jis bet- 
gi atidavęs ją prof. V. Biržiškai. Yra gana įdomių dalykų: kun. 
M. K. Veito 1863 m. suėmimas Ylakiuose; Telšių kalėjime savo 
akimis matęs, kaip išveda sušaudyti kun. Išorą (Noreiką?) ir 
kun. Gargasą; varymas į Vilnių; pėsčiomis kelionė į Mezenį Ar- 
changelsko gub. ir iš ten į Tiumenį ir Sibirijos katalikų bažny- 

čių istorija. Neoriginalus tai raštas, tačiau su daugybe vertin- 
gų asmeninių jo pastabų. Gaila šių užrašų be naudos mokslui 
laikyti...“ 

3. Juozapas Simforijonas Mieleška. Mieleškos, 
O. Pr. vardas yra žinomas ir lietuvių literatūroje. Prof. V. Bir- 
žiška savo „Knygų“ Nr. 1-7, 193 p., paduoda“. 

Sinforionas Mieleszka. Kningele apie žinias Draugistes nuo- 
situriejimo arba pamokinimas kajp rejk girtibę pamesti ir nuog 
arielkos gierimo, arba kitu stipriu atsipratinti. Žiamajeziu kal- 
boj diel anu duszes ir kuna gieribes paraszita par kunigą Sin- 
foriona Mieleszka Zakonika szwęto Dominika. Petropilie 1846 
pas K. Mejer, pardawinejinti nobažnas ir doringas knigas Žir- 
ninie ūliczoj pas Akminini tilta Kampinuose namuose aptie- 
kariaus Sztraucha N. 26 ir 56. įspausta Spaudiniej Iwersena. 36. 

Pr. V. Biržiška mano, kad ši knyga buvus parašyta latviškai 
ir tik S. Daukanto išversta ir išspausdinta (papildymuose nuo 
tos nuomonės atsisakė ir paskaitė originaliu Mieleškos darbu)2!. 

Tėvą Mielešką dar mini Wotyniak (Jan Gižycki): Wiadomośc 
o dominikanach prow. litewskiej. Kraków, 1917 m., 203 p.” 


VAIŽGANTO RAŠTAI 
LIETUVIŠKAJAI ENCIKLOPEDIJAI 


Abromaitis Petras, kun.! G. Šalčininkuose, Krosnos p. Ku- 
nigavo Punske. 1887 m. išėjo į Š. Ameriką. Kunigavo Hazleto- 
ne, Mahanoy City ir k. Daug dirbo Amerikos lietuviams kultū- 
rinti. Bet ir pats pralobo. Didelį žemės turtą paliko bevaikiam 
lenkę vedusiam broliui, ne lietuvių organizacijoms. „L. Žym.“? 

Adomaitis Juozas, L. Šernas. G. 1859.VIII.7. Šmuiliškės v., 
Lukšių p., Šakių ap., iš pasiturinčių ūkininkų, turėjusių 120 m. 
Mokės Lukšiuose ir Marijampolėje. Išėjęs 6 kl., tėvui mirus, ūki- 
ninkavo; paskui, ūkį pavedęs savo pusbroliui, iškeliavo į Varšu- 
vą valdininkauti. Dirbo pažangiuosiuose lenkų laikraščiuose, 
buvo smarkiai sulenkėjęs. Marijampolėje dėjos lenku. Lietuviu 

atvirto drauge su Kudirka. Įsikūrus lietuvių studentų draugijai 
irjai 1889 m. įsteigus „Varpą“, prospektą jam jau rašė Adomai- 
tis, Gaidamavičius ir Kudirka; jie gi ir redakciją sudarė. „Var- 
pa“ 1889 m. iškeliant į Tilžę, Jankaus sp., inteligentų suvažia- 
vimas išsirinko Šerną jo palydovu ir redaktorium. Išvažiavo į 
Ragainę 1890 m. apie Velykas ir apsigyveno Preisų šeimoje. 
Tilžėje tuo tarpu Šenkei3 tarnavo Jonas Kriaučiūnas, prasima- 
nęs Liubovskiu. Rusų žandarams susekus J. Adomaitį, o prū- 
sams paketinus jį išduoti, jis svetimais dokumentais sugrįžo į 
Šakius pas V. Kudirką. Čia slapstės visus 1891 m. ir vėl paėmė 
iš J. Kriaučiūno „Varpo“ redagavimą, bet neišleido ne vieno 
numerio ir išvažiavo į Bremus:, į Misslerio emigracijos konto- 
rą. 1894 m. Adomaitis grįžo pas V. Kudirką, o 1895 m. priėmė 
Chicagos „Lietuvos“ leidėjo Olšauskio pakvietimą ją redaguo- 
ti; gruodžio mėn. 4 d. išleido pirmą nr. Ilgai redaguodamas 
„Lietuvą“, Adomaitis-Šernas pakėlė tą laikraštį ir turėjo geros 
įtakos visai lietuvių spaudai Amerikoje. Surinkus visus Ad.- 
Šerno raštus, būtų ištisas knygynas. Be gausios publicistikos, 
kuri atgyveno savo dienas, Juozas Adomaitis-Šernas yra pa- 
skelbęs 16 storų verstinių mokslo knygų, lyg kokį kursą liau- 
dies universitetui. Šios knygos Amerikos lietuviams vienatijis 
šaltinis nelengvai gaunamų mokslo žinių, ir jos gerai ėjo: vienos 
Geografijos išėjo 5 000 egz. Tai rekordinis skaičius. Jos ir Euro- 
pos lietuvių knygynus papildydavo; be jų ilgai būtų tušti bu- 
vę. Dabar jos beveik visai išparduotos. Štai jų sąrašas. 1) Aky- 
vi apsireiškimai sviete, 2) Apie žemę ir kitus svietus, jų būvį ir 
pabaiga, 3) Apsireiškimai atmosferoje, arba meteorologija, 4) Bio- 
logija, arba mokslas apie gyvus daiktus, 5) Gamtos pajėgos ir 
kaip iš jų naudotis, 6) Geografija, arba žemės aprašymas, 7) Iš 
kur atsirado mūsų naminiai gyvuliai ir auginami augmenys, 
8) Kaip gyvena augmenys, 9) Oras, vanduo, šviesa ir šiluma, 
10) Paėjimas organiško svieto, 11) Senų gadynių išnykę gyvi 
sutvėrimai, 12) Žvėrys ir žmogus, 13) Etnologija, arba istorija 
apie žemės tautas, 14) Rašto istorija, 15) Higiena, arba mokslas 
apie užlaikymą sveikatos, 16) Nematomi priešai ir draugai žmo- 
nių. Adomaičio knygos parduotos, bet pats jų dirbęs amželį 

pabaigė skursdamas. 1916 m. „Lietuvos“ leidėjas Olšauskis per- 
leidė ją kitiems, savo įmonę beveik likvidavo, Šernas liko be 
darbo, o sveikata sumenko (buvo alkoholikas). Laikės pašal- 
pomis. 1922 m. Chicagos apylinkėse policija aptiko tyrame lau- 
ke apalpusį pavargėlį ir nuvežė į priemiesčio ligoninę. Tai bu- 
vo visų Amerikos lietuvių dėdė — Šernas. Tada tik lietuviai savo 
lėšomis parsigabeno į miesto ligoninę, ir čia Juozas Adomaitis 
pasimirė rugpjūčio 5 d. Užtat laidotuvėse dalyvavo daugiau 
ne 2000 lietuvių, lyg būtų kokį milijonierių laidoję. „Trimitas“, 
1925 m., 50 nr.5 Tengi ir geras portretas. 

Aglinskas Kazys (1851-1924). Aušrininkas. Artimas J. Ba- 
sanavičiaus draugas ir vienamintis. Lietuvių Mokslo ir Dailės 
dr. nuolatinis narys. Mokės Marijampolėje ir Maskvos univer- 
sitete farmacijos. 1885 m. apsigyveno savo aptiekoje Marijam- 
polėje ir dirbo liet. tautinės kultūros darbą. Aplink jį spietės 
apylinkės lietuviai inteligentai. Kaimas turėjo prieinamą pata- 
rėją ir autoritetą. 

Aglinskas Vladas, Lietuvos un. docentas. G.1878. V. 7 Gar- 
liavoje. Išėjęs aukšt. technikos mokyklą Maskvoje inžinieriaus 
mechaniko laipsniu. t 1926. VII. 12 Santakų dvare. 

Akelaitis Mikalojus, Akelevičius. G. 1829. XII. 6 Čiuoderiš- 
kių k., Šaltupių v., Marijampolės ap. Tėvas Adomas buvo išva- 
rytas į katorgą už dalyvavimą 1831 m. sukilime ir ten mirė. 
Mikalojus vienas pats augo pas motiną. Penkiolikos metų įsto- 
jo į Marijampolės prog. Ketvirtoje klasėje mirė ir motina, tad 
mokslas nutrūko. Apie 1850 m. buvo Varšuvoje, mokė ir pats 
mokės, išmoko daugelio kalbų, ėmė rašinėti lenkų laikraščiams. 
Lankė panemunės. Lenkų raštijoje ėmus kilti susidomėjimui 
lietuvių kalba, ir Akelaitis panoro ką didžia padaryti jai ir pa- 
tiems lietuyiams. 1857 m. M. Balinskiui išdėstė reikalingumą 
lietuviams savos literatūros. Tai jį išgarsina Lietuvoje. 1858 m. 
su Simanu Daukantu apsigyvena Pakuršėje pas Svirlaukio dvar. 
Smuglevičių mecenatą, kurs apsiėmė duoti galimybės dirbti 
literatūrai ir leisti jų darbus, bet tedavė pavalgyti. Lietuvybės 
idėją Akelaitis jau suprato, bet romantiškai, kaip meilės idėją, 
šviesioje varsoje, vienybėje lietuvių su lenkais. Mėgino rašyti 

eilėmis lenkiškai ir lietuviškai, bet nesisekė. Tad ėmės rinkti 
medžiagą dideliam žodynui ~ lietuvių su daugybe kitų kalbų. 
Nusimanė daug galįs padaryti, o nebuvo kas padeda pinigais. 
Žitomieriuje Kraševskiui sudarius draugiją liaudžiai knyge- 
lėmis aprūpinti, Akelaitis pasiūlijo bendrą draugiją lenkiškoms 
ir lietuviškoms knygelėms leisti, nes platus visuomenės ju- 
dėjimas be kaimiečių negalimas. Kraševskis buvo artimas lie- 
tuviams, tai Akelaičio sumanymui pritarė. Į tai atsiliepė Lie- 
tuvos bajorai. Vil. Radvila“ įmokėjo 300 rub., kiti po mažiau. 
Ir Oginskis pasikvietė Akelaitį į Rietavą, žadėdamas įtaisyti 
spaustuvę, bet neįtaisė, o knygelėms leisti pavelijimą gavo. 
Vysk. Valančiui leisti laikraštį „Pakeleivinga“ rusai nepaveli- 
jo, kaip ir Ivinskiui leisti „Aitvarą“ (žr. A.), o jo redaktorium 
buvo pasikvietęs Akelaitį. Knygynėlis tapo faktas. Akelaitis ga- 
vo jį spausdinti. Vilniuje 1860 išleido 5 kn.: Mykalojus Akiele- 
wiczius — Elementarz dla chłopców wiejskich przełożony na 
litewski język. Lietuwiszkas Elementorius; Wilno. 2. Myk. Akie- 
lewiczius. I. Chodžko - Kwestorius po Lietuwą važinėdamas 
žmonis bemokinąsis, 62 p. 3. M. Akielewiczius - Lamentorius 
arba pradžia mokslo sudeta mažiems wajkeliems. Kasztu Ku- 
nigaikszczia Oginskia isz Rytawa, 59 p. 4. Myk. Akielewiczius — 
Malda pas Szwencziausia Panna Marija, 4 p. 5. Myk. Akielewi- 
czius - Swejka Marija (Giwenimas Motinos Diewo), 31 p. Ne- 
visi Akelaičio rūpesčiams lietuvybe pritarė: spėjo jį turint se- 
paratistinių tikslų - sudaryti savaimą Lietuvą. Akelaitis ėmė 
abejoti, beg ne per toli lenkai siekia. Paabejojo ir dėl ištikimy- 
bės rusams. Carui aplankius Vilnių ir tam faktui paminėti 
leidžiant knygą, Akelevičius buvo parašęs eiles „Jo Milestaj 
szwiesiausiam Ciesoriuj Aleksandruj II, Wieszpacziuj wisos 
Rossijos, Lenku Karaluj, Pinu ir Lietuwos žemes Didžiamjam 
Kunigaikszcziuj, teipat waldowuj daugiaus kitun žemiu, o mu- 
su Garbingiausiam Ponuj“. 1858. Wilniuj. 12 p. Pas Zavadzkį. 
Negavęs mokytojo vietos Vilniuje, apsigyveno Survilišky pas 
Kudrevičių. Čia proza išvertė į lenkų kalbą Duonelaičio „Me- 
tų laikus“; norėjo lenkų šviesuomenę supažindinti su lietuvių 
raštais. Sako, rengęs botaniką, rinkęs patarles, etc. O iš tikrųjų 

įsitraukė į bajorų politiką ir jai agitavo, „atsikratęs nuo laikino 
apsvaigimo“ (rusų caru). Tai vienintelis lietuvis valstietis, kurio 
bajorai galėjo pasikliauti. Jis revoliucijos reikalui išvertė „Bože, 
coś Polskę“š- Dievas, kurs lenkus per amžių daugybę; parašė 
atsišaukimą „Gromata Vilniaus senelio“. Lenkiškai pasirašy- 
davo: Chłop z powiatu Marjampolskiego, Bartosz z Czoderys- 
zek, o lietuviškai: Vargdienėlis iš Lietuvos. Ragino žmones su- 
kilti. Gyvas žmogus, bet naivus politikas. Tai pajutę rusai ėmė 
gaudyti Akelaitį, bet Kudrevičiaus suklaidinti nepagavo; jis 
paspruko į Prūsus, o paskui į Paryžių, į demokratų partiją. Dir- 
bo lenkų knygyne. Sukilimui prasidėjus, Akelaitis sugrįžo vėl 
agituoti; rašinėjo lietuviškus atsišaukimus, tiekė ginklų. Mėgi- 
no leisti lietuviam laikraštį „Žemė“. 1864 m. vėl grįžo į Pary- 
žių, vos nepatekęs į vokiečių kalėjimą. Dirbo kontorose, vedė 
prancūzę, tapo prancūzų pilietis. 1870 m. laikė paskaitą apie 
lietuvių tautą. Virto slavofilu. Svajojo apie visų slavų bendriją 
su rusų caru priešaky, kurstė Kirkorą? įsteigti tam tikrą per. 
organą. Akelaitis tarės suradęs raktą visoms kalboms per lie- 
tuvių kalbą pažinti. Parašė lietuvių kalbos „Gtosownia“!? (Po- 
znań), sulietuvino daugybę tautų kalbos dėsniais, kn. „Žvilgis 
į lietuvių kalbos senumą“. Pasirašė Vytautu. Sulaukęs „Auš- 
ros“, parašė jai du straipsniu: Gromata brolio A. iš Paryžiaus, 
1884, ir Lietuvos kunigaikščių vardai), 1885. Rankraščiai išsi- 
mėtė. Mirė 1887 m. rugs. 27 d. Paliko trejetą vaikų (A. Janulai- 
tis, „Šv. Darb.“, 1920, 11-12"). 

Akmenskis, Akmenius Juozas. G. 1882 m. VII. 30 Kaniū- 
kuose, Kelmės v.!? Mokės Raseiniuose ir Pskovo matin. mk. S. 
Seimo narys. 

Albrechtas, hercogas. Albertas (?) Brandenburgiškis, g. 1490 m.8 
Sofijos Jogailaitės sūnus, 1511 m. kryžiuočių ord. magistras, 
1525 m. pasekė liuteriais, tapo Zigmanto L.-Lenk. k. vasalu. 
1544 m. įsteigė Karaliaučiaus univ., kur mokė ir lietuvių kalbos. 

Aldona (Alduonė?), Gedimino duktė, 1325 m. Lenkų kar. 
Kazimiero žmona. + 1339. XII. 28 Krokuvoje. 

Algimantas, Alšėnų kunigaikštis 13-14 am. Romuntavičiaus 
sūnus. Dalyvavo Kijevo užkariavime Lietuvai. 

Alekna Antanas, Žemaičių, paskui Kauno Metropolijos ka- 
pitulos kanauninkas, Vytauto D. universiteto profesorius. 

G. 1872 m. gr. 19 d. Kurų k., Radviliškio p., grynai lietuviš- 
koj katalikų šeimoj. 1884-90 m. mokės Šiaulių g. Išėjo šešias 
klases, 1890-94 m. Žemaičių kun. sem. Kaune, 1895-97 m. Pet- 
rapilio kun. akademijoje (gavo teol. kand. laipsnį). Įsišventęs 
kunigu, vikaravo Šiauliuose ir kapelionavo gimnazijoje bei pra- 
džios mokykloje. Čia, remdamasis įstatymais, dar nemokan- 
tiems rusiškai vaikams ėmė dėstyti tikybą gimtąja kalba. Tai 
patyręs kapeliono pamokas ėmė lankyti rusofilas mokyklos ve- 
dėjas. Kapelionas A. išprašęs jį iš klasės; įsižeidęs vedėjas pa- 
siskundė Vilniaus generalgubernatoriui; jis atėmė iš kun. A. 
teisę dėstyti mokyklose. 1898-1903 m. vikaravo Kauno karme- 
litų p., kur tais laikais visi dėjos lenkais. 1903-6 m. vikaravo 
Rokiškyje. Šiais metais sugrįžo į Kauną Katedros vikaru, buvo 
pakviestas į kapitulą ir profesoriauti. 

Buvo modernus susipratęs lietuvis nuo pat klierikavimo lai- 
kų, kada veikė slaptos tautinės organizacijos. Rašinėjo „Tėvy- 
nės Sargui“. 

Spaudai palaisvėjus, bendradarbiavo „Nedėldienio Skaity- 
muose“, redagavo „Vienybės“ savaitraštį (1907-1919), rašinė- 
jo į „Draugiją“, į „Ganytoją“ ir k. mėgiamosiomis temomis — 
gyvaisiais tautos ir jos praeities reikalais. 

Parašė geriausius tos rūšies Lietuvos ir Bažnyčios istorijos 
vadovėlius. Parašė didele dalykų meile, bet senuoju metodu: 
per daug apibendrindamas, per mažai faktinosios medžiagos 
duodamas, į išvidinį faktų priežastingumą ir sinchronistinį me- 
todą neatsižvelgdamas; per daug laikėsi chronologijos, taigi 
išviršinio sąryšio. Bet moksliškumą išlaikydavo. 

Profesoriavo 1917-30 m., iš pradžių kun. sem., paskui įsis- 
teigusiame Lietuvos universitete dėstydamas Lietuvos istori- 
ją; naujų kelių nesurado ir naujaip mūsų praeities problemų 
neišsprendė, bet buvo tikras dėstomojo dalyko specialistas. Jo 
nuopelnas, kad nesekė mūsų romantikais-istorikais, bet į praeitį 
žiūrėjo kaip į objektyvų mokslą, į istorinės tiesos ieškojimą. 

Mirė 1930 m. birželio 12 d. Kaune. Čia ir palaidotas. 

Parašė: 1. Trumpa Katalikų Bažnyčios istorija (1906); 2. Baž- 
nyčios istorija (platesnioji); 3. Lietuvos bažnyčios istorija; 4. Lie- 
tuvos istorija (trumpesnioji) (1911); 5. Lietuvos istorija (plates- 
nioji); 6. Lietuvos istorijos pradžiamokslis; 7. Historyja Litwy 
(vertimas iš liet. kalbos); 8. Žemaičių Vysk. M. Valančius (mo- 
nografija); 9. Šventasis Kazimieras; 10. Tikrasis gailestis, dan- 
gaus raktas; 11. Kristaus Bažnyčia. Jos esybė, ženklai ir veiki- 
mas; 12. Katekizmo pradžiamokslis; 13. Ūkininkų džiaugsmai 
ir vargai. Išvertė: 14. Kun. Vosdey: Dvasiškasis gyvenimas; 15. 
S. Lagerlöf: Legendos apie Kristų. Perredagavo: 16. Vysk. Va- 
lančiaus Pradžia ir išsiplėtimas Katalikų tikėjimo. Dar Tėv. Sar- 
ge 1903 m. 3-4 n. tarp redakcijai atsiųstų knygų paminėta ir 
A. Kuriečio!*; 17. Politiškoji Lietuvos unija. 

Plačiau apie pr. A. Alekną skaityk: 1930 m. „Ryto“ 144 n., 
„Tiesos Kelio“ 9 n.“, „Židinio“ 7 n. „Ateities“ 7-8 n. ir „Ate- 
neum” 1931 m. 3n. 

Alekna Jurgis, medikas. G. 1873 m. vas. 4 d. Kuktiškių p.” 
Išėjęs Vilniaus II g. ir Maskvos un. medicinos fak. 1898 m., dir- 
bo Smolenske gub. lig., Vilniuje šv. Jokūbo lig. Už stipendiją 
tarnavo Onegos ap. 1900 m. aplankė V. Europ. Sugrįžęs buvo 
kalinamas ir ištremtas į Archangelską už priderėjimą į slaptą 
lietuvių kultūrininkų dr. Nuo 1902 m. vasaros laisvai prakti- 
kavo Ukmergėje, vedė ligoninę Zarasuose, vėl laisvai Ukmer- 
gėje ir Rozalime. 1909 m. išėjo bakteriologijos kursus ir kovojo 
su cholera bei dėmėtąja šiltine Panevėžio ap. Vėl išvyko į Vie- 
ną ir Berlyną studijuoti ausų, nosies ir gerklės ligų. Nuo 1910 m. 
darbuojasi Kaune. Karo metu dirbo Raud. kryž. vyriausiojoje 
viso šiaurės fronto taryboje. 1918 m. grįžo į Vilnių, į Lietuvos 
Tarybą. Nepriklausomybę paskelbus, antrajame kabinete bu- 
vo Vid. reik. min. viceministeris. Dalyvauja visuomenės orga- 
nizacijose. Rašo į laikraščius. Laikosi dešiniojo liberalų sparno. 

Aleknavičius (Olechnovičius) Kajetonas, Can. Reg. Merki- 
nės klebonas ir dekanas. G. 1808 Terespolyje, Palėvenės p.'* 
Mokės Vilniuje, išėjo ten t. kand. laipsniu Aukšt. vyriausiosios 
kun. sem. 1848 geg. 29 Vilniaus Vyskupijos valdytojas Žilins- 
kas” kun. A. paskyrė Merkinės klebonu, o 1856 lapkr. 19, jau 

būdamas Mogiliavo arkivyskupas ir visų Rusijos katalikų met- 
ropolitas, tas pats Vilniaus v. valdytojas kun. Aleknavičiui Mer- 
kinę pavedė „w dożywotnią possesyę“ 8. Vadinas, padarę jį pri- 
siekusiu, nebepašalinamu klebonu. Vis dėlto 1867 m. sausio 12 
Merkinės klebonu skiriamas kun. St. Sakavičius, o kur dingo 
kleb. Kajetonas A. nėra žinių. Tik vienas senas merkinietis liudi- 
ja - negeri miestelio žmonės savo kleboną Al. įskundę Rusijos 
valdžiai neva lenkmečio dalyvį. Tai galimas daiktas. Tuo pat 
laiku buvo deportuotas ir Varnių rektorius kun. J. S. Dovydai- 
tis. Kun. Just. Pranaitis rašo Sibirijoje aptikęs vieną 93 m. trem- 
tinį kun. Aleknavičių. Bet tai bus kas kitas buvęs. Kun. K. Al. 
buvęs darbštus, sumanus kunigas; visi jį gerbę ir mylėję. Savo 
lėšomis išstatęs kleboniją. Su žmonėmis kalbėdavęsis lietuviš- 
kai, bet lietuviškajai kultūrai Vilnijoje nieko nedaręs; Merkinėje, 
kaip ir kitur, visos pamaldos bažnyčioje būdavusios lenkiškai. 
Jokių pasakų, giesmių, pritikimų iš savo klebono lūpų merki- 
niečiai negirdėdavę. O tuo tarpu kun. K. Al., prieš tapdamas 
Merkinės klebonu, yra išspausdinęs aniems laikams tiesiog ne- 
paprastą pedagogišką vadovėlį: Elementarius arba lengwus 
mokslas skaytit Raszto Szwento. Lietuwiszkay del wayku Lie- 
tuwniku par kunigu K. Olechnowicziu. Ape reykatu mokslo ir 
wiežliwu apsieimu kalbiasieys paraszitas. Wilniui, metuasi 
1846 pas Dworcą pinigays Raszitojaus, 70, 1 p. 8°. Priedas apie 
mokslo reikalą ir padorų apsiejimą, puikiai stilizuotas dialogais 
ir buvo lyg skaitymo knygelė po elementoriaus. Šitą veikalą 
perredagavęs, rankraštį 1908 m. įteikiau Šv. Kaz. dr. Kaune. 
Bet ten jis užsimetęs. Numanau, kad Vilniaus v. valdytojas 
kun. Aleknavičių favorizavo už šitą jo raštą. Antrą veikalą pa- 
skelbė vėliau: Pasakos, pritikimaj, weselos ir giesmes. Par kuni- 
gu K. Olechnowicziu Plebonu Mierkinies (Merecza) Sudierini- 
mays lietuwiszkay paraszitos. Wilniui. Drukarnioi iszspaustos 
A. Dworca. Metuosi 1861, 144 p. Antrą kartą Vilniuje, Petro 
Vileišio lėšomis ir spaustuvėje, išleista 1909 m. mano perreda- 
guota, lietuviškai išversta įžanga. Leidinys žuvęs likviduojant 
P. Vileišio knygyną". Kun. Aleknavičiaus knygelės, ypač ant- 
roji, teplito, tegarsėjo ir autoriaus vardą tegarsino gimtajame 

jo krašte —- ukmergiškiuose ir zarasiškiuose. Kuo tai išaiškinti? 
Platų kun. Al. raštų nagrinėjimą ruošia Liudas Gira”. Vyskupo 
J. Kuktos liudijimu, kun. Kaj. Al. iš Merkinės buvęs išmestas 
Vilniaus vyskupijos administratoriaus prel. Petro Žilinskio?! 
už tai, kad neklausęs šito savavališko intrūzo, rusų valdžios 
pakaliko. Taip liudijęs kun. Staševičius-Stasiūnas. Nukeltas į 
Asavą, Lydos ap., tokią pat lietuvišką parapiją kaip ir Merki- 
nė. Mirė ten 1874 m. XI. 20 d., ir paminklas jam ten pastatytas. 
Rubricelė jam įrašė 66 m. amžiaus, o 38 m. kunigystės. Asavoje 
tepaklebonavęs 3 metus. Bet tai neatitinka kun. Sakavičiaus pa- 
skyrimo datą. 

Aleksai. Kilę iš Kumetiškių, Jonavos v.??, Kalvarijos ap. Se- 
na suvalkiečių šimtamargių inteligentų šeima, davusi tris kar- 
tas inteligentų. 

Aleksa-Aleksandravičius Jurgis, 1818-1894, buvo Varšu- 
vos universiteto Gamtos fakulteto dekanas profesorius. Len- 
kų mokslui daug padarė. Suorganizavo jiems Muzeum Rolnict- 
wa i Przemysłu, sodininkystę ir daržininkystę, padėjo pamatus 
Towarzystwa Kredytowego Ziemskiego% (Varšuvoje) dešim- 
čiai Privislinijos gubernijų ir pirmininkavo jai. Įsteigė Varšu- 
voje Botanikos sodą ir jį vedė, buvo jo direktorius. Paliko moks- 
lo darbų apie samanas, kerpes. 

Aleksa, jo brolis, gale XVIII am. buvo Polocko vienuolyno 
(jėzuitų?) prioras. Mirė Kaune. 

Aleksa, jo brolis, buvo teisininkas; 1831 m. dešimčiai metų 
ištremtas Siberijon. Sugrįžęs buvo Varšuvos apygardos teismo 
narys. Garsioje 700 000 kontrabandos byloje?*, kur buvo įsimaišę 
aukšti žmonės, nenulenkiamas teisėjas Aleksa buvo nunuodytaš. 

Antroje kartoje: 

Aleksa Jonas, dabartinių Aleksų tėvas, mokės Polocke pas 
dėdę kunigą. 

Aleksa Julius (Alfas), medikas. G. 1855 m. Mokės Marijam- 
polėje ir Varšuvoje. Gydytojavo Šiauliuose ir Aleksote. Mirė 
1892 m. Aušrininkas, Amerikos liet. laikr. bendradarbis. Gam- 
tininkas. Buvo sudaręs herbarijų ir lietuviškai - lotynišką bo- 
tanikos žodyną, didesnį už P. Matulionies žodyną“. Jis dingęs. 

Aleksa Jurgis, medikas. 

Aleksa Kostas, brolis, ėjo Vygrių kunigų seminariją. Napo- 
leonui užeinant, pabėgo į Legionus. Mūšyje jam nušovė koją. 
Sugijęs vedė ir susilaukė 94 m. amžiaus kolonijoje Šakių ap. 

Aleksa Kostas, g. 1864 m.” Mokės Pskove matininkų mo- 
kykloje ir Lvovo politechnikoje. Nuo 1892 m. dirbo Galicijoje, 
o nuo 1921 m. Vilniuje, mokytojauja Vytauto D. gimnazijoje. 
Su broliu Juliu rašinėdavo laikraščiams. Geriausio iš visų Alek- 
sų būdo, o mažiausia pažengęs karjeroje. 

Trečioje kartoje, Jono vaikai: 

Aleksa Zigmantas Antanas (Angarietis), g. 1881 m.?*, Mari- 
jampolės gimnazijoje išėjo šešias klases. Mokės Veterinarijos 
institute Varšuvoje. Bestudentaudamas gavo socialistinę idėe 
fixe, įkliuvo ir mokslai nutrūko. Eksstudentas atsidūrė Pskove 
katorginiame kalėjime, o paskui buvo išsiųstas į Sibiriją, kur 
Angaros upė teka, Iš to ir pseudonimas. Po bolševikų revo- 
liucijos pasiliuosavo, bet Lietuvon nebegrįžo. Prisidėjęs prie 
komunistų, su Vincu Mickevičiu-Kapsuku buvo Lietuvon at- 
vedęs jų armiją ir Vilniuje per 105 dienas buvo Revkome, reda- 
gavo rusiškai ir lietuviškai „Komunistą“. Ir dabar tebedirba 
Lietuvos skyriuje. Daug rašo ir leidžia, bet skystai galvoja. 
Nepaprastai atkaklaus būdo nuo mažens. Pasakoja, tėvas ji 
mažą už kurį ten nusidėjimą pastatęs pastovėti po medžiu kie- 
me; pamiršęs jį išvažiavęs. Sugrižęs po 12 valandų ir tebera- 
dęs Zigmą vos gyvą tebestovintį iš atkaklumo: pastatei, tai ir 
atsiimk. 

Aleksa Jonas Pranas, žemės ūkio ministeris, g. 1879 m. gr. 
25 d.” Gimnaziją išėjo Marijampolėje 1891-1900. Gamtos moks- 
lą ir agronomiją studijavo 1900-4 Maskvos univ. 1902 m. įkliu- 
vęs į politiką sėdėjo Maskvos Butirkose. Varšuvos, Petrakavo, 
Seredžiaus (?)®% ir Kališo kalėjimuose. 1904-7 m. Maskvoje stu- 
dijavo sociologijos mokslą, o 1914-15 m. agronomijos ir zo0- 
technikos mokslus Varšuvoje aukštuosiuose ūkio kursuose. 
Pradžioje karo tarnavo gyvulybos specialistu Voronežo žemie- 
tijoje ir mėsos bei riebalų tiekimo komitete, paskui ir vedė tą 
reikalą. Dalyvavo Vor. ž. ūk. dr. 

Grįžęs 1918 m. Vilniun dirbo „Mūsų Ūkyje“?!, gamino Žž. ūk. 
vadovėlius. Lap. 12 d. paskirtas žemės ūkio departamento di- 
rektorium. VI Kabinete - žem. ūkio ir valstybės turtų ministe- 
ris. Paskui Žemės ūkio rūmų pirmininkas. Pagaliau tautinin- 


ūkio ministeris. Yra parašęs: 1927 m. Kuriuo keliu eisime? 1929 
m. Ūkininkiškos visuomenės sudarymo klausimu Lietuvoje; 
1930 m. Mūsų žemės ūkio reikalai. Be to: Lietuvos ūkininkai ir 
Lietuvos valstybė (pseud. Agronomas), Lietuvos šios dienos 
žemės ūkis ir jo ateitis, Lietuvių tautos ateities klausimu, Kiau- 
lių auginimas ir kiaulių ūkis. 

Aleksa Konradas Juozas, g. 1881. vas. 19 d.32 Šešias klases 
išėjo Marijampolės g., veterinarijos institutą 1903 m. cum eximia 
laude% Varšuvoje ir paskirtas instituto klinikų asistentu, bet 
1904 m. mobilizuotas Mandžūrijos karan. 1906 m. vėl to pat 
inst. kl. asistentas. 1907 m. perėjo į Podolijos žemietiją. 1908 vet. 
gyd. Šakiuose ir Kalvarijoje, 1912 Krymo žemietijoje, 1913 ka- 
riuomenės tarnyboje ir per visą Didijį karą. Dalyvauja visuose 
mūšiuose Lietuvoje. 1918 m. vėl Kryme, savival. 1919-20. De- 
nikino ir Vrangelio** armijon mobilizuotas korpuso vet. gyd. 
1920-22 m. bolševikų kalinamas ir varginamas. Įstoja į Lietu- 
vos atstovybę Charkove ir išveža iš Krymo lietuvius, tad ir 
savo šeimą. Sugrįžęs Lietuvon, skaito anatomiją su fiziologija 
ir veterinariją Dotnuvos technikume, p. augalų anatomiją ir 
fiziologiją, 1924 m. e. p. docento Ž. ū. akademijoje. 1926 m. 
akademijos prorektorius. Buvo mokslo tikslais komandiruoja- 
mas 5 kartus. Yra rašęs specialių mokslo straipsnių lenkų ir 
rusų kalbomis. Lietuviškai: Pajauninimas. Ar gaminasi pie- 
nas bemelžiant? Ar turi gyvuliai protą? Kas tai gyvulių ins- 
tinktas? Su liaudies mokytojais ekskursija Čekoslovakijon. Ar 
vietinę karvę gerinti, ar iš užsienių importuoti. Karvių tuber- 
kulinizacija (du). Ir trumpesnių straipsnių. Knygos: Trumpa 
naminių gyv. fiziologija. Altuchovo naminių gyv. gydymas 
(perredaguota). Dar: Apie tuberkuliozo pavojų Lietuvoje ir 
vienas tuberkuliozo vakcinarijos bandymas. (Ž. Ū. A. Metraš- 
tis 1928 m.)“5. 

Aleksandras Jogailaitis, 1460.X.5-1506.VIII.9. Palaidotas Vil- 
niuje. 1492 D. L. kun., lenkų kar. 

Aleksandravičius, kun. K., g. Krosnoje, mokės Marijampo- 
lėje, Seinuose, dalyvavo „Varpo“ įsteigime. 1892 m. išgavo iš 
Varšuvos mokslo ap. globėjo Apuchtino leidimą Veiverių mo- 
kytojų seminarijoje dėstyti tikybą lietuviškai. 

Aleksandrovas Aleksandras, filologas. G. 1861 m.““, išėjęs 
Kazaniaus un. mag. ir dakt. laipsniais. Parašė: „Sprachliches 
aus dem Nationaldichter Litauens Donalitius zur Semasiolo- 
gie“ (1886), „Litauische Studien“ ir k. Paprofesoriavęs įstojo į 
vienuolyną ir įsišventė kunigu. Paskui buvo archijeriejus Ar- 
kadijus Petrapilyje. 

Alseika Danielius, medikas. Įsteigėjas ir vedėjas Vilniaus 
lietuvių poliklinikos. Istorininkas. Autorius „Vytauto D. su- 
manymas vainikuotis Lietuvos karalium“*?. 

Ambrazevičius Juozas. Pedagogas. G. 1903 m. gruodžio 
9 d.3 Trakiškių k., Marijampolės par., iš Simono ir Ievos Mau- 
rukaitės. Gimnaziją išėjo Marijampolėje, Teologijos-filosofijos 
fakultetą Lietuvos universitete. Dėsto lietuvių kalbą ir litera- 
tūrą „Aušros“ mergaičių g. Kaune, rašydamas mokykloms va- 
dovėlių. „Sakalo“ b-vė išleido jo Lietuvos literatūros teoriją. 
Poetika. Rengiamas visuotinės literatūros vadovėlis kolekty- 
vo J. Ambrazevičiui redaguojant. Jis gi yra spaudai prirengęs 
„Sakalo“ leidinį: V. Pietario „Lapės gyvenimas ir mirtis“, da- 
bar rengia Pietario „Algimantą“. J. Abr. anksti pradėjo publi- 
cistikoje dalyvauti. Jo raštus aptinkame: „Laisvėje“, „Ryte“, 
„Lietuvoje“, „Lietuvos Aide“, „Dienoje“, „Ateities Spinduliuo- 
se“, „Ateityje“, „Židinyje“, „Tiesos Kelyje“, „Vaidilutėje“ pseu- 
donimais. 

Ambraziejus, kun. Juozas Ambrazevičius. G. 1855 m.” Su- 
valkų gub. Kun. sem. išėjo Seinuose ir kunigu įsišventė 1880 m. 
Dėl kurių ten nesusipratimų privataus pobūdžio pakeitė vys- 
kupiją ir apsigyveno Vilniuje šv. Jono par. vikaru. Jau čia rado 
tautiškai susipratusių lietuvių inteligentų, tačiau su jais nesu- 
sidėjo, veikė skyrium. O veikė smarkiai. Privačiai kvėpė tauti- 
nę ideologiją bet kuriam savo lietuvystę pamiršusiam. Pasa- 

koja graudžią sceną, kaip jis tikrą žemaitį Valerijoną Urboną, 
pavirtusį Urbonavičium, laimėjo Vilniaus lietuvybei „su visa 
jo širdžia ir vyno fabriku“, kaip jo chore atvirto Vilniaus lenkė 
p- Marija Piaseckaitė, paskui lietuvišką šeimą sudariusi su dr. 
J. Šlapeliu. T. ir t. Knygų draudimo laiku dėl spaudos laisvės 
kovojo legaliai, Vilniaus generalgubernatoriaus kanceliarijoje 
pasireikšdamas visiškai atsidėjusiu rusų administracijai prieš 
lenkus, ypač dvasiškąją katalikų vyresnybę. Lietuvių lenkini- 
mą rusai stengės pakeisti jų rusinimu, kun. Ambraziejus mė- 
gino rusus padaryti savo talkininkais prieš lenkus, neduodant 
jiems kitokios naudos kaip tik teoretinį pritarimą. Su dr. J. Ba- 
sanavičium, kun. Stakele, kun. K. Olšauskiu, J. Kriaučiūnu ir 
k. buvo sudarę Lietuvių sąjungą kovai už lietuvių kalbą Vilni- 
jos bažnyčiose, padedant rusų administracijai. Lietuvių visuo- 
menė tą sąjunga nepalaikė. Gen.-gub. skatinamas parodyti, kad 
lietuviai nėra separatistai, įprašė tai pareikšti „Tėvynės Sar- 
ge“. Ir aš tai esu oportunistiškais sumetimais 1900 m. Nr. 12 
pareiškęs“. Tuo būdu tačiau nieko nelaimėta. Būdamas geras 
bitininkas specialistas, parašė lenkiškai bičių knygelę, pasiū- 
lydamas savo sugalvotus rėminius avilius „kelmo“ tipo, apva- 
lius, ne Levickio tipo skrynias*!. Dėjos biologiniu pastebėjimų, 
kad bitės laikosi „apvaliai“. Skelbės suradęs būdą gelbėti nuo 
reumatizmo bičių geluonių nuodais. Ir gydė. Bandė medų pa- 
naudoti muilui ir praminė jį „Blizgiu“. Vieną ir antrą savo pra- 
simanymą netesėjo pramonėn įvesti. 

Spaudą rehabilitavus, tuoj šoko leisti gražaus formato, ant 
gero popieriaus, specialųjį mėnesinį žurnalą „Lietuvos Bitinin- 
ką“, vienas pats jį prirašydamas, žinoma, silpno turinio. Susi- 
kivirčijęs su lenkais ir lietuviais, „L. Bitininką“ pakeitė dvisa- 
vaitinuku „Šviesa“, skiriama polemikai, asmeniškai atsikirsti. 
Abiejų leidinių tiražas buvo menkas. „Šviesą“ leido amerikie- 
čių pašalpomis. Sudėtiniais pinigais buvo įgijęs Odminių gat- 
vėj posesiją, geroką kiemą su menkais mediniais namais se- 
noms davatkoms bendrabučiui, bet naudojo jį sau ir kitiems 
tikslams. Kilo byla, civilinis ieškinys buvo patenkintas. O mi- 
rus be testamento, atiteko giminėms, ne davatkoms. 

Gaila kad asmeniniai kun. Juozo Ambraziejaus dalykai ap- 
temdydavo viešuosius; kitaip tektų jam pripažinti vieną iš gi- 
liųjų Vilniaus lietuvių gyvenime išvarytų vagų. Nepastovumas, 
blogas, šiurkštus būdas ir ne per didelis saugojimasis, kad vi- 
sa, kas tautai naudinga ir garbinga, būtų dar ir šlovinga, daugu- 
mą lietuvių atstūmė nuo jo, ir jis pabaigė gyvenimą apleistas, 
užmirštas, paralyžuotas, dargi dv. vyriausybės suspenduotas. 
Paskutiniame savo „Šviesos“ nr. rimtai įtikinėjo, kad spaudą 
lietuviams atgavęs jis; o Petras Vileišis tvirtino, kad tai - jis. 
Šiaip ar taip, kun. J. Ambraziejus buvo uolus lietuvybės pio- 
nierius Lietuvos rytuose. 

Ancuta Motiejus ir Ancuta Jurgis Kazimieras, Vilniaus vys- 
kupas (1722-3). Iš pradžių Šėtos ir Vilkmergės klebonas; ten ir 
bažnyčias pastatė. Infliantų ir Smolensko kanauninkas, Vilniaus 
kapitulos narys nuo 1695. Į kapitulą įvedė ir brolį Jurgi. Paskui 
buvo Augusto II sekretorius. 1710 Vilniaus sufraganas, o jo bro- 
lis, gavęs t. dr., oficiolas; abu nepaprastai mylėjos. Motiejus — 
labai laimingas, Jurgis labai mokytas ir gabus, parašęs knygą 
prieš liuterius ir kalvinus. Valdydamas Svyrėnų, Labanoro, Mo- 
lėtų ir Trakų dvarus, atstatė švedų sugriautas bažnyčias. Taip 
pat Novogrudke, Salake, Vilniuje Šv. Trejybės ir Šv. Magdale- 
nos. Mirė ūmai, nepadaręs ingreso. Jurgis, taip pat fapęs sufra- 
ganu, ūmai mirė. Nors bažnyčias statė, bet ir beneficijų buvo 
godūs, valdė po keletą, o to kanonai nepavelija. Kun. V. Przy- 
algauskis* taip apibūdina v. Motiejaus darbus: anksti kėlės — 
kaip geras šeimininkas, pirmiausia ėjo į bažnyčia - kaip geras 
kunigas, laiku mokėjo tarnams - kaip geras ponas, šeštadie- 
nius Šv. D. M. griežtai pasninkavo - kaip geras lenkas. 

Andriuška Benediktas, S. J. G. 1884 m. III 18 Vilkaičių k., 
Lieplaukės p. Mokės Palangoje, Kaune kun. sem., Austrijoje 
ir Anglijoje. 1919 m. Kaune kun. sem. dėstė filosofija, fiziką ir 
giedojimą. 1920-21 buvo lenkų užimtoje Silezijoje ir Krokuvo- 
je, 1921-23 mokytojavo Belgijoje, komercijos mokykloje. Nuo 
1923 m. dėstė vėl Kauno kun. sem. ir dirbo jėzuitų bažnyčioje. 
Čia padėjo įsikurti ir vadovavo šioms organizacijoms: Maldos 
Apaštalavimas, Unio Apostolica, Marijos Sodalicija, Šeimynų 

pasiaukojimas šv. Jėzaus Širdžiai. Vadovaudavo rekolekcijoms 
ir misijoms. Rašinėjo į daugybę laikraščių. Išleido 25 knygas ir 
knygeles. Parašė: 1. Dievo buvimas, 2. Žmogaus siela, 3. Evan- 
gelijų kilmė. 4, Dieviškasis Išganytojas (vertė), 5. Romos Po- 
piežius, 6. Dievo ranka Bažnyčioje (vertė), 7. Išpažintis (2 leid.), 
8. Kaip save auklėti (2 1.), 9. Temperamentų rūšys, 10. Malda 
svarbi išganymo priemonė (vertė), 11. Kaip mąstymas daryti 
(lapelis), 12. Mintys ir patarimai (keturios dalys), 13. Maldos 
apaštalavimai, 14. Manete in dilectione mea, 15. Šeimyna Kris- 
tui (2 1.), 16. Moterystė, 17. Aukštyn - šv. Aloyzo sekmadie- 
niai, 18. Ar tik nebūti man kunigu? 19. Dievo Motina Marija, 
20. Šv. Stanislovas Kostka S. J., 21. Šv. Jonas Berchmanas ir 
šv. Ignacas, 22. Matas Talbotas, 23. Jėzuitai, kas jie yra ir ko jie 
nori, 24. Sugriautas lizdas (apysaka iš karo), 25. Į priekaištus 
taip atsakyk. Ir kt. 

Andziulaitis Juozas-Kalnėnas. Aušrininkas. G. 1864 m. gr. 
13 Gaistrių k., Antanavo v., Pilviškių p., Marijamp. aps., iš t. Igno- 
to ir Uršulės Olekaitės. Išėjęs Veiverių mokytojų sem. mokyto- 
javo Garliavoje. Skaityti ir rašyti vaikus mokė iš draudžiamųjų 
lotynų raidėmis spausdintų lietuviškų knygų; vienas pirmųjų 
pradžios mokyklą pastūmėjusių „Lietuvos keliu“. J. Andziu- 
laitis buvo kairiosios krypties, bet jaunystėje didelis patriotas. 
Garliavoje priderėjo į farmaceuto Aglinsko kuopelę jaunalietu- 
vių, drąsiai išpažįstančių savo tautybę ir svarstančių visuome- 
nės klausimus. Visa kuopelė: artimas J. Basanavičiaus draugas 
farm. Kazys Aglinskas, poetas Jonas Mačys-Kėkštas, mokytojas 
J. Andziulaitis, jo draugas Ksaveras Sakalauskas-Vanagėlis kū- 
rė ir palaikė „Aušrą“. J. Andz. jau antrais jos ėjimo metais ėmė 
spausdinti joje eilutes. Vaizduotę J. Andz. turėjo neturtingą; 
tokią pat neturtingą ir formos įmonę. Bet buvo inteligentas ir 
veikiai pasijuto nebesutelpąs rusų suvaržytoje būklėje. Jis ne- 
išlaikė, nusiminė; jam ėmė rodytis iš lietuvystės belikusi viena 
istorija, daugiau nieko. Jis pasiilgo buržujiško gyvenimo. Kai 
mokyklų vyriausybė Andziulaitį pašalino iš Lietuvos, jis pa- 
skyrimo nebepriėmė ir emigravo į Tilžę. Pasiėmęs redaguoti 
„Aušrą“. Reformavo ją, davė jai visuomeninę kairę krypti, bet 

beišleido dvi jos knygeles ir, 1886 m. vasarą sustabdęs, atsidū- 
rė Amerikoje. Nepajėgęs dirbti juodajį darbą, ėmė verstis agen- 
tūra; pardavinėjo „Pain Expeller““*, imdamas pasakiškas kai- 
nas ir gydydamas juo „visas ligas“. Paskui sugrįžo į literatūros 
darbą. Dalyvavo J. Šliūpo leidžiamajame laikraštyje ir kun. 
A. Burbos „Vienybėje Lietuvninkų“. Šią suradikalino, sutelk- 
damas savo vienminčius. Bet tapęs laisvamanis ir J. Šliūpo, 
L. Mokslo dr. narys, gavo pasitraukti. Bet jau turėjo kiek susi- 
taupęs pinigų, tai įstojo į Baltimorės Medical College ir 1895 m. 
ją išėjo. Sako, neblogiausia daktaravęs New Britain, Conn. Da- 
bar vedė švedę, namų savininkę. Jos giminės užgulė šeimą ir 
visai pribaigė J. Andz. lietuviškumą. Dabar jis apostatavo“ iš 
tautybės, kaip pirma apostatavo iš katalikybės. Lietuvių tautą 
bevadindavęs niekšų tauta ir visai pasitraukė nuo kultūrinio 
darbo. Tiesa, iki pat galo amžiaus išbuvęs Lietuvių susivieniji- 
mo Amerikoje narys. Buvęs užsiprenumeravęs „Vienybę L.“, 
bet liepdavęs ją siųsti uždarame voke. Turbūt teko slapstytis 
nuo švedų. Mirė ten pat 1917 m.(?)**, nemažą savo turtą palik- 
damas švedams, ne lietuviams. Be ilgos eilės laisvamaniškų 
vertimų ir kompiliacijų, J. A. išvertė Freemano „Europos isto- 
riją“*7. Vaižganto R. XIIšš, 

Angrabaitis Juozas, Angrabas-Paznokaitis. Apžvalgininkas. 
G. 1859 Pervazninkų k., Sudargo p.“ Buvo Sudargo klebono 
Martyno Sederevičiaus tarniukas, iš jo ko ne ko pramoko. Se- 
derevičiaus įmasintas kontrabanduoti lietuviškas religiškas 
Rusijos Lietuvoje draudžiamas knygas, tapo jo atstovu Prūsų 
Lietuvoje ir visų jo reikalų vedėju. 

Tilžėje spausdino „pabažnų senelių“ (Sed. ir Kušeliausko) 
knygas pas Otto v. Mauderodę. Išmoko raides rinkti; paskui 
apsiėmė Mauderodei visas lietuviškas knygas koreguoti. Įkal- 
bėjo O. von Mauderodei, kad jis, tiek lietuviškų knygų Rusijos 
Lietuvai spausdindamas ir nugabendamas, reklamai jų imtų 
leisti ploną mėnesinuką, kaip daro Veyerio spaustuvė“, leis- 
dama „Šviesą“. Mauderodė apsiėmė ir pavedė Angrabaičiui 
sudaryti redakciją. Redakcijos jis nesudarė, pats pasiėmė re- 
dakcijos dalykus tvarkyti; bet bendradarbių primedžiojo. Taip 

susidarė „Lietuvos ir Žemaičių katalikiška apžvalga“ arba tie- 
siog „Apžvalga“. Jauniesiems kunigams pamėgus kalėdojant 
knygeles dalyti, o šias rusams persekiojant, Angrabaitis šiam 
reikalui prasimanė nepersekiojamą dalyką ~ spausdinti gra- 
žius šventųjų paveikslėlius su didoku, gražiai suredaguotu 
tekstu. Jų policija nepersekiojo ir kunigai Angrabaičio paveiks- 
lėlių išdalydavo kasmet šimtus tūkstančių. 1896 m. vokiečių 
administracija pripažino Angrabaičio buvimą Prūsijoje nebe- 
pakenčiamą. Sako, buvę intrigų iš jo priešininkų pusės. Šiaip 
ar taip, Angrabaitis iš Tilžės gavo išsidanginti ir savo devocio- 
nalijų verslą perkėlė į Krokuvą. Nusinešęs didelio prityrimo 
šioje srityje, A. ten Lenkuose padarė gerą biznį, yra ištikimas 
lenkams, bet neužsigina ir savo lietuvystės. Vaižganto R. XIIš!. 

Antanavičius v. rusų mokslininkas, parašęs „Očerk istorii 
Velikago Kn. Litovskago“ 1878 m.” 

Antanavičius Juozas ir jo sūnus Aleksandras. Šviesininkai““. 
J. A. - vienas iš trijulės „pabažnų senelių“. Sudargo klebonas 
Martynas Sederevičius, Žemaičių dvarininkas Serafinas Lau- 
rynas Kušeliauskas vertė, J. Ant. perrašinėjo. Kilęs iš Kušliš- 
kių k. Sintautų. Buvo Pervazninkų k. girininkas Sudargo p. Pas- 
kui kleb. Sederevičius ir Kušeliauskas nupirko jam šešmargi 
Sudarge ties kapais. 

Antanavičius, Seinų vyskupijos kunigas**. Išvertė kun. Fe- 
likso Gondkaus Arielka ira Szaltiniu wisokiu piktibiu priesz 
Diewa ir Zmones. Wilniuje, 1862, 198 p. 

Antanėlis Antanas, kun., g. 1863 m. Malaišiuose, Svėdasų 
p. (Vaižganto kaimynas ir draugas). Mokės privačiai (šveda- 
vo) Liepojoje ir kun. sem. Kaune. Kunigu įsišventė 1887 m. Vi- 
karavo Grinkiškyje, Utenoje, filijalistu buvo pakuršėje, mirė 
Upytėje 1908 sausio 2 d. Buvo labai mokslus, tik nedaug to 
mokslo gavo. Vargšų užtarytojas, pats niekados ponu nesidė- 
jęs. Kivirčijos su dvarininkais dėl kaimiečių ir vieną mirusį, 
Kaz. Šv., atsisakė iškilmingai pasitikti ir palydėti už tai, kad, 
rusų administraciją lenkdamas, bylas laimėdavo ir garsėjo kai- 
miečių skriaudėju. Draugui mokėjo būti draugas. Upytiškiams 
buvo „pigas“. V. R. XVI”. 

Anusavičius Julius, Anusas, Hanusovič. Matininkas. G. 183256, 
Mokės privačiai iš mokyto savo dėdės Cezario. Augo Žemai- 
čių Kantaučiuose, Šiukštų dvare pas savo dėdes, karšo Pabir- 
žės Daniūnuose pas savo brolį. 1863 buvo ištremtas į Rusiją. 
Grįžo į Ryga, pagaliau namo, į Daniūnus. Mirė 1907 m. vas. 13 
ir palaidotas Daumėnų kapuose. Karštas katalikas, maskolių 
nemėgėjas, jaunosios lietuvių kartos bičiulis, „Tėvynės Sargo“ 
bendradarbis. Ten įdėta trejos ilgos eilės. Kiti rankraščiai Prū- 
sų redakcijose dingę. J. Anusavičius lietuvių literatūroje gar- 
sėja itin vykusia savo idilija „Viena pavasario diena“. Šis kūri- 
nys tiek tautiškas, tiek mums artimas, jog skaitydamas negali 
nesišypsoti pasigėrėjimu ir dėkingumu autoriui. Forma jeibin- 
ga. Užtat kompozicija neturi sau lygių lietuvių literatūroje. Ją 
teviršija Kr. Donelaičio „Keturi metų laikai“. 

Vaižganto R. XI t.7 

Apulskis Vladislovas, kun., g. 1875, vidurinės mokyklos ka- 
pelionas Ukmergėje, nors lenkiškų namų tradicijų, padėjo vi- 
karui Kaz. Šleiviui (g. 1872, dabar Telšių kap. garb. kan.) ginti 
lietuvių kalbos teises bažnyčioje. Gavo dvejus metus ištrėmi- 
mo į Poltavą (kun. Šleivys58 2 m. į Charkovą, 1902-3) „za li- 
tovskuju protivpravitelstvennuju propagandu“. Japonų kare 
kapelionavo Mugdene kaipo Vilniaus vyskupijos atstovas. Bu- 
vo Upynoje filijalistu, mirė Šilalėje 1917.VI.8 altaristu. 

Vaižganto R. XII. 

„Tėv.Sar.“ 1900. 460, 

Apžvalga. „Programas arba Apgarsinimas iszeinančios Ga- 
zietos“ buvo paleistas 1889 m. spalių 22 d. Pats mėnesinis žur- 
nalas pradėjo eiti nuo N. metų ilgoka antrašte „Žemaiczių iť 
Lietuvos Apžvalga. Katalikiszkas Laikrasztis. Iszleidžiamas 
Draugijos milėtojų savo brolius Artojus, dėl naudos visiems 
Žemajczių ir Lietuvos Katalikams“. A raidė viduryje turėjo- 
Kauno klierikų antrosios Šv. Kazimiero dr.*! emblemą - „pa- 
rol“: kryželį suėmusias dvi rankas. Antrame numery pataisyta: 
„dėl naudos visų Lietuvos ir Žemaičių Katalikų“. Nuo kovo 
mėn. ima eiti kas antra savaitė, nuo geg. mėn. dar trumpesniu 
antgalviu: „Žemaičių ir Lietuvos Apžvalga. Katalikiškas Laik- 

raštis“, su daugybe religinių emblemų vinjetėje. Populiariai bu- 
vo vadinama tiesiog „Apžvalga“ ir ėjo ligi 1896 m., septynerius 
metus. Leido Tilžės spaustuvininkas Otto von Mauderodė, di- 
dysis knygininkas grosistas*2, Rusijos Lietuvos aprūpintojas ten 
draudžiamomis lotynu raidėmis spausdinamomis knygomis. 
Jam tai atsieidavo nebrangiai, vos keletą šimtų markių per 
metus, kurias jis skyrė savo verslo reklamai. Pirmiau tuo pat 
tikslu yra „Šviesą“ leidę spaustuvininkai Arnoldt ir Weyer. 
„Apžvalgos“ leidimą įvykdė: mintį Mauderodei davė, bend- 
radarbius paragino, leidinį sutvarkė spaustuvės raidžių rinkė- 
jas ir korektorius Juozas Angrabas Angrabaitis, (ž.) Mažojoje 
Lietuvoje Paznokeit-Paznokaitis. Sk. apie jį. Savamokslis tai vai- 
kinas, niekieno neįgaliotas, veikė kaip išmanė gero lietuvio ir 
gero kataliko sumetimais. Kunigai Kaz. Pakalniškis ir Pr. Mar. 
Urbonavičius paskui tik įsikišo ir ėmė literatinti Angrabaičio 
rašymus. Tam charakteringa antgalvio evoliucija. Raštų „Apž- 
valgai“ vyriausieji jos bendrabarbiai pradėjo duoti: Kun. Kaz. 
Pakalniškis nuo pat 1 n. 1890 m, klier. J. Tumas nuo 3 n., klie- 
rikas Pr. M. Urbonavičius kiek vėliau. 

Jis taip nusako apie savo pasidarbavimą. „Pirmiesiems „Ap- 
žvalgos“ numeriams pakliuvus man į rankas, pykčiu užside- 
giau dėl kalbos ir rašto darkymo; Mauderodei parašiau tikrą 
pamokslą. Pasiūlyta man kalbą ir rašybą taisyti; destis, korek- 
tūrą ir redaktorystę. Maniau, Dievas žino, ką padarysiąs. Iš- 
siuntinėjau šimtus laiškų, kviesdamas draugus į darbą; tačiau 
visur šaltai priimtas, neužjaustas, ėmiau ir pats šalti. 1890 ir 91 
dirbau išsijuosęs...“ Urbonavičius „Apžvalgai“ yra davęs dau- 
giausia inteligentiškų raštų parašais: Vytautas, Proncelė, ypač 
Bangpūtys. 

Be Pak. ir Urb., trečias „Apžvalgos“ šulas buvo A. J. = Ado- 
mas Jakštas = kun. Aleksandras Dambrauskas-Jakštas, gausiai 
pradėjo „Apžvalga“ savo ir daktaro Vinco Pietario raštais šelpti 
gale antrųjų jos ėjimo metų. A. J. aršiausia kovojo su maskoliais- 
obrusiteliais ir bedieviais. Jo įtaka skaitytojams buvo net rim- 
tesnė už kan. K. Pak. įtaką, A. J. priprasta klausyti, iš jo ideolo- 
gijos semtis. Pietario raštų buvo 1893-6, kun. Tumo 1890-2 ir 

1895-6. Visą publicistinį toną tačiau duodavo pats „tedakto- 
rius“ Angrabaitis ir kun. K. Pakalniškis, baigdamas ir pradė- 
damas metus ir pačioje pradžioje užšėręs. Jis neredagavo, dėl 
to pradžioje buvo tiek netvarkos rašyboje ir stiliuje, kurių Ang- 
rabas nenusimanė. Pak. sakos: „Mus negali kaltinti, jei kuriais 
nevisiškai dorais (kontrabanda), valstybės įstatymams priešin- 
gais keliais savastį ginsime. Katinui į kregždžių lizdą derinan- 
tis, tie padarai pagatavi jam akis išdraskyti. Ir mes turime tiems 
Liuciperiaus tarnams (maskoliams) atsispirti“. 3 n. Tokia kryp- 
timi „Apžvalga“ įgarsėjo, tuo smarkumu Lietuvos katalikų vi- 
suomenę įžagino į aktyvumą prieš rusų priespaudą. Tai ir yra 
tikrasis „Apžvalgos“ nuopelnas ir jos reikšmė mūsų kultūros 
istorijoje. Vos pusei metų tepraslinkus, ją visur skaitė ne tik 
kunigai, bet ir šiaip jau žmoneliai, bet ir rusų valdininkai, po- 
licija ir žandarai, rasdami ten su visomis smulkmenomis apra- 
šomusjų darbus. „Apžvalga“ akiplėšiškai atidarinėjo žmonėms 
akis, ką Rusų valdžia nori Lietuvai padaryti. Jos obalsiu buvo: 
ginti tautos ir tikybos reikalus nuo puolimo visokių priešų: ru- 
sų, lenkų ir k.; žadinti tautinę liaudies sąmonę ir k. Lietuvoje 
tuo laiku buvo tiek pat žmonių kiek ir dabar, buvo lenkų, ru- 
sų, žydų, tik „lietuvių“ nebuvo ar buvo jie pasislėpę. Lietuva 
buvo rūgstanti pelkė; reikėjo ta pelkė kuo nors sujudinti... „A.“ 
yra pridėjusi savo plytelę į Lietuvos nepriklausomybės pama- 
tą. Jos programą beskaitydamas jautei, nors šiaip jau tai buvo 
katalikiškas laikraštis ir tiek. Ji būtų ir daugiau nusvėrusi, kad 
ten pat Tilžėje būtų turėjusi inteligentingą ir gabų publicistą. 
Angrabas buvo karštas tautietis ir geras katalikas, bet redakto- 
riui visa to maža. Mėgo gintis su varpininkais ir buvo nesustab- 
domas, o tai garbės „Apžvalgai“ nedarė. „Ap.“ tiražas — 2000. 
Doc. J. Tumo „Apžvalga ir apžvalgininkai“. 

Arminas Petras-Trupinėlis. G. 1853 m. rugs. 16 Deksniškių 
(Biskių) k., Vilkaviškio par., iš Vinco ir Elzbietos Oekiutės. Tė- 
vai turėjo 60 margų geros žemės, bet gyveno skurdžiai, buvo 
neblaivūs tai ir vaiko leisti į mokslus netesėjo. Petras, dvi klases 
išėjęs Marijampolės progimnazijoje, gavo mokslą nutraukti, 
kaip tik ir metai atsitiko blogi. Tik vėliau savo pasiskolintais 

pinigais išėjo Veiverių pedagogikos kursus. (Jie dar nebuvo - 
seminarija.) Mokės neblogai, buvo doras, simpatingas, tai kur- 
sai paskyrė jam stipendiją, laikė jį geruoju mokiniu ir sumanin- 
guoju mokytoju, tai paskyrė į Alvitą, nors dar neturėjo reikalau- 
jamų 18 metų. Algos temokėjo 50 litų mėn“, teko prisipelnyti 
knygų aptaisinėjimu ir muzikantavimu vestuvėse. Čia pradė- 
jo lavintis lietuvių literatiškoje kalboje, gaudamas iš Prūsų „Ke- 
leivio“ laikraštį gotinėmis raidėmis. Mokyklų vyriausybė Ar- 
miną vertino, tai neilgai trukus paskyrė vyresniuoju mokytoju 
į Naumiesčio dviejų komplektų mokyklą. Čia radęs antrojo 
komplekto vedėją lenkę, išėjusią gimnaziją, ją vedė ir buvo lai- 
mingas, nors vaikų neturėjo. Sofija buvo graži ir gera, ji Armi- 
no lietuviškumo neslopino, paskui našlė, nutekėjusi už Petro 
Kriaučiūno, net pagarsėjo lietuvių veiksme. Po dvejų metų Ar- 
minas pateko į Marijampolės gimnaziją rengiamosios klasės 
vedėju ir neprivalomos lietuvių kalbos dėstytoju visose klasė- 
se. Tai ir sudarė jam gerą vardą. Į Marijampolę A. pats veržės, 
nes ten tuo laiku buvo centras lietuviškumo ne tik visos Su- 
valkijos, bet ir visos Lietuvos. Marijampolės gimnazija buvo 
vienatinė, kur priimdavo lietuvių mokytojus ir leisdavo lietu- 
viškai mokyti. Buvo bent penki lietuviai mokytojai. „Aušrai“ 
patekėjus, čia buvo itin aukštai pakylėjęs lietuviškas patriotiz- 
mas, o jį kurstė Petras Kriaučiūnas ir Petras Arminas. Mokyk- 
los vyresnybė ėmė žvairuotis ir Arminą iškėlė į Augustavą už 
„lenkinimą ir lietuvinimą“ mokinių. Arminas sirgo tuberkula. 
Vieta ir susigraužimas ligą pagreitino. Arminas po kiek laiko 
atsisakė nuo pareigų ir sugrįžo į Marijampolę be vietos ir svei- 
katos į savo namelius; juos buvo įsigijęs kai kam padedant. Čia 
ir mirė 1885 m. kovo 18 d., tesulaukęs trisdešimt antrų metų, 
bet palikdamas draugams ir mokiniams nepaprastai skaistų at- 
minimą. Jis buvo itin grynos sielos romantikas idealistas, gyvas 
atvaizdas Vilniaus romantikų, Lietuvą įsimylėjusių. Meilė, re- 
ligija, pedagogika buvę užvaldę visą jo sielą. Rašė į „Aušrą“. 
Parašė du istoriškus raštus: „Nusidavimai Lydos pilies“ 1885 m. 
kalendoriuje ir „Vytautas, Didis Lietuvos Kunigaikštis“. Para- 
šė P. A. Trupinėlis Tilžėje 1885 m. 46 p. Mėgino ir poetizuoti, 

bet, nei talento, nei vaizduoties, nei mokslo neturėdamas, nie- 
ko nesukūrė. Originaliai tesueiliavo du laiškus, o šiaip jau tik 
vertė iš Liudviko Kondroto Syrokomlės „Kaimo mokyklą“ ir 
„Piastų Duktė“. Šis antrasis vertimas buvo itin populiarus ir 
romantino lietuvių jaunimą. Vertė ir Ad. Mickevičiaus „Graži- 
ną“, tik nebepabaigė“. Daugiausia išvertė sakmių iš Krasickio 
ir Krylovo. Jos triskart išspausdintos skyrium: Petro Armino 
raštai, 60 p. „Armino versifikacija pilnoje lenkų įtakoje, jis tenki- 
nos silabiniu ritmu ir dviskiemeniais eilėgaliais“, sako M. Gus- 
taitis. „Geriausiai Arminui pavyko išversti senovės lietuvių 
maršas Tegul giria šlamščia ūžia“. Nujuto ir sustiprino jos lietu- 
viškumą“, rašo M. Gustaitis“. Ji tebedainuojama, ypač kariuo- 
menėj. Dar buvo didelėj itakoj P. Kriaučiūno ir A. Baranausko. 

„Lietuvos Mokykla“ 1923 m. 385-416*“, 

Arnoldt L. ir Weyer Ernest, Tilžės spaustuvininkai, veikę 
tuoj po „Aušros“. Leido „Šviesą“, Dammstr. 2%. 

Astramskas Tomas. G. 1853.V.28 Naujienos Norto k. Mo- 
kės Marijampolėje. 1885 išėjo į Ameriką, 1896 m. įsteigė Tėvy- 
nės Mylėtojų dr. Leido „Garso“ laikraštį ir satyros „Pipirą“ ir 
„Kapsą““. t 1921.IM.11. 

Aškenazy Šymon““, istorikas, diplomatas, Lietuvos paver- 
gėjas lenkams. 

Ašmys Mikelis-Symša. G. 1891 m. gr. 6 Poveliuose, Šilutės 
ap. 1898-1905 mokės Kintų triklasėje liaudies m., metus ruošės 
pas kun. Pipirą Klaipėdoje, 1906-11 m. išėjo ten pat gimnaziją. 
1912-15 jurisprudencijos mokės Karaliaučiaus, Halės, Berlyno 
ir vėl Karaliaučiaus universitetuose. Susirgęs tuberkuliozu, bu- 
vo namie. 1915 m. rotmistras dr. V. Steputaitis, dėjęsis vokie- 
čiu, Ašmį pasitelkė į Tilžę, į „Dabarties“ red., kad padėtų vesti 
vokiečių liniją. „Dabarčiai“ iškylant Kaunan, Ašmys nebepa- 
sekė ja: nenorėjo būti lietuvių viliūgu. Vokiečiai juo nepasiti- 
kėjo, krėtė (1917), raštus „vėdino“. Nuo visa to Ašmys pabėgo 
į Berlyną, o 1918 m. į Šveicariją. Pasigydęs „Sylvanos“ sanato- 
rijoje, gyveno privačiai Lausannoje ir ruošės mokslus baigti. 
Jau buvo parašęs doktoratui disertaciją „Prasikaltimai Prūsų 
Lietuvoje“, tą Freiburgo un. priėmė. Ašmys sakydavęsis: „Tris 

dalykus, jeigu Dievas padės, atsieksiu Šveicarijoje: pataisysiu 
sveikatą, įgysiu daktaro laipsnį ir sulauksiu Lietuvos liuosy- 
bės“. Bet tų pat metų gr. 1 d. gripas jį papjovė. Ašmys buvo 
žmogus itin grynos sielos ir malonaus būdo, didis teisybės 
mylėtojas. Rašinėjo į „Apžvalga“, „Lietuvos Žinias“, „Vieny- 
be Lietuvininkų“, „Prūsų Lietuvių Savaitraštį“, „Dabartųį““, „Das 
neue Litauen“. Parašė du lietuviškai vokišku vadovėliu ir 
knygą „Land und Leute Litauens“"', Pr. An. „Maž. Liet. buv. 
rašytojai“. 

Audzijonis Antanas Pranciškus (Audzevičius), Vilniaus vys- 
kupas (1890-95). G. 1833. Miręs 1895. V.25. Mokslus ėjo Vilniaus 
sem., kunigu įsišventė 1859, vyskupu prekonizuotas 1889.XII.18, 
konsekruotas 1890.V.25. Vikaravo Vilniuje Šv. Jokūbo b., Nau- 
jatrakiuose. Raduškavičiuose, rengdamas disertacijas kandida- 
to ir magistro laipsniams gauti. Eina gandai, kad Antanas Aud- 
zevičius, tuo laiku dar pats neturėdamas jokio mokslo laipsnio, 
prelato P. Žilinskio įprašytas, jam parašęs disertaciją teologi- 
jos daktaro laipsniui gauti. Ir P. Žilinskis gavo. Buvo taip nu- 
tikę. Mirus Vilniaus vyskupijos valdytojui prel. Baukevičiui 
(Baukiui)* iš Naujamiesčio p., Panev. ap. (ten jo pinigais ir baž- 
nyčia pastatyta), 1866 m. Aleksandras II buvo paskyręs Viln. 
vys. valdytoju prel. Petrą Žilinskį, rusų valdžios šalininką; val- 
dyti valdė, bet Vatikanas nebuvo davęs jam jokios jurisdikci- 
jos. O buvo pirmon galvon reikalaujama, kad aukštesnieji hie- 
rarchai ir tikybos mokytojai turėtų mokslo laipsnį. Tos trys 
disertacijos tiek užimponavo, kad Petrapilio kun. akademija 
pasikvietė jį profesorium; be ko kito, 15 metų buvo akademijos 
inspektorium. 1883 m. Rusija susitaikė su Vatikanu; Akademi- 
jos rektorių renkant, buvo leista vyskupams skirti savo kandi- 
datai. Lenkai vyskupai panorėjo Ak. rektorium turėti Simoną”, 
Žitomieriaus vyskupijos kunigą, nors Ak. rektoriaus pareigas 
ėjo Audzevičius. Tada Audzevičius visai pasitraukė iš Akade- 
mijos, o opinija pareikalavo, kad jam būtų duota atatinkamai 
aukšta vieta. Jis buvo įkardinuotas Petrapily Mogiliovo arki- 
vyskupijos kunigu, įvestas ten į kapitulą ir paskirtas vyriau- 
siuoju dvasinės kolegijos nariu. Iš čia 1889.XII.18 prekonizuotas 

Vilniaus vyskupu ir konsekruotas 1890. V. 25. Buvo nutukęs ir 
tuo neapsikentė. Vaistais susistiprino, bet gavo širdies ligą ir 
Vilniun atvyko nebesveikas. Atsisveikinant su vidaus reikalų 
ministeriu, šis padejavęs, kad Vilnijoje lietuviai lenkinami, va- 
dinas, ten lenkai įsigali, o tai ne Rusijos naudai. Vyskupas sa- 
vo vyskupijos lankyti pradėjo nuo lietuviškųjų dekanatų. Čia 
susipažino su kun. Silvestru Gimžausku. Šis Ganytojui įrodė, 
kad Vilnijos katalikai lietuviai tik dėl to tamsūs ir prietaruose 
gyvena, kad bažnyčia į juos lenkiškai tekalba. Vyskupas A. pir- 
mas ėmė visur reikalauti, kad kunigai katekizuotų žmonėms 
suprantama kalba. Pats kiekvienu atsitikimu kaimiečius klaus- 
davo, kaip jų krašte žmonės kalba ir kaip su jais bažnyčioje 
kalba. Išgirdęs nenormalumą, tuojau įsakydavo vietos deka- 
nui patikrinti ir duoti jam žinią; gavęs, tuoj duodavo įsakymą 
sutvarkyti. Taip buvo vyskupo A. įvesti lietuviški pamokslai į 
Kaltanėnų bažnyčią Švenčionių dekanate. Taigi lietuvinti Vil- 
niaus vyskupiją pradėjo pirmas Vilniaus vyskupas A. Audzi- 
jonis. Lenkams tai nepatiko. Kunigų seminarijos inspektorius, 
paskui Mogiliovo arkivyskupas Petrapily kan. Kliučinskis" per 
pastoralės teologijos pamokas įrodinėjo (1893-—4), kad jaunieji 
kunigai negerai darą išvažiavę į parapijas, tuoj susirūpina keisti 
nusistojusią tvarką ir landžioti pas vyskupą, kad jis sankcio- 
nuotų jų sumanytas reformas. Vyskupas, girdi, sankcionuoja, 
o kaltas esti kunigas. Klierikai gerai suprasdavo, kad čia kal- 
bama apie nekeitimą lenkų kalbos lietuviškose parapijose. Apie 
vyskupą A. Pranciškų prel. Kurčiauskis"“, jo mokinys Petrapi- 
lio kun. akademijoje, šitaip buvo įrašęs į Directorium Vilnense??: 
„Šv. Teol. Dr., lietuvis iš liaudies kilęs, sunkiu vargu tiesęs ke- 
lią į aukštybes. Savo pavyzdžiu įrodė, kiek galima padaryti 
mokslų studijomis su pamaldumu. Teišėjęs mokslą Vilniaus 
kun. sem., vikaraudamas parapinėse bažnyčiose, atsidėjęs stu- 
dijavo dogmatinę teologiją, ypač gi šv. Tomą Akvinietį. Ir tiek 
pažengė, kad.... t. t. Akademijoje per 20 metų dėstė dogm. teol. 
didele klausytojų nauda. Vilniaus vyskupu tapęs, rimtai ir pa- 
maldžiai visus rėdė. Kunigus karštai įpareigodavo laikytis ka- 
nonų teisių ir žmones katekizuoti. Aplankė Trakų, Merkinės, 

Lydos ir Rodūnios dekanatus (visus lietuviškus J. T.), daug 
tūkstančių padirmavojo...“ 

Augla, Smolensko klebonas?š. 

Augustaitis Pranas, Seinų kapitulos kanauninkas, paskui 
prelatas. Gimė 1848 m. vasario 5 d. Voverių k., Sintautų par., 
iš Jono A. ir Agotos Dailidaitės. Akto 16 nr. Mokėsi Marijam- 
polės gim., Seinų kun. sem. ir Petrapilio kun. akademijoje. Išėjo 
ją t. mag. laipsniu 1871 m. ir įsišventė kunigu. Vyskupas Vierz- 
bauskas” labai gabų, puikiai išėjusį mokslus magistrą paskyrė 
Bažnyčios istorijos profesorium Seinų kun. sem. Tą vieną moks- 
lo dalyką jis dėstė per visą savo amžių. Tik senatvėje buvo pa- 
siųstas trejiems metams Seinų kapitulos asesorium į Petrapilio 
kolegiją. Ta kolegija buvo rusų įsteigta Rusijos katalikams pa- 
saulinei valdžiai pavergti, bet vėliau, susitarus su Apaštalų sos- 
tu, betvarkė katalikų vyskupijų medžiaginius reikalus. Ir ten 
būdamas, dėstė Bažnyčios istoriją Petrapilio kun. sem. 1911 m. 
mirus Marijampolėje Marijonų generolui kun. V. Senkui, kan. 
A. buvo paskirtas jos klebonu ir mirė Did. karo metu 1915 m., 
vokiečių privargintas. Vieną kartą ruošės jį sušaudyti. 

Atsidėjęs skaitė studijavo istorinius raštus ne tik dėstyda- 
mas, bet ir paskui klebonaudamas. Turėjo daug žinių. 1901 ar 
2 m. kun. J. Stankevičiui (dabar tik. mok. liet gim. Vilniuje), su- 
grįžus iš Friburgo fil. dr. laipsniu ir su prel. J. Laukaičiu® ėmus 
įkalbinėti, kad tas žinias sutvarkytų, kan. A. tuoj ėmės darbo 
ir per kelerius metus jį nudirbo. Kan. Prano Augustaičio Bažny- 
čios istorija turi 100 sąsiuvinių po 5 lakštus (20 puslapių in fo- 
lio). Viso 2 000 p. smulkaus rašto. Spaudos būtų keli stori tomai. 

1908 m. atvažiavęs į Liudvinavą, kur vikaravo kun. J. Sriuo- 
ginisš!, prašė jį pakoreguoti jo rankraštį. Kun. Sr. tą darbą 
1909 m. pavedė tik ką kunigu įsišventusiam Antanui Šmulkš- 
čiui-Paparoniui. Kalba buvo labai taisytina, tai darbštusis li- 
teratas Paparonis bevelijo jį perrašyti ir tą kopiją sugrąžino 
kun. Sruoginiui, o šisai autoriui. Originalo nesugrąžino. Kan. 
Pr. Aug. mirus, rankraštis teko jo giminėms. Vienas jų, kun. 
A. Augustaitis, prieš keletą metų dovanojo jį marijonų bibliote- 
kai Marijampolėje, ten jis ir tebelaukia spaudos. 

Atostogų metu prof. Pr. A. mėgo viešėti klebonijose ir ten 
tirti tos parapijos praeitį, skaityti archyvus. Kunigų prašomas, 
kan. A. sutvarkė ir šią medžiagą. Iš jos susidarė plati Vygrių ir 
Seinų vyskupijos istorija ir Seinų vyskupijos bažnyčių monog- 
rafija. Abudu tuodu raštu buvo išspausdinti prieš karą „Vado- 
vo“ žurnale, prof. Kuraičiui jį redaguojantė?, 

Kame antras egzempliorus kan. Pr. Augustaičio Bažnyčios 
istorijos, nėra žinios. 

(Prof. J. Totoraičioš ir kun. J. Sruoginio žiniomis.) 

Augustaitytė Juozė Liuda, 2 v. Vaičiūnienė. G. 1895 m. lie- 
pos 16 d. (ne 26) Mažučiuose, Vilkaviškio ap.*, iš tėvo zana- 
vyko ir motinos kapsės, ūkininkų, kuriems vaikų buvo aštuo- 
netas. Pradžios mokslą Juozė gavo Alksnėnuose ir tuo ketino 
tenkintis; ėmė dirbti visus namų darbus. Bet labai mėgo skai- 
tyti „Šaltinį“ ir k. laikraščius. Gerai vėliau tėvas, vieno mažmo- 
žio paskatintas, nutarė Juozę leisti į didesnį mokslą, bet ji bu- 
vo jau peraugusi; begalima buvo įstoti į Kauno „Saulės“ kursus. 
Mokslą suvėlino giminės kunigai, ypač tėvo brolis Seinų ka- 
nauninkas prof. Pranas Augustaitis ir dabartinis Vilkaviškio 
klebonas prelatas M. Dabrila, motinos pusbrolis. Jie tėvams pa- 
reiškė mergaitėms nesą verta mokytis. Juozė jautės kitaip ir 
buvo užgauta. Taip sugaišo daug brangiojo laiko. 

Pasimokiusi privačiai, 1913 m. įstojo į „Saulės“ kursus ir 
1916 m. juos išėjo jau Voroneže, kur buvo pabėgę nuo karo. 
Paskui dar mokės Petrapilyje ir Odesoje, o sugrįžus į Lietuvą, 
lankė prof. J. Jablonskio lietuvių kalbos kursus ir Palangoje fi- 
zinio lavinimosi kursus. Tarnavo teisingumo ministerijoje. Pa- 
galiau pateko į Marijampolę ir ten tebedėsto lietuvių kalbą ir 
mergaitėms gimnastiką Rygiškių Jono vardo gimnazijoje. 

1914 m. Stakliškių p., Pokrovo k., bėgdama nuo karo su savo 
šeimyna, paskui Vilniuje pasipažino su muziku Antanu Vai- 
čiūnu ir 1919 m. X. 15 d., jos tėvui mirus, susituokė su juo. Tė- 
vas buvo tam priešingas. Tai buvo nesutaikinta pora ir, susi- 
laukusi trejeto vaikų, pasiskyrė. Trejetas vaikų mirė. Visa tai 
Juozę Liudą Augustaitytę nuteikė labai pesimistingai. Kilusi 
iš religingos katalikų šeimos, pergyveno gilaus tikėjimo krizę, 

kai gyvenimas parodė jai, kaip toli pareiškiamieji katalikiški 
principai nesuderinami su gyvenimo praktika. Buvo dingęs 
ideališkas pasaulėvaizdis; visos svajonės, visa, kas buvo šven- 
ta ir gražu, kilnu, pasirodė lyg sumindžiota. Po visų tragedijų 
daug kas grįžo; buvo restauruotas krikščioniškas, gal net ka- 
talikiškas pasaulėvaizdis, beliko melancholija, didysis noras 
gyventi ir džiaugtis. Ėmė susidarinėti kitoki idealai, surišti su 
Tėvyne, su gimtuoju kraštu, su broliais, seserimis. Tai reikia 
atminti, skaitant ir įvertinant J. L. Augustaitytės poezijas. 

Rašyti ji pradėjo seniai, o spausdinti vos prieš dvylika me- 
tų, bene Alės Sidabraitės (Elenos Žalinkevičaitės) paskatinta. 
Pirma davinėjo šapirografuotiemsiems mokinių žurnalams 
(1915-16 m.). 1919 m. Odesos „Varpas“ įsidėjo keletą kūrinė- 
lių (jo teišėjo bene tas vienas numeris, šapirografuotas). Pas- 
kui davinėjo Amerikos „Vyčiai“, „Moterų Dirvai“, o Lietuvoje 
„Moteriai“, „Trimitui“, „Klaipėdos Žinioms“, „Vairui“, „Lie- 
tuvai“, „Iliustruotai Lietuvai“, „Židiniui“, „Naujajai Romuvai“, 
„Šaltiniui“, „Kas girdėti“, „Šešupės Bangos“ (tie trys Marijam- 
polėje ėjo). 

Visa tai galop sudarė du tomu. Pirmą, pavadintą „Su baltu 
nuometu“, spausdina marijonų spaustuvė Marijampolėje, dau- 
giau ne 200 p. 

J. L. Augustaitytė poezijas terašo poilsiui, sau nusiraminti, 
be pretenzijų kam užimponuoti. Bet geresnėms gyvenimo są- 
lygoms susidarius, daugiau mokslo įgijus, ji būtų davusi praš- 
matnių kūrinių; dabartinieji aiškiai rodo nemažą jos gabumą 
ir nepaprastai lengva rimtų minčių stilizavimą. 

J. L. Augustaitytė rašinėja ir gyvenimiškas apysakas, tik su 
jomis, aiman, nesirodo, o jos bene daugiau duotų mums, neg 
jos poezijos, tikrojo, nieko nepridengto gyvenimo pažinimo; 
to gyvenimo, virš kurio yra pakilusi rašytoja, o ne jan pasi- 
nėrusi. 

Yra pagrindo laukti, kad poetei nušvis skaistesnė nuotaika; 
tada ir raštų gautume kitos krypties. 

Aukštuolis Jonas. Diplomatas. G. 1886 m. bal. 2 Kalnaga- 
lių v., Kupiškio v., evangelikų reformatų tėvų. 1907 m. išėjo 

Mintaujos g. 1912 Petrapilio un. jurid. fak. (valstybinius kvoti- 
mus išlaikė Tomske). Iki 1915 m. buvo teismo kandidatu Kau- 
ne ir tardytoju. Iki 1916 buvo Centro Komiteto nukentėjusiems 
dėl karo šelpti įgaliotiniu pavolgyje. Iki 1922 to pat Komiteto 
įgaliotiniu, paskui Lietuvos Respublikos charger d'affaire. Iki 
1923 tuo pat Olandijoje. Iki 1927 pasiuntiniu ir įgaliotuoju mi- 
nisteriu Latvijoje. Iki 1929 Estijoje ir Suomijoje. Nuo 1930 Už- 
sienių reik. min. teisių ir administracijos direktorius Kaune. 
Dekoruotas ordinais. Lietuvos: D. K. Gedimino II 1. Latvijos: 
Trijų Žvaigždžių L1., Estijos: Laimės Kryžium II 1., Italijos: Ko- 
ronos H 1. ir Belgijos: Leopoldo II 1. 

Rašęs yra „Lietuvių Balse“ (Petrapilyje), Amerikos „Lietu- 
voje“ ir „Sandoroje“ parašais: Jonas arba Kalnagalietis. 

Avižonis Petras. Med. dr. Gim. 1875 m. IV. 17 Pasvalyje. 
Išėjęs Tartu un., oftalmologijos prof. Vytauto D. univer., 1925- 
6 m. jo rektorius. Sp. darbai „Medicinoje“ nuo 1922 m., Nr. 2, 
5, 11-12, 1923 m., Nr. 5, 11, 12, „Kultūra“, 1924 (Medicina), 8- 
9, 12, 1925, Nr. 6-7, 9-10, 11, 1926, 3-4, 5-7. Zeitschrift für 
Augenheilkunde, ApxuB Obramonoriu, Kinnuveckaa Mepnunna. 


KANAUNINKAS PETRAS LEGECKAS 
IR JO GYVENIMO NUOTYKIAI 


Kauno metropolijos bazilikos kapitulos garbės kanaunin- 
kas Petras Legeckas, jubiliatas, eina 86 metus amžiaus ir 61- 
mus metus kunigystės. Seniausias kunigas visoje Bažnytinėje 
Lietuvos provincijoje yra kan. Natkevičius Šunskuose (Vilka- 
viškio vyskupijoje), gimęs 1839 m. Antras po kan. Legecko — 
prel. M. Dabrila, 84-tus m. einas ir taip pat 61 m. kunigystės. 
Trečias Mosėdžio klebonas P. Venckevičius eina 84 m.! Senes- 
nių nebėr. 

Senųjų žmonių tradicijos tiek įdomios dabartinei kartai ir 
net pačiai istorijai, kad jų nesurejestruoti tiek pat nuodėmin- 
ga, kiek nesurašyti šiaip jau tautos turto. Mūsų Universiteto 

Rašliavos muziejus turi apie jubiliatą Petrą Legecką pluoštą ži- 
nių; čia aš jas ir skelbiu, nors kalbamasis mūsų patriarchas, la- 
bai kuklus žmogus, tam lyg priešingas. Viename laiške man jis 
rašo: „Aš antrą kartą nuoširdžiai prašau Kanauninką nieko ne- 
rašyti apie mane. Tamsta sakais turis mano formuliara; bet ja- 
me nėra nė dešimtos dalies to, kas man per visą gyvenimą at- 
sitiko. Aš teprašau, kad pasimelstumėt už mane ir padėkotumėt 
V. Dievui, kad Jis mane maloningai globojo“. Kadangi čia skel- 
biamos žinios liečia ne tiek patį kuklaus jubiliato asmenį, kiek 
jo laikus ir žmones, tai aš manau nenusidėsiąs jam anksčiau ar 
vėliau paskelbęs tai, kas yra fiksuota Rašliavos muziejuje. 

Legečių nuotykiai. Kanauninkas Petras Legeckas gimė 1844 
metais Kauno arkivyskupijoje, seniau - Žemaičių vyskupijoje, 
Šiaulėnų parapijoje, Virikauskuose, o augo Šūdausiuose. Ta- 
čiaujo tėvų tėveliai buvo kilę iš Legečių kaimo, Pašušvio para- 
pijos. Iš čia ir pavardę gavo. Nors Petras Legeckas su savo gi- 
minės lizdu Legečiais seniai nieko bendra nebeturėjo, vis dėlto 
gavo dalyvauti jų likime. Tad pirmiausia imu pačių Legečių 
padavimus. Istorijai tai bus labai pravartu. 

Legečiai panaikinti. Prieš 1863 metų sukilimą Legečių kai- 
me buvo valsčiaus valdyba ir pats valsčius vadinosi „Legecka- 
ja volost“. Šitą valsčių sudarė Pašušvio ir Šiaulėnų parapijos. 
1863 metų sukilime Legečių valsčius itin smarkiai dalyvavo. Iš 
čia kilęs Bitis? turėjo sudaręs visą būrį sukilėlių ir gana gerai 
rėmės su maskoliais. Jo vardas buvo garsus visuose Žemaičiuo- 
se, kur žygiavo su radviliškiečiu Pušiniškių dvarininku Bagdo- 
navičium, revoliucijoje pravarde - Nieczuj,, ir kitais insurgentų 
vadais (Sk. M. Valančiaus „Pastabos pačiam sau“, „Sukilimas“, 
56-59 p.; „Šiaulėniškis Senelis“, mano paskaitą „Revoliucija“, 
12-18 p.)*. Pačiame valsčiuje legečiai sukilėliai pakorė rusą Kir- 
janovą. Dėl visa to sukilimo malšintoja rusų administracija nu- 
sprendė: Legečių valsčių, kur „za russkoje dielo“ žuvo Kirjano- 
vas, praminti jo vardu: „Kirjanovskaja volost“, „Kirjanovskoje 
volostnoje pravlenije“?; senąjį gi vardą „Legeckaja, Legeckoje“ 
išbraukti iš dokumentų ir iš atminimų, o to valsčiaus dar liku- 
sius gyventojus ištremti į Rusijos gilumą. 

Ištrėmimo iš gimtosios žemės, kur tėvų tėvai ramiai sau duo- 
ną valgė, lietuviai labiau bijojo negu mirties bausmės. Bijojo 
naujų, nepriprastų gyvenimo sąlygų, o dar daugiau svetimų 
žmonių, kurių nė kalbos nemokėjo, o apie būdą, dorą, žmoniš- 
kumą sprendė iš tų rusų kriminalistų, kuriuos atitremdavo Lie- 
tuvon teismo sprendimu, kaip mūsų žmones Sibirijon: iš vagių, 
mušeikų ir net galvažudžių. Kai legečiams klebonas Meškaus- 
kas Ignas“ pakišo mintį, kad iš tos nelaimės būtų galima išsi- 
gelbėti griežtu pasmerkimu sukilimo, kuriam pirma buvo pri- 
tarę, tai visi namie palikę sumetė pinigų ir Šiaulėnų rinkoj 
pastatė koloną rusišku parašu iš visų keturių pusių. Deja, tų 
tekstų niekas nėra nusikopijavęs, ankstyvesnių šaltinių netu- 
riu, pats stulpas 1925 m. tyčia pačių gyventojų nugriautas kai- 
po negarbės ir pažeminimo ženklas: dėkingumas už maišto nu- 
malšinimą ir ištikimybė Lietuvą okupavusiam rusų carui. Taip 
buvo laimėta Muravjovo malonė“. 

Šituo legečių žingsniu jau ir pirma visa Lietuva piktinosi ir 
ji peikė. Draugai sukilėliai tam savo kaimynų žingsniui nega- 
lėjo paprieštarauti, nes vieni jau buvo savo galvas padėję mū- 
šių laukuose, kiti buvo Sibirijoje atsidūrę, o daugiausia Pran- 
cūzijoj; drauge su kitais ir pats Bitis; jis ten ir pasimirė. Bitis 
buvo prastas žmogelis; po žmones vaikščiojo dailide - trobas 
statydamas. Gimęs Legečių kaime; jokių mokslų nėjęs. Bet bu- 
vo augalotas, labai gražus vyras, neapsakomai drąsus ir iš- 
kalbingas. Žmonės apie jį sakydavo: kad būt turėjęs mokslo, būt 
daug nuveikęs; kad būt buvęs karininkas, tikrai būtų nuveikęs 
maskolius. Legečių ir apylinkės žmonės labai klausė gero jo lie- 
žuvio ir gera valia prie jo dėjos niekuo neviliojami. Taip jis susi- 
darė iš legečių, paskui ir iš tolimesnių geroką būrį, kuriuo mas- 
koliams gerai įkyrėjo. Be ko kita, jo būrys ir Kirijanovą pakorė. 

Kirijanovas buvo gavęs žemės Mantviliškyje, ten gyveno ir 
neramiuosius lietuvius valdžiai įdavinėjo, buvo įkyrus ir užsi- 
pelnė iš revoliucininkų kilpą. Be reikalo nebūt korę. 


* Šiaulėnuose maskoliai tesušaudė keletą žmonių; kiti laiku išsiskirstė. 

Maskoliai Bičio neapsakomai nekentė ir įnirtę jį gaudė. Ta- 
čiau sukilimui nepasisekus, Bičiui pavyko pasprukti į Prancū- 
ziją. Kuo jis ten vertės, nėra žinių. Vargo, žinoma, kaip daug 
kitų bėglių. 

Vyskupas Motiejus sukilimui nepritarė, bet ir kontrrevoliu- 
cininkų negyrė; daugiausia džiaugės neutraliaisiais, kurie į po- 
litiką nesikišo. Žiūr. viršiau cituotose vietose apie v. Valančiaus 
padėjėją kun. Dovydaitį. Tai ir Legečių valsčių vyskupas pa- 
žymėjo savotišku epigrafu: 


Šiaulėniškiams protas sumišo: 
Pinigus į stulpą sukišo“. 


„Legečių“ vardas tiek buvo maskoliams abuojas pasidaręs, 
tiek įgrisęs ir nebepakenčiamas, kad net Petro pavardės Legec- 
kas nenorėjo turėti oficialiuose sąrašuose: jo neleido kunigu 
įšvęsti, nors pats Petras ničniekuo nebuvo maskolių vyriausy- 
bei prasikaltęs, vis dėlto ištisus trejus metus sutruko, kol reak- 
cija atslūgo. Apie tai žemiau. 

Virikauskų nuotykiai. Petras Legeckas ėjo jau antrą klasę, 
kai Šiaulėnų krašto didžponis maršalka Šematas (Szemiott), 
Žemaičiai ji šaukia Šemata, užsimetė Virikauskų kaimą (len- 
kiškai Wierzych6w) panaikinti ir pasidaryti ten mažadvarį (pa- 
livarką). 1861 m. vasario 19 d. caro manifestas paskelbė bau- 
džiauninkų paleidimą iš vergovės su visa ta žeme, kurią valdė 
tą dieną. Tą žemę baudžiauninkai gavo iš dvarų išpirkti per 
49 metus. Lietuvos dvarininkai teorijoje nesipriešino sumanyta- 
jai žemės reformai, nei padėjo rusų valdžiai tai įvykinti; Lietu- 
vos dvarininkai pirmieji dar 1855 m. sudarė tam tikrą penkių 
komitetą’. Vadinas, nedrįso viešai prieštarauti demokratiškai 
laisvės krypčiai, įsigalėjusiai visoje pažangiojoje inteligentijo- 
je, Hercenui, Krapotkinui ir kt. iš užsienių agituojant?. Prakti- 
koje gi visa darė, kad tik tos žemės kuo mažiausia nustojus. 
Pirmiausia, mūsų dvarininkai ryžos iš savo rankų jokiu būdu 
nepaleisti gerųjų žemių; jei kaimiečiai būtinai reikėjo su žeme 
atleisti, tai bent pavesti jiems pačias prastąsias, galulaukes, pel- 
kynus ir kt. 

Virikauskų kaimas žemės rūšies atžvilgiu ir padėtimi buvo 
ypatingai pavydėtinas. Penketas ūkininkų čia gyveno pasitu- 
rinčiai: žemė buvo gera ir padėjimas patogus. Iš trijų pusių buvo 
visokių medžių miškai, kur augo daugybė grybų, uogų, riešu- 
tų, kur viso daug laukinių žvėrių. Ketvirtu šonu tekėjo žuvin- 
ga Šušvės upė. Už dvejeto kilometrų buvo gerų pievų, buvo 
gaunama daug šieno. 

Šematas, tiesą pasakius, su Virikauskais pasielgė gana žmo- 
niškai: davė jiems kiek galima lygią atamainą kur kitur. Tik 
vieniems Legeckams — „valnaskaskiams“!? teko nuomininko 
Kazlausko užleista žemė, daržai ir suirdinti trobesiai, užtat že- 
mės kone dveja tiek, arti 40 dešimtinių Šūdausių kaime ties 
Šaukoto filija. Vis dėlto Virikauskai nenorėjo keisti per amžius 
gyvenamąją vietą, ilgai su maršalka bylinėjosi, puolė patį vys- 
kupą Motiejų, kad užtartų, bet Šematas juos priveikė ir kaip 
norėjo taip padarė: Virikauskų kaimas buvo per prievartą iš- 
keltas ir panaikintas. 

Šiaip ar taip Petras Legeckas savo kūdikystės metus dar pra- 
gyveno Virikauskuose ir iš ten išsinešė dvejeta neužmirštinų 
atminimų. Jie žymiai auklėjo religiškai mistišką jo būdą. 

Gandrų kerštas. Legeckai Virikauskuose iš nebeatmenamų 
laikų savo sode tyčia laikė gandralizdį, ir nebuvo ničnieko at- 
sitikę, kas būtų žmones išgąsdinę ar jiems pakyrėję. Gandrai 
buvo ramūs, prie tos šeimos pripratę kaimynai, saviškių nebi- 
jodavo, su jais greta po pievas žingsniuodavo. Kas metai perė- 
damies Legeckuose vaikus, įvairino kaimo tylą, savo snapais 
kaip sausais medukais klegendami. 

Vaišingi, žmoniškos nuotaikos Legeckai mėgo savo starke- 
lius. Užtat kaimynas Šikšnys kažin už ką ir dėl ko kęste jų ne- 
kentė ir pakurstė ar net pasamdė kareivius „zakucninkus“ (eg- 
zekucininkus), kad Legeckų gandrus nušautų. Ag ir nušovė 
vieną. Antras, vienas pats likęs, toliau lesino paperėtus savo 
vaikus, nešiodamas jiems visokių šliužų; bet vieną gyvatę įmetė 
į lopšį, kurį Šikšnienė buvo ant tvoros padžiovusi. Gyvatė pa- 
lindo po rūbais ir glūdi. Šikšnienė parsinešė lopšį į vidų, pa- 
guldė savo kūdikį ir supa. Štai iš jo pašonės ima išsiraityti bjauri 

piktoji! Šikšnienė baisiai persigando, vaiką apžindė, ir jis tapo 
kurčias. 

Visa tai galėjo atsitikti netyčiomis, bet religingiems Legec- 
kams ir visiems jų kaimynams tai buvo opus divinum", ne kas 
kita, už negerą pasielgimą su paukšteliais. 

Nužudymas „ritualiniais“ tikslais. Petras tebebuvo pirmoje 
klasėje, kai Šiaulėnuose plito ypatingas gandas apie žydų nu- 
žudytą krikščionę mergaitę ritualiniais tikslais. 

Šiaulaičių kaime prieš pat žydų Velykas prapuolė ketverių 
penkerių metų mergaitė. Nei tėvai patys, nei kunigų iš sakyk- 
los pakviestieji žmonės niekur to vaiko neberado; niekas jo nė 
matyt nebuvo matęs. Tik kuriam laikui praėjus, kažin kas ėmė 
liudyti girdėjęs, žydams pro šalį pravažiuojant, vaiko rėkimą. 
Paskui ūkininkas Dovydaitis, mokėjęs žydiškai, išgirdęs žydus 
tarp savęs šnekant, kagalninko!? žydo sūnus šiūlėje aptikęs 
negyvą mergaitę ir paklausęs savo tėvą, iš kur ji čia atsiradus. 
Tėvas įgrasęs jam nieko apie tai nekalbėti, tačiau žyduitis ne- 
iškentęs ir viską apsakęs Šiaulėnų dvaro Šematui. Pavasarį snie- 
gui nutirpus ir mergaitės lavoną Šemato darbininkai radę lau- 
ke, parnešę ir padėję Šiaulėnų kapų koplyčioje. Šematas laikė 
savo dvarų žmonėms ir apylinkei gydyti daktarą prancūzą. Šis 
apžiūrėjęs lavoną ir patyręs, kad iš kūnelio buvęs išleistas krau- 
jas - buvę subadytos rankų ir kojų panagės, t. ir t. Tai išgirdusi 
policija iškėlė bylą, ėmė smarkiai ieškoti kaltininkų. Šiaulėnų 
ir apylinkės kagalų žydai išsigandę ir ėmę saujomis pilti pini- 
gus papirkti. Prancūzas gydytojas ūmai parbėgęs į Prancūziją, 
žmonės sakė, iš baimės, kad ir jo neužmuštų, kam paskelbė 
nužudymo davinius. Šematui liudijusį žyduitį pasodinę į ka- 
lėjimą; žmonės sakė, jį ten ir nugalabiję. 

Visa Šiaulėnų parapija sujudo, ėmė būriais eiti į kapų kop- 
lyčią mergaitės lavono žiūrėti, galop taip įniršo ant žydų, jog 
susitarė vieną sekmadienį padaryti žydams „pogromą“. Visi 
žydai, palikę vaikus ir senius, iš miestelio išbėgiojo. Kaimo 
žydus valstiečiai žarstekliais badydami išvarinėjo iš gryčių. 
Visa parapija verkė, įsigailinusi kūdikio kentėtojo. Palaidojo 
ji iškilmingai, bažnyčios šventoriuje, ne kapuose, lankė kapą, 

meldės, pastatė kryžių su parašu; nabašninkę ėmė laikyti šven- 
ta, kentėtoja už tikėjimą, ir iki šiol šiaulėnai tebemaną, šita 
mergaitė reikią plačiau pagerbti oficialiai pripažinus ją šven- 
taja. Šiaulėnų miestelėnas, Petro Legecko pusbrolis, ir jo vien- 
metis kun. Petras Baktys!? skelbdavęsis žinojęs ir kurie žydai 
buvę pagavę mergaitę. Taip pat ir to laiko klebonas Meš- 
kauskas. 

Rusų valdžia dėl tų nerimavimų kelius sykius pakartojo ty- 
rimą, tačiau nesuimdavo nė vieno kaltininko, kalbamojo žydo. 
Byla buvusi perkelta net Orlo miestan ir ten pabaigta sprendi- 
mu: „Mergaitė, bėgdama nuo žąsino, įkrito į pusnį; tėvai, radę 
ją sušalusią, bijojo, kad nereikėtų atsakyti policijai, ir patys iš- 
vežė ją kone už dešimties kilometrų į Šemato lauką“. Kažin 
kieno skelbiamas šis keistas „teismo nusprendimas“ dar ilgai 
erzino Šiaulėnų katalikus. 

Petro Legecko biografija. „Paskutiniame laiške Tamsta mi- 
nėjai norįs žinoti mano biografiją. Patenkindamas Tamstą, drįs- 
tu aprašyti visą mano gyvenimą per taip ilgą aštuonių dešim- 
tų metų su dideliu kaupu, kurį man V. Dievas netikėtai suteikia. 
Drįstu rašyti ne sau pagerbti ar savim pasigirti, garsintis, nes 
neturiu ir neturėjau jokių ypatingų talentų, o drauge bijau ir 
pajuokimų, bet vien dėl to, kad „Divina opera revelare bonum 
est“, Kitą kartą: „Rašyti, o ne aprašyti kaip reikiant, verčiau 
nerašyti“. Dar kitur, aprašydamas savo jaunųjų dienų nuo- 
tykius, išsitarė: „Et hic et hoc est opus divinum“”. Tai kiekvie- 
nas P. Legecko suminėtas nuotykis turįs reikšti ypatingą Dievo 
apvaizdą. 

Tokioje religinėje nuotaikoje Petrą išauklėjo motinėlė, du- 
kart jį pažadėdama Dievui, atiduodama Šv. Dievo Motinos glo- 
bai. Pridėk stebuklingą pagijimą iš sunkios chroniškos ligos, 
stebuklingai ilgą amžių, stebuklingą išlikimą nemuštu Panevė- 
žyje, ypatingą pasisekimą įstoti į seminariją ir keistus atsitiki- 
mus- ir suprasi, kad Legeckas visad buvo mistiškai nusiteikęs 
ir visiškai atsidėjęs pavyzdingai tarnauti Dievui ir jo Bažny- 
čiai. Gerai, sakos, įvyko Šv. Rašto žodžiai: „De stercore erigit 
pauperem““. Ačiū už tai Dievui ir jo Apvaizdai!“ 

Savo parapijono kun. Juozapo Silvestro Dovydaičio būdu 
kun. P. Legeckas nuotykius krauna visai palaidus, temini epi- 
zodus, nerodydamas jokio priežastingumo nei pasėkų. 
| Virikauskų Mikalojus Legeckas vedė našlę, Eleonarą Petro- 

šiūnaitę, gim. Jesaičių kaime ir nutekėjusią už Virikauskų Šikš- 
nio. Su juo turėjo dvejetą vaikų. Vaikai iš M. Legecko mirdavo; 
buvo jau dešimtį išmarinusi, o motiniškas jos instinktas būti- 
nai vertė ją turėti prie savęs nors vieną gyvą. Tai kai 1844 m. 
gruodžio 7 d. gimė jai Petriukas, ji čia pat pažadėjo jį Dievui 
tarnauti, jei išliks gyvas, būtent išauklėti jį kunigu. Dar labiau 
tą pažadėjimą sustiprino Petriuko liguistumas: jis dar treigys 
tebūdamas susirgo šv. Valento liga: kas metai, ir vis apie Ve- 
lykas, apmirdavo ir taip gana ilgai prabūdavo. Nebepagydy- 
dama vaikelio, motina antrą kartą paaukojo jį Šiluvos Dievo 
Motinai, garsėjančiai stebuklais. Petriukas tuojau pasveiko ir 
daugiau nebesusirgo nė karto. Aišku, Dievas išklausė jos mal- 
dos ir auką priėmė. Krikšto tėvai buvo klebonas Meškauskas 
su miestelio davatka Barbora. 

Po juo buvo dar trejetas vaikų; jie išaugo ir sudarė šeimas. 

Beliko Petriukas paruošti. Skaityti ji išmokė Šiaulėnų var- 
gonininkas. Vienerius metus Petriukas prasimokė dviklasėje 
Šeduvos mokykloje. Tuo tarpu atostogų į Mantviliškį atvažia- 
vo kitas šiaulėniškis, jaunas magistras Panevėžio gimnazijos 
kapelionas Juozapas Silvestras Dovydaitis, jau tuomet pradė- 
jęs garsėti savo išmintim, dievotumu ir gerumu. Legeckai sa- 
vo Petriuką nuvežė į kapelioną ir atidavė jam, kad įstatytų į 
gimnaziją. Kapelionui užtariant, Petriukas buvo priimtas į pir- 
mą klase. 

Laimingas tačiau Panevėžyje Petriukas nebuvo. Jis buvo ne- 
pasakomai bailus, o direktorius buvo senovės žmogus, buvusis 
uniotas, dabar pravoslavas Zajančkauskas. Pradžia ir pabaiga 
visos jo pedagoginės metodikos buvo rykštės už menkiausį nu- 
sidėjimą ar nesisekimą mokytis. Dažnai egzekucijas darydavo 
savo ranka, matyt, nemažu pamėgimu, sadistiškai. Nebuvo gir- 
dėti, kad kam būtų kurį menkniekį atleidęs. Mokykloje kasdie- 
ną girdėjosi plakamų vaikų rėkimas. Visi nervinosi, drebėjo, 

bailinosi, o daugiausia Legeckiukas: jis tiesiog pragarines kan- 
čias kentė, nors nebuvo gavęs nė karto, gal dėl to, kad turėjo 
galingą užtarytoją kunigą kapelioną. Po dviejų metų (1856-58) 
vyskupui Motiejui pasišaukus kun. Dovydaiti jam sekretoriauti 
ir seminarijoje rektoriauti, ir Petriuką Legeckai atsiėmė iš Pane- 
vėžio, perkeldami jį į trečią klasę Šiaulių gimnazijon. Tiesa, į 
Šiaulius arkliais vežioti buvo ir žymiai patogiau: iš Šūdausių į 
Panevėžį buvo dvylika mylių, o į Šiaulius tik penkios. Kaip tik 
tuo laiku Legeckai buvo jau iš Virikauskų iškelti į Šūdausius. 

Šiaulių gimnazijoje Petras prasimokė 1858-62 metus ir išėjo 
penkias klases. Čia katalikai mokiniai buvo stipriai religiškai 
nusiteikę. Apie tai liudija du atsitikimai: 

Mokiniai - tvirti katalikai. Petrui būnant ketvirtoje klasė- 
je, istorijos mokytojas Serebrianikas vieną kartą prasitarė: „Ma- 
hometas buvo lygus Kristui, o jo Koranas lygus Evangelijai“. 
Kitą dieną klasė sustojo koridoriuje, neidami į Serebrianiko pa- 
moką. Istorijos mokytojas nubėgo skųstis direktoriui Maksi- 
mui. Direktorius atėjo, tvarką padarė - mokinius į klasę suva- 
rė, bet ir paklausė jų, dėl ko nėjo Serebrianiko klausyti. Mokiniai 
drąsiai atsakė: „Dėl to, kad mokytojas Jėzų Kristų lygina su 
Mahometu ir Evangeliją su Koranu“. Direktorius atsiklausė mo- 
kytojo, ar tiesa. Čia pat stovėjęs mokytojas prisipažino tikrai 
taip sakęs. Į tai direktorius jį perspėjo: „Tamsta savo nuomonę 
pasilik sau ir mokiniams taip nebedėstyk!“ Neilgai trukus, Se- 
rebrianikas iš Šiaulių gimnazijos kažin kur iškilo. 

Popas-katalikas. Taigi tikėjimas anų laikų gimnazistams ne- 
buvo koks beprasmis, atitrauktas nuo praktikos, bet vykinti- 
nas. Petrui bebūnant penktoje klasėje, mirė Šiaulių pravoslavų 
popas. Jis prieš mirdamas buvo paslapčiomis nuo pravoslavų 
pasikvietęs katalikų kunigą, jam išpažinęs katalikų tikėjimą ir 
išjo, ne iš popo, priėmęs šv. Sakramentus. Apie tai patyrė viso 
miesto katalikai, džiaugės tuo ir būtinai norėjo pravoslavų ku- 
nigą su meile ir pagarba pasilaidoti savo kapuose. Rusų val- 
džia, žinoma, niekados nebūtų pavelijusi taip padaryti. Dėl to 
vyresniųjų klasių mokiniai susitarė kunigo lavoną naktį pa- 
vogti ir katalikų kapuose palaidoti. O paskui žinokitės! juk ne- 

beiškasite... Susitarė ir išsiruošė į ekspediciją. Cerkvės Šiau- 
liuose tais laikais dar nebuvo, tai lavonas gulėjo privačiuose 
namuose antrame aukšte. Gimnazistai ėmė laužtis, bet sukėlė 
gyventojus ir gavo pasprukti. 

Religiškai ir politiškai gerai susipratę Šiaulių gimnazistai 
tautiškai visai nebuvo susipratę: visi dėjosi lenkais. Petrui esant 
penktoje klasėje, mokiniai gimnazijoje ėmė giedoti politines re- 
voliucines giesmes, kaip tai vyresnieji darė bažnyčiose: šen ir 
ten skambėjo: „Bože, coś Polskę“7, čia pat stovint pačiam di- 
rektoriui. Jis neragino tai daryti, bet ir nestabdė, nedraudė, ne- 
baudė. 

Į seminariją. Kvotimams gimnazijoje pasibaigus, i Šiaulė- 
nus atvažiavo Petro Legecko draugai: Grigaliūnas, Baktys, Še- 
reiva ir k. Visi susitarė, niekam nieko nesisakius, nukeliauti į 
Varnius ir pamėginti ten kvotimus į kunigų seminariją išlaiky- 
ti; neišlaikius, grįžti atgal į šeštą klasę. Išvažiavo arkliais, vos 
keletą rublių teturėdami. Nuvargęs Petras karčemoje taip įmi- 
go, jog nė justi nepajuto, kaip kiti išėjo įteikti savo liudijimų. 
Daug pavėlavusį Legecką į salę įvedė šiaulėniškis klierikas Bu- 
žinskas, o jo protektorius Dovydaitis tuoj jį pažino ir jo liudiji- 
mą paėmė. „Bonum testimonium habet“!8, - tarė egzaminato- 
rių komisijai ir tuojau ėmė kvosti. Tą pačią dieną po mišparų 
ir rezultatus paskaitė: Legeckas priimtas, kiti ne. Paskui rekto- 
rius Dovydaitis parsivedė savo parapijieti pas save, pagyrė, 
kad gerai mokosi, prikrovė iš Prūsų parsigabentų maldakny- 
gių klebonui Meškauskui parvežti ir atleido. Taip Petras Le- 
geckas ir tapo Varnių seminarijos klierikas. 

Auklėtinius tais laikais seminarija laikė skurdžiai, nes ir mo- 
kestį už išlaikymą ėmė minimalį. Pietų duodavo gerai paval- 
gyti, o pusryčiams, ypač gavėnioje, klierikai terasdavo po rie- 
kelę sausos duonos, padedamos kiekvienam ant jo priegalvio. 

Klierikas apsivogęs. P. Legeckui būnant trečiame kurse, at- 
važiavus po Kalėdų, kažkas iš stalčiaus jam pavogė 40 rublių. 
Jie reikėjo sumokėti seminarijai. O kad kambario šeimininkui 
nesant ten vaikščiojo žydas stiklius ir siuvėjas Bereliukas, tai 
jie buvo įtarti vogimu ir jiems uždrausta daugiau belankyti 

seminariją. Tie žydai labai nusiminė, ypač Bereliukas. Jis pa- 
reikalavo savo skolos iš klieriko Butkevičiaus, kuris tame pat 
kambaryje gyveno su Legecku, Cirtautu ir Gedvilu. Skolą But- 
kevičius atidavė suplyšusia „bumaška“, kurią pirmiau Legec- 
kas buvo pasiūlijęs Bereliukui, o šis jos neėmė. Taip ir suprato, 
kad pinigai būta pasiimta diakono Butkevičiaus; jis prisipaži- 
no ir buvo iš seminarijos ir iš dvasiškių išvarytas, o Legeckui 
draugai kunigai sudėjo daugiau kaip 40 rub., ir jis seminarijai 
užsimokėjo. Butkevičius buvo iš Žvingių par. Degraduotas ka- 
žin kur dingo. O Legecką draugai mylėjo, kad moka greitai 
užrašyti ką mokytojai dėsto; iš jo ir kiti klierikai naudojos. 

Neramumai. P. Legeckas buvo jau trečiame kurse, kai pra- 
sidėjo sukilėlių mūšiai su maskoliais. Neberimo ir klierikai ir 
susitarė prašyti, kad juos paliuosuotų namo, nes visiems rūpė- 
jo tėvynė. Be Bakčio ir Narbuto, visi kursai padavė prašymą 
raštu. Vyskupas Motiejus atėjo, klierikus išbarė ir įsakė būti 
seminarijoje. Tačiau klierikai nenurimo ir nesiliovė reikalavę, 
kad juos paleistų. Tada atėjo rektorius Juozapas Dovydaitis į 
„Muzeum“ (aulią). Sukalbėjęs „Veni, Creator“", taip prabilo: 
„Kai įeiname kur į namus ir pamatome, kad ten nėra jokios 
tvarkos, tai ir kepurės nenusiimame. Bet kad vidun įėję jau pa- 
matome tvarką, tai kepurę nusiimame ir kalbame su jo šeimi- 
ninku. Taip ir dabar. Jūs visi burbuliuojate, ūžiate, trypiate, tai 
ir kalbėtis su jumis nėra galima. Ag ir aš esu katalikas ir lietu- 
vis. Jei to būtų reikalinga, pirmas eičiau kovoti. Jūs išsirinkite 
vieną iš savo tarpo: tepasakai jis mums, dėl ko jūs norite išeiti 
iš seminarijos?“ Klierikai išsirinko karštąjį patriotą Chochlovs- 
kį. Ėmė jis sakyti oraciją, bet patiems draugams pasirodė, kad 
jis niekus pliauškia. Tai jį pavarę išsirinko Cirtautą. Šis išėjo 
prie katedros ir tarė: 

— Aš manau, kad mums dera pasilikti seminarijoje iki atos- 
togu; aš tik nenorėjau atsilikti nuo kitų draugų, dabar gi viešai 
pareiškiu, kad mes turime klausyti dvasiškosios savo valdžios. 

Rektorius tarė: 

— Matote, ir jūsų rinktinis draugas taip pat mano. 

Visi klierikai pasiliko seminarijoje. 

Neilgai trukus, atėjo vienas būrys sukilėlių. Vos tik jie už- 
ėmė Varnius, iš antro šono atėjo keturios rotos maskolių ir pra- 
sidėjo mūšis. Patrankų nebuvo, bet iš šautuvų taip pradėjo šau- 
dyti, kad klierikai gavo susimesti koridoriuje, nes ir pro langus 
kulipkos zvembė. Kai kurie čia pat išpažino, nes rodės bus ga- 
las. Rektorius įsakė visas seminarijos duris uždarinėti ir taip jas 
užsklęsti, kad niekas nebejeitų. Bešaudydami padegė miestelį, 
prelatų namus ties pat seminarija. Kiek nurimus šaudymui, rek- 
torius, apsivilkęs kanauninko rūbais ir užsidėjęs distinktorium?“, 
išėjo iš seminarijos ieškoti maskolių vado. Vadas suriko: 

- Da u vas seminarija polna miatežnikov!?! 

Rektorius ramiai atsakė: 

- Vot, kak raz vremia sdelat obysk. Jesli naidiotsia chot odin 
insurgent, ja svojej golovoj otvečaju??. 

Vadas, pasiėmęs bent dešimtį kareivių, apėjo seminariją ir, 
nieko neradęs, leido klierikams gesyti gaisrą, kad neužsidegtų 
seminarija. Begesydami klierikai rado devynetą „lenkų“ sužeis- 
tų. Kai kuriuos profesoriai aprūpino Sakramentais. Vieno su- 
žeisto kareivio įlįsta į rūsį, kur gyveno rektorius. Rektorius iš- 
girdo jį vaitojant. Rytą, maskoliams išėjus, pasamdė arklius ir 
nuveždino ten, kur sužeistasis norėjo. Tuojau gi ir įdavė jį. Pak- 
laustas, rektorius neužsigynė ir tuojau buvo atstatytas nuo rek- 
toriavimo, o rektorium buvo paskirtas kun. Račkauskas”. 

Rektorius Dovydaitis tačiau buvo liuosas, klierikams tebe- 
sakė konferencijas, ir buvo suimtas, tik klierikams išsikraus- 
čius į Kauną. Paskui jį ištrėmė į Sibiriją. 

Apie jo ten darbuotę skaityk „Šiaulėniškio Senelio“ V dalį”. 

P. Legeckas priduria tik vieną epizodą iš Jekaterinoslavo. 
Čia misionieriaudamas kun. Juozapas tarnavo ir pravoslavams, 
ypač mirštantiems. Tai patyręs gubernatorius pasišaukęs kun. 
Dovydaitį ir ėmęs bartis: 

- Čto vy delajete? Pravoslavnych obraščajete!?5 

Į tai kun. Dovydaitis: 

- Vojdite v mojo položenije. Bolnoj umirajet, a pop pjan. 
Neuželi ja chudo delaju, čto priobščaju — pered smertju?** 

Gubernatorius apkabinęs jį, išbučiavęs ir taręs: 


< 501. 


- Delajte, kak chotite: za to nebudete otvečat". 

Ir kan. P. Legeckas kunigą Dovydaitį vadina - šventu. 

Sukilimą ir mūšį Varniuose aš jau esu kur kitur aprašęs. 
Žiūr. viršiau cituotas vietas. Tai jų čia iš kun. P. Legecko me- 
muarų nebeminėsiu. 

Sudiev Varniams! Po Varnių mūšio vyskupui Motiejui Va- 
lančauskiui ir jo klierikams atėjo Muravjovo įsakymas palikti 
Varnius ir gyventi dangintis į Kauną. Prieš išvažiuodamas iš 
Varnių vyskupas Motiejus su visa asistencija įlipo į sakyklą ir 
paskutinį kartą pamokė, kaip reiksią čia, jo netekus, laikytis. 
Sakė: 

— Mano vaikeliai! Štai man ir visai seminarijai įsakyta išva- 
žiuoti iš Varnių. (Čia visa bažnyčia balsu pravirko.) Likę, laikyki- 
tės šv. katalikų tikėjimo. Davinės jums rusai medalikėlius - ne- 
imkite; lieps jums priimti pravoslaviją - neklausykite... Ir t. t. 

Drąsus tai buvo pamokslas, net pernelyg, ir pavojingas. Mu- 
ravjovas galėjo tai palaikyti atviru kurstymu prieš rusų val- 
džią ir vyskupą, kaip ir kitus dvasiškius, ištremti. Tačiau lai- 
mei niekas liežuvio neįkišo, ir ganytojas dėl to neturėjo jokio 
nemalonumo. 

Varniškiai žemaičiai klierikus ir jų profesorius keturiomis 
partijomis per Raseinius nugabeno į Kauną. Atvykę klierikai 
prisistatė savo auklėtojui vyskupui; jis buvo anksčiau atsiga- 
benęs. Jis šitaip pasveikino savo auklėtinius, naujoje vietoje 
centro valdžios akivaizdoje būsiančius: 

— Atvažiavome iš nuošalio kaimo į atvirą miestą. Ten mes 
buvome visiškai laisvi, čiagi teks būti atsargiems. Nebūkite tad, 
kaip pavasarį daržinės, atviri: čia mus šnipuos, čia būsime, kaip 
kalėjime... T. ir t. 

Kliūtys įsišvęsti. Petras Legeckas seminarijoje prasimokė 
1862-66 metus. Ketvirtą kursą išėjo jau Kaune, kol seminarija 
dar nebuvo uždaryta, ir 1866 m. rudenį įsišventė subdiakonu. 
Bet buvo dar per jaunas švęstis aukščiau: trūko ištisų pusant- 
rų metų. Metus prasistumdęs, buvo pasiųstas Pašušvin eiti ka- 
peliono pareigų tenykštėje bažnytinėje pradžios mokykloje. 
Prakapelionavęs ten 1867-68 m., įsišventė diakonu, nuo įsišven- 

timo kunigu buvo rusų karo valdžios sulaikytas ir 1868-69 m. 
gavo vėl kapelionauti bažnytinėje pradžios mokykloje Baiso- 
galoje. Bažnyčioje tuo tarpu tegalėjo laikyti antrines pamaldas: 
sakyti pamokslus, krikštyti, katekizuoti, mišparus laikyti, Ko- 
muniją dalyti, daugiau nieko. 

Prasidėjo ilgos machinacijos dėl įšventimo. Pareikalavo jo į 
Kauną švęstųs. Prieš išvažiuodamas tačiau sapnuoja įkyrų sap- 
ną: atėjo žandaras jo suimti, o čia taip norisi miego. Tad prašos, 
kad nors valandėlę palauktų. Žandaras nelaukia. Tada Petras 
griebia savo priegalvį ir sviedžia juo žandarą. Pataiko kažin 
kur ir padaro triukšmą. Iš vieno šono kambario, kur jis gulėjo, 
buvo klebono gulimasis, iš antrojo — jo sesers šeimininkės. 
Abudu šoko iš miego ir subėgo žiūrėti, kas čia atsitiko. Petras 
pasisakė vaidijęsis su žandaru. 

Rytą žiūri - tikrai atvykta žandaro, kuris jį kviečia į Šiau- 
lius, į Karo viršininką. Girdi, vyskupas skiriąs jį vikaru Kel- 
mės bažnyčiai, bet pirma turįs pasirodyti Karo viršininkui. Dia- 
konas Petras važiuoja su žandaru, bet vos nuvažiavus į Šeduvą, 
patirta, kad Karo viršininkas išvykęs į Liepoją, tai kelionė bū- 
sianti veltui. Legeckas gavo sugrįžti į Baisogalą. 

O tuo tarpu Karo viršininkas parašė Kauno gubernatoriui: 
„Kadangi Legečių valsčius 1863 m. visas susikompromitavo, 
yra nedėkingas Rusijai, tai jis, K. viršininkas, nelaiduojąs, kad 
ir diakonas Petras Legeckas būsiąs rusų valdžiai ištikimas“. 

Gubernatorius pasiūlijo Legeckui emigruoti iš Rusijos, nes 
čia vis tiek neįsišvęsiąs. Bet kur važiuosi? Kas tavęs ten laukia? 
Petras Kaune turėjo dėdę Aleksandrą Legecką. Jis tarnavo kon- 
sistorijoje. Šisai patarė savo sūnėnui laukti, įsigyvenus tuščiuo- 
se seminarijos mūruose, bene virs geresni laikai. Iš čia nesiliauti 
rūpintis perlaužti maskolių užsispyrimą. Vyskupui sutikus, 
diakonas Legeckas su klierikais Pranu Kriškijonu, Lielausiu ir 
Stanislavavičium įsitaisė tuščiuose kambariuose. Čia jiems duo- 
davo valgyti. Diakoną vartodavo asistencijai per vyskupo ce- 
lebras, o tris klierikus profesoriai privačiai toliau mokė. 

Įtarimas. Čia ištiko incidentas, kurs ko tik nesukomplikavo 


padėties. 

Draugai, atvažiuodami savo reikalais į Kauną, suspenduo- 
tam diakonui ir kitiems draugams atveždavo pavilgos ir ko 
nupirkę mieste. Be ko kita, avižienio alaus pasigardžiuoti. Bet 
tarnai atnešdavo jo buteliuose, nuo kurių nebuvo nuskutama 
etikietė „Staraja vodka“. Tai patyręs inspektorius Antanas Be- 
resnevičius-Barškietis įskundė seminarijos rezidentus rek- 
toriui Jeronimui Račkauskui. Šis, nieko neištyręs, įsakė, kad 
tuojau visi keturi išsinešintų iš seminarijos mūrų. Na, nieko 
nepadarysi. „Girtuokliai“ pasisamdė žydelius (gelžkelio dar 
nebuvo) ir nuėjo atsisveikinti su rektorium. Legeckas buvo my- 
limas Račkausko klierikų dekanas. Besiteisindamas, kad rek- 
torius blogai apie juos nemanytų, įtikino jį, jog tai tik nesusip- 
ratimas, daugiau nieko - jokios degtinės klierikai negerdavę ir 
negerią. Tai patvirtino ir čia pat pasitaikęs prof. Mečislovas 
Paliulionis??- ir jis gaunas avižienio alaus degtinės buteliuose. 
Klierikai paliko gyventi seminarijoje. 

Apgaravęs. Kitas atsitikimas. Pirmą Kalėdų dieną, paasis- 
tavęs Piemenėlių mišioms, diakonas Legeckas papusryčiavo ir, 
visą naktį nemigęs, užsidarė kambaryje ir kietai įmigo. O būta 
garų. Kad ne ta pati Dievo Apvaizda, būtų amžinai užmigęs. 
Draugai, nesulaukę jo pietų nei mišparų, pradėjo nerimti. Nuė- 
ję rado kambarį uždarytą iš vidaus. Ėmė laužtis, ir įsilaužę išne- 
šė sąmonės nustojusį Petrą. „Trup, trup“*?, - kalbėjo Stanislova- 
vičius, vilgydamas jam galvą vandeniu. Bet Legeckas atsigavo. 

Nelaimių galas. Tuo tarpu Šiaulių Karo viršininkas susi- 
keitė vietomis su raseiniškiu. Vyskupas tad vėl kreipės į gu- 
bernatorių, kad jis atsiklaustų naujojo Karo viršininko, ar jis 
ką beturi prieš Legecką. Naujasis viršininkas atsakė nesą jokių 
prieštaravimų Legeckui įšvęsti kunigu ir pasiųsti jis į Kelmę 
vikaru. 

Kauno gubernatorius, gavęs tiek priešingą atestaciją, vėl 
kreipės į buvusį Šiaulių Karo viršininką, kodėl jis pirma taip 
nepalankiai atestavo Legecką. Šis palaikė pirmykštį savo liu- 
dijimą. Girdi, „valia bet kam turėti atskira savo nuomonė: ma- 
no nuomonė tokia, kad diakonas Legeckas nėra politiškai išti- 
kimas“. 

Gavęs tokių žinių, diakonas Legeckas visai nusiminė ir ėmė 
ruoštis važiuoti į Poznanių; jam ir pirmiau buvo pasiūlyta, kad 
geriau emigruotų iš Rusijos. Nusiminęs išėjo į Nemuno krantą 
samdytis garlaivio ir per Prūsus išvažiuoti. Štai susitinka savo 
dėdę Legecką. Dėdė ėmė gailėti, kam Petras išvažiuoja: 

- Dargi nevažiuok. Aš turiu gerą prietelių Saveljevą, liau- 
dies mokyklų direktorių: eikime pas jį prašyti protekcijos. 

Nuėjo. Direktorius priėmė juos gana maloniai ir tarė: 

- Žinote, man nepatogu užtarinėti kunigas. Geriau jūs pa- 
tys paduokite prašymą gubernatoriui, kad manęs atsiklaustų. 
Tamsta buvai religijos mokytojas Pašušvyje ir Baisogaloje, tai 
aš turiu teisės liudyti apie Tamstą. 

Neša diakonas savo prašymą gubernatoriui. Žmonių daug. 
Gubernatorius iš visų priėmė prašymus, net iš prastų žydelių. 
Pagaliau nė nežiūrėdamas į Legecką, atkišo užpakalin ranką 
paimti jo prašymo tardamas: 

- Galite eiti namo. 

Taip blogai priimtas diakonas dar labiau susirūpino, aima- 
navo, naktimis nemigo - reiks iš tėvynės išeiti. Taip sielvar- 
taudamas sapnuoja, Švenčiausioji Panelė, kaip ji yra didžiaja- 
me altoriuje seminarijos bažnyčioje, garsiai atsiliepė: „Reikia 
jis išvęsti“. 

Ryta ateina dėdė ir paskelbia: į vyskupą atėjęs gubernato- 
riaus raštas: „Legecką įšvęsti ir paskirti vikaru“. Vyskupas 
nustebęs. Jis pats buvęs pas gubernatorių prašyti ir išgirdęs 
gubernatorius jokiu būdu neleisiąs Legecką įšvęsti. Vyskupo 
sekretorius kun. Eduardas Barauskas?! paaiškinęs: gubernato- 
riaus kanceliarijos reikalų vedėjas atsiklausęs liaudies mokyk- 
lų direktoriaus, ir šis atsakęs: 

- Diakoną Legecka pažįstu iš pat jaunų jo dienų ir laiduoju 
ji būsiantištikimą Rusijai kunigą. 

Taip pat atestavęs ir pradžios mokyklų inspektorius Bura- 
čevskis. 

Tarnyba. Taip diakonas Petras Legeckas, trejus metus su- 
gaišęs, įsišventė kunigu 1869 m. VI.15 d. ir buvo paskirtas vi- 
karu į Vainuta. 

Nuo 1872 m. VII.20 į Krinčiną. 

Nuo 1878 m. VIIL.15 į Šeduvą. 

Nuo 1881 m. VIII.10 į Miškius (Ščodrobovo)? filijalistu. 

Nuo 1883 m. IV.20 Kavarskan administratorium. 

Čia nuo 1889 m. XI.10 d. iki 1919 m. XI.29 d. buvo Ukmer- 
gės dekanato dekanu. 

1918 m. gruodžio 16 d. pakeltas Kauno katedros kapitulos 
garbės kanauninku. 

Atsistatydinęs dėl senatvės, liko toje pat parapijoje reziduoti 
Pienionių dvare, kur yra koplyčia. 

Vainuto nuotykiai. Įsišventęs kunigu, Petras Legeckas pri- 
micijas atlaikė seminarijos bažnyčioje, o vakarienę profesoriams 
iškėlė pas dėdę. 

Vyskupas įšventęs tarė: 

- Dabar tėra dvi laisvos vietos: Janapolėje ir Vainute. Tegu) 
iš tų dviejų pasirenka katrą tinkamas. 

Kun. Petras kukliai atsakė: 

- Jei abidvi skiriamos man, tai tegul jau pats ganytojas kat- 
rą parenka. 

Vyskupas paskyrė į Vainutą. 

Toliau rašysiu kan. P. Legecko nuotykius nebe trečiuoju as- 
meniu, tik jo paties žodžiais. 

Atvykęs į Vainutą, viską radau gerai, tik vikaro kambarys 
buvo toks mažutis, kad lova tegalima buvo pastatyti prie už- 
kaltų durų į antrą kambarį, kurį pasilaikė okupavusi klebono 
šeimininkė. Pas šeimininkę dieną naktį nuolat beldės ir šūka- 
vo, tai nė pasilsėti nebuvo galima. 

Ilgai, per septynerius metus, klierikavęs ir skolos pasida- 
riau, o Vainuto pusės parapijos buvo valdžios išdalyta žemė, 
ir toks ten buvo neturtas, kad tėvai neturėjo kuo vaikus deng- 
ti: kalėdojant klausiami, kur jūsų vaikai, parodydavo nuogus 
lovoje apklotus. 

Klebonas buvo pernelyg dievotas. Per kiauras dienas klau- 
sydavo išpažinčių bažnyčioje, bet teišklausydavo dviejų trijų 
per dieną; man gi likdavo kone visa parapija. 

Paminėtina čia dvejetas priepuolių. 

Antrais buvimo Vainute metais maskolis mokytojas, pa- 
niekinęs klebono namus, kur buvo mokykla, perkėlė ją į namus, 
pasamdytus iš žydo. Parapija supyko ir vaikus iš „žydo mo- 
kyklos“ atsiėmė. Mokytojas pasiskundė Raseinių Karo viršinin- 
kui, tam pačiam, kurs manęs neleido įsišvęsti, klebonas uždrau- 
dęs vaikus leisti į rusų mokyklą. Atvažiavęs Karo viršininkas 
tačiau pakaltino mane. Mokytojas gynė, girdi, neseniai čia tė- 
ra. Viršininkas jį už tai sutrinkino: „Molčat, ja lučše znaju!” 

Visą naktį nemigau: maniau jau reiksią į Rusiją išvažiuoti. 
Rytą klebonas gavo Karo viršininką gerai pamylėti ir gerą kyšį 
pakišti. Tada tas pats Karo viršininkas, kapitonas, tuoj kitoks 
virto ir ranką spausdamas mane atsiprašė, kad nekaltai baręs, 
ir mokytoją išpeikęs išvažiavo. 

Tada klebonas kanauninkas Liudvikas Butkevičius** mane 
išgelbėjo, o po keleto mėnesių aš kleboną išgelbėjau. 

Kažin kas įskundė kleboną, jis, statydamas naują mūro baž- 
nyčią, senąją medinę pardavęs Prūsų Katyčių miesteliui. At- 
važiavus antstoliui, klebonas prisipažino, pardavęs. Antstolis 
buvo geras žmogus. Pasivadinęs mane į urėdninką tarė: 

- Ką jūsų klebonas padarė? Nepavelytas pardavė bažnyčią 
prūsams ir pats raštu prisipažino. Už tai jis gali būti atstatytas 
iš klebonų, o galimas daiktas, kad ir išsiųstas į Rusiją. 

Aš tai pasakiau klebonui. Nusiminė senelis, norėjo pakišti, 
bet antstolis neprisiėmė, bijodamas, kad pats neatsakytų. Ta- 
da aš nusivežiau antstolį į urėdninką, liepiau nupirkti konja- 
ko, porterio ir nuvaišinau antstolį. Jam užmigus, iškrito iš ki- 
šenės klebono raštas. Aš tą raštą paėmęs įkišau į gėlių vazoną 
ir užkasiau žemėmis. Pakirdęs antstolis, neberasdamas rašto, 
ėmė dejuoti; tada aš su urėdninku ėmėm aiškinti jam senąją 
bažnyčią pardavę parapijonai, o ne klebonas, tai patys pasisa- 
kysią. Sušaukiau apie 20 ūkininkų ir tie, reikia pažinti žemai- 
čius, ėmė barti kleboną, kam jis savinas teises: bažnyčios tro- 
besį teturėję teisės parduoti jie, parapijonai; pardavę ir patys 
išvežę, visa tai žinant ir nedraudžiant antstoliams. Antstolis 
surašė naują protokolą ir linksmas išvažiavo. Klebonas pasili- 
ko liuosas. 

Vaidinas. Galniu kaime pas ūkininką Jakštą pradėjo tems- 
tant mėtyti daiktus: kurpes, bulbes, net kirvius, belsti į viduri- 
nes kambarių sienas. Pagalbos ieškoti atėjo į mane. Bijodamas 
apsijuokti, nuvažiavau atsiklausti dekano Butkevičiaus. Jis pa- 
skui mirė Kaune Karmelitų bažnyčioje klebonu, o tuolaik gy- 
veno Žvingiuose. Dekanas patarė pagrasinti kalėjimu tiems, 
kurie tuos šposus daro. Aš taip ir pasielgiau, bet bildesiai nesi- 
liovė. Jakštai verkdami vėl ėmė maldauti, nes naktimis neturį 
poilsio. Aš žinojau visą tų namų šeimą, Jakštą, jo žmoną, du 
sūnu ir dukterį ir jų tetulę esant dorus ir dievobaimingus žmo- 
nes; tai šposai ne iš jų turėjo būti. Tad pats išpažinęs, kad ir 
man nekliūtų per galvą, liepęs ir Jakštams atlikti išpažintį, ry- 
žausi važiuoti namų švęsti. Pasiėmiau zokristininką, jam įsa- 
kiau, kai visus atvažiavusius į Galnius isivadins, kad jis apeitų 
visas namų kertes ir takus išbarstytų smėliu. Zokristininkui 
tai padarius ir sugrįžus, aš atsisėdau prie lango. Man padavė 
stiklą arbatos. Tai buvo gruodžio mėnuo, jau naktis, bet šviesi, 
nes pilnatis. Ėmiau šeimyną drasinti. Štai, sakau, jau keletas 
minučių kaip esame ir nieko nėra, patys tik prasimanote. Tai 
tarus, ledo gabalas kad duos į langą, bet pataikė į rėmus ir stiklo 
neišmušė. Jau čia pabūgo: žmogus mesdamas būtų visus stik- 
lus išdaužęs. Tuoj ėmė visoki daiktai blaškytis po gryčia: kur- 
pės, bulbės, malkos ant pečiaus sukrautos, o negalima matyti, 
kas iš kur mėto. Gryčioje degė lempa ir žvakė. Aš, paėmęs žva- 
kẹ, sakau šeimininkui: „Eisime į seklyčia, aš turiu apžiūrėti vi- 
sus namus, o gryčioje palieku zokristininką ir visą šeimą“. Li- 
gi tik išėjau į seklyčią, išgirdau gryčioje didžiausį trenksmą. 
Manydamas, kad ten imta juokauti, Žaisti, sugrįžau išbarti sa- 
vo zokristininko. „Oi, sako, kunige, važiuokime namo! Kaip 
tik išėjai, lempa užgeso, mane su krėslu aukštyn pakelė, ir vis- 
kas dar labiau ėmė mėtytis“. Aš, ilgai nematydamas kas mėto, 
išėjau su žvake į priemenę. Čia iš kamino, kur rūkydavo mėsą, 
man po kojų išmetė didoką kartį, paskui kirvį iš vienos kertės 
į kitą, pjūklą dviem pjauti; taip buvo mesta, kaip žmogus mes- 
ti negali. Tada aš suklupdžiau visus, kad visus galėčiu savo 
akimis matyti, o patsai prieš pašvęsdamas trobą atsiklaupiau 

prie galo lovos. Tada krito į pašonę pagalys. Kad būt pataikęs, 
būt užmušęs. Visiems meldžiantis, aš pašvenčiau visus namus. 
Jau buvo 11 val. Nakvoti palikau gryčioje, visą šeimyną išlei- 
dęs į seklyčią, nes rytmečiais taip pat belsdavę. Poilsis buvo 
menkas, ir parvažiavęs keletą naktų nemiegojau, bet nuo to 
laiko pas Jakštus niekas nebebeldė. 

Neatmenu, kas man patarė nusipirkti Šokalskio knygą „Šwiat 
duchów”. Toje knygoje aš radau daug panašiu atsitikimų. Auto- 
rius sako esąs dvasių pasaulis, kurs kartais pasireiškia žmo- 
nėms. Varšuvoje vienas dvarininkas netikėlis rašęs knygą apie 
tai, kad žmogus taip pat baigia gyvenimą, kaip ir gyvulys. Pa- 
silsėti išėjęs į parką ir išgirdęs verkiant grybautoją. Paklausta 
atsakiusi, jos vyras tik ką pasimiręs nieko jai nepalikdamas. 
Rašytojas, bene Rzewuskis“?, atidavęs tai našlei kiek tik turėjęs 
tuo laiku pinigų kišenėje ir nuraminęs nabagę. Sugrįžęs toliau 
rašyti. Rašydamas kietai užsidarydavęs, kad jam nekliudytų. 
Bet štai atsirandąs prieš jį ūkininkas ir sakąs: 

- Aš esmu vyras tos moteriškės, kurią tik ką sušelpei, vyras 
miręs; kad tikėtumei sielos buvimu, aš tau tyčia pasirodau. 

Rašytojas savo knygą perplėšęs, daugiau neberašęs. Toji kny- 
ga ir visas aprašytas atsitikimas tebesą Varšuvos muziejuje. 

Kontrabandininkai. Man išvažiavus kalėdoti, antrosios pa- 
sienio linijos, einančios per Vainutą, karininkas gavo žinią ~- 
šiąnakt per Vainutą važiuosią ginkluoti kontrabandininkai. Įsa- 
kė tad visiems savo sargybiniams kareiviams užsitaisyti šau- 
tuvus ir išsislapstyti kas ant bažnyčios, kas šventoriuje ir lauk- 
ti kontrabandininkų. Kaip tik tuo laiku mes grįžome penkiomis 
kurmankomis. Kareiviai pasitaisė šauti; belaukė privažiuojant 
arčiau. Aš nieko nežinodamas sakau savo vežėjui: 

- Tu važiuok sau, o aš pėsčias pabaigsiu eiti per šventorių — 
čia bus arčiau. 

Vos tik išlipau ir ėmiau eiti, štai pribėga prie manęs kari- 
ninkas ir sako: 

- Na, tavo laimė! Jei nebūtum išlipęs iš rogių, mes tuojau 
būtume šovę: mums duota žinia, kad šianakt važiuosią kont- 
rabandininkai. 

Argi ir čia ne Dievo apvaizda? 

Nieko be kyšio. Išgyvenęs lygiai trejus metus Vainute, dir- 
bęs dieną ir naktį be poilsio, kaip viršiau rašiau, o skolų vis 
dėlto nieko neišmokėjęs, pasisamdžiau žydą vežėją ir pasilei- 
dau pats vienas į Kauną prašyti kitos vietos. Išvažiavau su ants- 
tolio bilietu, o reikėjo turėti sprauninko. Raseiniuose einu pas 
sprauninką. Čia man sako sprauninkas už keleto dienų tegrį- 
šiąs iš Kauno, o jo pavaduotojas pasisakė neturįs teisės bilie- 
tus davinėti. Sugrįžęs padejavau žydui, pas kurį buvome sus- 
toję nakvynės. Šis man atsakė: 

- Ko čia sielotis: prašom aukoti svarui arbatos, ir bilietas 
bus. Aš jį gerai pažįstu - jis pas mane gyveno. 

Patikėjęs viešbutininku, daviau jam du rubliu. Parėjęs žy- 
das sako: 

- Tamstos paties laukia ponas pavaduotojas. 

Pamaniau, bus mane žydas apgavęs. Einame drauge. Pava- 
duotoją randame spryske besėdžiantį. 

- Ko tamsta, kunige, toks nemandagus — per žydą prašai 
bilieto. 

O žydas iš užpakalio: 

— Bilet bedzie““. 

Aš atsakiau: 

- Aš pats nesveikuodamas įprašiau žydą. 

Pavaduotojas įsivedė mane į kanceliariją, paprašė sėstis, iš- 
rašė bilietą ir mandagiai atsisveikino. 

Vis tai padarė svaras arbatos. 

Vyskupo Valančauskio kietumas. Nuvažiavau į Kauną, 
einu pas vyskupą. Matau po kojų sukniubusią verkiančią mo- 
teriškę. 

- Widzisz, ojczenku??, - tarė, - niekados neimsi iš davatkų 
kojinių. Štai (toks ir toks) kunigas ir butvietę nupirko, ir name- 
lius jai pastatė, ir vis dar maža. O ko tu iš taip tol atvažiavai? 

Atsakiau: 

- Prašyti Jūsų prakilnybę, kad mane perkeltumėte. Ganyto- 
jas ne sykį esi sakęs: jei kas neapskųstas pabus trejus metus, 
turės teisės išsiprašyti iš tos vietos. 

- Jau bent penkios dešimtys prašė: kuriuos gi turiu paten- 
kinti? 

Aš atsakiau: 

- Sutinku į bet kurio iš tų penkių dešimtų išsiprašančių 
vietą. 

Vyskupas, aštriai pažiūrėjęs į akis, tarė: 

-O kad aš tave imčiau ir pasiųsčiau į Balninkus: dviejų gri- 
vinų neturėtumei Mišioms. 

— Sutinku ir į Balninkus, - atsakiau. 

Vyskupas lyg supykęs atrėžė: 

- Važiuok sau namo. Su klebonu sugyvenatė geruoju, tai 
ko dar benori? 

Iš vyskupo nuėjau į rektorių Račkauską ir pasiskundžiau, 
kaip manęs, tokį kelią atkeliavusio, vyskupas nesutiko perkel- 
ti kur kitur. Rektorius atsakė: 

- Iš galvos išėjo! Taigi tu septynerius metus klierikavai, de- 
kanu buvai! 

Sugrįžau nusiminęs, liūdnas. 

Gera valia į Rusiją. Neilgai trukus į Vainutą iš Rusijos par- 
važiavo p. Pikelis, jis čia seserį turėjo. Užėjo pas mane ir sako: 

- Sugrįžau iš Rusijos. Stačiau telegrafo stulpus. Nustačiau 
iki Sibirijos. Buvau pas kun. Baukevičių. Jis mane įsiprašė, kad 
pakalbinčiau kurį Lietuvos kunigą važiuoti pas jį padėjėju. 
Duoda 800 rublių metams ir kelpinigius. „Aš esu patvirtintas 
parapijos klebonas ir visos rusų armijos kapelionas. Karinin- 
kai kapelioną labai gerbia, savo arkliais vežioja jį iš vienos vie- 
tos į kitą, tai ir kelpinigiai lieka kišenėje. Prašau kunigo lietu- 
vio, nes kareivių yra lietuvių, o aš lietuviškai nemoku. Be to, ir 
į kariuomenę važinėti negaliu, reikia klebonauti“. 

Išklausęs p. Pikelio, aš sakau: 

- Prašyk kun. Baukevičių: aš sutinku. Bereikia, kad jis pats 
paprašytų vyskupą leidimo ir atsiųstų man kelpinigius. 

Kun. Baukevičiui parašius vyskupui Valančauskiui, šis tuo- 
jau pasišaukė iš konsistorijos mano dėdę ir tarė jam: 

- Rašyk savo giminaičiui, kad aš jam duodu geriausį vika- 
riatą. Ruošias į Rusiją: juk ten sukacapės! 

Ir paskyrė mane į Krinčiną, o kun. Vienažinskį?* į mano vie- 
tą, į Vainutą. 

Kun. Vienažinskis, ligi tik atvažiavęs; tuoj išmetė šeiminin- 
kę iš vikariato kambario ir pasiėmė jį sau. Dėl to nepatiko se- 
neliui klebonui, ir už pusės metų buvo perkeltas į Braslavą, iš 
vieno krašto vyskupijos į kitą. 

Apnuodyti kunigai. Iš pavasario atvyko klebono pasiųstas 
tarnas ir davė žinią, abudu Pasvalio kunigu, klebonas Banevi- 
čius ir vikaras Jasienskis”, susirgę cholera: nuolat vemia ir vi- 
duriuoja. Mano klebonas Mizgiras* ir ašai susirūpinome, ir aš 
tuojau nuvažiavau į Pasvalį. Radęs taip kaip sakyta, pasiun- 
čiau į Joniškėlį parvežti daktaro Petkevičiaus“ ir klebono Vait- 
kevičiaus* ligoniu aprūpinti šv. Sakramentais. Daktaras rado 
ne cholerą, bet ką nesveiką suvalgytą. Palaukęs dvejetą dienų, 
matau, kad nuo vaistų nė vienas nesveiksta, dar eina blogyn. 
Tai vėl parveždinau daktarą. Antrą kartą atvažiavęs daktaras 
Petkevičius susiprato, esama apnuodytų, klebonas labiau, vi- 
karas mažiau; klebonas neilgai trukus turis mirti, o vikaras ga- 
lis pasveikti. 

Taip ir buvo. Klebonui mirus, policija, išgirdusi apnuodiji- 
mą, suėmė šeimininkę; ją pažinau iš geros pusės. Liokajus gi 
apie 17 m., pirma man tarnavęs Krinčine, buvo ištvirkęs. Dar 
klebonas tebebuvo nepalaidotas, kai aš tą tarniuką pasiėmiau 
į kambarį ir ėmiau versti, kad prisipažintų pats kunigus ap- 
nuodijęs, ne šeimininkė. Iš pradžių gynės, paskui prisipažino 
supykęs ant klebono, kam jis neteisingai jį apvaginęs, ir, neš- 
damas iš virtuvės košę, ipylęs nuodų, tik klebonui daugiau, 
nemanydamas tačiau, kad taip blogai pasibaigs. Tada policija 
paleido šeimininkę, o suėmė tarną. Paskui jį išsiuntė į Sibiriją. 
Kun. gi Jasienskis pasveiko. 

Padegėjas. Smilgių kaime sudegė pirtis. Pirtyje rado nėščią 
sudegusia mergaitę. Tardytojas pasikvietė mane pasitarti, kas 
čia bus padegęs. Aš ėmiau klausinėti smilgiečius, su kuo toji 
mergaitė mylėjosi. Sako man - su tuo bernioku. Pasikvietęs jį 
ėmiau geruoju įkalbinėti, kad pats prisipažintų, nes kitaip, sa- 
kau, nebūsi ramus. Tiesa, prisipažinus, išsius tave į Sibiriją, 

užtat čia žemėje atgailėsi. Berniukas ir prisipažino, mergiotę 
užrakinęs pirtyje ir padegęs. 

Svalios potvynis. Grįžtant iš Panevėžio per Pasvalį, reikėjo 
man svarbiu reikalu būtinai pasimatyti su Pasvalio klebonu 
Dambrausku“. Tarp bažnyčios ir klebonijos teka Svalios upė. 
Ji pavasarį gana plačiai patvinsta, o tilto nebuvo. Buvo naktis. 
Aš pasitelkiau zokristininka, kad su latarnia** mane palydėtų 
lieptu į kleboniją. Einame abu lieptu, o vanduo ūžia arti liepto. 
Įėjus man į kleboniją, klebonas pasižiūrėjo pro langą ir sako: 

- Nu, didi tavo laimė: antai zokristininkas su latarnia grįž- 
ta, lieptai jau nunešti. 

Argi ne Dievo Apvaizda mane išgelbėjo? 

Šuniukas sargas. Vainute karininkas buvo man dovanojęs 
šuniuką. Jis tiek buvo prie manęs prisirišęs, jog, Man nesant 
namie, nė ėsti nenorėdavo, tik truputį iš lėkštelės palaižyda- 
vo. Mano klebonas Mizgiras labai jį mylėjo ir pats lakino. Gy- 
venome vieni du visoje klebonijoje, šeimyna gyveno skyrium 
šeimyninėje ties klebonija. Man esant namie, o klebonui kur 
išeinant, mano šuniukas palydėdavo jį iki vartų ir ten pat jį 
pasitikdavo. Naktį prie mano lovos gulėdavo. 

Vieną žiemos vakarą, jau sutemus ir klebonui sugrįžus, šu- 
niukas ėmė loti. Klebonas, neatspėdamas, kam jis loja, ateina 
manęs paklausti. Aš sakau, be reikalo nelos, ir išėjome abudu 
ieškoti, kas čia yra klebonijoje, ir suradome žmogų, užsislėpu- 
sį kertėje. Klausiame, ko jis nori? Atsako: „Atėjau metrikos“. 
O kokios, ir pats nežino. Iškratę jį, kišenėje radome skustuvą, 
o šalia pagali. Aišku, būtų mus nužudęs ar bent apvogęs. Argi 
ne Dievo Apvaizda? 

Ponaitis vagis. Vieną kartą, ką tik man išvažiavus į Vabal- 
ninką, atvažiuoja dvejetu arklių ponaitis ir klausia, ar yra Le- 
geckas? Klebonas atsako: „Ką tik išvažiavo“. Ponaitis prašos 
įleisti į mano kambarį. Įleistas, visą iškratė; pinigų neradęs, pa- 
vogė laikrodėlį. Kas toks buvo, taip ir nepatyrėme. 

Valkata sesuo. Man nesant namie, ateina mergaitė ir pasisa- 
ko esanti mano sesuo ir norinti pernakvoti, kol aš parvažiuosiu. 
Klebonas priima. Parvažiavęs randu visai man nepažįstamą 

asmenį. Klebonas pasipiktino, kad aš neturtės mergaitės sese- 
rim nepripažįstąs. Kaip išaiškinti? Ar turi kokį raštą, iš kur esi, 
kas mano giminės? Apsako viską. Tik paklausus, ar turi pasą, 
atsakė turinti, bet išėjus į miestelį nebesugrįžo. 

Specialistas. Krinčine gyventi buvo labai gera, tik šuli- 
niuose ir versmėse apylinkėje daug sieros. Vanduo bjaurus 
gerti. Palikę arbatą stiklinėje, rytą rasdavome kaip rašalą juo- 
dą. Vieną dieną važinėjęs į daugelį ligonių, gavau gerklės 
uždegimą. Gydžiaus pas daugelį daktarų, bet nepasveikau. 
Tad niekam nieko nesakydamas, be bilieto, nuvažiavau Ry- 
gon, pasiteiravau gerklės ligų specialisto, man patarė eiti pas 
Hessę. Nuėjau pas jį, padėjau ant stalo arti dvidešimties rub- 
lių ir ėmiau maldauti, kad jis man, kunigui, atvirai pasakytų, 
ar aš begaliu pagyti. Gydytojas, pasitelkęs padėjėją, pražio- 
dė; vienas laiko už pečių, antras su elektros lempute šviečia 
į galą gerklės; tariu: ė, o, t. ir t. Ir sako: „Per tris dienas būsite 
sveikas“. Aš išėmiau iš kišenės pluokštą receptų ir sakau: 
„Nebent tamsta iš manęs juokuoji: žiūrėkite, kiek aš jau esu 
vaistų išgėręs!“ - „Taip, - atsakė, - Tamstai gydė sveiką gerk- 
lę, o negydė nesveikos vietos“. Davė tokį pūsliuką inhaliaci- 
jai į gerklės gilumą daryti ir pagijau. Iš to gavau mokslo: 
susirgus geriau kreiptis į nusimanantį vienoje ligoje neg i 
„Nnusimanantį“ visose ligose. 


ŠEDUVOS NUOTYKIAI 


Įstabi mirtis. Kanauninkas Monkevičius prašė vyskupą Be- 
resnevičių*, kad mane iš Krinčino jam atkeltų į Šeduvą, nes 
mane seniai pažino. Mes susikeitėm su kun. Dočkevičium*“. 
Čia buvo turtingiau, bet darbo buvo dvigubai. Klebonas M. 
sirgo, į bažnyčią visai nėjo, altarista nebuvo darbštus, tai man 
nei dieną, nei naktį nebuvo poilsio. Su kanauninku Monkevi- 
čium pagyvenau kone trejus metus didelėje santaikoje. Stebė- 
tinai jis mirė. Nors bažnyčion nevaikščiojo, savo kambaryje ne- 
gulėjo, vaikščiojo ir su mumis valgė. Sirgo džiova, labai kosėjo. 
Tą naktį prieš numirdamas, išgirdęs, kad aš su dekanu Meš- 
kauskiu'? ketinu važiuoti pas kleboną Rodavičių* į Smilgius, 

atsiunčia pas mane savo patarnautoją kviesti, kad pas ji už- 
eičiau. Gyvenau skyrium, vikariate. Man nuėjus, sako: 

- Išpažinau užvakar. Šiandien duok man aliejum patepi- 
mą. Neišvažiuok. 

Aš sakau: 

— Kanauninkas vaikščioji, o ruošies mirti. 

Jis rimtai atsakė: 

- Aš tave prašau — tu man tai padaryk. 

Daviau Paskutinį patepimą, paskaičiau maldas. Kanaunin- 
kas įteikė man savo testamentą ir tą pat naktį nuėjo pas Dievą. 

Žmonės norėjo, kad Šeduvos klebonu palikčiau aš, bet aš 
atsisakiau ir sulaukiau kun. Skirmunto®. Su juo gyvenant nie- 
ko ypatingo neatsitiko. 

Iš Šeduvos vyskupas Paliulionis pakėlė mane Miškių (Si- 
dabravo) filijalistu. Prieš apsigyvendamas čia, užmušus carą 
Aleksandrą II??, buvau pasiųstas prisiekdinti naujam carui vi- 
sus geležinkelio tarnautojus Radviliškio-Dinabarko ruože. Va- 
žiavome aš, popas ir žandarų pulkininkas, siekdindami kiek- 
vienoje didelėje stotyje. 

Pirma Radviliškyje. Popui prisiekdinus ir man buvo paduota 
priesiegos forma rusiškai. Aš pareikalavau lietuvių kalba. Suti- 
ko. Prisiekdinus visus tame ruože, paklausta popo, kiek reiks 
užmokėti atlyginimo. Mus vežiojo dykai antra klase ir net val- 
gyti davė. Popui užmokėjus, to pat paklausė mane. Aš atsisa- 
kiau, laikydamas tai garbe siekdinti. Tada žandarų pulkininkas 
parūpino man bilietą, kad galėčiau antra klase dykai važinėti 
visu Liepojos-Romnų geležinkeliu iki gyvos galvos. Tai man 
buvo labai patogu. Buvau dėkingas, galėjau aplankyti Rygą, 
Mintaują, Liepoją, Varšuvą, Čenstakavą, ką jau besakyti apie 
artimas vietas. Visi geležinkelio tarnai labai mane gerbė, tiek- 
davo visokių patogumų. 


KAVARSKO NUOTYKIAI 


Bažnyčią sudegino. Iš Miškių buvau nukeltas į Kavarską 
klebonu. Čia atvykęs, radau vos pradėtus altorius iš medžio, 
bažnyčia buvo be stogo, netinkuota nei iš oro, nei iš vidaus, 

aplink tebestovėjo pastoliai. Jie per dvidešimtį metų papuvo, 
nuo klebonijos šono ėmė virsti žemė iš po pamatų. Kalėdoda- 
mas ėmiau rinkti pinigus bažnyčiai pabaigti, bet tesurinkau vos 
200 rublių. Atvežęs tuos pinigus pas a. a. kunigaikštį Leonar- 
da Daumantą Siesickį į Penionis, meldžiau, kad man padėtų, 
nes visa parapija tik ką paleista iš vergijos, žemę susiskaldę po 
3-4 dešimtines, - visai beturčiai. Siesickis klausia: „Ką dabar 
manai daryti?“ Aš atsakiau: „Kuo greičiausia reikia mūryti 
šventorius aplink bažnyčią ir stiprinti jos pamatai“. Akmenų 
buvo privežusi parapija, Siesickis apmūrijo šventorių ir vien- 
kart Jėzaus kančios stacijas. Antrais metais savo lėšomis aptin- 
kavo bažnyčią iš oro ir iš vidaus, pabaigė bokštą ir atėmė visus 
pastolius. Trečiais metais buvo pabaigti altoriai, bet buvo be 
paveikslų. Nuvažiavau tad į Vilnių; čia p. Kaminskaitė"! už 
tūkstantį rublių papiešė 5 nemažus paveikslus ir pripiršo ma- 
lerių Treją. Jis su savo darbininkais ir savo dažais visus altorius 
ir visą bažnyčios vidų gan gražiai ištepė už 1300 rub.; juos su- 
mokėjau iš savo kišenės. Naujus labai gerus vargonus savo lė- 
šomis nupirko p. Siesickis, priėmė iš Kauno atvažiavęs p. Nau- 
jalis?? ir labai išgyrė. 

Kaip visa buvo jau prirengta, užėjo karas ir visa tai sudegino. 

Nenuskendau. Važiuojant pas ligonį per ežerą, arkliai pa- 
sibaidė, pasileido lėkti. Vežėjas negalėjo sulaikyti. Aš šokau iš 
vežimo ir pasijutau gulįs aukštynelkas, o už kelių sieksnių ve- 
žėjas; vežimas gi ir arkliai sukrito į ekertį, iš kurios ledai buvo 
išvežti. Aš išlikau gyvas. Ar tai ne Dievo Apvaizda? 

Kitą kartą pasiėmęs šv. Sakramentą kaip tik įsisėdau į veži- 
mą važiuoti pas ligonį ir ėmiau leistis nuo kalno, branktas su- 
davė arkliams per kulnis, vežėjo vadelės trūko, ir aš gavau šokti 
iš vežimo. Iš karto maža ką tejaučiau, bet sugrįžęs iš ligonio 
rimtai susirgau — ištino kojos. Parsiveždinau daktarą Brazai- 
ti?*; jis rado mažąsias kojų gysleles sutrūkusias; subandažavo, 
davė vaistų kloti, ir po dvejeto savaičių buvau sveikas. Ar tai 
ne Dievo Apvaizda? 

Daržinėje su pinigais. Mirė Bukonių klebonas Bytauta 
Aš, dekanas, nuvažiavau laidoti ir tvarkos padaryti. Parodė 

man užrakintą skrynią, kurią kunigas mirdamas pavedė man 
atidaryti: ten rasiąs visa, kas tik palikta. Rakto būta su stapta, 
atrakinti negalėjome; gavome su kirviu atplėšti. Radau 4000 
rub. atiduoti vyskupui. Klebonijėlėje nebuvo vietos nakvoti, 
nes lavonas tebebuvo. Tai nuvedė mane į netoliese esantį dva- 
relį, kur niekas negyveno; pataisė man lovą, ir aš su vienu pa- 
rapijonu apsinakvojau. Vidurnaktį girdžiu - beldžiasi. Išsigan- 
dau. Pamaniau, kad, pajutę mane su nabašninko pinigais išėjus, 
ruošias žmogžudžiai pulti. Kaimyno, apsinakvojusio kitame 
kambaryje, nė girdėti nebuvo. Atsiklaupiau, meldžiuos, o štai 
pasirodo inžinierius Eidrigevičius, atvežęs karstą iš Panevė- 
žio. Nors buvau nusigandęs, nesusirgau. Argi tai ne Dievo Ap- 
vaizda? 

Krito, neužmušė. Nuvažiavau į Šėtą. Klebonas Sakalaus- 
kas” sako: 

- Pirkau Valdajuje varpą: eikime, paklausysi jo balso. 

Nuėjome. Aš atsistojau bažnyčios bobinčiuje, o jis užlipo į 
varpinę skambinti. Buvo baigiamas bokštas mūryti. Klebonui 
skambinant, kadgi kris skrynia su plytomis — stačiai man po 
kojų, nors buvo mūro lubos. Neužmušė. Argi tai ne Dievo Ap- 
vaizda? 

Dekanaudamas palaidojau šiuos kunigus. Žemaitkiemio 
kleboną Jucevičių, Troškūnų kleboną Stapulionį, Raguvos kle- 
boną Lapinskį, Ukmergės kleboną Ra dvilavičių, Subačiaus kle- 
boną Staškauskį ir antrą Andriuškevičių, Siesikų kleboną Ja- 
sielskį ir antrą Mickaniauską, Deltuvos kleboną Daškevičių, 
Upninkų-Veprių kleboną Vasiliauskį, Lyduokių kleboną Talač- 
ką, Pagirio kleboną Šimkevičių, Želvos filijalistą Žebrį, Vadok- 
lių kleboną Tumėną, Vidiškių kleboną Maciejauskį, Taujėnų 
fil. Valentinavičių, Traupio kleboną Butvydą ir antrą Šliogerį, 
Karsakiškio kleb. Skopą““ ir kitus. 35 metus išgyvenęs Kavars- 
ke, sulaukiau karo. Pirmiausia iš patrankų ėmė šaudyti Kuro- 
patkinas“? - nuo Kurklių miestelio, o iš antros pusės Švento- 
sios upės atvyko maskoliai ir į patį Kavarską. Aš vyresnybę 
gerai priėmiau - ji pasižadėjo bažnyčios nedeginti, nei griauti. 
Aplankę bažnyčią, pagyrė jos gražumą, meldėsi. Deja, ligi tik 

maskoliai pajudėjo iš miestelio, tuoj jį ėmė apšaudyti vokie- 
čiai. Pirmą šūvį pataikė į špitolę, iš kur tik tik buvo vargoni- 
ninkas vaikus išvedęs. Tą pat vakarą atvyko vokiečiai, vadai ir 
kareiviai, - užėmė man visą kleboniją, pagrobė ką tik rado, pa- 
ėmė karves, arklius, paukščius, visą mėsą ir ką tik rado trobo- 
se. Aš su kun. Kirna dvi naktis pernakvojome špitolės rūsyje. 
Paskui kun. Kirna paliko mane vieną. Abudu Anykščių kuni- 
gu vokiečiai nugabeno į Panevėžį, Taujėnų kunigas Valentina- 
vičius buvo išvažiavęs į Rusiją, pasilikau vienas pats visoje apy- 
linkėje. Taigi nuolat teko važinėti tai į Taujėnų, tai į Anykščių 
parapijas. Blogiau, kad vokiečiai, apšaudydami miestelį, pa- 
degė aptieką ir kitus namus. Dvi naktis išbuvau savo bažnyčio- 
je, iki nuvertė jos bokštą. Tada paklausiau vokiečius ar degins 
bažnyčią? Atsakė nedeginsią, bet miestelį sudeginsią. Tada ką 
galėjome iš bažnyčios išnešėme, bet paliko vargonai ir altoriai: 
jų neardžiau, patikėjęs vokiečiais, kad nedeginsią. Tą pat vaka- 
rą tačiau įsakė mums išeiti iš miestelio, nes ketino būti didelis 
mūšis. Visa palikęs, pasiėmiau šv. Sakramentą ir einu į Pienio- 
nių koplyčią. Vos tik išėjau, sekęs zokristininkas sako: „Bažny- 
čia dega...“ Teko pasiskubyti su Švenčiausiu; paskui rusų kari- 
ninkai sakė dukart į mus šovę. Pernakvojau Pienionyse. Mūšiui 
pasibaigus, kas liko bažnyčios, perkėlėme į Pienionis: procesijų 
altoriukus, arnotus, liktorius, kielikus, monstrancijas ir k. k. 
Apsigyvenę Pienionių dvare, turėjome nemaža vargo: p. Sie- 
sickis ir aš ketvertą savaičių gyvenome rūsyje, visą dvarą bu- 
vo užėmę vokiečių kareiviai; mitome tik rūgusiu pienu ir gė- 
rėme arbatą. Virtuvė buvo užimta. Nuvažiavęs į ligonį arti 
Anykščių, nuėjau pas vokiečių vadą, skųsdamasis, kam kuni- 
gus išvežė: 9000 sielų negi gali palikti be ganytojo. Nieko man 
neatsakė, bet šv. Sakramentą leido iš Anykščių pervežti į Pie- 
nionis. Man važiuojant su Švenčiausiu, šalia pasodino du ka- 
reiviu. Po keleto dienų leido Anykščių vikarui sugrįžti. 
Visiems kunigams vokiečiai įsakė net sekmadieniais laiky- 
ti pamaldas anksti ir paleisti žmones į darbą: turį net laišką 
kun. Stakausko“, kurį vyskupas buvo palikęs generalvikaru. 
Aš, dekanas, nuvažiavau į Ukmergę pas komendantą ir sakau: 

„Tokio įstatymo kun. Stakauskas negalėjo skelbti, nes šventas 
dienas švęsti yra paties Dievo įsakymas. Ypač kad nėra nė to- 
kio ūmaus darbo“. Užtai vokiečiai užsirūstino ant manęs. Bet 
mokant mums algą, kad pradėjom visi skųstis, tai iždininkas, 
kurs turėjo sekretorių kataliką, mums pritarė ir leido šventas 
dienas švęsti. 

Kavarsko parapijonams padavus prašymą kun. Stakauskui, 
kad aš persikelčiau gyventi į Kavarską ir rinkoje pastatyčiau 
šopą pamaldoms laikyti, aš atsisakiau, nes mūšiai tebesitęsė, 
antra, nenorėjau statyti šopos, tik uždengti bažnyčią stogu ir 
ten laikyti pamaldas. Paprašiau, kad į Kavarską paskirtų kun. 
Kviatkauskiį““. Jis taip ir padarė: bažnyčią apdengė ir pamaldas 
laikė, o pirma laikė špitolėje. Vargingas gyvenimas sutrumpi- 
no jam amžių. Jam mirus, buvo paskirtas dabartinis klebonas 
Leonas Špakevičius*!. 

Man Jo Eksc. Vyskupas pasiūlijo apsigyventi Krakių vie- 
nuolyne vienuolių kapelionu, bet aš išsiprašiau, jausdamas sa- 
vo senatvę ir netesėjimą eiti rimtas pareigas. Šiandiena gyve- 
nu, ačiū V. Dievui, kaip vienuolis, be ūkio. 

Apgynėm Žemaitkiemio bažnyčią. Žemaitkiemyje, kun. 
Gulbinui“? klebonaujant, sudegė bažnyčia. Gubernatorius Klin- 
genbergis“ neleido naujos statyti, paketinęs tos bažnyčios že- 
me atiduoti rusų cerkvei, kuri ten pat buvo. Kun. Gulbinas iš 
Želvos parsiveža seną bažnyčią ir kaipo laikiną šopą pradėjo 
statyti. Atvažiuoja antstolis ir klausia, kaip neturėdamas leidi- 
mo stato bažnyčią. Kun. Gulbinas pažadėjęs antstoliui kyšį, kad 
palauktų keletą dienų, kolei pabaigs statyti. O kaip pastatė, 
nebenorėjo nieko duoti antstoliui, šis ir apskundė gub. Klin- 
genbergiui. Klingenbergis naktį atsiuntė policiją ir įsakė jai kun. 
Gulbiną išvežti į Rusiją. Aš, dekanas, nujausdamas, kad taip 
bus, prašiau žemaitkiemiečius, kad, išvežus kun. Gulbiną, tuo- 
jau duotų man žinią. Tai buvo per Dievo Kūno oktavą. Tą pat 
naktį, kai kun. Gulbiną išvežė, atvažiavau aš į Žemaitkiemį, 
pasikviečiau rusą mokytoją ir urėdninką ir sakau: 

— Matote, kleboną išvežė, o nei sargo, nei policisto nepaliko 
bažnyčiai saugoti. Tuojau rašau į Balninkus kun. Galkui“, kad 

atvažiuotų į Žemaitkiemį ir kad čia darbuotųs, kol vyskupas 
paskirs kitą. Antstolis raportavo gub. Klingenbergiui, kad jau 
kitas kunigas apsigyvenęs Žemaitkiemy. Šaukias mane į Uk- 
mergę sprauninkas ir klausia, dėl ko aš taip padaręs? Aš jam 
atsakiau - kaip kanonai įsako: mirus ar kur dingus klebonui, 
tos vietos dekanas turi laikinai paskirti kunigą; aš taip ir pada- 
riau. Sprauninkas nepapeikė mano pasielgimo, bet tarė: 

-Tamsta bėdos sau pasidarei: jei Tamstos neištrems, tai bent 
pabaudą sumokėsite; gubernatorius norėjo visai panaikinti Že- 
maitkiemio parapiją, nes arti Vidiškių ir Lyduokių bažnyčios. 
Dabar jį sukliudei; jis to nesitikėjo. 

Galas buvo toksai. Kun. Gulbiną išvežė į Rusiją. Kun. Stapu- 
lionis, kad pardavė seną bažnyčią, sumokėjo 300 rub. pabau- 
dos, aš, dekanas, 200 rub., kun. Galkys 50 rub. Pabaudas mes 
sumokėjome, bet Žemaitkiemio bažnyčia paliko nepanaikinta. 

Dabar gyvenu Pienionių dvare liuosas nuo visų pareigų. 
Kaip ilgai taip gyventi Dievas man leis, nežinau. Skaitydamas 
laikraščius ir matydamas, kas mūsų Lietuvoje darosi, liūstu, 
man baugu darosi. Lietuvai pasiliuosavus, blogiau darosi, žmo- 
nės tvirksta, kunigai per daug politika užsiima. Tarp mūsų lie- 
tuvių pasidarė skirtumų: demokratai, liaudininkai, socialistai 
ir k. Baugu atminus Šv. Rašto žodžius: „Suskaidyta valstybė 
žlugs“. Vienybėje ir santaikoje tėra galybė. Aiškus pražūties 
pavyzdys - Rusija. 

Nunc dimitis servum Tuum, Domine, in pace“. 

Antras Šiaulėniškis Senelis - Kunigas Petras Legeckas 

1926 m. kovo 23 d. 

Petras Legeckas rašytojas. Viename laiške jis man šitaip rašo 
apie kunigų tiekiamą literatūrą: „Labai gerai priminti garbin- 
gus kunigus, bet aš patariu Tamstai kuo labiausiai skleisti gry- 
nai religines knygas ir knygutes, ypač šiais mūsų laikais. Kiek 
aš skaitau laikraščių ir net kunigų redaguojamų, niekur neran- 
du apie Dievo garbę; be „Tiesos Kelio“*6, grynai katalikiškų ir 
dvasiškų raštų visai nėra. 

Kaunas dabar su savo filosofija laksto balionais, tai mums 
vargšams kaimiečiams, „ruraliams“, nepasiekiamas“. 

Oapie bloguosius kunigus istorijai: „Koksai buvo kun. Liu- 
tostanskis ir kun. Renadzkis“?, aš maža težinau. O kad ir žino- 
čiau, tai laikaus principo: De mortuis, praesertim sacerdotibus, 
aut bene, aut nihil®. Šiais laikais yra kam ir be mūsų kunigai 
šmeižti. Man senatvėje rūpi jau kitas gyvenimas, tai atsipra- 
šau už savo „svajojimus“!“ 

Tokio nusistatymo būdamas, kan. Petras Legeckas kaip tik 
savo senatvėje griebės gaminti lietuviams dvasiškųjų skaity- 
mų, prigamino jų labai daug ir savo lėšomis išspausdino. Drau- 
džiamuoju laiku jo spaudinių dar neaptinkame gal dėl to, kad 
dvejeto spaudinių autorius visai nepažymėtas. Tai: 

1. Katekizmai vaikams prie pirmosios Komunijos. Tilžėje. Ir: 

2. Vyskupo Baranausko tėvynės giesmės. Tilžėje. Datos ne- 
žinau. 

3. Meditacijos, arba Dvasiški apdūmojimai. Prancūziškai pa- 
rašė kun. Chaignonas. Iš lenkų kalbos vertė kun. P. L. I ir II 
knygos. Vilniuje. M. Kuktos spaustuvė. 1907. 530 p. ir XII. 

4. Tas pat. III ir IV knygos, 577 p. ir VII“. 

5. Šv. Kazimiero draugijos leidinys Nr. 244. Gerumas. Para- 
šė Tėvas Faberas Filipinas. Lietuviškai vertė kun. P. L. Kau- 
nas, „Šviesos“ spaustuvėj 1919. 54 p. 

6. Ant Golgotos kalno. Vertė kun. P. L. A. Slonimskio ir 
Ch. Eideso spaustuvė, Ukmergė, 1923, 59 p. 

7. Šv. Kazimierio draugijos leidinys Nr. 267. Dievo Kara- 
lystė yra mumyse, arba apie gerumą dorybės. Versta iš lenkų 
kalbos ir išleista rūpinantis kun. P. L. Kaune, 1920, 73 p. 

8. Sutvirtinimo Sakramentas su maldomis ir apeigomis. 
Spaudai parengė kun. P. L. Kaunas, 1922, 28 p. Šv. Kazimiero 
draugijos leidinys Nr. 3307. 

9. „Aš padaviau Šv. Kazimiero draugijai: Keturios Evange- 
lijos vienoje, žodis į žodį išrašytą iš Vyskupo Skvirecko, ir vel- 
tui laukiu išspausdinant. 

10. Tamstai pasiunčiau Katekizmą, o pametei po lova. 

Savo lėšomis aš nebegaliu spausdinti: neseniai už „Ant Gol- 
gotos kalno“ užmokėjau už 2000 egzmpl. 1000 litų; dabar iš- 
spausdinau: 

11. Nekaltybė mergaitės papuošalas. Užmokėjau 600 litų už 
2000 egzmpl. 

Dabar turiu iš kun. Juozapo Pelčaro"! išvertęs: 

12. Krikščionių katalikų tikėjimas, viltis ir meilė Dievo ir artimo. 

13. To pat: Dvasiškas maistas, arba Švenčiausias Sakramentas. 

14. To pat: Apie pagundas ir apie kovojimą su pagundomis. 

15. To pat: Apie dvasiškąją Motiną Šv. Bažnyčią. 

16. To pat: Apie dvasiškąją Motiną Mariją. 

17. To pat: Apie kantrybę. 

18. To pat: Apie susitaikinimą su Dievo valia. 

19. To pat: Nekaltybės dorybė. 

Geriau Tamstos skleiskite tikėjimo knygutes, ne laikraš- 
tukus. 

20. Apaštališkos maldos prasmė. Rankraštis, Panevėžio kny- 
gininko J. Masiulio? iduotas spausdinti Seinuose, žuvo. 

21. Šimtas dvidešimts katekizminių pamokslų. 12 sąsiuvi- 
nių. Rankraštis, Rašliavos muziejuje, Nr. 1546. 

22. Pamokslai Švenč. Marijos Panos šventėms. Versti iš len- 
kų kalbos kun. P. L. (Ks. Józefa Krukowskiego, Dra S. T. profe- 
sora Uniw. Jag.), 1923 (21 pamokslas). 

23. Pamokslai visų metų sekmadieniams ir šventėms, 1924, 
83 lapai, 166 p., Rašl. muz., 1546. 

24. Kunigo Aloizo Rėggl, Premonstratensų infulato: Rank- 
vedys sakyklai ir konfesionalui. Iš šešto vokiška leidimo vertė 
lenkų kalbon kunigas Jonas Pruselaitis“, o lietuvių kalbon kun. 
P. L. Rašl. m., 1546 nr. 

Aš savo lėšomis tų rankraščių išspausdinti nebegaliu. Jei 
neatsiras kas išspausdintų, verčiau teriogsai kuriame knygy- 
ne, netampa sunaikinti man mirus. 

Šiais laikais, kai lenkų knygų mūsų Lietuvoje nebėra, kuni- 
gai labai aimanuoja neturėdami iš ko sakyti pamokslus. Kai 
kurie kunigai net laikraščius ima skaityti iš sakyklų. Mano lai- 
kais turėjome daug pamokslų lenkų kalba; mes juos vadinda- 
vome „buzumbalais“ (vokiškai Schmöker, senos knygos); pirk- 
davomės jų kapeikomis, vis dėlto jie buvo mums naudingi. 

Aš baigiu amžių; o man mirus - žinokitės...“7* 

PAAIŠKINIMAI 


SANTRUMPOS 
LA -Lietuvos aidas. 
NR -Naujoji Romuva. 
TS ~ Tėvynės sargas. 


VR-13 - Vaižganto Raštai. - T. 13. - K., 1929. 
VR-14 - Vaižganto Raštai. - T. 14. - K., 1929. 
VR-19 - Vaižganto Raštai. - T. 19. - K., 1933. 


REDAKCINĖS PASTABOS 


Šešioliktajame šių Raštų tome spausdinami 1896-1933 m. skelbti Vaižganto 
literatūros istorijos darbai (straipsniai, apybraižos). Didžiuma jų yra pasirodę 
periodikoje („Tėvynės sarge“, „Viltyje“, „Rygos garse“, „Lietuvių balse“, 
„Vaire, „Bare“, „Lietuvoje“, „Lietuvyje“, „Lietuvos mokykloje“, „Naujojoje 
vaidilutėje“, „Tiesos kelyje“, „Lietuvos aide“, „Mūsų Vilniuje“, „Naujame 
žodyje“, „Vaikų žodyje“, „Šaltinyje“, „Naujojoje Romuvoje“), keletas VR-13, 
VR-14, VR-19. Paskelbtieji laikraščiuose ir žurnaluose, be atskiru leidiniu 
išėjusios apybraižos „Kanauninkas Legeckas ir jo gyvenimo nuotykiai“, pakar- 
toti suminėtuose Vaižganto Raštų tomuose, juose išspausdintieji pirmą kartą 
kartoti nebuvo. 

Sudėstant šiame tome spausdinamus darbus, laikytasi chronologinio prin- 
cipo ir kartu jų grupavimo, kurio savo Raštų tomuose laikėsi pats Vaižgantas. 
Tome pateikiami darbų bibliografiniai duomenys, jų tekstų realijų aiškinimai 
bei komentarai, retesnių žodžių (svetimybių, dialektizmų) žodynėlis, prideda- 
ma pavardžių rodyklė. 

BIBLIOGRAFINIAI DUOMENYS IR KOMENTARAI 


VINCAS KUDIRKA. Publikuota: TS. - 1900. - Nr. 1. - P. 48-53 („A. a. dr. 
Vincentas Kudirka“). Rubrikoje „Paminavojimai“. Be parašo; Lietuvis. ~ 1924. - 
Nr. 3. ~ P. 12-14 („Tvirtavalis Vincas Kudirka“). Parašas: Doc. J. Tumas. Pakar- 
tota: VR-13. - P. 5-19 (po pirmąja teksto dalimi: Lietuvis, 1924 m. 3 Nr., po 
antrąja („Myrio paminėjimas“) „Tėvynės Sargas“ 1900 m. 1 nt.). 

1 Jonas Staugaitis (1868-1952) - tuo metu Varšuvos universiteto medicinos 
studentas, vėliau gydytojas, praktikavo Šakiuose; II ir III Lietuvos Seimo 
pirmininkas, „Varpo“, „Ūkininko“ bendradarbis. 

2 Adolfas Rzepko (1828-1892) - lenkų kompozitorius. 

3 „Tėvynės varpai“ - nuolatinė „Varpo“ publicistikos skiltis; joje buvo 
spausdinami straipsniai aktualiais gyvenimo klausimais; daugiausia į ją rašė 
Vincas Kudirka. 

* „bella“ (lot.) - gražūs. 

5 Šv. Augustinas (354-430) - vienas didžiųjų krikščionybės mokytojų, 
žymus Katalikų Bažnyčios teologas. 

* Žiūrėk jo 1881 metų fotografiją jubiliejiniame „Varpe“ - mini- 
mas leidinys „Varpas. Vinco Kudirkos jubiliejinis numeris“, kuriame įdėta jo 
1881 m. nuotrauka, išėjęs 1924 m. Kaune. 

7 „Smazlivyj!“ (rus.) - dailus, išvaizdus; „Przystojny!“ (Ienk.) - gražus, 
patrauklus. 

Sadmiravo (lenk. admirowač) - žavėjosi, garbino. 

9 „Ktamstwo“ („Melas“) - Marijampolės gimnazijos moksleivių ranka 
rašytas laikraštėlis, kurį leido ir redagavo V. Kudirka. 

0 „bawidamku“ (lenk.) - moterų numylėtiniu. 

u „mial uznanie” (lenk.) - buvo pripažintas. 

2 „lico polskavo proischoždenija“ (rus.) - lenkų kilmės asmuo. 

3 bijau danajiečių, nors jie ir dovanų neštų — Danajų dovana ~- klastinga 
dovana; posakio kilmė susijusi su danajais (graikais), dovanojusiais Trojai 
medinį arklį, kuriame buvo paslėpti graikų kariai, padėję paimti ir sugriauti 
šį miestą. 

14 „matušką“ (rus.) - motinėlę. 

15 „Proletariatas“ — 1882-1886 m. nelegaliai veikusi lenkų revoliucinė 
partija. Už ryšius su jos nariais ir K. Markso „Kapitalo“ santraukos perra- 
šinėjimą hektografavimui V. Kudirka 1885 m. buvo suimtas, pašalintas iš 
universiteto. Į jį grįžo po dvejų metų, padavęs malonės prašymą. 

16 „Glos“ („Balsas“) - 1886-1905 m. Varšuvoje leistas literatūros, mokslo, 
visuomenės ir politikos savaitraštis. 

17 V. Kudirkos sekimas „Dėl ko žydai nevalgo kiaulienos“ pirmą kartą 
buvo paskelbtas 1885 m. „Aušros“ 6 nr., p. 160-161. Sektas šaltinis neišaiš- 
kintas. 

18 Aišbės lietuviška literatūra - Antanas Kriščiukaitis-Aišbė (1864- 
1933) tuo metu „Aušroje“ jau buvo išspausdinęs straipsnius „Matematiškas 

žemės aprašymas“ (1883, Nr. 5-6), „Pas mus“ (1885, Nr. 4-5), „Čekų močiutė“ 
(1885, Nr. 7-8). 

5 Maskvos studentų „Lietuvių draugija“ - Maskvos lietuvių stu- 
dentų draugija veikė 1880-1910 m. 

2 Towarzystwo wzajemnej adoracji” (lenk.) - tarpusavio adoracijos 
draugija. 

2 yž tai Jablonskio ekskomunikuotas - turima galvoje J. Jablonskio 
1883 m. Vincui Kudirkai parašytas laiškas, kurio autorius išbarė jį už tautinį 
nesusipratimą (žr. Jono Jablonskio laiškai, Vilnius, 1989, p. 196-198). 

2 Jonas Gaidamavičius (1860-1911) - prozininkas, vienas „Varpo“ steigimo 
iniciatorių, baigė mediciną, dirbo karo gydytoju. 

3 utile dulci jungti (utile dulci miscere, Horatius) ~ jungti naudą su 
malonumu. 

2 kaip anas druskos stulpas ties degančia Sodoma - minimas vienas S. Testa- 
mento siužetu: dievas Jahvė, bausdamas ugnimi už palaidą gyvenimą Sodo- 
mos miestą, leido angelams išvesti iš jo teisuolio Loto šeimą su sąlyga, kad 
niekas iš jos neatsigręžtų į degančią Sodoma; Loto pati neiškentė to nepa- 
dariusi ir buvo paversta druskos stulpu. 

23 Kalbininkas Vytautas Juškevičius (Juška), poetas Silvestras Gimžauskas, 
poetas ir prozininkas Aleksandras Burba mirė pamečiui vienas po kito prieš 
V. Kudirką. Apie juos visus tris „Tėvynės sarge“ Vaižgantas paskelbė nekro- 
loginius straipsnius (žr. šio tomo p. 300-302; 313-318; 318-321). 

26 Turima galvoje 1894 m. V. Kudirkos atsilankymas Mintaujoje (Jelgavoje), 
kur tuomet vikaravo Vaižgantas. Jo minima lietuvių inteligentų „kolonija“ — 
apie J. Jablonskį telkęsi čia gyvenę ir iš kitur atvykinėję šviesuomenės žmonės 
(A. Kriščiukaitis-Aišbė, M. Davainis-Silvestravičius, G. Petkevičaitė-Bitė, 
P. Mašiotas ir kt.). 

7 Šį ketinimą Vaižgantas, matyt, įvykdė 1901 m. TS Nr. 2/3 (p. 6-12) 
paskelbdamas straipsnius „Ūkininko“ žiedeliai“ ir „Varpo“ žiedeliai“, ku- 
riuose atmetami tų laikraščių skelbiami dvasininkijos užsipuolimai (straips- 
nius žr. Raštų 6 t., p. 177-183). 

28 Vaižganto išvardytų V. Kudirkos vertimų sąraše šalia rašytojų, priklau- 
sančių pasaulinei literatūrai, esama mažiau ar mažai žinomų: Asnykas (Adam 
Asnyk, 1838-1897) - lenkų poetas ir dramaturgas; Vrubliauskienė (Tekla Wrób- 
lewska, XVIII a. pab. - po 1835) - poetė, istorinių dramų autorė, gyveno Dys- 
noje, kūrybą leido Vilniuje; Brolis (tikr. Michat Szotkowski, mir. 1896) - lenkų 
prozininkas; Bellamy (Edward Bellamy, 1850-1898) - amerikiečių rašytojas, 
XIX a. pab. garsėjusio utopinio romano apie socialistinę visuomenę „Žvilgsnis 
atgal“ autorius; Marija Rodzevičiūtė (Maria Rodzewicz6wna ) - žr. str. „Eliza 
Orzeszkienė“ 6 paaiškinimą; Dygasinskis (Adolf Dygasiūski, 1839-1902) - 
lenkų prozininkas, publicistas; Baluckis (Michat Batucki, 1937-1901) - lenkų 
satyrikas, komediografas; Z.K.Z. - šie inicialai duodami V. Kudirkos versto 
apsakymo „Girtuoklis“ publikacijos („Ūkininkas“, 1891, Nr. 1-3 ) paantraštėje 
(lenkiškai parašė Z. K. Z. Lietuviškai vertė V. K.); inicialai neatskleisti. 

2 Z litewskich ludowych motywów (lenk.) - iš lietuvių liaudies motyvų. 

30 Starapolė - senasis Marijampolės pavadinimas, dokumentuose vartotas 
1736-1758 m., žmonių žinotas ir daug vėliau. 

31 važinėjo... į Krymą, į Abaziją - Kryme (Jaltoje ir Sevastopolyje) V. Kudirka 
gydėsi 1895 ir 1896, Abazijoje - 1897 m. žiemomis; Abazija (Abbazia) - taip 
itališkai vadinamas Adrijos pakrantės kurortas Opatija, iki I pasaulinio karo 
priklausęs Austro-Vengrijai, dabar priklausantis Kroatijai. 

32 Šis sakinys prirašytas VR-13. Pilnas minimo leidinio pavadinimas toks: 
Doc. J. Tumas. Vincas Kudirka-Vincas Kapsas. - Kaunas, 1924. 


MARCELINAS ŠIKŠNYS. Publikuota: Lietuva. - 1927. - Liep. 28. - Nr. 
168; liep. 29. - Nr. 169 („Marcelinas Šikšnys“); liep. 30. - Nr. 170; rugpj. 2. - 
Nr. 171; rugpj. 3. - Nr. 172 („Šiaulėniškis - dramininkas“). Parašas: Doc. 
|. Tumas. Pakartota: VR--13. - P. 20-64 (po tekstu: Lietuva, 1927 m. 168-172 
Nr. Nr.). 

1 Naujuoju kalendoriumi Marcelinas Šikšnys gimė 1874 m. gegužės 14 d. 
Mirė 1970 m. rugpjūčio 15 d. Vilniuje. 

2 Martynas Yčas (1885-1941) - visuomenininkas, politikas, pirmųjų Lietu- 
vos vyriausybių 1918-1919 m. narys. Jo pastangomis įsteigtos lietuviškos 
berniukų ir mergaičių gimnazijos Voroneže veikė 1915-1918 m. 

3 Kraševskis (Józef Ignacy Kraszewski, 1812-1887) - lenkų poetas, drama- 
turgas, romanistas ir istorikas, daugelio kūrinių Lietuvos praeities temomis 
autorius. Apysaka „Kunigas“ išėjo 1881 m., jos vertimas į lietuvių kalbą - 
1887 m. JAV. 

4 Vadovėlių mokykloms rengimu ir leidimu rūpinosi Lietuvių mokslo 
draugijos 1914 m. išrinkta tam reikalui komisija. Iki 1918 m. spalio mėn. ji 
išleido 56 įvairių disciplinų vadovėlius. 

5 „Švyturys“ - knygų leidybos bendrovė, įsteigta 1918 m.; iki 1923 m. veikė 
Vilniuje ir Kaune, vėliau iki 1931 m. Kaune; išleido apie pusšešto šimto knygų 
(tarp jų daug vadovėlių). 

é Isaacas Newtonas (1642-1727) - anglų fizikas, matematikas ir astrono- 
mas, sukūręs klasikinės mechanikos pagrindus, nustatęs visuotinės traukos 
dėsnį. 

7 Konstantinas Stašys (1880-1942) - visuomenės veikėjas, įvairių draugijų 
narys; vadovavo Vilniaus lietuvių laikinajam komitetui, 1939-1940 m. Vilniaus 
burmistras. 

5 Nurodytuose 1909 m. „Rygos garso“ numerių straipsniuose M. Šikšnys 
polemizuoja su G. Žemkalniu dėl 1899 m. Palangoje suvaidintos komedijos 
„Amerika pirtyje“ spektaklio. Gabrielius Landsbergis-Žemkalnis (1852-1916) - 
dramaturgas, publicistas, vienas lietuvių teatro ugdytojų. 

? Kraujučių Stasys - Stasys Matijošaitis (1877-1949) - pedagogas, lite- 
ratas, išleido vadovėlių, parašė apsakymų. Jam atsakydamas, M. Šikšnys 
atmeta kaltinimus esą jis ignoruojąs ukmergiškių šnektą ir liepiąs Rygos 
lietuviams kalbėti tik bendrine lietuvių kalba. 

10 Apybraiža „Lietuvių kultūros centrai“ išspausdinta šių Vaižganto Raštų 
12 t. (p. 217-302). 

n Linartai - Jurgis Linartas (1881-1946), mėgėjų teatro režisierius ir ak- 
torius, pirmųjų lietuviškų vaidybinių filmų statytojas, tarpukario metais 
tarnautojas Kaune; Joana Jančaitė-Linartienė (1884-1966) - visuomenininkė, 
mėgėjų teatro veikėja Latvijoje. 

12 „Vilties“ draugija Rygoje veikė 1908-1914 m. ir po I pasaulinio karo. 

13 Minimi: Petras Pundzevičius — žr. tolesnį šio tomo straipsnį; Vladas 
Skardinskas (1882-1956) - inžinierius, I Seimo narys; Jonas Šimoliūnas (1878- 
1965) - inžinierius, 1922-1944 m. Kauno universiteto dėstytojas; A. Žilinskas 
—neidentifikuotas asmuo; Ona Žilinskaitė-Breimerienė ~ inžinieriaus Antano 
Breimerio žmona, poeto Felikso Breimerio (g. 1911 m.) motina, Rygos lietuvių 
mėgėjų spektakliuose vaidino pirmaeilius vaidmenis, nuo 1919 m. gyveno 
Kaune; Jozefa Visockaitė - kompozitoriaus, dirigento Juozo Dryjos-Visockio 
duktė; Antanas Charžauskas (Charževskis) - Rygos geležinkelio tarnautojas, 
lietuvių mėgėjų teatro aktorius; Antanas Buivydas (1878-7) - pedagogas, 
lietuviškų mokyklų Rygoje steigėjas; Petras Janulevičius - Rygos lietuvių 
visuomenės veikėjas, kultūrinės veiklos dalyvis; Brazauskas - neidentifikuotas 
asmuo; Titas Žilevičius (1864-1944) - Rygos lietuvių „Pašalpos“ draugijos 
narys, vienas iš draugijų „Žvaigždė“ ir „Kanklės“ steigėjų; Balys Zagrzeckas 
(Zagžeckis) - Rygos lietuvių mėgėjų teatro aktorius, nepriklausomos Lietuvos 
laikais gyveno Kaune; Grigaliūnai - plačiau žinomas tik Jonas Grigaitis- 
Grigaliūnas (1872-1966) - visuomenės veikėjas, Rygos draugijų „Kanklės“ ir 
„Žvaigždė“ vienas iš steigėjų. 

u „perevoploščat“ (rus.) - naujai įkūnyti, suteikti naują pavidalą. 

Baršiai ėmės su Vilnium dėl Rygos teatro garbės... - žr. šio straips- 
nio 8 paaiškinimą. 

16 Vaižgantas kiek perfrazavo 1895 m. „Varpe“ (Nr. 8, p. 136), redakcijos atsa- 
kymų rubrikoje „Gromatnyčia“, įdėtą atsakymą: P. Šiaulėniškiui. Tamstos eiles 
talpiname. Kad tai ir kiti teip rašytų! Pagiriama tame pat numeryje (p. 130) išspaus- 
dinta Šiaulėniškio epigrama „Estų patriotams“ (ją žr. toliau šiame straipsnyje). 

7 tam darbui teskyrė „laisvas valandas“ -aliuzija į V. Kudirkos to 
paties pavadinimo eilėraščių rinkinį (1899). 

18 Estų ir latvių kraštus XVIII a. pradžioje prijungus prie Rusijos, ten ilgai 
išliko administracinė ir teisinė autonomija ir stambiųjų žemvaldžių vokiečių 
įtaka. Autonomija buvo palaipsniui siaurinama, o baigiantis XIX a. pajungta 
visos Rusijos valdymo sistemai. 

9 „Nazovi mnie takuju obitel” („Parodyk man šitokią vietą“) - rusų 
poeto Nikolajaus Nekrasovo (1821-1878) eilėraščio „Apmąstymai prie para- 
dinių durų“ eilutė. 

2% Citata iš patriotine daina virtusio A. Baranausko poemos „Kelionė 
Petaburkan“ fragmento. „Baronietė“ — pagal prancūzų himno „Marselietė“ 
pavadinimo analogiją iš žmonių ir raštuose kartais vartotos A. Baranausko 
pavardės formos Baronas Vaižganto padarytas žodis. 

2 Lenau (Nikolaus Lenau, tikr. Franz Niembsch Edler von Strehlenau, 
1802-1850) - austrų poetas; jo poema „Janas Žižka“ (apie XIV-XV a. gyvenusį 
čekų nacionalinį didvyrį Janą Žižką) išleista apie 1840 m. 

2 „Arakso ašarų“ autorius - armėnų poetas, tautos sąmonės žadintojas 
Rafaelas Patkanianas (slp. Gamar Katipa, 1830-1892). 

2 Stanislava Jakševičiūtė-Venclauskienė (1874-1958) - visuomenės veikėja, 
labdarė, mėgėjų teatro organizatorė ir aktorė. 

4 Vilniaus romantininkų įtakoje - turima galvoje XIX a. 2-3 deš. Vilniuje 
gyvenę lenkų poetai; jų kūryba (pirmiausia A. Mickevičiaus ir J. Slovackio) 
grindė lenkų romantizmą, visą XIX a. veikė lietuvių literatūrą. 

3 Andrius Vištelis-Višteliauskas (1837-1912) - poetas, vertėjas, publicistas; 
be J. I. Kraszewskio, dar vertė A. Mickevičiaus kūrinius. 

J. I. Kraszewskio „Kunigą“ vertė Augustinas Zeicas (Zaicas, 1828-1914) - 
vienas pirmųjų lietuviškų knygų leidėjų JAV, yra išvertęs vokiečių prozos. 
Vertimą išleido Juozas Paukštys (1861-1906) - spaustuvininkas, leidėjas, 
laikraščio „Vienybė lietuvninkų“ steigėjas. 

27 Liudvikas Kondratovičius (Syrokomla) gimė 1823 m. 

28 Mrówka - greičiausia turimas galvoje lenkų publicistas ir visuomenės 
bei politikos veikėjas Maksymilianas Malinowskis (1860-1948), kaimui skirtų 
populiarių savaitraščių „Zorza“ („Aušra“) ir „Zaranie“ („Rytmetys“) redak- 
torius. 

2 Simonas Norkus, Narkevičius (1842-1913) - poetas, be L. Kondratovi- 
čiaus poemos „Margiris“, dar išvertė jo baladę „Kranklys“ („Už giružės teka 
upė“, 1884). Ilgai kunigavo ir mirė Punske. 

% Jurgis Milančius (1869-1956) - Vievyje vaistininkavo iki 1940 m. Minima 
jo istorinių žinių knygelė „Pilėnų didžiavyris Margiris“ (1926). 

a „Kurjer Niedzielny” („Savaitės kurjeris“) - Varšuvos savaitraštis. 
Nurodomas jame 1897 m. (Nr. 29, p. 337-338) išspausdintas poeto ir kritiko 
Viktoro Gomulickio (1848-1919) straipsnis „Kondratowicz czy Kondratt? 
(Przyczynek do życiorysu Syrokomli)“ („Kondratovičius ar Kondratas? / Prie- 
das prie Syrokomlios gyvenimo aprašymo”). 

32 Hieronim Drucki-Lubecki (1861-1919) - lenkų dramaturgas, buvo Mins- 
ko gubernijos dvarininkų atstovu I Rusijos dūmoje. 

33 Petras Vaičiūnas (1890-1959) — poetas, dramaturgas, vertėjas; išleido 
poezijos, pjesių knygu, išvertė K. Hamsuno, H. Ibseno, F. Schillerio, M. Gorkio 
kūrinių. 

*4 Vincas Nagornoskis - žr. šiame tome dedamą straipsnį „Vincas Nagor- 
noskis dramaturgas“. 

3 Konrado Walenrodo klastos istoriją - turimas galvoje A. Micke- 
vičiaus istorinės poemos „Konradas Valenrodas“ to paties vardo herojus. Taip 
iš tikrųjų vadinosi 1381 m. išrinktas, 1383 m. miręs Kryžiuočių ordino ma- 
gistras. A. Mickevičiaus poemos siužetas yra autoriaus fantazijos vaisius. Jos 
herojus lietuvis, kuris, pasivadinęs Konradu Valenrodu, įsibrauna į ordino 
vidų, tampa magistru ir sugriauna jo galią. 

36 Minimi vokiečių istorikai Johannas Voigtas (1786-1863) ir Augustas 
Kotzebue (1761-1819), pirmasis išleidęs daugiatomę „Prūsijos istoriją“ (1827- 
1838), antrasis „Senosios Prūsijos istorijos“ (1808) ir monografijos apie Švit- 
rigailą (1820) autorius, bei Rytų Prūsijos istoriografijos pradininkas Davidas 
Lucas (1503-1583). 

37 „Lietuviška ceitunga“ - laikraštis, ėjęs Klaipėdoje 1878-1939 m. 

38 Cooperis (James Fenimore Cooper, 1789-1851) -JAV rašytojas, išgarsėjęs 
nuotykių romanais iš Šiaurės Amerikos kolonizavimo istorijos. 

3 Liucija Paškevičiūtė (1881-1957) - karo gydytojo, Vilniaus lietuvių 
visuomeninės veiklos dalyvio Augustino Paškevičiaus (1843-1914) duktė; 
M. Šikšnys ją vedė 1902 m. 

0 Kalbama apie 1917 m. vasario revoliuciją, nuvertusią Rusijos carą, ir 
birželio 9-16 d. Petrapilyje posėdžiavusį Lietuvių seimą, kuriame, nepaisant 
kairiųjų partijų atstovų pasipriešinimo, buvo priimta rezoliucija, reikalaujanti 
Lietuvai nepriklausomybės. 

a Žr. dr. Dom. Bukantą XIV t. - nurodomas Vaižganto straipsnis „Dami- 
ninkas Bukantas“ jo Raštų 14 tome (p. 49-74); žr. šių Raštų 12 t. (p. 147-168). 
Domininkas Bukantas (1873-1919) - publicistas, visuomenininkas, gydytojavo 
Dusetose, Ilūkstėje, Zarasuose. 

42 Aleksandras Kačanauskas (1882-1959) - kompozitorius, chorų vadovas, 
dainininkas, Kauno ir Vilniaus konservatorijų dėstytojas. 

3 Žr. apie šį raštą „Židinyje“ - Vaižganto recenzija parašu Doc. 
J. Tumas apie S. Kymantaitės-Čiurlionienės „Aušros sūnus“ buvo išspausdinta 
1926 m. „Židinio“ ne 12, o 11 nr. (p. 267-271). 

“ Valstybės teatras veikė 1925-1940 m. Kaune; 1940-1941 m. vadinosi 
Valstybiniu dramos, operos ir baleto teatru, 1941-1944 m. - Kauno didžiuoju 
teatru. 

45 Kustaris (rus.) - amatininkas. 

* Emmeline Pankhurst (1858-1928) - anglų moterų veikėja, 1903 m. įstei- 
gusi kovotojų už jų teises, vadinamų sufražisčių, organizaciją. 

47 habitais — abitais, vienuolio drabužiais. 

48 Recenziją žr. „L. Ūkininke“ — L. Giros rašyta „Sparnų“ recenzija 
išspausdinta „Lietuvos ūkininkė“ L. Gerulio slapyvardžiu; „Lietuvos ūkinin- 
kas“ - savaitraštis, leistas 1905-1915 ir 1918 m. Vilniuje, 1919-1940 m. - Kaune. 

* parašyti ibseniškai <...> gale kiek maeterlinckiškai - aliuzija į 
norvegų dramaturgo Henriko Ibseno (1828-1906) romantines ir belgų dra- 
maturgo Moriso Maeterlincko (1862-1949) simbolistines dramas. 

50 „Rygos garsas“ - laikraštis, leistas 1909-1917 m. Rygoje, iš pradžių kartą, 
nuo 1912 m. dukart per savaitę. M. Šiaulėniškio drama „Likimo bausmė“ jame 
buvo išspausdinta 1911 m. (Nr. 4-6). 

5 ką padarė fatumas graikų karaliui Aidipui... - prtimenamas se- 
novės graikų mito personažas Tėbų karalius Edipas, kuris likimo lėmimu, 
nežinodamas tapsiąs tėvažudžiu, nužudė savo tėvą ir vedė motiną, o teisybę 
sužinojęs išsidūrė akis. 

52 Sofoklis (Sofokles, apie 497-406 pr. Kr.) - graikų dramaturgas; žinomos 
dvi Edipo mito siužetu parašytos jo tragedijos („Edipas karalius“ ir „Edipas 
Kolone“). 

S „būrelyje mokytojų", kurie nustatė terminus mūsų mokyklai - 
J. Jablonskis, tuomet mokytojavęs Voronežo lietuvių gimnazijoje, išvertė 
rusiško A. Kiseliovo aritmetikos vadovėlio dalį. Jame esančių matematikos 
terminų lietuviškus atitikmenis kūrė ir normino padedamas ten pat moky- 
tojavusių matematikų P. Mašioto, M. Šikšnio ir Z. Žemaičio. Visi jie ir sudarė 
Vaižganto minimą mokytojų terminologų būrelį. 


PETRAS PUNDZEVIČIUS. Publikuota: Lietuva. - 1927. - Rugpj. 12. — 
Nr. 180; rugpj. 13. - Nr. 181; rugpj. 16. - Nr. 182. Parašas: Doc. J. Tumas. 
Pakartota: VR-13. - P. 65-83 (po tekstu: Lietuva, 1927 m. 180-182 NN). 

1 Petras Pundzevičius naujuoju kalendoriumi gimė 1880 m. liepos 13 d. 
Mirė 1955 m. liepos 18 d. Kaune. 

žbeneficiumas (lot.) - beneficija, žemės valda. 

3 Vincentas Kurtinskis (1837-1897) Skapiškyje kunigavo nuo 1869 m. iki 
mirties. 

4 Grafai Choiseul de Gouffer - prancūzų grafai; vienas jų nuo jakobinų 
persekiojimo atbėgo į Rusiją, buvo caro Pavlo I patarėju, gavo iš jo Platelių 
seniūniją; nėra žinoma, kuris šių grafų valdė Laibiškį; nuo 1862 m. Mirabelėlis 
priklausė Sofijai Choiseul de Gouffer. 

5 Senatas -1711-1917 m. aukščiausia carui pavaldi Rusijos imperijos vals- 
tybės ir teismo institucija. 

5 Šalia Juozapo Pundzevičiaus čia minimi kiti šviesesni jo kartos ir krašto 
žmonės. 

7 Osioł jesteś (lenk.) - esi asilas. 

8 nota linguae (lot.) - kalbos dėmė, gėda; Lenkijos-Lietuvos jėzuitų 
mokyklose, kuriose buvo dėstoma lotyniškai, lentelę su tokiu užrašu (paprastai 
jo santrumpa NL) turėdavo nešioti mokinys, prakalbęs lenkiškai; vėlesnėse 
mokyklose, kuriose jau mokyta lenkų kalba, taip buvo baudžiami mokiniai 
už kalbėjimą lietuviškai. 

?„Dominiku, Dominiku, ucz dzieci swoje po polsku, żeby basla- 
mi niebyli!” (lenk.)- Dominykai, Dominykai, mokyk savo vaikus lenkiškai, 
kad basliais nebūtų. 

0 Rygos Politechnikoje - Rygos politechnikos institute; ši aukštoji 
mokykla įkurta 1861 m., iki 1896 m. vadinosi politechnikumu, 1919-1958 m. 
neveikė 

u Draugija „Kanklės“ veikė 1904-1915 m.; „Žvaigždė“ -iki 1918 m. 

12 „Viltis“ — žr. str. „Marcelinas Šikšnys“ 12 paaiškinimą. 

23 Pranas Mašiotas (1863-1940) - vaikų rašytojas, pedagogas, Rygoje gy- 
veno 1889-1915 m.; Marcelinas Šikšnys - žr. šio tomo str. „Marcelinas Šikšnys“; 
Jurgis Linartas - žr. to pat straipsnio 11 paaiškinimą. 

*4 Aleksandras Kačanauskas - žr. str. „Marcelinas Šikšnys“ 42 paaiškinimą. 

15 J. Linartas, Jozefina Visockaitė, Jonė Linartienė — žr. str. „Marcelinas 
Šikšnys“ 11, 13 paaiškinimus; J. Lukavičius - Rygos „Kanklių“ draugijos 
veikloje dalyvavęs dainininkas, chorų dirigentas. 

16 Braždys - neidentifikuotas asmuo. 

17 Liudvikas Jakavičius (1871-1941) - leidėjas, 1891-1915 m. gyvendamas 
Rygoje leido ir redagavo „Rygos naujienas“, turėjo spaustuvę ir knygyną, nuo 
1919 m. gyveno Šiauliuose, kur taip pat užsiėmė leidyba ir knygų prekyba. 

18 Skaityk M. Šikšnio straipsnius - 1909 m. „Rygos garse“ spausdintuose 
straipsniuose („Mūsų teatro reikalai“, Nr. 9; „Dėl Žemkalnio paaiškinimo“, 
Nr. 11; „Atviras laiškas mūsų artistams“, Nr. 29) M. Šikšnys polemizavo su 
G. Žemkalniu, laikiusiu Palangoje suvaidintą Keturakio (J. Vilkutaičio) ko- 
mediją „Amerika pirtyje“ lietuvių teatro pradžia. 

9 „Pabaigtuvės“ - lenkų rašytojo Józefo Korzeniowskio dviejų veiksmų 
komedija, į lietuvių kalbą išversta A. Vėgėlės, išėjo 1909 m. Vilniuje. 

2 Vladas Požėla (1879-1960) - teisininkas, socialdemokratų veikėjas, Stei- 
giamojo ir I Seimo atstovas, 1926 m. vidaus reikalų ministras; Kipras Bielinis 
(1883-1965) - socialdemokratų veikėjas, Steigiamojo, I, H ir III Seimų narys, 
kooperatinio judėjimo organizatorius. 

2 „Vilnis“ - socialdemokratų savaitraštis, ėjęs Rygoje 1913-1914 m. 

2 „Kerštas“ — Liudo Giros tragedija, išleista 1910 m. Vilniuje. 

23 Vladas Skardinskas - žr. str. „Marcelinas Šikšnys“ 13 paaiškinimą; 
Marcijonas Giedraitis (1854-1915) - Rygos lietuvių veikėjas, verslininkas; 
Grigaliūnienė - neidentifikuota asmenybė. 

2 Inicialais L. G. pasirašytoje recenzijoje (p. 114-115) L. Gira aptaria 
Vaižganto sceniškuosius vaizdelius ir ypač gerai įvertina komedijas. Vaižganto 
komediją „Nepadėjus - nėr ko kasti“ žr. šių Raštų 1 t. (p. 136-154). 

25 Nagornoskis — žr. šio tomo tolesnį str. „Vincas Nagornoskis drama- 
turgas“. 

26 Juozas Tūbelis (1882-1939) - agronomas, visuomenės veikėjas, politikas, 
1929-1938 m. ministras pirmininkas, 1931-1938 m. Tautininkų sąjungos va- 
dovas. 

2? Feliksas Vizbaras (1880- apie 1970) - inžinierius, architektas; tarpukariu 
dirbo Susisiekimo ministerijoje, suprojektavo nemažai visuomeninių pastatų. 

2 Turimas galvoje Gabrielius Landsbergis-Žemkalnis (žr. str. „Marcelinas 
Šikšnys“ 8 paaiškinimą) ir jo straipsniai iš lietuvių teatro istorijos. Kaip teatro- 
logas minimas Balys Sruoga, nuo 1911 m. paskelbęs kelias dešimtis straipsnių 
scenos meno temomis, tarp jų ir iš lietuviško teatro praeities. 

3 „zauriad-praporščiku“ (rus.) - einančiu praporščiko pareigas. 

3 žružyna (rus.) - kariuomenės padalinys, būrys. 

3 Daubaras-Musnickas (Józef Dowbor-Mušnicki, 1867-1937) kilo iš Lietu- 
vos bajorų Daubarų, XVIII a. persikėlusių į Lenkiją; caro armijos generolas, 
1919-1920 m. organizavo lenkų kariuomenę. 

32 Stasys Pundzevičius (1893-1980) - divizijos generolas, 1944 m. pasi- 
traukė į Vakarus. 

33 „Tėvynės sargą“ Vaižgantas redagavo 1897-1902 m. Po žemiau cituo- 
jamu eilėraščiu nurodyta: „Tėvynės sargo“ 1901 m. Nr. 10, 69-71. 

34 J. Jablonskio iniciatyva Vilniuje įkurta knygų leidimo draugija „Aušra“ 
veikė 1905-1906 m. 

35 „Lietuvos ūkininkas“ — žr. str. „Marcelinas Šikšnys“ 48 paaiškinimą. 

36 Pjesės „Sparnai“ veiksmo aprašymą žr. šio tomo straipsnyje „Marcelinas 
Šikšnys“. 

37 Činarovas - plačiau nežinomas rusų komediografas; P. Pundzevičiaus- 
Petliuko išversta vienaveiksmė jo komedija „Brangusai pabučiavimas“ 1910- 
1912 m. buvo pastatyta Kaune, Panevėžyje, Vilniuje, Rygoje. 


PIJUS MIČIULIS. Publikuota: Vairas. - 1923. — Nr. 2. - P. 8-10. Parašas: 
Vaižgantas; Krivulė. - 1923. - Nr. 4. - P. 13 („Pius Mičiulis“). Parašas: Vaiž- 
gantas. Pakartota: VR-13. - P. 84-89 (po ketvirtąja nuo galo teksto pastraipa: 
Vairas, 1923 m. 2 Nr; po paskutiniąja - Krivulė, 1923 m. 4 Nr.). 

lištremtas grupėje 33 lietuvių iš Vilniaus... - 33 lietuvių ir gudų 
veikėjai 1922 m. sausį lenkų buvo suimti ir vasario 5 d. ištremti iš Vilniaus į 
Nepriklausomą Lietuvą. 

2 Dienraštis „Lietuvos žinios“ 1923 m. rugsėjo 6 d. (Nr. 197) išspausdino 
kaip nekrologą P. Mičiulio rašytą savo gyvenimo aprašymą („A. a. Pijaus 
Mičiulio curriculum vitae“). 

3 Čia ir toliau nurodomi P. Mičiulio dramų leidinių puslapiai, tenkantys 
atskiriems jų veiksmams. 

4 Lietuvių sanitarinės pagalbos draugija buvo įkurta 1918 m. Minske, tais 
pat metais ji persikėlė į Vilnių, kur (dab. Vilniaus gatvėje, netoli Šv. Kotrynos 
bažnyčios) 1918-1939 m. turėjo polikliniką ir ligoninę. 

5 Lietuvių klubas - Vilniaus lietuvių klubas; buvo visų Vilniaus lietuvių 
bendravimo vieta, veikė nuo 1914 m. ir tarpukariu, patalpas turėjo Domi- 
nikonų gatvėje; mišri Lietuvių-gudų komisija veikė apie 1920-1925 m., dau- 
giausiai sprendė Lietuvos ir Gudijos teritorinius klausimus. 

6 „Głos ludu“ („Liaudies balsas“) - lietuvių dienraštis lenkų kalba, leistas 
1921 m. Vilniuje. 

7 „wszedobylskio“ (lenk.) - nenuoramos, landaus žmogaus. 

5 „Lietuvos žinios“ - socialdemokratinės pakraipos laikraštis, 1909-1915 m. 
leistas Vilniuje, 1922-1940 m. Kaune. 

* „Pajacai“ - italų kompozitoriaus R. Leoncavallio (1858-1919) opera, 
Kauno teatre pastatyta 1923 m. 

10 Savo dramą „Sugriuvęs gyvenimas“ P. Mičiulis pateikė 1913 m. Lietuvių 
katalikų blaivybės draugijos paskelbtam dramos konkursui ir gavo 100 rublių 
premiją. 

1 tai rusų „na dnie“ -aliuzija į M. Gorkio pjesę „Na dnie” („Dugne“). 

2 „Švyturys“ - žr. str. „Marcelinas Šikšnys“ 5 paaiškinimą. 

3 bosiako (rus.) - valkatos. 

4 Nabuchodonosaras (Nebokadnezar II, mir. 562 pr. Kr.) - Artimųjų Rytų 

semitų valstybės Babilonijos karalius; valdė nuo 605 m. pr. Kr., nukariavo 
Siriją, Palestiną; jo viešpatavimo metais ši valstybė pasiekė didžiausią su- 
klestėjimą. 

15 Tolesnis tekstas - pakaitaliota nekrologinio straipsnio, išspausdinto 
„Krivulėje“, pabaiga. Visas šis straipsnis yra toks: 

Pius Mičiulis 

Rugsėjo 2 d. Kauno ligoninėje mirė Pius Mičiulis, vienas iš 33, kuriuos lenkai 
pernai met buvo ištrėmę iš Vilniaus. Gimnaziją Pius Mičiulis ėjo Mariampolėje, 
istorijos-filologijos mokslų Maskvos universitete. Karo metu tarnavo tremtiniams iš 
Lietuvos. Vilniun sugrįžęs, buvo Lietuvių Sanitarinės Pagelbos Draugijoje, dalyvavo 
lietuvių gyvenime ir nemaža dirbo literatūroje. 

Minėtinu jo du išspausdintu dramatiniu veikalu: „Erškėčių taku“, penkių veiks- 
mų drama, 181 p., ir „Sugriuvęs gyvenimas“, trijų veiksmų drama, pirmojo drama- 
tinių veikalų „Blaivybės“ konkurso premijuola, 113 p. Dalių proporcingumu ir visa 
literatine struktūra tai geras skaityti dramatizuotas veikalas, gilus savo mintimis, 
skaistus žybtelėjimas žymaus dramatinio talento, geras indėlis į mūsų literatūrą. 

Pius Mičiulis mėgino ir eiliuoti. Gaila, kad maža kuo tepasirodė. O būta origina- 
laus jumoristo. Liko jo eilėmis parašytas „Piktžolių trejanka“ trimis dalimis, kurių 
viena tebuvo vaidinta Vilniaus kabarete. Ji dabar Kaune pasirodys. Be to, dar yra 
likę: „Liaudies priešas“, Ibseno sekimas, juodraštyje, 120 p., V veiksmai. Gal ir dau- 
giau kas. 

Pasižymėjo ir pedagoginiais gabumais. Buvo gimęs 1882 m. Ožkabalių kaime 
Vilkaviškio parapijoje. 

(Po straipsniu parašas su korektūros klaida: Vižgantas). 

*6 Ibsenas - žr. str. „Marcelinas Šikšnys“ 49 paaiškinimą. 


GABRIELIUS LANDSBERGIS. Publikuota: Lietuvių balsas. - 1916. - Spal. 
23. - Nr. 81 („Gabrielius Landsbergis-Žemkalnis“). Parašas: Kun. J. Tumas. 
Pakartota: VR-13. - P. 90-96 (po tekstu: „Lietuvių Balsas“ (Petrapilyje) 1916 m. 
81 (110) nr.). 

1 „Lietuvių balsas“ - tautinės ir katalikiškos minties savaitraštis, leistas 
1915-1918 m. Petrograde ir Voroneže (nuo 1917 m.). 

2 Nuoroda į Mozę - biblinį personažą, išvedusį žydus iš Egipto nelaisvės 
ir nuvedusiį į Pažadėtąją žemę (Kanaaną), davusį jiems socialinio, moralinio 
ir religinio gyvenimo nuostatas (Dešimt įsakymų). 

3 Gabrielius Landsbergis-Žemkalnis gimė 1852 m. Birželių dvare, Pumpėnų 
parapijoje. 

igavo su Karpiais... persiskirti - 1884-1894 m. G. Landsbergis gyveno 
Joniškėlyje, dirbo Karpio dvarų tvarkytoju; dėl savo lietuviškos veiklos susi- 
kirtęs su lenkuojančiais aplinkos bajorais ir pačiu Karpiu tarnybos neteko, 
turėjo išvykti iš Joniškėlio. 

5 G. Landsbergio šeimoje išaugo 5 vaikai: keturios dukterys - mokytojos 
Stasė, Sofija ir Gabrielė bei gydytoja Jadvyga - ir į žymius architektus išėjęs 
sūnus Vytautas. 


. 533- 


* Minimas lenkų dailininkas Janas Mateika (Matejko, 1838-1893), turimi 
galvoje jo istorinių asmenybių portretai ir siužetinės kompozicijos su šiomis 
asmenybėmis. 

7 Žemkalnis. Lenkai ir lietuviai nuo 1228 m. iki 1430; ši knyga buvo išleista 
ir lenkiškai (Polacy i litvini od r. 1228 do 1430, Wilno, 1907). 

5 Pietro Karuzo - italų dramaturgo R. Bracco pjesės „Don Pietro Caruso“ 
(1895) veikėjas; K. Puidos išversta į lietuvių kalbą ir 1908 m. išėjusi Amerikoje 
(„Pietro Caruso“), ši pjesė 1909 m. buvo pastatyta Kauno, 1910 m. Šiaulių 
scenos mėgėjų. 

3 „Blinda“ ir „Birutė“ - G. Landsbergio drama „Blinda“ pirmą kartą buvo 
suvaidinta Vilniuje 1907 m., išleista („Blinda svieto lygintojas“) 1908 m.; melo- 
drama „Birutė“ išėjo 1906 m., pagal ją M. Petrauskas parašė taip pat pavadintą 
operą, kuri buvo pastatyta Vilniuje tais pačiais metais. 


VILIMAS VYDŪNAS. Publikuota: LA. — 1928. - Bal. 11. - Nr. 57; bal. 12. - 
Nr. 58. Parašas: Doc. J. Tumas. Pakartota: VR-13. - P. 97-117 (po tekstu: Lietuvos 
Aidas 1928 m. 57 ir 58 Nr.). 

! „Lietuvos albumas“ ~ žymių Lietuvos žmonių (politikų, kariškių, dvasi- 
ninkų, menininkų, rašytojų, kultūrininkų) portretinių ir grupinių nuotraukų, 
taip pat krašto įvykių ir vaizdų albumas su plačiu biografijų priedu. Albumas 
redaguotas L. Giros, išleistas Berlyne, be metų (laikomas išėjusiu 1921 m.). 
Vydūno autobiografija 425-427 p. 

2 Mažiau žinomos šioje bibliografijoje esančios pavardės ir slapyvardžiai: 
Petras Biržys (slp. Akiras, Pupų dėdė, 1896-1970) - poetas, istorikas; Sira- 
kuzinas, B. Sirakuzinas - Balys Sruoga; Blažiejus Čėsnys (1884-1944) - teolo- 
gas, istorikas, Kauno u-to profesorius; J. Kindaras - Vincas Krėvė-Mickevičius; 
J. Dobilas - Julijonas Lindė-Dobilas; J. Vilūnas - Pranas Vilūnas (1882-1937) — 
kritikas, publicistas; Antanas Krausas (1905-1970); L. S. - Kazys Puida; And- 
rius Kirtiklis (1901-1993) - poetas, vertėjas; Izabelė Matusevičiūtė (1906- 
1967) - publicistė. 

3 Vydūno autobiografija išspausdinta 1928 m. „Naujame žodyje“; „Naujas 
žodis“ - dvisavaitinis žurnalas, leistas 1925-1926 m. Rygoje ir 1926-1933 m. 
Kaune. 

1 „Rūtos“ bendrovė - Vydūno kūrinių leidimo ir platinimo draugija, vei- 
kusi 1904(7)-1938 m. Tilžėje („Rūtos“ pavadinimas leidiniuose nurodomas 
nuo 1907 m.). 

5 „Šaltinis“ - teosofinis žurnalas, leistas Tilžėje 1905-1910 m. kartą per du 
mėnesius. 

* Franzas Hartmannas (1840-1912) — vokiečių mistikas; „Theosophischer 
Wegweiser” (vok.) - „Teosofijos kelrodis“; „The Theosophical Forum“ (angl.) - 
„Teosofų forumas“; „The World“ (angl) - „Pasaulis“; „Theosophical Quar- 
terly“ (angl.) - „Teosofijos ketvirtinis žurnalas“. 

"Jelena Blavatskaja (1831-1891) - rusų teosofė, okultistė, rėmėsi budizmu, 
konfucianizmu, kabalistais. 

*sozercatelej (rus. co3epyamene) ~ kontempliuotojų. 

9 wszechświat (lenk.), vselennaja (rus.) - visata. 

10 Platonas (427-347 pr. Kr.) - graikų filosofas, meno kaip objektyvaus 
pasaulio idėjų atspindžio teorijos ir idealios utopinės valstybės vizijos kūrėjas; 
Aristotelis (384-322 pr. Kr.) - graikų filosofas, Platono mokinys, meną laikė 
tikrovės imitacija, sistemiškai aprašė jo raiškos formas. 

u Hen to pan (gr.) - viena yra visa. 

12 Boruchas (Benediktas) Spinoza (1632-1677) - žydų kilmės olandų filo- 
sofas; savo filosofinę sistemą kūrė jungdamas materialistinį ir panteistinį 
pasaulio suvokimą. 

3 Olkotas - Henris Steelas Olcottas (1832-1907) - amerikiečių teosotas, 
atstovavo budizmo idėjoms; Elena Blavatskaitė — žr. 7 paaiškinimą; Annie 
Besant (1847-1933) — anglų teosofė, Anglijos teosofų draugijos pirmininkė 
1907-1933 m; Gūbbe-Schleiden - neindentifikuotas vokiečių filosofas. 

4 genčių apaštalas Povilas - Paulius (apie 3-apie 68) - Kristaus mo- 
kymo skleidėjas, kankinys, Naujojo Testamento trylikos laiškų autorius. 

15 „patriot svojego otečestva“ (rus.) - savo tėvynės patriotas. 

6 Vilius Bruožis (1843-1909) - gydytojas, literatas, išspausdino lietuvybę 
ginančių eilėraščių, publicistinių straipsnių; Jurgis Sauerveinas (Zauerveinas, 
1831-1904) - poetas, publicistas, dainos „Lietuvninkais mes esam gimę“ žo- 
džių autorius; „Birutė“ - pirmoji lietuvių tautinė draugija, veikė 1885-1914 m. 
Tilžėje; „Giedotojų draugijos“ chorui Vydūnas vadovavo nuo jos įkūrimo 
pradžios, draugija nustojo veikusi po I pasaulinio karo. 

v Cituojama iš S. Čiurlionienės knygos „Lietuvoje“ 40 p.; Sofija Kyman- 
taitė-Čiurlionienė (1886-1958) - kritikė, prozininkė, dramaturgė. 

18 Nurodomas netikslus citatos puslapis - turi būti 48. 

* Tikslus knygos pavadinimas „Sur les Confins de deux Mondes. Essai 
synthėtigue sur le probleme de la Civilisation Nationale en Lituanie“ (Geneve, 
1919); Stasys Šalkauskis (1886-1941) - filosofas ir pedagogas, 1922-1940 m. 
Kauno universiteto profesorius. 


GABRIELIA PETKEVIČAITĖ (BITĖ). Publikuota: Naujoji vaidilutė. — 
1926. - Nr. 1. — P. 4-14 („Bitė darbininkė, pareigų vergė“). Parašas: Doc. kan. 
J. Tumas. Pakartota: VR-13. - P. 118-154 (po tekstu: „Naujoji Vaidilutė“ 1926 m. 
1-2 nr.). 

* „Ogniwo“ („Saitas“) - literatūros, mokslo, visuomenės ir politikos savai- 
tinis žurnalas, leistas 1902-1905 m. Varšuvoje. M. Biržiška jame išspausdino 
apžvalginį straipsnį apie lietuvių literatūrą, kur šalia kitų moterų rašytojų 
minima Gabrielė Petkevičaitė. 

2 Nurodoma vokiečių tautotyrininko, K. Donelaičio tyrinėtojo ir jo užrašų 
bei įrašų Tolminkiemio parapijos metrikų knygose publikuotojo Franzo Os- 
karo Tetznerio (1863-1919) kartu su žmona poete H. Tetzner parengta knyga 
„Dainos. Litauische Volksgesūnge“ (1897). Knygoje išspausdinta įvadinė stu- 
dija (joje apžvelgiami istorinio lietuvių liaudies poezijos pažinimo šaltiniai, 

aprašomi liaudiški muzikos instrumentai, pateikiama duomenų apie lietuvių 
rašytojus), įdėta 70 į vokiečių kalbą išverstų liaudies dainų ir 10-ties jų gaidos. 

3 Humanitarinių mokslų fakulteto Rašliavos muziejus - 1923 m. daugiausia 
Vaižganto iniciatyva įsteigtas muziejus rankraštinei lietuvių literatūros me- 
džiagai telkti ir saugoti. Vaižgantas jam atidavė savo paties surinktą rankraščių 
kolekciją, iki 1929 m. buvo jos vedėjas. 1930 m. muziejus priskirtas VDU 
bibliotekai. 

4 Naujuoju kalendoriumi G. Petkevičaitė-Bitė gimė 1861 m. kovo 30 d. 
Mirė 1943 m. 

5 Povilas Puzinas (Puzina, 1839-1910) - bajorų maršalka, Vaškų taupo- 
mosios-skolinamosios bendrovės įsteigėjas ir globėjas; pagarsėjo išeikvojęs 
didelę sumą valstiečių sudėtų pinigų. 

* mezaliansas (pranc.) - socialiniu atžvilgiu nelygi santuoka. 

7 „Žiburėlis“ - G. Petkevičaitės ir J. Juškytės iniciatyva įkurta labdaros 
draugija; veikė 1894-1940 m., šelpė į mokslus einančią jaunuomenę, rašytojus, 
menininkus. 

2 Nurodoma: Doc. p. e. Tumo Lietuvių literatūros paskaitos. Draudžia- 
masis laikas. Kaunas, 1924 m., kur įdėti G. Petkevičaitės prisiminimai apie 
savo mokytoją L. Ivinskį (26-31 p.). „Dirva“ - 1918 m. Vilniuje įkurta bendrovė 
knygoms leisti ir platinti, 1919-1940 m. ji veikė Marijampolėje. 

°Choćby cie smolono w smole,/ Nieopowiadaj nigdy, co się dzieje 
w szkole (lenk.) - Nors tave ir kaitintų dervoje,/ Niekada nepasakok, kas 
vyksta mokykloje. 

V Rex asinorum, Regina asinorum (lot.) - asilų karalius, asilų ka- 
ralienė. 

n Książe Witold nieprėžnowat na litewskim tronie: | Pierś do 
boju zahartował, a do miecza dłonie (lenk.) - Kunigaikštis Vytautas 
netinginiavo soste Lietuvos/ Krūtinę mūšiui užgrūdino, o rankas kardui. 

2 „otkupą“ (rus.) - nusipirktą teisę pardavinėti degtinę. 

13 Stanislovas Vaitkevičius (1829-1880) - Joniškėlio klebonas nuo 1876 m. 
iki mirties. 

4 dvarininkas Karpis - tuometinis Joniškėlio dvaro savininkas Feli- 
cijonas Karpis; XIX a. 7-8 deš. Kauno gubernijos bajorų vadas. 

15 Antanas Bartkevičius (Bortkevičius) - žr. tolesnį šio tomo str. „Du 
draugu, du poetu“; Rimkevičius - greičiausiai tai Petras Rimkevičius (1842- 
1907), Joniškėlyje klebonavęs apie penkerius metus; iš jo eilių yra žinomos 
dainos „Širdinga ir laisva tur būti giesmelė“ ir „Tykus buvo vakarėlis“. 

6 „Ein voller Magen studiert nicht gern” (vok.), „plenus venter 
non studet libenter“ (lot.) - pilnas pilvas mokosi nenoriai. 

17 Minimas Martynas Lutheris (1483-1546) - vokiečių teologas, krikščio- 
nybės reformatorius, protestantizmo pradininkas. 

8 „buergerlich“ (vok.) - miesčioniškas, biurgeriškas. 

9 Mintauja (Jelgava) buvo pirmoji Vaižganto kunigavimo vieta; čia jis 
išvikaravo dvejus metus. 

2bonšatyravimu, „bonšalir, bonšatyren“ (plg. pranc. chatier „dai- 
linti“, „šlifuoti“ ir bon „naudingas“, „tinkamas“) - neaiškios prasmės žodis, 
greičiausia reiškiantis kokį nors gydymo veiksmą. 

2 Höhere Trinitatis Tėchterschule (vok.) - aukštesnioji Trejybės 
vardo mergaičių mokykla; veikė Mintaujoje, joje daug dėmesio buvo skiriama 
kalboms ir mergaičių auklėjimui; G. Petkevičaitė joje mokėsi 1876-1878 m. 

2 „Proś Boga, mój aniele, by nasze dzieci wyrosty na chwałę 
Bogu, na pożytek ludziom” (lenk.) - prašyk Dievo, mano angele, kad mūsų 
vaikai užaugtų Dievo garbei, žmonių naudai. 

3 niech siedzi w domu” (lenk.)- tegul sėdi namuose. 

4 Klementinos Maculevičiūtės vedamuose bitininkystės kursuose Deltu- 
voje G. Petkevičaitė mokėsi 1885-1886 m. 

25 Ožeškienė ir Konopnickienė: Eliza Orzeszkowa - žr. tolesnį šio tomo 
str. „Eliza Ožeškienė“; Marija Konopnicka (1842-1910) - lenkų poetė, pro- 
zininkė, vaikų rašytoja. 

26 „ziemiankoms“ (lenk.) - dvarininkėms. 

27 Davidas Friedrichas Straussas (1808-1873) - vokiečių teologas; minimas 
jo veikalas („Senas ir naujas tikėjimas“) išėjęs 1872 m. 

28 Danielius Rimkevičius (1820-1885) — ilgametis Mintaujos gimnazijos 
kapelionas, nuo 1875 m. čionykštės katalikų bažnyčios klebonas. 

2 Pranas Jaselskis (1842-1906) kunigavo Kuliuose, vėliau Siesikuose. 

30 kirchą (vok. Kirche) - evangelikų bažnyčią. 

3 „Przegląd Tygodniowy” - „Przeglad tygodniovy życia społecznego, 
literatury i sztuk pieknych“ („Savaitinė visuomeninio gyvenimo, literatūros 
ir meno apžvalga“) - 1866-1905 m. Varšuvoje leistas savaitraštis, propagavęs 
pozityvizmo ir realizmo bei natūralizmo mene nuostatas. 

32 Kazimieras Bajoriūnavičius (Bojariūnavičius, 1826-1895) kunigavo Bab- 
tuose, Klovainiuose. 

3Lesingo „Natan der Weise” - vokiečių rašytojo, meno kritiko ir teo- 
retiko Gottholdo Ephraimo Lessingo (1729-1781) filosofinė drama „Natanas 
Išmintingasis“ (1779) smerkė despotizmą, moralinę priespaudą, kėlė žmogaus 
orumo problemą. 

3 Vilius Telis (Wilhelm Tell) - šveicarų padavimo, atspindinčio XIV a. jų 
kovas prieš Austrijos Habsburgų priespaudą, herojus; Žana d'Ark (Jeanne 
d'Ark, apie 1412-1431) - prancūzų kovų su anglais didvyrė, apšaukta eretike 
ir ragana, sudeginta ant laužo. Išgarsinti vokiečių poeto ir dramaturgo Frid- 
richo Šilerio (Schiller, 1759-1805) dramų „Vilius Telis“, „Orleano mergelė“, 
kurias į lietuvių kalbą išvertė V. Kudirka. 

3 Juozapas Genys (1858-1907) kapelionavo Ilūkstės ir Mintaujos mokyk- 
lose, buvo ištremtas, grįžęs kunigavo Karsakiškyje, nuo 1902 m. iki mirties 
Ramygalos klebonas. 

* Minimi: Julijonas Lindė-Dobilas - žr. šio tomo str. „Kan. Julijono Lindės- 
Dobilo 60 m. amž. sukaktuvėms“; Mikalojus Šeižys-Dagilėlis - žr. tolesnį šio 
tomo str. „Mykolas Šeižys“; Juozapas Genys - žr. šio straipsnio ankstesnį 

paaiškinimą; Paulius Tinteris (1862-1911) kunigavo Subačiuje, Paežeriuose; 
Juozapas Jarašiūnas (Jarošūnas, 1874-po 1940) įsteigė Šv. Zitos draugiją, buvo 
jos pirmininku, kunigavo Kaune, Kvėdarnoje, Varniuose; Paulius Šalučka 
(1867-po 1940) - kunigavo Kupiškyje, Ilūkstėje, Kvetkuose; Pranciškus Bizaus- 
kas (1861-1937) kunigavo Gaurėje, Obeliuose, Kurše, Kretingoje, bendradar- 
biavo „Tiesos kelyje“, „Vadove“. 

37 Minimas Mečislovas Leonardas Paliulionis (1834-1908), nuo 1883 m. 
Žemaičių vyskupas. 

3 Palangos teatro bylos metu - turima galvoje vadinamoji Vaineikio 
byla, rusų žandarų sudaryta po pirmojo lietuviško spektaklio, suvaidinto 
1899 m. Palangoje, jo organizatoriams ir dalyviams; be gydytojo ir visuome- 
nininko Liudo Vaineikio (1869-1938) šioje byloje buvo represuota apie pora 
šimtų žmonių. 

3 štate (rus.) - etatuose. 

0 visos turi būti „Gražinės“ - aliuzija į A. Mickevičiaus poemos 
„Gražina“ pagrindinę veikėją Gražiną. 

41 Petras Vileišis (1851-1926) - inžinierius, visuomenės veikėjas, literatas, 
pirmojo lietuvių dienraščio „Vilniaus žinios“ leidėjas. 

2 „podriadčikas“ (rus.) - rangovas. 

43 „Lietuvos ūkininkas“ — žr. str. „Marcelinas Šikšnys“ 48 paaiškinimą. 

“4 Povilas Višinskis (1875-1906) - tautinio atgimimo, visuomenės veikėjas, 
publicistas, kritikas; Vincas Kalnietis (1876-1942) - teisininkas, P. Višinskio 
studijų draugas ir Žemaitės bičiulis, Nepriklausomybės metais Valstybės 
tarybos narys, 1941 m. sovietų ištremtas. 

45 Motiejus Lozoraitis (1866-1907) - varpininkas, advokatas, literatas; 
A. iš B. - Antanas Kriščiukaitis-Aišbė, teisininkas, Kauno universiteto profe- 
sorius, rašytojas (žr. str. „Vincas Kudirka“ 18 paaiškinimą). 

“6 komityva (lenk.) - bendravimas. 

“Dvi Moteri - šiuo slapyvardžiu kartu parašytus dramos kūrinius pa- 
sirašinėjo Žemaitė ir Gabrielė Petkevičaitė-Bitė. 

48 Nurodoma G. Petkevičaitės atsiminimų knyga „Iš mūsų vargu ir kovų“ 
(1927), kurios vienoje iš dalių aprašoma, kaip atsirado pjesės „Velnias spas- 
tuose“ ir „Parduotoji laimė“ (pastarąją Vaižgantas klaidingai vadina „Par- 
duotoji meilė“). 

43 „Tėvynės Varpai“ - žr. str. „Vincas Kudirka“ 3 paaiškinimą. 

50 Tai Antanas Viskantas (1877-1940); mokėsi Kauno kunigų seminarijoje, 
kunigu tapo 1900 m., studijavo Belgijoje ir Romoje, kunigavo Vilniuje, buvo 
vyskupijos kurijos notaras; kultūrininkas, veikė Lietuvos mokslo draugijoje. 

5 Vladas Juodišius (apie 1890-1915) — laikraštininkas, „Aušrinės“ bendra- 
darbis, dirbo „Lietuvos žinių“ redakcijoje; Petras Narutavičius (1885-1956) - 
G. Petkevičaitės augintinių mokytojas, vėliau inžinierius, dirbęs daugiausia 
elektros ūkyje. 

52 Bronislava Šėmytė-Biržiškienė (1879-1955) - Mykolo Biržiškos žmona; 
kilimo vilnietė; visuomenininkė, pedagogė, spaudos bendradarbė. Mirė JAV. 

53 Turėjo būti Bernardas Bučas (1903-1979) - globojamas G. Petkevičaitės- 
Bitės į mokslus išėjęs skulptorius, poetės Salomėjos Nėries vyras. 

5 „zaprodažną“ (rus.) - užpardavimą. 

5 Žymantienė - rašytoja Žemaitė. 

56 „Nierozumiem“ (lenk.) - nesuprantu. 

5 Bulotos = Andrius Bulota (1872-1941) - advokatas, visuomenininkas; 
Aleksandra Bulotienė (1891-1941) - visuomenės veikėja, su Žemaite vyko į 
Ameriką, globojo ją paskutiniaisiais gyvenimo metais. 

58 „Osiodtam, okietzam! Nie jej tam w redakcji siedzieć!” (lenk.) - 
Užsėdau, užvaldžiau! Ne jai ten redakcijoje sėdėti! 

5 Liutkevičius ~ greičiausiai tai Gabrielius Liutkevičius, socialdemokratų 
veikėjas. 

é Medicinalratui (vok.) - medicinos tarybai. 

8 į atskirus karo atminimus - kalbama apie „Karo meto dienoraštį" 
(1-2, 1925, 1931); „Lietuvos žiniose“, pavadinimu „Karo meto dienynas“, jis 
buvo skelbiamas nuo 1924 m. gruodžio 24 iki 1925 m. lapkričio 22 d. 

62 dar yra parašiusi didžiulę apysaką - turimas galvoje romanas „Ad 
astra“, išleistas 1933 m. 

8 Bataitis - Antanas Bataitis (1854-1932) - knygnešys, daraktorius, tvarkė 
slaptą Smilgių lietuviškų knygų bibliotekėlę. 

64 Povilas Matulionis (1860-1932) - miškininkas, visuomenės veikėjas, 
literatas, Kauno universiteto profesorius, 1924-1928 m. Žemės ūkio akademijos 
rektorius. 

Imper. Russkoje Geografičeskoje Obščestvo (rus.) - Imperatoriš- 
koji Rusijos geografijos draugija; įsteigta Peterburge 1845 m., turėjo skyrių 
Vilniuje, veikusi 1867-1876 ir 1910-1914 m. 

“6 super omnia (lot.) - virš visko. 

© Sofija Chodakauskaitė-Smetonienė (1885-1968) - pirmojo Lietuvos prezi- 
dento Antano Smetonos žmona; visuomenininkė, kultūrininkė. 

8 Ergo (lot.) - taigi. 


MARIJA PEČKAUSKAITĖ (ŠATRIJOS RAGANA). Publikuota: Lietuvos 
mokykla. - 1926. - Nr. 2. - P. 81-90; Nr.3. - P. 125-136; Nr. 4. - P. 169-175; 
Nr. 5. - P. 195-200 („Marija Pečkauskaitė-Šatrijos Ragana“). Rubrikoje „Švie- 
sios sukaktuvės“. Parašas: Doc. kan. J. Tumas. Pakartota: VR-13. - P. 155-202. 

| Marija Pečkauskaitė-Šatrijos Ragana gimė 1877 m. kovo 8 d. (naujuoju 
kalendoriumi), mirė 1930 m. liepos 24 d. 

2 Iš Hum. m. fak. muziejaus - žr. str. „Gabrielia Petkevičiūtė (Bitė)“ 3 paaiš- 
kinimą. 

3Dalimi aš jau esu jas paskelbęs...- iki 1926 m. apie M. Pečkauskaitę 
Vaižgantas buvo paskelbęs du straipsnius: „Šatrijos Ragana“ (Nepriklausomoji 
Lietuva, 1919, Nr. 45) ir „Marija Pečkauskaitė (Šatrijos Ragana)“ (Lietuvos 
albumas, p. 369-370); apie jį žr. šio tomo str. „Vilimas Vydūnas“ 1 paaiškinimą. 
Keturis vėlesnius jo straipsnius apie šią rašytoją žr. šių Raštų 14 t. 

*„vymoročnych imienij“ (rus.) - išmarinių dvarų. 

5 fundum (lot.) - dvarą. 

é Vardijamos Žemaičių bajorų giminės, davusios lietuvių literatūrai ir 
raštijai Dionizą Pošką, Simoną Stanevičių, Antaną Klementą, Jeronimą Kip- 
rijoną Račkauskį, Kalikstą Kasakauskį, krašto kultūrintojus kunigaikščius 
Oginskius. 

7Druckiai-Liubeckiai - iš gudų žemių kilusi šakota bajorų giminė, pasireiš- 
kusi LDK valstybiniame gyvenime; Žemaičiuose žymesnių jos atstovų neži- 
noma. Jeronimas Druckis-Liubeckis - žr. „Marcelinas Šikšnys“ 32 paaiškinimą; 
minima jo drama („Tak umierali litwini“) parašyta pagal L. Kondratovičiaus 
poemą „Margiris“. Dramos P. Vaičiūno vertimas („Taip mirdavo lietuviai“) 
išėjo 1924 m. 

8 Žr. šio straipsnio 1 paaiškinimą. 

3 Dienoraščio forma parašyta Šatrijos Raganos apysaka „Viktutė“ cituo- 
jama iš pirmo atskiro jos leidimo, išėjusio 1903 m. Amerikoje (šis leidimas yra 
tais pat metais „Dirvos-Žinyno“ žurnalo 2 nr. pasirodžiusios „Viktutės“ pub- 
likacijos atspaudas). 

u „Wieczory rodzinne“ („Šeimos vakarai“) - savaitinis iliustruotas lenkų 
laikraštis vaikams ir jaunimui, leistas Varšuvoje 1880-1914 m. 

" Peterburge, lenkiškoje šv. Kotrynos gimnazijoje, veikusioje prie Šv. Kot- 
rynos bažnyčios, M. Pečkauskaitė mokėsi 1892-1893 m. 

12 Minimi: broliai Bukantai - Kazimieras (1872-1961), Užvenčio vikaras, 
vėliau Židikų klebonas, katalikiškos spaudos bendradarbis, M. Pečkauskaitės 
intelektualinės ir charitatyvinės veiklos rėmėjas ir skatintojas, ir Domininkas 
(1873-1919), gydytojas Dusetose, Ilūkstėje, Zarasuose, publicistas, visuomeni- 
ninkas; Vincas Kalnietis - žr. str. „Gabrielia Petkevičiūtė (Bitė)“ 44 paaiškinimą. 

3 „Viktutės“ ištraukoje rašoma ne apie P. Višinskį, o apie vieną jos veikė- 
jų - studentą Joną. Vaižgantas jį vadina P. Višinskiu, nes neabejota, kad jis 
buvo studento Jono prototipas. 

4 Caras Mikalojus II (Nikolajus II, gim. 1868) - paskutinis Rusijos impera- 
torius; karūnuotas 1894, atsistatydino 1917, bolševikų nužudytas 1918 m. 

15 Andrius Dubinskas (1868-1945) - teisininkas, rašė visuomenės gyve- 
nimo, lietuvių kalbos klausimais; 1945 m. sovietų suimtas, žuvo kalėjime. 

1% Katalikiška „Motinėlės“ draugija mokslo siekiančiai jaunuomenei šelpti 
buvo įkurta 1900 m. Amerikoje (kur veikė iki 1945 m.), o nuo 1903 m. gyvavo 
ir Lietuvoje. 

V Friedrichas Wilhelmas Fėrsteris (1869-1966) - vokiečių pedagogas, 
Zūricho, Vienos, Mūncheno u-tų profesorius; jo raštų į lietuvių kalbą išvertė 
M. Pečkauskaitė-Šatrijos Ragana; Zaičikas - Robertas Saitschickas (1868-7), 
žydų kilmės kultūros istorikas ir filosofas, Kėlno universiteto profesorius. 

18 M. Pečkauskaitės vedamas knygynas Vilniuje veikė 1907-1909 m. Jo 
steigimą lėšomis buvo parėmęs Antanas Milukas (1871-1943), nuo 1892 m. 
Amerikoje gyvenęs kunigas, spaudos bendradarbis, leidėjas, visuomenininkas. 

P „na zvanije domašnej učitelnicy“ (rus.)- namų mokytojos pareigoms. 

20 1907 m. įsteigtos Marijampolės „Žiburio“ mergaičių progimnazijos 
direktore M. Pečkauskaitė buvo 1909-1915 m. Artėjant vokiečiams, progim- 
nazija išsikėlė į Trakus, paskui į Mogiliovo gub., galiausiai įsikūrė Tambove, 
kur 1918 m. likvidavosi. 

2% Juozas Bagdonas (1866-1956) - gydytojas, visuomenės veikėjas, varpinin- 
kas; redagavo „Varpą“, „Ūkininką“, „Naujienas“. 

22 „Vienybė“ - kaimui skirtas žurnalas, leistas 1907-1914, 1918-1933 m. 
Kaune, 1914-1915 m. - Vilniuje; „Šaltinis“ - iliustruotas savaitinis žurnalas, 
ėjęs 1906-1914 m. Seinuose, 1915 m. - Vilniuje, 1926-1940 m. - Marijampolėje. 

3 Šv. Kazimiero draugija - knygų leidimo ir prekybos organizacija, veikusi 
1905-1940 m. Kaune; iki 1938 m. jai vadovavo A. Dambrauskas-Jakštas. 

24 Turimas galvoje lyrinis vaizdelis „Vasaros naktis“, parašytas 1900 m., 
mirus broliui Steponui; vaizdelis išspausdintas 1902 m. „Varpe“ (Nr. 9/10)ir 
„Rygos garse“ (1915, Nr. 14). 

3 Šv. Vincento à Paulo draugija - labdarybės draugija, Lietuvoje veikusi 
1920-1940 m. (centras Kaune); šv. Vincentas à Paulo (1584-1660) -- prancūzų 
kunigas, charitatyvine veikla užsiimančių vienuolijų (lazariečių, šaričių) ir 
pasaulietinės Gailestingųjų seserų draugijos steigėjas. 

* Antanas Kazakauskas studijavo Kauno universitete filosofiją, Liuveno 
universitete Belgijoje pedagogiką, mokytojavo Marijampolėje, mirė 1934 m. 
Židikuose; M. Pečkauskaitė jį mokė ir globojo nuo 1915 ar 1916 m. 

27 „Naujoji vaidilutė“ — katalikiškas mėnesinis žurnalas, leistas 1921- 
1940 m. Kaune; iki 1931 m. skirtas moksleivėms, vėliau moterims. 1921-1928 m. 
jame M. Pečkauskaitė paskelbė apie tris dešimtis pedagoginio, etinio ir gro- 
žinio pobūdžio kūrinių. 

28 „Draugija“ - katalikiškas mokslo ir literatūros žurnalas, ėjęs Kaune 1907- 
1914 ir 1919-1923 m. (kas mėnesį) ir 1937-1940 m. (dukart per mėnesi), isteig- 
tas ir redaguojamas A. Jakšto (A. Dambrausko). „Moteris“ - Kaune 1921- 
1940) m. leistas katalikiškas žurnalas, iki 1937 m. kas mėnesį, vėliau kas dvi 
savaites. 

Bin 8° maj. -in octavo majore (lot.) - didžiosios oktavos formato. 

3 „Vilties“ draugija - draugija moksleiviams šelpti, įkurta 1922 m.; be 
šalpos darbo, leido ir knygas, daugiausia vadovėlius. 

31 Johannas Heinrichas Pestalozzi (1746-1827) - šveicarų pedagogas; Fried- 
richas Wilhelmas Augustas Frėbelis (1782-1852) - vokiečių pedagogas, vaikų 
darželių ir ikimokyklinio auklėjimo sąjūdžio pradininkas. 

2 Kalbama apie F. W. Forsterio tėvą Friedrichą Wilhelmą Forsterį, vokiečių 
astronomą, Berlyno observatorijos direktorių, nuo 1863 m. Berlyno univer- 
siteto profesorių, 1891 m. įkūrusį Etinės kultūros draugiją. 

3 Jonas Šliūpas (1861-1944) - sociologas, istorikas, žymus lietuvių laisva- 
manis, moralės ir dorovės problemas aiškinęs remdamasis materialistiniais 
tikrovės supratimo principais. 

34 tas liuteris - aliuzija į Martyną Lutheri; žr. str. „Gabrielia Petkevičiūtė 
(Bitė)“ 17 paaiškinimą. 

35 „Lietuvos mokykla“ - 1918-1940 m. Kaune ėjęs mėnesinis pedagoginis 
žurnalas; leido Lietuvos katalikų mokytojų sąjunga. 

36 „times is money“ (angl.) - laikas yra pinigai. 

37 Edmondo de Amicis (1846-1908) - italų rašytojas; populiari jo apysaka 
jaunimui „Širdis“ („Cuore“) buvo išleista 1886 m.; versta A. Voldemaro, 
lietuviškai ji pasirodė 1915 m. 

38 Marijos Piaseckaitės-Šlapelienės (1880-1977), lietuvių kultūros veikėjos, 
knygynas veikė 1906-1945 m. 

3 Sargiečių kalendorius - 1896-1904 m. ėjusio katalikiško žurnalo 
„Tėvynės sargas“ redakcijos rengtas kalendorius; pavadinimu „Ūkiškasis 
kalendorius“ leistas pamečiui 1898-1904 m. 

u Vaižgantas mini S. Čiurlionienės knygos „Iš mūsų literatūros“ (1913) 
straipsnį, kuriame autorė, šalia kitų rašytojų, aptaria M. Pečkauskaitės „Dėl 
ko tavęs čia nėra?“ 

4 „Naujoji lietuvaitė“ - laikraštis ar žurnalas tokiu pavadinimu nėjo; 
greičiausiai turėta galvoje „Lietuvaitė“ - katalikiškas moterų žurnalas, leistas 
1910-1914 m. Kaune. 

2 exinteruoti (lot. exintero, exentero) - išdoroti, išdarinėti; tyrinėti, at- 
skleisti. 

8 Vaižganto redaguojama „Žinyčia“ ėjo 1900-1902 m.; „Dirva -Žinynas“ — 
jos tesinys 1903-1904 m., susijungus su Antano Miluko (1871-1943) Amerikoje 
1898-1906 m. leista „Dirva“. 

“4 Erfurto programa — Vokietijos socialdemokratų partijos suvažiavimo 
Erfurte priimta programa, iki I pasaulinio karo buvusi pavyzdžiu kitų šalių 
socialistinėms partijoms. 

4 Jonas Balvočius-Gerutis (1842-1915) - prozininkas, vertėjas, mokslo 
populiarintojas, kunigavo Kėdainiuose, Dusetose, Ėriškiuose, Uliūnuose. 

45 „Vendravojančio kromninko“ - aliuzija į Šeduvos klebono Juozapo 
Rupeikos (1789-1854) iš lenkų kalbos išverstą didaktinę apysaką „Jonas iš 
Svisločės krominikas vendravojis“ (1823), kurios tekstą sudaro atskirais epi- 
zodais einantys keliaujančio prekiautojo pamokomieji pasakojimai. 

v „Skaitymai“ - literatūros ir kritikos žurnalas, ėjęs 1920-1923 m. Kaune. 
Šatrijos Raganos apysaka „Sename dvare“ išspausdinta (Marijos Pečkauskaitės 
pavarde) 1922 m. XVII, XVIII ir XIX knygose. Bendras publikacijos puslapių 
skaičius yra ne 88, kaip nurodo Vaižgantas, o 131. 

8 Dantė (Alighieri Dante, 1265-1321) - italų renesanso poetas, savo poe- 
moje „Dieviškoji komedija“ vaizdžiai aprašęs pragaro kančias. 

2 VR - 13 po šių eilių tekstu: „Lietuvos Mokykla“ 1926 m. 2-5 nr. 


SOFIJA PRZYBYLAUSKIENĖ (LAZDYNŲ PELĖDA). Publikuota: Viltis. — 
1909. - Gruod. 23. - Nr. 149. („Lazdynų Pelėda, „Klaidos“ autorė“). Be parašo; 
Lietuva. - 1926. - Kovo 22. - Nr. 65 („Lazdynų Pelėdą laidojant“). Parašas: 
Doc. J. Tumas. Sujungus publikacijas pakartota: VR-13. - P. 203-213 (po dalių 
tekstais: „Viltis“ 1909 m. 149 n.; Lietuva, 1926 m. 65 Nr.). 

„Viltyje“ išspausdinto ir VR - 13 esančio straipsnio pirmoji dalis („Klai- 
dos“ autorė“) šiek tiek skiriasi: pastaroji yra nežymiai paredaguota, išplėsta 
pirmosiomis trimis pastraipomis. „Lietuvoje“ išspausdinto straipsnio pa- 
baigoje yra prierašas, kurio VR - 13 atsisakyta. Jis toks: | 

P. S. Už 11 kilometrų nuo Tryškių, Raudėnuose, taip pat sarguliuodamas gyvena 
trečia to krašto garsenybė kun. Kazimieras Pakalniškis, apžvalgininkas Dėdė Ata- 
nazas. Jis tik ką, š. m. vasario 11 d., sulaukė 60 m. savo amžiaus jubiliejaus. Ar kas 
tai pasergėjo? O reiktų jam tarti bent geras žodis. Bent katalikai turėtų jį paminėti. 
Medžiagos jo biografijai ir nuopelnams gana yra mano knygutėje: „Apžvalga ir 
apžvalgininkai“. 

J. T. 

1 Lazdynų Pelėda (Sofija Pžibiliauskienė) gimė 1867 m. rugsėjo 28 d. 
(naujuoju kalendoriumi). 

2 Nikodemas Ivanauskas (1843-1931) ~ dailininkas, be tapybos, dar eiliavo, 
rašė lenkiškai poemas, eilėraščius, balades. 

3 Monachijume - Mūnchene; Monachium - lenkų vartojamas šio vokiečių 
miesto senojo pavadinimo Monachos variantas. 

4 Minimi: Antoni Wystouch (pseud. Antoni Szech, 1868-po 1930) - lenkų 
rašytojas ir publicistas; Selma Lagerlöf (1858-1940) - švedų rašytoja; Leoni- 
das Andrejevas (1871-1919) - rusų rašytojas; Andrius Niemojevskis (An- 
drzej Niemojewski, 1864-1921) - lenkų rašytojas ir publicistas, Biblijos tyri- 
nėtojas. 

5 „Viltis“ - Vaižganto ir A. Smetonos iniciatyva Vilniuje 1907 m. įsteigtas 
ir iki 1915 m. leistas tautinės ir krikščioniškos minties laikraštis. 

5 Kundratas - Liudvikas Kondratovičius-Sirokomlia (Kondratowic2-Syro- 
komla, 1822-1862), lenkų poetas, rašęs lietuviškomis temomis. 

? Vokioje - Vokietijoje. 

8 Mykolas Krupavičius (1885-1970) - kunigas, politikas, krikščionių de- 
mokratų partijos pirmininkas 1919-1923 ir 1926-1927 m., žemės ūkio ministras 
1923-1926 m., vienas svarbiausių 1922 m. žemės reformos projekto autorių ir 
vykdytojų. 

° „Rytas“ -~ spaudos leidimo ir prekybos bendrovė, veikusi Klaipėdoje 
1921-1939 m. . 

0 Didysis Vilniaus seimas - lietuvių visuomenės atstovų suvažiavimas 
Vilniuje 1905 m. gruodžio 4-6 d., pareikalavęs Lietuvai autonomijos. 

u Tantalas - senovės graikų mitų personažas, Dzeuso sūnus; už tai, kad 
išdavė žmonėms dievų paslaptis, buvo pasmerktas pragaro kančioms: sto- 
vėdamas iki kaklo vandenyje negalėjo numalšinti troškulio, alkdamas - pa- 
siekti virš galvos kabančių vaisių. 

12 Pastraipoje minima: Pranas Dovydaitis (1886-1942) - filosofas, visuo- 
menės veikėjas, 1913-1915 m. „Vilties“ redaktorius, Kauno universiteto pro- 
fesorius 1922-1940 m.; suimtas bolševikų, sušaudytas; Pankauskas — greičiau- 
siai Jonas Pankauskas (1904-po 1956), psichologas, studijavęs Lietuvos uni- 
versiteto Teologijos ir filosofijos fakultete, vėliau - Leipcigo universitete, 

dėstęs VDU; kalintas Sibire, grižo 1956 m.; „Rytas“ — Lietuvos krikščionių 
demokratų partijos dienraštis, ėjęs 1923-1936 m. Kaune; „Lietuva“ -oficiozinis 
dienraštis, leistas 1918-1928 m. Kaune; „Moteris“ - žr. str. „Marija Pečkaus- 
kaitė“ 28 paaiškinimą. 

3 Liudvikas Stankaitis (1877- po 1940) - vikaras Pašvitinyje, Alsėdžiuose, 
Nerimdaičiuose, nuo 1915 m. Tryškių klebonas. 

4 medice, cura te ipsum (lot) - gydytojau, pasigydyk pats; frazė iš 
N. Testamento (Lk 4, 23). 

15 Sk. „Dramblevičius“ - Lazdynų Pelėdos apysaka „Ponas Dramb- 
levičius“ (1921). 

6 Julija Boguševičiūtė - norėta pasakyti greičiausiai Julija Beniuševi- 
čiūtė (Žymantienė-Žemaitė). 

v Jonas Pankauskas - žr. 12 paaiškinimą. - 


LIUDVIKA DIDŽIULIENĖ. Publikuota: Lietuva. - 1925. ~- Spal. 31. - 
Nr. 245; lapkr. 2. - Nr. 246 („A. a. Liudvika Didžiulienė-Žmona“). Parašas: 
Doc. J. Tumas. Pakartota: VR-13. - P. 214-224 (po tekstu: Lietuva, 1925 m. 245, 
6 Nr.). 

1 „Hypocentaurus“ - šio vardo herbas nuo XVII a. pradžios priklausė 
kelioms Lietuvos bajorų giminėms; vienos iš jų — Gedgaudų - atšaka buvo 
Didžiuliai, kurie priėmė ir minimą herbą. 

2 „Knygnešys“ - kultūros istoriko ir publicisto Petro Rusecko (1883- 1945) 
parengtas knygnešystės dalyvių ir liudininkų atsiminimų leidinys (1-2 d., 
1926-1928). L. Didžiulienės atsiminimų jame nėra. Šį leidinį, matyt, Vaižgantas 
sumaišė su jos memuarų knyga „Ką aš beatmenu“ (žr. šio straipsnio 33 paaiš- 
kinimą). 

3 Stanislovas Didžiulis (1856-1927) - tautinio atgimimo veikėjas, nuo 
1877 m. Liudvikos Nitaitės-Didžiulienės vyras. 

* Gyventi į Mintaują L. Didžiulienė atvyko 1896 m. 

5 Liudvika Didžiulienė-Žmona gimė 1856 m. gegužės 3 d. (naujuoju kalen- 
doriumi). 

6 Grafai Marikoniai - Salų ir Svėdasų dvarų savininkai, vienas jų - Liuci- 
jonas Marikonis (1818-1893) - dalyvavo 1863 m. sukilime, už tai kalintas; 
Masalskių rūmų - primenami Verkių rūmai, kaip ir Vilniaus katedra supro- 
jektuoti architekto L. Stuokos-Gucevičiaus ir pastatyti XVIII a. gale nuo 1762 m. 
vyskupavusio Vilniaus vyskupo Ignoto Jokūbo Masalskio (1726 ar 1729-1794). 

7 „okazaty“ (lenk.) - garbingas. 

8 L. Didžiulienės duktė Vanda Didžiulytė (1881-1941) - gydytoja, visuo- 
menininkė, literatė; pirmą kartą buvo ištekėjusi už V. Mickevičiaus-Kapsuko, 
antrąkart už vokiečių kompozitoriaus Jurgio Albrechto (mir. 1933). 

? Vedenisovas - asmenybė neidentifikuota, 

0 „po chtopsku“, „po pogaAsku“ (lenk.) - valstietiškai, pagoniškai, 

n Minima Kajetono Aleknavičiaus (1804-1874) eilių knyga „Pasakos, priti- 
kimai, veselios ir giesmės“ (1861). 

12 „Gromata iš Petrapilio“ - Antano Baranausko poema „Kelionė Peta- 
burkan“, rašyta laiškų forma. 

13 Kundrotas - žr. str. „Sofija Przybylauskienė (Lazdynų Pelėda)“ 6 paaiš- 
kinimą. 

*“4 Jonas Katelė Panemunėlyje klebonavo nuo 1872 m.; organizavo slaptas 
mokyklas, platino draudžiamą spaudą (žr. šio tomo str. „jonas Katelė“). 

5 Minimi vokiečių poetai Friedrichas Schilleris - žr. str. „Gabrielia Petke- 
vičaitė (Bitė)“ 34 paaiškinimą; Heinrichas Heinė (1797-1856), lenkų - Adomas 
Mickevičius, Vincentas Polis (1807-1872) ir Liudvikas Kondratavičius (žr. 13 
paaiškinimą), rusų - Michailas Lermontovas (1814-1841). 

16 Antanas Povilonis (1847-1919) - Žemaičių kunigų seminarijos profe- 
sorius, Kauno katedros, Kėdainių parapijos klebonas; paskelbė religinių ir 
publicistinių darbų. 

17 Mauricas Narbutas (1840-1895) klebonavo Kaune, Ukmergėje. 

* Samuelis Smiles (1812-1904) - škotų gydytojas, išleidęs populiarių 
moralinio auklėjimo knygų; Herbertas Spenceris (1820-1903) - anglų filosofas, 
sociologas, pozityvizmo teoretikas. 

* Antanas Karosas (1856-1947) - Žemaičių kunigų seminarijos profesorius 
ir rektorius, nuo 1910 m. Seinų, nuo 1926 m. Vilkaviškio vyskupas; Kleofas 
Kozmianas (1840-1893) - ilgametis Kupiškio klebonas, švietėjas, blaivybės 
skleidėjas. 

20 Jonas Jablonskis (1860-1930) - kalbininkas; 1895 m. pabaigoje jis drauge 
su M. Čepu lankėsi Griežionėlėse ir prikalbino L. Didžiulienę vykti į Mintaują 
(Jelgavą); Motiejus Čepas (1866-1962) - teisininkas, varpininkas, nuo 1923 m. 
Vyriausiojo tribunolo teisėjas, jo vicepirmininkas 1929-1938 m. 

2 Jurgis Kazakevičius (Kazokevičius, 1880-po 1940) - vienuolis pranciš- 
konas, be Andrioniškio, dar kunigavo Anykščiuose, Akmenyje, Dambavoje, 
Lėne, Spirakiuose. 

2 Pirmasis lietuviškas šeimininkės vadovas, L. Didžiulienės knyga „Lietu- 
vos gaspadinė, arba pamokinimai kaip priguliančiai suvartoti Dievo dovanas“, 
Žmonos slapyvardžiu išėjo 1893 m. ir iki 1906 m. susilaukė dar 5 leidimų. 

23 Otto von Mauderodė (1852-1909) - Tilžės spaustuvininkas, vienas žy- 
miujų spaudos draudimo laikų lietuviškos periodikos ir knygų leidėjų. 

%4 Jonas Rinkevičius (1887-1958) - knygų leidėjas; kartu su kitais įsteigė 
„Švyturio“ bendrovę, leido vadovėlius, mokslo ir grožinius kūrinius. 

25 Mikolainis-Noveskis - Petras Mikolainis (1868-1934) - knygų leidėjas, 
kritikas, publicistas, M. Noveskio pavarde įsikūręs Prūsijoje organizavo lietu- 
viškos spaudos gabenimą į Lietuvą. 

2 „Nieščasine kochanje“ (ukr.) - nelaiminga meilė. 

27 Minimas Jonas Strazdas (slp. Jaunutis, 1886-1972) - dramaturgas, ver- 
tėjas; kartu su kitais įsteigė Vilniuje spaustuvę, 1911-1914 m. leido ir redagavo 
tęstinį leidinį „Teatras“. 

2 Jurgis Šlapelis (1876-1941) - kalbininkas, leidėjas, 1921-1932 m. Vilniaus 
lietuvių gimnazijos mokytojas. 

3 „Jurgis Kastrijotas“ (pasakojimas apie albanų išsivadavimo kovų vadą 
Skanderbergą) - išėjo 1894 m.; knygutę iš lenkų kalbos išvertė L. Didžiulienės 
vyresnioji duktė Ona (vėliau Sketerienė, 1878-1960) - medikė, literatė, švie- 
čiamosios literatūros vertėja. 

3 Juozapas Žebrys (1860-1915) - kunigas Akmenėje, nuo 1893 m. Amerikos 
lietuvių parapijose; publicistas, 1894 m. išleido A. Vienažindžio poeziją. 

3 Kleofas Kozmianas — žr. 19 paaiškinimą. 

32 Sebastianas Kneippas (1321-1897) - vokiečių kunigas ir gydytojas sava- 
mokslis, gydęs žmones vandens procedūromis. 

3 „Ką aš beatmenu“ — Vaižganto redaguota L. Didžiulienės atsiminimų 
knyga, išleista 1926 m. Kaune. Jos pabaigoje, po tekstu, redaktoriaus prierašas: 

P. S. Paskutinis straipsnis (151 p.) Žmonos parašytas skyrium, nebetvarkiai, 
ligoje, paskutinėm pajėgom. Kai kur kalba savo vardu, kai kur lyg iš šalies. Taip ir 


palikau. Tik „Ką be aimenu“ (110 p.) gerą gabalą ištraukęs, čia įdėjau. 
Turnas 


JUOZAPAS LIDEIKIS (ALDONAS). Publikuota: TS. - 1898. - Nr. 12. - 
P. 6-9 („A. a. Juozapas Lydeika, Suginčių Filial. (Aldonas)“; 1899. - Nr. 2. - 
P. 45-47 („Dar apie a. a. kun. Lideikį (Aldoną)“); P. 23 („Palaikai a. a. kun. 
Juoz. Lideikio (Aldono)“). Visi trys straipsniai be parašų. Pakartota: VR-13. — 
P. 228-242. 

Trijų TS skelbtų straipsnių tekstai, sudarant iš jų VR-13 spausdina- 
mą straipsnį, paredaguoti ir papildyti. Pridėtieji J. Lideikio eiliuoti kūriniai 
(p. 235-242) skelbti: „Bitelė“ - TS, 1899, Nr. 6, p. 29; „Jautis ir arklys“ ~ Žinyčia, 
1900, Nr. 1, p.125-126; „Piemuo ir skruzdės“ — TS, 1899, Nr. 2, p. 24; „Varnai - 
sūdžiomis“ - Nr. 5, p. 38-39; „Voras pas Perkūną“ - 1898, Nr. 2, p. 8-9; 
„Laumė“ — 1898, Nr. 5/6, p. 3-5; „Gužas“ - 1900, Nr. 12, p. 82-83; „Sveika 
Marija“ — Žinyčia, 1900, Nr.1, p. 122-123. 

1 Juozapas Lideikis gimė 1858 m. gruodžio 12 d. (nauj. kal.), mirė ne, kaip 
spėja Vaižgantas, rugsėjo 26, o 27 d. (nauj. kal.). 

2 Žemaičių kunigu seminarijoje lietuvių kalbą A. Baranauskas dėstė 1871- 
1884 m.; jos kursą pirmą kartą šios seminarijos istorijoje įvedė vysk. M. Va- 
lančius. 

3 Dominykas Tumėnas (apie 1860-1919) - „Tėvynės sargo“ bendradarbis, 
publicistas; kunigavo Kamajuose, Vadokliuose. 

41897 m. „Tėvynės sargo“ 3 nr. 

5 Pasakėčia „Voras pas Perkūną“ išspausdinta 1898 m. „Tėvynės sargo“ 2 nr. 

é Adomas Vyšniauskas (1828-1896) - Utenos klebonas nuo 1855 m. iki 
mirties; dabartinės tenykštės bažnyčios statytojas. 

? Karolina Praniauskaitė (1828-1859) - poetė; paskutinius savo gyvenimo 
metus praleido ir mirė Utenoje; Otonas Praniauskas (1818-1879) - Karolinos Pra- 
niauskaitės brolis, kunigas, tikybinis rašytojas, 1858-1869 m. Utenos klebonas. 

* Po šia pastraipa VR- 13 pirmosios publikacijos nuoroda: „Tėvynės Sargas“ 
1898 m. 12 nr. 

? Senuoju kalendoriumi J. Lideikis gimė lapkričio 30 d. 

"vadinamieji „blogieji metai“ - turima galvoje 1867-1868 m. Lietuvą 
ištikęs nederlius ir badas. 

“ Sebastianas Kneippas - žr. str. „Liudvika Didžiulienė“ 32 paaiškinimą. 

?2 Cirkulas (lot. circulus - ratas, apskritimas) — parapijos ribos. 

13 Greičiausiai tai Dominykas Tumėnas; žr. šio str. 3 paaiškinimą. 

“ Konstancija Skirmuntaitė (apie 1850-1934) - istorikė; rašė lenkiškai, 
išleido „Lietuvos istoriją“ („Dzieje Litwy“, 1886), „Mindaugas, Lietuvos kara- 
lius“ („Mendog, krół litewski“, 1907). 

15 Po šia pastraipa VR-13 pirmosios publikacijos nuoroda: „Tėvynės Sargas“ 
1898 m. 2 nr. (turėjo būti 1899). 

16 juozas Kalvaitis (1842-1900) - kompozitorius; dėstė Rietavo muzikos 
mokykloje, 1880-1892 m. Kauno katedros vargonininkas; jo sukurtos „Mišios 
ant paminklo sukaktuvių...apkrikštijimo Lietuvos...“ išleistos 1886 m. 


JUSTINAS ZUBRICKAS. Publikuota: Baras. - 1925. - Nr. 9-10. - P. 109- 
114. Parašas: Doc. J. Tumas. Pakartota: VR-13. - P. 243-251 (po tekstu: „Baras“ 
1925 m., X.). 

1 Justinas Zubrickas gimė 1868 m. sausio 20 d. 

* Aleksandras Grigaitis (1877-1955) Kudirkos Naumiestyje klebonavo 
1920-1926 m. 

3 Nurodomas Antano Smetonos straipsnis „Velionis Justinas Zubrickas“; 
„Lietuvis“ - Lietuvos tautininkų sąjungos savaitraštis (nuo 1927 m. dienraštis), 
ėjęs 1924-1928 m. 

* Ernestas Galvanauskas (1882-1967) - inžinierius, politikas, visuomenės 
veikėjas, 1919-1920 ir 1922-1924 m. ministras pirmininkas, 1939-1940 m. 
finansų ministras; „Ministerių kabinete“, be kitų visuomenės veikėjų, išspaus- 
dinta ir „Valstybės kontrolieriaus J. Zubricko biografija“. 

Ssub specie... lituanicitatis (lot.) - turėtų būti lituanitatis - lietuvybės 
žvilgsnių; olandų filosofo B. Spinozos (žr. str. „Vilimas Vydūnas“ 12 paaiš- 
kinimą) pasakymo sub specie aeternitatis (amžinybės požiūriu) parafrazė. 

5 Petrapilio lietuvių studentų savitarpinės pašalpos draugija veikė 1900- 
1917 m. 

7 Petrapilio lietuvių ir žemaičių labdaringoji draugija veikė 1892-1918 m. 

* Turima galvoje prie Šv. Kotrynos bažnyčios Peterburge veikę įvairūs 
kursai. 

? Kalbama apie Lietuvių centrinį komitetą nukentėjusiems nuo karo šelpti, 
gyvavusį 1914-1918 m.; viena jo dalis, vadovaujama A. Smetonos, veikė Vil- 
niuje, kita, vadovaujama M. Yčo, - Petrapilyje. 

10 Cituojama iš minėto A. Smetonos straipsnio apie J. Zubricką (žr. 3 pa- 
aiškinimą). 

u „Šaltinis“ - žr. str. „Marija Pečkauskaitė (Šatrijos Ragana)“ 22 paaiški- 
nima; „Vilniaus žinios“ - pirmasis lietuvių dienraštis, leistas 1904-1909 m.; 
„Aidas“ — „Lietuvos aidas“, ėjo Vilniuje 1917-1918 m., leidimas atnaujintas 


+ 547. 


1929 m. Kaune; „Tiesos kardas“ - katalikiškas laikraštis, leistas 1919 m. Kaune; 
„Lietuva“ - žr. str. „Sofija Przybylauskienė (Lazdynų Pelėda)“ 12 paaiškinimą; 
„Laisvė“ - krikščionių demokratų partijos laikraštis, leistas 1919-1923 m. 
Kaune; „Kariškų žodis“ - savaitinis karių laikraštis, ėjęs 1919-1920 m.; „Tri- 
mitas“ - Lietuvos šaulių sąjungos savaitinis žurnalas, leistas 1920-1940 m. 
Kaune; „Ūkininkas“ - varpininkų žurnalas, leistas Tilžėje 1890-1905 m.; „Lie- 
tuvos ūkininkas“ - žr. str. „Marcelinas Šikšnys“ 48 paaiškinimą; „Varpas“ - 
visuomeninio gyvenimo, politikos, mokslo ir literatūros žurnalas, ėjęs 1889- 
1905 m. Tilžėje ir Ragainėje; „Lietuvos žinios“ — Žr. str. „Pijus Mičiulis“ 8 
paaiškinimą. 

12 Vaižgantas kalba apie JAV Filadelfijos Laisvės varpo pavyzdžiu lietuvių 
išeivių nulietą ir Lietuvai padovanotą Laisvės varpa ir savo prakalbą (pa- 
mokslą), pasakytą jo pašventinimo iškilmėse. Į Kauną varpas buvo atgabentas 
1922 m. ir Vasario 16-osios proga įkeltas į Karo muziejaus bokštą. Vaižganto 
„sumetruotą“ kalbą „Kuoro pamokslas“ žr. šių Raštų 2 t. (p. 198-200). 

13 Poeto Juozo Tysliavos (1902-1961) parengta suvalkiečių poezijos anto- 
logija „Sūduva“ išėjo 1924 m. 

“4 Pranas Mašiotas - žr. str. „Petras Pundzevičius“ 13 paaiškinimą. 

15 Straipsniais-felįetonais Vaižgantas vadina publicistinius straipsnius. 
Pirmojo ir ketvirtojo Lietuvos prezidento Antano Smetonos publicistiką jis 
laikė išleistiną atskiru leidiniu, pagrįstai motyvuodamas jos kalbinės ir stilis- 
tinės raiškos pamokomają vertę. Vėliau nebe vien tokiu sumetimu šios pub- 
licistikos išėjo kelios knygos („Vienybės gairėmis“, 1930; „Šviesos takais“, 
1930; „Atgimstant“, 1930; Pasakyta parašyta, 1935, ir kt.). 

16 Vaižgantas tuomet buvo išleidęs kelis atskirus savo publicistikos rinki- 
nius („Ten gera, kur mūsų nėra“, 1912; „Aplink Baltiją“, 1919; „Tiesiant kelią 
Lietuvos nepriklausomybei“, 1919; Raštų I-IV t., 1922); kultūros ir literatūros 
istoriko, Vasario 16-osios akto signataro Mykolo Biržiškos (1882-1962) publi- 
cistikos lenkų kalba rinkiniai „Na posterunku Wileńskim“ („Vilniaus sargy- 
boje“, 1-6 d.) išėjo 1920-1922 m., juose buvo sudėti straipsniai iš jo paties 
redaguoto dienraščio „Głos Litwy“ („Lietuvos balsas“), leisto Vilniuje 1919- 
1922 m. 

17 Vaižganto parengta J. Kubiliaus publicistikos knyga „Viltininko mintys“ 
išėjo 1929 m. Juozas Kubilius (1878-1917) - visuomenės veikėjas, I Rusijos 
Dūmos narys, vienas Tautos pažangos partijos kūrėjų. 


KAZIMIERAS ŽITKEVIČIUS (VINCAS STONIS). Publikuota: Lietuvis. — 
1925. — Vas. 27. - Nr. 9; kovo 6. - Nr. 10; kovo 20. - Nr. 12 („V. Stonis“). 
Parašas: Doc. J. Tumas. Pakartota: VR-13. - P. 259-276 (po tekstu: Lietuvis, 
1925 m., 9, 10, 12 Nr.). 

1 K. Žitkevičiaus eilėraščių rinkinio „Ašarėlės“ A. Jakšto recenzija pa- 
skelbta 1924 m. „Klaipėdos žinių“ priedo 109 nr.; inicialais T. V. (greičiausiai 
tai Vytautas Bičiūnas) pasirašytas kritiškas atsiliepimas apie šį rinkinį išspaus- 
dintas 1924 m. „Gairių“ 2 nr. 

2 Janis Endzelynas (Endzelīns, 1873-1961) - latvių kalbininkas baltistas, 
nuo 1920 m. Rygos universiteto profesorius; Kazimieras Būga (1879-1924) - 
kalbininkas, kalbos istorikas, leksikografas, Didžiojo lietuvių kalbos žodyno 
rašymo iniciatorius ir pradininkas. 

> Aloyzas Gonzaga (1568-1591) - italų jėzuitas, šventasis, išpažinėjas, 
jaunimo, ypač mokslus einančio, globėjas. 

*Liudas Gira gali nurimti - Vaižgantas primena 1921 m. „Skaitymų“ 
žurnale vykusią literatūrinę polemiką tarp jo ir L. Giros (žr. Vaižganto str. 
„Knygoms apginti nuo kritikų“; kn. 3, p. 77-85, ir L. Giros str. „Literatūrai ir 
kritikai apginti nuo diletantizmo ir sustingimo“, kn. 3, p. 86-102). 

Sanot Balio Sruogos - nuoroda į 1921 m. L. Giros ir Vaižganto literatū- 
rinį ginčą įsijungusio B. Sruogos straipsnius „Knygoms apginti“ („Skaitymai“, 
kn. 1, 1920, p. 118-121) ir „Keli žodžiai“ („Skaitymai“, kn. 17, 1922, p. 81-88). 

6 „obcesovo“ (lenk.) - grubiai, įžūliai. 

7 „Molodiec, brat! Vot by tebie iz etoj bočki podpustit! (rus.) - 
Šaunuolis, brolau! Štai tau iš šios statinės prileidus. 

8 Dievas sugriovė Sodomą ir Pompėją - Sodoma - biblinis miestas, 
kuris kartu su Gomoros miestu dievo Jahvės buvo sunaikintas už palaidą 
gyvenimą; Pompėja - romėnų miestas prie Neapolio įlankos, 79 m. sunaikintas 
išsiveržusio Vezuvijaus ugnikalnio. 

? Susipažinęs su „Skaitymuose“ išreikštais L. Giros, V. Krėvės, B. Sruogos 
reikalavimais vertinti lietuvių literatūrą tais pat matais, kokius taikyta Vakarų 
Europos literatūrai, Vaižgantas gynė savo nuomonę, kad kritikas, svarbiausia, 
turi atskleisti gerąsias kūrinio savybes, o vertinimą palikti pačiam skaitytojui. 

Wer den Dichter will verstehen... (vok.) - Kas poetą nori suprasti, 
turi vykti į jo kraštą. Tai vokiečių poeto J. W. Goethės moto jo paties lyrikos 
rinkiniui „Vakarų ir Rytų divanas“ (1819). 

1 Jurgis Žitkevičius (1892-po 1940) vikaravo Panevėžyje, klebonavo ir 
dekanavo Rokiškyje. 

12 K. Žitkevičius gimė gruodžio 29 d. (nauj. kal.); mirė 1986 m. vasario 24 d. 

38 Fecit quod potuit (lot.) - padarė, ką galėjo; tai posakio „Feci guod 
potui, faciant meliora potentes“ (Padariau, ką galėjau, tepadaro, kas gali 
geriau) parafrazė; posakis atsiradęs viduramžiais iš Marko Tulijaus Cicerono 
(106-43 pr. Kr.) posakio „Ego plus guam feci, facere non possum“ (Daugiau, 
negu padariau, padaryti negaliu). 

“padavė jam „Šaltinį“ - greičiausiai turima galvoje nuo 1883 m. leista 
maldaknygė „Šaltinis Dieviškos loskos“; išėjo keli leidimai, rengė Martynas 
Sederevičius (1829-1907), ilgametis Sudargo (Šakių r.) klebonas. 

15 Pranciškus Bizauskas (1861-1937) — Obelių, Gaurės vikaras, Kretingos, 
Vabalninko klebonas, nuo 1912 m. vienuolis pranciškonas; tikybinis rašytojas. 

16 Lermontovas - žr. str. „Liudvika Didžiulienė“ 15 paaiškinimą; Nikolajus 
Nekrasovas - žr. str. „Marcelinas Šikšnys“ 19 paaiškinimą. 

17 Aleksandras Puškinas (1799-1837) - poetas, prozininkas, naujųjų laikų 
rusų literatūros pagrindėjas. 

18 „Aušrininkai“ - liberalios pakraipos moksleivių ir studentų draugija; 
veikė 1910-1936 m., spietėsi apie 1910-1933 m. su pertraukomis ėjusį žurnalą 
„Aušrinė“; nuo 1920 m. vadinosi Lietuvos socialistinės moksleivijos aušrininkų 
organizacija. 

19 „Ateitis“ - mėnesinis katalikiškas žurnalas moksleiviams, leistas Kaune 
1911-1940 m. 

2 Fabijonas Kemėšis (1879-1954) - kunigas, vikaravo Tauragėje, Subačiuje, 
Vabalninke, 1911-1913 m. redagavo „Vilti“, vėliau kunigavo Škotijoje, JAV, 
1924 m. grįžęs į Lietuvą dėstė Žemės ūkio akademijoje, 1948 m. ištremtas mirė 
Sibire; Kazimieras Krikščiūnas (1882-po 1940) kunigavo Obeliuose, Vabal- 
ninke, Vepriuose, nuo 1920 m. Pasvalio klebonas. 

21 „Jaunimo Draugas“ - 1916-1917 m. Vabalninke leistas rankraštinis laikraš- 
tukas (žr. G. Raudeliūnienė. Rankraštiniai laikraštėliai kovoje prieš vokiečių 
okupacinį režimą Lietuvoje 1915-1918 metais/ /Bibliotekininkystės ir biblio- 
grafijos klausimai, 7 t., V., 1969, p. 127). 

22 Pavasarininkai - lietuvių katalikų jaunimo sąjungos „Pavasaris“ nariai; 
sąjunga (nuo 1933 m. federacija) veikė 1912-1940 m. daugiausia tarp kaimo 
jaunimo. 

2 „Pavasaris“ - katalikiškas žurnalas, leistas 1912-1914 ir 1920-1940 m. 
Kaune, 1918 m. Vilniuje. 

4 Feliksas Kapočius (1895-1971) - nuo 1920 m. Kauno katedros vikaras, 
nuo 1927 m. Prisikėlimo bažnyčios klebonas ir statytojas; 1944 m. pasitraukė 
iš Lietuvos, mirė Čikagoje. 

25 „Ateitis“ - žr. 19 paaiškinimą; „Draugija“ - žr. str. „Marija Pečkauskaitė 
(Šatrijos Ragana)“ 28 paaiškinimą. 

2 Georgijus Čelpanovas (1862-1936) - rusų psichologas, filosofas, logi- 
kas, pedagogas, žymus empirinės psichologijos atstovas; Nikolajus Loskis 
(1870-1965) - rusų filosofas, nuo 1916 m. Peterburgo un-to profesorius, s0- 
vietų valdžios ištremtas iš Rusijos, gyveno JAV, Prancūzijoje; Fulje (Alfredas 
Fouillee, 1838-1912) — prancūzų filosofas, derinęs H. Spencerio biologinį 
evoliucionizmą su Platono idealizmu ir determinizmą su valios laisvės pri- 
pažinimu. 

?7 Literatūrinę savo pavardę K. Žitkevičius pasiėmė iš Šatrijos Raganos 
apysakos „Vincas Stonis“ (1906). 

28 Margalio eilėraščių rinkinys „Ašarėlės“ išleistas 1918 m. Tikroji jo auto- 
riaus pavardė Juozas Šnapštys (žr. str. „Antanas Kaupas“ 63 paaišk.). 

3 Baironas ( George Byron, 1788-1824) - anglų poetas romantikas, poemų 
„Čaild Haroldo klajonės“, „Korsaras“, „Šiljono kalinys“, „Kainas“ ir kt. au- 
torius. 

3 curriculum vitae (lot.) - gyvenimo aprašymas, biografija. 

3 paradyzą (pranc. paradis) - rojų, dausas. 

2eksinteracija - žr. str. „Marija Pečkauskaitė (Šatrijos Ragana)“ 42 pa- 
aiškinimą. 

3 Semionas Nadsonas (1862-1887) - rusų poetas romantikas. 

3* Mykolas Vaitkus (1883-1973) - poetas, prozininkas, memuaristas; kuni- 
gavo Telšiuose, Kaune, 1918-1940 m. dirbo šv. Kazimiero draugijoje, nuo 
1951 m. gyveno JAV. 

5 Est modus etiam in lectura (lot.) - yra saikas ir skaityme; tai Hora- 
cijaus posakio „Est modus in rebus” (viskam yra saikas) parafrazė. 

36 Contradictio in adjecto, mości panie T.V.! (lot, lenk.) - prieš- 
taravimas tarp pažyminio ir pažymimojo žodžio, maloningas pone T. V.! 

3 Suum cuigue (lot.) - kiekvienam, kas jam priklauso. 

8 secundum cor nostrum (lot.) - pagal mūsų širdį. 


DU DRAUGU, DU POETU. Publikuota: Tiesos kelias. - 1928. - Nr. 10. - 
P. 575-582; Nr. 11. - P. 641-647. Parašas: Kan J. Tumas. Pakartota: VR-13. — 
P. 277-293. 

1 Antanas Bartkevičius - jo pavardė kitur rašoma Bortkevičius (žr. tarpu- 
kariu leistą Lietuviškąją enciklopediją, bostoniškę Lietuvių enciklopediją, Lietuvos 
knygu bibliografiją). Anksčiau „Tėvynės sarge“ ją taip rašė ir Vaižgantas. 

2 Turimi galvoje šių poetų kūriniai, Vaižganto skelbti „Tėvynės sarge“: 
A. Bartkevičiaus - 1899 m. Nr. 3, 4, 5 (Motiejaus Valančiaus ir Antano Bara- 
nausko akrostichai, giesmė „Į Šv. Kazimierą“), V. Šliogerio - tų pačių metų 
Nr. 7/8 (pasakėčia „Vilkas ir avys“). 

3 Juozapo Genio (žr. str. „Gabrielia Petkevičiūtė (Bitė)“ 35 paaišk.) rašytas 
A. Bartkevičiaus nekrologas lenkų Žurnale „Przegląd Katolicki“ („Katalikų 
apžvalga“) buvo išspausdintas 1895 m. (Nr. 36). 

* Jonas Staševičius (1871-po 1940) - nuo 1909 m. Šaukėnų parapijos kle- 
bonas. 

5 Vaclovas Šliogeris (1881-1963) - pedagogas; Peterburgo universitete 
baigė matematiką, 1922-1929 m. Radviliškio vidurinės mokyklos, vėliau Šiau- 
lių berniukų gimnazijos direktorius; 1941 m. ištremtas į Sibirą, mirė grįžęs 
Tytuvėnuose. 

5 Mykolas Šeižys-Dagilėlis - žr. tolesnį šio tomo str. „Mykolas Šeižys“. 

7 Antanas Bartkevičius mirė 1894 m. liepos 22 d. (naujuoju kalendoriumi, 
senuoju - liepos 10 d.). 

5 Vincentas Rimavičius (1867-1934) - Skirsnemunės, Kvėdarnos, Rietavo 
vikaras, vėliau Gadūnavo, Pagirių, Apytalaukio klebonas; šelpė „Tėvynės 
sargą“, padėjo knygnešiams. 

? Kalbama apie Joniškėlio mokyklą įsteigusio ir dabartinę bažnyčią pasta- 
čiusio Benedikto Karpio (1734-1805) palikuonius (Felicijoną, Ignacą Karpius), 
su kuriais teko bendrauti šioje parapijoje nuo 1886 m. iki mirties klebona- 
vusiam A. Bartkevičiui. 

10 Mečislovas Leonardas Paliulionis - žr. str. „Gabrielia Petkevičiūtė (Bitė)“ 
37 paaiškinimą. 

1 „Pani Marszatkowos“ (lenk.) - ponios maršalkienės. 

12 Nałęczów — kurortinis miestelis pietryčių Lenkijoje (Liublino vaiva- 
dijoje). 

13 Antanas Karosas (žr. str. „Liudvika Didžiulienė“ 19 paaišk.) vyskupo 
M. Paliulionio sekretoriumi buvo 1885-1907 m. 

14 jonas Skirmuntas (1841-1913) - ilgametis Šeduvos klebonas, vėliau 
dekanas. 

15 Jurgis Bieliakas-Bielinis (1846-1918) - knygnešys, publicistas, „Aušros“, 
„Varpo“ bendradarbis. 

16 „Šiaulėniškis senelis“ — Juozapo Silvestro Dovydaičio didaktinė apysa- 
ka, trimis dalimis išėjusi 1860-1864 m. 

17 Žiūr. Gabrielės Petkevičiūtės biografijoje - žr. šiame tome dedamą 
straipsnį „Gabrielia Petkevičiūtė (Bitė)“. 

18 Rašliavos muziejus — žr. str. „Gabrielia Petkevičiūtė (Bitė)“ 3 paaiš- 
kinimą. 

* Jadvyga Juškytė (1869-1948) - tautinio atgimimo veikėja, spaudos bend- 
radarbė, 1920-1930 m. Pernaravos pradžios mokyklos vedėja. 

20 Minimas greičiausiai Johanas Šmidas (Johann Schmid), XIX a. gyvenęs 
katalikų kunigas ir teologas. Platus trijų tomų jo katekizmas („Katalikų tikė- 
jimo pagrindai, paaiškinti istorijos pavyzdžiais, arba Istorinis katekizmas“) 
susilaukė kelių leidimų (7-asis išėjo 1848 m.), buvo verčiamas į kitas kalbas, 
lenkiškas vertimas pasirodė 1855 m. Varšuvoje, tarp šio leidinio prenumera- 
torių yra vyskupas M. Valančius. 

Aukščiau Vaižganto nurodoma A. Bartkevičiaus knyga „Pamokslai apie 
Šv. Sakramentus“ nėra J. Schmido „Katalikų tikėjimo pagrindų“ vertimas. Jų 
autorius, aiškindamas sakramentų prasmę ir reikšmę, galimas daiktas, yra 
tik pasinaudojęs tuo veikalu, konkrečiau, trečiąja jo knyga, skirta kalbamai 
temai. 

2 „Sietynu“ Vaižgantas čia vadina neformalų būrelį Žemaičių vyskupijos 
kunigų, kurie XIX a. 6-7 deš., vyskupo M. Valančiaus skatinami, įsitraukė į 
lietuvių raštijos, pirmiausia religinės, kūrimo darbus. Pavadinimas yra aliuzija 
į 1894-1897 m. Užnemunėje veikusią slaptą lietuvių knygnešių ir jų rėmėjų 
„Sietyno“ draugiją, kurią rusų žandarams išaiškinus buvo nubausta tremtimi 
ir kalėjimu apie trys dešimtys žmonių. 

22 Justinas Silvestras Dovydaitis (1834-1901) - 1860-1864 m. vyskupo 
M. Valančiaus sekretorius, nuo 1885 m. Petrapilio dvasinės akademijos, nuo 
1894 m. Kauno kunigų seminarijos profesorius, nuo 1897 m. rektorius. 

3N, b. p. J. Chr. (Niech bedzie pochwalony Jezus Chrystus) - Tegul bus 
pagarbintas Jėzus Kristus. 

Brangiausias kunige klebone, 

Nutvèėręs valandėlę brūkšteliu keletą žodžių. Sveikinu su šventėmis, linkiu 
visokių Dievo malonių. 

Abudu rankraščius gavau sveikus. Paskutinį, skirtą Ganytojui, iteikiau 
jam pačią vardinių dieną, patardamas, kad rūsčia kritika naujo poeto neatgra- 
sintų, bet palankiu atsiliepimu geriau jį paskatintų. Pažadėjo. Buvo patenkintas 
ir sakė, jog, be abejo, ir jis nori, kad būtų daug rašančių, ir pats gyrėsi visą 
Psalmyną eilėmis išvertęs. 

Reiškiu pagarbą visai Gerbiamai giminei, atsiduodamas maloningai šir- 
džiai ir maldoms, pasilieku ištikimiausiu Jūsų bičiuliu ir tarnu. 

Tavo kun. Antanas Baranauskas 

Šis, Vaižganto liudijimu, defektuotas (datos nebeturėjęs) A. Baranausko 
laiškas rašytas apie 1870 m. Tai sakytų jame minimas M. Valančiaus pasigy- 
rimas, jog esąs eilėmis išvertęs visą psalmyną. Vertimas („Psalmės, arba Gies- 
mės Dovydo karaliaus ir pranašo“), išėjęs 1872 m., buvo perrašas eiliuota kalba 
anksčiau proza paties M. Valančiaus išverstų ir išleistų psalmių („Visos psal- 
mės šv. Dovydo karaliaus“, 1869). 

4 „Wilija naszych strumieni...” (Ienk.) - Adomo Mickevičiaus poe- 
mos „Konradas Valenrodas“ veikėjo Albano dainos pirmoji eilutė (be pasku- 
tinio žodžio rodzica). Maironio šios dainos vertime („Vilija“) ji tokia: Vilija 
mūsų upelių matutė. 

2 Jonas Rodavičius (1837-1897) - Gruzdžių vikaras, Šiaulių, Panevėžio 
gimnazijų kapelionas, nuo 1874 m. Smilgių, nuo 1885 m. Joniškio klebonas. 

26 Vincentas Šliogeris mirė 1913 m. balandžio 12 d. (naujuoju kalendoriumi). 

7 Vaclovas Šliogeris — žr. šio straipsnio 5 paaiškinimą. 

28 Juozapas Zaleskis (1838-1910) - Viekšnių dekanas nuo 1868 m. 

3 „fraška“ (lenk.) - epigrama. 

30 Lietuviškas šių eilių vertimas dedamas akrosticho nesilaikant. 

Juk nemeluoja tas, kas tiesą skelbia / Ir teisybę kam reikia sako. / Nepri- 
imk, maloningasai, tai <...> / Kaip tavo liutnios pagyrimo — juk mes draugai. / 
E, mano brangusis! Nepaslėpsi / Niekur to, kas slypi tavo dvasioje! / Talentas, 
nors ir užkasi, / Ir pats išeis į viršų. / Taigi klausyk mielos tavo liutnios bal- 
so, / Užgrok mums dainelę, kuri iš širdies plaukia, / Teik mums paguodą, 
nes mes nuliūdę, / Ir iš džiaugsmo atsivers mums širdis, / Kai išgirsime, kad 
mus brolis džiugina / Ir apipila broliškos meilės balzamu. / Ei, nežinau, kuris 
iš mūsų nepaskubės / Maloninti tave dėkingumo kupinu žodžiu. 

31 Apie Mikalojų Šeižį-Dagilėli - žr. tolesnį šio tomo straipsnį. 

32 aby żyć statecznie, / Musi mieć gospodynię sacerdos koniecz- 
nie (lenk, lot.) - kad solidžiai gyventų, kunigas būtinai privalo turėti šeimininkę. 

3 „List do ksiedza Julijana“ (lenk.) - laiškas kunigui Julijonui. 

4 reprimandą (lenk. reprymenda) - griežtą išbarimą. 

3 Bijok Dievo, gėdykis žmonių! / Nes kas gi šitaip teršia, / Plėšia garbę ir 
juodina? / Juk eini prie altoriaus / Ir tiesi rankas maldai. / Ar visi tie nuotykiai 
ir bėgimai / Neapsunkins tavo sielos? / Argi tavo širdis nepajus gailesčio? / 
Sakyti tiesą nėra nuodėmė, / Gal atsakysi su šypsena. / Bet ir tiesa turi savo 
priežastis / Ir sukelia savo įkarščių. 

36 Kaip sako senasis Dantė, / Išimtinė yra neišmatuojama, / Nes liežuvis, 
kuris taip piktai mala, / Velniams aptepu tinka. 

7 „Kiedy on wyražnie z nas żartuje” (lenk.) - kai jis aiškiai iš mūsų 
šaiposi. 

3 „Omni die dic Mariae mea laudes anima“ („Mano siela, tark kas dieną 
garbę skaisčiai Marijai“) autorius yra ne šv. Kazimieras, o Bernardas Klervietis 

(1091-1153) — prancūzų šventasis, Bažnyčios daktaras, vienuolių gyvenimo 
reformatorius. 


MYKOLAS ŠEIŽYS (MIKALOJUS DAGILĖLIS). Publikuota: VR-13. — 
P. 294-315. 

1 Mikalojus Šeižys-Dagilėlis gimė 1874 m. spalio 7 d. (naujuoju kalen- 
doriumi); mirė 1950 m. rugpjūčio 8 d. Pakruojyje, kur klebonavo nuo 
1933 m. 

2 Joniškėlio mokykloje L. Ivinskis mokytojavo 1862-1864 m. 

3 Adomas Žukauskas (g. apie 1813 m.) - Joniškėlyje mokytojavo nuo 
1849 m. 

+ „Metelinga“ (iš lot. nota linguae) - žr. str. „Petras Pundzevičius“ 8 paaiš- 
kinimą. 

5 Tomas Paltarokas (1855-1907) - Kuldygos gimnazijos kapelionas ir ka- 
talikų parapijos klebonas. 

* Minima gydykla vandens procedūromis, veikusi nuo 1874 m. lenkų 
mieste Nowe Miasto prie Pilicos upės (Lodzės vaivadija). Žr. taip pat toliau 
straipsnyje dedamus M. Šeižio sonetus „Ant kranto Pilicos“ ir „Nowe Miasto“. 

7 M. Dagilėlio sonetas „Ant Vienužio kapo“ buvo išspausdintas 1899 m. 
TS (Nr. 7-8, p. 28). 

ë Vaižgantas „Tėvynės sargą“ redagavo 1897-1902 m., „Žinyčia“ — 1900- 
1902 m. 

? Virga Ferrea (lot. virga - šakelė, rykštė, rykščių ryšelis, žalga, stebuk- 
lingoji lazdelė; ferrea - geležinė) — ar šį M. Šeižio slapyvardį reikia versti 
Geležinė Lazda, ar kuria nors švelnesne žodžio virga reikšme, sunku pasakyti. 
„Rytas“ - žr. str. „Sofija Przybylauskienė (Lazdynų Pelėda)“ 12 paaiškinimą; 
„Panevėžio balsas“ - katalikiškas savaitraštis, ėjęs 1924-1935 m. 

1 Minimi rusų poetai: Aleksandras Puškinas - žr. str. „Kazimieras Žit- 
kevičius“ 17 paaiškinimą; Aleksejus Kolcovas (1809-1842); Lermontovas - 
žr. str. „Liudvika Didžiulienė“ 15 paaiškinimą; lenkų poetai: V. Polis — žr. str. 
„Liudvika Didžiulienė“ 15 paaiškinimą; Antanevičius - Antonevičius (Karol 
Antoniewicz, 1807-1852). 

" „Draugija“ - žr. str. „Marija Pečkauskaitė (Šatrijos Ragana)“ 28 pa- 
aiškinimą. 

12 Apie Vincentą Šliogerį - žr. šio tomo str. „Du draugu, du poetu“. 

83 „Wobec niebezpieczefstwa“, krotochwila w jednym akcie (lenk.) - 
„Pavojaus akivaizdoje“, vieno veiksmo farsas. 

“trečias iš eilės kunigas poetas - po A. Vienažindžio ir V. Šliogerio. 

15 Turimi galvoje, matyt, Pagryžuvio Przeciševskiai. Tytuvėnų apylinkių 
Pagryžuvio dvarą XIX a. viduryje valdė Jeronimas Przeciševskis. Garsėjo dvaro 
biblioteka, turėjusi kelis tūkstančius knygų. Biblioteka žuvo 1915 m., kai 
dvaras atsidūrė ties fronto linija. 

16 Antanas Skinderis (1869-po 1940) - spaudos platintojas, „Žemaičių ir 
Lietuvos apžvalgos“, „Tėvynės sargo“ bendradarbis; paskelbė medicinos 

brošiūrų („Vaistų žolynas“, 1934, „Be skausmo gimdymas“, 1920, ir kt.); 
kunigavo Lauksodoje, Kražiuose, Stulgiuose, Paežerėje. 

17 Sargiečių kalendorius - žr. str. „Marija Pečkauskaitė (Šatrijos Ra- 
gana)“ 39 paaiškinimą. 

18 Nurodomi žymūs klasikinių pasakėčių kūrėjai: Ezopas (Aisopos, VI a. 
pr. Kr.); prancūzas Lafontenas (Jean de La Fontaine,1621-1695); rusas Ivanas 
Krylovas (1769-1844). 

19 Karolis Niedzialkauskis (Niedziatkowski, 1846-1911) - Petrapilio dva- 
sinės akademijos rektorius, Mogiliovo arkivyskupijos administratorius, nuo 
1901 m. Lucko-Žitomiro vyskupas; lenkų rašytojas. 

20 Dla czego u nas w poezji niema stowikėw?“ (lenk.)- Kodėl mūsų 
poezijoje nėra lakštingalų? 

2 Antanas Strazdas (1760-1833) - lietuvių lyrinės poezijos pradininkas, 
rinkinio „Giesmės svietiškos ir šventos“ (1814) autorius; Juozapas Miliauskas- 
Miglovara (1845-1937) — poetas aušrininkas. 

2 Tolesni skirtingų pavadinimų sonetai yra tapataus turinio. Kuris iš kurio 
verstas - lenkiškas iš lietuviško ar atvirkščiai - tegalima spėti. 

3 „fabulieren“ (vok.) - prasimanyti, išgalvoti. 

24 Mykolas Vėžys (1856-po 1926) kunigavo Balninkuose, Panevėžiuke, 
Labūnavoje, Dusetose. 

5 Testimonium (lot.) - Liudijimas. 

Šiuo liudiju, kad alumnas Stasiūnas, / Kurs atostogas pas mus praleido, 
/ Elgėsi pagal regulą. / Tai yra: valgė gerai, ilgai ilsėjosi, / Žodžiu, gyveno 
sibaritišką gyvenimą. / Užtat ir atrodo dabar puikiai. / Nes tai svarbu, nėra 
ką sakyti: / Tada dvasia tvirta, kai pilvelis sveikas. / Dėl to mokslams, Dievo 
vardu pradėtiems, / Visiškai ramiai gali būti panaudotas. 

Balninkai, 

1907. IX. 4 Už Balninkų kleboną 

Vikaras Dagilėlis 

26 veikia skirti nuo Stanislovo Dagilio, tikros pavardės ~ Stanislovas Dagilis 
(1843-1915) - poetas, vertėjas, „Aušros“ bendradarbis; parašė poemą „Joninės 
Parovėjos karčemoje“, išvertė A. Mickevičiaus „Konradą Valenrodą“, A. Puš- 
kino, F. Schillerio ir kt. poetų kūrinių. 

7 „Juk aš tik — dagilis“ ~ tai ne S. Dagilio pasakymas, o jo minties 
Vaižganto parafrazė. Giedąs ne lakštingalos balsu, esąs tik „prastas dagilėlis, 
paukštelis <...> bebalsis, besylis“, S. Dagilis sakėsi savo poezijos rinkinio 
„Lietuviškas šiupinys“ (1884) eiliuotoje prakalboje „Skaitytojui“. 

28 Daktilio ir amfibrachio pavyzdžiai nurodyti klaidingai: eilutė Tėvelių 
žemele... - yra amfibrachinė, Atgulo saulelė... - daktilinė. 

2 Pantukas - pavadinimo Puntukas hipernormalizmas, nepagristas jo 
pervardijimas; šio pavadinimo šaknies dvigarsis un nėra tarminis ir bendrinės 
kalbos dvigarsiu an negali būti keičiamas. 

3 Po šiuo 1910 m. „Draugijos“ 42 nr. išspausdintų M. Dagilėlio eilėraščiu 
nurodomi ne 1914, o 1910 jo parašymo metai. 

MYKOLAS BIRŽIŠKA. Publikuota: LA. - 1928. ~ Spal. 23. - Nr. 216; spal. 
24. — Nr. 217. Parašas: Doc. J. Tumas. Pakartota: VR-14. - P. 5-20 (po tekstu: 
„Lietuvos Aidas“ 1928 m. 216-17 nr.). 

1 Almae Matris (lot. alma mater) — motinos maitintojos; viduramžiais 
atsiradęs aukštųjų mokyklų, paprastai universitetų, pavadinimas. 

2 1928 m. „Studento“ 7 nr. išspausdintas M. Biržiškai skirtas nepasira- 
šytas straipsnis „Publicistinio, literatūros ir visuomeniško veikimo 25 metų 
sukaktuves minint“, tų pačių metų „Lietuvos aido“ 201 nr. straipsnis „Prof. 
Mykolas Biržiška“, pasirašytas inicialais A. M. „Studentas“ - dvisavaitinis 
literatūros, mokslo ir kritikos laikraštis, leistas 1928-1930 m. Kaune. 

3 Mykolas Biržiška gimė 1882 m. rugpjūčio 24 d. (naujuoju kalendo- 
riumi). 

4 Pirmuosius savo publicistikos straipsnius Vaižgantas paskelbė 1890- 
1892 m. „Žemaičių ir Lietuvos apžvalgoje“. Padaręs pertrauką, prie publi- 
cistikos jis sugrįžo 1895 m. (žr. Doc. J. Tumo „Apžvalga“ ir apžvalgininkai“, 
1925, p. 51-52). 

5 Be Mykolo, Biržiškų šeimoje išaugo dar du sūnūs: Vaclovas (1884-1956), 
bibliografas, knygotyrininkas, ir Viktoras (1886-1964), matematikas, inži- 
nierius. 

6 Elžbieta Rodzevičiūtė-Biržiškienė (1858-1938) - muzikė, studijavo Mask- 
vos konservatorijoje, mokytojavo. 

"gente lituani, natione poloni (lot.) - kilme lietuviai, tautybe lenkai. 

*primo (lot.) - pirma. 

° secundo (lot.) - antra. 

W Minimi lietuvybei apsisprendę ir lietuvių kultūrai dirbę Lietuvos ba- 
jorijos žmonės: Šalkauskiai - Julijonas Šalkauskis (1849-1933), gydytojas, 
visuomenininkas, ir jo sūnūs: teisininkas Kazys (1885-1960) ir filosofas Stasys 
(žr. str. „Vilimas Vydūnas“ 19 paaišk.); Bytautai - Stanislovas Bytautas (apie 
1877-1951), teisininkas, publicistas, Ramūnas Bytautas (1886-1915), filosofas, 
visuomenininkas; Šilingai - Stasys Šilingas (1885-1962), teisininkas, politikas, 
literatas, 1920-1938 m. Valstybės tarybos pirmininkas. 

u Vladislovas Gizbert-Studnickis (Władysław Studnicki-Gizbert, 1867- 
1951) - lenkų politikas, publicistas; „Naród a państwo („Tauta ir valstybė“) — 
Varšuvoje 1906-1907 m. jo leistas laikraštis. 

12 „nar6d, nie sam lud” (lenk.) - tauta, o ne liaudis. 

3 „Przenigdy!“ (lenk.) - „Niekada!“; šiuo žodžiu prasideda antraštė 
1903 m. Krokuvoje išleistos brošiūros (“Przenigdy! Odpowiedž na „Gtos Lit- 
winów do młodej generacyi magnatów, obywateli i szlachty na Litwie“), ku- 
ria atsakoma į A. Dambrausko-jakšto 1902 m. lenkų kalba išėjusią brošiūrą 
„Głos Litwinów...”, raginančią jaunesnių kartų Lietuvos bajorus darbuotis 
savojo krašto atgimimui. Brošiūra „Przenigdy!“ išėjo anonimiškai, jos autorius 
(ar vienas iš autorių) A. Meištovičius (Meysztowicz, 1864-1943), Pajuostės 
prie Panevėžio dvarininkas, lenkų politikas, siekęs Lietuvos prijungimo prie 
Lenkijos. 

4 Petras Klimas (1891-1969) - istorikas ir diplomatas, 1925-1940 m. Lie- 
tuvos pasiuntinys Prancūzijoje; jo straipsnis „Marijampolės gimnazijoje“ 
išspausdintas 1928 m. „Lietuvos aido“ Nr. 196-200. 

15 Nurodoma Vilniuje leista socialdemokratų spauda: „Naujoji gadynė“ - 
žurnalas, ėjęs 1906-1907 m.; „Žarija“ - savaitraštis, ėjęs 1907-1908 m.; „Echo“ 
(„Aidas“) - lenkų kalba 1906 m. ėjęs savaitraštis. 

16 Augustinas Janulaitis (1878-1950) - istorikas, publicistas; be daugelio 
istorijos darbų, parašė monografines studijas apie A. Mickevičių, L. jucevičių, 
S. Daukantą, M. Akelaitį. 

17 „Visuomenė“ - visuomeninės minties, mokslo, literatūros mėnesinis 
žurnalas, leistas 1910-1911 m. Kaune. 

8 „przynajmniej choć jedno porządne pismo litewskie“ (lenk.) - 
bent jau vienas geras lietuviškas žurnalas. 

1 Mykolas Romeris (1880-1945) - teisininkas, visuomenininkas; 1909- 
1914 m. advokatavo Vilniuje, nuo 1922 m. Kauno, nuo 1940 m. - Vilniaus 
universiteto profesorius, 1927-1928 ir 1933-1939 m. Kauno universiteto rek- 
torius. 

2aušrininkai — žr. str. „Kazimieras Žitkevičius“ 18 paaiškinimą. 

2intima arcana (lot.) - intymi paslaptis. 

22 „Na posterunku wileńskim“ („Vilniaus sargyboje“) — šio M. Biržiškos 
publicistinių straipsnių rinkinio lenkų kalba 1920-1922 m. išėjo 6 dalys (kny- 
gos), kurios sudaro 834 puslapius. 

3 „Glos Litwy“ („Lietuvos balsas“) - lietuvių dienraštis, leistas Vilniuje 
1919-1920 m.; uždarinėjamas lenkų cenzūros jis ėjo keisdamas pavadinimus: 
„Echo Litwy“ („Lietuvos aidas“), „Dzwon Litwy“ („Lietuvos varpas“), „Straž 
Litwy“ („Lietuvos sargyba“). 

2 Jonas Kriaučiūnas (1864-1941), visuomenininkas, „Varpo“, „Ūkininko“ 
redaktorius, vienas 1905 m. Vilniaus lietuvių seimo organizatorių; „Ze sto- 
sunkėw litewsko-polskich. Głosy Litwinów. Audiatur et altera pars“. Wydanie 
staraniem J. K. (Iš lietuvių-lenkų santykių. Lietuvių balsai. Tebūnie išklau- 
syta ir antroji pusė. Išleista pastangomis J. K.) - jo poleminių publicistikos 
straipsnių rinkinys. 

Sin 8° maj. (lot.) - žr. str. „Marija Pečkauskaitė (Šatrijos Ragana)“ 29 
paaiškinimą. 

6 „ten Litwin o polskiej kulturze i w dodatku szlachcic“ (lenk.) - 
tas lietuvis lenkų kultūros ir dar bajoras. 

27 Čia ir toliau nurodomi citatų iš M. Biržiškos publicistikos leidinio „Na 
posterunku wileńskim“ (žr. 22 paaiškinimą) puslapiai. 

28 „nici wigžace Wilno stołeczne z całą Litwą...” (lenk) - saitai, 
jungiantys sostinę Vilnių su visa bundančia nepriklausomam gyvenimui 
Lietuva. 

3 „szczera praca demokratyczna...” (lenk.) - nuoširdus demokratinis 
darbas, telkiantis visas Lietuvoje gyvenančias ir „Vilniaus klausima“ visos 
demokratinės Lietuvos interesams pajungiančias tautybės. 

30 „Precz z podwėrkami: niech bedzie jeden plac duży...” (lenk.)- 
šalin kiemus: tebus viena didelė, erdvi aikštė, kurioje laisvai ir patogiai visi 
sutilpsime. 

a Wilno nasze, to śliczne, kochane Wilno!..” (lenk.) - mūsų Vil- 
nius, tas nuostabus, mylimas Vilnius, kur kiekvienas gatvės vaikėzas jaučiasi 
(suvedžiotas) pranašesnis už inteligentiškiausią lietuvį. 

32 „Mówiąc z litwinami, możecie podsuwač...“ (lenk.) - kalbėdami 
su lietuviais, galite pakišti įvairias „karinės sąjungas“ arba tikrą politinį 
susitarimą, bet unijos — niekada. 

a „gdy do litwinėw zwracają się polacy...” (lenk.) - kai į lietuvius 
kreipiasi lenkai su unijiniais, federalistiniais ar kitokiais siūlymais, paprastai 
išgirsta vieną atsakyma: „Netikime! kur buvote anksčiau?“ 

34 Painiojamos datos. 1920 m. liepos 12 d. Maskvoje buvo pasirašyta Lie- 
tuvos taikos sutartis su Rusija. Į šias derybas vedusią lietuvių delegaciją 
M. Biržiška neįėjo. Jis priklausė delegacijai, kuri 1920 m. rugsėjo 30-spalio 
7 d. derėjosi su lenkais Suvalkuose. Čia pasirašytą paliaubų sutartį kitą dieną 
lenkai sulaužė ir spalio 9 d. užgrobė Vilnių. 

35 Bronislova Šėmytė -žr. str. „Gabrielia Petkevičiūtė (Bitė)“ 52 paaiškinimą. 

æ.. paskatino kauniečius pastatyti prof. M. Biržiškos kandida- 
tūrą į Seimą - šis ketinimas liko nerealizuotas, M. Biržiška nebuvo nė vieno 
Seimo nariu. 

37 „to śliczne, kochane Wilno“ (lenk.) - žr. 31 paaiškinimą. 

3 buvau ištremtas iš Vilniaus —- iš Vilniaus, kur nuo 1906 m. dirbo 
„Vilniaus žinių“, vėliau „Vilties“ redakcijoje, Vaižgantą išsiuntė klebonauti į 
Laižuvą Žemaičių vyskupijos vyresnybė, spaudžiama lenkų šovinistų, ker- 
šijusių jam už lietuvišką veiklą ir lietuvių teisių gynimą spaudoje. 

3 Quis scit, co za górą? (lot., lenk.) - kas žino, kas už kalno? 

9 Sąjunga Vilniui vaduoti - Vilniaus vadavimo sąjunga - visuomeninė 
politinė organizacija, veikusi 1925-1938 m.; kėlė Vilniaus atgavimo idėją, rėmė 
Vilnijos lietuvių kultūrinę veiklą, leido žurnalą „Mūsų Vilnius“; M. Biržiška 
organizacijai pirmininkavo 1925-1935 m. 

4 Minimi M. Biržiškos veiklos faktai: Vasario 16-osios akto pasirašymas, 
dalyvavimas 1917 m. rugsėjo 18-23 d. Vilniaus konferencijoje, nuo 1917 m. jis 
Lietuvos Tarybos narys, 1918-1919 m. švietimo ministras, 1919-1922 m. Lai- 
kinojo Vilniaus lietuvių komiteto pirmininkas. 

12 Karlas Marksas (Marx, 1818-1883) — vokiečių filosofas ir sociologas, 
marksizmo pagrindėjas; „Kapitalas“ - svarbiausias jo politinės ekonomijos 
doktrinos veikalas. 

43 Mykolas Romeris - žr. 19 paaiškinimą; dienraštį „Gazeta Wileńska“ 
(„Vilniaus laikraštis“) leido 1906 m., jame skatino lietuvių ir lenkų santarvę. 

44 Forscher (vok.) - tyrinėtojas, tyrėjas, mokslininkas. 

5 Wielką Encyklopedyję Ilustrowaną -nurodoma 1890-1910 m. Var- 
šuvoje leista „Wielka encyklopedya powszechna ilustrowana“ („Didžioji 
visuotinė iliustruotoji enciklopedija“). 

46 Reinderis van der Meulenas (1882-1972) - olandų kalbininkas, Leideno 
universiteto profesorius; lankėsi Lietuvoje; M. Biržiškos iš vokiečių kalbos 
išversta jo studija „Gamtos prilyginimai lietuvių dainose ir raudose“ išleista 
1919 m. 

47 Vilniaus Vytauto Didžiojo gimnazijos direktoriumi M. Biržiška buvo 
1915-1922 m., Kauno „Aušros“ berniukų gimnazijos direktoriumi - 1922- 
1930 m. 

48 Petras Klimas - žr. šio straipsnio 14 paaiškinimą. 

sudarytojas komiteto vadovėliams paruošti - prie Lietuvių mokslo 
draugijos veikusi Vadovėlių komisija buvo sudaryta 1914 m.; iki 1918 m. 
pabaigos buvo parengta ir išleista 56 įvairių mokslo šakų vadovėliai. 

3 M. Biržiškos vadovėlis „Lietuvos geografija“ išėjo 1917 m., „Lietuvos 
istorijos pradžiamokslis“ - 1919 m. 

5 „udarnyj batalion” (rus.) - smogiamasis batalionas. 

*2 pag. frac. - pagina fracta (lot.) - puslapis dviejų skilčių. 

53 T. I. Kraszewskio „Dajny pieśni litewskie“ („Lietuviškos dainos“) — 
atskiru leidiniu M. Biržiškos išleistas Kraszewskio veikalo apie senosios Lie- 
tuvos kultūrą („Litwa“, 1847) 2-ojo tomo skyrius, kur apibūdinamos lietuvių 
liaudies dainos, gausiai cituojami lenkiškai išversti jų pavyzdžiai; „Witoldowe 
boje“ („Vytauto žygiai“) - Kraszewskio poema, jo trilogijos „Anafielas“ (1844) 
trečioji dalis. 

5 Pagina (lot.) - puslapis, lapas, dokumentas, tekstas; čia: pabaiga, iš- 
vados. 


EDUARDAS VOLTERIS. Publikuota: VR-14. — P. 21-43. 

* Paskaita skaityta 1926 m. kovo 21 d. 

2 Magnifice Rektor! - Prakilnybe Rektoriau! Magnificus, Magnificentia (lot. 
magnus + facio - didelis + darau) - universitetų rektorių titulas. 

3 Alma Mater - žr. str. „Mykolas Biržiška“ 1 paaiškinimą. 

* Aleksandraičio - Aleksandro sūnaus; taip Vaižgantas sulietuvina ru- 
sišką tėvavardį Aleksandrovičius. 

5 „Kalevala“ - karelų ir suomių nacionalinis epas; iš jų legendų ir dainų 
(runų) sudarė suomių tautosakininkas E. Lėnnrotas; pirmoji redakcija pasirodė 
1835, antroji - 1849 m. 

5 Aleksejus Šachmatovas (1864-1920) — kalbininkas, Peterburgo univer- 
siteto profesorius, pakvietė J. Jablonski redaguoti A. Juškos žodyną, rūpinosi 
K. Jauniaus darbų skelbimu; Filipas Fortunatovas (1848-1914) - kalbininkas, 
Maskvos universiteto profesorius, pirmasis Rusijos universitetuose pradėjo 
skaityti lietuvių kalbos kursą; Vladimiras Lamanskis (1833-1914) - slavistas, 
Peterburgo universiteto profesorius, Rusijos geografijos draugijos narys, jos 
žurnalo „Živaja starina“ įsteigėjas ir redaktorius. 

7 „stupy zabija,/ Gdzie (Litwy) granice; murem ją ogrodzę/ Od 
Polski waszej” (lenk.)- stulpus įkalsiu, kur Lietuvos sienos, mūru ją atitver- 
siu nuo jūsų Lenkijos; kiek perfrazuota (turėtų būti: stupy zabiję, gdzie jej granice; 

murem się odgrodzę od Polski waszej) J. I. Kraszewskio poemas „Witoldove boje“ 
(žr. str. „Mykolas Biržiška“ 53 paaišk.) citata. 

8 Janas Baudouinas de Courtenay (1845-1929) - prancūzų kilmės lenkų 
kalbininkas, visuomenės veikėjas, lituanistas. 

? „jako materyat etnograficzny“ (lenk.) - kaip etnografinę medžiagą. 

10 Georgas Sauerweinas - žr. str. „Vilimas Vydūnas“ 19 paaiškinimą. 

1 „et laudabimus eos!” (lot.) - ir juos šlovinsime! 

12 Klasikinės vokiečių filosofijos pradininko Imanuelio Kanto (1724-1804) 
kilmės šaknų ieškoma Mažojoje Lietuvoje; manoma, kad jo prosenelis gyveno 
Verdainėje, netoli Šilutės, o senelis Klaipėdoje. 

33 Babilonijos vergovė -aliuzija į Senajame Testamente aprašytą pietinių 
žydų giminių ištrėmimą į Babiloniją (VII-VI a. pr. Kr.), jas nukariavus valdovui 
Nabuchodonosarui (žr. str. „Pijus Mičiulis“ 14 paaišk.). 

“4 „inorodeų (rus.) - kitataučių. 

Ggente germanus, natione lettonus (lot.) - kilme vokietis, tautybe latvis. 

1 „Izglitibas ministrijas mėnesraksts“ („Švietimo ministerijos mėnraštis“) — 
žurnalas, leistas 1920-1939 m. Rygoje. 

tebuvo 12 dienų skirtumo tarp dviejų kalendorių - 1800-1915 m., 
rusų įvestas, Lietuvoje veikė Julijaus Cezario, arba senasis, kalendorius, kuris 
nuo naujojo Grigaliaus kalendoriaus XIX a. atsiliko 12, o XX a. — 13 dienų. 

18 Gouvernementsgymnasium (vok.) - guberninė gimnazija. 

* Augustas Leskienas (1840-1916) - vokiečių kalbininkas, baltistas, nuo 
1870 m. Leipcigo universiteto profesorius, žymus lietuvių kalbos tyrėjas. 

20 Aleksandras Potebnia (1835-1891) - ukrainiečių ir rusų filologas, Char- 
kovo universiteto profesorius. 

2 Jonas Juška (1815-1886) - kalbininkas; išleido lietuvių kalbos tarmių 
aprašą, rašė gramatiką ir žodyną; buvo parengęs raidyną lietuvių kalbai 
rusiškais rašmenimis. 

2 „jak bob pri dorozi“ (ukr.) - kaip pupa prie kelio. 

3 „Razyskanija po voprosu o grammatičeskom rode“ (rus.) - „Gra- 
matinės giminės klausimo tyrinėjimai“. 

2 Marinas Drinovas (1838-1906) - bulgarų istorikas, 1873-1906 m. su 
pertraukomis Charkovo universiteto profesorius, 1878-1879 m. Bulgarijos 
švietimo ministras. 

25 Nikolajus Storoženko (1836-1906) - nuo 1872 m. Maskvos universiteto 
profesorius, žymus Vakarų literatūros ir V. Šekspyro kūrybos tyrinėtojas. 

2 Puškino iškilmės atidengiant jam paminklą - A. Puškino pa- 
minklo atidengimo iškilmės vyko 1880 m. Maskvoje. 

7 mistikas Dostojevskis - turimas galvoje Fiodoras Dostojevskis (1821- 
1881), rusų ir pasaulinės literatūros klasikas, romanų „Nusikaltimas ir baus- 
mė“, „Idiotas“, „Broliai Karamazovai“ ir kt. autorius, žmogaus psichikos 
patologijų vaizduotojas. 

28 Vardijami slavofilų ideologai: Ivanas Aksakovas (1823-1886), Aleksand- 
ras Košelevas (1806-1883), Sergejus Jurjevas (1821-1888), Jurijus Samarinas 

(1819-1876); minima pastarojo knyga „Okrainy Rossii“ („Rusijos pakraščiai“) 
buvo išleista 1867 m. Berlyne. 

2 Fricis Treilandas (Brīvzemnieks, 1846-1907) - latvių rašytojas, tauto- 
sakininkas; Krišjānis Barons (1835-1923) - latvių folklorininkas, rašytojas, 
vienas jaunalatvių sąjūdžio vadovų ir ideologų. 

30 Vatroslavas Jagičius (Jagić, 1838-1923) - chorvatų filologas, Berlyno, 
Peterburgo, Vienos universitetų profesorius; paskelbė straipsnių apie slavų 
ir lietuvių kalbų santykius, prisidėjo prie A. Juškos žodyno leidimo. 

31 Leopoldas Geitleris (1847-1885) - čekų kalbininkas, nuo 1874 m. Zagrebo 
universiteto profesorius; 1873 m. tyrė lietuvių kalbos tarmes Kauno ir Suvalkų 
gubernijose; Kalčič - neidentifikuotas asmuo; Račkį - greičiausiai tai Franjo 
Rački (1828-1394), chorvatų istorikas, jų nacionalinio judėjimo vienas ideo- 
logų, katalikų kunigas. 

32 Adalbertas Bezzenbergeris (1851-1922) - vokiečių kalbininkas ir archeo- 
logas; paskelbė lietuvių kalbos ir senovės tyrinėjimų, parengė senųjų tekstų 
publikacijų. 

33 Ernstas Kunikas (1814-1899) - rusų istorikas ir filologas, archeografinės 
komisijos leidinių redaktorius, paskelbė straipsnių kalbos, rusų ir visuotinės 
istorijos bei literatūros klausimais. 

34 M. Daukšos „Katekizmas“ buvo perspausdintas 1886 m. Rusijos mokslų 
akademijos leidinio „3anncku Hunep. Akanemnn Hayk“ LIII tomo priedu. 

35 Rusų geografų draugija - žr. str. „Gabrielia Petkevičiūtė (Bitė)“ 65 
paaiškinimą. 

36 „Živaja Starina” („Kusas crapuna“ / „Gyvoji senovė“) - Rusijos geogra- 
fijos draugijos 1890-1916 m. leistas trimėnesinis žurnalas; paskelbė darbų iš 
lietuvių kultūros. 

37 Vuikos „Postillos“ - turima galvoje M. Daukšos knyga „Postilla 
katholicka“ (1599), kuri yra lenkų teologo J. Vujeko (Jakub Wujek, 1541-1597) 
mažosios postilės (Postilla katolicka mniejsza, 1-2, 1579-1580) vertimas. 

38 Michailas Kojalavičius (1828-1891) - rusų istorikas, nuo 1856 m. Petra- 
pilio stačiatikių dvasinės akademijos profesorius. 

3 quo jure (lot.) — kokia teise (įstatymu). 

u „Iatinicą“ (rus.) - lotynišką raidyną. 

4“ P. Matulionies ir Maironies, dalyvavusių posėdyje ~ 1894-1909 m. Maironis 
profesoriavo Peterburgo dvasinėje akademijoje, dalyvavo šiame mieste gy- 
venusių lietuvių visuomeninėje veikloje ir Rusijos geografijos draugijos dar- 
buose; Povilas Matulionis (žr. str. „Gabrielia Petkevičiūtė (Bitė)“ 64 paaišk.) 
Peterburge buvo baigęs miškų institutą, irgi reiškėsi ten gyvenusių lietuvių 
veikloje. 

*2 obrazcy litovskich govorov (rus.) - lietuvių šnektų pavyzdžiai. 

43 Juozas Laukaitis (1873-1952) - Seinų kunigų seminarijos profesorius, 
literatas, kalbininkas, visuomenininkas, politikas, mirė sovietų kalėjime Ru- 
sijoje; Andrius Dubinskas - žr. str. „Marija Pečkauskaitė (Šatrijos Ragana)“ 
15 paaiškinimą. 

“B. Hakusch - Vaižganto klaida: turi būti Jan Hanusz (1858-1887), lenkų 
kalbininkas, paskelbęs darbų iš lituanistikos; „Archiv für slavische Philologie“ 
(„Slavu filogijos archyvas“) - lingvistinis žurnalas, leistas 1876-1929 m. Ber- 
lyne; Aleksandras Brūckneris (1856-1939) - lenkų kultūros istorikas, Berlyno 
universiteto profesorius, rašęs lituanistikos klausimais; „Kwartalnik historycz- 
ny“ - kvartalinis istorijos žurnalas, įsteigtas 1887 m., iki II pasaulinio karo ėjo 
Lvove, po jo Krokuvoje, nuo 1950 m. leidžiamas Varšuvoje; Jan Bystroń (1860- 
1902) - lenkų kalbininkas, senųjų raštų tyrinėtojas; Akielewicz - Mikalojus Ake- 
laitis (1829-1887), prozininkas, publicistas, kalbininkas; kad būtų recenzavęs 
M. Daukšos katekizmo 1886 m. leidimą, nežinoma. Apie šio leidimo recenzijas 
žr. Jurgis Lebedys. Mikalojaus Daukšos bibliografija, V., 1971, p. 13-14. 

43 Minima programa vadinasi „CTaTHcTHKa MICMCHHOTO COCTaBa Hapono- 
HaceneHHa Cesepo-sanannoro kpaa” („Šiaurės-vakarų krašto gentinių gyventojų 
sudėties statistika“); ji buvo paskelbta Peterburge išėjusiame kalendoriuje 
1890-iems metams „Kanenjaps Cesepo-3ananuoro Kpaa“ ir tais pat metais išleista 
atskiru atspaudu. 

46 „Statistika narodonaselenija Suvalkskoj guberniji“ (rus.) - „Su- 
valkų gubernijos gyventojų statistika“; šios gubernijos demografinės statisti- 
kos duomenų leidinys išėjo XIX a. pabaigoje („CrarucrThucckue AaKKBlC MO 
Cysankckoli Ty6epaun“), tie duomenys buvo skelbiami Varšuvoje ėjusiame 
serijiniame leidinyje „Tpyn6i Bapmasckoro cTaTHCTHUECKOTO KoMuTeTa“ (1889— 
1897 m. išėjo 14 knygų). 

47 Adomas Broel-Plioteris (Plateris, 1836-1909) - visuomenininkas, ilga- 
metis Vilniaus bajorų maršalka; talkino lietuvių spaudos platinimui, kasinėjo 
Švėkšnos apylinkių senkapius, buvo sudaręs archeologinių iškasenų rinkinį. 

48 Archeologijos komisija ~ Peterburgo imperatoriškoji archeologijos ko- 
misija; veikė 1859-1919 m. 

9 „Otčet o pojezdke...“ (rus.) - kelionės po Austrijos ir Vokietijos 
bibliotekas 1901 m. ataskaita (išsp. 1903 m.). 

50 „3arucku HMnepaTopcxož Akancmyn Hayk“ („Imperatoriškosios Mokslų 
akademijos užrašai“) - Peterburge leistas akademinis žurnalas; „Kypnan 
MHHMCTEpCTB2 HapoxHOro npocBerųenua“ („Liaudies švietimo ministerijos žur- 
nalas“) - 1834-1917 m. Peterburge ėjęs žurnalas, be pedagogikos, skelbęs 
kalbotyros, istorijos, literatūros straipsnius, naujų knygų bibliografijas; „Kusaa 
cTaphua“ — žr. 36 paaiškinimą; „HsBecrua HunepaTopckoro Pycckoro reorpa- 
þaaeckoro o6mecrsa” („Imperatoriškosios Rusijos geografijos draugijos ži- 
nios“) - nuo 1865 m. leistas 1850-1917 m. veikusios minimos draugijos žur- 
nalas; „IaMsTHEIe KAMDKKA AMTOBCKHX TyGepauū“ - lietuviškų gubernijų informa- 
cinės kasmetinės knygelės; u3xanna Pycckoro GuGnuonoruųecKoro OGINECTBA — 
Rusijos bibliologinės draugijos leidiniai (ši draugija buvo įsteigta Peterburge 
1899 m.; terminas 6učauonoeuveckuū tolygus terminui Guozpaduueckui). 

5 „Pervaja dekada litovskoj pismennosti“ (rus). - tiksliai šis E. Vol- 
terio pranešimas vadinasi „Ilepsaa xekana (1904-1914) BO3pOKIeHHOŇ nHTOBCKOH 
TeH4ATH B CTATHCTHKO- OHGNHOJNOTHYECKOM ocBerneKnKu“ („Pirmoji atgimusios lietu- 

viškos spaudos dekada (1904-1914) statistinėje bibliologinėje šviesoje“); išsp. 
leidinyje „/loknaAsi H or4CTBI Pycckoro GHGiHonoraueCKOTo OGILECTBA“, 1915). 

32 Enciklopedičeskij Slovar izd. Brokgauza i Jefrona - rusų encik- 
lopedija (EnunkaonenuveckaK cOBap>), išleista 1890-1907 m. (86 tomai); leido 
F. Brockhauzo ir I. Jefrono firma; F. Brockhauzas (1772-1823) - nuo 1805 m. 
iki šiol veikiančios vokiečių leidybos firmos įkūrėjas, L. jefronas (Epon, 1847- 
1917) - vienas Brockhauzo-Jefrono firmos Rusijoje steigėjų (1890); „Mitteil- 
ungen der litauischen litterarischen Gesellschaft“ („Lietuvių literatūrinės 
draugijos pranešimai“) - 1879-1923 m. Tilžėje veikusios lituanistinės draugijos 
mokslinis leidinys, ėjęs 1880-1912 m.; „Archiv für slaviche Philologie” — žr. 44 
paaiškinimą; „Zeitschrift für vergleichende Literatur“ („Lyginamosios litera- 
tūros laikraštis“) - leistas XIX a. II pusėje Klausenburge (dabar Cluj, Rumu- 
nija); „Beiträge zur Kunde der indo-germanischen Sprachen” („Indogermanų 
kalbų tyrinėjimai“) - kalbotyros žurnalas, ėjęs 1877-1906 m. Gėttingene. 

55 Vaclovas Biržiška - žr. str. „Mykolas Biržiška“ 5 paaiškinimą. 

5 Zygmuntas Glogeris (1845-1910) - lenkų etnografas, archeologas, isto- 
rikas; jo „Księga rzeczy polskich” („Lenkų dalykų knyga“), išėjusi 1896 m. 
Krokuvoje, yra Lenkijos istorijos, materialinės ir dvasinės kultūros realijas 
aprašantis enciklopedinis leidinys. 

55 Turimas omenyje E. Volterio str. „K Borpocy o ,caanax“. H3 ncropan In- 
TOBCKO-PYCCKOTO KOCTHOMA“ („Klausimu apie „sajanus“. Iš lietuvių-rusų kos- 
tiumų istorijos“; išsp. 1917 m. žurnale „Hasecrua OTAC1eHKMA PYCCKONo A35IKa M 
cnoBecuocTH Hmneparopckoñ Akanemuu Hayk“); „sajanas“ (rus. caan) - dažytas 
sarafanas. 

56 Vėliau žinomo bibliografo Izidoriaus Kisino (1904-1958) ir jam talkinusių 
Kauno universiteto studentų sudaryta E. Volterio darbų bibliografija („Prof. 
E. Volterio bibliografija“) paskelbta Humanitarinių mokslų fakulteto leidinyje 
„Tauta ir žodis“ (V kn., 1928, p. 361-385). 

57 Išvardijami E. Volterio aprašyti žmonės, tarp jų straipsnyje dar neminėti 
ar mažiau žinomi: Viktoras PorzeziAskis (1870-1929) — rusų ir lenkų kal- 
bininkas; Maurikijus Mykolas Stankevičius (1856-1892) - bibliografas, tauto- 
sakos rinkėjas, gyvenęs Lenkijoje; Janis Sprogis (1833-1918) - latvių etnografas, 
archyvaras, tautosakininkas; Christianas Barčas (1832-1890) - Mažosios Lie- 
tuvos tautosakininkas. 

58 kolporterį (lenk. kolporter) - knygnešį. 

5 Aleksandras Aleksandrovas (1361-1918) - kalbininkas, nuo 1888 m. 
Kazanės universiteto profesorius; 1885 ir 1902 m. lankėsi Lietuvoje, prisidėjo 
prie A. Juškos žodyno rengimo; 1911 m. įstojo į vienuolyną, tapo stačiatikių 
dvasininkų. 

* Juozas Brazaitis (1850-1926) - gydytojas, literatas, tautosakos rinkėjas; 
kun. Valavičius - greičiausiai tai Vincas Valavičius (1858-1939), kunigavęs 
Musninkuose, Palomenėje. 

61 Antanas Baranauskas Seinų vyskupu buvo 1897-1902 m.; Antanas Povi- 
lonis - žr. str. „Liudvika Didžiulienė“ 16 paaiškinimą. 

2 Božestvennaja liturgija... — šis leidinys išėjo 1887 m. Peterburge; 
lietuviška jo dalis, versta S. Baltramaičio ir redaguota E. Volterio, pateikta 
rusiškais rašmenimis. 

e „graždauskiį šrift“ (rus.) - „civilinis šriftas“; nuo 1708 m. rusų var- 
tojami rašmenys, cerkvinių rašmenų (kirilicos) modifikacija. 

s „cerkovno-prichodskich učilišč“ (rus.) - cerkviniu-parapinių mo- 
kyklų. 

$5 Jono Šliūpo redaguotas mėnesinis literatūros ir mokslo žurnalas „Ap- 
švieta“ ėjo 1892-1893 m.; Vaižganto cituojamas pasakymas yra šio žurnalo 
1892 m. 6 nr. išspausdintoje nepasirašytoje knygos „Božestvennaja liturgija 
sviatogo Joana Zlatousta“ (1887) recenzijoje. 

6 totoris Krečinskis - Jonas Krečinskis (apie 1820-po 1884) - mokytojas 
Vilniuje, Marijampolėje, lietuviškų elementorių rusų raidėmis rengėjas. 

57 Silvestras Baltramaitis (1841-1918) - bibliografas, etnografas; dirbo 
Peterburgo viešojoje bibliotekoje, buvo Rusijos geografijos draugijos narys; 
rūpinosi lietuvių spaudos draudimo atšaukimu. 

8 „Opyt primenenija russkoj azbuki k litovskomu jazyku” (rus.) - 
Bandymas pritaikyti rusų abėcėlę lietuvių kalbai. 

®© Žiūr. mano paskaitą - paskaita išspausdinta knygoje: Doc. p. e. 
J. Tumas. Lietuvių literatūra rusų raidėmis ir Broliai Juškos-Juškevičiai, K., 
1924, p. 5-74. 

7 Vincas Pietaris (1850-1902) - rašytojas, romano „Algimantas“ autorius; 
Maskvos universitete baigė mediciną, gydytojavo Rusijoje (Demjanske, Ustiuž- 
noje). 

n „Vilenskij Vestnik“ („Vilniaus žinios“ )- rusų administracijos oficiozas, 
leistas 1841-1915 m. Vilniuje ir 1915-1916 m. Gomelyje. 

72 „S. Peterburgskija Vedomosti” („Sankt Peterburgo žinios“) - 1728- 
1917 m. Peterburge leistas liberalinės pakraipos dienraštis. Nurodomas E. 
Volterio straipsnis jame buvo išspausdintas 1897 m. (252 nr.) ir vadinasi 
„Ba6BITHIA XCPTBBI pacnonaaenna”“ (Užmirštos nulenkinimo aukos). Andrejus 
Vonsiackis (?-1910) - žandarų rotmistras, lietuvių tautinio atgimimo persekio- 
tojas; Marijampolėje sudarė „Sietyno“, Liepojoje 1900 m. — L. Vaineikio bylą. 

"3 Mikalojus II - žr. str. „Marija Pečkauskaitė (Šatrijos Ragana)“ 14 paaiš- 
kinimą. 

7 „kogda Polša pliašet, Litva plačet“ (xus.) - kai Lenkija šoka, Lietuva 
verkia. 

Espero Uchtomskio laikraštyje - minimas rusų rašytojo ir publicisto 
Espero Uchtomskio (1861-1921) leistas laikraštis „Sankt Peterburgskije ve- 
domosti“. 

7% Minimi Peterburgo universitete E. Volteriui profesoriaujant čia studijavę 
žmonės: Janis Rainis (tikr. Pliekšāns, 1865-1929) - latvių poetas, dramaturgas, 
politikas; Peteris Stučka (1865-1932) - latvių revoliucionierius, siekęs Latvijos 
sovietizavimo, teisininkas; Janis Ansbergis (1866-po 1928) - latvių teisininkas, 
žurnalistas; Peteris Snikeris (Sniķers, 1875-po 1940) - latvių gydytojas, karo 

medicinos generolas, Latvijos universiteto profesorius; Ernestas Blese (1892- 
1964) - latvių kalbininkas; Josepis Julius Mikkola (1866-1946) - suomių kalbi- 
ninkas, Helsinkio universiteto profesorius; Maila Talvio (Marija Mikkola, 
1871-1951) - suomių rašytoja, romano ir publicistikos lietuviškomis temomis 
autorė; Eino Vilho Kalervo Nieminenas (1891-1962) - suomių kalbininkas, 
Helsinkio universiteto profesorius; Vilkutaitis-Keturakis - Antanas Vilkutaitis 
(1864-1903) - prozininkas, publicistas, inžinierius; komedija „Amerika pirtyje“ 
dabar laikoma ne jo, o brolio Juozo Vilkutaičio (1869-1948), dramaturgo ir 
apsakymininko, kūriniu; Adolfas Gavėnas (1868-apie 1896) - Peterburgo 
universitete baigė gamtos mokslus, už lietuvišką veiklą kalintas ir tremtas, 
tarnavo Jakaterinoslave, dingo susirgęs proto liga; Andrius Bulota (1872- 
1941) - žr. str. „Gabrielia Petkevičiūtė (Bitė)“ 57 paaiškinimą; Adomas Varnas 
(1879-1979) - dailininkas, visuomenės veikėjas, pedagogas; Povilas Višinskis - 
žr. str. „Gabrielia Petkevičiūte (Bitė)“ 44 paiškinimą; Jurgis Karuža (1866-- 
1955) - gydytojas, publicistas, 1923-1935 m. Kauno universiteto profesorius; 
Rokas Šliūpas (1865-1959) - gydytojas, visuomenininkas, Jono Šliūpo brolis. 
Kiti šioje pastraipoje išvardyti asmenys neidentifikuoti. 

7 Augustinas Voldemaras (1883-1942) - istorikas, politikas, vienas Tau- 
tos pažangos partijos steigėjų, Lietuvos ministras pirmininkas 1918 ir 1926- 
1929 m., profesoriavo Permės (1917-1918) ir Kauno (1922-1926) universite- 
tuose, 1940 m. sovietų suimtas, mirė kalėjime Maskvoje; Kazimieras Būga - 
žr. str. „Kazimieras Žitkevičius (Vincas Stonis)]“ 2 paaiškinimą. 

78 Kazimiero Jauniaus (žr. šio tomo str. „Kazimieras Jaunius“) aprašas 
„IloucBe:KCKHC TOBOphI AKTOBCKOTO A3bIKa“ („Lietuvių kalbos Panevėžio šnek- 
tos“) buvo paskelbtas Kauno gubernijos kasmetiniame žinyne „IlamaThaa 
KHMKKa Korenckoŭ Ty6epauu Ha 1898 rox” (1897, p. 174-228). Jo „Lietuvių kalbos 
gramatika“ išleista Peterburge 1911 m. 

"guantum satis (lot.) - kiek reikia. 

8 Jurgis Šlapelis -žr. str. „Liudvika Didžiulienė“ 28 paaiškinimą; su K. Bū- 
ga buvo vienas A. Juškos žodyno 3-sios dalies (1922) redaktorių. 

81 Minima leidėjos ir literatės Julės Pranaitytės (1881-1944) knyga „Iš 
kelionės po Europą ir Aziją“ išėjo 1914 m.; „Žvaigždė“ -katalikiškas žurnalas, 
leistas 1901-1944 m. JAV; J. Pranaitytė jį redagavo 1903-1944 m. 

2 ultimum refugium (lot.) - paskutinis prieglobstis. 

83 Poetas Pranas Vaičaitis (1876-1901) studijavo Peterburgo universiteto Tei- 
sės fakultete 1895-1899 m. E. Volteriui skirti jo eilėraščiai vadinasi „E. A. v.“, 
„Pasveikinimas“, „Dienoj gimimo“; jie paskelbti 1902 m. „Vienybėje lietuvnin- 
kų“ (du pirmieji Nr. 22, trečiasis - Nr. 41)ir visi įdėti į knygą „Eilės Pranciškaus 
Vaičaičo (Sekupasakos)“ (1903). 

“24 courant (pranc. être au courant de) - būti susipažinus su reikalais, 
su padėtimi, būti informuotam; čia: pranešėjas, informatorius, reikalų žinovas. 

35 Greta gerai žinomų lietuvių kultūros žmonių, Peterburgo dvasinės 
akademijos profesorių Maironio, A. Dambrausko-Jakšto, K. Jauniaus, minimi: 
Pranciškus Būčys (1872-1951) - šios akademijos, vėliau Kauno universiteto 

profesorius, teologas, marijonų vienuolijos generolas; Aleksandras Grigaitis 
(1877-1955) - tų pat mokyklų profesorius; Jonas Naujokas (1872-1948) — 
Akademijos dvasios tėvas, nuo 1926 m. Vilkaviškio kunigų seminarijos rekto- 
rius; Jonas Totoraitis (1872-1941) - marijonas, buvęs Peterburgo marijonų 
naujokyne, istorikas. 

# „Amerika pirtyje“ išleista 1904, „Audra giedroje“ — 1905, „Sceniškieji 
vaizdeliai“ — 1906 m. 

*7 Chrestomatinis rinkinėlis „Hymkun B AuTOBCKOM nNepeBoxe“ („Puškinas 
išverstas lietuviškai“) išleistas 1904 m. Jame įdėta P. Vaičaičio verstos A. Puš- 
kino „Šykščiojo riterio“ ir „Undinės“ ištraukos, 5. Dagilėlio „Eugenijaus 
Onegino“ verstų ištraukų ir M. Lermontovo bei A. Kolcovo eilėraščių. 

s „Tpyn:t BapmaBckoTO craTHCTH4CCKOTO KoMHTeTA“ (Varšuvos statistikos 
komiteto darbai) - žr. 46 paaiškinimą. Sochrani nas Bog ot takich... (rus.) - ap- 
saugok mus, Viešpatie, nuo tokių lietuvių patriotų kaip Volteris - priešas rusų 
abėcėlės. 

3 Viešąjį Vilniaus knygyną —- Vilniaus viešąją biblioteką; ji buvo 
įsteigta 1865 m., komplektuojama iš konfiskuotų vienuolynų ir dvarų knygų, 
pildoma išeinančia literatūra, prieš I pasaulinį karą turėjo apie 300 tūkstančių 
knygų. 

% Valstybinė archeologinė komisija vykdė senovės paminklų globos funk- 
cijas; įkurta 1919 m. prie Švietimo ministerijos, veikė iki 1936 m. 

“| Tadas Daugirdas (1852-1919) - dailininkas, archeologas; dalyvavo lie- 
tuvių dailės parodose Vilniuje, tvarkė Kauno miesto muziejų. 

%2 Aukštieji kursai - pirmoji nepriklausomos Lietuvos aukštoji mokykla, 
veikusi Kaune 1920-1922 m.; 1922 m. petvarkyta į Lietuvos universitetą. 


VYTAUTAS JUŠKEVIČIUS. Publikuota: TS. - 1896. - Nr. 10. - P. 33-35 
(„A. a. Vytautas Juškevyče“). Parašas: Vaišgantas. Pakartota: VR-14. — P. 44- 
46 (po tekstu: „Tėvynės Sargo“ 1896 m. 10 n.). 

1 Šv. Jobas - S. Testamento Jobo knygos personažas, teisuolis kankinys, 
Jahvės sutikimu išbandytas velnio, bet likęs ištikimas Dievui. 

2 Antano Juškos žodyną („JluToBckHiH cnoBaps A. łOmkegnya C TOJIKOBAHKHEM 
CJIOB Ha pyCCKOM H IOJIBCKOM 4351Kax“) leido Rusijos MA. Išėjo: raidės A-D - 
1897, E-J - 1904, K (iki žodžio kukštuotis )- 1922 m. 

3 Fortunatovas - žr. str. „Eduardas Volteris“ 6 paaiškinimą. 

+ „Obzor zvukov i form litovskago jazyka“ (rus.) - „Lietuvių kalbos 
garsų ir formų apžvalga“. 

5 V. Juška naujuoju kalendoriumi gimė 1870 m. rugpjūčio 31 d. Jekate- 
rinburge. 

* „Istorija literatury i jazyka kašubov“ (rus.) - „Kašubų literatūros ir kal- 
bos istorija“; kašubai - vakarų slavų (lenkų) etninė šaka šiaurės vakarų Len- 
kijoje. 

7 V. Juška mirė 1896 m. balandžio 21 d. (naujuoju kalendoriumi) Tartu 
(Estijoje). 

HENRYKAS SIENKIEWICZIUS. Publikuota: Lietuvių balsas. - 1916. - 
Lapkr. 13. - Nr. 87. Parašas: Kun. J. Tumas; Ateities spinduliai. - 1917. - Nr. 4. - 
P. 151-154. Parašas: Vaižgantas. Pakartota: VR-14. — P. 99-109 (po teksto dali- 
mis: Lietuvių Balsas 1916 N 87/ 116; Ateities Spinduliai 1916. 4. nr.; metai nurodyti 
klaidingai - turi būti 1917). 

1 Žeromskio talentas - Stefanas Žeromskis (1864-1925) - lenkų roma- 
nistas, dramaturgas, publicistas. Jo romanų išversta į lietuvių kalbą („Pava- 
sarėjant“, 1930; „Nuodėmės istorija“, 1935; „Ištikimoji upė“, 1936; „Benamiai 
žmonės“, 1958). 

2 Anot Neuwert-Nowaczynskio - Adolfas Neuwert Nowaczynskis 
(1876-1944) - lenkų dramaturgas, publicistas, satyrikas. 

3Oblęgorką Kelčių žemėje - Oblegoreko dvara Kielcų vaivadijoje litera- 
tūrinio darbo 30-mečio proga H. Sienkiewicziui nupirko lenkų visuomenė. 

*Vilniaus „litwinai“ - Vaižgantas „litwinais“ čia ironiškai vadina Vil- 
niaus veikėjus, kurie, pripažindami esą lietuviškos kilmės, laikė savę lenkais 
ir siekė, kad Lietuva priklausytų Lenkijai. 

5 Jonas Kymantas (1854-1924) - aušrininkas, advokatas; Jonas Vileišis 
(1872-1942) - advokatas, varpininkas, visuomenės veikėjas, vienas valstiečių 
liaudininkų vadų, Kauno burmistras 1921-1933 m.; Jurgis Šaulys (1879-1948) — 
spaudos darbuotojas, vertėjas, kritikas, vienas iš Lietuvos demokratų partijos 
kūrėjų. 

é Centralinis Lietuvių draugijos komitetas - Petrapilyje 1914-1918 m. veikusios 
Lietuvių draugijos nukentėjusiems nuo karo šelpti Centro komitetas. 

7 temokantį prakeikti girnas... - kalbama apie epizodinį „Tvano“ 
veikėją, mažakalbį Vadaktų dvaro tarną, malantį rankomis sukamomis gir- 
nomis; padlos (lenk. padło) - maitos, bjaurybės. 

8 Senkevičiaus Trilogiją - turima galvoje istoriniai romanai apie XVII a. 
vykusius Lenkijos-Lietuvos valstybės karus su Ukrainos kazokais ir švedais: 
„Ugnimi ir kalaviju“ („Ogniem i mieczem“, 1884), „Tvanas“ („Potop“, 1886), 
„Ponas Volodijovskis“ („Pan Wotodyjowski“, 1887-1888); du pirmieji romanai 
išversti į lietuvių kalbą (vertimai išėję atitinkamai 1931-1932 m. ir 1900 m. 
„Dirvoje“, kn. 13, Nr. 1, kn. 15, Nr. 3). 

? „Varpininkas („Dzwonnik“) - 1907 m. paskelbtas apsakymas; plačiau 
apie jį straipsnyje kalbama žemiau. 

1 Liaudė - Vadaktų ir Pociūnėlių parapijose, palei dešinįjį Nevėžio intaką 
Liaudės upę, įsikūrę smulkių sulenkėjusių bajorų kaimai; buvo vadinami 
apibendrintu Liaudės (ar Liaudos) vardu, kuris įgijo Lietuvos lenkėjimo sim- 
bolio prasmę. 

u Longinas Podbipięta (Pamuštpentis) - H. Sienkiewicziaus romano 
„Ugnimi ir kalaviju” veikėjas, nepaprasto stiprumo ir vaikiško naivumo lietu- 
vis karys, kovose su kazokais siekęs vienu kardo kirčiu nukirsti kelias priešų 
galvas ir šį siekimą įvykdęs; Rokas Kovalskis - romano „Tvanas“ veikėjas, 
Jonušo Radvilos karininkas, su komišku naivumu savo pareigai atsidavusi 


asmenybė. 

2 in verbo magistri (lot.) - mokytojo žodžiu. 

3 diis majoribus (lot.) - vyresniaisiais dievais. 

14 Į6zefas Weyssenhaffas (1860-1932) - iš Lietuvoje, Jūžintų krašte, gyve- 
nusios bajorų giminės kilęs lenkų rašytojas; minimose jo apysakose „Unija“ 
ir „Sabalas ir panelė“ (K. Puidos vertime „Jaunieji skrauja“, 1912) keliamos 
lietuvių ir lenkų valstybinio bendrumo idėjos. 

5 „Litwina zawsze tokieč nad ziemią, a dwa w ziemi” (lenk.) - 
lietuvio visada uolektis virš žemės, o dvi - žemėje. 

16 „Jeść się kce, wisieć nudno - wiadomo, nie przywykszy“ (lenk.) - 
valgyti norisi, kaboti nuobodu - žinoma, nepapratęs. 

17 Kalbama apie lietuviškos kilmės skulptorių Antaną Vivulskį (1877-1919), 
Trijų kryžių Vilniuje, koplyčios Šiluvoje autorių; jo sukurtas paminklas Žal- 
girio pergalei minint 500-ąsias jos metines, 1910 m. buvo pastatytas Krokuvoje, 

18 Jėzefas Szujskis (1835-1883) - lenkų istorikas, rašytojas, politikas, Kro- 
kuvos universiteto profesorius, visuotinės Lenkijos istorijos (Dzieje Polski, 
1-4, 1862-1866) autorius. 

5 Eliza Orzeškienė „Nad Niemnem“ - žr. tolesnio str. „Eliza Orzeš- 
kienė“ 2 paaiškinimą. 

20 „Žywioty duchowo nie polskie mato mają widoków...” (lenk.} — 
nelenkiškos dvasios gaivalai turi mažai šansų prastumti savo kandidatus; 
tačiau reikia negailėti pastangu ir laiko, kad tie šansai taptų lygūs nuliui. 

2 po ich postep - nie polski (lenk.) - nes jų pažanga - nelenkiška. 

2„socyalizm krajowego wyrobu barbarzynski i pozbawiony móz- 
gu...“ (lenk.) - vietinės produkcijos socializmas - barbariškas ir be smegenų 
<...> nemoka kitos kalbos, kaip tik smuklės kalbą, yra žiauresnis, laukiniš- 
kesnis ir beprasmiškesnis negu kur nors Europoje, o apskritai toks beprasmis, 
kad susinaikina savo paties nuodais kaip skorpionas <...> 1863 m. buvo 
kruvinos nelaimės, bet nebuvo kruvino purvo kaip 1905 m. 

3 „Zjednoczenie narodowe” (lenk.) - „Tautinis susivienijimas“; cituoja- 
mas vienas iš H. Sienkiewicziaus straipsnių, kuriuos jis skelbė 1905 m. revoliu- 
cijos dienomis, kviesdamas lenkus telktis po tautinių demokratų (endekų) 
vėliava ir reikalauti Lenkijai autonomijos. 

4 odpowiedź na artykuł Bjėrnsona (lenk.) - atsakymas į Bjėrnsono 
straipsnį; Bjėrnstierne Björnson (1832-1914) - norvegų rašytojas, Nobelio 
premijos laureatas (1903 m.), vienas norvegų, tautinio atgimimo ideologų, 
skriaudžiamų Europos tautų gynėjas; XX a. pradžioje ir vėliau jo kūrybos buvo 
išversta į lietuvių kalbą. 

25 Ščedrino-Saltykovo „taščit i nepuščat“ (rus.) - vilkinti ir neleisti; 
nurodoma į rusų rašytojo Michailo Saltykovo-Ščedrino (1826-1889) satyrinę 
kūrybą, išjuokiančią gyvenimo pažangą stabdančią rusų biurokratiją. 

% atsimokėsime: Hlaskomis, Dybowskiais... Asuva, Zarasais, 
t. ir E. - suminima lietuviams ir lietuvybei priešiški Vilniaus lenkų spaudos 
ir visuomeninės veiklos žmonės bei vietos, kurių bažnyčiose prieš I pasaulinį 
karą lenkai buvo sukėlę riaušes, siekdami neleisti lietuviškų pamaldų. 

7 „Czy kpisz, czy o drogę pytasz?“ (lenk.) - Ar šaipaisi, ar kelio 
klausi? 


ELIZA ORZEŠKIENĖ. Publikuota: Viltis. - 1910. - Geg. 12 (25). - Nr. 53. — 
Parašas: K. J. T. Pakartota: VR-14. - P. 110-111 (po tekstu: „Viltis“ 1910 metų, 
Nr. 53 (388)). 

1 „Vilties“ 1910 m. 51 nr. apie E. Ožeškienės (Orzeszkowos) mirtį infor- 
muojama „Kronikos“ rubrikoje. Nepasirašyta informacija tikriausiai Vaiž- 
ganto. Jos tekstas toks: 

MIRĖ ORZESZKIENĖ, Gardino mieste, gegužės 5 dieną mirė garsi lenkų rašytoja 
Eliza Orzeszkienė. Gimė ji 1842 m. Gardino gub. ir apskr. Pradėjo rašyti 1866 m. 
1907 m. visa Lenkija iškilmingai šventė 40 metų jos literatiško veikimo. Svarbiausi 
jos raštai (apysakos): „Nad Niemnem“ , „Cham“, „Meir Jezofowicz“. Vienas jos vei- 
kalas „Niziny“ yra prisavintas lietuvių dramaturgiškajai raštijai vardu „Dumblynė“. 

2 „Obrazek z lat gžodowych“ (lenk.) - „Vaizdelis iš bado metų“. 

3 „Meir Ezefowicz“ (1878) — viena svarbiųjų E. Orzeszkowos apysakų; 
„Gedali“ (1888) - jos apysaka kaimo gyvenimo tema. 

+ „Nad Niemnem“ („Prie Nemuno“) - reikšmingiausias E. Orzeszkowos 
romanas, paskelbtas 1888 m., vertimas į lietuvių kalbą išėjo 1958 m. 

5 „Pokocito sig i dam nogę“. Scena z życia dwóch braci („Nusirideno ir į 
kojas“. Scena iš dviejų brolių gyvenimo) - Vilniuje 1880 m. išleista viena- 
veiksmė E. Orzeszkowos komedija. Joje ginčijasi lenkas ir lietuvis, abu keldami 
savo tautos bruožų ir kultūrinio lygmens pranašumus. 

* Marija Rodzewiczėwna (1863-1944) - lenkų rašytoja, sulenkėjusių Lie- 
tuvos ir Baltarusijos dvarų bajorų buities vaizduotoja; jos kūrybos yra išversta 
į lietuvių kalbą (apysakos „Dievaitis“, „Anima Vilis“, „Pilkosios dulkės“ ir 
kt.); Konstancija Skirmuntaitė - žr. str. „Juozapas Lideikis (Aldonas)“ 14 pa- 
aiškinimą. 


SILVESTRAS GIMŽAUSKAS. Publikuota: TS. - 1898. - Nr. 5/6. - P. 33- 
36 („A.+a. Kun. Silvestras Gimžauskas“). Pakartota: VR-14. - P. 112-118 (po 
tekstu: „Tėvynės Sargas“ 1898 m. 5 nr.). Pridėta „Silvestro Gimžausko biblio- 
grafija“. - 

1 Silvestras Gimžauskas gimė 1845 m. spalio 13 d. (nauj. kal.), mirė 1897 m. 
rugsėjo 27 d. (nauj. kal.). 

2J, Tumo Lietuvių literatūros paskaitos. Draudžiamasis laikas, K., 1924, 
p. 243-276. 

3 S. Gimžauskas mirė Varšuvoje, kur buvo nuvažiavęs gydytis; ten ir 
palaidotas. 

*„chamska mowa“ (lenk.) - prasčiokų kalba. 

5 Juozas Ambraziejus, Ambroževičius - žr. šio tomo str. „Juozas Ambra- 
ziejus“. 

ê „Kraj“ („Kraštas“) - visuomeninio gyvenimo, politikos ir literatūros lenkų 
savaitraštis, ėjęs Peterburge 1882-1909 m. 

7 Viktoras Fronckevičius (1835-1911) - ilgametis Aušros vartų bažnyčios 
klebonas, nuo 1904 m. Vilniaus vyskupijos kapitulos protonotarijus. 
5 Aleksandras Burba - žr. tolesnį šio tomo straipsnį. 


ALEKSANDRAS BURBA. Publikuota: TS. - 1898. — Nr. 6. - P. 37-40. 
(„A.+a. Kun. Aleksandras Burba“). Pakartota: VR-14. - P. 119-122 (po tekstu: 
„Tėvynės Sargas“ 1898 m. 6 nr.). 

1 Dabartiniai enciklopediniai šaltiniai A. Burbą nurodo gimusį 1854 m. 

žmokės „švedu“ - „švedais“ buvo vadinami keturių gimnazijos klasių 
kursą privačiai einantys ir eksternu egzaminą laikantys mokiniai. 

3 Aleksandras Beresnevičius (1823-1902) - Varnių kunigų seminarijos ir 
Peterburgo dvasinės akademijos profesorius ir rektorius, 1875-1883 m. Že- 
maičių vyskupijos valdytojas, vėliau vyskupas Vloclaveke, Lenkijoje. 

1 Karolis Hrynievickis, Hrynievieckis (1841-1929) - Vilniaus vyskupas nuo 
1884 m., 1885 m. ištremtas į Rusiją, nuo 1890 m. gyveno Lvove. 

Sprie žaliojo stalelio - prie lošimo kortomis stalelio. 

é „Peržvalga lietuvystės darbų Amerikoje“ - iš tikrųjų „Trumpa peržvalga 
lietuvystės darbų Amerikoje 1892 metuose“; ši A. Burbos knyga, kurioje 
kritiškai apibūdinama J. Šliūpo veikla, išėjo 1893 m. 

7 Išvertė... „Bažnytinę istoriją“ — A. Burba tokios istorijos neiš- 
vertė, o tebuvo vienas jos leidėjų. Ji vadinasi „Istorija katalikų bažnyčios“, 
išėjo 1892 m. ir buvo S. Gimžausko verstas austrų teologo A. Wapplerio 
veikalas. 

ë „Ponas Bartkus“ ir „Senkaus Jurgis“ - pirmoji šių poemų paskelbta 
1890 m. („Vienybėje lietuvninkų“, Nr. 34-36, ir atskiru leidiniu JAV), antroji — 
1889 m. Ragainėje. 

* A. Burbos leidžiamas ir redaguojamas savaitraštis „Valtis“ ėjo 1894- 
1895 m. Plymouthe. Kelerius metus A. Burba tvarkė „Vienybės lietuvninkų“ 
redakcijos reikalus, bet šio laikraščio redaktoriumi jis nebuvo. 

V „Išguldymas lekcijų ir Evangelijų“ - bibliografams knyga tokiu 
pavadinimu nežinoma. 

Natsiuntė atsisveikinimo eiles... - 1889 m. vykdamas į JAV, Liver- 
pulyje (Anglijoje) A. Burba parašė atsisveikinimo poemėlę „Sudiev, Lietuva 
brangiausia, jau tave apleidžiu...“, kuri tais pat metais buvo paskelbta „Vie- 
nybėje lietuvninkų“ (Nr. 41-42) ir išleista atskiru spaudiniu Ragainėje. 


ANTANAS KAUPAS. Publikuota: Rygos garsas. - 1913. - Lapkr. 9 (22). - 
Nr. 87; lapkr. 13 (26). - Nr. 88 („A. A. Kun. Antanas Kaupas, „Draugo“ redak- 
torius“). Parašas: Kun. J. Tumas; Viltis. - 1913. - Lapkr. 16 (29). - Nr. 135; 
lapkr. 19 (gruod. 2). - Nr. 136; lapkr. 21 (gruod. 4). - Nr. 137; lapkr. 23 (gruod. 
6). - Nr. 138; lapkr. 26 (gruod. 9). - Nr. 139; lapkr. 28 (gruod. 11). - Nr. 140; 
lapkr. 30 (gruod. 13). - Nr. 141; gruod. 3 (16). - Nr. 142 („A. a. Kun. Antanas 
Kaupas“). Parašas: Kun. J. Tumas. Pakartota: VR-14. -— P. 130-167. Pakartojime 
po pirmosios straipsnio dalies tekstu (prieš „Jo paties laiškais apibūdintas“) 

klaidingai nurodyta pirmoji publikacija: Rygos Garsas 1913 m. Nr. 133-142 
(turėjo būti: Rygos garsas 1913 m. Nr. 87-88, Viltis Nr. 135-142). 

„Rygos garse“ ir „Viltyje“ skelbtus straipsnius kartodamas VR-14, Vaiž- 
gantas juos sujungė, kiek perkomponavo ir nežymiai paredagavo, o visą 
publikaciją papildė biobibliografiniu priedu („Kun. A. Kaupo chronologija“ 
ir „A. Kaupo bibliografija“). 

Pirmojoje publikacijoje („Viltyje“) Vaižganto padaryti ir VR-14 pakartoti 
A. Kaupo laiškų kupiūravimai šiuose Raštuose duodami paaiškinimuose. Jų 
tekstai paimti iš laiškų autografų, saugomų Vilniaus universiteto bibliotekos 
rankraštyne (F1 ~ E 297). 

1 „Draugas“ - katalikiškos pakraipos Amerikos lietuvių visuomenės gyve- 
nimo, kultūros ir literatūros laikraštis; iki 1916 m. savaitraštis, vėliau dien- 
raštis; pradėtas leisti 1909 m. Wilkes-Barre, nuo 1912 m. eina Čikagoje; pirmasis 
jo redaktorius buvo A. Kaupas. 

2 gydytojas Graičiūnas — Andrius Graičiūnas (1870-1952); nuo 1889 m. 
gyveno Amerikoje, baigęs mediciną, gydytojavo; visuomenininkas, publi- 
cistas. 

3 Antanas Kaupas gimė 1870 m. vasario 13 d. (nauj. kal.). 

4 Vaclovas Bielskis (1870-1938) - inžinierius, socialdemokratų veikėjas, 
vienas Šiauliuose veikusios „Kultūros“ bendrovės ir to paties pavadinimo 
žurnalo iniciatorių. 

5 „Stowki wybieram” (lenk) - renku žodelius. 

é Babrauskio žodynas - Florijono Bobrovskio (Florian Bobrowski, apie 
1770-1847), klebonavusio Nemenčinėje, lotynų-lenkų kalbų žodynas (Lexi- 
con latino-polonicum/ Słownik taciAsko-polski); žodynas išleistas Vilniuje, 
It. 1841, II - 1844 m. 

7 „latum“ - lotyniško veiksmažodžio ferre (nešti) vienas būtųjų laikų 
(supynas); pagrindinės šio veiksmažodžio formos - fero, ferre, tuli, latum. 

š Eduardas Barauskas (Borowski, 1835-1894) - vyskupo M. Valančiaus 
sekretorius, Kauno kunigų seminarijos inspektorius, lietuvių tautinio atgi- 
mimo priešininkas. 

° „Skrytny, pandziej“ (lenk) - slapūnas, ponuli. 

10 Kazimieras Jaunius lietuvių ir lotynų kalbas Kauno kunigų seminarijoje 
dėstė 1879-1892 m. 

1 Augustas Schleicheris (1821-1868) - vokiečių indoeuropeistas ir litua- 
nistas, pirmosios mokslinės lietuvių kalbos gramatikos (1856) autorius, K. Do- 
nelaičio raštų 1865 m. leidimo parengėjas. 

2 Susivienijimas lietuvių Amerikoje - 1886 m. įsteigta savišalpos 
orgnizacija, kurios pirmininku A. Kaupas buvo išrinktas 1899 m.; į katalikišką 
ir laisvamanišką linkmes ji skilo 1901 m. 

3 Lietuviška katalikiška mokinimo draugystė „Motinėlė“ — švie- 
čiamoji draugija, 1900 m. įsteigta A. Kaupo ir jo bendradarbių; jos sekretoriu- 
mi A. Kaupas buvo nuo 1901 m. 

14 „ad libitum” (lot.) - pagal inori. 

15 Nurodomas Uosio slapyvardžiu pasirašytas str. „Jungtinių Amerikos 
valstybių nuiversitetai“, kur remiantis statistiniais duomenimis apibūdinama 
amerikietiška universitetinio mokymo sistema. 

16 „vis kirs, nors kažin kaip norėtum nuo jų atsipirkti“ - žr. toliau 
esantį 1905 m. balandžio 18 d. A. Kaupo laišką. 

V graves in re (lot.) - svarios savo esme. 

18 „Laiškais“ buvo vadinami slapyvardžiais (Karvojaus, Patrimpo) pasira- 
šomi A. Kaupo straipsniai, skelbti periodikoje ir išleisti knygomis. 

19 Nurodomas Silvestras Baltramaitis - žr. str. „Eduardas Volteris“ 67 pa- 
aiškinimą. 

2 Zavadzkio-Šlapelio katalogai - minimas 1906-1912 m. Vilniuje J. Za- 
vadzkio spaustuvėje spausdintas leidėjo J. Šlapelio (žr. str. „Liudvika Didžiu- 
lienė“ 28 paaiškinimą) rengtas „Katalogas lietuviškų knygų, paveikslų pasvei- 
kinimų ir popieros laiškų, gaunamų Juozapo Zavadzkio knygyne“. 

2 „Lietuva“ - Amerikos lietuvių liberalinis laikraštis, leistas 1892-1920 m. 
Čikagoje; iki 1918 m. savaitraštis, vėliau dienraštis. 

2 Prie šio straipsnio ir laiškų publikacijos pridėtoje A. Kaupo darbų bib- 
liografijoje „Antanukas“ (žr. 53 poziciją) nurodomas kaip B. Pruso kūrinio 
vertimas. 

3 Nurodytieji A. Kaupo straipsniai „Viltyje“ paskelbti: trys pirmieji - 1908, 
du kiti - 1909 m.; Šių metų laiškai — turima galvoje 1913 m. „Viltyje“ publikuoti 
ir VR-14 pakartoti laiškai. 

4 Finita vita (lot.) - gyvenimas baigtas. 

23 Bėgimas į Ameriką Vaižgantui buvo iškilęs 1897 m., gresiant tremčiai, 
kai 1896 m. rudeni, veždamasis iš Mosėdžio jo idėtą draudžiamąją spaudą, 
rusų žandarams įkliuvo brolis Jonas Tumas (šios bylos aprašymą žr. A. Mer- 
kelis. Vaižgantas, K., 1934, p. 73-83). 

æ Siūlijosi, tiesa, G.- minimas Jurgis Gogelis (1873-apie 1930); kuni- 
gavo Viešintose, Upninkuose, Žiobiškyje. 

7 dimissoriales (lot.) - atleidimo raštus iš vyskupo. 

28 kun. P. - turimas galvoje Mykolas Pėža; nuo 1892 m. kunigavo Ame- 
rikoje, 1920 m. grįžo Lietuvon, mirė prieš 1925 m.; visuomenininkas, vienas 
1906 m. Amerikos lietuvių seimo organizatorių. 

2 Messis guidem multa etc. (lot.) - pjūtis didelė ir t. t.; N. Testamento 
pasakymo „Pjūtis didelė, o darbininkų maža“ pradžia (Mt 9, 37). 

30 Baltramiejus Žindžius (mir. 1925) kunigavo Amerikos lietuvių para- 
pijose, rūpinosi lietuviškų mokyklų kūrimu, 1898-1899 m. leido „Garsą Ame- 
rikos lietuvių“; po I pasaulinio karo grįžo Lietuvon, mirė Veliuonoje. 

3 Mio caro! (it.) - Mano brangusis! 

32 Gordijaus mazgas - neatmezgamas mazgas; pagal graikų padavimą 
ji užmezgė karalius Gordijus, o kardo kirčiu atmezgė Aleksandras Makedo- 
nietis. 

3 sine cura (lot.) - be rūpesčio. 

a Žr. šio tomo str. „Aleksandras Burba“. 

5 nelaukdamas decizijos iš Petrapilės — kelis mėnesius Vaižgantas 
laukė vidaus reikalų ministro sprendimo dėl brolio Jono Tumo byloje (žr. 
25 paaiškinimą) Vilniaus generalgubernatoriaus jam skirtos penkerių metų 
tremties; Petrapilyje ši bausmė nebuvo patvirtinta, ją pakeista Vaižganto 
išvykas iš parapijos varžančiu namų areštu. 

3 homo novus (lot.) - naujas žmogus. 

"7 keturiasdešimtę - keturiasdešimtė - Švč. Sakramento viešo garbinimo 
pamaldos, trunkančios 40 valandų. 

3 exeat (lot.) - tegul išeina; išleidimo raštas. 

3 Uosiu, J. Uosiu pasirašinėjo Julijonas Jasienskis (Jasinskis, 1874-1934), 
kunigas, publicistas, „Tėvynės sargo“, „Vienybės lietuvninkų“ ir kt. laikraščių 
bendradarbis; kunigavo Palangoje, Eržvilke, Šiauliuose. 

40 „Žvaigždė“ - Amerikos lietuvių katalikiškas žurnalas, leistas daugiausia 
Filadelfijoje 1901-1944 m. 

4 „švedų“ - žr. str. „Aleksandras Burba“ 1 paaiškinimą; čia „švedais“ 
vadinami, atrodo, tik ką seminarijas baigę, nepatyrę kunigai. 

42 „Lietuvių laikraštis“ - pirmasis Rusijos imperijoje pasirodęs lietuviškas 
laikraštis, ėjęs kas savaitę 1904-1906 m. Peterburge; leido Antanas Smilga 
(1865-1920), inžinierius, visuomenininkas. 

3 Julius Schoenke (Šenkė, apie 1842-1919) - nuo 1890 m. Tilžėje veikusios 
spaustuvės savininkas, spaudos draudimo metais išleidęs kelis šimtus lie- 
tuviškų spaudinių. 

s Vladislovas Dembskis (1831-1913) - kunigas, vėliau ekskunigas, po 
1863 m. sukilimo pasitraukęs iš Lietuvos, gyveno Amerikoje; periodikoje pa- 
skelbė ir knygomis išleido prieš tikėjimą ir Bažnyčią nukreiptų raštų. 

* Juozapas Žebrys - žr. str. „Liudvika Didžiulienė“ 30 paaiškinimą. 

4 „Osvoboždenije“ („Išvadavimas“)- rusų liberalų žurnalas, ėjęs 1902- 
1905 m. Štutgarte, Paryžiuje. 

* pats „ponas“... išrėžė pamokslą apie „savasties šventumą“ - 
kalbama apie „Vilniaus žinių“ leidėją Petrą Vileišį ir šio laikraščio 1905 m. 
102 numeryje paskelbtą jo straipsnį „Ar tai gerai?“, kuriame ginama tezė, kad 
privati nuosavybė yra nepakeičiamas žmonių visuomeninio gyvenimo pagrin- 
das, ir, kaip priešiška žmogaus prigimčiai bei krikščioniškai moralei, atmetama 
socialistų skelbiama turto lygaus paskirstymo idėja. 

s8 „galimatijos“ (pranc.) - niekai, tušti plepalai. 

3 Vienas vaikinas (buvęs Kauno seminarijoje) - turimas galvoje 
Kauno kunigų seminarijoje mokęsis ir 1903 ar 1904 m. iš trečio kurso išėjęs 
Matas Pankauskas. 

5 Kun. K.- Juozas Kaulakis (1868-1933), nuo 1893 m. kunigavo Filadel- 
fijos lietuvių parapijose, bendradarbiavo spaudoje, paskelbė publicistinių, 
teologinių darbų. 

5 „schwach“ (vok.) - silpnas, menkas. 

52 „Žilė galvon, velnias uodegon“ - Mykolo Palionio (1874-1909) laisvai 
versta ir K. Būgos redaguota neišaiškinto lenkų autoriaus komedija; išėjusi 
1903 m.; XX a. pradžioje dažnai vaidinta Lietuvos scenos mėgėjų. 

Spudis indigestague molles (lot.) ~ netašyta ir grubi masė. 

5 „Kalendarz Nadbaltycki“ („Baltijos kalendorius“) - Varšuvoje išspaus- 
dintas lenkiškas 1905 m. kalendorius, skirtas Baltijos kraštams; jame įdėta 
Vaižganto legenda apie dievams paaukotą mergaitę dedant pamatus Gedi- 
mino piliai ir etnografinis senųjų lietuvių statinių aprašymas. 

5 „poszedtszy“ (lenk.) - nuėjęs; iš veiksmažodžio pójść (nueiti) sudarytas 
būtojo laiko dalyvis, Lietuvos lenkų kalboje vartotas vietoj veiksmažodinių 
formų; ši vartosena, atsiradusi greičiausiai dėl lietuvių ar baltarusių kalbos 
poveikio, neatitinka bendrinės lenkų kalbos normų. 

56 Toliau laiško publikacijoje praleista: 

Vienas kunigas (Petraitis iš Kauno gub.) neseniai prižadėjo 400 dol. dviem lietu- 
viam, kad išėstų kun. Steponavičių (Chicagoje) iš parapijos. Tuodu vyru vos tik 
neatliko to darbo, ir jau buvo sušauktas parapijos mitingas — gerai dar, kad zakris- 
tijonas davė į žandą vienam kalbėtojui ir mitingą suardė. 

57 „grinorius“ (angl. greener) - naujus imigrantus. 

Sin extrema necessitate (lot.) - esant ypatingai būtinybei. 

59 Toliau publikacijoje praleista: 

(mat pas mus renka aukas Rusijos „revoliucijai“) ir išsimetė iš socialistų partijos. 
Paviršutine priežastim tokio žingsnio buvo protestas Lietuvos soc. - demokratų prieš 
„neteisingą“ aukų paskirstymą. Ta partija laiko save tik viena už „revoliucijonišką“ 
ir užprotestavo, dėl ko „revoliucijos“ komitetas pastatė ją ant lygaus laipsnio su 
„Draugo“ organizacija ir su demokratais... Tą protestą ŠI. palaikė už „despotizmo“ 
apsireiškimą ir padarė, ką aukščiau rašiau. Bet iš privatiškų šaltinių girdėjau, kas 
padarė tai priverstas. Manoma, kad Rusijos valdžia atkreipė Waskingtono atidą ant 
renkamų Amerikoje aukų Rusijos revoliucijai ir kad 

a „Kova“ - Amerikos lietuvių socialistų sąjungos savaitraštis, leistas 1905- 
1917 m. Filadelfijoje. 

& Toliau publikacijoje praleistas sakinys: 

Atsimink, kad apie Pankauską rašiau konfidencijonališkai. 

2 Brūcknerio knygos - kalbama apie Aleksandro Brūcknerio (žr. str. 
„Eduardas Volteris“ 44 paaišk.) 1904 m. išėjusią knygą „Starožytna Litwa“ 
(„Senoji Lietuva“); Žilinskas - Jonas Žilius-Jonila (1870-1932), poetas, pub- 
licistas, visuomenininkas; 1893-1908 m. kunigavo Amerikoje, vėliau ekskuni- 
gas, dirbo Klaipėdos krašto gubernatūroje, buvo jo gubernatoriumi. 

8 kun. Š. - Juozas Šnapštys-Margalis (1877-1921), poetas, publicistas; 
kunigavo Latvijoje, įvairiose Lietuvos vietose; straipsnių visuomeninėmis 
temomis paskelbė „Tėvynės sarge“ ir kituose katalikiškuose laikraščiuose. 

“4 Toliau publikacijoje praleista: | 

jeigu Pleve nebūtų buvęs užmuštas, tai Sv. Mirskis nebūtų išėjęs aikštėn su savo 
liberalizmu, ir jeigu Sergiejus būtų gyvas, Gosud. Duma nebūtų sušaukta ir L. t.). 

6 Širvydams, Kapsukams, Lizdeikoms et consortibus - galvoje 
turėta žinomi ano meto socializmo idėjų propaguotojai: Juozas Otas Širvy- 
das - žr. str. „Jonas Katelė“ 12 paaiškinimą; Vincas Mickevičius-Kapsukas 
(1880-1935) - publicistas, kritikas, revoliucionierius, Lietuvos komunistų 

partijos veikėjas; J. Lizdeikos slapyvardžiu pasirašinėjęs Augustinas Janulai- 
tis — žr. str. „Mykolas Biržiška“ 16 paaiškinimą; et consortibus (lot.) - ir bend- 
rininkams. 

“6 Anasai jaunikaitis - žr. 49 paaiškinimą. 

kun. Ž.- žr. 62 paaiškinimą. 

& dr, B.- Jonas Basanavičius. 

© Toliau praleista: 

Surinktus pinigus skirsime: 1. Kariautojams už Lietuvos autonomiją (ne už 
įvedimą Lietuvoje socializmo, nes tai šioje valandoje negalimas daiktas), 2. Sušelpimui 
pavargėlių, kankintinių etc. dėlei tos kovos. 

7 Andrius Graičiūnas - žr. šio straipsnio 2 paaiškinimą. 

7 Vincentas Vizgirda (1874-1966) - JAV kunigavo 1904-1912 m.; grįžęs į 
Lietuvą direktoriavo Marijampolės ir Šakių gimnazijose, buvo Vilkaviškio 
kunigų seminarijos rektoriumi, 1949-1954 m. ištremtas į Sibirą. 

72 Jonas Kuras (1864-1966) - JAV kunigavo nuo 1892 m., veikė išeivijos 
švietimo, kultūros ir labdaros draugijose. 

73 Toliau praleista: 

Išrinkite jūs savąjį IŠTIKIMĄ komitetą, kurs mūsų skatikų neleistų pirkimui 
revolverių, daužymui monopolių, dvarų deginimui, etc. 

74 Toliau praleista: 

Vietomis buvo susitvėrę maišyti komitetai, kurie reguliariškai siųsdavo pusę 
pinigų socialdemokratams, kitą tautiškiemsiems demokratams, vis „revoliucijai“. Levo 
dalis tekdavo socialdemokratams. 

75 Toliau praleista: 

turbūt norėdamas gauti visuomenės sankciją pavedimo visų renkamų aukų social- 
demokratams ir kitoms nekatalikiškoms Lietuvos partijoms. Oficiališkais suvažiaviman 
kvietėjais tapo padaryti Šliūpas ir kun. Kaulakis. Mūsiškiai socialistai, kurie dabar 
piktuoju su Šliūpu, pradžioje išsižioję stebėjosi iš tokios keistos kunigų su bedieviais 
ženatvės, bet paskui nusprendė susivažiavime dalyvauti. Kun. Žil. katalikystė nelabai 
rūpi ir jis gatavas pašvęsti tikėjimo reikalus kad ir laikinam „tautiškojo darbo“ 
nusisekimui, nepaisydamas į tai, kad suvedimas krūvon žmonių kaltallikų su šliūp- 
tarniais - kaip patyrimai parodė - niekados neišėjo bažnyčios nė tikėjimo naudai. 
Ypatingai. 

7% Toliau praleista: Revoliucijai ir kraštutinėms partijoms nenorėtumėme jų 
siųsti. 

7 „skrajojantys būriai“ - taip buvo vadinami juodašimčiai - 1905 m. 
revoliucijos metu Rusijoje susikūrusios monarchistinės organizacijos, ren- 
gusios pogromus prieš inteligentiją ir kitataučius. 

kun. J.- Povilas Januševičius (1866-1948) - 1898-1919 m. Kauno kunigų 
seminarijos profesorius; visuomenininkas, spaudos darbuotojas, publicistas, 
lietuvių kalbos ir katechetinių vadovėlių autorius. 

7? Philadelphijos seimas - 1906 m. vasario 22 d. sušauktas pirmasis Ame- 
rikos lietuvių seimas, priėmęs rezoliuciją, reikalavusią Lietuvai autonomijos. 

kun. P.- Mykolas Pėža; žr. 28 paaiškinimą. 

& de nomine - nominaliai, formaliai. 

32 Praleistas kreipinys: Gerbiamoji Redakcija! 

85 Toliau praleista: 

Norėjau apdaryti „Vilties“ 100 numerių, bet pasirodė, kad trūksta kelių numerių. 
Kokia kaina atskiro seno numerio? Atnaujindamas prenumeratą, prisiųsiu sykiu 
pinigus ir už trūkstančius numerius. 

*4 Praleistas kreipinys: Gerbiamoji Redakcija! 

$ Praleistas kreipinys: Gerbiamoji Redakcija! 

56 „pikčerio“ (angl. picture) - kortomis. 

57 Osleris (William Osler, 1849-1911), medikas, Pensilvanijos, vėliau Oks- 
fordo universitetų profesorius. 

8 Toliau praleista: 

Žinok, kad Jonas Amerikos lietuvių gyvenime daugiau nieko nereiškia. Jo įtek- 
mė = 0. Jis buvo visados „pašautas“, o dabar tiesiog yra išėjęs iš krieso. Aš dėčiau 
kad ir milijoną dolerių, kad Jonas, rašydamas savo straipsnį apie lietuvaites, einančias 
iš kaimų į miestus, turėjo vieną gerą tų mergaičių klausimo išrišimą, kursai skambėtų 
maždaug šiteip. Tegul merginos eina į miestus (ypač į Bostoną), bet tegul tuojau... 
teka už vyrų. Vietiniams kunigams (ypač Žilinskui) būtų geras „business“. Tu 
nežinai, kaip Jonas yra egoistiškas. Su juo galima draugauti, galima pasijuokti, galima 
viską daryti. Vieno tiktai pas jį nematysi - pasišventimo. Jeigu nori žinoti, kaip išrado 
tikras buržujus, pagyvenk ilgesnį laiką su Jonu. Aš ligi šiol su juo esava draugai — 
bet visgi jo raštus imti rimtai, tai juk būtų nuodėmė prieš logiką. Iš tiesų, jauti žmogus 
nei šį, nei tą, kad pamatai, kaip gabus vyrelis, šiaip labai praktiškas, suktus etc., 
pradeda pliaupti niekus. Mums Jono ir gaila, ir... juokai ima, kuomet pradeda skaityti 
jo filosofiją. 

8 K. J. T.- kun. Juozas Tumas. 

Spiritus immundus ir spiritus objurgationis (lot.) - netyra dvasia 
ir barimo dvasia. 

% Toliau praleista: 

atgavimo. 

Tiek apie save nuobodžių daiktų. Dabar apie tave. Na, nors sykį susilaukei savo 
gūžtelės! Noriai tave sušelpčiau, bet pats esu tokiame pat padėjime, kaip ir Tu. 

%2 Toliau praleista: 

Tau užsikabina ant sprando, kaip tai padarė man jauniausioji sesuo. Kas toliau, 
pats žinai. 

* Petras Abromaitis (1854-1911) - kunigas JAV nuo 1887 m., rėmė lietuvių 
išeivių kultūrinę veiklą, katalikškų knygų ir spaudos leidimą. 

%7, Ž.- žr. 62 paaiškinimą. 

* Toliau praleista: 

kursai drauge su „haraču“, kurį ima nuo savo pusbrolio Tomo už atidavimą 
Bostono parapijos, duoda jam šiltą pragyvenimą Europoje. Bet Jonas ne toks žmogus, 
kad gelbėtų artimą. Kiti kunigai pliki, o jei kas kiek turi, tai tik sau ir saviemsiems. 
Jei sutinki, galėčiau pabandyti surinkti paskolą nuo kelių arba keliolikos kunigų... 

% Toliau praleista: „badai prasigėrė ir. 

* Toliau praleista: 

Žilinskas atgyveno savo dienas, Miluko prestižas visiškai nupuolė, o kitiems 
trūksta gabumų ir energijos. Rezultate į vadovus griebiasi Vizgirda, bet tas žmogus 
daugiau intrigantas, ne kaip visuomenės veikėjas. Jo kišimas į visus reikalus daugiau 
erzina, ne kaip naudos neša... 

“8 rašyba palikta autoriaus - iš esmės nekeisdamas A. Kaupo laiškų 
rašybos, šį tą Vaižgantas paredagavo (pvz., mųsų keitė į mūsų), ištaisė vieną 
kitą barbarizmą. 


KAZIMIERAS JAUNIUS. Publikuota: Viltis. - 1908. - Vas. 27 (kovo 11). - 
Nr. 25 („A. A. Kazimieras Jaunius“). Be parašo; vas. 29 (kovo 13). - Nr. 26 
(„Kunigas K. Jaunius“). Be parašo; kovo 7 (20). - Nr. 29 („Kun. Jauniaus 
laidotuvės Kaune“). Parašas: Kun. J. Tumas; Vairas. - 1914. - Vas. 5. - Nr. 3. - 
P. 6-7 („Kun. Kazimiero Jauniaus liga“). Parašas: Kun. J. Tumas; Draugija. — 
1908. - Nr. 16. - P. 378-379 („Kun. Jauniaus mokytas Telšių progimnazijoje“). 
Parašas: Kun. J. Tumas; LA. - 1928. - Kov. 3. - Nr. 27 („Prof. Kaz. Jaunius“). 
Parašas: Doc. J. Tumas. Pakartota: VR-14. - P. 168-179 (po teksto dalimis: 
„Viltis“ 1908 m. 25 N.; Ib. 26 N.; Ib. 29 N.; Vairas, 1914 m. 3 Nr; „Draugija“ 1908 
16 nr; „Lietuvos Aidas“, 1928 m. 27 nr.). 

1 Kazimieras Jaunius gimė 1848. V. 6 (18), mirė 1908. II. 25 (III. 9). 

2 „Novoje Vremia“ („Hosoe spema“; „Naujasis laikas“) - Peterburge 1868- 
1917 m. leistas dienraštis; „Rieč“ („Peub“; „Pokalbis“) - kadetų dienraštis, ėjęs 
1906-1918 m. Peterburge. 

3 Jurgis Matulevičius (Matulaitis, 1872-1927) - nuo 1907 m. Peterburgo 
dvasinės akademijos profesorius, nuo 1918 m. Vilniaus vyskupas; marijonas, 
palaimintasis. ' 

4 Pranciškus Būčys (žr. str. „Eduardas Volteris“ 85 paaiškinimą) Peterburgo 
dvasinėje akademijoje profesoriavo 1902-1916 m. 

5 K. Jauniaus lietuvių kalbos gramatika („Lietuviškas kn. Jaunio kalbo- 
mokslis“), pavadinimu „Lietuvių kalbos gramatika“, išėjo 1911 m. Peterburge. 
Kartu su K. Būgos vertimu į rusų kalbą ten pat ji buvo perleista 1916 m. 
(„T pammaTyka AHTOBCKOTO A351KA“ ). 

* Septyni (4 žemės + 3 dangaus, arba Švenčiausiosios Trejybės, ženklai) 
yra dažniausias Šv. Rašto simbolinis ir mistinis skaičius (septynios dorybės, 
septynios mirtinos nuodėmės, septyni sakramentai ir t. t.). 

7 Pranciškus Kavaliauskas (1879-1931) - Peterburgo Šv. Kotrynos bažny- 
čios kamendorius 1904-1909 m., vėliau kunigavo Charkove, grįžęs į Lietuvą 
vikaravo Rietave, nuo 1928 m. buvo Degučių (Šilutės r.) klebonas. 

s Šv. Juozapo darbininkų draugija - katalikiška darbininkų kultūrinio 
švietimo ir savišalpos organizacija. Įkurta 1906 m. Kaune, veikė iki 1940 m. 

° „Miserere” (lot.) - „Pasigailėk“; daugiabalsis vokalinis kūrinys pagal 
Dovydo 51 psalmę, atliekamas per gedulingas pamaldas. 

10 „Wspaniale, grandyožnie...“ (lenk.) - „Puiku, didinga... Štai tų mūsų 
litvomanų vienybė!" 

u „Vienybė“ - žr. str. „Marija Pečkauskaitė (Šatrijos Ragana)“ 22 paaiš- 
kinimą; Pranas Žadeikis (1869-1933) kunigavo Kamajuose, Kaune, Pašušvyje, 
nuo 1915 m. iki mirties Skuodo klebonas; religinis rašytojas, publicistas, išleido 
memuarus „Didžiojo karo užrašai“ (1-2, 1921, 1925), vienas Homero „Iliados“ 
1930 m. leidimo vertėjų. 

12 Konstantinas Olšauskas (1867-1933) - prelatas, 1904-1914 m. Kauno 
Karmelitų bažnyčios klebonas; visuomenininkas, Šv. Juozapo darbininkų ir 
„Saulės“ švietimo draugijų steigėjas, ilgametis pastarosios pirmininkas. 

13 Aleksandro Dambrausko pamokslas, pasakytas laidojant K. Jaunių, buvo 
paskelbtas 1908 m. „Draugijoje“ (Nr. 16, p. 445-453). 

4 Saliamonas Banaitis (1866-1933) — spaustuvininkas, leidėjas, Vasario 
16-osios akto signataras; spaustuvę Kaune įsteigė 1905 m. 

15 Kauno lietuvių ratelis atsirado 1908 m.; organizavo koncertus, siekė 
lietuviškos kultūrinės veiklos savarankiškumo. 

16 „Daina“ - muzikos ir teatro draugija, veikusi Kaune 1899-1940 m. 

17 Šv. Kazimiero draugija - žr. str. „Marija Pečkauskaitė (Šatrijos Ragana)“ 
23 paaiškinimą 

18 „Saulė“ - katalikiška švietimo draugija, veikusi 1906-1940 m.; steigė 
gimnazijas, pradžios mokyklas, aktyviausiai reiškėsi iki 1926 m.; centras buvo 
Kaune, čia 1913 m. pasistatė „Saulės“ rūmus. 

9 Clarissimo et Carissimo Magistro observantissimus discipu- 
lus... (lot.) - Šviesiausiam ir brangiausiam mokytojui pagarbiausias mokinys; 
Bronislavas Liausas (Laus, 1872-1941) - Kauno kunigų seminarijos profe- 
sorius, kauniškių lenkų organizacijų veikėjas. 

2 Žemaičių katedra - Kauno Šv. apaštalų Petro ir Povilo bažnyčia, Žemai- 
čių vyskupijos katedra; nuo 1926 m. Kauno arkivyskupijos Katedra bazilika, 

2 Eccl. - Senojo Testamento Ekleziastikas, arba Siracido knyga (Sir). 

2Sm. Stepas - Edmundas Steponaitis (1892-1908), poetas, vienas impre- 
sionistinės lietuvių lyrikos pradininkų. 

23 Petras Barauskis (1859-1919) - nuo 1897 m. Kauno kunigų seminarijos 
profesorius, prelatas; laikėsi lenkiško nusistatymo. 

“4 Juozapas Genys - žr. str. „Gabrielia Petkevičaitė (Bitė)“ 35 paaiškinimą; 
1895-1896 m. buvo ištremtas į Kazanę, kur tuomet klebonavo K. Jaunius. 

25 Vladislovas Baikauskis (Baikovskis, apie 1838-1903) - kariuomenės 
kapelionas Kazanėje, vėliau Vitebske; Liudvikas Šimkevičius (1860-tarp 1920- 
1924) - Kazanės katalikų bažnyčios vikaras, nuo 1902 m. kunigavo Latgaloje, 
po I pasaulinio karo Gaurės (Tauragės r.) klebonas. 

26 Jadvyga Juškytė - žr. str. „Du draugu, du poetu“ 19 paaiškinimą. 

X Jonas Vizbaras (1869-1919) - kunigavo Kurtuvėnuose, ilgiausiai Liepojoje; 
publicistas, „Tėvynės sargo“, „Vilties“, „Rygos garso“, „Draugijos“ bendradarbis. 

2 Edvardas Ropas (Ropp, 1851-1939) - nuo 1889 m. Liepojos klebonas, 
nuo 1903 m. Vilniaus vyskupas, 1907 m. rusų valdžios pašalintas; nuo 1917 m. 
Mogiliovo arkivyskupas metropolitas, po bolševikų perversmo juo liko no- 
minaliai, gyveno Varšuvoje. 

2 Povilas Venckavičius (1847-1940) — ilgametis Mosėdžio klebonas, nuo 
1931 m. emeritas. 

3 Vitalis Dembskis (1845-apie 1915); kunigavo Lapėse, Seredžiuje, Gele- 
žiuose, 1896-1905 m. Raudėnų, 1906-1911 m. Laižuvos klebonas. 

31 Po šiuo laišku VR-14 spaustuvininkų pastaba: Jauniaus dvibalses: i, u, su 
e, 0 viršuje rašome gretimai. Sp. Pirmojoje publikacijoje („Vairas“, 1914, Nr. 3) 
šie K. Jauniaus rašybos specifiški ženklai išlaikyti. 

32 Juozapas Šniukšta (1864-po 1940) — prelatas, nuo 1896 m. Palangos 
klebonas ir dekanas. 

3 „szkoła powiatowa“ (lenk.) - apskrities mokykla. 

Adomus prima, domus secunda, domus tertia (lot.)- patalpa pirma, 
patalpa antra, patalpa trečia. 

3 Eduardas Barauskas - žr. str. „Antanas Kaupas“ 8 paaiškinimą; vadina- 
mas „Bismarku“ - aliuzija į vokiečių kanclerį Otto von Bismarcką (1815-1898), 
vykdžiusį agresyvią imperinę politiką, prievartinį lenkų ir lietuvių germa- 
nizavimą. 

38 par excellence (pranc.) - tikrai, tikrąja to žodžio prasme. 

37 Antanas Karosas - žr. str. „Du draugu, du poetu“ 13 paaiškinimą; 
lietuvių kalbą Kauno kunigų seminarijoje jis dėstė nuo 1883 m. 

38 Pranciškus Kriškijonas (1845-1928) - sulenkėjęs latvis, 1896-1904 m. 
Žemaičių kunigų seminarijos profesorius, vėliau benediktinių vienuolyno 
Kaune kapelionas; gente, natione dot.) - kilme, tautybe. 

3 Mečislovas Leonardas Paliulionis - žr. str. „Gabrielia Petkevičiūtė (Bitė)“ 
37 paaiškinimą. 

Vsįlentium (lot.) - tyla; tylos, ramybės valanda. 

41 Tomas Akvinietis (1226-1274) - italų šventasis; vienas didžiųjų krikščio- 
nybės teologų ir filosofų. 

2 prof. Šimaitis - Julijonas Šimaitis (1868-1902), Kauno kunigų semi- 
narijoje jis dėstė dogmatinę teologiją 1894-1897 m. 

43 Kostantinas Paulaučius Gukauskas (Konstantin Pavlovič Gukovskij, 
1857-1908) - Kauno berniukų gimnazijos mokytojas, nuo 1885 m. gubernijos 
statistikos komiteto sekretorius, daug metų redagavo kasmetinį informacinį 
leidinį „IlamaThrIa KHWKKA KoBenckoň TyGepHuH“. 

4 „splošnoje nedoumenije“ (rus.) - visiškas nesusipratimas. 

45 Jadvyga Juškytė - žr. 26 paaiškinimą; generolo Z. - greičiausiai tai gene- 
rolas ir juristas Zadarnauskis, J. Juškytės dėdė; Vitalis Dembskis — žr. 30 
paaiškinimą. 

esu jau paskelbęs „Vaire“ - minimą K. Jauniaus laišką Vaižgantas 
paskelbė 1914 m. „Vairo“ 3 nr. (p. 6). 

v „pelertas-foršeris, anot prūsų“ - mokslininkas-tyrėjas, anot vokiečių. 


JUOZAPAS AMBRAZIEJUS. Publikuota: Rygos garsas. - 1915. - Birž. 20. — 
Nr. 70 („A.+A. Kun. juozas Ambraziejus (Ambroževič)“. Parašas: K. J. T. Pa- 
kartota: VR-14. - P. 196-198 (po tekstu: R.G. 70 nr.). 

L „Lietuvos bitininkas“ - laiškraštis ūkininkams, leistas 1905 m. Vilniuje, 
pasirodė 12 nr; „Šviesa“ — vietoj „Lietuvos bitininko“ 1906-1908 m. ėjęs 
laikraštis, išleista 56 nr. 

2 parašė bičių knygelę lenkiškai - turima galvoje J. Ambraziejaus 1891 m. 
Varšuvoje išleista knygelė apie medaus kaip gydymo priemonės panaudojimą 
(„Najdoktadnieszy sposób sycenia różnych gatunków miodów czystych owo- 
cowych); trikalbis J. Ambraziejaus žodynas, išėjęs Vilniuje 1907 m., vadinasi 
„Polsko-litewsko-rosyjski stownik. Lenkiškai-lietuviškai-rusiškas žodynas. 
Polsko-litovsko-russkij slovar“. 

3 Edvardas Roppas — žr. str. „Kazimieras Jaunius“ 28 paaiškinimą. 


JONAS KATELĖ. Pirmoji straipsnio dalis publikuota: Viltis. - 1908. - Geg. 
18 (31). - Nr. 57 („A.+A. Kun. Jonas Katelė“). Be parašo; antroji („Kiek atmi- 
nimų“), prijungta prie pakartojamos pirmosios, - VR-14. — P. 199-204 (po 
pirmosios dalies tekstu: „Viltis“, 1908 m. 57 n.). 

1 Turimas galvoje dienraštis „Kurier litewski“, leistas Vilniuje 1905-1915 m.; 
apie kun. J. Katelės mirtį jis trumpai pranešė 1908 m. gegužės 16 (29) d. 

2 Naujuoju kalendoriumi J. Katelė mirė gegužės 21 d. 

3 „Pastabos pačiam sau“ - rankraščiais paliktų M. Valančiaus užrašų 
knyga, išėjusi 1929 m.; ją parengė (užrašus išvertė iš lenkų kalbos, pateikė 
reikiamų paaiškinimų) Vaižgantas. 

* Mykolas Skorupskis (1830-1914), be Zarasų, kunigavo Skapiškyje, grižęs 
iš Sibiro tremties, — Latvijoje, senatvėje Radviliškyje; kultūrininkas, kovotojas 
už lietuvybę, nuo 1909 m. Lietuvių mokslo draugijos narys. 

5 Vaižgantas čia pateikia M. Valančių daugiau atpasakodamas, o ne cituo- 
damas (žr. šių jo Raštų 14 t., p. 371). 

é Juozapo Žebrio (žr. str. „Antanas Kaupas“ 45 paaiškinimą) „Trumpas 
aprašymas apie žemę, arba žemrašys“ išleistas 1896 m. Tilžėje. 

7? „Užduotinu“ pavadintą pirmą lietuvišką aritmetikos uždavinyną paren- 
gė gydytojas, „Aušros“, „Varpo“ bendradarbis, kalbininkas Jonas 5pudulis 
(1860-1920) ir Povilas Matulionis (žr. str. „Eduardas Volteris“ 41 paaiškinimą); 
Jonas Katelė buvo šio uždavinyno užsakovas. 

5 Varšuvoje 1877-1885 m. leistame laikraštyje „Tygodnik powszechny“ 
(„Visuotinis savaitraštis“) paskelbto J. Katelės straipsnio „Kunigas Antanas 
Strazdas“ („Ks. Antoni Drozdowski“) vertimai, be Vaižganto nurodyto „Tė- 
vynės sarge“, yra išspausdinti „Aušroje“ (1883, Nr. 8-10), „Garse Amerikos 
lietuvių“ (1897, Nr. 2-3), antologijoje „Lietuvių literatūros kritika“, I, 1971 
(p. 94-100); Franciszekas Karpiūskis (1741-1825) - lenkų poetas sentimen- 
talistas, idilinės lyrikos kūrėjas. 

? Lenkmetis - 1863 m. sukilimo metas. 

10 Aleksandras Štombergis (1854-1939) Panemunėlyje vikaravo 1886- 
1889 m., prieš tai buvo Vilniaus vikaras, vėliau Ilūkstės vikaras ir klebonas, 
nuo 1905 m. iki mirties klebonavo Saločiuose; Karolis Perekšlis (1863-tarp 
1920-1926) vikaravo Endriejeve, nuo 1898 m. Suvainiškio filialistas, vėliau 

klebonas; Povilas Dogelis (1877-1949) kunigavo Kaune, ėjo įvairias pareigas 
metropolijos kurijoje, išleido tikybinių darbų, parašė memuarų. 

" Juozapas Fedoravičius (1843-1910) vikaravo Pasvalyje, klebonavo Čeda- 
suose, nuo 1886 m. iki mirties Rokiškio klebonas. 

12 Juozas Otas Širvydas (1875-1935) - spaudos darbuotojas ir platintojas, 
publicistas; 1902-1928 m. gyveno JAV, 1903-1905 ir 1907-1912 m. redagavo 
1886-1920 m. ėjusį savaitraštį „Vienybė lietuvninkų“. Neišaiškinto autoriaus 
jo išverstą komediją „Kada bus pietūs“ panemunėliečiai scenos mėgėjai su- 
vaidino XIX a. pabaigoje. 

13 „Juozo Kubiliaus Raštai“ — žr. str. „Justinas Zubrickas“ 17 paaiškinimą. 


KAZIMIERAS JASĖNAS. Publikuota: Lietuvis. - 1927. - Lapkr. 19. — 
Nr. 260 („Monsinjoras Kazimieras Jasėnas“). Parašas: Kan. J. Tumas. Pakartota: 
VR-14. - P. 261-264 (po tekstu: Lietuvis, 1927 m. 260 Nr.). „Lietuvyje“ skelbtą 
straipsnį kartodamas VR-14, Vaižgantas jį šiek tiek paredagavo ir publikaciją 
papildė bibliografiniu skyreliu („Bibliografinės žinios“). 

1 Mirė Kazimieras Jasėnas 1950 m. lapkričio 15 d. Liepojoje. 

2 „Kraj“ („Kraštas“) - žr. str. „Silvestras Gimžauskas“ 6 paaiškinimą. 

3 „Jaunais Zemgalietis” („Jaunasis žiemgalietis“) - laikraštis, leistas Jelga- 
voje nuo 1923 m.; „Semgales Balss“ („Žiemgalos balsas“); „Pehdeja Brihdi“ - 
„Pēdējā Brīdī („Paskutinė akimirka“), laikraštis, leistas Rygoje 1927-1935 m. 

tpacem Christi (lot.) - Kristaus ramybę. 

5rašant apie kultūrinį lietuvių centrą Mintaujoje... - žr. šių Raštų 
12 t. spausdinamos Vaižganto apybraižos „Lietuvių kultūros centrai“ skyrių 
„Mintaujoje“ (p. 289-302). 


JUOZAS TUMAS. Publikuota: VR-14. - P. 265-271. 

1 Aluotos - Šimonių apylinkių kaimas (Kupiškio r.); XIX a. II pusėje centras 
to pat pavadinimo valsčiaus, kuriam priklausė Vaižganto gimtinė. 

? Dinaburko (dabar Daugpilis) realinėje gimnazijoje Vaižgantas mokėsi 
1881-1888 m. 

3 Ivanas Krylovas — žr. str. „Mykolas Šeižys (Mikalojus Dagilėlis)“ 18 pa- 
aiškinimą. f 

* Apie priežastis, mažinusias Vaižganto atsidėjimą mokslui paskutinėse 
gimnazijos klasėse (jaunuoliško brendimo psichologiją, idėjinių paskatų netei- 
kusią to meto rusų mokyklų atmosferą), plačiau žr. A. Merkelio knygoje 
„Juozas Tumas-Vaižgantas“ (K., 1934, p. 22-23). 

5 Povilas Matulionis - žr. str. „Gabrielia Petkevičiūtė (Bitė)“ 64 paaiški- 
nimą; Daugpilio mokykloje jis mokėsi 1873-1882; Antanas Markelis (apie 1866- 
1906) - Vaižganto bendramokslis Daugpilyje, dusetiškis, baigęs Peterburgo 
miškų institutą, girininkavo Jaltoje, kur ir mirė. 

“cum laude (lot.) - su pagyrimu. 

7,autor s liubovju otnositsia k teme“ (rus.)- autorius su meile žiūri 


į temą. 

e Minimi tuo metu populiarūs pozityvizmo teoretikai: Henry Thomas 
Buckle (1821-1862) - anglų kultūros istorikas, sociologas; Johnas Williamas 
Draperis (1811-1882) - amerikiečių fiziologas ir chemikas; Maleschotas - 
olandų fiziologas Jacobas Moleschottas (1822-1893); Lasalis (Ferdinand Las- 
salle, 1825-1864) - vokiečių filosofas ir sociologas, evoliucinio kelio į socia- 
lizmą teorijos kūrėjas. 

° Liudvikas Jucevičius (1813-1846) - etnografas, tautosakininkas, litera- 
tūros istorikas. Buvo gimęs Pakėvyje (Kelmės r.), lenkiškai pasirašinėjo Ludwik 
z Pokiewia. 

0 didžiuosius Vilniaus romantikus - turima galvoje XIX a. 2-3 deš. į 
slaptas draugijas (filomatų, filaretų) telkęsi Vilniaus universiteto studentai, 
tarp jų A. Mickevičius ir kiti, skelbę romantinės moralinio visuomenės atsinau- 
jinimo ir tautinio išsivadavimo idėjas. 

"1 buvau ištremtas į Latviją, Mintaują - po seminarijos paskirtas į 
Mintaują (Jelgavą), toliau nuo lietuviškos veiklos, Vaižgantas čia vikaravo 
1893-1895 m. 

12 Eduardas Roppas - žr. str. „Kazimieras Jaunius“ 28 paaiškinimą. 

3 „Tėvynės sargu“ Vaižgantas rūpinosi, jį redagavo 1896-1902 m. 

4sų broliu Jonu pakliuvau — žr. str. „Antanas Kaupas“ 25 paaiški- 
nimą. 

15 „Kresty“ ~ garsėjęs Peterburgo kalėjimas, kurio vienutėse daugiausia 
buvo kalinami revoliucionieriai. 

6 dviem dalim: „pavojingąja“ ir „nepavojingąja“ - turima galvoje 
pagrindiniai „Tėvynės sargo“ numeriai ir jų priedų sąsiuviniai, skirti ūkiniam, 
buitiniam, blaivybiniam žmonių švietimui. 

V „Žinyčia“ - žr. str. „Marija Pečkauskaitė (Šatrijos Ragana)“ 43 paaiški- 
nimą. 

18 Bogdanas Oginskis (1848-1909) apskundė Vaižgantą Žemaičių vyskupui 
M. Paliulioniui (žr. str. „Du draugu, du poetu“ 10 paaišk.); Micaičiai - tuomet 
Kuršėnų parapijos filija. 

12 Antanas Eidimtas (1838-1909) - Kuršėnų klebonas nuo 1879 m; buvo 
nepalankus tautiniam lietuviu atgimimui; apskundus Vaižgantą vyskupui už 
tariamą Bažnyčios kanonų nesilaikymą, užvesta byla, kuri buvo nagrinėta 
1902 m. spalio mėn. Žemaičių konsistorijoje. 

2 Jonas Grūžauskis (Gruževskis) - Kuršėnų ir Micaičių dvarininkas. 

21 Stanislovas Stakelė (1862-1930) už lietuvišką veiklą rusų valdžios ir 
lenkininkų buvo persekiotas, tremtas į Kretingos vienuolyną; kunigavo Pa- 
svalyje, Benekainyse, Dusetose, Rageliuose ir kitur. 

2 Karpiai - žymi Lietuvos bajorų giminė; dvarų turėjo Žemaičiuose, Šiau- 
rès Lietuvoje (Joniškėlyje ir kt.). 

23 Pranciškus Būčys - žr. str. „Eduardas Volteris“ 85 paaiškinimą. 

4 „nekruvinąją“ suomių revoliuciją- turima omenyje taikiomis prie- 
monėmis išgautas 1905 m. caro įsakas, panaikinęs Rusijos įstatymų, nepa- 
tvirtintų Suomijos parlamento, galiojimą. 

25 Minimas 1905 m. gruodžio 7 d. Vaižganto iniciatyva Vadaktuose įvykęs 
susirinkimas, kuriame buvo įsteigta politinė kuopa, pavadinta Lietuvių krikš- 
čionių demokratų sąjunga. 

2 Romualdas Styra (Styravičius, 1841-1915) — Naujamiesčio parapijos 
netoli Panevėžio klebonas. 

27 Miškiai - Sidabravas, bažnytkaimis į pietryčius nuo Šeduvos; Ščodrobovo 
(lietuviškai būtų Dosnuva) - taip ji vadinta lenkiškai iki XX a. pradžios. 

28 Antanas Antanėlis (1863-1908) - kunigas Grinkiškyje, Utenoje, Upytėje; 
kaip ir Vaižgantas kilęs iš Malaišių; bendradarbiavo „Tėvynės sarge“; jo 
nekrologą žr. šių Raštų 7 t. (p. 191-192). 

3 Pirmojo lietuvių dienraščio „Vilniaus žinios“, leisto 1904-1909 m., redak- 
cijoje Vaižgantas dirbo 1906-1907 m. 

30 „Viltis“ - žr. str. „Sofija Przybylauskienė (Lazdynų Pelėda)“ 5 paaiškinimą 

31 Vaižganto veiklą 1905 metais sekė rusų policija, rengė medžiagą bylai. 
Kad ši byla 1908 m. buvo pasiekusi teismą, jo biografai (A. Merkelis, A. Vai- 
tiekūnienė) nekalba. 

32 Petras Leonas (1864-1938) - teisininkas, pirmujų Lietuvos vyriausybių 
narys, nuo 1922 m. Kauno universiteto profesorius; Jonas Vileišis — žr. str. 
„Henrykas Sienkiewiczius“ 5 paaiškinimą. 

33 Kazimieras Michalkevičius (1865-1940) Vilniaus vyskupiją valdė 1908- 
1918 m., nuo 1923 m. Vilniaus vyskupas sufraganas; uolus polomanas, nors ir 
kilęs iš lietuvių ukmergiškių. 

% Gasparas Cirtautas (1841-1913) - nuo 1897 m. Žemaičių pavyskupis, 
nuo 1908 m. - vyskupijos valdytojas, nuo 1910 m. - vyskupas. 

35 Konstantinas Olšauskas - žr. str. „Kazimieras Jaunius“ 12 paaiškinimą; 
„Saulė“ - žr. to pat str. 18 paaiškinimą. 

36 Juozapas Bikinas (1875-1956) ~ publicistas, spaudos darbuotojas; kunigavo 
Endriejave, Rietave, Kaune, Rygoje, nuo 1924 m. Jurbarke; redagavo „Rygos 
garsą“, „Vienybę“, „Laisvę“ ir kitus laikraščius, Damazo Dumbrės slapyvardžiu 
paskelbė straipsnių, feljetonų, brošiūrų; „Rygos garsas“ - žr. str. „Marcelinas 
Šikšnys“ 50 paaiškinimą; Vaižgantas jo redakcijoje dirbo 1914-1915 m. 

*7 Jurgis Linartas - žr. str. „Marcelinas Šikšnys“ 11 paaiškinimą. 

38 Martynas Yčas (1885-1941) - žr. str. „Marcelinas Šikšnys“ 2 paaiškinimą. 

3 Lietuvių centrinis komitetas nukentėjusiems nuo karo šelpti — žr. str. 
„Justinas Zubrickas“ 9 paaiškinimą. 

4 Voronežo kursai - kalbama apie 1915-1918 m. Voroneže veikusias dvi 
lietuvių gimnazijas, kuriose dėstė čia apsistoję lietuvių kultūrininkai. 

* Tautų kongresas - 1917 m. rugpjūčio mėnesį Kijeve šauktas, rugsėjo 8- 
16 d. vykęs Rusijos tautų atstovų kongresas, kuriame svarstyta šių tautų 
politinio ir valstybinio gyvenimo perspektyvos; kongrese dalyvavusių lietu- 
vių, tarp jų ir Vaižganto, siūlymu buvo priimta rezoliucija, remianti Lietuvos 
nepriklausomybės siekimą. 

42 Jonas Aukštuolis (1885-1949) - teisininkas, diplomatas, 1919 m. Lietuvos 
atstovas Švedijoje, Norvegijoje, 1921-1922 m. ir Olandijoje, 1923 m. Latvijoje 

ir Estijoje, nuo 1927 m. Estijoje, nuo 1929 m. Suomijoje, vėliau Čekoslovakijoje, 
Argentinoje, Brazilijoje ir Urugvajuje. 

3 Jurgis Savickis (1890-1952) - rašytojas, diplomatas, 1919-1940 m. Lietu- 
vos atstovas Skandinavijos šalyse, Latvijoje, 1928-1930 m. - Valstybės teatro 
direktorius. 

4 „Lietuvos aidas“ - žr. str. „Justinas Zubrickas“ 11 paaaiškinimą. 

4 „Nepriklausomoji Lietuva“ — Vilniaus lietuvių dienraštis, redaguojamas 
J. Tumo, ėjęs 1919 m. balandžio-gruodžio mėn.; uždarytas bolševikų. 

46 „Tauta“ - kultūros ir politikos laikraštis, ėjo Kaune 1919-1920 m., leido 
Tautos pažangos partija, nuo 12 nr. redagavo Vaižgantas. 

47 „Trimitas“ - savaitinis Lietuvos šaulių sąjungos žurnalas, leistas Kaune 
1920-1940 m.; Vaižgantas buvo jo 2-13 nr. redaktoriumi. 


ANTANO ŽUKAUSKO-VIENUOLIO 50 METŲ SUKAKTUVĖMS. Publi- 
kuota: LA. — 1932. - Geg. 18. - Nr. 110 („Antanas Žukauskas-Vienuolis“). 
Parašas: Dr. J. Tumas. Pakartota: VR- 19. - P. 113-122 (po tekstu: L. A. 1932 m. 
110 nr.). 

1 Stanislovas Feliksas Didžiulis — žr. str. „Liudvika Didžiulienė“ 3 paaiš- 
kinimą; bibliografas, tautosakos rinkėjas; bendradarbiavo „Aušroje“, „Varpe“, 
„Ūkininke“, platino draudžiamą spaudą, tremtas į Rusiją. Didžiulių giminė 
kildinosi iš senųjų bajoru ukmergiškių Gedgaudų. 

2 Povilas Tarsietis - apaštalas Paulius, gimęs Mažojoje Azijoje, Tarso mies- 
te, žydu šeimoje; minimi jo laiškai kolosiečiams ir romiečiams (N. Testamentas, 
Apaštalų darbai). 

3 „unie zakona“ (rus.) - už įstatymo ribų. 

4 Liudvika Didžiulienė - žr. str. „Liudvika Didžiulienė“; „Ką aš beatme- 
nu“ - žr. to pat str. 49 paaiškinimą. 

5 „Gromatos iš Petabarko“ - A. Baranausko poema „Kelionė Petabarkan“, 
parašyta 1858-1859 m., fragmentų spausdinta periodikoje, visas jos tekstas 
paskelbtas 1921 m. 

é Rašliavos muziejus - žr. str. „Gabrielia Petkevičiūtė (Bitė)“ 3 paaiškinimą. 

7 Pranas Dovydaitis - žr. str. „Sofija Przybylauskienė (Lazdynų Pelėda)“ 
12 paaiškinimą; Vytautas Endziulaitis (1893-1918) - katalikų visuomenės 
veikėjas, „Ateities“, „Vienybės“ bendradarbis; Vaižganto rašytą jo nekrologą 
(„Vytautas Endziulaitis“) žr. šių Raštų 10 t. (p. 352). 

5 „tačiau tik politikuodamas kaip ir Vaižgantas- žr. ta tema Vaiž- 
ganto publicistikos straipsnius šių jo Raštų 11 t. (p. 182-186). 

9 Na wieki wieków (lenk.) - per amžių amžius. 

10 Ferdinandas Ūselis (1837-1901) vikaravo Subačiuje, klebonavo Alizavoje, 
nuo 1886 m. iki mirties - Anykščiuose. 

Udo polskiej wiary” (lenk.) - i lenkų tikėjimą. 

12 Kad vysk. A. Baranauskas būtų leidęs į mokslus daug savo giminaičių, 
jo biografai nemini. O seserėną Antaną Žukauską jis nustojo remti, kai šis, 
baigęs keturias Liepojos gimnazijos klases, atsisakė stoti į kunigų seminariją. 

B Jurgis Linartas — žr. str. „Marcelinas Šikšnys“ 11 paaiškinimą. 

“ Stasys Šilingas - žr. str. „Mykolas Biržiška“ 10 paaiškinimą. 

15 „Aušrinė“ — žurnalas su pertraukomis leistas 1910-1933 m. Vilniuje, 
Voroneže, Marijampolėje, Kaune; Maskvoje „Aušrinė“ nebuvo leidžiama, ją 
iki I pasaulinio karo tik redagavo ten studijavę lietuviai. 

16 Maironio eilėraščio „Užtrauksim naują giesmę“ posmas. 

17 Farmaceutų reikalai“ - „Lietuvos žinių“ ir „Aušrinės“ priedas, ėjęs 1911- 
1912 m. Vilniuje. 

*8 Paties Vienuolio rengti savieji Raštai leisti 1920-1944 m., pasirodė 12 
tomų. 

B „Lietuvių laikraštis“ — žr. str. „Antanas Kaupas“ 42 paaiškinimą. 

2 „Tėvynės sargas“ - krikščionių demokratų partijos laikraštis, leistas 
1917-1918 m. Vilniuje, 1920-1926 m. Kaune. 

2 Lietuvių studentų draugija - Maskvos lietuvių studentų draugija; 
veikė 1880-1910 m.; minimas laikraštis „Aušrinė“. 

2 Lietuvių šelpimosi draugija - Maskvos lietuvių susišelpimo drau- 
gija, veikusi 1905-1918 m.; jos sekretoriumi A. Vienuolis buvo 1910-1914 m. 

3 „Lietuvos žinios“ - žr. str. „Pijus Mičiulis“ 8 paaiškinimą; „Vaivorykš- 
tė“ - literatūros ir dailės žurnalas, ėjęs 1913-1914 m. Vilniuje. 

2 Fereino vaistinė- anuomet viena didžiausių vaistinių ne tik Rusijoje, 
bet ir visoje Europoje; Fereinas - Pabaltijo vokietis, be vaistinės, turėjęs didelį 
vaistų fabriką. 

25 „Santara“ - laikraštis, leistas 1917-1918 m. Petrograde, Maskvoje, 1919- 
1920 m. Kaune. 

26 „Lietuvių balsas“ - tautinės ir katalikiškos krypties savaitraštis, ėjo 1915- 
1918 m. Petrograde ir Voroneže (nuo 1917 m.). 

7 Mykolas Krupavičius - žr. str. „Sofija Przybylauskienė (Lazdynų Pe- 
lėda)“ 8 paaiškinimą. 

8 Jurgis Kubilius (1871-1961) - vienas Lietuvos kariuomenės organi- 
zatorių, Nepriklausomybės kovų dalyvis, vėliau dirbo Kariuomenės štabe; 
Vaižganto straipsnį apie jį („Jurgis Kubilius“) žr. šių Raštų 10 t. (p. 350). 

2 „Lietuva“ — žr. str. „Sofija Przybylauskienė (Lazdynų Pelėda)“ 12 pa- 
aiškinimą. . 

30 Albinas Rimka (1886-1944) - ekonomistas, spaudos veikėjas; „Sau- 
lėtekis“ - liberalinis laikraštis, išėjęs Kaune 1919 m. 

31 Švietimo ministerijos Knygų leidimo komisija veikė 1919-1940 m.; leido 
vadovėlius mokykloms ir lietuvių bei pasaulinės literatūros veikalus. 

32 „Skaitymai“ — žr. str. „Marija Pečkauskaitė (Šatrijos Ragana)“ 47 paaiš- 
kinimą; „Laisvė“ - lietuvių krikščionių demokratų dienraštis, ėjęs Kaune 1919- 
1923 m.; „Veja“ - literatūros ir meno žurnalas, leistas 1919-1920 m. Kaune. 

3 Trečiųjų teismas taip buvo vadinamas teismas, renkamas tarp šalių 
kilusiems ginčams spręsti. 

* Klemensas Kairys (1836-1864) - Antano Baranausko mokslo draugas 
Varniuose, nuo 1862 m. Kauno gimnazijos kapelionas, po 1863 m. sukilimo 

ištremtas į Rusiją; Antanas Povilonis - žr. str. „Liudvika Didžiulienė“ 16 pa- 
aiškinimą; Antanas Karosas - žr. str. „Liudvika Didžiulienė“ 19 paaiškinimą. 

35 Stasys Dabušis (1898-1974) - kalbininkas, vertėjas; paskelbė mokslo 
populiarinimo darbų, išvertė rusų rašytojų prozos; lietuvių kalbos norminimo 
klausimais laikėsi puristinių nuostatų. 

36 „Švyturys“ — žr. str. „Marcelinas Šikšnys“ 5 paaiškinimą. 

7 „Kultūra“ - kooperatinė spaudos leidimo ir kultūros darbo bendrovė, 
veikė 1920 -1939 m. Šiauliuose. 

38 „Vairas“ - knygų leidykla, veikusi 1927-1931 m. Kaune. 

3 Vytauto Didžiojo komitetas buvo įsteigtas 1930 m. sausio 1 d. Vytauto 
Didžiojo 500-ųjų mirties metinių jubiliejaus renginiams organizuoti. 

a Dygasinskis - žr. str. „Vincas Kudirka“ 28 paaiškinimą; jo apsakymas 
„Žvirbliai“ („Wróble“), išverstas V. Kudirkos, buvo skelbtas 1897 m. „Varpo“ 
1-5 nr. J. Jablonskis, patvarkęs vertimo kalbą, 1922 m. parengė naują „Žvirblių“ 
leidimą mokykloms. 


VLADAS KAROLIS RAČKAUSKAS-KAROLIS VAIRAS. Publikuota: Vai- 
ras. - 1930. - Nr. 2 (5). - P. 442-448. Parašas: J. Tumas. Pakartota: VR-19. — 
P. 123-132 (po tekstu: Vairas, 1930 m. 2 nr.). 

1 Antanas Smilga - žr. str. „Antanas Kaupas“ 42 paaiškinimą; „Lietuvių 
laikraščio“ (žr. str. „Antano Žukausko-Vienuolio 50 metų sukaktuvėms“ 19 
paaišk.) leidėjas. 

2 „Tėvynė“ - 1896 m. įsteigtas laikraštis, iki 1899 m. mėnesinis, vėliau 
savaitinis, ėjo Plymouthe, Pittstone, nuo 1908 m. leidžiamas Niujorke; „Jaunoji 
Lietuva“ - literatūros ir mokslo laikraštis, ėjęs 1914-1916 m. Čikagoje. 

3 Kazys Gineitis (1895-1965) - spaudos ir ūkinio gyvenimo darbuotojas; 
redagavo Čikagoje leistą „Lietuvą“, nuo 1920 m. dirbo Londone Lietuvos 
pasiuntinybėje; jo knyga „Amerika ir Amerikos lietuviai“ išėjo 1925 m. 

*Žr. Vaižganto Raštų XI t.- nurodomas Vaižganto straipsnis „Ladis- 
lovas Dembskis“ (žr. šių Raštų 15 t.; p. 203-229). 

Sinsurekcija (lenk.) - sukilimas. 

* Melchijoras (Merkelis) Račkauskas (1885-1968) - Kauno ir Vilniaus uni- 
versitetų profesorius, graikų ir lotynų kalbų vadovėlių autorius, antikinės 
literatūros vertėjas. 

7 Janas Amosas Komenskis (1592-1670) - čekų pedagogas; jo veikalas 
„Didžioji didaktika“ išleistas 1657 m. 

šŽiūr. „Dirva“. Dešimt sėjos barų- 1918 m. įkurtos ir Marijampolėje 
iki 1940 m. veikusios knygų leidimo bendrovės „Dirva“ leidinys (1929), skirtas 
jos dešimtmečiui. Jame duodama išleistų svarbiausių knygų autorių biobiblio- 
grafijos ir portretai, spaudoje pasirodžiusių recenzijų; M. Račkausko gyvenimo 
ir darbų aprašymas bei nuotrauka p. 45—47. 

Sbylos dėl vartojimo lietuviškų rašmenų kasacijos skundą - Po- 
vilui Višinskiui buvo iškelta byla už lietuviškų raštų spausdinimą ir laikymą, 
kuri tęsėsi trejus metus ir 1903 m. pasiekė Senatą. Šis ji išteisino, pripažin- 

damas, jog vidaus reikalų ministro 1867 m. išleisti aplinkraščiai, draudžiantys 
lietuvių spaudą lotyniškomis raidėmis, neturi įstatymo galios. 

10 Sk. doc. J. Tumo... - nuoroda į knygą „Lietuvių literatūra rusų rai- 
dėmis ir broliai Juškos-Juškevičiai“ (Kaunas, 1924). Žr. šių Raštų 17 t. 

“ Dobilas galėtų ta tema antrą dramą nupinti - turima galvoje 
J. Lindės-Dobilo drama „Širdis neišturėjo“ (1921), kurioje vaizduojamas pa- 
grindinio veikėjo Petro Plūkio kelias į kunigų luomą ir pasitraukimas iš jo. 

12 Veikiant pirmai ir antrai rusų Dūmai - Rusijos I Dūma veikė 
1906 m. (nuo gegužės 10 iki liepos 21 d.); carui Nikolajui II ją paleidus, išrinkta 
II Dūma veikė iki 1907 m. pabaigos. 

15 Klemensas (Kleopas) Jurgelionis (1886-1963) - poetas, vertėjas, nuo 
1908 m. gyveno JAV, advokatavo, dirbo laikraščių redakcijose. 

“4 „Laisvoji mintis“ - JAV lietuvių laisvamanių mėnesinis mokslo ir litera- 
tūros žurnalas, leistas 1910-1915 m. Scrantone. 

15 Susivienijimas lietuvių Amerikoje - žr. str. „Antanas Kaupas“ 
12 paaiškinimą. 

taikos delegacijai Paryžiuje -kalbama apie 1919-1920 m. Paryžiaus 
taikos konferenciją, į kurią Lietuva nebuvo įsileista, tačiau konferencijos darbų 
kuluaruose veikusi lietuvių delegacija įmanomais diplomatiniais būdais siekė, 
kad Lietuvos valstybei rastųsi vietos pokario Europoje. 

1 Lietuvių mokslo draugijos nariai (J. Basanavičius, M. Yčas) 1913 m. vyko 
į JAV rinkti aukų statyti Tautos namams Vilniuje, juose turėjo būti įrengtas 
lietuvių tautos muziejus ir dailės galerija. 

18 Žiūr. „Ameriką“ - žr. straipsnio pradžioje duodamos K. Račkausko 
darbų bibliografijos 2 įrašą. 

19 Nurodomas knygos „Polskie apostolstwo w Litwie” (lietuviškas jos 
leidimas „Lenkų apaštalavimas Lietuvoje“, 1918) autorius Kazimieras Prapuo- 
lenis (1858-1933) - kunigas publicistas, spaudos darbuotojas. 

20 Juozas Adomaitis-Šernas (1859-1922) - publicistas ir mokslo žinių popu- 
liarintojas, „Lietuvą“ redagavo 1895-1917 m.; Bronius Kazys Balutis (1880- 
1967), diplomatas, 1928-1934 m. Lietuvos pasiuntinys JAV, Olandijoje, Di- 
džiojoje Britanijoje, šį laikraštį redagavo 1919 m. 

2 Henry Wadsworth Longfellow (1807-1882) - JAV rašytojas, jo „Hiavatos 
giesmė“ (1855) sukurta Europos nacionalinių epų pavyzdžiu; K. Račkausko 
išversta lietuviškai ji išėjo 1929 m. 

2 Lietuvos atstatymo bendrovė, veikusi JAV 1916-1936 m., siekė padėti 
Lietuvai ūkiškai atsigauti po I pasaulinio karo. 

23 Juozas Bučinskas (1872-1926) - Amerikos lietuvių veikėjas, pramoninin- 
kas, „Vienybės lietuvninkų“ bendradarbis; Jonas Lopatto (1882-1956) - advo- 
katas, visuomenės veikėjas; Anicetas Strimaitis (1875-1945) - visuomenės 
veikėjas, „Tėvynės“, „Vienybės“ bendradarbis. 

24 „Dirva“ - tautinės minties savaitraštis, leidžiamas nuo 1916 m. 

2 Tomas Naruševičius (1871-1927) — inžinierius, visuomenės veikėjas, 


diplomatas. 

26 chargé d'affaires a. i. (pranc., lot. chargé d'affaires ad interim) - lai- 
kinojo reikalų patikėtinio. 

27 „Sandara“ -JAV lietuvių politinė organizacija, įkurta 1914 m. Niujorke; 
iš pradžių jungė įvairių pažiūrų žmones, vėliau - tautinės orientacijos; nuo 
1918 m. leidžia savaitraštį „Sandara“. 

28 Johnas Miltonas (1608-1674) - anglų poetas; jo poema „Prarastasis rojus“ 
išleista 1671 m.; šios poemos K. Račkausko vertimas nėra pasirodęs. 

2 Dvožakas (Antoninas Dvoržakas, 1841-1904) - čekų kompozitorius, diri- 
gentas, pedagogas, įvairiažanrės muzikos kūrėjas; M. Konopnickienė (Maria 
Konopnicka) - žr. str. „Gabrielia Petkevičiūtė (Bitė)“ 25 paaiškinimą; Sara 
Teasdale (1884-1933) - amerikiečių poetė; Rudyardas Kiplingas (1865-1936) — 
anglų poetas ir prozininkas; Mary Adams Stears - plačiau nežinoma poetė. 

30 Mikas Petrauskas (1873-1937) - kompozitorius, dainininkas, dirigentas, 
pirmosios lietuvių operos „Birutė“ (1906) kūrėjas. 

31 „Kanklės“ - mėnesinis muzikos leidinys, leistas 1917-1921 m. Bostone, 
skelbęs M. Petrausko kūrinius; 1921 m. išėjo viena knyga: Mikas Petrauskas. 
Penkių metų (1917-1921) „Kanklės“. 


VYTAUTAS STEPONAITIS. Publikuota: LA. - 1930. - Kovo 27. - Nr. 71. 
Parašas: J. Tumas. Pakartota: VR-19. - P. 133-139 (po tekstu: L. A. 1930 m. 71 nr). 

1 „Mūsų žinynas“ - karo mokslo ir istorijos žurnalas, leistas Kaune 1921- 
1940 m.; „Karo archyvas“ - žurnalas, leistas 1925-1929 ir 1935-1940 m. Kaune. 

2 „Aušrinė“ - žr. str. „Antano Žukausko-Vienuolio 50 metų sukaktuvėms“ 
15 paaiškinimą. 

3 Edmundas Steponaitis - žr. str. „Kazimieras Jaunius“ 22 paaiškinimą; 
eilėraščių paskelbė „Viltyje“, „Draugijoje“, išvertė A. Puškino, N. Nekrasovo 
kūrinių. 

* draugija nukentėjusiems dėl karo šelpti - žr. str. „Justinas Zub- 
rickas“ 9 paaiškinimą; Petras Leonas - žr. str. „Juozas Tumas“ 32 paaiškinimą; 
vienas iš Lietuvių draugijos nukentėjusiems nuo karo šelpti steigėjų ir cent- 
rinio komiteto narys, 1915 m. šio komiteto išsiųstas į Petrapilį, iš kurio vėliau 
išvyko į Maskvą vadovauti tremtinių šelpimo darbui. 

5 „Karys“ - savaitinis žurnalas, ėjęs 1920-1940 m. Kaune ir 1941-1944 m. 
Vilniuje. 

é Jonas Laurinaitis (1894-1966) - pulkininkas leitenantas, spaudos dar- 
buotojas; be „Mūsų žinyno“, redagavo „Atspindžius“ ir „Karį“ (1920-1922). 

7? Nurodoma netiksli moksleivių rankraštinio laikraštėlio „Atgimimas“ 
leidimo data - jis buvo leidžiamas 1910 m.; išėjo 2 numeriai. 

8 Aleksandras Ružancovas (1893-1966) - gudų kilmės Lietuvos kariuo- 
menės atsargos pulkininkas, Nepriklausomybės kovų dalyvis; sudarė spaudos 
ir knygų bibliografijų; 1944 m. pasitraukęs iš Lietuvos, Amerikoje leido biblio- 
grafinį biuletenį „Knygų lentyna“. 

* Laikraščiai ir žurnalai, minimi žemiau duodamoje V. Steponaičio darbų 
bibliografijoje: 

„Kooperativnaja žizn“, „K. Ž.“ („Kooperacinis gyvenimas“) - Maskvos 
žemės ūkio draugijos dvisavaitinis žurnalas, leistas nuo 1913 m.; 

„Vairas“ - politikos ir kultūros žurnalas, ėjęs 1914-1915 m. Vilniuje ir 1929- 
1940 m. Kaune; 

„Jaunoji Lietuva“ - Amerikos lietuvių mokslo ir kultūros žurnalas, ėjo 1914- 
1916 m. Čikagoje, Bostone; 

„Pradai ir žygiai“ — literatūros ir kritikos žurnalas, leistas 1926-1927 m. 
Kaune, pirmaisiais metais kas mėnesį, antraisiais kas ketvirtį; 

„Varpas“ — liaudininkų mokslo ir kultūros žurnalas, išleistas 1918 m. 
Voroneže, 1920, 1921, 1924, 1926, 1931 ir 1932 m. nereguliariai ėjo Kaune; 

„Ateitis“ - Amerikos lietuvių savaitraštis, leistas 1914-1918 m. Bostone; 

„Lietuvos žinios“ - žr. str. „Pijus Mičiulis“ 8 paaiškinimą; 

„Mūsų žinynas“, „M. Ž.“-žr.1 paaiškinimą; 

„Lietuvos ūkis“ - mėnesinis ekonomikos žurnalas, leistas 1921-1925 m. 
Kaune; 

„Karo archyvas“, „K. A.“ - žr. 1 paaiškinimą; 

„Mūsų senovė“ — tęstinis istorijos tyrinėjimų ir publikacijų leidinys, ėjęs 
Kaune 1921-1922 ir 1937-1940 m.; 

„Laisvoji mintis“ — žr. str. „Vladas Karolis Račkauskas-Karolis Vairas“ 14 
paaiškinimą; 

„Knygos“ - bibliografijos žurnalas, ėjo 1922-1926 m. Kaune redaguojamas 
V. Biržiškos. 

w Alfonsas Moravskis (1868-1941) - ekonomistas, Kauno universiteto 
docentas; vienas iš Lietuvos socialdemokratų partijos kūrėjų. 

1 Feliksas Baltušis-Žemaitis (1897-1957) - nuo Telšių kilęs komunistų 
veikėjas, bolševikinės kariuomenės organizuotojas Lietuvoje, sovietų generolas. 
„Mūsų žinyne“ (1929, Nr. 56, p. 277-294) išspausdintame V. Steponaičio iš rusų 
kalbos verstame jo straipsnyje rašoma apie Rusijos bolševikų siekimą ginklu 
užimti Lietuvą ir Latviją, dėstomos šios nepavykusios operacijos peripetijos. 


MIKALOJAUS KATKAUS 80 METŲ SUKAKTUVĖMS. Publikuota: 
VR-19. - P. 143-150. 

1 „Mūsų tautosaka“ - tautosakos ir etnografijos tęstinis leidinys, ėjęs 1930- 
1935 m.; leido Kauno universiteto Humanitarinių mokslų fakulteto Tautosakos 
komisija, redagavo V. Krėvė-Mickevičius. 

2 Nurodomas „Knygnešyje“ (1 kn., p. 120-123) išspausdintas M. Katkaus 
pasakojimas „Iš mano atsiminimų“. „Knygnešys“ - žr. str. „Liudvika Didžiu- 
lienė“ 2 paaiškinimą; 

3 Vladas Stašinskis (1874-1944) — teisininkas, valstybės ir visuomenės 
veikėjas, advokatavo Kaune, 1918 m. vidaus reikalų, 1938 m. teisingumo 
ministras, 1930-1938 m. Lietuvos banko valdytojas. 

4 Augustinas Janulaitis - žr. str. „Mykolas Biržiška“ 16 paaiškinimą. 

5 „Viena vasaros diena“ - turėjo būti „Viena pavasario diena“. Šis 
eiliavimas yra dalis Vaižganto Raštų 11 t. (1929) įdėtos poetui 1863 m. sukilėliui 

ir tremtiniui Juliui Anusavičiui (1825-1907) skirtos publikacijos „Julijus Anu- 
savičius“, kurioje pateikiama jį apibūdinantis straipsnis, didelis pluoštas jo 
poezijos (žr. šių Raštų 15 t., p. 160-200). 

*sosiečių (Sassy) kalba- vakarų aukštaičių šiauliškių šnekta; sosiečiais, 
sosiais buvo vadinami kelių kaimų tarp Surviliškio ir Paberžės (Kėdainių r.) 
žmonės, pasiturimai gyvenę karališkieji valstiečiai; pavadinimas Sassy randa- 
mas Hermano Vartbergės (Vartbergiečio) Livonijos kronikoje; čia taip vadi- 
namas per 1372 m. kalavijuočių įsiveržimą į Lietuvą jų naikintas laukas (kelių 
gyvenviečių teritorinis junginys), kuris lokalizuotinas minėtų dabartinių 
miestelių apylinkėse. 

"Vaižgantas turi galvoje savo alegorijų vaizdą „Kaip Jonas su Petru kiaulės 
ganė“, paskelbtą 1907 m. „Vilniaus žinių“ 15 nr. ir keletą kartų pakartotą (žr. 
šių Raštų 1 t., p. 205-209; 394); greičiausiai tai buvo žodinis Vaižganto kūrinio 
apibūdinimas, nes kur ir kada J. Baltrušaitis tai yra rašęs, nepavyko aptikti. 

8 V. Biržiška pagyrė „Pragiedrulius“ savo straipsnyje „Kan. Juozo Tumo 
sukaktuvės“ („Bibliografijos žinios“, 1929, Nr. 4, p. 105-106), tiktai jų autorių 
pavadino ne „chlopu“, kaip sako Vaižgantas, o „grynai pagoniškos sielos“ 
žmogumi. 

9 „kaziorni“ (rus. kazennoe) — valdiški, biurokratiški. 


DRAMATURGAS VINCAS NAGORNOSKIS. Publikuota: NR. - 1932. — 
Bal. 3.- Nr. 14. - P. 325-236. Parašas: Dr. J. Tumas. Pakartota: VR-19. - P. 151- 
158 (po tekstu: N. Romuva, 1932. 14 Nr.). 

1B. Sruogos knyga „Lietuvių teatras Peterburge“ išleista 1930 m.; joje apie 
V. Nagornoskio „Živilę“ užsimenama, kad jos debiutas Peterburge buvo 
nesėkmingas. 

2 Jurgis Linartas ir Joana Jančaitė-Linartienė - žr. str. „Marcelinas Šikšnys“ 
11 paaiškinimą. 

3 Apie tai esu rašęs... - nurodomas Vaižganto straipsnis buvo paskelbtas 
1927 m. „Lietuvos“ 26, 30, 32-34 nr. (žr. šių Raštų 12 t., p. 217-251). 

* Juozas Tūbelis - žr. str. „Petras Pundzevičius“ 26 paaiškinimą; Balys 
Giedraitis (1890-1941) - Nepriklausomybės kovų savanoris, pulkininkas, kraš- 
to apsaugos ministras 1930-1934 m.; Jonas Šimoliūnas - žr. str. „Marcelinas 
Šikšnys“ 13 paaiškinimą; Vladas Skardinskas - žr. tą patį paaišk.; Juzė Dryja- 
Visockaitė - žr. tą patį paaišk; Petras Janulevičius - žr. tą patį paaišk.; Vytautas 
Putna (1893-1937) - dailininkas, po 1917 m. sovietų karo vadas, diplomatas; An- 
tanas Charžauskas (Charževskis) - žr. aukščiau nurodytą 13 paaišk.; Julijonas 
Špakevičius (1888-1956) - Rygos politechnikos studentas, agronomas, peda- 
gogas; Balys Zagrzeckas (Zagžeckis) - žr. tą pati paaišk.; Mikalojus Lipčius 
(1894-1942) - Lietuvos kariuomenės savanoris, Finansų ministerijos departa- 
mento direktorius; Stasys Eidrigevičius (1888-1945) - inžinierius, Nepriklau- 
somoje Lietuvoje susisiekimo valdininkas; Šliafertas - Boguslavas Šliapertas, 
muzikantas, spektaklių organizatorius; Landskoronskis (1893-1980) - Nepri- 
klausomybės kovų dalyvis, karo atašė Paryžiuje; Petras Pundzevičius — žr. 

šio tomo str. „Petras Pundzevičius“; Gabrielė Landsbergytė (Kukutienė, 1888- 
1957) - pedagogė, dramaturgo ir teatralo G. Landsbergio-Žemkalnio duktė, 
po II pasaulinio karo išeivė Amerikoje. 

5dėstydamas lietuvių literatūrą- Vaižgantas lietuvių literatūrą dėstė 
Kauno universitete 1922-1929 m. 

€„krajuje“ (lenk.)- krašte; „krajumi“ Amerikos lietuvių išeivių žargonu 
XX a. pr. buvo vadinama paliktoji tėvynė. 

"Skaityk mano „Draudžiamąjį laiką“ - nurodoma: Doc. p. e. J. Tumo 
Lietuvių literatūros paskaitos. Draudžiamasis laikas. Aušrininkų grupė (Kau- 
nas, 1924) (žr. šių Raštų 18 t.). 

8 Žr. Vaižganto Raštų XII tomą - nuoroda į straipsnį „Aleksandras 
Abijetskis-Fromas (Gužutis)“ (p. 105-118) (žr. šių Raštų 15 t., p. 368-379). 


CH. N. BIALIK. Publikuota: LA. - 1930. - Rugs. 19. - Nr. 213 („Apie 
Ch. N. Bialiką“). Parašas: Dr. J. Tumas. Pakartota: VR-19. - P. 159-162 (po 
tekstu: L. A. 1930 m. 213 nr.). 

1 Lietuvių-žydų kultūrinio bendravimo draugija buvo įkurta 1928 m., ligi 
1935 m. jai pirmininkavo M. Biržiška. 

2 Chaimas Nachmanas Bialikas (1873-1934) - žydų poetas ir prozininkas; 
1901-1921 m. gyveno Odesoje, nuo 1924 m. Tel Avive, mirė Austrijoje, Vienoje; 
įvrito ir idiš kalbomis parašė poemų, eilėraščių, apysakų; Lietuvoje lankėsi 1930 
ir 1931 m., jo poezijos yra išversta į lietuvių kalbą („Židinys“, 1930, Nr. 5-6). 

3 Ch. N. Bialikas gimė Ukrainoje, Volynėje. 

* Weltschmerzu (vok.) - pasaulio skausmu, sielvartu; vokiečių rašytojo 
J. Paulio (tikr. J. P. Richter, 1763-1825) sukurtas terminas, kuriuo buvo nusa- 
komas sentimentalinės ir romantinės literatūros herojų nusivylimas pasauliu, 
žmonėmis ir gyvenimų; Judenschmerzu (vok.) - žydų skausmu. 

5 Raudų Siena - išlikusi Jeruzalės šventyklos dalis, žydų piligrimystės 
ir maldų vieta. 

é Eugenijus Škliaras (1894-1941) - Lietuvos rusų poetas, vertėjas, spaudos 
darbuotojas; gyveno Kaune, leido ir redagavo įvairius periodinius leidinius, 
yra kelių rusiškų poezijos rinkinių autorius, išvertė į rusų kalbą lietuvių poetų 
kūrybos; cituojama iš savaitraštyje „Sekmadienis“ (1930, Nr. 37) išspausdinto 
E. Škliaro straipsnio „Bialikas žydų ir pasaulinėj literatūroj“ . 

7, muki roždenija“ (rus.) - gimdymo kančios. 

„Muki roždenija i radosti” (rus.) - gimdymo ir džiaugsmo kančios. 


MARIJA PEČKAUSKAITĖ. Publikuota: LA. - 1930. - Liepos 30. - Nr. 171 
(„Marija Pečkauskaitę laidojant, kan. Tumo kalba“). Be parašo. Pakartota: 
VR-19. - P. 179-184 (po tekstu: L. A. 1930 m. 171 nr.). 

1 Pijus Bielskus (1880-1958) - Seinų kunigų seminarijos profesorius, Lie- 
tuvos delegacijos narys Paryžiaus derybose (1919), Prezidento kanceliarijos 
viršininkas 1921-1940 m.; Jonas Jogminas (Jagminas, 1874-po 1940) kunigavo 
Smilgiuose, Žemalėje, nuo 1922 m. Ukrinų klebonas. 

2vagono- po šio žodžio ir pirmosios publikacijos, ir pakartojimo tekstuose 
redakcinis intarpas (kelioliką. R.). 

3keliolika -po šio žodžio abiejuose tekstuose redakcinis intarpas (16. R.). 

* katalika - po šio žodžio abiejuose tekstuose redakcinis intarpas (ir 
tautininkų. R.). 

5Šv. Teresė (1873-1897) - prancūzų vienuolė karmelitė; išgarsėjo gyvenimo 
šventumu, dvasios ir kūno kančios kantrybe; paliko savo išgyvenimų ap- 
rašymą „Sielos istorija“. 

6 Mane čia atsiuntė aukščiausia Lietuvos mokslo įstaiga... - į 
M. Pečkauskaitės laidotuves Kauno universitetas Vaižgantą atsiuntė kaip savo 
garbės daktarą, 1922-1929 m. dėsčiusį čia lietuvių literatūrą. 

7 Friedrichas Wilhelmas Fėrsteris — žr. šio tomo str. „Marija Pečkauskaitė 
(Šatrijos Ragana)“ 17 paaiškinimą. 

8 Johannas Heinrichas Pestalozzi - žr. to pat str. 31 paaišk.; propagavo ir 
praktikavo auklėjamąjį mokyma, svarbiausiais jo principais laikė vaizdingumą 
ir nuoseklumą. 

? Lietuvių mokytojų tautininkų dr. J. Basanavičiaus vardo sąjunga veikė 
1927-1940 m. 

1 kavalierium - po šio žodžio abiejuose tekstuose redakcinis intarpas 
(ministeriai buvo paskyrę jai iki gyvos galvos pensiją. R.). 

1 Sofija Ivanauskaitė-Przybylauskienė - žr. šio tomo str. „Sofija Przyby- 
lauskienė (Lazdynų Pelėda)“. 


A. A. PRANAS PENKAITIS. Publikuota: NR. - 1932. - Saus. 3. - Nr. 1. — 
P. 5. Parašas: Dr. J. T. Pakartota: VR-19. - P. 189-190 (po tekstu: N. Romuva 
1932 m. 1 nr.). 

1 Pranas Penkaitis mirė 1931 m. gruodžio 19 d. 

2 Tuseno ir Langenšeito metode - kalbama apie kalbininko prancūzo Chris- 
topherio Toussaint'o (mirė 1877) ir kalbininko vokiečio Gustavo Langen- 
scheidto (1832-1895) surastą savarankiško svetimų kalbų mokymosi metodą; 
leisti tokiam mokymuisi skirtus vadovėlius G. Langenscheidtas 1856 m. Ber- 
lyne įkūrė firmą, kuri tebeveikia iki šiol. 

3C.K. nukentėjusiems dėl karo šelpti- žr. str. „Justinas Zubrickas“ 
9 paaiškinimą. 

4 Tarasas Ševčenka (1814-1861) - ukrainiečių poetas ir dailininkas; poe- 
zijoje vyrauja nacionalinio išsivadavimo, herojiškos Ukrainos praeities temos. 

5 „Lietuvių laikraštis“ — žr. str. „Antanas Kaupas“ 42 paaiškinimą. 

e „Vilniaus žinios“ - žr. str. „Justinas Zubrickas“ 11 paaiškinimą. 

7 Algirdas Penkaitis (1902-?) - teisininkas, Susisiekimo ministerijos juris- 
konsultas, Klaipėdos gubernatūros spaudos referentas; rašė „Lietuvos aide“, 
„Lietuvos žiniose“, „Teisėje“ ir kt. 

šįdėjo tai įžanga į savo III tomą- P. Penkaičio Raštų III tome įdėta 
jo feljetonų „Kelionės įspūdžiai“ Vaižganto recenzija, išspausdinta 1913 m. 
„Vilties“ 120 nr. 

PAMINKLAS JERONIMUI RALIUI, HOMERO VERTĖJUI. Publikuota: 
VR-19, - P. 191-197. 

i J. Ralio pradėtą versti „Iliadą“ užbaigė S. Čiurlionienė, P. Žadeikis ir 
J. Talmantas; vertimas išleistas 1930 m. Kaune. 

2 Nurodomi netikslūs metai - J. Ralys mirė 1921 m. gruodžio 17 d. 

3 Jonas Garalevičius (1871-1943) - vargonų meistras, pastatęs jų apie šimtą 
Lietuvos, Lenkijos, Kuršo bažnyčiose; gyveno Kaune; Juozas Jarašius (1873- 
1940) - gydytojas, varpininkas publicistas; gydytojavo daugiausia Kėdainiuo- 
se; Jurgis Alekna (1873-1952) - gydytojas, publicistas; gydytojavo Vilniuje, 
Kaune ir kt. 

* Vytautas Landsbergis-Žemkalnis (1893-1993) - architektas, dėstė Kauno 
universitete; pagal jo projektus pastatyta nemažai statinių, ypač Kaune. 

5 Pranas Gudavičius-Gudas (1876-1966) - gydytojas, Kauno universiteto 
profesorius; M. Vendziagolskis - neidentifikuotas asmuo; Jonas Augevičius 
(1883-1953) - gydytojas; Jeronimas Šliogeris (1871-1936) - inžinierius, Kau- 
no universiteto dėstytojas; Jonas Jaks-Tyris (1877-1938) - visuomenės vei- 
kėjas. 

*aptiekininkų Nasvyčių - turimas galvoje vaistininkas Steponas Nas- 
vytis (1883-1976), nuo 1919 m. turėjęs vaistinę Jonavoje. 

7 Be visų rūpesčių J. Ralio verstos „Odisėjos“ leidimu Vaižgantas jam 
parašė ir palydimąjį straipsnį (žr. šių Raštų 14 t., p. 151-159). 

3 Motiejus Oleka (mir. 1912) - gydytojas, operos solisto Petro ir režisieriaus 
Andriaus Olekų tėvas; rėmė „Aušrą“, „Varpą“, „Ūkininką“. 

? Jurgis Alekna - žr. 3 paaiškinimą. 

10 „Varpe“ J. Ralio verstos „Odisėjos“ dalis nebuvo išspausdinta. Redakci- 
jos atsakymų skiltyje „Gromatnyčia“ („Varpas, 1896, Nr. 1, p. 12) jos vertėjui 
buvo atsakyta: Tamistos vertimas 5 dainos Odissejos (Pluostus Adyšiaus) negali buti 
talpinamas musų laikraščiuose. Gaila, kad darbą pašvęstą tam vertimui Tamista nesu- 
vartojai rašymui proza naudingų straipsnių tinkančių V. ir U. Santrumpos V ir U- 
laikraščiai „Varpas“ ir „Ūkininkas“. Bagdonas - žr. str. „Marija Pečkauskaitė 
(Šatrijos Ragana)“ 21 paaiškinimą. 

u Vladimiras Šilkarskis (1884-1960) - filosofas, literatūros istorikas; parašė 
darbų apie antikinę literatūrą („Homeras ir graikų epinė poezija“, 1937; „Grai- 
kų literatūros istorija“, 1938); Žukauskas — Vasilijus Žukovskis (1783-1852), 
pirmasis Homero „Odisėjos“ vertėjas į rusų kalbą (1849). 

12 Jeronimas (apie 341-420) - šventasis, krikščionių rašytojas, vienas iš 
keturių didžiųjų Katalikų Bažnyčios daktarų. 

33 J. Ralio gimimo diena antkapiniame jo paminkle įrašyta senuoju ka- 
lendoriumi (naujuoju būtų spalio 10), o mirties diena klaidinga (žr. 2 paaiš- 
kinimą). 

14 Petras Vaitiekūnas (1889-po 1940) - kunigavo Kaune, nuo 1927 m. 
Jonavos klebonas. 

15 Nurodomi Vaižganto straipsniai „Daktaras Jeronimas Ralys“ ir „Pasta- 
bos „Odisėjos“ leidimui“ (žr. šių Raštų 14 t., p. 148-159). 

A. A. JONAS MAIRONIS-MAČIULIS. Publikuota: Vaikų žodis. - 1932. - 
Nr. 13-14. — P. 99-100. Parašas: Vaižgantas. Pakartota: VR-19. - P. 220-223 (po 
tekstu: Vaikų Žodis, 1932 m. 13-14 nr). 

* (Vaikams paskaita) - ši paantraštė įrašyta VR — 19 tekste. 

2 Kauno kunigų seminarijos rektoriumi Maironis buvo nuo 1909 m. iki mirties. 

3 Stefanija Strazdaitė-Jablonskienė (Jablonska, 1861-1936) - literatė, lie- 
tuvių rašytojų vertėja į lenkų kalbą; išvertė A. Baranausko „Anykščių šilelį“, 
Mairono „Jaunąją Lietuvą“ ir kt. Minima kalbininko J. Jablonskio žmona - 
Konstancija Sketerytė-Jablonskienė (1868-1948), irgi literatė, rusų literatūros 
vertėja. 

4 Maironio rašyta Lietuvos istorija, pavadinimu „Apsakymai apie Lietuvos 
praeigą“, išėjo 1891 m.; II jos leidimas (perspaudas) pasirodė 1903 m., III 
perredaguotas leidimas su priedu „Trumpa lietuvių rašliavos apžvalga“, 
pavadintas „Lietuvos istorija“, 1906 m. ir IV leidimas, pavadinimu „Lietuvos 
praeitis“, 1926 m. Be minėtos lietuvių raštijos apžvalgos, Maironis parašė 
„Trumpą visuotinės literatūros istoriją“, kuri išleista 1926 m. 

5 Turima galvoje 1903 m. išėjusi Maironio knyga „Praelectiones de justitia 
et jure quas habuit in Caesarea Romano-Catholica Ecclesiastica Academia 
Petropolitana Joannes Matsulewicz, Theologiae Moralis et Pastoralis Profes- 
sor. Petropoli“ (Teisingumo ir teisės paskaitos, kurias turėjo Imperatoriškoje 
Petrapilio Romos Katalikų Bažnyčios Akademijoje Jonas Maculevičius, mora- 
linės ir pastoralinės teologijos profesorius. Petrapilis). Tais pat metais už šias 
paskaitas Maironis gavo teologijos daktaro laipsnį. 

* Naujuoju kalendoriumi Maironis gimė lapkričio 2 d. 


MAIRONIUI MIRUS. Publikuota: Naujas žodis. - 1932. - Liep. 15. - 
Nr. 12. —- P. 226-227. Parašas: Dr. J. Tumas. Pakartota: VR-19. - P. 224-228 
(po tekstu: Naujas Žodis, 1932 m. 12 nr.). 

1 Pirmojoje publikacijoje šios paantraštės nėra, o po straipsnio pavadinimu 
redakcinė „Naujo žodžio“ įžanga: 

Mirė poetas Maironis. Mūsų spauda jei ir rašė apie jį, bet labai menkai atvaizdavo 
poeto paskutines dienas, jo gyvenimą. O tuo tarpu mums labai brangus bus kiekvienas 
vaizdas surištas su Lietuvos gaivintojo atmintimi. Tai suprasim paskui, bet gali būti 
vėlu, nes negailestingas laikas viską sunaikina. Čia dedame keletą nuotraukų vaizduo- 
jančių poeto Maironio paskutinės dienas. Tikimės patarnauti visuomenei. Ypač brangu 
tai, kad nuotraukos padarytos tuojaus po poeto mirties „N. Žodžio“ red. 

2 „ėmė išganymo taurę, šaukės Dievo vardo" (ib.) - straipsnio moto 
cituotos 115 psalmės 17 eilutė. 

3 „Kelkite, kelkite, kelkite!“ - V. Kudirkos eilėraščio „Varpas“ eilutė. 

* Į literatūros studijas Kijevo universitete Maironis įstojo 1883 m. rudenį 
ir išstojo po pirmo semestro 1884 m. sausį, apsisprendęs sukti į kunigystės kelią. 

5 Šie žodžiai priklauso ne K. Būgai, o pačiam Vaižgantui (plačiau žr. Doc. 
p-e. J. Tumo Lietuvių literatūros paskaitos. Jonas Maironis-Mačiulis, K., 1924, 
p. 74). 

€ Pirmojoje publikacijoje P. S. pastraipa nuo viso teksto atskirta brūkšniu 
ir pasirašyta inicialais J. T. 


MAIRONIES VAIZDAS APGRAIBOMIS. Publikuota: LA. ~ 1932. - Spal. 
26. - Nr. 244. Parašas: Dr. J. Tumas. Pakartota: VR-19. - P. 228-236 (po tekstu: 
L. A. 1932 m. 244 nr.). 

1 Kantu šv. Jonas - Jonas Kantietis (1390-1473), lenkų šventasis; jo diena 
minima spalio 20-ąją. 

2 Maironis mirė birželio 28 d. 

3 Po Maironio mirties Kauno kunigų seminarijos rektoriumi buvo paskirtas 
ligtolinis jos vicerektorius Pranas Penkauskas (1889-1950), istorikas, Kauno 
universiteto docentas; rektoriavo iki 1940 m. (bolševikų atėjimo). 

4 Pažaislio Patsų - Pacų, Pažaislio vienuolyno ir bažnyčios fundatorių. 

5 Minima Vaižganto monografija „Jonas Maironis-Mačiulis“ (išsp. kn. 
Lietuvių literatūros paskaitos. Draudžiamasis laikas. „Apžvalgos“ grupė, K., 
1924). 

* Baronas - Antanas Baranauskas. 

Zkaip jį jo priešai Romai atestavo... - XX a. pradžioje ir vėliau atsira- 
dus laisvai Žemaičių vyskupo vietai, į kurią buvo siūlyta Maironio kandida- 
tūra, jo priešininkai Romoje jį apibūdino kaip gyvenantį nekunigišką gyveni- 
mą - turintį moterį ir vaikų. Į tai Maironis atsiliepė eilėraščiais „Taip atsily- 
ginta“ ir „Skausmo skundas“. Kokią Maironio eksplikaciją mini Vaižgantas, 
neaišku (plačiau žr. V. Zaborskaitė. Maironis, Vilnius, 1987, p. 280-284). 

8 „okrainoms“ (rus.) - pakraščiams. 

9 Liudvikas Biesiekierskis (slp. Gabriel Pomian, 1867-po 1924) - artimas 
Maironio mokslo Peterburgo dvasinėje akademijoje draugas, čia studijavęs 
1889-1890 m. Kilęs iš Lenkijos; vėliau ekskunigas, gyveno Paryžiuje. Rašė 
poeziją, domėjosi filosofija; išvertė į lenkų kalbą Maironio sonetus „Sau- 
lėtekis“, „Įkvėpimo valandą“. 

1 Česlovas Sasnauskas (1867-1916) - kompozitorius, vargonininkas, diri- 
gentas, vienas pirmųjų profesionaliosios lietuvių muzikos kūrėjų, nuo 1894 m. 
iki mirties vargoninkavo Petrapilio Šv. Kotrynos bažnyčioje. 


MAIRONIS - STATYTOJAS. Publikuota: NR. - 1932. - Liep. 17. - Nr. 28- 
29. - P. 653-654. Parašas: Kan. J. Tumas. Pakartota: VR-19. - P. 236-240 (po 
tekstu: N. Romuva, 1932 m. 28-9 nr). 

1 VR-19 (p. 236) praleista teksto pirmosios publikacijos pradinė pastraipa. 
Ji tokia: 

Kitus po myrio mano straipsnius žiūrėk: 1. Radio-paskaita (bendrai) „Naujo 
žodžio“ N ?, 2. Keletas Maironies būdo bruožų. „Lietuvos Aido“ N 144, 149, 3. 
Maironis ir Vilnius. „Mūsų Vilnius“ N 18-19. 4. Maironis vaikams žinotinas. 
„Vaikų žodis“ N. 13. 

2 Riccardo Bartoloni (1885-1933) — Šv. Sosto nuncijus Lietuvoje 1928- 
1931 m. 

* Stasys Šimkus (1887-1943) - kompozitorius, dirigentas, chorų vadovas, 
Klaipėdos muzikos mokyklos įkūrėjas ir direktorius, Kauno konservatorijos 
profesorius. 

* Neolituanai - lietuvių studentų tautininkų korporacijos Neo Lithuania, 
veikusios 1922-1940 m., nariai; ateitininkai - lietuvių moksleivių ir studentų 
katalikų sąjungos, veikusios 1911-1940 m., nariai. 

5 Michailas Muravjovas (1796-1866) - rusų generolas, malšinęs 1863 m. 
sukilimą, 1863-1865 m. Vilniaus generalgubernatorius. 

è Povilas Januševičius - žr. str. „Antanas Kaupas“ 78 paaiškinimą. 

7 Jonas Petrošius (1888-po 1940) - vikaras Naujamiestyje, nuo 1917 m. 
Kauno kunigų seminarijos prokuratorius (ekonomas). 

šparlatorium (it. parlatorio) - kambarys svečiams priimti. 


MAIRONIS IR VILNIUS. Publikuota: Mūsų Vilnius. - 1932. - Nr. 18-19. - 
P. 396-397. Parašas: Dr. J. Tumas. Pakartota: VR-19. - P. 240-247 (po tekstu: 
Mūsų Vilnius 18-19 nr.). 

Kartojant tekstas papildytas eilėraščiais „Vilnius (prieš aušrą)“ ir „Želi- 
govskiui Vilnių pagrobus“. 

* Cituojama Maironio poemos „Mūsų vargai“ II-osios giesmės pradžia; 
šaltinio nuoroda po šia citata ir visos tolesnės nuorodos reiškia: Maironio 
Raštai, I, II t., K., 1926, 1927. 

2 Lucjanas Želigovskis (Żeligowski, 1865-1946) - lenkų generolas; jo vado- 
vaujama kariuomenė 1920 m. užgrobė Vilnių. 

3 Nurodomos Maironio poemos „Jaunoji Lietuva“ ir „Mūsų vargai“. 

* Turimas galvoje 1905 m. Vilniuje susirinkęs lietuvių seimas, pareikalavęs 
Lietuvai autonominių teisių. 

5 Kalbama apie prieš I pasaulinį karą vykusius Rusijos Valstybės dūmos 
rinkimus, kuriuose kaip rinkėjai ir kaip renkamieji dalyvavo ir lietuviai. 


KELETAS MAIRONIES BŪDO BRUOŽU. Publikuota: LA. - 1932. - Liepos 
5. - Nr. 149. Parašas: Kun. J. Tumas. Pakartota: VR-19.- P. 247-252 (po tekstu: 
L. A. 149 nr. 1932 m). 

1 Pranas Turauskas (1876-1919) - publicistas, spaudos bendradarbis, kuni- 
gavo Kaune, Mažeikiuose, Utenoje. 

2 Minimi: Motiejus Valančius, Žemaičių vyskupas 1850-1875 m., Gasparas 
Cirtautas - Žemaičių vyskupas 1910-1913 m.; kunigas ir kalbininkas Kazi- 
mieras Jaunius — žr. šio tomo str. „Kazimieras Jaunius“; Julijonas Šimaitis — 
žr. pastarojo str. 42 paaiškinimą. 

3 Kitas jo mokinys M. - greičiausiai tai Jurgis Matulaitis (Matulevičius, 1871- 
1927), mokęsis Petrapilio dvasinėje akademijoje, kurioje 1894-1909 m. dėstė 
Maironis (žr. V. Zaborskaitė. Maironis, V., 1987, p. 283). 

*prevalenciją (lot. praevalentia) - jėgą. 

5 Pranciškus Karevičius (1861-1945) - Žemaičių vyskupas 1914-1926 m., 
vėliau vienuolis marijonas Marijampolėje. 

* „Elenchus“ (gr. registras, žinynas) - vyskupijos dvasininkijai skirtas 
kasmetinis kalendorius su švenčių, mišių tvarkos, bažnytinės administracijos 
struktūros nurodymu, parapijų ir kunigų sarašais. 

"Jančevskis - Antanas Jančiauskis (Jančauskis, 1860-1942), Viduklės klebo- 
nas ir Šiluvos dekanas 1891-1920 m., vėliau iki mirties Tytuvėnų klebonas. 

5 „povolnodumstvovat“ (rus.) - pabūti laisvamaniu, palaisvamaniauti. 

* modo jocoso (lot.) - juokaujamu tonu. 


PAMINKLAS KAN. SILVESTRUI GIMŽAUSKUI KIRDEIKIUOSE. Pub- 
likuota: LA. - 1930. - Lapkr. 19. - Nr. 264. Parašas: Dr. J. Tumas. Pakartota: 
VR-19. - P. 262-264 (po tekstu: L. A. 1930 m. 264 nr.). 

1Suminėti: Juozapas Kukta (1873-1942) - Šv. Mikalojaus bažnyčios Vilniuje 
klebonas, Vilniaus kunigų seminarijos profesorius, nuo 1926 m. Kaišiadorių 
vyskupas; Juozas Labukas (Matulaitis-Labukas, 1894-1979) - Kauno kunigų 
seminarijos profesorius, nuo 1965 m. Kauno ir Vilkaviškio vyskupijų valdyto- 
jas; Jonas Vaišnoras (1894-po 1940) - ilgametis kariuomenės kapelionas; Juo- 
zapas Breiva (1891-1939) - Rodūnios vikaras, nuo 1925 m. Kirdeikių klebonas; 
Jonas Strazdas - žr. str. „Liudvika Didžiulienė“ 27 paaiškinimą; Kindurys - 
plačiau nežinomas asmuo. 

2 „Vilniaus aidas“ - politikos ir visuomenės gyvenimo laikraštis, ėjęs 1924- 
1928 m. triskart per savaitę. 1927 m. 134-ajame jo nr. išspausdintas straipsnis 
„Kun. Silvestras Gimžauskas“, pasirašytas slp. Varginis. 

3 Sk. Aušrininkų grupė, 278 p. - nurodoma kn: Doc. p. e. J. Tumo 
Lietuvių literatūros paskaitos. Draudžiamasis laikas. Aušrininkų grupė. Kau- 
nas, 1924 (apie S. Gimžauską p. 243-276). VR-19 ši išnaša praleista: čia ji 
atstatyta iš pirmosios publikacijos. 

45. Gimžauskas gimė 1845 m. (nauj. kal. spalio 13 d.). 

5 Petras Kriaučiūnas (1850-1916) - pedagogas, spaudos darbuotojas, žymus 
tautinio judėjimo dalyvis, mokėsi Seinų kunigų seminarijoje ir Petrapilio 
dvasinėje akademijoje, bet kunigu netapo; mokytojavo Marijampolės gimna- 
zijoje; Kazimieras Jaunius - žr. šio tomo str. „Kazimieras Jaunius“. 

ê Žytelėje - greičiausia Vaižgantas turėjo galvoje Zietelą; bet jis suklydo, 
nes pirmoji S. Gimžausko kunigavimo vieta buvo Želudokas (Baltarusija). 

7 Antanas Pranciškus Audzijonis (Audzewicz, 1833-1895) - Vilniaus vys- 
kupas nuo 1890 m. 

š Primus movens (lot.) - pradininkas, iniciatorius; aliuzija į lotynišką 
posakį spiritus movens - varomoji jėga. 


PAMINKLAS KUN. ANTANUI STRAZDUI. Publikuota: VR-19. - 
P. 265-267. 

1 Naujuoju kalendoriumi A. Strazdas mirė 1833 m. balandžio 23 d. 

2 „Pulkim ant kelių visi krikščionys“ - pirmoji minimos A. Strazdo 
giesmės eilutė. Autentiškas jos pavadinimas - „Giesmė prieš Mišią“, o tra- 
diciškai ji vadinama „Pulkim ant kelių“. 

3 Vaižganto cituojamos „Giesmės prieš Mišią“ eilutės yra paimtos iš XX a. 
giesmynuose spausdinto smarkiai perredaguoto jos varianto. 

40O, tu Dieve, viso pilnas - cituojama pradžia vienos iš A. Strazdui 
nepagrįstai priskirtų dainų, paskelbtų J. Basanavičiaus parengtame leidinyje 
„Iš kun. Antano Strazdo gyvenimo ir raštų“ (1911). 

5 nes kas dainių nori suprasti, turi jo gimtinėj atsirasti - žr. 
str. „Kazimieras Žitkevičius (Vincas Stonis)“ 10 paaiškinimą; šis dvieilis yra 
J.W. Goethės lyrikos knygos „Westūstlicher Diwan“ („Vakarų ir Rytų diva- 
nas“, 1819) moto. Divanas - Rytuose poezijos rinkinys. 

6 Antanas Keraitis (1879- po 1940) - Kamajų klebonas 1923-1934 m.; prieš 
tai vikaravo Klovainiuose, Kavarske, Ariogaloje, Šaukėnuose, o nuo 1935 m 
Krinčino klebonas; 1913-1915 m. studijavo Friboure. 

"Pranas Indriūnas (apie 1892-1975) - inžinierius, visuomenininkas, spau- 
dos bendradarbis; Kamajėlių dvarelio savininkas, 1941 m. ištremtas (su visa 
šeima), grįžo 1956 m.; Konstancija Indriūnienė (apie 1895-1941) - P. Indriūno 
žmona; žuvo tremtyje; Jonas Vajega (1908-1986) - pedagogas, kultūrininkas, 
mokytojavo Duokiškyje, vedė vaikų valandėles Kauno radijuje, bendradar- 
biavo spaudoje („Sargyboje“, „Tautos mokykloje“, „XX amžiuje“); Matas Tilas 
(apie 1895-po 1944) - pedagogas, visuomenininkas, ilgametis Duokiškio šešių 
skyrių mokyklos vedėjas; A. Dulkytė, M. Būšytė, Makuškaitė, Pr. Žinka - 
Kamajų ir Duokiškio mokytojai. 

8 A. Strazdo paminklas (skulptoriaus Antano Alesandravičiaus sukurtas 
jo biustas ant aukšto tašytų akmenų postamento) buvo pastatytas Kamajų 
miestelio aikštės centre; atidengtas jis 1933 m. spalio 8 d. 


KUNIGAI LIETUVIAI, RAŠE LATVIŠKAI. Publikuota: Tiesos kelias. — 
1932. - Nr. 7-8. - P. 448-451; Nr. 10. - P. 645-646. Parašas: Dr. J. Tumas. Pa- 
kartota: VR-19. - P. 273-281 (po dalių tekstais: „Tiesos kelias“ 1932 m. 7-8 nr; 
„Tiesos Kelias“ 1932 m. 8-10 nr.; turėtų būti tik 10 nr.). 

10. Pr. - Ordo Praedicatorum (lot.) - Pamokslininkų ordinas (taip 
buvo vadinamas Dominikonų ordinas). 

2 Anno Domini 1804 Die 2 Junij Ego... (lot.) - 1804 Viešpaties me- 
tais birželio 2 d. aš, Benediktas Domanskis, Leckavos mansionorius, pakrikš- 
tijau kūdikį, vardu Juozapas, gimusį teisėtoje santuokoje gyvenančių tėvo 
Juozapo Mileškos ir motinos Petronėlės Galminaitės. Krikšto tėvai buvo Pran- 
ciškus Šlaustas ir Barbora Mileškaitė. Visi iš Knabikų kaimo, Viekšnių para- 
pijos, Leckavos filijos. 

3 Lietuvių pavardžių žodyne (L-Ž, V., 1989, p. 205, 222) yra keletas šios 
pavardės variantų. Labiausiai paplitę: Meleška (Žemaitijoje), Mieleška (Aukš- 
taitijoje). į 

4 ariogališkis Kauno klebonas — tai Vincentas Mieleška (1893- 
1963), nuo 1918 m. vikaras Panevėžyje, nuo 1922 m. Šv. Kryžiaus bažnyčios 
Kaune administratorius; ilgametis Šv. Juozapo darbininkų draugijos pirmi- 
ninkas. 

5 Dvi tolesnės pastraipos prirašytos straipsnį kartojant VR-19, pirmojoje 
publikacijoje jų nėra. 

é Stukelis — žr. 14 paaiškinimą; I. c. - loco citato (lot.) - cituotoje vietoje 
(nuoroda neaiški). 

7 Jonas Rimutis (1805-1869) - ilgametis Purplių filijalistas; dar kunigavo 
Sedoje. 

8 Petras Šemata (1809-1875), be Leckavos, kunigavo Raudonėje. 

° Antanas Vytartas (1863-1932) - religinių raštų rengėjas, draudžiamos 
spaudos bendradarbis ir platintojas, kunigavo Mosėdyje, Klovainiuose, Jo- 
niškyje, Šiauliuose, Kaune, Šiluvoje, 1905-1907 m. Leckavoje. 

10 Matas Veitas (1834-apie 1923) - Ylakių vikaras, 1863 m. sukilimo trem- 
tinys, grižęs gyveno Kurše, nuo 1909 m. Kalnalio filijalistas. Žemiau minimas 
Aleksandras Miliauskas (apie 1847-po 1895) - vikaravo Šiluvoje, Paliepiuose, 
Ugioniuose, Kurše (Alšvange), nuo 1894 m. kunigavo Rusijoje (Tomske). 

u Augustinas Lukša (mirė 1919) ~ Latvijoje (nuo 1892 m. Skaistkalnėje) 
kunigavęs lietuvių kunigas. 

12 „episcopis samogitientibus propter... (lot) - dėl savo bažnyčių 
skurdumo Žemaičių vyskupų buvo laikoma atgailos atlikimo vieta Žemaičių 
kunigams. 

13 Kazimieras Jasėnas - žr. šio tomo str. „Kazimieras Jasėnas“. 

4 Edvardas Stukelis (Stukels, 1884-1956) - latvių teologas, 1919-1924 m. 
Liepojos klebonas, 1924-1944 m. Rygos arkivyskupijos kancleris, nuo 1949 m. 
gyveno JAV; Juozapas Maksvytis (1878-?) - kunigas, literatas, Bauskės kle- 
bonas, ėjęs iki 1924 m. ten veikusio Lietuvos konsulato konsulo pareigas; Ju- 
lijonas Lindė-Dobilas (1872-1934) - rašytojas, ilgai kunigavęs Kurše; Ozo- 
liniai - neidentifikuotos asmenybės; Eduardas Roppas - žr. str. „Kazimieras 
Jaunius“ 28 paaiškinimą; Pranciškus Kriškijonas - žr. to pat str. 38 paaiškinimą; 
Augustinas Lukša ~ žr. 11 paaiškinimą; Pranciškus Lukša (1858-po 1920) - 
ilgametis Kuldygos klebonas; Petras Valentas (1860-1898) - Mintaujos vikaras, 
vėliau klebonas; M. T. Turauskas - nenustatyta asmenybė. 

15 Pranciškus Žadeikis (1869-1933) - Kamajų vikaras, 1906-1909 m. Šv. 
Kazimiero draugijos sekretorius Kaune, 1909-1915 m. Pašušvio klebonas, nuo 
1915 m. iki mirties Skuodo klebonas ir dekanas. 

16 Mečislovas Leonardas Paliulionis - žr. str. „Gabrielia Petkevičiūtė (Bitė) 
37 paaiškinimą. 

17 Šimbarko -Šimbarkas - iškreiptas Šenbergo (vok. Schönberg, lat. Skaist- 
kalnė), miestelio Lietuvos pasienyje, Žiemgalos katalikų religinio ir kultūrinio 
centro, pavadinimas. 

18 Aleksandras Beresnevičius - žr. str. „Aleksandras Burba“ 3 paaiškinimą. 

* Antanas Šilgalis (slp. Damazas Treigys, 1885-1953) - knygnešys, pub- 
licistas, Steigiamojo seimo narys. 

2 Toliau cituojama iš „Knygų“ 7 nr. priedo V. Biržiškos „Lietuvių biblio- 
grafijos“ (2 d., 1926, sk. 193). „Knygos“ — žr. str. „Vytautas Steponaitis“ 9 
paaiškinimą. 


u 

2 Prof. V. Biržiška mano... - toks manymas išdėstytas toje pat „Lietu- 
vių bibliografijos“ 2 d. skiltyje (žr. 20 paaišk.), o jo atsisakyta šios bibliografijos 
3 dalyje įdėtuose 2 dalies papildymuose (V. Biržiška. Lietuvių bibliografija, 
3 d., K., 1929, sk. CXLIV). 

22 Janas Markas Gyžickis (1844-1925) - lenkų Bažnyčios istorikas, tyrinėjo 
Lietuvos vienuolynų istoriją; minima jo knyga „Žinia apie Lietuvos provincijos 
dominikonus“. 


STRAIPSNIAI LIETUVIŠKAJAI ENCIKLOPEDIJAI. Publikuota: VR-19. 
P. 282-315. Publikacija duota tomo priedu (pavadintu „XIX Vaižganto raštų 
tomo priedas“), jos antraštė - „Vaižganto raštai Lietuviškai Enciklopedijai“. 
Po antrašte redakcinis prierašas: 

A. a. J. Tumas, būdamas vienas lietuviškojo Liet. Enciklopedijos skyriaus redak- 
torių, pateikė eilę biografijų raidei A. Šios biografijos, atsižiūrint Enciklopedijos bendrų 
reikalavimų, spausdinant buvo žymiai sutrumpintos, kitur ir papildytos. Šič ta medžiaga 
pridedama pabaigoje Vaižganto raštų tomo, paties Vaižganto suredaguoto, ir kartojama 
taip, kaip ji buvo jo paties parašyta. Vaižganto testamento vykdytojai 

Šio prierašo autoriai nėra aiškūs. Raidiškai imant, jais turėtų būti Vaiž- 
ganto vaikaitis inžinierius Kazimieras Rimkus (1902-1960) ir Kauno universi- 
teto profesorius bei jo bibliotekos direktorius Vaclovas Biržiška - juos abu 
Vaižgantas įgaliojo įvykdyti paskutinę savo valią 1933 m. sausio 14 d. surašytu 
testamentu. Tačiau tos valios vykdytojais galėjo pasivadinti ir žmonės, rū- 
pinęsi paties autoriaus sudaryto VR-19 galutiniu parengimu spaudai ir leidi- 
mu. Tarp jų irgi įmanoma buvus Vaclovą Biržišką, redagavusį Lietuviškąją 
enciklopediją, kurios aktyviu bendradarbiu buvo Vaižgantas. 

Lietuviškajai enciklopedijai parašyti straipsniai (jų 51), be dviejų (Aleksa 
Kostas, Aškenazy), įdėti į tais pat metais kaip ir VR-19 išleistą jos I tomą (A - 
Atskalūnas) ir 1934 m. II-ąjį (Atskilėlis - Batoras). Čia jie gerokai pakitę - 
trumpinti ar plėsti, tikslinti, pildyti, artinti prie enciklopediniams straipsniams 
įprasto žodyno ir stiliaus. 

Šešioliktajame Vaižganto Raštų tome spausdinami jo enciklopediniai 
straipsniai imami iš VR-19 publikacijos. Jų blokas dedamas ne tomo priedu, 
o tolygiai su kitais jo tekstais. Šiuos straipsnius redaguojant patvarkyta: 
bendroji jų antraštė pakeista antrašte „Raštai Lietuviškajai enciklopedijai“; 
įvadinis redakcinis prierašas nukeltas į „Paaiškinimus“, ne savo alfabetinėse 
vietose buvę straipsniai perkelti į reikiamas vietas. 

i Petras Abromaitis gimė 1854 m. lapkričio 26 d., mirė 1911 m. vasario 
17 d. Šenandore. 

2.L. Žym. “ - rankraščiu likęs katalikų rengtas keturių tomų „Žymes- 
nybių žodynas“ saugomas M. Mažvydo bibliotekos Rankraščių skyriuje 
(F 130-1460); duomenys apie P. Abromaitį jo p. 13. 

3 Šenkė - žr. str. „Antanas Kaupas“ 43 paaiškinimą. 

* Bremai - Bremenas (Brema, Bremen), šiaurės Vokietijos uostas, iš kurio 
į Ameriką plaukdavo lietuviai emigrantai. 

51925 m. „Trimito“ 50 nr. išspausdintas nepasirašytas straipsnis „Juozas 
Adomaitis (Šernas)“. 

é Vilimas Radvila (1797-1870) - Prūsijos karaliaus Fridricho Vilhelmo III 
adjutantas, nuo 1847 m. parlamento narys. 

7 Rusijos caras Aleksandras II Vilniuje lankėsi 1858 m. rugsėjo 6-7 d. 

8 „Bože, coš Polskę” (lenk.) - patriotinė lenkų giesmė, giedama nuo 
1828 m.; tekstas poeto A. Feliūskio (1771-1820), melodija - prancūzų kom- 
pozitoriaus J. P. Soliė (1755-1812) vienos operos mariologinės giesmės muzikos 
adaptacija. 

S Kirkoras (Adam Honory Kirkor, 1818-1886) - lenkų archeologas, spaudos 
darbuotojas, 1857-1862 m. išėjusių lenkiškų literatūros ir kultūros almana- 
chu „Teka Wileńska“, „Pismo zbiorowe Wileūskie“ rengėjas ir leidėjas, 1860- 
1865 m. laikraščio „Kurier Wileński“ redaktorius; kasinėjo Lietuvos piliakal- 
nius, paskelbė darbų iš jos istorijos. 

10 „Gtosownia“ (lenk.) - garsynas, fonetika; pilna antraštė: „Gramatyka 
jezyka litewskiego: Giosownia“ (1890). 

11 Nurodomas žurnale „Švietimo darbas“ išspausdintas Augustino Janu- 
laičio (žr. šio tomo str. „Mykolas Biržiška“ 16 paaišk.) straipsnis „Mikalojus 
Akelaitis” (p. 46-59). 

12 Juozas Akmenskis mirė 1933 m. sausio 19 d. Tauragėje. 

3 Hercogas Albrechtas mirė 1568 m. kovo 30 d. Tepliavoje. 

14 Slapyvardžiu A. Kurietis, taip pat Kurietis Antanas Alekna pasirašė 
daugelį savo darbų. 

*5 Jurgis Alekna mirė 1952 m. Kaune. 

6 Kajetonas Aleknavičius gimė 1804 m. sausio 26 d. (nauj. kal.) Terpei- 
kiuose (Kupiškio r.). 

17 Vaclovas Žilinskis (1803-1863) - Vilniaus vyskupijos administratorius 
1848-1858 m. 

18 w dożywotnią possesyę“ (lenk.) - valdą iki gyvos galvos. 

19 Petro Vileišio 1904 m. įsteigtas „Vilniaus žinių“ knygynas veikė iki 
1913 m. 

20 ruošia Liudas Gira... - L. Giros darbas apie K. Aleknavičių nėra 
pasirodęs. . 

21 Petras Žilinskis (apie 1816-1887) Vilniaus vyskupiją 1866-1883 m. admi- 
nistravo nepripažintas ir smerkiamas Apaštalų Sosto, paliko kolaboranto su 
rusų valdžia opiniją, Romoje turėjo atgailauti už savo elgesi. 

2 Jonavos v.-Jonava- Jonavas, kaimas netoli Kalvarijos, iki I pasaulinio 
karo to paties pavadinimo valsčiaus centras. 

3 Muzeum rolnictwa i przemysłu - Žemės ūkio ir pramonės muziejus; 
1875 m. Varšuvoje įkurta šviečiamoji ir mokslo tiriamoji institucija; sunaikintas 
1939 m. vokiečių; Towarzystwo kredytowe ziemskie — Žemės kredito draugija, 
įsteigta Varšuvoje 1825 m., teikė ilgalaikius ir trumpalaikius kreditus; veikė 
iki 1939 m. 

2700.000 kontrabandos byloje- platesnių žinių apie šią bylą nerasta. 

3 didesnį už P. Matulionies žodyną - minimas tautinio atgimimo 
veiklos dalyvis, miškininkas Povilas Matulionis ir jo „Lietuvos augalų žodynas 
ir augalų taislas“, išleistas 1907 m. 

26 Jurgis Aleksa (1819-1894) - vadinosi Aleksandravičiumi; botanikas, 
baigė Peterburgo universitetą; profesoriavo Varšuvos aukštosiose mokyklose. 

7 Kostas Aleksa mirė 1935 m. sausio 23 d. 

28 Zigmantas Aleksa (Angarietis) sušaudytas 1940 m. gegužės 22 d. Mask- 
voje. 

2 Jonas Pranas Aleksa mirė 1955 m. balandžio 22 d. tremtyje Sibire. 

30 Petrakavas, Seredžius, Kališas - Piotrkėw, Sieradz, Kalisz, vidurio Len- 
kijos miestai, vieni žymesniųjų XIV-XVIII a. lenkų politinio ir kultūrinio 
gyvenimo centrų. 

3 „Mūsų ūkis“ - savaitinis „Lietuvos aido“ priedas, leistas 1918 m. liepos- 
gruodžio mėnesiais Vilniuje. 

2 Konradas Juozas Aleksa mirė 1956 m. lapkričio 6 d. Kaune. 

3cum eximia laude (lot.) - su didžiausiu pagyrimu. 

3 Antonas Denikinas (1872-1947) ir Piotras Vrangelis (1878-1928) - rusų 
generolai, po bolševikų perversmo vieni kovos prieš juos vadų. 

5Ž. Ū. A. metraštis- Žemės ūkio akademijos metraštis; tęstinis leidi- 
nys, ėjęs 1926-1940 m. Kaune. 

3 Aleksandras Aleksandrovas (žr. str. „Eduardas Volteris“ 59 paaišk.) gimė 
Kazanėje, mirė 1918 m. Petrograde. 

Y Danielius Alseika (1881-1936) Vilniaus lietuvių polikliniką įsteigė 1918 m.; 
jo apybraiža „Vytauto Didžiojo sumanymas vainikuotis Lietuvos karaliaus 
vainiku“ išėjo 1924 m. 

38 Juozas Ambrazevičius (Brazaitis) mirė 1974 m. lapkričio 28 d. Niujorke. 

3 Juozapas Ambraziejus (žr. šio tomo to pat pavadinimo str.) mirė 1915 m. 
birželio 27 d. Vilniuje. ` 

Oly aš tai esu ...pareiškęs - Vaižganto čia suklysta. Jo minima Lietuvių 
sąjunga kovai už lietuvių kalbą Vilnijos bažnyčiose („Sąjunga pagražinimui teisių 
lietuviškai kalbai Rymo katalikų bažnyčiose Lietuvoje“) buvo įsteigta 1907 m. ir 
veikė iki 1915 m., todėl nurodytame 1900 m. TS 12 nr. apie tai nieko nekalbama. 

1 Levickis (Kazimierz Lewicki, 1847-1902) - lenkų bitininkas, sukonstravęs 
vadinamąjį Levickio avilį; 1882 m. Varšuvoje įkūrė bitininkystės muziejų. 

42 Vincentas Prialgauskas (1818-1878) — kunigavo Vilniuje, Lenkijoje, 
Kronštate, Maskvoje; rankraščiu paliko Vilniaus vyskupų gyvenimų aprašymą 
(„Žywoty biskupėw Wilenskich“ 1-2, 1860). 

8 Benediktas Andriuška mirė 1951 m. sovietiniame Uralo lageryje. 

* „Pain Expeller“ (angl.) - skausmą malšinantys. 

3 apostatavo (lot.) - pasitraukė. 

* Juozas Andziulaitis-Kalnėnas mirė 1916 m. vasario 12 d. 

* Edwardas Augustas Freemanas (1823-1892) - anglų istorikas ir žurna- 
listas, Oksfordo universiteto profesorius, jo knyga „General sketch of Euro- 
pean history“ („Bendrieji Europos istorijos bruožai“) išleista 1876 m. 

4 Vaižganto R. XII - nurodomas Vaižganto Raštų XII tome (1929) 
išspausdintas straipsnis „Juozas Andziulaitis“ (p. 41-54). 

* Juozas Angrabaitis mirė 1935 m. rugpjūčio 2 d. Krokuvoje. 

5 Veyerio spaustuvė - Ernesto Veyerio (Weyer) ir Louiso Arnoldto 
spaustuvė; spausdino lietuviškus raštus, veikė Tilžėje 1886-1890 m. 

5 Vaižganto R. XII - apie minimus įvykius kalbama nurodomo tomo 
straipsniuose „Serafimas Laurynas Kušeliauskis“ (p. 184-201) ir „Martynas 
Sederevičius“ (p. 202-228). 

52 Vladimiras Antanavičius gimė 1834 m., mirė 1908 m. 

5 Šviesininkai - kultūros veikėjai, telkęsi apie 1887-1890 m. su pertrau- 
komis Tilžėje ėjusį laikraštį „Šviesa“. 

5t Lenkų religinio rašytojo Felikso Gondeko (1821-1892) knygą „Arielka 
yra šaltiniu visokių piktybių...“ išvertė aukščiau minimas Juozas Antana- 
vičius; su 1862 m. kontrafakcija ji išėjo 1877 m. 

5 V. R. XIV - nurodomas Vaižganto Raštų 14 t. (p. 216-217) išspausdin- 
tas nekrologinis straipsnis „Antanas Antanėlis“. 

56 Julius Anusavičius gimė 1825 m. Smilgiuose netoli Kantaučių (Plungės r.). 

37 Vaižganto R. XI t. - šiame Vaižganto Raštų tome (p. 180-216) iš- 
spausdinta publikacija „Julijus Anusavičius“ (straipsnis ir pluoštas poezijos). 

38 Kazimieras Šleivys (1872-1943) - kunigavo Šiauliuose, Ukmergėje, Ku- 
liuose, nuo 1918 m. Gaurės klebonas; kanauninkas; visuomenininkas, pub- 
licistas. 

5 „za litovskuju protivpravitelstvennuju propagandu“ (xus.) -už 
lietuvišką priešvyriausybinę propagandą. 

"Vaižganto R. XII, „Tėv. Sar.“ -nurodomi str. „Kunigų vargai drau- 
džiamuoju laiku“ (VR-12, p. 240-243) ir „Dėl ko kyla Ukmergės ir kitos pa- 
našios istorijos?“ („Tėvynės sargas, 1900, Nr. 4/5, p. 27-28). 

“ Šv. Kazimiero dr. - minima Kauno kunigų seminarijos slapta klieri- 
ku draugija, įsisteigusi 1889 m.; veikė kelerius metus, siekė rengti ir leisti 
lietuviškus tikybinius raštus (teišleido verstinę knygelę „Šviesa Dievo aki- 
vaizdoje“, 1888). 

2 grosistas (vok.) - didmenininkas, prekiautojas urmu. 

“3 „Apžvalga“ ir apžvalgininkai“ - Vaižganto publicistikos, skelbtos „Že- 
maičių ir Lietuvos apžvalgoje“, rinkinys, J. Tumo pavarde, išėjęs 1925 m. 

2 50 litų per mėnesį - Vaižganto suklysta: turėtų būti 50 rublių. 

“P, Arminas išvertė A. Mickevičiaus poemos „Gražina“ pradžią. Vertimas 
buvo skelbtas 1903 m. „Varpo“ 4/5 nr. (p. 135-138). 

55 Cituojama iš M. Gustaičio straipsnio „Petras Arminas - plunksnos 
darbininkas“, spausdinto 1923 m. „Lietuvos mokyklos“ 10 sąsiuvinyje. 

5 Nurodytoje „Lietuvos mokykloje“ spausdinami J. Venciaus, M. Gustaičio 
straipsniai apie P. Arminą, Veiverių mokytojo T. Žilinsko, P. Armino mokinių 
ir kitų pažįstamų atsiminimai, P. Armino poezijos. 

67 Dammstrasse 2 - Ernesto Weyerio spaustuvės ir knygyno adresas Til- 
žėje. 

8 „Pipiras“ - mėnesinis juokų ir satyros laikraštis, leistas 1910 m. Bostone; 
„Kapsas“ - iliustruotas laikraštis, ėjęs 1907 m. Filadelfijoje. 

* Aškenazy (Szymon Askenazy, 1867-1935) - lenkų istorikas, Lvovo uni- 
versiteto profesorius; diplomatas, 1920-1923 m. Lenkijos įgaliotasis ministeris Tautų 
lygoje, vykdęs Lietuvai priešišką politiką jos pripažinimo ir Vilniaus klausimais. 

70 „Prūsų lietuvių savaitraštis“ (iš tikrųjų „Prūsų Lietuvos savaitraštis“) — 
laikraštis, ėjęs 1913-1914 m. Tilžėje; „Das neue Litauen“ („Naujoji Lietuva“) - 
1917-1918 m. 2-3 kartus per mėnesį leistas Vokiečių-lietuvių draugijos ir 
Lietuvos Tarybos žurnalas. 

7 M. Ašmio knyga „Land und Leute Litauens“ („Lietuvos kraštas ir žmo- 
nės“) išėjo 1918 m. 

2Pr. An. „Maž. Liet. buv. rašytojai“ - Probočių Anūko „Mažosios 
Lietuvos buvusiejie rašytojai ir žymesniejie lietuvių kalbos mylėtojai“, Tilžė, 
1920 (apie M. Ašmį p. 122-124); Probočių Anūkas ~ bibliografas ir publicistas 
Ansas Bruožis (1876-1928). 

7 Juozapas Baukys, Baukevičius (1794-1866) - nuo 1861 m. Vilniaus kapi- 
tulos oficiolas ir vyskupijos valdytojas; jo lėšomis pastatyta Naujamiesčio 
(Panevėžio raj.) bažnyčia, 

74 Francišekas Albinas Symonas (1841-1918) - Antano Baranausko studijų 
Peterburgo dvasinėje akademijoje ir Mūnchene draugas, nuo 1891 m. Mo- 
giliovo arkivyskupijos sufraganas, nuo 1897 m. Plocko vyskupas; parašė 
atsiminimų apie A. Baranauską. 

7 Vincentas Kliučinskis (Kluczynski, 1847-1917) - Vilniaus kunigų semi- 
narijos profesorius, 1910-1913 m. Mogiliovo arkivyskupas. 

7% Kurčiauskis (Jan Kurczewski, 1854-1916) - istorikas, Vilniaus kunigų 
seminarijos profesorius, Vilniaus katedros ir vyskupijos istorijų („Košciot 
zamkowy”, 2 t, 1908-1910, „Biskupstwo wileńskie“, 1912) autorius. 

7 Directorium Vilnense (lot) - Vilniaus Directoriumas; nurodomas 
Vilniaus vyskupijos dvasininkams skirtas kasmetinis leidinys su liturginių 
reikalavimų išdėstymu, žiniomis apie bažnytinę administraciją ir kunigus; 
pilnas leidinio pavadinimas „Directorium horarum canonicarum et missarum” 
(Kanoninių valandų ir mišių vadovas). 

78 Petras Augla (1861-po 1932) - kunigas Smolenske, kitose Rusijos vietose. 

7 Petras Povilas Vierzbauskas (Wierzbowski, 1818-1893) - Seinų vyskupas 
nuo 1872 m. 

50 Juozas Laukaitis — žr. str. „Eduardas Volteris“ 43 paaiškinimą. 

*1 Juozas Sriuoginis (1867-1943) - knygnešys, spaudos bendradarbis; kuni- 
gavo Vilkaviškyje, Igliaukoje, nuo 1922 m. Sintautuose. 

82 „Vadovas“ - dvasininkams skirtas žurnalas, ėjęs Seinuose 1908-1914 m.; 
Pranas Kuraitis (1883-1964) - kunigas, filosofas, vienas žymiausių katalikų ir 
ateitininkų veikėjų. 

3 Jonas Totoraitis (1872-1941) - istorikas, pedagogas, Marijampolės mari- 
jonų gimnazijos direktorius, 1923-1937 m. Kauno universiteto profesorius, 
1930-1933 m. Lietuvos marijonų provincijolas. 

3 Juzė Liuda Augustaitytė-Vaičiūnienė mirė 1974 m. vasario 28 d. Čikagoje. 
8 Jonas Aukštuolis mirė 1949 m. spalio 28 d. Mordovijos lageryje. 
š Petras Avižonis mirė 1939 m. spalio 17 d. Kaune. 


KANAUNINKAS PETRAS LEGECKAS IR JO GYVENIMO NUOTYKIAI. 
Publikuota: Šaltinis. - 1930. - Nr. 12. - P. 156; Nr. 13. - P. 162-165; Nr. 14. - 
P. 178-179; Nr. 15. - P. 190-191; Nr. 16. - P. 203-204; Nr. 17. — P. 214-216; 
Nr. 18. - P. 226-227; Nr. 19. - P. 240-241. Parašas: Kan. J. Tumas. Pakartota 
atskiru leidiniu „Kanauninkas Petras Legeckas ir jo gyvenimo nuotykiai“, 
Marijampolė, 1930, 43 p. 

! Vincentas Natkevičius (1839-apie 1937 ) - ilgametis Šunskų parapijos 
klebonas, garbės kanauninkas; Matas Dabrila (1864-1935) — vikaravo Nau- 
miestyje, nuo 1890 m. klebonavo Vilkaviškyje, buvo Vilkaviškio vyskupijos 
generalvikaras; Povilas Venckavičius — žr. str. „Kazimieras Jaunius“ 29 pa- 
aiškinimą. 

2 Adomas Bitė (Bitis, 1827-1884), kilęs iš Šiaulėnų parapijos valstiečių, 
paskirtas A. Mackevičiaus, vadovavo sukilėlių būriui, dalyvavusiam keliose 
kautynėse su rusų kariuomene, 1863 m. pabaigoje pasitraukė iš Lietuvos, 
gyveno Paryžiuje. 

3 Paulinas Ksaveras Bagdonavičius (slp. Nieczuj, 1841-1863) - vienas 
1863 m. sukilėlių vadų, sušaudytas Šiauliuose. 

* Be savo paties parengto M. Valančiaus užrašų publikacinio leidinio 
„Pastabos pačiam sau“ (žr. šių Raštų 14 t.), kaip literatūrą apie 1863 m. sukilimą 
Vaižgantas čia nurodo irgi paties parengtą J. S. Dovydaičio raštų knygą „Šiau- 
lėniškis Senelis“ (1925), kurioje išspausdinta sukiliminės temos jos autoriaus 
laiškų iš Sibiro tremties, bei šios knygos priedu išėjusio savo leidinio „Paskaita. 
Kun. Juozapas Silvestras Dovydaitis-Šiaulėniškis Senelis“ (1924) skyrių apie 
kalbamą sukilimą. 

5 „za russkoje dielo” (rus.)- už rusų reikalą; „Kirjanovskaja volost“ 
(rus.) - Kirjanovo valsčius; „Kirjanovskoje volostnoje pravlenije“ (rus.)- 
Kirjanovo valsčiaus valdyba. 

* Ignas Meškauskas (1819-1886) - Šiaulėnų vikaras, nuo 1857 m. iki mirties 
klebonas. Už pataikavimą rusų valdžiai 1863 m. gavo jos žymeni - antkrūtininį 
kryžių (HanepcHBIA kpecT). 

7 Šiaulėniškiams protas sumišo... - šį epigraminio pobūdžio dvieilį 
M. Valančius įdėjo į savo parengtą rinkinį „Patarlės žemaičių“ (1867); ar jo 
autorius yra jis pats, ar kas nors kitas, tegalima spėti. 

8 Kalbama apie valstiečių atleidimo iš baudžiavos projektui parengti 1858 m. 
Vilniaus ir Kauno gubernijose sudarytus bajorų komitetus. 

? Hercenui, Kropotkinui ir kt. iš užsienių agituojant- nurodomi 
emigracijoje Vakarų Europoje gyvenę rusų revoliucionieriai, kovoję prieš 
Rusijoje viešpatavusią politinę ir socialinę sistemą: Aleksandras Gercenas 
(1812-1870) - rašytojas, filosofas, nuo 1847 m. gyvenęs V. Europoje; Piotras 
Kropotkinas (1842-1921) - geografas, Rusijos geografijos draugijos sekretorius, 

nuo XIX a. 8 deš. Vakarų Europoje veikęs revoliucionierius anarchistas; po 
bolševikų perversmo grįžo į Rusiją. 

w „valnaskaskiams“ (rus.) - baudžiavos neinantiems, laisviems žmonėms. 

Nopus divinum lot.) - Dievo darbas. 

2 kagalninkas - kagalo (žydų bendruomenės) narys. 

13 Petras Baktys (1844-1913) vikaru ar klebonu buvo Žarėnuose, Taurag- 
nuose, Pavandenėje, Mosėdyje, Vaiguvoje ir kitur, altaristavo Lygumuose ir 
Kurtuvėnuose; Vaižgantas yra užrašęs ir paskelbęs jo atsiminimus apie 1863 m. 
sukilimo įvykius Varniuose (žr. šių Raštų 2 t., p. 402-408). 

“u „Divina opera revelare bonum est” (lot.)- gera yra atskleisti Dievo 
darbus. 

15 „Et hic et hoc est opus divinum“ (lot.) — ir šitas, ir tas yra Dievo 
darbas. 

16 „De stercore erigit pauperem“ (lot.) - pažodžiui: iš mėšlo jis iškėlė 
varguolį; cituojama iš psalmės „Šlovė Viešpaties vardui“ (S. Testamentas, 
Ps 112, 7-8). 

17 „Bože, coś Polskę” (lenk.) - žr. „Straipsnių Lietuviškajai enciklo- 
pedijai“ 8 paaiškinimą. 

18 „Bonum testimonium habet” (Iot.) - gerą liudijimą turi. 

» „Veni, Creator“ (lot.)- „Ateik, Sutvertojau“; pirmieji žodžiai bažny- 
tinio himno, nuo X a. giedamo per Šv. Dvasios nužengimo dienos (Sekminių) 
pamaldas, konsekruojani vyskupus, šventinant kunigus, suteikiant jungtuvių 
sakramentą. 

æ distinktorium (pranc.) - puošnus ant kaklo kabinamas antkrūtininis 
kryžius, nešiojamas aukštesniojo rango dvasininkų. 

n Da u vas seminarija polna miatežnikou! (rus.) - betgi jūsų 
seminarija pilna maištininkų! 

2 Vot, kak raz vremia sdelat obysk... (rus.) - tai kaip tik laikas apieš- 
koti; jei atsiras nors vienas sukilėlis, aš atsakau savo galva. 

3 Jeronimas Kiprijonas Račkauskas (Račkauskis, 1825-1889) — Varnių, 
vėliau Kauno kunigų seminarijos rektorius nuo 1864 m. iki mirties; religinis 
rašytojas. 

4 skaityk „Šiaulėniškio Senelio“ II dalį - nurodomas Vaižganto 
parengtas J. S. Dovydaičio apysakos 1925 m. leidimas, jo dalis, skirta laiškams 
(žr. 4 paaiškinimą). 

5Čto vy delajete? Pravoslavnychk obraščajete! (rus.)- ką jūs darote? 
Stačiatikius atverčiate! 

% Vojdite w mojo položenije... (rus.) - supraskite mano padėtį. Ligonis 
miršta, o šventikas girtas. Nejaugi aš darau blogai, kad prieš mirtį suteikiu 
komuniją? 

7 Delajte, kak chotite... (rus.) - darykite, kaip norite, už tai neatsakysite. 

2 Antanas Beresnevičius (1831-1904) - Varnių ir Kauno kunigų seminarijos 
profesorius, religinų raštų rengėjas, sūnus vysk. M. Valančiaus sesers, ištekė- 
jusios už Barškiečio, vėliau pasivadinusio Beresnevičiumi. 

2 Mečislovas Leonardas Paliulionis - žr. str. „Gabrielia Petkevičiūtė (Bitė)“ 
37 paaiškinimą. 

2 „Trup, trup” (rus.) - lavonas, lavonas. 

3 Eduardas Barauskas ~ žr. str. „Antanas Kaupas“ 8 paaiškinimą. 

32 Ščodrobovo - žr. šio str. „Juozas Tumas“ 28 paaiškinimą. 

3 „Molčat, ja lučše znaju!” (rus.) - tylėt, aš geriau žinau! 

34 Liudvikas Butkevičius (1880-1879) - Vainuto klebonas nuo XIX a. 6 deš. 
pradžios, prieš tai Degučių filijalistas. 

35 Rzewuskis - ta pavarde lenkų rašytojų žinomas ne vienas; čia grei- 
čiausiai turimas galvoje Henrykas Rzewuskis (1791-1866) - istorinių pasa- 
kojimų ir apysakų autorius, A. Mickevičiaus bičiulis. 

3 Bilet bedzie (lenk.) - bilietas bus. 

7 Widzisz, ojezenku (lenk.) - matai, tėveli. 

38 Kun. Vienažinskis - poetas Antanas Vienažindys (Vienožinskis, 1841- 
1892); Krinčine kunigavo 1866-1871, Vainute - 1872-1873 m. 

3 Banevičius - iš tikrųjų tai nuo 1869 m. Pasvalyje klebonavęs ir 1873 m. 
miręs Steponas Barcevičius; Jasienskis - Pranciškus Jasienskis (1844-1913), 
Pasvalio vikaras nuo 1867 m., nuo 1877 m. iki mirties Linkuvos klebonas. 

*0 Pranciškus Mizgiras (1823-1885) - Krinčino klebonas nuo 1869 m. iki mirties. 

* Leonas Petkevičius (1828-1909) - gydytojas Joniškėlyje 1865-1902 m.; 
rašytojos Gabrielės Petkevičaitės-Bitės tėvas. 

42 Stanislovas Vaitkevičius (1830-1880) — nuo 1866 m. Joniškėlio vikaras, 
nuo 1875 m. klebonas; prieš tai vikaravo Žygaičiuose, Pakruojyje, Pušalote. 

4 Vladislovas Dambrauskas (1839-1908) - prelatas, Pasvalio klebonas nuo 
1873 m. iki mirties, prieš tai vikaravo Pikeliuose, Gegrėnuose ir kitur. 

4 latarnia (lenk.) - žibintas. 

45 Juozapas Monkevičius (1804-1879) - Šiaulių parapijos administratorius, 
nuo 1842 m. iki mirties Šeduvos klebonas; Aleksandras Beresnevičius - žr. 
str. „Aleksandras Burba“ 3 paaiškinimą. 

4 Klemensas Dočkevičius (1842-1918) - XIX a. 8 deš. Šeduvos, Krinčino 
vikaras, vėliau klebonavo Plateliuose, Pakruojyje, Dusetose, Žemalėje ir kitur. 

* Ignas Meškaukas - žr. 6 paaiškinimą; Šeduvos dekanu jis buvo 1868- 
1885 m. 

*8 Jonas Rodavičius - žr. str. „Du draugu, du poetu“ 25 paaiškinimą. 

* Jonas Skirmuntas (1841-1912) - Šeduvos klebonas nuo 1879 m. iki mirties. 

5 yžmušus carą Aleksandrą II - Rusijos imperatorius Aleksandras II 
(1818-1881) viešpatavo nuo 1855 m., nužudytas narodovolco I. Grinevickio. 

S p. Kaminskaitė - plačiau nepasireiškusi dailininkė. 

2 p. Naujalis - Juozas Naujalis (1869-1934) - kompozitorius, vargoni- 
ninkas; nuo 1892 m. vargonininkavo Kauno katedroje. 

S daktaras Brazaitis - Juozas Brazaitis (1850-1926), gydytojas, literatas; 
gydytojavo Kupiškyje, Ukmergėje, Kavarske, Anykščiuose. 

54 Felicijonas Bytautas (1842-1895) - Bukonių klebonas nuo 1893 m.; iki 
tol kunigavo Svėdasuose, Upytėje, Josvainiuose, Vidiškiuose. 

5 Juozapas Sakalauskas (1838-1917 ar 1918) - Šėtos klebonas 1891-1902 m., 
anksčiau klebonavo Antazavėje, Pavandenėje, Ilūkstėje, vėliau Vandžiogaloje, 
nuo 1906 m. Viekšnių altaristas. 

5 P. Legecko laidoti kunigai: Antanas Jucevičius (1854-apie 1918) - Va- 
doklių, Krinčino, Raguvos vikaras, nuo 1896 m. iki mirties Žemaitkiemio 
klebonas; Antanas Stapulionis (1856-1917 ar 1918) - Troškūnų klebonas nuo 
1896 m., anksčiau kunigavo Tirkšliuose, Subačiuje, Želvoje ir kitur; Ignas 
Lapinskis (1843-po 1920) - vikaravo Vabalninke, nuo 1884 m. Raguvos klebo- 
nas; Stanislovas Radvilavičius (1868-1906) - vikaravo Vidžiuose, nuo 1891 m. 
vikaras ir klebonas Ukmergėje; Pranciškus Staškauskis (1836-1900) - nuo 
1864 m. iki mirties Subačiaus klebonas; Mykolas Andriuškevičius (1865- 
1903) - Ilūkstės mokyklos kapelionas, Pajūrio filijalistas, nuo 1901 m. Suba- 
čiaus klebonas; Pranciškus Jasielskis (1842-1906) — nuo 1879 m. iki mirties 
Siesikų klebonas; Jonas Mickaniauskas (Mickanevskis, 1857-1917 ar 1918) - 
Siesikų klebonas nuo 1906 m., prieš tai klebonavo Palangoje, Utenoje, Traupyje; 
Aleksandras Daškevičius (1835-1906) kunigavo Kantaučiuose, Telšiuose, nuo 
1886 m. Deltuvos klebonas; Teofilis Vasiliauskis (1863-1917 ar 1918) kunigavo 
Užpaliuose, Sidabrave, nuo 1899 m. Upninkų-Veprių klebonas; Felicijonas 
Talačka (1818-1904) - nuo 1859 m. Lyduokių klebonas; Juozapas Šimkevičius 
(1838-1900) - nuo 1873 m. Pagirių klebonas; Kazimieras Žebrys (1865-1919) 
vikaravo Darbėnuose, Linkuvoje, nuo 1900 m. Želvos filijalistas; Dominykas 
Tumėnas - žr. str. „Juozapas Lideikis (Aldonas)“ 3 paaiškinimą; Steponas 
Maciejauskis (1857-1917 ar 1918) kunigavo Suoste, Apytalaukyje, nuo 1900 m. 
Vidiškių klebonas; Pranciškus Valentinavičius (1843-po 1920) - klebonavo 
Aluntoje, nuo 1902 m. Taujėnų filijalistas; Juozapas Butvydas (1839-1917 ar 
1918) - Traupio klebonas nuo 1886 m., prieš tai Velykių filijalistas; Stanislovas 
Šliogeris (1862-1917 ar 1918) - Traupio klebonas nuo 1907 m., prieš tai kuni- 
gavo Eržvilke, Skaruliuose; Leonas Skopas (1833-1906) Karsakiškio, Žagarės 
klebonas. 

57 Aleksejus Kuropatkinas (1848-1925) - rusų generolas, 1898-1904 m. 
Rusijos karo ministras, 1904-1905 m. kare su japonais vyriausiasis kariuome- 
nės vadas Tolimuosiuose Rytuose, per I pasaulinį karą vadovavo Šiaurės fron- 
to, ėjusio ir Lietuvos teritorija, kariuomenei. 

58 Juozapas Kirna (1889-po 1940) - Kavarsko vikaras 1913-1915 m., vėliau 
Andrioniškio filijalistas, Salamiesčio ir Naujamiesčio klebonas. 

5? Juozapas Stakauskas (1871-1944) - prieš I pasaulinį karą Kauno kunigų 
seminarijos prefektas, Liepojos gimnazijos kapelionas, Panevėžio Šv. Petro ir 
Povilo bažnyčios klebonas, karo metais Žemaičių vyskupijos valdytojas, nuo 
1927 m. vienuolis marijonas, bažnyčios Marijampolėje rektorius. 

& Juozapas Kviatkauskis (Kviatkauskas, 1886-1917 ar 1918) - nuo 1912 m. 
Vidžių vikaras, nuo 1916 m. Kavarsko administratorius. 

61 Leonas Špakevičius (1875-1939) - Kavarsko klebonas 1919-1930 m., prieš 
tai kunigavo Dusetose, Žaiginyje, Paįstryje, vėliau Ukmergės klebonas ir 
dekanas. 

*2 Motiejus Gulbinas (1839-1914) — Žemaitkiemio klebonas XIX a. 8 deš., 
vėliau kunigavo Alizavoje, Milašaičiuose. 

& Nikolajus Klingenbergis (mir. 1908) - Kauno gubernatorius 1890-1895 m. 

ô Petras Galkus (1859-po 1926) - Balninkų vikaras 1890-1899 m.; vėliau 
kunigavo Rumšiškėse, gyveno prie Pažaislio bažnyčios. 

5 Nunc dimitis servum tuum, Domine, in pace (lot.) - dabar gali, 
Valdove, leisti savo tarnui ramiai iškeliauti (Lk 2, 29). 

& „Tiesos kelias“ - kunigams skirtas žurnalas, ėjęs 1925-1940 m.; redagavo 
P. Kuraitis, bendradarbiavo vyskupai P. Būčys, K. Paltarokas, J. Staugaitis, 
M. Reinys ir kt. 

kun. Liutostanskis ir kun. Renadzkis- Fulgencijus Liutostanskis — 
augustinų ordino vienuolis, 1863-1864 m. mokėsi Žemaičių kunigų seminari- 
joje, betjos nebaigė; Apolinaras Renadzkis (1840-1896) - Kražių klebonas nuo 
1885 m. iki mirties. 

6 De mortuis, praesertim sacerdotibus, aut bene aut nikil (lot.)- 
apie mirusius, ypač kunigus, arba gerai, arba nieko. 

9 Du pirmieji nurodyti P. Legecko leidiniai vadinasi: 

a. Katakizmai katalikiški, visų reikalingiausi dėl vaikų ir žmonių prasčiokų 
su lementoriu ir ministrantūra. Parašyti kunigo Žalvario. Vilniuje, 1864 (iš 
tikrųjų Tilžėje, 1892). 

b. Tėvyniškos giesmės, išduotos per k. Žalvarį. Vilniuje (iš tikrųjų Tilžėje), 
1892. 

Trečiojo leidinio - prancūzų teologo P. Šenjono (Pierre Chaignon, 1791- 
1883) meditacijų vertimo I-II kn. išėjo 1906 m., pavadinimu „Dvasiški apdūmo- 
jimai, arba Meditacijos“, III-IV kn. - 1907 m., pavadinimu „Meditacijos, arba 
Dvasiški apdūmojimai“. 

7 Toliau paties P. Legecko duodamą savo rankraštinių darbų sąrašą sunu- 
meravo, matyt, Vaižgantas, pratęsdamas prieš tai nurodytų leidinių nume- 
raciją. 

" Juozapas Pelčaras (Józef Pelczar, 1842-1924) - lenkų teologas, vyskupas, 
Krokuvos universiteto profesorius. 

7 Juozo Masiulio (1864-1940) knygynas, įsteigtas 1906 m. Panevėžyje, 
veikė iki 1940 m., atgaivintas 1992 m. Be prekybos knygomis, pats išleido 
knygų, kalendorių. 

73 Jonas Pruselaitis (1826-1900) kunigavo Užnemunėje, dėstė Seinų kunigų 
seminarijoje, nuo 1880 m. gyveno Varšuvoje. Į lenkų kalbą išvertė vokiečių ir 
prancūzų tikybinių veikalų. 

74 Petras Legeckas mirė 1934 m. lapkričio 16 d. Pienionyse (Anykščių r.). 


+ 609 . 


ŽODYNĖLIS 


abivatelis (sl.) bajoras, dvarininkas 

ačiuoti dėkoti 

adyna (sl.) valanda 

adverniškai (hibr.) kitaip, priešingai 

akmistrinė (sl.) dvaro namų ūkio 
prižiūrėtoja 

aktingas energingas, veiklus 

akuračiai (sl.) patikimai, tiksliai 

antgalvis pavadinimas, antraštė 

apieka (sl.) globa 

apkainavimas įkainojimas 

apkepurėti, -ėja, ėjo apvainikuoti 

apmislyti, -ija, -ijo (hibr.) apgal- 
voti, apmąstyti 

aprinkti, aprenka, -o paskirti 

aprokuoti, -uoja, -avo (hibr.) ap- 
tarti 

aprubė (sl.) apylinkė 

aptieka (sl.) vaistinė 

aptiekininkas (hibr.) vaistininkas 

apžadas pažadas 

arbatauti, -auja, -avo gerti arbatą 

arielka (sl.) degtinė 

atloti, -oja, -ojo atšaukti 

atmušti, -a, -ė išspausdinti 

avansuoti, -uoja, -avo (sl.) paaukš- 
tinti tarnyboje; užimti geresnę vietą 


aversija (lot.) priešiškumas 
avinyčia (hibr.) avidė 
azbuka (sl.) abėcėlė 


bepradėm nuolat, be paliovos 

bevelyti, -ija, -ijo (sl.) labiau no- 
rėti, teikti pirmumą 

biednuomenė (hibr.) varguomenė 

biliotas bilietas 

bizūnas (sl.) rimbas 

brylius (sl.) skrybėlė 

bukantas netašytų rąstų suglaudi- 
mas sienoje 


ciesorius (sl.) monarchas, impera- 
torius 
cnata (sl.) dorybė 


čemodanas (sl.) lagaminas 

čielybė (hibr.) visuma, nedalomu- 
mas 

čiepas (sl.) skiepas, skiepūglis 

čystas, -a (sl.) švaruš 


davinys duomuo 
decizija (sl.) sprendimas 
dėjos (sl) įvykiai, darbai 

delija (sl.) viršutinis vyrų drabužis, 
nuo XVI a. dėvėtas Lenkijoje ir 
Lietuvoje 

dienynas dienoraštis 

dikčiai (germ.) stipriai, smarkiai 

domintis, -inasi, -inosi domėtis 

driūktelėti, -ėja, -ėjo dingtelėti 

drukas (sL) spauda 

dūšia (sl.) siela 

dvejas, -a dvigubas 


elgėtnamis elgetų namai, prieglauda 


futeralas (germ.) makštis, įmova, fut- 
liaras 


gasuoti, -uoja, -avo tankiai kvė- 
puoti 

gazeta (sl.) laikraštis 

gešeftas (germ.) sandėris 

gniūsyti, -ija, -ijo (sl.) krapštytis, 
gaišti prie darbo 

grabas (sl.) kapas; karstas 

gražiuotis, -uojasi, -iavosi gė- 
rėtis, grožėtis 

grečium greta, šalimais 

griekas (sl.) nuodėmė 

griešninkas, -ė (sl.) nusidėjėlis 

gromata, grometa (sl.) laiškas 

gulimasis miegamasis kambarys 


ydas (sl.) parazitai 

garsėti, -ėja, -ėjo išgarsėti 

intrūzas (lot.) neprašytas, primestas 
žmogus 

ypata asmuo, asmenybė 

išdavinys rezultatas 

išguldymas išdėstymas, išaiškinimas 

išlaidžiai išlaidos 

išliuosavimas (hibr.) išlaisvinimas 

išmislas (sl.) išmonė, prasimanymas 

išpažintuvė klausykla 

išrodymas įrodymas 

išrokuoti, -uoja, -avo (hibr.) iš- 
skaičiuoti, suminėti 


išsiliuosuoti, -uoja, -avo (hibr.) 
išsilaisvinti 

įvaizdinti, -ina, -ino parodyti 

jeibė yda, klaida, trūkumas 

jeibingas, -a ydingas 

judošystė (hibr.) išdavystė, niekšybė 


kalčia kaltė 

kališanas (sl.) gaivusis gėrimas iš 
alaus, vyno, citrinų sulčių ir cuk- 
raus 

kamarninkas (sl.) matininkas 

kamendorius (sl.) vikaras 

kantička (sl.) giesmių knyga, gies- 
mynas 

keimarinis, -ė dvilypis 

kiltis kilmė 

knygadarys knygrišys 

kolaik kol, pakol 

koliotis, -ojasi, -ojosi (sl.) plūstis, 
bartis 

kolportuoti, -uoja, -avo (sl.) iš- 
pardavinėti, išnešioti, išplatinti 

komaida komedija 

komisorius (sl.) prievaizdas 

konduktas (lot.) laidotuvių eisena 

konsekventingai nuosekliai 

konvenansinis, -ė (pranc. convenan- 
ce) priimtas, sutartas 

koroniažas (sl.) Lenkijos karalystės 
gyventojas 

kreivoji kreivė 

kulipka (sl.) kulka 

kurmanka (sl.) pakinkytas vežimas, 
kinkinys 

kuzinas (germ.) pusbrolis 


latras (sl.) valkata, girtuoklis 
liktis likimas, lemtis 
liktorius (sl.) žvakė 

liuika (sl.) pypkė 

liuosai (germ.) laisvai 
liuosybė (hibr.) laisvė 

loska (sl.) malonė 

macinzinis, -ė (hibr.) žalvarinis 

malerius (hibr.) dažytojas 

mandragalvoti, -oja, - ojo (hibr.) 
gudragalviauti, gudrauti 

mandrauti, -auja, avo puikuotis, 
būti išdidžiam 

maskolis (sl.) rusas 

mistras (sl.) mokytojas 

mistriškas, -a meistriškas 

mokslainė mokykla 

mušti, -a, -ė siųsti 


nabagas (sl.) vargšas 

nabašninkas, -ė (hibr.) velionis, mi- 
rusysis 

nedėldienis (hibr.) sekmadienis 

nelaikis vaiduoklis 

neprietelius (sl.) nedraugas, priešas 

nevalia (sl.) prievarta, jėga 

nucizeliuotas, -a (sl.) ištobulintas, 
nudailintas 

nuovydus, -i pavydi 


obalsis (sl) šūkis 
obrusitelis (sl.) rusintojas 
oficierius (sl.) karininkas 
okolica (sl.) bajorkaimis 


pabažnas, -a (sl.) dievobaimingas, 
pamaldus 

pabiednėti, -ėja, -ėjo (hibr.) nu- 
skursti, nusigyventi 

pagraženė puošmena, pažiba 

pakabiai tinkamai 

pakajus (sl) ramybė, taika, santarvė 

pakarnus, -i (sl.) nusižeminęs, nuo- 
lankus 

palaikioti, -oja, -ojo išsaugoti 

paliuosuoti, -uoja, -avo (hibr.) at- 
leisti 

palocius (sl.) rūmai 

pančeka (sl.) kojinė 

parapijonas (sl.) parapijietis 

parduolioti, -ioja, -iojo pardavinėti 


parėdyti, parėdo, parėdė (hibr. ) 
paliepti, nurodyti 

parietis neskalus, diržingas medis 

pasergėti, -i, -ėjo pamatyti, paste- 
bėti 

pašalpinis, -ė pagalbinis 

pavelijimas (hibr.) leidimas 

pavelyti, -ija, -ijo (sl) leisti 

pavietas (sl.) apskritis 

pavietrė (sl.) maras, epidemija 

penkeklis penkių kapeikų moneta 

perdėtinis viršininkas, vyresnysis 

pereiginis, -ė pereinamas 

permaliavoti, -oja, -ojo (hibr.) per- 
dažyti 

plastuoti, -uoja, -avo plazdėti 

plecius (sl.) sklypas 

plenipotentas (lot.) įgaliotinis 

popietuvė popietis 

postponauti, -auja, -avo (hibr.) 
nuvertinti, paniekinti 

potam (sl) paskui 

pralobinti, -ina, -ino praturtinti 

pralotas (sl.) prelatas 

pratėgu vienas paskui kitą 

pribuišis, -ė (sl.) bežemis, kampi- 
ninkas 

priepuolis atsitikimas 

priesiega (sl.) priesaika 

prietelingas, -a (hibr.) draugiškas 

prieteliškai (hibr.) draugiškai 

prietelius (sl.) draugas, bičiulis ! 

prietelka (sl) draugė, bičiulė 

pristavas (sl.) policijos viršininkas 

prišpikuoti, -uoja, -avo (hibr.) pri- 
kaišioti 

pūpuoliuotas, -a pumpuruotas 


rankpelniauti, -auja, -avo rank- 
darbiauti f 

rankvedys (sl.) vadovėlis 

raskažis (sl.) geras gyvenimas, ge- 
rovė, prabanga 

rokundas (sl.) kalba, reikalas 

rota (sl.) kuopa 

rubežius (sl.) riba, siena 

rūgonė (hibr.) priekaištavimas, ba- 
rimas 

rūgoti, -oja, -ojo (SL) bartis 

rundas (germ.) ratas, apskritimas 


sensas (sl.) protas, supratimas 

siliaba (lot.) skiemuo 

skaitlinė skaitmuo 

skaugėti, -a, -ėjo pavydėti 

skripka (sl.) smuikas 

skripkavimas (hibr.) smuikavimas 

skūra (sl.) oda 

skūrinis, -ė (hibr.) pasenęs, suram- 
bėjęs 

smertis (sl.) mirtis 

smūtnas, -a (sl.) liūdnas 

smūtnyti, -ija, -ijo (sl.) liūdinti 

spangiai apgraibomis, paviršutiniš- 
kai 

spaugelis taškas 

spelčiai (sl.) rėmai 

sprauninkas (sl.) apskrities polici- 
jos viršininkas 

stacijos (sl) kryžiaus kelio stotys 

subandažuoti, -uoja, -avo sutvars- 
tyti 

sučiūmautas, -a nuvalkiotas 

sūdas (sl.) teismas 

sūdyti, -ija, -ijo (sl.) teisti 

sudrikinti, -ina, -ino pakrikinti, 
pagadinti 

sūdžia (sl.) teisėjas 

sugriešyti, -ija, -ijo (hibr.) nusidėti 

sukacapėti, -ėja, -ėjo (hibr.) su- 
rusėti 

sulošti, -ia, -ė suvaidinti 

susimislyti, -ija, -ijo (hibr.) susi- 
galvoti 

suskaityti, -0, -ė suskaičiuoti 

svavalingas, -a smagus, žaismingas 

svietas (sl.) pasaulis 

svietiškis (hibr.) pasaulietis 


šabatauti, -auja, -avo burti, kerėti 
šiūlė (germ.) mokykla 

šiūptelėti, -ėja, ėjo pliūptelėti 
šopa (sl.) pastogė, padangtė 

štuka (sl.) juokas, išdaiga 


tarybauti, -auja, -avo tartis 

teviršt greitai, netrukus 

tiešyti, -ija, -ijo (sl) guosti, raminti 

tragaida tragedija 

tramenti, -ena, -eno gąsdinti 

travestuoti, -uoja, -avo (sl.) paro- 
dijuoti 

trejanka (sl.) ant žolių užpilta deg- 
tinė 

tuberkula tuberkuliozė 


uliavoti, -oja, -ojo (sl.) linksmin- 
tis, ūžti 

ūlyčia (sl.) kaimas 

urėdninkas (sl.) policininkas 

utarninkas (sl.) antradienis 

uzbonas (sl.) ąsotis 

užganopadarymas (hibr.) patenki- 
nimas 

užpečkis (hibr.) užkrosnis 


vagzolas (sl.) geležinkelio stotis 

vakacijos atostogos 

velyk (sl.) veikiau, greičiau 

velinas velnias 

vendravoti, -oja, -ojo (sl) keliauti, 
klajoti 

veselija (sl.) vestuvės 

vienatijas, -a vienintelis 

viera (sl.) tikėjimas 

vyriausiai daugiausia, labiausiai 

vitrijolis sieros rūgštis 


zerkolas (sl.) veidrodis 
zokonas (sl.) įstatymas 


žodžiauti, -iauja, -iavo rinkti žo- 
džius 

PAVARDŽIŲ RODYKLĖ 


A. 468 

A. žr. Angrabaitis (Angrabas-Pazno- 
kaitis) Juozas 

A. žr. Arminas-Trupinėlis Petras 

A. žr. Audzijonis-Awdzewicz (Au- 
dzevičius) Antanas Pranciškus 

A. žr. Augustaitis Pranas 

Abijetskis-Fromas Aleksandras žr. 
Fromas-Gužutis Aleksandras 

Abromaitis Petras 344, 463, 576, 600 

Adomaitis-Šernas Juozas 391, 463- 
465, 587, 601 

Aglinskas Kazys 465, 477 

Aglinskas Vladas 465 

Agronomas žr. Aleksa Jonas Pranas 

Aisopas žr. Ezopas 

A. iš B. žr. Kriščiukaitis Antanas 

Aišbė žr. Kriščiukaitis Antanas 

A.J. žr. Andziulaitis-Kalnėnas Juozas 

A. J. žr. Antanavičius Juozas 

Akelaitis Mikalojus 290, 465—467, 557, 
562, 601 

Akelevičius, Akielewicz žr. Akelaitis 
Mikalojus 

Akmenskis-Akmenius Juozas 467, 601 

Akmenskis-Gedgaudas-Dydziul Sta- 
nislovas Peliksas 188 


Aksakovas Ivanas 287, 560 

Al. žr. Aleknavičius Kajetonas 

Albertas Brandenburgiškis (Albrech- 
tas) 467, 601 

Albrechtas Jurgis 190, 544 

Aldona (Alduonė) 467 

Aldonas žr. Lideikis Juozapas 

Alekna Antanas 468, 469, 601 

Alekna Jurgis 419, 422, 469, 593, 601 

Aleknavičius Kajetonas 191, 469-471, 
545, 601 

Aleksa 471 

Aleksa 471 

Aleksa-Aleksandravičius Jurgis 471 

Aleksa-Angarietis Zigmantas Anta- 
nas 472, 602 

Aleksai 471, 472 

Aleksa Jonas 471 

Aleksa Jonas Pranas 472, 473, 602 

Aleksa Julius 471, 601 

Aleksa Jurgis 472 

Aleksa Konradas Juozas 473, 602 

Aleksa Kostas 472, 602 

Aleksa Kostas 472 

Aleksandras II 466, 485, 515, 601, 607 

Aleksandras Jogailaitis 474 

Aleksandras Makedonietis 572 

Aleksandravičius Antanas 598 

Aleksandravičius Kazimieras 474 

Aleksandrovas Aleksandras 294, 474, 
563, 602 

Algimantas 467 

Algirdas 442 

Al. K. žr. Aleknavičius Kajetonas 

Al. Kaj. žr. Aleknavičius Kajetonas 

Aloyzas šv. 477 

Alseika Danielius 474, 602 

A. M. žr. Biržiška Mykolas 

Ambrazevičius (Brazaitis) Juozas 474, 
602 

Ambrazevičius Simonas 474 

Ambraziejus (Ambroževičius) Juoza- 
pas 316, 362-364, 474-476, 569, 
579, 580, 602 

Ambraziejūtė Agnė 394 

Ambr. J. žr. Ambraziejus (Ambrože- 
vičius) Juozapas 

Amerikos Kunigas žr. Kaupas An- 
tanas 

Amicis Edmundas de 156, 175, 542 

Ancuta Jurgis Kazimieras 476 

Ancuta Motiejus 476 

Anczycas W. L. 317 

Andrejevas Leonidas 180, 543 

Andriejauskas 108 

Andriuška Benediktas 476, 602 

Andriuškevičius Mykolas 517, 608 

Andziulaitis Ignotas 477 

Andziulaitis-Kalnėnas Juozas 477, 
478, 602, 603 

Andz. J. žr. Andziulaitis-Kalnėnas 
Juozas 

Angrabaitis (Angrabas-Paznokaitis) 
Juozas 478, 479, 481, 482, 603 

Aničkov 297 

An-Kas žr. Kaupas Antanas 

Ansbergis Janis 297, 564 

Antanas žr. Kaupas Antanas 

Antanavičius Aleksandras 479 

Antanavičius Juozas 479, 603 

Antanavičius Vladimiras 479, 603 


Antanėlis Antanas 376, 479, 583, 603 

Ant. J. žr. Antanavičius Juozas 

Antonevičius (Antoniewicz) Karolis 
249, 554 

Anusas žr. Anusavičius Julius 

Anusavičius Cezaris 480 

Anusavičius Julius 401, 480, 590, 603 

A. Pr. žr. Augustaitis Pranas 488 

A. Pranciškus žr. Audzijonis-Aw- 
dzewicz (Audzevičius) Antanas 
Pranciškus 

Apuchtinas Aleksejus 474 

Apulskis Vladislovas 480 

Aristotelis 97, 535 

Arkadijus žr. Aleksandrovas Alek- 
sandras 

Arminas-Trupinėlis Petras 482—484, 
603 

Arminas Vincas 482 

Arminienė Sofija 483 

Arnoldtas Luisas 203, 481, 484, 603 

Arsenijus žr. Aleksandrovas Alek- 
sandras 

Artungas Augustas 387 

Asnykas Adamas 18, 525 

Astramskas Tomas 484 

Aškenazy Simon 484, 600, 604 

Ašmys-Simša Mikelis 484, 485, 604 

Audzijoniss-Awdzewicz (Audzevi- 
čius) Antanas Pranciškus 453, 
485, 486, 597 

Augevičius jonas 420, 593 

Augla Petras 487, 604 

Augustaitis Jonas 487 

Augustaitis Pranas 487, 488 

Augustaitytė-Vaičiūnienė Juozė Liu- 
da 488, 489, 605 

Augustas II 476 

Augustinas šv. 10, 524 

Aukštuolis Jonas 377, 489, 583, 605 

Avižonis Petras 237, 490, 605 


B. žr. Basanavičius Jonas 
B. žr. Burba Aleksandras 

B. žr. Petkevičaitė (Bitė) Gabrielia 

B. A. žr. Baranauskas Antanas 

B. A. žr. Bartkevičius (Bortkevičius) 
Antanas 

B. A. žr. Burba Aleksandras 

Babrauskis Florijonas (Bobrowski 
Florian) 323, 324, 571 

Bagdonas Juozas 149, 422, 541, 593 

Bagdonavičius (Nieczuj) Paulinas 
Ksaveras 491, 605 

Baikauskis Vladislovas 355, 578 

Baironas (Byron George Gordon 
Noel) 18, 227, 387, 550 

Bajoriūnavičius (Bojarūnavičius) Ka- 
zimieras 119, 537 

Baktys Petras 496, 499, 500, 607 

Balinskis Mykolas 465 

Baltramaitis Silvestras 295, 296, 329, 
564, 572 

Baltrušaitis Jurgis 347, 403, 410, 590 

Baltušis-Žemaitis Feliksas 398, 589 

Baltuškaičia Barbora 372 

Baluckis (Bažucki) Michalas 18, 525 

Balutis Bronius Kazys 391, 587 

Balvočius-Gerutis Jonas 166, 542 

Banaitis Saliamonas 353, 578 

Banevičienė Zofija 184 

Banevičius Juozas 184 

Banevičius žr. Barcevičius Steponas 

Bangpūtys žr. Urbonavičius Pranciš- 
kus Marija 

Baranauskai 378 

Baranauskas Antanas 188, 191-193, 
197, 237-239, 281, 294, 359, 378, 
379, 381, 384, 435, 484, 521, 527, 
545, 546, 551, 553, 563, 584, 585, 
594, 595, 604 

Baranauskas Jonas 378 

Baranovski žr. Baranauskas Antanas 

Barauskas (Borowski) Eduardas 324, 
358, 359, 505, 571, 579 

Barauskis Petras 355, 578, 607 

Barcevičius Steponas 512, 607 

Barčas Christianas 292, 563 


Barker Ernest 387 

Baronas žr. Baranauskas Antanas 

Barons Krišjānis 287, 561 

Bartaloni (Bartoloni) Riccardo 438, 595 

Bartkevičius 319 

Bartkevičius (Bortkevičius) Antanas 
114, 232-238, 241, 242, 244, 245, 
538, 551, 552 

Bartkevičius Klemensas 233 

Bartkevičiūtė Juzefa 233, 234, 243 

Bartosz z Czoderyszek žr. Akelaitis 
Mikalojus 

Bartsch žr. Barčas Christianas 

Basanavičius Jonas 40, 41, 196, 339, 
374, 390, 412, 415, 465, 475, 477, 
575, 587, 592, 598 

Bataitis Antanas 136, 539 

Baudouin de Courtenay Janas 283, 560 

Baukevičius (Baukus) Juozapas 485, 
511, 604 

Bellamy Edward 18, 525 

Beniuševičiūtė Julija žr. Žemaitė 

Berchmanas Jonas šv. 477 

Bereliukas 499 

Beresnevičiai 388 

Beresnevičius Aleksandras 318, 462, 
514, 570, 599, 607 

Beresnevičius-Barškietis Antanas 504, 
606 

Bernardas Klervietis 553 

Besant Annie 99, 535 

Bethovenas Liudvigas 45 

Bezzenbergeris Adalbertas 288, 291, 
292, 561 

Bialikas Chaimas Nachmanas 410-412, 
591 

Bialozoras 107 

Bičiulė žr. Pečkauskaitė Marija 

Bičiūnas Vytautas 89, 218-220, 230, 548 

Bieliakas-Bielinis Jurgis 234, 552 

Bielinis Kipras 66, 531 

Bielskis Vaclovas 322, 571 

Bielskus Pijus 413 

Bijūnėlis žr. Žitkevičius Kazimieras 

Bikinas Juozas 376, 583 

Biliūnas Jonas 382, 383 

Birontaitė 240 

Biržys Petras (Akiras, Pupų Dėdė) 88, 
534 

Biržiška Antanas 271 

Biržiškai 271-275, 556 

Biržiška Mykolas 106, 165, 217, 268- 
270, 274-281, 535, 538, 548, 556- 
560, 563, 575, 585, 589, 601 

Biržiška Vaclovas 292, 293, 300, 316, 
403, 462, 557, 563, 590, 599, 600 

Biržiška Viktoras 556 

Bismarkas (Bismarck Otto von) 358, 
579 

Bystroń Jan 290, 562 

Bytautai 272, 556 

Bytautas Felicijonas 517, 607 

Bytautas Ramūnas 556 

Bytautas Stanislovas 556 

Bitis (Bitė) Adomas 491, 462, 493, 605 

Bizauskai 114 

Bizauskas Pranciškus 120, 223, 538, 
549 

Björnson Bjėrnstierne 311, 568 

Blavatsky (Blavatskaja) Jelena 95, 99, 
100, 534, 535 

Blese Ernestas 297, 565 

Bliss W. D. B. 347 

B. M. žr. Biržiška Mykolas 

Bobrikiukė Marijona 201 

Boguševičiūtė Julija žr. Beniuševičiū- 
tė Julija 

Bohdane 297 

Bracas R. 534 

Brazaitis Juozas 294, 516, 563, 607 

Brazauskas 23, 527 

Braždys 65, 531 

Breimeris Feliksas 527 

Breiva Juozapas 452, 597 

Brockhauzas F. 292, 563 

Broel-Plioteriai 141 

Broel-Plioteris Adomas 291, 562 

Brolis (Szołkowski Michat) 18, 525 


Briūckneris Aleksandras 290, 338, 562, 
574 

Bručkus 299 

Brun žr. Jasėnas Kazimieras 

Brunavietis žr. Jasėnas Kazimieras 

Brunavietis Kasimir žr. jasėnas Ka- 
zimieras 

Bruožis Ansas 485, 604 

Bruožis Vilius 101, 535 

Buckle Henry Thomas 374, 582 

Bučas Bernardas 539 

Bučinskis (Bučinskas) Juozas 391, 587 

Būčys Pranciškus 299, 350, 375, 565, 
577, 582, 609 

Budavičiūtė Ona 318 

Būga Kazimieras 219, 288, 297-299, 
350, 357, 362, 430, 549, 565, 573, 
577, 594 

Buivydas Antanas 23, 527 

Bukantai 149, 274, 540 

Bukantas Adolfas 149 

Bukantas Domininkas 43, 146, 529, 
540 

Bukantas Kazimieras Adomas 146, 
149, 540 

Bulota Andrius 297, 539, 565 

Bulotienė Aleksandra 539 

Bulotos 133, 539 

Buračas Bernardas 131 

Buračevskis 505 

Burba Aleksandras 17, 202, 294, 316, 
318-321, 333, 478, 525, 570, 572, 
573, 599, 607 

Būšytė M. 456, 598 

Butkevičius 500 

Butkevičius Liudvikas 507, 508, 607 

Butkevičiūtė Elžbieta 20 

Butvydas Juozapas 517, 608 

Bužinskas 499 


Caesar Julius žr. Cezaris Julijus 

Cezaris Julijus 348, 388, 560 

Charžauskas (Charževskis) Antanas 
23, 405, 527, 590 

Chłop z powiatu Marjampolskiego 
žr. Akelaitis Mikalojus 
Chmieliauskas 109 
Chochlovskis 500 
Chodakauskaitė Malvina 107 
Chodakauskaitė-Smetonienė Sofija 
132, 133, 136, 539 
Chodakauskiai 109 
Chodakauskienė 108, 109, 113 
Chodakauskis Aleksandras 136 
Chodakauskis Andrius 132 
Chodakauskis Antanas 132 
Chodakauskis Kazimieras 136 
Chodakauskytė 136 
Chodakauskytė-Maldutienė Cilė 136 
Chodkevičius Jeronimas 140 
Choiseul de Gouffer 63, 530 
Choiseul de Gouffer Sofija 530 
Ciceronas Markas Tulijus 549 
Cirtautas Gasparas 376, 448, 500, 583, 
596 
Civinskas Antanas 347 
Cooperis Jamesas Fenimore 42, 529 
Cordele E. F. 328 


Čelpanovas Georgijus 226, 550 

Čepas Motiejus 193, 545 

Čėsnys Blažiejus 88, 534 

Činarovas 78, 532 

Čiurlionis Mikalojus Konstantinas 
105, 410 


D. žr. Dambrauskas Aleksandras 

Dabrila Matas 488, 490, 605 

Dabušis Stasys 384, 586 

Dagilėlis Mikalojus žr. Šeižys My- 
kolas 

Dagilis Stanislovas 261, 555, 566 

Dailidaitė Agota 487 

Damazas Dumbrė žr. Bikinas Juozas 

Dambrauskas Aleksandras 105, 348, 
349, 352, 481, 541, 548, 556, 565, 
578 

Dambrauskas Vladislovas 513, 607 


Daniliauskas 296 

Dantė (Dante Alighieri) 177, 244, 542, 
553 

Daškevičius Aleksandras 517, 608 

Daubaras-Musnickas Juozas (Dow- 
bor-Mušnicki Jėzef) 70, 531 

Daugirdas Tadas 300, 566 

Daujotas Otonas (Dowiat Otto) 112, 
113, 115, 116, 118 

Daukantas Simonas 105, 187, 203, 293, 
424, 463, 465, 557 

Daukša Mikalojus 288-290, 561, 562 

Davainis-Silvestravičius Mečislovas 
525 

D. D.331 

Dembskis Vitalis 356, 362, 579, 586 

Dembskis Vladislovas 335, 386, 573 

Denikinas Antonas 473, 602 

Dewe J. A. 347 

Dybowskiai 311, 568 

Didenskas 299 

Didžiuliai 544 

Didžiulienė Liudvika 188-194, 196, 
197, 379, 544-547, 549, 552, 554, 
563, 565, 572, 573, 584, 586, 589, 
597 

Didžiulis Stasys 192-194, 544, 584 

Didžiulytė-Sketerienė Ona 546 

Didžiulytė Vanda 190, 544 

Dygasinskis (Dygasinski) Adolfas 18, 
385, 525, 586 

D. M. žr. Šeižys-Dagilėlis Mikalojus 

Dočkevičius Klemensas 514, 607 

Dogelis Povilas 366, 367, 581 

Domanski Benedictus (Domanskis 
Benediktas) 457, 598 

Donalitius žr. Donelaitis Kristijonas 

Donelaitis Kristijonas 281, 292, 326, 
404, 466, 474, 480, 535, 571 

Dostojevskis Fiodoras 287, 560 

Dovydaitis 495 ” 

Dovydaitis Juozapas Silvestras 470, 
493, 497-502, 605, 606 

Dovydaitis Justinas 237, 552 

Dovydaitis Pranas 183, 187, 380, 543, 584 

Dovydavičius Justinas žr. Dovydaitis 
Justinas 

Dovoina-Silvestravičius Mečislovas 
Apolonijus 409 

Dragomanovas 387 

Draperis Johnas Williamas 374, 582 

Dryja-Visockaitė Juzė žr. Visockaitė 
Jozefa (Jozefina) 

Drinovas Marinas 287, 560 

Drozdowskis žr. Strazdas Antanas 

Druckiai-Liubeckiai 141, 540 

Drucki-Lubecki Hieronim 40, 528, 540 

Druckis-Liubeckis 145 

Dubikaitis 122 

Dubinskas Andrius 147, 290, 540, 561 

Dulkytė A. 456, 598 

Dvorakas (Dvoržakas) Antoninas 392, 
588 


Edipas 529 

Eidėnas-Eidymtt Antanas 375, 582 
Eidesas Ch. 521 

Eidrigevičius Stasys 405, 517 

Emša žr. Šikšnys Marcelinas 
Endzelynas Janis 219, 549 
Endziulaitis Vytautas 380, 584 
Ezopas (Aisopos) 254, 387, 391, 555 


Faberas Filipinas 521 

Fedoravičius Juozapas 366, 581 

Felinski Alojzy 601 

Fereinas 383, 585 

Foersteris žr. Fėrsteris Friedrichas 
Wilhelmas 

F6rsteris Friedrichas Wilhelmas 147, 
151-155, 415, 540, 541, 592 

F6rsteris Friedrichas Wilhelmas, tė- 
vas 541 

Fortunatovas Filipas 283, 287, 295, 
298, 301, 559, 566 

Freemanas Edwardas Augustas 478, 
602 

French 347 


Fridrichas Vilhelmas IH 601 

Fr6belis Augustas 152, 541 

Fromas-Gužutis Aleksandras 69, 409, 
591 

Fronckevičius Viktoras 316, 570 

Fulje (Fouillee Alfred) 226, 550 


G. žr. Gimžauskas Silvestras 

G. žr. Gogelis Jurgis 

Gabrys Juozas 390 

Gaidamavičius jonas 13, 464, 525 

Galkys (Galkus) Petras 519, 520, 609 

Galminowna Petronilla (Galminaitė 
Petronėlė) 456, 598 

Galvanauskas Ernestas 213, 547 

Garalevičius Jonas 419, 420, 593 

Gargasas Antanas 462 

Gasparas žr. Cirtautas Gasparas 

Gavėnas Adolfas 297, 565 

Gedgaudai 544, 584 

Gedgaudas-Didžiulis Stanislovas Fe- 
liksas 378 

Gediminas 34, 442, 445 

Gedvilas 500 

Geitleris Leopoldas 288, 292, 561 

Genys Juozapas 120, 233, 355, 537, 
551, 578 

Gerbačiauskas žr. Herbačiauskas Juo- 
zapas Albinas 

Gercenas Aleksandras 493, 605 

Gerulis L. žr. Gira Liudas 

Gibbeik 460 

Giedraitis Balys 405, 590 

Giedraitis Marcijonas 68, 531 

Gimžauskas Justinas 452 

Gimžauskas Silvestras 17, 294, 313, 
315-318, 320, 452-454, 486, 525, 
569, 570, 581, 597 

Gineitis Kazys 386, 586 

Gira Liudas 69, 220, 471, 529, 531, 534, 
549, 601 

Gizbert-Studnickiai 311 

Gizbert-Studnickis Vladislovas 274, 
556 

Gyžicki Jan (Wotyniak) 463, 600 

G. L. žr. Gira Liudas 

Glogeris Zygmuntas 292, 563 

Goethe Johann Wolfgang 549, 598 

Gogelis Jurgis 332, 333, 572 

Gomulickis Viktoras 528 

Gondkus (Gondekas) Feliksas 479, 603 

Gonzaga Aloyzas 219, 549 

Gorkis Maksimas 346, 387, 528, 532 

Grabauskas 19 

Graičiūnas Andrius 321, 339, 571, 575 

Grigaitis Aleksandras 211, 299, 547, 
566 

Grigaitis-Grigaliūnas Jonas 527 

Grigaliūnai 23, 66, 527 

Grigaliūnas 499 

Grigaliūnienė 68, 531 

Grigalius 560 

Grinevickis I. 607 

Grūžauskis Jonas 375, 582 

Giūbbe-Schleiden 99, 535 

Gudavičius-Gudas Pranas 419, 593 

Gukauskas Kostantinas Paulaučius 
361, 579 

Gulbinas Motiejus 519, 520, 609 

Gustaitis Motiejus 435, 484, 603 

Gutauskaitė Ieva 247 


Habsburgai 537 

Haydn Franz Joseph 316 

Hakusch B. žr. Hanusz Jan 

Hall Calvert 406 

Hamsunas Knutas 528 

Hanusovič žr. Anusavičius Julius 

Hanusz Jan 290, 562 

Hartmannas Franzas 95, 99, 100, 534 

Heighway R. 387 

Heinė Heinrichas 192, 545 

Herbačiauskas Juozapas Albinas 105, 
377 

Hercenas žr. Gercenas Aleksandras 

Hermanas Vartbergė (Vartbergietis) 
590 

Hessė 514 


Htaskos 311, 568 

Hofman Max 398 

Holm 121, 122 

Holmai 122 

Homeras 419, 420, 422, 424, 578, 593 
Horatius 525, 551 

Horrabin J. E. 387 

Howlandas 387 

Hrynievickis Karolis 319, 570 
Husslein J. 347 


Ibsenas Henrikas 528, 529, 533 

Yčas Martynas 22, 376, 526, 547, 583, 
587 

Ignacas šv. 477 

Indriūnas Pranas 456, 598 

Indriūnienė Konstancija 456, 598 

Išora Stanislovas 462 

Ivanauskai 274 

Ivanauskaitė-Przybylauskienė Sofija 
179, 180, 182, 186, 187, 417 

Ivanauskas Nikodemas Ernestas 179- 
181, 186, 543 

Iwersenas 463 

Ivinskis Laurynas 109, 110, 247, 466, 
536, 554 


J. žr. Januševičius Povilas 

J. A. žr. Jakštas Adomas 

Jablonskienė-Strazdaitė Stefanija 425, 
437, 594 

Jablonskis Jonas 23, 61, 72, 123, 124, 
193, 277, 385, 488, 525, 530, 532, 
545, 559, 594 

Jagičius (Jagić) Vatroslavas 287, 561 

Jakavičius Liudvikas 66, 531 

Jakobsas J. 387 

Jakstyras (Jaks-Tyris) Jonas 420, 593 

Jakševičiūtė-Venclauskienė Stanisla- 
va 38, 528 

Jakštai 508 < 

Jakštas 508 

Jakštas Adomas 105, 200, 203, 218- 
220, 226, 299, 333, 481 

Jančaitė-Linartienė Joana 23, 65, 68, 
405, 527, 531, 590 

Jančevskis (Jančiauskis) Antanas 450, 
597 

Jankevičiai 297 

Jankus Martynas 317 

Janulaitis Augustinas 275, 401, 467, 
557, 575, 589, 601 

Janulevičius Petras 23, 369, 405, 527, 590 

Janulionis 63, 64 

Janulytė (Janulevičiūtė) 107 

Januševičius Povilas 341, 440, 575, 596 

Jarašiūnas (Jarošūnas) Juozapas 120, 
538 

Jarašius Juozas 419, 593 

Jaselskis Pranas 119, 537 

Jasėnas Kazimieras 368-371, 461, 581, 
599 

Jasielskis Pranciškus 517, 608 

Jasienskis Pranciškus 512, 607 

Jasienskis (Jasinskis) Julijonas 334, 573 

Jaunius Kazimieras 293, 298, 299, 326, 
349, 350, 351, 353-362, 448, 453, 
559, 565, 571, 577-580, 582, 583, 
588, 596, 597, 599, 605 

Jaunutis žr. Strazdas Jonas 

Jaunutis Vienuolis žr. Herbačiauskas 
Juozapas Albinas 

Jefronas I. (Ebpon) 563 

Jeronimas, šv. 423, 593 

Jogaila 444 

Jogminas Jonas 413, 591 

Johnston H. H. 387 

Jokūbauskai 113 

Jokūbauskas 113 

Jokūbauskas Andrius 108, 131 

Jokūbauskas Bonifacas 107 

Jokūbauskas Felicijonas 107, 108, 112 

Jokūbauskas Stanislovas 108 

Jonas žr. Aukštuolis Jonas 

Jonas žr. Šliūpas Jonas 

Jonas Kantiškis(Kantietis) šv. 432, 439, 
595 

Jonesas V. S. 387 


Jucevičius Antanas 517, 608 

Jucevičius Liudvikas 374, 557, 582 

Juodišius Vladas 129, 538 

Juozapas iš Popšutės žr. Tumas Juo- 
zas 

Jurgelionis Klemensas (Kleopas) 389, 
587 

Jurgis šv. 407 

Jurjevas Sergejus 287, 560 

Juška Antanas 301, 404, 559, 561, 563, 
565, 566 

Juška Jonas 286, 292, 295, 298, 301, 560 

Juška Vytautas žr. Juškevičius Vytautas 

Juškevičius Jonas žr. Juška Jonas 

Juškevičius Vytautas 17, 300-302, 525, 
566 

Juškytė Jadvyga 237, 355, 362, 536, 
552, 578, 579 

Juškos 301, 564, 587 


K. žr. Kaulakis Juozas 

K. žr. Kudirka Vincas 

Kačanauskas Aleksandras 43, 65, 529, 
530 

Kairys Klemensas 384, 585 

K. A. K. žr. Kaupas Antanas 

Kalčič 288, 561 

Kalėdų Kaukė žr. Jurgelionis Klemen- 
sas (Kleopas) 

Kalnagalietis žr. Aukštuolis Jonas 

Kalnietis Vincas 123, 146, 538, 540 

Kalots 297 

Kalpokas Petras 369 

Kalvaitis Juozas 203, 547 

Kaminskaitė 516, 607 

Kaminskas A. J. 114, 236 

Kanopnickienė (Konopnicka) Marija 
118, 392, 537, 588 

Kantas Imanuelis 153, 284, 560 

Kantų Jonas šv. žr. Jonas Kantiškis 

Kapočius Feliksas 225, 550 

Kapsas Vincas žr. Kudirka Vincas 

Kapsukai 338, 574 

Karevičius Pranciškus 450, 596 


Karnatauskis (Karnitauskis) 457, 459 

Karosas Antanas 193, 234, 359, 384, 
545, 552, 579, 586 

Karpiai 122, 533, 582 

Karpiūskis Franciszekas 366, 580 

Karpis Benediktas 234, 551 

Karpis Felicijonas 113, 536, 551 

Karpis Ignacas 551 

Karpuškaičia M-ienė 191 

Karuža Jurgis 297, 565 

Karvojus žr. Kaupas Antanas 

Kasakaitis 341 

Kasakauskiai 141 

Kasakauskis Kalikstas 540 

Kasperavičius 124 

Kasperavičius Antanas 125, 127, 128, 
131, 133, 134, 137 

Katelė Ambraziejus 368 

Katelė Jonas 192, 364-368, 545, 574, 580 

Katelės 368 

Katelytė Bronislava 368 

Katkevičius žr. Chodkevičius Jeroni- 
mas 

Katkus Mikalojus 398, 401-404, 589 

Kaulakis Juozas 336, 573, 575 

Kaunackaitė Kastancija 388 

Kaunackaitė Kazimiera 388 

Kaupas Antanas 321, 322, 324-336, 
338-343, 345, 346, 348, 550, 570- 
572, 577, 579, 580, 582, 585-587, 
592, 596, 600, 607 

Kavaliauskas Pranciškus 351, 352, 577 

Kazakauskas Antanas 150, 541 

Kazakevičius (Kazokevičius) Jurgis 
194, 545 

Kazimieras šv. 239, 244, 445, 469, 479, 
553 

Kazlauskas 494 

Kemėšis Fabijonas 224, 226, 550 

Kempiš 297 

Keraitis Antanas 456, 598 

Kestutis 259, 444 

Keturakis žr. Vilkutaitis Antanas 

Kymantai 274 


Kymantaitė-Ciurlionienė Sofija 105, 
156, 187, 529, 535, 542, 593 

Kymantas Jonas 304, 567 

Kindaras J. žr. Krėvė-Mickevičius 
Vincas 88 

Kindurys 452, 597 

Kinzuls 297 

Kipling Rudyard 392, 588 

Kirjanovas (Kirijanovas) 491, 492 

Kirkoras Adamas 467, 603 

Kirna Juozapas 518, 608 

Kirpatrickas 386 

Kirša Faustas 89 

Kirtiklis Andrius 89, 534 

Kiseliovas A. 530 

Klementai 141 

Klementas Antanas 540 

Klimas Petras 275, 280, 557, 559 

Klingenbergis Nikolajus 519, 518, 609 

Kliučinskis (Kluczynski) Vincentas 
486, 604 

Kliukauskas 117 

Kneippas Sebastianas 197, 201, 546, 547 

Kocietto žr. Katelės 

Kojalavičius Michailas 289, 290, 561 

Kolcovas Aleksejus 249, 251, 554, 566 

Kolyško 373 

Komenskis Janas Amosas 388, 586 

Končienė 401 

Kondrat, Kondratavičius, Kondrato- 
vič žr. Syrokomlia Vladislavas 

Korzeniowskis Jėzefas 531 

Kosciuška Tadas 141 

Košelevas Aleksandras 287, 560 

Kotzebue Augustas 41, 529 

Kovalskis Rokas 309 

Kozmianas Kleofas 193, 197, 545, 546 

K. Pak. žr. Pakalniškis Kazimieras 

Krapotkinas (Kropotkinas) Piotras 
493, 605 

Krasickis Ignacas 484 | 

Kraševskis (Kraszewski) Juzefas Ig- 
nacas 22, 38, 39, 40, 52, 141, 281, 
283, 309, 466, 526, 528, 559, 560 

Kraujučių Stasys žr. Matjošaitis Sta- 
sys 

Krausas Antanas 89, 534 

Krečinskis Jonas 295, 564 

Krepiš 373 

Krėvė-Mickevičius Vincas 88, 105, 
172, 384, 534, 549, 589 

Kriaučiūnas Jonas 277, 464, 475, 557 

Kriaučiūnas Petras 453, 483, 484, 597 

Krikščiūnas Kazimieras 224, 550 

Krylovas Ivanas 18, 254, 373, 484, 555, 
581 

Kriščiukaitis Antanas 13, 524, 538 

Kriščiūnas Jonas 473 

Kriškijonas Pranciškus 359, 461, 501, 
579, 599 

Kryžanauskaitė Marcelė 21 

Krukowski J6zef 522 

Krupavičius Mykolas 181, 182, 383, 
543, 585 

Kubilius 368 

Kubilius Juozas 217, 368, 548, 581 

Kubilius Jurgis 383, 585 

Kubiliūtė 368 

Kuchta Marcin žr. Kukta Martynas 

Kudirka Motiejus 20 

Kudirka Vincas 9-17, 19-21, 24, 25, 
105, 123, 124, 237, 277, 385, 407, 
410, 422, 428, 464, 524-527, 537, 
538, 586, 594 

Kudrevičius 466 

Kukta Juozapas 452, 471, 597 

Kukta Martynas 390, 521 

Kulbergas 117 

Kundratas, Kundrotas žr. Syrokomlia 
Vladislavas 

Kunikas Ernstas 288, 289, 561 

Kupetyčia 367 

Kuraitis Pranas 488, 604, 609 

Kuras Jonas 339, 575 

Kurčiauskis (Kurczewski) Janas 489, 
604 

Kurietis A. žr. Alekna Antanas 

Kuropatkinas Aleksejus 517, 608 


Kurtinskis (Kurtinaitis) Vincentas 62, 
530 

Kušeliauskas Serafinas Laurynas 478, 
479, 603 

Kviatkauskis Juozapas 519, 608 

K. V. 5. 244 


Labukas juozas 452, 597 

Lafontenas (La Fontaine Jean de) 254, 
555 

Lagerlöf Selma 180, 469, 543 

Lamanskis Vladimiras 283, 559 

Landsbergiai 274 

Landsbergis 458 

Landsbergis Gabrielius 24, 69, 83-88, 
526, 531, 533, 534, 591 

Landsbergis-Žemkalnis Vytautas 419, 
423, 533, 593 

Landsbergytė-Kukutienė Gabrielė 405, 
533, 591 

Landsbergytė Sofija 533 

Landsbergytė Stasė 533 

Langenšeitas (Langenscheidt) Gusta- 
vas 417, 592 

Lanskoronskis 405, 590 

Lapinskis Ignas 517, 608 

Lassalis (Lassalle) Ferdinandas 374, 
582 

Laucevičiai 147, 148 

Laukaitis Juozas 290, 487, 561, 604 

Laurinaitis Jonas 394, 588 

Lazdynų Pelėda 179, 180, 183, 185, 
186, 188 

Lebedys Jurgis 562 

Ledesma Jokūbas 289 

Ledochovskiai 141 

Legeckai 494, 495, 497, 498 

Legeckas Aleksandras 503, 505 

Legeckas Mikalojus 497 

Legeckas Petras 490, 491, 493-500, 502- 
506, 513, 520-522, 523, 605, 608, 609 

Lelyva (Matrosovas Jevgenijus) 347 

Lenau Nikolaus (Strehlenau Niembsch 
Edler von) 528 

Leonas Petras 376, 394, 583, 588 

Leoncavallo Ruggiero 532 

Lermontovas Michailas 192, 223, 249, 
545, 549, 554, 566 

Leskienas Augustas 286, 560 

Lessingas Gottholdas Ephraimas 119, 
537 

Levickis (Lewicki) Kazimierzas 475, 
602 

L. G. žr. Landsbergis Gabrielius 

Liausas Bronislavas 353, 578 

Lideikis Juozapas 197-203, 546, 547, 
569, 608 

Lideikis Rokas 201 

Lielausis 503 

Lietuvis žr. 
Andrius 

Linartai 23, 43, 66, 405, 527 

Linartas Jurgis 23, 44, 45, 65, 66, 68, 
376, 381, 405, 409, 527, 530, 531, 
583, 585, 590 

Lindė-Dobilas Julijonas 88, 120, 243, 
244, 389, 461, 534, 537, 587, 599 

Lipčius Mikalojus 405, 590 

Lipčiuvienė Kotryna 439 

Liubovskis žr. Kriaučiūnas Jonas 

Liudvikas iš Pakėvės žr. Jucevičius 
Liudvikas 

Liuteris (Luther) Martynas 115, 536, 541 

Liutkevičius Gabrielius 134, 539 

Liutostanskis Fulgencijus 521, 609 

Lizdeika J. žr. Janulaitis Augustinas 

Lizdeikos 338, 339, 574 

Longfellow Henry Wadsworth 387, 
391, 587 

Lėnnrotas E. 559 

Lopatto Jonas 391, 587 

Loskis Nikolajus 226, 550 

Lozoraitis Motiejus 123, 538 

L. S. žr. Puida Kazys 

Lucas Davidas 41, 529 

Luckus 297 

Ludwik z Pokiewia žr. Jucevičius 
Liudvikas 


Vištelis-Višteliauskas 


Lukavičius J. 65, 531 
Lukša Augustinas 460, 599 
Lukša Pranciškus 599 
Lukšos 461 


M. žr. Maironis 

M. žr. Matulevičius (Matulaitis) Jur- 
gis 

M. žr. Monkevičius Juozapas 

Maciejauskis Steponas 517, 608 

Macilewicz 460 

Mackaye James 347 

Mackevičius Antanas 605 

Maculevičius Jonas žr. Maironis 

Maculevičiūtė Klementina 118, 537 

Mačys-Kėkštas Jonas 477 

Mačiulis žr. Maironis 

Maeterlinckas Morisas 59, 529 

Magdalena 130 

Mainionis žr. Gimžauskas Silvestras 

Mainionis J. žr. Gimžauskas Silvest- 
ras 

Mainionis K. E. žr. Gimžauskas Sil- 
vestras 

Mainionis Lietuwis Endre žr. Gim- 
žauskas Silvestras 

Maironis 25, 221, 223, 231, 232, 259, 
289, 299, 317, 351, 352, 392, 424, 
425-444, 446, 448-451, 553, 561, 
565, 585, 594-596 

Maksimas 498 

Maksvytis Juozapas 461, 599 

Makuškaitė 456, 598 

Maldučiai 137 

Maldutis 136 

Maleschotas (Moleschott) facobas 
374, 582 

Malinowskis Maksymilianas 528 

Marcelė 434 

Marchlevskis Julianas 387 

Margalis Juozas žr. Šnapštys-Marga- 
lis Juozas 

Marikoniai 189, 544 

Marikonis Liucijonas 544 

Markelis Antanas 373, 581 

Marksas (Marx) Karlas 280, 338, 524, 
558 

Martusevičius 368 

Masalskiai 189, 544 

Masalskis Ignotas Jokūbas 544 

Masiulis Juozas 522, 609 

Mašiotas Pranas 65, 216, 217, 525, 530, 
548 

Mateika (Matejko) Janas 86, 534 

Matijošaitis Stasys 23, 526 

Matulevičia A. 408 

Matulevičius (Matulaitis) Jurgis 349, 
449, 577, 596 

Matulionis Povilas 136, 289, 291, 296, 
365, 373, 374, 472, 539, 561, 580, 
581, 602 

Matusevičaitė (Matusevičiūtė) Izabe- 
lė 89, 534 

Mauderodė Otto von 194, 196, 478, 
478, 481, 545 

Maurukaitė Ieva 474 

Mazzini Giuseppe 386 

Meištovičius (Meysztowicz) Alek- 
sandras 556 

Mejer K. 463 

Mėrimėe Prosper 386 

Merkelis Aleksandras 572, 581, 583 

Meškauskas (Meškauskis) Ignas 492, 
496, 497, 499, 514, 605, 607 

Meulenas Reinderis van der 280, 559 

Michalkevičius Kazimieras 376, 583 

Mickaniauskas (Mickanevskis) Jonas 
517, 608 

Mickevičius-Kapsukas Vincas 472, 
544, 574 

Mickevičius (Mickiewicz) Adomas 
18, 141, 191, 192, 245, 259, 281, 
309, 484, 528, 538, 545, 553, 555, 
557, 582, 603, 607 

Mičiulis Pijus 78-82, 532, 533, 548, 
560, 585, 589 

Mieleška Juozapas-Simtorijonas 456- 
460, 463 


Mieleška Vincentas 457, 598 

Mikalojus II (Nikolajus II) 146, 296, 
540, 564, 587 

Mikkola Josepis Julius 297, 565 

Mikolainis Petras 194-196, 545 

Mikuckis Stanislovas 293 

Milančius Jurgis 40, 528 

Mileszkowna Barbara (Mileškaitė 
Barbora) 457, 598 

Mileszo Josepho žr. Mileška Juozapas 

Mileška Juozapas 457, 598 

Milewski (Myliauskas) Aleksandras 
žr. Miliauskas Aleksandras 

Miliauskas Aleksandras 599 

Miliauskas-Miglovara Juozapas 258, 
409, 555 

Milieškos 457 

Milleris 459 

Milton John 392, 588 

Milukas Antanas 148, 165, 166, 348, 
540, 542, 577 

Mindaugas 547 

Minor J. A. 406 

Mizgiras Pranciškus 512, 513, 607 

M-lis žr. Mičiulis Pijus 

Mojsejevas 357 

Monkevičius Juozapas 514, 607 

Montvilienė 134 

Moravskis Alfonsas 396, 589 

Mosevičius 109 

Mrówka (Malinowskis Maksymilia- 
nas) 39, 528 

Muravjovas Michailas 308, 440, 492, 
502. 597 

Murray Gilbert 387 


Nabuchodonosaras (Nebokadnezar II) 
82, 532, 560 

Nadsonas Semionas 230, 550 

Nagas žr. Nagornoskis Vincas 

Nagormantas žr. Nagornoskis Vincas 

Nagornoskis Vincas 40-42, 69, 404- 
409, 528, 531, 590 

Nagorvitas žr. Nagornoskis Vincas 

Napoleonas 471 

Naramauskaitė 113 

Narbutas Mauricas 192, 500, 545 

Narkevičius 369 

Narkevičius (Norkus) Simonas 39, 40, 

528 

Naruševičius Tomas 391, 587 

Narutavičius Petras 129, 538 

Nasvyčiai 420, 593 

Nasvytis Steponas 593 

Natkevičius Vincentas 490, 605 

Naujalis Juozas 516, 607 

Naujokas Jonas 299, 386, 566 

Nekrasovas Nikolajus 223, 527, 549, 
588 

Nemunas žr. Kudirka Vincas 

Nėris Salomėja 539 

Netiksa 423 

Neuwert-Nowaczyūskis Adolfas 304, 
567 

Newtonas Isaacas 23, 527 

Niedzialkauskis Karolis 257, 555 

Nieminenas Eino Vilho Kalervo 297, 
565 

Niemojevskis Andrius (Niemojewski 
Andrzej) 180, 543 

Nitai 188 

Nitaitė Liudvika žr. 
Liudvika 

Nitas Antanas 188, 192 

N. N. 329 

Noreika Izidorius 463 

Norkus (Narkevičius) Simonas žr. 
Narkevičius (Norkus) Simonas 

Noveskis-Mikolainis žr. Mikolainis 
Petras 


Didžiulienė 


Oekiutė Elzbieta 482 

Oertelis 368 

Oginskiai 141 

Oginskis Bagdonas (Bogdanas) 375, 
466, 582 

Oleka Andrius 593 

Oleka Motiejus 421, 593 


Oleka Petras 593 

Olekaitė Uršulė 477 

Oleknovičius, Olechnowiczius žr. 
Aleknavičius Kajetonas 

Olkotas (Olcottas Henris Steelas) 99, 
535 

Olšauskas Konstantinas 352, 376, 464, 
465, 475, 578, 583 

Osleris Williamas 342, 576 

Ostendorfaitė Emma 407 

Ozoliniai 461, 599 

Ožeškienė (Orzeskowa) Eliza 118, 
310-312, 525, 537, 568, 569 


P. žr. Petkevičius Jonas Leonas 

P. žr. Pėža Mykolas 

P. žr. Pundzevičius Petras 

Pacai 434, 438, 439, 595 

Pagget 406 

Pak. žr. Pakalniškis Kazimieras 

Pakalniškis Kazimieras 481, 482, 543 

Palionis Mykolas 573 

Paliulionis Mečislovas Leonardas 120, 
234, 360, 461, 504, 515, 538, 551, 
552, 579, 582, 599, 607 

Paltarokas Kazimieras 609 

Paltarokas Tomas 248, 554 

Pankauskas Jonas 183, 187, 543, 544 

Pankauskas Matas 573, 574 

Pankhurst Emmeline 53, 529 

Papini Giovanni 155 

Paškevičius Augustinas 529 

Paškevičiūtė Liucija 42, 529 

P. A. T. žr. Kaupas Antanas 

Patkanianas Rafaelas (Gamar Katipa) 
528 - 

Patrimpas žr. Kaupas Antanas 

Patsai žr. Pacai 

Paukštys (Pauksztys) Juozas 39, 317, 
528 

Paulis J. (Richter J. P.) 591 k 

Pavilonytė (Baranauskienė) Teklė 378 

Pavlas I 530 

Pečkauskai 139-143, 146, 147, 149, 274 


- 626 = 


Pečkauskaitė Marija 138, 140, 143, 
144, 146-152, 154-156, 158-160, 
169, 175, 178, 187, 384, 413-415, 
417, 539-542, 544, 547, 550, 554, 
555, 557, 561, 564, 578, 582, 585, 
591-593 

Pečkauskaitė Sofija 144, 148 

Pečkauskas 140 

Pečkauskas Anupras 140, 142, 144, 145 

Pečkauskas Jokūbas 140 

Pečkauskas Leonardas 140 

Pečkauskas Steponas 144, 146, 147, 
149, 150 

Pečkauskas Vicentas (Vincas) 144, 
146, 149 

Pečkauskas Vincentas 140 

Pečkevičiūtė Karalina 179 

Pelčaras (Pelczar) Juozapas 522, 609 

Penkaitis Algirdas 418, 592 

Penkaitis Pranas 417-419 

Penkauskas Pranas 595 

Perekšlis Karolis 366, 580 

Pestalozzi Johannas Heinrichas 152, 
415, 541, 592 

Pet. Gab. žr. Petkevičaitė (Bitė) Gab- 
rielia 

Petkevičiai 107, 109, 111, 113, 117, 
120-123, 125, 127, 128, 130, 131, 
134, 137, 274, 388 

Petkevičienė 130, 131 

Petkevičius Bronius 137 

Petkevičius Felicijonas 107 

Petkevičius Jonas 108, 120, 137 

Petkevičius Jonas 129 

Petkevičius Jonas Leonas 107-109, 
112, 113, 116-118, 120-122, 124, 
126, 129, 130-132, 234, 512, 607 

Petkevičius Ladislovas 108, 128-134, 
137 

Petkevičius Leonas 108, 110, 123, 127, 
128, 130, 132, 133, 136 

Petkevičaitė (Bitė) Gabrielia 106-108, 
110-138, 187, 233-235, 237, 525, 
535-541, 545, 551, 552, 558, 561, 


565, 578, 579, 581, 584, 588, 599, 
607 

Petkevičiūtė-Jokūbauskienė Karolina 
107 

Petkevičiūtė Regina 108, 111, 112, 115, 
118 

Petliukas žr. Pundzevičius Petras 

Petraitis 574 

Petras šv. 160, 239 

Petrauskas Mikas 392, 534, 588 

Petronėlė 459 

Petrošiūnaitė Eleonora 497 

Petrošius Jonas 440, 596 

Pėža Mykolas 332, 333, 341, 572, 575 

P. G. žr. Petkevičaitė (Bitė) Gabrielia 

Piaseckaitė-Šlapelienė Marija 156, 
475, 542 

Pietaris Vincas 296, 474, 481, 564 

Pikelis 511 

Pipiras Jonas 484 

P. L. žr. Legeckas Petras 

Platonas 97, 388, 535, 550 

Pleve Viačiaslavas 574 

Plioteriai 388 

P. M. žr. Pečkauskaitė Marija 

Polis Vincentas 192, 249, 251, 545, 554 

Pomian-Biesiekierskis Gabriel 437, 595 

Porzeziūskis Viktoras 292, 563 

Poška Dionizas 540 

Poškos 141 

Potebnia Aleksandras 286, 287, 292, 
296, 560 

Povilas Tarsietis 99, 378, 535, 584 

Povilonis Antanas 192, 193, 294, 384, 
545, 563, 586 

Požėla Vladas 66, 531 

Pr. An. (Probočių Anūkas) žr. Bruožis 
Ansas 

Pranaitis Justinas 470 

Pranaitytė Julė 298, 565 

Praniauskaitė Karolina 199, 546 

Praniauskas Otonas 199, 546 

Prapolanis Kazimierz žr. Prapuolenis 
Kazimieras 

Prapuolenis Kazimieras 390, 587 

Preisai 464 

Preobraženskis 374 

Prialgauskas Vincentas 476, 602 

Proncelė žr. Urbonavičius Pranciškus 
Marija 

Prusas Boleslavas 329, 348, 572 

Pruselaitis Jonas 522, 609 

Przeciszewskiai (Przeciševskiai) 251, 
554 

Przeciševskis Jeronimas 554 

Przybylauskas Rapolas 179, 181 

Przybylauskas Stasys 181 

Przybylauskienė Sofija 179, 11-184, 
187, 542-545, 548, 554, 583, 584, 
585, 592 

Pšibilauskis žr. Przybylauskas Rapolas 

Puida Kazys 89, 534, 568 

Pundzevičiai 62, 63, 70 

Pundzevičius Juozapas 62-64 

Pundzevičius Petras 23, 24, 62, 63-70, 
72, 73, 75, 78, 405, 527, 530, 532, 
548, 554, 590, 591 

Pundzevičius Stasys 70, 531 

Puškinas Aleksandras 223, 249, 287, 
299, 549, 554, 555, 560, 566, 588 

Puteikytė Petronėlė 188 

Putinas (Mykolaitis Vincas) 435 

Putna Vytautas 405, 590 

Putvinskiai 274 

Puzinas (Puzina) Povilas 107, 536 


O. D. žr. Kudirka Vincas 
Ouigley J. E. 331 


Račkauskas (Račkauskis) Jeronimas 
Kiprijonas 501, 504, 511, 540, 606 

Račkauskas Juozapas 388 

Račkauskas Melchioras 388, 586 

Račkauskas-Vairas Karolis 385-393, 
586-588, 589 

Račkauskiai 141 

Rački Franjo 288, 561 

Radvila Jonušas 567 


Radvila Vilimas 466, 601 

Radvilavičius Stanislovas 517, 608 

Ray Lankester E. 387 

Rainis (Pliekšāns) Janis 297, 564 

Ralys Jeronimas 419-424, 593 

Raudeliūnienė G. 550 

Reinys Mečislovas 609 

Renadzkis Apolinaras 521, 609 

Rėza Liudvikas 293, 387 

Rhesa D. L. žr. Rėza Liudvikas 

Rygiškių Jonas žr. Jablonskis Jonas 

Rymavičiai 234 

Rimavičius 397 

Rymavičius Vicentas (Rimavičius Vin- 
centas) 233, 551 

Rimka Albinas 384, 585 

Rimkevičius Danielius 119, 460, 537 

Rimkevičius Petras 114, 536 

Rymkiewicz Daniel žr. Rimkevičius 
Danielius 

Rymkiewicz J. 460 

Rimkus Kazimieras 600 

Rimutis Jonas 459, 599 

Rinkevičius Jonas 194, 545 

Rodavičius Jonas 240, 514, 553, 607 

Rodzevičiūtė-Biržiškienė Elžbieta 271, 
556 

Rodzevičiūtė (Rodzewiczėwna) Ma- 
rija 18, 312, 525, 569 

Róggl Aloiz 522 

Römeris Mykolas 275, 280, 557, 558 

Romuntavičius 467 

Ropas Edvardas 356, 363, 364, 374, 
461, 578, 580, 582, 599 

Rudolph 347 

Rupeika Juozapas 542 

Rupšys 297 

Ruseckas Petras 544 

Ružancovas Aleksandras 395, 588 

Rzepko Adolfas 9, 524 

Rzewuskis Henrykas 507, 607 “ 


S. žr. Sienkiewicius Henrykas 
Sakalauskas Juozapas 517, 608 

Sakalauskas-Vanagėlis Ksaveras 477 

Sakavičius Stanislovas 470, 471 

Sakenaitės 114-116, 118 

Saltykovas-Ščedrinas Michailas 311, 
568 

Samarinas Jurijus 287, 561 

Sasnauskas Česlovas 438, 595 

Sauerveinas Jurgis 101, 283, 535, 560 

Sauerweinas Georgas žr. Sauerveinas 
Jurgis 

Saveljevas 505 

Savickis Jurgis 377, 584 

Schilleris Friedrichas 18, 193, 528, 537, 
545, 555 

Schleicheris Augustas 326, 571 

Schoenkė Julius 334, 464, 573, 600 

Sed. žr. Sederevičius Martynas 

Sederevičius Martynas 478, 479, 549, 
603 

Sekupasaka žr. Vaičaitis Pranas 

Selimas žr. Kaupas Antanas 

Senkai 302 

Senkevičiai 302 

Senkevičius Henrikas žr. Sienkiewi- 
czius Henrykas 

Senkus 302 

Senkus Vincas 487 

Serebrianikas 498 

Sergiejus 574 

Sidabraitė Alė (Žalinkevičaitė Elena) 
488 

Sienkiewiczius Henrykas 158, 302- 
306, 308-311, 348, 567, 568, 583 

Siesickis Leonardas Daumantas 516, 
519 

Silovičius 458 

Simonas Francišekas Albinas 485, 604 

Sirakuzinas B. žr. Sruoga Balys 

Syrokomlia Vladislavas (Kondrato- 
vičius Liudvikas) 39-41, 180, 191, 
192, 484, 528, 540, 543, 545 

Sirotininas 350 

Skardinskas Vladas 23, 68, 405, 527, 
531, 590 


Sketerytė-Jablonskienė Konstancija 
594 

Skinderis Antanas 251, 554 

Skirmuntaitė Konstancija 203, 312, 
547, 569 

Skirmuntas Jonas 234, 515, 552, 607 

Skopas Leonas 517, 608 

Skorupskis Mykolas 364, 366, 580 

Skvireckas Juozapas 521 

Slonimskis A. 521 

Slovackis Julijus (Siowacki Juliusz} 
18, 309, 528 

Sm. A. žr. Smetona Antanas 

Smagužauskaitė-Puzinienė 110 

Smagužauskiai 110 

Smetona Antanas 211, 214, 217, 300, 
376, 543, 547, 548 

Smiles Samuelis 192, 347, 545 

Smilga Antanas 385, 389, 573, 586 

Smitas 297 

Smuglevičiai 465 

Snikeris Peteris (Snikers) 297, 564 

Sofija Jogailaitė 467 

Sofoklis 60, 530 

Sokratas 388 

Soliė J. P. 601 

Souvestre E. 347 

Spenceris Herbertas 192, 545, 550 

Spinoza Boruchas 98, 535, 547 

Sprogis Janis 292, 563 

Spudulis Jonas 580 

Spurga Ad. 297 

Sr. žr. Sriuoginis Juozas 

Sriuoginis Juozas 487, 488, 604 

Sruoga Balys 69, 88, 220, 405, 531, 534, 
549, 590 

Stadzevičiai 62 

Stagaras V. J. 236 

Stakauskas Juozapas 518, 608 

Stakelė Stanislovas 375, 475, 582 

Stanevičiai 141 

Stanevičius Simonas 540 

Stanislavavičius (Stanislovavičius) 
503, 504 

Stanislovas Kostka šv. 477 

Štankaitis Liudvikas 184, 544 

Stankevičius Juozapas 487 

Stankevičius Maurikijus Mykolas 292, 
563 

Stapulionis Antanas 517, 520, 608 

Stasiūnas 261, 555 

Staševičius Jonas 233, 551 

Staševičius-Stasiūnas 471 

Stašinskis Vladas 401, 589 

Stašys Konstantinas 23, 526 

Staškauskis Pranciškus 517, 608 

Staugaitis Jonas 9, 524 

Staugaitis Justinas 609 

Stears Mary Adams 392, 588 

Stepas Sm. žr. Steponaitis Edmundas 

Steponaitis Edmundas 354, 393, 578, 
588 

Steponaitis Simanas 393 

Steponaitis Vytautas 393-398, 588, 589, 
599 

Steponavičius 574 

Steputaitis V. 484 

Styra Romualdas 376, 583 

S-tis V. žr. Steponaitis Vytautas 

Stonis Vincas žr. Žitkevičius Kazimie- 
ras 

Storasta Vilius žr. Vydūnas Vilimas 

Storoženko Nikolajus 287, 560 

Stradomskis 237 

Straussas Davidas Friedrichas 19, 537 

Strazdas Antanas 191, 196, 203, 258, 
366, 431, 435, 454-456, 555, 580, 
597, 598 

Strazdas Jonas 195, 452, 545, 597 

Strazdelis žr. Strazdas Antanas 

Stridonietis Jeronimas 423 

Strimaitis Anicetas 391, 587 

Stučka Peteris 297, 564 

Stukelis Edvardas 457, 461, 599 

Stuoka-Gucevičius Laurynas 544 

St. V. žr. Žitkevičius Kazimieras 

Sumner W. Graham 347 

Sumorokas 144 


Svazeliai 141 

Sviatopolk-Mirskis Piotras 574 

Szczerbowski 328 

Szeszupski žr. Kudirka Vincas 

Szlagier Wincenty žr. Šliogeris Vicentas 

Szlaustas Franciskus (Šlaustas Pran- 
ciškus) 456, 598 

Sztrauch 463 

Szujskis Jėzefas 310, 568 


Š. žr Šnapštys-Margalis Juozas 

Šachmatovas Aleksejus 283, 288, 559 

Šalkauskiai 272, 556 

Šalkauskis Julijonas 556 

Šalkauskis Kazys 556 

Šalkauskis Stasys 105, 535, 556 

Šalučka Paulius 120, 538 

Šarkauskas Jonas 367 

Šatrijos Ragana 138, 139, 142, 156, 157, 
159, 161, 164, 165, 172, 174, 175, 
226, 278, 283 

Šaulys Jurgis 304, 567 

Šechas (Wystouch Antoni) 180, 543 

Šeižiai 247 

Šeižys Baltramiejus 247 

Šeižys-Dagilėlis Mikalojus 120, 233, 
243, 244, 247, 249-262, 266, 537, 
551, 553-555, 581 

Šekspyras (Shakespeare William) 343, 
348, 560 

Šemata Petras 460, 599 

Šematas, Šemata (Szemiott) 233, 493, 
494—496 

Šėmytė-Biržiškienė Bronislava 130, 
278, 538, 558 

Šėmytė Vanda 130 

Šenjonas (Chaignon Pierre) J. 609 

Šenkė žr. Schoenkė Julius 

Šereiva Julius 499 

Ševčenka Tarasas 418, 592 

Šiaudų Bajoras žr. Šeižys-Dagilėlis Mi- 
kalojus 

Šiaulėniškis Marcelinas žr. Šikšnys 
Marcelinas 

Šidlauskiai 460 

Šidlauskienė 459 

Šidlauskis Domininkas 457 

Šikšnienė 494 

Šikšnys 494, 497 

Šikšnys Jonas 21 

Šikšnys Marcelinas 21-31, 36-39, 41, 
42, 44, 52, 54, 59-61, 65, 66, 77, 
526, 529-533, 538, 540, 548, 549, 
583, 585, 586, 590 

Šileris žr. Schilleris Friedrichas 

Šilingai 272, 556 

Šilingas Stasys 381-383, 556, 585 

Šilkarskis Vladimiras 423, 593 

Šimaitis Julijonas 361, 448, 579, 597 

Šimkevičius Juozapas 517, 608 

Šimkevičius Liudvikas 355, 578 

Šimkus Stasys 439, 596 

Šimoliūnai 66 

Šimoliūnas Jonas 23, 405, 527, 590 

Širvydai 338, 574 

Širvydas Otonas Juozas 367, 386, 574, 
581 

Šiukštai 140, 388, 480 

Šiukštaitė-Pečkauskienė Stanislava 
140, 142, 149 

Škliaras Eugenijus 411, 591 

ŠI. žr. Šliūpas Jonas 

Šlapelis Jurgis 63, 174, 196, 298, 329, 
475, 545, 565, 572 

Šleivys Kazimieras 480, 603 

Šliafertas (Šliapertas) Boguslavas 405 
590 

Šliogeris Ignacas 

Šliogeris Jeronimas 420, 593 

Šliogeris Stanislovas 517, 608 

Šliogeris Vaclovas 233, 241, 551, 553 

Šliogeris Vicentas (Vincentas) 232, 237, 
240-245, 250, 254, 551, 553, 554 

Šliūpai 338, 339 

Šliūpas Jonas 153, 154, 202, 294, 328, 
335, 337-340, 345, 367, 386, 389, 
406, 419, 478, 541, 564, 565, 570, 
574, 575, 576 


Šliūpas Rokas 297, 565 

Š. M. žr. Šikšnys Marcelinas 

Šmidtas (Schmid Johann) 237, 552 

Šmulkštys-Paparonis Antanas 487 

Šnapštys-Margalis Juozas 226, 338, 
550, 574 

Šniukšta Juozapas 357, 579 

Šokalskis 509 

Šopenas (Chopin) Friderikas Franci- 
šekas 145 

Špakevičius Julijonas 405, 590 

Špakevičius Leonas 519, 608 

Š. R. žr. Šatrijos Ragana 

Štombergis Aleksandras 366, 580 

Šukys Kazimieras 367 

Šv. Kaz. žr. Kazimieras šv. 


T. žr. Tumas Juozas 

Tagore Rabindranatas 387 

Talačka Felicijonas 517, 608 

Talbotas Matas 477 

Talvio Maila (Mikkola Marija) 297, 
565 

Taraškevičiai 388 

Teasdale Sara 392, 588 

Teresė šv. 155, 414, 592 

Tetzneris Franzas Oskaras 106, 535 

Tilas Matas 456, 598 

Tinteris Paulius 120, 538 

Tysliava Juozas 215, 548 

Tizinauzas (Tizenhauzas) 188 

T. J. žr. Tumas Juozas 

Tomas Akvinietis šv. 360, 486, 579 

Totoraitis Jonas 299, 488, 566, 604 

Trasuns 297 

Treigys Damazas (Šilgalis Antanas) 
462, 599 

Treilands Fricis (Brivzemnieks) 287, 
292, 561 

Tribuliauskienė Sofija žr. Przybylaus- 
kienė Sofija 

Tūbelis Juozas 69, 405, 531, 590 

Tumas Aniūpras 372 

Tumas Jonas 572, 573 

Tumas Juozas 91, 168, 203, 305, 335, 
342-344, 350, 356, 372, 374, 388, 
402, 406, 408, 413, 419, 420, 452, 
456, 481, 482, 487, 524, 526, 529, 
533-536, 539, 542-544, 546-548, 
551, 556, 564, 567, 569, 570, 576, 
577, 579, 581, 584, 586-588, 590- 
592, 594-598, 600, 603, 605, 607 

Tumėnas Dominykas 197, 202, 517, 
546, 547, 608 

Turauskas M. T. 461, 599 

Turauskas Pranas 448, 597 

Turčiniškis J. žr. Zubrickas Justinas 

Tusenas (Toussaint Christopher) 417, 
592 

T. V. žr. Bičiūnas Vytautas 


Uchtomskis Esperas 297, 564 

Uosis žr. Jasienskis Julijonas 
Urbonas (Urbonavičius) Valerijonas 
475 

Urbonavičius Pranciškus Marija 481 
Urb. žr. Urbonavičius Pranciškus Ma- 
rija 

Ūselis Ferdinandas 381, 584 

Usselis Ferdynandas žr. Ūselis Fer- 
dinandas 


V. žr. Vaižgantas 

V. žr. Vydūnas Vilimas 

V. A. žr. Žukauskas-Vienuolis Anta- 
nas 

Vaičaitis Pranas 296, 298, 540, 565, 566 

Vaičiūnas Antanas 488 

Vaičiūnas Petras 141, 401, 431, 528 

Vaineikis Liudas 538, 564 

Vaišnoras Jonas 452, 597 

Vaitiekūnienė Aldona 583 

Vaitiekūnas 70 

Vaitiekūnas Petras 424, 593 

Vaitkevičius 367 

Vaitkevičius Stanislovas 113, 114, 512, 

101, 103-106, 534, 535, 539, 547, 
560 

Visockaitė Jozefa (Jozefina) 23, 65, 
405, 527, 531, 590 

Vonsiackis Andrejus 296, 564 

Vosdey 469 

V. Perkūnas žr. Kudirka Vincas 

Žilinskas žr. Žilius-Jonila Jonas 


Žilinskas A. 23, 527 

Žilinskas Jonas 343 

Žukauskas-Vienuolis Antanas 377- 

